\NormalFont\ShortTitle{Jonás}

{\MT JONÁS-GARDA

\par }{\MTB JONÁS

\par }{\IMTB GEBE-SOGLENAID

\par }{\IMT Garda-nug

\par }{\IP {\IT{Jonás-Garda.}} Jonásʼde, Amitai-e-machid.
{\IT{Nuu-sibuye,}} Jonás-nug obarileged. A-sogleged,
{\IT{Gayaburba-berbegedye.}}

\par }{\IS Jonás-Gardagi weyob sunmaklenaid

\par }{\IP Bab-Dummad, Jonásʼse gochagusad, Nínive-neggweburse e-gayaburbagi sunmaknaegar. Adi, we-dulemar e-isguedga na bukib-binsamalagar. Degi-inigwele, Jonás, Bab-Dummad-ega-ibmar-sogedba ibsassulid. Jonás, Bab-Dummadba-ibsassulidba boni-dummagan abingasgusad, burgwednaga gusad. Deyob, Jonás, wilubdaklesgua, Bab-Dummad-sogedba Nínive-neggweburse, Nínive-dulemarga Bab-Igargi sunmaknadgusad.

\par }{\IP Bab-Dummad-bela-neg-ganimaidgi sunmaked. Bela-bela emar-wiledakedgi, emar-sabgumaidgi sunmaked. Dule Babse egisdibe, e-isgued ega eliye, Bab-Dummad ega elied.

\par }{\IP We-gardagine, weyob ilemakar sunmaklenaid:

\par }{\IO 1. Jonás, Bab-Jehováʼgi wakinye sogenad (1:1-17).

\par }{\IO 2. Jonás, ua-sabanyaba-mai, Bab-Jehováʼse goted (2:1-10).

\par }{\IO 3. Jonás, Nínive-neggweburgi Bab-Dummad-Gayaburbagi sunmaksad (3:1-10).

\par }{\IO 4. Jonás ulude gusad (4:1-11).

\par }{\IP Be itogua.



\par }{\MS 1. JONÁS, BAB-JEHOVÁʼGI WAKINYE SOGENAD

\par }\ChapOne{1}{\MR (1:1-17)

\par }{\PP \VerseOne{1}Bab-Jehová, Amitai-e-machi-Jonásʼse gornonikid. Ega weyob sognonikid:

\VS{2}“Jonás, Nínive-neggwebur-dummadse be nao. A-dulemarga be sogo, anse ibitomaloye. Ar Nínive-dulemar-e-isgued doggus wilub-obicha-gusad, e-ibmar-isgana-imakmalad anse warmaksad.”


\par }{\PP \VS{3}Ar Jonásʼdi Bab-Jehováʼba gwen ibsassulid. Bab-Jehováʼgi-wakinnegala aka Tarsis-neggweburse naedgi binsaali gusad. A-ular, Jope-neggweburgi urmar-naguedse nade gusad. Jopeʼse modapgua, Tarsis-neggweburse ur-nae-sognai dakdapid. Geb Jonás agi ur-bennuksad, eba naegar. Deyob Bab-Jehováʼgi dikasur-wakinnega Tarsis-neggweburse nadegusad. 

\par }{\PP \VS{4}Agine, Bab-Jehová mataba burwa binnasur-golega imaksad. Geb degidbali, demar bela-bela dunguded, degisoggu, ur mared-naga-gualid.

\VS{5}Ur-selamar bela-bela gwayidmalad, geb, neg-isgued-wis-bargaegala, war-wargwen na e-bab-dummad-e-bab-dummadse gotemalad. Deginbali, selamar ur ukuu imakegala, ur-yagi-ibmar-bukwadi demarse midmalad.

\par }{\PP Jonásʼdina, ur-sukun-yaba-aides megisad. Agi, ise-nue-gabar megisad.

\VS{6}Agine, ur-seed Jonás-gabmaidse nonikid, geb ega sogded:

\par }{\PP —Ar bedi, ¿ibu be samai weyob be gabmaigu? ¡Gwisgue! ¡Be-Bab-Dummadse be gole! Ar abakale, be-Bab-Dummad wile anmar-dakalile, nabir anmar-bendakalile, adi, anmar burgosulid.


\par }{\PP \VS{7}Geb selamardi, na dukin-dukin sogdemalad:

\par }{\PP —Anmar wilubdakgwelo. Agi, anmar dakoed, doa gudiidibe, doa-nukad anmargi burwa-dummad noali.

\par }{\PP Agi, wilubdaknanai-guarmalad. Geb Jonásʼgi yolenonikid.

\VS{8}Degisoggu, selamar Jonásʼse egisdemarsunnad:

\par }{\PP —Anmarga be soge, ¿wede ibiga anmargi burwa-dummad noali? ¿Be ibigi arbae? ¿Bia be daniki? ¿Be bialidi? ¿Bede, igid-dule?


\par }{\PP \VS{9}Geb Jonás dulemar-abin sogded:

\par }{\PP —Ani, an Hebreo-dule, Bab-Jehováʼse-gordiid-duled. Ar we-Bab-Dummad nibneg-e-dummadid, demar nasiksabalid, napneg nasiksabalid.


\par }{\PP \VS{10}Agi, selamar bela-bela dobgudmalad. Geb Jonásʼga sogdemalad:

\par }{\PP —¿Igi be neg-imaksa?

\par }{\PP Ar ega Jonás sogsasoggu, selamar wisgunonimarsunnad, Jonás Bab-Jehováʼgi wakindii.


\par }{\PP \VS{11}Degine, demar bur bule dungumaisoggu, Jonásʼse egichidmalad:

\par }{\PP —Anmarga demar nabir bogilegegala, ¿igi anmar be-imakosunna?


\par }{\PP \VS{12}Jonás abin-sogded:

\par }{\PP —Ar an-nukad we-burwa-dummad nomaid. Degisoggu, gasa be an-imakmala, demargi be an-metemala, ar degii geb demar bogilegoed.


\par }{\PP \VS{13}Degine, selamar aisaar gakase-warmakega sabsur-gamminanai-gusmalanad, degi-inigwele, demar-dungueddi baligannosad. E-urdina, sunnale dogsar gunaid, degisoggu, demar-gakase ur-sessur-gusmalad.

\VS{14}Geb degine, selamar Bab-Jehováʼse binnasur gotemalad, ega sogdemalad: “Bab-Jehováʼye, melle be we-dule-ular anmar-oburgwe. Ar we-dule ibmar-oakalossulile, melle e-burgoed, anmargi be nasiko. Bab-Jehová, ar bedi na ibmar-imakbiedba be imakmaid.”


\par }{\PP \VS{15}Agine, selamar Jonás-gasmalad, geb, demargi metemalad. Jonás-melledgua, demar yog bogilegargusad.

\VS{16}Selamar bela deyob daksamargua, Bab-Jehová-dobee-ito-nadmalad. Geb Bab-Jehováʼga ibmar-ogumakar uksamalad, deginbali, ise-sogar na weyob sognanai-guarmalad: “Bab-Jehová-sogedba anmar gudii-guoye, deyob anmar imakergebye.”


\par }{\PP \VS{17}Ar Bab-Jehováʼdi Jonás-ua-dummadse-dolegegala, idu guakwaa ua-dummad-nasiksad. Jonás ua-dummadse-dolesgua, e-saban-yaba ibapaa megisad. 



\par }{\MS 2. JONÁS, UA-SABANYABA-MAI, BAB-JEHOVÁʼSE GOTED

\par }\Chap{2}{\MR (2:1-10)

\par }{\PP \VerseOne{1}Geb degine, Jonás ua-sabanyaba-mai, e-Bab-Dummad-Jehováʼse goted.

\VS{2}Ega sogded:

\par }{\Q “An dummad-wilenaidgi, an bese gochad.

\par }{\QB An bese gochagua, be an-itononikid.

\par }{\Q Bato an burgwarmalad-neg-gullugi-mai an gochad.

\par }{\QB Agi, Bab-Jehová be an-bendaknonikid.


\par }{\Q \VS{3}Demar-wilasolase, dii-ulak be an-barmeted.

\par }{\QB Be-demar-ebilemaid, bela angi nasad.

\par }{\Q Be-demar-dummagan-nukamakmaidi, bela angi bipirmaksad.


\par }{\QB \VS{4}Weyob an binsanonikid:

\par }{\Q Bab-Jehová nue an-obachasunye.

\par }{\QB Degi-inigwele, an gannar ese-goled-neg-swilidikidsik an nabaloye.


\par }{\Q \VS{5}Bela diimar dukarse an-ebiris-nagusad,

\par }{\QB demar-wilasailad bela an-ebirisad,

\par }{\Q demar-gaganmar an-nonogi bela bipirmaksad.


\par }{\QB \VS{6}Bela-bela demar-napa-ulubse an megdapid.

\par }{\Q ¡Bato an napa-ulubgi-mellesigua, gwen bar noed an itossulid!

\par }{\QB Degi-inigwele, be an-Bab-Dummad-Jehová-gued,

\par }{\QB an gulluba-mellesiidgi be an-onononikid.


\par }{\BB \par }
{\Q \VS{7}”An na nue-burgwe-itogua, Bab-Jehová, an begi binsaded,

\par }{\QB agi an bese goted.

\par }{\Q An-bese-goled, bese mosad,

\par }{\QB bese-goled-neg-swilidikidse warmaksad.


\par }{\BB \par }
{\Q \VS{8}”Dulemar-bab-dummaganse-gormaladdi, Bab-Dummad-e-sabgued gwen bai daksurmalad.


\par }{\QB \VS{9}Andina, an weligwar-namakedgi, an bega ibmar-ogumakar ukoed.

\par }{\Q An bega ibmar-imakoye ise-sogar an sogsad, an imakedsegoed.

\par }{\QB ¡Bab-Jehová, unnila bebi sunna dule-abonoged!”


\par }{\PP \VS{10}Geb agine, Bab-Jehová Jonás-onogegala, ua-dummad-agega imaksad. Geb neg-dinnagwadgi ua agsagua, Jonás neggunasse nononikid.




\par }{\MS 3. JONÁS, NÍNIVE-NEGGWEBURGI BAB-DUMMAD-GAYABURBAGI SUNMAKSAD

\par }\Chap{3}{\MR (3:1-10)

\par }{\PP \VerseOne{1}Degine, geb ilabogi, Bab-Jehová Jonásʼga gannar sogdebalid:

\VS{2}“¡Jonás! ¡Gwisgu! Nínive-neggwebur-dummadse be nae. An bega-ibmar-sogoed a-dulemarga be sognao.”


\par }{\PP \VS{3}Agi Jonás, gwichibin imaksad, geb, Nínive-neggweburse nadegusad, Bab-Jehová-ega-sogsadba. Ar Nínive-neggwebur bipisursoggua, egi naegala ibapaa-nanaleged.

\VS{4}Jonás, Nínive-neggweburgi dognonikid, geb, ibagwen-dummad gandikidgi weyob sunmakdii gualid: “Iba-dulabose (40) Nínive-neggwebur berguoye.” 

\par }{\PP \VS{5}Agine, Nínive-dorgan Bab-Dummad-ega-sogedi nue-itosmalad. Degisoggu, serganmala, degi, bipiganase-bakar, bar mas-guchasurmalad, bela mor-sommed-ai-aid yosmarbalid, adi, oyogegar, emarde e-isguedga na wile-itomarye.


\par }{\PP \VS{6}Nínive-e-rey we-gaya-itoargua, na e-rey-gangi-sii gwichibin-imaksad. Geb e-rey-mor-yoid-esusad, agi mor-sommereged yosad. Deginbali, buru-birgi sigisbalid, oyogegar, ede na e-isguedga bukib-binsamoye.

\VS{7}Geb degine, rey na e-dummaganmala, Nínive-neggweburginmaladga igar-uknonikid. Weyob sognonikid:

\par }{\PI “Bela dule-gwablemakar melle mas-gunmalo, melle dii gobmarbalo, bela molimarse-bakar, sibad-wawaadmarse-bakar, bela-ibmar-durganse-bakar, melle masgi-ogunmalo.

\VS{8}Deginbali, dulemar mor-sommed yomalo, degine, e-ibmar-durganse-bakale, egi mor-sommereged nasikmalo. Bab-Dummadse bela-bela gandikidgi gormalo. Degi, na war-wargwen e-daed-sunnasulid iemalo, degine, e-ibmar-isgana-sabsur-imakdimalad bela iemamarbalo.

\VS{9}Abakale, Bab-Dummad, wile anmar-dakalile. Bela-bela sabsur-anmar-odurdaksokalidgi, bar sabsur-anmar-odurdakarsulile, adi, melle anmar burgwemalagar.”


\par }{\PP \VS{10}Bab-Dummad Nínive-dorgan e-isguedga na bukib-binsasa, degi, e-ibmar-isgana-imaked mete daksagua, na sognonisunnad, we-dulemar-osulogoye an sogsadi, emigindi, bar an sabsur-odurdakosurye.




\par }{\MS 4. JONÁS ULUDE GUSAD

\par }\Chap{4}{\MR (4:1-11)

\par }{\PP \VerseOne{1}We-ibmar-gusad bela-bela Jonás-sae-itogega imaksad. Sae-itogedba, sabsur-uluded.

\VS{2}Geb Jonás, Bab-Jehováʼse goted. Weyob ega sogded:

\par }{\PP —Bab-Jehová, ¿ar an we-obarissursi, deunni an-yargi an gudigu? Agala, an Tarsis-neggweburse nadegusanad. Ar an nue-wisid, be, Bab-Dummad-emar-saberbadid, be, wile-emar-dakedid. Be wissur-gwae-gwae urwebalidid. Ar be, dulemar-nue-sabsoggu, emar-sabsur-odurdakoye be sogdaenad, degite, be sorba sogdedabalid, be-isgued bergusye.

\VS{3}Bab-Jehováʼye, degisoggu, an bega soged, bur be an-oburgwesunna. Bur an dula-gudiidba burgwisunnana gadinad.


\par }{\PP \VS{4}Bab-Jehová, Jonás-abin sogded:

\par }{\PP —Ar weyob be urwenaidde, ¿ibmar-nued na be sanaye sogsunde? Gwen ibmar-nuedsulid.


\par }{\PP \VS{5}Geb Jonás neggweburgi nodegusad, dad-nakwedsik sigwidapid. Agi, neg-matarkwaa sobsad. A-neg-urba, negsichigwagi sigisad. Geb neggwebursik ataksii gusad, adi, dakegar, igi Nínive-neggwebur gudodibeye.

\VS{6}Geb degine, Bab-Dummad-Jehová Jonás-siidgi dagargii-dakleged-urwa dunguega imaksad, adi, Jonás a-urwa-urba dukuegar, degine, urwesiidbali wis yeer-itobaligar. Agi Jonás, we-urwa-urba-dukusiidgi yeer-itos-gusad.

\VS{7}Neg-oiboargua, Bab-Dummad, dagargii-dakleged-urwa nusse gullegega imaksad. Degisoggu, urwa dingussunnad.


\par }{\PP \VS{8}Dad nakwiargu, Bab-Dummad, dad-nakwedsikid-burwa diopisur-golega imaksad. Degisoggu, Jonásʼgi dad-dummadi-ganai-gualid. Degidbali, Jonás, sulibinsa-ito-naded, na neg negoe-itoged. Agala, burgwebi-guarsunnad, geb, weyob sogded: “Bitigi an burgwissunnana gadina, ar dula-gudiidba bur-nuedid.”


\par }{\PP \VS{9}Agine, Bab-Dummaddi Jonásʼga sogded:

\par }{\PP —¿Ar dagargii-dakleged-dingusadbina nue be urwe?

\par }{\PP Jonás, Bab-Dummad-abin sogded:

\par }{\PP —Eye, nue-bela-bela an sae-itoged.


\par }{\PP \VS{10}Geb degine, Bab-Jehová Jonásʼga sogdebalid:

\par }{\PP —¿We-dagargii-dakleged-urwa, mutiki-dungusad, a-banedgine, mutiki burgwisbalid, a-bina be bukib-binsade? Emide be, gwen digsasulid, be gwen odummossurbalid.

\VS{11}Ar deyob be itogele, an-bulesunna, ¿ar an Nínive-neggwebur wiledakosur be an-insae? Ar we-Nínive-neggwebur-dummadgi dulemar-aku-neg-itomalad mili-dulanergwa-gaka (120,000+) bukwad, degine, moli-bebe-nikamalad bukidar-bukwabalid. ¿Amarde an wiledakosursi? An wile dakoed.

\par }