\NormalFont\ShortTitle{Sofonías}

{\MT SOFONÍAS-GARDA

\par }{\MTB SOFONÍAS

\par }{\IMTB GEBE-SOGLENAID

\par }{\IMT Garda-nug

\par }{\IP {\IT{Sofonías-Garda.}} Sofonías, Nahúm-ibagangi, degi, Habacuc-ibagangi, Bab-Dummad-gayaburba-barsogedga mai gusmogad.
{\IT{Odukulesadye,}} Sofonías-nug obarileged.

\par }{\IS Sofonías-Gardagi weyob sunmaklenaid

\par }{\IP Sofoníasʼgi binsaleged, Bab-Dummad, Rey-Manasés-ibagangi Sofonías-odukusye.

\par }{\IP Judá-e-rey-Josías-ibagangi, Sofonías, Bab-gayaburbagi sunmakdii gusad. Deun, Rey-Josías Judá-yargi, degi, Jerusalén-neggweburgi, bab-dummagan-bamalad-e-wilub-gwigwichid obelosad. E-ailamar, degi, ese-goled-negmar obelosbalid. Bab-Jehová-Igar-Maid-Garda amilesbalid. A-ular, Rey-Josías, Jerusalén-neggweburgi Bab-Dummadse-goled-e-igargan nudaksa gusad.

\par }{\IP We-gardagine, weyob ilemakar sunmaklenaid:

\par }{\IO 1. Bab-Jehová-Sabsur-Urwoed-E-Iba (1:1-18).

\par }{\IO 2. Dulemar-yar-baid-baidgi-bukwamalad sabsur-odurdaklemaloed (2:1-15).

\par }{\IO 3. Jerusalén-dulemar-e-isgusad, degi, e-bendaklenonikoed (3:1-20).

\par }{\IP Be itogua.



\par }{\MS 1. BAB-JEHOVÁ-SABSUR-URWOED-E-IBA

\par }\ChapOne{1}{\MR (1:1-18)

\par }{\PP \VerseOne{1}We, Bab-Jehová-e-gayaburbad. Amón-machi-Josías, Judá-yargi-reyga-maiunni, Bab-Jehová we-gayaburba Cusi-machi-Sofoníasʼga sognonigusad. Sofoníasʼde Gedalías-wagwad, Amarías-wagwa-yokorginedid, degi, Ezequías-wagwa-daksikidid.


\par }{\SH Neg-bergued-danikoed iduakwaa owisolenaid
\par }
{\PP \VS{2}Bab-Jehová soged:

\par }{\Q “We-napneggi bela ibmar-bukwadi, an obelogoed.


\par }{\QB \VS{3}Dulemar-bukwadi, ibdurgan-bukwadi, an obelogoed.

\par }{\Q Sikwimar-gukudimaladi, uamar-gudimaladi, an obelogoed.

\par }{\QB Bab-dummadyob-ibmar-imakledimalad, an obelogoed,

\par }{\Q dule-isganamar, an obelogoed.

\par }{\QB Dule-we-napneggi-gudiid, an obelogoed.”

\par }{\PP Bab-Jehová deyob soged.


\par }{\SH Judá-dulemar sabsur-odurdaklenonikoed
\par }
{\PP \VS{4}Bab-Jehová sogbalid:

\par }{\Q “Judá-yarginmalad an sabsur-odurdakoed,

\par }{\QB bela Jerusalénʼgi-gudimalad an sabsur-odurdakoed.

\par }{\Q Jerusalénʼgi ibmar-Baal-bab-dummadyob-imaklediidi, an bela obelogoed.

\par }{\QB Dule-Baalʼga-arbadimalad-e-nug, an obelogoed.

\par }{\QB Dule-irwa-Baalʼse-gormalad-e-nugse-bakale, an obelogoed.


\par }{\Q \VS{5}Dulemar na e-neg-niba niisgwamar-nug-odummogega,

\par }{\QB niisgwamar-asabin-sindigar-sigmalad, an obelogoed.

\par }{\Q Dulemar, sindigar-sii an-nuggi ise-sogar-ibmar-sognaid,

\par }{\QB degi, bab-Milcom ise-sogar-ibmar-sognaidamarbalid, an obelogoed.


\par }{\Q \VS{6}Dulemar-angi-bangudmalad,

\par }{\QB degi, an amisurmarbalid,

\par }{\QB degi, anse idaksurmarbalid, an obelogoed.”


\par }{\BB \par }
{\Q \VS{7}Bab-Jehová-Bur-Gandik-Maid-asabin bogidik sigmalo,

\par }{\QB ar Bab-Jehová-e-iba bato mosad.

\par }{\Q Bab-Jehová ibmar-ogumakar-ukleged guakwaa urbisad,

\par }{\QB ese-dagega-gorlesmaladi swilidik imaklesmalad.


\par }{\PP \VS{8}Bab-Jehová sogbalid:

\par }{\Q “Anga-ibmar-uklegoed-e-ibagi,

\par }{\Q dule-dummaganga-mamaid, an sabsur-odurdakoed,

\par }{\QB rey-masmala, an sabsur-odurdakoed.

\par }{\Q Bela dulemar dule-ainebalidyob-mor-yomalad, an sabsur-odurdakoed.


\par }{\QB \VS{9}A-ibagine, anse-goled-neg-yawagak-dogedgi nag-obiar-dogmaladi, an sabsur-odurdakoed.

\par }{\Q Dulemar, emar-sabsur-imakedba e-bab-dummagan-neg ibmar-enasii-imakdimalad, an sabsur-odurdakoed.

\par }{\QB Emar-yardakedba e-bab-dummagan-neg ibmar-enasii-imakdimalad, an sabsur-odurdakoed.”


\par }{\PP \VS{10}Bab-Jehová weyob sogbalid:

\par }{\Q “A-ibagine, Yawagak-Uaye-nugad-akale, dule-e-bendakega binnasuli-gornanai-gumaloedi, itolegoed.

\par }{\QB Neggwebur-binid-akale, dule-akiginmalad, itolegoed.

\par }{\QB Yarmar-mullugan-akale, wile-itogedba-binnasur-oimakmaladi, itolegoed.


\par }{\BB \par }
{\Q \VS{11}”Mactesʼginmalad, binnasur be gormakmarmoga.

\par }{\QB Ar a-ibagine, dule-manigi-ibmar-ukmalad bergunonikoed.

\par }{\QB Mani-muchub-ibmar-ogwamalad bela burgwemaloed.


\par }{\Q \VS{12}A-ibagine, Jerusalén-neggweburgi gwallu-mee an imaknonikoed.

\par }{\QB Dulemar-vino-sabolebukwadyob dobsuli-bukwamalad, an sabsur-odurdakoed.

\par }{\Q We-dulemar binsamalad:

\par }{\Q ‘Bab-Jehová ibmar-nued imakosulid,

\par }{\QB ibmar-isgana imakosurbalid.’


\par }{\Q \VS{13}A-ulale, ibmar-nuegan bela e-ibe sulegoed,

\par }{\QB e-negmar, bela swana naguoed.

\par }{\Q Neg-sobnanai-gumaloenad,

\par }{\QB degi-inigwele, egi gwen megosurmalad.

\par }{\Q Uva-dub digmaloenad,

\par }{\QB degi-inigwele, e-vinoʼdi gwen gobosurmalad.”


\par }{\SH Bab-Jehová-e-urwed-dummad-iba
\par }
{\Q \VS{14}“Bab-Jehová-e-urwed-dummad-iba bato walikgudanikid,

\par }{\QB a-iba gwae-gwae modanikid.

\par }{\Q Bab-Jehová-e-urwed-dummad-ibagine, sabsur-gormaknanai gumaloed.

\par }{\QB Dule-buledse-bakale, binnasuli-gornai guoed.


\par }{\Q \VS{15}A-iba, urwed-dummad-iba, naguoed.

\par }{\QB Wile-itoged-iba, surbinsa-itoged-iba, naguoed.

\par }{\Q Bela ibmar-bergued-iba, ibmar-bibisged-iba, naguoed.

\par }{\QB Negsichid-nagued-iba, neg-gudureged-iba, naguoed.

\par }{\Q Boo-bela-bela-babated-iba, mogirmar-sichigan-nagued-iba, naguoed.


\par }{\QB \VS{16}Gar-trompeta-goled-iba, bila-onogega oimaknanaigumaloed-iba, naguoed.

\par }{\Q A-ibagi, neggweburmar-sakdigar-bukwadgi-bila-ononaegala, igar uklegoed.

\par }{\QB Negmar-matusur-gwigwichidgi-urwenamalaga, igar uklegoed.”


\par }{\PP \VS{17}Bab-Jehová soged:

\par }{\Q “Dulemar angi isgusmalad.

\par }{\QB A-ulale, bela-bela-surbinsa-itogega an imakoed.

\par }{\QB Ibyasuliyob gudii gumaloed.”

\par }{\BB \par }
{\Q E-ablis ukubyob milemai guoed.

\par }{\QB E-sanmar ibmar-isganayob milemamai guoed.


\par }{\Q \VS{18}Bab-Jehová-urwed-ibagi,

\par }{\QB e-mani gwen e-bendakosulid,

\par }{\QB e-or gwen e-bendakosurbalid.

\par }{\Q Bab-Jehová-e-sae-itogedbali, bela napneg-naid berguoed.

\par }{\QB Bela-dulemar-napneggi-gudidimalad, ilagwen-obelolegar ese imaklemaloed.




\par }{\MS 2. DULEMAR-YAR-BAID-BAIDGI-BUKWAMALAD SABSUR-ODURDAKLEMALOED

\par }\Chap{2}{\MR (2:1-15)

\par }{\PP \VerseOne{1}Geb ani an Sofonías sogded:

\par }{\Q “Dulemar-bingedsurmalad,

\par }{\QB be bulakwaa ambikudamala,

\par }{\QB Bab-Jehová-asabin na be san-bipii imakmala.


\par }{\Q \VS{2}Bab-Jehová-igi-neg-imakoye-sogsagusad-guoed-idu,

\par }{\Q be deyob na be san-bipii imakmala.

\par }{\QB A-iba, ar igi-gagan-dinnagana burwaba-seleder berguddae,

\par }{\QB deyobi bergudoed.

\par }{\Q Bab-Jehová-bela-bela-e-urwed bemargi-yoleged-idu,

\par }{\Q be bulakwaa ambikudamala.

\par }{\QB Bab-Jehová-e-urwed-iba bemargi-yoleged-idu,

\par }{\QB Bab-Jehová-asabin na be san-bipii imakmala.


\par }{\Q \VS{3}Napneggi bela na san-bipi-imakdimalad,

\par }{\Q Bab-Jehová amimala.

\par }{\QB Bab-Jehová-Igar-Maidba-gudidimalad,

\par }{\QB Bab-Jehová amimala.

\par }{\Q Igar-inniki-imaked be amimala, san-bipi-imaked be amimala,

\par }{\QB abakalegi, Bab-Jehová-e-urwed-ibagi,

\par }{\QB na be dukued amiarmalale.”


\par }{\SH Filistea-dulemar sabsur-odurdaklegoed
\par }
{\Q \VS{4}Gaza-neggwebur dule-sate guoed,

\par }{\QB Ascalón-neggwebur napabi-nai guoed.

\par }{\Q Asdod-neggweburgi-dulemar-bukwadi,

\par }{\Q ibginedbali onilegoed.

\par }{\QB Ecrón-neggwebur bela swiri naguoed.


\par }{\Q \VS{5}Demar-gakaba-bukwamalad-Cereteo-dorgan,

\par }{\QB ¡be duledar-wilesmar!

\par }{\Q Filistea-dulemar-e-yar-Canaán,

\par }{\QB Bab-Jehová weyob be-annik soged:

\par }{\BB \par }
{\Q “An be-oberguoed,

\par }{\QB begi dulemar bar gudii an imakosulid.”


\par }{\BB \par }
{\Q \VS{6}Bela-demar-gakagi-neg-naidi gaganga binyoed.

\par }{\QB Agi dulemar sibad-wawaad-akwedii gumaloed.

\par }{\QB A-neg-naidi sibad-wawaadmar-bukuega naguoed.


\par }{\Q \VS{7}A-neg-naidi, Judá-dulemar-napi-besmaladgadga guoed,

\par }{\QB agi e-sibad-wawaadmar gagan-madii guoed.

\par }{\Q Mutikgusale, Ascalón-neggwebur-e-negmargi

\par }{\QB gabnonimaloed.

\par }{\Q E-Bab-Dummad-Jehová

\par }{\QB amar-bendakega ese nonikoed.

\par }{\Q E-dulemar-galesbukwad,

\par }{\QB gannar e-yarse dagega imakoed.


\par }{\SH Moab-dulemar, degi, Amón-dulemar sabsur-odurdaklegoed
\par }
{\PP \VS{8}Bab-Jehová soged:

\par }{\Q “Moab-dulemar an-dulamargi-isdar-sunmaknanaigusad an itosad.

\par }{\QB Amón-dulemar an-dulamargi-dodonanaigusad an itosbalid.

\par }{\Q We-dulemar, an-dulamar-nug oichosmalad,

\par }{\QB an-dulamar-ibe e-yar-naid susmalad.


\par }{\Q \VS{9}A-ulale, ani Israel-e-Bab-Dummad-Jehová-Bela-Gangued-Nikad soged:

\par }{\Q An na dukin ise-sogar soged, Moab-yar,

\par }{\Q Sodoma-yaryob gunonikoed,

\par }{\QB Amón-dulemar, Gomorra-dulemaryob gunonimarmogoed.

\par }{\Q E-napaneg ikobiin nagunonikoed, balu-negga gunonikoed,

\par }{\QB degisadegu napabi-nai guoed.

\par }{\Q An-dulamar-napi-besmaladi, a-dulemar-ibe ibmar sumaloed.

\par }{\QB An-dulamar-dula-bemaloedi,

\par }{\QB a-dulemar-napaneg egadga imaknonimaloed.”


\par }{\BB \par }
{\Q \VS{10}Moab-dulemar, degi, Amón-dulemar,

\par }{\QB na san-dummarba-imaksad-ulale, deyob gunonimaloed.

\par }{\Q Bab-Jehová-Bela-Gangued-Nikad-e-dulamargi-isdar-sunmaksad-ular, deyob gunonimaloed.

\par }{\QB Bab-Jehová-Bela-Gangued-Nikad-e-dulamar-isdar-daksad-ular, deyob gunonimaloed.


\par }{\Q \VS{11}Bab-Jehová, amar-sabsur-odurdakoed.

\par }{\QB Bela napneggi ibmar-bab-dummadga-imakledimaladi, obelogoed.

\par }{\Q Deyobi, bela dulemar-we-napneg-ugakaase-bukmaladi,

\par }{\QB na e-yar-e-yargi Bab-Jehová-asabin sindigar sigmaloed.


\par }{\SH Etiopía-dulemar sabsur-odurdaklegoed
\par }
{\Q \VS{12}Bemar Etiopía-dulemar,

\par }{\QB Bab-Jehová-e-es-suidse be oburgwilemarmogoed.


\par }{\SH Asiria-dulemar sabsur-odurdaklegoed
\par }
{\Q \VS{13}Bab-Jehová na e-argan dad-nakwed-argan-sapiledsik oyodoed,

\par }{\QB Asiria-dulemar-obelogoed.

\par }{\Q Napabi-swanga Nínive-neggwebur nasikoed,

\par }{\QB nega-dulesulidgan-dinnagwadyob nasikoed.


\par }{\Q \VS{14}Agi sibad-wawaadmar obunnomamai guoed,

\par }{\QB bela-ibdurgan-ursirmar egi gudii guoed.

\par }{\Q E-buarmargi, mutikidbali

\par }{\QB gorgimar, dabgalamar, gabdidii gumaloed.

\par }{\Q Irmon yawagak-seniganaba gorsii guoed.

\par }{\QB Sikwisichid yawagak-dogedgi gorsii guoed,

\par }{\QB urwar nagubirga-mamaid magar-dakle megoed.


\par }{\Q \VS{15}Weyobi Nínive-neggwebur-na-gannarba-imakdiid,

\par }{\QB na gwen-dulemar e-akar-imakosuli-itodiid, gunonikoed.

\par }{\Q Na e-dulemar sogdimalad:

\par }{\QB “Anmar-neggweburyobid, baid-neggwebur sate.”

\par }{\Q Ibiyobi swanga nagunoniki,

\par }{\QB ibdurgan-ursirmalad-e-galuga gunonikid.

\par }{\Q Bela dulemar e-dikarba-nasmaloed,

\par }{\QB egi dododmaloed, argan-olole egi oyonanai gumaloed.




\par }{\MS 3. JERUSALÉN-DULEMAR-E-ISGUSAD, DEGI, E-BENDAKLENONIKOED

\par }\Chap{3}{\MR (3:1-20)

\par }{\SH Jerusalén-e-isgusad
\par }
{\Q \VerseOne{1}Neggwebur-emar-sabsur-imaksiid,

\par }{\QB uayasuli-siid, nue-isgussiid. ¡Be duledar-wiles!


\par }{\BB \par }
{\Q \VS{2}Dule-ega-binsaed-daked itosulid,

\par }{\QB nabir-gudiguega ega-ibmar-soged, abesulid.

\par }{\Q We-dulemar Bab-Jehová-bened,

\par }{\QB e-Bab-Dummad amisulid.


\par }{\Q \VS{3}We-neggweburgi dule-dummagan-negsedimaladi,

\par }{\QB achumigur-nono-wawaad-uurmakdiiyob gudimalad.

\par }{\Q E-negsedimalad, igi achu-sapur-burburud mutikidba mas-gasale,

\par }{\QB gwen banedga mas sabosuli, deyobi damalad.


\par }{\Q \VS{4}E-Bab-Dummad-gayaburba-barsogmalad, na san-dummarba-imakmaladid,

\par }{\QB emar-yardakmaladid.

\par }{\Q E-dule-irwa-Bab-Dummadse-gormalad, neg-islidikidi oichodimalad.

\par }{\QB Bab-Jehová-Igar-Mamaidgi annadimalad.


\par }{\Q \VS{5}Dule, Bab-Jehová-e-dulamar-abargi-gudiiddi,

\par }{\QB igar-inniki-imakedid, ibmar-isgana imaksulid.

\par }{\Q Bane-bane wakudaryalaba e-igar-inniki-imaked imakdiid,

\par }{\QB bangi-oibosale, geg imaksuli gued.

\par }{\QB Dule-isganadina, gwen binged itosulid.


\par }{\PP \VS{6}Bab-Jehová soged:

\par }{\Q “Dule-yar-baid-baidgi-bukwamalad an obelosad,

\par }{\QB e-neg-matusurmalad an earisad.

\par }{\Q E-neg-imbamar dule-sate an imaksad,

\par }{\QB gwen bar dulemar egi nanasulid.

\par }{\Q E-neggweburmar napabi nagusad,

\par }{\QB e-dulemar bela girgusad.


\par }{\Q \VS{7}An binsanaigualid:

\par }{\QB ‘Jerusalén-dulemardi an-dobguoergebye,

\par }{\QB anba ibsaoergebye.’

\par }{\Q Adi, deyobi, an e-neg-bukwadse ataknadele,

\par }{\QB e-negmar an oberguosurye.

\par }{\Q Degi-inigwele, aka Jerusalén-dulemar bur

\par }{\QB gwae-gwae ibmar-isgana-imakde gusmalad.”


\par }{\PP \VS{8}Agala, Bab-Jehová soged:

\par }{\Q “Degisoggu, an-bemargi-yolegega-danikoed-ibagi

\par }{\QB be an-abitomalo.

\par }{\Q Ar dule-yar-baid-baidgi-bukwamalad-onmakega an imaksokalid,

\par }{\QB bela-neg-selemamaid-atoega an imaksokalid,

\par }{\Q adi, an-bela-bela-sae-itogedgi wemar sabsur-odurdakega,

\par }{\QB an-bela-bela-urwedgi wemar sabsur-odurdakegar.

\par }{\Q An uludele, an sooyob gued,

\par }{\QB anse bela napneg ogumaklegoed.


\par }{\SH Dule-napi-besmalad
\par }
{\Q \VS{9}”Bela Bab-Jehová-nug-odummomalaga,

\par }{\QB bela bulakwaa Bab-Jehováʼga arbamalaga,

\par }{\QB an dulemar-e-gwabinduku swilidik imakoed.


\par }{\Q \VS{10}Etiopía-diwarmargi dikasur-daksik-bukwamaladi,

\par }{\QB an-nug-odummodimaladi, an-dulamar-aisakis-bukwamaladi,

\par }{\QB anga ibmar-ukleged senonimaloed.


\par }{\Q \VS{11}A-ibagine, be angi-yoledigusadgine,

\par }{\QB bar be bingeguosulid.

\par }{\Q Be-abargi dule-na-san-dummarba-imakdiid,

\par }{\QB dule-na-nuga-nikadga-imakdiid, an obelogoed.

\par }{\Q Deyobi, an-yar-islidikidgi,

\par }{\QB bar na san-dummarba-imakdii guosulid.


\par }{\Q \VS{12}Be-abargi unnila dule-wileganabi,

\par }{\QB dule-na-san-dummarba-imaksurmaladbi, an obegoed.

\par }{\Q Wemar unnila Bab-Jehováʼgi

\par }{\QB bensurgudii gumaloed.


\par }{\Q \VS{13}Israel-dulemar-napi-bemaloedi,

\par }{\Q ibmar-isgana imakosurmalad,

\par }{\QB bar gakansaosurmalad,

\par }{\QB bar emar-yardakosurmarbalid.

\par }{\Q Unnila nuedgi mas-gundii,

\par }{\QB dobsulidgi obunnodii gumaloed.”


\par }{\PP \VS{14}Ani an Sofonías bega sogmalad:

\par }{\Q “Sión-dulemar, weligwar-itogedba be iseed gormala,

\par }{\QB Israel-dulemar, nakwisadba be oimakmala.

\par }{\QB Jerusalén-dulemar, gwage-ulubgi be yeer-itomala, be wergumala.


\par }{\Q \VS{15}Bab-Jehová bar sabsur be-imakosulid,

\par }{\QB Bab-Jehová be-isdarmalad gannar sorsik-duurmakega imaksad.

\par }{\Q Israel-e-rey-Bab-Jehová, bemar-abargi gudiid.

\par }{\QB Bar be ibmar-isgana dobguosurmalad.


\par }{\Q \VS{16}A-ibagine, Jerusalén-dulemarga sogdemaloed:

\par }{\QB ‘Sión-dulemar mer be dobgumarye, gandik-imakmarye.’


\par }{\Q \VS{17}Ar be-Bab-Dummad-Jehová bemar-abargi gudiid.

\par }{\QB Ar Bab-Jehová dule-bila-onoged-nakwisad gued.

\par }{\Q Ibamargineyobi, Bab-Jehová begi weligwar itogoed.

\par }{\QB Gannaryobi e-sabgued bega oyogoed,


\par }{\QB \VS{18}be-nuggine weligwaledba namakoed.”

\par }{\PP Bab-Jehová soged:

\par }{\Q “Wile-itogedgi an be-ollor-imakoed,

\par }{\QB ar we, bingedar-itoge be imaked.


\par }{\Q \VS{19}A-ibagine, an-sunnagwad

\par }{\QB dule-mesagwar-be-imakdimalad an obelogoed.

\par }{\Q Sibad-wawaad-yaku-yaku-nanaed an bendakoed.

\par }{\QB Sibad-wawaad-yoggus-gudiid gannar an sedagoed.

\par }{\Q Ibi-yarmargi be bingegudii gusmala,

\par }{\QB agi an be-nug-odummomaloed,

\par }{\QB agi nuga-nikamaladga an be-imakmaloed.


\par }{\Q \VS{20}A-ibagine, an bemar-senonikoed,

\par }{\QB an bemar-onmaknonikoed.

\par }{\Q An bemar-wagab,

\par }{\QB be-dule-galesbukmalad an gannar senonikile,

\par }{\Q bela dulemar-we-napneggi-bukwamalad-abargi,

\par }{\Q an be-nug-odummomaloed.

\par }{\QB Nuga-nikamaladga an be-imakmaloed.”

\par }{\PP Bab-Jehová deyob soged.

\par }