\NormalFont\ShortTitle{2 Timoteo}

{\MT TIMOTEOʼSE-NARMAKLESAD-GARDA-SOGBOGWAD

\par }{\MTB 2 TIMOTEO

\par }{\IMTB GEBE-SOGLENAID

\par }{\IMT Garda-nug

\par }{\IP Pablo, Roma-neggweburgi esgaryagi-mellesigu, we-garda-sogbogwad Timoteoʼse narmaksad. Binsamardo, we-garda birga 64ʼgi narmakles-insaye. Pablo, esgaryagi-mellesiid bar noosulid wisid, degi, dule-isganamaryobi Roma-dummad-e-oburgoed wisbalid.

\par }{\IS Timoteoʼse-Narmaklesad-Garda-Sogbogwadgi weyob sunmaklenaid

\par }{\IP Pablo we-gardagi Timoteoʼga sunmaknaid, gwenadgan-Jesúsʼba-nanaimalad-idumalad Bab-Jesús-igargi igi-nanamalargebe. Pablo, napi Timoteoʼga garda narmaksiid, ega sogsiid Bab-Jesús-Igargi mer galakuoye. Pablo, Timoteoʼga soged, ede Bab-Jesús-Igargi-arbasad gwen galakussurye, degisoggu, ede weligwar itoye. Gwenadgan-Bab-Jesús-igargi-bangudmaladbardi ede bukib-binsaye. Timoteoʼga sogbalid, Bab-Igargi gwenadgan-odurdakdii be sadeguoye.

\par }{\IP We-gardagine, weyob ilemakar sunmaklenaid:

\par }{\IO 1. Gebe-sikwas-soglenaid (1:1-2)

\par }{\IO 2. Pablo, Timoteoʼga soged, gatik Cristoʼgi sunmakoye (1:3-18).

\par }{\IO 3. Jesucristoʼga-yeer-arbaed-dule (2:1-13).

\par }{\IO 4. Dule-arbaed-nued igi-nanaewilubbi (2:14-26).

\par }{\IO 5. Neg-dukumosar, dulemar igi gudamaloe (3:1-17).

\par }{\IO 6. Bab-Dummad-Igargi gatik sunmako (4:1-8).

\par }{\IO 7. Pablo, Timoteoʼga napi igar uksad (4:9-18).

\par }{\IO 8. Napi-soglenaid (4:19-22).

\par }{\IP Be itogua.



\par }{\MS 1. GEBE-SIKWAS-SOGLENAID

\par }\ChapOne{1}{\MR (1:1-2)

\par }{\PP \VerseOne{1}Ani Pablo, Bab-Dummad-sogedba Jesucristo-e-sapin-bur-dummadga-gumogaga nugsalesmogadid. Ar Cristo-Jesúsʼgi san-burba-geg-bergued-danikidi, a-san-burba-baramilegoye-soglesad-barsogegala, an barmilenaid.

\VS{2}Timoteo, be Bab-Jesúsʼba-naid-ular an-machi-sunnadyob an be-daked. An na nue be-sabed. We-garda na bese narmaked.

\par }{\PP Bab-Dummad-anmar-Baba, degi, anmar-Dummad-Jesucristo, begi nued binsamarsun, degine, wile be-dakbarsun, deginbali, ulubgi bogidik be-itogega imakbarsun.


\par }{\MS 2. PABLO, TIMOTEOʼGA SOGED, GATIK CRISTOʼGI SUNMAKOYE

\par }{\MR (1:3-18)

\par }{\PP \VS{3}An bega Babse gotele, mutikidba, neg-ibginedba, dog-nuedye Bab-Dummadga an sogdedaed. Igi an-dadgan Bab-Dummadga arbasa, abayobi an binsaed-swilidikidgi Bab-Dummadga alamaknaimogad.


\par }{\PP \VS{4}An wisdo, be angi bangudgu, boed-abalagi be naded. Nue an be-dakbido, adi, an be-dakalile, weligwar an itogwichiguegar.

\VS{5}Deginbali, nue an wisbardo, be-Jesucristoʼgi-bensulid, napiragwadid. Be-muu-Loida, degine, be-nan-Eunice Jesucristoʼgi nue-bensuli gusmarmogad. Degisoggu, an wisdo, be amaryob Jesucristoʼgi nue-bensuli gudimogad.


\par }{\PP \VS{6}Degisoggu, an bega sogsun, an-argan an begi mesisgu, deun Bab-Dummad bega gurgin-burbaled uksagusad. A-gurgin mer ebusuli guo, gatik be ebugo. Dule soo-ogannonaidyob be-gurgin be ogannomogo.


\par }{\PP \VS{7}Ar Bab-Dummad anmarga burba-dobee-itogedi uksasulid, anmarga burba-gandikid uksad, sabgued uksad, degine, sunna-na-dukin-san-bargaed uksabalid.


\par }{\PP \VS{8}Degisoggu, mer be anmar-Dummad-Jesúsʼgi-sunmakedgi bingeguo. Degine, an Bab-Jesúsʼgi-sunmaked-ular, esgaryagi-mellesiidgi mer bingegubalo. Bur be Bab-Dummad-Gayaburba-Nuedgi sunmaked-ular, an-gudimogayob be naibi-itodii gusun. Ar Bab-Dummad na e-gangued-bega-ukedba be-bendakdii guoed.

\VS{9}Bab-Dummad anmar-abonosad. Egadga guegala anmarse gochad, anmar-ibmar-nued-imaksadba anmarse gochasulid. Ar na wargwen na e-igar-mesisadba, na e-sogedba, amba yoo napneg-nagued-iduar, bato Cristo-Jesúsʼgi Bab-Dummad nabir-anmargi-binsasadbali anmarse gochad.


\par }{\PP \VS{10}Bab-Dummad, anmarga anmar-Abonoged-Jesucristo-barmiargu, we-sabgued anmarga oyosad. A-Jesucristo burgwed-igar bisgenonikid, E-Gayaburba-Nuedba dulagudigued anmarga senonikid, degi, burba-geg-bergued anmarga uknonisunnad.


\par }{\PP \VS{11}A-ulale, we-Gayaburba-Nuedgi-sunmakega Bab-Dummad an-nug-imaksad. An Jesucristo-e-sapin-bur-dummadga-gumogaga, an-nug-imaksabalid. Degine, Judíoʼsurmalad-odurdakega an-nugsasbalid.

\VS{12}Ar A-Gayaburbagi an sunmakdiidba, an esgaryagi mellesisunnad. Degi-inigwele, gwen binge an itosulid, ar an wisid doagi an bensuli gudii. Ar an nue-wisid, a-dule, gangued-nue-nikadba an-yardakosulid, an-edarbedii guoed. Anga-igar-uksad-obelogedse anba gudii guoed. We-napnegse-gannar-danikidse deyob guoed.


\par }{\PP \VS{13}Bab-Jesús-Igar-napiragwad be-angi-durdaksad nue-akwedii be sao. Jesúsʼgi-bensulidgine, degine, sabguedgine, nue-nanadii be-sao.

\VS{14}Ar Bab-Burba-Isligwaled-anmargi-maidi be-bendakdii-guoedba bega-igar-nuegan-uklesad be nue-akwedii sao.


\par }{\PP \VS{15}Emide, bato be wisbalid, bela Asia-yarginmalad an-obachamalad. Figelo, degine, Hermógenesʼse-bakar, an-metemarmogad.


\par }{\PP \VS{16}Bab-Dummad Onesíforo-e-neguyaginmalad nue-wile daksun. Ar ade, a-dule yeer an-ogannodii gusad. An esgaryagi mellesi-inigwele, gwen angi binge itossulid.

\VS{17}Onesíforo Roma-neggweburse-nonigu, bela-bela nue an-amidii gusad, geb an-aminonigusad.

\VS{18}Bab-Jesús-danikoed-ibagi, Bab-Dummad, Onesíforo-nue-wile-daksun. Onesíforo Éfeso-neggweburgi-nue-anmar-bendaksagusad, be nue-wisimakarmogad.




\par }{\MS 3. JESUCRISTOʼGA-YEER-ARBAED-DULE

\par }\Chap{2}{\MR (2:1-13)

\par }{\PP \VerseOne{1}Timoteo, be an-machi-guedgi an bega soged, Cristo-Jesús-bela-bela-anmargi-nued-binsasadgi be gatik ganguo.

\VS{2}Igi an dule-bukidarad-abargi emar-odurdake be an-itosa, deyob be dulemar-Bab-Igargi-nue-inniki-nanadimalad odurdakmogoed. Adi, amar nabir baigan-odurdakmarmogagar.


\par }{\PP \VS{3}Be Jesucristoʼga-nued-arbaed-dulesoggu, naibi-itoged-abargi-be-gudiidi mer be bai itogo.


\par }{\PP \VS{4}Dule sordaga-gubiele, geg dulemar-yogsaar-gudimalad-igarba akadii gued. Ar ade, e-dummad-sogedbarbi gudiguergebed, adi, e-dummad-yeer-ito imakegar.


\par }{\PP \VS{5}Deginbali, dule-dodomalad bengunanair, dodoleged-igar-maidba-dasulir, geg emargi obined.


\par }{\PP \VS{6}Dule-nainugi-arbaed, ibmar-gunbiele, bina arbagwelergebed.


\par }{\PP \VS{7}An bega-ibmar-soged nue be itogo. Ar we an bega-ibmar-soged, Bab-Dummad magasaila-ito be-imakoed.


\par }{\PP \VS{8}David-wagwa-Jesucristo be insao, burgwisgu, gannar durgusad. We-Gayaburba-Nuedgi an sunmakdiid.

\VS{9}We-Bab-Dummad-Gayaburbagi an sunmakdiid-ular, an naibid itosisunnad. Dule-isgana neg-ichodiidyob an esgoro-dubgi edilles siid. Ar Bab-Dummad-Gayaburbadi gwen galenaisulid, bur bule nasgumai gued.

\VS{10}Degisoggu, Bab-Dummad-na-dulemar-susad-ular, an wiledisunnad, igi-barsaye an sogdisunnad, adi, amar nabir Cristo-Jesúsʼgi abonoleged-nikumarmogagar, degine, degisadegu eba wergudii gubaligar.


\par }{\PP \VS{11}Ar we napira sogleged:

\par }{\Q “Ar anmar Cristoʼba burgwisale,

\par }{\QB anmar eba dula gudigubaloed.


\par }{\Q \VS{12}Anmar Jesúsʼba naibigued itosale,

\par }{\QB Jesús-negsemaidba anmar eba neg semogoed.

\par }{\Q Ar anmar Jesús-osulosale,

\par }{\QB Jesús anmar-osulomogoed.


\par }{\Q \VS{13}Anmar Jesús-obanmalale,

\par }{\QB Jesúsʼdi anmar-obanosurguoed.

\par }{\Q Ar Bab-Jesúsʼdi gege na gakansaed.”


\par }{\MS 4. DULE-ARBAED-NUED IGI-NANAEWILUBBI

\par }{\MR (2:14-26)

\par }{\PP \VS{14}We-ibmar an bega Bab-Dummad-asabin-sogsiidi, dulemarga be nue sogmogo. Ega be sogo: Mer na be binsa abin-abin sunmakmaloye. Ar ade, we-ibmardi anmar-bendakosulid, ar igar nabiridsulid, binsa dulemar-baigan-be-itobukmalad-oichogedid.


\par }{\PP \VS{15}Be-arbaedgi gatik nue arbanai be sae, adi, be nued-arbasadba Bab Dummad yeer be-dakegar. Be Bab-Dummad-Gayaburba-napiragwad, nued dulemarga-odulogedba be-arbaedgi be bingegugwichi guosulid.


\par }{\PP \VS{16}Galagwensuli binsa ee sunmaklemaladba mer be dao. Ar degi-sunmaklemalad bur bule isgumai dule-imaked.

\VS{17}Ar we-odurdaklegedi, boni dule-san-malemaiyob emar-imaked. Himeneo, degine, Filetoʼmala, dule-degimaladid.

\VS{18}Wemar, Bab-Jesús-Igar-Napiragwad-Maidgi bangudmalad. Wemar-ebogwad sogmalad, dulemar-gannar-durguleged-iba bato nasye. Degisoggu, wemala, gwenadgan-Jesúsʼba-nanaimalad-gwenna-gwenna-e-binsaed gadisundo.

\VS{19}Degi-inigwele, Bab-Dummad-Igar-Mesisaddi, geg gwaged. Ar weyob anmarga oyomaid:

\par }{\Q “Bab-Dummad na wisid, doamar e-sordamala.”

\par }{\QR Números 16:5

\par }{\PP Degine, weyob oyomaibalid: “Bela dulemar-Cristoʼba-nanaimaladi, isguedgi banguergebed.”


\par }{\PP \VS{20}Ar neg-dummagangi unnila or-nogbi, degi, mani-batebi niksulid. Suar-bate, degi, napa-bate nikabalid. Amar-bate gwenna-gwenna iba-gualirginbi ebuleged, baigandi bane-bane ebuleged.

\VS{21}Degisoggu, ar Bab-Dummadga ibmar-nuedga be gubiele, ibmar-isganagi be banguergebed, gwage-swilidik na be imakergebed. Geb degi, Bab-Dummadga ibmar-nuedga be gunonikoed, degi geb be, bela ibmar-nuegan imakega guagwar gudii guoed.


\par }{\PP \VS{22}Ibmar-galagwensuli sapingana-oichomaladgi be banguo.

\par }{\PP Bur be dule-gwage-swilidikidgi-Bab-Dummadse-gordimaladba be we-igarmargi alamaknai guo: Igar-inniki-imaklegedgi, Jesúsʼgi-bensulidgi, sabguedgi, degi, ulubgi-bogidik-itogedba, be nanadii guo.


\par }{\PP \VS{23}Mer binsa na galagwensuli-abin-abin-imakmalad be itogo, ar be wisid, we-degimalad urwedga guddaed.


\par }{\PP \VS{24}Ar dule-Bab-Dummadga-arbaedi dulemar-baiganbo abin-abin-imaknai guedsulid. Bur dulemar-baigangi nued daergebed, nued emar-odurdakbalirgebed, deginbali, na san-bargaakwaar nanabalirgebed.


\par }{\PP \VS{25}Degisoggu, be dule-begi-gwisgudimaladga binnalee sunmakoed, ar abakalegi Bab-Dummad a-dule-e-gwage ogwaalile, adi, a-dule igar-napiragwad amiarmogale,

\VS{26}degi, nabir nia-sailagi wakinnalile. Ar ade, a-dule nia-sogedba gudiid.




\par }{\MS 5. NEG-DUKUMOSAR, DULEMAR IGI GUDAMALOE

\par }\Chap{3}{\MR (3:1-17)

\par }{\PP \VerseOne{1}Deginbali, we-igargan be wisgubalirgebed:

\par }{\PP Neg-dukumosale, iba-bulegan nagunonikoed.


\par }{\PP \VS{2}Ar ade, dulemar-weyobid nonikoed:

\par }{\QB Dukin-e-sanginbi binsamalad.

\par }{\QB Maniginbi-binsamalad.

\par }{\QB Sunmakedgi-na-san-dummarba-imakmalad.

\par }{\QB Dukin-san-ogannomalad.

\par }{\QB Bab-Dummadgi-dodoar-sunmakmalad.

\par }{\QB E-babgan-sogedba-dasurmalad.

\par }{\QB Dule-ega-ibmar-imaksar, dog-nuedye-gwen-sogsurmalad.

\par }{\QB Bab-Dummadgi-gwen-binsasurmalad.


\par }{\QB \VS{3}Dule-sabed-gwen-niksurmalad.

\par }{\QB Dulemar egi yolesar, geg-na-san-bargamalad.

\par }{\QB Gadi-gakan-berbemalad.

\par }{\QB Wissur-na-san-bargamalad.

\par }{\QB Sabsur-aimar-imakmalad.

\par }{\QB Ibmar-nuegan-isdar-dakmalad.


\par }{\QB \VS{4}E-aimargi-aibinmalad.

\par }{\QB Dake-dakesur-ibmar-imakmalad.

\par }{\QB Dukin-san-dummarba-itomalad.

\par }{\QB Unnila bur bule na dukin san-yeer-itogedgi binsamalad, Bab-Dummadgindi-binsasurmalad.


\par }{\QB \VS{5}Yamo Bab-Dummad-Igar-Maidba-daeyob damalad.

\par }{\QB Degi-inigwele, binsa asgi gordidimalad, Bab-Igar-sunsogedba nanasurmalad.

\par }{\QC Dule-degidamaladba mer be akao.


\par }{\PP \VS{6}Ar we-dulemar, negayaa-negayaa doge-doge gudidamalad, adi, omegan-binsaed-satemalad-binsaed-gaegar. Degi, omegan-isguedgi-nanadimalad-binsaed-gaegar. Ar we-omegana galagwensuli bina-gutuu damaladid.

\VS{7}Ar we-omegan, ibmar-durdakdimalan-inigwele, gege igar-napiragwad-maid durdakmalad.

\VS{8}Ar we-dulemala, igi Janes, Jambresʼbogwa Moisés-abin-gwisgusmala, abayobi we-dulemarde, igar-napiragwadgi gwisgudimarmogad. We-dulemar-e-binsaed nue-isgusmalad. Jesúsʼgi-bensulid-igargi amba benmalad.

\VS{9}Ar we-dulemar-e-igar gwen nasguosulid. Igi Moisés-e-ibagangi, Janes, Jambres-ebo-igar-noar-imaksamalad magar-daksamala, deyob, we-dulemar-noar-e-ibmar-imaked magar daklemogoed.


\par }{\SH Pablo, napi Timoteo-unasad
\par }
{\PP \VS{10}Timoteo, bedi, an-ibmar-odurdaksadba be nanadiid. Degi, an-daedba be nanadiid. Ibi-ular-an-gudigusadba be nanadibalid. Degi, igi an Jesúsʼgi-bensuli-nanadii, deyob be nanadiid. An bonigan-abin-galakusurdaed be daksad. An-sabgued, degine, gwae-gwae-an-itosulid be nue-daksabalid.

\VS{11}Deginbali, dulemar an-baregindiid nue be wisbalid, an-solegagwar-naibi-itodiid be wisbalid. Degine, igi-an Antioquíaʼgi-gusa, igi-an Iconioʼgi-gusa, degi, igi-an Listraʼgi-gusa, be wisbalid. Bab-Dummaddi ise-baregillear-an-wilesad bela amargi an-bendaksad.

\VS{12}Ar deyobi, bela Cristo-Jesúsʼgi-nue-islimakar-nanabimaladga solegagwar-naibi-itoged-igar ega nue-maibalid.

\VS{13}Dule-isganamardi, dulemar-yardakdimaladdi, aka bur bule isgumai gudoed. Dulemar-yardakdii, degine, na dukin yardakledii gudmaloed.


\par }{\PP \VS{14}Timoteo, bedina, ibmar-durdaksadgi-bensuli be gudii guo, ibmar-durdaksadba be gatik nanao. Ar be wisid, doamar be-odurdaksananae.

\VS{15}Ar bato be bipigwaunni Bab-Dummad-Garda-Islidikid-Maid be wisi gudiid. Ar we-gardade sunna igar-abonolegedsik, Cristo-Jesúsʼgi-bensuliguedgi, ibmar-wisi be-imaked.


\par }{\PP \VS{16}Bab-Dummad-Garda-Narmakar-Maid bela Bab-Dummad-sogsadba narmaklesad. Bab-Dummad-Garda ibnuedid:

\par }{\QB Dulemar-odurdakega,

\par }{\QB dulemarga-sabsur-ibmar-sogega,

\par }{\QB dulemar-unaega,

\par }{\QB degi, igar-innikigwadgi dulemar-odurdakegar.


\par }{\PP \VS{17}Adi, Bab-Dummad-sordamar inniki-Bab-Dummad-Garda-durdaksadba, bela guagwar nabir ibmar-nueganbi imakdii guegar.




\par }{\MS 6. BAB-DUMMAD-IGARGI GATIK SUNMAKO

\par }\Chap{4}{\MR (4:1-8)

\par }{\PP \VerseOne{1}Bab-Jesucristo we-napneg-naid-seegala gannar danikoed. Adi, dule-burgwismaladga, degi, dula-gudidimaladga igar-itogegar. Degisoggu, we-Bab-Jesucristo-asabin, degi, Bab-Dummad-asabin, an bega soged:


\par }{\PP \VS{2}Gatik Bab-Dummad-Gayaburbagi nue be sunmako. Dulemar be-itobidibe, dulemar be-itobisurbardibe, amba ega be sunmako. Dule-nodimaladga be gandikidgi-ibmar-sogo, adi, bur-nuekwaa Bab-Igargi nanamalagar. Degi, Bab-Igarba dulemar-nodimalad be nuekwaa odurdako, adi, mer noar bar nanamalagar. Binnalegwadgi be dulemar nue-ogannodii imako, adi, Bab-Jesúsʼba bur-bule nagumalagar. Mer be Bab-Igargi odurdaksuli guo.


\par }{\PP \VS{3}Ar Bab-Jesús-Igar-Nued-Maid-gwen-itobisur-gudamaloed-ibagan danikoed, unnila e-itogedba nanadmaloed. Amar bukidar na e-dule-odurdakmalad amidmaloed, adi, na e-ibmar-itobiedbi ega sogegar.


\par }{\PP \VS{4}Amar degisoggu, igar-napiragwadgi bangudmaloed, unnila igar-sergan-binsarmaladbi itobi gudamaloed.


\par }{\PP \VS{5}Timoteo, bedina, itoakwaa be nanadii sao, naibid mer bai be itogo. Gatik Bab-Jesús-Gayaburba-Nuedgi sunmakdii be sao, gatik a-igar-bega-uklesadgi be nue arbao.


\par }{\PP \VS{6}Ar andi bato ibmar-Babga-uklegedyob-gued-ibagan warmakdanikid, an-burgwed-iba omosad.


\par }{\PP \VS{7}Bab-Dummadba-ibsaedgi an alamakdigusad. Emide, Babga-arbaed an ogwinmaknonisunnad. Bab-Jesús-Igargi gwen an galakussulid.


\par }{\PP \VS{8}Degisoggu, emigindi, dule-inniki-ibmar-imakmaladga ologurgin-nued-ukleged anga sabolesisunnad.

\par }{\PP Igar-naboged-napiragwad-Bab-Jesús e-gannar-danikoed-ibagangi, anga ologurgin ukoed. Unnila angarbi uklegosulid. Dulemar-sabedgi-Bab-Jesús-edarbedimarmogadga ologurgin uklemogoed.


\par }{\MS 7. PABLO, TIMOTEOʼGA NAPI IGAR UKSAD

\par }{\MR (4:9-18)

\par }{\PP \VS{9}Timoteo, gwae-gwaesaar anse be daged imako.

\VS{10}Crescente, Galacia-yalaganba naded. Titoʼdi, Dalmacia-yarse nadmogad.

\par }{\PP Demasʼdi, we-napneg-naid-e-ibmarbina bur-nue sogsoggu, an-mete, Tesalónicaʼse naded.


\par }{\PP \VS{11}Unnila Lucasʼbi an-walik gudiid. Be anse alir, Marcos be nidago, ar ade, an-arbaedgi an-bendakoed.

\VS{12}Tíquicoʼdi, Éfeso-neggweburse an barmisad.


\par }{\PP \VS{13}Be anse alile, Troasʼgi Carpo-neggi-an-suba-obesad be anga sedago. Gardamar anga sedabalo, gardamar-bipirmakaled-mamaid bur be sedago.


\par }{\PP \VS{14}Esnongi-ibmar-sobed-Alejandro, beedse angi yoledii gusad, an-ichodii gusad. Degisoggu, Bab-Dummad na e-sogedba, a-dule e-ibmar-imaksadba sabsur-odurdaksun.

\VS{15}Degisoggu, a-dulegi nue-salakarmo, ar ade, anmar-Gayaburba-Nued-sunmakdidgi nue-dummad yolediid.


\par }{\PP \VS{16}Gebe dummagan anga igar-itoarmargu, amar-asabin an na sanawalagwen san-bendaksad, dule gwen an-bendaksasulid. Bela angi bangudgusmalad. Bab-Dummad a-dulemar degigussuliyob-dakena gadin.


\par }{\PP \VS{17}Ar Bab-Jesúsʼdi anba gudigusad an-metesulid. Geb an-bendaksad, degine, an-ogannosbalid, adi, Bab-Jesúsʼgi-Abonoleged-Igargi an sunmakegar. Adi, bela Judíoʼsurmalad a-igar itomarmogagar. Degidbali, nabir Bab-Jesús burgwedgi an-abonosad.

\VS{18}Degine, Bab-Dummad bela ibmar-isgana-birgi an-bendakoed. Na E-negdakmaidse nuedgi an-odogoed. Degisoggu, Bab-Dummad-nug ogannomarsun, degisadegu gusun. Ar deyobdo.


\par }{\MS 8. NAPI-SOGLENAID

\par }{\MR (4:19-22)

\par }{\PP \VS{19}Priscilaʼga, degi, Aquilaʼga, degine, Onesíforo-e-neguyaginmaladga, bela bemar nueganbimar-sogeye ega be sogoed.

\VS{20}Erastoʼdi Corinto-neggweburgi besad, Trófimoʼdi, Mileto-neggweburgi uelle an obesad.

\VS{21}Dii-wied-nii-iduar be daged-sao. Gwenadgan Eubulo, Pudente, Lino, Claudia, degine, bela gwenadgan-baiganmo, bemargi binsadimalad.


\par }{\PP \VS{22}Dummad-Jesucristo be-burbaba gudii guoed. Bab-Dummad nued bemargi binsamarsun.

\par }