\NormalFont\ShortTitle{Burbar-Oyolesad}

{\MT BURBAR-OYOLESAD-GARDA

\par }{\MTB APOCALIPSIS

\par }{\IMTB GEBE-SOGLENAID

\par }{\IMT Garda-nug

\par }{\IP Juan, Jesús-sapingan-warambe-gakabogwad-wargwenad we-garda narmaksad. We-garda-sorba, Bab-Dummad-Garda bar narmaklessulid, wese bergunaid. Juan, Bab-Jesúsʼba-naid-ular, Patmos-dupugi mellesii gusad. Agi odurdaklesigua, Bab-Jesús yoedse-ibmar-guoed, ega burbar oyosad. Binsamardo, we-garda birga 96ʼgi narmakles-insaye.

\par }{\IS Burbar-Oyolesad-Gardagi weyob sunmaklenaid

\par }{\IP Bab-Jesús, Juanʼga sogsad, Jesúsʼba-nanaimalad-danar-ambikunonidamalad-sogagugle-siidse (7) an bega-sogsadyob be garda narmakoye.

\par }{\IP Juan, Bab-Jesús-bela-ega-burbar-ibmar-oyosad, bela narmaksad. We-gardagi anmarga oyoged, Jesucristo nia-sailaba bur dummaye, degine, bur dutusurbarye. Ibmar-isganamar bur bule ibmar-nueganba nakwemaiyob dakle-inigwele, Bab-Dummad-gangued bur gannarbasoggu, a bur nakoye. Bab-Jesús, na e-sordamar-Roma-dulemarse nue-wiledimar-inigwele, weyob ogannonaid: “Bab-Dummad amba negsemaiye, bela a-sogedba ibmar-gumaiye, degisoggu, mer galakued imakmaloye, ar Bab-Dummad bela negsemai guoeddeeye.”

\par }{\IP We-gardagine, weyob ilemakar sunmaklenaid:

\par }{\IO 1. Gebe-sikwas-soglenaid (1:1-8).

\par }{\IO 2. Iglesia-sogagugledga (7) sunmaksad (1:9–3:22).

\par }{\IO 3. Wilubgan-sogagugled (7) (4:1–8:1).

\par }{\IO 4. Gar-trompeta-walagugled (7) (8:2–11:19).

\par }{\IO 5. Ibmar-wilubganmar-oyolenaid (12:1–14:20).

\par }{\IO 6. Nog-dummagan-gwagugled (7) (15:1–16:21).

\par }{\IO 7. Dulemar-sabsur-odurdaklegoed-oyolesad (17:1–20:15).

\par }{\IO 8. Jerusalén-neggwebur-binid (21:1–22:5).

\par }{\IO 9. Cristo-danikid nue-warmaksad (22:6-20).

\par }{\IO 10. Napi-soglenaid (22:21).

\par }{\IP Be itogua.



\par }{\MS 1. GEBE-SIKWAS-SOGLENAID

\par }\ChapOne{1}{\MR (1:1-8)

\par }{\SH Jesucristo, yoo-ibmar-guoed oyosad
\par }
{\PP \VerseOne{1}We-yoedse-ibmar-guoed-oyolesadi, Jesucristoʼgadid. Bab-Dummad Jesucristoʼga we-yoedse-ibmar-gumaloed oyosad. Jesucristo, na e-maigan we-ibmar-emissaar-gumaloed-wisgumalaga oyosad. Wisgumalagala, Jesucristo na e-baliwitur e-mai-Juanʼse barmialid.

\VS{2}We-Juan, na e-sunnad-daksadbali, Bab-Dummad-bela-ega-sogsadba, degine, Jesucristo-bela-ega-oyosbalidba, narmaknonikid.


\par }{\PP \VS{3}Dule-we-garda-absomaladga, yoo-ibmar-guoed-itomarbalidga, degine, bela narmakar-naidba-eba-damaladga ibnuedga gued. Ar we-ibmar-guoed-ibagan emiskwaa deyob gunonikoed.


\par }{\SH Juan, Jesúsʼba-nanaimalad-sogagugledga (7) nued-sogeye sogsiid
\par }
{\PP \VS{4}Ani Juan, Jesúsʼba-nanaimalad Asiaʼgi-bukmalad-sogagugledse (7) an we-garda narmaksiid.

\par }{\PP Bab-Dummad-Dula-Maidi, gusgu-danikidi, degisadegu-mai-guoedi, degi, burbamar-walagugle (7) Bab-Dummad-ologana-asabin-bukwamaladi, degine, Jesucristoʼmala, bemargi nued binsasun, degine, ulubgi bogidik bemar-itogega-imakbarsun.

\VS{5}Ar Jesucristo we-ibmar-napiragwad-daksadid, e-inse-durgusadid, reymar-napneggi-negsemamaid-e-dummadid.

\par }{\Q We-Jesucristo anmar-sabgusadid,

\par }{\QB e-abegi anmar-isgued-osulononikid.


\par }{\Q \VS{6}E-Bab-Dummadga reymarga-guega anmar-imaksad,

\par }{\QB dule-irwa-Bab-Dummadse-gormaladga-guega anmar-imaknonikid.

\par }{\Q A-Jesucristo-nug odummolesun,

\par }{\QB e-gangued degisadegu odummomarsun.

\par }{\Q Ar deyob gusun.


\par }{\BB \par }
{\Q \VS{7}Bela-dulemar Jesús-mogir-imbaba-aidedani dakmaloed.

\par }{\QB Dulemar-Jesús-ewarismalad amba dakmogoed.

\par }{\Q Bela-dulemar-baid-baid-we-napneggi-danar-danar-bukmalad Jesús-dani-dakdagogu, bodmaloed.

\par }{\QB Eye, deyob gusun.


\par }{\PP \VS{8}Bab-Dummad-Bur-Birigined weyob soged:

\par }{\QB Ani an Gebesailaginedid, (Alfa).

\par }{\QB Ani an Napisoladbalid, (Omega).

\par }{\QB Ani an Bela-Gangued-Nikad, gudiid,

\par }{\QB ani an Bela-Gangued-Nikad, gudigusad,

\par }{\QB ani an Bela-Gangued-Nikad, gudigubaloed.


\par }{\MS 2. IGLESIA-SOGAGUGLEDGA (7) SUNMAKSAD

\par }{\MR (1:9–3:22)

\par }{\SH Juan negburgan-daksadgi Jesús-daksad
\par }
{\PP \VS{9}Ani Juan bemar-gwenad, bemar-sunnaa wiledimogad. Bemar-sunnaa Bab-Dummad negdakmaidgi dogarmogad, degi, bemar-sunnaa binnalegwadgi Bab-Jesús-igargi alamaknaimogad-duled. An Bab-Dummad-gayaburba-barsogdiid-ular, degi, Jesucristoʼgi-sunmakdiid-ular, an Patmos-dupgi odurdaklesiid. 

\par }{\PP \VS{10}Bab-itoged-ibagi Bab-Dummad-Burba-Isligwaled bela-bela angi nonikid, an-yarganba gar-trompeta-goleyob binnasur gayaburba gornonikid,

\VS{11}sognonikid: “[Ani an Gebesailaginedid (Alfa), ani an Napisoladbalid (Omega)]. We-ibmar be dakedi, gardagi be narmake. Jesúsʼba-nanaimalad-Asia-yargi-bukmalad-sogagugledse (7) be we-garda barmide:

\par }{\QB Éfesoʼgi-bukmaladse,

\par }{\QB Esmirnaʼgi-bukmaladse,

\par }{\QB Pérgamoʼgi-bukmaladse,

\par }{\QB Tiatiraʼgi-bukmaladse,

\par }{\QB Sardisʼgi-bukmaladse,

\par }{\QB Filadelfiaʼgi-bukmaladse,

\par }{\QB degi, Laodiceaʼgi-bukmaladse.”


\par }{\PP \VS{12}Dule-anga-sunmaknaid-dakega an aibirided. An aibirisgu, gwallu-sied-orbiid gwagugle (7) gwichi an dakalid.

\VS{13}We gwallu-sied-gwagugled-abargi, Dule-Machi-sunnaa gwichi an daksad, mola-suid naga-dukuse-yoi an daksad. E-binasgargi-molidubyob-ebirnai olo-sunnabi-nai an daksabalid.

\VS{14}E-nonodi, degi, e-sailagiadi, bela dagudik, sibad-wawaad-e-absar-sibudikidyob an daksabalid, dambed-bated-sibudikidyobid. E-ibyadi, sooyob-gae an daksabalid.

\VS{15}Degine, e-nagmar, igi esgordikid-soo-yagi-dulenair dakarmake, ayob gaed. E-sunmaked suke-dummad-aryomaidyob goled.

\VS{16}E-argan-nuedsik niisgwa-gwagugle (7) ganibalid, e-gaya-yaba es-suid isedar-swiswimakaled nugar-abinbela-nikad nogwichid. E-wagar, dad-ibe isedar-daarmakar-gaedyob dakleged.


\par }{\PP \VS{17}A-dule deyob an dakargu, burgwisayob an e-nag-naba aimukuded. We-dule, e-argan-nued an-birgi-mesisgu, anga sogded:

\par }{\Q “Mer dobgu, ani an Gebesailaginedid,

\par }{\QB ani an Napisoladbalid.


\par }{\Q \VS{18}An dula gudiid.

\par }{\QB Ani an burgwis gusadid.

\par }{\Q Emigindi, degisadegu an dula gudiid.

\par }{\QB Ar napiragwad.

\par }{\Q Deginbali, ani an burgwed-yabe,

\par }{\QB degine, burgwarmalad-e-neg-Hadesʼye-nugad-yabe an ganikidbalid.


\par }{\PP \VS{19}”Be ibmarmar-daksad narmake, be ibmar-daked narmakbalo, we-sorba-ibmar-gumaloed-dakoed be narmakbalo.

\VS{20}Niisgwa-gwagugle (7) an-argan-nuedsik-gani be an-daksadi, degine, gwallu-sied-gwagugled-olobiid be daksabalidi, ¿wede ibu obarilesunna? Niisgwamar-gwagugle (7) be daksadi, wemar Jesúsʼba-nanaimalad-bukmalad-sogagugled-e-baliwiturmalad. Gwallu-sied-gwagugled (7) be daksabalidi, wemar Jesúsʼba-nanaimalad-sogagugledid.”




\par }\Chap{2}{\SH Iglesia-Éfesoʼga gayaburba soglesad
\par }
{\PP \VerseOne{1}Jesús sogdebar: “Anba-nanaimalad-Éfesoʼgi-bukmalad-e-baliwiturse garda narmak: 
\par }{\PI ” ‘E-argan-nuedsik niisgwa-gwagugle-ganikid (7), gwallu-sied-gwagugle-olobiid-abargi-gudiid, weyob bemarga soged:


\par }{\PI \VS{2}” ’Bela be-ibmar-imakedi, be-arbaed-dummad-imakdiidi, be-anba-nai-guega be dummad-alamakdiidi, an nue-wisid. An be-wisbalid, dulemar-ibmar-isgana-imaked be nabir daksurbalid. Deginbali, Bab-Jesús-e-sapingan-bur-dummaganye-binsa-sogdimalad be wilubdaksabalid. Wemar daklenonimalad, gwen a-surmala, binsa gakansadimar be daknonikid.

\VS{3}Degine, an-nug-ular be nue-wiledi-inigwele, be bai gwen-itossulid. Be ise-arbaar-gudiidgi, be gwen galakussulid.


\par }{\PI \VS{4}” ’Degi-inigwele, ibmar-soggwengi an begi gwisgued. Gebesailagi be an-sabgusadyob be bar an-sabsulid.

\VS{5}Degisoggu, be insae, igi idu be gudigusa. Be-isgusadga na be bukib binsae. Mer bar isgued be imake. Gebe be ibmar imakdigusadyob be gannar imakbardo. Degisulir, emisgwasaar an begi danikoed. Ar be-daed gwagsulir, be-gwallu-sied an bei oniroed.


\par }{\PI \VS{6}” ’Degi-inigwele, ibmar-soggwendi be nued imakdimalad. Nicolás-ibmar-imaksadyob-imakdimalad be isdar dakmalad. Anyob be a-dulemar-isdar-dakdimalad.


\par }{\PI \VS{7}” ’Ar dule magar-itogele, Bab-Burba-Isligwaled anba-nanaimaladga-soged nue itogo. Dule-ibmar-isgana-birgi-nakwismaladga sapi-durba dula-dule-saed-gunnega an imakoed. We-sapi, Bab-Dummad-nainu-nued-abargi gwichid.’ ”


\par }{\SH Iglesia-Esmirnaʼga gayaburba soglesad
\par }
{\PP \VS{8}“Anba-nanaimalad-Esmirnaʼgi-bukmalad-e-baliwiturse garda narmak:

\par }{\PI ” ‘Dule-Gebesailaginedid, Dule-Napisoladbalid, dule-burgwis-gusad, dule-durgus-gusbalid, weyob bemarga soged:

\VS{9}Bela-be-ibmar-imakedi, an nue wisid. Boniganba-be-galitodiid an nue-wisbalid. Be-wilediid an nue-wisbalid, degi-inigwele, be ibmar nue-nika gudiid. Degine, Judíoʼmarye-na-sogdimalad, amar-be-ukabsadimalad an wisbalid. Ar wemar burbar Judíoʼsurmalad, unnila nia-saila-Satanásʼga-danar-ambikumalad-dulemalad.


\par }{\PI \VS{10}” ’Be ibmar-nunmak-itogoed-begi-danikoed mer be dobguo. Emi, gwen-gwen bemar nia-sailase esgaryagi melledmaloed, adi, bemar wilubdaklegegar, degine, ibambe (10) nue-ise-wilegar be gumaloed. Burgwedse mer galakued be imakmalo. Deyob be gusale, ani an bemarga ologurgin-burba-dula-gudigued ukoed.


\par }{\PI \VS{11}” ’Ar dule magar-itogele, Bab-Burba-Isligwaled anba-nanaimalad-bukmaladga-soged, nue itogo. Ar dule gwen galakussulile, gannar-burgwed-danibaloedgi bar wilegosulid.’ ”


\par }{\SH Iglesia-Pérgamoʼga gayaburba soglesad
\par }
{\PP \VS{12}“Anba-nanaimalad-Pérgamoʼgi-bukmalad-e-baliwiturse garda narmak:

\par }{\PI ” ‘Dule es-suid-isedar-swiswimakaled nugar-abinbela-nikad-ganikid, weyob bemarga soged:

\VS{13}An be-ibmar-imakdiid an wisid. Be-maid an wisbalid. Be gudiidi, nia-saila-Satanás-ologan-siidgi be gudiid. Degi-inigwele, amba an-nug be sediid, be angi amba be bensurbalid. Antipas, an-barsoged-sunsoged, bemar-abargi nia-saila-Satanás-maidgi burgwisad. A-ibaganginbela bemar an-osulossurmalad.


\par }{\PI \VS{14}” ’Degi-inigwele, ibmar sog-soggwengi an bemargi gwisgued. Bemar-abargi gwenna-gwenna Balaam-igar-odurdaksadgi dule-odurdakdimalad gudidimalad. Bemar a-dulemar onobisurmalad. Ar Balaam, Israel-dulemar-gwage-ichogega Rey-Balac-odurdaksa gusad. Balaam bab-dummagan-imaklegedga san-ogumakar-ukleged-gunned-igargi, degi, abirgunagwarsuli-negsichigi-yoleged-igargi Israel-dulemar-gwage-ichogega Rey-Balac-odurdaksad.


\par }{\PI \VS{15}” ’Gwen-gwen amba bemar-abargi Nicolás-igarmar-odurdaksadgi dulemar-odurdakdimalad gwen onobisurmarbalid. Ayob-dulemar-odurdakmalad an nue isdar dakmogad.


\par }{\PI \VS{16}” ’Degisoggu, be-isgusadga na be bukib binsasun, mer bar isgued be sae. Ar degisulir, an emisgwasaar begi danikoed, a-dulemarse an-gaya-yaba-es-suid-yoidgi an urwenonikoed.


\par }{\PI \VS{17}” ’Ar dule magar-itogele, Bab-Burba-Isligwaled anba-nanaimalad-bukmaladga-soged nue itogo. Dule-gwen-galakussulidga, mas-Manáʼye-nugad-odukuar-maid-gunnega an ega ukoed. Degi, akwa-sipugwad-bipigwad an ega ukbaloed. A-akwagi nug-binid narmakar naid. A-nug-narmakar-naid dule-baid gwen wissulid. Unnila, we-nug-narmakar-naid, dule-akwa-abingaoedbi wisid.’ ”


\par }{\SH Iglesia-Tiatiraʼga gayaburba soglesad
\par }
{\PP \VS{18}“Anba-nanaimalad-Tiatiraʼgi-bukmalad-e-baliwiturse garda narmak:

\par }{\PI ” ‘Bab-Dummad-Machi-soo-gaedyob-ibya-nikadi, e-nagmar-esgordikid-dakarmakedyob-nikadi, weyob bemarga soged:

\VS{19}Be-ibmar-imakdiid an wisid. Be an-sabed, be an-bensulid, degi, be aimarga-ibmar-imaked, be anba-nai-guegala be alamakdiid, an wisbalid. Degi, emi-be-ibmar-imaked, idu-be-ibmar-imaksadba bur bule-nuedid, an wisbalid.


\par }{\PI \VS{20}” ’Degi-inigwele, ibmar-soggwengi an bemargi gwisgued: We-ome-Jezabel, Bab-Dummad-gayaburba-barsoged-bundorye-sogdiid, gwen egi be gwisgussulid. We-ome, e-ibmar-odurdakedgi anga-arbadimalad-binsaed-galemalaga imaksad, negsichigi-abirgunagwarsuli-yolegega imaksad. Degine, bab-dummadga-imaklegedga san-ogumakar-ukleged-gunnega-imaked, be baisur dakmarbalid.

\VS{21}A-omega e-daed-ogwaega, mer bar isguega, ibagan an nasiksad. Degi-inigwele, Jezabel negsichigi-galagwensuli-yolediid gwen indakbisulid.


\par }{\PI \VS{22}” ’Emide an, a-omegi uelleged-dummad an nasikoed. Degine, negsichigi eba-galagwensuli-yoledimalad an nunmaked-dummad-nikuega imakoed. Ar we-ome-isgudiidgi bangubisurmalar, deyob guoed.

\VS{23}Jezabel-e-mimmigan an oburgoed. Deyobi, bela anba-nanaimalad wisgumaloed, ani an dulemar-gwage-ulubse-bakar, igi-binsa-bukmalad an wisye. Deginbali, dulemar na-e-ibmar-imaksadba an bennukoed.


\par }{\PI \VS{24}” ’Ar bemar-abar-anba-nanaimalad-Tiatiraʼginmalad, bemar-igargan-isganaba-nanadisurmalad, degi, nia-Satanás-igargan-beedse-mamaidye-bimalad-durdakdisurmalad, an bemarga sogdo: Bemarga bar ibmar-baid-dutusur-imakleged an ukosurye.

\VS{25}Ar bato be igarmar-durdaksamaladgi, an-dagedse, be aginbi alamaknai imakmarsun.


\par }{\PI \VS{26}” ’Ar dule galakussulile, an-ibmar-imakbiedba imaksale, e-burgwedse eba nanadigusale, a-dulegala, ani an dulemar-yar-baid-baidgi-bukmalad-seega an igar ukoed.


\par }{\Q \VS{27}Ar igi an-Bab e-gangued anga uksamoga,

\par }{\QB deyob, a-dule, sabsur-gandikidba negseoed,

\par }{\Q sianar-irgwensur-mamariddaedyobi,

\par }{\QB a-dule, dulemar-imakoed.


\par }{\QR Salmo 2:9

\par }{\PI \VS{28}” ’Degine, a-dulega, niisgwa-wakudarad an ukoed.

\VS{29}Ar dule magar-itogele, Bab-Burba-Isligwaled anba-nanaimaladga-soged nue itogo.’ ”




\par }\Chap{3}{\SH Iglesia-Sardisʼga gayaburba soglesad
\par }
{\PP \VerseOne{1}“Anba-nanaimalad-Sardisʼgi-bukmalad-e-baliwiturse garda narmak:

\par }{\PI ” ‘Dule Bab-Dummad-burba-gugle-nikad (7), degi, niisgwa-gwagugle-ganibalid, weyob bemarga soged: An bela be-ibmar-imaked wisid. Ar bemar-dulagudiiye benik-sogmar-inigwele, bemar burgwar gudidiid.

\VS{2}Degisoggu, nue be atake, be An-Igar-burgwedani-sedimalad be oganno. Ar be Bab-Dummad-asabin-ibmar-imakedi, dogdar-nued gwen an daksulid.

\VS{3}Degisoggu, Bab-Igar-abingasad, Bab-Igar-itosbalid, nue be insae. A-sogedba be dae. Mer bar be isguega, be-isdardaed be ogwae. Ar be nue-ataksulile, ukiagwar an begi nonikoed. Dule-atursaed-ukiar-noni-daedyob an nonikoed. An-wachi-danikoed be wissulid.


\par }{\PI \VS{4}” ’Ar Sardisʼgi abar-gwenna-gwenna mor-gutu-satemaladyob e-daed nikad. Wemar mola-sibu-yoi anba gudigumaloed. Ar wemar-degiguedi, ega igar nue-maid.


\par }{\PI \VS{5}” ’Ar dule galakussulile, a-dule mola-sibudikid yooed. A-e-nug burba-dulad-gardagi-narmakar-naid an gwen eliosulid. An-bab-asabin, degi, e-baliwiturmar-asabin a-dulegi an sogoed, we, anba-naidye.

\VS{6}Ar dule magar-itogele, Bab-Burba-Isligwaled anba-nanaimaladga-soged nue itogo.’ ”


\par }{\SH Iglesia-Filadelfiaʼga gayaburba soglesad
\par }
{\PP \VS{7}“Anba-nanaimalad-Filadelfiaʼgi-bukmalad-e-baliwiturse garda narmak:

\par }{\PI ” ‘Dule-isligwaledid, Dule-napiragwadid, Dule-David-yabe-ganikidid sunmakdebalid. We-dule, yawagak-egasar, geg dule bar edied. Yawagak-edisar, geg dule bar egabalid. A-dule, weyob bemarga soged:

\VS{8}An bela be-ibmar-imaked wisid. An bega yawagak-egaar-ogwichisadyob an bega igar uknaid. Degisoggu, we-yawagak-dule-geg-ediedyob, dule geg be-igar gaed. An wisbalid, amba be nollosaar-inigwele, an-gayaburbaba be nanadiid, degine, an-nug gwen be osulodisurbalid.


\par }{\PI \VS{9}” ’Nia-Satanásʼga-onmakmalad Judíoʼmarye-sogmaladi, binsa unnila gakansadimalad. Amar bemarse-daged an imakoed, be-asabin-sindigar-siged an imakoed. Adi, amar an-nue-bemar-sabgusad magar-dakmalagar.

\VS{10}Ar an-gayaburbagi bemar nue-galakussuli eba nanasmarsoggu, dule-we-napneggi-bukmalad-wilubdakega ibagan-buled-danikoedgi an nue bemar-sabomogoed.


\par }{\PI \VS{11}” ’An emisgwasaar bemargi danikoed. Na be An-Igar-durdaksadgi, gatik nue-alamaknai guo. Adi, melle dule-baid bei ologurgin suegar.


\par }{\PI \VS{12}” ’Ar dule gwen galakussulile, an Babse-goled-neg-e-bubawaryob an imakoed. A-dule gwen bar agi onolegosulid. A-dulegine, an-Bab-Dummad-nug, degine, an-Bab-Dummad-neggwebur-e-nug, an narmakoed. We-neggweburde Jerusalén-binidid, nibneggi-aidedanikidid, an-Bab-Dummad-barmialidid. Degine, an-nug-binid an a-dulegi narmakbaloed.

\VS{13}Ar dule magar-itogele, Bab-Burba-Isligwaled anba-nanaimaladga-soged nue itogo.’ ”


\par }{\SH Iglesia-Laodiceaʼga gayaburba soglesad
\par }
{\PP \VS{14}“Anba-nanaimalad-Laodiceaʼgi-bukmalad-e-baliwiturse garda narmak:

\par }{\PI ” ‘Napiragwad-soged-dule, degi, ibmar-daksad-barsoged-napiragwad-dule, degine, Bab-Dummad-ibmar-obinnisad-e-Dummad, weyob bemarga soged:

\VS{15}An bela be-ibmar-imaked wisid. Bela-bela be anba naisulid. Wis-sikwas-be-anba-naid, an wisbalid. Bitigi bur bela-bela be anba gudiguoena gadin. Degisulile, mer bur be anba nagusun.

\VS{16}Ar bela-bela be anbanaisursoggu, degi, wis sikwas be anba naisoggu, an sabsur-be-barmetoed.

\VS{17}Ar bede sogdiid: An mani-ibedye, nue-mani-nika an gudiiye. Ibmar bela nika an gudiiye. Ar na be ise-wilegar-gued gwen na be magar-itosulid, be dule-wileged-gued aku na be itobalid. Be mani-sate-gudiid, be aku-atake-gudiid, be mor-sate-gudiid, aku na be itobalid.


\par }{\PI \VS{18}” ’Degisoggu, an be-unasun, anse or-soogi-nudaklegaled be bake, adi, mani-ibedga be guegar. Anse mola-sibu-yoega be bakbar, adi, be ukaswiri-gudiid, melle be bingeguegar. Degine, anse ibya-ina be bakbar, ibyagi na be ina-imakegar, adi, nabir be atak guegar.


\par }{\PI \VS{19}” ’An bela dulemar-sabedga binnasur ibmar an sogdaed, sabsur an odurdakdabalid. Degisoggu, gatik Bab-Dummad-ibmarbina be sogmar. Mer bar isguega, be-daed be ogwamarsun.

\VS{20}Ar emigindi, yawagakgi an bese gorgwichid. Ar dule-wargwen an-ese-goled-itosale, anga yawagak-egasale, an ese dogoed. An ebo mas gunnoed, a-dule anbo mas gunmogoed.


\par }{\PI \VS{21}” ’Ar dule gwen galakussulile, a-dule anba an-ologanagi-siged an imakoed. Igi an galakussurmoga, an-Bab-e-ologangi an sigismoga, a-dule deyob gumogoed.

\VS{22}Ar dule magar-itogele, Bab-Burba-Isligwaled anba-nanaimaladga-soged nue itogo.’ ”




\par }{\MS 3. WILUBGAN-SOGAGUGLED (7)

\par }\Chap{4}{\MR (4:1–8:1)

\par }{\SH Juan, Bab-Dummad-ologana-naba ibmarmar daksad
\par }
{\PP \VerseOne{1}Geb a-sorba, an atakdebargu, nibneggi yawagak-argaar-sii an dakded. Gayaburba-gar-goleyob-gebedgi-anga-sunmaksad an itoarbalid. Anga soged: “Wese anse be nakweda, we-sorba-ibmarmar-guoed an bega oyogoed.”


\par }{\PP \VS{2}Agine, Bab-Burba-Isligwaled burbar ikiir an-sunonikid. Geb nibneggine, ologana-sii an dakalid. Agine, dule-wargwen a-ologangi-sii an daksad.

\VS{3}Dule-a-ologanagi-siid, e-daklegedi akwa-nued-jaspeʼye-nugadyob dakleged, akwa-cornalinaʼye-nugadyob daklebalid. Degine, sue ologana-ebiris maid, akwa-esmeraldaʼye-nugadyob-dakle dakarmakmaid.


\par }{\PP \VS{4}We-ologana-dikarba, ologan-gwadulagwen-gakabake (24) ebiris-bukwa an daksad. A-ologangi e-dulagwen-gakabake (24) girmar-selegan egi simalad. A-girmar mola-sibudikidi-yoi bukwamalad, degine, e-nonogi ologurgin-sii bukwamarbalid.


\par }{\PP \VS{5}Ologan-siidgi mala ibyemaid, mala gollomakmaid, mala uurmakmaid. Ologan-asabin gwallu-gwagugle (7) gasibalid. A sogleged, Bab-Dummad-burba-sogagugle-gued-e-wilubganye (7).

\VS{6}Ologan-siid-asabin, demar-isbe-daledyob-dakleged daklenaid.

\par }{\PP A-abargine, bia ologan-sii, degi, a-ebirisa ibdula-walabake bukwamarmogad. We-ibdulamar bela yargansik, degine, asabin, ibyagibi daklemalad.

\VS{7}Ibdula-bukmalad-gebedi, achumigur-nono-wawaadyob dakleged. Ibdula-baiddi, moli-bebe-nikadyob dakleged. Baagwaddi, e-wagar dule-wagaryob dakleged, degine, bakegwaddi, sulubagi-gukunaiyob dakleged.

\VS{8}Wemar-ibdula-walabakegwadi bela sakan nergwa (6) nikadbimalad. E-sakan-birgine, degine, e-sakan-urbali, bela ibyagibi dakleged. Mutikidbali, degi, ibginedbali, weyob-soged gwen bogilenaisurmalad:

\par }{\Q “Bab-Dummad-Bur-Biriginedi,

\par }{\Q Bab-Dummad-Isligwaledid,

\par }{\Q Bab-Dummad-Isligwaledid,

\par }{\Q Bab-Dummad-Isligwaledid.

\par }{\QB Bab-Dummad-Bela-Gangued-Nikad, gudigusad,

\par }{\QB Bab-Dummad-Bela-Gangued-Nikad, gudiid,

\par }{\QB Bab-Dummad-Bela-Gangued-Nikad, gudigubaloed.”


\par }{\PP \VS{9}Ar we-ibdula-walabakegwadi, Dule-ologanagi-siid-degisadegu-dula-maid-e-nug odummoddamalad, ogannoddamalad, dog-nuedye ega sogdedamalad.

\VS{10}We-ibdulamar deyob-sogdemalale, girmar-selegan-dulagwen-gakabakegwadi (24), Bab-Dummad-na-e-ologanagi-siid-asabinni yog-yokorgi sindigar sigiddamalad. Degine, e-ologurgin, Bab-Dummad-ologana-asabin urbiddamalad, gandikidgi sogdedamalad:


\par }{\Q \VS{11}“Bab-Dummad, anmar-Dummad, be-nug ogannoleged,

\par }{\QB be-nug odummoleged,

\par }{\QB degi, be dummadga gued.

\par }{\Q Ar bela ibmar-naid be obinnisad,

\par }{\QB be-sogedba bela ibmar gudiid,

\par }{\QB bela be-sogedba ibmar binnis bukwabalid.”




\par }\Chap{5}{\SH Jesúsʼbi nabir garda-bipirmakaled egaed
\par }
{\PP \VerseOne{1}Dule-ologanagi-siid e-argan-nuedgi garda-bipirmakar-gani an daksad. A-garda abinbela narmakaled. Degine, e-wilubgan-sogagugle (7) egi sakdigar-nai an daksabalid.

\VS{2}Deginbali, baliwitur-gandikid binnasur-gorgwichi an daksad. Weyob soggwichid: “Ar we-gardade, ¿doa sunna egaoe? Ar we-garda-e-wilubgan-nanaidde, ¿doa sunna bisgoe?”

\VS{3}Degidgine, nibneggine, napneggine, napaneg-urbali, dule-sunna-we-garda-egaed gwen amilessulid. Amba absogegarbela satebalid.


\par }{\PP \VS{4}Ar dule-sunna-garda-egaed, dule-sunna-garda-absoged, gwen amilessursoggu, an ise-boaled.


\par }{\PP \VS{5}Degidgine, girmar-selegan-wargwen anga sokalid: “Melle be boe. Emigi, Achumigur-Nono-Wawaad Judá-e-wagwasikid-Davidʼgi-danikid bato nakwisad. We-dulebi sunna we-garda egaed, sunna e-wilubgan-gugle-naid (7) bisgebalid.”


\par }{\PP \VS{6}Degine, an dakdebalid, ologan-siid-abargi, ibdula-warbakegwad-abargi, degine, girmar-selegan-abargi, Sibad-Wawaad-Mimmi-Babga-oburgwilegar-uklesad-gwichi an daksad. A-Sibad-Wawaad-Mimmi bebe-walagugle (7) nikad, degine, ibya-gwagugle nikabalid. A sogleged, Bab-Dummad-Burba-gugle-bela-we-napneg-naidse-barmilesad (7) e-wilubganye.

\VS{7}Sibad-Wawaad-Mimmi Dule-ologanagi-siid-e-argan-nuedgi-garda-ganikid sunonikid.


\par }{\PP \VS{8}Sibad-Wawaad-Mimmi garda-susgua, ibdula-walabakegwadi, degi, girmar-selegan-dulagwen-gakabakegwadi (24), bela yokorgi-sindigar Sibad-Wawaad-Mimmi-asabin sigidmalad. Amar bela gar-arpa ganikidbimalad, degine, olo-noga ibmar-wawadik-yapanmalad-ena sedidimalad. We-olo-noga, Jesucristoʼgi-akananaimalad-Babse-goled-e-burbagan gued.

\VS{9}Ibdula-walabakegwadi, degine, girmar-selegan-dulagwen-gakabakegwadi (24), namaked-binidgi weyob namakbukmalad:

\par }{\Q “Be burgwisad-ular, bebi sunna garda egaed,

\par }{\QB bebi sunna e-wilubgan-naid be bisgebalid.

\par }{\Q Be-ablisgi be Bab-Dummadga dulemar-baksad.

\par }{\QB Bela dule-ablis-akar-akarmalad,

\par }{\Q dule-gaya-akar-akar-sunmakmalad,

\par }{\QB neggwebur-bukwamalad,

\par }{\Q dule-yar-baid-baidgi-bukwamalad,

\par }{\QB amar belagwapa be Bab-Dummadga baksad.


\par }{\Q \VS{10}Wemar, be anmar-Bab-Dummadga reymarga be imaknonikid,

\par }{\QB dule-irwa-Bab-Dummadse-gormaladga, be imaknonibalid.

\par }{\Q Wemar, we-napneggi negsemarbaloed.”


\par }{\PP \VS{11}An dakdebargu, an itoalid, baliwiturmar-e-gayaburba bukidar miyon-miyonʼba gole. We-baliwiturmala, ologan-ebilis, ibdula-walabakegwad-ebilis, girmar-selegan-ologana-ebilis gorbukwad.

\VS{12}Amar binnasur namakbukmalad:

\par }{\Q “Sibad-Wawaad-Mimmi-oburgwiles-gusadgarbi, gargangued ega uklegergebed.

\par }{\QB Bela-ibmar-nikad ega uklegergebed,

\par }{\Q binsaed-ibed-gued ega uklegergebed,

\par }{\QB gandikidba-daed ega uklegergebed,

\par }{\Q e-nug odummolegergebed,

\par }{\QB gangued-yeerdakleged ega uklegergebed,

\par }{\QB egarbi namakalegergebed.”


\par }{\PP \VS{13}Degine, bela nibneggi-ibmar-obinniles-bukmalad, bela napneggi-bukmalad, napneg-urba-bukmalad, demargi-bukmalad, agi bela ibmar-bukmalad namakbukwa an itosad:

\par }{\QB “Nug-odummoleged,

\par }{\QB Nug-ogannoleged,

\par }{\QB bela-yeerdakleged,

\par }{\QB bela-gangued,

\par }{\QC Dule-e-ologanagi-siidga, degi, Sibad-Wawaad-Mimmiga, uklesun.

\par }{\QC Degisadegu deyob gusun.”


\par }{\PP \VS{14}Ibdula-walabakegwad sogbukmalad: “Deyob gusun.” Girmar-selegan-dulagwen-gakabakegwaddina (24), yokorgi sindigar sigidmalad. Dule-degisadegu-dula-maid-e-nug odummodmarsunnad.




\par }\Chap{6}{\SH Bab-Jesús wilubgan-sogagugled (7) bichisad
\par }
{\PP \VerseOne{1}Sibad-Wawaad-Mimmi, gardagi-wilubgan-sogagugle-sakdigar-nanaid-gebed bichis an daksad. Geb ibdula-walabakegwad-gwensak mar-goledyob binnasur weyob soge an itosad: “Be dage. Be dakdage.”


\par }{\PP \VS{2}Geb moli-sipugwad noali an dakalid. A-moli-sipugwad-birgi-dule-siidi, warsi-gani siid. A-dulegala, ologurgin ega uklesad. E-isdarmalad-birgi obichasoggu, bela dule-baigangi-nakwemai-guega nadsunnad.


\par }{\PP \VS{3}Sibad-Wawaad-Mimmi, gardagi-wilub-sogbogwad-sakdigar-naid bichisgua, ibdula-walabakegwad-baid soge an itosad: “Be dage. Be dakdage.”


\par }{\PP \VS{4}An dakdegu, moli-baid moli-ginnitibi-dakleged, noarbalid. Dule-a-moli-birgi-siidga napneg-bogidik-naid-obelogega, degi, dulemar-na-muchub-muchub-oburgwemalaga, ega es-suid uklesad.


\par }{\PP \VS{5}Sibad-Wawaad-Mimmi, gardagi-wilub-sogbaagwad-sakdigar-naid bichisgu, ibdula-warbaagwad soge an itosad: “Be dage, be dakdage.”

\par }{\PP An dakdebargu, moli-sichid noarbalid. Dule-a-moli-birgi-siidi e-argangi ibmar-wilubsaed-gani an daksad.

\VS{6}Agine, ibdula-warbakegwad-abargi gayaburba soge an itosad: “Unnila madubur-gwagwaled-nibirbo ibagwen-arbaoedgi baklegoed. Ibagwen-arbaedgi cebada-nibirnergwa (6) wis baklege gubaloed. Ar olivo-gwallud-e-gargegueddi, degi, vino-e-gargegueddi mer gwagega be imako.”


\par }{\PP \VS{7}Sibad-Wawaad-Mimmi, gardagi-wilub-bakegwad-sakdigar-naid bichisgu, ibdula-warbakegwad-bakegwadi soge an itosad: “Be dage, be dakdage.”


\par }{\PP \VS{8}An dakdegu, moli-gordikid noarbali an dakalid. Dule-a-moli-birgi-siidi Burgwedye nugad. A-sorba, Dule-Burgwarmalad-Meged-Nega nadapmogad.

\par }{\PP Wemarga, napneggi-dula-bukwad-sogabake-mamarisad-soggwen ogilogega ega gangued uklesad. We-ibmarmargi oburgwega:

\par }{\QB Es-suidgi oburgwega,

\par }{\QB ukudgi oburgwega,

\par }{\QB gegumalad-dummadgi oburgwega,

\par }{\QB ibdurgan-sapurbarmalad-ursirmaladgi, ogilogegar.


\par }{\PP \VS{9}Sibad-Wawaad-Mimmi, gardagi-wilub-ataled-sakdigar-naid bichisgu, Babga-ibmar-ogumakar-ukleged-e-aila-urba, dulemar-Bab-Dummad-Gayaburba-ular-burgwismalad-e-burbamar an daksad. We-dulemar, Bab-Jesús-barsogedgi-galakussurmaladid.

\VS{10}Amar binnasur-gorbukwa an itosad. Weyob sogbukwad: “Dummad, be isligwaledid, be napiragwadid, ¿wede sana we-dulemar-anmar-oburgwisad be buged-mai imakoe? ¿Sanadse be we-dulemar sabsur-odurdakoe?”

\VS{11}Geb dulemar-binnasur-gorbukwadga war-wargwenga mor-sibugan uklesmalad. Geb amarga soglesad: “Amba yoogwer, napi be obunnomargwer. Ar bemar-gwenadgan bemar-sunnaa anga-arbamarmogad, bemaryob burgwemarmogargebed, igi-mergu-burgoye an sogsa, a-warmakedse.”


\par }{\PP \VS{12}Sibad-Wawaad-Mimmi, gardagi-wilub-nergwad-sakdigar-naid-bichis (6) an daksagu,

\par }{\Q negabandur-dummad nagunonikid.

\par }{\QB Dad-ibeler, mor-sichidyob sipusur nagunonikid.

\par }{\Q Nii abeyob ginnitibi nagunonimogad.


\par }{\QB \VS{13}Niisgwamar-nibneggi-nanaid napase babatided,

\par }{\QB higuera-sapi-e-durba burwa-binnasur-goledba-babatid-daeyob babatided.


\par }{\Q \VS{14}Igi garda-obipirmakaled-egaar-maid, atuder bipirmakdae,

\par }{\QB deyob nibneg atuded, sate naded.

\par }{\Q Yarmala, dupumala, bela e-naidgi gwen bar nai gussulid.


\par }{\PP \VS{15}Degine, bela reymar-we-napnegginmalad, dule-dummagan, mani-ibedmar, sorda-dummagan, dule-gandik-gudimalad, bela maigan, maiga-gudisurmalad, bela wemar, ibe-dummagan-yaba dukudmalad, degi, yargi akwa-dummagan-bukmalad-imbaba dukudmarbalid.

\VS{16}Geb amar, yarmarga, akwamarga, binnasuli weyob sogdemalad:

\par }{\Q “Anmargi be babatidage,

\par }{\QB Dule-e-ologanagi-siid-idu be anmar-odukue.

\par }{\Q Sibad-Wawaad-Mimmi sabsur-ulualid-idu be anmar-odukue.


\par }{\QB \VS{17}Ar wemar-ibagan-buled-e-iba nonikid.

\par }{\Q Degisoggu, ¿doa wemar-asabin gwisguoe?

\par }{\QB Geg dule gwisgued.”




\par }\Chap{7}{\SH Israel-dulemar mili-dulagugle-gakabake (144,000) wilubgan nasiklesmalad
\par }
{\PP \VerseOne{1}A-sorbali, baliwiturmar-walabake napneg-naid-sukun-sogabakegi gwichi an daksad.

\par }{\QB Gwensak, dad-nakwedsik gwichid,

\par }{\QB baiddi, dad-argwanedsik gwichid,

\par }{\QB baiddi, dad-nakwed-argan-nuedsik gwichid,

\par }{\QB baiddi, dad-nakwed-argan-sapiledsik gwichid.

\par }{\QC Deyobi, we-baliwiturmar, burwa-goled-sogabakegwad-bargani gwichimalad.

\par }{\QC Adi, we-burwamar melle napagi, demargi, degi, sapimargi, gormalagar.


\par }{\PP \VS{2}Degine, baliwitur-baid dad-ibeler-nakwedsik-daniki an daksabalid, Bab-Dummad-Dula-Maid-e-wilub-nasikleged sedanikid. A-baliwitur, baliwiturmar-walabakegwadse binnasur goted. We-baliwitur-warbakegwadga, napneg-ichogega, demar-ichogega, gangued uklesgusad.


\par }{\PP \VS{3}We-baliwitur-wargwenad baliwiturmar-walabakegwadga sogded: “Melle be napneg oichomargwer, melle be demar oichomargwer, melle be sapimar oichomargwer. Bina anmar Bab-Dummad-e-maiga-gudimalad-e-bebegi Bab-Dummad-wilub bela nasikgweloed. A-sorbali, geb be napneg oichomalo.”


\par }{\PP \VS{4}Agi geb an egi-wilubgan-nasiklesmalad-mergued-bileged an itosad. Bela, mili-dulagugle-gakabake (144,000) gumalad. Wemar, Israel-dorgan sogambe-gakabogwad-bukwadgi (12) sulesmalad.


\par }{\QB \VS{5}Judá-e-wagangi, miliambe-gakabo wilubgan nasiklesad (12,000).

\par }{\QB Rubén-e-wagangi, miliambe-gakabo wilubgan nasiklesad.

\par }{\QB Gad-e-wagangi, miliambe-gakabo wilubgan nasiklesad.


\par }{\QB \VS{6}Aser-e-wagangi, miliambe-gakabo wilubgan nasiklesad.

\par }{\QB Neftalí-e-wagangi, miliambe-gakabo wilubgan nasiklesad.

\par }{\QB Manasés-e-wagangi, miliambe-gakabo wilubgan nasiklesad.


\par }{\QB \VS{7}Simeón-e-wagangi, miliambe-gakabo wilubgan nasiklesad (12,000).

\par }{\QB Leví-e-wagangi, miliambe-gakabo wilubgan nasiklesad.

\par }{\QB Isacar-e-wagangi, miliambe-gakabo wilubgan nasiklesad.


\par }{\QB \VS{8}Zabulón-e-wagangi, miliambe-gakabo wilubgan nasiklesad.

\par }{\QB José-e-wagangi, miliambe-gakabo wilubgan nasiklesad.

\par }{\QB Degi, Benjamín-e-wagangi, miliambe-gakabo wilubgan nasiklesmogad.


\par }{\SH Dulemar-bukidar mola-sibumar yoyoid
\par }
{\PP \VS{9}A-sorbali, an dulemar-bukidar dakdebalid. Dog-merguedba geg ebisleged:

\par }{\QB Bela dulemar bukwadi, soga-iliba dulemar-yar-baid-baidginmalad bukwamalad,

\par }{\QB bela soga-iliba dulemar-ablis-galagwenmalad bukwamalad,

\par }{\QB bela soga-iliba dulemar-baid-baid-danar-danar-bukwamalad,

\par }{\QB degi, bela soga-iliba dulemar-gaya-akar-akar-sunmakmalad bukwamalad.

\par }{\PP Wemar,

\par }{\QB ologana-asabin, degine, Sibad-Wawaad-Mimmi-asabin bukwamalad.

\par }{\QB Bela mola-sibu-yoyoi bukwamalad.

\par }{\QB E-arganmargine, ogob-gagangiid-gagan gani bukmarbalid.


\par }{\PP \VS{10}Wemar binnasur gorbukmalad, sogbukmalad:

\par }{\Q “Anmar-abonolegedi, anmar-Bab-Dummad-ologanagi-siidgi danikid,

\par }{\QB degi, Sibad-Wawaad-Mimmigi danikid.”


\par }{\PP \VS{11}Baliwiturmar belagwapa ologan-ebilis, girmar-selegan-ebilis, degine, ibdula-walabakegwad-ebilis, gwichimalad. Amar Bab-Dummad-na-e-ologanagi-siid-asabin, dulluu napase imakdemalad, Bab-Dummadse gotemalad, e-nug ogannodmalad,

\VS{12}sogdemalad:

\par }{\Q “¡Napiragwad!

\par }{\QB Bab-Dummad degisadegu be-nug odummolesun,

\par }{\Q be yeerdakleged degisadegu gusun,

\par }{\QB be binsaed-nue-nikarbad degisadegu gusun,

\par }{\Q bega dog-nuedye sogledii gusun,

\par }{\QB be nug-nued-nikad degisadegu gusun,

\par }{\Q be-gargangued degisadegu gusun,

\par }{\QB be-gandikidid degisadegu gusun.

\par }{\Q Bab-Dummad, bela deyob degisadegu be gusun.

\par }{\QB ¡Napira deyob guo!”


\par }{\PP \VS{13}Geb degi, girmar-selegan-wargwen anse egichialid: “¿Be wisi wemar mola-sibu-yoyoimaladde, doamala? Wemarde, ¿bia danimala?”


\par }{\PP \VS{14}An ega sogded: “Dummad, be wisid, wemar, doa gumala.”

\par }{\PP Geb anga sogdebalid:

\par }{\Q “Wemala, ise-nue-wilegagwar-gudigusmaladgi nosmalad-dulemalad.

\par }{\QB Wemar, na-e-mor Sibad-Wawaad-Mimmi-e-abegi enuksamaladid,

\par }{\QB agi sibudik na e-mor imaksamalad-dulemalad.


\par }{\Q \VS{15}A-ular, wemar Bab-Dummad-e-ologana-asabin bukmalad.

\par }{\QB Mutikidba, ibginedba Bab-Dummad-maid-neggi ega ibmar-imaknaigu gumalad.

\par }{\QB Dule-ologanagi-siid, e-sunnad a-dulemar edarboed.


\par }{\Q \VS{16}A-dulemar bar ukud itogosurmalad,

\par }{\QB bar uku-ukud itogosurbalid.

\par }{\Q Degine, bar dad-ibelerba gummakosurmalad,

\par }{\QB bar neg-diopisulid itogosurbalid.


\par }{\Q \VS{17}Ar Sibad-Wawaad-Mimmi-ologan-abargi-siid,

\par }{\QB sibad-wawaad-edarbedamaladyob, amar-edarboed.

\par }{\Q Dianmar-burba-dulad-ukedse sedoed.

\par }{\QB Agine, Bab-Dummad bela amarga ibyanis elioed.”




\par }\Chap{8}{\SH Bab-Jesús, wilubgan-sogagugled-sakdigar-naid (7) bichisad
\par }
{\PP \VerseOne{1}Sibad-Wawaad-Mimmi, gardagi-wilubgan-sogagugled-naid-bichisgu (7), nibneggi wachi-abala-wilub bogidik neg-nagusad.


\par }{\MS 4. GAR-TROMPETA-WALAGUGLED (7)

\par }{\MR (8:2–11:19)

\par }{\PP \VS{2}Geb baliwiturmar-walagugle (7), Bab-Dummad-asabin-gwichi an dakalid. Amarga gar-trompeta-walagugle uklesad.


\par }{\PP \VS{3}Agi, baliwitur-baid aila-gwichid-asabin gwisgunonikid. Olo-sianar sedanikid. We-baliwiturga ina-wawadikid ichesur ega uklesad, adi, bela Jesucristoʼgi-akananaimalad-e-Babse-gormaladba-mesa, ologana-asabin olo-aila-gwichid-birgi, Bab-Dummadga ogumakar ukegar.

\VS{4}Ina-wawadikid-e-waa, Babse-gollegedba-mesa baliwitur-e-argangi Bab-Dummadse nakwided. We-Babse-gollegedi, Jesucristoʼgi-akananaimalad-goledid.


\par }{\PP \VS{5}Geb baliwitur sianar-susgua, Bab-Dummadga-ibmar-ogumakar-ukleged-ailagi soo-siid egi enosad. Geb napnegse meted. Agi, mala-bukidar goted, uurmakded, mar ibyeded, degi, negabandur nagunonikid.


\par }{\SH Gar-trompeta-walagugle-gued (7) ogorlesad
\par }
{\PP \VS{6}Baliwiturmar-walagugle-guedi (7), gala-trompeta-walagugle-ganimaladi ogolesokarmalad.


\par }{\PP \VS{7}Baliwitur-gebedi gala-trompeta-ogotegu, dii-gwamakaled, soo abeba-oburar napnegse babatiargusad. Napneggi-dula-bukwad-sogapaa-soggwen gummaksad. Sapimar-bukwad-sogapaa-soggwen gummaksabalid, degi, gagan-aradgan bela gummaksabalid.


\par }{\PP \VS{8}Baliwitur-bogwad e-gar-trompeta-ogochagu, yala-dummad sooba-gwabunyemai demarse babatided, degi, demar-sogapaa-naid-soggwen bela abega binnided.

\VS{9}Degi, demargi-ibdulagan-sogapaa-bukmalad-soggwen bela burgwismalad, degi, urmar-naid-sogapaa-bukmalad-soggwen bela bibichisbalid.


\par }{\PP \VS{10}Baliwitur-baagwad e-gar-trompeta-ogochagu, nibneggi niisgwa-dummad-soo-gadani argwannali gusad. Diwarmar-sogapaa-mamaid-soggwengi argwannonikid, degi, dianmar-sogapaa-mamaid-soggwengi argwannonibalid.

\VS{11}Niisgwa-argwannonikid Gagbisailadye-nugad. Diimar-sogapaa-mamai-soggwenad, bela gagbisailad naded. A-ular, bukidar dulemar burgwisad, ar ade, diimar bela-bela gagbisailad naded.


\par }{\PP \VS{12}Baliwitur-bakegwad e-gala-ogotegu, dad-ibeler-naid-sogapaagwad-soggwen ebulenonikid.

\par }{\PP Nii-naid-sogapaagwad-soggwen ebulenonimogad.

\par }{\PP Niisgwamar-naid-sogapaagwad-soggwen ebulenonibalid.

\par }{\PP Bela amargi sogapaagwad-soggwengi negsichid nagunonikid.

\par }{\PP Deyobi, neg-ibginedga, sogapaagwad-soggwen ega negsichii nagunonikid, degi, neg-mutikidga, deyob nagunonimogad.


\par }{\PP \VS{13}Deyob an dakgwisgu, sulubagi nibneggi-gukue an itoged, binnasur-soge an itoged: “Dulemar-we-napneggi-bukmalad, ¡duledar-wilesmar! Baliwitur-baigan-warbaagwad gar-trompeta-ogotemalale, we-dulemar nue-wilemaloed.”




\par }\Chap{9}{\SH Gar-trompeta-ataled ogorlesad
\par }
{\PP \VerseOne{1}Baliwitur-ataled gar-trompeta-ogochagu, nibneggi niisgwa-gwagwen napnegse argwannar an daksad. A-niisgwaga yabe uklesad, burba-isgana-ambikued-yaa-dummad-egaed-yabe ega uklesad.


\par }{\PP \VS{2}Niisgwa we-yaa-dummad-egasgua, soogi-waa-ainiar-daedyob waa ainialid. We-waa, dad-ibeler sobmor imaksad. Burwa gudure nadbalid.

\VS{3}We-waagine, sesmar ainialid, we-napnegse batenonikid. We-sesmarga, napneggi-diormar-gangued-nikadyob ega gangued uklesad.


\par }{\PP \VS{4}A-sesmarga soglesad, mer gagan-nebagangi-nanaid ichogoye, mer bela gaganmar-digarmalad oichobaloye, sapimarse-bakale, mer ebubaloye. Unnila, dulemar-e-bebegi-Bab-Dummad-wilubgan-naisulidbi, be ebugoye.

\VS{5}Ar a-sesmarga soglesbalid, melle dulemar be oburgoye. Unnila, nii-walatar ega nunmaked be ukoye. We-nunmakedi, dior-emar-guchar-nunmak-itolegedyobid.


\par }{\PP \VS{6}A-ibagangi, dulemar burgwebi gudagoenad, degi-inigwele, gwen burgosurmalad. Ar burgwebi-gumaloen-inigwele, burgwed egi bangudoed.


\par }{\PP \VS{7}We-sesmar-daklegedi, molimar-urwenasokalir guagwar-ambikudamaladyob dakleged. E-nonomargi, ologurgin-siiyob dakleged, e-wagarmardi, dule-wagaryob dakleged.

\VS{8}E-sailagiamar, omegan-sailagiayob dakleged. E-nugarmardi, achumigur-nono-wawaad-e-nugarmaryob dakleged.

\VS{9}We-sesmar-e-binasgarmargi, esgoroyob bela egi ebilis nanaid. E-sakan-uurmakedi, igi molimar urwedgi-abarmaknadapir-gole, deyob goled.

\VS{10}E-bunnu, dior-bunnuyob nikad, degine, iko nikbalid. E-bunnu-gangued nii-walatar dulega nunmaked-uked nikad.


\par }{\PP \VS{11}We-sesmar-e-idudanikidi, burba-isgana-ambikued-yaa-dummad-baliwitur gued. A-baliwitur, sesmar-e-reyga gumaid. A-dummadde, Hebreo-gayabali, Abadónʼye bileged. Griego-gayabardi, Apoliónʼye bileged. A sogleged: “Dulemar-obelogedye.”


\par }{\PP \VS{12}Beedse-dummad-wileged-soggwen nasad. We-sorba, beedse-dummad-wileged amba sogabo danikid.


\par }{\SH Gar-trompeta-nergwad (6) ogorlesad
\par }
{\PP \VS{13}Baliwitur-nergwad (6) gala-trompeta-ogochagu, Babga-ibmar-ukleged-oloaila-bebe-walabakegwad-imbaba gayaburba-sunmak an itosad. A-aila, Bab-Dummad-asabin siid.

\VS{14}Gayaburba-sunmaked weyob baliwitur-gar-trompeta-ogochadga soge an itosad: “Baliwiturmar-walabakegwad diwar-dummad-Éufratesʼgi-edillebukwad be esikye.”

\VS{15}Deyob baliwiturmar-walabakegwad-atinnar-bukwad esiklesmalad. We-baliwiturmarde, dulemar-we-napneggi-sogapaagwad-bukwad-soggwen-oburgwega bato guagwar bukwamaladid. Ar amar, a-wachiga, a-ibaga, a-niiga, a-birgaga, dulemar-oburgwega guagwar bukusmaladid.


\par }{\PP \VS{16}Moli-birgi-sordamar-siidi, miyon-dulataled-ilabo-merguye (200,000,000) an itosad.


\par }{\PP \VS{17}An negburgan-dakdegu, weyob an molimar daksad, e-dulemar-birgi-simalad weyob an daksabalid:

\par }{\PP Sordamar-na-e-binasgar-odukunaidi soo-ginnitibiyob dakleged, arad-akwa-jacintoʼye-nugadyob dakleged, degine, gordikid-azufreʼgiidyob dakleged. Molimar-e-nono achumigur-nono-wawaadyob nikad, e-gayagi soo, waa, degine, azufre, ainimai an daksad.


\par }{\PP \VS{18}Dulemar-sogapaagwad-bukwad-soggwen, we-bonimar-sogapaagwad-moli-gaya-yaba-ainisadgi burgwismalad: Soo-ainisadgi, waa-ainisadgi, degi, azufre-ainisadgi, burgwismalad.

\VS{19}Ar molimar-e-gangued e-gayagi, degine, e-bunnugi siid. Ar e-bunnu naibe-e-nonoyob-nikad. Ar agi dulemar-naibi-imakdaed.


\par }{\PP \VS{20}Dulemar, we-bonimargi-burgwissurmaladi, e-daed-ogwaega, gwen e-isguedga bukib-itossurmalad. Niamarse-goled gwen iessurmalad. Or-nuchugi-sobarmaladse-goled gwen iessurmalad, mani-sobarmaladse-goled gwen iessurmalad, esgoro-gordikid-sobarmaladse-goled gwen iessurmalad, akwa-sobarmaladse-goled gwen iessurmalad, suarmar-sobarmaladse-goled gwen iessurmalad.

\par }{\PP Ar we-bab-dummaganga-imaklebukwad aku atakmalad, geg dule-itomalad, geg nanamarbalid.


\par }{\PP \VS{21}We-dulemar-burgwissurmaladi, dule-oburgwismaladgi gwen nunmak itossurmalad. Emargi-ina-isgana-imakedgi gwen bangussurmalad, abirgunagwarsuli-negsichigi-yoleged gwen iessurmalad, degine, atursaedgi gwen bangussurmarbalid.




\par }\Chap{10}{\SH Baliwitur garda-bipigwad ganikid
\par }
{\PP \VerseOne{1}Degi nibneggi baliwitur-baid-gala-ibed aidedani an daksabalid. A-baliwitur mogirgi-atuar aidedanikid. E-nonogi sue maid, e-wagar dad-ibeleryob gaed, degine, e-malimar soowala-gwabunye-gwichiyob daklemalad.

\VS{2}E-argangi garda-bipigwad egaar ganikid. E-mali-nued demar-birgi ogwichisad, e-mali-sapileddi, napagi ogwichisad.

\VS{3}Geb we-baliwitur achumigur-nono-wawaad uurmakeyob binnasur goted. Deyob binnasur-gochagu, mala-ilagugled (7) gollomakded, sunmakded.


\par }{\PP \VS{4}Mala-ilagugled-sunmaksad (7) an narmaksokalinad. Agi, nibneggi gayaburba anga weyob soged: “Melle be mala-ilagugled-sunmaksad narmako. Ibmar-sogsad bela be odukuar sedio.”


\par }{\PP \VS{5}Geb baliwitur-demar-birgi, napagi-annagwichidi, niba e-argan-nued onakwided.

\VS{6}Weyob ise-sogar sogded:

\par }{\PP “Bab-Dummad-degisadegu-birga-irba-maid, nibneg-nasiksad, napneg-nasiksad, demar-nasiksad, degi, bela amargi ibmar-bukwad urbisad. A-Bab-Dummad-nuggi napira an soged, we-ibmar-guoed-e-ibagandi bato warmaksad.

\VS{7}Baliwitur-sogagugled-sunmakdedgi (7), gar-trompeta-ogotele, agi Bab-Dummad iduar igi-ega-arbamaladga, degi, e-gayaburba-barsogmaladga ibmar sogsagusa, bela a-ibmar gunonisunnoed. A-igar odukuar mainad.”


\par }{\PP \VS{8}Nibneggi-gayaburba-sunmak-an-itosadi, gannar anga sunmakalid, anga sogded:

\par }{\PP “Be nae. Baliwitur-demar-birgi-degi-napagi-annagwichid-e-argangi garda-bipigwad-argaar-maid be sunae.”


\par }{\PP \VS{9}Geb degi, a-baliwiturse an nadsunnad, an ega sogdapid:

\par }{\PP “Anga garda-bipigwad udaye.”

\par }{\PP Geb baliwitur anga sogded:

\par }{\PP “Be sue, be gunne. Be guchale, be-gayagi achanisyob be ochii itogoed. Be-sabangindi gagbire be itogoed.”


\par }{\PP \VS{10}Garda-bipigwad baliwitur-e-argangi-maid an susgua, geb an guchasunnad. An guchagua, an gayagi achanisyob ochii an itosad. An-sabanse ubosgudi, an-saban gagbire naded.


\par }{\PP \VS{11}Geb anga soglesad: “Bab-Dummad-ibmar-bega-sogoed be owisogergebed. Bukidar dulemar-baid-baid-danar-danar-bukmalad, dulemar-yar-baid-baidgi-bukwamalad, dulemar-gaya-akar-akar-sunmakmalad-bukwamalad, degi, reymar-bukidar-mamaid, be owisogergebed.”




\par }\Chap{11}{\SH Bab-Dummad-barsogmalad-warbogwad
\par }
{\PP \VerseOne{1}Geb suar nargammugii-dakle ibmar-wilubsaega anga uklesad. Geb anga soglesad: “Be gwisgu. Babse-goled-neg be wilubsa, Bab-Dummadga-ibmar-ukleged-e-aila be wilubsabalo. Be ebisbalo, bule melu dulemar a-yagine Bab-Dummadse gorbukmala.

\VS{2}Ar Babse-goled-neg-magaba neg-imba-naiddi mer be wilubsao, ar adi, Judíoʼsurmaladga uklesad. A-dulemar nii-waladulabo-gakabo (42) sabsur Neggwebur-Islidikid-imakmaloed.


\par }{\PP \VS{3}“Degine, an-barsogmalad an warbo barmidoed. Bemar-iduar iba-miligwen gaka-dulataled-ilabo gaka-dulapaa (1,260) wile-itoged-mor-yoi ibmar-gumaloedgi sunmakdimaloed.”


\par }{\PP \VS{4}Wemar-warbo-an-barsogmaladgi an bemarga sunmaksadi, we-olivo-sapi-warbogwad gued. Degine, gwallu-sied-gwabogwad we-napneg-e-Dummad-asabin-gwichid gued. Wemar, an-barsogmalad gumalad.


\par }{\PP \VS{5}Ar dule wemar-warbogwad-naibisabi-sogele, we-warbogwad e-gaya-yaba-soo-ainidagoedgi bela e-isdarmalad-ogumakoed. Ar deyobi, dule-wemar-ebogwad-naibi-imakbied, gummakar burgwedsegad.

\VS{6}Wemar-warbogwad nibneg-ediega gangued-nikmalad, adi, emar-sunmakdiid-ibagangi mer dii-wiegar. Deginbali, dii abega-obinyega gangued nikamarbalid. Degine, amar we-napneggi boni-bulegan-galagwensulid, ilabigwa e-itolegedba onibaliga, gangued nikamarbalid.


\par }{\PP \VS{7}Ar wemar-warbogwad-sunmakdimalad-e-ibagan bergunonikile, yaa-dummadyaba burba-isgana-ambikuedgi ibdula-unid nodagoed. Geb amargi bila onononikoed. We-ibdula-unid nakoed, we-dule-warbogwad-oburgoed.

\VS{8}Dule-warbogwad-e-mui neggwebur-dummad-igargi metemaloed. A-neggwebur burbar Sodoma, degine, Egiptoʼye, bileged. Agi anmar-Dummad nakrusgi-bioklegar oburgwilesmogad.


\par }{\PP \VS{9}Dulemar-baid-baid-danar-danar-bukwamalad, dule-ablis-galagwenmalad-bukwamalad, dule-gaya-akar-akar-sunmakmalad-bukwamalad, dule-yar-baid-baidginmalad-bukwamalad, amar ibapaa-abala, we-dule-warbogwad-e-mui dakmaloed, degine, wemar, dule gwen digega imakosulid.

\VS{10}Dulemar-we-napneggi-bukmalad Bab-Dummad-gayaburba-barsogmalad-warbogwad-burgwisadgi yeer itodmaloed, iba-onodmaloed. Degine, weligwar-itogedba na muchub-muchub ibmar-uknanai gumaloed, ar ade, wemar-warbogwad, Bab-Dummad-Igargi-sunmakdigusgu, dulemar-we-napneggi-bukmalad-naibi-itodii imaksamalad.


\par }{\PP \VS{11}Ibapaa-abalad-sorbali, Bab-Dummad burba-dulad barmialid, we-dulemar-warbogwadgi ubononikid. Geb we-dulemar-warbogwad gwisgudmalad. Dulemar-weyob-daksamaladi, bela-dobee-ito nadmalad.

\VS{12}Geb wemar-warbogwad, nibneg-akale, binnasuli gayaburba-gole itosmalad. Ega weyob soged: “Niba be nakwedamar.” Geb wemar-warbogwad mogir-abalagi nibnegse nakwidmarsunnad. Degine, bela-e-isdarmalad wemar-warbogwad-nibnegse-nakwided daksamalad.


\par }{\PP \VS{13}A-wachigi negabandur-dummad nagunonikid. A-neggwebur-e-neg-sogambegwad-iliba gwensak (10\%) bibichisad. A-negabandur-nagusadgi dulemar-miligugle (7,000) burgwismalad. Degine, dule-baigandi dobee-ito nadmalad, amar Bab-Dummad-Nibneggi-Maid-e-nug ogannodmarsunnad.


\par }{\PP \VS{14}Beedse-we-nunmaked-sogbogwad nasad. Emigindi, beedse-nunmaked-sogapaagwad bato emisgwasaar danibaloed.


\par }{\SH Gar-trompeta-sogagugled (7) ogorlesad
\par }
{\PP \VS{15}Baliwitur-gugled (7) e-gala-trompeta-ogotegu, nibneggi gayaburbamar-bukidar gole an itosad. Weyob sogmalad:

\par }{\Q “We-napneggi-negselemaid, bela anmar-Bab-Dummadgadga gunonikid,

\par }{\QB degi, E-Cristoʼgadga gunonibalid.

\par }{\Q Degisoggu, degisadegu, amar negdakmai guoed.”


\par }{\PP \VS{16}Geb degi, girmar-selegan-e-dulagwen-gakabake (24) e-ologangi Bab-Dummad-asabin-bukmaladi, bela napase e-wagar dulluu imakdemalad, Bab-Dummad-e-nug ogannodmalad,

\VS{17}sogdemalad:

\par }{\Q “Bab-Dummad-Bur-Birigined, be bela gangued-nika maidid.

\par }{\QB Be dula gudiidid, dula gudigusadid.

\par }{\Q Ar bela be gangued-susadba, anmar bega dog-nuedye sogmalad.

\par }{\QB Emigindi, bela na be negdakmaisunnad.


\par }{\Q \VS{18}Geb degi, yar-baid-baidgi-bukmalad sae-itodmalad.

\par }{\QB Be-emar-sabsur-odurdakoed-e-ibagan nonisunnad.

\par }{\Q Be dule-burgwismaladga-igar-itogoed-ibagan warmaknonisunnad.

\par }{\QB Be-maigan-be-gayaburba-barsogmalad, begi-akananaimalad, degine, be-dobee-nanadimalad-bennuked-ibagandi nonisunnad.

\par }{\Q Wemar, dummagandibe, burwiganadibe, amar-bennuked-ibagandi nonisunnad.

\par }{\QB Degine, dule-we-napnegginmalad-ichodimalad-osuloged-ibagan nonibarsunnad.”


\par }{\PP \VS{19}Degine, nibneggi Babse-goled-neg argade an daksad. Agine, Babse-goled-neg-yagi Bab-Dummad-Dadganbo-Igar-Mesisad-Ulu-siidi mag-dakle-sii an daksad.

\par }{\PP Geb mala ibyided geb uurmakded, gollomakded, negabandur naguded. Geb dii-gwamakaled-gwaburwisur-babatide an daksabalid.




\par }{\MS 5. IBMAR-WILUBGANMAR-OYOLENAID

\par }\Chap{12}{\MR (12:1–14:20)

\par }{\SH Achu-simudubaled, degi, omegwa
\par }
{\PP \VerseOne{1}Degine, nibneggi ibmar-wilub-dummad daklealid: Ome-wargwen dad-ibeler-mola yoid, e-mali-urba nii naid, degine, e-nonogi ologurgin-niisgwa-gwaambe-gakabo-nikad (12) siid.

\VS{2}Omegwa gurgin-nika gudiid. E-ibagan mossoggu, nue e-bonigan-itoalidba, ise-ogormakar maid.


\par }{\PP \VS{3}Geb nibneggi wilub-baid daklearbalid. Achu-simudubaled-ginnid noalid. Nono gwagugle (7) nikad, bebe ambe (10) nikbalid, degine, e-nonomar-irba ologurgin bukwabalid.

\VS{4}Achu-simudubaled, e-bunnugi niisgwamar-niba-nanaid-sogapaagwad-soggwen ebipisad, geb napnegse obatisad. Geb achu-simudubaled ome-ega-mimmi-uklesokalid-asabin gwisgunonikid, adi, ome-e-mimmi-megnonikir, gunnegar.


\par }{\PP \VS{5}Omega susugwa uklenonikid. We-susugwa bela yar-mamaidgi, sabsur-gandikidba negsemai guoed. We-machigwa ikiir sulenonikid. Bab-Dummad-e-ologanagi-siid-asabin selesad.

\VS{6}Omegwadi nega-dulesulidganba wakited. Bia Bab-Dummad-ega-neg-guagwar-sisadse wakited. Adi, agi iba-miligwen gaka-dulataled-ilabo gaka-dulapaa (1,260) ome-akwedii imakmalagar.


\par }{\PP \VS{7}Geb degine, nibneggi urwed-dummad nagunonikid: Miguel, degi, Miguel-e-baliwiturmar, achu-simudubaled-ebo urwenai gusad. Achu-simudubaled, degine, Achu-simudubaled-e-baliwiturmar, abin-imaksamarmogad.

\VS{8}Degi-inigwele, wemar, urwenanaidgi gwen Miguelʼgi nakwissurmalad. Degisoggu, nibneggi onolesmarsunnad.


\par }{\PP \VS{9}Degidbali, achu-simudubaled-dummad barmelledsunnad. We-achu-simudubaledde naibe-gebesailadid, nia-saila-Satanásʼye nugad. We-nia-saila-Satanás, dulemar-bela-napneg-naidgi-yardakdiid-duled. We-achu-simudubaled we-napnegse egwadlenonisunnad, e-baliwiturmar bela eba egwallenonimarmosunnad.


\par }{\PP \VS{10}Geb nibneggi gayaburba binnasur gole an itosad. Weyob soged:

\par }{\Q “Emigindi, anmar-Bab-Dummad-e-abonoged-igar nonisun.

\par }{\QB Anmar-Bab-Dummad-e-gangued nonisun.

\par }{\Q Anmar-Bab-Dummad-e-negsemaid nonisun. E-Cristo-e-gargangued nonisun.

\par }{\QB Ar ade, nia-saila, Bab-Dummad-asabin anmar-gwenadgangi mutikidba, ibginedba, isdar-sunmakdidaedi, onolessunnad.


\par }{\Q \VS{11}Ar anmar-gwenadgan, Sibad-Wawaad-Mimmi-ablisba nia-sailagi obichamalad.

\par }{\QB Gayaburba-napiragwadgi-sunmakdigusmaladgi nia-sailagi obichamarbalid.

\par }{\Q Ar anmar-gwenadgan naibi-itoged bai gwen itossurmalad.

\par }{\QB Ar burgweye-soger, guagwar gudigusmalad.


\par }{\Q \VS{12}Degisoggu, nibnegmar be wergumar.

\par }{\QB Bemar, nibneggi-bukmalad, wergumarsun.

\par }{\Q Bemar, napneggi-bukmaladdi, demargi-bukmaladdi, ¡be duledar-wilesmar!

\par }{\QB Ar ade, bemarse nia-saila nue-urwedigine aidenonikid.

\par }{\Q Ar nia-sailade na wisid,

\par }{\QB e-ibagan ichee napi naid.”


\par }{\PP \VS{13}Achu-simudubaled napnegse egwalles na itoargua, ome-susugwa-ega-uklesad-baregitesunnad.

\VS{14}A-omega sulubagi-dummad-e-sakan-warbo ega uklesad, adi, naibe-idu, na e-negse, nega-dulesulidganba gukuegar. Agi birgapaa-abala akwemaloed.


\par }{\PP \VS{15}Naibe e-gaya-yaba diwaryobi omegi dii eoalid, adi, ome diiba selegegar.

\VS{16}Degi-inigwele, napa ome-bendaknonikid. Napa argaded, adi, achu-simudubaled-e-gaya-yaba-diwar-eosad napa-yaba ubogegar.

\VS{17}Geb achu-simudubaled omegi nue-sae-itoded. A-ular, ome-e-mimmi-baiganse urwenadsunnad. Amar Bab-Dummad-Igar-Mamaidba-nanadimalad, degi, Jesucristo-Igar-sogsadba-nue-nanadimalad. Wemarse, urwenadsunnad.


\par }{\PP \VS{18}Geb achu-simudubaled demar-gaka-naba gwisgusad.




\par }\Chap{13}{\SH Ibdula-unid-wargwen
\par }
{\PP \VerseOne{1}Geb an dakdebalid, ibdula-unid-wargwen demargi-dani an dakded. A-ibdulade nono-gwagugle (7) nikad, degine, bebe-warambe (10) nikabalid, degine, e-bebe-irba ologurgin-siidbibalid, degine, e-nono-irba nuga-buled Bab-Dummad-nuggi-dodoar narmakar nanaid.

\VS{2}Ibdula-unidi achu-barbadyob dakleged. E-naga, wiob-nagyob dakleged. E-gayadi, achumigur-nono-wawaad-gayayob dakleged. Achu-simudubaledi, e-nuggi-ibmar-imaked-igar ibdula-unidga uksad. Ibmar-gegerdakleged-imaked-igar, ibdula-unidga uksabalid. Deginbali, negseed-igar ibdula-unidga uksabalid.


\par }{\PP \VS{3}An daksad, e-nono-gwagwena nue-ibitos dakleged, burgwednaga-gusa dakleged. Emidi, e-nono-nue-dummad-oitolesad nugusad. Degidbali, bela dulemar-napneggi-bukmalad geger dakdemalad, bela we-ibdulaba nagudmarsunnad.


\par }{\PP \VS{4}Bela dulemala, achu-simudubaled ibdula-unidga-gangued-uksadba, achu-simudubaled-e-nug odummodmarsunnad. Degi, dulemar, ibdula-unid-e-nug odummodmarbalid. Sogdemalad: “¿Doa we-ibdula-unidyobsunna? ¿Doa ebo urwosunna? Dule ebo-urwed, sated.”


\par }{\PP \VS{5}Deginbali, ibdula-unidga Bab-Dummadgi-bule-bule-sunmaked ega igar-uklesad, Bab-Dummadgi-galagwensuli-sunmaked ega igar-uklesbalid. Deginbali, ibdula-unidga, nii-dulabo-gakabo (42) e-itolegedba na ibmar-imakbied-imakega ega gangued uklesbalid.

\VS{6}Ibdula-unid sunmakdegu, Bab-Dummadgi ise-sabsur gwisguar sunmakded, Bab-Dummadgi sunnasur-sunmakded, Bab-Dummad-neggi sunnasur-sunmakded, degine, nibneggi-bukmaladgi sunnasur-sunmakdebalid.


\par }{\PP \VS{7}We-ibdula-unidga igar-uklesbalid, dulemar-Jesucristoʼgi-akananaimalad-ebo urwega, degi, egi nakwega. Deginbali, ibdula-unidga gangued-uklesbalid, adi, wemar-negsemai guega:

\par }{\QB Bela dule-ablis-galagwen-bukwamalad-semai guega,

\par }{\QB bela dule-baid-baid-danar-danar-bukwamalad-semai guega,

\par }{\QB bela dule-gaya-akar-akar-sunmakmalad-semai guega,

\par }{\QB bela dule-yar-baid-baidgi-bukwamalad-semai guegar.


\par }{\QC \VS{8}Dule-bela-we-napneggi-bukwamalad, ibdula-unid-e-nug odummodmalad.

\par }{\PP We-dulemar-nug, Sibad-Wawaad-Mimmi-e-gardagi, naisulid. We-garda, dulemar-dula-gudiguoed-gardad. We-garda, sibad-wawaad-mimmi napneg-nasiklesad-akale-oburgwilesad-e-gardad.


\par }{\PP \VS{9}Ar dule nue-ibmar-itobiele, nue itogo.


\par }{\Q \VS{10}“Ar dulega esgaryagi-melleged maidibe,

\par }{\QB esgaryagi mellegodo.

\par }{\Q Ar dulega es-suidgi burgwed maidibe,

\par }{\QB es-suidgi oburgwilegodo.”

\par }{\PP Wegine, dulemar-Jesucristoʼgi-akananaimalad gwagegi-bai-itosulid daklesiid, Jesúsʼgi-nue-bensuli-nanadiid, daklesibalid.


\par }{\SH Ibdula-unid-baid
\par }
{\PP \VS{11}A-sorbali, ibdula-unid-baid napagi-dani an daksabalid. A-ibdula sibad-wawaad-sapingwagwad-e-bebeyob-dakle bebe-warbo nikad, degi-inigwele, achu-simudubaledyob sunmaked.

\VS{12}Degine, we-ibdula-sorbalid, gebe-ibdula-unid-e-gangued-nikadba ibmar imakalid. We-ibdula-sorbalid, we-napneg, degi, bela dulemar-we-napneggi-bukmalad ibdula-nono-nue-naibigusad-nugusad-e-nug-odummogega, imaksad.

\VS{13}Deginbali, ibdula-sorbalid-bebe-warbo-nikad, ibmar-wilubgan-dakledisurmalad-dummagan imaked. Soose-bakale, nibneg-akar napnegse dulemar-asabin odeged.

\VS{14}Degine, ibdula-bebe-warbo-nikad, ibdula-gebed-gangued-ega-uksadba, ega ibmar-wilubgan-dakledisurmalad imakdisunnad. Abali, dulemar-we-napneggi-bukmalad yardakdisunnad. Degine, we-ibdula-sorbalid, ibdula-es-suidgi-naibigus-gusad-gannar-nugusad e-wilub-sobega dulemar-imaksad, adi, we-ibdula-gebedgi binsamalagar.

\VS{15}Ibdula-sorbalid-bebe-warbogwad, ibdula-gebed-e-wilub-soblesad-sunna-dula-imakega ega igar uklesad, adi, we-ibdula-wilub nabir sunmakegar. Deginbali, bela ibdula-wilub-e-nug-odummosurmalad-oburgwega ega igar uklesbalid.

\VS{16}Ibdula-bebe-warbogwad, deyobi, bela dulemar-burwigana, dummagan, mani-ibmala, wilegana, dule-maiga-gudimalad, maiga-gudisurmalad, wemar-e-argan-nuedgindibe, e-bebegindibe, wilub-nasikega imaknonibalid.


\par }{\PP \VS{17}Degine, dule-we-wilub-naisulid gege ibmar baked, gege ibmar ukmarbalid. Unnila dule-ibdula-e-nug-e-wilub-naidbi, e-ebisleged-nug-naidbi, nabir ibmar baked, nabir manigi ibmar ukmarbalid.


\par }{\PP \VS{18}Wegine, nue-binsaed-nikadaed naido. Ar dule nue mag neg-itogele, sunna ibdula-ebised-naid onogodo, ar wede ebisleged-naid, dule-nugad. E-ebisleged-nug-naid wedid: Dulataled-ilanergwa gaka-dulapaa-gaka-nergwa (666).




\par }\Chap{14}{\SH Israel-dulemar-mili-dulagugle-gakabake (144,000) namakbukmalad
\par }
{\PP \VerseOne{1}Geb sorba an dakdebargu, Sibad-Wawaad-Mimmi Sión-yargi gwichi an dakded. Dulemar mili-dulagugle-gakabake (144,000) eba gwichimalad. We-dulemar, e-bebegine, Sibad-Wawaad-Mimmi-nuga, degi, e-Bab-Dummad-nuga, narmakar naimalad.

\VS{2}Geb degi, nibneggi gayaburba diwar-dummad-aryogwichidyob-gole, mar-binnasur-goledyob-gorbali, an itosad. Gayaburba-gole-an-itosadi, dulemar-gar-arpa-ogormalad-ogorbukwadyob an itosad.


\par }{\PP \VS{3}Wemar, ologana-asabin, degi, ibdula-walabakegwad-asabin, degi, girmar-selegan-asabin, namaked-binid namakbukmalad. We-namaked-binid gege dule-baigan durdaked. Unnila dulemar-mili-dulagugle-gakabake-we-napneggi-abonolesmaladbi (144,000), we-namaked wismalad.


\par }{\PP \VS{4}Wemala, omeganse-gochasurmaladid, na san-swilidik sedigusmaladid. Wemar, Sibad-Wawaad-Mimmi bia naoe, eba naddamalad. Wemar-insega Bab-Dummadgadga-gumalaga, degi, Sibad-Wawaad-Mimmigadga-gumalaga, dulemar-abargi abonolesmalad.

\VS{5}Degine, wemar gwen gakansadii gussurmalad. Ar Bab-Dummad-asabinni, isgued gwen egi-nai daklessurmalad.


\par }{\SH Baliwiturmar-warbaagwad-e-gayaburba
\par }
{\PP \VS{6}Degine, nibneggine baliwitur-wargwen gukudii an dakarbalid. A-baliwitur Bab-Gayaburba-Nued-geg-bergued dule-napneggi-bukmaladga-sunmakega sediid. We-dulemarga: Dule-bela-yar-baid-baidgi bukmaladga, dule-ablis-galagwenmaladga, dule-gaya-akar-akar-sunmakmaladga, degi, dule-baid-baid-danar-danar-bukmaladga, Bab-Gayaburba-Nued-geg-berguedi sediid.


\par }{\PP \VS{7}Baliwitur-gukudiid binnasur sogdiid:

\par }{\PP “Bab-Dummad-dobee be nanamar, e-nug be ogannomar. Ar e-igar-nabogoed-ibagan omosad. Bab-Dummad-nibneg-nasiksad, napneg-nasiksad, demar-nasiksad, dii-gammumar-mesisad, a-e-nug be odummomarsun.”


\par }{\PP \VS{8}A-sorbali, baliwitur-baid nonikid, binnasur sogded:

\par }{\PP “¡Babilonia-neggwebur-dummad bergussun! ¡Obelolessun!

\par }{\PP ”We-neggwebur, bela-dulemar-yar-baid-baidgi-bukmalad-isguega imaksad. We-neggwebur, e-ibmar-isganagi-mumguega, negsichigi-abirgunagwarsuli-gudiguega, yar-baid-baidgi-bukwamalad-imaksad.”


\par }{\PP \VS{9}Geb degi, baliwitur-baagwad nonimogad. Binnasur sogdemogad:

\par }{\PP “Ar dule, we-ibdula-unid-e-nug odummogele, we-ibdula-e-wilub-sobaled-e-nug odummogele, degine, e-bebegi e-wilub-nasikdibe, e-argangi e-wilub-nasikdibe,

\VS{10}we-dulegi, noggi vino-siid-murudeyobi, Bab-Dummad-bela-bela-e-urwed egi yolenonikoed. Ar Bab-Dummad-bela-bela-e-urwedi, noggi-vino-enoles-siiyobi, bato guagwar siid. Degisoggu, we-dule, baliwiturmar-gwage-swilidikmalad-wagab, degi, Sibad-Wawaad-Mimmi-wagab, soo-azufreʼba-mesa-siid-yagi bela-bela wilesii guoed.


\par }{\PP \VS{11}”E-wilesiguoed-e-waa-bupurmaksiid degisadeguoed, gwen bogilesii guosulid.

\par }{\PP ”We-dulemar-ibdula-unid-e-nug-odummomaladga, degi, a-ibdula-unid-e-nug-wilubgan-narmakar-naidga, obunnoged gwen nikuosulid. Bane-bane oibomai, degisadegu wilesii gumaloed.”


\par }{\PP \VS{12}Wegine, dule-Jesucristoʼgi-akananaimalad-e-gangued daklegoed. Wemar, Bab-Dummad-Igar-Maidba-nanadimalad, Jesúsʼgi-bensuli-gudimalad, gwen-galakubisuli abeleged.

\VS{13}Geb agi, nibneggi gayaburba anse gole an itosad, anga soged:

\par }{\PP “Be narmak: ‘Emi-onodedgi dule-Bab-Jesúsʼba-nai-burgwemaloedgi, nued binsalesad.’ ”

\par }{\PP Bab-Burba soged:

\par }{\PP “Eye. We-dulemar, boni-dummagan-abargi-arbanai-gusmaladgi obunnomaloed. Ar wemar ibmar-nuegan-imaksadba, Bab-Dummad ega ibmar-nuegan-uknai guoed.”


\par }{\SH Ibmar-gwag-welegeyob neg-guoed
\par }
{\PP \VS{14}An dakdebargu, mogir-sibudikid nai an dakded. Mogir-birgi Dule-Machiyob-dakle siid. E-nonogi ologurgin siid, e-argangi esa-dopegwad-nugar-ibed ganikid.

\VS{15}Degine, Babse-goled-neggi baliwitur-baid noarbalid, binnasur goted, dule-mogir-birgi-siidga sogded:

\par }{\PP “Be esa-dopegwad-nugar-ibed odoge, be ibmar-gwag wee. Ar ibmar-gwag-weed-iba omosad. Ar ibmar-gwag-napneggi-naid, bato nue-gores naid.”


\par }{\PP \VS{16}Degine, dule-mogir-birgi-siidi e-esa-dopegwad-nugar-ibed napneggi odosad, geb napneggi-ibmar-gwag-naid welessunnad.


\par }{\PP \VS{17}Degine, baliwitur-baid Babse-goled-neg-nibneggi-siidgi noarbalid. A-baliwitur amba esa-dopegwad-nugar-ibed-gani noarbalid.

\VS{18}Bab-Dummadga-ibmar-ukleged-e-ailagi baliwitur-baid noarbalid. A-baliwitur soo-e-sailad. We-baliwitur binnasur dule-esa-dopegwad-nugar-ibed-ganikidse goted. Ega sogded: “Be esa-dopegwad-nugar-ibed napneggi odoge. Uvaʼmar-napneggi-nanaid be wee. Ar uvaʼmar bato nue-gores nanaid.”


\par }{\PP \VS{19}Geb degine, baliwitur esa-dopegwad-nugar-ibed napneggi odosad. Geb napneggi uvaʼmar-e-dubagi-nanaid wesad. Geb degi, uva-eguruleged-yaa-dummadse uva-mided. We-yaa-dummadi, Bab-Dummad nue-dummad-e-urwed-e-wilub gued.

\VS{20}Uvaʼmar neggwebur-dikarba egurulesad. Geb uvaʼmar-egurulenaidgi abe-aryoalid. We-abe, kilómetro-dulataled-ilapaa (300) mata-suguewilubbid, degine, daligwen-nibgu sigisad. Deyob abe neg-gasa nagusad.




\par }{\MS 6. NOG-DUMMAGAN-GWAGUGLED (7)

\par }\Chap{15}{\MR (15:1–16:21)

\par }{\SH Baliwiturmar-walagugle (7), napi-boni-sogagugled sedimalad
\par }
{\PP \VerseOne{1}Geb nibneggi wilub-dummad-baid an daksabalid, geger dakleged: Baliwiturmar-walagugle (7), boni-sogagugled napi sedimalad. A-bonimarbali, Bab-Dummad-bela-bela-nue-urwed napi-oyolegoed.


\par }{\PP \VS{2}Degine, demar-isbe-daledyob-dakleged sooba-oburaled an daksabalid. We-isbe-birgi dulemar, ibdula-gebedgi-obichamalad, e-wilub-sobaledgi-obichamalad, degine, e-ebised-nuggi-obichamalad, gwismalad. Wemar, gar-arpa-Bab-Dummad-ega-uksad-gani, gwichimalad.

\VS{3}Amar, Bab-Dummadga-arbaed-Moisés-e-namaksad namakbukwad, degine, Sibad-Wawaad-Mimmigi-namaklegedgi namakbukwamalad. Weyob namakbukwad:

\par }{\Q “Bab-Dummad-Bur-Birigined-Bela-Gangued-Nikad, be-ibmar-imakedi, nue-dummarbad.

\par }{\QB Be ibmar-imakedi, geger-daklegedid.

\par }{\Q Be, dulemar-yar-baid-baidgi-bukmalad-e-Reyd.

\par }{\QB Igar-innikigwad, igar-napiragwad be imakbalid.


\par }{\Q \VS{4}Bab-Dummad, ¿doa be-dobguosuli?

\par }{\QB ¿Doa be-nug ogannogosuli?

\par }{\Q Ar bebi unnila dule-isligwaledid.

\par }{\QB Bela dule-yar-baid-baidgi-bukmalad bese nonimaloed.

\par }{\Q Amar, Bab-Dummad-be-dakedba, be-nug ogannomaloed.

\par }{\QB Ar be igar-innikigwad-imaked be oyononikid.”


\par }{\PP \VS{5}We-ibmarmar-gusad-sorba an atakdegu, nibneggi Babse-goled-neg argade an daksad. We-negde, Bab-Dummad-Israel-dulemar-na-ebo-Igar-Mesisad-negad.

\VS{6}Babse-goled-neggi baliwiturmar-walagugled (7) bonigan-bulegan-sogagugle-nika (7) ainiarmalad. A-baliwiturmar mola-sibu-nued-dakarmakaled-yoi noarmalad. Degine, e-binasgarba, e-molidub ber olobi naimarbalid.


\par }{\PP \VS{7}Ibdula-walabakegwad-wargwen, baliwiturmar-walagugledga (7) olo-noga-gwagugle uksad. We-olo-nogamar Bab-Dummad-degisadegu-dulagudiid-e-urwed ena bukwad.


\par }{\PP \VS{8}Degine, Babse-goled-neg Bab-Dummad-e-yeerdakleged-nikadba, e-gangued-nikadba, waa-ena sigisad. Dulemar Babse-goled-negse gege doged. Geb Baliwiturmar-walagugled (7) bela bonigan-sogagugle-sediid-berguedse, dogmaloed.




\par }\Chap{16}{\SH Bab-Dummad-urwed-nog-gwagugled (7)
\par }
{\PP \VerseOne{1}Geb degi, Babse-goled-neg-akar baliwiturmar-walagugledse (7) gayaburba-binnasur-gole an itosad.

\par }{\PP Ega weyob soged:

\par }{\Q “Be namar. Bab-Dummad-urwed-noga-gwagugle-ena-siidi (7), napnegse be eonamar.”


\par }{\PP \VS{2}Baliwitur-gebed nadgua, e-noga napneggi eodapid. Bela dule-ibdula-unid-e-wilub-nanai-gudimaladgi, ibdula-unid-e-wilub-sobaled-e-nug-odummodimaladgi, yaa-dummagan-nunumakesailadi, e-sangi ainialid.


\par }{\PP \VS{3}Baliwitur-bogwad e-noga demargi eodapid. Geb demar dule-oburgwilesmalad-ablisyob binnided. Degisoggu, ibdurgan-demargi-bukmalad bela burgwismarsunnad.


\par }{\PP \VS{4}Baliwitur-baagwad e-noga diwarmargi, degine, dii-gammumargi eodapid. Degisoggu, diwarmar, degine, dii-gammumar ablisga binnidmarsunnad.


\par }{\PP \VS{5}Geb baliwitur-dii-e-saila soge an itosad:

\par }{\Q “Bab-Dummad-Isligwaled, bedi napiragwadid.

\par }{\QB Be gudiid, be gudigusadid, be gudigubaloedid.

\par }{\Q Be-emarga-igar-nabogedi,

\par }{\QB innikigwadba be weyob imaked:


\par }{\Q \VS{6}Ar dule-be-isdarmaladi, bukidar begi-akananaimalad oburgwismalad,

\par }{\QB bukidar be-gayaburba-barsogmalad-e-abe eosmarbalid.

\par }{\Q Degisoggu, amar emigindi abe-gobega be imaksamosunnad.

\par }{\QB Ar na e-ibmar-imaksadba, deyob gusmarmosunnad.”


\par }{\PP \VS{7}Baliwitur-baid, Bab-Dummadga-ibmar-ukleged-aila-akar soge an itosbalid:

\par }{\Q “Eye, Bab-Dummad-Bur-Birigined-Bela-Gangued-Nikad, be-igargan-nabogedi, igar-napiragwadid,

\par }{\QB igar-innikigwadbi be imaked.”


\par }{\PP \VS{8}Baliwitur-bakegwad e-nog dad-ibelergi eodapid. Soogi-dulemar-ogumakega ega igar-uklesad.


\par }{\PP \VS{9}Dulemar, neg-diopisulidba gummadmalad. Degite, gwen gwage gwagsasurmalad. Bab-Dummad-nug gwen ogannodsurmarbalid. Aka bur Bab-Dummad-nuggi isdarsunna sunmakdemalad. Ar Bab-Dummaddi we-bonimar-obelogega gangued nikad.


\par }{\PP \VS{10}Baliwitur-ataledi ibdula-unid-gebed-e-ologanagi e-nog eodapid. We-ibdula-unid-e-negdakmaidgi bela negsichid nagunonikid. Degine, dulemar nunmakedbali, gwabin gutemalad.

\VS{11}Dulemar nunmak-itogedba, degine, yaa-dummagan-nikadba, Bab-Dummad-nibnegginedgi dodoar egi isdar sunmakdemalad. Degi-inigwele, e-ibmar-isgana-imaksadba bukib itossurmalad.


\par }{\PP \VS{12}Baliwitur-nergwadi (6), e-noga diwar-dummad-Éufratesʼye-nugadgi eodapid.

\par }{\PP Geb diwar-Éufrates dinguded. Degidbali, reymar-dad-nakwed-dorgan dinnagwadgi-nabir-obakega deyob dingusad.

\VS{13}Deginbali, achu-simudubaled-gaya-yaba, ibdula-unid-gaya-yaba, degine, Bab-gayaburba-barsoged-nabirsulid-gaya-yaba, burba-isgana-sogapaa ammanooyob-dakle ainiar an daksad.

\VS{14}We-noomar niaburbamalad, sunna ibmar-wilubgan-dakledisurmalad imakmalad. Amar bela-napneg-ugakse reymar-mamaid-danar-oambikumalaga nadmalad, adi, Bab-Dummad-Bur-Birigined-e-ibagi bila-onomalagar.


\par }{\PP \VS{15}Cristo soged:

\par }{\Q “Nue salakarmar.

\par }{\QB Ar dule-atursaedyobi ukiagwar an nonikoed.

\par }{\Q Ar dule na guagwar-gudiir, e-mor na guagwar sediir,

\par }{\QB we-dulegi nued-binsalesdo.

\par }{\Q Ar deyob-gudiile, uka-swiri gudiguosulid,

\par }{\QB dulemar-abargi bingeguosulid.”


\par }{\PP \VS{16}Burba-isgana-warbaagwad, Hebreo-gayaba neg-Armagedónʼye-nugadgi bela reymar-danar oambikunonikid.


\par }{\PP \VS{17}Baliwitur-gugledi (7), e-noga burwagi eodapid.

\par }{\PP Geb nibneggi Babse-goled-neggi-ologana-siidgi, gayaburba gollalid. Sogded:

\par }{\Q “Bato bela bergussun.”


\par }{\PP \VS{18}Geb degine, mala ibyided, mala uurmakded, mala gollomakded, geb napneg giglimakded, negabandur-dummad nagunonikid. Negabandur-deyobid dulemar-we-napneggi-ambikuded-akar gwen nagudisulid.

\VS{19}Neggwebur-dummad sogapaa mamarided. Degine, bela yar-baid-baidgi neggweburmar-bukmalad bibichided. Bab-Dummad Babilonia-neggwebur-dummad ebinsaded, igi epenne dulemar-isguega imaksa, degisoggu, Bab-Dummad e-urwed vino-nogagi-siidyobidgi Babilonia-ogobsasunnad.

\VS{20}Bela dupumar-nanaidi, degine, bela yalamar-mamaidi, gwen bar daklessulid.

\VS{21}Degine, nibneggi dii-akwayob-gwamakaled nibir-dulataledyob-aidikued (100) dulemargi babatialid. Dulemar we-dii-akwayob-gwamakaled egi beedse babatisad-ular, Bab-Dummadgi ukabsaar egi isdar sunmakdemalad.




\par }{\MS 7. DULEMAR-SABSUR-ODURDAKLEGOED-OYOLESAD

\par }\Chap{17}{\MR (17:1–20:15)

\par }{\SH Ome-gambanuchu sabsur-odurdaklegoed
\par }
{\PP \VerseOne{1}Geb degi, baliwiturmar-walagugled-wargwen anse nonikid. We-baliwiturmar, noga-gwa-gwagwen ganimalad. Geb we-wargwenad-anse-nonikid, anga sunmaknonikid:

\par }{\PP “Be dage, we-ome-gambanuchu-diimar-birgi-siid-sabsur-odurdaklegoed an bega oyogwelo.

\VS{2}We-napneggi-reymarga-mamaid we-omeba galagwensuli negsichigi yoledii gusmalad. Degine, dulemar-we-napneggi-bukmalad, vinoʼgi-mumgusmaladyob, we-omeba bela-bela galagwensuli negsichigi nanadii gusmarmogad.”


\par }{\PP \VS{3}Geb baliwitur, Bab-Burbaba nega-dulesulidganba burbar an-sesad. An dakdegu, ome ibdula-unid-ginnid-birgi-sii an daksad. We-ibdula-ginnidgi nugmar-ena egi narmakar naid. We-nugmar-narmakaledi, Bab-Dummadgi ise-urwar gaya-isganamar sunmaknanaid. We-ibdula nono-gwagugle-nikad (7), degine, e-bebe warambe (10) nikabalid.

\VS{4}We-ome mor-suir-akwagiid-yoi, degine, mor-ginnid-yoi siid. Deginbali, olo-nai, akwa-nuegan-nai, dimmurgiid-e-akwa-yeerdakleged-nai siibalid. E-argangi, olo-noga egi ibmar-isgana-ena, degi, negsichigi-yoledigusad-ena ganikid.

\VS{5}E-bebegine, dule-gwen-wissulid-nug narmakar naibalid:


\par }{\PC {\SC{Babilonia-Neggwebur-Nue-Nug-Nikadid,}}

\par }{\PC {\SC{Gambanuchu-Imakmalad-E-Nanad,}}

\par }{\PC {\SC{Degine, Bela Napneggi-Galagwensuli-Isgudimalad-E-Sailabalid.}}

\par }{\PP \VS{6}An daksabalid, ome, dulemar-Bab-Dummadgi-akananaimalad-e-ablisgi, degine, Jesúsʼba-naid-ular-burgwismalad-e-ablisgi, mumgusii an daksad. An deyob ome-daksagu, nue-geger an daksad.


\par }{\PP \VS{7}Geb baliwitur anga sokalid:

\par }{\PP “¿Ar ibiga wede be geger dake? An bega we-ome-e-igar-dukuar-maid sogoed, degine, ibdula-unid-we-ome-sedanikid-e-igar-maid an bega sogbaloed. We-ibdula, nono-gwagugle-nikadid (7), degine, bebe-warambe-nikabalidid (10).

\VS{8}Ibdula-unid be daksadi, iduar dula gudigusad. Emigindi, bar dula gudisulid. Degine, we-ibdula-unid burba-isgana-yaa-dummad-ambikuedgi nodagoed. Geb e-berguoed-negse barmelledoed. Dulemar-napneggi-bukmaladi, gebe-napneg-nagusad-akar garda-burba-duladgi-e-nugmar-naisurmaladi, geger we-ibdula-unid-dula-gudigusad dakmaloed. Emigindi, bar dula gudisulid. Degi-inigwele, we-ibdula gannar durgunonikoed.


\par }{\PP \VS{9}”Wegi-mag-dulemar-magar-itomaladga sognaid:

\par }{\PP ” ‘Nono-gwagugle-sogedi (7), we-yala-gwagugled-birgi-ome-siid-e-wilubganad.

\VS{10}Deginbali, nono-gwagugledi (7), reymar-walagugle-gubalid-e-wilubganbalid. E-atargus bato we-reymar bergusmalad. Wargwendi negdakmaid. Baiddi amba yoo reyga meged. We-dule reyga gunonikile, unnila ichesaar reyga megnonikoed.

\VS{11}We-ibdula-unid-dula-gudigusad, emigindi, bar dula gudisulid, we emi rey-baabakad (8) gued. We-rey-baabakadi, e-gugled-sordamogad (7). E-berguoedse we nadapmogad.’


\par }{\PP \VS{12}”Bebe-warambe (10) be daksadi, we-reymar-warambegwadid (10), amba yoo negdakedga megmaladid. Ibdula-unidba wemar wachi-irgwen negdakega nugsalemarmogoed.

\VS{13}We-reymar bela na emarbi binsamalad. Ibdula-unidga e-gangued, e-negdakmaid, ukmaloed.

\VS{14}We-reymar Sibad-Wawaad-Mimmi-ebo urwemaloed. Sibad-Wawaad-Mimmi egi obinoed. Ar Sibad-Wawaad-Mimmi dummagan-e-Dummadid, degine, reymar-e-Reyd. Degine, eba-nanaidi, ese gorlesmaladid, sulesmaladid, degine, gwen galakussurmarbalidid.”


\par }{\PP \VS{15}Degine, baliwitur anga sogdebalid:

\par }{\PP “Bia dii ome-gambanuchu-egi-birgi-sii-be-daksadi, we-dii, we-obared: Neggweburmar obared. Dulemar-bukidarad obared. Dulemar yar-baid-baidgi-bukwamalad obared. Degi, gaya-akar-akar-sunmakmalad-e-wilubgan gued.

\VS{16}Degine, bebe-warambe (10), degi, ibdula-unid, be daksadi, wemar, ome-gambanuchu-isdar dakdamaloed. Walagwen metemaloed, uka-swiri-sii metemaloed, e-san ei gunmaloed, degine, soogi ogumakmarbaloed.

\VS{17}Bab-Dummad na e-sogedba-imakegala, reymar-binsamalaga imaksad. Agala, bela we-reymar, bulakwaa na emar-negsemamaid-e-gangued ibdula-unidga ukmaloed. Bab-Dummad-ibmar-sogsad-guedse, deyob guoed.

\VS{18}Be ome-daksadi, Neggwebur-Nue-Nug-Nikadid. We-neggwebur, we-napneggi reymar-birgi negdakmaid-e-wilubganad.”




\par }\Chap{18}{\SH Babilonia-neggwebur bergusad
\par }
{\PP \VerseOne{1}We-degigusad-sorbali, baliwitur-baid nibneggi-aidedani an daksad. Bela-belad gangued nikad. Baliwitur-sabsur-mee-gaedbali, napneg bela mee gaded.

\VS{2}Degine, we-baliwitur binnasuli goted. Weyob sogded:

\par }{\Q “Babilonia-Neggwebur-Nue-Nug-Nikad bergudsun,

\par }{\QB Babilonia bibichissun.

\par }{\Q Niamar-e-negga gunonisun,

\par }{\QB bela burba-isganamar-negga gunonisun.

\par }{\QB Sikwimar-isgana sae-daklemalad-ambikued-negga gunonisun.


\par }{\Q \VS{3}Ar bela dulemar-yar-baid-baidgi-bukmalad, galagwensuli we-Babilonia-isguedgi eba isgusmarmogad.

\par }{\QB Reymar-we-napnegginmalad, a-omeba negsichigi nanadii gusmalad.

\par }{\Q Dule-we-napneggi-ibmar-ukedgi-arbadimaladi,

\par }{\QB we-ome-geg-na-san-barga-gudigusadgi mani-ibedga gusmalad.”


\par }{\PP \VS{4}Geb degi, nibneggi gayaburba-baid gole an itosbalid. Weyob soged:

\par }{\Q “An-dulamar, we-Babilonia-abargi-gudiidgi be nomar.

\par }{\QB Mer be we-isgudiidba-galemalaga,

\par }{\QB mer be we-bonimarba-wilemogaga, be nomar.


\par }{\Q \VS{5}Ar Babilonia-dorgan-e-isgued dummarbasoggu, e-isgued nibnegse warmaksad,

\par }{\QB degine, Bab-Dummad we-isgued gwen iessulid, bela ebinsasad.


\par }{\Q \VS{6}Igi Babilonia-dorgan dulemar-baigan-imaksa, deyob be imakmo.

\par }{\QB E-ibmar-imaksad, a-ilabo-wilub be bennuke.

\par }{\QB Gobedgi-aimar-ogobsadi, a-ilabo-wilub a-gobed ega be ukmo.


\par }{\Q \VS{7}Dukin na e-nug-ogannodii-gusadba, na yeer-itodii-gusadba,

\par }{\QB ayob gangu be odurdakmoga, deyob be obomosun.

\par }{\Q Ar ade, Babilonia na e-gwagegi soged: ‘Ani an rey-omeyobi an siid,

\par }{\QB an-sui burgwissulid, gwen an boosulid.’


\par }{\Q \VS{8}Degisoggu, unnila ibagwen-abalakwaa e-bonigan egi yolenonikoed:

\par }{\QB Burgwed egi nonikoed, boed egi nonikoed,

\par }{\Q ukudmesed egi nonikoed,

\par }{\QB degine, soogi gummakoed.

\par }{\Q Ar ade, Bab-Dummad-Bur-Birigined-Igar-Nabogedid, bela-bela gangued nikad.”


\par }{\PP \VS{9}Degine, we-napneggi-reyga-mamaid we-omeba-galagwensuli-negsichigi-nanadigusmalad, we-omeba-yeer-itodigusmalad, Babilonia-neg-gummakmaidba waa-bupurmakmai-dakarmalar, eba dummad-bomaloed, wile-itomaloed.

\VS{10}Reymar Babilonia-e-naibigunaidba dobed-ular egi bannaba gwisgumaloed, binnasur gotemaloed, sogdemaloed:

\par }{\Q “Babilonia-Neggwebur-Nue-Nug-Nikad, be neggwebur-dutusulinad, nuedar-wiles.

\par }{\QB Unnila, wachi-irgwengi bato be-odurdakleged nonikid.”


\par }{\PP \VS{11}Degine, dulemar we-napneggi-ibmar-ukedgi-mani-onomalad ega nue-bomalad, nue-bukib binsamalad, ar ade, bar ese we-ibmarmar bakosurmalad:


\par }{\QB \VS{12}Olo, mani, akwa-nuegan, dimmurgiid-e-akwa-yeerdakleged,

\par }{\QB mola-sibu-nuegan, mola-suir-akwagiid, mola-sedaʼye-nugad,

\par }{\QB mormar-ginnid, bela suarmar-wawadik-yapanmalad,

\par }{\QB bela ibmar-marfilʼgi-sobarmalad,

\par }{\QB bela suar-walagan-nuegangi-sobarmalad,

\par }{\QB esnon, esgoro, degi, akwa-swilidikmalad,


\par }{\QB \VS{13}canela, inamar-wawad,

\par }{\QB Ina-wawadikid-incienso, mirra, ina-wawad-diregwad,

\par }{\QB vino, olivo-gwallu,

\par }{\QB madubur-nued, ibmar-gwag-orosyob-dakleged-trigo,

\par }{\QB moli-bebe-nikamalad, sibad-wawaadmar,

\par }{\QB molimar, moli-urmar,

\par }{\QB degi, dule-maiganga-uklesgudimaladse-bakar, bar bakosurmalad.


\par }{\PP \VS{14}Dule-ibmar-ukedgi-mani-onomalad we-Babilonia-neggweburga sogdamaloed:

\par }{\Q “Ibmar-nuegan-na-gi-be-yeer-itodigusadi, begi bangussun.

\par }{\QB Be-ibmar-nue-nikad-yeerdakleged be nikagusadi, bei bergussun, bar be gwen dakosulid.”


\par }{\PP \VS{15}Ibmar-ukedgi-mani-onodigusmalad, we-ibmar-ukedgi mani-ibedga gusmalad. Wemar, Babilonia-neggwebur-sabsur-odurdaklenaid-dobed-ular, bannabaa gwisgumaloed, bobukwa, degi, bukib-binsabukwa ega gumaloed,

\VS{16}sogbukwagumaloed:

\par }{\Q “We-neggwebur-nue-nug-nikad, ¡duledar-wiles!

\par }{\QB Mola-sibu-nued, mola-suir-akwagiid,

\par }{\QB mola-ginnid-yoi gusmalad.

\par }{\Q Olo-nai, akwa-nuegan-nai,

\par }{\Q degi, dimmurgiid-e-akwa-yeerdakleged-nai, e-ogannodii gusmalad.


\par }{\QB \VS{17}Ar unnila wachi-irgwengi bela be-ibmar-gargemalad bato surguus naded.”

\par }{\PP Degine, bela sour-onanamalad, urgi-nanamalad, ur-selagan, degine, bela demargi-mani-onomalad, Babiloniaʼgi dikasur ambikusmalad.

\VS{18}Degine, neggwebur-gummakmaid-e-waa dakarmargua, binnasur gotemalad, sogdemalad: “¿Ibi-neggwebur weyob nue-nug-nika-sii gusbalinsunna?”


\par }{\PP \VS{19}Degine, we-dulemar-neg-gummakmaid-dakbukmalad na e-nonogi ukub mismalad, oyogegar, emarde nue-bukib-binsamarye. Wemar binnasur gotemalad, ise-boar, ise-bukib-binsaar sogdemalad:

\par }{\Q “We-neggwebur-nue-nug-nikad, ¡duledar-wiles!

\par }{\QB Babilonia, be mani-nue-nikadba bela dulemar-ur-demargi-nikamalad mani-ibedga be imaksad.

\par }{\Q Emigindi, unnila wachi-irgwengi bela ibmar bato sate be gusad.


\par }{\Q \VS{20}Emigindi, bemar nibneggi-bukmalad, ¡be wergumarsun!

\par }{\QB Jesucristoʼgi-akananaimalad,

\par }{\QB Bab-Jesús-e-sapingan-bur-dummagan,

\par }{\QB degi, Bab-Dummad-gayaburba-barsogmalad, ¡be wergumarmosun!

\par }{\Q Ar we-neggwebur sabsur-bemar-imaksadyob,

\par }{\QB Bab-Dummad we-neggwebur imaksamogad.”


\par }{\PP \VS{21}Degine, baliwitur-wargwen-dutusulid, akwa susad, akwamuu-dummadyobid. Geb demarse-metegu, sogded:

\par }{\Q “Babilonia-neggwebur-dummarbad, we-akwa-binnasur-melledeyobi, be berguoed.

\par }{\QB We-napneggi bar be daklegosulid.


\par }{\Q \VS{22}Babilonia, gala-arpa-ogormalad, gar-ogormalad, gammu-ogormalad, gala-trompeta-ogormalad, begi bar gwen itolegosulid.

\par }{\QB Degine, galagwensuli ibmargi-arbamalad gwen bar daklegosurbalid,

\par }{\QB degi, orsar bar gornai gwen itolegosurbalid.


\par }{\Q \VS{23}Gwallumar bar be-abargi gwen gaosulid,

\par }{\QB abirgin-nikuleged-iba, bar begi gwen itolegosulid.

\par }{\Q Ar be-dulemar begi-mani-onomaladi, we-napneggi dule-dummagan guenad.

\par }{\QB Ar be ina-isgana-imakedba, bela dulemar-yar-baid-baidgi-bukmalad bese yardaklesmalad.


\par }{\Q \VS{24}Bab-Dummad-gayaburba-barsogmalad-oburgwilesmalad, Jesucristoʼgi-akananaimalad-oburgwilesmalad, degi, bela dulemar-we-napneggi-oburgwilesmalad,

\par }{\QB bee be oburgwisa, daklealid.”




\par }\Chap{19}{\SH Nibneggi, Bab-Dummad-nug-odummobukmalad
\par }
{\PP \VerseOne{1}We degigusad-sorbali, nibneggi dulemar-bukidara-gole an itosad. Binnasuli weyob sogbukwad:

\par }{\Q “¡Aleluya!

\par }{\Q Abonoleged, nug-odummoleged, gandikidba-yeerdakleged, degi, gangued,

\par }{\QB bela anmar-Bab-Dummadgadid.


\par }{\Q \VS{2}Ar na dulemarga-igar-naboged napiragwadba, degi, innikigwadba, imaked.

\par }{\QB Gambanuchu-imakdiidba,

\par }{\QB we-napneggi-dulemar-ichodigusadba,

\par }{\QB we-ome-sabsur-odurdaksad.

\par }{\Q Degi, Bab-Dummad-e-maimar-oburgwisadba,

\par }{\QB Bab-Dummad we-ome-sabsur-odurdaksad.”


\par }{\PP \VS{3}Degine, bela gannar sogdemarbalid:

\par }{\Q “¡Aleluya!

\par }{\Q We-neggwebur-gummakmaid-e-waa degisadegu niba-nakwemai gusun.”


\par }{\PP \VS{4}Degi, girmar-selegan-dulagwen-gakabakegwad (24), deginbali, ibdula-walabakegwad Bab-Dummad-na-e-ologanagi-siid-asabin, bela yokorgi-sindigar e-bebe napase-ebulegedse sigidmalad. Bab-Dummad-nug ogannodmalad. Weyob sogdemalad:

\par }{\Q “¡Aleluya! ¡Deyob gusun!”


\par }{\PP \VS{5}Degine, ologana-siidgi gayaburba gollalid. Weyob sogded:

\par }{\Q “Bela Bab-Dummad-maimar, Bab-Dummad-dobee-nanadimalad,

\par }{\QB dule-dummagan, degi, bipiganase-bakale,

\par }{\Q dobekwaa Bab-Dummadga-arbadimaladi,

\par }{\QB bela anmar-Bab-Dummad-nug ogannomarsun.”


\par }{\PP \VS{6}Dulemar-bukidar-sunmakeyob, diwarmar-bukidar aryomaiyob, mar-dummagan gollomakmaiyob, gayaburba sunmak an itosad. Weyob sogmalad:

\par }{\Q “¡Aleluya!

\par }{\Q Ar Bab-Dummad-anmar-Dummad bela-gangued-nika-maid,

\par }{\QB bela negdakmai gunonisunnad.


\par }{\Q \VS{7}Anmar wergumarsun,

\par }{\QB anmar yeer itomarsun,

\par }{\QB anmar e-nug odummomarsun.

\par }{\Q Ar Sibad-Wawaad-Mimmi na-ome-nikued-e-iba nonisunnad,

\par }{\QB e-ome bato guagwar edarbediid.


\par }{\Q \VS{8}A-omega igar uklenonikid,

\par }{\QB mola-sibu-nued yoed,

\par }{\QB mola-gutusulidi, mola-dakar-dakarmakaledi yoed.”

\par }{\PP Ar adega, mola-sibu-nued, Jesucristoʼgi-akananaimalad-innikii-ibmar-imakmalad-e-wilubganad.


\par }{\PP \VS{9}Geb degi, baliwitur anga sokalid: “Be narmak: ‘Dulemar-Sibad-Wawaad-Mimmi-ome-nikuoedgi mas-gunnega-ese-gorlesmaladgi, nued binsalesad.’ ”

\par }{\PP Degine, baliwitur anga sokarbalid: “We an bega sogedi, Bab-Dummad-gayaburba-napiragwad-sogedba an bega soged.”


\par }{\PP \VS{10}An Baliwitur-asabin e-nug-odummogega, yokorgi-sindigar an sigided. A-baliwitur anga sogded: “Mer be deyob imak. Mer yokorgi an-asabin sindigar be sige. Ar an, be-sunnaamogad, gwenadgan-Jesúsʼba-nanaimalad-gwen-galakussurmaladyob an Jesús-e-maimogad. Unnila, Bab-Dummad-e-nugbi be odummoge.”

\par }{\PP Ar Jesús-gayaburba-odurdaksadi, Bab-Dummad-gayaburba-barsogmalad gatik-dulemarga-sunmakega imaked.


\par }{\SH Dule-moli-sibudikid-birgi-siid
\par }
{\PP \VS{11}Geb degi, nibneg argaar an daksad. Agi moli-sibudikid an dakalid, dule-moli-sibudikid-birgi-siidi nugad:

\par }{\PC {\SC{Sogedba-Daed-Dule,}}

\par }{\PC {\SC{Dule-Napiragwad.}}

\par }{\PP We-dule, igar-inniki-maidba dulemarga igar-naboged, degine, igar-napiragwadba bila-onobalidid.


\par }{\PP \VS{12}E-ibya-daklegedi, sooyob-dakleged. E-nonogi, ologurgin-bukidar siid, deginbali, nug narmakar naibalid. We-nug-narmakaled, dule gwen wissulid, unnila na ebi wisid, igi-narmakar nai.

\VS{13}We-dule ablisgi-diduar-imaklesad-mola yoid, degine, e-nugdi, weyob nugad:


\par }{\PC {\SC{Bab-Dummad-Gayaburba.}}

\par }{\PP \VS{14}Sordamar-nibnegginmalad, mola-sibu-nued-dagudikid yoimalad. Sordamar-nibnegginmalad, dule-moli-sibudikid-birgi-siid-sorba, moli-sibumar-birgi-sii nadapmalad.

\VS{15}Dule-moli-sibudikid-birgi-siid-e-gaya-yaba, dule-yar-baid-baidgi-bukmalad-naibisaega, es-suid-nugar-ibed nogwichid. Degine, bela-bela gandikidba negseoed. We-dule, uva-egured-neggi uva-egurelegeyobi, Bab-Dummad-Bela-Gangued-Nika-Maid-e-urwedgi dulemar-sabsur-imakoed.

\VS{16}Dule-moli-sibudikid-birgi-siid-e-mor-yoidgi, degi, e-duawargi, weyob nug narmakar naid:


\par }{\PC {\SC{Reymar-E-Rey,}}

\par }{\PC {\SC{Dummagan-E-Dummad.}}

\par }{\PP \VS{17}Geb degi, baliwitur-wargwen dad-ibeler-birgi gwichi an dakalid. A-baliwitur binnasur goted, bela mulamar-gukudimaladga sogded:

\par }{\PP “Bela be dagmar. Bab-Dummad-bemarga-masgunned-uksadse danar be ambikudamar.

\VS{18}Adi, bemar we-sanmar gunmalagar:

\par }{\QB Reymar-san gunmalagar:

\par }{\QB Kaptanmar-e-san gunmalagar,

\par }{\QB dulemar-gandikmalad-e-san gunmalagar,

\par }{\QB moli-e-san gunmalagar,

\par }{\QB moli-birgi-sigmalad-e-san gunmalagar.

\par }{\PP ”Bela we-dulemar-e-san gunmalagar:

\par }{\QB Dulemar-maiga-gudimalad-e-san,

\par }{\QB dulemar-maiga-gudisurmalad-e-san,

\par }{\QB dule-dummagan-e-san,

\par }{\QB degi, dule-burwigana-e-san.”


\par }{\PP \VS{19}Geb ibdula-unid, degi, we-napneggi-reyga-mamaid, bela-e-sordamarmala, danar ambikunonimala an dakalid. Dule-moli-sibudikid-birgi-siid-ebo-urwega, degi, a-e-sordamar-ebo-urwega, ambikunonimalad.

\VS{20}Degine, ibdula-unid galenonikid. Bab-Dummad-gayaburba-barsoged-nabirsulid galenonimogad. We-dule, ibdula-unid-asabin ibmar-wilubgan-dakledisulid-imakdigusadba, dulemar-ibdula-unid-e-wilub-na-e-sangi-nasiksamalad, degine, ibdula-unid-wilub-sobaled-asabin-sigismalad yardaksagusad.

\par }{\PP Wemar-ebobela, soo azufreʼba gwabunye-gwichidgi dula melledmalad.

\VS{21}Bela ibdula-unid-sordamar-baigan dule-moli-sibudikid-birgi-siid e-gaya-yaba-es-suid-noalidgi oburgwilesmalad. Degine, bela mulamar, dulemar-burgwismalad-e-san guchamalad.




\par }\Chap{20}{\SH Birga-miligwenad (1,000)
\par }
{\PP \VerseOne{1}Degine, nibneggi baliwitur-wargwen aidedani an daksad, burba-isgana-ambikued-e-yaa-dummad-e-yabe sedanikid. Degine, e-argangi esgoro-dub-dummad sedanibalid.

\VS{2}A-baliwitur achu-simudubaled ganonikid. We, naibe-seredid, nia-saila-Satanás gued. A-gasgua, birga-miligwen (1,000) edichad.

\VS{3}Geb degi, burba-isgana-ambikued-e-yaa-dummad-siidgi meted. A-yaa nue-sakdigar edisad, adi, achu-simudubaled melle bar dulemar-yar-baid-baidgi-bukmalad yardakegar. Birga-miligwen (1,000) guedse edisad. A-sorbali, achu-simudubaled ichesaar wis gannar esiklegoed.


\par }{\PP \VS{4}Geb degi, ologanamar bukwa an daksad. A-ganmargi, dulemar-igar-nabomalaga-ega-igar-uklesmalad sigismalad. Geb dulemar-Bab-Jesús-nuggi-sunmakdigusmalad-ular, Bab-Dummad-Gayaburba-ular, dukar-argwachamalad-e-burbagan an dakalid. Ibdula-unid-e-nug gwen odummossurmalad. E-wilub-sobaled-nug gwen odummossurmarbalid. Wemar, e-bebegine, e-argangine, ibdula-unid-e-wilub nasissurmaladid. Amar an dakalid. Amar gannar durgunonimalad. Cristoʼba birga-miligwen (1,000) negdakmai gunonimalad.

\VS{5}We, gebe-gannar-durgumalad-igardo. Ar baigan-burgwismaladdi, birga-miligwenad-sorba (1,000) geb durgumaloed.


\par }{\PP \VS{6}Dule-gebe-gannar-durguedgi-durgusad, we-dulegi nued binsalesad, degine, we-dule gwage-swilidikidid. Ar we-dule burgwed-sorba-danikoedgi bar burgosulid. Ar we-dule, dule-irwa-Bab-Dummadse-golega guoed. We-dule Bab-Dummadgadid, degine, Cristoʼgadbalid. We-dule Cristoʼba birga-miliba (1,000) negdakmai guoed.


\par }{\SH Nia-saila soo-sailase balimelleded
\par }
{\PP \VS{7}Birga-miligwen (1,000) gunonikile, geb nia-saila-Satanás-edinnar-mellesiid esiklegoed.

\VS{8}Nia-saila, e-odurdakleged-neggi-mellesiid nodogu, dulemar-yar-baid-baidgi-bukmalad-yardakega bela napneg-naidse naoed. Dulemar-yar-Gogʼye-nugadgi-bukmaladse naoed, degine, dulemar-yar-Magogʼye-nugadgi-bukmaladse nabaloed, adi, bela e-sordamar danar urbega, Bab-Dummad-ebo bila-onogegar. Nia-saila-e-sordamar-mergued, demar-gakaba-ukub-merguedyobi mergued.


\par }{\PP \VS{9}Nia-saila-sordamar, bela napneg-naid-ugakaase duurmaknonimalad, Jesucristoʼgi-akananaimalad-bukwadse, Bab-Dummad-neggwebur-na-nue-sabed bela-ebilis ambikunonimalad.

\par }{\PP Degidgine, Bab-Dummad nibneggi soo-odenonikid, agi bela nia-saila-sordamar-ogilosad.

\VS{10}Geb degi, nia-saila-dulemar-yardakdiid soo-mata-dummad azufreʼba-mesa-gwakwarmaksiidgi melleded. Bia ibdula-unid, degi, gakansaar-gayaburba-berbeged-mellesii, agi nia-saila melledmogad. Degine, mutikidba, ibginedba, wemar odurdaklesii degisadeguoed.


\par }{\SH Bab-Dummad, ologana-sipugwadgi-sii igar-itogoed
\par }
{\PP \VS{11}Geb degi, ologana-sipugwad-dummad an dakalid. Dule a-ologangi-sii an daksad. A-asabin, napnega, degine, nibnega, berguus-naded. Amar bar gwen daklessulid.

\VS{12}Geb degi, dule-dummagan-burgwismalad, dule-binsarmalad-burgwismalad, ologana-sipugwad-asabin gwichi an dakalid. Degine, gardamar argad an daksabalid. Deginbali, garda-baid argadbalid. We-garda-baiddi, dule-dula-gudimaloed-e-nug-narmakaled-gardad. Dulemar-burgwismaladga, gardamargi-ibmar-narmakar-naidba, na e-ibmar-imaksamaladba ega igar itolesad.


\par }{\PP \VS{13}Geb degi, demargi dulemar-burgwismalad ainialid.

\par }{\PP Burgwed-igar, degi, Neg-uan-Hadesʼye-nugad, burgwarmalad-mamaid uksad.

\par }{\PP Bela amarga, emar-ibmar-imaksamaladba ega igar itolesmalad.

\VS{14}Degine, burgwed-igar, degi, burgwarmalad-meged-Hadesʼye-nugad, soo-mata-dummad-gwakwarmaksiidgi melledmarmogad. We, soo-mata-dummad-gwakwarmaksiidi, burgwed-ilabogwad gued.

\VS{15}Ar dule, dule-dula-gudimaloed-e-nug-narmakaled-gardagi e-nug-naisuliddi, soo-mata-dummad-gwakwarmaksiidgi melleded.




\par }{\MS 8. JERUSALÉN-NEGGWEBUR-BINID

\par }\Chap{21}{\MR (21:1–22:5)

\par }{\SH Nibneg-binid, napneg-binid
\par }
{\PP \VerseOne{1}A-sorba, nibneg-binid, napneg-binid, an daksad. Ar nibneg-gebe-naigusad, degi, napneg-gebe-naigusad, bergusad. Degine, demar bar naisulid.


\par }{\PP \VS{2}Degi geb ani Juan, neggwebur-islidikid, Jerusalén-binid an daksad. We-Jerusalén, bia Bab-Dummad-mai, a-akale aidedanikid. Igi ome sui-nikunair, guagwar mola-nued-yoi, deyob Jerusalén-neggwebur guagwar-aidedani an daksad.

\VS{3}Geb degi, nibneggi gayaburba binnasur gole an itosad. Weyob soged:

\par }{\PP “Emigindi, Bab-Dummad-meged-neg dulemar-abargi signonisunnad. Bab-Dummad dulemar-abargi gudigusunnoed. Dulemar Bab-Dummad-sordamarga gunonikoed. Bab-Dummad-sunnad we-dulemar-e-Bab-Dummadga gumogoed.


\par }{\PP \VS{4}”Bab-Dummad we-dulemarga bela ibyanis elioed. We-dulemar bar burgosurmalad. Bab-Dummad, boed ega obelobaloed, bukib-itoged ega obelobaloed. Deginbali, we-dulemar nunmaked bar itogosurmarbalid, ar ade, bela ibmar-iduarmalad bergusad.”


\par }{\PP \VS{5}Degine, Dule-ologanagi-siid sogded: “Emigindi, bela ibmar biniganbi an imaked.” Geb degi, anga sogded: “Be narmak, ar ibmar-an-sogedi napiragwadid, innikigwadid.”


\par }{\PP \VS{6}Anga sogdebalid:

\par }{\PP “Bato bela gwinmaksad.

\par }{\PP ”Ani an, Gebesailaginedid (Alfa), ani an, Napisoladbalid (Omega). Ar dule uku-uku itogele, ani an ega dii binsa ukoed. We-dii, dii-saila-degisadegu-dule-dula-imakedid.


\par }{\PP \VS{7}”Ar dule gwen galakussulile, we-ibmar bela ega uklegoed. Ani an e-Bab-Dummadga guoed, e an-machiga gumogoed.


\par }{\QB \VS{8}Dule-doberbamaladdi,

\par }{\QB angi-gadi-bengumaladdi,

\par }{\QB ibmar-isgana-imakedba isdar-daklemaladdi,

\par }{\QB dule-gindakmaladdi,

\par }{\QB na-abirgunagwarsuli-negsichigi-yoledimaladdi,

\par }{\QB ina-isganagi-dulemar-yardakmaladdi,

\par }{\QB bab-dummaganga-imaklegedse-gormaladdi,

\par }{\QB degine, bela dule-gakansilimaladdi,

\par }{\QC soo-mata-dummad azufreʼba-mesa-gwakwarmaksiidgi melledmaloed. Ar we, burgwed-ilabogwad gued.”


\par }{\SH Jerusalén-neggwebur-binid
\par }
{\PP \VS{9}Baliwiturmar-walagugled (7) bonimar-sogagugled-napid noga-gwagugledgi (7) ena sedigusmalad, an daksa gusad. A-baliwitur-wargwenad anse nonikid. Anga weyob sunmaknonikid:

\par }{\PP “Wesik be dage, Sibad-Wawaad-Mimmi-e-omega-guoed an bega oyogoed.”


\par }{\PP \VS{10}Geb degine, baliwitur yala-dummad-matusulidse burbale an-sesad. Agi Jerusalén-neggwebur-dummad-islidikid, Bab-Dummad-maid-akale-aidedanikid anga oyosad.

\VS{11}A-neggwebur, Bab-Dummad-yeerdaklegedyob daklemogad. E-gaedi, akwa-nuedi, akwa-garged-jaspeʼyobi gaed, degine, isbe-daledyob swilidik dakleged.


\par }{\PP \VS{12}Neggwebur-ebiris e-galu-dummadi, matusur maid. A-galu, yawagak-gwaambe-gakabo (12) nikad. E-yawagak-irba baliwitur gwigwis-naded, degi, a-yawagak-irba Israel-dorgan-sogambe-gakabo-gued-e-nugmar (12) narmakar naibalid.

\VS{13}Dad-nakwedsik yawagak gwapaa siid, dad-nakwed-argan-nuedsik gwapaa siibalid, dad-nakwed-argan-sapiledsik gwapaa siibalid, degi, dad-argwanedsik gwapaa siibalid.

\VS{14}Neggwebur-e-galu-matusulidi, e-sailagan gwaambe-gakabo nikad (12). Geb amargi Sibad-Wawaad-Mimmi-e-sapin-bur-dummagan-e-ambe-gakabogwad-e-nugmar (12) narmakar nanaid.


\par }{\PP \VS{15}Baliwitur-anga-sunmakgwichidi, neggwebur-wilubsaega, e-yawagakmar-wilubsaega, degi, e-galu-matusulid-wilubsaega, olo-nargammu-gani gwichid.

\VS{16}Neggwebur-e-galu-matusulid-e-dikar-sogabake-nikadi, ber emarbi dungued. E-suguedi, e-yaadunguedi, ebobela emar dungued. Baliwitur nargammugi neggwebur-wilub-imaksad. Daklealid, kilómetro-milibo-gaka-dulataled-ilabo (2,200) sugu. E-sugued, e-nibgued, degi, e-matardungued, ber emarbi dungued.

\VS{17}Deginbali, baliwitur neggwebur-e-galu-matusulid-maid-wilubsasgua, daklealid, dali-dulagwen-gakambe-gakabo-negabar (32½) nibgue. Dulemar-gusgu-wilubsaed, baliwitur-e-wilubsaed-ebo emalad.


\par }{\PP \VS{18}Neggwebur-e-galu-matusulidi, akwa-nued-jaspeʼgi sobaled. Ar neggweburdi olobi sobaled, isbe-daled-swilidikidyob dakleged.


\par }{\PP \VS{19}Neggwebur-e-galu-matusulid-e-sailaga-gumaidi, akwa-nuegan akar-akaledgi ogannolemaid:

\par }{\QB Gebe-maidi, jaspe.

\par }{\QB Bogwadgi, zafiro.

\par }{\QB Baagwadgi, ágata.

\par }{\QB Bakegwadgi, esmeralda.


\par }{\QB \VS{20}Ataledgi, ónice.

\par }{\QB Nergwadgi (6), cornalina.

\par }{\QB Gugledgi (7), crisólitoʼye.

\par }{\QB Baabakadgi (8), berilo.

\par }{\QB Bakebakadgi (9), topacio.

\par }{\QB Ambedgi (1), crisopraso.

\par }{\QB Ambe-gakagwensakgi (11), jacinto.

\par }{\QB Degi, ambe-gakabogwadgi (12), amatista.


\par }{\PP \VS{21}Yawagak-gwaambe-gakabo-bukmaladi (12) bela dimmurgiid-e-akwa-yeerdaklegedbi gued. Yawagak-irba, dimmurgiid-e-akwa-yeerdakleged gwagwagwen bukwad. Neggwebur-igarmar bela olo-sunnadbi gued, isbe-daledyobi ber swilidik dakleged.


\par }{\PP \VS{22}We-neggweburgi Bab-Dummadse-goled-neg sii, an daksasulid. Ar ade, Bab-Dummad-Bur-Birigined-Bela-Gangued-Nikadi, degi, Sibad-Wawaad-Mimmi na Babse-goled-negga gubukwad.

\VS{23}We-neggwebur ibegwar-sigegala, dad-ibeler abesulid, nii abesurbalid. Ar ade, Bab-Dummad-gaedba we-neg ibegwar siid, degi, Sibad-Wawaad-Mimmi ega neg-ibegwaledga gubalid.


\par }{\PP \VS{24}Bela-dulemar-yar-baid-baidgi-bukmalad-abonolesmalad a-gwalluba nanamaloed, degi, reymar-we-napnegginmalad bela e-ibmar-nuegan-nikadi, degi, e-nug-ogannolegedi, we-Jerusalénʼse sedamaloed.


\par }{\PP \VS{25}E-yawagakmar neg-ibgin gwen atiosulid, ar ade, neg-mutikid sulioed.

\VS{26}Asega, dulemar-yar-baid-baidgi-bukmalad-e-ibmar-nuegan-nikadi, degi, e-nug-ogannoleged, senonimaloed.

\VS{27}A-Jerusalén-neggwebursega ibmar-isgana gwen dogosulid, ibmar-isgana-sae-daklemalad, gakansamalad, gwen dogosulid. Unnila dule-dula-gudimaloed-gardagi e-nug-narmakar-nanaidbi dogmaloed. We-garda, Sibad-Wawaad-Mimmi-gardad.




\par }\Chap{22}{\SH Diwar-dulemar-dula-imaked
\par }
{\PP \VerseOne{1}Degine, a-sorbali, baliwitur diwar-nued, diwar-burba-dula-dule-imaked, anse oyosbalid. We-diwar isbe-daledyobi dakarmakmaid. We-diwar, Bab-Dummad-ologanagi, degi, Sibad-Wawaad-Mimmi-ologanagi, danikid.

\VS{2}We-diwar, neggwebur-igar-dummad-abargi iirmakmaid. Degi, diwar-gaka-abinbela, sapi-dula-dule-imakmalad gwichi-nanaed. A-sapimar, birgagi irambe-gakabo (12) sanmaked. Nii-irba sanmaked. We-sapi-e-gaganmar, dulemar-yar-baid-baidgi-bukmalad-nudakega gued.


\par }{\PP \VS{3}Agine, bar ukabsaleged nikuosulid. A-neggweburgi Bab-Dummad-ologana, degi, Sibad-Wawaad-Mimmi-e-ologana, sii guoed. Agi e-maimar ega nug odummobukwa guoed.

\VS{4}Amar Bab-Dummad-wagar asabinmakar dakmaloed, degi, Bab-Dummad-e-nuga e-bebemargi narmakar-nai gumarbaloed.


\par }{\PP \VS{5}Agine, mutikid bar naguosulid. Gwallu-gaed bar abelegosulid. Dad-ibelerbela amba abelegosurbalid, ar Bab-Dummad anmar-Dummad, bela neg-ibegwar imakoed. E-maigana, eba degisadegu negdakmai guoed.


\par }{\MS 9. CRISTO-DANIKID NUE-WARMAKSAD

\par }{\MR (22:6-20)

\par }{\PP \VS{6}Geb degi, baliwitur anga sogdebalid:

\par }{\PP “We-gayaburbamar-bega-soglesadi, napiragwadid, nue-innikigwadid. Degine, Bab-Dummad-anmar-Dummad na e-gayaburba-barsogmaladga-e-burba-ukedi, e-baliwitur barmialid, adi, e-maimarga ibmar-emisgwa-gumaloed oyogegar.”


\par }{\PP \VS{7}Bab-Jesús soged:

\par }{\PP “¡Emiskwaa an danikoed! Dule we-gayaburba-we-gardagi-narmakar-naidba-nanadiile, we-dulegi nued binsalesad.”


\par }{\PP \VS{8}Ani Juan, we-ibmar an-sunnagwad an itosad, an-sunnagwad an daksabalid. Deyob-an-ibmar-itosad-sorbali, deyob-an-daksad-sorbali, baliwitur-anga-ibmar-oyogwichid-nag-asabin, e-nug-odummogega, yokorgi sindigar an sigided.

\VS{9}A-baliwitur anga sogded: “Mer be deyob imak. Mer yokorgi an-asabin sindigar be sige. Ar an be-sunnaamogad, be-gwenadgan-Bab-Dummad-gayaburba-barsogmaladyobmogad. Ar an dulemar-we-garda-narmakar-naidba-nanadimaladyobmogad. Unnila Bab-Dummad-e-nugbi be odummoge.”


\par }{\PP \VS{10}Geb degi, baliwitur anga sogdebalid: “We-gardagi gayaburba-narmakar-naidba-ibmar-guoed, mer be odukuo. Ar ibmar-guoed-e-ibagan bato omosad.

\VS{11}Ar dule-igar-noar-imakdimalad, amba igar-noaled-imakdii gumarsun. Dule-nue-isgusgudimalad, amba isgudii gumarsun. Ar dule-ibmar-nued-imakdimalad, amba ibmar-nued imakdii gumarsun. Ar dule-gwage-swilidik-nanadimalad, amba gwage-swilidik-nanadii gumarsun.”


\par }{\PP \VS{12}Degi, Bab-Jesús sogded:

\par }{\PP “Emisgwasaar, an bemarse-daged omosad. An danikir, ibmar-imaksadba-ibmar-nued-ukleged an sedanikoed. Adi, an dulemarga na-e-ibmar-imaksamaladba ega ukegar.


\par }{\QB \VS{13}Ani an Gebesailaginedid, (Alfa).

\par }{\QB Ani an Napisoladbalid, (Omega).

\par }{\QB Ani an gebedid,

\par }{\QB anse bergunaibalid.


\par }{\PP \VS{14}”Dule na-e-mor-enukdimalale, egi nued binsalesad. Ar deyob imakdimaladba nabir sapi-dula-dule-imaked-e-san gunnoed, degine, nabir neggwebur-e-yawagakba dogbaloed.


\par }{\PP \VS{15}”Ar neggwebur-magabardi,

\par }{\QB dulemar-galagwensulidamalad,

\par }{\QB ina-isgana-imakmalad,

\par }{\QB abirgunagwarsuli-negsichigi-yolemalad,

\par }{\QB dule-gindakmalad,

\par }{\QB dule bab-dummaganga-imaklegedse-gormalad,

\par }{\QB bela dule-gakansilimar gakan-saed-yeer-itodamalad.

\par }{\QC Wemar, neg-magaba milebukwa gumaloed.


\par }{\PP \VS{16}”Ani an Jesús. An-baliwitur an bese barmialid, adi, anba-nanaimalad-danar-ambikunonidamaladga we-ibmarmar sogegar. Ani an David-e-wagwad, ani an sapi-siklesadgi-e-dutugwad-noardaeyobi Davidʼgi danikid. Ani an niisgwa-wakudar-binnasur-mee-nakwiar-daedbalid.”


\par }{\PP \VS{17}Bab-Burba, degine, Sibad-Wawaad-Mimmi-e-ome soged:

\par }{\PP “Dage.”

\par }{\PP Ar dule itogele, soge: “Dage.”

\par }{\PP Dule uku-uku itogele, dage.

\par }{\PP Ar dule dii-dula-dule-imaked gobbiele, maniginsuli binsa gobdage.


\par }{\PP \VS{18}Bela-dulemar we-gardagi-ibmar-guoed-narmakaled-itomaloedga an iduakwaa soged:

\par }{\PP Ar dule-wargwen we-gardagi ibmar-narmakar-naidgi ibmar-baid nasiksale, Bab-Dummad, a-dulega bonimar-we-gardagi-narmakar-nanaid, e-boniga imakoed.


\par }{\PP \VS{19}Degine, dule-wargwen we-gardagi ibmar-guoed-narmakar-naid elisale, Bab-Dummad, a-dule sapi-dule-dula-gudigued-uked-e-san-egadid bar ega uklegosulid. Degine, Jerusalén-neggwebur-islidikidgi-gudiguega bar imakosulid. Deginbali, we-gardagi-ibmar-narmakar-naid-ega-uklegoed e-ibe osulobaloed.


\par }{\PP \VS{20}Ar dule-we-ibmar-gunaidgi-sunmaknaid, soged:

\par }{\PP “Napiragwad. Emiskwaa an danikoed.”

\par }{\PP Ani Juan soged: ¡Deyob gusun! ¡Dummad-Jesús, be dage!


\par }{\MS 10. NAPI-SOGLENAID

\par }{\MR (22:21)

\par }{\PP \VS{21}Anmar-Dummad-Jesucristo nued bemargi binsamarsun. Deyob gusun.

\par }