\NormalFont\ShortTitle{3 Juan}

{\MT JUAN-GARDA-SOGBAAGWAD

\par }{\MTB 3 JUAN

\par }{\IMTB GEBE-SOGLENAID

\par }{\IMT Garda-nug

\par }{\IP Juan, Bab-Burba-Isligwaledbali gwenadgan-idued-Gayoʼye-nugadse garda narmaksiid. Binsamardo, we-garda birga 90ʼgi narmakles-insaye.

\par }{\IS Juan-Garda-Sogbaagwadgi weyob sunmaklenaid

\par }{\IP Juan, Gayo-nug-ogannosiid, ar we-gwenadgan-iduedde, gwenadgan-Bab-Jesúsʼba-nanaimalad nue-bendakdiid. Demetrioʼgi amba nued sunmaksibalid, ade, gwenadgan-nue-bendakdimogad. Diótrefesʼdi, gwenadgan-abargi na san-dummarba imakdiid. We-dule, Juanʼba ibsabidasulid. Deginbali, gwenadgan-Bab-igargi-sunmakdimalad wissur-abingadabalid.

\par }{\IP We-gardagine, weyob ilemakar sunmaklenaid:

\par }{\IO 1. Gebe-sikwas-soglenaid (1:1-4).

\par }{\IO 2. Gayoʼgi nued sunmakmalad (1:5-8).

\par }{\IO 3. Diótrefes, gwenadgangi ichakwa-daed (1:9-10).

\par }{\IO 4. Demetrio, dule-nued-daye sogmalad (1:11-12).

\par }{\IO 5. Napi-soglenaid (1:13-15).

\par }{\IP Be itogua.



\par }{\MS 1. GEBE-SIKWAS-SOGLENAID

\par }\OneChap {\MR (1:1-4)

\par }{\PP \VerseOne{1}Ani an Jesúsʼba-nanaimalad-e-idued, gwenad-sabesailad-Gayoʼse garda narmaksiid. Ar an Gayo napiragwadgi sabed.


\par }{\PP \VS{2}Gwenad-sabesailad, an bega Bab-Dummadse goled, igi be-san-burbaled nueganbi nadapi, bitigi deyobi bega bela ibmar-nueganbi nadsunye, degi, gwen-uellesuli be gudii gusun.

\VS{3}Ibibayobi weligwar an itosa, gwenadgan-nonikid anga sognonigu, be innikigwadba gudiiye, degi, igar-napiragwadgi nue-nanadibarye.

\VS{4}Bur-weligwar an-imaked, an itoalir, an-mimmigan igar-napiragwadgi nued nanadimarye.


\par }{\MS 2. GAYOʼGI NUED SUNMAKMALAD

\par }{\MR (1:5-8)

\par }{\PP \VS{5}Gwenad-sabesailad-Gayo, be bamalad-gwenadgan-bendakalile, be innikigwadgi bendakdaed. Bur bule gwenadgan-yar-baidgi-danimalad be deyob imakdaed.

\VS{6}We-gwenadgan Jesúsʼba-nanaimalad-abargi sogmardo, bede nue-sabedgi gwenadgan-bendakdaye. Bab-Dummad-abegedyob, we-ibmar be imakoed. Degisoggu, neggwebur-baidse-naegala, nue-gatik we-dulemar be bendako.

\VS{7}Ar we-gwenadgan, Bab-Jesús-nug-sabed-ular, Bab-akudakmaladse gwen bendaklessuli noargusmalad.

\VS{8}A-ulale, anmar, we-gwenadgan-abingae-wilubbid. Ar deyobi, anmar, Bab-Igar-napiragwadba-sunmakedgi bendakmogoed.


\par }{\MS 3. DIÓTREFES, GWENADGANGI ICHAKWA-DAED

\par }{\MR (1:9-10)

\par }{\PP \VS{9}An Jesúsʼba-nanaimaladse garda narmaksad. Ar Diótrefesʼdi, an-ega-ibmar-soged gwen itobisulid, ar ade, e na emar-iduedga-gued abedaed.

\VS{10}A-ulale, an bemarse nadele, Diótrefesʼga an ibmar-bakar sogoed, ar ade, anmargi sunnasur sunmakdiid. Unnila wegibi gudisulid, ar gwenadgan-Jesúsʼba-nanaimalad-yar-baidgi-danimalad, wissur-abingabalid. Ar gwenad-wargwen na e-neggi gwenadgan-abingabiele, Diótrefes, a-idu igar-biir mesdaed, degi, Jesúsʼba-nanaimalad-abargi a-gwenad-onodabalid.


\par }{\MS 4. DEMETRIO, DULE-NUED-DAYE SOGMALAD

\par }{\MR (1:11-12)

\par }{\PP \VS{11}Gwenad-sabesailad-Gayo, mer dulemar-ibmar-isgana-imakmalad-daedba be dae, dulemar-ibmar-nuegan-imakmalad-daedba bur be dae. Ar dule-ibmar-nued-imakedi, Bab-Dummadgadid. Ar dule-ibmar-isgana-imakedi, amba aku-Bab-Dummad-daked.


\par }{\PP \VS{12}Bela-dulemar Demetrioʼgi nuedbi sunmakedbimalad, degi, e-daedi anmarga oyomogad napira sogmarye. Ar anmar amba deyob sogmarmogad, Demetrio dule-nuedye. Ar bemar wisid, anmar-ibmar-sogedi, we napiragwadid.


\par }{\MS 5. NAPI-SOGLENAID

\par }{\MR (1:13-15)

\par }{\PP \VS{13}Ar bukidar an bega-ibmar-soged nikanad, degi-inigwele, an bega gardagi narmakbisulid.

\VS{14}Ar emisgwasaar an be-dako an-insado, agi anmar na asabin sunmakmaloed.


\par }{\PP \VS{15}Ulubgi bogidik be nikusun. Be-aimar bega sogsimalad, bede nued sogeye. Anmar-aimarga, wargwen-wargwengi ega be sogo, bemarde nueganbimar sogeye.

\par }