\NormalFont\ShortTitle{Miqueas}

{\MT MIQUEAS-GARDA

\par }{\MTB MIQUEAS

\par }{\IMTB GEBE-SOGLENAID

\par }{\IMT Garda-nug

\par }{\IP {\IT{Miqueas-Garda.}} Miqueasʼde Moresetʼginedid. Miqueasʼgi binsaleged we-dulede, Amósʼyobi sapurgi arbadii gusmoye.
{\IT{Doa Bab-Jehováʼyobidye,}} Miqueas-nug obarileged.

\par }{\IS Miqueas-Gardagi weyob sunmaklenaid

\par }{\IP Miqueas, Rey-Jotam-ibagangi, Rey-Acaz-ibagangi, degi, Rey-Ezequías-ibagangi gudii gusad.

\par }{\IP Miqueas, Judá-neggweburgi Bab-gayaburbagi sunmakdii gusad. Degi, Israel-neggweburgi sunmakdii gusbalid. Miqueas, sogdii gusad, yoedsega David-e-neguyagine, Rey-Dummadi gwalulenonikoye. We-Mesías, Belén-Efrata-neggweburgi gwalulenonikoye. We-gaya-sunmaksadi, Jesús-gwalulenonikoedgi sunmaksad. (Mateo 2:6)

\par }{\IP We-gardagine, weyob ilemakar sunmaklenaid:

\par }{\IO 1. Bab-Dummad Israel-dulemarga, degi, Judá-dulemarga igar-nabosad (1:1–3:12).

\par }{\IO 2. Bab-Jehová bela napneg semaid (4:1–5:15).

\par }{\IO 3. Israel-dulemar-isgusad, degi, Bab-Dummad Israel-dulemar-wiledaksad (6:1–7:20).

\par }{\IP Be itogua.



\par }{\MS 1. BAB-DUMMAD ISRAEL-DULEMARGA, DEGI, JUDÁ-DULEMARGA IGAR-NABOSAD

\par }\ChapOne{1}{\MR (1:1–3:12)

\par }{\SH Samariaʼga, degi, Jerusalénʼga naibi-itosad
\par }
{\PP \VerseOne{1}Judá-dule-e-reymar Jotam, Acaz, degi, Ezequías, negsemamaid-ibagangine, Bab-Jehová dule-Moreset-neggweburgined-Miqueasʼye-nugadga sunmaksad. Miqueas, Samaria-yalagi-negguoed, degi, Jerusalén-yalagi-negguoed weyob negburgan daksad.

\par }{\SH Bab-Jehová-danikoed
\par }
{\PP Miqueas, Bab-Jehová-ega-sogsadba weyob sogded:


\par }{\Q \VS{2}“Dulemar, bela we-yalagi-bukmalad be an-itomar,

\par }{\QB bela napneggi-bukmalad, nue-bogimakar be itomalo.

\par }{\Q Bab-Dummad-Jehová-Bela-Gangued-Nika-Maid, ese-goled-neg-akale, bemargi-gwisguega sunmakoed.


\par }{\QB \VS{3}¡Dakmala! Bab-Jehová, e-maidgi bato noalid, bato aidealid,

\par }{\QB yar-mullugan-imbaba gannamakdanikid.


\par }{\Q \VS{4}E-nanaedbali yarmar abin maludoed.

\par }{\QB Ibmar-gwallu-soo-abin-daluddaedyobi yar gudoed,

\par }{\Q igi diwar-noedbali, nebagan negabar-argaddae,

\par }{\QB deyobi, nebagan argadoed.


\par }{\Q \VS{5}Bela we-ibmarmar Jacob-wagan-Bab-Dummadgi-gwisgusadbali guoed.

\par }{\QB Israel-dulemar-isgued-ular, deyob, guoed.

\par }{\Q ¿Ar bia Jacob-wagan Bab-Dummadgi gwisgusmala?

\par }{\QB ¿Ar Samaria-neggweburgi isgusmarsursi?

\par }{\Q ¿Ar Jerusalén-neggweburgi, Judá-dulemar e-bab-dummaganse-gorleged-neggi isgusmarsursi?


\par }{\QB \VS{6}A-ulale, Bab-Jehová soged:

\par }{\Q ‘An Samaria-neggwebur akwamarbi dunnumaksii an imakoed.

\par }{\QB E-akwamar nebaganba an mioed,

\par }{\Q bela swanga an imakoed.

\par }{\QB Unnila e-yala uvaʼmar-digega guoed.


\par }{\Q \VS{7}Bela e-bab-dummadyob-imaklemalad bibislegoed.

\par }{\QB Bela bab-dummagan-neggi-gambasamaladga ibmar-uklesmalad, ogumaklegoed.

\par }{\Q Bela we-ibmarmar-soblesmalad an obelogoed.

\par }{\QB Ar ade, galagwensuli-nanamalad-manigi, we-ibmarmar-soblesadi, gannar amar-maniga an imakoed.’ ”


\par }{\SH Miqueas, Israel-dulemar-ular, bukib-itosad
\par }
{\PP \VS{8}Miqueas sogded:

\par }{\Q “Agala, an booed,

\par }{\QB bukib-binsaedba an binnasuli goloed,

\par }{\Q nag-swili an gudii guoed,

\par }{\QB uka-swili an gudii guoed.

\par }{\Q Achu-boeyobi an gordii guoed.

\par }{\QB Irmonyobi an akigindii guoed.


\par }{\Q \VS{9}Ar ade, Samaria-e-naibigusadi, gege nudakleged.

\par }{\QB E-naibigusadi, bela Judá-yalase warmaksad.

\par }{\QB Bela Jerusalén-neggweburse an-dulemar-bukwadse nasgusad.


\par }{\Q \VS{10}Melle be bomalo,

\par }{\QB melle Gat-neggweburgi be ibmar sogmalo.

\par }{\Q Napayala nunmakedba, Bet-Le-Afra-neg-ukubgi be bindumakmar.


\par }{\QB \VS{11}Safirʼginmalad, uka-swiri binged-abalagi be-yargi be nomar.

\par }{\Q Zaanánʼginmaladdi, ainiega sikirmaksamalad.

\par }{\QB Betesel-neggweburgi ogormakdemalad, bar bemar bendaklegosulid.


\par }{\Q \VS{12}Marotʼginmalad, ibmar-nued-gued abebukwad,

\par }{\QB ar Bab-Jehováʼdi, Jerusalén-neggwebur-dogedse bonigan barmialid.


\par }{\BB \par }
{\Q \VS{13}”Laquis-dorgan, bemar ur-bila-onomaladgi moli be nasikmar.

\par }{\QB Ar ade, be-neggwebur-Jerusalénʼgi isgued noalid,

\par }{\QB bemargine, Israel-dulemar-e-isgued noalid.


\par }{\Q \VS{14}Degisoggu, Moreset-Gat-neggweburga degimaloye be sogmalo.

\par }{\QB Aczib-neggwebur-e-negmar, Israel-dulemar-e-reymar-yardakega gued.


\par }{\BB \par }
{\Q \VS{15}”Maresa-dorgan, dule-wargwen be-ibe-yarsuega, an bemargi barmidoed.

\par }{\QB Adulam-akwasaila-yaa-ollogwadyaba Israel-dule-bulegan dukunamaloed.


\par }{\Q \VS{16}Degisoggu, be-mimmigan-sabed-ulale, be bukib-binsae,

\par }{\QB aku-siga be esie,

\par }{\Q mula-nono-swirigwadyobi be-nono swiri be imake,

\par }{\QB ar ade, be-mimmigan yogasaar-gales dikasuli begi seledmaloed.”




\par }\Chap{2}{\SH Dule, dule-wileged-mesagwar-imakdiid, duledar-wiles
\par }
{\Q \VerseOne{1}Dule, igar-isgana-imakedgi-binsamalad, duledar-wilesmar.

\par }{\QB Ar megidele, igar-isgana-imakedgi, binsamaidamalad.

\par }{\Q Neg-oibosale, igar-isgana imakdedamalad,

\par }{\QB ar ade, e-ibmar-imakbiedba imakdamalad.


\par }{\Q \VS{2}We-dulemar, emar-nainubina sokalile, e-ibe susdamalad, egadga imakdedamalad.

\par }{\QB Emar-ibe negmar susdamalad, egadga imakdedamalad.

\par }{\Q E-neg-ibed-mesagwar imakdedamalad,

\par }{\QB degi, e-neg-ibed-mimmigan-mesagwar imakdedamarbalid.

\par }{\Q E-nainu-ibed-mesagwar imakdedamalad,

\par }{\QB degi, e-nainu e-ibe susdamarbalid.


\par }{\PP \VS{3}Degisoggu, Bab-Jehová weyob soged:

\par }{\Q “Emigine, ani, an we-dulemar-isganagi bonigan barmidamogoed,

\par }{\QB we-bonigangi gwen wakinnosurmalad.

\par }{\Q Bar san-dummarbaa na itogosurmalad,

\par }{\QB ar ade, e-sabsur-odurdakleged-wachimar omosad.


\par }{\Q \VS{4}A-ibagan-omosale, dule-bamalad egi dododmaloed,

\par }{\QB ega we-naibi-itoleged-namakleged weyob egi dodoar namakmaloed:

\par }{\Q ‘Anmar bela bergusmala.

\par }{\QB An-dulamar-ibe nainumar miminanaid,

\par }{\Q ibiyobi anmar-ibe nainumar sunanai.

\par }{\QB Dule-isganamar, anmar-nainumar miminanaid.’ ”


\par }{\BB \par }
{\Q \VS{5}A-ulale, Bab-Jehová-sordagan-onmakbukwad-abargi,

\par }{\QB we-dulemarga napa-mimilegedgi ega napa uklegosulid.


\par }{\SH Bab-Dummad-gayaburba-barsoged-napiragwadsurmalad
\par }
{\PP \VS{6}We-gayaburba-barsoged-napiragwadsurmalad anga soged:

\par }{\Q “Mer bar be anmarga ee-gordii samala.

\par }{\QB Mer be anmarga soge, be wilemaloye.”


\par }{\Q \VS{7}Jacob-wagan weyob sogmalad:

\par }{\Q “¿Bab-Jehová e-san-bargaagwar-imaked bergussi? E-daedde, ¿weyobsi?

\par }{\QB ¿Ar dule-inniki-nanadiidga Bab-Dummad-gayaburba ibnuedga gusursi?”


\par }{\Q \VS{8}Bab-Jehová soged: “Ar bemar an-dulamarga gumalanad,

\par }{\QB degi-inigwele, emi-ibagi be an-isdarmaladga gudmalad.

\par }{\Q Dulemar-igarba-baisurbinsa-nadapdamalad-ibe sordamar-be-isdarmaladyobi, e-ibe be mor-nuegan atursasdamalad.


\par }{\QB \VS{9}An-dulamar-omegan e-neg-nuegangi be ononnosmalad.

\par }{\QB A-omegan-e-mimmigan-ibe, be e-wergued osulosmalad.


\par }{\BB \par }
{\Q \VS{10}”¡Ogusmar! ¡Be namar!

\par }{\QB We-nega, obunnoged-negsulid.

\par }{\Q Bela nue-isgus naid,

\par }{\QB bela oitoles siid.


\par }{\Q \VS{11}Ar dule-gwensak yogasaar-gakansaedgi

\par }{\Q weyob sognonikile:

\par }{\QB ‘An bemarga-sunmakega, vino be anga udamaloye,

\par }{\QB sisa be anga udamaloye.’

\par }{\Q We-neggwebur Bab-Dummad-gayaburba-barsogedyobi, we-dule-dakdoed.”


\par }{\SH Gales-bukwadgi onolemaloye soglesad
\par }
{\PP \VS{12}Bab-Jehová sogdebalid:

\par }{\Q “Jacob-wagan, an bemarga nue-napira-soged,

\par }{\QB bela be-dulemar gannar nuekwa an urboed.

\par }{\Q Israel-wagan, an bemarga nue-napira-soged,

\par }{\QB bemar-napi-besmaladi, an gannar danar urboed.

\par }{\Q Igi sibad-wawaad galu-yaba danale-bukwadae,

\par }{\QB deyobi, an bemar-urboed.

\par }{\Q Degi, igi sibad-wawaad gagan-araramaladgi bukwadae,

\par }{\QB deyobi, an bemar-urboed,

\par }{\QB degine, binnasuli dule-bukidarayob oimakdemaloed.” 

\par }{\Q \VS{13}Ega igar-mayedi, emar-idumai guoed,

\par }{\QB deginbali, emarmoga, igar-egamai gumarmogoed.

\par }{\Q Amar, igar-bulegangi ollorgumaloed, degi, namaloed.

\par }{\QB E-reydi, amar-idumai guoed.

\par }{\QB Bab-Jehová, na e-sunnagwadi emar-idumai guoed.




\par }\Chap{3}{\SH Dule-negsemamaid-isganamar sabsur-odurdaklegoed
\par }
{\PP \VerseOne{1}Geb degine, an sogded:

\par }{\Q “Jacob-dulemar-negsemamaid, Israel-dulemar-e-dummagan, nue be an-itomar:

\par }{\QB Bemar bur igar-innikigwad-imaked-durdaked ¿nabirsursi?


\par }{\Q \VS{2}Ar bemar igar-nued bur isdar dakmalad,

\par }{\QB igar-isgana aka be yeer dakmalad.

\par }{\Q An-dulamar be wiodimalad,

\par }{\QB mesagwar be imakdimalad.


\par }{\Q \VS{3}Bemar ibgwensur an-dulamar imakdimalad.

\par }{\QB E-ukamar e-ibe be edared.

\par }{\QB E-garmar bis-bis e-ibe be imaked.

\par }{\Q Igi san-olomakar esmed-yagi onakledae, deyobi, an-dulamar be wiodimalad.

\par }{\QB San-narilegedyobi, an-dulamar be imakdimalad.”


\par }{\BB \par }
{\Q \VS{4}Bemar ibagwengi Bab-Jehováʼse gotemaloed,

\par }{\QB edina, bemar-abin imakosulid.

\par }{\Q Ar bemar dogdar isgusgudiidba,

\par }{\QB a-ibagangine, bemar-idu banguoed.


\par }{\SH Bab-Dummad-gayaburba-barsogmalad
\par }
{\PP \VS{5}Bab-Jehová weyob bemar-annik soged:

\par }{\Q “Bemar Bab-gayaburba-barsogmalad,

\par }{\QB dulemar-yamodimalad, igar-noaledba an-dulamar-sedimalad:

\par }{\Q Unnila dule-bega-masgunned-ukmaladgarbi, igar-bogidikidgi be sunmakdamalad,

\par }{\QB ar dule-bega-masgunned-uksurmaladgardi, bila-onoged be obariddamalad.


\par }{\Q \VS{6}Degisoggu, an bar bemarga an-ibmar-sabiedi sogosulid.

\par }{\QB Bipisaale bar an bemarga an-gayaburba sogosulid.

\par }{\Q Bar anga-gayaburba-barsogmalad bemarga yoedse-ibmar-guoedgi sunmakosurmalad.

\par }{\BB \par }
{\Q ”An-gayaburba-barsogmalad bar sunmaksuli guoed

\par }{\QB e-ibagan bergudoed.


\par }{\Q \VS{7}An-gayaburba-barsogmaladi, bingedar itodmaloed.

\par }{\QB Nergan aku neg-dake gudmaloed.

\par }{\Q Ar bela wemar bar-ibmar sogosurmalad,

\par }{\QB ar ade, an gwen ega ibmar sogosulid.”


\par }{\Q \VS{8}Andi, Miqueas, Bab-Jehová-Burba nue-nika gudiid.

\par }{\QB Igar-napiragwadi, degi, garganguedi, an nue-nika gudiid.

\par }{\Q Adi, Jacob-dulemar ibmar-isgana-imakmaladgi an sunmakegar,

\par }{\QB degi, Israel-dulemar-isgudiidgi an sunmakegar.


\par }{\SH Jerusalén-neggwebur oitolesad
\par }
{\Q \VS{9}Jacob-dulemar-negsemamaid, Israel-dulemar-e-dummagan, be nue an-itomalo.

\par }{\QB Bemar igar-innikimalad bur be obandimalad.

\par }{\QB Bipisaale, bemar igar-maidgi binsaed-nika dasurmalad.


\par }{\Q \VS{10}Ablis-eogedgi Sión-neggwebur be sobsamalad

\par }{\QB igar-isgana-imaklegedba be Jerusalén-neggwebur sebukmalad.


\par }{\Q \VS{11}Be-dummagan-negsemaladi, dule-baiganse-manigi-baklegar igar nabomalad.

\par }{\QB Be-dule-irwa-Bab-Jehováʼse-gormaladi, manigi-bennuklegar dule-odurdakmalad,

\par }{\Q degi, be-Bab-Jehová-gayaburba-barsogmaladi, manigi-bennuklegar dulega sunmakmalad,

\par }{\QB aka bur Bab-Jehováʼga weyob sogdedamalad:

\par }{\Q “¿Ar Bab-Jehováʼde anmarba gudisursi?

\par }{\QB Degisoggu, anmar akar-guosulid.”


\par }{\Q \VS{12}A-ulale, bemar-nukine Sión-neggwebur nainu-imuar-naidaedyob guoed.

\par }{\QB Jerusalén-neggwebur akwamarbi ganna-ganna-bubukwa guoed.

\par }{\QB Bab-Jehováʼse-goled-neg-e-yala, gannar sapurbi moodo naguoed.




\par }{\MS 2. BAB-JEHOVÁ BELA NAPNEG SEMAID

\par }\Chap{4}{\MR (4:1–5:15)

\par }{\SH Sión-yala nug-dummarbaa guoed
\par }
{\R (Isaías 2:1-5)

\par }{\Q \VerseOne{1}Ibagan-bergued-mosale, Bab-Jehováʼse-goled-neg-yala bur yala-biriginedga guoed,

\par }{\QB yala-mulluganba bur nuga-nika guoed.

\par }{\Q Dulemar-yar-baid-baidgi-bukmalad bela ase nonimaloed.


\par }{\QB \VS{2}Dule-yar-baid-baidgi-bukmalad-bukidar-nonikoedi, sognonimaloed:

\par }{\Q “Dagmar, anmar Bab-Jehová-yalase nakwenamar,

\par }{\QB Jacob-e-Bab-Dummadse-goled-negse anmar namar.

\par }{\Q Bab-Dummad, e-sunnad, e-igar-maidba anmar-odurdakoed,

\par }{\QB degi, anmar e-igarba nanadii gumaloed.”

\par }{\Q Ar ade, Sión-yalagi Bab-Dummad-Igar-Maid-odurdakleged danikid,

\par }{\QB Jerusalén-neggweburgi Bab-Jehová-gayaburba ainidagoed.


\par }{\Q \VS{3}Bab-Dummad, dulemar-yar-baid-baid-abargi dulemarga igar-nabogoed,

\par }{\QB neggwebur-gandikmalad-bukibga, degi, dikasurmaladga igar-nabogega guoed.

\par }{\Q E-es-suidmar napa-imuedga gudoed,

\par }{\QB e-ila-swiswidikmalad es-dopegwadga gudoed.

\par }{\Q Dule-yar-baid-baidginmalad, bar abin-abin urwosurmalad.

\par }{\QB Bila-onogega, bar guagwar-gudii guosurmalad.


\par }{\Q \VS{4}Bela dulemar bogidik e-uva-dubmar-urba-bukwa gumaloed,

\par }{\QB degi, bogidik e-higuera-sapi-urba-bukwa gumaloed,

\par }{\Q dule-bamaladi, gwen amar-ogwayosulid,

\par }{\QB ar ade, deyobi, Bab-Jehová-Bela-Gangued-Nikad sogsad.


\par }{\Q \VS{5}Ar bela dulemar e-bab-dummagan-nug ogannomalale, akarsulid,

\par }{\QB ar anmardi, anmar-Bab-Dummad-Jehová-Bela-Gangued-Nikad-e-nugbi odummodii guoed.


\par }{\SH Bab-Jehová, Israel-dulemar-gales-selesmalad onogoed
\par }
{\PP \VS{6}Bab-Jehová weyob sogded:

\par }{\Q “A-ibagangine, dulemar-nailikguarmalad nuekwa an urboed.

\par }{\QB Dulemar-yar-baid-baidse-mimilesmalad bulakwaa an oambikuoed,

\par }{\QB degi, sabsur-imakledimalad nuekwa an oambikuoed.


\par }{\Q \VS{7}Dulemar-nailikguarmalad napi besmaloed.

\par }{\QB Amarde, neggweburga an imakoed.

\par }{\Q Dulemar-yar-baid-baidse-mimilesmaladgi,

\par }{\QB dulamar-bela-bela-gangued-nikadga an imakoed.

\par }{\Q Ani Bab-Jehová ega Sión-yalagi yar-seoed,

\par }{\QB degisadegu yar-semai guoed.


\par }{\Q \VS{8}Sión-yala, Jerusalén-neggweburgi be siid,

\par }{\QB neg-matusulid-nakulegedga be gunonikid.

\par }{\Q Be epennegwadyobi, gannar gangued-nika be guoed,

\par }{\QB Jerusalén, epenne be negsesadyobi, gannar be negseoed.”


\par }{\SH Sión-yala sabsur-wilegoed, geb weligwar-itobaloed
\par }
{\Q \VS{9}Emide, Jerusalén, ¿ibiga be binnasuli gole?

\par }{\QB ¿Ar be, rey satesi?

\par }{\Q ¿Ibiga begi naibid-dummad noniki?

\par }{\QB ¿Ar bega-binsaed-uked burgwissi?


\par }{\Q \VS{10}Sión-dulemar, ome-ugakgunaidaedyob, be binnasuli gole,

\par }{\QB be binnasuli akiginne.

\par }{\Q Ar be-neggweburgi be nooed,

\par }{\QB magabali gaamakdii be guoed.

\par }{\Q Babilonia-yalase be naoed.

\par }{\QB Geb agine, be ollorgunonikoed,

\par }{\QB Bab-Jehová be-isdarmaladgine be-onogoed.


\par }{\BB \par }
{\Q \VS{11}Emigindi, dulemar-yar-baid-baidgi-bukwad-bukidar begi-gwisguega atosmalad.

\par }{\QB Weyob sogmalad:

\par }{\Q “Sión-yala-ibe anmar ibmar sunae.

\par }{\QB ¡Bitigi, Sión-yala galakusa an daksamalana yeerbanye!”


\par }{\Q \VS{12}Degi-inigwele, we-dulemar Bab-Jehová-e-binsanaidi, degi, e-ibmar-imakbiedi wissurmalad.

\par }{\QB Ar wemar wissurmalad, Bab-Jehová oros-dugmaklegedyobi e-saboleged-neggi e-urbemaloed.


\par }{\Q \VS{13}Bab-Jehová sogdebalid: “Sión-dulemar, ¡ogusmar!

\par }{\QB Oros-omukueyob be dulemar imaknamar.

\par }{\Q Ar ani an moli-bebe-esgorogi-sobaledyobi gargangued an bega ukoed.

\par }{\QB Moli-e-nag-goonasi-esgoro-gordikidgi-sobaledyobi, an bega gargangued ukbaloed.

\par }{\Q Adi, bukidar neggwebur-bamalad napabi-nai be imakegar,

\par }{\QB degi, bela e-ibmar-nuegan be ei subaligar.

\par }{\Q Geb agine, a-ibmarmar anga be ukoed.

\par }{\QB Ani an Bab-Jehová Napneg-E-Dummadga gued.”




\par }\Chap{5}{\SH Dule-emar-onoged negseoed
\par }
{\Q \VerseOne{1}Jerusalén-dorgan, be-sorda-bila-onomalad guagwar be urbemar.

\par }{\QB Ar ade, anmar-isdarmalad bela anmar-ebiris bukmalad.

\par }{\Q Israel-dulemar-e-dummad-negsemaidi, sabsur-wiolegoed.


\par }{\QB \VS{2}Bab-Jehová sogdebalid:

\par }{\Q “Belén-Efrata, ar bedi Judá-yargi-neggweburmar-bukwadba bur bipigwadid.

\par }{\QB Begine, dule-Israel-yala-seoed nodagoed.

\par }{\QB We-dulede, amba yoo-napaneg-nague bato gudibinned.”


\par }{\Q \VS{3}A-ulale, Bab-Dummad, omegwa-goe-baknonikoedse be-isdarmaladga be-urmakmaloed.

\par }{\QB Geb degine, Israel-dulemar-yar-baid-baidgi-napi-besmaladi, Israel-dulemar-baiganbo bular bukunonikoed.


\par }{\Q \VS{4}Geb a-dule Bab-Jehová-e-ganguedba,

\par }{\QB e-Bab-Dummad-Jehová-e-nug-gandikidba, e-dulemar-idugoed.

\par }{\Q Dulemar, dobedsuli gudii gumaloed,

\par }{\QB ar ade, a-dule bela napaneg-naid seoed.


\par }{\QB \VS{5}Ar a-dule neg-bogidikid senonikoed.

\par }{\Q Ar Asiria-dulemar anmar-yar-subiguarmalale, anmar-neg-gandikmalad-bibisbiguarmalale, a-dule, anmar-bendaknonikoed.

\par }{\QB E-abin e-gugle (7) dummagan barmidoed,

\par }{\QB degi, e-baabak (8) neggwebur-sapin-dummagan barmidabaloed.


\par }{\Q \VS{6}Wemala, gandikidba dadsaila-Nimrod-yala Asiriaʼye-nugad semai gumaloed,

\par }{\QB Asiria-dulemar anmar-yar subiguarmalale, degi, anmar-yar-abingunanaidgi dogbiguarmalale, a-dule, anmar-bendakoed.


\par }{\SH Israel-dulemar-napi-besmalad
\par }
{\Q \VS{7}Igi Bab-Jehová wakudaryala boo-bomiardae,

\par }{\Q degi, igi gagangi dii-owiardabali,

\par }{\QB debayobi, Jacob-wagan-napi-besmaladi, neggwebur-bamalad-abargine gudii gumaloed.

\par }{\Q Gaganmar gwen dule-eoged abdakdasulid

\par }{\QB deyobi, gumaloed.


\par }{\Q \VS{8}Igi achumigur-nono-wawaad, ibdurgan-sapurbarmalad-imbagi gudidae,

\par }{\QB debayobi, Jacob-wagan-napi-besmaladi gumaloed.

\par }{\Q Igi achumigur-senigwad sibad-wawaad-bukwadgi-gudiidgi,

\par }{\QB sibad-wawaad-gasadae,

\par }{\Q gwen-odulodasuli,

\par }{\QB debayobi, Jacob-wagan neggwebur-bamalad-imbagine gudigumaloed.


\par }{\Q \VS{9}Bab-Jehová, bee be, be-isdarmaladgi gwichiguoed,

\par }{\QB bela be-isdarmalad be obelogoed.


\par }{\SH Bab-dummaganga-imaklemalad berguoed
\par }
{\PP \VS{10}Bab-Jehová weyob Israel-dulemarga sogded:

\par }{\Q “A-ibagangine, an be-molimar ogilogoed,

\par }{\QB degi, be-moli-ur-bila-onomalad an obelogoed.


\par }{\Q \VS{11}An bela be-neggweburmar obelogoed,

\par }{\QB degi, be-neg-gandikmalad bela an obelogoed.


\par }{\Q \VS{12}Bela dulemar ina-isgana-imakmalad an obelogoed,

\par }{\QB degi, bar be nergan-nika guosurmalad.


\par }{\Q \VS{13}An bela be-bab-dummadyob-imaklemalad obelogoed,

\par }{\QB degi, akwa-dummagan-islidikmalad an bela obelobaloed.

\par }{\Q Bipisaale, be-ibmar-sobsamalad-asabin bar sindigar be sigosurmalad.


\par }{\QB \VS{14}Be-bab-bundor-Asera-e-wilub-gwismalad an bemar-ibe ungoed,

\par }{\Q degi, bela be-neggweburmar an obelogoed.


\par }{\QB \VS{15}Dule-yar-baid-baidgi-bukmalad an-sogedba-dasurmalad ise-urwedgi, degi, sae-itogedgine, an buged imakoed.”




\par }{\MS 3. ISRAEL-DULEMAR-ISGUSAD, DEGI, BAB-DUMMAD ISRAEL-DULEMAR-WILEDAKSAD

\par }\Chap{6}{\MR (6:1–7:20)

\par }{\SH Bab-Dummad Israel-dulemarse ulusad
\par }
{\PP \VerseOne{1}Israel-dulemar, Bab-Jehová-ibmar-sogedi be nue itomar:

\par }{\Q “Be gwichigumar. Be boni-nikagudiid yarmar-asabin be sognamar.

\par }{\QB Yar-mullugana be-itogega be imakmar.”


\par }{\BB \par }
{\Q \VS{2}Yalamar, Bab-Jehová-urwed be itomar,

\par }{\QB napa-e-saila-gandikmalad, nue be bogimakar itomar,

\par }{\Q Bab-Jehová, e-dulemarga igar itosokalid,

\par }{\QB Israel-dulemargi gwisgusokalid.


\par }{\BB \par }
{\Q \VS{3}Bab-Jehová sogded: “An-dulamar, ¿igi an bemar-imaksa?

\par }{\QB Be anga-sogmala, ¿ibigi an begi nosa?


\par }{\Q \VS{4}Ar ani an Egipto-yalagi bemar-onosadid,

\par }{\QB maigagudiid-yalagi an bemar-ollor-imaksadid.

\par }{\Q Ani an bemarga Moisés, Aarón, María, barmisgusadid,

\par }{\QB adi, amar bemar-idumalagar.


\par }{\Q \VS{5}An-dulamar, be-ebinsamala,

\par }{\QB Moab-dulemar-e-rey-Balac bemar-wiogega bemar-idu igar amisgusanad.

\par }{\Q Beor-machi-Balaam, igi Balac-abin sogsagusa,

\par }{\QB a be nue-ebinsamala.

\par }{\Q Deginbali, Sitimʼye-neg-nugad-akale, Gilgal-neg-nugadse-be-nonigusmaladi, be ebinsabali.

\par }{\QB Magar be an-dakmala,

\par }{\QB ani an, Bab-Jehová bemar-onosadid.”


\par }{\BB \par }
{\Q \VS{6}Emide be sogmalad:

\par }{\Q “Anmarde, ¿igi Bab-Jehová-walikaa gumalosunna?

\par }{\QB ¿Igi anmar Bab-Dummad-Bur-Birigined-asabin sindigar sigmalosunna?

\par }{\Q ¿Moli-bebe-nikad-birgagwenad-ogumakar-ukleged, an ega ukega sedoe?


\par }{\QB \VS{7}An sibad-wawaad-machered miliba (1000) Bab-Jehováʼga uker, Bab-Jehová ¿yeer itogoe?

\par }{\Q Olivo-gwallu bute-miliambe (10,000) an ega uker, ¿yeer itogoe?

\par }{\QB An ibmar-isgana-imaksad-ular, ¿an-machi-sailagined an ukoe?

\par }{\QB An-machi-sunnad, ¿an-isgued-ular, an ukoe?”


\par }{\BB \par }
{\Q \VS{8}Ar Bab-Jehová bato bega sogsad ibu ibmar-nuedi.

\par }{\QB Bab-Jehová be-daed-abemaidi, bato bega sogsad:

\par }{\Q Igar-napiragwad-imaked be-abemaid,

\par }{\QB dule-wiledaked be-abemaid,

\par }{\QB e-asabin gwage-eikwadaed be-abemaid.


\par }{\SH Jerusalén-dulemar sabsur-odurdaklegoed
\par }
{\Q \VS{9}Jerusalén-dulemar, Bab-Jehová-ibmar-soged nue be itomar:

\par }{\QB Dule Bab-Dummad-dobee-nanadiile,

\par }{\QB a-dule, dule-binsaed-ibedid.

\par }{\Q Sabsur-odurdaklenaid nue be itomala.

\par }{\QB Bega dule-odurdakleged-barmialidi, nue be itomala.


\par }{\Q \VS{10}“¡Dule-isganamar! Ande be-ibmar-nuegan ibmar-isgana-imakedba-amisad, ¿baisurdakode?

\par }{\QB Degi, ande be ibmar-wilubsamalad-isgana, ¿baisurdakode? ¡Adi surbali!


\par }{\Q \VS{11}Ar ande, dule ibmar-wilubsaed-nuegansulid-ebudiid ¿igi yeer dakosunna?

\par }{\QB Degi, ibmar-wilubdaked-ebudiid, ¿an igi yeer dakosunna? ¡Geg an yeer daked!


\par }{\Q \VS{12}Dule-mani-ibegan, sabsur dule-imakedid.

\par }{\QB Bela neggweburginmalad, gakansilimalad.

\par }{\QB Na e-ibmar-sogedi bela gakansaedbiid.


\par }{\Q \VS{13}Emisgine, ani an sabsur-be-imakmaloed,

\par }{\QB bemar-isgued-ular, an bemar-obelogoed.


\par }{\Q \VS{14}Na be mas-gunmalo-inigwele, gwen be immelegosurmalad,

\par }{\QB amba ukudmaada be gudii gumaloed.

\par }{\Q Be ibmar-gwag weemaloe-inigwele, be-ibe berguoed.

\par }{\QB Ar be ibmar-soggwensaar-gaoedi, ani an bila-onolegedgi be-ibe obelogoed.


\par }{\Q \VS{15}Be ibmar-digmaloedi, gwen be weosurmalad,

\par }{\QB degi, be olivo-gwallu-egurmaloedi, gwen be ebugosurmalad.

\par }{\QB Vino-onogega uva-nis-egurusadi, be gobosurmarbalid.


\par }{\BB \par }
{\Q \VS{16}”Rey-Omri-igar-mesisadba be nanadimalad,

\par }{\QB bela Rey-Acab-e-wagan-ibmar-isgana-imaksadba be ibmar-imakdimalad.

\par }{\Q Amar-ibmar-imaksadyobi be nanadiid.

\par }{\QB A-ulale, an bemar-obeloged imakoed.

\par }{\Q Be-dulemar bingedar-itogega an saoed.

\par }{\QB Dulemar-begi-dodoedi, an imakoed.”




\par }\Chap{7}{\SH Miqueas, dulemar-isgudiidga bukib-itoged
\par }
{\PP \VerseOne{1}Miqueas sogded:

\par }{\Q “¡An duledar-wiles!

\par }{\QB Ibmar-gwag-yorgi-weleged-abin an nonisulid.

\par }{\QB Uva-solagan-weleged-abin an nonisulid.

\par }{\Q Degisoggu, uva-san-dukgwenad bar an daksulid,

\par }{\QB degi, an higuera-san-gunnegala gwen an daksurbalid.


\par }{\Q \VS{2}Dule-wiledakmalad bela neggweburgi obelolesad, we-yargi dule-innikimalad bergusad.

\par }{\QB Bela dule-oburgwedgi-binsadimaladi, na muchub-muchub yamodidimalad.


\par }{\Q \VS{3}Ibmar-isgana-imakedgi dule gwen egi obinsulid.

\par }{\QB Dule-dummagan-negsemamaid, degi, dule-igar-nabomalad, dule-bamaladse manigi-baklegar, igar nabomalad.

\par }{\Q Dule-gandikmalad e-itolegedba ibmar egismalad,

\par }{\QB e-ibmar-abegedba ega ukdamalad.


\par }{\Q \VS{4}A-dulemar-abargi wis-dule-nuegan-gudimaladdina,

\par }{\QB bur bule sapi-ikobiidyob gued.

\par }{\Q A-dulemar-abargi dule-bur-innikigwaddina, bur bule ikomaryob gued.

\par }{\QB Suli-suli-itoleged-e-ibadi begi danikid,

\par }{\Q Bab-gayaburba-barsogmalad bega-ibmar-sogsadyobi, sabsur-odurdakleged-iba bato bega warmaksad.


\par }{\QB \VS{5}Degisoggu, melle be-ai-ibmar-soged be itogo,

\par }{\Q degi, melle dule-baid-bega-ibmar-soged be itogo.

\par }{\QB Be-ome-ebo be sunmakalile, nue-itoakwaa be sunmako.


\par }{\Q \VS{6}Ar ade, masmala, e-sergangi binsaedsuli guded,

\par }{\QB bunamala, nangangi obited,

\par }{\Q balamar, sak-omegangi obited,

\par }{\QB degi, e-isdarmaladi, e-neguyaginmalad nanaed.


\par }{\Q \VS{7}Degi-inigwele, ani Miqueas, Bab-Jehováʼgi an bensulid,

\par }{\QB Bab-Dummad-an-abonogedi, an edarbedii guoed.

\par }{\QB An-Bab-Dummadi, an-itogoed.”


\par }{\SH Israel-dulemar bendaklegoed
\par }
{\PP \VS{8}Miqueas weyob sogded:

\par }{\Q “An-isdarmalad-yar-baid-baidgi-bukmalad, mer be an-odurdaklegedgi weligwar itomala.

\par }{\QB Ar an galakus-inigwele, amba an gannar gwisguoed.

\par }{\Q An negsichidgi gudii-inigwele, ar Bab-Jehová neg-meegwadga anga gued.


\par }{\QB \VS{9}Ar Bab-Jehováʼgi an isgusad,

\par }{\Q degisoggu, Bab-Dummad-anga-igar-nudakedse,

\par }{\QB degi, anga-igar-nabogedse an e-urwed itogoed.

\par }{\Q Geb Bab-Jehová, igar-nued anga oyogoed,

\par }{\QB degi, e-an-abonosadgi an werguoed.


\par }{\Q \VS{10}An-isdarad anga sokardaed: ‘¿Bia be-Bab-Jehováʼde?

\par }{\QB A-dule, an-dakalile, bingedar itodoed.’

\par }{\Q An-sunnagwad an-ibya-nuki e-wilegoed an dakoed.

\par }{\QB A-dule, neg-imbaba-olligi-annalegedyobi guoed.


\par }{\BB \par }
{\Q \VS{11}”Jerusalén, gannar be-galu-matusurmalad-sobledele,

\par }{\QB be-yar-abingunanaid nasgudoed.


\par }{\Q \VS{12}A-ibagangine, dule-bamalad, Asiria-yala-akale, Egipto-yalase-dulemar-bukwad, bese nonimaloed.

\par }{\QB Nilo-diwar-akale, Éufrates-diwarse-dulemar-bukwad, bese nonimaloed.

\par }{\Q Demarsik-bukmalad-akale, demar-baidsik-bukmaladse-dulemar-bukwad, bese nonimaloed.

\par }{\QB Deginbali, yar-dummagansik-bukmalad-akale, yar-dummagan-baidsik-bukmaladse-dulemar-bukwad, bela bese nonimaloed.


\par }{\Q \VS{13}Dule-isgusmalad-ular, we-napneg olloo naguoed,

\par }{\QB deyobi, neg naguoed.”


\par }{\SH Bab-Jehová, Israel-dulemar-wiledakoed
\par }
{\Q \VS{14}Bab-Jehová, be-dulamar be nue ako,

\par }{\QB be-mimmigan walagwengi sapur-nuedgi-bukmalad be nue akwedii be guo.

\par }{\Q Epennegwadyobi be Basán-yalase, degi, Galaad-yalase be sede.


\par }{\QB \VS{15}Egipto-yalagi Israel-dulemar-onosgu, ibmar-dakledisurmalad-oyosayobi, be oyoge.


\par }{\Q \VS{16}Dulemar-yar-baid-baidgi-bukmaladi, be-ibmar-gegerdaklemalad dakmaloed.

\par }{\QB Be-gandikid-dakoedba bingedar itodmaloed,

\par }{\Q geger-dakedba gaya-gadmaloed,

\par }{\QB degi, uaya-atidmaloed.


\par }{\Q \VS{17}Igi-naibe napagi yaarmakar-nanae, deyobi, nanamaloed.

\par }{\QB Ibdula-unimalad-unimakedyob gumaloed.

\par }{\Q E-dukued-neggi dobed-abalagi nodamaloed,

\par }{\QB be-asabin dobedgi ainidamaloed.

\par }{\Q Anmar-Bab-Dummad-Jehová, bese, gannar we-dulemar nonimaloed.


\par }{\BB \par }
{\Q \VS{18}Bab-Dummad, ¿ar doa beyobid e-mimmigan-besmaladga isgusad-elied gudii?

\par }{\QB ¿Doa beyobid ibmar-isgana-imaksad bela ei-ieged gudii?

\par }{\Q Ar be degisadegu, urwedii guosulid,

\par }{\QB ar ade, bur bule anmar-sabguedgi be binsaed.


\par }{\Q \VS{19}Gannar wile be anmar-dake.

\par }{\QB Anmar-isgued be osuloge,

\par }{\QB anmar-isguedgi mer bar be binsae.


\par }{\Q \VS{20}Jacob-waganga, be-ibmar-inniki-imaked, be oyoge,

\par }{\QB Abraham-waganga, dule-ise-wiledaked be oyoge.

\par }{\Q Epennegwa anmar-dadganga ise-sogar-imaksayobi, be ibmar imake.

\par }