\NormalFont\ShortTitle{Zacarías}

{\MT ZACARÍAS-GARDA

\par }{\MTB ZACARÍAS

\par }{\IMTB GEBE-SOGLENAID

\par }{\IMT Garda-nug

\par }{\IP {\IT{Zacarías-Garda.}} Bab-Dummad-gayaburba-barsoged-Zacarías, Berequías-machid. E-dada, Iddoʼye nugad. Zacarías, Jerusalén-neggweburgi Bab-Dummad-gayaburba-barsogdii gusad.
{\IT{Bab-Jehová ebinsasye,}} Zacarías-nug obarileged.

\par }{\IS Zacarías-Gardagi weyob sunmaklenaid

\par }{\IP Zacarías, Bab-Dummad-gayaburba-barsoged-Hageo-ibagangi gudigusmogad. Zacarías, Hageo-sunmaked-balillasaale sunmaknaimogad.

\par }{\IP Zacarías, Zorobabelʼba dule-gales-selesgusmalad-abargi gannar Jerusalén-neggweburse nonigusad. Zacarías bur bule negburgan-daksadgi sunmaknaid. We-negburgan-daksadgi dulemar-ogannonaid. Deginbali, Jerusalén-neggwebur-gannar-bukuoedgi, Bab-Dummadse-goled-neg-gannar-soblegoedgi, dulemar-e-isgusad-idualed-elilesadgi, degi, yoedse Mesías-negsenonikoedgi, sunmaknaibalid.

\par }{\IP We-gardagine, weyob ilemakar sunmaklenaid:

\par }{\IO 1. Bab-Jehováʼse-gannar-walikguega gorlenaid (1:1-6).

\par }{\IO 2. Negburgan-daklesmalad (1:7–6:8).

\par }{\IO 3. Josuéʼga ologurgin silesad (6:9-15).

\par }{\IO 4. Mas-gunsulid-iba-sunsogedsulid (7:1-14).

\par }{\IO 5. Bab-Jehová, Jerusalén-neggwebur-obinogoye soged (8:1-23).

\par }{\IO 6. Dulemar-yar-baid-baidgi-bukwamalad sabsur-odurdaklegoed (9:1-8).

\par }{\IO 7. Sión-e-rey-megnonikoed (9:9-17).

\par }{\IO 8. Bab-Jehová, e-dulamar-ollor-imaknonikoed (10:1–11:3).

\par }{\IO 9. Sibad-wawaad-edarbemalad-ebogwad (11:4-17).

\par }{\IO 10. Jerusalén-neggwebur-ollorgunonikoed (12:1–13:9).

\par }{\IO 11. Bab-Jehová, Jerusalén-dulemar-nakwega imakoed (14:1-21).

\par }{\IP Be itogua.



\par }{\MS 1. BAB-JEHOVÁʼSE-GANNAR-WALIKGUEGA GORLENAID

\par }\ChapOne{1}{\MR (1:1-6)

\par }{\PP \VerseOne{1}Rey-Darío birgabogus negsemaidgine, nii-walabaabakgine, Bab-Jehová Iddo-wagwa-Berequías-e-machi-Zacaríasʼga weyob sunmaknonikid:


\par }{\PP \VS{2}“Ani Bab-Jehová be-dadgangi bela-bela urwemai gusad.

\VS{3}Degisoggu, dulemarga be sogo, Bab-Jehová-Bela-Gangued-Nikad weyob sogye:

\par }{\Q ‘Be gannar an-amimala,

\par }{\QB geb, an gannar bemarba gudii saoed.’ ”


\par }{\PP \VS{4}Bab-Jehová-Bela-Gangued-Nikad weyob soged:

\par }{\Q “Mer be be-dadgan-gudigusmaladyob gumala.

\par }{\QB Be-dadgangala Bab-Dummad-gayaburba-barsogmalad,

\par }{\QB Bab-Dummad-Bela-Gangued-Nikad weyob sogye sogsamalanad:

\par }{\Q ‘Mer bar galagwensuli-gudii gumarye.

\par }{\QB Mer bar ibmar-isgana imakmarye.’

\par }{\Q Degi-inigwele, gwen anba ibsassurmalad,

\par }{\QB gwen an-itossurmalad.”


\par }{\PP \VS{5}Bab-Jehová sogdebalid:

\par }{\Q “Emide, be-dadgan, ¿bia nadmala?

\par }{\QB ¿Ar an-gayaburba-barsogmalad amba dula-gudidimala?


\par }{\Q \VS{6}Ar an-maimar-an-gayaburba-barsogmaladga an-gayaburbamar, degi, an-igarmar-an-sogsagusadi,

\par }{\QB ¿be-dadgangi deyob gunonisursi? Deyob gunoniki.”

\par }{\PP A-ulale, be-dadgan gannar Bab-Jehová-aminonimalad, geb weyob sogsamalad: “Ar anmar-daedbali, degi, anmar-ibmar-imakedbali, na igi Bab-Dummad-Bela-Gangued-Nikad anmar-imakoye sogsa-gusa, deyobi anmar-imaksad.”


\par }{\MS 2. NEGBURGAN-DAKLESMALAD

\par }{\MR (1:7–6:8)

\par }{\SH Sapimar-arrayánʼye-nugad-abargi, dule-wargwen gudiid
\par }
{\PP \VS{7}Rey-Darío-birgabogus-negsemaidgi, nii-warambe-gakagwensakgi, nii-Sebatʼye-bilegedgi, a-iba-dulagwen-gakabakegi, Bab-Jehová, e-gayaburba-barsoged-Zacaríasʼga gabgine ibmar oyosad. Zacaríasʼde Iddo-wagwad, Berequías-e-machid.


\par }{\PP \VS{8}Ani Zacarías mutikidbali negburgan dakalid. Dule-gwensak moli-gisigwad-birgi-sii-daniki an dakalid. We-dule, neba-naidgi, sapimar-arrayánʼye-nugad-imbaba nagunonikid. We-dule-yarganbali dulemar-bukidar molimar-gisigwad-birgi-sii, molimar-goro-goro-dakleged-birgi-sii, degi, molimar-sipugwad-birgi-sii an daksad.

\VS{9}Geb an dulese egichided: “Dummad, we-dulemar-moli-birgi-bukwamalad, ¿wede ibu obare?” Agine, baliwitur-anbo-sunmaknaid an-abin-imakded: “An bega sogoed, wede ibu obare.”

\VS{10}Dule-sapimar-arrayánʼye-nugad-imbaba-gwichid anga sogded: “Bab-Jehová we-dulemar-moli-birgi-bukwamaladi, bela we-napneggi-bipirmakega barmialid.”


\par }{\PP \VS{11}Geb dulemar-moli-birgi-bukwamaladi Bab-Jehová-e-baliwitur-sapi-arrayánʼmarye-nugad-abargi-gwichidga sogdemalad: “Anmar bela we-napneggi bipirmaksad. Anmar napneg bogidik-nai daksamalad, bonisuli an daksamarbalid.”


\par }{\PP \VS{12}Bab-Jehová-e-baliwitur weyob-itosgua, sogded: “Bab-Jehová-Bela-Gangued-Nikadye, birga-dulapaa-gakambegusa (70) be Jerusalén-dulemargi-urwedanikid, degi, be Judá-dulemargi-urwedanikid, ¿wede, we-neggweburmar be gannar wiledakega birgabigwa napi?”


\par }{\PP \VS{13}Bab-Jehová, baliwitur-anga-sunmaknaidga nuekwaa sunmaksad, mer bukib-binsaed-gayaburba ega sogsad.

\VS{14}Geb baliwitur anga sogded: “Weyob be sogo: ‘Bab-Jehová-Bela-Gangued-Nikad weyob sogye:

\par }{\Q An bela-bela Sión-yar-sabedbali, an nue egi nobed.

\par }{\QB An bela-bela Jerusalén-neggwebur-sabedbali, an nue egi nobed.


\par }{\Q \VS{15}Ar dulemar-yar-baid-baidgi-bukwad-san-dummarba-imakdimaladgindi, an urwemaid.

\par }{\QB An bela-bela urwemaisulinad,

\par }{\QB ar emar bela-bela-an-ourwega an-imaksamalad.


\par }{\BB \par }
{\Q \VS{16}” ’Degisoggu, Bab-Jehová weyob soged:

\par }{\QB An gannar Jerusalén-neggwebur wiledaknonikoed.

\par }{\Q Agine, anse-goled-neg gannar soblenonikoed,

\par }{\QB an gannar neggwebur nue-ilemaknai imakoed.’ ”

\par }{\PP Bab-Jehová-Bela-Gangued-Nikadi weyob soged:

\VS{17}“Aginbali, Bab-Jehová-Bela-Gangued-Nikad-e-nuggi be weyob sogbali:

\par }{\Q ‘Gannar an-neggweburmar ibmar-nuegan-nikuega an imakoed.

\par }{\QB Gannar Bab-Jehová Sión-yar-wiledaknonikoed.

\par }{\QB Gannar Jerusalén-neggwebur egadga imaknonikoed.’ ”


\par }{\SH Moli-bebemar, degi, dule-esgorogi-arbamalad
\par }
{\PP \VS{18}An niba-atakdegua, an-asabin walabake moli-bebemar nodaniki an daksad.

\VS{19}Geb an baliwitur-anbo-sunmaknaidsega egisded: “We-bebemarde, ¿ibu obare?” Baliwitur anga weyob sogded: “We-moli-bebemar reymar-gangued-nikamalad oyoged. We-reymar e-gangued-nikadbali Judá-dulemar, Israel-dulemar, degi, Jerusalén-dulemar-oaisakiega imaksamalad.”


\par }{\PP \VS{20}Geb sorbali, Bab-Jehová anga walabake dule-esgorogi-arbamalad oyosad.

\VS{21}Geb Bab-Jehováʼse an egisded: “Wemardi, ¿ibu imakega danimala?” Geb Bab-Jehová anga sogded: “We-moli-bebemar, reymar-gargangued-nikamalad oyoged. We-reymar Judá-dulemar-oaisakiega imaksamalad. Dule-wargwensaale e-abin gwisgussulid. We-dule-esgorogi-arbamaladi, we-bebemar-walabakegwad ogwayega nonimalad. Deginbali, dulemar-yar-baid-baidgi-bukwamalad-e-gangued-nikad-obelogega nonimarbalid. Ar we-bebemar Judá-dulemar-oaisakis gusmalad.”




\par }\Chap{2}{\SH Dule wilubsaed-dub ganikid
\par }
{\PP \VerseOne{1}An niba atakdegua, dule-gwensak e-argangine wilubsaed-dub-ganiki an dakalid.

\VS{2}An a-dulese egisded: “¿Bia be nae?” Geb an-abin-imaksad: “An Jerusalén-neggwebur wilubsasokalid. An wisgubied, bule sugudibe, degi, bule matardungubardibe.”


\par }{\PP \VS{3}We-baliwitur-anbogwa-sunmaknaid bato nasokalidgine, baliwitur-baid ese nonikid,

\VS{4}ega sogded: “We-sapingwaga gwae ega be weyob sognae:

\par }{\Q ‘Jerusalén-neggweburgi dule-bukidar ambikunonikoed,

\par }{\QB moli-bukidar ambikunonikoed.

\par }{\Q Jerusalén neggwebur-galu-matusulid-satedga gunonikoed.’


\par }{\BB \par }
{\Q \VS{5}”Bab-Jehová soged: ‘Jerusalén-neggweburgala an soo-galu-matusulidyob ebiris gunonikoed.

\par }{\QB An Jerusalén-neggweburga e-gangued-yeerdaklegedga gunonikoed.’


\par }{\BB \par }
{\Q \VS{6}”Bab-Jehová weyob soged: ‘¡Be nomala! ¡Be wakinmala!

\par }{\QB Yar-dad-nakwed-argan-sapiledsik-naidgi be nomala.’

\par }{\BB \par }
{\Q ”Bab-Jehová weyob soged: ‘Ani an bela-we-napneg-ugakaase,

\par }{\QB bemar-oaisakiega imaksad.’


\par }{\PP \VS{7}”Bemar Sión-dulemar, Babilonia-yargi-gudimalad, egi be nomala, egi be wakinmala.”

\VS{8}Ar Bab-Jehová-Bela-Gangued-Nikad, dule-yar-baid-baidgi-bukmalad-bemar-ibe-ibmar-susmaladga, weyob gandikidba ibmar-sogega an-barmialid:

\par }{\Q “Dule-bamalad an-dulamar-naibi-imakele, an-naibi-imaknaimogad.


\par }{\QB \VS{9}A-ulale, an-sunnad, an we-dulemargi gwisgunonikoed,

\par }{\QB e-maimar bela e-ibe ibmar atursanonimaloed.”

\par }{\PP Weyobi wisgunonimaloed, Bab-Jehová-Bela-Gangued-Nikad an-barmiarye.

\VS{10}Bab-Jehová weyob soged:

\par }{\Q “¡Sión-dulemar, weligwaledbali be gormakmala!

\par }{\QB ¡An bemar-abargi megnonikoed!


\par }{\BB \par }
{\Q \VS{11}”A-ibagine, bukidar dule-yar-baid-baidgi-bukmalad anba nagumaloed.

\par }{\QB A-dulemar-bukidarad an-dulamarga gunonimaloed,

\par }{\QB a-dulemar-abargi an megnonikoed.”

\par }{\PP Deyobi, wisgunonimaloed, Bab-Jehová-Bela-Gangued-Nikad bemarse an-barmiarye.

\VS{12}Bab-Jehová yar-islidikid-naidgi Judá-yar na egadga imaknonikoed. Degine, Jerusalén-neggwebur gannar sunonibaloed.


\par }{\PP \VS{13}Bela-dulemar Bab-Jehová-asabin bogidik ambikumala, ar Bab-Jehová e-neg-islidikidgi-maid-akar bato danikid.




\par }\Chap{3}{\SH Dule-irwa-Babse-gormalad-e-dummad-e-mor-swilidikid
\par }
{\PP \VerseOne{1}Geb degine, Bab-Jehová anga negburganbali dule-irwa-Bab-Dummadse-gormalad-e-dummad-Josué oyosad. Josué, Bab-Jehová-e-baliwitur-asabin-gwichi an daksad. Degine, nia-saila Josuéʼgi-yolegega Josué-e-argan-nuedsik-gwichi an daksad.

\VS{2}Geb agine, Bab-Jehová-e-baliwitur nia-saila-Satanásʼga sogded:

\par }{\Q “Satanás, Bab-Jehová bese sabsur-urwesun.

\par }{\QB ¡Bab-Jehová-Jerusalén-neggwebur-susad, bese sabsur-urwesun!

\par }{\Q ¡Nia-saila, Bab-Jehová bese sabsur-urwesun!

\par }{\QB ¡Satanás! Ar we-Josuéʼde, ¿sapan-gummakmai-sulesadyob bendaklessursi?”


\par }{\PP \VS{3}Josué baliwitur-asabin mor-ollibi-yoi-gwichi an daksad.

\VS{4}Degisoggu, baliwitur dulemar-ega-ibmar-samalaga-guakwa-bukmaladga sogded: “Josué-mor-ollibi-yoid ega ungemar.” Geb Josuéʼgardi sogded: “Be dake, be-isgued an bega osulosad. Emigindi, mor-nuedi an bega yooed.”


\par }{\PP \VS{5}Agine, baliwitur sogdebalid: “Josué-e-nonogine morgurgin-gutu-sated ega be sibali.” Bab-Jehová-e-baliwitur amba gwisgua, Josué-nonogi morgurgin-gutu-sated sismalad, mor-nued ega yosmarbalid.

\VS{6}Geb sorbali, Bab-Jehová-e-baliwitur Josuéʼga weyobi sogded:

\VS{7}“Bab-Jehová-Bela-Gangued-Nikadi weyob sogye:

\par }{\Q ‘Ar an-igar-maidba be nanadidibe, dule-irwa-anse-goled-ibmar-imaked be imakdidibe,

\par }{\QB anse-goled-neg-seega an be-imakoed,

\par }{\Q an-neg-imbamar-nanaid-dakega an be-imakbaloed.

\par }{\QB We-dulemar-anga-ibmarsamalad-abargi, be anga-arbaega an be-imakoed.


\par }{\BB \par }
{\Q \VS{8}” ’Dule-irwa-Babse-goled-bur-dummad-Josué, nue be itogo.

\par }{\QB Be-sordagan-be-asabin-sigdimaladi, nue itomarmogo.

\par }{\Q Ar bemar yoedse-ibmar-guoed-wilubga gumalad.

\par }{\QB An-mai sapi-siklesad-gannar-ainieyobid an sedasokalid.


\par }{\Q \VS{9}Josué, an be-asabin akwa-sisad nue be dake.

\par }{\QB We-akwa wagar-gwagugle (7) nikad.

\par }{\Q An-sunnagwad an we-akwagi ibmar-soggwen narmakoed.

\par }{\Q Ani Bab-Jehová-Bela-Gangued-Nikad soged,

\par }{\QB We-yargi-bukmalad-e-isgued ibagwen-unni an elioed.’


\par }{\PP \VS{10}”Bab-Jehová-Bela-Gangued-Nikad soged: ‘A-ibagine, uva-dub-urba-ambikumalaga, degi, sapi-higueraʼye-nugad-urba-ambikumalaga, bemar na be muchub-muchub be-neg-dikarba-mamaidse gormaloed.’ ”




\par }\Chap{4}{\SH Gwallu-olobiid, degi, olivo-sapi-warbogwad
\par }
{\PP \VerseOne{1}Geb baliwitur-anbo-sunmaknaidi anse gannar nonikid. Agine, ar igi-dule-gabmaile, odakledae, deyobi an-odaknonikid.

\VS{2}Geb anse egisded: “¿Ibu be dake?” An abin-sogded: “Gwallu-olo-sunnabiid-candelabroʼye-nugad an daked. Geb birgine, olivo-gwallu-siged-nika an dakbalid. Gwallu-olo-sunnabiid-birgine, gwallu-senigana gugle (7) siid. Degi, e-warmar gugle (7) nikabalid. A-warmarbali, olivo-gwallu ese warmaked.

\VS{3}Deginbali, gwallu-olo-sunnabiid-dikarbali olivo-sapi sarbo gwichibalid. Olivo-sapi-wargwen, gwallu-olo-sunnabiid-nuedsik gwichid, baiddina, argan-sapiledsik gwisbalid.”


\par }{\PP \VS{4}Geb baliwitur-anbo-sunmaknaidse an egisded: “Dummad, wede, ¿bela ibu obare?”

\VS{5}Baliwitur anga sogded: “¿Ar be wissurde, we ibu-obare?”

\par }{\PP An ega sogded: “Dummad, an wissuli.”

\VS{6}Degisoggu, baliwitur anga sogdesunnad: “Bab-Jehová Zorobabelʼga weyob sunmaknaid:

\par }{\Q ‘Sordamar-bila-onogedginsulid,

\par }{\QB garganguedginsurbalid.

\par }{\Q Unnila An-Burbaba ibmar imaklegoed.’

\par }{\QB Deyob, Bab-Jehová-Bela-Gangued-Nikad soged.


\par }{\Q \VS{7}Yar-dummad-siid, ¿ar na be doa-itosunna?

\par }{\QB ¡Ar be Zorobabel-asabinni unnila neba gued!

\par }{\Q Zorobabel akwa-nued begi ononai guoed.

\par }{\QB We akwa-yeerdakmaladba sognanai gumaloed: ‘¡Doggus yeerdakleye!’ ”


\par }{\PP \VS{8}Geb sorbali, Bab-Jehová weyob anga sogded:


\par }{\Q \VS{9}“Zorobabel Babse-goled-neg-sobegala, akwasailamar urbisad.

\par }{\QB Na e-sunnad neg-sobnaid obelononikoed.”

\par }{\PP Deyobi, bemar wisgumaloed, Bab-Dummad-Bela-Gangued-Nikad bemarse an-barmiarye.


\par }{\Q \VS{10}Dulemar-gebesaila-ibmar-burwigan-imakledgu egi-bengusmaladi,

\par }{\QB Zorobabel e-argangi dubgi-gingwa-naid-gani dakarmalale, weligwar itodmaloed.

\par }{\Q We-gwallu-gwagugle-guedi (7), Bab-Jehová-e-ibya gued,

\par }{\QB bela neg-dirbir-naidgi nakulediid.


\par }{\PP \VS{11}Geb baliwiturse an egisded: “We-olivo-sapi-warbogwad-gwichid, wargwen, gwallu-olo-sunnabiid-nuedsik-gwichid, baiddi, sapiledsik-gwichid, wede, ¿ibu obare?”

\VS{12}An baliwiturse egisdebalid: “Gwallu-e-war-olobiid-warbogwad-dikarba olivo-anagan-walabogwad-gwigwichid, agi e-gwallu iirmakmaid, wede, ¿ibu obarbali?”


\par }{\PP \VS{13}Baliwitur an-abin-imakded: “¿Ar be wissurde, wede ibu-obare?” Geb an ega sogded: “Dummad, an wissuli.”

\VS{14}Geb baliwitur anga odulodsunnad: “We-olivo-sarbogwadi, dule-nug-imaklegarmaladid. Bab-Jehováʼga-arbaega, nug-imaklesmaladid. Ar Bab-Jehová, bela napaneg-naid-ibedid.”




\par }\Chap{5}{\SH Garda-bipirmakaled-nabir-gukued
\par }
{\PP \VerseOne{1}Gannar an niba atakdebargua, an negburgan dakarbalid. Garda-bipirmakaled gukumai an dakalid.


\par }{\PP \VS{2}Baliwitur anse egisded: “¿Ibu be dake?” An abin-sogded: “Garda-bipirmakaled gukumai an daked. We-garda, daliatar sugue an daked. E-matardungueddi, dalibo-negabar dungue an daked.”


\par }{\PP \VS{3}Geb baliwitur anga sogded: “We-be-dakedi, bela-napneg-ukabsalenaid be daked. Ar garda-wagar-soggwengi igi narmakar-nai, deyobi dule-atursaed bela ibitogoed. Ar garda-wagar-baidsik igi narmakar-nai, deyobi dule-gakansaar-ibmar-ise-sogar-soged ibitogoed.

\VS{4}Degisoggu, we-bonigan dule-atursaed-e-neggi-yolegega an barmialid, degi, dule-gakansaar-an-nuggi-sunmaked-e-neggi-yolegega an barmialid. We-bonigan we-negmar-yagi dogoed, degi, bela e-neg-nagubirmala, e-neg-akwamar, obelogoed. Bab-Dummad-Bela-Gangued-Nikad deyob soged.”


\par }{\SH Omegwa, mete-dummad-yagi siid
\par }
{\PP \VS{5}Geb degine, baliwitur-anbo-sunmaknaid nodegusad, geb anga sogded: “Niba be atake, ibmar-nodanikid nue be dake.”


\par }{\PP \VS{6}Agine, an ese egisded: “Ar we, ¿ibua?”

\par }{\PP Geb an-abin-imaksad: “We, mete-dummadid, ibmar-gwag oaidikuegalad. We, bela dulemar-we-yargi-bukmalad-e-isgued-e-wilub gued.”


\par }{\PP \VS{7}Geb degine, mete-dummad-edued-gingwabiid onakwismalad. We-mete-dummad-yagine ome-gwensak sii daklealid.

\VS{8}Agine, baliwitur anga sogded: “We-ome, isgued-e-wilub gued.” Geb baliwitur ome-mete-dummad-yagi-siidi gindiis imaksad. Geb edued-gingwabiidgi mete-dummad edunonikid.


\par }{\PP \VS{9}Geb an niba atakdebargua, omegan-walabo burwaba gukudaniki an dakalid. E-sakanmar dabgala-e-sakanmaryob nikamalad. Geb a-omegan gukumai mete-dummad sesmalad.


\par }{\PP \VS{10}Baliwitur-anbo-sunmaknaidse an egisded: “¿Bia we-mete-dummad semamai?”

\VS{11}Baliwitur an-abin-imakded: “Babilonia-yarse semamai, adi, e-neg ega sobmalagar. E-neg-ogulesale, agi we-mete-dummad aila-soblesad-birgi sinonimaloed.”




\par }\Chap{6}{\SH Moli-urmar-walabakegwad
\par }
{\PP \VerseOne{1}Gannar an niba atakdebargua, an negburgan dakarbalid. Agine, yar-gwabo-siid-imbaba bila-onoged-urmar-napagined-walabake nodaniki an dakalid. A-yar-gwabogwadi esgoro-gordikidbi nanaed.

\VS{2}Ur-napagined-gebed moli-ginniganase ebipilenaid. Ur-napagined-sogbogined moli-sichiganase ebipilenaid.

\VS{3}Ur-napagined-sogbaagined moli-sipuganase ebipilenaid. Ur-napagined-napisorbaliddina moli-goto-gotomaladse ebipilenaid. Bela we-molimala, dutusur itomalad.

\VS{4}Baliwitur-anbo-sunmaknaidse an egisded: “Dummad, we-urmar, ¿ibu obarsunna?”


\par }{\PP \VS{5}Baliwitur anga sogded: “We-urmar, burwa-sogabakegwad-gormamaidid. We-burwamar, Bab-Jehová-bela-napneg-ganikid-asabin-arbimalad-sorba, noarmaladid.

\VS{6}Ur-napagined-moli-sichigan-egi-nanaidi, dad-nakwed-argan-sapiledsik-yar-naidsik nadapid. Ur-napagined-moli-sipugan-egi-nanaidi, dad-argwanedsik nadapid. Ur-napagined-moli-goto-gotomalad-egi-nanaidi, dad-nakwed-argan-nuedsik-yar-naidsik nadapid.”


\par }{\PP \VS{7}We-moli-nollosurmaladi, napneg-ebirega gwae-gwae itomalad. Baliwitur ega weyob sogded: “Namala, bela napneg-ugakaase bipirmaknamar.” Geb nadmarsunnad.


\par }{\PP \VS{8}Geb degine, baliwitur anse goted, weyob anga sogded: “Be dake, molimar-dad-nakwed-argan-sapiledsik-yar-naidse-nadmaladi, a-yargi an-urwed-boo-imakega nadmalad.”


\par }{\MS 3. JOSUÉʼGA OLOGURGIN SILESAD

\par }{\MR (6:9-15)

\par }{\PP \VS{9}Bab-Jehová weyob anga sogsabalid:

\VS{10}“Emi, Sofonías-e-machi-Josías-negse be nae. A-negsega, Heldaiʼye-nugad, Tobíasʼye-nugad, Jedaíasʼye-nugad nonimalad. Amar Babilonia-neggweburgi-galesbukwa nonimalad.

\VS{11}We-dulemarse or-senonimaladi, mani-senonimaladi, be egiso. We-ormargine, we-manimargine, ologurgin be sobo. We-ologurgin, dule-irwa-anse-gormalad-e-dummad-Josué-nonogi be sioed. Josuéʼde, Josadac-e-machid.

\VS{12}Ani, Bab-Jehová-Bela-Gangued-Nikad-gued. Geb Josuéʼga an-nuggi, weyob be sogoed:

\par }{\Q ‘Wegi-dule-gwichidi, Sapi-Siklesad-Gannar-Ainieyobidye nugadid.

\par }{\QB Ar na e-sailagi gannar ainidagoed,

\par }{\QB Bab-Jehováʼse-goled-neg gannar sobnonikoed.


\par }{\Q \VS{13}We-dule Bab-Jehováʼse-goled-neg gannar sobnonikoed.

\par }{\QB E-gangued-yeerdakleged nikunonikoed,

\par }{\QB e-ologangi-sii negsemai guoed.

\par }{\Q Deginbali, dule-irwa-Babse-goled e-ologangi signonimogoed.

\par }{\QB Wemar-ebogwadi, nuedgi neg-bogidikidgi negsemai gumaloed.’


\par }{\PP \VS{14}”Ologurginmar anse-goled-neggi bukuoed. Adi deyobi, Helem, Tobías, Jedaías, degi, Sofonías-e-machi-Hen, degisadegu an-gayaburba-ebinsadii gumaloed.”


\par }{\PP \VS{15}Ar bemar, be-Bab-Dummad-Jehováʼba ibsaele, dulemar-dikasuli-gudidimaladi, Bab-Jehováʼse-goled-neg-soblealile, bemar-bendaknonimaloed. Deyobi, bemar wisguoed, Bab-Jehová-Bela-Gangued-Nikad bemarse an-barmiarye.




\par }{\MS 4. MAS-GUNSULID-IBA-SUNSOGEDSULID

\par }\Chap{7}{\MR (7:1-14)

\par }{\PP \VerseOne{1}Rey-Darío birgabakegus negsemaidgine, nii-walabakebak-ibabakegi, Bab-Jehová Zacaríasʼga sunmaknonikid. A-nii Quisleuʼye nugad.

\VS{2}A-ibagangine, Betelʼginmalad, Bab-Jehováʼse wilesagwa-ibmar-egisega we-dulemar-barmisad: Sarezer, Regem-Melec, degi, e-dule-bamalad.

\VS{3}We-dulemar, Bab-Jehováʼse-goled-neggi dule-irwa-Babse-gormalad-gudidimaladse-ibmar-egisega, degi, Bab-Dummad-e-gayaburba-barsogmaladse, weyob ibmar-egisegala barmilesmalad: “Ar igi anmar gusgu birga-irba nii-walataledgi, iba-onodaeyobi, ¿ibagwen wile-itoged-iba, degi, mas-gunsuli-gued-iba nasikoe?”


\par }{\PP \VS{4}Geb Bab-Jehová-Bela-Gangued-Nikad-e-gayaburba anse weyob nonikid:


\par }{\Q \VS{5}“Bela dulemar we-yargi-bukwamaladga be sogo,

\par }{\QB dule-irwa-anse-gormaladga be sogmogo:

\par }{\Q ‘Bemar birga-irba, birga-dulapaa-gakambegus (70), nii-walataledgine, degi, nii-walagugledgine (7),

\par }{\QB mas-gunsulid-iba, degi, wile-itoged-iba onodamargua,

\par }{\Q ¿bemar nue anga mas-gunsulid-iba ononanaidamala?


\par }{\QB \VS{6}Ar bemar mas-gunnarmalale, gobbarmarbalile, ¿na be bemarga imakmarsursi?’ ”


\par }{\BB \par }
{\Q \VS{7}Jerusalén-neggweburgi, degi, neggweburmar-e-dikarba-bukwadgi-dulemar-bukwaunni, degi, neg-bogidikid-naiunni,

\par }{\QB Bab-Jehová we-gayaburba na e-gayaburba-barsogmaladba, ¿deyob sogsa gussursi?

\par }{\Q Deginbali, Neguev-yargi, dad-argwanedsik-neba-nanaidgi-dulemar-bukwamarmounni,

\par }{\QB Bab-Jehová we-gayaburba na e-gayaburba-barsogmaladba, ¿deyob sogsa gussursi?


\par }{\PP \VS{8}Geb Bab-Jehová Zacaríasʼga weyob sognonibalid:


\par }{\PP \VS{9}“Ani Bab-Jehová-Bela-Gangued-Nikad weyob soged:

\par }{\Q ‘Innikigwadba igar be nabomala.

\par }{\QB Na be muchub-muchub sabgumala,

\par }{\QB na be muchub-muchub wiledakmala.


\par }{\Q \VS{10}Mer omegan-ei-sui-burgwismalad be sabsur-imakmala,

\par }{\QB mer dule-babgan-satemalad be sabsur-imakmala.

\par }{\Q Mer dule-ainebarmalad be sabsur-imakmala,

\par }{\QB mer dule-wilemalad be sabsur-imakmala.

\par }{\Q Mer be na be gwage-ulubgine, muchub-muchub isdar binsamala.’


\par }{\PP \VS{11}”Degi-inigwele, dulemar gwen eba ibsassulid. Urwedgine, wagar-biir imaksamalad. Mer itogega uaya gasmalad.

\VS{12}Dulemar Bab-Jehová-Bela-Gangued-Nikad na E-Burbaba e-gayaburba-barsogmaladba-ibmar-sogsagusad, degi, e-igar-mesisgusad-mer-itomalaga, na e-gwage, akwayobi, dutusur imaksamalad. Degisoggu, Bab-Jehová-Bela-Gangued-Nikad uludsunnad.”


\par }{\PP \VS{13}Bab-Jehová-Bela-Gangued-Nikad weyob sogded: “An ese gornaigua, gwen an-itossurmalad. Degisoggu, anse-gollarmalale, an itogosurmogad.

\VS{14}Agala, igi-burwa-dummadba ibmar-seleddae, deyobi, dule-akudakmalad-yar-baid-baidgi-bukwamaladse, an we-dulemar oaisakis gusad. E-yar-metemaladi, swanga nagunonikid, dulemar gwen bar egi nabi dasurmalad. Deyobi, iduar yar napa-nuedga-naigusadi, nega-dulesulidganga nagunonikid.”




\par }{\MS 5. BAB-JEHOVÁ, JERUSALÉN-NEGGWEBUR-OBINOGOYE SOGED

\par }\Chap{8}{\MR (8:1-23)

\par }{\PP \VerseOne{1}Bab-Jehová-Bela-Gangued-Nikad-gayaburba anse nonibalid. Weyob anga sognonikid:


\par }{\PP \VS{2}“Ani Bab-Jehová-Bela-Gangued-Nikad, weyob soged:

\par }{\Q Sión-dulemarbina an bela-bela nue soged.

\par }{\QB An bela-bela nue-binasogedbali, an e-isdarmaladse sabsur-ulud gusad.”


\par }{\PP \VS{3}Bab-Jehová weyob soged:

\par }{\Q “An Sión-yarse gannar nonikoed,

\par }{\QB an Jerusalén-neggweburgi megnonikoed.

\par }{\Q Jerusalén-neggwebur Napiragwad-Neggweburye nuggunonikoed.

\par }{\QB Bab-Jehová-Bela-Gangued-Nikad-e-yar Islidikid-Yarye nuggunonikoed.”


\par }{\PP \VS{4}Bab-Jehová-Bela-Gangued-Nikad weyob soged:

\par }{\Q “Dadgana, muugana, Jerusalén-e-igarbali gannar sigdii gumaloed.

\par }{\QB Na seredgusmaladbali, e-gaapoled-sedii gumaloed.


\par }{\Q \VS{5}Masmala, bunamala, Jerusalén-igarganbali gannar dododii gumaloed.”


\par }{\PP \VS{6}Bab-Jehová-Bela-Gangued-Nikad weyob soged:

\par }{\Q “A-ibagan nonikile, dulemar-dula-napi-besmaladi, binsamaloed,

\par }{\QB gwen deyob ibmar-gued daklesurye.

\par }{\Q Ar angardina, ibmar-geg-gued nikasulid,

\par }{\QB Ani Bab-Jehová-Bela-Gangued-Nikad deyob soged.”


\par }{\PP \VS{7}Bab-Jehová-Bela-Gangued-Nikad weyob soged:

\par }{\Q “An-dulamar-dad-nakwedsik-bukwamalad an bendakoed,

\par }{\QB an-dulamar-dad-argwanedsik-bukwamalad an bendakbaloed.


\par }{\Q \VS{8}Jerusalén-neggweburgi-gudigumalaga, gannar dagmalaga an imakoed.

\par }{\QB Wemar an-dulamarga gunonimaloed.

\par }{\Q Ani an e-Bab-Dummadga gunonikoed,

\par }{\Q e-Bab-Dummad-innikigwad,

\par }{\QB e-Bab-Dummad-igar-innikigwad-imaked.”


\par }{\PP \VS{9}Bab-Jehová-Bela-Gangued-Nikad weyob soged:

\par }{\Q “Bemar, we-ibagangi, Bab-Dummad-gayaburba-barsogmalad e-ibmar-sogsad-itosmalad,

\par }{\QB be niga-gandik imakmala.

\par }{\Q Anse-goled-neg-soblesokargu,

\par }{\QB akwa-gebesaila-silesad-akale, we-gayaburba be itosmalad.


\par }{\Q \VS{10}Ar we-ibagan-iduale, dule-arbamalad gwen bennuklesurmalad,

\par }{\QB ibdurganmala gwen-masgi ogullesurbalid.

\par }{\Q Dule e-isdarmalad-ulale, aineba nadele, dobgunadapdaed.

\par }{\QB Ar an bela dulemar, na dukin-dukin-urwemalaga imaksad.


\par }{\Q \VS{11}Ar epenne an igi-dulemar-napibesmalad-imaksagusa, bar an deyobi imakosulid.

\par }{\QB Ani Bab-Dummad-Bela-Gangued-Nikad deyob soged.


\par }{\BB \par }
{\Q \VS{12}”Neg-bogidikidgi be ibmar digmaloed,

\par }{\QB uva-dubmar sanmakega guoed,

\par }{\Q napamar ibmar-sanmaknai guoed,

\par }{\QB nibnega e-boomar obadnai guoed.

\par }{\Q We-neggweburgi-napibesmaladga,

\par }{\QB bela we-ibmar egadga-guega an ukoed.


\par }{\Q \VS{13}Judá-dulemar, Israel-dulemar, mer dobgumalo,

\par }{\QB gatik niga-ogannomalo.

\par }{\Q Bemar, dule-yar-baid-baidgi-bukmalad-abargi, ibmar-isganayob ukabsales gusmalad.

\par }{\QB Emigindi, an be-bendakmaloed,

\par }{\QB ibnuedga be gunonimaloed.”


\par }{\PP \VS{14}Ar Bab-Jehová-Bela-Gangued-Nikad weyob soged:

\par }{\Q “Ar be-dadgan an-oulus-gusmargua, bar an wiledaksuli obelogedgi an binsasgusad.

\par }{\QB Ani Bab-Jehová-Bela-Gangued-Nikad deyob soged.


\par }{\BB \par }
{\Q \VS{15}”Emigindi, Jerusalén-dulemarga, Judá-dulemarga ibmar-nued-imakedgi an binsaed.

\par }{\QB Degisoggu, ¡mer dobgumalo!


\par }{\BB \par }
{\Q \VS{16}”Bemar we-ibmarmar imakergebed:

\par }{\QB Napiragwadgi ibmar sogmalo.

\par }{\Q Igar-nabolemalad-neggi, napiragwadgi, igar-inniki-maidba igar nabomalo.

\par }{\QB Ar deyob imaklegedi, ¡neg-bogidikid nasiked!


\par }{\Q \VS{17}Be-gwenadgangine, mer ichakwa be binsao,

\par }{\QB mer gakansaale emargi be gwisguo.

\par }{\Q Ar bela we-ibmarmar an isdardaked.

\par }{\QB Ani Bab-Jehová deyob soged.”


\par }{\PP \VS{18}Bab-Jehová-Bela-Gangued-Nikad anga sogdebalid:


\par }{\PP \VS{19}“Ani Bab-Jehová-Bela-Gangued-Nikad weyob soged:

\par }{\Q ‘Judá-dulemargala nii-walabakedgi, nii-walataledgi, nii-walagugledgi (7), nii-warambedgi (10), mas-gunsuli-gudiguedi, weligwaledga, yeer-itolegedga guoed,

\par }{\QB iba-dummad-weligwaledga guoed.

\par }{\Q Degisoggu, neg-bogidikidbina be sogmar,

\par }{\QB igar-napiragwadbina be sogmar.’ ”


\par }{\PP \VS{20}Bab-Jehová-Bela-Gangued-Nikad weyob soged:

\par }{\Q “Amba dulemar-yar-baidginmalad, dulemar-neggwebur-bamaladginmalad danimaloed.


\par }{\QB \VS{21}We-dulemar neggwebur-baid-baid-onodii gumaloed.

\par }{\QB Dulemar-a-neggweburgi-gudimaladga sogdimaloed:

\par }{\Q ‘¡Bab-Jehová anmargi nued-binsaega, anmar ese namarye!

\par }{\QB ¡Anmar Bab-Jehová-Bela-Gangued-Nikad amimarye!

\par }{\QB ¡Ar an Bab-Jehová-amimogoeddeeye!’ ”


\par }{\BB \par }
{\Q \VS{22}Bab-Jehová-Bela-Gangued-Nikad-amimalaga,

\par }{\QB Bab-Jehová-egi-nued-binsaed-amimalaga,

\par }{\Q Jerusalén-neggweburse, neggweburmar-bukidar,

\par }{\QB neggweburmar-yar-baid-baidgi-dutusur-bukmaladi, nonimaloed.


\par }{\PP \VS{23}Bab-Jehová-Bela-Gangued-Nikad weyob soged: “A-ibagangine, dule-bukidara gwabinduku-akar-akar-sunmakmaladi, bela-dulemar-yar-baid-baidgi-bukwamaladi, Judío-dule-wargwen-e-mordukugi akanai gumaloed, ega weyob sogmaloed: ‘¡Anmar beba-naega be anmar-imake! ¡Ar anmar wisgusad, Bab-Dummad bemarba gudiiye!’ ”




\par }{\MS 6. DULEMAR-YAR-BAID-BAIDGI-BUKWAMALAD SABSUR-ODURDAKLEGOED

\par }\Chap{9}{\MR (9:1-8)

\par }{\PP \VerseOne{1}Bab-Jehová we-gayaburba Hadrac-neggwebur-annik, degi, Damasco-neggweburnik sogsagusad. Bab-Jehová bela-dulemar-bukwadi dakmaid, degi, bela Israel-dulemar-danar-danar-bukwamalad dakmaibalid.

\VS{2}Deginbali, Bab-Jehová Israel-dikarba-yar-naid Hamatʼye-nugad dakmaibalid. Bab-Jehová, neggwebur-nasgusbukmalad: Tiro, degi, Sidón, dakmaibalid.


\par }{\Q \VS{3}Tiro-dulemar galu-matusulid-gandikmalad sobsad.

\par }{\QB Ukub-mergueyob mani onmaksad.

\par }{\QB Igarba olli-nanaiyob ormar onmaksad.


\par }{\Q \VS{4}Degi-inigwele, Bab-Jehová bela e-ibe ibmar sunonikoed,

\par }{\QB bela e-ibe e-ibmar-nuegan demargi mioed.

\par }{\QB Soogi bela e-neggwebur ogumakoed.


\par }{\Q \VS{5}Ascalón-dulemar deyob-neg-guoedi dakmaloed, geb dobgudmaloed.

\par }{\QB Gaza-dulemar, naibid-dummad itomaloed.

\par }{\Q Ecrón-dulemar e-bendakleged-edarbediid-sate-dakarmalale, nunmaked-dummad itomarmogoed.

\par }{\QB Gaza-dulemar, rey-sate gumaloed.

\par }{\Q Ascalón-neggwebur dulemar-sate sigoed.


\par }{\QB \VS{6}Asdod-neggweburgi dule-isganamar megnonikoed,

\par }{\Q Filistea-dulemar-na-e-nug-dummarba-imakdiid, an obelogoed.


\par }{\QB \VS{7}Filistea-dulemar ablisba-mesa-san-gunmaladi, an obelogoed.

\par }{\QB Mas-ise-gulleged-gunmaladi, an obelogoed.

\par }{\Q Filistea-dulemar-abar-bemaloedi, anmar-Bab-Dummadgadga gunonimarmogoed.

\par }{\QB Amala, Judá-dulemar-e-dummaganga gunonimaloed.

\par }{\QB Ecrón-dulemar, Jebuseo-dulemaryob gumaloed.


\par }{\BB \par }
{\Q \VS{8}Mer dulemar anse-goled-neggi yogasaar dogsa-dogsa-gumalaga, an egi nakuledii guoed.

\par }{\QB An-neggweburgi dule-emar-sabsur-imaked bar dognonikosulid,

\par }{\QB ar an-sunnagwad an egi nakuledii guoed.


\par }{\MS 7. SIÓN-E-REY-MEGNONIKOED

\par }{\MR (9:9-17)

\par }{\SH Sión-e-rey
\par }
{\Q \VS{9}Sión-dulemar, ¡be nue-wergumala!

\par }{\Q Jerusalén-dulemar, ¡weligwaledba be binnasur gormala!

\par }{\QB ¡Weligwaledba be gormakmala!

\par }{\Q Be dake, be-rey bese danikid.

\par }{\QB Be-rey, dule-innikigwadid, emar-abonogedid,

\par }{\QB na san-dummarba imaksulidid.

\par }{\Q Moli-uayasuid-bipigwad-birgi-sii danikid,

\par }{\QB we-moli-bipigwad, moli-uayasuid-ome-e-mimmid. 

\par }{\Q \VS{10}We-rey, Efraín-e-moli-urmar-bila-onoged obelogoed,

\par }{\QB Jerusalén-e-molimar obelogoed.

\par }{\Q Warsib-bila-onoged bibisgoed,

\par }{\QB bela dulemar-yar-baid-baidgi-bukmaladga, neg-bogidikidgi sunmaknonikoed.

\par }{\Q We-rey, bela demar-nanaid-ugakaase neg-ganonikoed.

\par }{\QB Éufrates-diwar-maid-akar, bela we-napneg-bergunaidse, neg-ganonikoed.


\par }{\SH Israel-dulemar gannar bendaklenonikid
\par }
{\Q \VS{11}“An bebo-ablisba-igar-mesisad-ulale, be-dulemar-dia-dummad-dinnagwadgi-galesbukwamaladi, an onogoed.


\par }{\QB \VS{12}Dule-galesbukmalad-bendakleged-edarbebukmalad, gannar e-neg-gandikid-bukwadse dagmala.

\par }{\Q Ar emi an bega soged,

\par }{\QB bemar-wilesadbali, bur bule ilabo-wilub wergued an bemar-imakoed.


\par }{\Q \VS{13}An-warsiyob an Judá-dulemar gachii gaoed,

\par }{\QB an-siguyob an Efraín-dulemar imakoed.

\par }{\Q Sión-yar, an be-mimmigan, Grecia-mimmigangi-yolegega an imakoed.

\par }{\QB Bila-onogedgi-es-suid-ebulegeyob an be-imakoed.”


\par }{\BB \par }
{\Q \VS{14}Bab-Jehová Grecia-dulemargi nonikoed.

\par }{\QB E-sigu, mala-aidegeyobi miledoed.

\par }{\Q Bab-Jehová-Bela-Gangued-Nikad gar-trompeta ogornonikoed,

\par }{\QB dad-nakwed-argan-nuedsik-burwa-dummad-goled-abargi naoed.


\par }{\Q \VS{15}Bab-Jehová-Bela-Gangued-Nikad na e-sordamar-bendaknonikoed.

\par }{\QB E-sordamar, e-isdarmalad-e-gingimar bela obelogoed.

\par }{\Q Vino-gobeyobi ablis gobmaloed

\par }{\QB abali, mummu-gunanaiyobi, allenanaioed.

\par }{\Q Igi ablis ibmar-ogumakar-ukleged-ailagi-eolegega nogmargi enoledae,

\par }{\QB deyobi, ablisbi-moodo gudimaloed.


\par }{\Q \VS{16}A-ibagine, e-Bab-Dummad-Jehová,

\par }{\QB na e-sordamar sibad-wawaadyobi bendaknonikoed.

\par }{\Q E-sordamar Bab-Jehová-e-yargine,

\par }{\QB ologurgingi-akwa-nuegan-bukwadyob dakarmakdemaloed.


\par }{\Q \VS{17}Ibiyobi bela we-ibmarmar, doggus-nued daklenonikoe.

\par }{\QB Ibmar-gwag-gulleged sapingan-ogannogoed.

\par }{\QB Vino-ochigwad, weligwar bunamala-imaknonikoed.




\par }{\MS 8. BAB-JEHOVÁ, E-DULAMAR-OLLOR-IMAKNONIKOED

\par }\Chap{10}{\MR (10:1–11:3)

\par }{\Q \VerseOne{1}Bab-Jehováʼse dad-dummad-ganaidgi dii-wied be egismala.

\par }{\QB Ar Bab-Jehová mar-golega imakedid, na e dii-owimaidid.

\par }{\QB Bab-Jehová bela dulemargala, ibmar nabir-sanmakega imaked.


\par }{\Q \VS{2}Ibmar-bab-dummadyob-imaklemalad, dule-yardakmaladid.

\par }{\QB Nergan gabgi-ibmar-gakanad dakmalad.

\par }{\Q Gakansaar-negburgan-dakmaladgi sunmakmalad,

\par }{\QB yamo-nabir-emar-obinsaega sunmakmalad.

\par }{\Q Dulemar na e-idued-satesoggu,

\par }{\QB ibdurgan-igarsuli-gudiidyobi, yogasaar gudimalad.


\par }{\PP \VS{3}A-ulale, Bab-Jehová sogded:

\par }{\Q “Dule-emar-idudimaladgi an nue-urwed,

\par }{\QB we-dulemar, sibad-wawaad-macheredyob-gudidimaladi, an sabsur-odurdakoed.”

\par }{\Q Napiragwa, Bab-Jehová-Bela-Gangued-Nikadi, Judá-dulemar-edarbed.

\par }{\QB Ar Judá-dulemar e-sibad-wawaadyob gued.

\par }{\Q Bab-Jehová moli-bulegan-bilagi-ebulemaladyobi,

\par }{\QB Judá-dulemar-imakoed.


\par }{\Q \VS{4}Judá-dulemar-abargine, negsaila-gaed-akwadummad nodagoed,

\par }{\QB neg-abgaed-suar nodagoed.

\par }{\Q Bila-onogedgi warsib-ebuleged nodagoed,

\par }{\QB bela dummagan-negsemaloed nodagoed.


\par }{\Q \VS{5}Wemala, ollimar-nanaidgi bila-onomalad-bulegan-urwenanaidyob gumaloed,

\par }{\QB moli-birgi-sii-urwemaladbogwa urwenai gumaloed.

\par }{\QB Ar Bab-Jehová eba gudisoggu, a-dulemargi nakwemaloed.


\par }{\PP \VS{6}Bab-Jehová sogdebalid:

\par }{\Q “An Judá-dulemar ogannononikoed,

\par }{\QB an José-e-wagan bendaknonikoed.

\par }{\Q An wemar-wiledaked, degisoggu, gannar dagmalaga an imakoed,

\par }{\QB gwen-mesagwar-anse-gussuliyob gunonimaloed.

\par }{\Q Ar ani an e-Bab-Dummad-Jehová gued,

\par }{\QB e-anse-goled, an itogoed.


\par }{\Q \VS{7}Efraín-dulemar dule-bila-onogedyob gunonimaloed.

\par }{\QB Igi-dule vino-gobsadba yeer-itodae,

\par }{\QB deyobi, yeer itononimaloed.

\par }{\Q E-mimmigan e-babgan-yeer-ito-dakarmalale, weligwar itodmarmogoed.

\par }{\QB Bab-Jehová-ega-ibmar-imakoedba, yeer itononimaloed.


\par }{\BB \par }
{\Q \VS{8}”Ani an ese goloed,

\par }{\QB ani an gannar danar oambikuoed.

\par }{\Q An wemar-ollor-imaknonikile,

\par }{\QB igi iduale dule-bukidar-gumalana,

\par }{\QB deyobi, gannar gunonimaloed.


\par }{\Q \VS{9}An wemar neggwebur-bamaladse oaisakis-inigwele, amba-dikasuli yar-baidgi mamai-inigwele, angi binsadii gumaloed.

\par }{\QB A-neggweburmargi e-mimmiganmala gudigusmalan-inigwele, gannar e-yarse nonimaloed.


\par }{\Q \VS{10}Egipto-yargi-bukwa an sedagoed,

\par }{\QB Asiria-yargi-bukwa an ninonikoed.

\par }{\Q Galaad-yar-naidse, Líbano-yar-naidse, an sedoed.

\par }{\QB Bela wemargala, yar unni-guosulid.


\par }{\Q \VS{11}Bukib-itoged-abalagi, demar-obakmaloed,

\par }{\QB degi-inigwele, ani an ega demar-bogidik imakoed,

\par }{\QB Nilo-diwar-wilasailad an bela odinnogoed.

\par }{\Q Asiria-dulemar na san-dummarba-imakdimalad an osulogoed,

\par }{\QB Egipto-dulemar-negsemaid an obelobaloed.


\par }{\Q \VS{12}An-sunnad an-dulamar an ogannogoed,

\par }{\QB dobsuli an-nuggine nanamaloed.

\par }{\Q Ani an Bab-Jehová deyob soged.”




\par }\PoetryChap{11}{\Q \VerseOne{1}Líbano-yar, be-yawagakmar be egae,

\par }{\QB adi, be-urwarmar soose gummakegar.


\par }{\Q \VS{2}Baryawar, be boe, ar urwarmar aimukusad,

\par }{\QB sapi-dummagan ailasad.

\par }{\Q Basán-wag-uluwarmar, be bomala,

\par }{\QB ar bela sapi-dummagan-gwigwichid omukulesad.


\par }{\Q \VS{3}Sibad-wawaad-edarbemalad-bonanaid, be itomala,

\par }{\QB ar bela e-gagan-aragana-nuegan bergusad.

\par }{\Q Achumigur-nono-wawaad-uurmaked, be itomala,

\par }{\QB ar bela Jordán-e-sapur-naidi napabi-swiri nagusad.


\par }{\MS 9. SIBAD-WAWAAD-EDARBEMALAD-EBOGWAD

\par }{\MR (11:4-17)

\par }{\PP \VS{4}An-Bab-Dummad-Jehová weyob soged: “Sibad-wawaad-oburgwilegega-bukwad nue be sabguo.

\VS{5}Ar dulemar a-sibad-wawaad-bakmalad yogasaar sabsuli oburgwemalad. Ar dule-sibad-wawaad-manigi-ukmalad sogmalad: ‘Bab-Jehová-e-nug odummolesun, emigindi an mani-ibedid.’ Ar sibad-wawaad-akwed-dulemarbela gwen bai e-sibad-wawaad daksurmalad.”


\par }{\PP \VS{6}Bab-Jehová soged: “Deyopira, dulemar-we-yargi-gudimalad bar an sabguosurmogad. Dulemar-e-dikarba-yar-baid-baidgi-bukwamaladga an urmakoed, degi, e-reyga an urmakbaloed. Ar e-yar-naidi bela oitonanaile, bendakega an naosulid.”


\par }{\PP \VS{7}Degisoggu, ibmar-ukmalad sibad-wawaad-oburgwega-urbisadi, an akwedigussunnad. Sibad-wawaad-edarbed-e-suar-walabo an susad: Suar-wargwen Graciaʼye an onug-imaksad. Baiddi, Uniónʼye an onug-imaksabalid. An sibad-wawaadmar-akwedigussunnad.

\VS{8}Nii-wargwengi, sibad-wawaad-edarbemalad-walapaa an e-arbaedgi onosad.

\par }{\PP Degi-inigwele, an sibad-wawaadmar budar dakalid, sibad-wawaadmarmoga budar an-dakarmarmogad.

\VS{9}Degisoggu, an ega sogdesunnad: “Bar an bemar-akwega guosulid. Ar na be burgwebimaladi, burgwemarsundo. Ar na be yoggubimaladi, yoggumarsundo. Ar dula-bemaloeddi, na dukin-dukin gunmarsunna.”


\par }{\PP \VS{10}Geb degine, an suar-Graciaʼye-onugsasad sussunnad, geb an a-suar bichisad. Deyobi, an bela dulemar-yar-baid-baidgi-bukwamaladbo-igar-mesisadi, obelononikid.

\VS{11}A-ibagine, igar-maid bela bergunonikid. Dule-sibad-wawaad-manigi-ukmalad an-dakbukmaladi, wisgunonimalad, we, Bab-Jehová-gayaburba guye.


\par }{\PP \VS{12}An ega sogded: “Ar be nabir-itomalale, an-arbasad be an-bennukmala. Degisulile, mani na be sumarsunna.” Unnila mani-gwadurgwen-gakambe (30) an-bennuksamalad.

\VS{13}¡Weyob-gargegu an-uklegega anga nasiksamalad!

\par }{\PP Geb degine, Bab-Jehová anga sogded: “Anse-goled-neggi mani-ulu-siidgi be egwannae.” Degisoggu, an mani-gwadurgwen-gakambegwad (30) susad. Bab-Jehová-neggi mani-ulu-siidgi an egwannonikid.


\par }{\PP \VS{14}Geb sorbali, suar-baid-Uniónʼye an onug-imaksadi, an bichisad. Deyobi, Judá-dulemar Israel-dulemarbogwa gwenatigwar-igar-maidi, an obelononikid.

\VS{15}Geb Bab-Jehová anga sogded: “Sibad-wawaad-edarbed-binsaedsulidaedyob be mor-yoe.

\VS{16}Ar we-yar-naidgi, sibad-wawaad-edarbed, sibad-wawaad-burgwedani-gudimalad-gwen-baisur-daked, an ogwisgunonikoed. We-dule, sibad-wawaad-senigana gwen aminaosulid. Sibad-wawaad-nailikgusmalad gwen onudakosurbalid, sibad-wawaad-bonisurmalad gwen masgi omaosurbalid. We-dule, aka sibad-wawaad-wardadamalad gutoed, sibad-wawaad-e-gonasimar e-ibe-ungenai gudoed.”


\par }{\Q \VS{17}¡Sibad-wawaad-edarbed-isgana, be duledar-wiles!

\par }{\QB ¡E-Sibad-wawaadmar-metenaded, be duledar-wiles!

\par }{\Q E-swida es-suidgi nailikguena gadin,

\par }{\QB e-ibya-nuedsikid esbipise onolesana gadin.

\par }{\Q E-swida bela e-ibe burgwar-gusana gadin.

\par }{\QB E-ibya-nued sommoor-gusana gadin.




\par }{\MS 10. JERUSALÉN-NEGGWEBUR-OLLORGUNONIKOED

\par }\Chap{12}{\MR (12:1–13:9)

\par }{\PP \VerseOne{1}Bab-Jehová Israel-dulemargi we-gayaburbaba sunmaknaid.

\par }{\Q Bab-Jehová-bela-mogirmar-nasiksad,

\par }{\QB napa-e-billigan-mesisad,

\par }{\Q dulemarga-burba-dulad-uksad, weyob soged:


\par }{\PP \VS{2}“Jerusalén-neggwebur inna-gagbidga an obinyoed. Bela neggweburmar-e-dikarba-bukmalad ese omumsalemaloed. Judá-yar, degi, Jerusalén-neggwebur, e-isdarmalad ebiris bukunonikoed.

\VS{3}Bela we-napneggi dulemar-yar-baid-baidgi-bukwamalad Jerusalén-obelogega na atomaloed.

\par }{\PP ”A-ibagine, bela neggweburmarga Jerusalén-neggwebur akwa-dummad-sabsur-aidikuedyob an imakoed. Dulemar, a-akwa-onirbiedi ese maad guoed.”


\par }{\PP \VS{4}Bab-Jehová soged: “A-ibagi, molimar an bela ogwayoed, dule-moli-birgi-simalad surbinsa-itogega an imakoed. Ani, an Judá-dulemargi nakulegoed. Bela dulemar-yar-baid-baidgi-bukmalad-e-molimar aku-atake an imakoed.

\VS{5}Geb degine, Judá-dule-dummagan-nuga-nikamalad, sogdemaloed: ‘Jerusalén-dulemar-e-ganguedi, e-Bab-Dummad-Jehová-Bela-Gangued-Nika-Maid gued.’


\par }{\PP \VS{6}”A-ibagine, Judá-dulemar-e-dummagan sapurgi soo-gamaiyob an imakoed. Ibmar-duk-dukgwen-bukwad-abargi soo-gamaiyob an imakoed. Bela neggweburmar-e-dikarba-bukwamalad ese gummakoed. Jerusalén-dulemardina, gannar e-neggweburgi ambikunonimaloed.


\par }{\PP \VS{7}”Ani, Bab-Jehová, Judá-dulemar-inse bendakoed, adi, David-e-wagan, degi, Jerusalén-dulemar, mer bur Judá-dulemarba nuga-nika itomalagar.


\par }{\PP \VS{8}”A-ibagine, ani, Bab-Jehová, Jerusalén-dulemar an bendaknonikoed. A-dulemar-abargi dule-nollogudiidi, Davidʼyob gunonikoed. Rey-David-neguya, Bab-Dummadyob gunonikoed. Bab-Jehová-e-baliwituryob emar-idu-nadapi gunonikoed.


\par }{\PP \VS{9}”A-ibagine, bela dulemar Jerusalén-neggwebur-obelogega-danimaloedi anse bergumaloed.

\VS{10}Rey-David-neguyagi, degi, Jerusalén-dulemargi burba-nued-binsaed, degi, burba-Bab-Dummadse-goled an odegoed, geb ansik atakdemaloed. Ar igi-dule e-machi-wargwenna-nikad-e-ibe-burgwisadba wile-itonadae, deyobi, Jerusalén-dulemar dule-sabsur-naibigusadga wile-itonanai gumaloed. Ar igi-dule e-machi-sailagined-burgwisadba bonaidae, deyobi, bela-bela bonanai gumaloed.


\par }{\PP \VS{11}”A-ibagine, ar igi Meguido-nebagi bab-dummad-Hadad-Rimónʼga bonanaidae, deyobi, Jerusalén-neggweburgi dummad-bonanai gumaloed.

\VS{12}Bela yar-naidgi, neguya-neguyagi wile-itonanai gumaloed:

\par }{\Q David-e-gwenadgan bonanai gumaloed,

\par }{\QB e-omegan, bonanai gumarmogoed.

\par }{\Q Natán-e-gwenadgan bonanai gumaloed,

\par }{\QB e-omegan, bonanai gumarmogoed.


\par }{\Q \VS{13}Leví-e-gwenadgan bonanai gumaloed,

\par }{\QB e-omegan, bonanai gumarmogoed.

\par }{\Q Simei-e-gwenadgan bonanai gumaloed,

\par }{\QB e-omegan, bonanai gumarmogoed.


\par }{\Q \VS{14}Bela gwenadgan-bamalad bonanai gumaloed,

\par }{\QB e-omegan, bonanai gumarmogoed.”




\par }\Chap{13}{\SH Bab-Dummad e-dulamar-swilidik imakoed
\par }
{\PP \VerseOne{1}Bab-Jehová sogdebalid: “A-ibagine, Rey-David-e-gwenadgan-e-isgued-eliega, degi, Jerusalén-dulemar-e-isgued-eliega, dii ariomai guoed.


\par }{\PP \VS{2}”A-ibagine, we-yargi ibmar-bab-dummadga-imaklediid-e-nugmar an elinonikoed. Bipisaale bar ese gorlenai guosulid.”

\par }{\PP Bab-Jehová-Bela-Gangued-Nikad weyob soged: “Deginbali, we-yargine, e-bab-dummagan-gayaburba-barsogmalad, degi, bela burba-isgana an obelogoed.

\VS{3}Ar amba dule-gwensak Bab-gayaburba-barsogdii gualile, e-babgan ega sogdemaloed: ‘Bab-Jehová-nuggi be gakansadiiye. Degisoggu, be-oburgwilegergebye.’ Ar na Bab-Jehová-gayaburba-barsogedga-imaksad-ular, e-babgan es-suidgi ewarar a-dule-oburgoed.


\par }{\PP \VS{4}”A-ibagine, Bab-gayaburba-barsogmalad gakansaar-sunmaksad-ulale, bingegudmaloed. E-mor-ibmar-ukagi-makaled-yoi bar emar-yardakosurmalad.

\VS{5}We-dulemar sogdemaloed: ‘An Bab-Dummad-gayaburba-barsogedsulid. Unnila an sapurgi-arbaed-duled. An sapingwa-akale, sapur-duled.’

\VS{6}Ar dule-wargwen, ese egichialile: ‘Be-argangi nailikgusad-igar-maidi, ¿igi be gusa?’ Weyob emar-abin-imakdoed: ‘We-an-nailikgusadi, an-aimar-neggi an-naibi-imaksamalad.’ ”


\par }{\SH Sibad-wawaad-edarbed-nailikgusad
\par }
{\Q \VS{7}“Es-suid, be an-sibad-wawaad-edarbed onailiksae.

\par }{\QB An dulegi-bensurgudiidgi be yoledage.

\par }{\QB Ani Bab-Jehová-Bela-Gangued-Nikad weyob soged.

\par }{\Q Sibad-wawaad-edarbed be oburgwe.

\par }{\QB Deyobi, sibad-wawaadmar duurmakdemaloed,

\par }{\QB geb an e-burwigana obelogoed.


\par }{\Q \VS{8}Dulemar we-yargi-bukmalad-e-walapaagwadgi, warbo bergumaloed.

\par }{\QB Unnila wargwen burgosulid.

\par }{\QB Ani Bab-Jehová weyob soged.


\par }{\Q \VS{9}Degi-inigwele, we-dule-durgusmaladdi, an soogi odurdakoed.

\par }{\QB Ar igi mani swilidik-guega soogi-dulege, deyobi, an swilidik imakoed,

\par }{\QB ar igi or soogi wilubdaklege, deyobi, an wilubdakoed.

\par }{\Q Geb degine, we-dulemar anse gornanai gumaloed,

\par }{\QB geb an, abin-imakoed.

\par }{\Q An sogdoed: ‘Wemar, an-dulamalad.’

\par }{\QB Wemar sogdemogoed: ‘Bab-Jehová, anmar-Bab-Dummadid.’ ”




\par }{\MS 11. BAB-JEHOVÁ, JERUSALÉN-DULEMAR-NAKWEGA IMAKOED

\par }\Chap{14}{\MR (14:1-21)

\par }{\SH Bab-Jehová reyga megnonikoed
\par }
{\PP \VerseOne{1}“¡Jerusalén-neggwebur! Bab-Jehová-e-iba danikid. A-ibagine, be-ibmar be-galimbabali mimilenai gudoed.

\VS{2}Bela dulemar-yar-baid-baidgi-bukmalad bemargi bila-onodagega an imakoed. We-dulemar be-yar sunonimaloed, be-neggi-ibmar-nikadi be-ibe sumaloed, degi, be-omegangi dodomaloed. Be-dulemar-negabar aineba gales seledmaloed. Bamaladdi, bemaloed.

\VS{3}Geb degine, Bab-Jehová nonikoed. Igi-bila-onoleged-ibagi urwelegeyob, we-dulemarbogwa urwenonikoed.


\par }{\PP \VS{4}”A-ibagine, Bab-Jehová Olivo-Yar-birgi gwisgunonikoed. We-yar Jerusalén-neggwebur-dad-nakwedsik siid. Olivo-yar dad-nakwedsiki dad-argwanedse sogabo maridoed. A-abargine, neba-dummad nagunonikoed. Yar-marisad-gwensak, dad-nakwed-argan-sapiledsik signonikoed, yar-baid-marisaddina, dad-nakwed-argan-nuedsik signonimogoed.

\VS{5}Bemar yarmar-imbaba-neba-naguoedba wakitemaloed. Ar we-neba Azal-neg-nugadse nai guoed. Ar igi Judá-e-rey-Uzías-ibagangi negabandur-nasgua, dulemar wakinmamaigusa, deyobi, bemar wakinmaloed. Geb degine, an-Bab-Dummad-Jehová e-sordamarmala danikoed.


\par }{\PP \VS{6}”A-ibagine, neg-ibgined, degi, neg-dambed naguosulid.

\VS{7}A-ibayobi iba-baigan naguosulid. A-ibagi, igi-ibmar-guoe, unnila ani Bab-Jehováʼbi wisid. A-ibagi, neg-ibgined, degi, neg-mutikid naguosulid. Ar unnila neg mee nai guoed.


\par }{\PP \VS{8}”A-ibagine, Jerusalén-neggwebur-akale, diwar ariomai guoed. A-diwar, yorgine, degi, dii-wiedgi, dinguosulid. E-dii, abala Demar-Gagbidye-nugadsik ariomai guoed. Abala, Demar-Dummadye-nugadsik ariomai gubaloed.

\VS{9}Bab-Jehová, bela-napneg-naid-e-reyga megnonikoed. A-ibagine, Bab-Jehováʼbi Bab-Dummadga mai guoed. E-nugbi unnila itolegoed.


\par }{\PP \VS{10}”Jerusalén-neggwebur-dad-nakwed-argan-nuedsik Gebaʼye-neg-nugad-akale, Rimónʼye-neg-nugadse, bela yar neba-dummadga nagunonikoed. Jerusalén-neggweburdina na e-yar-niba sii guoed. Agine, e-yawagak-Benjamínʼye-nugad-akar, e-yawagak-Ánguloʼye-nugadse dulemar megega ambikunonimaloed. Yawagak-Ánguloʼye-nugad-iduar yawagak-sered gwisgusgusad. Deginbali, Hananeel-neg-suid-gwichid-akale, rey-uva-eguruleged-negse dulemar megega ambikunonibaloed.

\VS{11}Jerusalén-neggweburgi gannar dulemar megega ambikunonimaloed, agi neg-bogidik nagunonikoed, bar bipisaale obergulegosulid.


\par }{\PP \VS{12}”Ar Bab-Jehováʼdi, bela dulemar-yar-baidsikid-nonimalad Jerusalén-dulemargi-bila-onosmaladi, we-bonigangi naibigumaloed: We-dulemargala e-san nungudoed, e-ibyagwag nungudoed, e-gwabin ega nungudbaloed.

\VS{13}A-ibagine, Bab-Jehová a-dulemar bela-bela-dobguega imakoed. Na e-sordamargi aibinnanai gumaloed, degi, na muchub-muchub oburgwenanai gumaloed.

\VS{14}Judá-dulemar a-dulemargi Jerusalén-neggweburse bila-onononimarmogoed. E-dikarba neggweburmar-baigan-bukwamalad-ibe, ibmar-nuegan-wenanai gumaloed. Deginbali, ormar-bukidar, mani-bukidar, mormar-bukidar e-ibe sumarbaloed.

\VS{15}Deyobi, boniganse molimar, moli-uaya-senigan, moli-yargan-muregedmar, moli-uayasuidmar, degi, e-neg-danar-danar-bukwadgi bela ibdurgan-gudimalad oitolemarmogoed.


\par }{\PP \VS{16}”A-sorbali, Jerusalén-dulemargi bela dulemar-yar-baid-baidginmalad-bila-onoapgusmalad-durgusmaladi, birga-ilibali, Rey-Bab-Jehová-Bela-Gangued-Nikad-e-nug-odummogega nanagwisgumaloed, deginbali, Neg-Matargana-E-Iba-onomalaga nanagwisgumarbaloed.

\VS{17}Ar abar-dulemar-we-napneggi-bukwamalad, Rey-Bab-Jehová-Bela-Gangued-Nikad-e-nug-odummogega, Jerusalén-neggweburse-dagsurdibe, e-yargine dii wiosulid.

\VS{18}Ar Egipto-dulemar dagsurmardibe, e-yargi dii wiosulid. Deginbali, Bab-Jehová dulemar-yar-baigangi-bukmalad Neg-Matargana-E-Iba-onogega-dagsurmaladgi boni-barmidagoedi, Egipto-dulemargi barmidabaloed.

\VS{19}Deyobi, Egipto-dulemar, degi, dulemar-yar-baid-baidgi-bukmalad Neg-Matargana-E-Iba-onogega-dagsurmaladi, sabsur-odurdaklemaloed.


\par }{\PP \VS{20}”A-ibagine, moli-e-dolo-den-den-gornanaidgi weyob narmakar naguoed: ‘BAB-JEHOVÁʼGA NUG-IMAKLEGALED.’ Bab-Jehová-neggi bormomar-bukwadi, nogmar ibmar-ogumakar-ukleged-aila-asabin-bukwadyob islidiki gunonimogoed.

\VS{21}Bela Jerusalén-neggweburgi-bormomar-bukwad, degi, bela Judá-yargi-bormomar-bukwad, Bab-Jehová-Bela-Gangued-Nikadga nug-imaklenonikoed. Bela dulemar ibmar-ogumakar-ukalile, we-bormomar ebumaloed, agi ibmar-dunai gumaloed. A-ibagine, Bab-Jehová-Bela-Gangued-Nikad-neggi, dulemar-manigi-ibmar-ukmaladi bar gudii guosulid.”

\par }