\NormalFont\ShortTitle{Joel}

{\MT JOEL-GARDA

\par }{\MTB JOEL

\par }{\IMTB GEBE-SOGLENAID

\par }{\IMT Garda-nug

\par }{\IP {\IT{Joel-Garda.}} Joel, Bab-Dummad-gayaburba-barsogdii gusad. We-dulede, Petuel-machid.
{\IT{Bab-Dummad, Jehováʼye,}} Joel-nug obarileged.

\par }{\IS Joel-Gardagi weyob sunmaklenaid

\par }{\IP Anmar dakdele, reymar-garda-sogbogwadgi ibmar-soglenaid-balillasaar anmarga Joel e-gardagi sunmaknaid (2 Reyes 25:1-26). Bur bule Joel Jerusalén-neggweburgi sunmakdii gusad. We-ibagangine, Jerusalén-neggwebur Judá-yargi-neggweburmar-e-sailaga siid. Joel, Judá-dulemarga Bab-Dummad-ibagan-danikoedgi sunmaksabalid.

\par }{\IP We-gardagine, weyob ilemakar sunmaklenaid:

\par }{\IO 1. Yoedse sesmarse neg ibitogoed, degi, Bab-Jehová-E-Iba-Danikid (1:1–2:2a).

\par }{\IO 2. Bab-Jehová-E-Iba-Danikidgi gannar sunmaklenaid (2:2b-11).

\par }{\IO 3. Bab-Jehová-dule-wiledaked (2:12-27).

\par }{\IO 4. Bab-Dummad-e-Burba-Isligwaled aidenonikoed (2:28-32).

\par }{\IO 5. Dule-yar-baid-baidgi-bukmalad sabsur-odurdaklemaloed (3:1-15).

\par }{\IO 6. Judá-dulemar-bendaklenonikoed (3:16-21).

\par }{\IP Be itogua.



\par }{\MS 1. YOEDSE SESMARSE NEG IBITOGOED, DEGI, BAB-JEHOVÁ-E-IBA-DANIKID

\par }\ChapOne{1}{\MR (1:1–2:2a)

\par }{\PP \VerseOne{1}Bab-Jehová Petuel-machi-Joelʼga gayaburba sognonikid.

\par }{\SH Sesmar neg-oitosad
\par }
{\PP Joel, Israel-dulemarga weyob sogded:


\par }{\Q \VS{2-4}“Bemar, sapin-dummagan-gumalad, nue itomalo.

\par }{\QB Bela we-yargi-gudidimalad, nue itomalo.

\par }{\Q Ses-danagwen-gudimalad-ibmar-guchagusad-obesadi,

\par }{\QB sorba ses-dummagan-gudidimalad gunnonimalad.

\par }{\Q Geb ses-dummagan-gudidimalad-ibmar-guchagusad-obesadi,

\par }{\QB sorba ses-sapingana gunnonimarmogad.

\par }{\Q Geb ses-sapingana-ibmar-guchagusad-obesadi,

\par }{\QB sorba ses-burwigana gunnonimarmogad.

\par }{\Q Be-dadgan-ibagangi, ¿ar weyobi neg-gusa?

\par }{\QB Bemar-emi-dulagudimaladgi, ¿ar bemar weyob neg-dakdimala?

\par }{\Q Emi, be-mimmigangala, be we-ibmar sogmala,

\par }{\QB adi, be-mimmigan na e-mimmiganga sogmarmogaga,

\par }{\QB deginmoga, a-mimmigan na e-wagan-danimaloedga sogmarmogoed. 

\par }{\BB \par }
{\Q \VS{5}”¡Mummugan, atakmala, be bomala!

\par }{\QB Bela-gadi-vino-gobmalad be nunmak itomala,

\par }{\Q ar ade, vino-binid bemar-annik sulesad.


\par }{\QB \VS{6}Ar dule-yar-baidgi-bukmalad-gandikmalad-bukidar, an-yargine ubononikid.

\par }{\Q E-nugarmar, achumigur-nugarmaryobi nikamalad.

\par }{\QB E-nugar-suigan, achumigur-e-ome-nugaryobi nikamalad.


\par }{\Q \VS{7}An-uva-dubmar-digar-naid obelosmalad.

\par }{\QB An-higuera-sapimar daas-daas-imaksad.

\par }{\Q Bela e-uka yaas-yaas-imaksamalad,

\par }{\QB e-anagan swanga imaksamalad.

\par }{\QB Bela omukusmalad.


\par }{\BB \par }
{\Q \VS{8}”An-dulemar, yagwa wile-itoged-mor-yoi na machered-abesiid-ei-burgwisadba-boedyobi, bomalad.


\par }{\QB \VS{9}Bab-Jehováʼse-goled-neggi ibmar-gwag-orosgi-dakleged-ukleged bar uklesulid,

\par }{\QB degi, vinoʼmar bar uklesurbalid.

\par }{\Q Dule-irwa-Bab-Dummadse-gormalad Bab-Jehováʼga-arbamaladi, bomarmogad.


\par }{\QB \VS{10}Nainumar bela swanga nanaid,

\par }{\QB e-napamar bela dinna naded.

\par }{\Q Bela ibmar-gwag-orosgi-dakleged bergusad,

\par }{\QB vinoʼmar bela dinguded,

\par }{\QB olivoʼmar bela berguded.


\par }{\BB \par }
{\Q \VS{11}”Bemar, sapurgi-arbamalad, bemar uva-dubgi-arbamalad, ibmar-gwag-trigoʼye-nugad-bela-dingusadba,

\par }{\QB ibmar-gwag-cebadaʼye-nugad-bela-dingusadba, be bomala.

\par }{\Q Ar bela ibmar-gwagmar-welesadi oitolesad.


\par }{\Q \VS{12}Uva-dubmar bela dinguded,

\par }{\QB sapi-higueraʼye-nugad, bela burgwided.

\par }{\Q Sapi-granadoʼye-nugad bela dingudmogad,

\par }{\QB ogobgi-dakleged, manzana-sapimar, dingudmalad.

\par }{\Q Bela sapimar-gwigwichid dingudmalad.

\par }{\QB Dulemar-e-yeer-itodiidse-bakale, e-ibe bergunonikid.”


\par }{\SH Isgued-barsogmarye gorlenaid
\par }
{\Q \VS{13}Dule-irwa-Bab-Dummadse-gormalad, be wile-itomar,

\par }{\QB wile-itoged-mor be yomar.

\par }{\Q Bab-Jehováʼga-ibmar-ukleged-ailagi-arbamalad,

\par }{\QB naibid-dummad be itomar.

\par }{\Q An-Bab-Dummadga-arbadimalad, be dagmala,

\par }{\QB wile-itoged-mor-yoi, be oibomar,

\par }{\Q ar ibmar-gwagmar, degi, vinoʼmar

\par }{\QB Bab-Dummadse-goled-neggi bar uklesulid.


\par }{\Q \VS{14}Bela dulemarse gormala,

\par }{\QB mer-bar-mas-gulleged-iba be nasikmalo.

\par }{\Q Be-Bab-Dummad-Jehováʼse-goled-neggi, girmar-dummagan be onmakmala,

\par }{\QB bela dulemar-we-yargi-gudidimalad be onmakmala,

\par }{\Q agi Bab-Jehováʼse ise-gollar imakmala.


\par }{\BB \par }
{\Q \VS{15}¡Iba-buledi danikid!

\par }{\QB ¡Bab-Jehová-e-iba bato warmakdanikid!

\par }{\Q Bab-Dummad-Bela-Gangued-Nika-Maid-e-iba,

\par }{\QB ibmar-bergued-iba guoed.


\par }{\BB \par }
{\Q \VS{16}Anmar-masgulleged, ¿anmar-wagab anmar-ibe sulenai gussursi?

\par }{\QB Anmar-Bab-Dummadse-goled-neggi anmar-wergued, anmar-yeer-itoged,

\par }{\QB ¿anmar-ibe osulolessursi?


\par }{\Q \VS{17}Ibmar-gwag diglesa-inigwele, degite, bela nungusad.

\par }{\QB Ibmar-saboleged-neg isgus-sii.

\par }{\Q Ibmar-gwag-saboleged-negmar bela bibichisad.

\par }{\QB Ar ibmar-gwagmar bela dingusmalad.


\par }{\Q \VS{18}Ibiyobi molimar masbina gornanai.

\par }{\QB Moli-bebe-nikamalad masgunned satedbali oes gaamakdidimalad.

\par }{\Q Sibad-wawaadmar deyobi gudidimarmogad.


\par }{\BB \par }
{\Q \VS{19}Bab-Jehováʼye, an bese ise-wilegar goled,

\par }{\QB ar ade, nainumargi gagan-nanaid soo ogumaksad,

\par }{\QB bela sapimar-gwigwichid ogumaksad.


\par }{\Q \VS{20}Bab-Jehová, amba ibmar-durganse-bakale, bela-bela be-amimalad,

\par }{\QB ar ade, bela diwarmar-mamaidi dingusad,

\par }{\QB nainumargi gagan-nanaid soo ogumaksad.




\par }\PoetryChap{2}{\Q \VerseOne{1}Sión-yargine gar-trompeta ogormar,

\par }{\QB an-yar-islidikidgi neg-owisoleged-gar be ogormar.

\par }{\Q Bela dulemar-we-yargi-gudimalad wawanmakmar,

\par }{\QB ar ade, Bab-Jehová-danikid-e-iba mosad,

\par }{\QB ar bato nue-warmaksad.


\par }{\Q \VS{2}A-ibagi, negasichid nagunonikoed,

\par }{\QB neg gudure sigoed.

\par }{\Q Mogirmar-gudureged nagunonikoed,

\par }{\QB neg daas sigoed.

\par }{\MS 2. BAB-JEHOVÁ-E-IBA-DANIKIDGI GANNAR SUNMAKLENAID

\par }{\MR (2:2b-11)

\par }{\Q Igi neg-oibodanikile, bela yarmargi neg-mee imakdanidae,

\par }{\QB deyobi, dule-bukidar dule-bulegana danimaloed.

\par }{\Q Epenne we-dulemaryobid dulemar gwen dakledisulid,

\par }{\QB deginbali, yoedsega dulemar-deyobid gwen daklegosurbalid.


\par }{\Q \VS{3}We-dulemar sooyobi gumalad,

\par }{\QB bela ese ibmar gummaked.

\par }{\Q We-dulemar-nonikoed-iduale, soo bela ibmar-ogumaked,

\par }{\QB we-dulemar-nasad-sorbali, soo bela ibmar-obeloged.

\par }{\Q We-dulemar, amba yoo dagegua,

\par }{\QB we-yar-naidi, Edén-nainuyobi daklegenad.

\par }{\Q We-dulemar, we-yargi-nasmargua,

\par }{\QB e-sorbali, yar, nega-dulesulidganyob nagusad.

\par }{\QB E-ganguedgi ibmarmar geg wakinned.


\par }{\Q \VS{4}E-gangued, moliyob gangumalad.

\par }{\QB Dulemar-moli-birgi-abarmakmaidyob abarmakmalad.


\par }{\Q \VS{5}Yar-birgi ichomakdemalale, bila-onomalad-ur-napagined-gollomakedyob, oimakmalad.

\par }{\QB Igi-gagan-dinnagana soose-gummakdele, gormamaidae,

\par }{\QB deyobi gollomakmalad.

\par }{\Q Igi-bila-onomalad-bulegan, bila-onogega guagwar bukmala,

\par }{\QB deyobi gumalad.


\par }{\BB \par }
{\Q \VS{6}We-dulemar-asabin bela dulemar-we-napneggi-bukmalad gwakidmalad,

\par }{\QB bela e-niga argwatemalad.


\par }{\Q \VS{7}Bila-onomalad-buleganyobi urwemalad,

\par }{\QB bila-onomaladyobi galumar-birgi nakwe-nakwe imakmalad.

\par }{\Q Bela ilekwaa na e-igarba namaloed

\par }{\QB gwen igar-baid-baidsik-nadapi gumalosulid.


\par }{\Q \VS{8}Na muchub-muchub-yolenanai gumalosulid,

\par }{\QB na ilemakar nadapmaloed.

\par }{\Q Sigu-egi-milemamaid-abinni,

\par }{\QB amba ilekwaa nadapi gumaloed.


\par }{\Q \VS{9}We-dulemar neggweburgi sabsur ubononimaloed,

\par }{\QB galumar-matusulid-mamaid-birgi abarmakdimaloed.

\par }{\Q Negmargi nakwe-nakwe imaknonimaloed,

\par }{\QB dule-atursamaladyobi, yawagak-seniganaba dognonimaloed.


\par }{\BB \par }
{\Q \VS{10}We-dulemar-bila-onomalad-abin napneg wawanmakdoed,

\par }{\QB nibneg giglimakdoed.

\par }{\Q We-dulemar-abin dada, degi, nii sichii nadoed,

\par }{\QB bela niisgwamala bar gaosulid.


\par }{\Q \VS{11}Bab-Jehová, e-sordamar-idu-nadapi,

\par }{\QB maryob e-gaya-goled itogega imakoed.

\par }{\Q Bab-Jehová-e-sordamala bukidarad,

\par }{\QB e-igar-uksadba-ibsamaladi, gege ebisleged.

\par }{\Q Bab-Jehová-danikid-e-iba gwayed-dummadid, dobed-dummadid.

\par }{\QB ¿Doa abin-gwisguoe?


\par }{\MS 3. BAB-JEHOVÁ-DULE-WILEDAKED

\par }{\MR (2:12-27)

\par }{\SH Isgued na be barsogmarsun
\par }
{\PP \VS{12}Bab-Jehová weyob soged:

\par }{\Q “Emigindi, bela-bela be-gwage-ulubgine be an-amimala,

\par }{\QB mas-gunsuli be gudii gumar,

\par }{\QB be bomar, degi, be naibi itomar.”


\par }{\BB \par }
{\Q \VS{13}Wile-itogedbali, mer mor-esirmakedgi be binsamar.

\par }{\QB Unnila gwagegi nunmaked-dummad-itonai be gumar.

\par }{\Q Be-Bab-Dummad-Jehová be gannar amimar,

\par }{\QB ar ade, Bab-Dummad, dule-nuedid, dule-wiledakedid,

\par }{\Q Gwae-gwae urwesulid, bela-bela emar-sabgumaid,

\par }{\QB sabsur-odurdakoye-sogda-inigwele, igi-barsaye sogdedaed.


\par }{\Q \VS{14}Abakale, Bab-Dummad binsaed gwakalile, igi-barsaye sokalile,

\par }{\QB deyobi, anmargi ise-nued binsaoed.

\par }{\Q Ibmar-gwag-ukleged, degi, vinoʼmar,

\par }{\QB Bab-Dummad-Jehováʼgadga guoed.


\par }{\BB \par }
{\Q \VS{15}Sión-yar-birgi gar-trompeta ogormalo,

\par }{\QB dulemar-onmakega ese gormalo,

\par }{\QB masgullesulid-iba nasikmalo.


\par }{\Q \VS{16}Bela dulemar-bukwad-onmakega imakmalo,

\par }{\QB bela dulemar swilidik ambikumalo.

\par }{\Q Sapin-dummagan bela onmakmalo,

\par }{\QB burwigana onmakmalo,

\par }{\QB goemarse-bakale, onmakmalo.

\par }{\Q Emisgwa-ome-nikusad e-gabedneggi nodage,

\par }{\QB emisgwa-sui-nikusad e-gabedneggi-maidgi nodamoga.


\par }{\Q \VS{17}Bab-Dummad-neg-yawagak-siid,

\par }{\QB degi, ibmar-ukleged-aila-siid,

\par }{\Q amar-imbagi, dule-irwa-Babse-gormalad Bab-Jehováʼga-arbamaladi, be bomala.

\par }{\QB Weyob sognanai be gumala:

\par }{\Q “Bab-Jehováʼye, be wile be-dulamar dake.

\par }{\QB Mer be-dulamar-nug-oichogega be imake,

\par }{\QB mer dulemar-yar-baid-baidgi-bukmalad be-dulamargi dodogega be imake.

\par }{\Q Ibiga dulemar-yar-baid-baidgi-bukmalad sogmaloe:

\par }{\QB ‘¿Ar bia e-Bab-Dummad nadsunna?’ ”


\par }{\BB \par }
{\Q \VS{18}Geb degine, Bab-Jehová na e-sabgued e-yarga oyosad,

\par }{\QB e-dulamar egi-isgussuliyobi daksad.


\par }{\SH Bab-Jehová e-dulamar-ese-wilenaid-abin-imaksad
\par }
{\PP \VS{19}Bab-Jehová e-dulamarga weyob sogded:

\par }{\Q “An bemarga ibmar-gwag ukoed,

\par }{\QB vinoʼmar, degi, olivo-gwallu ukbaloed.

\par }{\Q Bemar we-ibmarmargi immelemaloed.

\par }{\QB Dulemar-yar-baid-baidgi-bukmalad bemargi dodomalaga bar an imakosulid.


\par }{\BB \par }
{\Q \VS{20}”Dule-dad-nakwed-argan-sapiledsik-danikid an bemargi-banguega imakoed,

\par }{\QB a-dule, dule-buksurmaladsik, dule-negasulidganba an balimetoed.

\par }{\Q E-sordamar-idu-danimalad, dad-nakwedsik-demar-naidgi, didulegega an imakoed.

\par }{\QB E-sordamar-sorba-danimaladdi, dad-argwanedsik-demar-naidgi, didulegega an imakoed.

\par }{\Q E-muimar nunguega an imakoed,

\par }{\QB sunnasuli-yapannega an imakoed.”

\par }{\Q Bab-Jehová ibmar-dummagan imakoed.


\par }{\BB \par }
{\Q \VS{21}An-yargi-bukmalad mer-dobgumala,

\par }{\QB bur weligwar itomala, wergumala.

\par }{\QB Ar Bab-Jehová ibmar-dummagan imakoed.


\par }{\Q \VS{22}Ibdula-sapurbarmalad, mer dobgumala,

\par }{\QB ar gaganmar aramakdagoed.

\par }{\Q Sapimar bela sanmakdagoed,

\par }{\QB sapi-higueraʼye-nugadi, degi, uva-dubmar yeer sanmakdagoed.


\par }{\Q \VS{23}Sión-dulemar weligwar-itomar,

\par }{\QB be-Bab-Dummad-Jehováʼba be wergumarsun.

\par }{\Q Ar be-Bab-Jehová e-iba-sogedba bega dii owioed.

\par }{\QB Ar igi epenneunni, ibmar-digleged-idu dii owidae,

\par }{\Q degi, ibmar-gwag-weleged-idu dii owidae,

\par }{\QB deyobi bemarga dii-wied-ibagan nasikoed.


\par }{\Q \VS{24}Ibmar-gwag-saboged-negmar ibmar-gwag ena sigoed.

\par }{\QB Ibmar-gwagmar-egured-negmar vino ena sigoed.

\par }{\QB Olivo-gwallu ena sigbaloed.


\par }{\PP \VS{25}Bab-Jehová soged:

\par }{\Q “Ses-danagwen-gudimalad, ses-dummagan,

\par }{\QB ses-sapingana, ses-burwigan,

\par }{\Q birga-nasmaladgine bemar-ibe bela ibmar-gwag guchagusad,

\par }{\QB gannar bemar a-ibmarmar-nikuega an be-imakoed.


\par }{\Q \VS{26}Bemar obinebaka, nue-immelegedse gunmaloed,

\par }{\QB geb be-Bab-Dummad-Jehová-nug be odummomaloed.

\par }{\Q Ar ani be-Bab-Dummad-Jehová, bemarga ibmar-gegerdakleged imakoed.

\par }{\QB An-dulamar bar bipisaale, bingeguosurmalad.


\par }{\Q \VS{27}Geb degine, wisgumaloed,

\par }{\QB ani an Israel-dulemar-abargi gudiiye.

\par }{\QB Ani an e-Bab-Dummad-Jehová gued.

\par }{\Q Anyobid dule-baid sated.

\par }{\QB An-dulamar bar bipisaale, bingeguosurmalad.”


\par }{\MS 4. BAB-DUMMAD-E-BURBA-ISLIGWALED AIDENONIKOED

\par }{\MR (2:28-32)

\par }{\PP \VS{28}Bab-Jehová sogdebalid:

\par }{\Q “We-ibmar-gusad-sorbali, An-Burba bela-dulemargi an odenonikoed.

\par }{\QB Be-masmala, degi, be-bunamala, an-gayaburbagi sunmakdemaloed.

\par }{\Q Selebagusmalad gabdakdemaloed,

\par }{\QB sapingana negburgan dakdemaloed.


\par }{\Q \VS{29}A-ibagangi, An-Burba, mai-machergangi, mai-omegangi, an odenonibaloed.


\par }{\QB \VS{30}Ibmar-gegerdakleged nibneggine, napneggine, an oyogoed.

\par }{\Q Ablisbi neg-nagunonikoed,

\par }{\QB soo-dummad oyolegoed,

\par }{\QB degi, waa-bupurmagwichi neg gudoed.”


\par }{\Q \VS{31}Bab-Jehová-e-iba-dobegwar-itoleged-danikoed-idu,

\par }{\QB e-iba-gwayed-dummad-danikoed-idu,

\par }{\Q dad-ibegwar-ganaidi negasichidga gudoed,

\par }{\QB nii-ganaidi ablisgi-oglesayobi ginnitibi daklenonikoed.


\par }{\Q \VS{32}Bela dulemar e-Bab-Dummadga Bab-Jehová-imakmaladi, abonolemaloed.

\par }{\QB Ar igi Bab-Jehová sogsagusa,

\par }{\QB deyobi, Sión-yargi, Jerusalén-neggweburgi, abonoleged nikaoed.

\par }{\Q Bab-Jehová na dulemar-susagusadi,

\par }{\QB dulemar-dula-bemaloed-abargi gudii imakoed.




\par }{\MS 5. DULE-YAR-BAID-BAIDGI-BUKMALAD SABSUR-ODURDAKLEMALOED

\par }\Chap{3}{\MR (3:1-15)

\par }{\PP \VerseOne{1}Bab-Jehová weyob soged:

\par }{\Q “A-iba-nonikile, Judá-yarginmalad, degi, Jerusalén-dulemar,

\par }{\QB yar-baid-baidse-gales-selesgusmaladi, an gannar e-yarse senonikoed.


\par }{\Q \VS{2}Bela dulemar-yar-baid-baidgi-bukmalad an onmakoed,

\par }{\QB Josafat-Nebase-ambikuega an imakoed.

\par }{\Q Agine, an-Israel-dulamar-sabed-nukad,

\par }{\QB an we-dulemala sabsur-odurdakoed.

\par }{\Q Ar we-dulemar, an-dulamar yar-baid-baidse-oaisakiega imaksamalad,

\par }{\QB an-yar-naid mimismalad.


\par }{\Q \VS{3}We-dulemar ibmargi-wilubdakar an-dulamar-mimismalad.

\par }{\QB Omegan-gamba-imaked-muchub, burwigana uksamalad.

\par }{\Q We-dulemar na mumgumalaga,

\par }{\QB vino-muchub, bunamala manigi uksamalad.


\par }{\PP \VS{4}”Sidón-neggwebur, Tiro-neggwebur, degi, bela Filistea-yarginmalad, ¿ibiga bemar angi yolenanai? ¿Ar bemar bugedmai an-imakbimala? Ar deyob be an-imakbimalale, bemar-bugedmai-an-imakbimalad, bemargi emiskwaa aibinega an imakoed.

\VS{5}Ar bemar an-ibe or, mani atursasmalad. Deginbali, bemar an-ibmar-nuegan be-bab-dummadgan-negse be sesmarbalid.

\VS{6}E-yargi-dikasur-banguega bemar Grecia-dulemarga Judá-dulemar, degi, Jerusalén-dulemar uksamalad.


\par }{\PP \VS{7}”Emigindi, bemar wisgubi an abedo, bemar doa-dulemarga Israel-dulemar-uksamala, amar a-yargi-bukwadgi an onogoed. Ar igi bemar an-dulamar-imaksamala, deyobi an bemar-imakmarmogoed.

\VS{8}Judá-dulemarga be-masmala, be-bunamala, an manigi ukoed. Geb Judá-dulemar, Sabá-dulemarga ukmarmogoed. We-Sabá-dulemar dikasur yar-baidgi bukmalad.”

\par }{\PP Bab-Jehová weyob sogsad:


\par }{\Q \VS{9}“Dulemar-yar-baid-baidgi-bukwamaladga, be weyob sogmala:

\par }{\QB ‘Bila-onogega guakwaa ambikumala,

\par }{\Q Sordamar bila-onogega be barmide,

\par }{\QB Bela dule-bila-onomalad-bulegan urwega be guagwar bukumala.


\par }{\Q \VS{10}Napa-imumaladgi es-suigan be sobmala,

\par }{\QB es-doperegwadgi eswar be sobmala.’

\par }{\Q Dule-gegegwad soge:

\par }{\QB ‘¡An dule-gandikidye!’


\par }{\Q \VS{11}Dulemar-anmar-yar-dikarba-bukwamalad, gwae be dagmala,

\par }{\QB Josafat-Nebase be ambikudamala.”

\par }{\BB \par }
{\Q Bab-Jehová, be-dule-gandikmalad be odedage.


\par }{\BB \par }
{\Q \VS{12}“Dulemar-yar-baidgi-bukwamalad, be dagmala,

\par }{\QB Josafat-Nebase be dagmala.

\par }{\Q A-nebagine, dulemar-yar-baidgi-bukwamaladga igar-nabogega an signonikoed.


\par }{\QB \VS{13}Orosgi-dakleged-trigo goresale, igi es-doperegwadgi weledae,

\par }{\QB ayobi, an we-dulemar-imakoed.

\par }{\Q Uva-goresale e-nis-eguregala igi birgi gwirlege,

\par }{\QB ayobi, an we-dulemar-imakoed.

\par }{\Q Igi vino e-sigedgi engusadba dikarba aryomaidae,

\par }{\QB ayobi, we-dulemar-e-isgusad doggus wilub-obichad.”


\par }{\BB \par }
{\Q \VS{14}Neba-Decisiónʼye-nugadgine,

\par }{\QB dulemar-bukidara onmakdanikid.

\par }{\Q Neba-Decisiónʼye-nugadgine

\par }{\QB Bab-Jehová-e-iba warmakdanikid.


\par }{\Q \VS{15}Dad-ibeler-ganaid, degi, nii-ganaid bar gaosulid.

\par }{\QB Niisgwamar bar gaosurbalid.


\par }{\MS 6. JUDÁ-DULEMAR-BENDAKLENONIKOED

\par }{\MR (3:16-21)

\par }{\Q \VS{16}Bab-Jehová Sión-yar-akale, achumigur-nono-wawaadyobi binnasuli gordagoed.

\par }{\QB Jerusalén-neggwebur-akale, mar-goleyobi binnasuli sunmakdagoed.

\par }{\QB Bela napneg-naid, nibneg-naid, giglimakdoed.

\par }{\Q Ar Bab-Jehováʼdi e-dulamarga dukued-negga gunonikoed,

\par }{\QB Israel-dulemarga ganguedga gunonikoed.


\par }{\SH Bab-Jehová e-dulamargi ise-nued-binsamaid
\par }
{\PP \VS{17}Bab-Jehová e-dulamarga sogded:

\par }{\Q “Geb degine, bemar wisgunonikoed, ani an be-Bab-Dummad-Jehová,

\par }{\QB an-yar-Sión-islidikidgi an maid.

\par }{\Q Jerusalén-neggwebur islidikidga gunonikoed.

\par }{\QB Sordamar-yar-baidginmalad gandikidba bar egi ubogosurmalad.


\par }{\BB \par }
{\Q \VS{18}”A-ibagi, yarmargine, vino-osidikid aryonai gudoed,

\par }{\QB yar-seniganagine, moli-nunismar aryomai gudoed,

\par }{\QB Judá-dianmargine, diimar aryomai gudoed.

\par }{\Q Anse-goled-neggine, dii aryodagoed,

\par }{\QB we-dii, neba-Sitimʼye-nugad-ognai gudoed.


\par }{\Q \VS{19}Egipto-yar-naidi, sabsur-Judá-dulemar-imaksamalad-nukad, bela ibitogoed.

\par }{\QB Edom-yar-naidi, sabsur-Judá-dulemar-imaksamalad-nukad, nega-dulesulidganga binyoed.

\par }{\Q Ar wemar, Judá-yargine dulemar-gwen-ibmar-oakalossurmalad-ibe ablis eos gusmalad.


\par }{\QB \VS{20}Judá-yargi, degi, Jerusalén-neggweburgi, degisadegu dulemar bukwa gudoed.


\par }{\Q \VS{21}Dulemar-ibe-ablis-eosmalad, ¿baisur an dakoe?

\par }{\QB Suli, baisur geg an daked. An buged-mai imakedsegad.”

\par }{\Q Bab-Jehová, Sión-yargi megnonikoed.

\par }