\NormalFont\ShortTitle{1 Samuel}

{\MT SAMUEL-GARDA-GEBED

\par }{\MTB 1 SAMUEL

\par }{\IMTB GEBE-SOGLENAID

\par }{\IMT Garda-nug

\par }{\IP {\IT{Samuel-Garda-Gebed.}} We-garda sogabo narmaklesad. Samuel, Elí-sorbali, napi Israel-dulamarga igar-nabogedga megisad, degi, Bab-Dummad-gayaburba-barsogedga megisbalid. Samuel-nug obarileged,
{\IT{Bab-Dummadse-egislegaledye.}}

\par }{\IS Samuel-Garda-Gebedgi weyob sunmaklenaid

\par }{\IP We-gardagine, dulemar-e-warbaagwadgi sunmaklenaid: Samuel, Saúl, degine, David. Samuel-ibagansega, dule-igar-nabomalad-negsemaladi bergunonikid. Degi, Samuel dule-walabo reyga onug-imaksad. We-rey-gwensak Saúlʼye nugad. Baiddi, Davidʼye nugad.

\par }{\IP We-gardagine, weyob ilemakar sunmaklenaid:

\par }{\IO 1. Samuel-gwalulesad (1:1–2:11).

\par }{\IO 2. Samuel, Bab-Dummad-Gayaburba-Barsogedga gunonikid (2:12–3:21).

\par }{\IO 3. Bab-Dummad-Igar-Mesisad-Ulu (4:1–7:1).

\par }{\IOB 3a. Bab-Dummad-Igar-Mesisad-Ulu-sulesad (4:1-22).

\par }{\IOB 3b. Filistea-dulemar Bab-Dummad-Ulu gannar Israel-yarse barmismalad (5:1–7:1).

\par }{\IO 4. Israel-dulemar rey-igar onosmalad (7:2–16:13).

\par }{\IOB 4a. Samuel, Israel-dulemarga igar-nabogedga megisad (7:2-17).

\par }{\IOB 4b. Israel-yargi gebe-rey-megsokalid-igar (8:1–12:25).

\par }{\IOB 4c. Saúl, Reyga-megisgu, ibmar imaksad (13:1–15:35).

\par }{\IOB 4d. David, Saúl-anar Reyga nug-imaklesad (16:1-13).

\par }{\IO 5. David, Goliat-oburgwisad (16:14–17:58).

\par }{\IO 6. Saúl, Davidʼgi nobgusad, degi, isdardaksabalid (18:1–27:12).

\par }{\IOB 6a. Saúl, Davidʼgi nobed (18:1-30).

\par }{\IOB 6b. Saúl, David-oburgwebied (19:1-24).

\par }{\IOB 6c. Jonatán, Davidʼbo ai-nuedid (20:1-42).

\par }{\IOB 6d. David, Saúlʼgi wakichad (21:1–27:12).

\par }{\IO 7. Saúl, ner-bundor-Endorʼginedse idaksad (28:1-25).

\par }{\IO 8. David, Filisteaʼmargi, degi, Amalecʼmargi ibmar imaksad (29:1–30:31).

\par }{\IO 9. Saúl-burgwisad (31:1-13).

\par }{\IP Be itogua.



\par }{\MS 1. SAMUEL-GWALULESAD

\par }\ChapOne{1}{\MR (1:1–2:11)

\par }{\SH Ana Babse-mimmi-egichisad
\par }
{\PP \VerseOne{1}Efraín-yalaganba, Ramataimʼgi Suf-dule-wargwen maigusad. A-dule, Elcanaʼye nugad, Jeroham-e-machid. Jerohamʼdi, Eliú-e-machid. Eliúʼdi, Tohu-e-machid. Tohuʼdi, Zuf-e-machid. Zufʼdi, Efrateo-duled.

\VS{2}Elcana ome-warbo nikad: Wargwendi, Anaʼye nugad, baiddi, Peninaʼye nugad. Peninaʼdi mimmigan nikad, ar Anaʼdi mimmigan sated.


\par }{\PP \VS{3}Birga-irba, Elcana, Bab-Jehová-Bela-Gangued-Nikad-e-nug-odummogega, e-neggwebur-akar Silo-neggweburse ardaed. Agine, Bab-Jehováʼga ibdurgan-ogumakar-ukleged ukdaed. Deunni, Elí-e-machimala-warbogwad, Ofniʼye-nugad, degi, Fineesʼye-nugad, Siloʼgi dule-irwa-Bab-Dummadse-gormaladga mamaid.

\VS{4}Ar ibdurgan-ogumakar-ukleged-ibagan-mosale, Elcana, e-ome-Peninaʼga, degi, bela e-mimmiganga igar-soglesmaidba Bab-Jehováʼga-ibdurgan-ogumakar-ukleged-e-goamar ukdaed.

\VS{5}Bab-Dummad Ana-mer-mimmi-nikuega-imaksa-inigwele, Elcana amba Ana-nue-sabdaed. A-ulale, ega ibdurgan-ogumakar-ukleged-e-goa-bur-nued ukdaed

\VS{6}Ar Bab-Jehová Ana-mer-mimmi-nikuega-imaksadbali, e-isdarad-Penina, Ana-ourwega yamo egi dodoardaed.


\par }{\PP \VS{7}Ar birga-irba, Bab-Dummadse-goled-negse nadmalale, Penina degibi Ana-imakardaed. Penina Anaʼgi dodoardasoggu, Anaʼdi boardasunnad, bar mas-gunbidasulid.

\VS{8}Geb degine, e-sui-Elcana ega sokardaed: “Ana, ¿ibiga be boardae? ¿Ibiga be mas-gunbisurdae? ¿Ibiga be nue-wile-itodae? ¿Ar ande, machimala-warambe-nikulegedba (10), bur bega nuedsursi?”


\par }{\PP \VS{9-10}Ibagwengi, Ana, Silo-neggweburgi Bab-Dummadse-goled-neggi mas-guchad-sorbali, Bab-Dummadse-golega gwisguded. Agine, Anaʼdi bela-bela ulubgi-nunmak-itogedba, Bab-Jehováʼse isedar-boar gorsii gusad. Deunni, dule-irwa-Bab-Dummadse-goled Elíʼye-nugad, Bab-Dummadse-goled-neg-e-yawagak-dikarba siid.


\par }{\PP \VS{11}Geb degine, Ana Bab-Jehováʼga ise-sogar sogded:

\par }{\PP “Bab-Jehová-Bela-Gangued-Nikadye, Andi be-mai-wilegedid. Be an-dake, an nue wile-itodiid, mer be an-iege. Bab-Jehováʼye, be anga machi-wargwen-ukele, na degisadegu bega-arbaega an imakoed. E-sailagia, bipisaale ei siklegosulid.”


\par }{\PP \VS{12}Ar Ana, Bab-Jehováʼse suitii gorsigusad. Degisoggu, Elí, Ana-e-gaya nuu daksii gusad.

\VS{13}Ar ade, Ana binnasuli Bab-Dummadse-gorsisulid. Unnila e-gaya arbo-arbo imaksiid. Degidbali, Elí, Anaʼgi binsaded, mummu-an-dakye.

\VS{14}Geb Elí, Anaʼga sogded:

\par }{\PP —¿Ar sana be dadakguoe? ¡Vino-gobed ies be imake!


\par }{\PP \VS{15}Ana abin-sogded:

\par }{\PP —Dummad, degisuli. Vino an gobsasulid, inna-gagbid an gobsasurbalid. Unnila gwage-naibi an itoged. A-ulale, an Bab-Jehová-asabin, ulubgi-naibi-itogedgi an gorsiid.

\VS{16}Mer ome-isganayob be an-dake. An-wile-itoged-ular, undar-suitisaar Bab-Jehováʼse an gorsii gusad.


\par }{\PP \VS{17}Elí abin-sogded:

\par }{\PP —Mer bar be bukib-binsao, nuedgi be nae. Israel-e-Bab-Dummadse be ibmar-egichisadi, na e bega ukena gadin.


\par }{\PP \VS{18}Ana abin-sogded:

\par }{\PP —Doggus-nuedi. Bitigi be nued angi-binsadigusana gadin.

\par }{\PP Weyob Ana sogsagu, nadegusad. Geb agi na mas-gundapid. Agine, Ana bar wile-itossulid.

\VS{19}A-bangine, Elcana na e-omeganmala wakudaryalaba gwisgusad. Geb Bab-Jehová-e-nug-odummosad-sorbali, na gannar e-negse Ramá-neggweburse nonimalad. Geb a-sorbali, Elcana, Anaʼse gochad. Agine, Bab-Jehová, Anaʼgi nued-binsasad.


\par }{\SH Ana Bab-Jehováʼga Samuel-uksad
\par }
{\PP \VS{20}Geb Ana gurgin-nika gunonikid. Na ugakgued-e-iba nagunonigua, ega machigwa uklenonikid. “Ar Ana Bab-Jehováʼse egichadbali, Samuelʼye onugsasad.”


\par }{\PP \VS{21}Ar Elcana, e-ome-Penina, degi, e-mimmiganmala aligusmalad, Bab-Jehováʼga ise-sogar-sogsadba ibmar-ukega, degine, ibdurgan-ogumakar-birga-irba-ukleged ukbaligar.

\VS{22}Anaʼdi wemarba aligussulid, ar e-sui-Elcanaʼga sogsad:

\par }{\PP —Machi-bipi mam-iarguedse, Bab-Dummadse-goled-negse, Bab-Jehováʼga-oyogega an nidoed. Geb agine, machi-bipi Bab-Dummadga-arbaega degisadegu gudii guoed.


\par }{\PP \VS{23}E-sui-Elcana abin-sogded:

\par }{\PP —Degirdi nabirdo. Be-sogedba be imakdo. Machi-bipi-mam-iarguedse be nasunnodo. Bab-Jehová bega-ibmar-imakoye-sogsad bega imaksun.

\par }{\PP Degisoggu, Ana e-neggi besad. Geb mam-iargusadse e-machi-bipi-odummosad.

\VS{24}Ana, Samuel-mam-oiar-imaksagua, Elcanaʼbo Silo-neggweburse Bab-Jehováʼse-goled-negse Samuel-sesmalad. Ana, moli-bebe-nikad-machered-birgapaa-nikad sesad. Deginbali, madubur nibir-dulagwen-gakabo (22) sesbalid, buglugi vino-sesbalid. Deunni, Samuel amba bipigwad.

\VS{25}Modapmargua, moli-bebe-nikad-selealid oburgwismalad. A-sorbali, Ana, Elíʼga machi-bipi sesmalad ega-oyogegar.

\VS{26}Geb Ana, Elíʼga sogded: “Dummad, inniki an bega soged, ar ani an be-walik Bab-Jehováʼse gorsigusadid.

\VS{27}We-machi-bipi Bab-Jehováʼse-an-egichisgusadi, emide, anga uksad.

\VS{28}Emisgindi, machi-bipi an Bab-Jehováʼga uked. Burgwedsega, Bab-Jehováʼga degisadegu ibmar-imakdii guoed.” Geb agine, Elí Bab-Jehová-nug-odummogega, napase wagar-dulluu imaksad.




\par }\Chap{2}{\SH Ana Bab-Dummadga namaksad
\par }
{\PP \VerseOne{1}Ana weyob Bab-Jehováʼga namaksad:

\par }{\Q “Bab-Jehováʼgi weligwar an itoged,

\par }{\QB Bab-Jehováʼgi an-gangued an nikad.

\par }{\Q E-an-abonosadgi an yeer-itoged,

\par }{\QB an-isdarmaladgi an burgusunnad.


\par }{\BB \par }
{\Q \VS{2}”Bab-Jehováʼyobid, dule-isligwaled sated,

\par }{\QB Bab-Jehováʼyob-anmar-odukued dule sulid.

\par }{\QB ¡Bab-Jehováʼyobid, dule sated!


\par }{\BB \par }
{\Q \VS{3}”¡Dulemar, mer bar san-dummarba-itogedgi sunmakmalo,

\par }{\QB mer bar san-bule-bule-imakedba ibmar-sogmalo!

\par }{\Q Bab-Jehováʼdi, Bab-Dummad-bela-ibmar-wisidid.

\par }{\QB A-ulale, Bab-Jehová, dulemar-ibmar-imaked nue wisid, ibmar-nued-imakdibe, ibmar-isgana-imakdibe.


\par }{\BB \par }
{\Q \VS{4}”Bab-Jehová dulemar-dutusulid-e-warsi bibisged,

\par }{\QB ar dulemar-nollomaladgardi gangued uked.


\par }{\Q \VS{5}Dulemar mas-obine-nika-gudigusmaladi, emidi, mas-gunnega, manigi na e-san ukdemalad.

\par }{\QB Dulemar ukudmaad-itodigusmaladdi, emidi, immerbaa gudidimalad.

\par }{\Q Ome geg-mimmi-bake-gudigusadi, emidi, walagugle (7) na mimmi nikad.

\par }{\QB Ome-nabir-mimmi-bakeddi, geg na bar-mimmi-bake naded.


\par }{\BB \par }
{\Q \VS{6}”Bab-Jehováʼgi dulagudigued,

\par }{\QB degi, burgwed-igar danikid,

\par }{\Q Bab-Jehová dule-burgwega imaked,

\par }{\QB degi, mer dule-burgwega imakbalid.


\par }{\Q \VS{7}Bab-Jehová, mani-ibedga, degi, mani-satedga dule-imaked,

\par }{\QB Bab-Jehová dule-binsaledga dule-imaked,

\par }{\QB degi, dule-dummadga dule-imakbalid.


\par }{\Q \VS{8}Bab-Jehová, dule-wileged ibmar-satedba napayala-meremaidaed,

\par }{\QB dule-dummagan-abargi osiega imaked.

\par }{\Q Bab-Jehová, dule-wileged ibmar-durwa-milegedgi ibmar-amididaedi, dule-nug-nikamalad-e-gangi osiega imaked.

\par }{\QB Ar napneg-e-sailamar-neg-ganikidi, Bab-Jehováʼgadid,

\par }{\QB amar-birgi napneg-nasiksad.


\par }{\Q \VS{9}Bab-Jehová eba-nue-nanaimalad na bendaked,

\par }{\QB adi, mer akar-guegar.

\par }{\Q Ar dule-isganamardi negsichidganba yoggudmaloed.

\par }{\QB ¡Dule wargwensaale, na e-ganguedba ibmargi obinsulid!


\par }{\BB \par }
{\Q \VS{10}”Bab-Jehová e-isdarmalad-obeloged,

\par }{\QB nibneg-akale egi mar-ogoled.

\par }{\Q Bab-Jehová we-napneg-ugakaase dule-bukmaladga igar-nabogoed.

\par }{\QB Bab-Jehová na rey-mesisadga gangued-uked,

\par }{\QB na e-rey-nug-imaksadga e-gangued ogannoged.”


\par }{\PP \VS{11}Elcana, Anaʼbo Ramá-neggweburse gannar e-negse nadsunnad. Ar Samuelʼdi, Bab-Jehováʼga-ibmar-imakega Silo-neggweburgi dule-irwa-Bab-Dummadse-goled-Elíʼye-nugad-walik bessunnad.


\par }{\MS 2. SAMUEL, BAB-DUMMAD-GAYABURBA-BARSOGEDGA GUNONIKID

\par }{\MR (2:12–3:21)

\par }{\SH Elí-masmala-e-isgusad
\par }
{\PP \VS{12}Elí-masmala, dule-isganad, gwen Bab-Jehová-dobsuli gudii damalad.

\VS{13}Gusgu igar-maidba, dule-irwa-Bab-Dummadse-gormalad weyob ibmar-imakdamalad: Dule-wargwen Bab-Dummadga ibdurgan-uksale, geb san-dunagusale, dule-irwa-Bab-Dummadse-goled-e-mai iko-sangaed-nugar-warbaa-nikad sedanidaed.

\VS{14}Amba bormoyagi san dulenaidibe, bormo-eduged-nikadgindibe, esmedgindibe, egi iko-sangaed odosdaed, adi, san-suegar. Iko-sangaedgi igid-san-galegoe, a-san dule-irwa-Bab-Dummadse-goledi na susdaed. Dule-irwa-Bab-Dummadse-gormaladi, Israel-dulemar-Silo-neggweburse ibmar-senonikile, degibi imakdamalad.


\par }{\PP \VS{15}Elí-masmaladi igar-maisulidba imakdamalad. Amardi, e-mai-barmiardaed dule ibmar-dula-ukleged dusokalidga sogega: “Dule-irwa-Bab-Dummadse-goledga san-narega san-makidbi be anga udage. Ar dule-irwa-Bab-Dummadse-goled san-dualed be-abin suosulid.”

\VS{16}Ar dule weyob abin-sogdele: “Be abitogwele, igar-maidba bin ibdula-e-gwallu ogumaklegweloed. A-sorbali, geb be na san-subiedba be suoed.” Dule-irwa-Bab-Dummadse-goled-e-mai abin-imakdedaed: “Suli, emisgwa be anga udage. Ar degisulile, gandikidgi an be-annik suoed.”

\VS{17}Ar Elí-masmala ibmar-uklegedi, Bab-Jehováʼgadsulidyob baisur-dakdamalad. Degisoggu, a-ular, Bab-Jehová-asabin bela-bela isgusgudimalad.


\par }{\PP \VS{18}Machi-bipi-Samuelʼdi lino-mor-sakwasulid-yoi, Bab-Jehováʼga nuedgi ibmar-imakdii gualid.

\VS{19}E-nandi, birga-irba ega mor-suid-bipigwad makdaed. Geb na e-sui-Elcanaʼbo birga-irba gusgu ibdurgan-ogumakar-ukleged-ukega-danimalale, ega mor-maksad seardaed.

\VS{20}Geb degine, Elí, Elcanaʼga, Anaʼga sogded: “Bemar Bab-Jehováʼga machi-bipi-uksad-ulale, Bab-Jehová ise-nued bemargi binsasun, machi-bipi-anar bitigi mimmigan-bamalad bemarga ukbarsun.”


\par }{\PP \VS{21}Ana, Bab-Jehová-egi-nued-binsasadbali, mimmigan nikunonikid. Samuel-sorba, machimala-walapaa nikusad, degi, bunamala-walabo nikusbalid. A-ibagangine, Samuelʼdi Bab-Jehováʼse-goled-neggi dungumai gusad.


\par }{\PP \VS{22}Elí bato nue-seredgusad, degine, wisgusad, igi e-masmala bela Israel-dulemargi dododimala, degine, Bab-Dummad-dulemarbo-ambikued-neg-yawagak-dogedgi omegan-ibmar-imakdimaladbo gabdimarbali.

\VS{23}Geb Elí e-masmalaga sogded: “¿Ibiga be weyob damala? Bela dulemar bemar-galagwensuli-gudimaladgi anga sunmakmalad.

\VS{24}Masmala, we-ibmar ibnuedsulid. Bela Israel-dulemar gwen nabir bemargi sunmaksurmalad.

\VS{25}Ar dule-wargwen dule-baidgi nosale, Bab-Jehová ega igar nabir naboged. Ar dule-wargwen Bab-Jehováʼgi nosardi, e-bendakegala, ¿doa e-ular gwisguoe? Dule e-ular-gwisgued sate.”

\par }{\PP Ar Bab-Jehová, Elí-masmalaga burgwed-igar-mesissoggu, a-ular, e-bab-ega-ibmar-sogsadba gwen-ibsassurmalad.


\par }{\PP \VS{26}Bab-Jehová yeer Samuel-dakdaed, dulemar yeerdakdamarmogad. Deyob Samuel nue-dungumai gusad.


\par }{\SH Elí-wagangi yoedse-ibmar-guoed soglesad
\par }
{\PP \VS{27}Bab-Dummad-e-dule-gwensak Elí-daknaded, geb ega sogdapid:

\par }{\PI “Bab-Jehová weyob soged: ‘Be-dadgan Egipto-yargi Faraón-e-maiga-gudimargu, an-ese-magarosgusadi, be nue wisid.

\VS{28}Bela Israel-dulemar-dadgan-baid-baid-bukwamalad-abargi, Aarón, dule-irwa-anse-goledga-guega an susad, adi, anga ibmar-ogumakar-ukleged-ailagi ibmar-ukega, ina-wawadik-yapanmalad ogumakega, degi, mor-sakwasulid yoegar. Deginbali, Israel-dulemar-anga-ibmar-ukmalad-gundii-gumalaga an Aarón-e-gwenadganga igar-uksabalid.

\VS{29}Anga ibdurgan-oburgwileged, degi, anga ibmar-ukleged sedamaloye an sogsagusadi, ¿ibiga bemar we-ibmar ibmar-nuedsulidyob be dakdamala? ¿Ibiga be an-nugba be-machimala-nug bur be odummodisunna? Emide, Israel-dulemar-anga-ibmar-ukmalad-bur-nuegangi be ogundiidba be-masmala wardungumaid.’


\par }{\PI \VS{30}” ’Ani, Israel-e-Bab-Dummad-Jehová soged: Ar an sogsa gusad: Bela be-dadgan, degi, be-waganse-bakar degisadegu anga ibmar-imakdii gumaloye. Degi-inigwele, ar emidi anga-ibmar-ukleged ibnuedsulidyob be daksasoggu, be-wagan anga ibmar-imakega bipisaar an bar imakosulid. Dule-an-nug-odummoged, an e-nug odummomogad. Dule-baisur-an-dakeddi, an e-nug bipii imaked.

\VS{31}Degisoggu, emiskwaa an be-gangued obelogoed, degi, an be-wagan-e-gangued obelobaloed. Bela be-wagandi gwen selegan megosulid.

\VS{32}Anse-goled-negga boni-saila-nagunonikoed be dakoed. Israel-yargi ibagan-nuegan-nagualile, bela be-wagandi gwen selegan megosulid.

\VS{33}Ar be-gwenad-gwensak an-ibmar-ogumakar-ukleged-ailagi ibmar-imakega an obesale, be-obodiguega gudoed, degi, gwage-nunmak be-imakdii gudbaloed. Degine, bela be-wagan sapingwagwadgi burgwemaloed.


\par }{\PI \VS{34}” ’Be wisguega bela bega ibmar-soglesad napira guoed. Weyob bega ibmar-oyolegoed: Ofni, Finees-ebo iba-galagwengi burgwemaloed.


\par }{\PI \VS{35}” ’A-ulale, dule-irwa-anse-goled-innikidaed an suoed, adi, an-ibmar-abegedba ibmar-saega, degi, an-sogedba ibmar-imakegar. Anga-arbaega, bipisaar e-wagan berguosulid. An dule-nug-imaksad-asabin, we-dule-irwa-anse-goled undar-gudiguega an imakoed.

\VS{36}Be-gwenadgan dula-bemaloedi, we-dule-irwa-anse-goled-asabin yokorgi-sindigar signonimaloed, adi, ese wis mani-egisega, degi, wis mas-egisbaligar. Dule-irwa-anse-goled-innikidaedse weyob wilenai gumaloed: Wis mas-gunnega dule-irwa-Bab-Dummadse-goled-arbaedgi-arbaega be an-imakye.’ ”




\par }\Chap{3}{\SH Bab-Jehová Samuelʼse gochad
\par }
{\PP \VerseOne{1}Machi-bipi-Samuel, Elí-sogedba Bab-Jehováʼga ibmar-imakdiid. A-ibagangi, Bab-Jehová dogdar bar dulemarbogwa sunmakdisulid, deginbali, negburgan-dakleged dogdar bar dakledisurbalid.


\par }{\PP \VS{2}Ibagwengi, Elí bato dala galakgumaidba geg bar nue atakgusadgi e-gabedneggi obunnomaid.

\VS{3}Bab-Dummadse-goled-neggi gwallumar amba yoo ginneunni, Samuelʼdi Bab-Dummadse-goled-neggi gabmaid. A-neggi Bab-Dummad-Israel-Dulemarbo-Igar-Mesisad-Ulu siid.

\VS{4}Degidgine, Bab-Jehová, Samuelʼse gollalid:

\par }{\PP —¡Samuel!

\par }{\PP Geb Samuel abin-sogded:

\par }{\PP —¡Degite!


\par }{\PP \VS{5}Agine, Samuel, Elí-maidse yog-abarmakded. Geb Elíʼga sogded:

\par }{\PP —Naa, ¿ibiga be anse gole?

\par }{\PP Elí abin-sogded:

\par }{\PP —An bese gochasuli. Gannar be megnae.

\par }{\PP Geb Samuel gannar megnaded.


\par }{\PP \VS{6}Degine, Bab-Jehová gannar Samuelʼse gornonikid:

\par }{\PP —¡Samuel!

\par }{\PP Geb Samuel gwichibinne-imaksad, Elí-maidse abarmakded. Ega sogdapid:

\par }{\PP —Naa, ¿ibiga be anse gole?

\par }{\PP Elí abin-sogded:

\par }{\PP —Machi, an bese gochasuli. Gannar be megnae.


\par }{\PP \VS{7}Ar ade, Samuel amba Bab-Jehová akudaked, deginbali, amba yoo Bab-Jehová-e-gayaburba ega magarolebalid.


\par }{\PP \VS{8}Bab-Jehová gannar Samuelʼse gollarbalid:

\par }{\PP —¡Samuel!

\par }{\PP Geb Samuel gannar gwichibin-imaksad, Elí-maidse abarmakded.

\par }{\PP Elíʼga sogdapbalid:

\par }{\PP —Naa, ¿ibiga be anse gole?

\par }{\PP Geb Elí magar-itononikid, Bab-Jehová, Samuelʼse gornaid. 

\par }{\PP \VS{9}Elí ega sogded:

\par }{\PP —Gannar be megnae. Dule gannar bese gollalile, ega be sogo: ‘Dummad, soge, an be-itomai.’

\par }{\PP Geb degine, Samuel gannar megnadsunnad.

\VS{10}Geb Bab-Jehová, Samuelʼse gannar gornonikid:

\par }{\PP —¡Samuel! ¡Samuel!

\par }{\PP Samuel abin-imakded:

\par }{\PP —Dummad, soge, an be-itomai.


\par }{\PP \VS{11}Geb Bab-Jehová ega sogded:

\par }{\PP —Nue itogo. An Israel-yargi ibmar-imaksokalid dulemar wisgualile, bela-bela gwakidmaloed.

\VS{12}A-ibagine, an Elíʼgi sabsur-ibmar-sogsagusadi bela an imakoed. An Elí-e-gwenadgan sabsur-odurdakoye-sogsabalid bela an imakbaloed.

\VS{13}Deunni, an Elíʼga sogsa gusad, be-machimala-e-isgusad-ulale, degisadegu an be-gwenadgan sabsur-odurdakdii guedseye. Ar Elí, e-machimala-angi-dododimalad nue-wisinad, degite, ese gwen-ulussulid.


\par }{\PP \VS{14}”Degisoggu, Elí-gwenadgangi an ise-sogar-sogsunnad: ‘Bipisaar anga-ibdurgan-oburgwileged, degi, anga-ibmar-ukleged, Elí-e-gwenadgan-e-isgued osulogosulid.’ ”


\par }{\PP \VS{15}Geb a-sorbali, Samuel gabided. Oibosadgine, Samuel, Bab-Dummadse-goled-neg-yawagak egasad. Degi, Elíʼga negburgan-daksad dobe-soge gualid.

\VS{16}Geb Elíʼdi, Samuelʼse gochasunnad:

\par }{\PP —¡Machi, Samuel!

\par }{\PP Samuel abin-sogded:

\par }{\PP —Soge.


\par }{\PP \VS{17}Geb Elí ese egichialid:

\par }{\PP —¿Ibu Bab-Jehová bega sogsa? Bab-Jehová-bega-ibmar-sogsad bela be anga sogo, mer be angi ibmar-odukuo. Ar ibmar-soggwen be angi odukusale, Bab-Dummadse be sabsur-odurdaklegoed.


\par }{\PP \VS{18}Samuel, Elíʼga bela ibmar-sogsad, gwen bipisaale egi ibmar odukussulid. Geb Elí sogded:

\par }{\PP —Edi Bab-Jehováʼsoggu, na e-dakedba bur ibmar-nued imakodo.


\par }{\PP \VS{19}Samuel dungumaidba, Bab-Jehová eba gudii gusad. Bab-Jehová, Samuelʼga-ibmar-sogsa-gusad, bela sogedba ega imaksad.

\VS{20}Bela Israel-dulemar Dan-yar-akale, Beersebaʼse wisgusmalad, Bab-Jehová e-gayaburba-barsogega Samuel-susye.


\par }{\PP \VS{21}Deginbali, Bab-Jehová Silo-neggweburgi Samuelʼse gornonidaed, adi, e-gayaburba ega sogegar. Samuel, Bab-Jehová-ega-ibmar-soged, bela Israel-dulemarga sogdaed.




\par }{\MS 3. BAB-DUMMAD-IGAR-MESISAD-ULU

\par }\Chap{4}{\MR (4:1–7:1)

\par }{\MSB 3a. Bab-Dummad-Igar-Mesisad-Ulu-sulesad

\par }{\MR (4:1-22)

\par }{\SH Filistea-dulemar Bab-Dummad-Ulu sesad
\par }
{\PP \VerseOne{1}A-ibagangine, Israel-sordamar Filistea-sordamargi-bila-onogega nadmalad. Geb Israel-sordamar Eben-Ezerʼye-neg-nugad-dikarba ambikudapmalad. Filistea-sordamardi Afecʼye-neg-nugadgi ambikunonimarmogad.

\VS{2}Filistea-sordamar, Israel-sordamargi bila-onogega duurmakarmargua, Israel-sordamar e-abin duurmakdemarmogad. Agine, Filistea-sordamar, Israel-sordamargi nakwismalad. Bila-onogedgi, Israel-sordamar milibake (4,000) Filistea-sordamarse burgwismalad.

\VS{3}Israel-sordamar na danar-danar bukwadse gannar nonimargu, Israel-girmar-dummagan sogdemalad: “Emi-ibagi, ¿ibiga Bab-Jehová, Filistea-sordamarse-galakuega anmar-imaksa? Degisoggu, Silo-neggweburgi Bab-Jehová-Dadganbo-Igar-Mesisad-Ulu-siid anmar sunae, adi, anmarba gudii guoed, anmar-isdaradmaladgi anmar-bendakegar.”


\par }{\PP \VS{4}Degisoggu, girmar-dummagan Silo-neggweburse na e-sordamar-barmisad, adi, Bab-Jehová-Bela-Gangued-Nikad querubinʼmar-abargi-negdakmaid-e-Ulu sunamalagar. Agine, Elí-masmala-warbogwad Ofni, degi, Finees, Bab-Jehová-Igar-Mesisad-Ulu-edarbedimaladi eba armarmogad.

\VS{5}Bab-Jehová-Dadganbo-Igar-Mesisad-Ulu Israel-sordamar-danar-bukwamaladse selenonigua, Israel-sordamar sabsur-oimakdemalad, neg-dulagwar naded. Abali, napaneg giglimakded.


\par }{\PP \VS{6}Filistea-sordamar, Israel-sordamar-oimake itoarmargu, sogdemalad: “¿Ibiga Hebreo-dulemar oimakdemala?” Geb Filistea-dulemar, Bab-Jehová-Dadganbo-Igar-Mesisad-Ulu Israel-sordamar-danar-bukwamaladse selenoniye wisguarmargu, dobgudmalad.

\VS{7}Geb sogdemalad: “Israel-sordamar-danar-bukwadse bab-dummad-gwensak nonikid. ¡Anmar duledar-wilesmar, ar anmar weyob neg-dakdisulid!

\VS{8}¡Anmar duledar-wilesmar! ¿Doa we-bab-dummadgan-bulegangi anmar-bendakoe? Ar we-bab-dummagan nega-dulesulidganba boni-bulegangi Egipto-dulemar-onaglik-gusmaladid.

\VS{9}Degisoggu, ¡Filistea-sordamar! Ar igi Hebreo-dulemar anmar-maiga-gusmala, deyob bemar yapa-gumalale, ¡na be gandik-samar, machered na be san-imakmar, melle-dobgumalo!”


\par }{\PP \VS{10}Geb degine, Filistea-sordamar gannar Israel-sordamargi bila-onodmarbalid. Geb bila-onosadgi Israel-sordamargi nakwismarbalid. Agine, Israel-sordamar bukidar-burgwismalad, mili-dulagwen-gakambe (30,000) girgusmalad. Israel-sordamar-durgusmaladdi na e-neg-e-negse wakitemalad.

\VS{11}Degidbali, Filistea-sordamar Elí-masmala-warbogwad Ofni, degi, Finees-nugad, oburgwismalad. Degine, Bab-Jehová-Israel-Dadganbo-Igar-Mesisad-Ulu gasmarbalid.


\par }{\SH Elí-burgwisad
\par }
{\PP \VS{12}Sorda-wargwen, Benjamín-yargined, bila-onolenaidgi wakinnargu, Silo-neggweburse mor siir-siir, degi, nono ukub-biini nonikid.

\VS{13}Agine, Elí, Bab-Jehová-Igar-Mesisad-Ulu-selesadba bukib-binsasiid. Degisoggu, gayaburba-wisguegala igar-nagaba gangi siid. A-sorda neggweburse nonigua, bela ibmar-gusad sognonikid. Bela dulemar wisguarmargua, oimakdemalad.


\par }{\PP \VS{14}Ar Elí, dulemar-oimakde itoargu, egichialid:

\par }{\PP —¿Ibiga dulemar oimakdemala?

\par }{\PP Geb dule-nonikidi, Elíʼga gayaburba-sogega ese abarmakded.

\VS{15}Deunni, Elí birga-dulabake-gakambe-gakabaabak (98) nikad. E-daladi galakudsoggu, geg bar-atakgusad.


\par }{\PP \VS{16}Dule-nonikidi, Elíʼga sogded:

\par }{\PP —Bila-onolenaidgi an emi wakicha-danikid.

\par }{\PP Elí, ega sogded:

\par }{\PP —Degite sogdeen, ¿igi ibmar-gusa?


\par }{\PP \VS{17}Dule-gayaburba-senonikid abin-sogded:

\par }{\PP —Israel-sordamar Filistea-sordamar-abin duurmakde gusmalanad, degi-inigwele, bukidar girgusmalad. Be-machimala-warbogwad Ofni, degi, Finees burgwismarmogad. Deginbali, Bab-Dummad-Israel-dulemarbo-Igar-Mesisad-Ulu galesbalid.


\par }{\PP \VS{18}Elí, Bab-Dummad-Igar-Mesisad-Ulu galesye itosgua, gangi-sii yargansik aimukuded, yawagak-nagaba melledapid. Elí, wardummadsoggu, degi, seredgusbarsoggu, aimukudgua, dukar bichisad, yog-burgwar gusad.

\par }{\PP Elí, birga-dulabo (40) Israel-yargine dulemarga-igar-nabogega megisad.


\par }{\PP \VS{19}A-ibagine, Elí-e-bala Finees-ome, bonigwar-gudiid, ugakgued-e-ibagan bato ega warmakdanikid. Finees-ome wisguargua, Bab-Dummad-Igar-Mesisad-Ulu galesye, degi, e-sui burgwisye, e-sak burgwismoye, na e-bonigan itoalid. Na ugakgunaigua, undar-odurdaklenai-gusad.

\VS{20}Muugan-sikwigamalad nue egi-obin-dakarmargua, ega sogdemalad: “Gandik be sae, susugwa bega uklesad.” Finees-ome, muugan-ega-ibmar-sogedi, gwen ega ibmar-soge itosulid, abin-imaksasulid.

\VS{21}Finees-ome, Bab-Dummad-Ulu-galesad-ular, e-sak-burgwisad-ular, degi, e-sui-burgwisad-ular, Icabodʼye e-goe onugsasad. Adi soglegega, Bab-Jehová-e-gangued-yeerdakleged nadsunye.

\VS{22}Finees-ome goted: “¡Bab-Dummad-Israel-dulemarbo-Igar-Mesisad-Ulu galesad! Degisoggu, ¡Bab-Jehová-e-gangued-yeerdakleged nadsunnad!”




\par }\Chap{5}{\MSB 3b. Filistea-dulemar Bab-Dummad-Ulu gannar Israel-yarse barmismalad

\par }{\MR (5:1–7:1)

\par }{\SH Bab-Dummad-Ulu galessii gusad
\par }
{\PP \VerseOne{1}Filistea-dulemar, Bab-Dummad-Igar-Mesisad-Ulu gasmargua, Eben-Ezer-akale, Asdod-neggweburse searmalad.

\VS{2}Geb bab-dummad-Dagónʼse-goled-neggi, Dagón-akwagi-sobaled-gwichid-walik sismalad.

\VS{3}Neg-oibosgu, Asdod-dulemar dakarmalad, Dagón-akwagi-sobaled, Bab-Dummad-Igar-Mesisad-Ulu-asabin, asgunar napagi mellemai. Geb agi, gannar iduar-gwichidse Dagón-ogwichiapmalad.


\par }{\PP \VS{4}Neg-oibosbargua, Asdod-dulemar dakarmarbalid, Dagón-akwagi-sobaled, Bab-Dummad-Igar-Mesisad-Ulu-asabin, e-sanbi napagi mellemai. E-nonodi, degi, e-arganmardi yawagak-dogedgi bisgar mellemamai.

\VS{5}A-ulale, emi we-garda-narmaklenaidse, Asdod-neggweburgi Dagónʼse-goled-neggi dulemar-dogmaladi, dule-irwa-Dagónʼse-gormaladse-bakale, a-yawagak-dogedgi bar annadisurmalad.


\par }{\PP \VS{6}Bab-Jehová, Asdod-dulemar-sabsur-odurdaksad, degi, Asdod-neggwebur-dikarba-bukwamalad-sabsur-odurdaksabalid. Amargi boni-dusiyob-dakleged egi onisad.

\VS{7}Asdod-dulemar ibmar-gunaid magar daksamargu, sogdemalad: “Ar Israel-Bab-Dummad sabsur-anmar-odurdaknaid, degi, anmar-bab-dummad-Dagón sabsur-odurdaklenaibalid. Degisoggu, we-Bab-Dummad-Igar-Mesisad-Ulu geg anmar-abargi siged.”


\par }{\PP \VS{8}A-ulale, Asdod-dulemar bela Filistea-e-dummaganse gochamalad, geb ese egichamalad:

\par }{\PP —Israel-Bab-Dummad-Igar-Mesisad-Ulu, ¿anmar igi imakoe?

\par }{\PP Filistea-e-dummagan abin-sogdemalad:

\par }{\PP —Gat-neggweburse be sedmala.

\par }{\PP Geb deyob Gat-neggweburse sesmalad.


\par }{\PP \VS{9}Ar Bab-Dummad-Ulu Gat-neggweburse berbeleapid-sorbali, Bab-Jehová bela-Gat-dulemar, burwiganase-bakale, boni-dusiyob-daklegedgi sabsur-odurdaksad. A-ulale, Gat-neggweburgi dobed-dummad nagunonikid.

\VS{10}Geb degine, Gat-dulemar, Ecrón-neggweburse Bab-Dummad-Igar-Mesisad-Ulu barmismarmogad. Ecrón-neggweburse a-Ulu modapiyala, e-dulemar sabsur-gotemalad: “¡Bela anmar-oburgwemalaga Israel-Bab-Dummad-Ulu anmarse senonimalad!”

\VS{11}A-ulale, Filistea-dulemar bela e-dummaganse gochamalad, geb gandikidgi ega sogdemalad: “¡Israel-Bab-Dummad-Ulu be sedmar! ¡Israel-dulemarse be gannar berbenamar! Degisulile, anmar, degi, anmar-mimmiganse-bakar, burgwemaloed.” Ar Filistea-dulemar Bab-Dummadse sabsur-odurdaklenaisoggu, na dobe burgwemalad.

\VS{12}Filistea-dulemar boni-dusiyob-daklegedgi-burgwissurmaladdi amba a-boniba galitosmarmogad. Degisoggu, bendaklemalaga e-gormaknanaid nibnegse warmaksad.




\par }\Chap{6}{\SH Filistea-dulemar Bab-Dummad-Ulu gannar Israel-yarse barmismalad
\par }
{\PP \VerseOne{1}Bab-Jehová-Igar-Mesisad-Ulu nii-walagugle (7) Filistea-yargi sigisad.

\VS{2}Geb Filistea-dulemar dule-irwa-bab-Dagónʼse-gormaladse, degi, nerganse gochamalad, adi, ese egismalagar:

\par }{\PP —Bab-Jehová-Igar-Mesisad-Ulu, ¿igi anmar imakoe? ¿Igi anmar gannar e-neg-siidse barmidoe? Be anmarga sogmala.


\par }{\PP \VS{3}Bab-dummad-Dagónʼse-gormalad abin-sogdemalad:

\par }{\PP —Be gannar Bab-Jehová-Ulu barmidbimalale, mer be ibmar-sate barmidmalo. We-Ulu-Selealid-ular, igar-nudakega ibmar-ukleged Israel-e-Bab-Dummadga be ukmalargebed. Geb agine, bemar-boni-nikad bega surgudoed, degine, bemar wisgudmaloed, ibiga Bab-Jehová bemar-sabsur-odurdaked bemarga gwen osulosuli.


\par }{\PP \VS{4}Filistea-dulemar sogdemalad:

\par }{\PP —Degite, ¿ibu an ega ukmaloe?

\par }{\PP Bab-dummad-Dagónʼse-gormalad abin-sogdemalad:

\par }{\PP —Ar bemala, degi, be-dummagana na bela emarbi boni-bulegan itonanaisoggu, Filistea-dummagan-merguedba, or gwaatar boni-dusiyob-daklegedyobi be sobmaloed, deginbali, or walatar nusayob-daklege be sobmarbaloed.

\VS{5}Degisoggu, boni-dusiyob-dakleged be sobmalo. Baiddi, nusayob-daklege be sobmalo. We-bonigande bemar-yar-wionaid. Geb Israel-e-Bab-Dummad-e-nug be odummomarbalo. Adi, abakale, Israel-e-Bab-Dummad, we-bonigi bemar-yar-wionaid bemarga osuloalile, be-bab-dummaganga osuloarmogale.

\VS{6}Ar ¿ibiga bemar Egipto-dulemaryobi, degi, Faraónʼyobi na be burgudmaloe? Bab-Dummad sabsur we-dulemar-odurdaksa gusad. Geb a-sorbali, ¿Egipto-dulemar Israel-dulemar-onossurmar be ebinsae? Eye, onosmala. A-ulale, melle na be burgumalo.


\par }{\PP \VS{7}”Emisgindi, be ur-napagined-ibmar-seed-binid be sobmalo. Deginbali, moli-bebe-nikad-ome mimmigan-burwi-nikad warbo be amimarbalo. Degi, a-moli-omegan bipisaale arbadisulid, e-dukargi suar-atinnar-nai arbadisulid be amimalo. Ur-napagined-ibmar-seedgi moli-bebe-nikad-omegan-warbogwad be edinmalo. Ar e-mimmigandi, moli-negyaba be odomaloed.

\VS{8}A-sorbali, Bab-Jehová-Ulu ur-napagined-birgi be onakmaloed. Geb Bab-Jehová-Ulu-sigoed-dikarba orgi-ibmar-sobarmalad be ulugwagi urbemaloed. We-ibmar Bab-Jehová-Ulu-galesad-ular, Bab-Jehováʼga-uklegoed. A-sorbali, molimar walagwengi ur-napagined-sedega be imakmaloed.

\VS{9}Geb be dakmaloed, molimar Israel-yargi-Bet-Semes-neggwebur-siidsik naodibe. Ar asik nadele, anmarga oyonado, Bab-Jehová na e-sunnad anmar-sabsur-odurdaknaiye. Ar baidsik naderdi, anmar wisguodo, Bab-Jehová sabsur-anmar-odurdaknasurye, binsa deyob neg-gunaiye.”


\par }{\PP \VS{10}Weyob imaksamalad: Moli-bebe-nikad-ome mimmigan-burwi-nikad warbo amismalad. Geb ur-napagined-ibmar-seedgi edichamalad. Moli-e-mimmigandi moli-negyaba odosmalad.

\VS{11}A-sorbali, Bab-Jehová-Ulu, ur-napaginedgi onakwismalad. Degi, ulugwagi ibmar-nusayob-dakleged-orgi-sobaled-bukwad ur-napaginedgi onakwismarbalid.

\VS{12}Moli-bebe-nikad-omegandi igarba Bet-Semes-neggwebur-siidsik gornadapi gusmalad, gwen igar-baidsik aibachasulid. Filistea-e-dummagan ur-napagined-sorbali, Bet-Semes-e-nainumar-abingunaidse nadegusmalad.


\par }{\PP \VS{13}Bet-Semes-dulemar, orosgi-dakleged-trigoʼye-nugad nebagi wenanaigu, Bab-Jehová-Igar-Mesisad-Ulu ese-dani dakarmargua, yeer-itodmalad.

\VS{14}Ur-napagined Bet-Semesʼgined-Josuéʼye-nugad-e-nainuse nonikid, akwa-dummad-siid-dikarba megnonikid. Geb agine, Bet-Semes-dulemar, ur-napagined sapanga imaksamalad. Deginbali, Bab-Jehováʼga-ukega molimar-bebe-nikad ogumaksamarbalid.

\VS{15}Levita-dulemar, Bab-Jehová-Igar-Mesisad-Ulu-odesmargua, degine, ibmar-orgi-sobaled-bukwad-e-ulugwa odesmarbargua, akwa-dummad-birgi sismalad. A-ibagine, Bet-Semes-dulemar, Bab-Jehováʼga ibdurgan-ogumakar-ukleged uksamalad, degine, ibmar-bamalad-ukleged ega uksamarbalid.

\VS{16}Filistea-e-dummagan-walataled bela we-ibmar-daksamalad. Geb a-ibagine, Ecrón-neggweburse gannar nonimalad.


\par }{\PP \VS{17}Filistea-dulemar, Bab-Jehová ega igar-nudakegala, boni-dusiyob-dakleged-orgi-sobaled we-neggweburmar-iliba uksamalad: Asdod-neggwebur-nuggi, Gaza-neggwebur-nuggi, Ascalón-neggwebur-nuggi, Gat-neggwebur-nuggi, degi, Ecrón-neggwebur-nuggi.

\VS{18}Amba deyopira, Filistea-e-dummagan-walataled na e-neggweburmar-galu-matusulid-akwabiid-nikad-iliba, degi, e-neggwebur-burwigana-iliba, nusa-orgi-sobaled uksamarbalid.

\par }{\PP Ar Bab-Jehová-Ulu akwa-dummad-birgi sigissoggu, a-ulale, a-akwadi bela we-ibmargusad-ebinsaega siid. Emi, we-garda-narmaklenaidse, we-akwa-dummad Josué-Bet-Semesʼgined-nainugi siid.


\par }{\PP \VS{19}Bet-Semesʼginmalad, abala Bab-Jehová-Igar-Mesisad-Ulu-dakbigualidba, Ulu-yagi ataksamalad. A-ulale, Bab-Dummad a-dulemar-oburgwisad. E-dulapaa-gakambe (70) dulemar burgwisad. Bab-Jehová-dulemar-oburgwisad-ulale, dulemar nue bosmalad.


\par }{\PP \VS{20}Geb Bet-Semesʼginmalad sogdemalad: “Bab-Jehová, Bab-Dummad-Isligwaledid. Degisoggu, ¿doa e-asabin gwisguoe? Bab-Jehová-Igar-Mesisad-Ulu anmar-abargi mer sigega, ¿bia anmar barmidoe?”

\VS{21}Degisoggu, Quiriat-Jearimʼginmaladse we-gayaburba barmismalad: “Filistea-dulemar Bab-Jehová-Dadganbo-Igar-Mesisad-Ulu gannar barmiarye. Degisoggu, be sudamala.”




\par }\Chap{7}{\PP \VerseOne{1}Quiriat-Jearimʼginmalad Bet-Semes-neggweburse nonimalad. Geb Bab-Jehová-Dadganbo-Igar-Mesisad-Ulu e-neggweburse searmalad, Abinadab-e-neg yar-mullugi-siidse sinonimalad. A-sorbali, Abinadab-machi-Eleazar, Bab-Jehová-Igar-Mesisad-Ulu-edarbedga onugsasmalad.


\par }{\MS 4. ISRAEL-DULEMAR REY-IGAR ONOSMALAD

\par }{\MR (7:2–16:13)

\par }{\MSB 4a. Samuel, Israel-dulemarga igar-nabogedga megisad

\par }{\MR (7:2-17)

\par }{\SH Samuel, Mizpaʼye-neg-nugadgi Filistea-sordamargi nakwisad
\par }
{\PP \VS{2}Quiriat-Jearim-neggweburgi Bab-Jehová-Israel-dadganbo-Igar-Mesisad-Ulu birga-dulagwen (20) sigisad. Geb agine, bela Israel-dulemar bela-bela ulubgi-bukib-itogedba Bab-Jehová-amidii guarmalad.


\par }{\PP \VS{3}Aga, Samuel, Israel-dulemarga sogded: “Ar bemar bela-bela ulubgi gannar Bab-Jehová-sogedba nanabiele, dulemar-yar-baidsikid-e-bab-dummadyob-ibmar-imakleged be obelomalo, degi, bab-bundor-Astarot-e-wilub-sobarmalad be obelomarbalo. Unnila Bab-Jehová-e-nug-odummodii be gumala. Geb agine, Bab-Jehová, Filistea-dulemar-sabsur-negsemaidgi be-ollorsamaloed.”


\par }{\PP \VS{4}Degisoggu, Israel-dulemar bab-dummad-Baal-e-wilubmar, degi, bab-bundor-Astarot-e-wilubmar obelosmalad, unnila Bab-Jehová-e-nugbi odummosmalad.


\par }{\PP \VS{5}A-sorba, Samuel sogded: “An bemarga Bab-Jehováʼse golega Mizpa-neggweburgi bela Israel-dulemar be oambikumalo.”

\VS{6}Israel-dulemar Mizpa-neggweburgi ambikunonimargua, diagi dii wesmalad, geb Bab-Jehová-asabin eosmalad. A-ibagine, mas-guchasurmalad, na dukin-dukin barsogdemalad: “Anmar, Bab-Jehováʼgi isgusye.” Deunni, Samuel, Mizpa-neggweburgi Israel-dulemar-e-dummadga megided.


\par }{\PP \VS{7}Filistea-sordamar wisguarmargua, Israel-dulemar-Mizpaʼgi-bukwaye, Filistea-e-dummagan Israel-sordamargi bila-onogega nadmalad. Ar Israel-dulemar deyob wisguarmargua, dobgudmalad,

\VS{8}geb Samuelʼga sogdemalad: “Anmarga Bab-Jehováʼse gatik be gole, mer be boggue, Filistea-dulemargi anmar-bendakega gatik be gole.”


\par }{\PP \VS{9}Geb degine, Samuel sibad-wawaad-mimmi-amisgu, Bab-Jehováʼga gwagwar ogumakar uksad. Geb a-sorbali, Israel-dulemarga Bab-Jehováʼse gochad. Geb Bab-Jehová, Samuel-abin-imaksad.

\VS{10}Samuel sibad-wawaad-mimmi ogumakar uknaigua, Filistea-sordamar Israel-sordamargi bila-onogega armalad. A-ibagine, Bab-Jehová, Filistea-sordamargi binnasuli mar-gollomakmai imaksad. Filistea-sordamar binnasuli mar-gollomakmai itosmargua, gwakidmalad. Geb Israel-dulemarse galakusmalad.

\VS{11}Geb degine, Israel-sordamar Mizpa-akale, igarba Filistea-sordamar-oburgwenadapi gusmalad. Deyob Bet-Carʼse Filistea-sordamar-balegichagusmalad.

\VS{12}A-sorbali, Samuel akwa-dummad amisad. Geb Mizpa-neggwebur Sen-neggweburbo-abingunaidgi sisad. Ar Samuel sogded: “Bab-Jehová wesegus anmar-bendakdanikid.” A-ulale, Samuel Eben-Ezerʼye we-akwa-dummad onugsasad.


\par }{\PP \VS{13}Filistea-dulemar Israel-dulemarse galakusmarsoggu, bar Israel-yarse ubossurmalad. Bab-Jehová, Samuel-burgwedse, Filistea-dulemargi gwisgudii gusad.

\VS{14}Weyobi, Israel-dulemar Ecrón-neggwebur-akale, Gat-neggweburse, e-neggweburmar-Filistea-dulemarse-sulesgusadi, gannar na sunonimalad. Degine, we-neggweburmar-dikarba nainumar-nanaid, gannar susmarbalid. Deginbali, Israel-dulemar Amorreo-dulemarbo bogidik-gudii gusmarbalid.


\par }{\PP \VS{15}Deyob-neggusad-sorbali, Samuel, Israel-dulemarga amba igar-nabodii gusad.

\VS{16}Samuel, Israel-dulemarga-igar-nabogega birga-irba we-neggweburmarba bipirmaknaddaed: Betel-neggweburse, geb Gilgal-neggweburse, geb Mizpa-neggweburse.

\VS{17}Geb a-sorbali, gannar e-neggwebur-Ramáʼse nonidaed. Samuel, Ramá-neggweburgine, Israel-dulemarga igar-nabogega maidaed. Deginbali, a-neggweburgine Bab-Jehováʼga ibmar-ogumakar-ukleged-aila sobsabalid. Deyobi, Samuel e-burgwedse Israel-dulemarga igar-nabogedga maigusad.




\par }\Chap{8}{\MSB 4b. Israel-yargi gebe-rey-megsokalid-igar

\par }{\MR (8:1–12:25)

\par }{\SH Israel-dulemar Samuelʼse rey-egichismalad
\par }
{\PP \VerseOne{1}Samuel seredgusgua, Israel-dulemarga-igar-nabogega, na e-machimala-onug-imaksad. We-machimala, Beerseba-neggweburgi igar-nabogedga maigusmalad.

\VS{2}E-machi-dummadi, Joelʼye-nugad, a-yarbaliddi, Abíasʼye-nugad.

\VS{3}Ar Samuel-e-machimaladi e-bab-daedba gwen nanassurmalad, igar-innikigwadba ibmar-imaksurdamalad. Unnila maniginbi bur bule binsadidamalad. Degisoggu, dule-ega-mani-ukoed bur bendakdedamalad.


\par }{\PP \VS{4}A-ulale, Israel-girmar-dummagan na igar-itosmalad. Geb Samuelʼbo-sunmakega Ramá-neggweburse nadmalad.

\VS{5}Ega sogdapmalad: “Bedi bato seredgusad. Be-machimala be-daedba gwen-nanasurmalad. Degisoggu, igi dule-bamalad-yar-baid-baidgi-bukwamalad na rey-nikamala, deyob bur be anmarga rey-amisundo, anmar-dummadga megegar.”


\par }{\PP \VS{6}Israel-girmar-dummagan rey-abeye Samuelʼga sogsamargu, Samuel abin isdar itosad. Degidbali, Samuel Bab-Jehováʼse gorsii gusad.

\VS{7}Agi, Bab-Jehová ega sogded: “Israel-dulemar isdar-be-daksurmalad, anbi-unnila isdar-an-dakmalad. Ar e-dummadga-gued an-abesurmalad. Degisoggu, bega-ibmar-sogedba ega be imako.

\VS{8}An Israel-dulemar Egipto-yargi-onosad-akale, emi-ibase, bab-dummagan-baiganse-goled-ulale, an-obacha gudimalad. Degisoggu, deyob be-imaknanaimarmogad.

\VS{9}Degisoggu, bega-ibmar-sogedba ega be imake. Ar degi-inigwele, iduakwaa ega nue be sogo, igi rey-megoed be-imakmaloe.”


\par }{\PP \VS{10}Geb degine Samuel, igi-Bab-Jehová ega ibmar-sogsa, deyobi, dulemar-ese-rey-egisnanaidga sogsamogad.


\par }{\PP \VS{11}Samuel ega weyob sogsad:

\par }{\PP —Rey-bemar-dummadga-megoedi, weyob bemar-imakoed:

\par }{\QB Rey be-machimala be-annik suoed,

\par }{\QB e-ur-napagined-bila-onogedgi-arbamalaga,

\par }{\QB e-moli-bila-onogedgi-arbamalaga,

\par }{\QB degi, e-ur-napaginedga-igar-egamalaga be-annik suoed.


\par }{\QB \VS{12}Deginbali, we-rey, be-machimala-baigan

\par }{\QB sorda-miligwenad (1,000) e-dummadga-guega subaloed,

\par }{\QB sorda-dulabo-gakambe (50) e-dummadga-guega subaloed.

\par }{\QB Be-machimala-baigandi, rey-nainumargi napa-imuega,

\par }{\QB degi, e-ibmar-gwag-weega subaloed.

\par }{\QB Degi, rey, be-machimala-baigandi,

\par }{\QB bila-onoedgi-ibmar-ebumalad-sobega,

\par }{\QB degi, ur-bila-onoged-e-gingimar-sobega be-annik subaloed.


\par }{\BB \par }
{\Q \VS{13}”Deginbali, we-rey, be-bunamala be-annik subaloed,

\par }{\QB ega-gwallu-wawa-imakedga,

\par }{\QB ega-mas-duedga,

\par }{\QB degi, ega-madu-yoedga be-annik suoed.


\par }{\BB \par }
{\Q \VS{14}”Deginbali, we-rey, be-nainugan-bur-nuegan be-annik suoed,

\par }{\QB be-uva-nainumar-bur-nuegan,

\par }{\QB be-olivo-nainumar-bur-nuegan

\par }{\QB e-dule-dummaganga-ukega be-annik suoed.


\par }{\QB \VS{15}Deginbali, be-ibmar-gwag-weemaloed,

\par }{\QB be-uvaʼmar-weemaloed,

\par }{\QB nibirambegi nibir-gwensak (10\%) be-ibe suoed

\par }{\QB e-arbamaladga ukega,

\par }{\QB degi, e-dummaganga ukega be-ibe suoed.


\par }{\BB \par }
{\Q \VS{16}”Deginbali, be-mai-machergan,

\par }{\QB be-mai-omegan,

\par }{\QB be-moli-alugwasualed-sapingwad-bur-nuegan,

\par }{\QB be-moli-uayasuid-bur-nuegan

\par }{\QB ega arbamalaga be-ibe subaloed.


\par }{\QB \VS{17}Degine, rey, be-sibad-wawaadmar-warambegi gwensak (10\%) be-annik suoed,

\par }{\QB geb bemar-sunnad e-maiga gunonimarmogoed.


\par }{\PP \VS{18}”A-ibagan nagunonikile, na be rey-amismalad-ulale, be nunmak-itononimaloed. Geb degine, bemar Bab-Jehováʼgi wilearmalale, Bab-Jehová bemar-bendakosulid.”


\par }{\PP \VS{19}Ar Samuel deyob ega sogsad-inigwele, Israel-dulemardi, Samuel-sogedba gwen-ibmar-imaksasurmalad, aka bur sogdemalad:

\par }{\PP —¡Baisuli! Anmar rey-abege, anmar-dummadga megegar.

\VS{20}Adi, anmar, dule-bamalad-yar-baid-baidgi-bukwamaladyob gumogoed. Anmar bila-ononadele, rey anmar-idugoed. A, anmarga negsemai guoed.


\par }{\PP \VS{21}Samuel, dulemar-ibmar-abeged-itosgua, Bab-Jehováʼga bela sogsad.


\par }{\PP \VS{22}Bab-Jehová, Samuel-abin sogded:

\par }{\PP —Israel-dulemar-sogedba be ibmar-imako. Ega be rey-onugsao.

\par }{\PP Geb degine, Samuel Israel-dulemarga sogdesunnad:

\par }{\PP —¡Degiirdi nabirdo! ¡Be-neggwebur-be-neggweburse gannar be namala!




\par }\Chap{9}{\SH Saúl, reyga sulesad
\par }
{\PP \VerseOne{1}Benjamín-dule-gwensak Quisʼye-nugad nue-nuga-nika maigusad. Quisʼde Abiel-machid, Zeror-e-wagwad. E-dad-dummad Afía-machi-Becoratʼye nugad. Bela wemala, Benjamín-e-waganad.

\VS{2}Quisʼde machi-nikad, Saúlʼye nugad. Saúl Israel-dule-bamaladba sapingwa-nued dakleged. De-ukinbali, mas-dummarbabalid, dule-bamalad ese gukinba warmaked.


\par }{\PP \VS{3}Ibagwengine, Quis-ibe molimar-uayasuid yoggusad. Geb e-machi-Saúlʼga sogded: “Molimar-uayasuid be aminae. Bebo-naega, mai-wargwen be sede.”

\VS{4}Ar Saúl na e-maibo molimar-uayasuid-aminadmarsunnad. Efraín-yalaganba amiapmalanad. Gwen molimar-amisurmarsoggu, Salisa-yarse aibitemalad, agi amissurmarbalid. Geb, Saalim-yargi, Benjamín-yargi molimar-amiapmarbalinad, gwen amissurgusmalad.

\VS{5}Zuf-yarse mosmargua, Saúl na e-mai-ebo-gudiidga sogded:

\par }{\PP —Anmar gannar negse nae. Abakale, an-bab, moli-uayasuidmarba anmargi bur bukib-binsaalile.


\par }{\PP \VS{6}E-mai abin-sogded:

\par }{\PP —Dummad, we-neggweburgi Bab-Dummad-e-dule-wargwen nuga-nikad maid. Bela ibmar-soged nue-napira sogdaed, gakansadasulid. Degisoggu, anmar daknae, abakale a anmarga sokalile, bia anmar molimar-uayasuid aminaoe.


\par }{\PP \VS{7}Saúl ega sogded:

\par }{\PP —Nabir be sogendo. Ar anmar ese naele, ¿ibu anmar ega sedosunna? Madu saguyaba bar maisulid. Ibmar-ega-uked anmar satebalid.


\par }{\PP \VS{8}E-mai abin-sogdebalid:

\par }{\PP —Wis mani an sediid. We-mani sunna an Bab-Dummad-e-dulega uked, adi, anmarga sogega, bia anmar moli aminaoe.


\par }{\PP \VS{9}(Ar epennegwa, Israel-yargi dule-wargwen Bab-Dummadse ibmar-wisgunabiele, sogdedaed: “Anmar dule-negburgan-dakedse namala.” Ar epennegwa, Bab-Dummad-gayaburba-barsoged, dule-negburgan-dakedye bileged).


\par }{\PP \VS{10}Saúl sogdesunnad:

\par }{\PP —Nabirdo, anmar daknae.

\par }{\PP Weyob Saúl sogsagua, Bab-Dummad-e-dule-maid-neggweburse nadmalad.

\VS{11}Saúl, e-maibo neggwebur-igar-maidba nakmamaigua, yagan-dii-weenadapi abinguarmalad. Amarse egichidmalad:

\par }{\PP —¿Wegi, dule-negburgan-daked mai?


\par }{\PP \VS{12}Yagan abin-sogdemalad:

\par }{\PP —Eye, be-iduar mai. Gwae be daknamala. Emiskwaa neggweburse nonikid. Dule-negburgan-daked, yar-mullugi-aila-matusulid-siidgi Bab-Dummadga-ibdurgan-ukleged dulemarga ogumaksokalid.

\VS{13}Ar bemar neggweburgi dogsamalale, dule-negburgan-daked aila-matusulidse mas-gunnaed-iduar be nabir abingumaloed. A-dule, mas-gunned-iduar, dulemarga Bab-Dummadga doggus-nuedye sogergebed. Ar dulemar, dule-negburgan-daked-sate mas-gunnosurmalad. Geb a-sorbali, mas-gunnega-ese-gollesmalad nabir mas-gutemaloed. Degisoggu, be emiskwaa namar, adi, be nabir dakdapmaloed.


\par }{\PP \VS{14}Geb degine, Saúl e-maibo neggweburse dognadmalad. Neggweburgi dognadapmaladgi, Samuel aila-matusulid-siidse-nadapi abinguarmalad.


\par }{\PP \VS{15}Saúl-nonikoed-iduar, Bab-Jehová, Samuelʼga ibmar-guoed sogsad:

\VS{16}“Oibosale, we-wachigi, dule-Benjamín-yargined an bese barmidagoed. A-dule, Israel-dulemar-e-dummadga be nugsaoed, adi, Filistea-dulemar-sabsur-negsemaidgi Israel-dulemar-ollor-imakegar. Ar Israel-dulemar na wiles-gorbukwad anse warmaksasoggu, an wiledaked.”

\VS{17}Samuel, Saúl-dani-daksagua, Bab-Jehová, Samuelʼga sogded: “We-dulegi an bega sunmaksad. We-dule, Israel-dulemar-e-dummadga megoed.”


\par }{\PP \VS{18}Saúl neggwebur-yawagak-mosgua, Samuel-abingunonikid, geb ese egichided:

\par }{\PP —Sunna be anga sogsale, ¿bia dule-negburgan-daked mai?


\par }{\PP \VS{19}Samuel abin-sogded:

\par }{\PP —Ani an a-duled. Be anba yar-mullugi aila-matusulidse be dage. Emi bemar anba mas-gunmaloed. Oibosale, an be-barmidsokalile, be-anse-ibmar-egisbied an bega sogoed.

\VS{20}Ar molimar-uayasuid ibapaagus bei-yoggusadgindina, mer be bukib-binsae, bato amismalad.

\par }{\PP Samuel ega sogdebalid:

\par }{\PP —Israel-dulemar bur-ibmar-abedimalad, begadga guoed, degi, be-gwenadganga gumogoed.


\par }{\PP \VS{21}Saúl abin-sogded:

\par }{\PP —¿Ibiga deyob be anga soge? ¿Ar ande, Benjamín-wagwasursi? ¿Ar Benjamín-dulemarde, Israel-dulemar-sogambe-gakabogwad-abargi (12) bur-bipigwadsursi? Ar an-gwenadgande, Benjamín-e-wagan-abargi, ¿dule-nug-satemaladsursi?


\par }{\PP \VS{22}Geb Samuel eba Saúl-sesad, degi, eba Saúl-e-mai-sesbalid. Negyaba-odosgua, dulemar-abargi, dule-dummagan-sigmaladgi osilesmalad. A-negyabali, dulemar durgwen-gakambe-wilub (30) bukwamalad.

\VS{23}A-sorbali, Samuel dule-masduedga sogded:

\par }{\PP —An bega san-sabogega-uksa-gusad be sedage.


\par }{\PP \VS{24}Dule-masdued sibad-wawaad-e-dua-gogwen senonikid. Geb Saúl-asabin mesisad. Degine, Samuel, Saúlʼga sogded:

\par }{\PP —Bega-san-sabolesad be-asabin-maid be gunne. Ar dule-bamalad mas-gunmaloed-iduar be gunne. We-ibaga bato bega san sabolesmaid.

\par }{\PP Weyobi, a-ibagi, Samuel, Saúlʼbo mas-guchad.

\VS{25}A-sorbali, yar-mullugi-bukwa neggweburse-aidearmalad. Geb Samuel, Saúlʼbo e-neg-birgi gabedneg-siidgi sunmaksad.

\VS{26}Neg-oibosgu, bolegoedba, Samuel neg-birgi gabedneg-siidgi goted. Agine, Samuel, Saúlʼga sogded:

\par }{\PP —Gwisgue. Bato naed be ogusad.

\par }{\PP Degine, Saúl gwisgusad, geb Samuelʼbogwa neggi noarmalad.

\VS{27}Neggwebur-noedse modapmargua, Samuel, Saúlʼga sogded:

\par }{\PP —Be-maiga be soge, be-idugwerye. Bedi sikwas abitogwelo. An bega Bab-Dummad-ibmar-sogsad soggwelo.

\par }{\PP Geb degi, Saúl-e-maidi, Saúl-idu nadsunnad.




\par }\Chap{10}{\PP \VerseOne{1}Geb degine, Samuel, olivo-gwallu bute-bipigi onoalid, geb Saúl-e-nonogi eosad. A-sorbali, Saúl-ibe wagar usad. Geb ega sogded:

\par }{\PP —¡Bab-Jehová, e-dulemar-e-dummadga-megega be-susad!

\VS{2}Emi, be angi aibatele, Benjamín-yar-abingunaidgi Selsa-neggwebur-siidse be mosale, Raquel-neg-uan-dikarba dule-warbo be abinguoed. A-dulemar bega sogdagoed: ‘Be molimar-uayasuid-amidiidi bato amismalad. Ar be-babdi, a-molimarba bar bukib-binsasulid. Emigindi, bemarba bukib-binsadiid. Na weyob soged: An-machi-amiegala, ¿igi an imakergebe?’


\par }{\PP \VS{3}”Raquel-neg-uangi be bangudele, Taborʼye-neg-nugadgi sapi-dummad-gwichidse be modapile, agine, dule-walapaa be abingudagoed. A-dulemar, Betel-neggweburse Bab-Dummad-nug-odummogega nadapmaloed. Wargwenad, sibad-mimmi-senigwad-walapaa senadapoed. Baiddi, madu-gwapaa senadapmogoed. Geb baiddi moli-uka-buglugi vino senadapmogoed.

\VS{4}A-dulemar bega nuedye-sogsamalad-sorba, madu gwabo bega-ukmaloedi, abin be suo.


\par }{\PP \VS{5}”Taborʼye-neg-nugadgi be bangudele, Gabaa-yar-mulluse be modapoed. Agine, Filistea-sordamar-e-neg siid. Geb a-neggweburgi be dogdapile, Bab-Dummad-gayaburba-barsogmalad yar-mullugi-aidedani be dakdagoed, Bab-Dummad-gayaburbagi sunmakdanimaloed. Amar-iduale, dule-gar-ogormalad gar-salterio, gar-pandero, gar-flauta, degi, gar-arpa ogordanimaloed.

\VS{6}Agine, Bab-Jehová-Burba gandikidba begi aidenonikoed. Geb Bab-Dummad-gayaburba-barsogmaladba Bab-Dummad-gayaburbagi be sunmakdemogoed. Agi, be-san-burba gwagdoed.

\VS{7}We-ibmarmar-an-bega-sognaid bela bega gusale, be ibmar-imakbied sunna bela be imakoed, ar Bab-Dummad beba gudii guoed.


\par }{\PP \VS{8}”Degine, Gilgal-neggweburse be an-idu nao. Ibagugle (7) be an-edarbo. Agi an be-dakoed. An a-neggweburse modapile, Bab-Dummadga an ibmar-durgan-ogumakdapoed, degi, igar-nabogega-ibmar-ukleged an ega ukdapbaloed. Geb a-sorba an bega sogoed, ibu be imakoe.”


\par }{\SH Saúl reyga nugsalesad
\par }
{\PP \VS{9}Saúl, Samuelʼgi-bangudgua, Bab-Dummad Saúl-e-binsaed-ogwasad. A-ibagi, bela Samuel-ibmar-sogsad gunonikid.

\VS{10}Geb a-sorbali, Saúl, e-maibo, Gabaa-neggweburse mosgua, Bab-Dummad-gayaburba-barsogmalad danagwen abin-danimalad. Agine, Bab-Dummad-Burba Saúlʼgi gandikidba aidenonikid. Geb Saúl, Bab-Dummad-gayaburba-barsogmaladba Bab-Dummad-gayaburbagi sunmakdemogad.

\VS{11}Dulemar-Saúl-mag-dakmalad, deyob dakarmargua, na muchub-muchub egichiarmalad:

\par }{\PP —Quis-machi-Saúl weyob-gunaid, ¿igi itoge? ¿Ar wede Bab-Dummad-gayaburba-barsogmogadsi?


\par }{\PP \VS{12}Dule-gwensak Gabaa-neggweburgined sogded:

\par }{\PP —¿Ar we, bia-danimala?

\par }{\PP A-ulale, weyob-sogleged noarsunnad: “¡Ar Saúlʼbela Bab-Dummad-gayaburba-barsogedmogad!”


\par }{\PP \VS{13}Saúl Bab-Dummad-gayaburba-barsognaid-bergusgua, yar-mullugi Bab-Dummadse-goled-aila-matusulid-siidse naded.

\VS{14}Agine, e-gilor Saúlʼse, degi, Saúl-e-maise egichided:

\par }{\PP —Ar bemar, ¿bia gudimala?

\par }{\PP Saúl abin-sogded:

\par }{\PP —Anmar molimar-uayasuid amidii. Ar anmar amisursoggu, anmar Samuel-daknadsunnad.


\par }{\PP \VS{15}E-gilor, Saúlʼga sogdebalid:

\par }{\PP —Bega Samuel-ibmar-sogsad be anga soge.


\par }{\PP \VS{16}Saúl abin-sogdebalid:

\par }{\PP —Unnila anmarga sogsad, bato molimar-uayasuid amilesye.

\par }{\PP Degi-inigwele, Saúl, e-gilorga sogsasulid, igi Samuel negseoedgi ega-sunmaksa.


\par }{\PP \VS{17}We-ibmar-gusad-sorbali, Samuel, Mizpa-neggweburgi Israel-dulemar-onmaksad, Bab-Dummad-nug-odummomalagar.

\VS{18}Agine, Samuel Israel-dulemarga sogded:

\par }{\PI “Israel-e-Bab-Dummad-Jehová weyob soged: ‘Ani an be-dadgan Egipto-yargi-sabsur-wilebukwa onosad. Degi, ani an be-dadgan dulemar-baiganse sabsur-odurdakledigusmaladgi an onosbalid.’

\VS{19}Emi-ibagine, be-Bab-Dummad be obachamalad, bonigangi-be-ollor-imakdiid, degi, nue-wile-itogedgi be-bendakdiid be obachamalad. Emide be sogmalad: ‘¡Be anmarga rey-onugsae, anmar-dummadga megegar!’ Degisoggu, na be-dadgan-be-dadgan be ambikumar, be-gwenad-be-gwenadgan be ambikumar. Bela be an-asabin ambikudamar.”


\par }{\PP \VS{20}Samuel weyob sogsagua, bela Israel-dulemar-sogambe-gakabogwad (12) ese dagmalaga imaksad. Geb, Benjamín-e-wagan sulenonikid.

\VS{21}A-sorbali, Samuel, Benjamín-e-wagan e-gwenadgan-e-gwenadganba ese-dagega imaksad. Amar-abargi, Matri-e-gwenadgan sulenonikid. Geb Matri-e-gwenadgan-abargine, Quis-e-machi Saúl nugsalenonikid. Geb degi, Saúl-aminadmalad. Amissurgusmalad.

\VS{22}Degidbali, Bab-Jehováʼse egichiarmalad:

\par }{\PP —¿Ar we-dulede wese nonimoga?

\par }{\PP Bab-Jehová abin-sogded:

\par }{\PP —Eye. Ar mor-ulumar-imbaba dukusiid.


\par }{\PP \VS{23}Agine, mor-ulumar-bukwadse abarmakdemalad, geb a-imbaba-dukusii Saúl-searmalad. Saúl dulemar-abargi-gwisnonigua, mas-bipisuli dakarmalad. Unnila e-gukinse dule-bamalad ese-warmaked.

\VS{24}Geb degine, Samuel bela dulemarga sogded:

\par }{\PP —¡Bab-Jehová dule-nug-imaksad, be dakmala! ¡Ar we-duleyobid dule-baid sated!

\par }{\PP Yeer-itogedba bela oimakdemalad:

\par }{\PP —¡Nuedi rey nugsalesad!


\par }{\PP \VS{25}Geb agine, Samuel, dulemarga rey-negseoedgi sunmaksad. Geb, we-igarmargi-sunmaksadi garda-dummadgi narmaksad. Agi, Bab-Jehová-asabin mesisad. A-sorbali, Samuel, e-neg-e-negse dulemar-barmisad.


\par }{\PP \VS{26}Saúl e-negse nadmogad, Gabaa-neggweburse. Degine, dule-bulegan eba nadmarmogad. Ar Bab-Jehová wemar-e-gwage-ebusad, Saúl-bardaknamalagar.

\VS{27}Ar abar-dule-isganamardi binnasur-sogdemalad: “¿Ar we, anmar-bendakode? Anmar-bendakosuli.” Ar we-dulemar bela-bela isdar-Saúl-dakmarsoggu, ega gwen ibmar uksasurmalad. Saúlʼdi gwen bai-itossulid.




\par }\Chap{11}{\SH Saúl Amón-sordamargi nakwisad
\par }
{\PP \VerseOne{1}Amón-dule-Nahasʼye-nugad, e-sordaganmala, Galaad-yargi-Jabes-neggwebur-siidse naded. Geb ebiris e-sordaganmala bukunonimalad. Dulemar-a-neggweburginmalad ega sogdemalad:

\par }{\PP —Anmar igar amie. Anmar be-maiga gumaloed.


\par }{\PP \VS{2}Amón-dule-Nahasʼye-nugad abin-sogded:

\par }{\PP —Degirdi, nabirdo, be an-maiga gumalo. Degi-inigwele, an bemar-ibe ibya-nuedsikid onogodo. Deyobi, bela Israel-dulemargi an dodogoed.


\par }{\PP \VS{3}Jabes-girmar-dummagan abin-sogdemalad:

\par }{\PP —Be anmarga ibagugle (7) iba nasike, Israel-yargi bela gayaburba-berbegegar.

\par }{\PP Ar dule-anmar-bendaked satele, anmar be-maiga gusunnoed.


\par }{\PP \VS{4}Dule-gayaburba-berbemalad Gabaaʼse mosmargua, Saúl-neggweburse, dulemarga gayaburba-sogdapmalad. Geb dulemar deyob itosmargua, bela bodmalad.

\VS{5}A-wachigine, Saúl moli-bebe-nikad-alugwasualedgi nainu-imudidanigua, egichided: “¿Igi itomala? ¿Ar ibiga bomala?” Geb degine, Saúlʼga Jabes-dulemar-ibmar-sognonimalad sogsamalad.


\par }{\PP \VS{6}Saúl gayaburba itosgua, Bab-Dummad-Burba, gandikidba egi aidenonikid.

\VS{7}Saúl sae-itodgua, moli-bebe-nikad-alugwasualed warbo amisad, geb goamaksad. Geb san-goamaksad dulemar-gayaburba-berbemaladba bela Israel-yargi mimisad. Weyob Saúl sognai gualid: “Ar dule anba, degi, Samuelʼba bila-ononasurmalale, e-molimar-bebe-nikad weyob gumogoed.”

\par }{\PP Degidbali, Israel-dulemar bela-bela dobgudmalad. Degisoggu, bela dulemar bila-ononadmarsunnad.

\VS{8}Saúl, Bezecʼye-neg-nugadgi sordamar-ebisega urbisad. Agine, Israel-sordamar mili-dulataled-ilapaa (300,000) bukwa daklealid, degi, Judá-sordamardi, mili-dulagwen-gakambe (30,000) bukwa daklearmogad.

\VS{9}A-sorbali, dulemar-gayaburba-berbedimaladga sogdemalad: “Jabes-De-Galaad-neggweburginmaladga be sognamar: ‘Banedse yorukudba Amón-sordamargi bemar bendaklemaloye.’ ”

\par }{\PP Degi, gayaburba-berbemalad nadmalad, Jabes-neggweburginmaladga gayaburba sogdapmalad. Jabes-dulemar, deyob-gayaburba-itosgu, weligwar-itodmalad.

\VS{10}Geb Jabesʼginmalad Amón-dulemarga sogdemalad: “Ar igi be anmar-imakoye be sogsa, oibosale, deyob be anmar-imakodo.”


\par }{\PP \VS{11}Geb Saúl, sordamar-sogapaa danar-danar-urbisad-barmisgua, bolegoedba, Amón-sordamargi ubodapmalad. Yorukudse bila-onolenai gusad. Amón-sordamar, Israel-sordamarse bukidar ogilolesad. Amón-sordamar-burgwissurmaladdi war-wargwen wakitemalad.


\par }{\SH Saúl reyga megnonikid
\par }
{\PP \VS{12}Geb degine, dulemar Samuelʼga sogdemalad:

\par }{\PP —¿Doamar Saúl anmar-reyga-megega abesulina? A-dulemar be anmarga urmake, adi, anmar oburgoed.


\par }{\PP \VS{13}Saúl gollalid:

\par }{\PP —¡Emi dule bar oburgwilegosuli! Ar Bab-Jehová, emi-ibagi Israel-dulemar-ollor-imaksad.


\par }{\PP \VS{14}Samuel dulemarga sogded:

\par }{\PP —¡Dagmala! Saúl reyga-megisadga anmar Gilgal-neggweburse iba-ononamala.


\par }{\PP \VS{15}Belagwable Gilgalʼse nadmalad. Agine, Bab-Jehová-asabin Saúl-Reyga-nuggusadga iba-onosmalad. Aginbali, gwenatigwar-guega-ibmar-ukleged, Bab-Jehováʼga uksamarbalid. Saúl, degine, bela Israel-dulemar, we-ibagi nue-wergusmalad.




\par }\Chap{12}{\SH Samuel Israel-dulemarga napi-sunmaksad
\par }
{\PP \VerseOne{1}Samuel bela Israel-dulemarga sogded:

\par }{\PP —¡Nue an-itomalo! Bemar anse ibmar-egichismalad an bela bemarga imaksad. Be-dummadga-gumalaga, an bemarga rey onugsasad.

\VS{2}Emidi, we-rey be-idumaloed. Andina, sapingwagwad-akale an bemar-idudii gusad. Emigindi, bato an seredgusad, nono-dagudikgusad. An-machimaladi bemaryob bemar-abargi gudimarmogoed.

\VS{3}Wegi an bemar-abargi gwichidgi, bemar Bab-Jehová-asabin, degi, e-rey-onugsasad-asabin be an-barsogmar. ¿An doa-ibe moli-bebe-nikad-alugwasualed an atursadii gusa? ¿An doa-ibe moli-uayasuid an atursadii gusa? ¿An doa-yardakdii gusa? ¿An doa ibgwensur-imakdii gusa? ¿An doase manigi binsaed-galedii gusa? An deyob ibmar-imakdii gusale, be an-barsogmardo, adi, an gannar sogedba bennukoed.


\par }{\PP \VS{4}Geb Israel-dulemar Samuel-abin sogdemalad:

\par }{\PP —Be anmar-yardakdii gussuli, be anmar-sabsur-imakdii gussuli, be anmar-ibe ibmar-atur-imakdii gussurbalid.


\par }{\PP \VS{5}Samuel sogdebalid:

\par }{\PP —Gwen-bipisaale weyob-ibmar-imakdii an-daksasurmarye be sogmaladi, emi-ibagi Bab-Jehová, degi, e-rey-onugsasadi, bemar-barsogega gumaloed.

\par }{\PP Israel-dulemar abin-sogdemalad:

\par }{\PP —¡Ar deyob-guodo! Bab-Jehová, degi, e-rey-onugsasad-ebo anmar-barsogega gumalodo.


\par }{\PP \VS{6}Deginbali, Samuel Israel-dulemarga sogdebalid:

\par }{\PP —Bab-Jehová, bemar-barsogega gued. A, Moisés, degi, Aarón-susgusad, adi, Egipto-yargi be-dadgan-onogegar.

\VS{7}Emigindi, nue be an-itomalo. Bab-Jehová bemar-bendakdiidgi, degi, be-dadgan-bendakdigusadgi an bemarga sunmakgwelo.


\par }{\PP \VS{8}”Jacob, e-waganmala Egipto-yargi ambikudapmalad. Geb a-sorbali, be-dadgan, Egipto-dulemarse sabsur-wilearmargua, Bab-Jehováʼse ise-wilegar gochamalad. Degidbali, Bab-Jehová, Moisés, Aarón-ebo barmisgusad, be-dadgan-Egipto-yargi-wilebukwad onogegar. Geb amar, be-dadgan-onosmargua, we-yarse senonimalad.

\VS{9}Ar be-dadgan, e-Bab-Dummad-Jehová-iedmarsoggu, Bab-Jehová, we-dulemarga urmaksad: Rey-Hazor-sorda-dummad-Sísaraʼga, Filistea-sordamarga, degine, Moab-dulemar-e-reyga. Geb a-dulemar, be-dadgangi bila-onosgusmalad.

\VS{10}A-ulale, be-dadgan Bab-Jehováʼse ise-wilegar weyob gochamalad: ‘Anmar begi nue-nosmalad, anmar begi nue-aibachamalad. Ar anmar Baal-e-nuchumar Bab-Dummadyob imakdii gusad, degi, bab-bundor-Astarot-e-wilub-sobarmalad Bab-Dummadyob imakdii gusbalid. A-ulale, anmar begi isgusmalad. ¡Bab-Jehová, anmar-isdarmaladgi be anmar-ollor-imake, adi, anmar be-nugbi odummodii gumaloed!’

\VS{11}Geb degine, Bab-Jehová we-dulemar-barmialid: Jerobaal, Barac, degi, Jefté. Amala bela be-isdarmalad-bukwamaladgi be-ollor-imaksamalad. Deyobi, ani Samuel, be-isdarmaladgi be-ollor-imaksamogad. A-ular, bemar dobsuli-gudii gusmalad.


\par }{\PP \VS{12}”Ar degi-inigwele, Amón-dulemar-e-rey-Nahas, e-sordaganmala, bila-onogega begi-duurmakdani be dakarmargua, be anga sogsa gusmalad: ‘¡Anmar rey-abege, anmarga negseegar!’ Ar deunni, Bab-Dummad-Jehová bemar-e-reynad, degite bemar deyob sogsa gusmalad.

\VS{13}Degisoggu, bemar rey-susmalad wegi gwichid. Ar Bab-Jehová, ese be egichisadba, bemarga we-rey uksad.

\VS{14}Bemar, degi, rey bemar-dummadga-maid, Bab-Dummad-Jehová-dobekwaa nanamalale:

\par }{\QB E-nug be odummodimalale,

\par }{\QB eba be ibmar-imakdimalale,

\par }{\QB e-igar-mamaidba be nanadimalale,

\par }{\QB egi be gwisgusulile,

\par }{\QC ¡adi, nueddo!


\par }{\PP \VS{15}”Ar be eba ibsasulirdi, e-igar-mamaidgi be gwisguerdi, Bab-Jehová igi be-dadgan sabsur-odurdaksagusa, na deyobi bemar-imakmogoed.


\par }{\PP \VS{16}”Emigindi, nue be an-itomala: Bab-Jehová na ibmar-dummad-imaksokalid be-sunnad be dakmala.

\VS{17}Emigindi, ibmar-gwag-weed-ibagan-naid, dii-wied-ibagan-naisulid. Degi-inigwele, Bab-Jehováʼse an goloed, mar-ogollomakega, dii-owibaligar. Weyobi bemar wisgumaloed, ar bemar rey ese egichamargu, bemar Bab-Jehová-asabin nue-isgusad.”


\par }{\PP \VS{18}Geb Samuel Bab-Jehováʼse gochad. A-ibagine, Bab-Jehová mar-ogollomaksad, dii-owisbalid. Bela dulemar Bab-Jehová-abin, degi, Samuel-abin nue-dobe itodmalad.

\VS{19}Geb Samuelʼga sogdemalad:

\par }{\PP —Anmarga be-Bab-Dummad-Jehováʼse be gole, adi, mer anmar-oburgwegar. Ar ade, anmar Bab-Jehováʼse rey-egichadbali, bur bule anmar isgusad.


\par }{\PP \VS{20}Samuel abin-sogded:

\par }{\PP —Mer be dobgumala. Ar bemar isgued-dummad-imaksa-inigwele, bela-bela be Bab-Jehová-nug-odummomala, mer egi be bangumala.

\VS{21}Mer bab-dummadyob-ibmar-imaklemalad-e-nug odummomalo. Ar amardi, gwen bemar-bendakosulid, gwen bemarga ibmar-nued-imakosurbalid, ar ade, ibmar-binsarmaladid.

\VS{22}Bab-Jehová na e-nug-dummad-gued mer isguegala, isdar e-dulemar-dakosulid. Ar Bab-Jehová na yeer-itogedba e-dulemarga bemar-susad.

\VS{23}Ar andina, bemarga Bab-Jehováʼse-goled gwen-iegosulid. Ar an deyob imaksulile, Bab-Dummadgi an dummad-nosaled. Amba igar-nuedgi, igar-innikigwadgi an bemar-odurdakdii guoed.


\par }{\PP \VS{24}”Ar Bab-Jehová-dobekwaa be nanamarsunna, napiragwadgi bela-belad e-nug-odummodii be imakmala. Bab-Jehová bemarga ibmar-dummagan-imaksad be ebinsadii gumala.

\VS{25}Ar bemar isguedginbi nanadimalardi, be-reyse-bakar, bemar bergumaloed.”




\par }\Chap{13}{\MSB 4c. Saúl, reyga-megisgu, ibmar imaksad

\par }{\MR (13:1–15:35)

\par }{\SH Samuel, Saúlʼse ulusad
\par }
{\PP \VerseOne{1}Saúl sapinseredgine, Israel-yargi reyga megnonikid. Birga-dulabo-gakabo (42) reyga-maigusad.


\par }{\PP \VS{2}Saúl, Israel-dulemar-abargi milipaa (3,000) sordamar-susad. We-sordamar-sulesadi, Saúlʼba Micmasʼgi, degi, Betel-yargine milibo (2,000) ambikusad. E-machi-Jonatánʼbardi Benjamín-neggwebur Gabaaʼye-nugadgi miligwen (1,000) ambikusmogad. Saúl Israel-dulemar-bamaladdi e-neg-e-negse barmisad.


\par }{\PP \VS{3}Jonatán, Filistea-sordamar-Guebaʼgi-bukwad obelosad. We-ibmar-gusad Filistea-dulemar-bamalad wisgusmalad. Geb degine, Saúl bela Israel-yargi gar-trompeta-ogolega imaksad, ar sogded: “¡Bela Hebreo-dulemar we-ibmar-gusad wisguergebed!”


\par }{\PP \VS{4}Bela Israel-dulemar we-gayaburba wisgusmalad: “Saúl, Filistea-sordamar-Guibeaʼgi-bukwad-obelosye. A-ulale, Filistea-dulemar isdar Israel-dulemar-dake gunonimarsunnad.” Degisoggu, Israel-dulemar bila-onogega Gilgalʼgi Saúlʼba atosmalad.


\par }{\PP \VS{5}Filistea-sordamar, Israel-sordamargi-bila-onogega na atosmarmogad.

\par }{\QB Filistea-dulemar ur-napagined-bila-onoged mili-dulagwen-gakambe (30,000) nikamalad,

\par }{\QB dulemar-moli-birgi-sii-urwemalad milinergwa (6,000) nikamarbalid,

\par }{\QB geb e-sordamar-nagab-urwemaladdi demar-gakaba-ukub-naidyob bela-bela mergued.

\par }{\QC Bet-Avén-dad-nakwedsik, Micmasʼgi Filistea-sordamar bukunonimalad.


\par }{\PP \VS{6}Israel-sordamar, Filistea-sordamar-doggus-merguedba, na boni-dummad-amis dakarmalad. Degisoggu, bela Israel-sordamar bergue-itoarmaladba,

\par }{\QB ibe-dummagan-yaba, bulagan-imbaba,

\par }{\QB akwa-dummagan-imbaba, napa-gwisarmalad-yaba,

\par }{\QB degi, dia-dinnagana-yagi, dukusmalad.


\par }{\PP \VS{7}Hebreo-dulemar gwenna-gwenna Gad-yarse, degi, Galaad-yarse wakinmalaga Jordán-diwar obaksamalad.

\par }{\PP Saúlʼdi, Gilgalʼgi besad. Geb bela sordamar-eba-besmalad na dobedba wawanmakbukwad.


\par }{\PP \VS{8}Ar Saúl, Samuel ega iba-mesisadbali, ibagugle (7) abitosad. Ar Gilgalʼgi Samuelʼdi yogguded. Geb Saúl e-sordamar-wakinmamai dakargua,

\VS{9}igar-ukded: “Ibdurgan-ogumakar-ukleged, degi, gwenatigwar-guega-ibmar-ukleged be anga sedamala.” Geb Saúlʼsunnad ibdurgan-ogumakar Bab-Jehováʼga uksad.


\par }{\PP \VS{10}Saúl ibdurgan-ogumakar-ukleged-uknaid bergusayala, Samuel nonikid. Saúl, Samuel-abin naded, geb doggus-nued-sogeye ega sogded.

\VS{11}Ar Samuelʼdi, sabsur ega ibmar-sogded:

\par }{\PP —¿Ibiga be yogasaar ibmar-imaksa? Bab-Jehováʼgi be dummad-nosad.

\par }{\PP Saúl abin-sogded:

\par }{\PP —Ar an-sordamar wakinmamai an dakalid, be iba-mesisadba gwen be nonisuli an be-dakarbalid, degine, Micmasʼgi, Filistea-sordamar bato guagwar-bukwa an dakarbalid. A-ulale, weyob an binsaded:

\VS{12}‘Filistea-dulemar Gilgalʼse bato angi bila-onodasokarmalad, degi-inigwele, andi amba yoo Bab-Jehováʼse bendakleged egised. A-ulale, ibdurgan-ogumakar-ukleged an uke daklearsunnad.’


\par }{\PP \VS{13}Samuel, Saúlʼga sogded:

\par }{\PP —¡Be binsaed-satedsi weyob be ibmar-imaksagu! Ar be-Bab-Dummad-Jehová bega igar-uksadba be ibmar-imaksana, be-wagan Israel-yargi degisadegu reymarga-megmai gumaloenad.

\VS{14}Emigindi, an bega sogsundo, ar bedi Bab-Jehová-igar-maidba ibmar-imaksasursoggu, reyga-be-maid gadeguosulid. Bab-Jehováʼdi dule-eba-daoed bato amisad.


\par }{\PP \VS{15}Samuel weyob ibmar-sogsagua, Gilgalʼgi-gudiidgi naded. Dule-bamaladdi, Gilgal-akale Saúlʼba, Benjamín-neggwebur-Gabaaʼye-nugadse, e-sordamar-bukwadse nadmarmogad. Agi, Saúl, sordamar-eba-gudimalad ebichisad, amardi dulataled-ilanergwa (600) mergued.


\par }{\SH Jonatán Filistea-dulemarbo bila-onosad
\par }
{\PP \VS{16}Saúl na e-machi-Jonatán, degi, e-sordaganmala, Benjamín-neggwebur-Gabaaʼye-nugadgi ambikusmalad. Deunni, Filistea-sordamardi, amba Micmasʼgi bukwamalad.

\VS{17}Filistea-sordamar bukwamaladgi, sogapaa danar-danar e-sordamar ainiarmalad: Soggwendi, Ofra-igarba Sual-yarsik nadmalad.

\VS{18}Baiddi, Bet-Horónʼsik nadmalad. Sogapaagwaddi, yar-abingunaidsik nadmarmogad. A-yar-abingunaidgi, Zeboim-neba nega-dulesulidgansik magar-dakleged.


\par }{\PP \VS{19}Ar Filistea-dulemar mer Hebreo-dulemar es-suid-sobega, degi, mer eswar-sobbaliga imaksamalad. Degisoggu, bela Israel-yargine dule-esgoro-sobed wargwensaar sated.

\VS{20}Degisoggu, bela Israel-dulemar, akan, napa-imued, napa-akwied, degi, es-dopegwad nugar-onikuega Filistea-dulemarse naddamalad.

\VS{21}Ar akan, degi, es-dopegwad, nugar-onikuega mani-gargerba bennukdamalad. Napa-imueddi, napa-akwieddi, nugar-onikuega bur mani-gargerba bennukdamalad.

\VS{22}Degisoggu, unnila Saúl, Jonatán-ebo es-suid, degi, eswar nikamalad. Israel-sordamardi wargwensaale, es-suid, degi, eswar satemalad.


\par }{\PP \VS{23}Filistea-sordamar-danar-soggwenad Micmas-igarse bukunonimalad.




\par }\Chap{14}{\SH Jonatán, Filistea-sordamar-oburgwisad
\par }
{\PP \VerseOne{1}Ibagwengine, Saúl-machi-Jonatán, ega-sigu-abgaed-seedga sogded: “Dage, yar-baidsik Filistea-sordamar-bukwamaladse anmar obaknae.” Jonatán deyob ibmar-sogsadi e-bab-owisossulid.

\VS{2}Saúlʼdi Gabaa-neggwebur-magaba, Migrónʼgi granado-sapi-urba siid. E-sordamar dulataled-ilanergwa (600) eba-gudiid.

\VS{3}Deunni, Ahías, mor-sakwasulid-yoi gudiid. Ahías, Ahitob-machid. Ahitobʼde Icabod-e-iad, Finees-e-masmalad, Elí-e-waganad. Elíʼdi, Siloʼgi dule-irwa-Bab-Dummadse-goledga megisgusad. Deginbali, dule-wargwensaale Jonatán-naded wissulid.


\par }{\PP \VS{4}Jonatán, Filistea-sordamar-bukwadse warmakegala, ibe-dummagan-imbagi naergebed. We-ibemar Bosesʼye bileged, baiddi, Seneʼye bileged.

\VS{5}Ibe-dummad-gwensak dad-nakwed-argan-sapiledsik Micmasʼsik gwichid. Ibe-dummad-baiddi, dad-nakwed-argan-nuedsik Gabaaʼsik gwichid.

\VS{6}Geb degine, Jonatán ega-sigu-abgaed-seedga sogded:

\par }{\PP —Dulemar-Bab-Jehová-wissurmalad-bukwadse anmar obaknamala. Bitigi Bab-Jehová anmar-bendakena gadin. Ar Bab-Jehová dulemar-bukidar-merguedgi, igi, dulemar-iche-merguedgi, baisursunna emar-bendaked.


\par }{\PP \VS{7}Ega-sigu-abgaed-seed abin-sogded:

\par }{\PP —¡Anmar nado! Ar bela be ibmar-imakbied imakdo, an be-bendakoed.


\par }{\PP \VS{8}Jonatán sogded:

\par }{\PP —Nabirdo. Anmar we-dulemar-bukwadse nao, adi, anmar-dakmalagar.

\VS{9}Anmar-daksamaladgi anmarga weyob sokarmalale: ‘¡Abitomala! Anmar bemarse aidenaoed.’ Agi anmar abitogoed, anmar emar-bukwadse nakosulid.

\VS{10}Ar anmarga sokarmalardina, be nakwedamarye, agi anmar ese naodo. Adi, anmarga oyolenaid, Bab-Jehová we-dulemargi-nakwega anmar-imakoye.


\par }{\PP \VS{11}Degisoggu, ebogwad Filistea-sordamarse na magarosmalad.

\par }{\PP Filistea-dulemar e-sordamarga sogdemalad:

\par }{\PP —Hebreo-dulemar be dake. Ibemar-yaba-duku-bukwad ainiarmalad.


\par }{\PP \VS{12}Geb degine, Filistea-sordamar Jonatánʼga, degi, ega-sigu-abgaed-seedga sogdemalad:

\par }{\PP —¡Wesik be dagmala! Anmar bemarga wis ibmar-soggwelo.

\par }{\PP Jonatán, ega-sigu-abgaed-seedga sogded:

\par }{\PP —Anba be dage. Bab-Jehová we-dulemargi-nakwega anmar-imaksad.


\par }{\PP \VS{13}Jonatán aka-aka nakwemai gusad. Geb ega-sigu-abgaed-seed e-sorba deyob nakwemai gusmogad. Jonatán Filistea-sordamar-onailikusale, geb ega-sigu-abgaed-seed sorba oburgwedaed.

\VS{14}Ar gebe ululesadgine, Jonatán, ega-sigu-abgaed-seedbo, neg-bipi-ollornaidgi, Filistea-sordamar-dulagwen-wilub oburgwismalad (20).


\par }{\SH Israel-sordamar, Filistea-sordamargi nakwisad
\par }
{\PP \VS{15}Agine, Filisteaʼmar-danar-bukwamaladgi-bukwad, neg-ollor-dummad-naidgi-bukwamarmogad, degi, danar-danar nadegusmaladse-bakale, gwayidmalad. A-wachigine, negabandur nagusbalid. Degisoggu, dobed-dummad nagusad.

\VS{16}Saúlʼga-nakulemalad, Benjamín-neggwebur-Gabaaʼye-nugad-akale daksamalad, ar igi Filistea-sordamar gwayidedba akar-akar duurmakmai.

\VS{17}Geb Saúl deyob-wisgusadbali, na e-sordamarga sogded: “Bela sordamar be ebismar, adi, anmar dakega, doa anmar-abargi sate.” Deyob imaksamargua, Jonatán e-bendakedbogwa sate daklearmalad.


\par }{\PP \VS{18}Geb degine, Saúl, Ahíasʼga sogded:

\par }{\PP —Mor-efodʼye-nugad be sedage.

\par }{\PP Deunni, a-mor Israel-sordamar eba sediid.

\VS{19}Saúl amba sunmakgwichidgine, Filistea-sordamar danar-bukwamaladgi bur bule neg-gagaleded. Degisoggu, Saúl deyob neg-daksagua, dule-irwa-Bab-Dummadse-goledga sogded: “¡Mer bar be sedage!”


\par }{\PP \VS{20}Geb degine, Saúl e-sordamar-onmaksad, geb bela agi bila-ononadmalad. Ar Filistea-sordamar bela-bela oes-gunanaidbali, na e-sorda-e-sorda oburgwidmalad.

\VS{21}Deginbali, Hebreo-dulemar Filistea-sordamarba dikasurgus akas-gudimaladi, Filistea-sordamarba gudimarmogad. Amala, Saúl-sordamarba, Jonatán-sordamarba akadmalad.

\VS{22}Israel-dulemar Efraín-yalaganba-dukusmaladi, wisguarmargua, Filistea-sordamar-wakinmamaiye, baleginnega bila-onolenaidse nonimarmogad.

\VS{23}Bila-onolenaid Bet-Avén-neggweburse warmaksad. A-ibagine, weyobi Bab-Jehová Israel-dulemar-bendaksad.


\par }{\SH Saúl igar-ised mesisad
\par }
{\PP \VS{24}Israel-sordamar ukudba negoebiguarmalad, ar ade, Saúl e-sordamarga weyob igar mesisad: “Neg-mutikgued-iduar, amba yoo an-isdarmalad buged-mai-imakleged-iduar, dule mas-itosale, oburgwilegoed.” Degisoggu, a-ibagine, sorda-wargwensaale gwen mas-itossulid.


\par }{\PP \VS{25}Saúl-sordamar sapur-mosgua, achanis-napagi-nikadse modapmalad.

\VS{26}Geb sapuryaba-dogdemargua, achanis diiyob-aryomai dakarmalad. Degi-inigwele, dule-wargwensaale ebussulid, ar ade, ise-sogar-sogsamalad, “dule mas-itosale, oburgwilegoye.” A-dobedbali, ebussurmalad.

\VS{27}Degi-inigwele, Jonatánʼdi, e-bab sordamarga-igar-mesisad-itossurgusad. Degisoggu, suar-dukugi achanis-ebusad, geb masad. Degidbali, ganguded.

\VS{28}Geb sorda-wargwen Jonatánʼga sogded:

\par }{\PP —Be-bab weyob igar-mesisad: ‘¡Emi dule-wargwen mas-guchale, oburgwilegoye!’ A-ulale, sordamar mas-gunsulidba, negoebimalad.


\par }{\PP \VS{29}Jonatán abin-sogded:

\par }{\PP —¡An-bab sordamar dummad-wios! Be an-dakmalana, an we-achanis-guchagua, igi an gangude.

\VS{30}Be sogena, sordamar, e-isdarmalad-ibe-mas-sulesad guchamalana, bur bule Filistea-sordamar ese girgumaloenad.


\par }{\PP \VS{31}A-ibagine, Micmas-akale, Ajalón-neggweburse bila-onolesad. Agi, Israel-sordamar, Filistea-sordamar-ogalakusad.

\VS{32}Ar Israel-sordamardi bela-bela geggusmarsoggu, ibdurgan na gae-gae-imaksamalad: Sibad-wawaadmar, moli-bebe-nikad-omegan, moli-bebe-nikad-sapingan. Geb napagi-mai we-ibdurgan-e-dukar egwachamalad. Degine, ukudbali ibdurgan-guchamalad, amba abe-nika guchamalad.

\VS{33}Geb degine, Saúlʼga sogsamalad:

\par }{\PP —Sordamar Bab-Jehováʼgi dummad-nonanaye, san abe-nika gunnanaye.

\par }{\PP Saúl abin sogded:

\par }{\PP —¡Bemar Bab-Dummad-Igar-Maidgi yolemaladid! Emisgwa, ansik be akwa-dummad obaparmakmala.


\par }{\PP \VS{34}Saúl ega sogdebalid:

\par }{\PP —Be namalo, sordamarga be weyob sognamalo: ‘Mer bar san-abe-nika gunmala, Bab-Jehováʼgi mer bar yolemalagar. Degisoggu, war-wargwen na e-moli-bebe-nikaddibe, e-sibad-wawaaddibe, wese sedamalo, wegi e-ibe be dukar egwanmaloed, nuedgi wegi be gunmaloed.’

\par }{\PP A-mutikidbali, na war-wargwen e-moli-bebe-nikad searmalad, agine oburgwismalad.

\VS{35}A-sorbali, Saúl Bab-Jehováʼga ibmar-ogumakar-uklegegala aila sobsad. Saúl, we-aila, agi gebe sobsagusad.

\VS{36}Geb Saúl e-sordamarga sogdebalid:

\par }{\PP —Anmar emi-mutik Filistea-sordamar baleginnamalo. Oiboged-iduar, anmar e-ibe bela ibmar-sunamalo. Deginbali, anmar e-sorda-wargwensaale dula-obegosulid.

\par }{\PP E-sordamar abin-imakdemalad:

\par }{\PP —Degirdi nabirdo, be-sogedba anmar imakodo.

\par }{\PP Geb dule-irwa-Bab-Dummadse-goleddi sogded:

\par }{\PP —Anmar Bab-Dummadse idakgwelergebed.


\par }{\PP \VS{37}Geb agine, Saúl Bab-Dummadse idakdesunnad: “¿An Filistea-sordamar baleginnaoe? ¿Anmarse galakuega be imakoe?” A-ibagine, Bab-Jehová gwen abin-imaksasulid.

\VS{38}Degisoggu, Saúl sordagan-e-dummaganga sogdesunnad:

\par }{\PP —Bemar bela wese be dagmar. Be anga baramimalo, ibi-isgued-ulale Bab-Jehová anga ibmar-sogsasuli.

\VS{39}Israel-e-Bab-Dummad-Jehová-asabin inniki an bemarga soged, ar an-machi-Jonatánʼgi ataklenonikile, oburgwilegodo.

\par }{\PP Dule-wargwensaale, ega akar ibmar-sogsasulid.

\VS{40}Geb degine, Saúl bela Israel-dulemarga sogdesunnad:

\par }{\PP —Bemar wesik gwisgumalo. Andi, an-machi-Jonatánʼbo wegi gwisguoed.

\par }{\PP Sordamar abin-sogdemalad:

\par }{\PP —Ar be-dakedba be imako.


\par }{\PP \VS{41}A-sorbali, Saúl, Israel-e-Bab-Dummad-Jehováʼse egichided, ega ibmar-napiragwad sogegar. Geb wilubdaklenonigua, Jonatánʼgi, degi, Saúlʼgi ataklenonikid. Degisoggu, sordagan-bamaladdi, ollor-gusmalad.

\VS{42}Geb degine, Saúl sogded:

\par }{\PP —An-machi-Jonatánʼbo be an-wilubdakmar.

\par }{\PP Geb wilubdaksamargu, Jonatánʼgi ataklenonikid.

\VS{43}Degisoggu, Saúl, Jonatánʼga sogded:

\par }{\PP —Ibmar-imaksad be anga soge.

\par }{\PP Jonatán abin-sogded:

\par }{\PP —Unni achanisbi an masad. ¿A-ulale, be an-oburgwemalode?


\par }{\PP \VS{44}Saúl sogded:

\par }{\PP —Jonatán, be oburgwilesulile, Bab-Dummad sabsur-an-odurdaksunno.


\par }{\PP \VS{45}Sordamar, Saúl-abin sogdemalad:

\par }{\PP —¿Ar Jonatán, Israel-dulemar e-isdarmaladgi-nakwega imaksasursi? ¿Degite, sunna oburgwilegosi? Bab-Dummad-nuggi inniki anmar bega soged, dule bipisaale Jonatán-ebugosulid. Bab-Dummad-e-bendaksadba, anmar-isdarmaladgi-nakwega anmar-imaksad.

\par }{\PP Deyobi, dulemar Jonatán-bendaksamalad.

\VS{46}Degidbali, Saúlʼdi, Filistea-sordamar bar balegichasulid, geb Filistea-sordamardi e-yarse gannar nadmalad.


\par }{\PP \VS{47}Saúl, Israel-yargi na nue reyga-megisadgi, bela e-isdarmalad-e-dikarba-bukwadgi bila-onosad:

\par }{\QB Moab-dulemargi, Amón-dulemargi,

\par }{\QB Edom-dulemargi, Soba-e-reymargi,

\par }{\QB degi, Filistea-dulemargi.

\par }{\QC Na gangued-nikadba we-dulemargi nakwisdaed.


\par }{\QB \VS{48}Amalec-dulemargi nakwisbalid,

\par }{\QB deginbali, ibmar-atursamaladgi Israel-dulemar-bendaksabalid.


\par }{\SH Saúl-e-gwenadgan
\par }
{\PP \VS{49}Saúl machimala walapaa nikusad: Jonatán, Isúi, degi, Malquisúa. Deginbali, bunamala warbo nikusbalid: Dummad, Merabʼye nugad, bipigwaddi, Micalʼye nugad.

\VS{50}Saúl-e-omedi, Ahinoamʼye nugad, Ahimaas-e-sisgwa. E-sordamar-bila-onomalad-e-dummaddi, Abnerʼye nugad, Ner-e-machi. Nerʼdi, Saúl-e-gilolod.

\VS{51}Saúl-e-bab-Quis, Abner-e-bab-Ner na galagwenmaladid. Amala, Abiel-e-machimalad.


\par }{\PP \VS{52}Saúl-reyga-mai-gusadgine, Filistea-dulemargi-bila-onoged gwen bogilessulid. A-ulale, Saúl, dule-wargwen dutusur-itoged, degi, dobe-itosulid-dakalile, na e-sorda-bila-onogedga imakdaed.




\par }\Chap{15}{\SH Bab-Jehová Saúl-obachad
\par }
{\PP \VerseOne{1}Ibagwengine, Samuel Saúlʼga sogded: “Bab-Jehová Israel-dulemar-reyga be-onugsaega an-barmiargusad. Emisgindi, Bab-Jehová, we-gayaburba bega-sogega an-barmialid. Degisoggu, nue be an-itogo.

\VS{2}Bab-Jehová-Bela-Gangued-Nikadi, weyob soged: ‘Israel-dulemar Egipto-yargi noarmargua, Amalec-dulemar e-yargi-naega imaksasulidba, an Amalec-dulemar sabsur-odurdakoye.

\VS{3}Degisoggu, Bab-Jehová soged: Emisbinne be Amalec-dulemar-ogilona. Belagwable e-ibmar-nikad e-ibe be obelogo. Bela e-machergan, e-omegan, e-burwigana, e-goe-gwarugana be ogilogo, degi, e-moli-bebe-nikadmar, e-sibad-wawaadmar, e-moli-yargan-muregedmar, degi, e-moli-uayasuidmar be oburgo. Melle be wiledako.’ ”


\par }{\PP \VS{4}Saúl, Telaimʼgi e-sordamar onmaksad, geb agi ebichisad: Mili-dulataled-ilabo (200,000) sordamar-nagab-urwemalad mergued, degine, miliambe (10,000) sordamar Judá-yarginmalad mergubalid.

\VS{5}A-sorbali, Saúl e-sordaganmala Amalec-neggweburse nadmalad. Geb neg-weregedgi, Amalec-dulemar-idu dukuar-bukudapmalad.

\VS{6}Degine, Saúl, Ceneo-dulemar-owisosad: “Bemar, Amalec-neggweburgi ainimalo. Ar bemar, Israel-dulemar Egipto-yargi-noargu, nue-wiledaksad. A-ulale, amarba-mesa an bemar-ogilobisulid.”


\par }{\PP \VS{7}Saúl, Havilaʼye-neg-nugad-akale, Shurʼsega, Amalec-dulemar-bukwad ogilosad. A-negmar, Egipto-yar-abingunaidgi naid.

\VS{8}Saúl, bela es-suidgi Amalec-dulemar oburgwisad. Unnila, e-rey-Agagʼbi oburgwissulid, gasa-sesad.

\VS{9}Saúl, Rey-Agag-gasadginbali, na e-sordaganmala sibad-wawaadmar-bur-nuegan, degi, moli-bebe-nikad-omegan-bur-nuegan, moli-bebe-nikad-sapingan-bur-wardummagan sabosmalad. Deginbali, ibmar-baigan-nuegan sabosmarbalid. Bela we-ibmarmar yapa obelogusmalad. Unnila gwen ibmar-abelesurmaladbi obelosmalad.


\par }{\PP \VS{10}Bab-Jehová, Samuelʼga sogded:

\VS{11}“An Saúl reyga-mesissulina bur nabirinad, ar ade, angi aibachad. An ega ibmar-sogsadba gwen ibsassulid.”

\par }{\PP Samuel, Saúlʼba bela-bela bukib-binsadedba Bab-Jehováʼse-gorsii oibosad.

\VS{12}Geb neg-mileargua, Samuel, Saúl-daknaded. Geb degine, dulemar Samuelʼga sogded: “Saúl, Carmelʼse e-wagar-akwagi-sobaled-ogwichega naded. Geb agi-gudii Gilgalʼse nabaloed.”


\par }{\PP \VS{13}Geb Samuel, Saúl-aminaded. Abingunonigu, Saúl ega sogded:

\par }{\PP —¡Bab-Jehová begi nued-binsasun! An Bab-Jehová-ibmar-sogsadba an ibmar-imaksad.


\par }{\PP \VS{14}Samuel, Saúlʼga sogded:

\par }{\PP —Degite, ¿ibu sibad-wawaadyob gole an itosunna? ¿Ibu moli-bebe-nikad-omeyob gole an itobarsunna? 

\par }{\PP \VS{15}Saúl abin-sogded:

\par }{\PP —Sordamar Amalec-yargi we-ibdurgan searmalad. Be-Bab-Dummad-Jehováʼga-ukega sibad-wawaadmar-bur-nuegan, moli-bebe-nikad-omegan-bur-nuegan dula obesmalad. Ar bela ibmar-bamaladdi anmar obelosad.


\par }{\PP \VS{16}Samuel urwedgi Saúlʼga sogded:

\par }{\PP —¡Mer bar sunmake! Bab-Jehová-mutikidba-anga-ibmar-sogsad an bega soggwelo.

\par }{\PP Saúl abin-sogded:

\par }{\PP —Degite, soge.


\par }{\PP \VS{17}Geb degine, Samuel ega sogded:

\par }{\PP —Wede-nabirsursi, amba be gwen ibmarga-gued-itossulid-inigwele, degite, Israel-dulemar-sogambe-gakabogwad-e-dummadga (12) be megnonikid. ¿Ar Bab-Jehová Israel-e-reyga-megega be-nug-imaksasursi?

\VS{18}Bab-Jehová be-barmisgusad, degi, bega sogsagusad: ‘We-Amalec-dule-isganamar be ogilonaye. Bela be obelogoye bega sogsad.’

\VS{19}Ar degite, ¿ibiga Bab-Jehová-ibmar-sogsadba be gwen ibmar-imaksasuli? ¿Ar ibiga be ibmar susmala? ¿Ar ibiga be Bab-Jehová-ibmar-isdardaked be imaksabali?


\par }{\PP \VS{20}Saúl abin-sogded:

\par }{\PP —¡Andi Bab-Jehová ibmar-sogsadba ibmar-imaksad! ¡Bab-Jehová ibmar-imakega-an-barmisad an imaksad! An Amalec-dulemar-Rey-Agag gasa an senonikid. E-dulemardi an obelosad.

\VS{21}Ar sordamardi Amalec-dulemar-e-sibad-wawaad-nuegan, degi, e-moli-bebe-nikad-omegan-nuegan senonimalad, adi, Bab-Jehováʼga Gilgalʼgi ogumakar ukegar.


\par }{\PP \VS{22}Samuel abin-sogded:

\par }{\Q “¿Ar Bab-Jehová ibu bur bule abesunna?

\par }{\QB ¿Ega ibmar-durgan-oburgwileged bur abege?

\par }{\QB ¿Ega ibmar-durgan-ogumakar-ukleged bur abege?

\par }{\Q Ar Bab-Dummad, e-sogedba ibmar-imaked bur abeged.

\par }{\QB E-sogedba-ibmar-imaked ibmar-oburgwilegedba bur nuedid.

\par }{\QB Degi, e-ibmar-soged-nue-itogedi, sibad-wawaad-machered-e-gwallu-ogumakedba bur-nuedid.


\par }{\Q \VS{23}Bab-Dummadba-ibsalesulidi, amba burba-isganaba-yoedse-ibmar-guoed-soglegedyob isguedmogad,

\par }{\QB San-bule-bule-imakedi, amba bab-dummaganyob-e-nug-odummolegedyob isguedmogad.

\par }{\Q Ar bedi, Bab-Jehová-bega-ibmar-sogsadba gwen be ibmar-imaksasulid.

\par }{\QB A-ulale, Bab-Jehová, reyga-mai bar be-abesulid.”


\par }{\PP \VS{24}Saúl magar na itosadba sogded:

\par }{\PP —Samuel, napira be soged. Bab-Jehováʼgi nue an nosad. Anga igar-uksadba an ibmar-imaksasulid. Be anga ibmar-sogsadba an ibmar-imaksasurbalid. Ar an-sordamar angi aibinbiguarmaladba an ibmar-imaksad.

\VS{25}Degisoggu, an bese wilesagwa egised, wis be nossulidyob be an-dake. Gannar Bab-Jehová-nug-odummogega be an-bardakdage.


\par }{\PP \VS{26}Samuel abin-sogded:

\par }{\PP —An beba gannar naosuli. Bab-Jehová bega igar-uksadba be ibmar-imaksasulid. A-ulale, Israel-reyga-mai bar be-abesulid.


\par }{\PP \VS{27}Geb Samuel naega aibiridgua, Saúl, Samuel-e-morduku gasad, geb agi e-ibe achirmakded.

\VS{28}Agine, Samuel ega sogded:

\par }{\PP —Emi, Bab-Jehová, Israel-e-reyga-maid be-obelosad. Be-anar dule-bur-nueddaed onug-imaksad.

\VS{29}Napira an bega soged, Israel-e-gangued-Bab-Jehová, bipisaar gakansasulid, ibmar-sogsad imakedsegad. Ar ade, Bab-Jehová duleyobsulid, ibmar-sogsad geg-ogwaed.


\par }{\PP \VS{30}Saúl abin-sogded:

\par }{\PP —¡Bab-Jehováʼgi nue an nosad! An bese wilesunnad. Be girmar-dummagan-asabin, Israel-sordamar-asabin, amba dummadyob be an-dake. Gannar be-Bab-Dummad-Jehová-nug-odummogega be an-bardakdage.


\par }{\PP \VS{31}Samuel nabir-itosad, degi, Saúlʼba naded. Geb agi, Saúl, Bab-Jehová-e-nug odummosad.

\VS{32}A-sorbali, Samuel sogded:

\par }{\PP —Amalec-dulemar-rey-Agag anga be sedage.

\par }{\PP Agag, Samuel-asabin dobsuli gwisgunonikid, ar ade, binsaed: “Bato burgwed-igar nasad.”

\VS{33}Ar Samuel, Agagʼga sogded:

\par }{\PP —Ar be omegan-ibe bukidar machimala-ogilossoggu, deyobi, be-nan machi-sate gumogoed.

\par }{\PP Geb Samuel, Gilgalʼgi Bab-Jehová-asabin, Agag-goa-goa imaksad.

\VS{34}A-sorbali, Samuel, Ramá-neggweburse naded. Geb Saúlʼdi, e-neggwebur-Gabaaʼye-nugadse, e-negse nadmogad.

\VS{35}Samuel bipisaale bar Saúl-daksasulid, unnila eba wile-itodii gusad. Deginbali, Bab-Jehováʼdi, Israel-reyga Saúl-mesissulina bur nabirinye binsasad.




\par }\Chap{16}{\MSB 4d. David, Saúl-anar reyga nug-imaklesad

\par }{\MR (16:1-13)

\par }{\PP \VerseOne{1}Bab-Jehová, Samuelʼga sogded:

\par }{\PP —¿Ar sanagwadse be Saúlʼba wile-itoged be iegoe? Ar andi bato Saúl-Israel-reyga-maid obelosad. Ar olivo-gwallu be-moli-bebegargi be enoge. Belén-neggweburse be nae, Isaí-negse. An a-e-machi-wargwen reyga-megega an susad.


\par }{\PP \VS{2}Samuel abin-sogded:

\par }{\PP —¿An naega, igi an saoe? Saúl an-wisgualile, an-oburgo-itole.

\par }{\PP Geb Bab-Jehová ega sogded:

\par }{\PP —Moli-bebe-nikad-ome-bipigwad beba be sedo. Be sogdapo: An Bab-Jehováʼga ibdurgan-ogumakar-ukleged ukega an daniye.

\VS{3}Isaíʼse be golo ibmar-ogumakar-uklegoedse dagegar. Geb agine, an bega sogoed ibu be imakoe. An bega dule-oyogoed. A-dule, be anga reyga nug-imakoed.


\par }{\PP \VS{4}Samuel Bab-Jehová-ega-ibmar-sogsadba ibmar-imaksad. Samuel, Belén-neggweburse-nonigua, girmar-dummagan Samuel-abin dobed-abargi noarmalad.

\par }{\PP Geb ega sogdemalad:

\par }{\PP —¿Nuedgi be daniki?


\par }{\PP \VS{5}Samuel abin-sogded:

\par }{\PP —Eye, nuedgi an daniki. Bab-Jehováʼga ibdurgan-ogumakar-ukleged an ukdanikid. Bemar ise-bagagwar san imakmalo. Geb be ibdurgan-ogumakar-uklegedse be anba dagmalo.

\par }{\PP Geb degine, Samuel, Isaí, e-machimalabo san-bagagwar-imakega imaksad. Geb a-sorbali, ibdurgan-ogumakar-ukleged-ukedse anba dakmaloye ega sogsad.

\VS{6}Geb Isaí-e-masmala nonimargua, Samuel, Eliabʼgi atakdegu binsaded: “Napiragwa, we, Bab-Jehová na nug-imaksadid.”

\VS{7}Bab-Jehováʼdi, Samuelʼga sogded:

\par }{\PP —Ar we-dule an nug-imaksasulid. Mer e-daklegedgi be atake, mer e-mas-dunguedgi be atake. Ar andi we-ibmar daksulid. Duledi, ibmar-daklegedgi ataked, andi, gwage-ulub daked.


\par }{\PP \VS{8}Geb degine, Isaí Abinadabʼse gochad Samuelʼga oyogega. Samuel, Isaíʼga sogded:

\par }{\PP —Bab-Jehová, we nug-imaksasulid.


\par }{\PP \VS{9}A-sorbali, Isaí, Sama-oyosad. Samuel gannar sogdebalid:

\par }{\PP —Bab-Jehová amba we-sussurbalid.


\par }{\PP \VS{10}Isaí, e-machimala walagugle-mergu (7) Samuelʼga oyosad. Samuelʼdi Isaíʼga sogdebalid:

\par }{\PP —Bab-Jehová wemar-wargwensaar sussulid.


\par }{\PP \VS{11}Geb Isaíʼse egichided:

\par }{\PP —¿Machimala-baigan, be suli?

\par }{\PP Isaí abin-sogded:

\par }{\PP —Bipigwadbi napi. Adi, sibad-wawaadmar edarbediid.

\par }{\PP Samuel ega sogded:

\par }{\PP —Ese gornaega be dule-barmide. Ar a-dule-wese-nonikidse geb anmar mas-gutoed.


\par }{\PP \VS{12}Isaí, e-machise-gornaega dule-barmisad, geb ega senonimalad. We-machi uka-sichisaar-itoged, sapingwa-nued-daklebalid. Geb degine, Bab-Jehová, Samuelʼga sogded:

\par }{\PP —Be gwisgue. Ar we-dule an susad. E-nonogi olivo-gwallu be eoge.


\par }{\PP \VS{13}Samuel olivo-gwallu moli-bebe-gargi-sedanikid susad. Geb David-e-gwenadgan-asabin, David-nonogi olivo-gwallu eosad. Geb degine, Davidʼgi Bab-Jehová-Burba gandikidba aidenonikid. A-iba-akale, Bab-Jehová eba gudigusad. A-sorbali, Samuel, Ramá-neggweburse gannar naded. 

\par }{\MS 5. DAVID, GOLIAT-OBURGWISAD

\par }{\MR (16:14–17:58)

\par }{\SH David, Rey-Saúlʼga arbasad
\par }
{\PP \VS{14}Bab-Jehová-Burba, Saúlʼgi-aibachad. A-ulale, Bab-Jehová, burba-isgana egi barmialid, adi, sabsur imakegar.

\VS{15}Saúl-e-maimar, Saúlʼga sogdemalad:

\par }{\PP —Bab-Jehová burba-isgana-begi-barmialidi, sabsur-be-imaked.

\VS{16}Dummad, be-maimar be barmide, dule-gar-arpa-ogoled-aminaegar. Adi, Bab-Jehová burba-isgana-begi-barmialile, dule-gar-ogoled gar-ogotogua, be baisur-ito naoed.


\par }{\PP \VS{17}Saúl abin-sogded:

\par }{\PP —Nabirdo. Dule-gar-ogoled-nued be aminamala, geb anga be sedamalo.


\par }{\PP \VS{18}E-mai-wargwen sogded:

\par }{\PP —Dule-Belénʼgined Isaíʼye-nugad-e-machi-gwensak nabir-gar-ogoled mag an daked. We-machigwa dule-gandikidid, bila-onogedgi dule-buledid, binsaed-nikaa-sunmaked-duled, e-dakleged nued-daklebalid. Degine, Bab-Jehová eba gudiid.


\par }{\PP \VS{19}Geb degine, Saúl, Isaíʼse gayaburba-berbemalad barmisad, ega sogegar: “Be-machi-David sibad-wawaad-edarbed, be anga barmidage.”

\VS{20}Geb agine, Isaí, moli-uayasuid amisad. A-moligi, masgullemalad nasiksad, vino buglugwen nasiksabalid, degi, sibad-bipigwad ega wargwen barmisbalid. Geb Isaí, Saúlʼga e-machi-Davidʼba a-ibmarmar barmisad.

\VS{21}David, Saúl-sogedba-ibmar-imakega Saúlʼse nonikid. Agi, Saúl, Davidʼbina gadi-ito gunonikid, geb ega-sigu-abgaed-seedga imaknonikid.

\VS{22}A-sorbali, Saúl, Isaíʼga we-gayaburba barmisad: “An bei be-machi-David obebido, anga arbadii guegar. Ar ade, wegi-gudiid an yeerdaked.”


\par }{\PP \VS{23}Bab-Jehová, Saúlʼgi burba-isgana barminonikile, David gar-arpa ogotedaed. Gar-arpa-goledba, Saúl, gadi-gadi-ito-naddaed, degi, burba-isgana egi banguddaed.




\par }\Chap{17}{\SH David Goliat-oburgwisad
\par }
{\PP \VerseOne{1}Filistea-dulemar bila-onogega Soco-neggwebur-Judá-yargi-siidgi e-sordamar-bila-onomalad-oambikusad. Soco-neggwebur, Azeca-neggweburbo-abingunaid-abargi Efes-Damimʼye-neg-nugad-naidgi Filistea-sordamar ambikunonimalad.

\VS{2}Saúlʼdi Filistea-sordamargi-bila-onogega, Israel-sordaganmala na onmaksamarmogad. Geb Ela-nebagi ambikusmalad. Agi Saúl, e-sordamar-ilemakar bila-onogega urbisad.

\VS{3}Filistea-sordamar yarbirgi bukwamalad, Israel-sordamardi asabin yar-baidsik bukwamarmogad. A-abargi, neg-gullu maid.


\par }{\PP \VS{4}Filistea-sordamar-bukwad-abargine, dule-buled Gat-neggweburgined, Goliatʼye-nugad noalid. We-dule, daligwen-negabar-gubin dungued.

\VS{5}Goliat-nonogi gurgin-esgoro-gordikidbiid siid, degi, mor-esgoro-gordikidbiid yoibalid. We-mor-esgoro-gordikidbiid nibir-dulanergwa (120) aidikued.

\VS{6}E-malimargi esgoro-gordikid-madareged naid, e-yarganbali eswar-senigwad esgoro-gordikidgi-sobaled naibalid.

\VS{7}Eswar warbipisulid. Eswar-e-duku-esgorobiiddi nibirambe-gakatar (15) aidikued. Goliat-e-sigu-abgaed-seed Goliat-idunaid.


\par }{\PP \VS{8}Goliat Israel-sordamar-asabin gwisgunonikid, geb binnasur Israel-sordamarga sogded: “¿Ar ibiga be-sordamar ilemakar be urbenanai? ¿Ar doa be an-dakmarsunna? ¿Ar ande Filistea-dulesursi? Ar bemardi, unnila Saúl-e-maiga-gumalad. Ar bemar bela-urwed abelesulid. Unnila dule-wargwen anbo-urwega be amimala. Ar a-dulebi bemarga unnioed.

\VS{9}Ar anbo-urweye-sogele, degi, an-ese-burgwenonikile, an-sordamar bemar-maiga gumaloed. Ar an a-dule-oburgwisardi, bemar anmar-maiga-gumaloed.”

\VS{10}Filistea-dule-Goliat sogdebalid: “¡Israel-sordamar, anbo be urwemarsundo! ¡Anbo-urwegala dule-wargwen be amimardo!”

\VS{11}Saúl, degi, bela Israel-sordamar, weyob Goliat-soge-itosgua, dobgudedba nig-argwatemalad.


\par }{\PP \VS{12}A-ibagangine, Efrata-dule-Isaíʼye-nugad Judá-yargi, Belén-neggweburgi maid. E-machi-wargwen Davidʼye nugad. Deunni, Saúl-negsemaidgine, bato Isaí nue-seredgusad, degi, machimala walabaabak (8) nikad.

\VS{13}E-machimala-bur-dummagan-walapaagwad Saúlʼba bila-onogega, nadegusmalad. Sailagined, Eliabʼye nugad. A-yarbalid, Abinadabʼye nugad. Baiddi, Samaʼye nugad.

\VS{14}Ar we-walapaagwad bur-dummagan-gumarsoggu, agala, bila-onogega, Saúlʼba nadgusmalad.

\VS{15}Davidʼdi, Saúl-gudiidse naddaed. Degi-inigwele, David, e-babga sibad-wawaad-edarbega gannar Belénʼse nonidaed.


\par }{\PP \VS{16}Filistea-dule-Goliat Israel-sordamar-ourwega, wakdaradba, sedogidba noardaed. Deyobi, bane-bane iba-dulabo (40) imakdii gusad.


\par }{\PP \VS{17}Ibagwengine, Isaí, e-machi-Davidʼga sogded: “Be-iamarga ibmar-gwag-dibyaled sagugi be sede, we-madu-gwaambegwad (10) be sedbali. Gwae be sorda-danar-bukwadse be-iamarga be berbenae.

\VS{18}Sordamar-miligwenad-e-dummadga (1,000) we-moli-nunis-gwamakaled be sedbali. Be-iamar igi gudidibe be dako. Ar nueganbi gudimalale, anga be e-ibmar-soggwen sedago.

\VS{19}Be-iamar, Saúlʼmala, degi, bela Israel-sordaganmala, Ela-neg-gullugi, Filistea-sordamargi bila-ononanai be dakdapoed.”


\par }{\PP \VS{20}David, Isaí-ega-sogsadba ibmar-imaksad. Wakudaryalaba gwisgualid, dule-sibad-edarbedga sibad-wawaadmar obesad. A-sorba, ibmarmar-susgua naded. David sordamar-danar-bukwadse modapid, deunni, sordamar bila-onogega oimakbukwad, degi, bila-onogega guagwar-ambikunanaid.

\VS{21}Israel-sordamar, Filistea-sordamargi bila-onogega na abin-abin bukusmalad.

\VS{22}Davidʼdi, e-ibmar-semaid, dule-ibmar-edarbedga obesad. Geb agi, sordamar-bukwadse abarmakded. A-mosgua, e-iamarga sogdapid, nueganbi-sogeye.


\par }{\PP \VS{23}David, e-iamarbo-sunmaknaigua, Gat-neggweburgined, Goliat, Filistea-sordamar-abargi, gannar Israel-sordamar-ourwega noalid. Geb agi, David, Goliat-ibmar-soggwichid itosad.

\VS{24}Israel-sordamar Goliat-dakdemargua, abin-gwayidmalad, degidba duurmakdemalad.

\VS{25}Gwenna-gwenna sogdemalad: “¿Dule-Israel-sordamar-ourwenonidaed be dake? Dule-gwensak we-dule-oburgwisale, rey ega ibmar-nuegan ukoed, ega e-sisgwa ukbaloed. Deginbali, e-gwenadgan Israel-yargi-mani-galeged bar ukosurbalid.”


\par }{\PP \VS{26}David e-walik-bukwamaladse egichided:

\par }{\PP —Dule, we-Filistea-dule-oburgwisale, Israel-dulemargi-dodolenaid-bergunonikoedba, ¿ibu ega uklegoye sogmala? We-Filistea-Bab-Jehová-wissulid, ¿doa na itoge? Emide, Bab-Dummad-Dula-Maid-e-sordamarga weyob ibmar-sognaigu.


\par }{\PP \VS{27}Dulemar Davidʼga idu-ibmar-sogsamalad gannar sogdemalad:

\par }{\PP —Dule, we-dule-oburgwisale, ega ibmar-uklegoye-soglesad uklegoed.


\par }{\PP \VS{28}David-e-ia-dummad-Eliab, David-dulemarbo-sunmake-itosgua, Davidʼse uluded. Geb ega gandikidba ibmar-sogded:

\par }{\PP —¿Ibu wese be sadaniki? ¿Doaga be sibad-wawaad wis-iche-nikad nega-dulesulidganba obesa? An be-wisi, be dule-yaisurdaedid, be dule-isganabalid. ¡Napira an bega soged, unnila bila-onolenaid-dakega be nonikid!


\par }{\PP \VS{29}David abin-imakded:

\par }{\PP —¿Ibu an oakalosa? ¿Geg an wis sunmaksunde?


\par }{\PP \VS{30}David e-iagi-bangudgu, dule-bamaladse egichidbalid, dule, Goliat-oburgwisar ibu ega uklegoye. Amardi amba deyopira ega sogsamarmogad.

\VS{31}Abar-dulemar David-ibmar-sogdiid itosmalad, geb Saúlʼga sogsamalad. Agi, Saúl, Davidʼbina gochad.

\VS{32}Geb, David Saúlʼga sogded:

\par }{\PP —¡Ar we-Filistea-dule mer be dobgumala! An-sunnad an ebo urwenaoed.


\par }{\PP \VS{33}Saúl, Davidʼga sogded:

\par }{\PP —¿Sunna be we-Filistea-dulebo urwosi?

\par }{\PP Ar amba be bipigwad. Edi na sapingwagwad-akale bila-onodiguad. Degisoggu, ¿sunna be egi obinosi?


\par }{\PP \VS{34}David abin-imakded:

\par }{\PP —Ani an-bab-sibad-wawaad an-edarbedid. Ar achumigur-nono-wawaaddibe, wiobdibe, sibad-wawaad-wargwen-sesale, andi balegitedaed,

\VS{35}geb an sarsodaed sibad-wawaad-indakedse. Ar angi aibinnardibe, bur bule an sarsoddaed oburgwedse an imakdaed.

\VS{36}Ar be-maide, achumigur-nono-wawaad oburgwed, wiob oburgwed. Deyob, an we-Filistea-dule-Bab-Jehová-wissulid an imakbaloed, ar ade, Bab-Dummad-Dula-Maid-e-sordamar-ourwenaid.


\par }{\PP \VS{37}David sogdebalid:

\par }{\PP —Bab-Jehová achumigur-nono-wawaadgi, degi, wiobgi an-ollor-imaksad, deyob, we-Filistea-dule-e-ganguedgi an-ollor-imakbaloed.

\par }{\PP Saúl ega sogded:

\par }{\PP —Be nado. Bitigi Bab-Jehová beba-namosun.


\par }{\PP \VS{38}Agine, Saúl e-bila-onoged-mor Davidʼga yosad, degi, gurgin-esgoro-gordikidbiid ega yosbalid, deginbali, binasgar-arsoged-esgoro-gordikidbiid ega binasgargi nasiksabalid.

\VS{39}David urwed-mor-birgi es-suid e-dikargi nasiksad. Geb nanadgua, geg nue-nane itoged. Ar ade, urwed-mor-yoi-nanaed durdakarsulid.

\par }{\PP David, Saúlʼga sogded:

\par }{\PP —An we-ibmar-yoi geg an nanaed, weyob an durdakarsulid.

\par }{\PP Degisoggu, David, bela we-ibmar-yoid esusad.

\VS{40}Agine, na e-gaapoled-suid susad, degi, dii-akwa-swirigwad gwaatar diwarse aminaded. Geb amisgua, e-dikargi-sagu-naidgi oubosad. A-sorbali, David, akwamied-dub e-argangi-semai Filistea-dulese naded.

\VS{41}Goliat, dule-ega-sigu-abgaed-seed-sorba-nai, Davidʼsik armogad.

\VS{42}Geb Goliat David-dakdegua dakalid, machi-bipi uka-sichisaar-itoge, degi, sapingwa-nued daklebali.

\VS{43}Mesagwar-dakedba Davidʼga sogded:

\par }{\PP —¿Ar ande achusi, suargi be an-sarsodanigu?

\par }{\PP Geb Goliat na e-bab-dummagan-nuggi David-ukabsaded.

\VS{44}Weyob sogded:

\par }{\PP —¡Be anse dage. Ar mulamar-masga, achu-sapurmar-masga an be-imakoed!


\par }{\PP \VS{45}David abin sogded:

\par }{\PP —Bedi es-suidyalaba, eswaryalaba, degi, siguyalaba be angi danikid. Ar andi, Bab-Jehová-Bela-Gangued-Nikad-nuggi an danikid. Bab-Dummad-e-sordamargi-be-ulusad-nuggi an danikid.

\VS{46}Emi Bab-Jehová anga be-urmakoed, an be-oburgoed, an be-nono-egwannoed. Emi, mulamar-masga, achu-sapurmar-masga an Filistea-sordamar-imakoed. Deyobi, bela dulemar wisgumaloed, Israel-dulemar-e-Bab-Dummad doa gue.

\VS{47}Bela wegi-bukwamalad wisgumaloed, Bab-Jehová dule-bendakega es-suid, degi, sigu abesurye. Bab-Jehová bila-onolegedgi sordamar-onakwega imaked. Degisoggu, Bab-Jehová, bemargi anmar-onakwega imakoed.


\par }{\PP \VS{48}Goliat, Davidʼbo-urwega ese mellealid, geb David, Goliat-abin abarmakarmogad.

\VS{49}David e-sagu-yaba akwa-gwagwen onosad. Geb Filistea-dulegi akwa-mileged-dubgi akwa meted, geb e-bebegi maksad. E-bebe-abalallagi akwa dogsa-sigisad. Agine, Goliat asgunar aimukuded.

\VS{50}Weyobi, David es-suidsuli, akwa-gwagwengi, degi, akwamied-dubgi Goliat-oburgwisad.

\VS{51}A-sorbali, David, Goliat-aimukus-maidse abarmakded, geb Goliat-ibe es-suid susad. Agi David, a-es-suid-e-ukayaba-mai-onosgua, Goliat-e-nono egwachad.

\par }{\PP Degidbali, Filistea-sordamar na e-dule-bila-onoged-buled burgwis dakarmargua, duurmakdemalad.

\VS{52}Geb degine, Israel-sordamar, Judá-sordamar, bila-onogega gormakdemalad, agi, Filistea-sordamargi duurmakdemalad. Geb, Gat-neggwebur-dogedse, degi, Ecrón-neggwebur-yawagakse balegichamalad. Saaraim-igarbali Gat-neggweburse, degi, Ecrón-neggweburse, Filistea-sordamar-e-muimar omilede gusad.

\VS{53}Israel-sordamar, Filistea-sordamar-baleginnaid bergusmargua, e-ibe ibmar-weega gannar Filisteaʼmar-bukwagusmaladse nonimalad.

\VS{54}A-sorbali, David, Goliat-e-nono susad, geb Jerusalén-neggweburse sealid. David, Goliat-e-bila-onogedgi-ibmar-ebulemaladdi, e-gabedneggi urbisad.


\par }{\PP \VS{55}Ar David, Filistea-dulebo-urwenaigu, Saúl, e-sordamar-e-dummad-Abner-nugadse egichad.

\par }{\PP —We-machigwa, ¿we doa e-baba?

\par }{\PP Abner abin-sogded:

\par }{\PP —Dummad, napira an bega soged, an wissuli, ar doa e-baba.


\par }{\PP \VS{56}Rey ega sogded:

\par }{\PP —Anga be egisnae, ar doa e-baba.


\par }{\PP \VS{57}David, Goliat-oburgwisad-sorba nonigua, Abner, Saúlʼse David-sesad. Deun, amba David, e-argangi Goliat-e-nono sediid.


\par }{\PP \VS{58}Saúl, Davidʼse egichided:

\par }{\PP —Machi, ¿doa be-baba?

\par }{\PP David abin-sogded:

\par }{\PP —An be-mai-Isaí-Belénʼgined-e-machid.




\par }{\MS 6. SAÚL, DAVIDʼGI NOBGUSAD, DEGI, ISDARDAKSABALID

\par }\Chap{18}{\MR (18:1–27:12)

\par }{\MSB 6a. Saúl, Davidʼgi nobed

\par }{\MR (18:1-30)

\par }{\SH David, ai-nuedid
\par }
{\PP \VerseOne{1}David, Saúlʼbo-sunmaksad-bergusgua, Saúl, David-susad ega-arbaega. A-iba-akale, Saúl, David-e-bab-negse-naega bar imaksasulid.

\VS{2}Jonatánʼdi, Davidʼbo ai-nuedga gunonimalad. Degisoggu, Jonatán, bela-bela David-sabgusad.

\VS{3}Ar Jonatán bela-bela David-sabsoggu, Davidʼbo igar-mesisad.

\VS{4}A-ulale, Jonatán, e-mor-dummad-suid-yoid unnusad, geb Davidʼga uksad. Deginbali, we-ibmarmar ega uksabalid: E-mor-baigan, e-es-suid, e-warsi, degi, e-molidub.


\par }{\PP \VS{5}Ibu Saúl, Davidʼga sokardibe, David, bela Saúl-sogedba ibmar-imakdaed. A-ulale, Saúl, David-e-sorda-bila-onomalad-e-iduedga onugsasad. Weyob Saúl, David-onugsasadi, bela Saúl-sordamar, degi, sorda-e-dummaganse-bakale, nued-itosmalad.


\par }{\SH Saúl Davidʼgi nobed
\par }
{\PP \VS{6}David-Goliat-oburgwisad-sorba sordamar-aibiris-danimargua, bela Israel-yargi neggweburmar-bukwadgi omegan Rey-Saúl-abindakega ainiarmalad.

\VS{7}Weligwaledba gar-pandero-abargi gwirnanaid, gar-lira-abargi weyob namaknanaid:

\par }{\Q “¡Saúl, miligwen (1,000) e-isdarmalad-oburgwisad,

\par }{\QB Davidʼdi, miliambe (10,000) e-isdarmalad-oburgwisad!”


\par }{\PP \VS{8}Weyob namaknanaid-ulale, Saúl isdar-itode gandikidba ibmar-sogded: “¡Davidʼnik sogmala, miliambe dulemar-oburgwisye (10,000), andi unnila miligwen oburgwisye (1,000). Unnila reyga mesedpi-napmalad!”

\VS{9}A-iba-akale, Saúl, Davidʼgi nobguded.


\par }{\PP \VS{10}A-bangine, David gar-arpa-ogorsigua, Bab-Dummad burba-isganaga Saúl-urmaksad. Degidbali, Saúl e-neggi yogasaar gole-gole gualid, degine, eswar-annik gudii gualid.

\VS{11}Degidgine, Saúl, Davidʼgi ukiagwar eswar-meted, ar binsasad, “¡Galuba-mesa an David-makoye!” Deyobi Davidʼgi eswar-misad. Davidʼdi ilabogus nabir idu aibacha-imaksadaed. 

\par }{\PP \VS{12}Saúl wisid Bab-Jehová bar eba gudisuli, emidi, Davidʼba gudii. A-ulale, Saúl, David-dobee-itoged.

\VS{13}Agala, mer bar David-e-walik-gudiguega, bila-onolegedgi emar-idugega, sordamar-miliba-mergued-e-dummadga (1,000) nug-imaksad.

\VS{14}David bela ibmar-imakalile, ega nueganbi gusdaed, ar ade, Bab-Jehová eba gudiid.

\VS{15}Saúl, Davidʼga bela ibmar-nueganbi-gue dakargua, dobe-itoded.

\VS{16}Bela Israel-yargindi, degi, Judá-yargindi, David-sabmalad. Ar David, bela bila-onolegedgi sordamar-idudidaed.


\par }{\PP \VS{17}Ibagwengine, Saúl, Davidʼga sokalid:

\par }{\PP —An-sisgwa-dummad Merabʼye-nugad an bega ukoed. Unnila an bega sogo, dule-buled na be imako, Bab-Jehová-nuggi bila-onodii be guo.

\par }{\PP Ar Saúl binsaed: “An-sunnad mer an David-oburgo. Bur Filistea-sordamar oburgoed.”


\par }{\PP \VS{18}David, Saúl-abin sogded:

\par }{\PP —¿Ande doasunna rey-e-sapinga-guega? ¿An-gwenadgande doamarsunna rey-e-gwenadganga gumalagar?


\par }{\PP \VS{19}Degi-inigwele, Saúl, Davidʼga e-sisgwa-Merab-uked-ibagan-mosgua, Saúl, dule-Meholatʼgined-Adrielʼye-nugadga e-sisgwa uksad.


\par }{\PP \VS{20}Saúl-e-sisgwa-baid-Micalʼye-nugad David-abealid. Geb Saúlʼga sogsamargua, Saúl yeer-itoalid,

\VS{21}geb binsasad: “An Davidʼga yamo Mical-ukoed, adi, degidba, an David, Filistea-dulemarse-burgwega imakoed.” Degisoggu, Saúl, Davidʼga gannar sogdebalid:

\par }{\PP —Emi an-sapinga be guoed.


\par }{\PP \VS{22}Geb degine, Saúl e-maimarga sogded:

\par }{\PP —Davidʼbo arbakee be sunmakmala, ega be sogmalo: ‘Rey be-sabed, bela e-maimar be-sabmarmogad. E-sapinga be gue.’


\par }{\PP \VS{23}Davidʼga weyob ibmar-sogsamalad, Davidʼdi abin-imaksad:

\par }{\PP —Ar rey-sapinga-gued, ¿ibmar ibgwensur-guedye be bimala? Unnila andi dule-wilegedid, dule-nug-nikasulidid.


\par }{\PP \VS{24}Saúl-e-maimar nadmalad, geb igi David e-abin-imaksa Saúlʼga sogsamalad.

\VS{25}Saúl gannar ega sogdebalid:

\par }{\PP —Davidʼga be sogmalo: ‘Rey na e-sisgwa-ukoedgi ega ome-nikuedgi-gusgu-ibmar-ukleged-anale, Filistea-dulemar-e-abgan-uka-duku dulatar (100) abeged. Ar unnila, e-isdarmalad-buged-mai imakbied.’

\par }{\PP Ar Saúl abeged Filistea-dulemar David-oburgwed.


\par }{\PP \VS{26}Saúl-e-maimar, Davidʼga ibmar-sogsamargua, David rey-sapinga-guoed na yeer-itosad. Amba yoo ome-nikued-iba-mogua,

\VS{27}David na e-sordaganmala Filistea-dulemar-oburgwega naded, geb dulataled-ilabo (200) oburgwisad. Degine, David reyga Filistea-dulemar-e-abgan-uka-duku senonikid, adi, e-sapinga guegar. Weyobi, Saúl Davidʼga na e-sisgwa-Mical uksad.


\par }{\PP \VS{28}Saúl, Bab-Jehová-Davidʼba-gudiid magar daksad, degi, e-sisgwa-Mical-nue-Davidʼbina-soged magar daksabalid.

\VS{29}A-ulale, Saúl bur bule David-dobguded, geb e-isdaradga degisadegu gunonikid.


\par }{\PP \VS{30}Deginbali, Filistea-sordamar-e-dummagan Israel-sordamargi bila-onoged-irbali, David, Saúl-sordamar-e-dummagan-bamaladba bur Filistea-sordamar-e-dummagangi nakwisdaed. Degidbali, David dule-nuga-nikadga gunonikid.




\par }\Chap{19}{\MSB 6b. Saúl, David-oburgwebied

\par }{\MR (19:1-24)

\par }{\PP \VerseOne{1}Saúl, e-machi-Jonatánʼga, degi, bela e-maimarga David-oburgwega igar uksad. Ar Jonatánʼdi David bela-bela sabsoggu,

\VS{2}David-owisosad: “An-bab-Saúl be-oburgwebiye. Degisoggu, bane nue-salakoye, sapuryaba be dukuoye, agi be sigoye Jonatán Davidʼga sogsad.

\VS{3}Ar bia sapuryaba be siidse an-babbo an naoeye, an begi ega sunmakoye ega sogsad. Ar igi na sogdagoe, an be-owisogoye ega sogsabalid.”


\par }{\PP \VS{4}Jonatán e-babga Davidʼgi nueganbi sunmaksad:

\par }{\PP Jonatán e-babga weyob sogded:

\par }{\PP —¡Dummad, mer be-mai-David be oakaloge! Edi gwen bipisaale akar be-imaksasulid. Ar bur bule e-ibmar-imaksad bega nueganbi gusad.

\VS{5}David Filistea-dule-oburgwega na e-san gwen wiledaksasulid. A-ibagine, Bab-Jehová bela Israel-sordamar-nakwega imaksa gusad. Dummad, be-sunnad be daksad, be yeer-itosad. ¿Ar ibiga dule gwen ibmar-oakalossulid-ibe be ablis eogoe? ¿Ar ibiga be binsa David oburgoe?


\par }{\PP \VS{6}Saúl, Jonatán ega-ibmar-sogsadba ibmar-imaksad, geb weyob goted:

\par }{\PP —¡Bab-Jehová nue-mai dakledo! Ise-sogar an soged, David burgosuli.


\par }{\PP \VS{7}Geb degine, Jonatán, Davidʼse gochad, geb bela e-babbo-sunmaksad-ega-sogsagua, Jonatán e-bab-Saúlʼse David-sesad, adi, idualeyob ega ibmar-imakdii gubaligar.


\par }{\PP \VS{8}Gannar bila-onolearbalid. David, Filisteaʼmargi bila-ononade gusbalid, degi, David, Filisteaʼmargi nakwis gusbalid. Degidbali, Filistea-sordamar galakunonigu, dobgudedba wakite gusmalad.


\par }{\PP \VS{9}Ibagwengine, Saúl e-neggi sigua, David-gar-arpa-ogorsiid itosigua, ukiagwale, Bab-Jehová, Saúlʼgi burba-isgana odenonikid. Ar Saúl eswar gani sisoggua,

\VS{10}Davidʼgi eswar mechalid, adi, galuba-mesa biokegar. Davidʼdi nabir e-idu aibacha imaksamogad. Degisoggu, eswar galugi gwichigudapsunnad. A-mutikidbali David wakite gusad.


\par }{\PP \VS{11}Geb degine, Saúl, David-negse bukidar dulemar-barmisad, adi, mutiki egi nakulemalaga, geb bangine oburgwemalagar. Ar Micalʼdi e-sui-David-owisosad: “Emi-mutiki be dukusulile, banedse be burgoye” ega sogsad.

\VS{12}Geb Mical, yawagak-senigwadba David-odesad. Degidbali, David nabir wakichagusad.

\VS{13}A-sorbali, Mical akwa-duleyob-sobaledi David-e-gabedgi mesisad. Geb nono-birgi sibad-absar urbisad, degi, atuedgi edusbalid.


\par }{\PP \VS{14}Saúl, David-gaega dulemar-barmisgua, Micalʼdi amar-abin sogded: “David uellemai.”

\VS{15}Geb gannar dulemar Saúlʼse nonigusmalad. Geb Rey-Saúl David-gaega gannar dulemar-barmisbalid, Saúl amarga sogded: “¡David amba uellemaile, anga be sedagedse imakmalo, oburgwegar!”

\VS{16}Dulemar negyaba dogdapmargua, akwa-duleyob-sobaledbi gabedgi mai dakdapmalad, degine, e-nonogi sibad-e-absarbi-bukwa dakdapmarbalid.

\VS{17}Geb degine, Saúl, Micalʼga binnasur ibmar-sogded:

\par }{\PP —¿Ibiga weyob be an-yardakye soge? ¿Ibiga an-isdarad wakinnega be imaksa?

\par }{\PP Mical e-bab-abin sogded:

\par }{\PP —Ar David anga soged, be an-owakinsurdibele, anse be oburgwilegoye, degisoggu, an owakichasundo.


\par }{\PP \VS{18}David deyob na san-bendakega wakitegua, Ramá-neggweburse Samuel-dakega nadegusad. Samuelʼse modapgua, igi Saúl e-imaksa bela Samuelʼga sogdapid. Geb a-sorbali, David Samuelʼbo Naiot-neggweburse megnadmalad.

\VS{19}Degi, Saúl wisguargua David Ramáʼgi Naiot-neggweburgi gudiiye,

\VS{20}David-gaega e-sordagan-barmisad. Ar sordamar neggweburse modapmargua, Samuel, Bab-Dummad-gayaburba-barsogmaladmala Bab-Dummad-gayaburbagi sunmaknanai dakdapmalad. Geb degine, Saúl-e-sordamargi Bab-Dummad-Burba-Nued gandikidba aidenonikid, geb Bab-Dummad-gayaburbagi sunmakdemarmogad.

\VS{21}Saúl deyob gayamar-wisguargua, sordamar-bamalad barmisbalid. Ar a-sordamarde Bab-Dummad-gayaburbagi sunmakde gusmarmogad. A-sorbali, Saúl bamalad-barmisbalid, amba deyobi gusmarmogad.

\VS{22}Geb Saúlʼsunnad Ramáʼse nadsunnad. Secúʼgi dia-dummad-siidse modapgua, Saúl emarse egichidapid:

\par }{\PP —¿Bia Samuel, Davidʼbo gudii?

\par }{\PP Geb dule-wargwen Saúlʼga sogded:

\par }{\PP —Samuel, Davidʼbo Ramáʼgi Naiot-neggweburgi gudimarye.


\par }{\PP \VS{23}Degisoggu, Saúl a-neggweburse nadsunnad, ar Bab-Dummad-Burba-Isligwaleddi egi gandikidba aidenonimogad. Geb Saúl igarba Bab-Dummad-Gayaburbagi-sunmaknadapi Naiot-neggweburse modapid.

\VS{24}Saúl Samuelʼse modapgua, na mor esusa imaksad, uka-swiri napagi-meremai Samuel-asabin Bab-Dummad-gayaburba-barsognai osedosad, degi-oiboarbalid. A-ulale, weyob-soglenonikid: “¿Saúlʼde Bab-Dummad-gayaburba-barsogmogadsi?”




\par }\Chap{20}{\MSB 6c. Jonatán, Davidʼbo ai-nuedid

\par }{\MR (20:1-42)

\par }{\PP \VerseOne{1}David Ramá-yargi-Naiot-neggweburgi wakitegusad, geb Jonatán-maidse nade gusad. David weyob Jonatánʼse egichialid:

\par }{\PP —¿Ar ibu an imaksa? ¿Ar ibu ibmar-isgana an imaksa? Emide, be-bab an-oburgwebied.


\par }{\PP \VS{2}Jonatán, Davidʼga sogded:

\par }{\PP —¡Be bipisaar burgosuli! Ar an-bab bipisaale gwen angi ibmar-soggwenad odukudisulid, bela ibmar anga sogdaed. ¿Ibiga angi ibmar odukudagosunna? Geg angi odukued.


\par }{\PP \VS{3}David ise-sogar sogdebalid:

\par }{\PP —Ar be-bab nue-wisid, bede nue-an-sabe. Degisoggu, be-bab na binsasargebed: ‘Jonatánʼga an we-ibmar mer-sogoye, adi, mer isdar-itogegarye.’ Ar Bab-Jehová-Dula-Maid-nuggi, degi, be-nuggi, an ise-sogar-soged, ar andi burgwednaga gudiid.


\par }{\PP \VS{4}Jonatán, David-abin weyob sogded:

\par }{\PP —Degite, ibu bega sabi be an-abesunna, be anga sogdo, an bega saodo.


\par }{\PP \VS{5}David ega sogded:

\par }{\PP —Be wisi, banedse nii-binid-yoleged-ibad. Degisoggu, reyba an mas gunned nikanad. Ar ibabo sapurba-dukuega be an-imake.

\VS{6}Ar be-bab an-amialile, ega be sogoed, David Belénʼse e-barmidega angi alamaknaigusye. Bela e-gwenadgande agi bukwamaladdeeye, degine, bela agine na birga-irba ibmar-ogumakar-ukleged ukdamarye anga sogye, ega be sogoed.

\VS{7}Ar bega sokardibe, nueganbiye, adi, an dobguosulid. Ar ulualirdi, be wisdo, an-oburgwedgi binsae.

\VS{8}Ar Bab-Jehová-asabin be anbo-igar-mesissoggu, an bega sogsundo, mer be an-yardako. Ar begi nosa be an-dakele, be-babga mer be an-urmako. ¡Be-sunnad bur be an-oburgo! A bur nabirid.


\par }{\PP \VS{9}Jonatán, Davidʼga sogded:

\par }{\PP —¡Mer deyob be binsae! Ar an-bab be-oakalobiye an wisgualile, ¿an sunna bega sogsasulir be insae? An bega sogsale.


\par }{\PP \VS{10}David, Jonatánʼga sogded:

\par }{\PP —Be-babde be-abin sokalile, ede an-oburgoye, degite, ¿doa an-owisogoe?


\par }{\PP \VS{11}David bela ega ibmar-sogsagu, Jonatán sapurba Davidʼbo nadsunnad. Agine,

\VS{12}Jonatán, Davidʼga sogded:

\par }{\PP —Israel-e-Bab-Dummad-Jehová-nuggi ise-sogar an bega soged, wegi-wachi achuledse an-bab-e-binsaed an wisguoed. Ar begi nueganbi sunmakele, an be-owisogoed.

\VS{13}Ar an-bab be-oakalobiye sogele, an be-owisogoed, adi, be wakinnegar. An be-owisosulile, Bab-Jehová sabsur-an-odurdakodo. ¡Ar Bab-Jehová igi an-babba gudigusa, deyobi beba gudigumogoed!

\VS{14}An bese wis ibmar egised, ar amba an dula-gudiidgi Bab-Jehová begi nued-binsadele, be angi nued-binsamogo, mer an-oburgwemalaga be imako.

\VS{15}Bab-Jehová we-napneggi bela bega be-isdarmalad-obelosale, melle an-gwenadgandi be obelogo, be anga wile dako.

\VS{16}¡Bab-Jehová bela be-isdarmalad-sabsur-odurdakega imaksun!

\par }{\PP Weyobi, Jonatán, Davidʼbo na igar mesisad.

\VS{17}Ar ade, Jonatán na eyobi David-sabed. Jonatán nue-David-sabsoggu, a-ulale, Jonatán Davidʼbo weyobi ise-sogar igar-mesisbalid.

\VS{18}Davidʼga sogded:

\par }{\PP —Banedse nii-binid-yolegoed-ibad. Ar be-gan ollosii dakarmalale, be-obardamaloed.

\VS{19}Iduar na be bia dukusgusa, asega be achur naoed, Ezel-akwa-dikarba be sigoed.

\VS{20}Akwasik sigu-minaiyob yamo an saoed. Geb asiki, sigu warbaa an mioed.

\VS{21}Geb sigu-sunaega, an-mai-wargwen an barmidoed. An ega sogdibe: ‘Be dake, sigumar wesik meremamaid be sunae’, dobsuli sunna be nodaged. ¡Bab-Jehová-Dula-Maid-nuggi an bega soged!

\VS{22}Ar ega an sogerdi: ‘Be dake, sigumar bur egesik mamaid’, adi, Bab-Jehová naed be-abeged. ¡Degisoggu, be wakinsunnoed!

\VS{23}¡Anmar na ise-sogar-ibmar-sogsamaladi, Bab-Jehová degisadegu dulemar-baiganga-sogega guoed!


\par }{\PP \VS{24}Degisoggu, David sapurba dukussunnad. Nii-binid-yoleged-iba-onodedgi, rey igi na gusgu galu-naga mas-gunnega sigdae,

\VS{25}deyobi mesegi galu-naga sigisad. Jonatán rey-asabin sigisad, Abnerʼdi Saúl-dikarba sigismogad. David-e-gandi ollobi-sigisad.

\VS{26}A-ibagi, Saúl akar-sogsasulid, ar ade, binsaed: “David igi-gusdibeye na binsaed, san-swilidik-gudisulirgeberye binsaed.”

\VS{27}Banedgine, Saúl, David-e-gan amba ollobi-sii dakarbalid. Geb Saúl e-machi-Jonatánʼga sokalid:

\par }{\PP —¿Ibiga Isaí-machi, masgunnega sae nonisuli? Emi amba nonisurbalid. ¿Ibigala?


\par }{\PP \VS{28}Jonatán e-babga sogded:

\par }{\PP —David Belénʼse e-barmidega angi alamaknai gusad.

\VS{29}Anga sogsad: ‘Wis be an-barmidye. An-gwenadgande na birga-irba ibmar-ogumakar-ukleged ukdamarye. Ede a-daknabiye, anga sogsad. Degine, an-gwenad anbina gochaye, anmarse dagoye. Degisoggu, wis be an-barmidye, an-gwenadgan-daknaegarye,’ anga sogsad. A-ulale, David be-abargi mas-gunnega daklesulid.


\par }{\PP \VS{30}Saúl deyob Jonatán ega-soge itoargua, Jonatánʼse uluded.

\par }{\PP Ega sogded:

\par }{\PP —¡Bedi ome-gambanuchu-imaked-e-mimmid! ¿David-be-ai-nuedid an wissurye be angi binsae? ¡Be-nanga, degi, bega binged-dummad gued!

\VS{31}We-napneggi Isaí-machi dula-gudiidgi, be, degi, be-yar-seoedi bonisuli-guosulid, boni-nika guedsegad. ¡David-aminamalagala, sordamar be barmide! Geb wese be anga sedamalo, ar oburgwilegergebed.


\par }{\PP \VS{32}Jonatán e-bab-abin sogded:

\par }{\PP —¿Ar ibiga David-oburgwilegoe? ¿Ibu ibmar-isgana imaksasunna?


\par }{\PP \VS{33}Agine, Saúl, Jonatán-onailiksaega eswar-suid egi mechalid. Degidbali, Jonatán magar-daknonikid, ar e-babde David-oburgwedgi binsae.

\VS{34}Jonatán uludedba mese-naba-siidgi gwichibin-imaksad, geb iba-onolenaid-ibbogwadgi bar mas-guchasulid. Ar e-bab Davidʼgi sabsur-ulussoggu, Jonatánʼdi nue bukib-itossunnad.


\par }{\PP \VS{35}Banedgi wakudaryalaba, Jonatán, David-abinguega sapurba naded. E-mai-sapingwagwad eba nade gusmogad.

\VS{36}Jonatán e-maiga sogded: “Sigumar-an-mioed be sunao.”

\par }{\PP E-mai abarmakded, geb Jonatánʼdi egi dikasur sigu metedaed.

\VS{37}Ar mai na bia sigu argwachadse mosgua, Jonatán binnasur ese goted: “¡Be-biriba! ¡Be-biriba sigu mellemai!

\VS{38}¡Gwae be abarmakde! ¡Mer be gwisgue!” Jonatán deyobi ese gorgwichi gusad. Ar mai sigu-susgua, e-dummadga senonikid.

\VS{39}Maidi gwen akar binsasulid, ar ade, Jonatán Davidʼbo unnila wismalad, ar sigu-miedde ibi-obare.

\VS{40}Geb degine, Jonatán na e-maiga bila-onogedgi-ibmar-ebumalad uksad. Ega sogded:

\par }{\PP —Be nae. Be gannar negse we-ibmar sede.


\par }{\PP \VS{41}Ar mai na nadgua, David, e-duku-siidgi noalid. Geb David, Jonatán-asabin ilapaa dulluu e-bebe napase-ebulegedse imaksad. A-sorbali, angaagwar na gasmalad, degine, ebobela na bosmarbalid. Ar Davidʼdi bur bule bosad.


\par }{\PP \VS{42}Jonatán, Davidʼga sogded:

\par }{\PP “Gwage-bogidikidgi be nae, ar ade, Bab-Jehová-nuggi anmar weyob ise-sogar imaksad, Bab-Jehová anmarba, degi, anmar-waganba degisadegu gudii guoye.” Degisoggu, David nadsunnad. Geb Jonatánʼdi neggweburse gannar nonikid.




\par }\Chap{21}{\MSB 6d. David, Saúlʼgi wakichad

\par }{\MR (21:1–27:12)

\par }{\SH David, Nob-neggweburse naded
\par }
{\PP \VerseOne{1}David, Nob-neggweburse mosgua, dule-irwa-Bab-Dummadse-goled-Ahimelecʼse naded. Ahimelecʼdi, David-dakargua, na dobe-itoded.

\par }{\PP Ahimelec, Davidʼga sokalid:

\par }{\PP —¿Ar ibiga walagwengi be daniki? ¿Ibiga dulemar beba danisuli?


\par }{\PP \VS{2}David abin-sogded:

\par }{\PP —Rey-sogedba an daniki. Degi-inigwele, dule wisguegarsulid, ibiga rey bese an-barmiali, degine, igi rey anga igar-uksabali. A-ulale, an-sordamarbo an danisulid. An-sordagan-anbodi igar-baidsik an abinguoed.

\VS{3}David, Ahimelecʼga sogdebalid, wis masgunned be nikasua. Wis gwaatarsaar madu be anga udage. Ar sulirdi, ibmar-baid be nikale, a be anga wis udado.


\par }{\PP \VS{4}Ahimelec, Davidʼga sogded:

\par }{\PP —Madu-binsaled an sate, unnila madu Bab-Dummadga-nug-imaklesadbi an nikad. Ar be-sordamar omegangi bagagwar-gudimalale, sunna an bega uksardo.


\par }{\PP \VS{5}David abin-sogded:

\par }{\PP —Ar anmar urwega-alile, gusgu, anmar, omeganse wissur-bar gordaed. Deginbali, binsa nabir neg-argaega anmar arbalile, abala, an-sordagan omegangi bagagwar san-imakdamarbalid. Emidi, bur bule san-swilidik gudimalad.


\par }{\PP \VS{6}Degisoggu, ar madu-baid satesoggu, dule-irwa-Bab-Dummadse-goled, Bab-Dummadga-madu-nug-imaklegaled Davidʼga uksad. We-madu, Bab-Dummad-asabin itoged-neggi-bukwagusadi emissale, odelesad A-muchubbi, Bab-Dummadga-madu-nug-imaklegaled-gwapid uwe-uwegwad bato urbilesad.


\par }{\PP \VS{7}Deunni, a-ibagine, Saúlʼga-sibad-edarbed-wargwen Bab-Dummadse-goled-neggi besad. A-dulede, Doegʼye nugad, Edomʼginedid, Saúl-e-sibad-wawaad-edarbemalad-e-dummadid.


\par }{\PP \VS{8}A-sorbali, David, Ahimelecʼga sogded:

\par }{\PP —¿Abakar be eswar-swiswidikid nikasua, es-suiddibe? Ar rey gwae-gwae an-barmialid, a-ulale, es-suid an searsulid, degi, bila-onogedgi-ibmar-ebulemalad an searsurbalid.


\par }{\PP \VS{9}Dule-irwa-Bab-Dummadse-goledi Davidʼga sogded:

\par }{\PP —Eye, Filistea-dule-Goliat-es-suidbi maid. Bia be deun Ela-nebagi oburgwisgusa, a-dule-es-suidbi maid, mor-suid-naid-dakasiki morgi bipirmakar-maid. Ar be abegele, sunna be seded. Ar bila-onogedgi-ibmar-ebulemalad-bamaladdi an sated.

\par }{\PP David ega sogded:

\par }{\PP —¡We bur-nuedid! ¡Anga be udage!

\par }{\PP Geb ega uksasunnad.


\par }{\SH David Gat-neggweburgi gudii gusad
\par }
{\PP \VS{10}A-ibagine, David amba Saúl-iduar-wakindiidgi, Gat-rey-Aquisʼye-nugadse nade gusad.

\VS{11}Aquis-sorda-dummagana, Aquisʼga sokalid:

\par }{\PP —¿Wede Davidʼsursi? ¿We-yar-naid-e-reysursi? We-dulega gwirnanai, degi, weyob namaknanai damalad:

\par }{\Q ‘Saúl, miliba (1,000) e-isdarmalad-oburgwisad.

\par }{\QB Davidʼdi, miliambe (10,000) e-isdarmalad-oburgwisad.’


\par }{\PP \VS{12}David deyob dulemar-soge itosgua, David suli-suli-itoalid, Gat-rey-Aquis-dobe itodbalid.

\VS{13}David-gaesokarmargua, David yamo na dule-iwiledyob-imaksad. Dulemar-wagab yawagak godi-godi-imaknai gusad, geb e-sigaba gaglis-aryomai imaksad.


\par }{\PP \VS{14}Geb degine, Aquis e-sordamar-e-dummaganga sogded:

\par }{\PP —¿Ibiga be anga we-dule-sedanimala? Ar we-dule, ¿dule-iwiledid be daksurmarsi?

\VS{15}Ar dule-iwirmalad amba an-neggi galaku be dakmarsi, emide, be anga we-dule an-asabin sedanimalad. ¡Be ononamala!




\par }\Chap{22}{\SH Adulamʼse, degi, Mizpaʼse David wakited
\par }
{\PP \VerseOne{1}David Gat-neggweburgi nadgua, Adulam-gubya-dummad-siidse dukunaded. Na e-iamar, degi, e-gwenadgan wisguarmargua David agi gudiiye, dakega ese nadmalad.

\VS{2}Degine, bela dulemar-wile-itodimalad, dulemargi mani-ganimalad, gwagegi-nabir-itodisurmalad ese nadmarmogad. Degidbali, David dulemar-dulataled-ilabake-mergued-e-dummadga (400) gunonikid.


\par }{\PP \VS{3}Agine, David, Moab-yargi Mizpa-neggwebur-siidse naded. Geb Moab-reyga weyob sogdapid: “An bese wileged, wis an-sergan be-yargi-gudigumalaga wis imakbi an be-abegendo. Geb Bab-Dummad igi anga sogdagoe ase anmar na namarbaloed.”

\VS{4}Deyobi David, Moab-e-rey-walik e-babgan na obesad. David dukumaigusad-ibagansega na e-sergan Moab-yargi gudii gusmalad.


\par }{\PP \VS{5}Bab-Dummad-gayaburba-barsoged-Gadʼye-nugadi, Davidʼga sogded: “Mer be bar dukued-neggi dukuo. Judá-yarse bur be gannar-naed nabirid.” Geb agine, David Judá-yarse nadsunnad, geb Haret-sapuryaba dukudapid.


\par }{\SH Saúl dule-irwa-Bab-Dummadse-gormalad oburgwisad
\par }
{\PP \VS{6}Ar Saúl Gabaa-yar-mullugi, ingwa-soled-gwichid-urba-obunnosigu wisgualid, David e-sordaganmala daklesye. Agine deunni, Saúl eswar-gani siid, e-sordamar-e-dummagandi ebiris-bukwad.

\VS{7}Amarga Saúl sogded:

\par }{\PP —¡Benjamín-wagan, nue an-itomar! Ar Isaí-machi bemarga nainumar-naidi, degine, uva-digar-nanaidi, ¿bemarga ukmogo be ebinsae? Degi, sordamar-miliba-mergued-e-dummadga (1,000), degi, sordamar-dulataled-mergued-e-dummadga (100), ¿bemar-nugsao be ebinsabali?

\VS{8}Emigindi, ar bela bemar angi aibichamalad. Ar ade, dule-wargwensaale an-machi Isaí-machibo-igar-mesisad anga sogsasulid. Bemar wargwensaar anba bukib binsasulid. Bemar anga sogsasurbalid, ar igi an-machi an-mai-wargwenad angi aibinega imaknai, emi ibmar-gunaiyob.


\par }{\PP \VS{9}Agine, Edom-dule, Doegʼye nugadi, Saúl-e-sordamar-e-dummagan-abargi gwismogad, ega sogded:

\par }{\PP —Isaí-machi, Nobʼgi, Ahitob-machi-Ahimelecʼbo sunmaknai an daksad.

\VS{10}Davidʼga, Ahimelec Bab-Jehováʼse ibmar wisgusad, geb ega mas uksad, deginbali, Filistea-dule-Goliat-es-suid ega uksabalid.


\par }{\PP \VS{11}Geb degine, rey dule-irwa-Bab-Dummadse-goled-Ahitob-machi-Ahimelecʼse gochad. Deginbali, rey, Ahimelec-e-gwenadgan bela Nobʼgi dule-irwa-Bab-Dummadse-goledga-mamaidse gochabalid. Amar nonigua,

\VS{12}Saúl, Ahimelecʼga sogded:

\par }{\PP —Ahitob-machi, be an-itoge.

\par }{\PP Ahimelec ega sogded:

\par }{\PP —Dummad, sogdena.


\par }{\PP \VS{13}Saúl sabsur Ahimelecʼga sogded:

\par }{\PP —¿Ibiga be, Isaí-machi-ebo, angi aibinnai? Angi-aibinega ega be mas uksad. Degi, an-oburgwega es-suid ega be uksabalid. Deginbali, Bab-Dummadse ega be ibmar-wisgusbalid, igi emi ibmar gunai.


\par }{\PP \VS{14}Ahimelec rey-abin weyob sogded:

\par }{\PP —Ar bela be-sordamar-e-dummagan-abargine, ¿doa be-sapin-Davidʼyob innikigwad gudii? Deginbali, be-edarbemalad-e-dummadbalid, be-neggi belagwable e-nug odummomarbalid.

\VS{15}¿Ar emi gebe Bab-Dummadse an Davidʼga igar-wisgunai be an-dake? ¡Suli, deyob suli! Angine, an-gwenadgangine bipisaar rey atake-wilubsulinad, ar andi bemar-boni-nika-gunanaidi, bipisaale wissulid.


\par }{\PP \VS{16}Rey-Saúl, weyob Ahimelecʼga sogded:

\par }{\PP —Amba be deyob anga sog-inigwele, ¡Ahimelec, amba be anse burgoe! ¡Bebi burgosulid, bela be-gwenadgan burgwemogoed!


\par }{\PP \VS{17}Rey e-suar-ibmala-eba-gudimaladga igar uksad:

\par }{\PP —¡Bab-Jehová-e-dule-irwa-gormalad be oburgwemala! Wemar, Davidʼba nanaimarmogad. David-wakindiid wismalanad, degite, gwen anga sogsasurmalad.

\par }{\PP Ar rey-e-sordamar-dummagandi, yapa dule-irwa-Bab-Jehováʼse-gormalad-oburgwe gusmalad.

\VS{18}Degisoggu, Doegʼga Rey-Saúl igar ukdesunnad:

\par }{\PP —¡Be dule-irwa-Bab-Jehováʼse-gormalad-oburgwe!

\par }{\PP Geb degine, Edom-dule-Doeg amargi gwichiguded, geb bela oburgwisad. A-ibagine, Doeg dule-irwa-Bab-Dummadse-gormalad lino-mor-sakwasulid-yoimaladi, dulabake-gakatar (85) oburgwisad.

\VS{19}A-sorbali, Doeg, Nobʼse naded, dule-irwa-Bab-Dummadse-gormalad-e-neggweburse. Geb es-suidgi machergan, omegan, burwigan, goemar, moli-bebe-nikamalad, moli-uayasuidmar, degine, sibad-wawaadmarse-bakale, oburgwidapbalid.


\par }{\PP \VS{20}Degi-inigwele, Ahimelec-machi-wargwen, Abiatarʼye-nugad wakichad. Geb Davidʼse naded. We-Ahimelecʼde Ahitob-e-machid.

\VS{21}Geb bela Davidʼga ibmar sogdapid, igi-Saúl dule-irwa-Bab-Jehováʼse-gormalad ogilosa.

\VS{22}Agine, David, Abiatarʼga sogded:

\par }{\PP —An Nob-neggweburgi Edom-dule-Doeg-daksagu, bato an dika egi binsasa, we-dule, Saúlʼga ibmar-sogoye. Emide, belagwable be-gwenadgan-burgwisadi, an-nukinsundo.

\VS{23}Degi-inigwele, mer be dobguo. An-walik be gudiguo. Wegine, dule gwen be-oakalogosulid. Ar doa-dule be-oburgwebiele, an-oburgwemogargebed.




\par }\Chap{23}{\SH David Keila-neggwebur-bendaksad
\par }
{\PP \VerseOne{1}David wisguargua, Filistea-sordamar Keila-neggweburgi gwichigusmarye, degine, e-ibmar-gwag-sabolebukwad ei atur-imaksamarbarye.

\VS{2}Degidbali, David Bab-Jehováʼse idakded, ega sogded:

\par }{\PP —Bab-Jehováʼye, ¿Filistea-sordamargi an bila-ononaoe?

\par }{\PP Bab-Jehová abin-sogded:

\par }{\PP —Be nae. Filistea-sordamargi be bila-ononae. Keila-neggwebur be bendaknae.


\par }{\PP \VS{3}Ar sordamar Davidʼga sogdemalad:

\par }{\PP —Ar anmar amba wegi Judá-yalagi gudimar-inigwele, degite, amba anmar dobe-itodimalad. Anmar Keila-neggwebur-bendakega Filistea-sordamargi bila-ononader, bur bule anmar gwakidoed.


\par }{\PP \VS{4}David gannar Bab-Jehováʼse idakdebalid. Geb Bab-Jehová weyob abin-imaksad:

\par }{\PP —Keila-neggweburse be nae, ar Filistea-sordamar an bega urmakoed.


\par }{\PP \VS{5}Degisoggu, David e-sordaganmala Keila-neggweburse nadmalad. Geb Filistea-sordamargi bila-onosmalad. Geb agine, Filistea-sordamar ese galakusmalad. David Keila-neggweburginmalad-bendaksad, deginbali, Filisteaʼmar-ibe ibmar-durgan susbalid.

\VS{6}Ar Ahimelec-machi-Abiatar, David-walik-dukuega Keila-neggweburse-wakitegua, mor-efodʼye-nugad sesad.


\par }{\SH Saúl, David-balegichad
\par }
{\PP \VS{7}Saúlʼga sogsamargua David Keila-neggweburse nadye, Saúl sogded: “¡Bab-Dummad anga David-urmaksa! Emide, David neggwebur-yawagak-nikad-yaba, degi, yawagak-esgorogi-atied-yaba dogsad, degisoggu, gege wakinned.”

\VS{8}Geb degine, Saúl bela e-sordamarse gochad, adi, David-sordamargi bila-ononamalaga, deginbali, Keila-neggwebur-ebiris bukumarbaligar.


\par }{\PP \VS{9}David Saúl-e-oburgwebied wisgusad. Degisoggu, Abiatarʼga igar-uksad, ega mor-efodʼye-nugad sedegar.

\VS{10}A-sorbali, David, Bab-Dummadse gochad:

\par }{\PP —Israel-e-Bab-Dummad-Jehováʼye, an nue-wisid, an-ular Saúl Keila-neggwebur-obelogega dagsokalid.

\VS{11}Israel-e-Bab-Dummad-Jehováʼye, an bese wilege, anga be soge, ¿Keila-dulemar Saúlʼga an-urmakoe? ¿Anga-sogsamaladyobi, Saúl nue-danikoe?

\par }{\PP Bab-Jehová, Davidʼga sogded:

\par }{\PP —Eye, Saúl danikoe.


\par }{\PP \VS{12}David gannar Bab-Jehováʼse egichialid:

\par }{\PP —¿Keila-dulemar Saúlʼga an-urmakoe? ¿An-sordagan urmaklemarmogoe?

\par }{\PP Bab-Jehová abin-sogded:

\par }{\PP —Eye, be-urmakmaloed.


\par }{\PP \VS{13}Geb degine, David e-sordagan-dulataled-ilanergwa-merguedmala (600) Keila-neggweburgi-gudiidgi nadmalad, geb neg-baid-baid-onodii gusmalad. Saúlʼga sogsamargua, David Keila-neggweburgi-gudiid nadye, degisoggu, Saúl bar Keilaʼse nadsulid.


\par }{\PP \VS{14}David yar-gwagwengi Zif-nega-dulesulidgangi negmar-dukued-bukwadgi dukudii gusad. Bane-bane Saúlʼdi amidii gusad, ar Bab-Dummaddi Saúlʼga David-urmaksasulid.


\par }{\PP \VS{15}David Zif-nega-dulesulidgangi, Horesʼgi-gudiidgi wisgusad, Saúlʼdi e-oburgwega e-aminadye.

\VS{16}Saúl-machi-Jonatán, Horesʼse David-daknaded. Geb Jonatán, David mer-Bab-Dummadgi-bensuli-gudiguega, David-ogannosad.

\VS{17}Jonatán, Davidʼga weyob sogsad: “Melle be dobee-itoge, ar an-bab be-amiosulid. Israel-e-reyga be megoed, an be-sorbalidga guoed. We-ibmar an-babse-bakale, na wisid.”

\VS{18}Geb degine, ebogwa Bab-Jehová-asabin igar-mesismalad. A-sorbali, Jonatán na e-negse gannar nonikid. Davidʼdi, Horesʼgi gudii gusad.


\par }{\PP \VS{19}Zifʼginmalad Gabaa-neggweburse nadmargu, Saúlʼga sogdapmalad:

\par }{\PP —Dummad, David anmar-yargi-dukudiidi, ¿be wissursi? Haquila-yargi gudiid, nega-dulesulidgan-dad-nakwed-argan-nuedsik, Hores-neg-dukuedgi dukudiid.

\VS{20}Dummad, anmarse be naele, anmar bega David-urmakoed.


\par }{\PP \VS{21}Saúl abin-sogded:

\par }{\PP —¡Bemar wile an-daked-ulale, Bab-Jehová begi nued binsamalana gadin!

\VS{22}Be namala, nue be wisgunamala, David bia gudii, doa daksabali. Ar anga sogsamalad, Davidʼde bato ibmar-wisdaye.

\VS{23}Biarmala David-dukue bemar nue wisgumalo, geb nuekwaa be anga sognonimalo. Geb agine, an bemarba naoed. Ar a-yargi nue-gudidibe, bela Judá-e-wagan-abargi an aminaoed.


\par }{\PP \VS{24}Zifʼginmalad Saúlʼgi banguarmalad, geb e-yarse gannar nonimalad. Deunni, Davidʼdi e-sordaganmala Maón-nega-dulesulidgan-dad-nakwed-argan-nuedsik, Arabáʼye-neg-nugadgi gudimalad.

\VS{25}David-owisosmargua, Saúl, e-sordaganmala be-amidanimarye, David, Maón-nega-dulesulidgangi akwasaila-siidse aidenonikid. Ar Saúl deyob wisguargua, Maón-nega-dulesulidgansik David-balegited.


\par }{\PP \VS{26}Saúl yar-siid-dikarba nadapid, Davidʼdi e-sordaganmala, wakinmalaga gwae-gwae a-yar-dikar-baidsik nadapmogad. Degi-inigwele, Saúl, e-sordaganmala, David-ebiris bukusmalad. Nue-David-gasokarmargua,

\VS{27}dule-wargwen-gayaburba-berbeged nonikid, geb Saúlʼga sognonikid: “¡Dummad, gwae be gannar dage, ar Filisteaʼmar anmar-yargi ubosmalad!”

\VS{28}Geb degine, Saúl David-baleginnaid indaksasunnad. Geb Filisteaʼmarbo-urgwega gannar naded. A-ulale, we-neg Sela-Hama-Lecotʼye nug-imaksamalad.

\VS{29}A-sorbali, David, na dukuega Engadi-neg-dukumalad-bukwadse naded.




\par }\Chap{24}{\SH David, Engadiʼgi Saúl-oburgwissulid
\par }
{\PP \VerseOne{1}Saúl Filisteaʼmar-balegindiidgi gannar nonigua, ega sogsamalad, David Engadi-nega-dulesulidganba gudiiye.

\VS{2}Geb degine, Saúl Israel-dulemar-abargi milipaa (3,000) sordamar amisad, geb Sibad-Sapurbalid-Yarse David-aminaded.


\par }{\PP \VS{3}Saúl nadapidgi, sibad-wawaad-galu-siidse mosad, a-dikarba ibe-dummad-ollor siid. Saúl na akunaega ibe-dummad-ollor-siid-yaba dogsad. David, e-sordaganmala, a-ibe-dummadyaba dukubukmalad.

\VS{4}Geb e-sordagan Davidʼga sogdemalad:

\par }{\PP —Bab-Jehová bega ibmar-sogsadi, emi nue-napira gunaid, ar bega sogsagu: ‘Be-isdarad an bega urmakoye, adi, na be igi-imakbie, be-dakedba be imakoye bega sogsad.’

\par }{\PP David gwisgusad, geb bogidikmakar itolessuli Saúl-e-mor-suid-duku siksad.

\VS{5}Weyob imaksad-ulale, David gwage-naibi itononikid.

\VS{6}Geb e-sordaganga sogded:

\par }{\PP —Bemar anga-ibmar-sogedba an rey-oakalogosulid. ¡Bab-Jehová mer an-dummad-Saúlʼga deyob an-imakena gadin! Ar Bab-Jehová Saúl-nug-imaksasoggu, geg an Saúl-oburgwed.


\par }{\PP \VS{7}Weyobi, David na e-sordagan-bargasad, adi, mer Saúl-oburgwemalagar. Ar Saúl ibe-dummad-ollor-siid-yaba nosgua,

\VS{8}David e-sorba noarmogad, geb Saúlʼse goted:

\par }{\PP —¡An-dummad-rey!

\par }{\PP Saúl, yarganba atakdegua, David dulluu napa-nagase imaksad,

\VS{9}geb Saúlʼga sogded:

\par }{\PP —Dummad, dulemar bega sogsamalad ande be-akar-imakbiye, ¿ibiga be a-dulemar itoge? Mer be amar itoge, ar an be-oakalobisulid.

\VS{10}Emi, be-sunnad be daksad, ar igi Bab-Jehová ibe-dummad-yaba anga be-urmaksana. An-sordagan be-oburgwega, angi alamaknai gusmalanad. Ar andi wile be-daksad. Geb an sogsad: ‘Gege an, an-rey-oburgweye, ar Bab-Jehová be-nug-imaksaddeeye an sogsad.’


\par }{\PP \VS{11}”Dummad, an be-mor-suid-e-duku-ganikid be dake. Be-morduku an siksad, degite, gwen an be-oburgwissulid. Be dakena, an akar be-imakbisulid, an begine aibinbisurbalid. Ar an akar be-imaksasur-inigwele, degite, bedi an-oburgwega an-balegindiid.

\VS{12}Bab-Jehová anmarga ibmar sogoed, ar doa bur ibmar-isgana imakdii. Be sabsur-an-imakdiid-ulale, Bab-Jehová buged-mai be-imakoed. Andi an be-oburgosulid.

\VS{13}Ar epenne weyob sogledaed: ‘Dulemar-isganamargi isgued nodagoye.’ A-ulale, andi be-oburgosulid.


\par }{\PP \VS{14}”¿Ar Israel-e-rey, doagi gwichiguega noali? ¿Ar doabina daniki? Ar dule-nuedsulidbina danikid. Ar ande achu-nungumaiyob gued. Andi genyob gued, ibmar-nuedsulid.

\VS{15}Ar Bab-Jehová igar-nabogedga guoed. Anmargine na e sogoed, ar doagi bur ataklegoe. Bab-Jehová an-ibmar-imaksad daksad. Geb begi an-bendakoed, begi an-ollor-imakoed.”


\par }{\PP \VS{16}David sunmakgwichid-bergusgua, Saúl ega sogded:

\par }{\PP —¡David, dule-baid anga sunmakgwisye an be-biendo, ar bee be anga sunmakgwichina!

\par }{\PP Geb Saúl binnasur-gotegu, boded.


\par }{\PP \VS{17}Saúl ega sogdebalid:

\par }{\PP —Bedi anbali bur dule-nued gued. Andi begi nabir-binsasur-inigwele, bedi angi bur nued binsasad.

\VS{18}Emigindi, be angi-nued-binsasad, an magar itosunnad. Ar Bab-Jehová bega an-urmaksanad, degite, be gwen an-oburgwissulid.

\VS{19}¿Doa na e-isdarad-abingualile, gwen oburgwissulir be insae? ¡Ar emi be angi dogdar-nued binsasad-ulale, Bab-Jehová bega ibmar-nuegan ukoed!

\VS{20}Emigindi, ar reyga-be-megoed, an magar itosunnad. Dummadga be maidgine Israel-yar nasgumai guoed.


\par }{\PP \VS{21}Saúl, Davidʼga sogdebalid:

\par }{\PP —Emigindi, Bab-Jehová-nuggi anga be ise-sogar-sogsunna, bela an-wagan be ogilogosurye, deginbali, an-gwenadgan-nug be eliosurbarye.


\par }{\PP \VS{22}David, Saúl-ese-ibmar-egichisad, ega ibmar-imakoye ise-sogar sogsad. A-sorbali, Saúl e-negse naded. Geb Davidʼdi, e-sordaganmala, dukued-negse nadmalad.




\par }\Chap{25}{\SH David, Nabal, degi, Abigail
\par }
{\PP \VerseOne{1}Samuel burgwisad. Geb e-neggwebur-Ramáʼgi diglesad. Bela Israel-dulemar ega bomalaga nonimalad. A-sorbali, David, Parán-nega-dulesulidganse naded.


\par }{\PP \VS{2}Maónʼgine dule-wargwen-mani-ibed maid. We-duledi, sibad-wawaad milipaa (3,000) nikad, degi, sibad miligwen (1,000) nikabalid. We-dule, Carmel-neggweburgi neg-dummad-nikadgi sibad-wawaadmar-e-absar enidaed.

\VS{3}We-dule, Nabalʼye nugad, Caleb-wagwad. E-ome, Abigailʼye nugad. We-omedi, yeerdakleged, deginbali, nue ibmar wisbalid. Nabalʼdi, dule-binged-satedid, degi, dule-isganabalid.


\par }{\PP \VS{4}David nega-dulesulidgangi-gudiidgi wisgusad, Nabalʼde e-sibad-wawaadmar-e-absar eninaye.

\VS{5}Geb degine, David na e-sordagan ambe (10) barmisad, geb wemarga sogsad: “Carmel-neggweburse be namala, an-nuggine Nabalʼga be sogmalo, David be-obarye, bede nueganbi-gudii-sogeye sogye.

\VS{6}Nabalʼga be sogbalo: ‘¡Bitigi bede, be-gwenadgan, degi, bela be-neguyagi-gudimalad nueganbimarmogana gadinye!

\VS{7}An be-wisgusad, bede be-sibad-wawaadmar-e-absar eninaye. Na be wisguergebed, be-sibad-edarbemalad anmarba gudigusmargu, anmar ega akar-sogsasulid. Wegi Carmelʼgi na gudigusmargu, e-ibe anmar bipisaar ibmar sussulid.

\VS{8}Be-maimarse be egise, na emar bega sogoed. Degisoggu, an-sordagan bitigi be nued abindaksana gadin, ar anmar emi-ibagi iba onogergebed. An bese wileged, na be-maimarga, degi, anga, ar ibu be nika, a be uksunna.’ ”


\par }{\PP \VS{9}David-e-sordagan mosmargua, ar igi David ega ibmar-sogsa, deyobi Nabalʼga ibmar sogdapmalad, geb abitobukwa gusmalad.

\VS{10}Ar Nabalʼdi, weyob abin-imaksad:

\par }{\PP —¿Ar Davidʼde, doa-dule? ¿Ar Isaí-machide, doasunna? Ar emi-iba, bukidar maimar na e-dummadgi wakindidamalad.

\VS{11}An-madu, an-dii, degi, ibmar-durgan-san, an-sibad-wawaad-e-absar-enimaladga an sabosad, ar an dulemar-akudakmaladga, ¿an ukode? Suli, an uked sate.


\par }{\PP \VS{12}David-e-sordagan biir-imaksamalad, geb nadmalad. Davidʼse-mosmargua, ar igi Nabal ega ibmar-sogsa, deyobi bela Davidʼga sogsamalad.

\VS{13}Geb degine, David e-sordaganga igar ukded: “¡Es-suid be nasikmar!” Belagwable, Davidʼse-bakale, na es-suid dikargi nasiksamalad. Davidʼba dulataled-ilabake-mergue (400) sordagan nadmalad. Bamalad-sordagan-dulataled-ilabogwaddi (200) na ibmar-edarbega besmalad.


\par }{\PP \VS{14}Mai-wargwendi, Nabal-ome-Abigail owisosad, weyob ega sogsad:

\par }{\PP —David, anmar-dummad-Nabalʼga nued-sogeye-sogega, nega-dulesulidgan-akale gayaburba-berbemalad barmialid. Ar degite, anmar-dummaddi nuedgi abin-daksasulid.


\par }{\PP \VS{15}Mai sogdebalid:

\par }{\PP —We-dulemar nueganbi anmarbo gudigusmalad. Sapurba anmar eba gudigusmargu, bipisaale gwen anmarga akar-sogsasurmalad. Deginbali, anmar-ibe gwen ibmar sussurmarbalid.

\VS{16}Anmar wemar-walik sibad-wawaad-edarbedigusgu, ibginedba, mutikidba, wemar anmar-edarbismalad.

\VS{17}Degisoggu, Abigail, nue be binsao, ibu be imakoe. Ar anmar-dummad na e-berguedi, degi, e-neguyagi-bukmalad-berguedi na dukin bato igar mesisad. Ar Nabal dule-isganasoggu, dule geg ese goled.


\par }{\PP \VS{18}Abigail gwae-gwae we-ibmarmar amisad:

\par }{\QB Madu, dulataled-ilabo (200),

\par }{\QB vino, buglu-gwabo,

\par }{\QB sibad-wawaad-naraled, walatar,

\par }{\QB ibmar-gwag-dibyaled, nibir-dulapaa-gakambe-gakagugle (77),

\par }{\QB uva-sategwad-madu, dulatar (100),

\par }{\QB degi, higo-sategwad-madu, dulataled-ilabo (200).

\par }{\QC Moli-uayasuigan-birgi belagwapa we-ibmar nasiksad.


\par }{\PP \VS{19}A-sorbali, Abigail, e-maimarga sogded: “Be an-idu namala, an be-sorba naoed.” Ar e-sui-Nabalʼgardi gwen we-ibmar sogsasulid.


\par }{\PP \VS{20}Abigail moli-uayasuid-birgi-sii yar-birgi-aidedanigu, David e-sordaganmala e-asabin-daniki dakalid. Degisoggu, na abingunonimarsunnad.

\VS{21}David sogsa gusanad: “An Nabalʼga nega-dulesulidgangi e-ibe mer ibmar-yogguega, an binsa ega ibmar edarbedii gusye. Emigindi, an ega ibmar-nued-imaksad-anale, edi aka isdar angi binsaed.

\VS{22}An neg-oiboged-iduar bela Nabal-e-neguyagi-bukmalad an ogilossulile, Bab-Dummad sabsur-an-odurdaksunno.”


\par }{\PP \VS{23}Abigail, David-daksagua, moli-uayasuid-birgi-siidgi gwae aidesad. Geb David-abin wagar napase dulluu imaksad.

\VS{24}David-asabin sindigar-sii ega sogded:

\par }{\PP —Dummad, ani an nosad. An bega ibmar-sogbienad. Wis be an-itoge.

\VS{25}Dule-isgana-Nabalʼba mer be ibsae, ar e-nug-nugadba na deyob daed. E-nugdi sogleged, ‘dule-binsaedsulidye.’ Na binsaedsuli ibmar imakdaed. Dummad, ar andi be-gayaburba-berbemalad be barmiargusadi, an daksasulid.


\par }{\PP \VS{26}”Ar Bab-Jehová, ablis-eogega be-imaksasulid. Degi, dukin-bugeb-mai-imakega, be-imaksasurbalid. ¡Napiragwa! Bab-Jehová-Dula-Maid-ular, degi, be dula-gudiid-ular, be-isdarmalad, degi, bela akar-be-imakbimalad, igi-Nabal-sabsur-odurdaklegoe, deyobi gumarmosunno.

\VS{27}Dummad, an we-ibmar binsa-bega-ukega-sedanikid be abingae, be-sordagan-beba-gudimaladbo be mimie.

\VS{28}An begi-nosadi, nossuliyob be an-dake. Napiragwa, Bab-Jehová bela be-wagan Israel-yargi reyga-megmalaga imakoed. Degine, dule-wargwensaale akar be-imakosulid, ar Bab-Jehová-e-bila-onogedgi be urwediid.

\VS{29}Ar amba dule be-oburgwega be-balegindiile, be-Bab-Dummad-Jehová be-bendakoed. Ar Bab-Jehová be-isdarmalad-oberguega dule dubgi-akwa-dikasur-metedaedyobi be-isdarmalad-metoed.


\par }{\Q \VS{30}Degisoggu, Bab-Jehová bega bela ibmar-nuegan-imakoye-sogsad-imaksale, degine, Israel-dulemar-e-dummadga be-mesisbalile,

\par }{\QB be yeer itogoed.


\par }{\Q \VS{31}Degisoggu, be yogasaar buged-mai-imaksasulile, degi, be yogasaar ablis-eossurbalile, bar be binge-itogosulid.

\par }{\QB Aka bur be yeer itogoed.

\par }{\Q Deginbali, gwage-nunmaked be itogosurbalid.

\par }{\QB Bab-Jehová bela bega ibmar-nasgumai-imaksale, be an-ebinsao.”


\par }{\PP \VS{32}Geb degine, David Abigailʼga sogded:

\par }{\PP —¡Israel-e-Bab-Dummad-Jehová-e-nug odummolesun! Ar an-abindakega be-barmialid.

\VS{33}Bedina, binsaed-nued-nikusadba Bab-Dummad begi nued binsasun. Ar ade, ablis-eogega be an-imaksasulid, degi, buged-mai-imakega be an-imaksasurbalid.

\VS{34}Ar Israel-e-Bab-Dummad-Jehová-dula-maidi, akar-be-imakega an-imaksasulid. Ar napira an bega soged, gwae be an-abin arsulina, banedse Nabal-e-sordagan wargwensaale dula-beosulinad.


\par }{\PP \VS{35}David weyob sogsagu, ome-ega-ibmarmar-senonikidi, ome-abin susad.

\par }{\PP David omega sogdebalid:

\par }{\PP —Ar be anga ibmar-sogsad an be-itosad. Anse be ibmar-egichisadba an ibmar imakoed. Degisoggu, nuedgi be-negse be nae.


\par }{\PP \VS{36}Abigail negse nonigua, daknonikid, Nabal reyyobi iba-dummad-ononai. Nabal weligwar itoged, degi, na bela-bela mummubalid. A-ulale, Abigail, banegidse geb ega ibmar sogsad.

\VS{37}Banegine, Nabal dadakusgua, geb e-ome ibmar-gusad ega sogsad. Ar Nabal weyob itosgua, e-gwage ega boo-nadednegoeded, geg bar nanae megisad.

\VS{38}Ibambe-gusad-sorbali (10), Bab-Jehová, Nabalʼga gannar boni daknonibalid. Geb deyobi, burgwissunnad.


\par }{\PP \VS{39}David wisguargu Nabal burgwisye, sogded: “¡Bab-Jehová-e-nug odummolesun! Ar Nabal an-binge-imaksad-ulale, Bab-Jehová buged-mai anga Nabal-imaksad. Bab-Jehová mer-ibmar-isgana-imakega an-imaksad. Ar Nabalʼgi, na e-isgued, dukin-egi-aibinega imaksad.”

\par }{\PP Geb degine, David, Abigail-nikuega ese gayaburba barmisad.

\VS{40}David-maimar Carmelʼse mosmargua, Abigailʼbo sunmakdapmalad, ega sogdemalad:

\par }{\PP —David anmar-barmialid, bega sogega, ede be-nikubiye.


\par }{\PP \VS{41}Abigail na wagar-napase-dulluu imaksad, geb sogded:

\par }{\PP —Ani an David e-maid. Andi ega ibmar-imakega guagwar gudiid. Deginbali, an e-maimarga e-nag-enuked guakwabalid.


\par }{\PP \VS{42}Abigail weyob-sogsad-sorbali, naye sokarsunnad. Agine, moli-uayasuid-birgi nakwisad. Geb yagan-ega-arbamalad-walataledmala David-gayaburba-berbemaladba nadmalad. Geb Abigail, David-nikusad.


\par }{\PP \VS{43}David, ome-Jezreelʼgined-Ahinoam nikusbalid. Degisoggu, we-omegan-ebogwad e-omega gunonikid.

\VS{44}Ar Saúlʼdi, na e-sisgwa-Mical-David-ome, Paltiʼye-nugadga uksad. Paltiʼdi, Galimʼginedid, Lais-e-machid.




\par }\Chap{26}{\SH David, Zifʼgi Saúl-oburgwissulid
\par }
{\PP \VerseOne{1}Zifʼginmalad Gabaa-neggweburse nadmalad, geb Saúlʼga sogdapmalad:

\par }{\PP —Ar David nega-dulesulidgan-asabin, Haquila-yar-siidgi dukudiiye.


\par }{\PP \VS{2}Geb degine, Saúl, Israel-dulemar-abargi, milipaa-sordamar-amisadmala (3,000), Zif-nega-dulesulidganba David-aminaded.

\VS{3}Saúl na e-sordaganmala nega-dulesulidgan-asabin, Haquila-yar-siidgi ambikunonimalad. We-yarde igar-dikarba siid. David nega-dulesulidganba-gudiidgi, Saúl e-balegindaniye wisguargu,

\VS{4}e-sordagan-barmisad, adi, daknamalaga, bia Saúl e-sordaganmala bukwa.

\VS{5}Geb degine, David, bia Saúl na e-sordaganmala-danar-bukwa, ase naded. Geb David daksad, bia Saúl gabe, bia Ner-machi-Abner gabe, degine, bia sordamar-e-dummad gabmoga, bela daksad. Saúlʼdi negabargi maid. E-sordamardi ebiris-bukwad.

\VS{6}Geb degine, David, Het-dule-Ahimelecʼse, degi, Sarvia-machi-Abisaiʼse egichisad. Abisaiʼde, Joab-e-gwenadid. David amarse egichided:

\par }{\PP —¿Doa anba Saúl-gabmaidse nabie?

\par }{\PP Abisai abin-sogded:

\par }{\PP —Ani an beba naoe.


\par }{\PP \VS{7}David, Abisaiʼbo a-mutik mosmalad. Geb Saúl negabargi gabmai, degi, e-nono-dukuba eswar-gwichi dakdapmalad. Abner, degi, sordamar-bila-onomaladbo Saúl-ebiris gabmamai dakdapid.


\par }{\PP \VS{8}Abisai, Davidʼga sogded:

\par }{\PP —Emi, Bab-Dummad be-isdarad bega urmaksad. Degisoggua, oburgwega be an-imake. Napagi-mai eswargi irgwen-oburgwar an imakoed, ilagwensaar an saoed.


\par }{\PP \VS{9}David abin-sogded:

\par }{\PP —¡Mer be oburgwe! ¿Ar doa Bab-Jehová-dule-nug-imaksad-oburgwisale, gwen sabsur-odurdaklegosuli? Sabsur-odurdaklegedsegad.


\par }{\PP \VS{10}David sogdebalid:

\par }{\PP —Bab-Jehová dula-maisoggu, na e Saúl-onaglik-saoed. Sulile, e-burgwed-ibagi burgoed. Degisurbalile, bila-ononaidgi burgoed.

\VS{11}¡Bab-Jehová e-dule-nug-imaksad mer oburgwega an-imakena gadin! E-nono-dukuba-eswar-gwichidi, degi, dii-buglugi-siidi be sue. Anmar nae.


\par }{\PP \VS{12}Saúl-e-nono-dukuba-eswar-gwichidi, degi, dii-buglugi-siidi David sussunnad, geb agine nadmalad. Dule-wargwensaale David-arbid daksasulid, degi, itossurmarbalid, ar bela negoes-gabmamaid. Ar Bab-Jehová, wemar-mer-atakmalaga, ise-gabar wemar-imaksad.

\VS{13}David yar-baidse obaksad, geb a-yar-birgi gwisgudapid. Degisoggu, Saúl-e-sordamar-bukwadgi nued-bangu gwisgusad.

\VS{14}Geb agine, David, Saúl-sordamarse, degi, Ner-machi-Abnerʼse goted:

\par }{\PP —¡Abner! ¿Be an-itoge?

\par }{\PP Abner abin-sogded:

\par }{\PP —¿Ar doa reyse gorgwichi?


\par }{\PP \VS{15}David Abner-abin sogded:

\par }{\PP —¿Ar bebi Israel-yargi dule-buled gudisursi? ¿Ar ibiga be-dummad-rey be nue-edarbissuli? An bega sogdo, ar dule-wargwen rey-oburgwega bemar-gabmaidse dogapid.

\VS{16}Ar weyob be ibmar-imaksadi, adi, gwen nabiridsulid. ¡Bab-Jehová-Dula-Maid-nuggi, napira an bega soged! Bab-Jehová be-rey-nug-imaksadi, be nue edarbissurmalad-ulale, bemar oburgwilegewilubbinad. Be dakena, rey-e-nono-dikarba-eswar-gwichid, degi, dii-buglugi-siid, ¿bia nade?


\par }{\PP \VS{17}Saúl, David-gaya-magar-itosgua, sogded:

\par }{\PP —Machi-David, ¿ar bee be sunmakgwichi?

\par }{\PP David abin-imaksad:

\par }{\PP —Dummad-rey, ani an sunmakgwichi.

\VS{18}Dummad, ¿ar ibiga be an-balegindii? ¿Ar igi an be-imaksa? ¿Ar ibu-ibmar-isgana an imaksa?

\VS{19}Dummadye, an bese wilege, an-sunmaked nue be itogo. Ar Bab-Jehová angi isdar-binsaega be-imaknaile, bitigi an ega ibmar-ukleged-ukoed abingaena gadin. Ar dulemar weyob imakega be-imaknairdi, ¡Bab-Jehová amar-ukabsae! Emi, we-yargi, Bab-Jehová-yargi an-ononanaid. Geb anga sogmalad: ‘¡Bamalad-bab-dummadyob-ibmar-imaklemalad-e-nug be odummonae!’

\VS{20}Bab-Jehováʼgi-dikasur-burgwega mer be an-imake. Israel-e-rey, ¿ar ibiga be an-balegindii? Ar andi genyob gued, ibmar-nuedsulid. ¡Ar dule sapurba butu-amidiidyob be an-balegindiid!


\par }{\PP \VS{21}Saúl abin-sogded:

\par }{\PP —¡An begi nosad! Machi-David, gannar be anse dage. Akar bar an be-imakosulid. Emi, bedi wile an-daksad, ar andi dule-binsaed-satedyob gusad.


\par }{\PP \VS{22}David abin-sogded:

\par }{\PP —Dummad, wegi be-eswar an ganiki. Suega be-mai-gwensak be barmidage.

\VS{23}Bab-Jehová dule-e-igar-innikigwad-imakedba, degi, e-innikidaedba, war-wargwengi ega ibmar-ukoed. Ar emi Bab-Jehová anga be-urmaksanad, ar andi Bab-Jehová na dule-nug-imaksad gwen-akar-imakbi gussulid.

\VS{24}Ar igi an be-oburgwebigussuli, deyobi, Bab-Jehová mer an-oburgwemogana gadin, degi, bela bukib-binsaedgi an-ollor-imakbalina gadin.


\par }{\PP \VS{25}Saúl ega sogded:

\par }{\PP —¡Machi-David, bedi dule-nuedid! Bedi ibmar-dummagan imakoed. Bela bega ibmar-nueganbi guoed.

\par }{\PP A-sorbali, David naded. Geb Saúlʼdi gannar e-negse nonikid.




\par }\Chap{27}{\SH David Filisteaʼmar-abargi gudiid
\par }
{\PP \VerseOne{1}A-sorbali, David binsaded: “Ibagwengine, Saúl an-oburgoed. Degisoggu, bur an Filistea-yarse wakinnergebed. Deyobi, Saúl Israel-yargi-an-amidiid budar-itodagoed, an egi wakinnoed.”


\par }{\PP \VS{2}David e-sordagan dulataled-ilanergwadmala (600) Gat-yarse, Maoc-machi-Aquis-reyga-maidse naded.

\VS{3}David e-sordaganmala Gat-neggweburgi, Aquis-walik gudii gusmalad. Bela sordamar na e-omegan, degi, e-mimmigan sesgusmalad. David e-ome-warbogwad eba sesad. Gwensak, ome-Jezreelʼgined-Ahinoamʼye-nugad, baiddi, ome-Carmelʼgined-Abigailʼye-nugad. Abigailʼde Nabal-omega gusadid.

\VS{4}Saúl wisguargua, David Gat-yarse-wakiteye, bar balegichasulid.


\par }{\PP \VS{5}David, Rey-Aquisʼga sogded: “Dummad, ar napira wile be an-dakele, anga neggwebur-gwagwen be udage, agi an gudii guegar. Ar be-neggwebur-dummadgi an maile, gwen nabirsulid, ichakwa angi noed.”


\par }{\PP \VS{6}A-ibagine, Aquis, Davidʼga Siclag-neggwebur uksad. A-ulale, we-garda-narmaklenaidse, Siclag-neggwebur Judá-e-reymargadid.


\par }{\PP \VS{7}David, Filisteaʼmar-yargi birgagwen gaka-nii-warbake gudii gusad.

\VS{8}David e-sordaganmala, Gesur-dulemar-ibe, Gezer-dulemar-ibe, degi, Amalec-dulemar-ibe ibmar-atursamalaga ardamalad. Ar we-dulemardi, Shurʼye-neg-nugadsik, Egipto-yar-abingunaidse na dikasurgus bukwamalad.

\VS{9}David wemarse bila-onoalile, bipisaale machergan, omegan dula-obesdasulid. Rey-Aquisʼse gannar daged-iduale, sibad-wawaadmar, moli-bebe-nikadmalad, moli-uayasuidmar, moli-yargan-muremalad, degi, mormarse-bakale, susdaed.

\VS{10}Ar Rey-Aquis Davidʼse egichialile: “¿Emi ibi-neggwebur-ibe be ibmar-susmala?”

\par }{\Q David abin-imakdedaed:

\par }{\QB “Judá dad-nakwed-argan-nuedsik neggwebur-bukwad-ibe an susmala.”

\par }{\Q Imbagwenale, ega sogdedabalid:

\par }{\QB “Jerameel dad-nakwed-argan-nuedsik neggwebur bukwad-ibe an susmala.”

\par }{\Q Imbagwenale, sogdedabalid:

\par }{\QB “Ceneoʼmar dad-nakwed-argan-nuedsik neggwebur-bukwad-ibe an susmala.”


\par }{\PP \VS{11}David bipisaale machered-wargwenad, degi, ome-wargwenad, dula obedasulid. Ar ade, binsadaed, Gat-neggweburse an dula-nidele, an ibmar-imakdiid an-barsogoye. David Filistea-yargi-maigusgu, weyobi ibmar-imakdii gusad.

\VS{12}Rey-Aquisʼdi, Davidʼgi bensuli gusad. Ar reydi binsadaed: “David e-dulemar-Israel-dorgan-e-isdar-dakega na imaksaye. Degisoggu, anga arbadii sadeguoye na binsaed.”




\par }{\MS 7. SAÚL, NER-BUNDOR-ENDORʼGINEDSE IDAKSAD

\par }\Chap{28}{\MR (28:1-25)

\par }{\PP \VerseOne{1}A-ibagangine, Filisteaʼmar Israel-dulemargi bila-ononamalaga na e-sordamar-oatosmalad. Degidgine, Rey-Aquis Davidʼga sogded:

\par }{\PP —David, be wisguega an bega sogdo, be, degi, be-sordaganmala anba bila-ononamaloed.


\par }{\PP \VS{2}David abin-sogded:

\par }{\PP —Dummad, degirdi nabirdo. An ibi sunna imake be an-dakodibe.

\par }{\PP Rey-Aquis sogdebalid:

\par }{\PP —Ar deyobile, emi-onodedgi mer dule-an-oakalogegala, angi-nakulegega an be-nug-imakdo.


\par }{\PP \VS{3}Deunni, Samuel bato burgwisad. Bela Israel-dulemar ega bosgusmalad, geb e-neggwebur-Ramáʼgi digsa gusmalad. Saúlʼdi Israel-yargi nergan-onis gusad, degi, dule-burgwarmaladse-idakmalad-onis gusbalid.


\par }{\PP \VS{4}Filisteaʼmar na e-sordamar-oatosmargu, Sunemʼgi ambikunonimalad. Geb degine, Saúl, Israel-sordamar-oatosmogad. Geb Gilboaʼgi ambikudapmarmogad.

\VS{5}Ar Saúl, Filistea-sordamar-dakdegua, dobguded, geb bela-bela nig-argwated.

\VS{6}A-ulale, Saúl, Bab-Jehováʼse idaksad. Degi-inigwele, Bab-Jehováʼdi gabdakedba Saúl-abin-imaksasulid. Degi, Urimʼba gwen-abin-imaksasurbalid. Deginbali, Bab-Dummad-gayaburba-barsogmaladba, gwen abin-imaksasurbalid.

\VS{7}A-ulale, Saúl na e-sordamar-idudimaladga igar-ukded:

\par }{\PP —Ner-bundor-dule-burgwarmaladse-idaked be anga aminamala, adi, an ese idaknaegar.

\par }{\PP Abin-sogdemalad:

\par }{\PP —Endorʼgi ner-bundor-wargwen maid.


\par }{\PP \VS{8}Saúl, na dule-baidyob-imakega mor-yogasaled-yosa, mutikidba ner-bundor-daknaded. Geb sorda-warbo eba naded.

\par }{\PP Geb Saúl ner-bundorse-modapgu, ega sogded:

\par }{\PP —Dule-burgwisad-e-burbase be anga gorbi an be-abedo. An bega dule-nug-bioed-e-burba be anga oyoged imake.


\par }{\PP \VS{9}Ner-bundor abin-sogded:

\par }{\PP —¿Saúl-ibmar-imaksad be wissursi? Ar we-yargine, Saúl, nergan-onis gusad, degi, dule-burgwarmaladse-idakmalad-onis gusbalid. ¿Ar ibiga be an-oburgwega be an-yardakdaniki?


\par }{\PP \VS{10}Saúl abin-sogded:

\par }{\PP —¡Bab-Jehová-nuggi ise-sogar an bega soged, ar we-ibmar-ulale, dule bipisaar gwen akar be-imakosulid!


\par }{\PP \VS{11}Ner-bundor Saúlʼga sogded:

\par }{\PP —¿Ar doa bega oyobi be an-abesunna?

\par }{\PP Saúl abin-sogded:

\par }{\PP —Anga be Samuelʼse gole.


\par }{\PP \VS{12}Ner-bundor, Samuel-dakargua, binnasur-gote, sogded:

\par }{\PP —¡Ar be Saúl! ¿Ibiga be an-yardaksa?


\par }{\PP \VS{13}Rey-Saúl ega-sogded:

\par }{\PP —Mer be dobgue. Ibmar be daksad be anga soge.

\par }{\PP Ner-bundor abin-sogded:

\par }{\PP —Sergan napa-urba-ainidaniki an daked.


\par }{\PP \VS{14}Saúl abin-sogded:

\par }{\PP —¿Igi daklege?

\par }{\PP Ner-bundor ega sogded:

\par }{\PP —Dule-sered mor-dummadgi-bipirmakar nodanikid.

\par }{\PP Ar Saúl magar-itosgu, we, Samuel-gued, na dulluu napase imaksad.


\par }{\PP \VS{15}Samuel, Saúlʼga sogded:

\par }{\PP —¿Ar ibiga wese-dagega be anse gole?

\par }{\PP Saúl abin-sogded:

\par }{\PP —An bela-bela bukib-itoged. Ar Filisteaʼmar angi bila-ononaid. Bab-Dummaddi angi aibachad. E-gayaburba-barsogmaladba, gabdakedba bar an-abin-imaksulid. A-ulale, an bese gochad, anga be sogega ibu an imakoe.


\par }{\PP \VS{16}Samuel abin-sogded:

\par }{\PP —Ar Bab-Jehová begi aibachale, degi, be-isdaradga gunonibalile, degite, ¿ibiga be anse idaksunna?

\VS{17}Ar igi an ibmar-sogsagusa, deyobi Bab-Jehová na ibmar-imaksad. Bab-Jehová reyga-maid be-obelosad, be-sorda-David, be-anale, reyga nug-imaksad.

\VS{18}Bab-Jehováʼba be ibmar-imaksasulid, ar Amalec-dulemar bela be ogilogoye bega-soglesadba gwen be imaksasulid. A-ulale, Bab-Jehová emi weyob be-imaksad.

\VS{19}Bab-Jehová Filisteaʼmarga be-urmakoed, degi, Israel-dulemar-urmakbaloed. Banedse, be, degi, be-mimmigan, burgwemaloed. Geb an-walik be megnonimaloed. Deginbali, Bab-Jehová Filisteaʼmarga Israel-dulemar-danar-bukwad-urmakbaloed.


\par }{\PP \VS{20}Ar Saúl, Samuel-ega-ibmar-sogsadba, bela-bela dobe-itosad. Degisoggu, Saúl ukiagwar aimukusunnad. Ar a-ibagine, Saúl, mas-guchasuli mutikguded, degisoggu, ukudbali burgwebibalid.

\VS{21}Ner-bundor Saúl-bela-bela-dobe-ito-dakgu, ese naded, geb ega sogded:

\par }{\PP —Dummad, an beba ibsasad. Ar be-sogedba an ibmar-imaksad-ulale, burgwed-naga an gusad.

\VS{22}Emigindi, an bega sogdo, anba be ibsae. An mas bega imakoed be gunno, adi, be gangudoed. Agi geb be naoed.


\par }{\PP \VS{23}Ar Saúlʼdi mas abesulid. Degi-inigwele, e-sordamar-idudimaladdi ner-bundor ibmar-sogsadyob egi alamaknai guarmalad. Degisoggu, Saúl eba ibsassunnad. Saúl napagi-meremaidgi gwisgusad, geb gangi sigisad.

\VS{24}Ner-bundor moli-bebe-nikad-wardadagwad-senigwad e-neggi-maid gwae oburgwisad. Deginbali, madubur omukusbalid, geb madu ina-sate yosad.

\VS{25}Mas akwigusgua, ner-bundor, Saúlʼga, degi, e-sordamar-idudimaladga mas uksad. Saúl, e-sordaganmala, mas-guchad-sorba, a-mutikidbali, bela duurmakdemalad.




\par }{\MS 8. DAVID, FILISTEAʼMARGI, DEGI, AMALECʼMARGI IBMAR IMAKSAD

\par }\Chap{29}{\MR (29:1–30:31)

\par }{\SH Filistea-e-dummagan Davidʼgi benmalad
\par }
{\PP \VerseOne{1}Filisteaʼmar belagwapa na e-sordamar-bila-onomalad Afecʼgi oatosad. Israel-sordamardi, Jezreelʼgi dian-maid-dikarba na danar-ambikusmalad.

\VS{2}Filisteaʼmar-e-dummagan, na e-sordamar-dulatar-mergued-abargi (100), degi, miligwen-mergued-abargi (1,000) nadapmalad. Amar-sorbali, Rey-Aquis, David, degi, e-sordaganmala nadapmalad.


\par }{\PP \VS{3}Filistea-sordamar-e-dummagan egicharmalad:

\par }{\PP —We-Hebreo-dulemar, ¿ibu wegi samala?

\par }{\PP Rey-Aquis abin-sogded:

\par }{\PP —¿Davidʼde be akudakmarsi? Ar iduardi, Israel-e-rey-Saúlʼga arbadii gusadid. David birgagwen-gakagus an-walik gudiid. Anse nonikid-akale, gwen akar ibmar-imakdii an dakdisulid. Degisoggu, an egi bensulid.


\par }{\PP \VS{4}Ar Filistea-sordamar-e-dummagan, Rey-Aquisʼse uludmala, ega sogdemalad:

\par }{\PP —Ar bia ega be-neg-uksagusa ase gannar be barmide. Bila-onolegoedse mer anmarba-naega be imake. Abakale, anmar urwenaidgi anmargi aibinnalile. Ar anmargi-aibinnonikile, anmar-sordamar-e-nono e-dummadga sedoed. We-igar ega bur-nued noed, adi, e-dummadbo nuguegar.


\par }{\PP \VS{5}Filistea-dummagan sogdebalid:

\par }{\PP —¿We-Davidʼga omegan gwirnanai, degi, weyob namaknanai dasursi?

\par }{\Q ‘Saúl, miliba (1,000) e-isdarmalad-oburgwisad,

\par }{\QB Davidʼdi, miliambe (10,000) e-isdarmalad-oburgwisad.’


\par }{\PP \VS{6}A-ulale, Rey-Aquis, Davidʼse gochad, ega sogded:

\par }{\PP —Bab-Jehová napira dula-maisoggu, an bega soged. Ar bedi dule-innikigwadid. Bila-onolegoedse anba nabi an be-abegenad. Be anse nonikid-akale, gwen be akar ibmar-imakdii an be-dakdisulid. Degisoggu, an begi bensulid. Ar Filistea-sordamar-e-dummagandi begi benmalad.

\VS{7}Degisoggu, gannar nuedgi be-negse be nae, adi, Filistea-sordamar-e-dummagan mer isdar-itomalagar.


\par }{\PP \VS{8}David, Aquisʼga sogded:

\par }{\PP —Dummad, ¿ibu an oakalosa? An bega arbaded-akale, emi-ibase, ¿an ibigi begi nosa be an-dake? ¿Ar ibiga be-isdarmaladgi urwebisuli an-abemala?


\par }{\PP \VS{9}Rey-Aquis abin-sogded:

\par }{\PP —Bato an wisi. Be angardi Bab-Dummad-baliwituryob be gued. Degi-inigwele, Filistea-sordamar-e-dummagandi sogsamalad, anmarba be bila-onolegoedse naosurye.

\VS{10}Degisoggu, be, degi, be-maimar-beba-nonimalad, banedse wakudaryalaba bemar gwisgumalo. Geb dad-nakwialile, bemar naoed.


\par }{\PP \VS{11}Degisoggu, banedgine, David na e-sordaganmala, gannar Filistea-yarse-namalaga wakudaryalaba gwisgusmarsunnad. Ar Filisteaʼmardi Jezreel-nebase nadmalad.




\par }\Chap{30}{\SH David Amalec-dulemargi nakwisad
\par }
{\PP \VerseOne{1}David, e-sordaganmala, ibapaagi Siclagʼse modapmalad. Geb dakdapmalad, Amalec-dulemar Neguev-yarse uboapmala, degi, Siclag-neggwebur ogumaksamala.

\VS{2}Amalec-dulemar Siclag-dulemar-oburgwissurmalad. Degi-inigwele, omegan, burwigan, degi, serganse-bakale, gasa sesmalad.


\par }{\PP \VS{3}David, e-sordaganmala, Siclagʼse mosmargua, neggwebur gummakar-sii dakdapid. Degine, e-omegan, e-machimala, e-bunamala, gales-seles dakdapmalad.

\VS{4}David, degi, eba-gudimalad, gammu-dinguedse ise-gormakar bodmalad.

\VS{5}David-e-ome-warbogwad, Jezreelʼgined-Ahinoam, degi, Carmelʼgined-Abigail, gales-selesmarmogad. Abigailʼde, Nabal-e-omega-gusadid.


\par }{\PP \VS{6}David dobe-itoded, ar e-sordamar akwagi David-maked sokarmalad. Ar ade, e-sordamar, e-machimala gales-selesad-ular, e-bunamala gales-selesad-ular, bela sae-itodmalad. Degi-inigwele, David e-Bab-Dummad-Jehováʼgi bensulidba nig-ganguded.

\VS{7}Geb David, dule-irwa-Bab-Dummadse-goled-Ahimelec-machi-Abiatarʼga sogded:

\par }{\PP —Anga mor-efodʼye-nugad be sedage.

\par }{\PP Abiatar ega mor-efodʼye-nugad senonigua,

\VS{8}David, Bab-Jehováʼse idakded:

\par }{\PP —¿An we-dulemar-atursamalad baleginnae? ¿An bargadapoe?

\par }{\PP Bab-Jehová abin-sogded:

\par }{\PP —Be baleginnae. Be bargaoed. Be-dule-galesmalad be ollor imakoed.


\par }{\PP \VS{9}David, e-sordagan-dulataled-ilanergwa-merguedmala (600) naded. Geb Besor-dian-maidse mosmalad. A-mosgua, sordagan e-dulataled-ilabo (200)

\VS{10}bela-bela geggusmalad, geg dian-obak gusmalad, melledmarsunnad. Degisoggu, David na e-sordagan-dulataled-ilabake (400) dian-obaksamaladmala Amalec-dulemar-balegitesunnad.


\par }{\PP \VS{11}David-e-sordagan Egipto-dule-wargwen sapurba amismalad. Geb Davidʼse sesmalad. Masgi oguchamalad, degi, ogobsamarbalid.

\VS{12}Ega higo-sategwad-madu gwagwen, degi, uva-sategwad-madu gwabo uksamarbalid. Ar ade, we-dule ibapaagus na yoo mas-gunne gudiid. Geb Egipto-dule mas-guchagu, ganguded.


\par }{\PP \VS{13}David ese egichided:

\par }{\PP —¿Doa be-dummadi? ¿Bia be daniki?

\par }{\PP Egipto-dule abin-sogded:

\par }{\PP —An, Egipto-duled, Amalec-e-maid. Ar an ibapaagus uellediid. Degisoggu, an-dummad an-mete nadsunnad.

\VS{14}Anmar Cereteo-dulemar-yar-dad-nakwed-argan-nuedsik ubos gusmalad. Judá-dulemar-yar-dad-nakwed-argan-nuedsik ubos gusmarbalid. Caleb-yar-dad-nakwed-argan-nuedsik ubos gusmarbalid. Deginbali, anmar Siclag-neggwebur ogumaksamarbalid.


\par }{\PP \VS{15}David ega sogded.

\par }{\PP —We-dule-atursamalad-bukwadse be anmar-nide.

\par }{\PP Egipto-dule sogded:

\par }{\PP —Bab-Dummad-nuggi ise-sogar be anga soge, be an-oburgosurye, degi, an-dummadga be an-ukosurbarye. Ar be weyob anga sogerdi, wemar-bukwadse an be-nidodo.


\par }{\PP \VS{16}Egipto-dule Amalec-dulemar-bukwadse David-sessunnad. Amalec-dulemardi Filistea-yargi, degi, Judá-yargi ibmar-bukidar-susmalad-ulale, bela danar-bukwadgi iba-ononanaid, gobnanaid, degi, mas-gunnanaid.

\VS{17}David, e-sordaganmala, bolegoedbali egi ubodapid. Geb amarbo banegidse bila-ononai osedosad. Unnila Amalec-sordamar-sapingwamalad dulataled-ilabake (400) durgusmalad. Amala moli-yargan-mureged-birgi-sii wakichamalad.

\VS{18}Amalec-dulemar bela-ibmar-atursasmaladi, David na gannar susad. Deginbali, David, e-ome-warbogwad gannar senonibalid.

\VS{19}E-ibe ibmar-atur-imaklesgusad yoggussulid. Deginbali, David, e-burwigana, e-sergan, e-machimala, e-bunamala, bela gannar senonibalid.

\VS{20}Deginbali, David bela sibad-wawaadmar, degi, ibmar-durgan susbalid. Bela sordamar-ibmar-durgan-iduar-semamaidi gornadapmalad: “¡We-ibmar, Davidʼgadid!”


\par }{\PP \VS{21}A-sorbali, David, gannar Besor-dianse nonikid. Ar bia e-sordagan-dulataled-ilabogwad-geggusmalad (200) besgusmala, ase gannar nonikid. Amardi, David-abin, degi, sordagan-eba-gudimalad-abin noarmalad. David amarse nonikid, adi, ega sogega nueganbi sogeye.

\VS{22}Davidʼba-sordagan-gudimalad-abargi sorda-isganamar, sorda-nobegalamar gudimarmogad. Amardi sogdemalad:

\par }{\PP —Wemardi, anmarba arbisulid. Degisoggu, anmar-gannar-ibmar-susadi, anmar wemarga uked sate. Na e-omegandi, degi, e-mimmigandi na sumala. Na namarsunna.


\par }{\PP \VS{23}David sogded:

\par }{\PP —Gwenadgan, mer weyob be damala. Bela Bab-Jehová anmarga ibmar-uksad, anmar-bendaksad, deginbali, anmar-ibe ibmar-atursalesadi, Bab-Jehová anmarga uksabalid.

\VS{24}Degisoggu, ar doa bemarba ibsaoe. Ar dule-urweapid, degi, dule-ega-ibmar-edarbismalad, yopira ibmar nikumaloed.


\par }{\PP \VS{25}A-ibagine, David, Israel-yargi we-igar mesisad. We-igardi, we-garda-narmaklenaidse maid.


\par }{\PP \VS{26}David, Siclag-neggweburse-nonikid-sorbali, e-aimar-girmar-dummagan-Judáʼginmaladga, ibmar-susadi abar ega barmisad. Weyob ega sogsii barmisad: “Bab-Jehová-e-isdarmalad-annik anmar gannar ibmar susad. Wegi an bemarga binsa barmisiid.”


\par }{\PP \VS{27}David we-girmar-dummaganga ibmarmar barmisad:

\par }{\QB Girmar-dummagan-Betelʼginmaladga,

\par }{\QB Neguev-Ramotʼginmaladga, Jatirʼginmaladga,


\par }{\QB \VS{28}Aroerʼginmaladga, Sifmotʼginmaladga, Estemoaʼginmaladga,


\par }{\QB \VS{29}Racalʼginmaladga, Jerameel-neggweburginmaladga, Ceneo-neggweburginmaladga,


\par }{\QB \VS{30}Hormaʼginmaladga, Corasánʼginmaladga, Atacʼginmaladga,


\par }{\QB \VS{31}degi, Hebrónʼginmaladga ibmarmar barmisad.

\par }{\QC Deginbali, ar David bia e-sordaganmala gudigusmala, a-neggwebur-girmar-dummaganga ibmar barmisbalid.




\par }{\MS 9. SAÚL-BURGWISAD

\par }\Chap{31}{\MR (31:1-13)

\par }{\R (1 Crónicas 10:1-14)

\par }{\PP \VerseOne{1}Filisteaʼmar Israel-dulemargi bila-ononadmalad, geb Israel-dulemar amar-abin wakitemalad. Israel-dorgan bukidar Gilboa-yargi burgwismalad.

\VS{2}Geb degine, Filisteaʼmar Saúl, degi, e-machimala-balegitemalad. Geb Saúl-e-machimala Jonatán, Abinadab, degi, Malquisúa oburgwismalad.

\VS{3}Geb Saúlʼgi bela akadmalad, geb sigu-mimalad Saúl-onailikgusad. Saúl na bela-bela nailikgus itogua,

\VS{4}ega-sigu-abgaed-seedga sogded: “Be-es-suid be onoge. Agi be an-oburgwe. Adi, wemar Bab-Jehová-akudakmalad mer an-oburgwega, degi, mer angi dodomarbaligar.”

\par }{\PP Ar Saúlʼga-sigu-abgaed-seed na bela-bela dobe-itoged, yapa Saúl-oburgwe gusad. Degisoggu, Saúl na e-es-suid onosad, geb na dukin oburgwisad.

\VS{5}Ar sigu-abgaed-seed Saúl-burgwis-dakargua, e-es-suidgi na dukin oburgwismogad. Deyob Saúlʼbo burgwismosunnad.

\VS{6}Weyobi, Saúl, e-machimala-warbaagwadmala, ega-sigu-abgaed-seedmala, degi, bela e-sordaganmala, iba-galagwena burgwismalad.


\par }{\PP \VS{7}Israel-dulemar-neba-obakar-bukwamalad, degi, Jordán-diwar-obakar-bukwamalad, ar Israel-sordamar-wakite daksamargua, degi, Saúl, e-machimarmala-burgwis daksamarbargua, e-neggweburmargi ainidmarmogad, geb wakitemarmogad. Weyobi, Filisteaʼmar we-neggweburmar sunonimalad.


\par }{\PP \VS{8}Banedgine, Filisteaʼmar dule-burgwismalad-ibe ibmar-suega-nonimargu, Saúl, e-machimarmala Gilboa-yargi burgwar-mamai dakarmalad.

\VS{9}Geb degine, Saúl-ibe nono-egwachamalad, e-ibe bila-onogedgi-ibmar-ebulemalad susmalad. Geb gayaburba-berbemalad e-bab-dummad-neggi-sogega, degi, e-dulemarga gayaburba-sogega, bela Filistea-yargi gayaburba-berbemalad barmismalad.

\VS{10}Saúl-e-ibmar-bila-onogedgi-ebulemalad bab-bundor-Astarotʼse-goled-neggi urbenonimalad. Saúl-muidi, ingwa-Betsán-galu-matusulid-akwabiidgi nasiksamalad.


\par }{\PP \VS{11}Jabes-De-Galaadʼginmalad igi Filisteaʼmar Saúl-imaksamala, wisguarmargu,

\VS{12}mutikidba, e-dulemar-bur-bulegan Betsánʼse nadmalad. Saúl-e-mui, degi, e-machimala-e-mui Betsán-galu-matusulid-akwabiidgi-naid-odesmargua, Jabes-De-Galaadʼse muimar senonimalad. Agine muimar-ogumaksamalad.

\VS{13}Geb sorbali, e-garmar susmalad, degi, Jabes-neggweburgi ingwa-soled-sapi-urba e-garmar digsamalad. A-sorbali, ibagugle (7) mas guchasurmalad.

\par }