\NormalFont\ShortTitle{Lucas}

{\MT LUCAS-GAYABURBA-NUED

\par }{\MTB LUCAS

\par }{\IMTB GEBE-SOGLENAID

\par }{\IMT Garda-nug

\par }{\IP Lucas, ina-duled gued. We-dulede, Judío-dulesulid, degine, Jesúsʼba nanadii gusadsurbalid. Lucas, we-garda Teófiloʼga narmaksad. Lucas, nuekwaa Jesús-nanasad-narmakega dulemar-Jesús-daksamaladse nue igar-amiar gusad, degine, e-uayagwar-ibmar-itosmaladse igar-amiar gusad.

\par }{\IP Lucas, Pabloʼba arbas gusbalid. Degine, Lucas Gusmalad-Garda (Hechos) narmasgusbalid (Gusmalad 1:1; 16:11). Binsamardo, we-gardamar birga 63-68ʼgi narmakles-insaye.

\par }{\IS Lucas-Gayayburba-Nuedgi weyob sunmaklenaid

\par }{\IP We-gardagi, Bab-Dummad-Burba-Isligwaledba Lucas sogsado, we-Jesúsʼde, sanale dulega-gunoniye. Deginbali, Jesús gwen isgussurye, degi, bela dulemar-wiledakdii gusad. Lucas sogsabalid, Jesús, dulemar-isgued-anar nakrusgi-burgwega, we-napnegse noniki, adi, dulemar bela nabir abonolemalagar. Jesús, nakrusgi-burgwisgu, ibapaagi gannar durgusad.

\par }{\IP We-gardagine, weyob ilemakar sunmaklenaid:

\par }{\IO 1. Lucas, Dummad-Teófiloʼga narmaksiid (1:1-4).

\par }{\IO 2. Juan-Bautista, degi, Jesús, bipigwaun-gudigusad (1:5–2:52).

\par }{\IOB 2a. Baliwitur Juan-Bautista-gwalulegoedgi, degi, Jesús-gwalulegoedgi, sunmaksad (1:5-38).

\par }{\IOB 2b. Juan-Bautista-gwalulesad (1:39-80).

\par }{\IOB 2c. Jesús-gwalulesad (2:1-20).

\par }{\IOB 2d. Jesús dungusad (2:21-52).

\par }{\IO 3. Jesús e-arbaed-imakesokalid (3:1–4:13).

\par }{\IOB 3a. Jesús-diigi-oglesad (3:1-22).

\par }{\IOB 3b. Jesucristo-e-dad-dummagan (3:23-38).

\par }{\IOB 3c. Jesús nega-dulesulidganba gudigusad (4:1-13).

\par }{\IO 4. Jesús, Galilea-yargi arbasad (4:14–9:50).

\par }{\IOB 4a. Jesús ibmar-imaksad (4:14–7:17).

\par }{\IOB 4b. Jesús, degi, Juan-Bautista (7:18-35).

\par }{\IOB 4c. Jesús-ibmar-imaksad, degi, ibmar-odurdaksad (7:36–9:21).

\par }{\IOB 4d. Jesús, Dule-Wargwen-Barmiledagoye (Cristo) soglesadid (9:22-50).

\par }{\IO 5. Jesús, Jerusalénʼse nadapigusad (9:51–19:27).

\par }{\IO 6. Jesús, Jerusalénʼgi gudigusad (19:28–21:38).

\par }{\IO 7. Jesús-wilegoed-ibagan (22:1–24:12).

\par }{\IOB 7a. Jesús nakrusgi-bioklesokalid-iba (22:1-62).

\par }{\IOB 7b. Jesús-wilesad, degi, e-burgwisad (22:63–23:56).

\par }{\IOB 7c. Jesús gannar-durgusad (24:1-12).

\par }{\IOB 7d. Jesús durgusad-sorba ibmar-imaksad (24:13-53).

\par }{\IP Be itogua.



\par }{\MS 1. LUCAS, DUMMAD-TEÓFILOʼGA NARMAKSIID

\par }\ChapOne{1}{\MR (1:1-4)

\par }{\PP \VerseOne{1}Aisaar bukidar dulemar igar-napiragwad anmar-abargi-gusadi ilemakar-nasikoeyobi na binsasmalad.

\VS{2}Igi gebesaila Jesús-sapingan na e-sunnad Jesús-daksamala, deyobi a-igargi anmar-odurdaksamarmogad. Ar Bab-Jesús we-dulemar e-igargi-sunmakega barmisgusad.

\VS{3}Dummad-Teófilo, nue an we-igargi ise-nergusmogad. Degisoggu, an dakdo, bur an bega Jesús-igar gebesaila-onoded-akar, nue ilemakar narmakergebe.

\VS{4}Adi, be nue-wisgumogagar Jesús-igargi-be-odurdaklesadi we napiragwadi, gakansuli.


\par }{\MS 2. JUAN-BAUTISTA, DEGI, JESÚS, BIPIGWAUN-GUDIGUSAD

\par }{\MR (1:5–2:52)

\par }{\MSB 2a. Baliwitur Juan-Bautista-gwalulegoedgi, degi, Jesús-gwalulegoedgi, sunmaksad

\par }{\MR (1:5-38)

\par }{\SH Baliwitur sogsa gusad, Diigi-dule-oged-Juan gwalulegoye
\par }
{\PP \VS{5}Deunni, Rey-Herodes, Judea-yargi negdakmaigu, dule-irwa-Bab-Dummadse-goled-wargwen, Abíasʼsikid mai-gusad. A-dulede, Zacaríasʼye nugad, e-omedi Aarón-wagansikidid, Elisabetʼye-nugad.

\VS{6}Emide, ebobela, Bab-Dummad-asabin igar-innikigwadba damaladid. Bab-igar-uksadba, degine, Bab-Dummad-sogsadbali nanamalad-dulemalad. Agala, Bab-Dummad egi ibmar akarsoged sated.

\VS{7}Ar amarde, mimmi-satemalad, ar ade, Elisabet geg mimmi-baked, degine, bato amarde, seredgusmarbalid.


\par }{\PP \VS{8}Ibagwengine, Abías-e-gwenadgansikmaladga Bab-Dummadse-goled-neggi-arbaega ibagan nonikid. Deunni, Zacarías Bab-Dummadse-goled-neggi dule-irwa-Bab-Dummadse-golega arbanonimogad.

\VS{9}Na gusgu igi dule-irwa-Bab-Dummadse-gormalad nugsalege, deyob Zacarías nugsalealid, adi, Bab-Dummadse-Goled-Neg-Islidikidgi dogegar, ina-wawadikid obupurmakegar.

\VS{10}Degine, ina-wawadikid-ogumaked-wachigi, deun bela-dulemar magaba Bab-Dummadse gorbukwa gusmalad.


\par }{\PP \VS{11}Zacarías, Bab-Dummad-Neg-Islidikidgi ina-wawadikid ogumaknaidgi, Bab-Dummad-baliwitur-wargwen, Zacaríasʼse ukiar magar-gunonikid. Ina-wawadikid-ogumakleged-aila-naba, argan-nuedsik gwichi dakalid.

\VS{12}Zacarías, deyob Bab-Dummad-baliwitur-dakargu, gwakided, bela nue-dobee ito naded.

\VS{13}Ar baliwiturdi ega sogded: “Zacarías, melle be dobgu, ar Bab-Dummadse-be-goledi Bab-Dummad be-itosad, be-ome-Elisabet bega mimmi-wargwen-bakoedi, Juanʼye be onugsao.

\VS{14}Be mimmi-nikuoedba, be yeer itogoed, be weligwar itogoed, degine, be-mimmi gwalulenonikir, bukidar dulemar egi weligwar itomarmogoed.


\par }{\PP \VS{15}”Ar be-mimmide, Bab-Dummad-asabin dule-dummadga guoed. Vino gobosulid, degi, inna-gagbid gobosurbalid. Degine, amba muu-neggi mai, bato Bab-Dummad-Burba-Isligwaled bela-bela nika guoed.

\VS{16}Deginbali, we-mimmi gannar Israel-dulemar Bab-Dummad-Jehováʼba-nanamalaga imakoed.

\VS{17}Ar be-mimmi-Juan, Elíasʼyobi Dule-Dummad-idu-nadapi guoed. Deyob Bab-Dummad-Burba, degi, Bab-Dummad-gangued-nika guoed. Adi, babgan gannar na e-mimmiganbina itogerba guega, degi, dule-galagwensuli-gudimaladi dule-nueganga imakega, binsaed-nikaa damalaga, degi, guagwar dulemar-urbega, adi, Bab-Dummad-abingamalagar.”


\par }{\PP \VS{18}Degi, Zacarías baliwiturga sogded:

\par }{\PP —Degite we-deyob-guoedi, ¿igi-an wisguosunna? Ar ande seredgusad, an-omede bato seredgusmogad.


\par }{\PP \VS{19}Baliwitur abin-imakdegu, ega sogded:

\par }{\PP —Ani an Gabriel-gued, Bab-Dummad-asabin, Bab-Dummad-sogedba an ibmar imakega an gwichid. Ani an bega sunmakega, we-gayaburba-nued-sogega an barmilealid.

\VS{20}We-ibmar-an-bega-sogsad e-ibagan mosale, we deyob gunonikoed. Emide, be an-bengussoggu, geg bar sunmake be guoed. Be-mimmi-gwalulesad-sorba, geb be gannar sunna sunmake gunonibaloed.


\par }{\PP \VS{21}Ar dulemardi, magaba Zacarías edarbebukmalad. Degi, ibiga Zacarías dikasurgus Bab-dummadse-goled-neg-islidikidyaba yoggumaiye binsaarmalad.


\par }{\PP \VS{22}Zacarías agi noargu, geg emarga sunmake gusad. Agi magar daksamalad, we, Bab-Dummadse-Goled-Neg-Islidikidgi wis ibya-apurus danikirgebye. Zacarías dulemarga sunmaksasulid, unnila argangi-oyogar emarga sunmaksad.


\par }{\PP \VS{23}Geb Zacarías, dule-irwa-Bab-Dummadse-goled-ibmar-imaked bergusgu, na e-negse nadsunnad.

\VS{24}Geb a-ibagan-sorbali, e-ome-Elisabet gurgin-nika gunonikid. Agine, Elisabet nii-walatar bar nossulid. Agi sokalid:

\VS{25}“Bab-Dummad angi nabir binsanonikid. An mimmi-niksulidba dulemar-mer-bar-isdar-an-dakmalaga, aga anga mimmi-uknonikid.” 

\par }{\SH Baliwitur Maríaʼga sognonikid, Jesús gwalulegoye
\par }
{\PP \VS{26}Elisabet nii-walanergwagus (6) bonigwar gudiidgi, Bab-Dummadi, Galilea-yarse, Nazaret-neggweburse, yagwa-gwensak Maríaʼye-nugadse baliwitur-Gabriel-barmialid.

\VS{27}A-yagwade, na Joséʼye-nugad-ebo-nikuega bato igar-nabogar gudiid. Joséʼde Rey-David-wagwad.

\VS{28}Baliwitur María-maidse dognonigu, ega sognonikid:

\par }{\PP —¡Naa, degite! ¡Bab-Dummad begi nued binsasad! Bab-Dummad beba gudiguad. Baigan-omeganba Bab-Dummad bur nued begi binsasad.


\par }{\PP \VS{29}Maríaʼdi baliwitur-dakargu, ibmar-ega-sogedba dobe-itoded, binsaded, wede, baliwitur weyob anse gornonikid ibi obarsunye.

\VS{30}Degi, baliwitur ega sogdesunnad:

\par }{\PP —María, mer be dobgu, ar Bab-Dummad nabir begi binsasad.

\VS{31}Emigindi, be gurgin-nika gunonikoed, mimmi-gwensak be nikuoed, Jesúsʼye a-mimmi be onugsaoed.

\VS{32}We-mimmide dule-dummadga guoed, Bab-Dummad-Bur-Birigined-e-Machiye soglegoed, degine, Bab-Dummad, igi epenne Rey-David, reyga-mesisgusa, deyobi Bab-Dummadi Rey-David-e-wagwa-imakmogoed.

\VS{33}Degine, we-Jesús, Jacob-dulemar-negsemai degisadegu guoed. E-negsemai-guoedi gwen berguosulid.


\par }{\PP \VS{34}Geb degi, María, baliwiturga sogded:

\par }{\PP —¿Ar wede igi guosunna? Ar amba an yagwad.


\par }{\PP \VS{35}Baliwitur, Maríaʼga sogded:

\par }{\PP —Bab-Dummad-Burba-Isligwaled begi aidenonikoed. Bab-Dummad-Bur-Birigined-e-gangued be-edunonikoed. Degisoggu, Dule-gwage-islidikid-gwalulegoedi, Bab-Dummad-Machiye soglenonikoed.

\VS{36}Degine, be-gwenad-Elisabet, bato seredgusadgi, geg mimmi-bakye-enik sogmaladi a-bela gurgin-nika gunonikid. Emide, nii-walanergwagus (6) gurgin-nika gudiid.

\VS{37}Ar ade, Bab-Dummadgardi ibmar-geg-gudeeye soglesulid, bela ega ibmar guedbiid.


\par }{\PP \VS{38}Geb degi, María sogdesunnad:

\par }{\PP —Andi, Bab-Dummad-e-mai gued. Be-sogedba be anga imakdo.

\par }{\PP Degi, baliwitur, Maríaʼgi banguded.


\par }{\MSB 2b. Juan-Bautista-gwalulesad

\par }{\MR (1:39-80)

\par }{\SH María, Elisabetʼse atakapid
\par }
{\PP \VS{39}A-ibagangi, María, Judea-yalaganba neggwebur-gwagwense gwae nade gusad.

\VS{40}Zacarías-negse dogdapgu, Elisabetʼse gordapid.

\VS{41}Elisabet, María-ese-gole-itosgu, dule-e-sapi-dukugi-maid ber dulagwar itoded. Degi, Elisabet bela-bela Bab-Dummad-Burba-Isligwaled-nika gunonikid.

\VS{42}Elisabet binnasur goted, sogded:

\par }{\PP —Baigan-omeganba bur nued Bab-Dummad begi binsasad, be-dula-sapi-dukugi-maidgi bur-nued binsasbalid.

\VS{43}Ar wede, ¿ibiga weyob angi nued binsalesa, emide, an-Dummad-e-nan anse ataknonigu?


\par }{\PP \VS{44}”Be anse gornonikid-itodeyalaba, an-sapi-dukugi-maid weligwar-itogedba ber dulagwar itoded.

\VS{45}Be we-ibmar bengussulidba begi nued-binsalesad. Ar Bab-Dummad-bega-ibmar-sogsadba we-ibmar bela bega guoed.”


\par }{\SH María-namaksad
\par }
{\PP \VS{46}Geb degi, María, sogdemogad:

\par }{\Q “An-ulub-akar Bab-Dummad-nug an odummosun.


\par }{\QB \VS{47}An-burba, Bab-Dummad-an-abonogedgi weligwar itosun.


\par }{\Q \VS{48}An e-mai-bundor-binsaled-inigwele, Bab-Dummad an-sunonikid,

\par }{\QB nued angi binsanonikid,

\par }{\Q emigindi, bela dulemar angi sogmaloed,

\par }{\QB nued-egi-binsalesad-duleye.


\par }{\Q \VS{49}Bab-Dummad-Bela-Gangued-Nikadi, anga ibmar-dummagan imaksad,

\par }{\QB e-nug, Isligwaledye nugad.


\par }{\Q \VS{50}Bab-Dummad dulemar-e-dobee-nanadimalad wile daked,

\par }{\QB degine, a-e-waganse-bakar, wiledakdii sadeguoed.


\par }{\Q \VS{51}Bab-Dummadi, e-gangued na e-arbaedgi oyosad,

\par }{\QB dulemar-na-san-dummarba-imakdimalad-osulosad.


\par }{\Q \VS{52}Bab-Dummadi, dule-dummagan-negsemamaid-obelosad.

\par }{\QB Dulemar-na-san-bipi-imakdimalad-odummosad.


\par }{\Q \VS{53}Degine, dulemar-ukumesdimaladga ibmar-bukidar uksad.

\par }{\QB Degine, dulemar-mani-ibgan, ibmar-sate barmisad.


\par }{\Q \VS{54}Bab-Dummadi, e-mai-Israel-dulamar-bendaksad,

\par }{\QB amar-wile-daked gwen iessulid.


\par }{\Q \VS{55}Bab-Dummadi deyob anmar-dad-Abrahamʼga sogsad,

\par }{\QB degi, e-waganga sogsagusad,

\par }{\QB e-wiledaked degisadeguoye.”


\par }{\PP \VS{56}María, Elisabet-walik nii-walapaa megialid, geb a-sorba María, na e-negse gannar aligusad.


\par }{\SH Diigi-dule-oged-Juan-gwalulesad
\par }
{\PP \VS{57}Elisabet e-ibagan warmaknonigu, mimmi-nikunonikid, susugwa ega uklenonikid.

\VS{58}E-neg-dikarba-mamaid, degine, e-gwenadgan itoarmargu, Bab-Dummad Elisabetʼgi nabir binsasye, degi, nue wile daksaye, Elisabetʼba wergusmarmogad.


\par }{\PP \VS{59}Geb ibabaabakgine (8), susugwa-gwalulesad-sorba, e-abgan-uka-duku-sikega, Moisés-Igar-Maidba-imakega, senonimalad. Degine, e-bab-Zacaríasʼba mimmi-nug-imakbiguarmalad.

\VS{60}Ar e-nandi, weyob sokalid:

\par }{\PP —Suli. Deyob-nugguosuli. Juanʼye nugguoe.


\par }{\PP \VS{61}Elisabetʼga sogdemalad:

\par }{\PP —¿Ibiga deyob be onugsabie? Ar be-gwenadgande deyob nugsurmalad.


\par }{\PP \VS{62}Geb e-babse argangi-sunmakar egichiarmalad, goe igi-onugsaoye.


\par }{\PP \VS{63}Zacarías urgo-bipigwa egichisad, agi susugwa-nug narmaksad. Juanʼye nugguoye sogsad. Bukmaladi bela geger itoarmalad, wede ibiga deyob onugsabie.

\VS{64}Geb a-gines, Zacarías gannar nabir sunmakded. E-gwabin-bipinmakdegu, Bab-Dummad-nug ogannoded.


\par }{\PP \VS{65}Bela-e-neg-dikarba-mamaid dobe itonadmalad. Bela Judea-yalaganba we-ibmar-deyob-gusadi gaya mimileded.

\VS{66}Ar dulemar deyob bela-we-gayagan-itoarmalale, na e-gwagegi binsadmalad, sogdemalad: “Ar we-mimmide, ¿doa-dulega guosunna?” Ar dulemar bela wismalad, we-mimmibali Bab-Dummad-gangued gudii.


\par }{\SH Zacarías, ibmar-guoed sogsad
\par }
{\PP \VS{67}Juan-e-bab-Zacarías, Bab-Dummad-Burba-Isligwaled bela-bela nika gunonikid. Bab-Dummad-nuggi sunmakdesunnad, sogded:


\par }{\Q \VS{68}“Israel-dulemar-e-Bab-Dummad-nug odummomarsun,

\par }{\QB ar ade, e-dulamarse na ataknonikid,

\par }{\QB degine, isguedgine, e-dulamar-onononikid.


\par }{\Q \VS{69}Bab-Dummadi, e-mai-David-wagwa anmarga barmialid.

\par }{\QB Bab-Dummadi, anmar-Abonoged-gandikid anmarga ogwisnonikid.


\par }{\Q \VS{70}Ar igi gebesaila anmarga e-gayaburba-barsogmalad-islidikmaladba-sunmaksa,

\par }{\QB deyob gusad.


\par }{\Q \VS{71}Isdar-anmar-dakdimaladgi, degi, sae-anmar-dakdimaladgi

\par }{\QB anmar-bendakoye sogsad.


\par }{\Q \VS{72}Adi, Bab-Dummad anmar-babgan wile dakegar.

\par }{\QB Degine, amar-ebo-igar-islidik-mesisad ebinsaegar.


\par }{\Q \VS{73}Bab-Dummad na e-nuggi anmar-dad-Abraham-ebo

\par }{\Q napiragwadgi igar-mesisadi,

\par }{\QB ede, imakedseye sogsad.


\par }{\Q \VS{74}Bab-Dummadi isdar-anmar-dakdimaladgi anmar-onogoye sogsad,

\par }{\QB adi, dobsuli anmar ega arbaegar.


\par }{\Q \VS{75}Bab-Dummadga nue-gwage-islidikidgi, degi, nue-napiragwadgi

\par }{\QB burgwedse anmar ega arbadii guegar.


\par }{\BB \par }
{\Q \VS{76}”Mimmi, bedina,

\par }{\Q Bab-Dummad-Bur-Dummad-e-gayaburba-barsogedye be bilegoed.

\par }{\QB Ar bede, Dule-Dummad-barmiledagoye-sogsad-idu, igar-mayega nadapi guoed.


\par }{\Q \VS{77}Be abonoged-igargi e-neggwebur-odurdakega be guoed.

\par }{\QB Adi, Bab-Dummad dulemarga isgumalad-eliegar.


\par }{\Q \VS{78}Ar anmar-Bab-Dummadi ise-wile-anmar-dakedba, neg-meegwadyob anmarga dule-barmialid.

\par }{\QB A-dule, nibneg-akale, dad-nakwedanikiyobi danikid.


\par }{\Q \VS{79}Adi, negsichidgi-bukmalayobid, Bab-Dummad-akudakmalad, gwallu-mee-imaklegeyobi,

\par }{\QB Bab-Dummad-magar dakegar.

\par }{\Q Degi, dule burgwileged-dobmalad ega osulogegar.

\par }{\QB Degine, igar-bogidikidba anmar-niegar.”


\par }{\PP \VS{80}Degine, mimmi dungumai, e-burba gangumai gusad. Juan, Israel-dulemarga Bab-Igargi-sunmakdedse nega-dulesulidganba gudii gusad.




\par }\Chap{2}{\MSB 2c. Jesús-gwalulesad

\par }{\MR (2:1-20)

\par }{\R (Mateo 1:18-25)

\par }{\PP \VerseOne{1}Amba yoo Jesús-gwaluleged-idu, deun Augusto-César saila-dummadga Romaʼgi maigu, igar mesialid, bela-dulemar-bukwad ebisoye, igi mergudibeye.

\VS{2}Deun, Cirenio, Siria-yargi dummadga negdakmaiun, dule-ebisleged gebe imaklesad.

\VS{3}Bela ebislemalagala na e-neggwebur-e-neggweburse nadegusmalad.


\par }{\PP \VS{4}José, Galilea-yargi, Nazaret-neggweburgi-gudii Judea-yarse, Rey-David-neggweburse, Belénʼye-neg-nugadse aligusmogad. Ade, José, David-e-wagwad, aga Belénʼse nonigusad.

\VS{5}Adi, a-neggweburgi e-ome-Maríaʼmala ebislegegar. Deun bato ebo nikuoye igar-maid. Degine, deun María bato gurgin-nika gudiid.


\par }{\PP \VS{6}Belén-neggweburgi-gudimaladgine, Maríaʼga nagued-ibagan warmaknonikid.

\VS{7}Degine, gebe ega susugwa uklenonikid. Geb samorgi-obirmas, moli-omaed-urgi mimmi-mesisad, ar ade, emarga gabedneg sate gusad.


\par }{\SH Baliwiturmar sognonikid, Jesús gwalulesye
\par }
{\PP \VS{8}Deun, a-ibagi Belén-neggwebur-dikarba, sibad-wawaad-edarbemalad, e-sibad-wawaad mutik edarbebukwa gusmalad.

\VS{9}Agine, Bab-Dummad-e-baliwitur-wargwen ukiar amarse nonikid, degine, Bab-Dummad-e-yeerdaklegedi bela emar-ebilis ibegwar ganonikid. Degidbali, sibad-wawaad-edarbemaladi nue dobe itoarmalad.

\VS{10}Ar baliwiturdi amarga sogded:

\par }{\PP —Mer be dobgumar, ar bemarga gayaburba-nued, bela dulemar-weligwar-saed an sedanikid.

\VS{11}Rey-David-gwalulesad-neggweburgi, Belénʼgi, emi-ibagi bemarga Cristo gwalulesad. A-dule, Dule-Abonogedid, Dule-Bur-Dummadid, Bab-Dummad-dule-wargwen-barmidagoye-sogsad-duled.

\VS{12}Magar be itomalagala, weyob-mai be dakdapmaloed: Mimmi samorgi-anwar moli-omaed-urgi mai be dakmaloed.


\par }{\PP \VS{13}Degine, ukiar, baliwitur-abargi bukidar baliwiturmar-nibnegginmalad-baigan, Bab-Dummad-nug ogannonanai daklealid. Weyob sognanaid:


\par }{\Q \VS{14}“Nibneggi bela-bela Bab-Dummad-nug odummomarsun.

\par }{\QB Dule-nuegangi-yeer-binsalesmaladga, we-napneggi neg-bogidikid nagusun.” 

\par }{\PP \VS{15}Degine, gannar baliwiturmar nibnegse nadmargu, sibad-wawaad-edarbemalad na ga sokarmalad:

\par }{\PP “Anmar Belén-neggweburse nae. Neg-gusad anmar daknae. Ar Bab-Dummad anmar-owisosad.”


\par }{\PP \VS{16}Degisoggu, gwae-gwae armarsunnad. José, Maríaʼbo sii, degi, mimmidi, moli-omaed-urgi mai daknonimalad.


\par }{\PP \VS{17}Deyob daksamargu, sibad-wawaad-edarbemaladi, baliwiturmar-ega-mimmigi-sunmaksadba, dule-baiganga sogsamalad.

\VS{18}Ar bela-dulemar sibad-wawaad-edarbemalad-ibmar-sogedi, geger itosmalad.

\VS{19}Ar Maríaʼdi, bela na e-gwagegi wargwen sedii gusad, agi binsadii gusad.


\par }{\PP \VS{20}Ar sibad-wawaad-edarbemaladi, ega-ibmar-soglesadba-ibmar-gusadi bela-daksamalad, degi, bela itosmalad. Degidbali, gannar armargu, Bab-Dummad-nug-odummodani, degi, ogannodani gusmalad.


\par }{\MSB 2d. Jesús-dungusad

\par }{\MR (2:21-52)

\par }{\SH Jesús Babse-goled-negse seleapid
\par }
{\PP \VS{21}Jesús ibabaabakgus (8) gwalulesadgi, Judíoʼmar-igar-maidba imakegala, e-abgan-uka-duku siksamalad. Jesúsʼye onugsasmalad. Ar igi baliwitur amba yoo María gurgin-nikued-idu ega sogsagusa, aba deyob onugsasmalad.


\par }{\PP \VS{22}Moisés-Igar-Mesisadba na san-uruked-ibagan-imaked-bergusmargua, José, María-ebo, Bab-Dummadga Jesús-ukega Jerusalénʼse Jesús-senonimalad.

\VS{23}Ar igi Bab-Dummad-igargi narmakar mai:

\par }{\Q “Ar gebesaila machigwa-inse nangi aidenonikile, Bab-Dummadga be ukoed,

\par }{\QB adi, unnila egadga guegar.”


\par }{\QR Éxodo 13:2, 12

\par }{\MM \VS{24}Degine, Bab-Dummad-gardagi narmakar-naibalid, Bab-Dummadga we-ibmar-ukoye:

\par }{\Q “Sapur-nuu-gwabodibe,

\par }{\QB wagnuu-mimmigan-gwabodibe.”

\par }{\QR Levítico 12:8

\par }{\QC We-igar-maidba imakegala, na nonimalad.


\par }{\PP \VS{25}A-ibagangine, dule-wargwen, Simeónʼye-nugadi, Jerusalénʼgi gudigusad. A-dulede, dule-gwage-nuedid, Bab-Dummad-dobee-nanadiidid, na Israel-bendakleged-edarbedimogad-duled. Bab-Dummad-Burba-Isligwaled a-duleba gudiguad.

\VS{26}Bab-Dummad-Burba-Isligwaledi Simeónʼga sogsad: “Be burgosurye, Bab-Dummadi, dule-wargwen-barmidagoye-sogsadi be dakedsegoye.”


\par }{\PP \VS{27}Geb Bab-Dummad-Burba-Isligwaled-sogedba, Simeón Bab-Dummadse-goled-negse nonikid. José, María-ebo Moisés-Igar-Maidba-imakegala Bab-Dummadse-goled-negse mimmi-Jesús-senonimalad.

\VS{28}Agine, Simeón na e-swidagi mimmi-mesisgua, Bab-Dummad-nug-odummoded, weyob sogded:


\par }{\Q \VS{29}“Bab-Dummad-Bela-Negsemaid, an be-mai gued.

\par }{\QB Emigindi, be-ibmar-sogsadyob, bogidikidgi be an-sedsun,


\par }{\Q \VS{30}ar ade, an-ibyagwar Bab-Dummad-dule-abonogoed-barmialid an daksad.


\par }{\Q \VS{31}Bab-Dummad, we-mimmi, dulemar-bukwad-abargi

\par }{\QB be guagwar barmialid.


\par }{\Q \VS{32}Dulemar-yar-baid-baidgi-bukmaladga neg-meegwadga guoed.

\par }{\QB Degi, we-mimmi, Israel-dulemarga gandikidba-be-nug-odummogedga guoed.”


\par }{\QR Isaías 42:6; 49:6

\par }{\PP \VS{33}José, degi, María, Simeón-Jesúsʼgi-ibmar-sognaid geger itomalad.

\VS{34}Geb degi, Simeón, Joséʼga, degi, Maríaʼga sogsagu, Bab-Dummad begi nued binsaoye. A-sorbali, mimmi-e-nan-Maríaʼga sogded:

\par }{\PP —We-mimmi sulesad, Israel-yargi dulemar-dummagan-bukidar onogegar, degi, dulemar-binsarmalad dummaganga imakegar. We-mimmi Bab-Dummad-wilubga guega nonikid, oyogegar, Bab-Dummad sunna nabir dulemar-abonoye. Ar degi-inigwele, dulemar-bukidar mimmi-abingaosurmalad.

\VS{35}We-mimmiba bukidar-dulemar-gwage-binsananaid magar daklegoed. María, ar begardi be-san-burbagi es-suid-yolenaiyob be nunmak itogoed.


\par }{\PP \VS{36}Agine, Bab-Dummad-gayaburba-barsoged-bundor Anaʼye-nugadi, Bab-Dummadse-goled-neggi gudimogad. A-omede, Fanuel-sisgwad, Aser-e-wagansik danikidid. Anaʼde bato nue-seredgusad. Unnila birgagugle (7) sui-nika gudigusad.

\VS{37}Emide, birga-dulabake-gakabake (84) nikad. A-mukwade Bab-Dummadse-goled-neggi gudigudaed, gwen nodisulid. Ibginedba, degi, mutikidba Bab-Dummadse gordii, degi, Bab-Dummadse-golega mas-gunsuli gudidaed.


\par }{\PP \VS{38}Simeón deyob sunmakgwichidgi, Ana nonimogad. A-mukwa, Bab-Dummadga Jesúsʼgi dog-nuedye sogsagusad. Degi, Ana bela Jerusalénʼgi dulemar-Bab-Dummad-abonogoed-edarbedimaladga mimmigi sunmakdedaed.


\par }{\SH Jesús gannar Nazaretʼse nonikid
\par }
{\PP \VS{39}José, María-ebo bela Bab-Dummad-Igar-Maidba ibmar-imaksad-sorba, gannar Galilea-yarse na e-neggwebur-Nazaretʼse-nonimalad.

\VS{40}Degine, mimmidi dungumai, gangumai, degine, nue-binsaed-ibed-gumai gusad. Ar Bab-Dummad a-machi-bipigi nue nabir binsadii gusad.


\par }{\SH Jesús, Babse-goled-neggi gudigusad
\par }
{\PP \VS{41}Birga-irba Jesús-e-babgan, Oburgwilegoenad-Iba-daknaega Jerusalénʼse naddamalad.

\VS{42}Jesús birgambe-gakabo-nikadgi (12), e-babganba Jerusalénʼse nadmogad.


\par }{\PP \VS{43}Ibamar-bergusgu, Jesús-babgan gannar Nazaretʼse armargu, machigwa-Jesúsʼdi Jerusalénʼgi besad. José, degi, e-nan-Maríaʼdi Jesús-besad wissurmalad.

\VS{44}E-babgandi, dulemar-danar-danimaladba Jesús daniye bimalanad. Ibagwengus-nanaedgine e-gwenadgan-abargi, degine, mag-dakmalad-abargi Jesús-amiarmalad, gwen amissurmalad.

\VS{45}Ar amissurmarsoggu, gannar Jerusalénʼse Jesús-aminonimalad.


\par }{\PP \VS{46}Geb ibapaagine amidapmalad. Bab-Dummadse-goled-neggi, Moisés-Igar-Mesisad-nue-wisimalad-abargi-sii, amar-itosii, degi, amarse ibmar-egichii dakdapmalad.

\VS{47}Ar itobukmaladi bela geger dakmalad. Nue-ibmar-wisi Jesús-dakmalad. Degine, nue-imas Garda-Narmaked-Dulemar-abin-imake dakmarbalid.


\par }{\PP \VS{48}E-babgan, dummagan-abargi-sii Jesús-dakarmargu, geger dakarmalad. E-nan Jesúsʼga sogded:

\par }{\PP —Machi, ¿ibiga we deyob be anmar-imaksa? Emide, an be-babmala surbinsa bebina miamakdimalad.


\par }{\PP \VS{49}Geb degi, Jesús ega sogded:

\par }{\PP —¿Ar ibiga be an-amidimala? ¿Ar be wissurmarsi an-Bab-arbaedgi an arbaergebed?


\par }{\PP \VS{50}Ar e-babgandi, Jesús-ega-ibmar-sogedi magar-itossurmalad.


\par }{\PP \VS{51}Jesús e-babganba gannar arsunnad, Nazaretʼse nonisunnad. Jesús na e-babgan-sogedba gudigussunnad. Ar e-nandi bela we-ibmarmar na e-gwageginbi sedii, egi binsadii gusad.


\par }{\PP \VS{52}Ar Jesúsʼdi ibmar-nue-wisidgi, e-dunguedgi, degine, Bab-Dummad-nue-nabir-egi-binsaedgi, degi, dulemar-nued-egi-binsaedgi, dungumai gusad. 



\par }{\MS 3. JESÚS E-ARBAED-IMAKESOKALID

\par }\Chap{3}{\MR (3:1–4:13)

\par }{\MSB 3a. Jesús-diigi-oglesad

\par }{\MR (3:1-22)

\par }{\SH Diigi-dule-oged-Juan Bab-Dummad-igargi sunmaksad
\par }
{\R (Mateo 3:13-17; Marcos 1:9-11)

\par }{\PP \VerseOne{1}Birgambe-gakatargus (15) Tiberio-César Romaʼgi-negdakmaidgi, Poncio-Pilato deun Judea-yargi dummadga maid. Degi, Herodes Galilea-yargi dummadga maimogad, e-urba-Felipe Iturea-yargi, degi, Traconite-yargi dummadga maimogad. Degine, Lisanias, Abilinia-yargi dummadga maimogad.

\VS{2}Deunni, Anás, Caifás-ebo dule-irwa-Bab-Dummadse-goled-bur-dummadga maimogad. A-ibagangine, Bab-Dummad Zacarías-machi-Juanʼse gornonikid. Deun, Juan nega-dulesulidganba gudiid.


\par }{\PP \VS{3}Juan bela Jordán-diwar-dikarba-neggwebur-bukmaladse nadegusad. Dulemarga Bab-Dummad-diigi-ogleged-igargi sunmakdii gusad, degi, na e-isgumaladga bukib-binsamarye sogdii gusad. Adi, e-daed gwagmalagar, adi, isguedgi abonolemalagar.


\par }{\PP \VS{4}Epenne Bab-Dummad-gayaburba-barsoged-Isaías, Juanʼnik weyob narmaksagusad, deun sogsagusgu:

\par }{\Q “Dule-wargwen nega-dulesulidganba binnasur sunmaknonikoed,

\par }{\QB dulemarga sognonikoed:

\par }{\Q ‘Dule-Dummad-idu igar-mayemar,

\par }{\QB igar-swilidik mesmar.


\par }{\Q \VS{5}Bela nebagan swilidik guoed,

\par }{\QB yarmala, degi, neg-mullugana, omatolegoed.

\par }{\Q Igar-bire-bire-mamaid innikii imaklegoed,

\par }{\QB igar-muru-muru-mamaid oswirmaklebaloed.


\par }{\Q \VS{6}Bela dulemar Bab-Dummad-abonoged-wisgumaloed.’ ”


\par }{\QR Isaías 40:3-5

\par }{\PP \VS{7}Dulemar-bukidar Bab-Dummad-diigi-ogleged-igar-imakega Juanʼse duurmaknonidamalad. Juan amarga sogdedaed: “¡Ar bemar naibe-bulegan-mimmiganyob gumalad! ¿Ar doa Bab-Dummad nue-urwe-danikoed-idu-wakinned bemar-odurdaksa? Bab-Dummad-diigi-oglegedgi bemar nuguosurmalad.

\VS{8}Degisoggu, be-daedgine na be oyomar, bemar nue-gwagsamalad, be-isguedga na be bukib binsasmalad.

\par }{\PP ”Mer unnila na be sogmalo: ‘Anmar Abraham-wagan gumarye. A-ulale, Bab-Dummad anmargi nabir binsaergebye.’ Suli, degisuli. Ar be Abraham-wagwasulile, akarsulid, ar Bab-Dummad sunna we-akwamar Abraham-waganga imaked.


\par }{\PP \VS{9}”Deginbali, ar bato akan guar sapi-maligi yoid. Ar degisoggu, sapi nue sanmaksulile, a-sapi siklegoed, ogumaklegega soogi melledoed. Deyob Bab-Dummad dulemar-imakmogoed.”


\par }{\PP \VS{10}Ar degi, dulemar Juanʼse egichiar dasunnad, ega sogdedamalad:

\par }{\PP —Degite, ¿ibu anmar imakmarsunnoe?


\par }{\PP \VS{11}Juan, abin-imakdegu, sogded:

\par }{\PP —Dule suba-gobo nikale, dule-subasulidga gogwen ukmogo. Amba deyob masgunnedsik imakbaloed.


\par }{\PP \VS{12}Roma-dummadga-mani-gaedgi-arbamaladi, Bab-Dummad-diigi-ogleged-igar-imakega Juanʼse nonimarmogad. Amar ega sogdemarmogad:

\par }{\PP —Odurdaked-saila, ¿anmardi ibi imakmarmogoe?


\par }{\PP \VS{13}Juan amarga sogded:

\par }{\PP —Melle dulemargi wilub-obichaa be mani gamalo, ar unnila bemarga igar-uklesadba be mani gamaloed.


\par }{\PP \VS{14}Degine, suar-ibmala ese egichiarmarmogad:

\par }{\PP —Anmardi ¿ibi imakmarmogoe?

\par }{\PP Juan, abin-sogded:

\par }{\PP —Mer emar-annik gannadba mani suo, degine, mer binsa aimar-ogakansao. Ar bemar na be-bennuklegedgi, gusbin be itomalo.


\par }{\PP \VS{15}Dulemar Juan-sunmaked-itobukmaladi Cristo-edarbebukmarsoggu, na e-gwagegi binsabukmalad, we-Juan, Cristo-sogeye. Cristo sogleged, Bab-Dummad-dule-wargwen-barmidagoye-sogsad-duleye.

\VS{16}Juan abin-imakdegu, bela dulemarga sogded: “Ar andi, Bab-Dummad-diigi-ogleged-igar-imakedid. Unnila diigi an emar-ogdiid, ar dule-baid-danikoeddi, ar bur anba dule-dummadid. Ar e-sapat-dubse-bakar, geg an ei esiked. Ar a-duledi, Bab-Dummad-Burba-Isligwaledgi, degi, soogi be-ognonimaloed.


\par }{\PP \VS{17}”Igi dulemar oros-gwag egwamala, deyob, a-dule, oros-gwag-egwaega bato guagwar e-argangi bigbi-gani gwichid. Degi, oros-gwag-nued e-urbed-neggi nue urboed, e-ukadi soogi ogumakoed. Ar we-soode, geg soo-ginnedid, degi-gasii-sadeguad-sood.” We sogledo, dule-dummad oros-gwagyob dulemar-imaknonikoye.


\par }{\PP \VS{18}Weyobi, Juan bukidar dulemar-unadii gusad, Bab-Dummad-Gayaburba-Nuedgi dulemarga sunmakdii gusad.


\par }{\PP \VS{19}Herodes dummadga-maigu, e-urba-Felipe-ome-Herodíasʼye-nugad-nikusad-ular, degi, bela-ibmar-isganamar-imaksad-ular, Juan sabsur Herodesʼga ibmar sogsad.

\VS{20}Ibmar-baid-isgana imaksadbali, Herodes esgaryagi Juan-meted.


\par }{\SH Diigi-dule-oged-Juan, Bab-Dummad-diigi Jesús-ogsad
\par }
{\R (Mateo 3:13-17; Marcos 1:9-11)

\par }{\PP \VS{21}Degidgine, bela dulemar Bab-Dummad-diigi-ogleged-igar-imaknanaigua, Jesús Bab-Dummad-diigi-ogleged-igar imaksamogad. Jesús Bab-Dummadse gotegu, nibnega argade gusad.

\VS{22}Jesúsʼgi Bab-Dummad-Burba-Isligwaled sanale, nuuyobi aidenonikid, degi, nibneggi gayaburba gollar gusad, sogded:

\par }{\PP “Be An-Machi-sabed-sunnad gued. An beba weligwar itoged.”


\par }{\MSB 3b. Jesucristo-e-dad-dummagan

\par }{\MR (3:23-38)

\par }{\R (Mateo 1:1-17)

\par }{\PP \VS{23}Jesús na e-arbaed imakdegu, deun birga-durgwen-gakambe (30) nikad. Jesús, José-e-machiye bimalanad. Jesús-e-dad-dummagan, wemalad:

\par }{\QB José, Elí-machi.


\par }{\QB \VS{24}Elíʼdi, Matat-machid.

\par }{\QB Matatʼdi, Leví-machid.

\par }{\QB Levíʼdi, Melqui-machid.

\par }{\QB Melquiʼdi, Jana-machid.

\par }{\QB Janaʼdi, José-machid.


\par }{\QB \VS{25}Joséʼdi, Matatías-machid.

\par }{\QB Matatíasʼdi, Amós-machid.

\par }{\QB Amósʼdi, Nahúm-machid.

\par }{\QB Nahumʼdi, Esli-machid.

\par }{\QB Esliʼdi, Nagai-machid.


\par }{\QB \VS{26}Nagaiʼdi, Maat-machid.

\par }{\QB Maatʼdi, Matatías-machid.

\par }{\QB Matatíasʼdi, Semei-machid.

\par }{\QB Semeiʼdi, José-machid.

\par }{\QB Joséʼdi, Judá-machid.


\par }{\QB \VS{27}Judáʼdi, Joana-machid.

\par }{\QB Joanaʼdi, Resa-machid.

\par }{\QB Resaʼdi, Zorobabel-machid.

\par }{\QB Zorobabelʼdi, Salatiel-machid.

\par }{\QB Salatielʼdi, Neri-machid.


\par }{\QB \VS{28}Neriʼdi, Melqui-machid.

\par }{\QB Melquiʼdi, Adi-machid.

\par }{\QB Adiʼdi, Cosam-machid.

\par }{\QB Cosamʼdi, Elmodam-machid.

\par }{\QB Elmodamʼdi, Er-machid.


\par }{\QB \VS{29}Erʼdi, Josué-machid.

\par }{\QB Josuéʼdi, Eliezer-machid.

\par }{\QB Eliezerʼdi, Jorim-machid.

\par }{\QB Jorimʼdi, Matat-machid.


\par }{\QB \VS{30}Matatʼdi, Leví-machid.

\par }{\QB Levíʼdi, Simeón-machid.

\par }{\QB Simeónʼdi, Judá-machid.

\par }{\QB Judáʼdi, José-machid.

\par }{\QB Joséʼdi, Jonán-machid.

\par }{\QB Jonánʼdi, Eliaquim-machid.


\par }{\QB \VS{31}Eliaquimʼdi, Melea-machid.

\par }{\QB Meleaʼdi, Mainán-machid.

\par }{\QB Mainánʼdi, Matata-machid.

\par }{\QB Matataʼdi, Natán-machid.


\par }{\QB \VS{32}Natánʼdi, David-machid.

\par }{\QB Davidʼdi, Isaí-machid.

\par }{\QB Isaíʼdi, Obed-machid.

\par }{\QB Obedʼdi, Booz-machid.

\par }{\QB Boozʼdi, Salmón-machid.

\par }{\QB Salmónʼdi, Naasón-machid.


\par }{\QB \VS{33}Naasónʼdi, Aminadab-machid.

\par }{\QB Aminadabʼdi, Aram-machid.

\par }{\QB Aramʼdi, Esrom-machid.

\par }{\QB Esromʼdi, Fares-machid.

\par }{\QB Faresʼdi, Judá-machid.


\par }{\QB \VS{34}Judáʼdi, Jacob-machid.

\par }{\QB Jacobʼdi, Isaac-machid.

\par }{\QB Isaacʼdi, Abraham-machid.

\par }{\QB Abrahamʼdi, Taré-machid.

\par }{\QB Taréʼdi, Nacor-machid.


\par }{\QB \VS{35}Nacorʼdi, Serug-machid.

\par }{\QB Serugʼdi, Ragau-machid.

\par }{\QB Ragauʼdi, Peleg-machid.

\par }{\QB Pelegʼdi, Heber-machid.

\par }{\QB Heberʼdi, Sala-machid.


\par }{\QB \VS{36}Salaʼdi, Cainán-machid.

\par }{\QB Cainánʼdi, Arfaxad-machid.

\par }{\QB Arfaxadʼdi, Sem-machid.

\par }{\QB Semʼdi, Noé-machid.

\par }{\QB Noéʼdi, Lamec-machid.


\par }{\QB \VS{37}Lamecʼdi, Matusalén-machid.

\par }{\QB Matusalénʼdi, Enoc-machid.

\par }{\QB Enocʼdi, Jared-machid.

\par }{\QB Jaredʼdi, Mahalaleel-machid.

\par }{\QB Mahalaleelʼdi Cainán-machid.


\par }{\QB \VS{38}Cainánʼdi, Enós-machid.

\par }{\QB Enósʼdi, Set-machid.

\par }{\QB Setʼdi, Adán-machid.

\par }{\QB Adánʼdi, Bab-Dummad-machid.




\par }\Chap{4}{\MSB 3c. Jesús nega-dulesulidganba gudigusad

\par }{\MR (4:1-13)

\par }{\SH Jesús, nia-sailase wilubdaklesad
\par }
{\R (Mateo 4:1-11; Marcos 1:12-13)

\par }{\PP \VerseOne{1}Jesús, Bab-Dummad-Burba-Isligwaled nue-nikagudii, Jordán-diwargi banguded. Geb degi, Bab-Dummad-Burba-Isligwaled nega-dulesulidganba Jesús-sesa gusad.

\VS{2}Agi iba-dulabo (40), nia-saila Jesús-wilubdakdii gualid. A-ibagangine, Jesús mas-gunsuli gudigusad, degisoggu, ukudmaada itoalid.

\VS{3}Agi Jesúsʼga nia-saila sokalid:

\par }{\PP —Ar be Bab-Dummad-Machi-sunnadiile, we-akwaga be soge: ‘Maduga be binyeye.’


\par }{\PP \VS{4}Jesús, abin-imakdegu, nia-sailaga sogded:

\par }{\PP —Noar be soge, ar Bab-Dummad-gayaburbagi weyob narmakar naid:

\par }{\Q ‘Dule maduginbi dula-gudii guosulid,

\par }{\QB [bela Bab-Dummad-gayaburba-itogedgi dula gudigubaloed].’


\par }{\QR Deuteronomio 8:3

\par }{\PP \VS{5}Geb degi, nia-saila yar-matusulidse Jesús-sesad. Agi belagwable-napneg-naid-ugakse ega ukiagwar ilagwen-oyoar imaksad.

\VS{6}Agi nia-saila Jesúsʼga sokalid:

\par }{\PP —We-neggweburmar-an-bega-oyosadi bela e-ganguedi, degi, e-gandikidba-yeerdaklegedi an bega ukoed. Ar bela we-neggweburmar anga uklesad. Degisoggu, ar doaga an ukbie, an aga ukoed.

\VS{7}Degisoggu, be an-asabin Bab-Dummadyob an-nug-odummogega yokorgi sindigar sigele, we-neggweburmar bela begadga guoed.


\par }{\PP \VS{8}Jesús, abin-imakdegu, sogded:

\par }{\PP —Nia-saila be angi bangu. Ar Bab-Dummad-Gardagi weyob narmakar naid:

\par }{\Q ‘Bab-Dummad-be-Dummad-e-nug be odummodii nanao.

\par }{\QB Unnila agarbi be ibmar imako.’


\par }{\QR Deuteronomio 6:13

\par }{\PP \VS{9}Geb degi, nia-saila Jerusalénʼse Jesús-sesbalid, Bab-Dummadse-goled-neg-uas-birgi ogwisdapid. Geb Jesúsʼga sogded:

\par }{\PP —Ar be Bab-Dummad-Machi-sunnadiile, napase be ichomakdo.

\VS{10}Ar Bab-Dummad-Gardagi weyob narmakar naid:

\par }{\Q ‘Na e-baliwiturmar be-edarbega bega barmidagoed,

\par }{\QB e-argangi be-gamalagar.


\par }{\Q \VS{11}Adi, melle be akwagi gowarmakegar.’


\par }{\QR Salmo 91:12

\par }{\PP \VS{12}Jesús, abin-imakdegu, sogded:

\par }{\PP —Nabir be sogendo, ar Bab-Dummad-Gardagi weyob narmakar sognaibalid:

\par }{\Q ‘Melle Bab-Dummad-be-Dummad, be wilubdako.’


\par }{\QR Deuteronomio 6:16

\par }{\PP \VS{13}Ar nia-saila bela Jesús-wilubdaked bergusgua, sikwas wis egi bangud gusad.


\par }{\MS 4. JESÚS, GALILEA-YARGI ARBASAD

\par }{\MR (4:14–9:50)

\par }{\MSB 4a. Jesús ibmar-imaksad

\par }{\MR (4:14–7:17)

\par }{\SH Jesús na e-arbadedgi onoded
\par }
{\R (Mateo 4:12-17; Marcos 1:14-15)

\par }{\PP \VS{14}Jesús gannar Galileaʼse nonigu, nue Bab-Dummad-Burba-Isligwaled-gangued-nikadba nonikid, degi, bela neggweburmar-dikarba-bubukwad Jesús-ibmar-imakdiid wisguarmalad.

\VS{15}Jesús, Judíoʼmar-onmakedneggi dulemar-odurdakdii gualid. Bela Jesús-nug-odummogedbi gusmalad.


\par }{\SH Jesús, Nazaretʼgi gudigusad
\par }
{\R (Mateo 13:53-58; Marcos 6:1-6)

\par }{\PP \VS{16}Jesús Nazaret-neggweburse nonikid, ar ade, agi dungusadid. Obunnoged-ibagi, Jesús na gusgu e-daedba Judíoʼmar-onmakednegse dogdapid. Agi Bab-Dummad-Garda-absogega gwisguded.

\VS{17}Ar ade, Jesúsʼga Bab-Dummad-gayaburba-barsoged-Isaías-narmaksad uksamalad. Jesús a-garda-egasgu, weyob-narmakar-naid absoded:


\par }{\Q \VS{18}“Bab-Dummad-e-Burba angi maid.

\par }{\QB Ar ade, dule-wilemaladga gayaburba-nuegangi-sunmakega, Bab-Dummad an-susad.

\par }{\Q Bab-Dummad an-barmialid:

\par }{\QB Dule-gwage-nunmak-itodimaladga gwage-armakegar.

\par }{\QB Dule-galesbukmaladga binnasur sogegar, bemar ainimarye.

\par }{\QB Dule-ibyasuli-gudimaladga ibya-egaegar.

\par }{\QB Dule-mesagwar-gudimalad-ollor-imakegar.


\par }{\QB \VS{19}Bab-Dummad-e-birga-nuedgi sunmakega, an-barmialid.”


\par }{\QR Isaías 61:1-2

\par }{\PP \VS{20}A-sorba, Jesús Bab-Dummad-Garda-obipirmasgu, Judíoʼmar-onmakednegdaked-dulega garda-uksagu, sigisad. Agi-bukmalad bela Jesúsʼginbi atakbukwa gusmalad.

\VS{21}Geb degi, Jesús sogded:

\par }{\PP —Emi-ibagi, bemar-abargi we Bab-Dummad-Gardagi-narmakar-naid sanar-gunonikid. 

\par }{\PP \VS{22}Bela-dulemar-bukmaladi, Jesúsʼgi nuedbi sunmakedbimalad. Geger dakmalad, ibiyobi Jesús yeer sunmake. Degine, sogdemalad:

\par }{\PP —¿Ar wede, José-machisursi?


\par }{\PP \VS{23}Jesús amarga sogded:

\par }{\PP —An wisi, wegi-sogleged be anga sogdamaloed: ‘Ina-duled, na be dukin san nudake, adi, be anmarga nue-ibmar-wisid oyogegar. Ar Capernaúm-neggweburgi bukidar ibmar-imaksaye anmar be-itosmaladi, wegi be-neggweburgine be imakmoga.’


\par }{\PP \VS{24}Degi, Jesús sogdebalid:

\par }{\PP “Napira an bemarga soged, Bab-Dummad-gayaburba-barsoged-wargwensaar na e-neggweburgi geg e-nug odummoleged.

\VS{25}Napira an bemarga soged, deunni, Elías-ibagangi, bukidar Israel-yargi, mukwamar-ei-sui-burgwismalad gudigusad. A-ibagangine, deun birgapaa-abala dii gwen wissulid, degidbali, bela napneggine ukud-dummad nagunonigusad.

\VS{26}Degite, Elías a-mukwamarse gwen barmilessulid. Bur Sarepta-neggwebur-Sidónʼgi-siidse mukwa-wargwen-ei-sui-burgwisadse barmilesgusad, adi, a-mukwa ega mas-ukegar.


\par }{\PP \VS{27}”Deginbali, Bab-Dummad-gayaburba-barsoged-Eliseo-ibagangi, bukidar Israel-yargi, dulemar-naibe-buna-yaa-maleged nikagusmalad, degite, amar gwen nudaklessulid. Bur Siria-dule-Naamánʼye-nugadi nudaklesad.”


\par }{\PP \VS{28}Ar deyob Jesús-ibmar-soge-itosmargu, onmakedneggi-bukwamalad bela sae-itodmalad.

\VS{29}Dulemar gwisgudmargu, Jesús-ise-onoar imaksamalad, geb neggwebur-magaba yar-birse Jesús-sesmalad, ar ade, a-yar-birgi neggwebur siid. Adi, a-neggwebur-gulluba egwanmalagar.

\VS{30}Degi-inigwele, Jesúsʼdi emar-abargi ganna-ganna noded, emar-abargi bangudsunnad.


\par }{\SH Jesús, dule-niaburba-nikad nudaksad
\par }
{\R (Marcos 1:21-28)

\par }{\PP \VS{31}Jesús, Galileaʼse Capernaúmʼye-neggwebur-nugadse nonikid. Geb obunnoged-ibagi dulemar-odurdakdii gualid.

\VS{32}Dulemar Jesús-ibmar-odurdakedi, geger-itomalad igi-Jesús dulemar-odurdake. Ar ade, Jesúsʼde nue-igar-wisi sunmaked.


\par }{\PP \VS{33}Agi onmakedneggi dule-wargwen, niaburba-isgana-nikad-siid binnasur goted,

\VS{34}sogded:

\par }{\PP —Jesús-Nazaretʼgined, mer anmarse be achao, ¿ibiga be anmar-wiodaniki? ¿Be anmar-obelogega daniki? An be-wisi be doa-dule, be-dule-gwage-islidikidid, be Bab-Dummad-nuggi-danikid-duled.


\par }{\PP \VS{35}Jesús niase binnasur-uluded, ega sabsur weyob ibmar-sogded:

\par }{\PP —¡Mer be sunmak! Dulegi-maid be noe.

\par }{\PP Geb degi, nia emar-abargi dule-balimetegu, dulegi-maid nodegusad. Dule gwen akar-gussulid.


\par }{\PP \VS{36}Deyob ibmar-gusadi bela geger dakdemalad. Na agi sokarmarsunnad:

\par }{\PP —¿Wede igid-gayaburba-barsunna? Nue-burba-nika, gandikidba, niamarga ibmar soged. Niamar Jesús-ega-sogedba ibmar-imakdedamalad.


\par }{\PP \VS{37}Degi, bela Galilea-yalaganba Jesús-dulemar-nudakdiid wisgudmalad.


\par }{\SH Jesús, Simón-Pedro-e-sakbundor-uellemaid-nudaksad
\par }
{\R (Mateo 8:14-15; Marcos 1:29-31)

\par }{\PP \VS{38}Geb degi, Jesús Judíoʼmar-onmakedneggi-siidgi nodsunnad. Geb Simón-negse nadsunnad. Simón-sakbundor ise-uellegar mai dakdapid. Jesúsʼgi wilenaigusmalad, adi, Simón-sakbundor-nudakegar.

\VS{39}Degi, Jesús Simón-sakbundor-walik gwisgunonigu, uellegedga sabsur-ibmar sogded. Agi uelleged yog-akinnar naded. Geb Simón-sakbundor yog gwisguar imaksad, geb a-sorba emarga yog-ibmar-imakar imaksad.


\par }{\SH Obunnoged-iba-bergusgu, Jesús dulemar-bukidar-nudaksad
\par }
{\R (Mateo 8:16-17; Marcos 1:32-34)

\par }{\PP \VS{40}Dad-argwategu, obunnoged-iba-bergusgu, bela galagwensuli-bonigan-nikamalad Jesúsʼse senonimalad. Jesús bonigan-nikamaladgi e-argan mesisad, geb bela amar-nudaksad.

\VS{41}Deginbali, Jesús bukidar niamar-onisbalid. Niamar ainider, binnasur-gote, sogdedamalad: “¡Bedi Bab-Dummad-Machi!”

\par }{\PP Ar Jesúsʼdi niamarse uluddaed, osunmakega gwen imakdasulid, ar ade, niamar wismalad, we, Bab-Dummad-dule-wargwen-barmidagoye-sogsad-dule-gue.


\par }{\SH Jesús, Galilea-yalaganba Bab-Igargi sunmakdii gusad
\par }
{\R (Marcos 1:35-39)

\par }{\PP \VS{42}Neg-oibosgu, Jesús neggweburgi bangudsunnad, nega-dulesulidganba nadsunnad. Dulemar Jesús-amidii guarmalad. Dulemar Jesús-amismargu, mer-egi-banguega, egi wilenaigusmalad.

\VS{43}Ar Jesúsʼdi amarga sogded:

\par }{\PP —Ar neggwebur-baiganse Bab-Dummad-negdakmaid-e-gayaburba-nuedgi an sunmaknabalirgebed, ar a-ular, an barmilealid.


\par }{\PP \VS{44}Jesús Galileaʼgi Judíoʼmar-onmakednegmargi Bab-Dummad-Gayaburba-Nuedgi sunmakdii gusad.




\par }\Chap{5}{\SH Simón-Pedro ua-ichesur gasad
\par }
{\R (Mateo 4:18-22; Marcos 1:16-20)

\par }{\PP \VerseOne{1}Ibagwengine, Jesús Genesaret-mata-dummad-naid-gakaba gudii, dulemar-bukidar ese nonimalad. Bab-Dummad-gayaburba itomalagala na barmesnanai guarmalad.


\par }{\PP \VS{2}Agi Jesús ur-warbo gakagi-nai dakalid. E-ibmaladi dii gakagi, saki enukbukmalad.

\VS{3}A-ur-wargwengi Jesús nakwisad. Dakleargu, a-ur Simónʼgad daklealid. Jesús, Simónʼga sogded:

\par }{\PP —Wis be-ur matasik be onoge.

\par }{\PP Jesús a-urgi sigisad, agi-sii dulemar-bukidar-gakagi-bukwad-odurdakded.


\par }{\PP \VS{4}Jesús odurdaked-bergusgu, Simónʼga sogded:

\par }{\PP —Matasik be-ur be sede. Be agi ua-gaega saki mioed.


\par }{\PP \VS{5}Simón, abin-imakdegu, ega sogded:

\par }{\PP —Odurdaked-saila, anmar ua-gananai oiboalid, degite, anmar gwen gassurmalad. Degiile, be-sogedba an saki miodo.


\par }{\PP \VS{6}Na saki-mismargu, bukidar-ua-gasmalad, agidbali saki achirmakbigualid.

\VS{7}Geb degi, na e-aimar-ur-baidgi-gunanaidse achasmalad, adi, emar-bendakdamalagar. Geb ese nonimargu, ulu-walabo ua-enosmalad. Ua-enadbali ur-dogbi-gualid.


\par }{\PP \VS{8}Simón-Pedro ua-bukidar gales dakdegu, Jesús-abin yokorgi sindigar sigisad, ega sogded:

\par }{\PP —Dummad, angi be bangu, andi isgudiid-duled.


\par }{\PP \VS{9}Ar ua-bukidar-galesadba, Simón bela-belad dobe itoalid, degine, bela-eba-gunanaid bela-belad dobe itodmarmogad.

\VS{10}Degine, Simón-e-aimar Jacobo, degi, Juan, wemarde Zebedeo-masmalad, amarde dobee itodmarmogad.

\par }{\PP Geb Jesús Simónʼga sogded:

\par }{\PP —Mer be dobgu. Emisgindi, igi bemar ua-gae, debayobi, napneggi dulemar-gaega an be-odurdakmaloed, adi, dulemar anba nagumalagar.


\par }{\PP \VS{11}Geb gakase ur senonimargu, bela ibmar obesmalad. Degi, geb Jesúsʼba nadmarsunnad e-sapinganga guegar.


\par }{\SH Jesús, dule-naibe-buna-yaa-maleged-nikad nudaksad
\par }
{\R (Mateo 8:1-4; Marcos 1:40-45)

\par }{\PP \VS{12}Jesús neggwebur-gwensakgi-gudigu, dule-wargwen naibe-buna-yaa-maleged-yaisur-nikad ese nonikid, yokorgi sindigar Jesús-asabin signonikid. We-dule Jesúsʼgi wilenaigusad, ega sokalid:

\par }{\PP —Dummad, an wisid, be an-nudakbiele, sunna be an-nudaked.


\par }{\PP \VS{13}Geb degi, Jesús e-argan ese achadgu, dule-ebusad, geb degi, ega sogded:

\par }{\PP —Nugubi an be-abe. ¡Be nugusun!

\par }{\PP Degi, dule-boni-nikadi yog-nuguar-gusad.

\VS{14}Jesús dule-nugusadga sogded:

\par }{\PP —Melle dule-baiganga an be-onudaksad be sogo. Unnila dule-irwa-Bab-Dummadse-goledse be nae, aga be-nugusad be oyonae. Degine, be swilidik guegala, Moisés-Igar-Mesisadba-imakega Bab-Dummadga-ibmar-ukleged be sedo. Adi, amar be-nugusadi nue-wisgumalagar.


\par }{\PP \VS{15}Aka bur bela-belad Jesús-nug dungumai gualid. Bela Jesús-ibmar-imakdiid wisguarmalad. Dulemar-bukidar Jesús-itogega, degine, e-nudakega duurmaknonidamalad.

\VS{16}Ar Jesúsʼdi walagwen-Bab-Dummadse-golega dulemar-satedba dulemargi banguddaed.


\par }{\SH Jesús, dule-abagan-burgwar-nikad-nudaksad
\par }
{\R (Mateo 9:1-8; Marcos 2:1-12)

\par }{\PP \VS{17}Ibagwengine, Jesús dulemar-odurdaksigu, Fariseoʼmar, degi, Judío-igar-nue-wisimalad bukwagusmogad. Amar bela Galilea-yargi, degi, Judea-yargi, degi, neggweburmar-bubukwadgi danimalad. Degine, Jerusalén-neggweburgi danimarbalid. Agi Bab-Dummad-gangued dulemar-gegumalad-nudakega Jesúsʼba gudigusad.


\par }{\PP \VS{18}Degi, daklealid, dulemar e-ai-wargwen-abagan-burgwar-nikad e-gabedgi-mai sedanimala. Amar Jesús-siidse negyaba e-ai-odobiguarmalanad, adi, Jesús-asabin mesmalagar, ega nudakegar.

\VS{19}Ar dulemar bukidarsoggu, geg odogedbali, neg-birgi nakwismalad. Geb neg-uas-egasmalad, abali, dule-abagan-burgwaled e-gabedgi-mai odesmalad. Jesús-siid-innik omesismalad.


\par }{\PP \VS{20}Jesús a-dulemar egi gwen bensuli dakdegu, dule-gegumaidga sogded:

\par }{\PP —An-ai, be-isgudigusad, bega obelolesun.


\par }{\PP \VS{21}Garda-Narmaked-Dulemar, degi, Fariseoʼmar, na e-gwagegi binsadmalad, sogdemalad: “¿Wede doa-dule, Bab-Dummadgi dodogu? ¿Unnila Bab-Dummadbi dulega isgued elisursi?”


\par }{\PP \VS{22}Ar Jesús ulubgi-dulemar-binsaedi magar-daksad. Degisoggu, amarga sogded:

\par }{\PP —¿Ibiga ulubgi be deyob binsabukmala? ¿Geg isgued osulo be an-insasi?

\VS{23}An dule-bonigwaledga sogdibe: ‘¡Be-isgunaid an bega osulos!’ Ar igi an sogbarsundibe: ‘¡Nugusun, be nae!’ Degite, ¿igid bur-baisursunna imaklesunna? Suli, ebobela baisursunna imaklesuli.

\VS{24}Degisoggu, ani Dule-Machi, dule-bonigwaled an nudakoed, adi, bemar wisguegar, igi dule-bonigwaled an sunna nudake, debayobi, we-napneggi dule-gwage-isgunaid sunna an nudakbalid.

\par }{\PP Jesús dule-abagan-burgwar-nikadga sogdesun:

\par }{\PP —Ani an bega soged: Be gwisgu, be-egi-maid na be sede, be-negse be nae.


\par }{\PP \VS{25}Degi, dule-bonigwaled yog-nuguar-gusgu, emar-abargi yog-gwichibin imaksad, degi, na e-gabedgi-maid na gadebin imaksad, degi, geb e-negse nadsunnad. Na Bab-Dummad-nug-odummonadapi gusad.

\VS{26}Agi belagwapa geger-dakedbimalad, bela Bab-Dummad-nug odummodmalad. Nue-dobe-itomala, sogdemarsunnad:

\par }{\PP “Emi-ibagi, ibmar-gegerdakleged an daksamalad.”


\par }{\SH Jesús, Levíʼse gochad, e-sapinga guegar
\par }
{\R (Mateo 9:9-13; Marcos 2:13-17)

\par }{\PP \VS{27}Jesús dule-nudaksadgi-gwichi nadgu, dule-wargwen Roma-dummadga-mani-gaedgi-arbaed-Levíʼye-nugadi dakalid. Mani-galeged-neggi sii, mani-gasii dakalid. Jesús, Levíʼse gote, ega sogded:

\par }{\PP —Anba be dage, an-sapinga guegar.


\par }{\PP \VS{28}Degi, Leví gwisgusgu, Jesús-sapinga-guega bela ibmar-obes, Jesúsʼba naded.


\par }{\PP \VS{29}Leví, e-neggi Jesúsʼga iba-dummad onosad. Agi dulemar-Roma-dummadga-mani-gaedgi-arbamalad bukidar bukwa gusmalad, degi, dule-baigan mese-naba emarba mas-gunbukwa gusmarmogad.

\VS{30}Agi Garda-Narmaked-Dulemar, degi, Fariseoʼmar, Jesús-sapinganga sunmakarmalad, sokarmalad:

\par }{\PP —¿Ibiga dulemar-Roma-dummadga-mani-gaedgi-arbamaladba, degi, dulemar-baigan-isgudidimaladba, we-Jesús mas gunne, degine, eba gobbali?


\par }{\PP \VS{31}Jesús, abin-imakdegu, sogded:

\par }{\PP —Dule-gegusurmalad ina-duled abesulid, unnila dule-gegumaladbi ina-duled abedamalad.

\VS{32}Dule-innikii-nanadimaladse-golega an nonisulid. Dule-isgudimaladse-golega, an nonikid. Adi, na e-isguedga bukib binsamalagar, mer bar isgumalagar.


\par }{\SH Bab-Dummadse-golega mas-gunsuli gudigued
\par }
{\R (Mateo 9:14-17; Marcos 2:18-22)

\par }{\PP \VS{33}Geb degi, dulemar Jesúsʼga sokarmalad:

\par }{\PP —Juan-sapingan imbagwenar Bab-Dummadse-golega mas-gunsuli gudidamalad. Amba deyob Fariseo-sapingan gudidamarmogad. ¿Ibiga be-sapingandi geg deyob damala? Be-sapingandi mas-gundii damalad, gobdidamarbalid.


\par }{\PP \VS{34}Jesús, abin burbar sogded:

\par }{\PP —Dulemar, ome-nikued-ibase nonimalale, mas gunsurmar be insae. Suli, mas gunmala. Ar dule-ome-nikunaidi ega mas uked. Ar ade, ome-nikunaidi amar-abargi gudiid.

\VS{35}Ar ibagan nonikoed, dule-ome-nikunaid e-idu seledoed. A-ibagan nonikile, agindi, Bab-Dummadse-golega mas-gunsuli gudigumalodo.


\par }{\PP \VS{36}Geb degi, Jesús ega burbar sunmakdebalid, sogdebalid:

\par }{\PP “Ar dule, mor-seredgi matu-nasikega, geg mor-binid matuga nasiked. Ar deyob imakele, unnila mor-binidbi achirmakosulid, deginbali, mor-binid mor-seredgi-matumakar-naid isdar daklebalid.


\par }{\PP \VS{37}”Deginbali, dule bipisaale, vino-binid ibmar-uka-bugluga-sobaled-seredgi bardisulid. Degir, vino-binid mudele, we-buglu-sered esirmako-itole. Degir, binsa vino-wiogo-itole, degi, bugluse-bakar, binsa miledo-itole.

\VS{38}A-ulale, vino-binid buglu-binidgi balileged, adi, ebobela nabir igarga guegar.


\par }{\PP \VS{39}”Deginbali, dule vino-sered gobsale, sorba vino-binid bar gobbisurguardaed, ar ade sogdedaed: ‘Vino-sered bur vino-binidba nuedye.’ Dule-igar deyobmodo, igar-sered geg igar-binid-ebo atoged.”




\par }\Chap{6}{\SH Jesús-sapingan obunnoged-ibagi ibmar-gwag gwachamalad
\par }
{\R (Mateo 12:1-8; Marcos 2:23–3:6)

\par }{\PP \VerseOne{1}Ibagwengine, obunnoged-ibagi, Jesús orosgi-dakleged-digaled-abargi-nadapgu, e-sapingan orosgi-dakleged gwane-gwane imaknadapi gusmalad, degine, e-san-onogegala e-argan-abin iir-iir-imaknadapgusmalad, geb gutedamalad.

\VS{2}Degi, gwen-gwen Fariseoʼmar-Jesúsʼba-nadapmaladi, Jesús-sapinganga sokarmalad:

\par }{\PP —¿Ar ibiga bemar ibmar-gwag gwane-gwane nadapmala? ¿Obunnoged-ibagi mer arbaoye igar-maisursi? Emide bemar igar-maidgi annanaimalad.


\par }{\PP \VS{3}Jesús, abin-imakdegu, ega sogded:

\par }{\PP —An-sapingan igar-maidgi annanaisulid. ¿Ar bemar David-ibmar-imaksad absodisurmarsi? Deun, David, degi, e-sordamar ukumecharmargu, igi imaksamala.


\par }{\PP \VS{4}”Ar David Bab-Dummadse-goled-negse dognoni gusad, degi, Bab-Dummadga-madu-uklesad guchagusad. Ar David, degi, e-sordamar a-madu gunnedsulinad, ar ade, madu-isedid. ¿Unnila dule-irwa-Babse-gormaladbi we-madu-gunnoye igar-maisursi? Degite, ¿David, degi, e-sordamar igar-noar-imaksar be insae? Suli, ar ukudba nabir madu guchamalad. Degisoggu, an-sapingan nabir imaksamarmodo.”


\par }{\PP \VS{5}Geb degi, Jesús sogdebalid:

\par }{\PP “Ani Dule-Machi, obunnoged-iba-e-Dummadid.”


\par }{\SH Jesús, dule-argan-burgwaled-nudaksad
\par }
{\R (Mateo 12:9-14; Marcos 3:1-6)

\par }{\PP \VS{6}Obunnoged-iba-baidgi, Jesús, Judíoʼmar-onmakednegse dognonigu, emar-odurdaksii gusbalid. Agine, dule-wargwen, sakwa-nuedsik-argan-burgwaled sii gusad.

\VS{7}Agi Garda-Narmaked-Dulemar, degi, Fariseoʼmar, Jesús-argabukwa-gusmalad, dakega, bule obunnoged-ibagi Jesús dule-nudakodibeye, adi, egi sogmalagar, obunnoged-igar-maidgi annadiiye.


\par }{\PP \VS{8}Ar Jesúsʼdi nue-wisid igi binsabukmala, a-ular dule-argan-burgwaledga sogded:

\par }{\PP —Dage, neg-abarse be gwisguda.

\par }{\PP Geb agi neg-abargi dule gwisgunonikid.

\VS{9}Geb degi, Jesús sogded:

\par }{\PP —Ibmar-soggwen an bemarse egisbimardo: Obunnoged-ibagi ibmar-nued-imakedi, wede, ¿igar-nuedi? Ibmar-isgana-imakedi, wede, ¿igar-nuedi? ¿Igid bur-nabiri? ¿Dule-oburgwedi? ¿Dule-odurguedi? ¿Igi bemar sogsunna?


\par }{\PP \VS{10}Jesús bela dulemar-dikarba-bukmalad-daksagu, dule-argan-burgwaledga sogded:

\par }{\PP —Be-argan be onak.

\par }{\PP Dule na e-argan-onakgwidgu, yog-nuguar-naded.

\VS{11}Dummagan-bukmalad sae-itodmalad, na sunmakarmalad, igi anmar Jesús-imakmalargebye.


\par }{\SH Jesús, e-sapingan-bur-dummaganga-guega ambe-gakabo (12) susad
\par }
{\R (Mateo 10:1-4; Marcos 3:13-19; Gusmalad 1:13)

\par }{\PP \VS{12}Deun, a-ibagangine, Jesús Bab-Dummadse-golega yarse nade gusad. Agi Bab-Dummadse-gorsii oibosad.


\par }{\PP \VS{13}Oibosgu, eba-nanaimaladse gochad. Agi ambe-gakabo (12), e-sapingan-bur-dummaganga-guega susad. Amar-sulesad, e-sapingan-bur-dummaganye onugsanonikid.

\VS{14}Sulesmaladi, wemalad:

\par }{\QB Simón, a Jesús, Pedroʼye onugsasbalid,

\par }{\QB degi, Simón-e-urba-Andrés,

\par }{\QB Jacobo, Juan,

\par }{\QB Felipe, Bartolomé,


\par }{\QB \VS{15}Mateo, Tomás,

\par }{\QB Alfeo-machi-Jacobo,

\par }{\QB Simón, Zeloteʼye-bimarbalid,


\par }{\QB \VS{16}Jacobo-e-machi-Judas,

\par }{\QB degine, Judas-Iscariote, darba-Jesús-uknonikid-dule.


\par }{\SH Jesús, dulemar-bukidar-nudaksad
\par }
{\R (Mateo 4:23-25)

\par }{\PP \VS{17}Jesús e-sapingan-ambe-gakabogwadmala (12), e-sordagan-bamaladmala, gulluse aidenonikid. Agi nebagi dulemar-bukidar-bukwamalad. Amar, wemalad:

\par }{\QB Jesúsʼba-nanaimalad-baigan,

\par }{\QB Judea-yalaginmalad,

\par }{\QB Jerusalénʼginmalad,

\par }{\QB degi, demar-gakaba-bukmalad: Tiro-dorgan, degi, Sidón-dorgan.

\par }{\QC Amarde, bela Jesús-itogega nonimalad, degi, ega bonigan-osulogega nonimalad.


\par }{\PP \VS{18}Agi dulemar niaburbase-nue-wiledigusmalad nudaklesmalad.

\VS{19}Bela dulemar-bukidar Jesús-ebubidamalad, ar ade, e-gangued-nikadba, bela dulemar-onudakdiid.


\par }{\SH Doamargi bur-nued binsalesa
\par }
{\R (Mateo 5:1-12)

\par }{\Q \VS{20}Jesús e-sapingan-dakdegu, sogded:

\par }{\Q “Bemar-wilemalad, bemargi nued binsalesad,

\par }{\QB ar Bab-Dummad-e-negdakmaid, bemargadid.


\par }{\Q \VS{21}Bemar-emi-uku-mesdimalad, bemargi nued binsalesad,

\par }{\QB ar bemar immerbaa itononimaloed.

\par }{\Q Bemar-emi-bodidimalad, bemargi nued binsalesad,

\par }{\QB ar bemar allenonimaloed.


\par }{\Q \VS{22}Ani Dule-Machi, an-nug-ular,

\par }{\QB dulemar isdar be-dakarmalar,

\par }{\QB dulemar be-obannarmalar,

\par }{\QB dulemar be-ichoarmalar,

\par }{\QB degi, be-nuggi sunmakarmalar be dule-isganamarye,

\par }{\QB bemargi nued binsalesad.


\par }{\Q \VS{23}A-ibagangi, dulemar sabsur-be-imaksadba, be wergumaloed,

\par }{\QB be weligwar itomaloed,

\par }{\Q ar nibneggi bemarga ibmar-uklegoedi dummarbagwad.

\par }{\QB Ar e-babgan bemar-idu amba sabsur Bab-Dummad-gayaburba-barsogmalad-wiosmarmogad.


\par }{\Q \VS{24}Ar bemar mani-ibgan, ¡duledar-wilesmar!

\par }{\QB Ar bato bemardi wegi yeer itodimalad.


\par }{\Q \VS{25}Ar bemar wegi-immedik-itodimalad, ¡duledar-wilesmar!

\par }{\QB Ar be ukud itononimaloed.

\par }{\Q Ar bemar emi-alledimalad, ¡duledar-wilesmar!

\par }{\QB Ar bemar nunmaked itononimaloed,

\par }{\QB degine, bemar bononimaloed.


\par }{\Q \VS{26}Ar bemargi bela-dulemar nuedbi sunmakarmalar, ¡be duledar-wilesmar!

\par }{\QB Ar deyob e-babgan Bab-Dummad-gayaburba-barsogmalad-napiragwadsulid imaksamarmogad.”


\par }{\SH Jesús sogsad, be-isdarmalad be sabgumarye
\par }
{\R (Mateo 5:38-48)

\par }{\PP \VS{27}Jesús sogdebalid: “Ar bemar an-itobukmaladgardi an sogdo:

\par }{\Q Dule-isdar-be-dakdimalad be sabgumar,

\par }{\QB dule sae-be-dakmaladga ibmar-nuegan be imakmar.


\par }{\Q \VS{28}Dulemar-be-ukabsadimaladgi nued be binsamar.

\par }{\QB Dulemar-be-ogakansadimaladga Bab-Dummadse ega be gormar.


\par }{\PP \VS{29}”Ar dule-wargwen wagargi be-bibyosale, wagar-baid ega be oyobalo. Dule mor-suid bei susale, mer be-mor-baid ega be uksuli guo, ega be ukbalo.

\VS{30}Ar doa-dule bese ibmar egichialir, ega be uko. Ar dule be-ibe-ibmar susale, mer ese be gannar bar egiso.

\VS{31}Ar igi-dulemar be-imakbi be abege, deyob dulemar be imakmogoed.


\par }{\PP \VS{32}”Ar dulemar-be-sabmaladbi be sabguele, ¿Bab-Dummadgi ibi-nued be amiosunna? Be ibmar-nued amiosuli. Ar dulemar-isgudimalad deyob dule-e-sabmalad sabgumarmogad.

\VS{33}Ar dulemar-ibmar-nued-bega-imakmaladgarbi ibmar-nued be imakmogale, ¿Bab-Dummadgi ibi-nued be amiosunna? Ibnued be amiosuli. Ar dulemar-isgudidimalad amba deyob imakmarmogad.


\par }{\PP \VS{34}”Ar unnila dule-gannar-bega-ibmar-ukoedgarbi be ibmar ukele, ¿Bab-Dummadgi ibi-nued be amiosunna? Ibnued be amiosuli. Ar dule-isgudimaladi dule-isgudimaladga ibmar ukdamarmogad, adi, sorba gannar ega ukbaligar.


\par }{\PP \VS{35}”Degisoggu, be-isdarmalad be sabgumar, ibmar-nued ega be imakmar. Ibmar-bei-abeged ega be ukmar, mer gannar-bega-ibmar-uked edarbedii be gumalo. Ar bemarga ibmar-uklegoed bur-dummarba gued. Degine, Bab-Dummad-Bur-Birigined-e-mimmiga bemar gunonikoed. Ar Bab-Dummad bela dulemar-sunnasurdamalad, degi, dulemar-isganamar wiledakmaid.

\VS{36}Ar igi be-Bab, dulemar-wiledakmaimoga, ayob bemar dulemar-wiledakmarmosundo.”


\par }{\SH Mer yogasaar be sogo, we dule-isganaye
\par }
{\R (Mateo 7:1-5)

\par }{\PP \VS{37}Jesús sogdebar: “Mer yogsaar be sogo, we dule-isganaye, adi, melle Bab-Dummad deyob begi sogmogagar. Mer be sogo, we-dule-sabsur-odurdakye, adi, melle Bab-Dummad sabsur be-odurdakmogagar. Dulemar begi nossuliyob be dako, adi, Bab-Dummad egi nossuliyob bemar-dakmogagar.


\par }{\PP \VS{38}”Aimarga ibmar be uko, adi, Bab-Dummad bega ibmar ukmogoed. Bab-Dummad bega ibmar-wilubsaleged-nuedgi, nue-gindilegar, nue-gwamakar, degi, nue-enargwaagwadgi ibmar ukoed. Ar be ibmar wilub-imakedgine, Bab-Dummad bega ibmar wilubsamogoed.”


\par }{\PP \VS{39}Geb degi, Jesús burbar emarga ibmar sogded:

\par }{\PP “¿Ar dule-ibyasulid, sunna dule-ibyasulid-idumai guosi? Suli. ¿Ar ebobela yaa-guregedgi argwachasulir be insae? Argwachale.


\par }{\PP \VS{40}”Dule-ibmar-durdaknaid geg e-sailaba dummad gued. Ar ibmar-durdaknaid obelosardi, sunna e-odurdakedyob gumogodo.”


\par }{\PP \VS{41}Jesús burbar sogdebalid: “¿Ar ibiga be-gwenad-ibyagi durgan-maid magarsunna be dake? ¿Ar ibiga be-ibya-yaba-suar-maiddi akusunna be dake?


\par }{\PP \VS{42}”Ar igi be-gwenadga be sogoe: ‘Be-ibya-yaba-durgan-maid an bega onogweloye.’ ¿Ar be-ibya-yaba suar-maiddina? ¡Bemar yogasaar-darba-sunmakmaladid! Suar be-ibya-yaba-maid-insa be onoge. Geb agi nabir be atakoed. Adi, agi nabir be-gwenad-ibya-yaba-durgan-maid be onogoed.”


\par }{\SH Dule e-daedgi mag be dakmaloed
\par }
{\R (Mateo 7:16-20; 12:33-35)

\par }{\PP \VS{43}Jesús sogdebalid: “Sapi nuedile, geg san-isgana nikued, e-sanmaked nued sanmaked. Ar sapi isganale, geg san-nued nikued, e-sanmaked ichakwa sanmaked.

\VS{44}Ar sapimar war-wargwen na e-sanmakedgi dakleged. Ar higo-san ikogi sanmaksulid, degine, uva-san gwen sapi-ikogangi welesulid.


\par }{\PP \VS{45}”Anmar-dule amba deyobmodo, dule-nued, na e-gwagegi ibmar-nued-nikadba ibmar-nued onoged. Ar dule-isganadi, na e-gwagegi ibmar-isgana-nikadba ibmar-isgana onomogad. Ar dule-sunmakedi, gwagegi-ibmar-naidba na sunmaked.”


\par }{\SH Dulemar-neg-sobedgi Jesús sunmaksad
\par }
{\R (Mateo 7:24-27)

\par }{\PP \VS{46}Jesús sogdebalid: “¿Ibiga be anse, ‘Dummadye, Dummadye,’ gormala? Ar degite an-ibmar-sogedba be dasurmalad.


\par }{\PP \VS{47}”Ar bela dulemar anse danikile, an-ibmar-soged itogele, degi, eba daele, an bega sogmalo, we-dule doasunnaa dae. Weyobdo:

\VS{48}We-dule-gwensak na neg-sobbargu, yaa akwisad, matusur akwisad, degi, neg-e-saila akwa-birgi mesisad. Diwar noargu, diwar binnasur a-neggi yolenonikid, degite, gwen neg ogiglimaksasulid, ar ade akwasaila-birgi neg nue-sobar siid.


\par }{\PP \VS{49}”Ar dule an-gayaburba-itogele, ar a-sogedba imaksasulile, adi, we-dule weyobmodo: Dule neg-sobsagu, unnila napa-birgi sobsad, neg-e-saila mesissulid. Diwar noargu, a-neggi binnasur yolenonikid, neg-ayarided, neg dummad-bibichisdo. Be itogua.”




\par }\Chap{7}{\SH Jesús, Roma-sorda-dummad-e-mai-nudaksad
\par }
{\R (Mateo 8:5-13; Juan 4:46-54)

\par }{\PP \VerseOne{1}Jesús bela dule-e-itobukmaladga ibmar-sogsad-sorba Capernaúmʼse dognonikid.

\VS{2}Roma-dule-sorda-dulatar-sediid-e-mai (100) ise-uellegar maid, burgwedani maid. A-dulede, na e-mai nue-sabed.

\VS{3}Roma-dule-sorda-dulatar-sediid dulemar-Jesúsʼgi-sunmak-itoargu, Jesúsʼse Judío-girmar-dummagan barmialid, adi, Jesúsʼga sogega e-negse dagye, e-mai ega nudakdaye.


\par }{\PP \VS{4}Judío-dummagan Jesúsʼse nonimargu, egi nue-wilenai gusmalad, ega weyob sognanai gusmalad:

\par }{\PP “We-dule-e-mai wis be bendakergebed,

\VS{5}ar Roma-sordamar-dummadde, anmar-neggwebur-nue-sabed, degine, anmarga onmakedneg sobsabalid.”


\par }{\PP \VS{6}Jesús amarba nadsunnad. Neg-modanigusgu, Roma-dule-sorda-dulatar-sediid Jesús-abin e-aimar barmialid. Adi, amar Jesúsʼga weyob sogmalagar: “Dummad, an-negse be dogsulir, akarsulid, ar be an-negse gwen dogedwilubsulid,

\VS{7}degine, an bese gwen dagedsurmoganad. Ar unnila be sogsa-sae, an-mai yog-nuguar naoed.


\par }{\PP \VS{8}”Amba an dummad nikmogad, a-sogedba an damogad. Degine, ani an dummadmogad, ani an sordamar-sedimogad. Ar sorda-wargwenga an sogdibe: ‘Be nae,’ yog naar daed. Sorda-baidga an sogbardibe: ‘Be dage,’ yog dagar daed. Degine, an-maiga an sogdibe: ‘Be we-imake,’ yog-imakar daed.”


\par }{\PP \VS{9}Jesús deyob Roma-dule-sorda-dulatar-sediid ega ibmar-soge itoargu, geger-itoded. Geb degi, Jesús dulemar-e-sorba-duurmakdanimaladga sogded:

\par }{\PP “An bemarga sogmar, gwen an Israel-yargi weyob dule-angi-nue-bensulid an dakdisulid.”


\par }{\PP \VS{10}Ar dule-barmilesmalad gannar negse nonimargu, daknonimalad, mai-uellemai-gusad bato nugusa. Ar ade, bato Jesús bannapaa we-dule nudaksad.


\par }{\SH Jesús, ome-ei-sui-burgwisadga machi-odulosad
\par }
{\PP \VS{11}Jesús, Roma-sordamar-dummad-e-mai-nudaksad-sorba, Naínʼye-neggwebur-nugadse nadapgu, e-sapingan eba nadapi gusmarmogad, degine, bukidar dule-baigan eba nadapi gusmarmogad.

\VS{12}Neggweburse-doged-yawagak-mosgu, dulemar neg-uanse dule-burgwisad-dignadapi gusmalad. A-burgwaled, ome-ei-sui-burgwisad-e-machi-wargwensakadid. Naín-neggweburginmalad bukidar a-omeba nadapi gusmarmogad.


\par }{\PP \VS{13}Agi Dummad-Jesús dakargu, nue-wile a-ome-dakded, ega sogded:

\par }{\PP —Mer be boe.


\par }{\PP \VS{14}Jesús dule-burgwar-maid-selemaidse warmakdapgu, dule-mui-semamaid gwisgusmalad. Geb degi, Jesús a-egi-selemaid-ebusgu, sogded:

\par }{\PP —Sapingwa, an bega soge, be gwisgu.


\par }{\PP \VS{15}Geb degi, dule-burgwar-maid gwisgusad, geb agi yog sunmakdeguad. Geb Jesús a-sapingwa e-nanse sessunnad.


\par }{\PP \VS{16}Bela-dulemar dobee itodmalad, geb degi, Bab-Dummad-nug odummodmalad, sogdemalad:

\par }{\PP “Bab-Dummad-gayaburba-barsoged-wargwen anmar-abargi gwisgunoni. Bab-Dummad na e-dulemarse ataknoni.”


\par }{\PP \VS{17}Bela Judea-yalaganba, degi, neggweburmar-a-dikarba-bubukwad bela Jesús dule-burgwaled-odulosad wisguarmalad.


\par }{\MSB 4b. Jesús, degi, Juan-Bautista

\par }{\MR (7:18-35)

\par }{\SH Diigi-dule-oged-Juan, Jesúsʼse e-sapingan-barmialid
\par }
{\R (Mateo 11:1-19)

\par }{\PP \VS{18}Deunni, Diigi-dule-oged-Juan-e-sapingan bela Jesús-ibmar-imaksad Juanʼga sognonimalad. Agi Juan na e-sapingan-warbose gochad.

\VS{19}Geb Jesúsʼse barmisad, adi, ese egisegar:

\par }{\PP —Ar epenne Bab-Dummad-dule-wargwen-an-bemarga-barmidagoye-sogsadi, ¿ar be a-dule? ¿Anmar dule-baid amba edarbemaloe?


\par }{\PP \VS{20}Dule-warbo-barmilearmalad Jesúsʼse nonimalad, ega sognonimalad:

\par }{\PP —Anmar bese ibmar-egisega Diigi-dule-oged-Juan anmar-barmialid. Bega sogega, bede, Bab-Dummad-epenne-dule-wargwen-an-bemarga-barmidagoye-sogsad-dule-sogeye. Anmar dule-baid amba edarbemalo-sogeye.


\par }{\PP \VS{21}Agine, Jesús, Juan-sapingan-wagab, bukidar dulemar-gegumalad, galagwensuli-bonigan-nikmalad, niaburba-nikmalad, degine, dulemar-ibyasurmalad nudaksad.

\VS{22}Geb degi, Jesús, Juan-sapingan-abin-imakdegu, sogded:

\par }{\PP —Be namar, Juanʼga be ibmar-itosmalad sognamar, degi, ega be ibmar-daksamalad sognamar:

\par }{\QB Dulemar-ibyasurmalad mag-atak an imaksad,

\par }{\QB dule-muya-muya-nanamalad nued-nanae an imaksad,

\par }{\QB dulemar-naibe-buna-yaa-maleged-nikmalad swilidik an imaksad,

\par }{\QB dulemar-uaya-yallirmalad nabir-mag-ito an imaksad,

\par }{\QB dulemar-burgwismalad gannar-durguega an imaksad,

\par }{\QB degine, dulemar-wileganaga Bab-Dummad-Gayaburba-Nuedgi an ega sunmaknonikid.


\par }{\PP \VS{23}”Degine, Juanʼga be sogbalo: ‘Ar dule-an-bensuliddi, a-dulegindi nued binsalesye.’ ”


\par }{\PP \VS{24}Diigi-dule-oged-Juan-sapingan-warbogwad nadmargu, Jesús, Juanʼgi dulemarga sunmakalid, sogded: “¿Ar ibiga nega-dulesulidganba bemar arbisunna? ¿Nargammu-burwaba-aibangwichi-dakega bemar arbi? Suli.


\par }{\PP \VS{25}”Degite, ¿ar ibi-dakega bemar arbisunna? ¿Bemar dule-wargwen-mor-nued-yoi-gudiid-dakega arbimala? Suli. Ar dulemar mor-nued-yoi-gudimaladdi, wergudimalad, amardi reymar-negyagi gudidimalad.


\par }{\PP \VS{26}”Ar degite, ¿ibi-dakega bemar arbimarsunna? ¿Bab-Dummad-gayaburba-barsoged-dakegala? Eye. An bemarga sogmalad, a be daksamalad, degine, Bab-Dummad-gayaburba-barsogedba bur bule bemar daksamalad, ar ade, we-bur-dule-dummadid.

\VS{27}Ar we-dulegine bato narmakar sognaid, Mesíasʼgi sunmaknaigu, Bab-Dummad soged:

\par }{\Q ‘Be-iduale, anga-gayaburba-berbeged an barmidoed,

\par }{\QB Adi, be-iduar bega igar-mayegar.’

\par }{\QR Malaquías 3:1

\par }{\MM We-gayaburba-barsoged, Diigi-dule-oged-Juanʼdo.


\par }{\PP \VS{28}”Ani an bemarga soged: Dulemar we-napneggi-gwalulemaid, Diigi-dule-oged-Juanʼba bur-dummad sated. Ar degite, Bab-Dummad-e-negdakmaidgi bur dule-bipigwadi, Juanʼba bur-dule-dummadid.”


\par }{\PP \VS{29}Bela dulemar Jesús-itosmalad, degi, Roma-dummadga-mani-gaedgi-arbamaladse-bakar, sogdemalad, Bab-Dummad-igar-napira-maid inniki-maiye, ar amar, Diigi-dule-oged-Juan-diigi-ogedgi oglesmalad.

\VS{30}Ar Fariseoʼmardi, degi, Moisés-Igar-odulomaladdi, Bab-Dummad-igar-emarga-uklenaid gwen abingassurmalad, Bab-Dummad-diigi-ogleged-igar Juan-imakedi, gwen imaksasurmalad.


\par }{\PP \VS{31}Geb degi, Jesús sogdebalid: “Degite, emi we-dulemar-bukmaladde, ¿ibubo wilubdakar an egi sunmakoe? ¿Doa sunnaa damar be insae?

\VS{32}Wemar-damaladi, masmala dulemar-bukidar-ambikuedgi ambikumaladyobdo. Ar dulemar-bukidar-ambikumaladgi muchub-muchub na gorbukmalad. Weyob sogbukwa damalad:

\par }{\Q ‘Anmar gar ogochamalanad,

\par }{\QB gwen be dodossurmalad.

\par }{\Q Anmar bukib-binsae namaksamalanad,

\par }{\QB gwen be bossurmalad.’

\par }{\QC Degisoggu, bemar we-masmala-binsaedsulidyob damalad.


\par }{\PP \VS{33}”Diigi-dule-oged-Juan we-napnegse nonigu, dule-baiganyob mas-gunsuli, degi, gobsuli gudigusad. E-annik bemar sogsamalad: ‘Wedi nia egi naiye.’


\par }{\PP \VS{34}”Ani Dule-Machi, andi nonigu, mas gunnonikid, gobnonikid, an-annik be sogmalad:

\par }{\QB ‘We-dule, gadi-masgunned-duleye,

\par }{\QB gadi-vino-gobed-duleye.

\par }{\QB Roma-dummadga-mani-gaedgi-arbamalad-e-aiye,

\par }{\QB degi, dulemar-galagwensuli-isgudimalad-e-aiye,

\par }{\QC be an-annik sogmalad.’ ”


\par }{\PP \VS{35}Geb degine, Jesús sogded: “Ar dule Bab-Dummad-e-ibmar-wisidi, ibmar-nuegan-imakedgi mag dakledaed.”


\par }{\MSB 4c. Jesús-ibmar-imaksad, degi, ibmar-odurdaksad

\par }{\MR (7:36–9:21)

\par }{\SH Jesús, Fariseo-Simónʼye-nugad-negse mas gunnapid
\par }
{\PP \VS{36}Ibagwengine, Fariseo-wargwen Jesúsʼgi wilenaigusad, e-negse mas gunnaegar. Jesús, Fariseo-negyaba dogsagua, mese-naba mas gunnega sigidapid.


\par }{\PP \VS{37}A-neggweburgine, ome-wargwen, ome-isgudiid-dule, itoargu, Jesús, Fariseo-neggi mas-gunsiiye, gwallu-wawagwad alabastro-akwagi-bute-sobaledgi senonikid.

\VS{38}Ome Jesús-yarganba, e-mali-dikarba ise-boar signonikid. Agi, ome na e-ibyanisgi Jesús-e-mali owardikusad. Geb degi, e-sailagiagi odinnosbalid. Ome Jesús-mali suk imaksad, gwallu-wawad Jesús-maligi eosbalid.


\par }{\PP \VS{39}Fariseo-Jesúsʼnik-gochadi degi-daksagua, na e-gwagegi binsasigualid: “Ar Jesús, Bab-Dummad-gayaburba-barsogeddina, wisindo, we-ome, doa-dule, degine, we-ome-e-ebunaidi, igidaedbali. Ar we-ome isgudiid-duled.”


\par }{\PP \VS{40}Geb degi, Jesús sunmakdegu, sogded:

\par }{\PP —Simón, ibmar-gwensak an bega sogbido.

\par }{\PP Simón, abin-sogded:

\par }{\PP —Odurdaked-saila, be soge.


\par }{\PP \VS{41}Jesús sogded:

\par }{\PP —Dulemar-walabo dule-gwensakgi mani gasmalad: Wargwen egi dulataled-ilatar (500) mani gasad, baiddi, dulatar (100) egi mani gasad.

\VS{42}Ar ebobela geg bennuke gusmalad. Degisoggu, mani-ibed amarga sogsagusad: ‘Akarsurye, mer bar an-bennukmaloye.’ Emide, be anga sogena: We-dule, ¿doa bur sab be insae?


\par }{\PP \VS{43}Simón, abin-imakdegu, sogded:

\par }{\PP —An insagua, bur dumma-egi-mani-ganigusad, an insado.

\par }{\PP Jesús, abin-sogded:

\par }{\PP —Napiragwad be sogsado.


\par }{\PP \VS{44}Jesús ome-siidsik aibilisgua, Simónʼga sogded:

\par }{\PP —We-ome be dakena. An be-negse dognonigu, gwen be anga an-nag enukega dii uksasulid. Ar we-omedi e-ibyanisgi an-nag enuksad, degine, e-sailagiagi anga an-nag odinnosbalid.

\VS{45}Dog-nued-noniye be anga sogega, be an-wagar ussulid. Ar we-omedi an be-negse dogsad-akar an-nag usiguad.


\par }{\PP \VS{46}”Be an-nonogi anga gwallu-wawad gwen eossulid, ar we-omedi an-naggi gwallu-wawad eosad.

\VS{47}Ar degisoggu, an bega sogsun, we-ome-dummad-isgudiid ega bela elilesad, ar ade, we-omede dummad-an-sabgusad. Ar dule unnila ichee ega isgued-elilesale, ichee sabgumogad.”


\par }{\PP \VS{48}Geb degi, Jesús omega sogded:

\par }{\PP —Be-gwagegi be isgudigusad nugussun.


\par }{\PP \VS{49}Dulemar-mesegi-eba-mas-gunbukmalad, na ulubgi binsadmalad, sogdemalad:

\par }{\PP —¿Ar wede doa-dulesunna, isguedse-bakar, elied?


\par }{\PP \VS{50}Ar Jesúsʼdi omega sogded:

\par }{\PP —Be-angi-bensulidba isguedgi be abonolesun. Degisoggu, ulubgi gwage-bogidikidba be nasun. 



\par }\Chap{8}{\SH Omegan-Jesúsʼga-ibmar-imaksamalad
\par }
{\PP \VerseOne{1}A-ibagan-sorbali, Jesús bela neggwebur-dummagan-onodii, degi, neggwebur-burwigana-onodii gualid. Bab-Dummad-e-negdakmaid-gayaburba-nuedgi sunmakdii gualid. E-sapingan-e-ambe-gakabogwad (12) eba gudigusmarmogad.


\par }{\PP \VS{2}Degi, abala omegan niaburba-isgana-nika-gusmalad nugusmalad, gwen-gwen-gegudiid nugusmalad. A-omegan, wemalad: María, Magdalenaʼye ese gordamalad. We-omegine sogagugle (7) niaburba onolesad.

\VS{3}Degine, Chuza-e-ome-Juana. We-Chuzaʼde Rey-Herodesʼga neg-daked-dummadid. Deginbali, Susana, degi, omegan-baigan-bukidar Jesúsʼba gudigusmarmogad. A-omegan, na ibmar-nikamaladba Jesúsʼga ibmar-imakdii gusmalad.


\par }{\SH Jesús, ibmar-gwag-diglegedgi burbar sunmaksad
\par }
{\R (Mateo 13:1-23; Marcos 4:1-20)

\par }{\PP \VS{4}Dulemar-bukidar neggwebur-baid-baidginmalad Jesúsʼse ambikunonimalad. Amarga, Jesús burbar sunmakded, sogded:

\VS{5}“Ibagwengine, dule-wargwen-ibmar-gwag-digedi ibmar-gwag dignaded. Ibmar-gwag-dignaigusgu, abala ibmar-gwag igargi babatisad. Igargi-babatismaladgi dulemar annasmalad. Geb degi, a-sorbali, sikwimar-gukudimalad a-ibmar-gwag manonimalad.


\par }{\PP \VS{6}”Abala, ibmar-gwag, akwamar-birgi babatisad. Dunguargu, dinguded, ar ade, akwamar-birgi neg nisarsulid, dinnagwad.


\par }{\PP \VS{7}”Abala, ibmar-gwag, iko-abargi babatisad. Ibmar-gwag dunguargu, ikomar eba dungudmogad. Ikomar ibmar-gwag-ichosad. Degisoggu, ibmar-gwag gwen sanmaksasulid.


\par }{\PP \VS{8}”Ar ibmar-gwag napa-nuedgi-babatismaladdi, dungudgu, nue-sanmaksad, bela-bela san-nikusad.”

\par }{\PP Ar weyob Jesús dulemarga sunmaksigu, binnasur sogded: “An-bemarga-ibmar-soged bemar mag nue-itobiele, nue-itomar.”


\par }{\PP \VS{9}Geb degi, e-sapingan Jesúsʼse egichialid:

\par }{\PP —Ibmar burbar be anmarga sogsadi, ¿wede be, ibu obarsunna?


\par }{\PP \VS{10}Jesús na e-sapinganga sogded:

\par }{\PP —Ar bemargardi, Bab-Dummad-e-negdakmaid-igar-burbar-mamaid osanalegoye maid. Dulemar-baigangardi, ega burbar soglegoed:

\par }{\Q ‘Adi, dulemar ise-dakar imakmar-inigwele, mer mag dakmalaga,

\par }{\QB degi, ise-itogar-imakmar-inigwele, mer mag itomalagar.’


\par }{\QR Isaías 6:9

\par }{\PP \VS{11}”Ar emi burbar an bemarga sogsadi, weyobdo: Ibmar-gwag, Bab-Dummad-gayaburbad.


\par }{\PP \VS{12}”Ibmar-gwag-igargi-babatismaladi, we Bab-Dummad-gayaburba-sunmaked-e-wilubganad. Nia-saila sorba nonigu, dulemar-gwagegi Bab-Dummad-gayaburba-nagusad ei osulononikid, adi, mer Bab-Dummadba damalaga, mer isguedgi abonolemalagar.


\par }{\PP \VS{13}”Ar akwagi-babatismaladdi, Bab-Dummad-gayaburba itosmargu, nue-weligwar abingasmalad. Ar wemar unnila asginbi Bab-abingasmarsoggu, ibmar-gwag-digaled-maligan-askinnegwadyobdo. Degisoggu, ichee wis Bab-Dummadba nanasmalad, ibagan-bulegan ega nonigu, Bab-Dummadgi bangudmalad.


\par }{\PP \VS{14}”Ar iko-imbaba-babatismaladdi, we-dulemar Bab-Dummad-gayaburba abingasmalando. Ar undargusgu, we-napneggi-ibmar-nanaidse, degi, manise, degi, we-napneggi-unnila-yeer-itodiguedse, binsaed-galedmalad. Amar ibmar-gwag-gwen-sanmaksasulidyob gunonikid.


\par }{\PP \VS{15}”Ar napa-nuedgi-babatismaladdi, wemardi, Bab-Dummad-gayaburba-itosad nue abingasmalad. Gwage-nuedgi, gwage-napiragwadgi, gwen-galakussuli Bab-Dummad-gayaburbaba nanasmalad. Degisoggu, amar ibmar-gwag-nue-sanmaksamaladyob gunonikid.”


\par }{\SH Jesús sogsagusad, ibmar-dukualed sanar-onolegedseye
\par }
{\R (Marcos 4:21-25)

\par }{\PP \VS{16}Jesús sogdebar: “Dule gwallu ogasale, gwen ulu-yaba sisulid, degi, e-gabed-urba siega amba gwen imakdisurbalid. Dule gwallu ogasale, niba gwallu-siedgi osidaed, adi, dulemar dognonikir, gwallu-meegwad mag dakegar.

\VS{17}Debayobi ibmar bipisaale dukusulid. Be-ibmar-saed bela wisgulegedsegad. Amba be dukuar ibmar-saoen-inigwele, bela dulemar wisguedsegad, bela negache noedsegad.


\par }{\PP \VS{18}”Degisoggu, nue be binsaergebed. Ar dule-ibmar-nikadga bur bule ega gatik ibmar uklegoed, ar degine, dule-ibmar-satele, amba ibmar-nikuo-itogedi e-annik sulegoed.”


\par }{\SH Jesús-e-nan, degi, Jesús-e-urbamar
\par }
{\R (Mateo 12:46-50; Marcos 3:31-35)

\par }{\PP \VS{19}Jesús dulemar-odurdaksigu, geb degi, e-nan, degine, Jesús-urbamar, Jesúsʼse nonimalad. Ar dulemar bukidarsoggu, geg Jesúsʼse warmak guarmalad.

\VS{20}Jesús-owisosmarsunnad, ega sognonimalad:

\par }{\PP —Be-nan, degi, be-urbamar magaba gwismalad, be-dakbimalad.


\par }{\PP \VS{21}Jesús, abin-imakdegu, sogded:

\par }{\PP —Dule-Bab-Dummad-gayaburba-itomalad, degi, ebadamalad, a an-nanad, degine, amar an-urbamalad.


\par }{\SH Jesús, burwa, demar obogilesad
\par }
{\R (Mateo 8:23-27; Marcos 4:35-41)

\par }{\PP \VS{22}Ibagwengi, Jesús na e-sapinganmala urgi nakwisgu, amarga sogded:

\par }{\PP —Mata-dummad-obakar namargwelo.

\par }{\PP Geb degi, nadmarsunnad.

\VS{23}Urgi nadapmargu, Jesús gabided. Geb degi, egi mataba burwa-dummad noalid. Ur, dii-ena nagusad. Degidbali, ur doged gualid.


\par }{\PP \VS{24}Geb degi, e-sapingan Jesúsʼse nonimargu, Jesús-odaksamalad, ega sogdemalad:

\par }{\PP —¡Odurdaked-saila, anmar-ur dogmai, anmar bela!

\par }{\PP Jesús ataksagu, burwaga, degi, demarga binnasur sogded: “Be bogidik sae.” Geb degi, burwa boo naded, neg swilidik sigisad.

\VS{25}Jesús e-sapinganga sogded:

\par }{\PP —¿Ar ibiga be Bab-Dummad-bengusmala?

\par }{\PP E-sapingan dobe itodmalad, degine, geger dakdemarbalid. Na muchub-muchub sogdemalad:

\par }{\PP “¿Wede, doa-dulesunna? Burwa, degi, demarse-bakar, eba ibsaed.”


\par }{\SH Jesús, Gadara-yargi dule-niaburba-ichesur-nikad nudaksad
\par }
{\R (Mateo 8:28-34; Marcos 5:1-20)

\par }{\PP \VS{26}Geb degi, Jesús na e-sapinganmala Gadara-dulemar-bukwadse modapmalad. A-negde, Galilea-mata-obakar naid.


\par }{\PP \VS{27}Jesús urgi-aidesgu, dule-wargwen dule-nia-dikasurgus-nikad, Gadara-neggweburgined, ese nonikid. A-dule mor-yoisur gudidaed, degine, neggi gabsurbalid, neg-uan-yaba gabdidaed.


\par }{\PP \VS{28}We-dule Jesús-dakargu, binnasur gormakded. Jesús-asabin yokorgi sindigar sigisad, sogded:

\par }{\PP —Jesús, Bab-Dummad-Bur-Birigined-Machi, ¿ibiga be anse achadaniki? ¡Melle be mesagwar an-imako!


\par }{\PP \VS{29}Ar Jesús niaburbaga sogsad, “dulegi-maid be noe.” Dakargu, dikasurgusa dulegi niaburba maid. Ar esgoro-dubgi a-dule-mali, degi, e-argan edindamar-inigwele, degite, iidi esgoro-imakdaed. Degine, nega-dulesulidganba, nia, dule-sesdaed.

\VS{30}Jesús, a-dulese egichiarsun:

\par }{\PP —¿Igi be nuga?

\par }{\PP Dule, abin-sogded:

\par }{\PP —Ichesulidye an nuga.

\par }{\PP Ar ade, niamar-bukidar egi maid.

\VS{31}Niamar Jesúsʼgi wilenai gusad, melle niamar-wilegoed-galuse e-barmidye.


\par }{\PP \VS{32}Deun, sinmar-bukidar yargi mas mananai gusad. Niamar Jesúsʼgi wilenai gusad, sinmargi e-odoye. Jesús amarga sogded, nabirye, ase be dognamarye.

\VS{33}Niamar, dulegi ainidgu, sinmarse ubodapid. Sinmar yar-weregedgi babatidgu, matase babatidapid. Agi bela gundoledapmalad.


\par }{\PP \VS{34}Ar sinmar-edarbemalad sin-gundilesad-daksamargu, duurmakdemalad, neg-igarba-bukmaladga, degine, neggweburgi, sinmar-gusad sogdapmalad.

\VS{35}Degi, dulemar neggusad-dakega ainiarmalad. Jesúsʼse nonimargu, daknonimalad, dule-nia-nika-gudigusadi Jesús-naba nue mor-yoi sii, nue-nugus sii. Dulemar deyob dakarmargu, dobee itodmalad.

\VS{36}Ar dulemar-dule-nugusad-daksamaladi, dulemar-nonimaladga sogdemalad, dule-nia-nika-gudigusadi igi nugusa.


\par }{\PP \VS{37}Geb degi, bela dulemar Gadara-yar-dikarbarmalad, bela dobee itodmargu, Jesús e-yargi-noega, egi wilenaigusmalad. Degi, Jesús urgi-nakwisgu, gannar nadsunnad.


\par }{\PP \VS{38}Dule-nia-nika-gusadi, Jesús-e-sedega, Jesúsʼgi wilenaigusad. Ar Jesús egi bangusokargua, ega sogded:


\par }{\PP \VS{39}“Be-negse be nae, be sogna, ibibayobi Bab-Dummad nue-wile be-daksa.”

\par }{\PP Dule nadgua, bela neggweburgi sunmakdii gualid, igi Jesús ega ibmar-dummagan imaksa.


\par }{\SH Jairo-bunolo durgusad, degi, ome Jesús-morduku-ebusgu, nugusad
\par }
{\R (Mateo 9:18-26; Marcos 5:21-43)

\par }{\PP \VS{40}Jesús gannar Capernaúm-neggweburse nonigu, dulemar-bukidaradi weligwar Jesús-abingasmalad, ar ade, bela Jesús-edarbedimalad.

\VS{41}Geb degi, machered-wargwen, Jairoʼye-nugadi Jesúsʼse nonikid. Jesús-mali-naba sindigar yokorgi signonikid. E-negse naega, Jesúsʼgi wilenaigusad. Jairoʼde, Judíoʼmar-onmakedneggi dule-dummadga gudiid.

\VS{42}Dakargu, Jairo unnila bunolo-wargwenna nikad, birgambe-gakabo nikad (12). A-bunolode, burgwedani maid.

\par }{\PP Jesús, Jairo-negse nadapgu, dulemar-bukidara, ali-ali Jesúsʼgi yolenanai gualid.

\VS{43}Dulemar-bukidarad-abargi ome-gwensak birgambe-gakabogus (12) boni-nalur-nika-gudiidi, gudimogad. A-ome, bela mani-nikadi inadurgangi ollomaksad, ar degite, gwen nudaklessulid.

\VS{44}A-ome, Jesús-yarganba nonikid, ei-morduku ebunonikid. Ome, Jesús-morduku ebusgu, boni-nalur-nika-gudiid yog-galegar naded, yog-nuguar gusad.


\par }{\PP \VS{45}Geb degi, Jesús sogded:

\par }{\PP —¿Wede doa an-ebusa?

\par }{\PP Bela sulidbiye ega sogmalad. Pedro, degi, e-walik-bukmalad, Jesúsʼga sogdemalad:

\par }{\PP —Odurdaked-saila, dulemar-bukidar ali-ali be-barmesnana-naded, degite, be sogde: ‘Wede, ¿doa an-ebusye?’


\par }{\PP \VS{46}Ar Jesús, abin-imakdegu, sogded:

\par }{\PP —Dule-an-ebusad mag an itoged. Ar angi an-gangued node an itosad.


\par }{\PP \VS{47}Degi, ome dakdegu, ibmar-gusadi gwen dukuar gussuli, ise-wawanmakar Jesúsʼse nonikid, e-mali-naba yokorgi sindigar signonikid. Bela-dulemar-bukwad-abargi sognonikid, ede, ibiga Jesús-morduku ebusye, degine, ede, Jesús-morduku-ebusgu, yog-nuguar nadye sognonikid.

\VS{48}Jesús omega sogded:

\par }{\PP —Omegwa, be nue an-bengussursoggu, be nugussun. Gwage-bogidikidgi be-negse be nasun.


\par }{\PP \VS{49}Amba Jesús omega sunmakgwichi, dule-wargwen, Jairo-neggi-danikid, Jairoʼga sognonikid:

\par }{\PP —Be-bunolo bato burgwisye, mer bar odurdaked-sailagi bega be-bunolo-nudakega bar wileye.


\par }{\PP \VS{50}Jesús deyob dule-soge itosgu, Jairoʼga sogded:

\par }{\PP —Melle be dobgu. Unnila melle be bengu, be-bunolo nuguoed.


\par }{\PP \VS{51}Jesús, Jairo-negse dogdapgu, dulemar eba gwen doged imaksasulid, unnila, Pedro, Jacobo, Juan, degi, bunolo-e-bab, degine, bunolo-e-nan, amarbi eba dogsamalad.

\VS{52}Jesús modapgu, dakdapid bela bobukmala, degi, binnasur ise-wilegar bunologa bonanai. Jesús amarga sogded:

\par }{\PP —Mer bomar, bunolo burgwar-maisuli, unnila gabmai.


\par }{\PP \VS{53}Bela-dulemar-bukmalad Jesúsʼgi dodoarmalad, ar ade, wismalad we-bunolo burgwar mai.


\par }{\PP \VS{54}Ar Jesúsʼdi, bunolo-argangi-gasgua, binnasur sogded:

\par }{\PP —Bunolo, be gwisgu.


\par }{\PP \VS{55}Geb degi, bunolo-e-burba gannar ese nonigu, yog-gwisguar imaksad. Geb degi, Jesús sogded, bunologa masgunned ukmarye.

\VS{56}Bunolo-e-babgan deyob ibmar-gusadi geger dakarmalad. Jesúsʼdi sogded, mer dule-baiganga sogmaloye.




\par }\Chap{9}{\SH Jesús-sapingan, Bab-Dummad-e-negdakmaidgi sunmakapid
\par }
{\R (Mateo 10:5-15; Marcos 6:7-13)

\par }{\PP \VerseOne{1}Jesús na e-sapingan-ambe-gakabogwad-danar-oambikusgu (12), bela amarga igar-uksad, Bab-Dummad-ganguedba dulemargi niamar-oniegar, degine, dule-uellemalad-nudakegar.

\VS{2}Geb degi, Jesús e-sapingan-barmisad, adi, Bab-Dummad-e-negdakmaidgi sunmakegar, degi, dulemar-uellemalad nudakbaligar.

\VS{3}Jesús e-sapinganga weyob sogsad:

\par }{\PP “Mer igarba ibmar sedmalo, suar-gaapoled suli, sagu suli, masgunned suli, degine, mani surbar. Deginbali, unnila mor-yoigwabi be namaloed.

\VS{4}Ar doa-negse be dogdapoe, a-negginbi be megoed. Ar a-neggi-mai geb be baid-neggweburse namaloed.


\par }{\PP \VS{5}”Ar bia be-abingassurmalar, a-neggweburgi be nodmaloed, geb be-naggi-olli-nanaid be nue eli-eli samaloed, adi, dulemar mag be-dakmalaga bemar ega Bab-Dummad-igargi sunmakapmala. Degisoggu, emargindo, ar Bab-Dummad-igar yapa abingamalar.”


\par }{\PP \VS{6}Jesús-sapingan-ambe-gakabo-guedi (12) bela neggweburmar-burwiganase Bab-Dummad-Gayaburba-Nuedgi sunmakdii guarmalad, degi, dulemar-gegumalad-nudakdii gusmarbalid.


\par }{\SH Diigi-dule-oged-Juan-burgwisad
\par }
{\R (Mateo 14:1-12; Marcos 6:14-29)

\par }{\PP \VS{7}Dummadga Herodes-Antipas-maidi, Jesús-bela-ibmar-imakdiid-itoargu, geger nue-ito naded. Ar ade, abar sogmalad: “We-Jesús, Diigi-dule-oged-Juan-burgwisad gannar durgusye.”

\VS{8}Baigan sogmarbalid: “We-Jesús, epenne-Bab-Dummad-gayaburba-barsoged-Elíasʼye-nugad, gannar noniye.” Degine, baigandi sogmalad: “We-Jesús, epenne-Bab-Dummad-gayaburba-barsoged-wargwen-gudigusad gannar durgusye.”


\par }{\PP \VS{9}Herodes-Antipasʼdi sogded: “An diigi-dule-oged-Juan-ibe dukar-egwachadde, degite, dulemar an egi-sunmake-itogedde, ¿wede doasunna?”

\par }{\PP Degisoggu, Herodes-Antipas Jesús-dakbiguarsunnad.


\par }{\SH Jesús dulemar-miliatar (5,000) masgi-oguchad
\par }
{\R (Mateo 14:13-21; Marcos 6:30-44; Juan 6:1-15)

\par }{\PP \VS{10}Jesús-e-sapingan-bur-dummagan-e-ambe-gakabo-gued (12), gannar Jesúsʼse nonimargu, bela ibmar-imaksamalad Jesúsʼga sognonimalad. Jesús amarbi bachikii, nega-dulesulidganba neggwebur-Betsaidaʼye-nugad-dikarba sesad.


\par }{\PP \VS{11}Dulemar wisguargu, Jesús Betsaida-neggwebursik nadye, dulemar ase nadegusmarmogad. Jesúsʼse nonimargu, Jesús dulemar-abingasad. Geb degi, amarga Bab-Dummad-e-negdakmaidgi sunmaksigisad, degine, dulemar-nudakleged-abemalad nudaksabalid.


\par }{\PP \VS{12}Ar neg-sedogusgu, e-sapingan-ambe-gakabogwad (12) Jesúsʼse nonimalad, ega sognonimalad:

\par }{\PP —Dulemar be barmid, adi, igarba negmar-bukwadse, degi, negmar-gwa-gwagwen igarba-bukwadgi sunna obunnomaloed, degi, agi masgunned sunna amimarbaloed. Ar wegindi, anmar nega-dulesulidgangi bukmalad.


\par }{\PP \VS{13}Jesús e-sapingan-abin sogded:

\par }{\PP —Bemar ega masgunned ukmar.

\par }{\PP E-sapingan, abin-imakdemarmogad:

\par }{\PP —Anmar unnila madu gwaatar, degi, ua ukabo nikmalad. Ar degiir anmar we-dulemar-ichesulidga mas baknaergebed.


\par }{\PP \VS{14}Ar ade, macherganbi miliatar (5,000) mergued. Geb degi, Jesús e-sapinganga sogded:

\par }{\PP —Danar-danar, e-dulabogakambe-dulabogakambe, (50-50) be urbemar.


\par }{\PP \VS{15}E-sapingan deyob imaksamalad, bela deyob dulemar-urbismalad.


\par }{\PP \VS{16}Geb degi, Jesús madu-gwaataled susgu, ua-ukabogwad susbargu, niba atakdegu, Bab-Dummadga dog-nuedye sogsad. A-sorba, madu bisge-bisge imaksad, degidbali ega merguded. Geb e-sapinganga ukded, adi, amar dulemarga ukmarmogagar.


\par }{\PP \VS{17}Degine, bela-dulemar-gudidimalad nue-immeles mas guchamalad. Mas-guchad-sorba, Jesús-sapingan madu-obichadi, degi, ua-obichadi, garba-gwaambe-gakabo-mergu (12) wesmalad.


\par }{\SH Pedro Jesúsʼga sogsad, be Bab-Dummad-Machi-sunnadye
\par }
{\R (Mateo 16:13-20; Marcos 8:27-30)

\par }{\PP \VS{18}Ibagwengi, Jesús, Bab-Dummadse bachiki gorsigusgu, deun e-sapingan eba bukwa-gusmogad. Amarse Jesús egichialid:

\par }{\PP —¿Doaye dulemar an-annik sogmala?


\par }{\PP \VS{19}E-sapingan, abin-sogdemalad:

\par }{\PP —Gwenna-gwenna Diigi-dule-oged-Juanʼye benik sogmalad. Baigandi sogmalad, be Bab-Dummad-gayaburba-barsoged-Elíasʼye. Agi baigan sogmarbalid, be Bab-Dummad-gayaburba-barsoged-wargwen-epenne-gudigusad, gannar durgusadye.


\par }{\PP \VS{20}Jesús na e-sapinganga sogded:

\par }{\PP —Bemardina, ¿doaye an-annik sogmarmosunna?

\par }{\PP Geb degi, Pedro, Jesús-abin sogded:

\par }{\PP —Be Cristo, Bab-Dummad-dule-wargwen-barmidagoye-sogsad-dule.


\par }{\PP \VS{21}Geb degi, Jesús e-sapinganga sabsur sogded, melle dulemar-baiganga bipisaar sogoye ede Cristoʼye, Bab-Dummad-dule-wargwen-barmidagoye-sogsad-dule-sunnadye.


\par }{\MSB 4d. Jesús, Dule-Wargwen-Barmiledagoye (Cristo) soglesadid

\par }{\MR (9:22-50)

\par }{\SH Jesús e-burgoedgi sunmaksad
\par }
{\R (Mateo 16:21-28; Marcos 8:31–9:1)

\par }{\PP \VS{22}Degi, Jesús sogdebar:

\par }{\PP —Ani Dule-Machi, nue-wilegergebed. Judíoʼmar-girmar-dummagan, dule-irwa-Bab-Dummadse-gormalad-e-dummagan, degine, Garda-Narmaked-Dulemar, amar gwen an-abingaosurmalad, an-oburgwemaloed. Geb degine, ibapaagi gannar an durgubaloed.


\par }{\PP \VS{23}Degine, Jesús bela-dulemarga sogded:

\par }{\PP “Ar dule-wargwen an-sapinga gubiele, na dukin san iegergebed. Bato burgwenadapidyobi, bane-bane nakrus-semaiyob anba nanaergebed.


\par }{\PP \VS{24}”Ar dule-wargwen anba-naid-ular burgwebisulir, e-san-burba ei yogguodo. Ar anba-naid-ular burgwenonikirdi, adi, na-e-san-burba yogguosurdo.

\VS{25}Ar dule-wargwen napneg-naid bela egadga imaksar, degi-inigwele, edi na bergusar, e-san-burbadi yoggusale, ega, ¿ibi-nuedga napneg-naid-egadga-imaksad gus be insae? Suli. Ega ibmar-nuedga gussuli.


\par }{\PP \VS{26}”Ar dule-gwensak an-nuggi bingegusale, degi, an-gayaburbagi bingegusbalile, ani Dule-Machi, a-dulegi an bingegumogoed.

\par }{\QB An-gangued-yeerdaklegedgi an danikoedgi,

\par }{\QB degi, an-Bab-gangued-yeerddaklegedgi an danikoedgi,

\par }{\QB degine, baliwitur-yeerddaklegedgi an danikoedgi,

\par }{\QC a-dulegi an bingegumogoed.


\par }{\PP \VS{27}”Ar napira an bemarga soged, gwenna-gwenna wegi-bemar-bukmalad burgosulid, amba dula-gudii, Bab-Dummad-e-negdakmaid bese noni be dakedsegad.”


\par }{\SH Jesús-e-san-gwagsad
\par }
{\R (Mateo 17:1-13; Marcos 9:2-13)

\par }{\PP \VS{28}Jesús ibabaabakgus-e-burgoedgi-sunmaksad-sorba (8), Jesús, Pedro, Juan, degi, Jacobo-sesagusad. Bab-Dummadse-golega yar-birse nakwided.


\par }{\PP \VS{29}Jesús Bab-Dummadse gorsigusgu, e-san-dakleged gwagded, e-mor bela dagudik, dakar-dakar dakle naded.

\VS{30}Geb agi Jesús-sapingan-warbaagwadi dakarmalad, dulemar-epenne-dula-gudigusmalad, Moisés, degi, Elías, Jesúsʼmala sunmakgwichi.

\VS{31}Amar, gwallu-meegwad-abargi, Jesús-Jerusalénʼgi-burgoedgi-sunmakgwichi, degi, Jesús-we-napneggi-bangudoedgi-sunmakgwichi, dakarmalad.


\par }{\PP \VS{32}Pedro, degi, baigan-eba-gudidimalad, gabed egi nue-obin itomar-inigwele, nue ataksamargu, Jesús-gangued-yeerdakleged daksamalad, degi, dule-warbo Jesúsʼba-gwichid daksamarbalid.

\VS{33}Degi, amar-warbogwad Jesúsʼgi bangudsokarmargu, Pedro, Jesúsʼga sogded:

\par }{\PP —Odurdaked-saila, we, anmar wegi gudiid nueddo. Anmar wegi neg-matargana-gwapaa sobmalodo: Gwagwen bega, baid Moisésʼgar, geb baid Elíasʼgarmo.

\par }{\PP Ar ade, Pedro itosulid, yogsaar gole-gole gwichid.


\par }{\PP \VS{34}Ar weyob Pedro sunmakgwichi, mogir emar-birgi nagunonikid. Mogir emargi dognonigu, dobe itodmalad.

\VS{35}Degi, mogir-imbaba gayaburba gollalid, sogded: “We An-Machi-sabedi gued. We, be nue-itomar.”


\par }{\PP \VS{36}Degi-sunmaked-bergusgu, Jesús-sapingan dakarmalad, unnila Jesúsʼbi wargwen gwichi. A-ibagangi, Jesús-sapingan dulemar-baiganga ibmar-daksamalad gwen sogsasurmalad, bela daksadi, odukusmalad.


\par }{\SH Jesús machigwa-niaburba-nikad-nudaksad
\par }
{\R (Mateo 17:14-21; Marcos 9:14-29)

\par }{\PP \VS{37}A-oibosadgine, Jesús na e-sapingan-warbaagwadmala yar-birgi-gudiidgi aidearmargu, dulemar-bukidar ese nonimalad.

\VS{38}Agi dule-wargwen, dulemar-bukidarad-abargi binnasur gote, sogded:

\par }{\PP —Odurdaked-saila, an-machi anga wis be dake, ar webi wargwen an wis nikad.

\VS{39}Dakargu, burba-isgana an-machigi nagunonikir, binnasur gotedaed, degine, binnasur wawanmakdedaed. Gayaba maku-maku guardaed, burba-isgana sabsur-imakdaed, degine, bar indakbisur guardaed.

\VS{40}Be-sapingangi an wilesanad, adi, ega burba-isgana onogegar. Be-sapingan gwen ega burba-isgana onossurmalad.


\par }{\PP \VS{41}Jesús, abin-imakdegu, sogded:

\par }{\PP —Bemar, Bab-Dummadgi-bengumalad-dulemar. Bemar, Bab-Dummad-igar-oakaloged-dulemar. ¿Sanase bemar-abargi an gudiguosunna? ¿Sanase mag be itomaloe? Budar an bemar-daked danikid.

\par }{\PP ”Be-machigwa anse be sedage.”


\par }{\PP \VS{42}Machigwa Jesúsʼse danikidgi, niaburba machigwa-balimeted, degi, binnasur owawanmakded. Geb degi, Jesús burba-isganase sabsur-uluded. Geb machigwa-onudaksasunnad. Geb a-sorba, e-babga machigwa-uksasunnad.


\par }{\SH Jesús ilabogus e-burgoedgi sunmaksad
\par }
{\R (Mateo 17:22-23; Marcos 9:30-32)

\par }{\PP \VS{43}Bela dulemar, Bab-Dummad-e-gangued geger dakedbimalad.

\par }{\PP Bela dulemar Jesús-ibmar-imakedi, geger-dakbukmaladgine, Jesús e-sapinganga sogded:


\par }{\PP \VS{44}“We an-ibmar-sogoedi nue be itomalo, mer be iemalo. Ani Dule-Machi, an-oburgwemalaga dulemarse uklegoed.”


\par }{\PP \VS{45}Weyob Jesús ega ibmar-sogedi e-sapingan aku itosmalad. Ar ade, emarga odukuar sunmaklesad, adi, aku-itomalagar. E-sapingan na dobedbali Jesúsʼse egichissurmalad, wede ibi ega nue-obarena.


\par }{\SH ¿Doa bur-dule-dummadi?
\par }
{\R (Mateo 18:1-5; Marcos 9:33-37)

\par }{\PP \VS{46}Geb degi, Jesús-e-sapingan na muchub-muchub abin-abin imakarmalad, doa-bur-dummadga guoye.

\VS{47}Ar Jesús, e-sapingan-gwage-binsanaid mag daksagu, machi-bipi-wargwen-susad. Geb e-nagaba ogwichisad.

\VS{48}Agine, e-sapinganga sogded:

\par }{\PP “Ar dule, an-nuggine we-machi-bipi-abingaele, an-abinganaido. Degi, ar dule, an-abingaele, dule-an-barmialid abinganaido. Ar ade, bemar-imbagi doa-bur-bipigwadi, a, bur dule-dummadid.”


\par }{\SH Jesús sogsad, anmargi-yoledisurmalad, anmarba naiye
\par }
{\R (Marcos 9:38-40)

\par }{\PP \VS{49}Juan, Jesús-abin imakdegu, sogded:

\par }{\PP —Odurdaked-saila, anmar dule-wargwen be-nuggi niamar-onodii daksado. A-dule, anmar-sordasursoggu, anmar ega sogsado, mer bar Jesús-nuggi niamar-onogoye.


\par }{\PP \VS{50}Jesús, abin-sogded:

\par }{\PP —Mer a-dule-ibe igar-bisgo. Ar dule anmargi yoledisulile, a-dule, anmar-sordado.


\par }{\MS 5. JESÚS, JERUSALÉNʼSE NADAPIGUSAD

\par }{\MR (9:51–19:27)

\par }{\SH Jesús, Jacoboʼga, degi, Juanʼga sabsur ibmar sogsad
\par }
{\PP \VS{51}Jesús nibnegse-naed-e-ibagan warmaknonigu, Jesús, Jerusalénʼse nue-nae sokarsunnad.

\VS{52}Jesús igarba nadapgu, e-iduale dulemar-barmisad. Amar nadgu, Samaria-neggwebur-bipigwadse dogdapmalad, adi, agi guagwar idu neg-amimalagar.

\VS{53}Ar dulemar-aginmaladi Jesús-Jerusalénʼse-nadapid magar daksamarsoggu, gwen-abingassurmalad.


\par }{\PP \VS{54}E-sapingan Jacobo, degi, Juan, deyob daksamargu, Jesúsʼga sogdemalad:

\par }{\PP —Dummad, igi epenne Elías nibneg-akar soo odesa, ¿deyob anmar nibneg-akar soo odedabi be abege? Adi, wemar bela-ogumakegar.


\par }{\PP \VS{55}Geb degi, Jesús amarsik atakdegu, amarga sabsur sogded:

\par }{\PP —Ar bemar wissulid igid-burba be gumala.

\VS{56}Ar ani Dule-Machi, nonigua, dulemar-san-burba-obelogega an nonisulid. An nonikid, dulemar-san-burba-abonogegar.

\par }{\PP Geb degi, Jesús na e-sapinganmala neggwebur-baidse nadmarsunnad.


\par }{\SH Jesúsʼba nabigusmalanad
\par }
{\R (Mateo 8:18-22)

\par }{\PP \VS{57}Jesús na e-sapinganmala nadgua, dule-wargwen igarba ega sokalid:

\par }{\PP —Dummad, ar bia be naoe, an beba naiguoed.


\par }{\PP \VS{58}Jesús a-dulega sogded:

\par }{\PP —Ar usmardi na e-gubya nikad, sikwimar-gukudimaladi na e-uu nikamarmogad. Ar andi Dule-Machi, neg sated.


\par }{\PP \VS{59}Jesús, dule-baidga sogded:

\par }{\PP —An-sapinga-guega, anba be dage.

\par }{\PP Dule abin-sogded:

\par }{\PP —Dummad, bina an-babse an nagwelo, an-bab-burgwedse geb beba an naoed.


\par }{\PP \VS{60}Jesús ega sogded:

\par }{\PP —Ar dulemar-burbar-bato-burgwar-gudidimaladi, na e-burgwarmalad digoed. Ar bedi, nae, Bab-Dummad-e-negdakmaidgi dulemarga be sunmaknae.


\par }{\PP \VS{61}Geb degi, dule-baid Jesúsʼga sogdemogad:

\par }{\PP —Dummad, an beba naoed, ar bina an-neg-yaginmaladga degimaloye an sognagwelo.


\par }{\PP \VS{62}Jesús aga sogded:

\par }{\PP —Ar dule neg-imuddibe, gwen yarganba bar-ataksurdaed. Ar degisulile, dule yarganba atakele, e-napa-imunaid ega biir-biir imulego-itole.




\par }\Chap{10}{\SH Jesús dulapaa-gakambe (70) e-sapingan-barmisad
\par }
{\PP \VerseOne{1}Deyob we-ibmar-gusad-sorba, Jesús e-sapingan-baigan e-dulapaa-gakambe (70), bela na e-naoed-neggweburmarse ebo-ebo e-iduar barmisad.


\par }{\PP \VS{2}Jesús amarga sogded: “Napira an bemarga soged, nainugi ibmar-gwag-weleged bukidarad, ar e-weemaladdina ichee gued. Degisoggu, nainugi ibdula-gwag-weleged-e-ibedse be wilesakwaa egismar, adi, e-nainuse ibdula-gwag-wemalad-barmidagegar.


\par }{\PP \VS{3}”Be namar, sibad-wawaad-sapingwagwadyob, achu-burburmalad-abargi, an bemar barmidmar.

\VS{4}Mer mor-sagu sedmalo, mani-sagu surbar, degi, sapat surbar, degine, melle igarba dule-absomarbalo.


\par }{\PP \VS{5}”Ar doa-negse be dogdapmalale, agi bina be soggweloed: ‘We-neggi bemar gwage-bogidikidgi gudigusunye.’


\par }{\PP \VS{6}”Ar a-neggine dule-gwage-bogidikidgi-nanaed maile, be-ega-sogsadyob a-dulegi gwage-bogidikidi beoed. Ar degisulirdi, ega-be-sogsadyob gwen guosulid.

\VS{7}Bemar unnila neg-gwagwenginbi be gabmaloed. Degine, ibu bemarga gunnega, gobega ukarmardibe, be gunno, be gobo. Ar ade, dule-arbaedi bennuklegergebed. Mer neg-baid-baidgi gabdii gumalo.


\par }{\PP \VS{8}”Ar biti-neggweburse be dogdapmardibe, agine, be-abingasmalale, ibi-masgunned bega ukarmalale, be gunnoed.

\VS{9}A-neggweburgi dule-gegumaladi be nudakoed, degine, dulemarga be sogoed: ‘Bab-Dummad-e-negdakmaid bemarse warmaksasunye.’


\par }{\PP \VS{10}”Ar biti-neggweburse be dogdapmardibe, agine be-abingassurmalale, be e-galimbaba noalidgi, be sogmaloed:

\VS{11}‘Be-neggwebur-olli-anmar-sapatgi-nagusadse-bakar, anmar elimarsun. We oyoged, bemarginye, bemar yapa Bab-Dummad-igar-abingamaladye. Degi-inigwele, be wisgumalo, Bab-Dummad-e-negdakmaid bemarse warmaksad.’


\par }{\PP \VS{12}”Ani, Jesús, an bemarga soged, Bab-Dummad-igar-nabogoed-ibagangi, neggwebur-be-abingaosulid, Sodoma-neggweburba bur bule sabsur-odurdaklegoed.”


\par }{\SH Jesús neggweburmar-sabsur-odurdaklegoedgi sunmaksad
\par }
{\R (Mateo 11:20-24)

\par }{\PP \VS{13}Jesús sogdebar: “¡Corazín-dorgan be duledar-wilesmar! ¡Betsaida-dorgan be duledar-wilesmar! Ar bemar sabsur-odurdaklenonikoed. Ar Tiro-neggweburgi, degi, Sidón-neggweburgi we-ibmar-dakledisurmalad imaklesana, a-neggweburmar bato dikasurgus sagumor-ai-aid yosmalanad, degine, burugi obsamarbalinad, adi, oyogegar, emarde, na e-isguedga bukib ulubgi nue-itosmarye.

\VS{14}Degisoggu, an bemarga sogsun, Bab-Dummad-igar-nabogoed-ibagangi, bemar bur bule Tiro-dorganba, degi, Sidón-dorganba sabsur-odurdaklemaloed.


\par }{\PP \VS{15}”Emide, bemar Capernaúm-dorgan, ¿nibneggi, nued abingalegoye be binsamala? Suli. Aka be nega-uluba odurdakleged-negse be balimelledmaloed.”


\par }{\PP \VS{16}Jesús, dulapaa-gakambe-barminaidga (70) sogdebar: “Ar dulemar be-itomalale, an-ega-ibmar-soged-itonaiyob gumalodo. Ar dulemar be-abingasurmalale, an-abingasurmalayob gumalodo. Ar dulemar an-abingasulile, dule-an-barmialid-abingasurmardo.”


\par }{\SH Jesús-sapingan gannar Jesúsʼse nonikid
\par }
{\PP \VS{17}Jesús e-dulapaa-gakambe-barmisadi (70), gannar nonimargu, ise-weligwar-ito nonimalad, Jesúsʼga sognonimalad:

\par }{\PP —Dummad, niamarse-bakar, be-nuggine anmar-sogedba ibmar imaksamalad.


\par }{\PP \VS{18}Jesús amarga sogded:

\par }{\PP “Mer be na san-dummarba itomalo. Nia-saila-Satanás, mar-gaedyob nibneggi argwannali an daksad.”


\par }{\PP \VS{19}Jesús e-sapinganga sogdebar: “Emide, bemarga gangued an uked, naibemar-birgi, degine, diormar-birgi annaegar. Degine, bela be-isdarad-Satanás-ganguedgi-nakwega bemarga gangued an uked. Amar gwen be-oakalogosurmalad.

\VS{20}Degi-inigwele, niaburbamar bemar-sogedba ibmar-imakedgi mer be weligwar itomar. Bur be bemar-nug-nibneggi-narmakar-naid-ular be wergumar.”


\par }{\SH Jesús nue-weligwar itosad
\par }
{\R (Mateo 11:25-27; 13:16-17)

\par }{\PP \VS{21}Geb agi Jesús, Bab-Dummad-Burba-Isligwaledba nue-weligwar ito naded, sogded: “Baba, an be-nug odummosun. Bedi, nibneg-e-dummadid, napneg-e-dummadid, degine, bedi, dulemar-ibmar-wismalad-idu, dulemar-ibmar-magar-itomalad-idu, we-ibmarmar odukusad, aku-ito be imaksad. Dulemar-baisursunnagwadga bur be osanalosad, adi, amar magar itomalagar. Eye, Baba, ar ade, deyob be abesad.”


\par }{\PP \VS{22}Jesús sogdebar: “Bela-ibmarmar an-Bab anga uksad. Dulemar wargwensaar Bab-Dummad-Machi-mag-daked satemalad, unnila Bab-Dummadbi mag daked, degi, Bab-Dummad-akudakmarbalid. Unnila E-Machibi mag Bab-daked, ar doaga E-Machi na e-Bab-osanalobie, agarbi na osanaloged.”


\par }{\PP \VS{23}Jesús na e-sapinganse aibilidgu, amargarbi sogded: “Dulemar bemar-ibmar-dakedyob-dakmarmogadgi egi ise-nued binsalesad.

\VS{24}Ar ani an bemarga sogmalad, bukidar Bab-Dummad-gayaburba-barsogmalad, degi, reymar, emi-bemar-ibmar-daked, dakbigusmalanad, amar gwen daksasurmalad, degi, amar emi-bemar-ibmar-itoged, itobigusmalanad, amar gwen itossurmalad.”


\par }{\SH Samaria-dule-nuedgi Jesús sunmaksad
\par }
{\PP \VS{25}Agine, Moisés-Igar-Mamaid-oduloged-wargwen, gwisgualid, Jesús-yardakega yamo sogded:

\par }{\PP —Odurdaked-saila, ¿burba-geg-bergued an nikuegala, ibu an imakergebe?


\par }{\PP \VS{26}Jesús, abin-sogded:

\par }{\PP —¿Bab-Dummad-Igar-Maidgi igi narmakar maisunna? ¿Igi be absodisunna?


\par }{\PP \VS{27}A-dule, abin-imakdegu, sogded:

\par }{\Q —‘Bab-Dummad-be-Dummadbi,

\par }{\QB bela-belad be-gwagegi be sabguoed,

\par }{\QB bela-belad be-san-burbagi,

\par }{\QB bela-belad be-ganguedgi,

\par }{\QB bela-belad be-binsaedgi be sabguoed.’

\par }{\QR Deuteronomio 6:5

\par }{\Q ” ‘Ar igi na be san-sabgue, deyobi dule-baid be sabgumogoed.’ ”


\par }{\QR Levítico 19:18

\par }{\PP \VS{28}Jesús aga sogded:

\par }{\PP —Nued be an-abin-imaksad. Ar be sogsadyob be imakdo, geb agi be degisadegu dula gudiguoed.


\par }{\PP \VS{29}Ar Moisés-Igar-Maid-oduloged-nue-wisid na dukin dule-nuedga-imakbisoggu, Jesúsʼga sogded:

\par }{\PP —¿Degite, doa-dule-baid an sabguergebsunna?


\par }{\PP \VS{30}Jesús, abin-imakdegu, sogded:

\par }{\PP “Ibagwengi, dule-wargwen Jericó-neggweburse, Jerusalén-neggweburgi aidedani gusad. Igarba danigu, atursamalad-argangi gusad. Atursamalad sarsosmargu, bela ei ibmar susmalad, burgwedani mete nadmalad.


\par }{\PP \VS{31}”Dakargu, Judío-wargwen, dule-irwa-Bab-Dummadse-goled, a-igarba aidedani gusad. Dule-naibigus-mellemaid-daksagu, egi bakar nasad.


\par }{\PP \VS{32}”Amba deyob Judío-baid, dule-irwa-Bab-Dummadse-goled-e-bendaked-Levita-dule, dule-naibigus-maid-walikgusgu, daksamogu, egi bakar nasa gusmogad.


\par }{\PP \VS{33}”Ar dule-wargwen, Samariaʼgined, igarba nadapmogu, dule-naibigus-maid-daknonimogad. Ar we-dule, Judíoʼsur-inigwele, dule-naibigus-maid-dakdegu, nue-wile dakded.

\VS{34}Samariaʼgined dule-naibigus-maidse-warmakdapgu, e-nailikgusmaladgi ega ina imaksad, ibmar-gwallu, degi, vino, egi eosad. Geb degi, ega nue-morgogi edichabalid. Geb moli-uayasuid-birgi-onakwisa meged-negse senonikid. Agi nue-akwisad.


\par }{\PP \VS{35}”A-banedgine, Samariaʼgined nasokargu, mani-gwabo onosad. Neg-dakedga mani uksad, geb ega sogded: ‘Nue we-dule be anga ako. Degine, igi-mani-napi egi be misale, gannar an aibilisar, an be-bennuknonikoed.’ ”


\par }{\PP \VS{36}Moisés-Igar-Maid-oduloged-nue-wisidga Jesús sogded:

\par }{\PP —Be itogua, we-dulemar-e-warbaagwad ¿doa bur dule-nailikgusad sabedgi bendas be itosunna?


\par }{\PP \VS{37}Moisés-Igar-Maid-oduloged-nue-wisid Jesúsʼga sogded:

\par }{\PP —Ar dule bur-nue dule-nailikgusad-wile-daksad, a-dule, bur dule-baid nue-sabgusdo.

\par }{\PP Geb degi, Jesús ega sogded:

\par }{\PP —Igi-Samariaʼgined dule-baid-bendaksad, deyob be imaknamosundo.


\par }{\SH Jesús, Martaʼse, degi, Maríaʼse atakapid
\par }
{\PP \VS{38}Jesús na e-sapinganmala igarba nadapgu, neggwebur-gwensakse dogdapid. A-neggweburgi ome-wargwen, Martaʼye-nugadi, e-neggi Jesús-abindaksad.

\VS{39}We-omede urba-nikad, Maríaʼye-nugad. María, Jesús-walik sigisad, Jesús-ibmar-odurdaked itosii gusad.

\VS{40}Ar Martaʼdi ibmar-saedginbi binsanaisoggu, obir-obir gunaid. Marta, Jesúsʼga sogded:

\par }{\PP —Dummad, an-urba wargwen arbaega-an-imaknaid ¿be baisur dake? Ega be soge, wis an-bendakye.


\par }{\PP \VS{41}Jesús, abin-imakdegu, ega sogded:

\par }{\PP —Marta, Marta, ibmar-imakedba be surbinsa itonaid, obir-obir be itonaid.

\VS{42}Ar unnila ibmar-soggwenbi bur-nuedid. Ar Maríaʼdi ibmar-soggwen-bur-nued susad, an-sunmaked-itoged. A-ibmar Maríaʼgi gwen egwallegosulid. 



\par }\Chap{11}{\SH Jesús, Babse-goledgi e-sapingan-odurdaksad
\par }
{\R (Mateo 6:9-15; 7:7-11)

\par }{\PP \VerseOne{1}Ibagwengi Jesús neg-soggwengi Bab-Dummadse-gorsiid-bergusgu, e-sapin-wargwen ega sokalid:

\par }{\PP —Dummad, Bab-Dummadse-goledgi be anmar-odurdake. Igi Diigi-dule-oged-Juan e-sapingan-odurdaksamoga.


\par }{\PP \VS{2}Jesús, ega sogded:

\par }{\PP —Be Bab-Dummadse gollarmalar, weyob be sogmaloed:

\par }{\Q ‘Anmar-Bab, bedi nibneggi-maid, be-nug islidik obariledii gusun.

\par }{\QB Be-neg-dakmaid anmarse be sedage.

\par }{\Q Igi nibneggi be-sogedba ibmar-imaklege,

\par }{\QB deyob we-napneggi be anmarga imakdamo.


\par }{\Q \VS{3}Bane-bane anmarga mas ukmai be sae.


\par }{\Q \VS{4}Anmar-begi-isgusadi anmarga be osulo,

\par }{\Q igi dulemar anmargi nosale, anmargi-nossulidyob anmar dakdae,

\par }{\QB deyob be anmar-dakmoga.

\par }{\Q Melle isguedse-wilubdaklegega be anmar-imak,

\par }{\QB bur isguedgi-obinega be anmar-sae.’


\par }{\PP \VS{5}Jesús e-sapinganga sogsabalid: “Binsa-sogmalo, bemar-wargwen ai-gwensak be nikasunnad, degi, nega-gabigwengi ese be nadsunnad, ega be weyob sogdapsunnad: ‘An-ai, madu-walapaa be anga wis udagwer.

\VS{6}Ar an-ai-gwensak dikasur-danikid, anse ataknonikid. Emide, ibmar-an-ega-uked, sated.’


\par }{\PP \VS{7}”Dule negyaba-maid be abin-imakarsunnad: ‘Mer be anse gole, an-yawagak bato atiar-sii, bato anmar gabmamai, an-mimmigan bato anbo gabmamaimogad. An bega madu-ukega geg bar an gwisgued.’


\par }{\PP \VS{8}”Ani Jesús, an bemarga soged: Ar be-ai-inigwele, bega gwisgusulile, ar egi be alamaknaidba bega gwisgualiled, adi, be-ibmar-abeged bela bega ukegar.


\par }{\PP \VS{9}”Degisoggu, an bemarga sogdo: Bab-Dummadse be ibmar egismar, ar Bab-Dummad bega ukoed. Bab-Dummadgi be ibmar amimar, be amimaloed. Bab-Dummadse gatik be gormar, bega Bab-Dummad yawagak egaoed.


\par }{\PP \VS{10}”Ar bela dulemar-ibmar-egismaladi, ibmar abingamalad. Bab-Dummadgi-ibmar-amimaladi, ibmar amimalad. Degi, Bab-Dummadse gatik golele, ega yawagak egaleged.


\par }{\PP \VS{11}”Bemar abala babgan-gumaladi, be-mimmi bese madu egichialile, ¿ega be akwa ukoe? Bese ua egichialile, ¿ega be naibe ukoe?

\VS{12}Bese gannir-akwa egichialile, ¿ega be dior ukoe? Suli. Ar e-ibmar-abeged ega be uksaled.

\VS{13}Ar bemarde, dule-isganamar-inigwele, be-mimmiganga ibmar-nuegan-uked be wismalad. Ar be-Bab-Nibneggi-Maid-bursunna, dulemar-ese-egismaladga E-Burba-Isligwaled ukodo.”


\par }{\SH Jesús nia-saila-sogedba niamar-onodiiye sogmalad
\par }
{\R (Mateo 12:22-32; Marcos 3:20-30)

\par }{\PP \VS{14}Ibagwengi Jesús dule-geg-sunmakedgi nia-ononaigusad. Nia dulegi nodgu, dule nabir-sunmak naded. Dulemar, degigusad geger dakdemalad.


\par }{\PP \VS{15}Gwenna-gwenna sogdemalad: “Wedi nia-saila-Beelzebú-sogedba niamar-onodiid.”


\par }{\PP \VS{16}Baigandi, yamo Jesús-wilubdakega ega sokarmalad, ega Bab-Dummad-ganguedba ibmar-wilubgan-dakledisulid imakye. Adi, nue wisgumalagar, Bab-Dummad-nuggi nue-ibmar imakdiiye.


\par }{\PP \VS{17}Ar Jesúsʼdi, emar-binsanaid mag daksoggu, amarga sogded:

\par }{\PP “Rey-gwensak-negsemaid-e-sordagan na dukin-dukin egi aibinnarmalale, we-yar bergudeled. Aginbali, dulemar-na-e-neg-yaginmalad na dukin-dukin egi aibinnarmalale, we-neg bergudeled.

\VS{18}Ar ambamodo, nia-saila-Satanás na dukin egi aibinnalir, ¿sunna na e-negdakmaid bergussulir be insae? Bergudele. Emide, bemar sogmalad, Beelzebú-nuggi an niamar-onodiiye.


\par }{\PP \VS{19}”Ar ani, nia-saila-Beelzebú-nuggi an niamar-onodiile, ¿be-sapingandi doa-nuggi niamar-onodisunna? A-ulale, be-sapingan bemargi gwisgumaloed.


\par }{\PP \VS{20}”Ar an Bab-Dummad-sogedba niamar-onodiile, we bemarga oyonaido, Bab-Dummad-e-negdakmaid bemarse warmaknoniye.”


\par }{\PP \VS{21}Jesús sogdebar: “Ar dule-wargwen-dutusulid, guagwar na es-suid-gani e-neg akwediile, na bela e-ibmar-neggi-nikad dule geg ei atursaed.

\VS{22}Ar dule-baid eba-bur-dutusulid nonikirdi, egi nakwenonikile, bela gingimar-e-bendakoye-binsaedi ei susaled. Geb bela e-aimarga mimisaled. Ani Jesús, an deyobmodo, ar an-bur-dutusulid. Nia-sailagi an obinsoggu, sunna niamar an onosundo.


\par }{\PP \VS{23}”Ar dule anba dasulile, angi gwisgudido. Ar dule anga dulemar-danar-urbedisulile, bur we-dule, dulemar-ichodido, adi, mer anba nagumalagar.”


\par }{\SH Burba-isgana-nosad, gannarse nonidaed
\par }
{\R (Mateo 12:43-45)

\par }{\PP \VS{24}Jesús sogdebar: “Ar niaburba dulegi nodele, neg-dinnaganaba obunnoged-neg amididaed. Ar neg-obunnoged amisulile, sokardaed: ‘An-neg an mete-alidse gannar an dognaoye.’


\par }{\PP \VS{25}”Ar e-negse na modapogu, dakdapoed, nue neg durwiar sii, degi, nue neg nudakar sibali.

\VS{26}Geb degi, niaburba, deyob daksale, gannar naodo, e-sordamar-walagugle (7) eba-bur bulegandamalad sedagegar. Niaburbamar a-negse dognonimalogu, na e-negga imakdemaloed. Ar dule epenne-e-daedba aka bur bule isgudsunnodo.”


\par }{\SH ¿Doagi bur-nued binsalesa?
\par }
{\PP \VS{27}Ar Jesús deyob sunmaksigu, dulemar-bukidar-bukmalad-abargi ome-wargwen binnasur-gote, Jesúsʼga sogded:

\par }{\PP —Ome-we-napnegse-be-senonikid, degine, e-nuugi-be-onusad, a-omegi bur-nued binsalesad.


\par }{\PP \VS{28}Jesús, abin-sogded:

\par }{\PP —Dulemar Bab-Dummad-gayaburba-itomaladgi, degi, a-sogedba nanadimaladgi Bab-Dummad bur-nued binsasad.


\par }{\SH Dule-isganamar ibmar-dakledisurmalad dakbidamalad
\par }
{\R (Mateo 12:38-42; Marcos 8:11-13)

\par }{\PP \VS{29}Dulemar-bukidar ese duurmaknonimargu, Jesús sogded: “Emi-ibagi we-dule-isganamar, unnila ibmar-wilubgan-dakledisurmalad-oyolegedbi amidimalad. Ar a-e-wilubgan ega oyolegosulid, ega bur Jonás-gusadyob oyolegoed.


\par }{\PP \VS{30}”Ar igi Jonás Nínive-dorgan-e-wilubganga-gusa, deyob, ani Dule-Machi, dulemar-emi-dula-gudidimaladga oyolemogoed.


\par }{\PP \VS{31}”Dad-nakwed-argan-nuedsik Rey-bundor-negdakmaidi, Bab-Dummad-igar-nabogoed-ibagangi, bemar-emi-dula-gudidimalad-abargi gwisgudagogu, sabsur-bemar-odurdakye sogdagoed. Ar ade, we-omegwa bela-bela dikasur dani gusad, dad-Salomón dule-binsaed-ibed-nikad itogegar. Ar emigindi, Salomónʼba bur bule dule-binsaed-nikad wegi bemar-abargi gudiid. Ar degite, bemardi, an-itobisurmalad.


\par }{\PP \VS{32}”Machergan-Níniveʼginmalad, Bab-Dummad-igar-nabogoed-ibagangi, we-dulemar bemar-emi-dula-gudidimalad-abargi gwisgudagogu, sabsur-bemar-odurdakye sogdagoed. Ar ade, Jonás, Bab-Dummad-igargi sunmaksagu, Nínive-dorgan na e-isguedga bukib binsas gusmalad, na e-daed gwagsamalad. Ar emigindi, Jonásʼba bur bule dule-dummad wegi bemar-abargi gudiid. Ar degite, bemardi, be-isguedga na be bukib binsasurmalad, be-daed na be ogwasurmalad.”


\par }{\SH Ibya gwallu-neg-mee-saedyob gued
\par }
{\R (Mateo 5:15; 6:22-23)

\par }{\PP \VS{33}Jesús sogdebar: “Ar dule gwallu ogasale, odukuega ogasulid. Ulu-urba-sigega ogasurbalid, e-sied-birgi-siega ogaed. Adi, dulemar-ubomaid mag neg dakegar.


\par }{\PP \VS{34}”Gwallu-anmar-san-mee-saedi, we, anmar-ibyado. Ar be-ibya nuedile, bela be-san ibegwar naido. Ar be-ibya isganale, bela be-san negsichidgi gudimodo.


\par }{\PP \VS{35}”Degisoggu, nue be salakarmar. We-neg-meegwad-begi-naidi, melle negsichidga-gued be imakmar.

\VS{36}Ar degisoggu, bela be-san ibegwalele, negsichid egi naisulile, bela ibegwar guodo. Ar igi gwallu bela ibegwar neg-imake, deyobmodo.”


\par }{\SH Jesús, Fariseoʼmargi, degi, Garda-Narmaked-Dulemargi sunmaksad
\par }
{\R (Mateo 23:1-36; Marcos 12:38-40; Lucas 20:45-47)

\par }{\PP \VS{37}Jesús sunmaked-bergusgu, Fariseo-wargwen ese nonikid, e-negse mas gunnaega egi wilenonikid. Jesús a-Fariseo-negse dogdapgu, mas-gunnega mese-naba signonikid.

\VS{38}Fariseo, Jesús-daksagu, masgunned-idu gwen argan enuksasuli, geger dakded.


\par }{\PP \VS{39}Ar Jesúsʼdi ega sogded:

\par }{\PP “Nabir, emi bemardi, Fariseoʼmar, asginbi be dule-nuedga-imakmaladid. Bemar unnila asginbi nog-enuklegedyobid, degi, asginbi bate-enuklegedyobid. Ar be-ulubgindi, ibmar-atursamalad-dule gumalad, degi, galagwensulidamalad-dule gumalad.


\par }{\PP \VS{40}”¡Bemar nue-akusunna-itomalad! Ar Bab-Dummad ibmar-asgined imaksadde, ¿ar a amba ibmar-ulubgined imaksabarsursi?

\VS{41}Degisoggu, be-ibmar-nikad, wileganaga be ukmar, geb degi, bela bega ibmar swilidik guoed.


\par }{\PP \VS{42}”Ar bemar-Fariseoʼmar, ¡be duledar-wilesmar! Ar unnila bemar Bab-Dummadga we-ibmarmar ukdimalad:

\par }{\QB Mentaʼye-nugad,

\par }{\QB rudaʼye-nugad,

\par }{\QB degi, gagan-nuegan-nabir-gullemalad.

\par }{\QC We-ibmarmar ambegi-gwensak (10\%) unnila Bab-Dummadga be ukdimalad.

\par }{\PP ”Ar bur dulega-igar-nudaked be imaksurmalad, degi, Bab-Dummad-sabgued gwen be imakdisurmarbalid. Ar bemar we-ibmar-sogbogwad-imaked bur nabirid, degine, amba nabir Bab-Dummadga-ibmar-baisursunnamalad-ukleged be imakbalid.


\par }{\PP \VS{43}”Ar bemar-Fariseoʼmar, ¡be duledar-wilesmar! Ar bemar Judíoʼmar-onmakedneggi dummagan-gan-sigedginbi sigbidamalad, degi, ibmar-ukleged-neggi dulemar bela bese goledbimalar, bemar yeer-itodamalad.


\par }{\PP \VS{44}”Ar bemar-Garda-Narmaked-Dulemar, degi, Fariseoʼmar, ¡be duledar-wilesmar! ¡Be yogasaar-darba-sunmakmaladid! Be neg-uan-akudaklemamaidyobmalad. A-neg-uan-birgi dulemar nanadimalad wissurmalad.”


\par }{\PP \VS{45}Moisés-Igar-Maid-oduloged-wargwen, Jesúsʼga sogded:

\par }{\PP —Odurdaked-saila, weyob be ibmar sogele, anmargi nue be gwisgumogad.


\par }{\PP \VS{46}Jesús, abin-sogded:

\par }{\PP —Ar bemar Moisés-Igar-Maid-odulomarmogadi, ¡be duledar-wilesmarmo! Ar bemar dulemarga beedse-dutusur igar mesmalad. Ar degite, bemar-igar-mesisadba dulemar-nanaegala, gwen be bendaksurmalad.


\par }{\PP \VS{47}”¡Ar bemar duledar-wilesmar! Ar be-dadgan Bab-Dummad-gayaburba-barsogmalad-oburgwismalad-e-neg-uan be sobdimalad.

\VS{48}Degisoggu, bemar-sunnad nue wismarmodo, degine, be-dadgan-ibmar-imaksad, Bab-Dummad-gayaburba-barsogmalad-oburgwismalad, be nabir-dakmalad-dulemalad. Ar e-neg-uan ega be sobdimalad.


\par }{\PP \VS{49}”A-ulale, Bab-Dummad bela-bela binsaed-nued-nikadba sogsabalid: ‘An amarga anga-gayaburba-barsogmalad, degine, an-sapingan-bur-dummagan, an barmidoed. An-dule-barmismalad gwen-gwen oburgwemaloed, degine, abar dulemarse-balegilledii gumaloed.’


\par }{\PP \VS{50}”Deyob bemar imakoed, adi, bela, gebesaila napneg-naguded-akar be-dadgan Bab-Dummad-gayaburba-barsogmalad-oburgwisgusmalad, bemargi ataklemaloed.

\VS{51}Abel-oburgwilesad-akar, Zacarías-oburgwilesadse, emi bemar-dula-gudidimaladgi dulemar-oburgwilesmalad begi ataklemaloed. Deun, be-dadgan Bab-Dummadga-ibmar-ogumakar-ukleged-aila-siid, degi, Bab-Dummadse-goled-neg-sunnad-siid-abargi Zacarías-oburgwisgusmalad.


\par }{\PP \VS{52}”Ar bemar, Moisés-Igar-Maid-odulomaladi, ¡be duledar-wilesmar! Ar bemar Bab-Dummad-igar-wisgulegoed-yabe be susmalad, degi-inigwele, bemar Bab-Dummad-e-negdakmaid-e-dulamarga gwen-gussurmalad, degine, dulemar-Bab-Dummad-negdakmaidse-dogbimaladga igar-dutusur bemar mesdimalad.”


\par }{\PP \VS{53}Ar weyob Jesús sogsagua, Garda-Narmaked-Dulemar, degi, Fariseoʼmar nue-sae-itodmaladbali, Jesús-gatik-sunmakega imakdemalad.

\VS{54}Dakega, abakalegi Jesús ibmar-wis-akar sokalile, adi, Jesús-ibmar-sogedgi egi sorba gwisgumalagar.




\par }\Chap{12}{\SH Jesús sogsad, Fariseoʼmar-odurdakedgi nue-salakarmarye
\par }
{\PP \VerseOne{1}Degidgine dule-bukidar mili-miliba Jesúsʼse nonimalad, barmesnanai guarmalad, degidgine, Jesús e-sapinganga-inse sokalid: “Fariseoʼmar-madubur-inagi, nue salakarmar, ar amar yogasaar-darba-sunmakdamalad.


\par }{\PP \VS{2}”Ar bipisaale ibmar-dukuar-imaklegedi magadse buud noosurdeeye gwen soglesulid, degi, ar emi amba ibmar-dukualed, wisgulegosurdeeye gwen soglesulid, wisgulegedsedaed.

\VS{3}Ar degisoggu, bela negsichidgi be-ibmar-sogsad, gwallu-meegwadse onolegoed. Ar na be-binnaa uayagi negyaba ise yawagak-edualedgi be sogsan-inigwele, be-ibmar-sogsad neg-uas-birgi binnasur soglegoed.”


\par }{\SH Bab-Dummad bur be dobgumar
\par }
{\R (Mateo 10:26-33)

\par }{\PP \VS{4}Jesús sogdebar: “An-aimar, an bega sogmar: Dulemar-be-oburgwebimalad mer be dobgumar. Ar a-sorbardina, geg bar be oakalomalad.

\VS{5}An be-odurdakmaloed, doa bur bemar dobguewilubmala. Bur Bab-Dummad be dobgumar, ar adi, be-oburgwisale, a-sorba sunna soo-saila-geg-berguedse be-metebalid. Eye, nabir an bega sogmar, bur Bab-Dummad be dobgumar.


\par }{\PP \VS{6}”¿Ar ade sikwi-gwaatar esnon-gwabogi uklesursi? Ar degite, Bab-Dummad sikwi-gwagwensaale iemaisulid.

\VS{7}Ar Bab-Dummad bemar-sailagiase-bakar, bela-ebisar sediid. Degisoggu, mer be dobgumar, ar bemar bur bule sikwimarba ibmar-nueganad.”


\par }{\PP \VS{8}Jesús sogdebar: “An bega sogmar, ar doa-dule dulemar-asabin na sogdibe, an Cristoʼba naiye, ani Dule-Machi, Bab-Dummad-baliwiturmar-asabin, an sogmogodo, we an-sordaye.

\VS{9}Ar doa-dule dulemar-asabin an-osulosardi, Bab-Dummad-baliwiturmar-asabin an osulomogodo.


\par }{\PP \VS{10}”Ar bela dulemar Dule-Machigi isgana-sunmaksadibe, Bab-Dummad sunna amarga isgued elioed. Ar dule Bab-Dummad-Burba-Isligwaledgi galagwensuli egi dodoar sunmaksardi, adi, e-isgusad Bab-Dummad ega gwen eliosulid.


\par }{\PP \VS{11}”Dulemar Judíoʼmar-onmakednegse be-senonimalar, igi dulemar-igar-nabiromaladsedibe, degi, dummagan-baigansedibe bega igar-itomalaga, mer be bukib binsamalo, ibi an sogodibeye, degi, igi an sunmakodibeye.

\VS{12}Ar be sunmak-sokalile, Bab-Dummad-Burba-Isligwaled bemarga sogoed, igi be sogoe.”


\par }{\SH Dule-mani-ibed, Bab-Dummadgi gwen binsasulid
\par }
{\PP \VS{13}Dulemar-bukidar-bukwad-abargi dule-wargwen Jesúsʼga sokar:

\par }{\PP —Odurdaked-saila, an-iaga be soge, an-bab burgwisgu, anmarga-ibmar-obesad, anga udamoye.


\par }{\PP \VS{14}Jesúsʼdi, abin-sogded:

\par }{\PP —Dule, ¿doa igar-naboged-dummadga an-nug-imaksa? Bemarga ibmar-mamarega, ¿doa ibmar-mimied-dummadga an-nug-imaksa?


\par }{\PP \VS{15}Degi, Jesús dulega sogdebar:

\par }{\PP —Nue salakar, ibmar-we-napnegginedbina-yaisur-itogeddaedgi nue salakarmar, ar ibmar-ichesur-nikadgi dule san-dula-gudiguosulid.


\par }{\PP \VS{16}Geb degi, Jesús emarga burbar sunmakde, sogded: “Dule-mani-ibed ibmar-yaisur-nikad, e-nainugi ibmar-digsagu, ega nue-sanmaksado.

\VS{17}Na wargwen dukin ulubgi binsadii, sogded: ‘¿Igi an saoe, ar bia an ibmar-gwag an sabogoe?’


\par }{\PP \VS{18}”Na sogdesun: ‘Weyob an saoed, ibmar-gwag-saboged-neg an earoed, bur-dummad an soboed, agi an bela ibmar-gwag, degi, an-ibmarmar an sabogoed.

\VS{19}Geb degi, an na ga dukin sogoed: Na ibmar-bukidar bega birga-ichesulidba an sabos, degisoggu, be obunno, be gobe, be mas gunne, be wergusun.’


\par }{\PP \VS{20}”Ar Bab-Dummaddi a-dulega sogdedo: ‘Be dule-aku-ibmar-itoged-dule, emi-mutikidba be-san-burba an sudanikir, be ibmar-urbisad, ¿degite, doagadga guosunna?’

\VS{21}Ar dule deyob gunonidado, unnila na dukin egadga ibmar urbed, ar Bab-Dummadgindi gwen binsasulir.”


\par }{\SH Mer surbinsa be itomalo
\par }
{\R (Mateo 6:25-34)

\par }{\PP \VS{22}Geb degi, Jesús na e-sapinganga sogded: “Degisoggu an bemarga sogmar, mer surbinsa be san-dula-gudiidgi be itomar, ibu an gunnodibeye, degine, be-sangi mer be binsabar, ibu an yoodibeye.

\VS{23}Ar be-san-burba mas-gunnedba bur sunsogedid, degi, be-mor-yoedba bur nuedid.


\par }{\PP \VS{24}”Emi be dakmalana, sikwisichidmar, gwen ibmar-gwag digdisurmalad, degi, ibmar-gwag gwen sabogega wedisurmarbalid, deginbali, ibmar-urbed-neg satemarbalid, degi, ibmar-gwag-urbed-neg amba satebalid. Degite, Bab-Dummad ega mas ukmaid. Ar bemarde sikwimarba bur bule ibnuedid. Degisoggu, Bab-Dummad bemarga masgunned ukmogodo.


\par }{\PP \VS{25}”¿Ar doa-dule na gatik egi binsaedbali sunna na e-san bisgigwen osugusar be insae? Suli, geg osugue.

\VS{26}Degisoggu, melle be ibmar-baiganbina surbinsa itomala.


\par }{\PP \VS{27}”Be dakmalana, sapur-dutumar ibibayobi dunguddae, gwen arbasurmalad, gwen na e-mor sobsurmarbalid. Ar an bemarga sogmardo, degite, Salomón, bela mor-yeerdaklemalad-yosan-inigwele, ar dutumaryob gwen mor yossurgusad, dutumar bur Salomón-morba yeerdakleged.

\VS{28}Ar gagan-sapurbarmalad emi dulad, banedgi bato a-gaganmarde soo-yagi ogumaklesiid. Degite, Bab-Dummad yeerdakle ega mor yoed. Ar bemar amba Bab-Dummadgi-benmar-inigwele, degite, Bab-Dummad bemarga mor uked.


\par }{\PP \VS{29}”Degisoggu, mer be bukib binsamar, ibu an gunnodibeye, ibu an gobodibeye. Melle surbinsa be itomar.


\par }{\PP \VS{30}”Ar dulemar-we-napneggi-Bab-Dummad-wissurmaladi, we-ibmarmar amidimalad. Ar be-Bab be-wisid, be we-ibmarmar abemala.


\par }{\PP \VS{31}”Bab-Dummad-e-negdakmaid-inse bur be amimar, geb bela bega we-ibmarmar uklemai guoed.”


\par }{\SH Dulemar, nibneggi ibmar-nuegan-nikuoed
\par }
{\R (Mateo 6:19-21)

\par }{\PP \VS{32}Jesús sogdebar: “Mer be dobgumar, ar bemar an-sibad-wawaad-ichegwadyobid. Ar be-Bab nabir na e-binsaedbali bemarga na e-negdakmaid ukoed.


\par }{\PP \VS{33}”Ibmar-nikamalad na be ukmarsun, degine, wileganaga mani be ukmar. Mani-sagu-geg-nungued be sobmar, ibmar-nuegan geg-nibneggi-berguedgi be urbemar. Nibneggi atursamalad sated, degine, geg ibmarmar udumesed.


\par }{\PP \VS{34}”Ar be-ibmar-nuegan nibneggi sabolesiile, nibnegginbi be binsadii gudoed. Be-ibmar-nuegan napneggi-sabolesiirdi, napnegginbi be binsadii gudoed.”


\par }{\SH Dule-nakulediid
\par }
{\R (Mateo 24:43–25:13; Marcos 13:33-37; Lucas 12:39-46)

\par }{\PP \VS{35}Jesús sogdebar: “Bemar guagwar gudii samar, igi-dule-arbamalad guagwar molidub-nai e-sasirba gudidamala, degine, be gwallu guagwar ogaar simar, we-a sogledo, be guakwaa gudigumarye.

\VS{36}Igi dulemar, na e-dummad-ome-nikued-ibase-nader, guagwar edarbedii damala, adi, e-dummad gannar danikile, ese gornonikile, yawagak ega yog egaar imakmalagar.


\par }{\PP \VS{37}”E-dummad nonikile, e-idu e-maimar guagwar sii daknonikile, we-maimargi nued-binsaodo. Ar napira an bemarga soged, e-dummad na dukin molidub e-sasirba edinnoed, agine, mese-nagaba e-maimar-osioed, na e ega mas-daknai guoed.


\par }{\PP \VS{38}”Ar e-dummad neg-gabgwengi nonikodibe, bolegwadbardibe, daknonikir nue-nakulebukwa, we-maimargi nued binsalegodo.”


\par }{\PP \VS{39}Jesús sogdebar: “We-igar nue be itomalo, ar dule-neg-ibed wisile, igi-wachigi atursaed danikoe, idu guagwar sigisaled, ei-ibmar atursaega imaksasuliled.

\VS{40}Degisoggu, bemar guagwar gudii samar. Ani-Dule-machi, ukiagwale, bemar an-abindakdisulidgi an nonikoed.”


\par }{\SH Mai-nued, degi, mai-isgana
\par }
{\R (Mateo 24:45-51)

\par }{\PP \VS{41}Geb degi, Pedro, Jesúsʼga sogded:

\par }{\PP —Dummad, ¿we-burbar-anmarga-be-ibmar-sogsad, anmargarbi be sognai? ¿Dule-baiganga be sognaimoga?


\par }{\PP \VS{42}Degi, Dummad-Jesús abin-sogded: “¿Ar doa degite mai-nued, nue binsaed nikaa, geg galakuedga guosunna? Mai-deyobidi, na e-dummad na e-neg-dakega nugsaodo, adi, wachi-sekalaa mai-baiganga masgunned dakegar.

\VS{43}E-dummad gannar nonikile, daknonikile, nue deyob arbanai, we-maigi nued binsaodo.”


\par }{\PP \VS{44}Geb degi, Jesús sogded: “Napira an bemarga soged, mai-e-dummad bela na e-ibmar-nikadi we-maiga ukoed, bela ega ibmar dakegar.”


\par }{\PP \VS{45}Jesús sogdebar: “Ar we-mai, na e-gwagegi sokardibe: ‘An-dummad amba yoggumaiye.’ Geb agi, mai-machergan, degi, mai-omegan-sarsoalid, degi, yaisur mas-guted, yaisur-gobded, degi, mumguded,

\VS{46}geb a-ibagi a-wachigi e-dummad-danikoed-edarbesisulidgi e-dummad nonikoed. Geb deyob-gudidaknonikile, e-dummad sabsur-odurdaknonikodo. Igi dulemar-Bab-Dummad-wissurmalad sabsur-odurdaklege deyob odurdaklemogodo.


\par }{\PP \VS{47}”Ar we-mai, igi-e-dummad-ibmar-abedaed wisinad, degi-inigwele, guagwar gudigussulid, degine, e-dummad-sogedba ibmar imaksasulid. Degisoggu, sabsur odurdaklesunnodo, ichesur bibyolesunnodo.

\VS{48}Ar dule-wargwendi ibmar-odurdakleged-imaksan-inigwele, wissulidba deyob imaksasoggu, unnila ichee wis bibyolegodo. Ar ade, dule-wargwenga ibmar-ichesur imakega ega uklesale, ase ibmar-ichesur egislemogoed. Ar ichesur ega ibmar-akwed ega uklesale, ase bur bule ese egislemogoed.”


\par }{\SH Jesús-ular, muchub-muchub urwenai-gumaloed
\par }
{\R (Mateo 10:34-36)

\par }{\PP \VS{49}Jesús sogdebar: “We-napnegse soo-ogaega an nonikid. ¡Bato we-soo gamaina yeerban!

\VS{50}Nue an dummad-wilegergebed. An nue-wile-itogoedsega an nue-wile itodii guoed.


\par }{\PP \VS{51}”Ar we-napnegse an nonikidi, ¿napneg bogidik-saega an noni be insae? Suli. Aga an nonisuli. An nonikidi, dulemar na muchub-muchub urwed onogegar.


\par }{\PP \VS{52}”Ar emi-onodoedgi,

\par }{\Q gwenadgan-ataledi, e-warbaagwadi, e-gwenadgan-warbogwadse urwenanai gumaloed.

\par }{\QB Gwenadgan-warbogwadi, e-gwenadgan-warbaagwadse urwenanai gumarmogoed.


\par }{\Q \VS{53}Bab, na machigi yolenai guoed,

\par }{\QB machi, na babgi gwisgunai gumogoed.

\par }{\Q Nana, na sisgwagi yolenai guoed,

\par }{\QB sisgwa, na nangi gwisgunai gumogoed.

\par }{\Q Sak-ome, na balagi yolenai guoed,

\par }{\QB degi, bala, na sak-omegi gwisgunai gumogoed.”


\par }{\SH Jesús-ibagan-naid dulemar aku daksamalad
\par }
{\R (Mateo 16:1-4; Marcos 8:11-13)

\par }{\PP \VS{54}Jesús dulemar-bukidaradga sogdebar: “Ar bemar dad-argwanedsik mogir-ainaksii be dakmalale, bemar sogmalad: ‘Dii-wied daniye.’ Ar deyob gunonidaed.

\VS{55}Ar dad-nakwed-argan-nuedsik burwa gormairdi, bemar sogmalad: ‘Neg-ued daniye.’ Ar deyob gunonidaed.


\par }{\PP \VS{56}”¡Bemar yogasaar-darba-sunmakmalad! Ar bemar napneg, degi, nibneg-igargan-gumaloed mag dakmaladde, degite, ¿ibiga we-ibagangi-ibmar-gunaiddi aku be dakmarsunna? Bemar mag dakewilubmardo.”


\par }{\SH Dule na-ebo urwediid ebo igar-naboged
\par }
{\R (Mateo 5:21-26)

\par }{\PP \VS{57}Jesús sogdebar: “¿Ar ibiga bemar-sunnad geg be dakmala, wede bule igar-napiragwaddibe?

\VS{58}Ar be, dule-isdar-be-dakdiid-ebo dule-igar-nabogedse nadapile, igarbali, bebo-igar-nabogega be imake, adi, melle dule-igar-nabogedse be-sedegar, degi, adi, melle suar-ibedga be ukegar, degi, suar-ibed melle esgaryagi be-metegar.

\VS{59}Napira an bega soged, be esgaryagi-mellesiile, be nosurguodo. Bela begi-mani-galesad be bennukedse, geb be noed.”




\par }\Chap{13}{\SH Be-isgudiidga na be bukib binsamar
\par }
{\PP \VerseOne{1}Deun a-ibagangi dulemar Jesúsʼga sognonimalad, igi Pilato Galilea-dorgan-oburgwismala, degi, igi a-abe ibmar-durgan-Bab-Dummadga-ogumakar-ukleged-abe-ebo oburus gusmala.


\par }{\PP \VS{2}Jesús amar-abin-imakdegu, sogded: “Bemar insagua, wemar-Galilea-dor weyob burgwismarsoggu, Galilea-dorgan-baiganba, ¿bur bule isganamar be insae?

\VS{3}An bega sogmar, suli, degisuli. Ar bemar na be-isguedga be bukib binsasurmalale, be-daed be gwagsurmalale, bemar burgwemarmogodo.


\par }{\PP \VS{4}”Siloéʼgi e-ambe-gakabaabakgi (18) neg malusad, deun amar burgwis gusmalad, ¿be insagua, amar Jerusalénʼgi-bukmaladba bur bule dule-isganamar be insae?

\VS{5}Suli, degisuli. Ar bemar na be-isguedga be bukib binsasurmalale, be-daed be gwagsurmalale, bemar burgwemarmogodo.”


\par }{\SH Higuera-sapigi Jesús sunmaksad
\par }
{\PP \VS{6}Weyob Jesús burbar sogdegusbalid: “Ibagwengine, dule-wargwen na e-nainugi higuera-sapi digsagusad. Higuera-sapi-san-maked omosgu, e-san-aminonigu, sate daknonikid.


\par }{\PP \VS{7}”Dule-sapigi-nakulegedga e-nainu-ibed sogded: ‘Emide birgapaagus we-higuera-sapise an nanadanikid, e-san-gwanegar. We-sapi geg sanmaksoggu, be omukusun. ¿Ar ibiga binsa napa-gani guosunna?’


\par }{\PP \VS{8}”Sapigi-nakuleged sogded: ‘Dummad, mer be omukugwer, amba we-birgagi wis napi be ogwise, bina ebilis napa an imugwelo, sapi-osanmaked-ina an urbegwelo.

\VS{9}Ar sanmaker, sanmakoed. Ar degisulirdi, geb be we-sapi omukusunnodo.’ ”


\par }{\SH Jesús, ome-yargan-durenanaed-nudaksad
\par }
{\PP \VS{10}Ibagwengi obunnoged-ibagi deun Jesús Judíoʼmar-onmakedneggi dulemar-odurdaksiidgine,

\VS{11}ome-wargwen birgambe-gakabaabakgus (18) boni-yargan-durenanaed-nikad sii gusmogad. Burba-isgana deyob durenanae imaksad.


\par }{\PP \VS{12}Jesús a-ome-dakargu, a-omese gocha, ega sogded:

\par }{\PP —Omegwa, we-boni-nika-gudiidgi be ollorgussun.


\par }{\PP \VS{13}Jesús a-omegi e-argan-mesisgu, ome-yargan yog innikii naded, geb degi, ome Bab-Dummad-nug ogannodsunnad.


\par }{\PP \VS{14}Ar Jesús obunnoged-ibagi ome-nudaksadba Judíoʼmar-onmakedneggi-dummadga-gudiid sae-itoded. A-ular, dulemarga sogded:

\par }{\PP —Ar iba, ibanergwa (6) arbaega naisursi, a-ibagi be nuguegar dagmardo. Mer obunnoged-ibagi nuguega be dagmala.


\par }{\PP \VS{15}Geb degi, Dummad-Jesús, abin-sogded:

\par }{\PP —¡Be yogasaar-darba-sunmakedid! Ar bemar belagwapa obunnoged-ibagi be-moli-bebe-nikad, degi, moli-uayasuid-sedega, diigi-ogobnaega, ¿e-gabedgi be esikdisurmarsi?

\VS{16}We-omede, Judío-duled, Abraham-wagwad. Nia-saila-Satanásʼde birgambe-gakabaabakgus (18) we-bonigi edinnar sediid. ¿Ar ande we-ome obunnoged-ibagi geg nudakde?


\par }{\PP \VS{17}Ar Jesús weyob sogsagu, Jesús-isdarmalad bela binge itodmalad. Ar dulemar-baigandi bela Jesús-ibmar-dakledisulid-nuegan-imaksadba weligwar itodmalad.


\par }{\SH Mostaza-e-gwaggi Jesús sunmaksad
\par }
{\R (Mateo 13:31-32; Marcos 4:30-32)

\par }{\PP \VS{18}Jesús sogdebar: “Bab-Dummad-e-negdakmaid, we, ¿igi an sogmalargebe, ibi-ebo an wilubdakmalargebsunna?

\VS{19}Ar weyobsundo, mostaza-e-gwag dule-wargwen e-nainugi digsayobdo. Dungudgu, sapiga gusdo, geb degi, sikwimar-niba-gukudimalad a-sapi-anagangi e-uumar na urbismalad.”


\par }{\SH Madubur-inagi Jesús sunmaksad
\par }
{\R (Mateo 13:33)

\par }{\PP \VS{20}Degi, Jesús gannar sogdebar: “Bab-Dummad-e-negdakmaid, ¿ibu-ebo an wilubdakosunna?

\VS{21}Ar weyobsundo, madubur-inayobdo, ome-wargwen ilapaa-madubur-wilubsaedgi, madubur-ina obatisad, geb degi, madubur-ina binna-binna madubur omusad.”


\par }{\SH Yawagak-garagwad
\par }
{\R (Mateo 7:13-14, 21-23)

\par }{\PP \VS{22}Jesús Jerusalénʼse nadapgu, neggwebur-dummaganba, degi, neggwebur-burwiganba dulemar-odurdakdii gusad.

\VS{23}Degi, dule-wargwen ega sokalid:

\par }{\PP —Dummad, ¿unnila ichee dulemar abonolemaloe?

\par }{\PP Jesús, abin-sogded:


\par }{\PP \VS{24}—Gatik yawagak-garagwadgi doged be imakmar. Ar nabir an bemarga sogmalad, ar bukidar a-yawagakgi dogbigudamaloed, degi-inigwele, ar degite, geg doge gumaloed.


\par }{\PP \VS{25}”Ar e-neg-ibedi bato yawagak-edugega gwisgusar, yawagak-edisad-sorba, be magaba-gwichi gollalir, ega be sokalir: ‘Dummad, yawagak be anga egae.’ We-dule, be-abin-imakdoed, bemarga sogdoed: ‘An bemar-wissuli be bia danimala.’


\par }{\PP \VS{26}”Geb bemar ega sogdamaloed: ‘Anmar beba mas-guchamalad, anmar beba gobsamarbalid, anmar-ambikued-neg-imbagi be anmar-odurdakdii gusad.’


\par }{\PP \VS{27}”Ar we-dule, be-abin-imakdamarbaloed: ‘An bega sogmar, an be-wissurmala, be bia danimala. Bela bemar angi bangumar, bemar ibmar-isgana-imakmalad-dulemalad.’


\par }{\PP \VS{28}”Ar bemar dakarmalale, Abraham, Isaac, Jacob, degi, bela Bab-Dummad-gayaburba-barsogmalad, Bab-Dummad-e-negdakmaidgi gudii, ar bemardi agi gudisuli, geb agi be bodmaloed, degi, nue-dummad-wilesiidba nugar-gorsii be gudmaloed.


\par }{\PP \VS{29}”Ar dulemar dad-nakwedsikid, dad-argwanedsikid, dad-nakwed-argan-nuedsikid, dad-nakwed-argan-sapiledsikid, danimaloed, Bab-Dummad-e-negdakmaidgi mas-gunnega mese-naba signonimaloed.

\VS{30}Emigi, ar dummagan-bukidar dule-sorbarmaladga guoed, degine, dule-sorbarmalad, dummaganga gumogoed.”


\par }{\SH Jesús, Jerusalénʼga bosad
\par }
{\R (Mateo 23:37-39)

\par }{\PP \VS{31}A-ibagi, Fariseoʼmar abar Jesúsʼse nonimalad, ega sognonimalad:

\par }{\PP —Wegi be noe, be nae, ar Rey-Herodes be-oburgwebied.


\par }{\PP \VS{32}Jesús, abin-sogded:

\par }{\PP —Be namar, we-dule-usyobdaedga be sognamar: ‘Be dake, an niamar-onodiid, degine, emi-ibagi an dulemar-nudakdiid, degine, banedse an dulemar-nudakbaloed, geb an-arbaed an achur obelogoed.’

\VS{33}Ar degi-inigwele, emi, banedse, degi, achur, an naergebed. Ar ade, Bab-Dummad-gayaburba-barsoged, Jerusalén-neggweburgi bannaba-burgwed geg gued, Jerusalénʼgi burgwergebed.


\par }{\PP \VS{34}”Jerusalén-dor, Jerusalén-dor, Bab-Dummad-gayaburba-barsogmalad be oburgwedimalad, bemarse-barmilearmalad bemar akwagi makdimalad. Igi gannir na e-sakan-urba-e-mimmigan-urbedae, debayobi, ilabigwa an bela-be-mimmigan danar urbebi-gusana, degite, bemar yapa-gusmalad.

\VS{35}A-ulale, be-neg, nega-dulesulidganyob gunonisunnoed. Ar an bemarga sogsun, emigindi bar be an-dakosurmalad, ar geb bemar sogedse:

\par }{\Q ‘We, Bab-Dummad-nuggi-dule-danikid,

\par }{\QB Bab-Dummad egi nued-binsasun.’ ”


\par }{\QR Salmo 118:26



\par }\Chap{14}{\SH Jesús dule-abagan-mued-nudaksad
\par }
{\PP \VerseOne{1}Ibagwengine, obunnoged-ibagi, Jesús, Fariseoʼmar-e-dummad-wargwen-negse mas-gunnega nade gusad. Agi Fariseoʼmar Jesús-argabukwa gusmalad.

\VS{2}Degi, Jesús-asabin dule-abagan-mued-nikad siigusmogad.

\VS{3}Geb degi, Jesús, Moisés-Igar-Mamaid-odulomaladga, degi, Fariseoʼmarga, sunmakalid, sogded:

\par }{\PP —¿Ar wede obunnoged-ibagi dule-nudaked igar-mai?


\par }{\PP \VS{4}Ar amar gwen Jesús-abin-imaksasurmalad. Jesús, dule-bonigwaled-ebusgua, nudaksad. Geb degine, negse dule-nugusad barmisad.


\par }{\PP \VS{5}Geb degi, Jesús Fariseoʼmarga sogded:

\par }{\PP —¿Doa bemar wegi, be-moli-uayasuid-gwensakdibe, be-moli-bebe-nikaddibe, obunnoged-ibagi bei dia-yaagi argwachale, be onossurmalar be insae? Suli, be onosmalale.


\par }{\PP \VS{6}Ar Jesús-weyob-ibmar-sogsad geg abin-imakgusmalad.


\par }{\SH Ome-nikued-ibase ese gorlesmalad
\par }
{\PP \VS{7}Jesús dulemar-mas-gunnega-ese-gorlesmalad-daksagu, dummagan-gan-sigedse bur signaddamala, Jesús burbar sunmakded, sogded:


\par }{\PP \VS{8}“Dule-wargwen, ome-nikued-ibase-dagega bese gochadibe, mer dummagan-siged-gangi be sigo, ar abakalegi dule-baid-beba-bur-nug-nikadse, gorlesmogale.


\par }{\PP \VS{9}”Ar dule-bese-gochadi be-dakarsunnad, degine, dule-baid-beba-bur-dummad dakarbarsunnad, geb bega sokarsunnad: ‘We-gangi-be-siid, we-dulega be ukye.’ Degidbali, be nue-binge itodasunnodo. Gan-napi-solaba-siidse signae be dakledasunnodo.


\par }{\PP \VS{10}”Ar bese ibase-dagega gorlesale, bur gan-napi-solaba-siidgi be sigo, ar adi, dule-ibase-dagega-bese-gochad be-dakalile, bega sogegar: ‘An-ai, dummagan-siged-gangi bur be sigdage.’ Geb agindi, dulemar-beba-mesegi-siid-abargi bur be-nug dummaa guoed.


\par }{\PP \VS{11}”Ar ade, dule-wargwen na-nug dummarba-saele, a-dule bur-nug-bipii guoed. Ar dule, na-nug-bipi-saerdi, bur e-nug odummolegoed.”


\par }{\PP \VS{12}Dule-mas-gunnega-ese-gochadga Jesús sogded:

\par }{\PP “Masgi dulemar be ogunbiele,

\par }{\QB mer be-aimarse be golo,

\par }{\QB mer be-urbamarse,

\par }{\QB mer be-iamarse,

\par }{\QB mer be-gwenadganse,

\par }{\QB degine, mer be-neg-dikarba-mani-ibed-mamaidse be gorbalo.

\par }{\PP ”Ar deyob be imakele, amar bese muchub gotamogoed ese mas gundamogagar. Ar degidbali ese be gochadba, be-abinsae dakledamogoed.


\par }{\PP \VS{13}”Ar be masgulleged-iba onoalir, bur dulemar-wileganase be golo, dulemar-argansurmaladse, dulemar-muya-muya-nanamaladse, degi, dulemar-ibyasurmaladse, be golo.

\VS{14}Geb agi begi nued binsalegoed. Ar ade, we-dulemardi masgi be-ogunnega geg muchub bese goled. Dulemar-gwage-nuegan-gannar-durgumaloed-ibagine, geb Bab-Dummaddi bega ibmar-nued ukoed.”


\par }{\SH Masgunned-ibase-nonimaladgi Jesús sunmaksad
\par }
{\R (Mateo 22:1-14)

\par }{\PP \VS{15}Dule-wargwen-mesegi-Jesúsʼba-siidi Jesús-ibmar-sogsad-itosgu, ega sogded:

\par }{\PP —Dule, Bab-Dummad-e-negdakmaidgi mas-gunnoedgi, nued binsalesdo.


\par }{\PP \VS{16}Jesús ega sogded:

\par }{\PP —Ibagwengine, dule-wargwen masgunned-iba-dummad onosad. Geb bukidar dulemarbina gochad, ese mas gundamalagar.

\VS{17}Masgulleged-wachi mosgu, na e-mai-barmisad dulemar-gollesmaladga sogegar: ‘Dagmar, bato bela mas guagwar sii.’


\par }{\PP \VS{18}”Ar bela wargwen-wargwen sogdemalad, ar emarde geg dagmarye. Gebesailadi sogded: ‘Nainu an na baksad, an a-daknaergebed, degisoggu, an bega sogsun an bese wis naosurye.’

\VS{19}Baid sogdemogad: ‘Moli-bebe-nikad-warambe (10) an baksad, an daknaergebed, degisoggu, an bese naosurmogad.’

\VS{20}Baid sogdebalid: ‘Emiskwaa an ome-nikusad, degisoggu, an bese naosulid.’


\par }{\PP \VS{21}”Mai, e-dummadse gannar nonigu, bela e-dummadga sognonikid, igi dulemar ega sogsamala. Dule-iba-onosiid e-mai-ega-sogsad-itosgu, nue sae-itoded, e-maiga sogded: ‘Gwae be dulemar-bukidar-ambikumaladse be nae, neggwebur-igarba dulemar-wilegana be sedago, dulemar-argansurmalad, dulemar-muya-muya-nanamalad, degi, dulemar ibyasurmalad, amar be sedago.’


\par }{\PP \VS{22}”Geb degi, a-sorba mai sognonikid: ‘Dummad, be-anga-ibmar-sogsadba an imaksad, degite, amba neg engussulid.’


\par }{\PP \VS{23}”Geb degi, dummad na e-maiga sogded: ‘Be nae, igar-dummaganba-dulemar-gudiid sedago, igar-burwiganba-dulemar-gudiid sedago, adi, an-neg enguegar.

\VS{24}Ar an bega sogmar, iduar-dulemarse-an-gochad, a-dulemardi an-mas gunnosurmalad.’ ”


\par }{\SH Jesús-sapinga-guegala, igar dutusur maid
\par }
{\R (Mateo 10:37-38)

\par }{\PP \VS{25}Ibagwengine, dulemar-bukidar Jesúsʼba duurmaknadap gusmalad. Jesús amarsik atakdegu, amarga sogded:

\VS{26}“Ar dule-wargwen anse danikile, ar e-bab, e-nan, e-ome, e-mimmigan, e-iamar, e-urbamar, e-bunmar, degi, e-san-burbase-bakale, anba-bur-bule sabele, geg an-sapinga gued.

\VS{27}Igi-dule burgwenadapile, na e-nakrus semaidae, deyobi dule-anba-naid guakwaa burgwega nanasulile, a-dule geg an-sapinga gued.”


\par }{\PP \VS{28}Jesús sogdebar: “Ar bemar-wargwen na neg-matusur-warakwagwad sobbiele, ¿idu sigsursi, itogega, igi-mani abelegoe, degine, mani unnitiba nikbardibe a-neg oguegar?

\VS{29}Ar be deyob imaksulile, degir abakalegi neg-e-saila-mesisar mani-akudedba oguarsulile, degiir, bela dulemar begi dododago-itole.

\VS{30}Sogdamalo-itole: ‘We-dule neg-matusur-warakwagwad sobdendo. Be dakena, gwen ogussurgusdo.’


\par }{\PP \VS{31}”¿Deginbali, ar doa-rey, baid-rey ese urwe-danikir, gebesaila sigsursi, dakegar, sunna miliambe-sordamar-na-nikad (10,000) mili-dulagwen (1,000) baid-rey-sordamar-sedanikidgi obinodibeye?

\VS{32}Ar rey na galakuo itogele, baid amba dikasur-danikidgi sunna ese dulemar-barmided, rey-baidse egisega igi saele ebo igar-nabogodibeye, mer ebo urwemalagar.


\par }{\PP \VS{33}”Ar amba deyobmodo, bemar an-sapinganga-gued-iduar, nue bela na be ibmar ise-binsaar be saergebed, bela na be-ibmar-nikmalad bela iesulile, geg an-sapinga be gumardo.


\par }{\PP \VS{34}”Balu, ibnuedid, ar balu sayee naderdi, ¿igi be bar balu-balu gannar saosunna? Bar saosuli.

\VS{35}Balu, napaga, degi, napa-nudakedga bar gussuliled, neg-magaba miledsunnardo. An bemarga-ibmar-soged mag be nue itobiele, nue itomar.”




\par }\Chap{15}{\SH Sibad-wawaad-yoggusadgi Jesús sunmaksad
\par }
{\R (Mateo 18:10-14)

\par }{\PP \VerseOne{1}Bela Roma-dummadga-mani-gaedgi-arbamalad, degi, dulemar-galagwensuli-isgudimaladye-nik-sogmalad Jesús-itogegala ese nonimalad.

\VS{2}Fariseoʼmar, degi, Garda-Narmaked-Dulemar uurmakarmalad, sogdemalad:

\par }{\PP —We-duledi, dule-isgudimalad-abingaedid, degine, eba-mas-gunbalid-dulebalid.


\par }{\PP \VS{3}Geb degi, Jesús burbar emarga sunmakde, sogded:

\VS{4}“Sogmalo, bemar-gwensak sibad-wawaad dulatar-nikasunnad (100), bei wargwen yoggussunnad, sibad-wawaad-wargwen-yoggusad-aminaega, ¿nega-dulesulidganba sibad-wawaad dulabake-gakambe-gakabakebakad (99) obessulir be insae? Eye. Be obesale.

\VS{5}Be amisale, be-gukingi weligwar-ito be mesisaled.


\par }{\PP \VS{6}”Ar na negse be nonikile, be-aimarse, degi, be-neg-dikarba-mamaidse be-negse-dagega be gochaled, ega be sogdeled: ‘Anba be wergumarmo, an-sibad-wawaad-ani-yoggusad, an amisad.’


\par }{\PP \VS{7}”Degisoggu, an bega sogmar, ar dule-isgudiid-wargwen na e-isguedga bukib binsasar, gwagnonikir, nibneggi bur bule we-werguedba wergumaloed. We-dulabake-gakambe-gakabakebak-nuegandi (99), na e-isguedga bar-bukib-binsaed abesulid.”


\par }{\SH Mani-yoggusadgi Jesús sunmaksad
\par }
{\PP \VS{8}Jesús sogdebar: “Ar ome-wargwen, mani-gwaambe-nikad (10), ei gwagwen yoggusar, ¿gwallu ogassulir be insae? ¿Neg durwinagusar, mani-amiedse imaksasulir be insae? Eye. Mani-amiedse imaksale.


\par }{\PP \VS{9}”Ar mani amisale, na e-aimarse gologu, e-neg-dikarba-mamaidse gorbalogu, amarga sogdagodo: ‘Weligwar be anba itomarmo, ani-mani-yoggusad an amisad.’


\par }{\PP \VS{10}”An bemarga sogmardo: Deyobmodo, dule-wargwen na e-isgudiidga bukib binsasadba nugunonikir, Bab-Dummad-baliwiturmar, ber weligwar itodamalad.”


\par }{\SH Machi-wargwen e-babgi-bangusadgi Jesús sunmaksad
\par }
{\PP \VS{11}Jesús sogdebar: “Ibagwengine, dule-wargwen masmala warbo nikagusad.

\VS{12}Machi-bipigwad e-babga sokalid: ‘Baba, angadga-ibmar-yoedse-guoedi anga be udage.’ Degine, e-bab ibmar mimidsunnad.


\par }{\PP \VS{13}”A-ibagan-ichee-nasad-sorbali, machi-bipigwad bela na ibmar onmaksagu, dikasur yar-baidse nadsunnad. Agine, ibmar-nikadi bela obelosad, galagwensuli gaamakdii gualid.

\VS{14}Na mani-nikadi bela obelosgu, a-yargi ukud-dummad nagunonikid. Degisoggu, nue wilearsunnad.


\par }{\PP \VS{15}”Degi, machigwa a-yargi dule-wargwense arbaed-aminade gusad. Dule na e-nainuse ega sin-akwega machigwa-barmissunnad.

\VS{16}Dule machigwaga masgunned uksursoggu, na bela-bela ukudmaada-itogedbali, sin-mas-gunnedi gunbiguali gussunnad.


\par }{\PP \VS{17}”Degi, machigwa mag neg-itoargu sogded: ‘Ibibayobi an-bab-neggi an-babga-arbamaladdi masgunned bukidar-nika an insado. Andi wegi ukudba burgwedanikid.

\VS{18}Gannar an an-babse naergebodo, an ega sogdapoed: Baba, Bab-Dummadgi an dummad-nosad, degine, begi an dummad-nosbalid.

\VS{19}Degisoggu, bar be-machiga an guedsulid. Bega arbaed-wargwenga be an-imaksun.’

\VS{20}Machigwa gwichibin imaksad, na e-babse arsunnad.

\par }{\PP ”Machigwa amba dikasur daniki, bato e-bab daksabinned, na wile e-machi-dakdedbali, e-machi-abin abarmakded, ise-angaagwar e-machi-gadapid, degi, ei wagar udsunnad. 

\par }{\PP \VS{21}”E-machi na e-babga sogded: ‘Baba, Bab-Dummadgi an dummad-nosad, degi, begi an dummad-nosbalid. Degisoggu, bar an be-machiga guedsulid.’


\par }{\PP \VS{22}”Ar e-babdi e-maimarga sogded: ‘Bur mola-nued an-machiga be sedamar. Ega mor yomar, degi, argan-yoed ega googi yomarbalo, degine, sapat ega yomarbalo.

\VS{23}Moli-bebe-nikad-e-mimmi-wardummad sedamar, oburgwemar. A, anmar gunnoed, anmar iba-onomarsun.

\VS{24}Ar wede an-machi burgwisanad, emigindi gannar durgunonikid, yoggusanad, emigindi amilenonikid.’ Bela-dulemar, weligwar-ito nadmarsunnad.


\par }{\PP \VS{25}”Ar e-machi-dummaddi deun sapurba gudiid. Nonigua, neg-walikgusgu, garmar-gole itoalid, degine, dodonanai dakarbalid.

\VS{26}Machi-dummad ega-arbaed-wargwense gochagu, ese egichialid: ‘¿Igi-neg-gunai?’

\VS{27}Ega-arbaed sogded: ‘Be-urba gannar nonikid, bonisuli nonikid. A-ulale, Be-bab moli-bebe-nikad-e-mimmi-wardummad oburgwisad.’


\par }{\PP \VS{28}”Geb degi, machigwa sae-itoded, yapa negyaba dogegualid. Degisoggu, e-bab magaba noarsunnad, negyaba-dogega egi wilenaigusad.

\VS{29}Ar machigwadi e-bab-abin-imakdegu, sogded: ‘Emide birgabargus an bega arbadiid, uayasuli an bega gudisulid. Degite, gwen be angardi an-aimar-abargi iba-onogega sibad-bipisaar be ukdisulid.

\VS{30}Ar we-be-machidi bela omegan-gambasamaladgi bei ibmar bela obelosad. Emide nonigu, agardi moli-bebe-nikad-e-mimmi-wardummad be oburgwisad.’


\par }{\PP \VS{31}”Bab, machi-abin sogded: ‘Machi, be anba gudiguad, bela-an-ibmar begadid.

\VS{32}Ar emigindi, anmar werguega, iba-onoged nonikid. Ar we-be-urba burgwisayob gusad. Emigindi, gannar-durgusayob gunonikid. Yoggusanad, emigindi, gannar amilesad. Degisoggu, anmar werguergebed.’ ”




\par }\Chap{16}{\SH Sunnasur-arbaed-dulegi Jesús sunmaksad
\par }
{\PP \VerseOne{1}Jesús e-sapinganga sogdebalid: “Dule-wargwen mani-ibed, ega na e-ibmar-akwed nika gusad. Ibagwengine, mani-ibedga soglealid: ‘Dule-bega-ibmar-akwed be-ibmargi, degi, be-manigi dododiiye.’


\par }{\PP \VS{2}”Geb degi, mani-ibed ega-ibmar-akwedse gochasun, ega sogded: ‘¿Wede igi be gudisunna, an-manigi dododii an be-itodo? Anga-be-ibmar-dakdiid bela anga be nue sogdasun. Ar bar be anga ibmar-dakega guosulid.’


\par }{\PP \VS{3}”Geb degi, dule-ibmar-akwediid na dukin sokalid: ‘¿Wede ibi an bar saosunna? Ar an-dummadde an-ega-ibmar-dakdiid angi suesokalid. Sapurgi an arbaye soger, geg an gued. Wileganayob mani an egisye soger, an bingebalid.

\VS{4}An wisi igi an saoe, adi, angi arbaed sulesale, dulemar e-neggi an-abingamalagar.’


\par }{\PP \VS{5}”Degine, dule-ibmar-akwed dulemar-e-dummadgi-mani-ganimaladse gochagu, gebesailadga sogded: ‘¿Igi-mani an-dummadgi be ganiki?’

\VS{6}Abin-sogded: ‘Ibmar-gwallu bari-dulatar (100).’ Geb degi, dule-ibmar-akwed ega sogdemogad: ‘Mani-ganikid-garda be sue. Be sige, mani-ganikid-gardagi be narmake: Ibmar-gwallu bari-dulabo-gakambe (50) an ganiye.’


\par }{\PP \VS{7}”Geb a-sorba baidga sogdebalid: ‘Bedina, ¿igi-mani be ganimoga?’ Mani-ganikid, abin-sogded: ‘Madubur-gwagwaled-wilubsaleged-dulatar (100).’ Geb degi, dule-ibmar-akwed ega sogded: ‘Mani-ganikid-garda be sue. Madubur-wilubsaleged-dulabake (80) an ganiye be narmake.’


\par }{\PP \VS{8}”Geb degi, mani-ibed ega-ibmar-daked-nug odummosad, ar ade, we-ibmar-daked-isgana, nue-binsaed-nikaa ibmar imaksad. Ar ade, dulemar-Bab-Dummad-akudakmalad nue-binsaed-nikaa bur dulemar-gwallu-meegwadgi-nanadimaladba baigan-ebo igar imaked.”


\par }{\PP \VS{9}Jesús sogded: “Andi an bega sogsun: We-napneggi be mani-nikadgi, aimar-nuegan nikued be sae. Adi, be we-mani bega bergudele, yoedse geg-neg-berguedgi be-abingamalagar.


\par }{\PP \VS{10}”Ar ibmar-ichegwadgi be galakussulile, amba ibmar-ichesur bega uklesale, be galakuosurbardo. Ar ibmar-ichegwadgi be galakusale, amba ibmar-ichesulidgi be galakubalodo.

\VS{11}Ar we-napneggi ibmar-nika-guedse be galakusale, ¿ar doa begi bensuli bar guosunna we-ibmar-napiragwad nikuedgi? Bab-Dummad begi bengumogodo.

\VS{12}Ar ibmar-dulemar-baidgad be nued akwissulile, ¿ar doa ibmar bega ukosunna begadga guegar? Bab-Dummad bega ukosuli.


\par }{\PP \VS{13}”Mai-wargwensaar dummad-warbo geg nikued, ar ade, wargwen-sabguoed, baiddi isdar dakoed. Wargwenga nue-alamaknai guoed, baiddi mesagwar dakoed. Geg be Bab-Dummad-maiga gued, degi, geg be maniga mailenai gubalid, unnila wargwen bur bule be sabguoed.”


\par }{\PP \VS{14}We-ibmar bela Jesús-sogsadi, Fariseoʼmar itobukwa gusmarmogad, ar ade, amar unnila mani-nikuedginbi binsadii damalad. Amar Jesúsʼgi dodobukwa gusmalad, binsa be gordiiye.


\par }{\PP \VS{15}Geb degi, Jesús amarga sogdesun:

\par }{\PP —Ar bemardi dulemar-asabin na dukin na san ogannodimalad. Ar Bab-Dummaddi bemar-gwage wisid. Ar dulemarga ibmar-nuediddi, Bab-Dummad-asabindi, ibmar-isganad.


\par }{\SH Moisés-Igar-Maid, degi, Bab-Dummad-e-negdakmaid
\par }
{\PP \VS{16}Jesús sogdebar: “Moisés-Igar-Mesisadi, degi, Bab-Dummad-gayaburba-barsogmalad-sunmaksadi, Diigi-dule-oged-Juan-nonikidse egi sunmakledii gusad. Juan-nonikid-akale, Bab-Dummad-e-negdakmaid-gayaburba-nuedgi bemarga sunmaklenaid, degine, dulemar-bela-ase-dogbimalad dogbi gunanaid.


\par }{\PP \VS{17}”Ar bur-baisursunna we-napneg, degi, nibneg-naid, surgued. Moisés-Igar-Narmakar-Naid-e-bichugwad-bur-bipigwaddi gwen bipisaale ogwalegosurguoed.”


\par }{\SH Ome-metedgi-sunmaklenaid
\par }
{\R (Mateo 5:31-32; 19:1-12; Marcos 10:1-12)

\par }{\PP \VS{18}Jesús sogdebar: “Ar dule-wargwen ome-metele, ome-baid-nikusale, we-machered, ome-dikarba negsichigi yolediido. Ar doa-dule, ome-melleded-nikusale, we-dule, ome-dikarba negsichigi yoledimodo.”


\par }{\SH Jesús dule-mani-ibedgi, degi, Lázaroʼgi sunmaksad
\par }
{\PP \VS{19}Jesús sunmakdegu, sogded: “Dule-wargwen mani-ibed mai gusdo. A-dule, mor-gwalugiid, degi, mola-sibu-nuedbi yodaed, degine, bane-bane bur mas-nueganbi gundii daed.

\VS{20}Agi dule-wileged-wargwen, mani-egisdidaed gudigusmogad, Lázaroʼye-nugad. A-dulede, mani-ibed-yawagakgi yaa-sunnabi meremaidaed.

\VS{21}We-dule-wileged, mani-ibed-masgunned-mese-urba mas-durgan-batemaidgi immelegoeyob binsadii daed. Ar achumarse-bakale, e-yaa emanonidaed.


\par }{\PP \VS{22}”Ibagwengine, dule-wileged burgwisgu, baliwiturmar Abraham-maidse sesad. Dule-mani-ibed burgwismogu, neg-uanse digleapid.


\par }{\PP \VS{23}”Dule-mani-ibed odurdakleged-neggi nue-wilesii atakargu, Abraham dikasur-sii dakalid. Lázaro a-walik simogad.

\VS{24}Agi dule-mani-ibed binnasur gotegu, sogded: ‘Dad-Abraham, wile be wis an-dake, Lázaro be anga barmidage, adi, e-goo-dukugi dii wis eogogu, an-gwabindukugi nasikoed, ar andi wegi nue soo-sailagi wilesiid.’


\par }{\PP \VS{25}”Ar Abrahamʼdi abin-imakde, ega sogded: ‘Machi, be insae, be dula gudigusgu, ibmar-nuegan be nikusad, ar Lázaroʼdi wiledii gusad. Ar emigindi, Lázaro wegi wergusisunnad, bedi wegi wilesisundo.

\VS{26}Aginbali, neg-gullu-dummad anmar-abargi naid. Degisoggu, dulemar-obakbied bese geg obaked, degine, bemar anmarse geg obakmogad.’


\par }{\PP \VS{27}”Geb degi, dule-mani-ibed Abrahamʼga sogdesun: ‘Degirdina, dad-Abraham, an bese ise-wilegar egisdo. An-bab-negse Lázaro be barmide.

\VS{28}Ar ade, urbamar-walatar an nikad, adi, amar-owisogegar, mer adi, we-odurdakleged-negse dagegar.’

\VS{29}Abraham ega sogded: ‘Moisés-Igar-Mesisad, degi, Bab-Dummad-gayaburba-barsogmalad-sogsamalad narmakar nikmalad, ar a-sogedba damalargebed.’


\par }{\PP \VS{30}”Geb dule-mani-ibed abin-sogded: ‘Dad-Abraham, webi unnisuli. Ar dule-wargwen-burgwisad gannar-durgusale, an-urbamarga sunmaknaele, adi, na e-isgumaladga bukib binsasmalaled, e-daed gwagsamalaled.’


\par }{\PP \VS{31}”Ar Abrahamʼdi ega sogded: ‘Ar Moisés-Igar-Maidba, degi, Bab-Dummad-gayaburba-barsogmalad-garda-narmakar-maidba dasurmalad. Ar dule-burgwisad amba ega sunmaknaerbela itossurmalaled.’ ”




\par }\Chap{17}{\SH Isguedgi-aimar-oichoged, igar-buledid
\par }
{\R (Mateo 18:6-9; Marcos 9:42-48)

\par }{\PP \VerseOne{1}Jesús na e-sapinganga sogded: “Gwage-ichoged-igargandi danikosurdeeye gwen soglesulid. Ar dule gwage-ichogedga-gueddi, nue-wilegoed.

\VS{2}Ar dule we-mimmigan-anba-nanadimalad Bab-Dummadgi-isguega imakele, sabsur-odurdaklegoed. Akwamuu-dummad e-dukargi-nai demar-wilase melledoed, we-dule nue-dummad wilegoed, burgoed.


\par }{\PP \VS{3}”Degisoggu, be nue salakarmar. Ar be-gwenad begi nosale, ega be soge, nue be angi nos-itoleye. Ar be-gwenad nabir be-itosale, ar na gwagegi bukib binsasale, e-daed gwagsale, begi-nossuliyob be dakoed.

\VS{4}Ar be-gwenad ibagwen ilagugle (7) begi nosale, degi, ilagugle (7) bese gannar-gannar nonikile, bega sognonikile: ‘An-isgusadga an bukib binsaye, bar an deyob guosurye,’ begi nossuliyob be dakoed.”


\par }{\SH Jesús bensulid-igargi sunmaksad
\par }
{\PP \VS{5}Geb degi, Jesús-e-sapingan-bur-dummagan, Jesúsʼga sogdemar:

\par }{\PP —Dummad, gatik begi bensuli be anmar-imake.


\par }{\PP \VS{6}Geb Dummad-Jesús sogded:

\par }{\PP —Ar bemar mostaza-e-gwagyob wis bipii be angi bensurmalale, sunna we-Sicómoro-sapiga be sogsamalaled: ‘Wegi be gwichid be unge, demarse be diglenae.’ We-sapi bemar-sogedba imaksaled.


\par }{\SH Mai nued-arbaergebed
\par }
{\PP \VS{7}Jesús sogdebar: “Ar bemar be-mai-wargwen bega napa-imuega be nikadibe, igi, moli akwegardibe, sapurba-arbadii danikid-sorba, ¿ega be sogdimala?: ‘Be doge, mas-gunnega mesese be sigdage.’

\VS{8}¿Ar ega be sogdamarsursi? ‘Guakwaa be gudisae, masgunned be anga due, anga be mas dake. An-mas-gucha-sorba, an-gobsad-sorba, geb be mas gunmogoed, geb be gobmogoed.’


\par }{\PP \VS{9}”Ar degine, be-mai bega be-sogsadba ibmar-imaksadba, ¿dog-nuedye ega be sogdasi? Sulirgebed.

\VS{10}Ar amba bemar deyobmodo, ar bela bemarga Bab-Dummad-ibmar-sogsadba be ibmar imaksamalale, be sogmalodo: ‘Anmar mai-nued arbasurmaladye, ibmar-imakoye-anmarga-soglesadbi an imaksamaladdeeye.’ ”


\par }{\SH Jesús warambe (10) naibe-buna-yaa-maleged-nikmalad nudaksad
\par }
{\PP \VS{11}Jesús Jerusalénʼse nadapgu, Samaria, degi, Galilea, a-abargi nadap gusad.

\VS{12}Jesús neggwebur-bipise dognadapgu, machergan-warambe (10) naibe-buna-yaa-maleged-nikmalad egi noarmalad, dikasur egi ambikunonimalad.

\VS{13}Amar binnasur goted, sogdemalad:

\par }{\PP —¡Odurdaked-saila-Jesús, wile be anmar-dake!


\par }{\PP \VS{14}Jesús amar-dakdegu, amarga sogded:

\par }{\PP —Be namar, dule-irwa-Bab-Dummadse-gormaladga na be-san oyonamar, adi, amar bemarga sogmalagar bemar nugusmarye.

\par }{\PP Ar degi, dule-warambegwad (10) amba igarba dule-irwa-Bab-Dummadse-gormaladse nadapmargu, nugudmalad.


\par }{\PP \VS{15}E-ambe-gued-wargwen, nugus-itoargu, binnasur Bab-Dummad-nug ogannodani Jesúsʼse gannar nonikid.

\VS{16}Dule-nugusad yokorgi-sindigar e-wagar-napase-ebulegedse dulluu Jesús-mali-naba signonikid, geb Jesúsʼga sogdebalid:

\par }{\PP —Dog-nued, be an-nudaksagu.

\par }{\PP Dakargu, we-dulede, Samariaʼginedid.

\VS{17}Jesús sogded:

\par }{\PP —¿Ar warambe (10) nugusmarsursi? Emide, ¿bia walabakebakaddi (9) nade?

\VS{18}¿Na nugusmalad-ular, Bab-Dummad-nug-ogannomalagar gwen bilissurmala? ¿Unnila we-dule-ainebalidbi, Judíoʼsulid, Bab-Dummad-nug odummononide?


\par }{\PP \VS{19}A-dulega Jesús sogdesun:

\par }{\PP —Be gwisgu, nae. Nue-an-bensulidba be nugussun.


\par }{\SH Bab-Dummad-e-negdakmaid-danikoedgi sunmaklenaid
\par }
{\R (Mateo 24:36-41; Marcos 13:21-23)

\par }{\PP \VS{20}Fariseoʼmar Jesúsʼse egichialid:

\par }{\PP —¿Sana Bab-Dummad wegi negdakmai guoe?

\par }{\PP Jesús, abin-imakdegu, sogded:

\par }{\PP —Bab-Dummad-e-negdakmaid bemarse danikile, bemar owisogar gwen nonikosulid.

\VS{21}Degine, sogosurmarbalid: ‘Be dakena, wegi gudii,’ igi: ‘Weba gudii.’ Ar ade, Bab-Dummad-e-negdakmaid bemar-abargi gudiid.


\par }{\PP \VS{22}Jesús na e-sapinganga sogded:

\par }{\PP “Iba-nonikoed, ani Dule-Machi, an-iba-danikoedgi bemar gudii gubigudamaloenad. A-iba bemar gwen dakosurmalad.

\VS{23}Degine, bemarga sogdamaloed: ‘Be dakena, wegi Cristo gudii.’ Baigan bemarga sogdamarbaloed: ‘Weba Cristo gudii.’ Mer be daknamalo, degine, mer eba be nagumarbalo.


\par }{\PP \VS{24}”Ar igi mar-ibyed gadele, bela nibneg mee imakdedaed, deyobi ani Dule-Machi, an-danikoed-ibagi bela an-dakmaloed.

\VS{25}Ar gebe bina, ani Dule-Machi, nue wilegwelergebed, wegi dula-gudidimaladse mesagwar gugwelergebed.


\par }{\PP \VS{26}”Ar igi Noé-maigu gusa, deyob, ani Dule-Machi, an-gannar-danikoed-ibagangi gumogoed.


\par }{\PP \VS{27}”Noé-maigu, dulemar mas-gunnanai gusmalad, gobnanai, ome-nikunanai, na ga ome-uknanai gusmalad. Geb Noé ur-dummad-sobsad-yaba-dogsagu, dii muluded, geb degi, bela dulemar burgwisad.


\par }{\PP \VS{28}”Amba deyob Lot-maigu, gusbalid, mas-gunnanai, gobnanai, ibmar-baknanai, ibmar-uknanai, ibmar-dignanai, neg-sobnanai gusmalad.


\par }{\PP \VS{29}”Ar Lot, Sodoma-neggweburgi-noded-ibagi, nibneggi soo, degi, soo-olliled-azufre batisad. Geb degi, bela dulemar burgwisad.

\VS{30}Deyob Dule-Machi-danikoed-ibagi neg gumogoed.


\par }{\PP \VS{31}”Ar a-ibagi, dule-wargwen neg-uas-birgi siile, e-ibmar-nuegan negyaba-bukwadbina aidealir, mer sunaed imakoed, bur yog wakinnar imakoed. Ar dule-wargwen sapurba gudiile, amba mer e-negse gannar dagmogoed, bur yog wakinnar imakoed.

\VS{32}Be ebinsamalo, Lot-ome sorba-ataksagua, burgwisgusad.


\par }{\PP \VS{33}”Ar dule-wargwen anba-naid-ular burgwebisulir, e-san-burba ei yogguodo. Ar anba-naid-ular burgwenonikirdi, adi, na e-san-burba yogguosurdo.”


\par }{\PP \VS{34}Jesús sogdebar: “An bemarga sogmalad, a-mutikidgi na-ebo-dikarba gabmamaid, wargwen nibnegse seledoed, baiddi obelegoed.

\VS{35}Omegan-warbo na ibmar-gwag-nagnanaid, wargwen nibnegse seledoed, baiddi obelegoed.

\VS{36}Warbo sapurba na gudimalad, wargwen nibnegse seledoed, baiddi obelegoed.”


\par }{\PP \VS{37}E-sapingan Jesúsʼga sogdemar:

\par }{\PP —Dummad, ¿bia deyob guoe?

\par }{\PP Jesús, abin-sogded:

\par }{\PP —Ar bia san-burgwaled mai, agi mulamar danar-ambikunonidamalad. Debayobi dulemar mag dakmogoed, an gannar we-napnegse danikir.




\par }\Chap{18}{\SH Igar-naboged-isganagi Jesús sunmaksad
\par }
{\PP \VerseOne{1}Degi, Jesús na e-sapingan-odurdakega burbar sunmakded, amarga sogded: “Bab-Dummadse-goled nue-abeleged, melle be galakumalo.”

\VS{2}Jesús burbar sogdesun: “Ibagwengi, neggweburgi dule-igar-naboged maigusad. A-dulede, Bab-Dummad-gwen-dobsulid, degi, dulemargi gwen binsaed-nikaa dasurbalid.


\par }{\PP \VS{3}”A-neggweburgi mukwa-wargwen ei-sui-burgwisad gudigusmogad. A-mukwade, dule-igar-nabogedgi gannar-gannar alamaknaidaed, ega sognonidaed: ‘Dule-isdar-an-dakdiid-ebo anga igar-nabiroye.’

\VS{4}Gebe, dule-igar-naboged yapa mukwaga igar-naboge guargusad.

\par }{\PP ”A-undaradgine, dule-igar-naboged na ulubgi sokalid: ‘Bab-Dummad an dobsur-inigwele, degine, dulemargi-gwen-binsaed-nikaa an dasurbar-inigwele,

\VS{5}ar we-mukwa angi alamaknaigusoggu, ega igar an nabogoye. Ar degiile, abakalegi anse-nanagwichidba budar an dakalirye.’ ”


\par }{\PP \VS{6}Geb degi, Dummad-Jesús sogdebar: “Nue be itomalana, dule-igar-naboged-isganadaed-ibmar-sogsadi igi-sogsagusa.

\VS{7}Ar bemar insagu, Bab-Dummad na e-dulemar-susadi ese mutikidba, degine, ibginedba gordimaladga igar-napiragwad ¿imakosur be insae? Imakoe. ¿Bab-Dummad abgayala abinsaosur be insae? Eye.

\VS{8}An bega sogmar, Bab-Dummad abga e-sordamarga igar-napiragwad imakoed.

\par }{\PP ”Ar ani Dule-Machi, we-napnegse gannar danikir, ¿dulemar we-napneggi Bab-Dummadgi-bensurmalad-nika daknoniko be insae?”


\par }{\SH Fariseoʼgi, degi, dule-manigaedgi sunmaklesad
\par }
{\PP \VS{9}Ar dulemar, na dukin nuedye, baigandi isganaye, sogdimaladga, Jesús we-igar-burbar-maidgi-sunmaklegedgi sogded:

\VS{10}“Ibagwengine, machergan-warbo Bab-Dummadse-goled-negse nadmalad. Gwensak Fariseo, baiddina Roma-dummadga-manigaedgi-arbaed-dule.


\par }{\PP \VS{11}”Fariseo gwichi Bab-Dummadse gorgwichid, na dukin weyob soggwichid: ‘Bab-Dummad, dog-nuedye an bega soged, an dulemar-baidyob dasulid, an atursilisulid, igar-innikigwadbi aimarga an imaked, ome-dikarba an yoledisulid, degine, we-dule-Roma-dummadga-manigaedgi-arbaeddaedyob an dasulid.

\VS{12}Bab-Dummadse-golega itoged-irgwengi, ilabo an mas-gunsuli gudidaed, bela an mani-onoged-irba ambegi-gwensak (10\%) an ukdaed.’


\par }{\PP \VS{13}”Ar dule-Roma-dummadga-manigaedgi-arbaeddi Bab-Dummadse gorgwisgu, bannabaa gwichi, nonose-bakar, gwen onakbisur gwichid, na e-binasgar sarsogwichid, na soggwichid: ‘Bab-Dummad wile be an-dake, an dule-isgudiid-duled.’


\par }{\PP \VS{14}”Ani Jesús, an bega sogmar, ar we-dule Fariseoʼba bur gwage nugus-naddo.

\par }{\PP ”Ar ade, dule-wargwen na nug dummarbaa saele, a-dule, bur nug bipii guoed. Ar dule na nug bipii saerdi, adi, a-dule, bur nug odummolegoed.”


\par }{\SH Jesús mimmigangi nued binsasad
\par }
{\R (Mateo 19:13-15; Marcos 10:13-16)

\par }{\PP \VS{15}Degine, Jesúsʼse mimmigan-sedanigusmalad, Jesús ega ebugegar. Adi, Bab-Dummad nued mimmigangi binsaegar. Jesús-sapingan deyob dakarmargu, dulemar-mimmigan-senonimaladse uluarmalad.


\par }{\PP \VS{16}Ar Jesús e-sapinganse-gochagu, ega sogded:

\par }{\PP —Mer ese urwemar. Akarsuli, itoba mimmigan anse dagoed, mer be igar-gamar. Ar Bab-Dummad-e-negdakmaid we-mimmiganyob-damaladgadid.

\VS{17}Napira an bemarga sogmalad, ar dule-wargwen Bab-Dummad-e-negdakmaid mimmiganyob abingasulile, geg Bab-Dummad-e-negdakmaidse doged.


\par }{\SH Dule-mani-ibed Jesúsʼse nonikid
\par }
{\R (Mateo 19:16-30; Marcos 10:17-31)

\par }{\PP \VS{18}Dule-wargwen nue-nug-nikagwad Jesúsʼse nonikid, ese egisnonikid:

\par }{\PP —Odurdaked-saila-nued, burba-geg-bergued an abingaega, ¿ibi an imakergebe?


\par }{\PP \VS{19}Jesús, abin-sogded:

\par }{\PP —¿Ibiga dule-nuedye be anga soge? Dule-nued sulid, unnila Bab-Dummadbi wargwennaa dule-nued gued.

\VS{20}Bab-Dummad-Igar-Mesisad be wisid:

\par }{\QB ‘Melle be be-abirginsulid-ebo galagwensuli nanao.

\par }{\QB Melle be dule-oburgo.

\par }{\QB Melle be ibmar-atursao.

\par }{\QB Melle be gakansaar aimargi sunmako.

\par }{\QB Be-bab-nug-odummodii, degi, be-nan-nug-odummodii be nanamalo.’


\par }{\QR Éxodo 20:12-16; Deuteronomio 5:16-20

\par }{\PP \VS{21}Dule, abin-sogded:

\par }{\PP —Gusgu an sapingwagwad-akar bela we-Igarmar-Mamaidba an nanadiid.


\par }{\PP \VS{22}Jesús, weyob dule-ega-soge itosgu, ega sogded:

\par }{\PP —Ibmar-gwensak amba be napi. Bela ibmar-be-nikadi manigi be uknae, geb agi, mani wileganaga be mimioed. Geb degiir nibneggi ibmar-nued be nikuoed. Geb a-sorba, an-sapinga-guega anba be dagoed.


\par }{\PP \VS{23}Dule, weyob Jesús-ega-soge itosgu, nue-bukib binsaded. Ar ade, dulede nue-mani-ibedid. 

\par }{\PP \VS{24}Jesús, dule-nue-bukib-binsa-ito daksagu, sogded:

\par }{\PP —Ibiyobi dule-mani-ibganga Bab-Dummad-e-negdakmaidse-doged-igar dutusuli. Ar ade, dogdar maniginbi binsamalad.

\VS{25}Ar ade, bur moli-yargan-mureged iko-ibyagi bursursunna dogsaled. Ar dule-mani-ibeddi bur-beedse Bab-Dummad-e-negdakmaidse doged.


\par }{\PP \VS{26}Ar dulemar weyob Jesús-ibmar-soge-itosmalad, sogdemalad:

\par }{\PP —Ar degite, ¿doa nabir abonolegosunna?


\par }{\PP \VS{27}Jesús, dulemar-abin sogded:

\par }{\PP —Ar dulemargardi, ibmar-geg-guedi, Bab-Dummadgardi, bela ibmar guedbiid.


\par }{\PP \VS{28}Geb degi, Pedro, Jesúsʼga sogded:

\par }{\PP —¿Anmardina? Emide, wegi anmar ibmar-nikamalad bela an na obesmalad, adi, anmar beba naegar.


\par }{\PP \VS{29}Geb degi, Jesús, abin-sogded:

\par }{\PP —Napira an bemarga soged, ar dule Bab-Dummad-e-negdakmaid-ular,

\par }{\QB na e-ome-obesale,

\par }{\QB e-mimmigan-obesale,

\par }{\QB e-babgan-obesale,

\par }{\QB degine, e-neg obes-nadele,


\par }{\QC \VS{30}bur bule, we-napneggi ibmar-obesadba ibmar abingaoed.

\par }{\QC Degine, yoedse amba deyob burba-geg-bergued nikubaloed.


\par }{\SH Jesús, ilapaagus gannar e-burgoedgi sunmaksad
\par }
{\R (Mateo 20:17-19; Marcos 10:32-34)

\par }{\PP \VS{31}Jesús na e-sapingan-warambe-gakabogwad (12) bachikii sesgua, ega sogded: “Anmar Jerusalénʼse nadapid. Bab-Dummad-gayaburba-barsogmalad bela angi Dule-Machigi narmaksadba igargan anga guedsegad.


\par }{\PP \VS{32}”Ani Dule-Machi, Bab-Dummad-wissurmaladse uklegoed, amar angi dodomaloed, isdar angi sunmakmaloed, degi, angi wii-agmarbaloed.

\VS{33}Geb sabsur an-bibyosmalad-sorba, an-oburgwemaloed. Geb ibapaagwadgi gannar an durguoed.”


\par }{\PP \VS{34}Ar Jesús-e-sapingan-ambe-gakabogwad (12) Jesús-ega-ibmar-sogedi magasaila-itossurmalad. Aku-itosmalad, ibiga ega deyob soge.


\par }{\SH Jesús, Jericóʼgi dule-aku-ataked-nudaksad
\par }
{\R (Mateo 20:29-34; Marcos 10:46-52)

\par }{\PP \VS{35}Ibagwengine, Jesús Jericó-neggwebur-modanigua, deunni dule-ibyasulidi, igar-naba sii, mani egichii gusad.

\VS{36}Dule-aku-ataked dulemar-bukidar duurmaknadap itoargu, amarse egichided:

\par }{\PP —¿Igi neg-gunai?


\par }{\PP \VS{37}Ega sogdemalad:

\par }{\PP —Jesús-Nazaretʼgined nadapye.


\par }{\PP \VS{38}Geb degi, dule-aku-ataked binnasur goted, sogded:

\par }{\PP —Jesús, Rey-David-wagwa, ¡wile be an-dake!


\par }{\PP \VS{39}Dulemar-Jesús-iduar-nadapmalad dule-aku-atakedse uludmalad, adi, mer binnasur golegar. Ar dule-aku-ataked aka bur bule binnasur gorsigisad:

\par }{\PP —Rey-David-wagwa, ¡wile be an-dake!


\par }{\PP \VS{40}Geb degi, Jesús gwisgusgua, dule-aku-ataked ese sedagega imaksad. Dule-aku-ataked ese nonigu, Jesús ese egichialid,

\VS{41}ega sogded:

\par }{\PP —¿Ibu bega imakbi be an-abege?

\par }{\PP Dule-aku-ataked, Jesús-abin-sogded:

\par }{\PP —Dummad, magar-atak be an-imake.


\par }{\PP \VS{42}Jesús ega sogded:

\par }{\PP —Magar-atak be gusun. Be an-bengussursoggu, be nugusun.


\par }{\PP \VS{43}Geb degi, dule magar-atake gussunnad. Dule-nugusad Jesúsʼba nadapgu, Bab-Dummad-nug-ogannonadap gusad. Bela-dulemar dule-nugusad-daksamargu, Bab-Dummad-nug ogannodmarsunnad.




\par }\Chap{19}{\SH Zaqueo e-neggi Jesús-abingasad
\par }
{\PP \VerseOne{1}Jericó-neggweburse Jesús modapgu, a-neggweburgi nadap gusad.

\VS{2}Agi dakleargu, machered-wargwen, Zaqueoʼye-nugad, mai-gusad. Zaqueo dakleargu, dulemar-Roma-dummadga-manigaedgi-arbamalad-e-dummadid, degine, dule-mani-ibedbalid.

\VS{3}A-dulede, Jesús-dakbigualid, wede Jesús doasunye. Ar Jesúsʼba-dulemar-nadapmalad bukidarsoggu, Zaqueo geg Jesús-dake-gualid, ar ade, Zaqueo dule-matukwagwad.

\VS{4}Zaqueo, Jesús-dakegala aimar-idu gwae abarmakde gusad, adi, sapi-Sicómoroʼgi nakwegar, ar ade, Jesús a-igargi nasoed.


\par }{\PP \VS{5}Jesús a-sapi-gwichid mosgua, niba atakded, geb Zaqueoʼga sogded:

\par }{\PP —Zaqueo, gwae be dage, aidedage. Ar ade, emi-ibagi an be-neggi obunnogergebed. 

\par }{\PP \VS{6}Geb degi, Zaqueo gwae-gwae aidesad. Zaqueo weligwar na e-neggi Jesús-abingasad.

\VS{7}Dulemar daksamargu, Jesús, Zaqueo-negse dogsa, bela sunmakedbi-guarmalad, sogdemalad: “Jesús dule-isgudiid-negse dogsaye.”


\par }{\PP \VS{8}Geb degi, Zaqueo gwisgusgu, Jesúsʼga sogded:

\par }{\PP —Dummad, emide, wegi an-ibmar an-na-nikadi, negabar dule-wileganaga an ukoed. Ar dule-gwensak-ibe an ibmar-atursasale, an ega ilabake bur-melu ukoed.


\par }{\PP \VS{9}Jesús, abin-sogded:

\par }{\PP —Emi-iba, we-neg-yaginmaladga isguedgi-abonoleged nonisun. Ar ade, we-dule, Abraham-e-wagwamogad.

\VS{10}Ar ade, ani Dule-Machi, dulemar-yoggusmalad-amiega nonikid, degi, dulemar-isguedgi-gudiid-abonogega nonikid.


\par }{\SH Mani-igargi Jesús sunmaksad
\par }
{\R (Mateo 25:14-30)

\par }{\PP \VS{11}Jesús Jerusalén-neggwebur-walik gudisoggu, dulemar Bab-Dummad-e-negdakmaid bato emarse oyolesokarye bimalanad. A-ular, Jesús dulemar-e-itosimaladga

\VS{12}burbar sunmakedgi sogded:

\par }{\PP “Dule-wargwen, nue-nug-nikadi, dikasuli yar-baidse reyga-nugsalegega nade gusad. A-dulede, gannar-danibaloye sogsa naded.


\par }{\PP \VS{13}”A-dulede, nasokargu, ega-arbamalad-warambegwadse (10) gochad. Amarga mani-ichesur-uksagu, sogded: ‘An gannar dagedse, we-manigine be anga e-gaka onomalo.’


\par }{\PP \VS{14}”Ar e-neggweburginmalad dule-reyga-guoed isdar-dakmarsoggu, naded-sorba dulemar-barmisad, dummaganga sogegar: ‘We-dule anmar-reyga-guega anmar abesurye.’


\par }{\PP \VS{15}”Degi-inigwele, we-dulede reyga nugsalesad. Geb gannar e-yarse nonigua, e-maiganga-mani-uksadse gochad, adi, amarse egisega mani igi imaksamarye.


\par }{\PP \VS{16}”Mai-gebesailad nonigu, reyga sognonikid: ‘Dummad, be-mani. An bega e-gaka ambe (10) an onosbalid.’


\par }{\PP \VS{17}”Dummad ega sogdesun: ‘Nued, be, mai-nued. Ar ibmar-ichegwadgi be nued arbassoggu, neggwebur-gwaambedgi (10) dummadga be guo.’


\par }{\PP \VS{18}”Mai-baid reyse nonimogu, ega sognonikid: ‘Dummad, be-mani. An bega e-gaka gwaatar onosbalid.’


\par }{\PP \VS{19}”Dummad we-maiga amba deyob sogdebalid: ‘Neggwebur-gwaataledgi dummadga be gumogo.’


\par }{\PP \VS{20}”Mai-baid nonibargu, reyga sognonikid: ‘Dummad, wegi an bega be-mani sedani, muswegi an bega nue-sabosad.

\VS{21}Ar an be-dobgusad, ar bede dule-yaisurdaed-duled. Ar be ibmar-urbissulidi be sudaed, ibmar-be-digsasulid be weedaed.’


\par }{\PP \VS{22}”Geb degi, rey a-maiga sogdesun: ‘Be mai-isgana, na be-ibmar-sogsadba an bega sogsun. Ar be wisinad an dule-yaisurdaed-duled, an-ibmar-urbissulid an sudaed, an-ibmar-digsasulid an weedaed.

\VS{23}¿Ar ibiga degite, mani-urbileged-neggi be mani urbiapsuli? Adi, gannar an nonikogu, e-gaka-nosad an sunonikoenad.’


\par }{\PP \VS{24}”Ar rey dulemar-bukmaladga sogdesun: ‘We-dule-mani-ukdanikid e-annik be sumar, dule-mani-ambe-onosadga (10) be ukmar.’


\par }{\PP \VS{25}”Dulemar, rey-abin sogdemalad: ‘Dummad, ar we-dule mani-ambe (10) bato nikad.’


\par }{\PP \VS{26}”E-dummad, amar-abin sogded: ‘Ar dulemar-bela-ibmar-nikmalad aga bur napi uklegoed. Ar dule-ibmar-suliddi, amba ar ibu wis nika, ei bur sulegoed.


\par }{\PP \VS{27}” ’Deginbali, isdar-an-dakmalad, egi-dummadga-gubisur an-abesmaladi, anse be sedamar, an-asabin amar-e-dukar be egwanmalo.’ ”


\par }{\MS 6. JESÚS, JERUSALÉNʼGI GUDIGUSAD

\par }{\MR (19:28–21:38)

\par }{\SH Jesús, Jerusalénʼgi reyyob dogsad
\par }
{\R (Mateo 21:1-11; Marcos 11:1-11; Juan 12:12-19)

\par }{\PP \VS{28}Jesús weyob ibmar-sogsad-sorba, Jerusalénʼse e-sapingan-idumai gusad.

\VS{29}Jesús, Betfagé-neggweburse, degine, Betania-neggweburse modanigu, Olivos-yar-innikgusgu, Jesús e-sapingan-warbo barmisad.

\VS{30}Amarga sogsad:

\par }{\PP —Anmar-asabin neggwebur-bipigwad-siidse be namar. A-neggweburgi bemar dogdapmalar, moli-bipi-uayasuid, dule-egi-yoo-gwen-siged, be-idu atinnar-nai bemar dakdapoed. Be esikmalo, geb degi, be anse sedamalo.

\VS{31}Ar dule-wargwen bemarse egichialile: ‘¿Ibiga bemar moli-bipi-uayasuid esiknai?’ Ega bemar weyob sogmaloed: ‘Ar Dummad we-molibina soged.’


\par }{\PP \VS{32}Jesús-e-sapingan-warbogwad nadmargu, igi-Jesús-ega-ibmar-sogsa deyob dakdapmalad.

\VS{33}Jesús-sapingan moli-bipi-uayasuid esiknanaigu, e-ibmala ega sokarmalad:

\par }{\PP —¿Ibiga moli-bipi-uayasuid bemar esiknai?


\par }{\PP \VS{34}Abin sogdemalad:

\par }{\PP —Ar Dummad moli-bipi-uayasuidbina soged.


\par }{\PP \VS{35}Jesús-sapingan moli-bipi-uayasuid Jesúsʼse senonimarsunnad. Geb degi, moli-bipi-birgi na e-mormar ogichamalad. Geb a-birgi, Jesús-onakwismalad.

\VS{36}Jesús, Jerusalénʼse nadapgu, e-iduar igargi dulemar mor ogitemalad.

\VS{37}Olivos-yar-aidemaid-walikgusgu, bela bukidar dulemar-Jesúsʼba-nanaimalad, weligwar itodmalad, bela ibmar-dakledisulid-daksamaladba, binnasur Bab-Dummad-nug ogannodmalad,

\VS{38}sogdemalad:

\par }{\Q “We, rey Bab-Dummad-nuggi danikid,

\par }{\QB bela ega ibnuedga gusun.

\par }{\Q Nibneggi bogidikid gusun,

\par }{\QB degi, nibneggine Bab-Dummad-nug odummomarsun.”


\par }{\QR Salmo 118:26

\par }{\PP \VS{39}Abala Fariseoʼmar dulemar-bukidarad-abargi gudimarmogadi Jesúsʼga sokarmalad:

\par }{\PP —Odurdaked-saila, beba-nanaimaladse be urwe, mer deyob sogmarye.


\par }{\PP \VS{40}Jesús, weyob amar-abin sogded:

\par }{\PP —An bega sogmar, ar wemar bogiledele, an-nug-odummomalaga akwamar oimakarmalaled.


\par }{\PP \VS{41}Jesús Jerusalén-neggwebur-mosgu, Jerusalén-neggwebur-dakdegu, ega boded,

\VS{42}sogded: “¡Bitigi emi-ibagi be wisgusana gadin! Igi bogidiki be ambikusmalale. Ar emigindi, begi odukuar nagusad, adi, mer be magar itomalagar.


\par }{\PP \VS{43}”Ar ibagan begi danikoed, be-isdarmalad be-ebilis napa gwisnonikoed, be-ebilis ambikunonikogu, geb degi, bela begi gwichigudamaloed.

\VS{44}Degi, geb napagi be-omukumaloed, be-dulamar-oburgwemaloed, degine, akwamar be-birgi-bubukwad bar be-birgi ambikuosurmalad. Bab-Dummad be-abonogega bese-atakleapid-iba aku be daksad-ular, deyob be guoed.”


\par }{\SH Jesús, Bab-Dummadse-goled-neggi ibmar-ukbukmalad-onosad
\par }
{\R (Mateo 21:12-17; Marcos 11:15-19; Juan 2:13-22)

\par }{\PP \VS{45}Jesús, Bab-Dummadse-goled-negse dogdapgu, dulemar-agi-ibmar-baknanaid, degi, ibmar-ukbukmalad sabsur onisad.

\VS{46}Jesús amarga sogded:

\par }{\PP —Bab-Dummad-Gardagi narmakar naid:

\par }{\Q ‘Bab-Dummad soged: An-nega, anse-goled-negad.’

\par }{\QR Isaías 56:7

\par }{\MM ”Ar emigindi, bemardi atursamalad-negga imaksamalad.”


\par }{\PP \VS{47}Jesús bane-bane Bab-Dummadse-goled-neggi Bab-Dummad-igargi dulemar-odurdakdii gusad. Ar dule-irwa-Bab-Dummadse-gormalad-e-dummagandi, Garda-Narmaked-Dulemardi, degi, dule-dummagan-neggweburgi-negsemamaiddi, Jesús-oburgwebigusmalad.

\VS{48}Ar amar geg Jesús-oakalogusmalad, ar ade, bela dulemar Jesús-nue-itobukwadamalad.




\par }\Chap{20}{\SH Jesús doa-nuggi ibmar-imake
\par }
{\R (Mateo 21:23-27; Marcos 11:27-33)

\par }{\PP \VerseOne{1}Ibagwengine, Jesús Bab-Dummadse-goled-neggi dulemar-odurdaksigu, degine, Bab-Dummad-Gayaburba-Nuedgi-sunmaksigu, dule-irwa-Bab-Dummadse-gormalad-e-dummagan, Garda-Narmaked-Dulemar, degine, Judíoʼmar-girmar-dummagan Jesúsʼse nonimalad.

\VS{2}Amar Jesúsʼga sognonimalad:

\par }{\PP —Be anmarga soge: ¿Doa-nuggine wede be we-ibmar imakdii? We deyob be ibmar imakega, ¿ar doa bega gangued uksasunna?


\par }{\PP \VS{3}Jesús, abin-sogded:

\par }{\PP —An bemarse ibmar-soggwen an egismogodo. Bemar anga sogmalana:

\VS{4}Bab-Dummad-diigi-ogleged-igar imakega, ¿doa Diigi-dule-oged-Juan-barmiar be insae? ¿Bab-Dummad barmiali, igi, dulemar barmiali? Anga be sogmalana.


\par }{\PP \VS{5}Degi, Judío-dummagan muchub-muchub na sogdemalad: “Bab-Dummad barmiarye anmar sogmalale, anmarga sogdagoed: ‘Degite, ¿ibiga bemar Diigi-dule-oged-Juan-bengusmarsunna?’

\VS{6}Dulemar barmiarye anmar sogbalile, dulemar bela akwagi anmar-makmaloed. Ar ade, bela nue sogmalad, ‘Diigi-dule-oged-Juan, Bab-Dummad-gayaburba-barsoged-sunnadye.’ ”


\par }{\PP \VS{7}Degisoggu, Judío-dummagan, Jesús-abin sogdemarsun:

\par }{\PP —Anmar wissurmala, doa Diigi-dule-oged-Juan-barmiali.


\par }{\PP \VS{8}Degi, Jesús, abin-imakdemosun:

\par }{\PP —An bemarga sogosurmarmodo, wede doa-nuggi we-ibmar an imakdiiye.


\par }{\SH Dule-arbamalad-isganagi Jesús sunmaksad
\par }
{\R (Mateo 21:33-46; Marcos 12:1-12)

\par }{\PP \VS{9}Geb degi, Jesús dulemarga burbar-sunmaklegedgi sunmakdesun, sogded: “Ibagwengi, dule-wargwen nainugi uva digsado. Nainu-ibed dulemar-arbamaladga na e-nainu urmaksado. Geb degi, nainu-ibeddi undar na yoggunaded.


\par }{\PP \VS{10}”Uva-weed-ibagan-mosgu, nainu-ibed na e-mai nainugi-arbamaladse barmialid. Adi, uva-na-egadid abala suegar. Ar nainugi-arbamaladdi nainu-ibed-e-mai ese nonigu, sabsur sarsosmalad. Geb degi, unnila arganagwabi gannar barmismalad.


\par }{\PP \VS{11}”Geb degi, nainu-ibed e-mai-baid-barmiarbalid. Ar we-mai sabsur sarsosmarbalid, degi, sabsur-wiosmarbalid. Geb degi, unnila arganagwabi barmismalad.

\VS{12}Degi, nainu-ibed irbaagi gannar na e-mai-baid barmiarbalid. Ar dulemar-nainugi-arbamalad we-mai nue-naibi imaksamarbargu, nainu-dikarba metemalad.


\par }{\PP \VS{13}”Geb degi, nainu-ibed sokarsunnad: ‘¿Emide, igi an saosunna? An-machi na nue-sabedi an barmidodo. Ar an-machi-dakdamalogu, adi, egi-binsaed-nikaadamaladba gwen oakalogosurmarsua.’


\par }{\PP \VS{14}”Ar nainugi-arbamalad, nainu-ibed-machi dani dakarmargu, na ega sogdemalad: ‘We-dule-danikidi e-bab-burgwisar, nainu bela egadbi guoed. Degisoggu, anmar we-machi-oburgwemarsun, adi, nainu anmargadga guegar.’

\VS{15}Machigwa-gasmargu, nainu-dikarba metemalad, geb degi, oburgwismarsunnad.”

\par }{\PP Jesús dulemar-e-itobukmaladga sogded: “¿Degite, nainu-ibed, igi dulemar-nainugi-arbamalad-imaknoniko be insae?

\VS{16}Nonikogu, dulemar-nainugi-arbamalad-oburgwenonikoed. Geb degi, dule-baiganga na e-nainu urmaknonikoed.”

\par }{\PP Ar weyob Jesús ibmar soge itosmargu, sogdemalad:

\par }{\PP —Bab-Dummad mer deyob anmar-imakena gadin.


\par }{\PP \VS{17}Jesús, nuu Judío-dummagan-dakdegu, amarga sogded:

\par }{\PP —Bab-Dummad-Gardagi narmakar naid:

\par }{\Q ‘Akwa dule-neg-sobmaladse-oballesadi, neg-sobleged-e-akwasailaga gunonikid.’

\par }{\QR Salmo 118:22

\par }{\PP ”¿Wede ibi obarsunna?

\VS{18}Ar we-akwa-nuedgi dule argwachale, we-dule, ese bibisgoed. Ar we-akwa dulegi argwachardi, we-dule ese ubigwar guoed.”


\par }{\PP \VS{19}Dule-irwa-Bab-Dummadse-gormalad-e-dummagan, degine, Garda-Narmaked-Dulemar, magar-itosmalad, Jesús we-ibmar-burbar-sogsadi yamo emarga sognaid. Degisoggu, Jesús-gabi guarmalanad. Degi-inigwele, dummagan dulemar-dobedba Jesús-gassurmalad.


\par }{\SH Roma-dummadga-mani-galeged-igargi sunmaklesad
\par }
{\R (Mateo 22:15-22; Marcos 12:13-17)

\par }{\PP \VS{20}Judío-dummagan yamo-Jesús-argaega dulemar-barmisad. Amar yamo dule-nuedyob na imakarmalad, adi, Jesús ibmar-noar-sunmakedgi gamalagar. Jesús ibmar-noar-sogele, dummad-negdakmaidga-ukmalaga gamaloed. Adi, Jesúsʼga igar-itogegar.


\par }{\PP \VS{21}Yamo-Jesús-argamaladi Jesúsʼse egichiarmalad, ega sogdemalad:

\par }{\PP —Odurdaked-saila, anmar be-wisdo, be innikigwadba ibmar soged, degi, innikigwadba be ibmar odurdakbalid. Degine, bedi dulemar emarbi be daked, ar ade, Bab-Dummad-Igar-Maidgi napiragwadba be dulemar-odurdakdiid.

\VS{22}Emide, anmar bese egisdo, Roma-dummad-Césarʼye-nugad-bennuked, ¿wede igar-nuedi? ¿Anmar bennukoe, igi, bennukosuli? ¿Igi be sogmosunna?


\par }{\PP \VS{23}Ar Jesúsʼdi wemar-yamo-e-yardakdanikid mag daksoggu, amarga sogded:

\par }{\PP —¿Ar ibiga bemar yamo an-wilubdakdanimala?

\VS{24}Mani be anga oyogena.

\par }{\PP Jesúsʼse mani oyosmargu, Jesús sogded:

\par }{\PP —¿Ar wede we-manigi doa-wagar-wilub sisunna, degine, doa-nug narmakar-naibarsunna?

\par }{\PP Jesús-abin sogdemalad:

\par }{\PP —Roma-Dummad-César-wagar-wilub sii, degine, a-nug narmakar naibali.


\par }{\PP \VS{25}Geb degi, Jesús, abin-imakdemosunnad:

\par }{\PP —Ar ibmar, Césarʼgadir, Césarʼba be ibsamardo. Ar ibmar Bab-Dummadgadirdi, Bab-Dummadba be ibsamardo.


\par }{\PP \VS{26}Ar we-dulemar Jesús-sunmakedgi dulemar-asabin geg Jesús-yardakgusmalad. Ar bur bule geger dakdemalad igi Jesús e-abin imaksad. Degisoggu, gwen bar-akar ega sogsasurmalad.


\par }{\SH Saduceoʼmar gannar-durgued-igar Jesúsʼse egichisad
\par }
{\R (Mateo 22:23-33; Marcos 12:18-27)

\par }{\PP \VS{27}Geb degi, Saduceoʼmar Jesúsʼse nonimarmogad. Amarde sogmalad, “Dule burgwisale, gannar geg bar durguye.” Agala, Saduceoʼmar Jesúsʼse we-igar egichiarmalad,

\VS{28}ega sogdemalad:

\par }{\PP “Odurdaked-saila, Moisés anmarga Bab-Dummad-Gardagi narmakar obesad:

\par }{\Q ‘Ia mimmi-nikussuli ome-idu burgwisale, e-urba a-ome-nikuoye,

\par }{\QB adi, e-iaga anagan-urbegar.’


\par }{\QR Deuteronomio 25:5

\par }{\PP \VS{29}”Dakargu, machimala gwenadgan-walagugle-gumaladi (7) weyob gusdo. Ia-dummad ome-nikusgu, anagan-urbissuli burgwisad.

\VS{30}A-sorbalid, a-ome-nikunonimogu, amba e-iayob mimmi-nikussuli burgwismogad.

\VS{31}Geb degi, a-sorbalid, amba a-ome-nikunonimogad. Deyob bela e-walagugled (7) a-ome-nikusmaladbiid, anagan-gwen-obessuli bela burgwismalad.

\VS{32}Geb a-sorba ome burgwismosunnad.


\par }{\PP \VS{33}”Ar dule-gannar-durguoed-iba nonikile, a-omede, ¿doa-omega guosunna, ar bela na e-gugle-nikusmaladbiid (7)?”


\par }{\PP \VS{34}Geb degi, Jesús, Saduceoʼmar-abin-imakdegu, sogded:

\par }{\PP “Dulemar we-napneggi, na ome nikumalad, degi, sui-na-nikudamalad.

\VS{35}Ar dulemar-nabir-Bab-Dummad-negse-dogmaloeddi, degi, gannar-durgumaloeddi, gannar ome-nikunai, degi, sui-nikunai guosurmalad.

\VS{36}Ar ade, we-dulemar bar burgosurmalad. Amar baliwiturmaryob gunonimaloed, Bab-mimmiganga gumaloed.


\par }{\PP \VS{37}”Ar burgwismalad-gannar-durguoye-soglegedi, Moisés anmarga oyosmogad. Deun sapi-bula-gummakmai-daksadgi narmaksagu, Bab-Dummadgi sogsagusad, Bab-Dummadi Abraham-e-Bab-Dummadye, Isaac-e-Bab-Dummadye, degine, Jacob-e-Bab-Dummadye. Degisoggu, Moisés anmarga oyodo, dule-burgwismalad gannar durguoye.

\VS{38}Ar ade, Bab-Dummad, dulemar-burgwarmalad-e-Bab-Dummadsulid. Bab-Dummad, dulemar-dula-gudidimalad-e-Bab-Dummadid. Ar Abraham, Isaac, degi, Jacob burgwismar-inigwele, Bab-Dummadgardi amba we-dulemar dula gudidimalad.”


\par }{\PP \VS{39}Abala Garda-Narmaked-Dulemar Jesúsʼga sogdemalad:

\par }{\PP —Odurdaked-saila, nue imas be sogsado.


\par }{\PP \VS{40}A-sorbali, dulemar gwen bar Jesúsʼse ibmar-egisbi ito nadsurmalad.


\par }{\SH ¿Wede Cristo doa-wagwasunna?
\par }
{\R (Mateo 22:41-46; Marcos 12:35-37)

\par }{\PP \VS{41}Geb degi, Jesús Judío-dummaganga sogded: “¿Degite, ibiga sogmarsunna, we-Cristo, Rey-David-wagwaye?

\VS{42}Ar David-sunnad soged, Namakleged-Gardagi:

\par }{\Q ‘Bab-Dummad an-Dummadga sogsad: An-argan-nuedsik be sige,


\par }{\QB \VS{43}be-isdarmalad an bela ogalakuedse be sige.’ ”


\par }{\QR Salmo 110:1

\par }{\PP \VS{44}“Ar David, Cristoʼga soged, be an-Dummadye. Degite, ¿Igi-e-wagwaga Cristoʼde gubarsunnoe?”


\par }{\SH Jesús, Garda-Narmaked-Dulemargi sunmaksad
\par }
{\R (Mateo 23:1-36; Marcos 12:38-40; Lucas 11:37-54)

\par }{\PP \VS{45}Bela dulemar Jesús-itobukwadgi, Jesús na e-sapinganga sogded:

\VS{46}“Garda-Narmaked-Dulemargi nue salakarmar, mer amaryob be damalo. Ar amardi mor oyaarmakdiir na yeer itodamalad, degine, dulemar bela ese ibmar-ukleged-neggi goledbimalale, yeer itodamarbalid. Amardi Judíoʼmar-onmakedneggi dule-dummagan-gan-sigedginbi sigbidamalad, degine, ibagi mas-gullealir, dummagan-gan-sigedginbi sigbidamarbalid.


\par }{\PP \VS{47}”We-Garda-Narmaked-Dulemar yamo-yardakar ammormar-ei-sui-burgwismalad-ibe neg atursadamalad, degine, dulemar yeer e-dakegala yamo suitii Bab-Dummadse-gorgwisdamalad. Ar we-Garda-Narmaked-Dulemar deyob damaladba bur bule dule-baiganba sabsur-odurdaklemaloed.”




\par }\Chap{21}{\SH Mukwa-wileged, Bab-Dummadga-mani-uksad
\par }
{\R (Marcos 12:41-44)

\par }{\PP \VerseOne{1}Jesús Bab-Dummadse-goled-neggi sigua, daksigusad, dule-mani-ibgan mani-urbed-ulu-yagi Bab-Dummadga mani urbenonidamalad.

\VS{2}Degi, mukwa-wileged-wargwen, ei-sui-burgwisad, mani-esnon-gwabo egwachamogad, daksabalid.

\VS{3}Jesús sogded:

\par }{\PP —Napira an bemarga soged, we-mukwa-wileged, ei-sui-burgwisad, we bur bule dulemar-baiganba mani uksad.

\VS{4}Ar baigan Bab-Dummadga-mani-uksaddi, gwabgusad uksamalad. We-mukwadi e-wilesaa-gudiidgine, belagwapa e-mani-bukwad uknonikid.


\par }{\SH Bab-Dummadse-goled-neg-ayaroedgi Jesús sunmaksad
\par }
{\R (Mateo 24:1-2; Marcos 13:1-2)

\par }{\PP \VS{5}Bab-Dummadse-goled-neg-sobaledgi dulemar sunmakbukmalad, e-akwamar yeerdakleye, degine, dulemar a-neg-yeerdaklegega-ibmar-uksamalad yeerdaklebarye. Agi, Jesús sogded:


\par }{\PP \VS{6}—Ar bemar weyob we-negdakedi, ibagan nonikoed, bipisaale akwa-gwagwensaar birgi-birgi bar sigosulid, bela ayaroed.


\par }{\SH Napaneg-bergued-iduar-neg-guoedgi Jesús sunmaksad
\par }
{\R (Mateo 24:3-28; Marcos 13:3-23)

\par }{\PP \VS{7}Jesús-sapingan, Jesúsʼse egichiarmalad:

\par }{\PP —Odurdaked-saila, ¿sana degite, Bab-Dummadse-goled-neg ayarosunna? We-ibagan-mosar, ¿igi-neg-gudagosunna?


\par }{\PP \VS{8}Geb degi, Jesús sogded: “Nue salakarmar, mer dulemarse yardaklemalo. Ar bukidar yamo anyob imaknonimaloed, sognonimaloed: ‘Ani an Cristo, Bab-Dummad-dule-wargwen-barmidagoye-sogsad-duleye.’ Degine, sognonimarbaloed: ‘Neg nue-dukumossunye.’ Degi-inigwele, mer eba be nagumalo.


\par }{\PP \VS{9}”Bila-onogedginbi neg-naguar be itodamaloed, degi, neg-urwedgibi naguar be itodamarbaloed. Deyob neg-gualile, mer be dobgumalo. Ar we-ibmarmar-inse guergebed, degi-inigwele, neg bato emiskwaa berguodeeye soglesulid.”


\par }{\PP \VS{10}Geb degi, Jesús amarga sogdebar: “Dulemar-yar-baid-baidgi-bukmalad na bila ononanai gudamaloed, degi, reymar na muchub-muchub egi yolenanai gudamarbaloed.

\VS{11}Degine, negabandur-dummagan nagumai gudagoed. Yar-baid-baidgi ukud-dummad, degi, uellemalad-bukidar-ainimai gudabaloed. Dobed-dummad nagumai, degine, nibneggi ibmarmar-wilubgan-dakledisulid-dummagan oyolemai gudagoed.


\par }{\PP \VS{12}”Ar bela we-ibagan-bulegan-iduale, dulemar bemar-baregindamaloed, bemar-gamaloed, degine, Judíoʼmar-onmakednegse bemar-sedmaloed, esgaryagi bemar-metemaloed. Ar bemar, an-sapinganga gumalad-ulale, reymar-asabin, degi, dummagan-negdakmamaid-asabin bemar-sedmaloed.


\par }{\PP \VS{13}”Ar deyob ibmarmar-guoedi, adi, bemar angi sunmakegalad.

\VS{14}Degisoggu, mer bai-itomalo, mer be binsamalo, an na san bendakegala, ¿igi an sogodibeye?

\VS{15}Ar ani an bega binsaed-nued ukoed igi be sogoe. Bela dulemar-begi-gwisgudimalad begi obinosurmalad, ar ade, geg be-abinsae gumaloed.


\par }{\PP \VS{16}”Ar be-babganse-bakar, be-ukmaloed, be-iamar, be-urbamar, be-gwenadgan, be-aimar, dummaganga be-ukmaloed, degine, gwen-gwen bemar oburgwilemaloed.

\VS{17}Be an-sapinganga-gumalad-ulale, bela-dulemar isdar be-dakmaloed.

\VS{18}Ar degi-inigwele, be sailagia-wargwensaar bei gwen yogguosulid.

\VS{19}Ar bemar galakusulile, be abonolemaloed.


\par }{\PP \VS{20}”Ar bemar dakalir, sorda-bila-onomalad Jerusalén-ebiris bukwa, be wismardo, we-Jerusalén-neggwebur-bibisged-ibagan warmaknoniki.

\VS{21}Degisoggu, a-ibagi, Judeaʼgi be gudiile, yalaganba be wakinno. Bemar-Jerusalén-neggwebur-abargi-gudiile, be nomalo, degine, bemar-sapurba-gudimalale, mer bar neggweburse dagmalo.


\par }{\PP \VS{22}”Ar a-ibagangine, Bab-Dummadi dulemar-e-sogedba-nanadisurmalad sabsur-odurdakoed. Ar igi Bab-Dummad-Gardagi-narmakar-nai, deyobi guoed.

\VS{23}Degine, a-ibagangine, ammormar-gurgin-nikagudimalad, degi, mimmigan-gwaru-sedimalad, nue-wilemaloed. Ar ade, a-ibagangi we-napneggi ibagan-nunmak-itoleged naiguoed. Degine, Bab-Dummad we-dulemargi nue-odurdaked-dummad nasikoed.


\par }{\PP \VS{24}”Degine, dulemar es-suidgi-ewarar burgwemaloed. Deginbali, galesmalad bela neggwebur-bamaladse seledmaloed. Degine, dule-Judíoʼsurmalad, Jerusalén-neggwebur nue-wiononimaloed. We-dulemar, Jerusalénʼgi-gudigumaloed-e-ibagan-berguoedse, deyob-gudii gumaloed.”


\par }{\SH Jesús gannar-e-danikoedgi sunmaksad
\par }
{\R (Mateo 24:29-44; Marcos 13:24-37)

\par }{\PP \VS{25}Jesús sogdebar: “Geb degine, dad-ibelergi wilubgan dakledagoed, niigi, degine, niisgwamargi wilubgan dakledagoed. Degine, napneggi dulemar-yar-baid-baidgi-bukmalad demar-uurmakedba, degi, demar-arwedba, surbinsa itodamaloed.

\VS{26}Dulemar-bukidar dobedba, degine, ibmar-dummagan we-napneggi-akar-gudagoedba negoedmaloed. Ar ade, nibneggi ibmar-dummagan gala-nika-nanaid bela giglimakoed.


\par }{\PP \VS{27}”Geb degine, ani Dule-Machi, mogir-imbaba an-ganguedba, degi, bela-bela an-gangued-yeerdaklegedba-dani an-dakdamaloed.

\VS{28}Ar ibmar-wegiimalad deyob guar be dakele, gandik be samalo, degi, na be guakwaa gudigumalo. Ar ade, be-san-burba-abonoleged-ibagan warmaksad.”


\par }{\PP \VS{29}Degi, Jesús na e-sapinganga burbar sogdebalid: “Nue be higuera-sapi, degi, sapi-baigan, be dakmar.

\VS{30}Wegi anmar-yargi sapimar bato gannar aramaksale, bemar nue wisid, yor omodaniki.

\VS{31}Amba deyobmodo, we-ibmarmar an-bemarga-sogsamaladi, deyob guar bemar dakalir, bemar wisdo, Bab-Dummad-e-negdakmaid bato warmakdaniki.


\par }{\PP \VS{32}”Napira an bemarga soged, we-dulemar-dula-gudimalad-burgwed-idu, we-ibmarmar bela guedsegad.

\VS{33}Nibnega, degi, napnega bela berguoed, ar an-gayaburbadi berguosulid, degisadeguoed.


\par }{\PP \VS{34}”Bemargi na be-dukin salakarmarmo. Mer mas-gunnedginbi be binsadii gumalo. Degine, mumguedginbi, degi, we-napneggi-ibmar-naidginbi mer binsadii be gumalo. Ar degiile, abakalegi, bemar we-ibagan-edarbedisulid ukiarmakale bemargi danikile.


\par }{\PP \VS{35}”Ar igi ibmar-durgan ibmar-galegedgi ukiar galedae, deyobi, we-ibagan bela-dulemar-we-napneggi-bukmaladgi ukiar nonikoed.

\VS{36}Degisoggu, nue neg-itoagwar be gudii gumar. Gatik Bab-Dummadse gordii gumar. Adi, bemar unnitiba we-ibmar-gudagoedgi be wakinmalagar, degine, a-ibagangi, Dule-Machi-asabin gwage-swilidik gwichigumogagar.”


\par }{\PP \VS{37}Jesús, Bab-Dummadse-goled-neggi bane-bane neg-ibgi dulemar-odurdakdii gualid, degine, neg-mutikdi, Olivosʼye-yar-nugadse naddaed.

\VS{38}Degine, bela dulemar neg-wakdar Bab-Dummadse-goled-negse, Jesúsʼse e-odurdaked-itogega nonidamalad.




\par }{\MS 7. JESÚS-WILEGOED-IBAGAN

\par }\Chap{22}{\MR (22:1–24:12)

\par }{\MSB 7a. Jesús nakrusgi-bioklesokalid-iba

\par }{\MR (22:1-62)

\par }{\SH Jesús-oburgwemalaga e-isdarmalad igar-amiarmalad
\par }
{\R (Mateo 26:1-5, 14-16; Marcos 14:1-2, 10-11; Juan 11:45-53; 13:21-30)

\par }{\PP \VerseOne{1}Dakleargu, Madu-Inasuli-Gulleged-Iba warmakdanikid. A-iba, Oburgwilegoenad-Ibaye bilebalid.

\VS{2}A-ibagan-warmakdanikidgine, dule-irwa-Bab-Dummadse-gormalad-e-dummagan, degi, Garda-Narmaked-Dulemar, igar-amiarmalad, igi-saele Jesús-oburgwemalodibeye. Degi-inigwele, wemar dulemar-dobmarbalid.


\par }{\PP \VS{3}Degi, nia-saila-Satanás Judasʼgi dognonikid. We-Judasʼde, Jesús-sapingan-e-ambe-gakabogwad-wargwenad-gued, Iscarioteʼye nugbalid.

\VS{4}Degi, Judas dule-irwa-Bab-Dummadse-gormalad-e-dummaganse, degi, suar-ibmala-e-dummaganse nadegusad. Amarse-modapgu, ega sogdapid, ede Jesús emarga ukoye.


\par }{\PP \VS{5}Judío-dummagan weligwar itosmalad. Judasʼga-mani-ukega Judas-ebo igar-nabosmarsunnad.

\VS{6}Geb Judas sogsad, nueganbiye. Degisoggu, Judas, sana Jesús-darba-ukodibeye, binsadii gualid.


\par }{\SH Jesús e-sapinganbo napi-sedo-mas-guchad
\par }
{\R (Mateo 26:17-29; Marcos 14:12-26; 1 Corintios 11:17-34)

\par }{\PP \VS{7}Madu-Inasulid-Gulleged-Ibagan mosgu, Oburgwilegoenad-Iba-insaega, sibad-wawaad-gunnega sibad-wawaad-oburgwergebed.

\VS{8}Agine, Jesús, Pedro, Juan-ebo, barmisad. Amarga sogsad:

\par }{\PP —Anmar-idu be namar. Iba-onogegala ibmar guagwar be imaknamar, adi, agi anmar mas gunmalagar.


\par }{\PP \VS{9}E-sapingan-warbogwad Jesúsʼga sogdemalad:

\par }{\PP —Degite, ¿bia anmar be-idu neg-guagwar imakbi be abege?


\par }{\PP \VS{10}Jesús, abin-sogded:

\par }{\PP —An bega sogmalo, neggweburse be dogdapmalale, dule-wargwen be abingudamaloed. Geb a-dule gwidugi dii-semai be dakdamaloed. A-dule-sorba be namalo. Ar bia dogdapoe, a-neggi bemar dogdapmogoed.

\VS{11}A-neg-ibedga be sogmalo: ‘Odurdaked-saila sogye: ¿Bia Oburgwilegoenad-Ibagi an-sapinganmala an mas-gunnoed-neg siiye?’

\VS{12}Geb neg-ibed neg-dummad guagwar bato nuesaale niba-aila-birgi bemarga oyogoed. Agi bemar guar anmar-idu mas simaloed.


\par }{\PP \VS{13}Jesús-sapingan-warbogwad nadmarsunnad. Ar igi Jesús emarga sogsa, deyob dakdapmalad. A-neggi ibagi mas-gunmalagala, bela-ibmar guagwar urbismalad.


\par }{\PP \VS{14}Degine, masgunned-wachi-mosgu, Jesús mese-naba na e-sapingan-bur-dummagan-warambe-gakabogwadmala (12) signonikid.

\VS{15}Jesús na e-sapinganga sogded:

\par }{\PP —Ibiyobi an bemarbo, an-burgwed-iduar Oburgwilegoenad-Ibagi-mas-gulleged an edarbedii gusa.

\VS{16}Ar napira an bemarga soged, we-mas bar an gunnosulid. Bab-Dummad-e-negdakmaidgi geb an gundapbaloed.


\par }{\PP \VS{17}Degine, Jesús nog-susgua, dog-nuedye Bab-Dummadga sogsad, a-sorba, sogded:

\par }{\PP —We be gobmar, na be mimimar.

\VS{18}Ar an bemarga soged, emigindi, vinoʼdi we-sorba bar an gobosulid, Bab-Dummad-e-negdakmaid-nonikidse geb an gobdapbaloed.


\par }{\PP \VS{19}Geb degi, Jesús madu susbalid, dog-nuedye Bab-Dummadga sogsabalid. Geb madu bisge-bisge-imaksagu, e-sapinganga uke-uke imaksad. A-sorba sogded:

\par }{\PP —We-madu an-sanad, bemar-ular uklegoedid. Weyob be imakmaloed, adi, angi be binsamalagar. Geb we-madu guchamarsunnad.


\par }{\PP \VS{20}Mas-guchamalad-sorba, Jesús noggi-vino-siid susbalid. Jesús nog susgua, sogded:

\par }{\PP —We-vino, an-ablisad. An-ablis, Bab-Dummad-Israel-Dulemarbo-Igar-Bini-Mesnaid-wilubganad. We-an-ablis, bemar-ular milegoed.

\VS{21}Ar emigindi, dule-darba-an-ukoeddi we-mesegi an-abargi simogad.

\VS{22}Napira an bemarga soged, ani Dule-Machi, ar igi Bab-Dummad bato epenne angi sogsagusa, ar deyob an guoed, an burgoed. Ar dule-darba-an-ukoeddina, nue-wilegoed.


\par }{\PP \VS{23}Geb degi, e-sapingan muchub-muchub sogdemalad, wede doa darba Jesús-ukodibeye.


\par }{\SH ¿Doa bur dule-dummadi?
\par }
{\PP \VS{24}Jesús-sapingan na muchub-muchub gaarmalad, ar doa bur emarba dummad guodibeye.

\VS{25}Jesús e-sapinganga sogded: “Reymar-neggwebur-semamaidi, dulemargi bur-dule-dummad na san-imakdaed. Degisoggu, bela ega ibmar imakbi abedamarsunnad. Dule-neggwebur-semaid, nued ibmar-imakmaiye na dukin sogdamalad.

\VS{26}Ar bemardi deyob guewilubsulid. Bemar-abargi dummadga-gudiid dule-bipigwadyob san-imakewilupid. Be dulemar-iduedile, dulemar-maiga be guergebed.

\VS{27}Ar ¿doa bur dule-dummad-sunna? ¿Dule mese-naba-sigedi? ¿Dulemar mese-naba-simaladga mas-dakedi? ¿Dule-mese-naba-siid bur-dule-dummadsursi? Deyobdo.

\par }{\PP ”Ar an bemar-dummad-inigwele, bemar-abargi bemar-maiyob an gudiid.


\par }{\PP \VS{28}”An-wilubdakleged-abargi, bemar anba gudigudamalad.

\VS{29}Degisoggu, igi-Bab-Dummad, ega-negseega, an-nug-imaksa, deyobi ani, an bemar-nug-imakmogad, adi, bemar negsemogagar.

\VS{30}Adi, bemar an-negdakmaidgi an-mese-naba mas gunmogagar, degi, gobmogagar, degine, ologan-nuedgi-sii Israel-dorgan-sogambe-gakabogwadga (12) igar-nabosii gumogagar.”


\par }{\SH Jesús, Pedro-e-osulogoedgi sunmaksad
\par }
{\R (Mateo 26:30-35; Marcos 14:27-31; Juan 13:36-38)

\par }{\PP \VS{31}Dummad-Jesús sogdebalid:

\par }{\PP —Simón, Simón, be dake, nia-saila-Satanás trigo-madubur-omukulegedyob-bemar-imakega bemar-egichis gudiid, adi, isguedgi bemar-egwanegar.

\VS{32}Ar andi, Bab-Dummadse bega gochad, adi, ulubgi be angi-bensulid mer galakuegar. Unnila ichesaale be angi bangudoed, gannar be anse aibilisale, be-gwenadgan be ogannogo, adi, gatik anba nagumalagar.


\par }{\PP \VS{33}Pedro, Jesús-abin sogded:

\par }{\PP —Dummad, an beba naegale an guagwar gudiid. An beba esgaryase-melleye sogele, beba an burgweye sogele, an guakwagwad.


\par }{\PP \VS{34}Jesús, abin-sogded:

\par }{\PP —Pedro, an bega soged, gannir-namaked-iduar ilapaa be an-osulogoed.


\par }{\SH Jesús sogsad, ibmarmar sedmaloye
\par }
{\PP \VS{35}Jesús e-sapinganga sogded:

\par }{\PP —Deunni, sagu suli, mani-seed-sagu suli, degi, sapat suli an be-barmisgu, ¿bemarga ibmar akusmala?

\par }{\PP Jesús-abin, sogdemalad:

\par }{\PP —Suli. Unniguar anmar ibmar-nikagusmala.


\par }{\PP \VS{36}Jesús sogdebalid:

\par }{\PP —Emisgindi, an bega sogmardo: Dule sagu-nikale, sedo. Mani-urbed-sagu-nikale, sedbalo. Ar dule es-suid sulile, na e-suba uko, adi, a-manigi es-suid bakegar.

\VS{37}An bemarga sogmalad, ar angi Bab-Dummad-Gardagi-narmakar-naid-sogedba guergebed. Weyob sognaid:

\par }{\Q ‘Dulemar-isgumaladyob imaklesmogad.’

\par }{\QR Isaías 53:12

\par }{\PP ”Ar deyob angi-narmakar-naidyob guergebed.”


\par }{\PP \VS{38}Geb degi, e-sapingan sogded:

\par }{\PP —Dummad, anmar es-suid-warbo nikmala.

\par }{\PP Jesús, abin-sogded:

\par }{\PP —Mer bar we-ibmargi sunmakmar.


\par }{\SH Jesús, Getsemaníʼgi Bab-Dummadse gochad
\par }
{\R (Mateo 26:36-46; Marcos 14:32-42)

\par }{\PP \VS{39}Jesús neggweburgi-nodgua, Olivos-yarse nadegusad, ar ade, gusgu a-yarse naddaed. E-sapingan eba nade gusmarmogad.

\VS{40}Emar-nadapidse warmaksamargu, Jesús e-sapinganga sogded:

\par }{\PP —Bemar isguedgi-wilubdaklegedgi mer galakumalaga, Bab-Dummadse gormar.


\par }{\PP \VS{41}Jesús na e-sapingangi bannabasaar naded. Agi yokorgi sindigar sigisgu, Bab-Dummadse goted.

\VS{42}Sogded: “Baba, an-idu, ina-gagbid-gobedyob beedse igar-buled-naidgi wilebisur be an-abegele, melle be an-wiogodo. Degi-inigwele, an-sogedbarsuli, unnila be-sogedba be imakoed.”


\par }{\PP \VS{43}Geb agine, baliwitur-wargwen Jesús-ogannogega nibneg-akar aidenonikid, ese magarononikid.


\par }{\PP \VS{44}Ar Jesús bela-bela nue-surbinsa-itogusgu, bur bule Bab-Dummadse gorsigisad. E-wimakedi abeyob napase dedemaknai gusad. 

\par }{\PP \VS{45}Jesús Bab-Dummadse-gorsiid-gwisgusgu, e-sapingan-bukwadse nonikid, daknonikid, bukib-binsamaladba gabmamai.

\VS{46}Jesús amarga sogded:

\par }{\PP —¿Ar ibiga bemar gabmamai? Gwisgumala, Bab-Dummadse gormala, adi, isguedse be wilubdaklearmalar melle galakuegar.


\par }{\SH Dule-isdarmalad Jesús-gasmalad
\par }
{\R (Mateo 26:47-56; Marcos 14:43-52; Juan 18:1-11)

\par }{\PP \VS{47}Jesús amba e-sapinganga sunmakgwichi, dulemar-bukidar ese duurmaknonikid. E-ambe-gakabogwad-wargwenad-Judas, emar-idudanikid. A-dule Jesúsʼse warmaknonigu, ega nuedye-sogega ei-wagar unonikid.

\VS{48}Degi, Jesús ega sogded:

\par }{\PP —Judas, ¿wagar-uar, Dule-Machi darba be uke?


\par }{\PP \VS{49}Jesúsʼba-gudimalad dakdegu, igi igargan gudagoe, Jesúsʼga sogdemalad:

\par }{\PP —Dummad, ¿anmar es-suidgi dulemar-eware?


\par }{\PP \VS{50}Jesús amba yoo abin-imake, e-sapin-wargwen dule-irwa-Bab-Dummadse-goled-bur-dummad-e-mai naibi-imaksad, e-uaya-nuedsikid ei siksad.


\par }{\PP \VS{51}Geb degi, Jesús ega sogded:

\par }{\PP —¡Gusa! Mer bar ese achae.

\par }{\PP Geb Jesús dule-uaya-ebusa imaksad, dule-onudaksad.

\VS{52}Degi, Jesús dule-irwa-Bab-Dummadse-gormalad-e-dummadga, suar-ibmala-Bab-Dummadse-goled-negdakmalad-e-dummaganga, degi, Judío-girmar-dummagan-ese-nonimaladga sogded:

\par }{\PP —¿Ibiga bemar dule-ibmar-atursaed-gaeyobi anbina es-suiganyalaba, suarmaryalaba be danimala?

\VS{53}Bane-bane an bemar-abargi Bab-Dummadse-goled-neggi gudigusgu, gwen be an-gassurmalad. Ar emigindi, bemar-an-gamalaga, ibagan nonikid, degi, nia-sogedba ibmar-imaked-iba nonibalid.


\par }{\SH Pedro, Jesús-osulosad
\par }
{\R (Mateo 26:69-75; Marcos 14:66-72; Juan 18:15-18, 25-27)

\par }{\PP \VS{54}Dulemar Jesús-gasmargu, dule-irwa-Bab-Dummadse-goled-bur-dummad-negse sesmalad. Agine, Pedro bannabasaar Jesúsʼba nadap gusad.

\VS{55}Degi, suar-ibmala neg-imba-abargi soo-ogasmalad, a-dikarba sigismalad. Geb Pedro amar-abargi signonimogad.

\VS{56}Bunagwa-arbaedi, soo-naba Pedro-sii dakargu, nuu dakded, sogded:

\par }{\PP —We-dule Jesúsʼba gudigusmoga.


\par }{\PP \VS{57}Pedro osulosad, sogded:

\par }{\PP —Bunagwa, we-dule aku an dake.


\par }{\PP \VS{58}Degi, doga-nadsuli, dule-baid Pedro-dakarmogad, ega sogdemogad:

\par }{\PP —Be-dule amba Jesús-sordamogad.

\par }{\PP Pedro, abin-sogded:

\par }{\PP —An a-sordasuli.


\par }{\PP \VS{59}A-wachi-irgwen-nasad-sorba dule-baid sokarmogad:

\par }{\PP —Nabiri, we-dule Jesúsʼba gudigusmoga. Be dake, Galilea-dolad.


\par }{\PP \VS{60}Geb degi, Pedro sogded:

\par }{\PP —An wissuli ibugi be anga sunmakgwichi.

\par }{\PP Pedro amba sunmakgwichidgi gannir namakalid.

\VS{61}Geb degi, Dummad-Jesús, Pedro-dakdegu, Pedro, ebinsaas-naded, igi Jesús ega ibmar sogsa: “Gannir-namaked-iduar ilapaa be an-osulogoye.”

\VS{62}Degi, Pedro magaba nodgu, ise-boar naded.


\par }{\MSB 7b. Jesús-wilesad, degi, e-burgwisad

\par }{\MR (22:63–23:56)

\par }{\SH Dulemar Jesúsʼgi dodosmalad
\par }
{\R (Mateo 26:67-68; Marcos 14:65)

\par }{\PP \VS{63}Dulemar-Jesús-mer-wakinnega-edarbebukmalad Jesúsʼgi dodoarmalad, degi, Jesús-sarsoarmarbalid.

\VS{64}Ei-ibya edichamargu, wagargi bibyosdamalad, geb ese egichiardamalad:

\par }{\PP —Degite, soge, ¿doa be-bibyosa?

\par }{\PP Jesúsʼdi gwen dulemar-abin-imakdasulid.


\par }{\PP \VS{65}Degine, dulemar Jesús-nug-ichoegala, bukidar egi sunnasur sunmakdemarbalid.


\par }{\SH Jesús igar-nabiromalad-dummagan-asabin selesad
\par }
{\R (Mateo 26:57-68; Marcos 14:53-65; Juan 18:19-24)

\par }{\PP \VS{66}Neg-oibosgu, Judíoʼmar-girmar-dummagan-neggwebur-sedimalad, dule-irwa-Bab-Dummadse-gormalad-e-dummagan, degi, Garda-Narmaked-Dulemar ambikunonimalad. Geb degi, igar-nabiromalad-negse Jesús-senonimalad.


\par }{\PP \VS{67}Geb agi ese egichiarmalad:

\par }{\PP —Anmarga be soge: ‘¿Be Cristo?’

\par }{\PP Jesús, amar-abin sogded:

\par }{\PP —Ar an bemarga sogdele, an Cristoʼye, be an-itossurmalaled.

\VS{68}Deginbali, an bemarse ibmar egichidele, bemar an-abin imaksasurmalaled, degine, be an-onossurmarbaliled.

\VS{69}Ar emigindi, ani Dule-Machi, dummadga-guega, Bab-Dummad-Bela-Gangued-Nikad-e-argan-nuedsik sigidapoed.


\par }{\PP \VS{70}Bela ega sogdemalad:

\par }{\PP —Degisoggu, ¿be Bab-Dummad-Machisunde?

\par }{\PP Jesús, abin-sogded:

\par }{\PP —Ar bemar-sunnagwad bato sognanaid.


\par }{\PP \VS{71}Geb na sogdemalad:

\par }{\PP —¿Ar ibiga dule-baid anmarga Jesúsʼgi bar ibmar-sogbi an abemarsunna? Ar anmar-sunnad na-dukin-sogsad itosmalad, ede, Bab-Dummad-Machiye.




\par }\Chap{23}{\SH Pilato, Jesúsʼga igar-itosad
\par }
{\R (Mateo 27:11-26; Marcos 15:1-15; Lucas 23:13-25; Juan 18:28–19:16)

\par }{\PP \VerseOne{1}Geb degi, bela-dulemar-igar-itobukmalad ainidmargu, Pilatoʼse Jesús-sesmalad, adi, ega igar-itogegar.


\par }{\PP \VS{2}Geb degi, Judío-dummagan weyob Jesúsʼgi sognai guarmalad:

\par }{\PP —Anmar we-dule dulemar-binsaed-gadii itosad, sogdii, mer Roma-Dummad-Césarʼga mani ukoye. We-Jesús na dukin sogdiid, ede reyye, ede Cristoʼye.


\par }{\PP \VS{3}Geb degi, Pilato Jesúsʼse egichialid, ega sogded:

\par }{\PP —¿Ar be Judíoʼmar-e-Rey?

\par }{\PP Jesús, abin-imakdegu, sogded:

\par }{\PP —Ar bede soged. Napirado.


\par }{\PP \VS{4}Degine, Pilato, dule-irwa-Bab-Dummadse-gormalad-e-dummaganga, degi, dulemar-bukmaladga sogded:

\par }{\PP —An dakgua, we-dule gwen ibmar-oakalossur an daked.


\par }{\PP \VS{5}Ar dulemar bur bule sogdemalad:

\par }{\PP —We-Jesús dulemar-oimakdiid. Bela Judea-yalaganba dulemar-odurdakdiid. Galilea-akar onoalid, emide, wesegus naid.


\par }{\PP \VS{6}Geb degi, Pilato itoargu, dulemar soge, we-dule Galilea-akar noarye, egisdesunnad:

\par }{\PP —¿We-dulede, Galileaʼginedi?


\par }{\PP \VS{7}Pilato itoargu, Herodes-negdakmaidgi Jesús daniki, Herodesʼse barmissunnad. Ar ade, deun Herodes Jerusalén-neggweburse gudimogad.


\par }{\SH Herodes, Jesúsʼga igar-itosad
\par }
{\PP \VS{8}Herodes, Jesús-dakargu, weligwar itosad. Ar ade, dikasurgus Jesús-dakbigudiid. Degi, Herodesʼde, dulemar Jesúsʼgi-bukidar-sunmaked itodiid. Degisoggu, Herodes binsadsunnad, Jesús e-wagab ibmar-dakledisulid ega imakoergebye.


\par }{\PP \VS{9}Herodes, Jesúsʼse bukidar ibmar-egisnai gualid. Ar Jesúsʼdi gwen abin-imaksasulid.

\VS{10}Degine, dule-irwa-Bab-Dummadse-gormalad-e-dummagan, degi, Garda-Narmaked-Dulemar Herodesʼga gannar-gannar Jesúsʼgi sunmaknanai guarmalad.


\par }{\PP \VS{11}Geb degidbali, Herodes, e-suar-ibganmala, ibgwensur Jesús-dakded, egi dododed. Reymaryob ega mor-nued yosmarsunnad. Geb degi, Herodes, gannar Pilatoʼse Jesús-barmisad.


\par }{\PP \VS{12}A-ibagine, Pilato, Herodes-ebo gannar ai-nuedga gunonikid. Ar ade, iduardi ebo urwedimalanad.


\par }{\SH Pilato Jesúsʼga igar-mesisad, oburgweye
\par }
{\R (Mateo 27:15-26; Marcos 15:6-15; Juan 18:39–19:16)

\par }{\PP \VS{13}Geb degi, Pilato, dule-irwa-Bab-Dummadse-gormalad-e-dummaganse, negsemamaidse, degi, bela-dulemarse, gochad.

\VS{14}Geb amarga sogded:

\par }{\PP —We-dule-be-anga-senonimalad, egi be anga sognonimalad, we-dule, neg-gagadiiye. Ar bemar-wagab an ese ibmar egichisad. Degite, we-dule neg-ichodiiye bemar sogedi, gwen an deyob daksulid.

\VS{15}Ar Herodesʼbela gwen-neg-oakalossuli daksamogad. A-ulale, gannar anse we-dule barmialid. Degisoggu, Jesús gwen-neg-oakalossursoggu, oburgwilegewilubsulid.

\VS{16}Unnila an nue-sabsur-odurdakoed. A-sorba, an we-dule onogoed.


\par }{\PP \VS{17}Ar ibagi, gusgu Pilatoʼde igar-maidba dule-wargwen-esgaryagi-mellesiid onodaed.


\par }{\PP \VS{18}Ar dulemar-bukidar-bukwaddi bela dule-wargwennayob oimakdemalad, sogdemalad:

\par }{\PP —¡We-Jesús be oburgwe! ¡Barrabás be anmarga onoge! 

\par }{\PP \VS{19}We-Barrabásʼde Jerusalénʼgi, Roma-dulemargi gwisgusad-ular, degi, dule-oburgwisbalid-ular, esgaryagi metegusmalad.


\par }{\PP \VS{20}Pilato Jesús-onobiedba idu-sogsadyobi gannar dulemarga sogdebalid.

\VS{21}Ar dulemardi oimakdemarbalid:

\par }{\PP —¡Nakrusgi bioke! ¡Nakrusgi bioke!


\par }{\PP \VS{22}Geb Pilato gannar ilapaagi dulemarga sogdebalid:

\par }{\PP —Ar degite, we-dulede, ¿ibu-ibmar-isgana-imaksa be dakmarsunna? Ar gwen ibmar-isgana imaksasur an daked. Degisoggu, oburgwilegewilubsulid. Unnila an nue-sabsur-odurdakoed. A-sorba, an we-dule onogoed.


\par }{\PP \VS{23}Ar dulemardi binnasuli oimakdemalad, nakrusgi Jesús-biokye, sogdemalad.

\par }{\PP Ar degite, dule-irwa-Bab-Dummadse-gormalad-e-dummagan, degi, dulemar-oimakbukwad-sogedba bur imaklesad.


\par }{\PP \VS{24}Geb degi, Pilato dulemar-egisbukwadba imaksasunnad, Jesúsʼga nakrusgi-oburgwed-igar mesissunnad.


\par }{\PP \VS{25}Pilato, dulemarga, Barrabás-Roma-dulemargi-gwisgusadi, emar-oburgwisad-ular-esgaryagi-mellesiid, onossunnad. Geb Pilato suar-ibmalaga Jesús-uksasunnad, adi, dulemar, e-itolegedba Jesús-imakmalagar.


\par }{\SH Nakrusgi Jesús-bioklesad
\par }
{\R (Mateo 27:32-44; Marcos 15:21-32; Juan 19:17-27)

\par }{\PP \VS{26}Roma-suar-ibgan Jesús-sesmargu, dule-wargwen Jerusalénʼse-dani abinguarmalad. We-dulede, Cireneʼginedid, Simónʼye nugad. Gandikidgi a-dule-gasmalad, agine, e-gukingi nakrus-mesismalad, adi, Jesús-sorba nakrus-semai guegar.


\par }{\PP \VS{27}Dulemar-bukidar Jesús-sorba duurmaknadap gusmalad. Omegandi, Jesúsʼga bonadapi, degi, bukib-binsaedba ega oimaknadapi gusmalad.


\par }{\PP \VS{28}Jesús omegansik aibiridgua, amarga sogded:

\par }{\PP “Omegan-Jerusalénʼginmalad, mer anga be bomar. Na dukin be bomar, be-mimmiganga be bomar.

\VS{29}Ibagan nonikoed, dulemar sogdamaloed:

\par }{\QB ‘Omegan-geg-mimmi-nikumaladgi ise-nued binsalesye.

\par }{\QB Omegan-gusgu-muu-neggi-geg-gurgin-nikumaladgi ise-nued binsalesye.

\par }{\QB Degi, omegan-mimmigan-onussurmaladgi ise-nued binsalesye,’ sogdamaloed.

\par }{\QC ‘Ar we-omegandi na-e-mimmiganba gwen wilegosulid.’


\par }{\Q \VS{30}Geb degi, dulemar sabsur-wilenaidba yarmarga sogdemaloed:

\par }{\QB ‘¡Be anmargi batedage!’

\par }{\Q Yar-mulluganga sogdemaloed:

\par }{\QB ‘¡Be anmar-omursunna!’


\par }{\QR Oseas 10:8

\par }{\PP \VS{31}”Anbela an gwen-neg-oakalossulid-inigwele, weyob an-imaknanaid. Dule-neg-oakalosar-bulesunna, bur bule wiomalodo.”


\par }{\PP \VS{32}Suar-ibgan dule-isganamar-warbo oburgwemalaga Jesúsʼba semai gusmarbalid.

\VS{33}Nonogarye-neg-nugadse mosmargu, agi nakrusgi Jesús-bioksamalad. Dulemar-isgana-warbogwad nakrusgi bioklesmarmogad. Wargwen, Jesús-argan-nuedsik ogwichismalad. Baiddi, Jesús-argan-sapiledsik ogwichismalad.


\par }{\PP \VS{34}Degi, Jesús sogded:

\par }{\PP “Bab-Dummad, we-dulemar isgussuliyob be dako, ar wissurmalad ibu imaknanai.”

\par }{\PP Degi, suar-ibgan Jesús-morgi dodoarmalad, wilubdaknai-guarmalad, igid-mor emargadga guodibeye. A-sorba, Jesús-mor mimismarsunnad.

\VS{35}Degine, dulemar-bukidar neg-gunaid dakbukwa gusmalad. Ar neggwebur-dakmamaidi, Jesúsʼgi dodonai gusmalad, sogdedamalad:

\par }{\PP —Ar ede, dule-baigandi nabir bendaksad. Ar we Cristoʼle, Bab-Dummad-susadile, na dukin bendakdo.


\par }{\PP \VS{36}Amba suar-ibgan Jesúsʼgi dodonanai gusmarmogad. Geb gobega, vino-gagbid ega senonimalad,

\VS{37}ega sogdemalad:

\par }{\PP —Ar be Judíoʼmar-e-Reyle, na be dukin bendakdo.


\par }{\PP \VS{38}Jesús-nakrus-birgi, Griego-gayaba, Latín-gayaba, degi, Hebreo-gayaba, weyob narmakar-nai gusad:


\par }{\PC {\SC{We-Jesús}}

\par }{\PC {\SC{Judíoʼmar-E-Reyd.}}

\par }{\PP \VS{39}Dule-isgana-wargwen, Jesús-dikarba-nakrusgi-biokar-naimogad, Jesúsʼgi isdar-sunmaknai gusmogad, ega sogded:

\par }{\PP —Ar be Bab-Dummad-dule-yoedse-barmidagoye-sogsad-dulesursi. Degite, na be dukin bendake. Be anmar-bendakmoga.


\par }{\PP \VS{40}Agine, nakrusgi-biokar-naid-baid, Jesúsʼgi-isdar-sunmaknaid-abin-imakded, ese uluded, ega sogded:

\par }{\PP —Ar Jesús-sunnaa be burgwe-sognaimogad. Degite, ¿be Bab-Dummad-dobsurde?

\VS{41}Ar anmardi nabiridba wilenaid. Ar anmardi, ibmar-isgana-imaksadba odurdaklenaid. Ar we-duledi, gwen ibmar-isgana imaksasulid.


\par }{\PP \VS{42}Geb degi, Jesúsʼga sogded:

\par }{\PP —Be Reyga-negdakmaidgi-danikir, be an-insao.


\par }{\PP \VS{43}Geb degi, Jesús, abin-sogded:

\par }{\PP —Napira an bega soged, emi-ibagi Neg-Nued-naidgi be anba gudiguoed.


\par }{\SH Jesús nakrusgi-nai burgwisad
\par }
{\R (Mateo 27:45-56; Marcos 15:33-41; Juan 19:28-37; Hebreos 9:1-28)

\par }{\PP \VS{44}Degine, yorukugusgua, bela napneggi negsichid nagusad, wachi-irbaase naigusad.

\VS{45}Degine, dad-ibeler gwen bar gassulid. Jerusalénʼgi Bab-Dummadse-goled-neggi, Neg-Islidikid-irwa-mor-naid, negabar achirmakde gusad.


\par }{\PP \VS{46}Geb degi, Jesús binnasur goted, sogded:

\par }{\PP “Baba, be-argangi an-san-burba an uksun.”

\par }{\PP Deyob-sogsad-sorba, Jesús burgwided.


\par }{\PP \VS{47}Roma-sorda-dulatar-sediid (100), weyob-ibmar-gusad daksagu, Bab-Dummad-nug ogannoded, sogded:

\par }{\PP “Ar we-dule, dule-nueddaed-napiragwadid, gwen-ibmar-oakalossulid.”


\par }{\PP \VS{48}Bela dulemar-bukidar, Jesús nakrusgi-burgwenaid-dakbukmalad, bela we-ibmargan-gusad daksamargu, bela-bela na bukib binsadmalad, na dukin-dukin binasgargi sarsonanai negse nadmalad.


\par }{\PP \VS{49}Ar bela Jesús-mag-dakmaladi, degi, omegan-Galilea-akar-eba-bipirmakdimaladi, bannaba we-ibmar-gunaid-dakbukwa gusmalad.


\par }{\SH Jesús-diglesad
\par }
{\R (Mateo 27:57-61; Marcos 15:42-47; Juan 19:38-42)

\par }{\PP \VS{50}Deun, Judío-igar-nabiromalad-wargwen, Joséʼye-nugad mai-gusmogad. A-dulede, Arimatea-neggweburginedid, Judea-yala-dolad. José dakleargu, dule-nuedid, dule-igar-napiragwadbadaed-duled.

\VS{51}We-dulede, Bab-Dummad-e-negdakmaid nue edarbedimogad-duled. Joséʼdi, Jesús-oburgweye sogsamaladba gwen naigussulid, degine, emar-ibmar-imaksamaladba gwen akassurbalid.


\par }{\PP \VS{52}We-dulede, Pilatoʼse nadegusad, Jesús-mui egisdapid.

\VS{53}José, Jesús-nakrusgi-burgwar-naid odesgu, atued-sibugi nue-obipirmaksad. Geb degi, José akwa-gwisar neg-uanga-siid-yaba, yoo-dule-egi-diglegedgi Jesús-mesisad.


\par }{\PP \VS{54}Deun, a-ibagi, Ibmar-Guagwar-Sied-Ibad, bato obunnoged-iba warmakdanikid.


\par }{\PP \VS{55}Omegan-Galilea-akar-Jesúsʼba-danigusmalad, José-Arimatea-sorba nadegusmalad. Neg-uan-siid daksamalad, degi, Jesús-diglesad bia mesilesad daksamarbalid.

\VS{56}Omegan negse-nonimargu, ina-biseb-wawaad, degine, gwallu-wawagwad-nuegan guagwar urbismalad, adi, Jesús-muigi eonamalagar. Geb degine, omegan Moisés-Igar-Maidba obunnoged-ibagi obunnosmarsunnad.




\par }\Chap{24}{\MSB 7c. Jesús gannar-durgusad

\par }{\MR (24:1-12)

\par }{\R (Mateo 28:1-10; Marcos 16:1-8; Juan 20:1-10)

\par }{\PP \VerseOne{1}Itoged-iba-gebe-nagudedgine, wakudaryalaba omegan neg-uanse nadmalad. Gwallu-wawagwad-guagwar-imaksamalad sesmalad.

\VS{2}Omegan neg-uanse-mosmargu, bato akwa-dummad-neg-uan-yawagakgi-siid ainirar-sii dakdapmalad.


\par }{\PP \VS{3}Neg-uan-yaba dogdemargu, Bab-Jesús-e-mui sate dakarmalad.


\par }{\PP \VS{4}Jesús-mui-satedbali, omegan aku itobukmalad, wede igi gusa. Agine, machergan-warbo, mola-sibu-ise-dakar-dakargaed-yoimalad ese gwisgunonimalad.

\VS{5}Ar omegan nue dobe itomaladbali, napase e-bebe-ebulegedse dulluu imaksamalad. Machergan-warbogwad omeganga sogded:

\par }{\PP “¿Ar ibiga bemar dule-burgwarmalad-abargi dule-dula-gudiid be amimala?

\VS{6}Wegi bar maisuli, gannar durgusa. Ar Jesús amba Galileaʼgi-gudigu, igi bemarga sunmaksa, a be insamala.

\VS{7}Deun, Jesús bemarga sogsagusmalad: ‘Ani Dule-Machi, dulemar-isgudimaladse an uklegergebye, nakrusgi an bioklegergebye, degi, ibapaagi an gannar durguergebye.’ ”


\par }{\PP \VS{8}Geb omegan Jesús-ibmar-sogsad ebinsadmalad.


\par }{\PP \VS{9}Omegan-neg-uanse-gudimalad nonimargu, bela ibmar-gusad Jesús-sapingan-ambe-gakagwensakadga (11), degi, bela dule-baiganga, sogsamalad.

\VS{10}Omegan Jesús-e-sapingan-bur-dummaganga ibmar-sognonimaladi, wemalad: María-Magdalena, Juana, María Jacobo-e-nan, degi, omegan-baigan-eba-gudimalad.

\VS{11}Ar Jesús-sapingandi omegan-ega-ibmar-soged itossurmalad, binsa ee gordii daksamalad, egi bengusmalad.


\par }{\PP \VS{12}Ar Pedroʼdi neg-uanse abarmakde gusad. Neg-uan-mosgu, yaba atakdegu, atuedbi bukwa daksad. Ar Pedro weyob-ibmar-gusad geger daksad, gannar negse aligusad.


\par }{\MSB 7d. Jesús durgusad-sorba ibmar-imaksad

\par }{\MR (24:13-53)

\par }{\SH Jesús eba-naimalad-warbose Emaús-igarba magarosad
\par }
{\R (Marcos 16:12-13)

\par }{\PP \VS{13}Degine, amba a-ibagi dulemar-Jesúsʼba-nanaimalad-warbo Emaús-neggweburse nadap gusmalad. A-neggwebur Jerusalénʼgi wachi-irbo-nanalegedgi egi siid.


\par }{\PP \VS{14}Amar-ebogwadi bela ibmarmar-gusadgi sunmaknadap gusmalad.

\VS{15}Degi-muchub-muchub-sunmaknadapmaladgine, Jesús-sunnad ese warmaknonikid, eba nade gusmogad.

\VS{16}Ar wemar-warbogwad aku Jesús-dake gusmalad. Ar ade, Jesús-dakega emar-ibya bargalesad. 

\par }{\PP \VS{17}Jesús amarga sogded:

\par }{\PP —¿Ibigi be sunmaknadapmala? ¿Ibiga be bukib itomarbali?


\par }{\PP \VS{18}Gwensak, Cleofasʼye-nugadi, abin sogded:

\par }{\PP —¿Ar bebi wegi Jerusalénʼgi bela emi-ibmar-gusad wissurde?


\par }{\PP \VS{19}Geb Jesús, abin-sogded:

\par }{\PP —¿Ibu-ibmala?

\par }{\PP Geb abin-imakdemalad:

\par }{\PP —Jesús-Nazaretʼginedgi bela-ibmarmar-gusad ¿be wissursi? We-Jesús Bab-Dummad-gayaburba-barsoged, gandikidba nued Bab-Dummad-asabin, degi, dulemar-asabin ibmar saed. Degi, gandikidba-sunmaked-dulebalid.

\VS{20}Degine, dule-irwa-Bab-Dummadse-gormalad-e-dummagan, degi, anmar-neggwebur-dakmamaid Roma-dummadga Jesús-uksamalad, adi, oburgwemalagar. Geb nakrusgi Jesús-bioksamalad.


\par }{\PP \VS{21}”Ar anmardi we-Jesúsʼgi, Israel-dulemar-abonogoedye binsadii gusad. Emide, ibapaagus deyob neggusad-akalad.


\par }{\PP \VS{22}”Ar omegan-anmar-abargi-bipirmakdimarmogadi, geger-ito anmar-imaksad. Ar a-omegande wakudaryalaba neg-uanse nadegusmalad,

\VS{23}degi-inigwele, Jesús-mui neg-uangi amissurmarlad. Degisoggu, gannar anmarse nonimargu, anmarga sognonimalad, emarde ibya apurusmarye, baliwiturmar-daksamarye. A-baliwiturmar ega sogsamarye, Jesús dula gudiiye.


\par }{\PP \VS{24}”Degine, a-sorba, abala anmar-sordamar neg-uanse nadegusmarmogad. Ar igi-omegan-sogsamala, deyob dakdapmalad. Gwen-Jesús daksasurmarmogad.”


\par }{\PP \VS{25}Geb degi, Jesús amar-warbogwadga sogded:

\par }{\PP —Bemar akusunna itomalad. Bemar Bab-gayaburba-barsogmalad-sogsamalad-bengumalad-dulemarbalid.

\VS{26}Ar Cristoʼde nibnegse dummadga-megnaed-iduar bela-bela weyob wilegergebed.


\par }{\PP \VS{27}Geb Jesús we-dulemarga Bab-Garda-narmakar-maidba egi-sunmaklenaid bela sogsad. Moisés-sogsad-narmakar-naidgi onoded, degi, bela Bab-Dummad-gayaburba-barsogsamalad egi-sogsamaladse ega ibmar sogsad.


\par }{\PP \VS{28}Neggwebur-nadapmaladse warmaksamargu, Jesúsʼdi yamo nadegusaeyob imaksad.

\VS{29}Ar emar-warbogwad Jesúsʼgi ise-alamaknai gusmalad, ega sogdemalad:

\par }{\PP —Anmarba be beeye, bato neg sedogusye, bato neg mutikgudaniye.

\par }{\PP Degisoggu, Jesús, emarba bessunnad.

\VS{30}Degi, mas-gunnega mese-naba sigdemargu, Jesús madu-susa imaksad. Geb Bab-Dummadga dog-nuedye-sogsagu, madu bisge-bisge imaksad, geb emarga uksad.

\VS{31}Geb degi, e-warbogwad Jesús-mag-dakdemalad. Degi-sii emar-idu binnided, gwen bar daksasurmalad.


\par }{\PP \VS{32}Geb degi, ebogwad na muchub-muchub sokarmalad:

\par }{\PP “Anmarga igarba Bab-Dummad-Gardagi sunmakdanigu, anmar-gwagede, ¿nue-weligwar itodani-gussursi?”


\par }{\PP \VS{33}Wemar-warbogwad a-gines, a-wachigi, gannar Jerusalénʼse aligusmalad. Jerusalénʼse nonimargu, Jesús-sapingan-ambe-gakagwensakad (11), degi, dulemar-baigan-eba-bukmarmogad danar-bukwa daknonimalad,

\VS{34}sogbukmalad:

\par }{\PP —Ar Dummad-Jesús nue-gannar durgusye, Simónʼse Jesús magarosye.


\par }{\PP \VS{35}Geb emar-ebogwadi, e-sordagan-bukmaladga sogsamarmogad, igi-igarba gusmala, degine, igi-emarde Jesús madu-bisge-bisge-imaksagu, magar daksamala.


\par }{\SH Jesús, e-sapinganse magarosad
\par }
{\R (Mateo 28:16-20; Marcos 16:14-18; Juan 20:19-23)

\par }{\PP \VS{36}Jesús-sapingan amba we-ibmar-gusadgi sunmakbukmala, Jesús emar-abargi gwisgunonikid. Amarga sogded:

\par }{\PP —¡Na, degite! Ulubgi bogidik be gudii gumarsun.


\par }{\PP \VS{37}Abin bela-bela gwakidmalad, nue-dobe itodmalad, emarde sergan-dakye bimalad.

\VS{38}Ar Jesúsʼdi amarga sogded:

\par }{\PP —¿Ar ibiga be nue-dobe itomarsunna? ¿Ibiga be beneyob itomarsunna?

\VS{39}An-argan be dakmala, an-nag be dakmarbali. Ar amba an-sunnad an gued. Be an-dakmar, be an-ebumar, ar an-sunnad an gued. Ar burbadi san sulid, garmar surbalid. Ar andi san nikad, garmar nikbalid. Be an-dakmalana.


\par }{\PP \VS{40}Deyob-soggwichidgi, emarga e-argan, degi, e-nag oyoded.

\VS{41}Ar e-sapingandi yeer-itogedbali, degi, weligwaledbali, Jesús-durgusad geger dakmalad. Degisoggu, Jesús amarga sogdesunnad:

\par }{\PP —¿Masgunned be wis nikmala?


\par }{\PP \VS{42}Geb ega ua-naraled bisgar uksamalad.

\VS{43}Jesús e-sapingan-annik susgua, amar-asabin guchad.


\par }{\PP \VS{44}Jesús amarga sogded:

\par }{\PP —Amba an bemar-abargi gudigu, bemarga bato weyob an sogsad: ‘Moisés-Igargi-Angi-Narmakar-Maidi, bela angi guergebye. Degi, Bab-gayaburba-barsogmalad-angi-narmaksamaladba, degine, Salmosʼgi angi-narmakar-maidba bela angi guergebye an bemarga sogsamalad.’


\par }{\PP \VS{45}Degisoggu, Jesús Bab-Dummad-Gardagi-ibmar-sognaid e-sapingan-magar-itogega imaksad.


\par }{\PP \VS{46}Jesús amarga sogded:

\par }{\PP “Weyob-narmakar-naid: ‘Cristo wilegergebye, ibapaagi gannar durguoye.

\VS{47}Degine, bela we-napneg-naid-ugakaase angi sunmaklegoye. Adi, na dulemar e-isguedga-bukib-binsamalagarye, e-daed ogwamalagarye, degidbali, Bab-Dummad dulemarga isgued elinonikoye. We-igarmargi sunmaklegedi Jerusalén-akar onodoye sognaid.’

\VS{48}Ar bemar-sunnad we-igargan-angi-gusad daksamarsoggu, baiganga bemar sogmarmogo.


\par }{\PP \VS{49}”Emide, an-Bab bemarga sogsagusad, an bemarga ukoye, a an bemarga barmidagoed. Jerusalén-neggweburgi be edarbemalo, nibneg-akar burba-gangued bemarse nonikoedse.”


\par }{\SH Jesús, nibnegse nakwid gusad
\par }
{\R (Marcos 16:19-20; Gusmalad 1:6-11)

\par }{\PP \VS{50}Degi, Jesús, Betaniaʼse e-sapingan sesagusad. Agi na e-argan niba-onakwidgu, e-sapingangi ise-nued binsasad.


\par }{\PP \VS{51}E-sapingangi-ise-nued-binsagwichidgi, Jesús emargi banguded, nibnegse nakwide gusad.


\par }{\PP \VS{52}Geb e-sapingana, Jesús-nug-ogannodmalad. Nue-weligwaledba gannar Jerusalénʼse aligusmalad.

\VS{53}Bab-Dummadse-goled-neggi gudigudamalad, Bab-Dummad-nug-ogannodii, degi, Bab-Dummadgi-nued-binsabukwa damalad. Be itomargua.

\par }