\NormalFont\ShortTitle{Eclesiastés}

{\MT BAB-GAYABURBAGI-SUNMAKLEGED-GARDA

\par }{\MTB ECLESIASTÉS

\par }{\IMTB GEBE-SOGLENAID

\par }{\IMT Garda-nug

\par }{\IP {\IT{Bab-Gayaburbagi-Sunmakleged-Garda.}} We-garda, Griego-gayabali,
{\IT{Ekklesíaʼye}} bileged. Hebreo-gayabardina,
{\IT{Qoheletʼye}} bileged. We-gaya-sogbogwadi, “gayaburbagi-sunmaklegedye” sogleged, degine, “igar-itolealile, iduakwaa sunmakedye.” De-ukinbali, “dule-danar-ambikuedgi-sunmakedye,” soglebalid.

\par }{\IS Bab-Gayaburbagi-Sunmakleged-Gardagi weyob sunmaklenaid

\par }{\IP Dule-we-garda-narmaksadi, dule-Bab-gayaburbagi-sunmakedid. Israel-yargi, Jerusalén-neggweburgi David-machi-Salomón reyga megisad. We-dule, undargus-neg-dakdanikidba sunmaknaid. Ibmar-nue-durdaksadba sunmaked, bela ibmar-e-arganagwar-ebusadba sunmaked. We-dule, magar itosad, “Bab-Dummadi bonisuli dule-imaksanad, degi-inigwele, dule na dukin boni-amiddamarye.” Degisoggu, bela we-napneggi ibmar-guedi, wile-itolegeddibe, weligwar-itolegeddibe, gwen nabirsurye, binsarsunna ibmar-guye soged.

\par }{\IP We-garda bergunaidgine, soged: Bab-Dummad-dobee-nanaed bur biriginedye. Bela ibmar-baramilegedi, ase bergusiye.

\par }{\IP We-gardagine, weyob ilemakar sunmaklenaid:

\par }{\IO 1. Dule-Bab-gayaburbagi-sunmaked e-san-gusadgi sunmaked (1:1–2:26).

\par }{\IO 2. We-napneggi-dulemar-gudiid (3:1–12:8).

\par }{\IO 3. Sunmaklesad-e-burba (12:9-14).

\par }{\IP Be itogua.



\par }{\MS 1. DULE-BAB-GAYABURBAGI-SUNMAKED E-SAN-GUSADGI SUNMAKED

\par }\ChapOne{1}{\MR (1:1–2:26)

\par }{\SH Bela ibmar binsarsunna imakleged
\par }
{\PP \VerseOne{1}Odurdaked-Saila David-machi, Jerusalén-neggweburgi-reyga-megisadi, weyob sogsagusad:


\par }{\BB \par }
{\Q \VS{2}“We-napneggi-ibmar-imaklegedi, binsarsunna imakleged,

\par }{\QB bela igarga gwen gusulid.”


\par }{\BB \par }
{\Q \VS{3}Dule we-napneggi na gandikidba-alamakdiile,

\par }{\QB ¿ibu-nued egi amioe? Ibmar-nued amiosuli.


\par }{\Q \VS{4}Dulemar gwalulemamaid. Bamaladdi burgwemamaid.

\par }{\QB Ar napnegdi amba gannar naid.


\par }{\Q \VS{5}Dad-ibeler nakwiardaed, argwatedabalid.

\par }{\QB Na-bia-nakwiardaedse gannar gwae-gwae naddabalid, gannar nakwidabaligar.


\par }{\Q \VS{6}Burwa-goledi, dad-nakwed-argan-nuedsik gollardaed,

\par }{\QB geb sorbali, dad-nakwed-argan-sapiledsik aibiliddaed.

\par }{\Q Deyobi, burwa-goledi, gwen bogigusuli,

\par }{\QB gannar-gannar bipirmakdiguad.


\par }{\Q \VS{7}Bela diwarmar demarse nomaid,

\par }{\QB degi-inigwele, demardi gwen engudasulid.

\par }{\Q Diwarmar na bia gwalulemai, ase gannar aibirsibalid,

\par }{\QB adi, agi gannar nodagegar.


\par }{\Q \VS{8}Bela we-ibmargi-sunmaklegedi, budar-itoleged uked,

\par }{\QB gwen egi bar sunmaklebidasulid.

\par }{\Q Ibya, ibmar-dakedi gwen geggusulid,

\par }{\QB uaya, ibmar-itogedi gwen geggusulid.


\par }{\Q \VS{9}Bato ibmar-gusadi, gannar gunonibaloed.

\par }{\QB Bato ibmar-imaklesadi, gannar imaklenonibaloed.

\par }{\QB We-napneggine, ibmar-gwapid sated.


\par }{\Q \VS{10}Dule-gwensak, sokardibe:

\par }{\QB “Be dakena, wedi ibmar-gwapidid.”

\par }{\Q Ar we-ibmardi, bato gusgu gudiguad,

\par }{\QB anmar-idu-gudigusmalad-abargi bato gudiguad.


\par }{\Q \VS{11}Ibmar-epenne-gusmaladi, bela ielesad.

\par }{\QB Dule-yoedse-gwalulemaloedi, bela ibmar-yoedse-guoedi, iemarmogoed.


\par }{\SH Dule-Sunmakedi, e-san-gusadgi sunmaked
\par }
{\PP \VS{12}Ani, an emar-odurdakedid, an Israel-yargi, Jerusalén-neggweburgi reyga mai gusad.


\par }{\PP \VS{13}An nue-binsaed-nikadba bela we-napneggi-ibmar-imakleged-e-burba-baraminai, degi, egi nergunai an gusad. Bab-Dummad dulemarga we-arbaed-dummad uksad, adi, egi arbadii gumalagar.

\VS{14}Bela we-napneggi ibmar-imaklegedi, an daksad. Bela a-ibmarmar binsarsunna imakleged, gwage-nunmaked ukbalid.


\par }{\Q \VS{15}Ibmar-doperegwadi, geg bar gannar innikii gued.

\par }{\QB Ibmar-satedi, geg ebisleged.


\par }{\PP \VS{16}An binsadii gualid: “Emide, an wegi dule-nug-nikadga gunonikid. Jerusalén-neggweburgi an-idu-dummagan-megismaladba an bur nue-binsaed-nikaa gued. Anyobi, dule-baid bela-bela nue-binsaed-nikaa, bela ibmar-wisi megdisulid.


\par }{\PP \VS{17}”An ulubgi bela-bela wisgubigualid, nue-binsaed-nikaguedi, wede ibi obarleye. Deginbali, an magar-itobiguarbalid, binsaedsuli-ibmar-imaklegedi, wede ibi obarlebarye, degi, yogasaar-sunmaklegedi, ibi obarlebarye.

\par }{\PP ”Geb an wisgunonikid, amba we-ibmarse-bakale, gwage-nunmaked ukbalid.


\par }{\Q \VS{18}Napiragwa, ar bela-bela nue-binsaed-nikaguedi, bur bule bonigan ukbalid.

\par }{\QB Ar dule bur bule ibmar-wisguedi, bur bule naibid itobalid.”




\par }\Chap{2}{\SH Ibmar-isgana-imaklegedgi-yeer-itolegedi, ibnuedsulid
\par }
{\PP \VerseOne{1}An-gwagegi an sogsa gusad: “Emigindi, ibmar-galagwensuli-imakedgi-yeer-itolegedi, an imakdii guoye, an nue-yeer-itodii gubaloye.” Ar amba deyob gudiguedi, binsarsunna imaklebalid.

\VS{2}Alledi, binsa goelleged an daked. Ibmar-galagwensuli-imakedgi-yeer-itogedi, ¿ibiga gue? Ibmarga gusuli.


\par }{\PP \VS{3}Geb an wisgubigualid, vino-gobedgi bule an magar neg-itodii guodibe, degi, binsaed-satedyobi galagwensuli ibmar-imakdii guodibe. Adi, an wisguega, dule we-napneggi sikwas-dula-gudiguedgi, na e-ibmar-imakdiidgi ibi-nued amie.


\par }{\PP \VS{4}An we-ibmar-dummagan imaksad: Negmar an sobsad, uva-nainu-dummagan an nasiksabalid.

\VS{5}An-nainugine, bukidar ibmar-gullemalad an digsad, dutumar an digsabalid. Sapi-san-nabir-gullemalad akar-akar an digsabalid.

\VS{6}Amar-ogegala, dii-sabogega yaa-dummagan an akwisbalid.


\par }{\PP \VS{7}An bukidar mai-machergan, degi, mai-omegan baksad. Maimar-an-neggi-gwalulesmalad an nikusbalid. Jerusalén-neggweburgi-an-idu-dummagan-megismaladba, an bur bule molimar-bebe-nikad nikusad, degi, sibad-wawaadmar an nikusbalid.


\par }{\PP \VS{8}An ormar, degi, manimar ichesur nikusad. Rey-bamalad-e-ibmar-nuegan an susad, degi, dule-yar-bamaladgi-bukwamalad-e-ibmar-nuegan an susbalid. Machergan-anga-namakmalad, degi, omegan-anga-namakmalad an nikusgusad. An wergudiidbali, an ome-baigan-bukidar nikusbalid.


\par }{\PP \VS{9}Jerusalénʼgi-an-idu-dummaganga-megismaladi, anyobi nug-dummarbaa nikussurmalad. Deginbali, anyobi nue-binsaed-nikaa gussurmarbalid.

\VS{10}Bela an-ibmar-imakbigusadi, an imaksad. Bela ibmar-galagwensuli-imakedgi-yeer-itogedi, an itosbalid. Bela an-arbasadgi an wergudii gusad. We-ibmarmar-imaksadgi an yeer itosad.


\par }{\PP \VS{11}Geb sorbali, bela-ibmar-imaksadgi an binsadii gusad. Bela ibmar-imakega an dummad-arbadigusadgi, an binsadii gusbalid. An bela we-ibmarmar dakalid, bela wedi, binsarsunna imaklegedi, degi, gwage-nunmaked ukbalidi, egi ibmar-nued amilesurbalid.


\par }{\SH Bela dulemar burgwemaloedbiid
\par }
{\PP \VS{12}Geb sorbali, an binsadii gualid, nue-binsaed-nikagued, wede ibi obarlege, binsaedsuli-ibmar-imakleged, ibi obarlebali, degi, yogasaar-sunmakleged, ibi obarlebali. Ar dule rey-sorba-megnonikoedi, ¿ibu-ibmar-baid imaknonikosunna? Ibmar-baid-imaked sate. Ar ade, bato bela ibmar imaklesad.


\par }{\PP \VS{13}An daknonikid, ar igi neg-meegwad negsichidba bur nued gue. Deyobi, nue-binsaed-nikagued, yogasaar-sunmaklegedba bur nuedid.


\par }{\Q \VS{14}Dule-binsaed-ibed, magasar neg daked.

\par }{\QB Dule-binsaedsuliddina, aku neg daked.

\par }{\PP An daknonibalid, bela dulemar burgwedsemarbalid.

\VS{15}Geb degine, an sogdesunnad: “Dule-binsaedsulid-burgwedyobi an burgwemogoed. Degisoggu, ¿ibiga an binsaed-ibedga gubisunna?” Degisoggu, an daknonibalid, we-ibmar binsarsunna imaklebali.


\par }{\PP \VS{16}Ar dulemar, dule-binsaed-ibedgi, degi, dule-binsaedsulidgi bar binsaosurmalad. Ar birgamar-namaidba bela iedmaloed. Dule-binsaed-ibed, dule-binsaedsulidyobi burgwemogoed.


\par }{\PP \VS{17}Degisoggu, an we-napneggi-gudiidi, isdar an itononisunnad. Ar ade, bela we-napneggine ibmar-imakleged nabir anga nosulid. Ar bela we-ibmarmar binsarsunna imakleged, gwage-nunmaked ukbalid.


\par }{\PP \VS{18}Deginbali, we-napneggi arbaed-dummad-an-imaksadi, gwen-nabir an daknonisurbalid. Ar bela arbaed-dummad-an-imaksadi, dule-an-sorba-megnonikoedga an obegergebed.


\par }{\PP \VS{19}An-sorba dule-reyga-megnonikoedi, binsaed-ibedga guodibe, binsaedsulidga guodibe, amba bai daklegosulid. Degi-inigwele, dummad-an-arbasadgi-ibmar-nikusadi, degi, binsaed-nikaguedgi-an-ibmar-imaksadgi-ibmar-nikusadi, we-reygadga gunonikoed. Ar we-ibmarmar binsarsunna imaklebalid.


\par }{\PP \VS{20}We-napneggine, an dummad-arbasad-ulale, an gwen nabir itononisurbalid.

\VS{21}Ar gwen-gwen-dulemar, ibmar-nikuega e-binsaed-nikad ebudamalad, ibmar-nikuega e-ibmar-wisid ebudamalad, degi, ibmar-nikuega e-ibmar-durdaksad ebudamalad.

\par }{\PP Ar sorbardi, dule-gwen-arbassulidga bela e-ibmar-nikuedi, obegoed. Ar weyob ibmar-guedi, gwen nabirsulid. We-ibmarmar, binsarsunna imaklebalid.


\par }{\PP \VS{22}Dule we-napneggi arbaed-dummad-imakedgi, surbinsa-alamaknaidgi, degi, bukib-binsaed-abalagi-alamaknaidgi, ¿ibu-ibmar-nued egi nikue? Sate.

\VS{23}Ar dulega bane-bane wile-itogedbi, degi, arbaed-dummad-imakedbi neg naid. Mutikidse-bakale, gwen obunnosulid. We-ibmarmar binsarsunna imaklebalid.


\par }{\PP \VS{24}Degisoggu, unnila masgunnedgi-yeer-itogedi, gobedgi-yeer-itogedi, degi, e-arbaedgi-yeer-itogedi, dulega bur-nued gued. An daksabalid, we-ibmala Bab-Dummadgi danibali.


\par }{\PP \VS{25}Ar Bab-Dummad dulegi-nabir-binsasulile, ¿doa nabir mas-gunnoe? ¿Doa yeer itobaloe?


\par }{\PP \VS{26}Bab-Dummad dule-yeerdakedga, binsaed-nikagued uked, ibmar-nue-wisi imaked, degi, yeer-itoged ega ukbalid. Ar dule-isganagardina, ibmar-onmakedgi-arbaed ega uked. Adi, sorbali, we-ibmar dule-yeerdakedga ukegar. Ar we-ibmarmar binsarsunna imaklebalid, degi, gwage-nunmaked ukbalid.




\par }{\MS 2. WE-NAPNEGGI-DULEMAR-GUDIID

\par }\Chap{3}{\MR (3:1–12:8)

\par }{\SH Ibmar-imaklegega bela e-ibagan nikad
\par }
{\PP \VerseOne{1}Ibmar-imaklegega bela e-wachi nikad. We-napneggine, ibmar-imaklegega bela e-ibagan nikabalid:


\par }{\Q \VS{2}Gwaluleged-e-iba nikad,

\par }{\QB burgwileged-e-iba nikabalid.

\par }{\Q Ibmar-gwag-digleged-e-iba nikad,

\par }{\QB ibmar-gwag-ungeleged-e-iba nikabalid.


\par }{\Q \VS{3}Oburgwileged-e-iba nikad,

\par }{\QB onuguleged-e-iba nikabalid.

\par }{\Q Ibmar-earileged-e-iba nikad,

\par }{\QB ibmar-sobleged-e-iba nikabalid.


\par }{\Q \VS{4}Boleged-e-iba nikad,

\par }{\QB alleleged-e-iba nikabalid.

\par }{\Q Dule-burgwisadba wile-itoleged-e-iba nikad,

\par }{\QB yeer-itogedba gwirleged-e-iba nikabalid.


\par }{\Q \VS{5}Akwamar-osamakleged-e-iba nikad,

\par }{\QB akwamar-weleged-e-iba nikabalid.

\par }{\Q Angaagwar-imakleged-e-iba nikad,

\par }{\QB degimaloye-sogleged-e-iba nikabalid.


\par }{\Q \VS{6}Ibmar-imaklebienad-e-iba nikad,

\par }{\QB ibmar-imaklebisulid-e-iba nikabalid.

\par }{\Q Ibmar-saboleged-e-iba nikad,

\par }{\QB ibmar-mileged-e-iba nikabalid.


\par }{\Q \VS{7}Ibmar-esirmakleged-e-iba nikad,

\par }{\QB ibmar-makleged-e-iba nikabalid.

\par }{\Q Sunmaklesulid-e-iba nikad,

\par }{\QB sunmakleged-e-iba nikabalid.


\par }{\Q \VS{8}Sabguleged-e-iba nikad,

\par }{\QB isdar-dakleged-e-iba nikabalid.

\par }{\Q Bila-onoleged-e-iba nikad,

\par }{\QB neg-bogidik-naguleged-e-iba nikabalid.


\par }{\SH Arbaedgi alamaknaiguedi, binsaledid
\par }
{\PP \VS{9}Ar dule arbaedgi alamaknaiguedi, ¿ibu-nued egi nikue?


\par }{\PP \VS{10}An daksad, Bab-Dummadi dulemarga arbaed-dummad uksad, adi, arbaedgi alamaknai gumalagar.

\VS{11}Bab-Dummad e-iba-sogedba bela ibmar-yeerdakle imaksad. Deginbali, dule nabir epenne-ibmar-gusmalad-magar-itogega, degi, yoedse-ibmar-guoed-magar-itogega imaksabalid. Degi-inigwele, dule, bela Bab-Dummad negasailagi-ibmar-imaksad, degi, yoedse-ibmar-imakoed wissulid.


\par }{\PP \VS{12}An wisdo, dule na dula-gudiidgine wergudiguedba, degi, ibmar-nued-imakdiguedba, bur ibmar-nued-baidi, sated.

\VS{13}An wisbalid, nabir-masgundiguedi, nabir-gobdiguedi, degi, dummad-arbasadgi-yeer-itodiguedi, Bab-Dummad dulega uksabalid.

\VS{14}Amba an wisbalid, bela-Bab-Dummad-ibmar-imaksadi, degisadegu gued. Na e-ibmar-obinnisadgi ibmar-baid geg nasikleged, geg bar osulolebalid. Bab-Dummad bela deyob imaksad, adi, dulemar e-dobekwaa nanamalagar.


\par }{\Q \VS{15}Emi ibmar-bukwadi, bato dikasurgus bukwad.

\par }{\QB Ibmar-gunonikoedi, bato gudiid.

\par }{\QB Bab-Dummad gannar-ibmar-guega imaked.


\par }{\SH Igar-innikigwadba ibmar imaklesulid
\par }
{\PP \VS{16}We-napneggine ibmar-baid an daksabalid: Igar-itolegedgi, igar-isgana imakleged. Igar-innikigwad-imaklegedgi, igar-isgana imakleged.


\par }{\PP \VS{17}Geb an binsadsunnad:

\par }{\PP “Bab-Dummad dule-nuedga igar itogoye, degi, dule-isganaga igar itobaloye. Ar ade, bela-ibmar-guedga, igar-itoleged-iba nikaye. Bela-ibmar-imaklegedga igar-itoleged-iba nikabarye.”


\par }{\PP \VS{18}An dulemargi binsasbalid: “Bab-Dummad dule-wilubdaknaiye, adi, dulemar na magar itomalagarye, emarde, ibdurganyob gumarye.

\VS{19}Dulemar ibdurganmaryob bergumarmogad. Ebobela ega igar yopira maid. Ebobela na yopira burgwemalad. Ebobela dulagudiguega bunnodigued abeged. Degisoggu, dule ibdurgangi obinsulid. Ar napiragwa, bela wemar gwen nabirsulid,

\VS{20}degi, bela napa-urba megmaloed.

\par }{\Q Bela napagi danimalad,

\par }{\QB bela gannar napaga binyemarbaloed.


\par }{\PP \VS{21}”¿Ar doa wissunna, dule-e-burba niba naddae? ¿Ar doa wissunna, ibdurgan-e-burbadi neg-urba aideddae?”


\par }{\PP \VS{22}An daksasunnad, dule, e-arbaedgi-wergudiguedba bur ibmar-nued-imaked sated. Ade, arbaed-igar ega uklesad. E-burgwisad-sorba ibmar-guoed-dakega, ¿doa we-dule-burgwisad gannar-dagega imakoe?




\par }\Chap{4}{\SH Dulemar-mesagwar-imakledimalad
\par }
{\PP \VerseOne{1}An dakdebalid, we-napneggine, dule-mesagwar-imakledimalad yaisulid. Dule-mesagwar-gudimaladi bodidii an daksad, dule-gadi-gadi-e-gwage-imakedi sate gudimalad. Dule-mesagwar-gudimaladi, dule-gadi-gadi-e-gwage-imakedi sate gudimalad. Dule-wemar-mesagwar-imakdimaladi, gangued nikamalad.


\par }{\PP \VS{2}Degidbali an binsaded, dule-burgwismaladi, dula-gudimaladba bur weligwar gumalad.

\VS{3}Ar degi-inigwele, amba yoo-gwalulemaladdi, bur bule wemarba weligwar gumalad. Ar ade, we-napneggi ibmar-isgana-imaklemalad amba yoo dakmalad.


\par }{\PP \VS{4}An daksabalid, arbaed-dummad-imakedi, degi, ibmar-imakedba-nasgumaiguedi, nobed uked.

\par }{\PP Wedi binsarsunna imaklebalid, gwage-nunmaked ukbalid.


\par }{\Q \VS{5}Dule-binsaedsulid, gwen arbasuli

\par }{\QB ukudmaad burgwidoed.


\par }{\Q \VS{6}Sikwas-obunnolegedi, doggus-obicha-arbaedba bur nuedid.

\par }{\QB Ar doggus-arbaedi, gwage-nunmaked uked.


\par }{\SH Bulakwaa-arbaed gargangued uked
\par }
{\PP \VS{7}We-napneggi, ibmar-binsarsunna-imakleged-baid an dakdebalid:


\par }{\PP \VS{8}Dule-wargwenad mimmigansuli gudiid, degi, gwenadgansuli gudibalid, bipisaar arbaed indakdisulid. Bato-ibmar-nikadi amba yeer-itosulid, bur bule ibmar nikubied. Gwen binsasurbalid, doaga ede alamaknai. Gwen werguedgi binsasurbalid.

\par }{\PP Wedi binsarsunna imaklebalid, arbaed-dummad gued.


\par }{\Q \VS{9}Dule-ebogwad, dule-wargwenadba bur nuedid.

\par }{\QB Ar na e-arbadiidgi bur bule ibmar-nuegan nikumalad.


\par }{\Q \VS{10}Ar gwensak aimukudele, baid ogwichoed.

\par }{\QB Ar dule walagwen-gudiiddi, aimukudele, dummad-wilegoed,

\par }{\QB ar dule-baid-e-ogwisgued sateoed.


\par }{\Q \VS{11}Ar dule-ebogwad na walikaa megmalale, na muchub-muchub uee imakmaloed.

\par }{\QB Ar dule walagwen-megerdi, ¿igi na uee itogoe?


\par }{\Q \VS{12}Dule walagwenale, sunna dule-baidse galakued.

\par }{\QB Ar ebogwardina, sunna dule-baid-abin ganna gwisgumalad.

\par }{\QB Dub-giapaa-bipirmakaledi, irgwensuli itirsulid.


\par }{\SH Sapingwa-gued, binsaed-nikagued
\par }
{\Q \VS{13}Sapingwa-wilesakwagwad binsaed-ibed-gudiid, bur nuedid, rey-sered binsaedsuli-gudiidba.

\par }{\QB Ar we-reyde, dule-ega-binsaed-uked bar abesulid.


\par }{\PP \VS{14}Ar we-sapingwa, esgaryagi-mellesii gusdibe, e-yargine wilesakwaa gwalulesdibe,

\VS{15}degi-inigwele, we-napneggine an daksad, we-sapingwa rey-sorba reyga-megnonikile, dulemala eba nanai damalad.


\par }{\PP \VS{16}Ar amba dule-bukidar we-sapingwa-gebe-reyga-megidedgi eba nagusdamar-inigwele, degite, dule-danimarmogoedi amba we-rey gwen yeer dakosurmarmogad.

\par }{\PP Amba we-ibmala binsarsunna imaklebalid, gwage-nunmaked ukbalid.




\par }\Chap{5}{\SH Ibmar-imakoye-sogsad imakergebed
\par }
{\PP \VerseOne{1}Bab-Dummadse-goled-negse be nadele, mer be yogasaar ibmar imako. Agi ibmar-odurdaklenaid-itoged bur nuedid, dule-binsaedsurmalad Bab-Dummadga ibmar-ogumakar-ukedba. Ar we-dulemardi, ibmar-isgana-imaknanaid aku-itodamalad.


\par }{\Q \VS{2}Bab-Dummad-asabin, mer be ibmar sogdebin imako,

\par }{\QB deginbali, mer be gwae-gwae binsabalo.

\par }{\Q Ar Bab-Dummaddi nibneggi maid, bedi, napneggi gudiid.

\par }{\QB Degisoggu, nue-itoakwaa be ibmar sogo.


\par }{\Q \VS{3}Ar dule-gadi-bukib-binsaedi, gabmaile, gadi gwayedaed.

\par }{\QB Dule-gadi-sunmakedi, yogasaar sunmakdaed.


\par }{\PP \VS{4}Bab-Dummadga be ibmar-imakoye-ise-sogar-sogsale, gwae be imako. Ar Bab-Dummad dule-binsaedsulidamalad nabir-dakdasulid. Be ibmar-imakoye-ise-sogar-sogsad, be imake.


\par }{\Q \VS{5}Ibmar-imakoye-ise-sogar-soged-sogsadba, degi, imaksulidba,

\par }{\QB ibmar-imakoye-ise-sogar-soged-sogsulid bur nuedid.


\par }{\PP \VS{6}Mer be-gwabin-duku isguega-be-imaked be imako. Geb sorbali, dule-Bab-gayaburba-berbegedga mer be sogo, an ibmar-sogbisulid sogsaye, an noar sunmaksaye. Ar noar be sunmaksadba, binsarsunna Bab-Dummad be ourwoed. Binsarsunna be-ibmar-imaksad be-ibe-obelogega imakoed.

\VS{7}Degisoggu, bukidar-ibmar-binsarsunna-imakleged-abargi, bukidar-gwayed-abargi, degi, bukidar-yogasaar-sunmakleged-abargi, bur be Bab-Dummad-dobekwaa nanae.


\par }{\SH Ibmar-bukidar-nikuleged binsarsunna gued
\par }
{\PP \VS{8}Yar-gwensakgi, dule-dummad dule-wileged-sabsur-imake be dakalile, degi, dulemarga igar-nabolegedi innikigwadba imaksuli be dakalile, mer be geger dako. Ar weyob ibmar-gued, ade, dule-dummad eba-bur-dummad-e-bendaked nikad. Deginbali, dule-baid-eba-bur-dummad, eba-bur-dummagan-e-bendaked nikamogad.

\VS{9}Weyob-ibmar-guedi, ¿ibu-nued yar-naid egi nikue? ¿Reyde, nainugi-arbamalad-bendakega mai? Eye, bendakega maina.


\par }{\PP \VS{10}Ar dule-manibina-sulibinsa-itogedi, bur bule mani-nikubidaed. Ar dule-ibmar-nueganbina-sulibinsa-itogedi, bur bule ibmar-abedaed. Amba we-ibmarmardi binsarsunna imaklebalid.


\par }{\PP \VS{11}Ar mani-bukidar-nikulegele, mani bur bule oeledabalid. Mani-ibed unnila mani-e-wagarbi dakoed egi buu-nasoed. Ibmar-nued egi nikuosulid.


\par }{\PP \VS{12}Arbaed-dule, immediki mas-gundibe, wilubba mas-gunbardibe, bonisuli gabdiid. Dule-mani-ibeddina, doggus-mani-nikadba gwen nue gabdisulid.


\par }{\PP \VS{13}We-napneggine, boni-dummad an daksad: Dule mani-bukidar-sabogele, egi aibinega gued.

\VS{14}Degi, ibmar-uklegedgi yogasaar-mani-ebulegedba mani yoggued. A-ular, we-dule, machi-nikunonikile, e-machiga bar mani obegosulid.

\VS{15}Ar igi we-napnegse aidenoniki, deyobi, gannar nabaloed. Ar igi we-napnegse uka-swiri noniki, deyobi, e-dummad-arbasadgi-ibmar-nikusadi gwen sedosulid.


\par }{\PP \VS{16}We-ibmar, boni-dummadbalid. Ar igi-dule napnegse aidenoniki, deyobi, gannar nabaloed. Ar dule arbaed-dummad-imakedgi, ¿ibi nued amie? Sate.

\VS{17}Deginbali, ar we-dulede, we-napneggine wile-itogedgi, arbaed-dummad-imakedgi, bonigan-abalagi, degi, sae-itogedgi mas-gundiid.


\par }{\PP \VS{18}Weyob an daknonikid: We-napneggi-gudiidgi masgunned bur-nuedid, gobed bur-nuedid, degi, arbaed-dummad-imakdiidgi yeer-itodigued bur-nuedid. Ar weyob Bab-Dummad abesad, we anmarga uklesad.

\VS{19}Deginbali, Bab-Dummad, ar doaga mani-bukidar uke, degine, ibmar-nuegan-bukidar ukbali, deyobi, a-dulega, we-ibmarmar-uklesadgi-werguega imakbalid, deginbali, egi masgunnega imakbalid, egi gobega imakbalid. Ar weyob-dulega-guedi, Bab-Dummad uksad.


\par }{\PP \VS{20}Ar Bab-Dummad weligwar dule-imaksoggu, dule, we-napneggi-sikwas-gudiidgi dogdar bukib binsasulid.




\par }\Chap{6}{\SH Dule binsarsunna we-napneggi gudiid
\par }
{\PP \VerseOne{1}We-napneggine, dulemar-abargi we-boni nue-nika an daksad:

\VS{2}Bab-Dummadi, abar-dulemarga ibmar-bukidar uked, mani-bukidar-nikuega imaked, deginbali, dule-nug-odummogega imakbalid. Degidbali, we-dulemar na ibmar-abegedba nikued. Degi-inigwele, Bab-Dummad, we-dule e-ibmar-nikuedgi-werguega imaksulid, aka dule-bamalad e-ibmargi-werguega imaked. Weyob-ibmar-guedi, gwen nabirsulid, boni-dummad dakleged.


\par }{\PP \VS{3}Ar dule-gwensak mimmigan dulatar-nikadibe (100), degine, birga-undar-gudii gusbardibe, ar ibmar-nuegangi-wergudigussuli-burgwisale, yogasaar-diglesale, an sogdo, bur mimmi-gwensak-burgwar-aidenonikir, bur we-duleba nuedye.


\par }{\PP \VS{4}Ar we-mimmi-burgwar-aidenonikid gwen neg daksasulid, degine, negsichigi megidapid. Deyob negsichigi-megidapidgi gwen bar egi binsaledsurbalid.

\VS{5}We-mimmide, gwen dad-ibeler-daksasulid, gwen neg-wisgussulid.

\VS{6}Degi-inigwele, we-mimmi, dule birga-milibo-gudigusadba (2,000), degi, gwen-ibmar-nuegangi-wergussur-gusadba, bur bogidikid nue-nikusad. ¿Ar bela dulemar bergunonikile, burgwed-negse bela naedsemarsursi? Bela naedsemalad.


\par }{\PP \VS{7}Dulemar mas-gunnegala arbaedginbi alamakdidamalad, degi-inigwele, e-ukuddi gwen bergusurbalid.


\par }{\PP \VS{8}Ar dule-binsaed-ibed, ¿ibuginbi dule-binsaedsulidgi-obinsisunna?

\par }{\PP Ar dule-wileged, nabir-bonigan-abin-gwisgudiidgi, ¿ibi-nued egi amimosunna? Ar e-bogwad na yopira bonigangi obindimalad.


\par }{\PP \VS{9}Ibmar-sanakwa-daklegedi, ibmar-ulubginbi-abelegedba bur nuedid. Ar we-ibmar gwen nabirsurbalid.


\par }{\Q \VS{10}Ibmar-gudiidi bato e-nug nika gudiid, ar bato wisgulesad, we, dule gue.

\par }{\QB Deginbali, dule, gege dule-bur-eba-niga-gandikidbogwa urwed.


\par }{\Q \VS{11}Gadi-sunmaklegedgine, yogasaar sunmakleged.

\par }{\QB Ar we-ibmargi, ¿ibu-ibmar-nued egi amilesunna?


\par }{\PP \VS{12}Degisoggu, we-napneggi wis sikwas-gudiidgine, dule wissulid, ibu ega nued noe. Degisoggu, we-napneggi, unnila sikwas-gudigued, gwen nabirsulid. Ar dule-gudiid, burwa-goleyob sikwas-buu nasoed. Ar dule burgwisad-sorba, ¿doa ega sogosunna, igi neg guoye?




\par }\Chap{7}{\SH Binsaed-nikagued, binsaedsulidaed
\par }
{\Q \VerseOne{1}Ina-wawadikidba nug-nued-nikuleged, bur nuedid.

\par }{\QB Gwaluleged-ibaba burgwed-iba, bur nuedid.


\par }{\Q \VS{2}Iba-dummad-nonaidse-ataknaedba dule-burgwisadse-ataknaed, bur nuedid.

\par }{\PP Ar dule bela burgwedsegad, degisoggu, dulemar-dula-gudimalad, burgwedgi binsadii gumalawilubbinad.


\par }{\Q \VS{3}Allelegedba boleged bur nuedid.

\par }{\QB Ar boleged amba wile-ito emar-imak-inigwele, gadi-gadi gwage-imakbalid.


\par }{\Q \VS{4}Dule-binsaed-ibed, dule-burgwis-naidse-ataknadele, binsaed-nikaa daed.

\par }{\QB Dule-binsaedsuliddina, ataknadele, unnila dodogedginbi binsadaed.


\par }{\Q \VS{5}Dule-binsaedsulid yamo emar-ogannogedba,

\par }{\QB dule-binsaed-ibed emarga sabsur-ibmar-soged, bur nuedid.


\par }{\PP \VS{6}Dule-binsaedsulidaed-e-alledi, ikomar-gummakder doos-doos-gotedaeyobid, yog-berguar naddaed.


\par }{\Q \VS{7}Sabsur-ibmar-imakleged dule-binsaed-ibed-oichoged.

\par }{\QB Ibmargi-bennuklegar-binsaed-galeged, dule-binsaed-ibed-e-gwage oichobalid.


\par }{\Q \VS{8}Ibmar-gebe-imaklegedba, ibmar-nagase-obeloleged, bur nuedid.

\par }{\QB Dule-na-san-dummarba-imakdiidba, dule-na-ulubgi-bargaagwar-gudiid, bur nuedid.


\par }{\Q \VS{9}Mer urwed begi-obinega be imako,

\par }{\QB ar urweddi, dule-binsaedsulidaedgadid.


\par }{\PP \VS{10}Mer be sogo, ibiga ibagan-nasmalad bur nuegan gusye. Weyob-sunmaklegedi, binsaed-ibegan-sunmakedsulid.


\par }{\PP \VS{11}Dulemar-we-napneggi-gudimalad binsaed-nikagued-nikale, nuedid. Degine, nainu-nikabalile, doggus bur nuedid.

\VS{12}Binsaed-nikagued emar-bendaked, mani-nikued emar-bendakmogad. Degi-inigwele, binsaed-nikagued bur biriginedid, ar adi, nuedgi-sered-megega dule-imaked.


\par }{\PP \VS{13}Bab-Dummad-ibmar-imaksad be dakena: Ar Bab-Dummad ibmar-dopere-imaksadi, ¿doa bar inniki imakosunna?

\VS{14}Bega ibagan-nuegan-nonikile, egi be werguo. Amba bega ibagan-isgana-nonibalile, Bab-Dummadgi-danibarye be binsabalo. Ar dule wissulid, ibagan-danikoedi, igi danibali.


\par }{\PP \VS{15}Wegi-wile-itodiidgi an we-ibmar belagus dakdanikid: Dule-nuegan, ibmar-inniki-imakdiid-ular, sabsur-ibitodimalad. Ar dule-isganamardina, ibmar-isgana-imaked-inigwele, aka bur undar-seredi megmalad.


\par }{\Q \VS{16}Mer doggus be wilub-obicha an dule-innikigwadye be sogo.

\par }{\QB Mer doggus be wilub-obicha binsaed-ibed na be sao.

\par }{\QB Abakalegi na be dukin oitoalile.


\par }{\BB \par }
{\Q \VS{17}Mer doggus dule-isganaga na be imako,

\par }{\QB mer dule-binsaedsulidga na be imakbalo.

\par }{\QB ¿Ar ibiga na be durbas burgwed aminonikosunna?


\par }{\BB \par }
{\Q \VS{18}Mer doggus wilub-obicha na be dao,

\par }{\QB wilubba na be gudii guoed.

\par }{\Q Ar dule, Bab-Dummad-dobekwaa-gudiile,

\par }{\QB bela ega ibmar nueganbi gudoed.


\par }{\BB \par }
{\Q \VS{19}Dulemar-bulegan-ambegid (10) neggwebur-semaladba,

\par }{\QB binsaed-nikagued dule-binsaed-ibed-ogannoged, bur nuedid.


\par }{\Q \VS{20}Dule, bela-belad-innikidaedi, bela-belad-ibmar-nued-imakdibalidi,

\par }{\QB gwen bipisaale isgudisurbalidi, we-napneggine, sated.


\par }{\PP \VS{21}Mer yogasaar-sunmaklegedba be aibiro. Adi, be-mai-begi-ichakwa-sunmaked, be itogosulid.

\VS{22}Ar be nue-wismogad, emargi-ichakwa be sunmaksamogad.


\par }{\SH Ibmar-gued-e-burbamar baramilenaid
\par }
{\PP \VS{23}Binsaed-ibed-dulega an guoye na sogsagusanad, bela we-ibmar an-binsaed-nikadba an baraminai gusanad. Degi-inigwele, amba bela an ibmar magar-itosulid.

\VS{24}Bela-ibmar-guedi yeer angi gangu noed, amba an magasar-itosulid. ¿Doa we-ibmar bela baramiosunna?


\par }{\PP \VS{25}Degisoggu, binsaed-nued-bar-amiega an guarsunnad, ulub-nagasega ibmar-gumaid-bar-amiega an gualid. Degidbali an neg-daknonikid, dule-isgana-gued binsaedsulidaedid, degine, binsaedsulidaedi, igar-gwen-nabirsulidid.


\par }{\PP \VS{26}Deginbali, we-ibmar bur boni-dummad an daknonibalid: Ome-isgana, burgwedba bur bule boni uked. We-ome-e-gwage-naidi, sakiyob emar-gaed, e-swidamala, esgoro-dubyob emar-edinned. Ar dule Bab-Dummadbaligwa-gudidibe, we-omese galegosurguoed. Isgued-duledina, we-omese ibitogoed.


\par }{\PP \VS{27}Bab-Dummad-gayaburba-barsoged sogded: “Bela an ibmar-sog-soggwen baraminai-gusgua, an weyob ogwinmaknonisunnad:


\par }{\PP \VS{28}”An ibmar-amidiidi, amba an yoo baramied. An dula-miligwenad-abargine (1,000), dule-machered-amidiidi, an wargwen aminonikid. Ome-nued-gwensakdina, wargwensaale gwen an amissurgusad.


\par }{\PP \VS{29}”Degisoggu, unnila webi an magar-itonikid: Bab-Dummad dule-imaksadi, dule-bonisuli imaksanad. Degi-inigwele, dule na e-daedba, dukin na bonigan-amisad.”




\par }\Chap{8}{\PP \VerseOne{1}¿Doa-dule binsaed-ibedyob gue? ¿Doa-dule bela-ibmar-wisid gudii? Dule, binsaed-nued-nikadbali, e-daklegedi, weligwar-dakleged, degine, e-daedi, nued dabalid.


\par }{\SH Reyba-ibsaed
\par }
{\PP \VS{2}Degisoggu, an bega soged: Rey-e-ibmar-sogmaidbali be ibsao, ar Bab-Dummad-asabinni deyob-imakoye be sogsad.

\VS{3}Melle be rey-asabin-gwichidgi gwae-gwae-nodebin sao. Mer ibmar-isgana-imakedgi be binsabalo. Ar ade, rey na e-ibmar-imakbiedba ibmar imaked.

\VS{4}Ar rey-e-sunmakedi gargangued nikad, degisoggu, ¿doa ese golosunna ibu be imaknaiye?


\par }{\PP \VS{5}Ar dule rey-sogedba daele, gwen akar-guosulid. Dule-binsaed-ibedi na wisid, sana reyba ibsaoe, degine, igi imakbaloe.

\VS{6}Ar bela-ibmar-imaklegedi, e-ibagan nikad. Degine, igi ibmar-imaklebaloed-igar nikabalid. Degi-inigwele, dulega, we-ibmar, boni-dummad gued:

\VS{7}Bonigan-egi-gwisgunonikoed wissulid, degine, dule-ega-ibmar-guoed-soged satebalid.

\VS{8}Dule burgwed-bargaegala, gargangued nikasulid, na degisadegu-gudiguega, gargangued nikasurbalid. Ar burgwed-igargine, gege dule wakinned, dule-isganase-bakale, gege wakinned.


\par }{\SH Ibmar-yogasaar-imakleged
\par }
{\PP \VS{9}An we-napneggi ibmar-gued bela-bela an nue-wisgubiguargua, an daknonikid: Imbagwenale, dule, e-maiga dule-baid-imakele, ega boniga gunonidaed.

\VS{10}Degine, an daksabalid, dule-isganamar-burgwisale, iba-dummad-abalagi digledaed. Degine, dulemar Babse-goled-negse-nanadimaladdina, na e-neggweburgi-gudigusmaladgi ielededaed, gwen bar egi binsaledasulid. We-ibmar gwen-nabirsulid.


\par }{\PP \VS{11}Dule-isgana ibmar-isgana-imaksale, abgayala ega igar nabolesulile, dulemar binsaddamalad, igar-isgana-imakleger, akarsurye. Degisoggu, ibmar-isgana-imakedgi aka gatik burguddamalad.


\par }{\PP \VS{12}Dule-isgana bali-bali isguedginbi-alamakdiidi, sunna undar gudii gubalid. An wisbalid, dule-Bab-Dummad-dobekwaa-gudiidi, degi, e-nug-odummodibalidi, bur nued gudii guoed.

\VS{13}Dule-isganamargardina, bela ega ibmar boniga gudoed. Ar unnila sikwas gudii gumaloed, waa-yogguddaeyob gumaloed. Ar we-dulemar, Bab-Dummad-dobekwaa gudisurmalad.


\par }{\PP \VS{14}We-napneggi galagwensuli ibmar gued, degine, igarsuli ibmar gubalid. Imbagwenale, dulemar-inniki-gudimalad dule-isganayob ega ibmar guddaed. Degine, dule-isganagardina, imbagwenale ega ibmar nueganbi naddaed. An sogdo, we-ibmar gwen nabirsurbarye.


\par }{\PP \VS{15}Degisoggu, an soged: Wergudii gumarsun. Ar anmar we-napneggi-gudiidgi Bab-Dummad-anmarga-ibmar-uksadbali, bur mas-gundii gumarsun, gobdii gumarbarsun, wergudii gumarbarsun. Ar galitodiid-sorba, we-ibmarbi wis anmarga besad. Ar we-ibmar-birgi ibmar-baid sulid.


\par }{\PP \VS{16}We-napneggi binsaed-nued-balamiegala, degine, we-napneggi-ibmar-gued-balamiegala, ise-dakale an imaknai gualid. Degidbali, ibginedse-bakale, nue bar an gabdisulid.

\VS{17}Geb deyobi, Bab-Dummad-we-napneggi-ibmar-imaksad an daknonikid. Ar dule Bab-Dummad-bela-ibmar-imaksad bela magar itogosulid. Ibmar-magar-itogegala, aisaar alamaknai guoenad, degite, baramiosurguoed. Ar amba, dule-binsaed-nikarbad sogdibe, an magar-neg-itoye, degi-inigwele, nagase amba magar-itosurmogad.




\par }\Chap{9}{\SH Bela dulemar igar-soggwennase bergusiid
\par }
{\PP \VerseOne{1}Bela we-ibmarmar-wisguegala, an egi alamaknai gualid. Wegi an daknonikid, dule-innikidamalad-e-ibmar-imakmaladi, degi, dule-binsaed-ibegan-e-ibmar-imakmaladi, Bab-Dummad-e-argan-yaurgi siid. Anmar amba wissulid sabgued, ibu obare, sae-emar-daked, ibu-obarbali. Amba, anmar-asabinni we-ibmar oyole-inigwele, magar-itolesurdaed.

\VS{2}Bela dulemar yopira guedbimalad:

\par }{\Q Dule-innikidaeddibe, dule-ichakwadaeddibe,

\par }{\QB amba yopira burgwedsemalad.

\par }{\Q Dule-nueddibe, dule-isganadibe,

\par }{\QB amba yopira burgwedsemalad.

\par }{\Q Dule-swilidikiddibe, dule-swilidiksuliddibe,

\par }{\QB amba yopira burgwedsemalad.

\par }{\Q Dule-ibmar-ogumakar-ukeddibe, dule-ibmar-ogumakar-uksuliddibe,

\par }{\QB amba yopira burgwedsemalad.

\par }{\Q Dule-ibmar-nued-imakdeddibe, dule-ibmar-isgana-imakdeddibe,

\par }{\QB amba yopira burgwedsemalad.

\par }{\Q Dule-ibmar-ise-sogar-imakeddibe, dule-ibmar-ise-sogar-imaksuliddibe,

\par }{\QB amba yopira burgwedsemalad.


\par }{\PP \VS{3}We-napneggi, ibmar-imakleged-abargi, we-ibmar gwen nabir nosulid: Bela dulemar na yopira guedsemalad. Deginbali, dule e-gwagegine, ibmar-isganaginbi binsadiid. Dule-gudiidi, unnila galagwensuli binsadiid. Ar bela burgwemaloedbiid.

\VS{4}Degisoggu, dule na dule-bamalad-abargi dula-garmakdiir, wis nubin itoged.

\par }{\Q Agala an soged:

\par }{\QB Rey-burgwedba, dule-belagwad-dulagudigued, bur nuedid.


\par }{\PP \VS{5}Ar dulemar amba dula-gudimaladi, e-burgwemaloed na wismalad. Dule-burgwismaladdina bar ibmar-abemaisurmalad, ar bar-itomaisurmalad. Deginbali, gwen egi bar-binsalesurbalid.

\VS{6}Ar e-daedi, e-sabguedi, e-sae-itogedi, ibmarbina-sulibinsa-itogedi, burgwisadgi, bergusiid. Ar we-napneggi, gannar weyob-guoedgi-binsaodeeye bar binsamaiosulid.


\par }{\PP \VS{7}¡Weligwaledgi mas be gunne! ¡Yeer-itogedgi vino be gobbali! Ar Bab-Dummad be-ibmar-imaksadi, yeer be-ibe daksad.

\VS{8}Na be mor-dagudikmaladbi yodigu guo, gwallu-wawad nonogi be magakwaa-gudigu guo.

\VS{9}Na be ome-bela-bela-abegedbogwa, bane-bane wergudii gusun. Ar Bab-Dummad, we-napneggi sikwas-gudiguega be-imaksad. We-napneggi, ibagan-gwen-nabir-nanamaisursoggu, na be wegi wergudii gusun. We-napneggi-alamakdiid-nukad, we-werguedi wis bega uklesad.

\VS{10}Ibu-ibmar-imaked bega uklenonikile, imakedse be sao, melle be imaksuli guo. Ar be burgwisardi bar arbaosulid, ibmar-wisguleged-igar surbalid, degi, binsaed-nikagued-igar surbalid.


\par }{\SH Garganguedba binsaed-nikaa-ibmar-imakleged bur nuedid
\par }
{\PP \VS{11}We-napneggi an negdaknonibalid:

\par }{\Q Abarmaklegedgi-bengulegedgi dule-sabsur-abarmakedbi emargi obinsulid.

\par }{\QB Bila-onolegedgi dule-gargangued-nikadbi emargi obinsulid.

\par }{\Q Dule-binsaed-ibedbi mas gunsulid.

\par }{\QB Dule-ibmar-wisirbaadbi mani-ibedga gusulid.

\par }{\QB Dule-nue-garda-wismaladbi e-bina soglesulid.

\par }{\Q Ar bela dulemarga, imbagwenale, ibagan-nued ega nonidaed,

\par }{\QB imbagwenale, ibagan-isgana ega nonidabalid.


\par }{\PP \VS{12}Deginbali, an daksabalid, dule na e-burgoed-ibagan wissurbalid. Uamar-sakigi-galedamaladyob gued, sikwimar-galedamaladyob gued. Ar dulemar ukiagwar boniganse galeardamogad.


\par }{\PP \VS{13}We-napneggi an we-ibmar-daksabalid, egi an nue-durdaksabalid:

\VS{14}Neggwebur-bipigwadi dulemar-iche-nika an daksad. A-neggweburgine, rey-buledi neggwebur-suega e-sordamarbo ebiris ambikunoni gusad. We-rey, e-sordamarbo, neggweburgi-dogega dikarba napa arsanyob onakwismalad.


\par }{\PP \VS{15}We-neggweburgine, dule-wileged gudiid. We-dulede, dule-binsaed-ibedid. We-dule, e-binsaed-nikadbali, neggwebur-bendaksa gusad. Degi-inigwele, dulemala we-dulegi gwen binsassurmalad.


\par }{\PP \VS{16}Andi sogdo: “Dule-wileged-e-binsaed-nikad isdar-daklege-inigwele, deginbali, e-sunmaked itolebisuli-inigwele, ‘ar garganguedba binsaed-nikaa-ibmar-imaklegedi, bur nuedye.’ ”


\par }{\Q \VS{17}Dule-binsaedsulidamalad-e-dummad binnasuli-sunmakedba,

\par }{\QB dule-binsaed-ibed-binnasdikii-sunmaked bur nabir itoleged.


\par }{\Q \VS{18}Gingimarba, binsaed-nikagued bur sunsogedid.

\par }{\QB Ar dule ibmar-soggwengi wis nosale, bela ibmar oichoged.




\par }\Chap{10}{\SH Binsaed-nikagued sunmaknaid
\par }
{\Q \VerseOne{1}Gukur-burgwaled neg-nunu-yapanne imaked,

\par }{\QB degidbali, ina-wawa-sobed-ibe ina-wawadikid oichoged.

\par }{\Q Deyobi, gaya-isgana-sunmakleged, bela dule-binsaed-ibed-e-sunmaked oichoged,

\par }{\QB e-nug-nued oichobalid.


\par }{\BB \par }
{\Q \VS{2}Dule-binsaed-ibed-e-gwage ibmar-nued-imakedgi binsaed.

\par }{\QB Dule-binsaedsulidaed-e-gwagedina, ibmar-isgana-imakedgi binsaed.


\par }{\BB \par }
{\Q \VS{3}Dule-binsaedsulidaed, ar ibu imakalile, e-ibmar-imakedgi magasar na oyoged,

\par }{\QB ede, dule-binsaedsulidye.


\par }{\BB \par }
{\Q \VS{4}Dule-sapin-dummad-negsemaid bese ulualile, mer be abin-imakdebin sao.

\par }{\QB Ar san-bargaagwar-imaklegedi, bukidar ibmar-noar-imakleged bargaed.


\par }{\BB \par }
{\PP \VS{5}We-napneggi-gudiidgine, an daksabalid, sapin-dummagan-negsemamaidi, weyob ibmar noar-imakdimalad:

\VS{6}Dule-binsaedsulidaedgala, aka arbaed-nuegan ukleged. Ar dule-bur-nabir-binsamaladgardina, arbaed-baisulid ega ukleged.

\VS{7}An daksabalid, dule-maiga-gudimaladi, moli-birgi-sii gudidamalad. Ar dule-nuga-nikamaladdina, maiga-gudiiyob nagab galitodidamalad.


\par }{\BB \par }
{\Q \VS{8}Dule yaa-matusur-akwisdibe, sunna egi argwaned.

\par }{\QB Dule gagan-matusulid-eminaidibe, sunna dubgi warmaked.


\par }{\BB \par }
{\Q \VS{9}Dule, akwa mamarye-sogdibe, sunna akwagi nailikgued.

\par }{\QB Dule sapan mamarye-sogdibe, sunna e-dargagi makleged.


\par }{\BB \par }
{\Q \VS{10}Ar akan e-nugar-berguddibe, e-nugar ebillesurbardibe, ibmar-sikegala, sabsur achiklegergebed.

\par }{\QB Binsaed-nikaguedgi ibmar-imaklegedi, nuekwagwadgi-ibmar-imaklegedi, ibmar-nued amileged.


\par }{\BB \par }
{\Q \VS{11}Ar naibe gar-ogoledba-ododoleged-iduar, dule-ega-gar-ogoledgi warmaksadibe,

\par }{\QB dule gwen egi bar mani amiosulid.


\par }{\BB \par }
{\Q \VS{12}Dule-binsaed-ibed-e-sunmaked yeer itoledaed,

\par }{\QB dule-binsaedsulidaed-e-sunmakeddina, na dukin egi aibined.


\par }{\Q \VS{13}Dule-binsaedsulidaed gebe sunmakdele, e-gaya-miedi, gwen nabir sunmaksulid.

\par }{\QB Deyob gaya-nuedsuli e-sunmaked obeloddaed.


\par }{\QB \VS{14}Degite, sunmaknaigusale, gayaburbamar suli-suli amisulid.

\par }{\BB \par }
{\Q Dule neg-guoed gwen wissulid.

\par }{\QB Yoedse ibmar-danibaloed gwen-wissurbalid.

\par }{\QB Ar dule, we-ibmar, gwen wisguosulid.


\par }{\BB \par }
{\Q \VS{15}Dule-binsaedsulidaed, arbaedgi baisursunna yegued.

\par }{\QB Neggweburse-naed-igarbela wissurbalid.


\par }{\BB \par }
{\Q \VS{16}Rey amba nuchukwagwar, neggwebur, wilesdakledaed.

\par }{\QB Degine, e-sapingan-dummaganmoga, unnila wakdaradba iba-onogedgi arbadidamalad,

\par }{\QB deyob osedoddamalad.


\par }{\BB \par }
{\Q \VS{17}Neggwebur-e-rey dule-nuga-nikaddibe, we-neggweburgi ise-nued binsalesad.

\par }{\QB Degine, e-sapin-dummagandina, e-wachiba na mas-gunmalad,

\par }{\Q deyob na niga-ogannomalad.

\par }{\QB Mumguega ambikusurmalad.


\par }{\BB \par }
{\Q \VS{18}Wiedba neg-uas-nudaklesulile, neg-uas ayariddaed,

\par }{\QB degine, wiedgi-neg-soblesadbali, neg maluddaed.


\par }{\BB \par }
{\Q \VS{19}Wergulegegala, masgulleged-iba onoleged, yeer-itolegegala, vino goblebalid.

\par }{\QB We-ibmar-imakegala, mani abeleged.


\par }{\BB \par }
{\Q \VS{20}Reygi mer be ichakwa sunmako,

\par }{\QB mer egi be ichakwa binsabalo.

\par }{\Q Deginbali, dule-mani-ibedgine, mer egi be arbakee isdar sunmakbalo.

\par }{\QB Ar sikwimar-gudidiid sunna be-barsoged,

\par }{\Q ar sikwimarde sakan-nika nanaed,

\par }{\QB degisoggu, baisursunna gayamar berbeged.




\par }\Chap{11}{\SH Binsaed-nikadgi-itoakwaa-ibmar-imakleged ibnuedid
\par }
{\Q \VerseOne{1}Diaki be-madu be mete,

\par }{\QB yoedsega be gannar amioed.


\par }{\BB \par }
{\Q \VS{2}Be-ibmar-nikad, dule-walaguglega (7) be uke, dule-walabaabakadse (8) ega be ukodibe.

\par }{\QB Ar yoedsega we-napneggi bonigan-gwisgunonikoed be wissulid.


\par }{\BB \par }
{\Q \VS{3}Mogirmar gudure-naddibe,

\par }{\QB dii wiardaed.

\par }{\Q Sapi dad-nakwed-argan-sapiledsik ailaddibe,

\par }{\QB dad-nakwed-argan-nuedsik ailaddibe,

\par }{\QB ar agi megodo.


\par }{\BB \par }
{\Q \VS{4}Dule unnila burwa-goledginbi atakdidibe,

\par }{\QB ibmar-gwag digosurguoed.

\par }{\Q Dule mogirmarginbi atakdidibe,

\par }{\QB ibmar-gwag weosurguoed.


\par }{\PP \VS{5}Ar be wissulid, bia burwamar naddae. Be wissurbalid, igi mimmi sapidukugi-mege, degi, igi dungumaidabali. Degisoggu, ar bela Bab-Dummad-e-ibmar-imaked-bursunna, igi be wisguosunna. Geg be wisgued.


\par }{\PP \VS{6}Wakudaryala ibmar-gwag be digo, sedogidbali, be baid digbalo. Ar be wissulid, biti bur bega nabir igarga gudoe, wakudaryala-diglesaddibe, sedo-diglesaddibe. Ar wisgulesulid, biti nabir igarga gudodibe. Ar ebobela sanmakdebalodibe.


\par }{\PP \VS{7}Neg-meegwadi yeer emar-imaked. Dad-ibeler-gaedi weligwar emar-imaked.

\VS{8}Amba dule undar seredi-megye-sogele, degine, e-ibagangi wergudigus-inigwele, ebinsao, ibagan-bulegan-bukidar itodii gubaloed. Deginbali, bela ibmar-danikoedi, gwen nabirsulid.


\par }{\SH Be-Bab-Dummad-be-obinnisad be ebinsao
\par }
{\PP \VS{9}Machi-sapin, sapingwa-guedgi gatik be werguo. Nuchukwagwadgi na be yeer-itodii imako. Be-gwage-itogedba na be ibmar imako, be-ibyagwar-neg-dakdiidba na be ibmar-imakbiedba imako. Degi-inigwele, be ebinsao, Bab-Dummad ar bela be ibmar-imaked, wilubdaknonikoed.


\par }{\PP \VS{10}Degisoggu, urwed be iego, ibmar-isgana-imaked be iebalo. Be ebinsao, ar sapingudanikidgine, degi, sapingwagwadgine, amba aku neg-itoleged-ibaganad. Ar we-igar gwen-nabirsulid.




\par }\Chap{12}{\SH Sered-ugakgusadgi egi-ibmar-guoed
\par }
{\Q \VerseOne{1}Sapingwa-gudiidgi Bab-Dummad-be-obinnisad be ebinsao.

\par }{\QB Ibagan-bulegan-danikoed-idu, Bab-Dummad be ebinsao.

\par }{\Q Ar birgamar-bulegan-nonikile, be sognonikoed:

\par }{\QB “An-seredgussoggu, ibmar-nuegangi bar an wergudisurye.”


\par }{\Q \VS{2}Dad-ibeler-gaed bar be itogosulid-iduale,

\par }{\QB Bab-Dummad-be-obinnisad be ebinsao.

\par }{\Q Nii-gaed bar be daksuliguoed-iduale,

\par }{\QB Bab-Dummad-be-obinnisad be ebinsao.

\par }{\Q Niisgwamar-gaed bar be daksuliguoed-iduale,

\par }{\QB Bab-Dummad-be-obinnisad be ebinsao.

\par }{\Q Bega dii-dummad-wisad-sorba, gannar mogirmar-nagunonikoedyob-guoed-iduale,

\par }{\QB Bab-Dummad-be-obinnisad be ebinsao.


\par }{\Q \VS{3}Ibagwengine, be-argan, neggi-nakulemaladyob-gued wawanmakdoed,

\par }{\QB be-mali, bila-onomalad-dulemaryob-gued nollomakdoed.

\par }{\Q Be-nugarmar ibmar-gwag-naged-akwamaryob-gued,

\par }{\QB ichegusadbali, bar ibmar bayogosulid.

\par }{\Q Be-ibya, yawagak-seniganaba-atakmaladyob-gued,

\par }{\QB bar atakosulid.


\par }{\Q \VS{4}Be-uaya, yawagak-neg-imbamaryob-gued, atudoed.

\par }{\QB Bega ibmar-gwag-naged-akwamar-goled, boggumai gudoed.

\par }{\Q Bega sikwimar-namaked bergudoed,

\par }{\QB bela namakmalad bar be itogosulid.


\par }{\Q \VS{5}Neg-matusulidgi-nanalegedgi be dobe itononikoed,

\par }{\QB igarba-bonisar-nanalegedgi dobe be itononibaloed.

\par }{\Q Be-sailagia, ibmar-durba-sibudiksiiyob osibumakdoed.

\par }{\QB Ses-nanaeyob arbaed-dummad be nanadii guoed.

\par }{\Q Ibmar-gullegedi, bar bega nued-gulle gunonikosulid.

\par }{\QB Ar ade, dule degisadegu-yoggued-negse nadapid,

\par }{\Q bar gannar dagegarsulid.

\par }{\QB Bega-dule-bomaladdi, galimba-ebiris obiryamakdoed.


\par }{\BB \par }
{\Q \VS{6}Mani-dub-itired-idu, or-nog-mared-idu,

\par }{\QB Bab-Dummad-be-obinnisad be ebinsao.

\par }{\Q Dii-weenaidgi mete-mared-idu, dii-weed-bipirmaknaid-bibisged-idu,

\par }{\QB Bab-Dummad-be-obinnisad be ebinsao.


\par }{\Q \VS{7}Ar napagi be danisoggu, napaga be gannar binnidoed.

\par }{\QB Be-burbadi gannar Bab-Dummadse naoed.

\par }{\QB Ar Bab-Dummad bega burba-uksadid.


\par }{\BB \par }
{\Q \VS{8}Odurdaked-saila weyob soged:

\par }{\QB “We-napneggi-ibmar-imaklegedi, binsarsunna imakleged,

\par }{\QB bela igarga gwen gusulid.”


\par }{\MS 3. SUNMAKLESAD-E-BURBA

\par }{\MR (12:9-14)

\par }{\PP \VS{9}Odurdaked-saila, binsaed-ibedbar-inigwele, dulemar-odurdakdii gusbalid. Bela nue-ibmar-balaminai gualid, sogedba balaminai gusad. Deginbali, binsaed-nuegan-narmaksad bukidar ilemaknai gusbalid.

\VS{10}Odurdaked-saila gayaburba-nuegan ise-amiar imaksagusad. Degine, gayaburba-nuegan innikigwadba narmaksa gusad.


\par }{\PP \VS{11}Dule-binsaed-ibegan-e-sunmakedi, gammi ur-semaidaebayobi, emar-nied. E-binsaed-nuegan-onmaksadi, buarmar-neg-ganikidyob gued. We-binsaed-nuegan, Bab-Dummadgi danikid.

\VS{12}Machi, egi be binsabaliga napi an bega sogbargwelo: Gardamar-bukidar-narmakleged berguosulid, degine, gardamar-doggus-durdaklegedi, dulega geg-gued uked.


\par }{\PP \VS{13}We-ibmar-sunmaklesad, wese bergunonisunnad: Unnila be Bab-Dummad-dobekwaa-gudii nanao, e-Igarmar-Mamaidba be ibsao. Ar dulega, we-ibmarbi unnila ibnuedga gued.

\VS{14}Ar ibmar-nued-imaklesadi, ibmar-isgana-imaklesadi, Bab-Dummad bela wilubdaknonikoed. Amba ibmar dukuar-imaklesdibe, bela wilubdakbaloed.

\par }