\NormalFont\ShortTitle{1 Reyes}

{\MT REYMAR-GARDA-GEBED

\par }{\MTB 1 REYES

\par }{\IMTB GEBE-SOGLENAID

\par }{\IMT Garda-nug

\par }{\IP {\IT{Reymar-Garda-Gebed.}} We-garda, Reymar-megisad-ibagangi anmarga sunmaknaid. Deginbali, we-igarmar Neg-Gusmalad-gardagi anmarga sunmaknaibalid.

\par }{\IS Reymar-Garda-Gebedgi weyob sunmaklenaid

\par }{\IP We-gardagine, Rey-David-sorbali, e-machi-Salomón reyga nug-imaklenonikid. Degidbali, Salomón Israel-dulemarga birga-dulabo (40) negsemai gusad. Salomónʼde, dulemar-binsaed-ibedganba bela-belad binsaed-ibedga mai gusad. Bur bule ibmar-ibedga megisbalid, degi, bur bule Israel-yar-dungu gasad. Degi-inigwele, Salomón omegansega baisursunna binsaed-galedii gusad, degidbali, bab-dummagan-baigan-nug odummode gussunnad. Rey-Salomón-sorbali, Israel-yar mamarilede gusad. Geb e-machi-Roboam Judá-yala ganonikid. Israel-yardina, Jeroboam ganonimogad. Bab-Dummad-gayaburba-barsoged-Elíasʼgi sunmaknaibalid.

\par }{\IP We-gardagine, weyob ilemakar sunmaklenaid:

\par }{\IO 1. Salomón reyga nug-imaklenonikid (1:1–2:12).

\par }{\IO 2. Salomón yar-sesad (2:13–11:43).

\par }{\IO 3. Israel-yar-mamarilesad (12:1-33).

\par }{\IO 4. Yar-sogabo-selemaid (13:1–16:34).

\par }{\IO 5. Elías, degi, Rey-Acab (17:1–22:40).

\par }{\IO 6. Rey-Josafat, degi, Rey-Ocozías negsesad (22:41-53).

\par }{\IP Be itogua.



\par }{\MS 1. SALOMÓN REYGA NUG-IMAKLENONIKID

\par }\ChapOne{1}{\MR (1:1–2:12)

\par }{\SH Abisag David-akwenonikid
\par }
{\PP \VerseOne{1}Rey-David seredgussoggu, e-birga yeer selebagusad. Aisaar Davidʼga mormar yosdamalanad, amba degite, dambe itodaed.

\VS{2}Aga Davidʼga-ibmar-imakmalad sogdemalad: “Dummadga yagwa-yoo-sui-nikued anmar amiergebodo. Adi, ega ibmar-saega, akwebaliga, deginbali, e-yarba-megbaliga, adi, nabir reyga uka-uee-saegar.”


\par }{\PP \VS{3}Bela Israel-yargi Davidʼga yagwa-yeerdakleged amidii gusmalad. Yagwa-amismalad, Abisagʼye nugad, Sunam-neggweburginedid. A-bunagwa reyse senonimalad.

\VS{4}Abisag, Rey-David-akwega nonikid, ega-ibmar-imakega nonikid. We-Abisagʼde yeerdakleged, degi-inigwele, David a-yagwase gochasurgusad.


\par }{\SH Adonías na dukin reyga nug-imaksad
\par }
{\PP \VS{5}David-machi-Adonías negsebigualidba na wargwen sogded: “Ani an negseoed.” Adonías-e-nan Haguitʼye nugad. Adonías urmar-napagined aminai gualid, geb sordamar-ur-napagined-onanaed amisbalid. Geb Adonías sordamar e-dikarba-nakulemalad dulabo-gakambe (50) amisbalid.

\VS{6}Adonías-e-dakleged nued daklebalid. Adoníasʼde, Absalón-sorba gwalulegedid, David, e-machi-Adoníasʼga sogdii dasulid: “¿Ibiga be weyob ibmar imakye?” Ar Adoníasʼde na e-sogedba ibmar imakdidaed.


\par }{\PP \VS{7}Adonías, reyga-megegala, Sarvia-machi-Joabʼbogwa igar-mesnai gusad. Aginbali, dule-irwa-Babse-goled-Abiatarʼbogwa igar-mesnai gusbalid. Wemar, Adonías-bendaksamalad.

\VS{8}Adoníasʼba nagussurmaladdina, wemalad:

\par }{\QB Dule-irwa-Bab-Dummadse-goled-Sadoc,

\par }{\QB Joiada-machi-Benaía,

\par }{\QB Bab-Dummad-gayaburba-barsoged-Natán,

\par }{\QB Simei, Rei,

\par }{\QB degi, David-e-sordamar-bur bulegan.

\par }{\QC Wemala, Adoníasʼba nagussurmalad.


\par }{\PP \VS{9}Ibagwengi, Adonías, Rogel-dian-ariomaidsik akwasaila-Zoheletʼye-nugad-dikarba sibad-wawaadmar ogumakar Bab-Jehováʼga-uksad, moli-bebe-nikad-omegan uksabalid, geb moli-bebe-nikad-senigana-bur-nued uksabalid. Adonías, e-ibase-dagmalagala, bela e-urbamarse gochad. Amar rey-e-masmalad. Geb bela Judá-dulemar-reyga-dummadga-gudimaladse gochabalid.

\VS{10}Adonías, Bab-Dummad-gayaburba-barsoged-Natánʼsedi, e-ibase-dagegala gwen gochasulid. Degine, Benaíaʼse gochasurbalid, rey-sordagan-bur buleganse gochasurbalid. Deginbali, e-urba-Salomónʼse gochasurbalid.


\par }{\PP \VS{11}Agine, Natán, Salomón-e-nan-Betsabéʼga sogded: “Omegwa-Haguit-machi-Adonías, anmar-dummad-David-wissuli reyga na dukin nug-imaksad, ¿be wisgusa?

\VS{12}Degisoggu, an be-unagwelo, adi, na be be-san bendakega, degi, be-machi-Salomón-san bendakmogagar.

\VS{13}Rey-Davidʼse be nao, ega be sogdapo: ‘Rey, be an-dummadid. Anga be ise-sogar sogsasursi: Be-machi-Salomón be-sorba yar-ganonikoye, be-sorba rey-gangi signonikoye. Degite, ¿ibiga Adonías reyga-megisye itolenaisunna?’ ”


\par }{\PP \VS{14}Natán sogdebalid: “Be reybogwa sunmaknaddibe, an begi dognonikoed. Geb an be-sunmaknaid bargindioed.”


\par }{\PP \VS{15}Agi, Betsabé, Rey-David-obunnogedse dogdapid. Ar Rey-David selebagussoggu, a-ulale, yagwa-Sunamʼgined-Abisagʼye-nugad ega ibmar-imaknaid.

\VS{16}Betsabé dogdapgua, David-abin dulluu napase imaksad. Geb Rey-David ega sogded:

\par }{\PP —¿Ibu be abege?


\par }{\PP \VS{17}Betsabé abin-sogded:

\par }{\PP —Dummad, be anga ise-sogar sogsa gusad: ‘Be-machi-Salomón an-sorba yar seoye, an-sorba rey-gangi sigoye.’

\VS{18}Dummad-rey, emisgindi, Adonías yar-seega-megnaid be wissulid.

\VS{19}Adonías Bab-Dummadga-ogumakar-ukega, bukidar molimar-bebe-nikad oburgwisad, degine, moli-bebe-nikad-senigana-bur-nued bukidar oburgwisbalid, geb, sibad-wawaad bukidar oburgwisbalid. Ibase dagmalaga, Adonías, bela rey-machimalase gochad. Bab-Dummadse-goled-Abiatarʼse gochabalid. Geb sordamar-e-dummad-Joabʼse gochabalid. Degite, Salomónʼsedi gwen gochasulid, ar adi, inniki bega ibmar-imakdimogad.


\par }{\PP \VS{20}”Dummad-rey, Israel-dulemar neg-gunaidba bela-bela be-edarbebukwad, ega be sogega, doa be-sorba reyga megoye.

\VS{21}Degisulile, ar be burgwisale, be-machi-Salomón, geb anbogwa, anmargi ataklenonikoed, anmar neg-oichosmarye.”


\par }{\PP \VS{22}Betsabé, Rey-Davidʼbogwa amba sunmaknaigua, Natán nonikid.

\VS{23}Geb Rey-Davidʼga sognonimalad: “Natán wegi gwichi.”

\par }{\PP Natán rey-siidse dognonigua, Betsabé noded. Geb Natán rey-asabin dulluu napase imaksagu, Davidʼga sogded:


\par }{\PP \VS{24}—Dummad-rey, ¿ar be sogsasi, an-sorba Adonías yar seoye? ¿An-sorba Adonías rey-gangi-sigoye? Sulirgebed.

\VS{25}Emi Adonías, Akwasaila-Zehelot-neg-nugadse naded. Geb Bab-Dummadga-ibmar-ogumakar-uklegedgi bukidar molimar-bebe-nikad oburgwisad, moli-bebe-nikad-senigana-bur-nued bukidar oburgwisbalid, geb sibad-wawaad bukidar oburgwisbalid. Adonías bela be-masmalase gochabalid, degi, sorda-bila-onomalad-e-idudimaladse gochabalid. Geb Bab-Dummadse-goled-Abiatarʼse gochabalid. Wemar, Adonías-walik gobbukwad, mas-gunbukmarbalid. Geb weyob oimakdemarbalid: ‘¡Rey-Adonías reyga undar-megena yeerbana!’


\par }{\PP \VS{26}Natán, Davidʼga sogdebalid:

\par }{\PP —Andi an be-mainad, degite, Adonías, iba-daknaega anse gwen-gochasulid, Bab-Dummadse-goled-Sadocʼse gwen-gochasurbalid. Joiada-machi-Benaíaʼse gochasurbalid. Geb be-machi-Salomónʼse gochasurbalid.

\VS{27}Dummad-rey, ¿ar be-sogedba neg gunai? Degite, gwen be anmar-owisossulid: We-dule an-sorba reyga megoye.


\par }{\SH David reyga Salomón-nug-imaksad
\par }
{\PP \VS{28}Geb Rey-David, Natánʼga sogded: “Betsabéʼse anga gornae.” Agi, Betsabé rey-abin gwisgunonikid.

\VS{29}Geb Rey-David ise-sogar sunmaknai gualid:

\par }{\PP —Bab-Jehová belagwable bonigangi an-bendaksad. We-Bab-Jehová sunsoged dula-maisoggu,

\VS{30}innikigwad an bega soged: Israel-e-Bab-Dummad-Jehová-nuggi an bega ibmar-imakoed. An ise-sogar bega sogsad: ‘Be-machi-Salomón, an-sorba neg-ganonikoye, an-sorba reyga megnonikoye.’ Emi-iba deyob an imakodo.


\par }{\PP \VS{31}Betsabé, e-dummad-dakedba, Rey-David-abin dulluu napase imaksad. Geb sindigar-sii reyga sogdemogad:

\par }{\PP —Dummad-rey, be-anga-ibmar-soged, nueganbi, boni sulid. ¡Be undar degisadegu dula-megena gadina!


\par }{\PP \VS{32}Geb Rey-David sogdebalid:

\par }{\PP —Sadocʼse gornamala. Natánʼse gornamarbalo. Geb Joiada-machi-Benaíaʼse gornamarbalo.

\par }{\PP E-warbaagwad Rey-David-asabin gwisgunonimalad.

\VS{33}Geb David sogded:

\par }{\PP —Bemar dule-anga-arbadimaladbogwa an-moli-uaya-senigwad-birgi an-machi-Salomón-onakmalo. Geb Gihón-neggweburse Salomón be sedmalo.

\VS{34}Agi, dule-irwa-Bab-Dummadse-goled-Sadoc, degi, Bab-Dummad-gayaburba-barsoged-Natán, we-ebogwad Salomón-Israel-reyga-nugsalegega e-nonogi olivo-gwallu eomalo, degine, bemar gar-trompeta ogormalo. Geb binnasuli bemar weyob gotemarbalo: ‘¡Rey-Salomón undar-dula-megena gadina!’

\VS{35}Geb bemar Salomón-sorba nadapmaloed. Agi, be gannar Salomón-senonimarbaloed, geb Salomón rey-gangi signonikoed, an-sorba yar semai guoed. Ani an Israel-dulemar-iduega, degi, Judá-dulemar-idubaliga Salomón-sunaid.


\par }{\PP \VS{36}Agine, Joiada-machi-Benaía, Rey-David-abin sogded:

\par }{\PP —Nabirdo. Be, Bab-Dummad-Jehová-sogedba imakoed.

\VS{37}Igi Bab-Jehová beba gudigusa, deyob Salomónʼba gudii gumogoed. Bab-Jehová be-yar-semaidba bur dumma Salomón-yar-seega imakoed.


\par }{\PP \VS{38}Dule-irwa-Bab-Dummadse-goled-Sadoc, Bab-Dummad-gayaburba-barsoged-Natán, Joiada-machi-Benaía, Cereteo-dulemar, degi, Pelet-dulemar, Rey-David-e-moli-uaya-senigwad-birgi Salomón-onakwismalad. Geb Gihón-neggweburse sesmalad.


\par }{\PP \VS{39}Sadoc reyga Salomón-onugsaega, Bab-Dummadse-goled-neggi olivo-gwallu moli-bebe-gargi-siid susad. Geb Salomón-e-nonogi olivo-gwallu eosad. Agi, geb gar-trompeta ogotemalad, degi, dulemar binnasuli gotemarbalid: “¡Rey-Salomón undar dula-megena gadina!”

\VS{40}A-sorba, bela dulemar Salomónʼba nadap gusmalad: Dulemar namaknanai gusmarbalid, gar-gammu ogotemarbalid, bela dulemar weligwaledbimalad. Weligwaledba neg oimakar-itolesoggua, neg nue-giglimakargwar itoleged.


\par }{\PP \VS{41}Adonías, degi, eba-wergubukmalad, masgunned-bergusmargua, neg oimake itoarmalad. Joab gar-trompeta-gornaidi itosad, geb sogded:

\par }{\PP —¿Ibiga neggweburgi neg oimake itolege?


\par }{\PP \VS{42}Joab amba sunmaknaigu, dule-irwa-Babse-goled-Abiatar-machi-Jonatán nonikid. Adonías, Jonatánʼga sogded:

\par }{\PP —Doge, be dule-niga-gandikidid. An wisi be anga gaya-nued sedaniki.


\par }{\PP \VS{43}Jonatán, Adonías-abin sogded:

\par }{\PP —Suli, degisuli. Ar ade, anmar-dummad-Rey-David, reyga Salomón-nug-imaksad.

\VS{44}Rey-David, Salomónʼba we-dummagan-barmisad:

\par }{\QB Sadoc, Natán, Benaía,

\par }{\QB Cereteo-dulemar, degi, Pelet-dulemar.

\par }{\QC Geb wemar, Rey-David-e-moli-uaya-senigwad-birgi Salomón-onakwismalad.


\par }{\PP \VS{45}Jonatán sogdebalid:

\par }{\PP —Dule-irwa-Bab-Dummadse-goled-Sadoc, degi, Bab-Dummad-gayaburba-barsoged-Natán, wemar Gihón-neggweburgi Salomón-reyga-nug-imakega Salomón-e-nonogi olivo-gwallu eosmalad. Geb weligwaledgi oimaknanai neggweburse armalad. Aga, bemar neggweburgi neg-oimake itoged.

\VS{46}Aginbali, Salomón rey-gangi signonikid.

\VS{47}Deginbali, Davidʼga-dummaganga-gudimalad, anmar-rey-Davidʼse ataknonimarmogad, ega sognonimarmogad: ‘Bab-Dummad, Salomón-e-nug, Rey-David-e-nugba bur nug-dummarba imakena gadin. Aginbali, e-yar-seoed Davidʼgadba bur-dummarba-imakbalina gadin.’ Geb Rey-David e-obunnogedgi-mai Bab-Dummad-e-nug odummomai gusad. Weyob David sogded:

\VS{48}‘Israel-dulemar-e-Bab-Dummad-Jehová-nug odummolesun. Ar ade, emi, an-sorba an-rey-gangi-sigega Salomón-nug-imaknaid, degi, an-ibyagwar-dakega imaknaibalid.’


\par }{\PP \VS{49}Geb dulemar-Adoníasʼba-gunanaid bela gwakidmalad, gwichibin imaksamalad, wala-walagwen duurmakdemalad.

\VS{50}Adoníasʼdina, Salomón-dobguded. Geb ibmar-ogumakar-ukleged-ailagi moli-bebeyob-gwichidgi akas nagusad.

\VS{51}Salomónʼga sognonimalad:

\par }{\PP —Rey-Salomón, Adonías be-dobedba, ibmar-ogumakar-ukleged-ailagi moli-bebeyob-gwichidgi akas nagusye. Agi, Adonías sognaye: ‘Rey-Salomónʼye, anga ise-sogar-sogbi an abeye, Adonías anse es-suidgi oburgwilegosurye.’


\par }{\PP \VS{52}Geb Salomón sogded:

\par }{\PP —Ar Adonías ibmar-isgana imaksurdibe, adi, bipisaale akar-guosurdo. Ar ibmar-isgana imakdibe, adi, oburgwilegodo.


\par }{\PP \VS{53}Rey-Salomón, Adonías-ega-sedamalaga sorda-barmisad. Geb Adonías, Salomón-asabin-nonigua, dulluu napase imaksad. Geb Salomón, Adoníasʼga sogded: “Be-negse be nae.”




\par }\Chap{2}{\SH David, Salomónʼga napi-igar-uksad
\par }
{\PP \VerseOne{1}David e-burgwed-ibagan modanigusadgi, e-machi-Salomónʼga igar-uknai gusad. Weyob ega sogsad:

\VS{2}“Anmar we-burgwed-igar itogedsesoggu, we-napneggi-naega an-ibagan modanikid, gandik be imako, machered be san-sao.

\VS{3}Bab-Dummad-Jehová-Igar-Uksadba be ibsao, e-Igar-Maidba be nanao:

\par }{\QB Bab-Jehová-Igar-Mesisadba be ibsao.

\par }{\QB Bab-Jehová-negseleged-igar-mesisad sogedba be nanao,

\par }{\QB degi, ibmar-imaklegergebed-igar-maidba be ibsabalo.

\par }{\QC We-Igala, Moisés-gardagi narmakar mamaid. We-Igarmar-Mamaidba be daele, be nueganbi nasgumai guoed.


\par }{\QC \VS{4}Adi, Bab-Jehová anga-ibmar-imakoye-sogsad, sogedba imakegar.

\par }{\PP ”Deun, Bab-Jehová anga sogsa gusad: ‘Be-sorba be-wagan-danimaloedi, an-asabin neg-itoakwaa-nanamalale, e-ulubgine innikigwadba an-Igar-Mesisadba ibmar-imakmalale, Israel-yargi, be-sorba be-wagan-negsemaloed surguosurye.’


\par }{\PP \VS{5}”Emisgindi be nue-wisid, Sarvia-machi-Joabʼye-nugadi, bila-onolenaiyob yogasaar Israel-sorda-bur-dummagan-ebogwad-oburgwis gusad. Joab, Ner-machi-Abnerʼye-nugad-ibe ablis-eos gusad, degi, Jeter-machi-Amasaʼye-nugad-ibe ablis-eos gusbalid. Deyob, Joab e-molidub-e-dikargi-naid, degi, e-sapat-yoid abebi imaksa gusad.

\VS{6}Degisoggu, be-binsaed-nikadba be imako: Melle Joab-sereddii-megega be imako.


\par }{\PP \VS{7}”Barzilai-masmala Galaad-neggweburginmalad, bela be wiledakdii nanao. Beba-mas-gunmalaga be imako, ar ade, be-ia-Absalónʼgi an dukudigu, wemar nue-an-bendaksad.


\par }{\PP \VS{8}”Aginbali, an Mahanaim-neggweburse nadapgu, Simei sabesur-an-ukabsanai gusad. Simeiʼde Gera-e-machid, Benjamín-wagwad, Bahurim-neggweburginedid. Simei, Jordán-diwargi an-abindakapgu, Bab-Jehová-nuggine Simei-oburgosurye an sogsa gusanad.

\VS{9}Degi-inigwele, mer be Simei-dula-gudii imako. Be-binsaed-nikadba be imako, na be wisid, igi be Simei-imakoe, melle be a-dule baisur-dako. Ar Simei seredgusad-inigwele, sabsur-imakar be oburgo.”


\par }{\SH David-burgwisad
\par }
{\R (1 Crónicas 29:26-30)

\par }{\PP \VS{10}David burgwenonikid. Geb e-neggwebur-eba-nugadgi e-sergan-neg-uan-maid-dikarba digsamalad.

\VS{11}David Israel-yar-naidgi birga-dulabo (40) negsesad: Hebrón-neggweburgi birgagugle (7) negsemai gusad, degi, Jerusalén-neggweburgi birga-dulagwen-gakambe-gakapaa (33) negsesbalid.

\VS{12}Geb Salomón, e-bab-David-sorba rey-gangi signonikid, nabir bonisuli negsemai gusad.


\par }{\MS 2. SALOMÓN YAR-SESAD

\par }{\MR (2:13–11:43)

\par }{\SH Salomón e-yar-semaid gangumai gusad
\par }
{\PP \VS{13}Geb Haguit-machi-Adonías, Salomón-e-nan-Betsabé daknaded. Betsabé, Adoníasʼga sogded:

\par }{\PP —¿Nuedgi be daniki?

\par }{\PP Adonías ega sogdemogad:

\par }{\PP —Eye, nuedgi an danikid.


\par }{\PP \VS{14}Geb Adonías sogdebalid:

\par }{\PP —Ibmar-soggwen an bega sogbi.

\par }{\PP Betsabé ega sogded:

\par }{\PP —Degite, soge.


\par }{\PP \VS{15}Adonías ega sogded:

\par }{\PP —Be wisid, we-yar-naid, angadinad, Israel-dulemar e-reyga-megega an-edarbismalanad. Emisgindina, Bab-Jehová-sogedba, an-urba-Salomónʼga uklenonikid, egadga gunonikid.

\VS{16}Nabir. An bese ibmar-soggwen egis. Mer be anga suli sogena gadin.

\par }{\PP Betsabé ega sogded:

\par }{\PP —Soge.


\par }{\PP \VS{17}Adonías ega sogdebalid:

\par }{\PP —Wilesagwadgi an bega soge: Rey-Salomónʼbogwa be sunmaknae, anga Sunam-neggweburgined Abisagʼye-nugad ukega, an nikuegar. Ar Salomón begardi surye sogosulid.


\par }{\PP \VS{18}Betsabé abin-sogded:

\par }{\PP —Nabir. An be-ular reyse sunmaknao.


\par }{\PP \VS{19}Betsabé, Adonías-ese-ibmar-egichadba, Rey-Salomón-daknaded, ebo sunmakegar. Rey-Salomón, e-nan-abin gwichibin-imaksad. Geb abin dulluu imaksabalid. Geb Salomón e-nan-osiega, gan-dummad sedagega imaksad. Reydi gannar e-gangi sigisad. Geb Salomón-e-argan-nuedsik e-nan sigisad.

\VS{20}Agi, Betsabé sogded:

\par }{\PP —Ibmar-soggwen an bese egisbie. Mer suli be anga sogena gadin.

\par }{\PP Rey abin-ega-sogded:

\par }{\PP —Be egise, ar be an-nanad, ibu be anse egisbie, an bega ukodo.


\par }{\PP \VS{21}Betsabé ega sogdesun:

\par }{\PP —Be-ia-Adoníasʼga Abisag-Sunam-neggweburgined be uke, adi, nikuegar.


\par }{\PP \VS{22}Salomón, e-nan-abin sogded:

\par }{\PP —¿Ibiga be Adoníasʼga Abisag-egise? Unnila we-yar-naid ega be egisedbi napi an be-dakdo, emide an-ia-Adoníasʼga be Abisag-egisnaigu. Deginbali, dule-irwa-Bab-Dummadse-goled-Abiatarʼye-nugad, Salomónʼba-naid, degi, Sarvia-machi-Joabʼye-nugad eba-naimogad.


\par }{\PP \VS{23}Rey-Salomón Bab-Jehová-nuggi ise-sogar-imaksad: “Adonías we-ibmar-egichadba burgwesulile, Bab-Dummad sabsuli an-odurdaksunno.

\VS{24}Degisoggu, Bab-Jehová an-ogannononikid, an-bab-David-gangi reyga an-osisad. Aginbali, an-sorba negsemaloed surguosurye anga sogsabalid. Degisoggu, Bab-Jehová-Dula-Maid-nuggine an soged, emi Adonías burgoye.”


\par }{\PP \VS{25}Agi, Rey-Salomón, Adonías-oburgwega Joiada-machi-Benaíaʼga igar-uksad. Adonías-amidapgua, oburgwissunnad.


\par }{\PP \VS{26}Rey-Salomón dule-irwa-Bab-Dummadse-goled-Abiatarʼgardi, sogded: “Anatot-neggweburse be nae, be-nainumar-naidse. Ar be oburgwelemogadinad, degi-inigwele, emidi, an be-oburgosulid. Ade, an-bab-Davidʼga be Bab-Jehová-Bur-Dummad-Maid-Ulu sedigusad-nukad an be-oakalogosulid. Aginbali, an-bab-David-bonigan-itosad, deun eba be itodii gusmogad.”


\par }{\PP \VS{27}Salomón deyob dule-irwa-Bab-Dummadse-golleged-igargi Abiatar-onosad. Ade, Bab-Jehová, epenne Silo-neggweburgi, Elí-e-neguyanik sunmaksa gusad: “Elí-e-neguyagi dule-irwa-Bab-Dummadse-goled an osulogoye.”


\par }{\PP \VS{28}Joab, Absalónʼba nai gussulid, degi-inigwele, Adoníasʼbardi nai gusad. Degisoggu, Joab wisgunonigu, Adonías burgwisye, agi, Joab Bab-Jehováʼse-goled-dordonegse wakite gusad. Geb ibmar-ogumakar-ukleged-ailagi moli-bebeyob-gwichidgi akas nagusad.

\VS{29}Salomón-owisosmalad, Joab Bab-Jehováʼse-goled-negse wakiteye, ibmar-ogumakar-ukleged-aila-naba gunaye. Agi, Salomón Joiada-machi-Benaía-barmisad. Weyob ega igar-uknai gusad: “Joab-gunaidse be nao, geb be Joab-oburgo.”


\par }{\PP \VS{30}Benaía Bab-Jehováʼse-goled-negse dogdapgua, Joabʼga sogded:

\par }{\PP —Rey soged: ‘Be magaba-nondaye.’

\par }{\PP Joab abin-sogded:

\par }{\PP —Suli. An wegi burgoe.

\par }{\PP Benaía, Rey-Salomónʼga sognonikid, igi Joab e-abin-imaksa.


\par }{\PP \VS{31}Rey-Salomón, Benaíaʼga sogded:

\par }{\PP —Igi Joab bega sogsa, deyob be imako. Be Joab-oburgo, geb be digbalo. We-Joab binsarsunna emar-ablis-eosadgi an-nug-gasad, an-gwenadgan-nug-gasbalid. Geb weyob magar-daklenonikoed, Amasa-oburgwilesadi, degi, Abner-oburgwilesadi, anmarginsurye.

\VS{32}Joab igar-maisulidba yogasaar dule-warbogwad-eba-bur-inniki-gudimalad oburgwisad. An-bab-David-wissuli, Joab es-suidgi emar-oburgwenaigusad. Joab, Ner-machi-Abner-oburgwisad, degi, Jeter-machi-Amasa-oburgwisbalid. We-Abnerʼde, Israel-sordamar-e-dummadinad. Amasaʼdi, Judá-sordamar-e-dummadmoganad. We-ebogwad ibmar gwen oakalossurmarsoggu, a-ulale, Bab-Jehová buged-mai Joab-imakoed.


\par }{\PP \VS{33}”Degisoggu, Joabʼgi wemar-ebogwad-ablis-eolesad ataklegoed, degi, e-wagan-e-sorba-danimaladgi degisadegu ataklemogoed. Davidʼgardina, Bab-Jehová neg-bogidikid ukoed. Bab-Jehová, David-waganga neg-bogidikid ukmogoed, e-wagan-reyga-megmaloedga neg-bogidikid ukbaloed, geb e-negseoedgi amba neg-bogidik imakbaloed.”


\par }{\PP \VS{34}Joiada-machi-Benaía Joab-gunaidse naded. Geb egi gwisgudapid, agi Joab-oburgwisad. Geb nega-dulesulidganba e-neg-siidse Joab-dikapmalad.

\VS{35}Rey-Salomón sordamar-e-dummadga Joiada-machi-Benaía-nug-imaknonikid. Degi, Abiatar-anar dule-irwa-Bab-Dummadse-goledga Sadoc-nug-imaknonibalid.


\par }{\PP \VS{36}A-sorba, Rey-Salomón Simeiʼse-gornamalaga emar-barmisad. Geb Simei nonigu, ega sogded:

\par }{\PP —Be Jerusalén-neggweburgi na be neg sobo, mer be yogasaar aineba nao.

\VS{37}Ar be Cedrón-diwar-maidgi obakdedibe, be wisigar, be oburgwilegoed. Na be dukin imako.


\par }{\PP \VS{38}Simei reyga sogded:

\par }{\PP —Nabir. Dummad-rey, be-sogedba an imako.

\par }{\PP Degisoggu, Simei Jerusalén-neggweburgi undar gudii gusad.


\par }{\PP \VS{39}Birgapaa-nasgu, Simei-mai-warbogwad Gat-neggweburse Maaca-machi-Rey-Aquisʼse wakicha gusmalad. Dule-gwensak Simei-owisosad, ega sognonikid: “Be-maiga-gudimalad Gat-neggweburgi-gudimarye.”

\VS{40}Agi, Simei e-maiga-gudimalad-amiega naded, geb e-moli-uayasuid-birgi nakwisad. Geb Gat-neggweburse nade gusad, Aquis-maidse. Degidgine, Simei e-maiga-gudimalad Gat-neggweburgi-gudii amisgu, gannar sealid.


\par }{\PP \VS{41}A-sorba, Salomónʼga sognonimalad, Simei Jerusalén-neggweburgi nade gusye. Gat-neggweburse atakapye, geb gannar Jerusalén-neggweburse noniye.

\VS{42}Agine, Salomón, Simei-sedamalaga imaksad, geb ega sogded:

\par }{\PP —Bab-Jehová-nuggi, be anga ise-sogar-sogega an be-imaksasursi, mer be Jerusalén-neggweburgi nooye. Nue-ise-sogar an bega sogsabarsursi: ‘A-ibagi be nosdibe, ase be arbidibe, be-oburgwilegoye.’ Be nue anga sogsamogad: ‘Nabiri, an beba ibsaoye.’

\VS{43}Degite, ¿ibiga be deyob Bab-Jehová-asabin ise-sogar-sogsad be imaksasuli? An bega igar-mesismogadba be imaksasurbalid.


\par }{\PP \VS{44}Aginbali, Rey-Salomón Simeiʼga sogdebalid:

\par }{\PP —Be ebinsao, an-bab-Davidʼgi be nue-isgus-gusad. Degisoggu, emisgindi, Bab-Jehová bega nunmaked-ukmogoed, na be dukin boni-amisad.

\VS{45}Angardi, Bab-Jehová ibmar-nued ukoed, Bab-Jehová David-e-negselemaid innikigwadba selegega imakoed, degi-selemai sadeguoed.


\par }{\PP \VS{46}Agi, Rey-Salomón, Joiada-machi-Benaíaʼga sogsad, Simei-oburgweye. Geb Benaía Salomón-sogedba imaksad, Simei-oburgwisad.

\par }{\PP Salomón deyobi bela yar-ganonikid.




\par }\Chap{3}{\SH Salomón, Faraón-e-sisgwa-nikunonikid
\par }
{\PP \VerseOne{1}Salomón, Egipto-e-rey-Faraónʼbogwa igar-mesisad. Geb agine, Salomón, Faraón-e-sisgwa nikunonikid. Salomón e-ome-Faraón-sisgwa Neggwebur-Davidʼye-nugadse sesad. Agi gudii gusad. Faraón-sisgwa, Salomón e-reyneg-dummad-sobnaid obelosadse, degi, Bab-Jehováʼse-goled-neg-sobnaid obelosbalidse, degine, Jerusalén-neggwebur-ebirega galu-matusulid-sobnaid-obelosbalidse, gudii gusad.

\VS{2}A-ibagangi, Bab-Jehováʼse-goled-neg amba yoo sobleged. Degisoggu, dulemar Bab-Jehováʼga ibmar-ogumakar-ukega, aila-matusulid-birgi ukardamalad.


\par }{\SH Salomón binsaed-nikarba-gued egisded
\par }
{\R (2 Crónicas 1:1-13)

\par }{\PP \VS{3}Salomón nue Bab-Jehováʼbina sogegusad, e-bab-David-igar-sogedba nanadii gusad. Degi-inigwele, Salomón Bab-Jehováʼga ailamar-matusulid-birgi ibmar-ogumakar ukardaed, ina-wawadikmalad ogumakardabalid.


\par }{\PP \VS{4}Rey-Salomón Gabaón-neggweburse naddaed. Ade, agi ibmar-ogumakar-ukleged-aila bur-nug-dummad-nikad siid. Agi, Salomón ibmar-ogumakar-ukleged-aila-birgi, miliba (1,000) ibdurgan-ogumakar ukdaed.


\par }{\PP \VS{5}Salomón Gabaón-neggweburgi-gudiun, mutik gabmaigu, Bab-Jehová ese magar-gunonikid. Geb Bab-Dummad Salomónʼga sogded:

\par }{\PP —Ibu be anse egisbie, an bega imakoed.


\par }{\PP \VS{6}Salomón Bab-Jehováʼga sogded:

\par }{\PP —An-bab-David be-nug-odummodigusad, bela-bela egi be nued binsadii gusad. Ar an-bab-Davidʼde be-asabin be-sogedba nanadii gusad, ibmar-inniki-imakdii gusad, degi, beba ibsadii gusad. Emi-ibagi be David-sabed magar-daklesad. Be an-bab-Davidʼga sogsagusad: ‘Be-sorba rey-gangi be-machi-sigega an imakoye.’ Bab-Jehováʼye, emide deyob be imaksad.


\par }{\PP \VS{7}”An-Bab-Dummad-Jehováʼye, degisoggu, an-bab-David-sorba, reyga be an-imaksad. Amba an sapingwasoggua, yar-seed an aku-itoged, igi an yar seoe.

\VS{8}Degi-inigwele, na be Israel-dulemar-nug-imaksad-abargi reyga an maid. Be-dulamarde yeer-mergued, ichesulidba geg ebisleged.

\VS{9}Dummad, degisoggu, magar-ibmar-dakega be an-imake, biti ibmar-nuedi, biti ibmar-ichakwabali. Degisulile, ¿igi an nabir negseosunna? Ar be-dulamarde ichesulid, an unniguosulid.”


\par }{\PP \VS{10}Bab-Jehová, Salomón-ibmar-egichisad nued itosad.

\VS{11}A-ular, Bab-Dummad Salomónʼga sogded:

\par }{\PP —Be reyga-undar-meged egichasulid. Be ibmar-bukidar-nikued egichasurbalid. Be-isdarmalad-ogiloged, be anse egichasurbalid. Unnila be anse egichisad, neg nued-seega nabir binsaed-nika gued. We-ibmar be anse egichasoggu,

\VS{12}be-ibmar-egichisadba an bega imako. Binsaed-nikarba an be-imako, ibmar magar-itoakwaa-imakega an be-imakbalo. Dule-beyobid be-iduar gudii gussulid, be-sorba dule-beyobid gudii guosurbalid.

\VS{13}Aginbali, ibmar-be-egichasulid an bega ukbaloed: Ibmar-bukidar-nikuega an be-imakoed, nug-dummad-nikuega an be-imakbaloed. Be-dula-gudiidgine, bipisaale beyobi rey-gwensak ibmar-bukidar-nika, degi, nug-dummarba-nika megosulid.

\VS{14}Igi be-bab-David an-sogedba nanadii gusa, deyob be nanadiile, an-igar-maidba be gudiile, degi, an-igar-sogmaidba be imakdiile, reyga-suiti-megega an be-imakoed.


\par }{\PP \VS{15}Salomón gabmai-ataksagu, gabdakmai itoalid.

\par }{\PP Geb Jerusalén-neggweburse nadegusad, Bab-Jehová-Dadganbo-Igar-Mesisad-Ulugwa-asabin gwisgunonikid. Bab-Jehováʼga ibmar-ogumakar uknai gusbalid, gwenatigwar-guedga-ibmar-ukleged Bab-Jehováʼga uknai gusad. Aginbali, Salomón bela dummagan-ega-arbadimaladga iba-dummad ononai gusbalid.


\par }{\SH Salomón e-binsaed-nikarbad oyononikid
\par }
{\PP \VS{16}A-ibagangine, omegan-gambasamalad-warbogwad Rey-Salomónʼse nadmalad, geb asabin gwisgunonimalad.

\VS{17}Ome-gambasaed-gwensak Salomónʼga sogded:

\par }{\PP —¡Dummad! We-ome-anbo an neg-gwagwengi gudinad. Geb we-ome anbo-neg-yagi-gudigu, an goe nikunonikid.

\VS{18}Geb ibapaagus an goe-nikusadgi, we-ome, goe nikunonimogad. A-negyagi unnila anmarbi gudimalad, dule-baid gudisulid.


\par }{\PP \VS{19}”Mutikidbali, we-ome-ibe goe burgwenonikid, ar ade, e-nan, uki megis gusad.

\VS{20}Neggabgwengusgu, we-ome gwisgusad. Geb an gabmaigu, an-dikarba-an-mimmi-maid an-ibe sunonikid, geb e-dikarba an-mimmi mesisad. E-goe-burgwaleddina an-dikarba mesnonikid.

\VS{21}Bolegoedba, an-mimmi an mamgi-onuega gwisgualinad, geb burgwar-mai an dakalid. Neg-nue-oibosgu, nue an dakdegua, gwen an-mimmi-suli an dakalid.”


\par }{\PP \VS{22}Agine, ome-baid goted:

\par }{\PP —¡Suli! An-mimmi duladid. Be-mimmidi, burgwaledid.

\par }{\PP Ome-gebe-sunmaksad reyga sogdemogad:

\par }{\PP —¡Suli! An-mimmi duladid. We-e-mimmidi, burgwaledid.

\par }{\PP Deyob na abin-abin rey-asabin gusmalad.

\VS{23}Geb Rey-Salomón sogded:

\par }{\PP —Gwen soge: ‘An mimmi duladye, be-mimmidi burgwaledye.’ Baiddi sogmogad: ‘¡Suli! Be-mimmi, burgwaledye, an-mimmidi, duladye.’


\par }{\PP \VS{24}Geb Rey-Salomón sogdebalid:

\par }{\PP —Anga es-suid sedamalo.

\par }{\PP Rey-Salomónʼga es-suid senonimalad.

\VS{25}Geb Rey-Salomón sogdebalid:

\par }{\PP —Mimmi-duladi abar-siko. Geb ome-gwensakga mimmi-abar-sikaled uko, ome-baidga baid-abar-sikaled ukmogo.


\par }{\PP \VS{26}Agine, ome bur e-nan-sunnadi degii itosgua, gwage-naibid itononikidba reyga sogded:

\par }{\PP —¡An-dummad! Mimmi-duladi bur we-omega be uke. Mer be mimmi-oburgwe.

\par }{\PP Ome-baiddina sogded:

\par }{\PP —An goe suosurmo, be suosurmo. Bur abar-sike.


\par }{\PP \VS{27}Geb Rey-Salomón abin-sogded:

\par }{\PP —Mer mimmi-oburgo. We-ome-gebe-sunmaksadga mimmi-dulad ega be uke. We-ome, e-nan-sunnadid.


\par }{\PP \VS{28}Israel-dulemar deyob rey-igar-nudaksad bela itononimargu, geger-rey-dake gusmalad. Agine, Israel-dulemar magar daksamarbalid, Bab-Jehová, Salomónʼga binsaed-nikagued uksa, adi, nabir igarmar-nudakegar. 



\par }\Chap{4}{\SH Dummagan Salomónʼga-yar-semamaid
\par }
{\PP \VerseOne{1}Degisoggu, Salomón bela-Israel-dulemar-e-reyga megnonikid.

\VS{2}Salomónʼga sordamar-idumalaga gunonimalad, wemalad:

\par }{\Q Sadoc-machi-Azarías, dule-irwa-Bab-Dummadse-goledga megisad.


\par }{\Q \VS{3}Sisa-e-masmala, gwen Elihorefʼye-nugad, baiddi Ahíasʼye nugmogad.

\par }{\QB Amala, reyga garda-narmakmaladga megismalad,

\par }{\Q Ahilud-machi-Josafat, negselemaidga-garda-narmakedga megisad.


\par }{\Q \VS{4}Joiada-machi-Benaía, sordamar-bila-onomalad-e-dummadga megisad.

\par }{\Q Sadoc, degi, Abiatar,

\par }{\QB wemar, dule-irwa-Bab-Dummadse-gormaladga megismalad.


\par }{\Q \VS{5}Natán-machi-Azarías, dule-negsedimalad-e-dummadga megisad.

\par }{\Q Natán-machi-Zabud, dule-irwa-Bab-Dummadse-goledga megisad,

\par }{\QB degi, reyga-binsaed-ukedga megisbalid.


\par }{\Q \VS{6}Ahisar, reyneg-akwedga megisad.

\par }{\Q Abda-machi-Adoniram,

\par }{\QB reyga-sabsur-oarbaledimalad-e-dummadga megisad.


\par }{\PP \VS{7}Deginbali, Salomón Israel-dulemargi e-ambe-gakabo (12) ega-negsemalad nugsanonikid. Amar reyga, degi, rey-neguyagi-gudimaladga mas-amidimalad. Wemar-ambe-gakabogwad (12), birgagine war-wargwen niigwen-niigwen, mas-amidimalad.

\VS{8}Wemar-ambe-gakabogwad (12), wemalad:

\par }{\Q Hur-e-machi, Efraín-yalaganba negdakmaid.


\par }{\Q \VS{9}Decar-e-machi, we-neggweburmar-e-dummadid:

\par }{\QB Macaz, Saalbim, Bet-Semes, Elón, degi, Bet-Hanán.


\par }{\Q \VS{10}Hesed-e-machi, we-neggweburmar e-dummadmogad:

\par }{\QB Arubot, Soco, degi, bela Hefer-yar-naid dakmaibalid.


\par }{\Q \VS{11}Abinadab-e-machi, Dor-yar-naid-dakmaid.

\par }{\QB Deginbali, we-dule Salomón-sisgwa-Tafatʼye-nugad nikusad.


\par }{\Q \VS{12}Ahilud-machi-Baana we-neggweburmar dakmaid:

\par }{\QB Taanac, Meguido, Bet-Seán.

\par }{\QB We-Bet-Seánʼde, Saretán-neggwebur-dikarba siid,

\par }{\QB Jezreel-neggwebur-deale bukwad.

\par }{\QB Baana bela Bet-Seán-neggwebur-siid-akale,

\par }{\QB degi, Abel-Mehola-neggweburse negdakmaid.

\par }{\QB Amba Jocmeam-neggwebur-obakar negdakmaibalid.


\par }{\Q \VS{13}Geber-e-machi,

\par }{\QB Ramot-De-Galaad-neggwebur-e-dummadga-maid,

\par }{\QB degi, Galaad-yar-naidgi neggwebur-bukmaladse-bakar, dakmaibalid.

\par }{\QB We-neggweburmarde, Manasés-machi-Jairʼgadinad.

\par }{\QB Aginbali, Geber-e-machi Basán-yar-naidgi

\par }{\QB Argob-neg-nugad-e-dummadga gusbalid.

\par }{\QB Agine, neggwebur gwadulapaa (60) bukwad.

\par }{\QB A-neggweburmar akwa-galu-matusulid-ebiris-bukwa nanaed.

\par }{\QB Deginbali, e-yawagak-eduedi esgoro-gordikidgi sobaled.


\par }{\Q \VS{14}Iddo-machi-Ahinadab, Mahanaim-neggwebur-e-dummadid.


\par }{\Q \VS{15}Ahimaas, Neftalí-yar-naid-e-dummadid.

\par }{\QB Deginbali, Ahimaas, Salomón-sisgwa-Basematʼye-nugad nikusad.


\par }{\Q \VS{16}Husai-machi-Baana, Aser-yar-naid, degi, Alot-yar-naid-e-dummadid.


\par }{\Q \VS{17}Parúa-machi-Josafat, Isacar-yar-naid dakmaid.


\par }{\Q \VS{18}Ela-machi-Simei, Benjamín-yar-naid dakmaid.


\par }{\Q \VS{19}Uri-machi-Geber, Galaad-yar-naid dakmaid.

\par }{\QB Galaad-yarde, Rey-Sehónʼgadinad.

\par }{\QB Sehónʼde Amorreo-dulemar-e-reyga maigusanad.

\par }{\QB Geberʼde Rey-Og-e-yar ganikinad.

\par }{\QB Ogʼde Basán-yar-naid-e-reyga maigusanad.

\par }{\QB Galaad-yargindina, Geber wargwenna yar-semaid.


\par }{\SH Salomón ibmar-bukidar-nikusad
\par }
{\PP \VS{20}Israel-dulemar, degi, Judá-dulemar ichesur gumarsoggu, demar-gakagi-ukub-naidyob gumalad. Aga, geg ebisleged. Ibmar-gobleged, degi, ibmar-gulleged, obinebaka nikasoggu, weligwar itobukwad.

\VS{21}Salomón, Éufrates-diwar-maid-akale, Filistea-yar-naidse bela yar-ganonikid. Aginbali, Egipto-yar-abingunaidse-bakar, Salomón bela-we-yar-nanaid-semaigu, bela dulemar-bukmalad ega ibmar-bukidar senonidamalad, degi, Salomón-e-maiga gusmarbalid.


\par }{\PP \VS{22}Salomónʼga bane-bane weyob ibmar-mergu ebuleged:

\par }{\Q Madubur-nued,

\par }{\QB nibir-miliambe-gakabake gaka dulataled-ilatar-aidiku (14,500) ebuleged.

\par }{\Q Madubur,

\par }{\QB nibir-milidulagwen-gakambe-aidiku (30,000) ebulebalid.


\par }{\Q \VS{23}Moli-bebe-nikad-wardadagan mas-nuedbi-madimalad,

\par }{\QB warambe (10) ebulebalid.

\par }{\Q Moli-bebe-nikad gaganbi-madimalad,

\par }{\QB waladulagwen (20) ebulebalid.

\par }{\Q Sibad-wawaadmar, degi, sibadmar,

\par }{\QB waladulatar (100) ebulebalid.

\par }{\Q Goe-sapurmar, goe-sapingan, degi, wasamar ebulebalid.

\par }{\Q Degi, nuumar-nabir-gullemalad ebulebalid.

\par }{\QB We-nuumar gege ebisleged.


\par }{\PP \VS{24}Salomón Éufrates-diwar-dad-argwanedsiki, Tifsaʼye-neg-nugad-akale Gaza-neg-nugadse, bela reymar-mamaid-birgi yar-ganonikid. Degisoggu, bela yar-abingunanaidgi neg-bogidikid nagunonikid.


\par }{\PP \VS{25}Salomón yar-semaigu, bela Judá-dulemar, degi, Israel-dulemar, nabir-gudii gusmalad. Dan-yar-naid-akale, Beersebaʼye-neg-nugadse, bela neg-bogidik nagunonikid. Degisoggu, Israel-dulemar e-nainugi uvaʼdub-urba, degi, higuera-sapi-urba bonisuli ambikudii gusmalad.


\par }{\PP \VS{26}Salomón molimar miliambe-gakabo (12,000) nikad. Deginbali, moli-ur-bilagi-ebuleged-e-galumar milibake (4,000) nikabalid.


\par }{\PP \VS{27}Dummagan-ambe-gakabogwad (12) Salomónʼga-yar-sedimaladi, niigwen-niigwengi Salomónʼga mas ukdimalad. Degi, bela e-sordamar-arbadimaladga mas-ukdimarbalid. Degisoggu, mas-sate gudii gussurmalad.

\VS{28}We-ambe-gakabogwad-yar-sedimaladi (12) e-mas-uked-nii-mosale, cebada-e-gwag, degi, gagan-molimar-maed, sogedba molimarga senonidamarbalid.


\par }{\SH Salomón nue-binsaed-nikarba gusad
\par }
{\PP \VS{29}Bab-Dummad, Salomón nue-binsaed-ibedga imaksad, degi, nue-itoakwaa-nanaega imaksabalid. Agine, gurgin-bukidar-nika gunonibalid.

\VS{30}Salomón-e-ibmar-wisidi, bela dulemar-ibmar-wismaladgi obined, dulemar-ibmar-wismalad yar-dad-nakwedsik-bukwamaladgi obinbalid. Degi, Egipto-dulemar-ibmar-wismaladgi obinbalid.

\VS{31}Salomón we-dulemarba bur bule ibmar-wisid:

\par }{\QB Ezraí-neggined-Etánʼye-nugadgi.

\par }{\QB Aginbali, Mahol-e-masmalagi,

\par }{\QB Hemánʼye-nugadgi,

\par }{\QB Calcolʼye-nugadgi,

\par }{\QB degi, Dardaʼye-nugadgi obinbalid.

\par }{\QC A-ulale, Salomón-nug-dummarba-guedi, bela dulemar-yar-baid-baidgi-bukwamaladi wisgusmalad.


\par }{\PP \VS{32}Salomón binsaed-nuegan, milipaa (3,000) narmaksad, degi, namaked miligwen gakatar (1,005) narmaksabalid.


\par }{\PP \VS{33}Salomón sapi-durbamargi Líbano-urwala-akale, degi, galugi-hisopo-gagan-dungumaladse-bakale, egi sunmaksabalid.

\par }{\PP Deginbali, Salomón ibdurgangi dulemar-odurdaksad:

\par }{\QB Ibdurgan-ursirmaladgi,

\par }{\QB nuumargi,

\par }{\QB ibdurgan-unimakdimaladgi,

\par }{\QB degi, uamargi dulemar-odurdaksabalid.


\par }{\PP \VS{34}Bela yar-nanaid-e-reymar, Salomón-bela-bela-ibmar-wisid wisgunonimalad. Degisoggu, we-reymar Salomón-e-binsaed-nikarba-gued-wisgunonimaladi, Salomón-itogegala, e-sordagan Salomónʼse barmiardamalad.




\par }\Chap{5}{\SH Salomón, Hiramʼbogwa igar mesisad
\par }
{\R (2 Crónicas 2:1-18)

\par }{\PP \VerseOne{1}Tiro-neggwebur-e-rey-Hiram, Davidʼbogwa ai-nued gudii gusmalad. A-ulale, Rey-Hiram wisgunonigu, Salomón e-bab-David-sorba reyga megnoniye, geb Salomónʼse dule-nug-nikamalad barmis gusad.

\VS{2}Geb Salomón, e-sordagan Hiramʼse barmismogad. Geb Hiramʼga sogdapmalad:


\par }{\PI \VS{3}“Be wisid, an-bab-David, bila-onogedbi gudigussoggua, Bab-Jehová-nug-odummolegega geg Bab-Dummad-Jehováʼga neg-sobe gusad. Geb neg-soblegedi, Bab-Jehová bela an-bab-David-e-isdarmaladgi-naknonikidse edarbilesad.

\VS{4}Emisgindi, Bab-Jehová bela yar-nanaid-ugakaase anga neg-bogidikid nasiknonikid. An-isdarmalad bergusad, bonigan-bulegan bergusbalid.

\VS{5}Degisoggu, an sogdo, an-Bab-Dummad-Jehová-nug-odummolediguega neg-soblegoye, igi Bab-Jehová an-bab-Davidʼga sognaigusa: ‘An be-sorba be-rey-gangi be-machi an sioye. An-nug-odummolediguega, we, anga neg soboye.’


\par }{\PI \VS{6}”Aga, an bega soged, be wis anga urwala Líbano-yar-naidgi-bukwad siknamalo. An-sordagan, be-sordaganbogwa arbamaloed. Be-anga-sogedba, be-sordagan-anga-arbamaloed an bennukbaloed. Be nue-wisid, Sidón-dulemar sapi-siked-wisimaladid. Amaryobid, dulemar, anmar-abargi nabir-sapi-siked-wisid sulid.”


\par }{\PP \VS{7}Rey-Hiram, Salomón-ibmar-egichisad itosgua, bela-bela weligwar-itonaded, geb sogded: “Emi, Bab-Jehová-nug dummarba gusun. Ar Davidʼga machi nue-binsaed-nikaguedi uksad, adi, Israel-dulemar-bukidarad nabir iduegar.”


\par }{\PP \VS{8}Hiram weyob Salomónʼga garda barmismogad:

\par }{\PI “Salomón, be-anga-ibmar-sogsad an be-itosad. An bega ibmar imakoed. Be-abegedba urwala be egise, an bega ukoed, degi, ciprés-suarmar deyob be egisbali, an bega ukbaloed.

\VS{9}An-sordagan suarmar-Líbano-yargi-bukwad demar-naidse sedmaloed. Geb edin-edin imakmaloed, mua-mua-sedmalagar. Be anga sogoe, bia an bega ukoe. Agi, suarmar esiklegoed, geb na be sedoed. Muchub be masgullemalad anga ukmogoed, adi, an masgi an-neguyaginmalad ogunnegar.”


\par }{\PP \VS{10}Deyob Hiram, Salomónʼga urwarmar uksad, degi, ciprés-suarmar ega uksabalid.

\VS{11}Salomónʼdina, Hiramʼga birga-irba masgullemalad uksamogad: Orosgi-dakleged-trigoʼye-nugad nibir-miyon-ilabakebak gaka mili-dulataled-ilanergwa-gaka-dulabake-aidiku (9,680,000) ega uksad. Degi, olivo-gwallu galón-mili-dulatar-gakambe-gakatar (115,000) ega uksabalid.


\par }{\PP \VS{12}Bab-Jehová, igi-Salomónʼga-sogsagusa, deyobi binsaed-ibed-guega imaksad. Deunni, Bab-Jehová ega sogsagusad: “An bega binsaed-nikagued ukoye.” Hiram, Salomónʼbogwa nued-gudii gusmalad. Degisoggu, ebogwa na igar mesisad, mer na bila-onomalagar.


\par }{\PP \VS{13}Rey-Salomón Israel-yargi dulemarga undar-arbaed uksad:

\par }{\Q Machergan-arbamalad,

\par }{\QB mili-dulagwen-gakambe (30,000) nikunonikid.


\par }{\QC \VS{14}Geb nii-irba Salomón, we-dule-arbamalad e-miliambe-miliambe (10,000-10,000) nii-wargwen-arbaega, Líbano-yarse barmiddaed.

\par }{\QC Geb a-sordamar, nii-walagwen arbasale, nii-warbo e-neggi-obunnogega imakdabalid.

\par }{\QC Adoniramʼye-nugadi, we-dulemar-undar-arbamalad-e-dummadga nugsalenonikid.


\par }{\Q \VS{15}Salomón, sordamar-ega-ibmar-semalad,

\par }{\QB mili-dulapaa-gakambe (70,000) nikabalid.

\par }{\Q Geb sordamar-ega-akwa-sikmalad,

\par }{\QB mili-dulabake (80,000) nikabalid.


\par }{\Q \VS{16}Geb we-neg-imaklenaid-e-dummagan-idudimalad,

\par }{\QB milipaa gaka dulataled-ilapaa (3,300) nikabalid.


\par }{\PP \VS{17}Rey-Salomón sogsabalid, ega neg-akwabinaidse akwa-dummagan-nuegan mamarnamaloye. Geb a-akwamar-sobaledi, Bab-Jehováʼse-goled-neggi akwasailamarga ambikuoye.

\VS{18}Bab-Jehováʼse-goled-neg-sobega, Salomón-sorda-neg-sobmalad, Hiram-sorda-neg-sobmalad, degi, Gebal-neggweburginmalad-neg-sobmalad, urgomar mamarismalad, degi, akwamargi arbasmarbalid.




\par }\Chap{6}{\SH Salomón Bab-Jehováʼse-goled-neg sobded
\par }
{\R (2 Crónicas 3:1-14)

\par }{\PP \VerseOne{1}Salomón birgabakegus Israel-yargi negsemaidgi, nii-warbogi, nii-Zifʼye-nugadgi, Bab-Jehováʼse-goled-neg sobde gusad. Deunni, Israel-dulemar Egipto-yargi birga-dulataled-ilabake gaka dulabakegus (480) nosad-akaled.


\par }{\PP \VS{2}Salomón, Bab-Jehováʼga weyob neg-sobsad:

\par }{\QB E-sugued, daliambe-gakatar (15) sugued.

\par }{\QB E-yaadunguedi, daliatar (5) dungued.

\par }{\QB E-nibguedi, daligugle-gaka-abar (7½) nibgued.


\par }{\QB \VS{3}Neg-doged-asabin neg-ollor-naid-e-suguedi, daliatar (5) sugued.

\par }{\QB Bab-Jehováʼse-goled-negdummad-yaadunguedyopira, daliatar (5) sugu naid.

\par }{\QB We-neg-ollor-naid, dalibo-gaka-abar (2½) e-yaa dungued.


\par }{\PP \VS{4}Aginbali, Salomón Bab-Dummadse-goled-neg yawagak-senigana-esgoro-nika imaksabalid.

\VS{5}Bab-Dummadse-goled-neg-dikarmarba neg-senigana sobsabalid, Bab-Dummad-Neg-Ise-Islidikid-dikarse-bakale, neg-senigana sobsad.

\VS{6}Neg-senigana ailapaa-nika sobles nanaed. Neg-senigwad-aila-urbalid, daligwen gaka bisgigwen e-yaa dungued. Neg-senigwad-aila-abargineddi, daligwen-gaka-abar e-yaa dungumogad. Neg-senigwad-aila-sogbaagwaddi, daligwen gaka bisgipaa e-yaa dungumogad. Salomón Bab-Dummadse-goled-neg-e-galu-magabalidgi nagubir-abgamalad sobsabalid, adi, neg-senigana-e-nagubirmar mer Bab-Dummadse-goled-neg-e-galu-imbaba dogegar.


\par }{\PP \VS{7}Bab-Dummadse-goled-neg soblenaigu, akwamar bato-sobar-sobaledgi soblesad. Degisoggu, neg-soblenaigu, mardomar-goled itolessulid, akwa-mamared-goled itolessurbalid, esgoromar-goled itolessurbalid.


\par }{\PP \VS{8}Neg-senigwad-aila-urbalid-e-yawagakdi, Bab-Dummadse-goled-neg-dad-nakwed-argan-nuedsik siid. Neg-aila-abarginedse-nakwegala, arsan-bipirmakar-sobaledgi nakweleged. Geb agi, neg-aila-sogbaagwadse nakwelemabalid.


\par }{\PP \VS{9}Degisoggu, Salomón Bab-Dummadse-goled-neg bela sobsagusad, bela e-uasga urwar-urgo mesisad, degi, urwar-suarmar e-nagubirga mesisbalid.

\VS{10}Bab-Dummadse-goled-neg-dikarba neg-senigana-soblesmaladi, e-nibgued daligwen-gaka-bisgigwen nika nanaed. Neg-senigana-e-nagubirmar Bab-Dummadse-goled-neg-e-galugi nagubir-abgamalad-nanaid-birgi mamaid. We-nagubirmarde urwar-suarmalad.


\par }{\PP \VS{11}Agine, Bab-Jehová, Salomónʼga sunmaknonikid, ega sogded:

\VS{12}“Nabir. Be an-sogedba nanadidibe, an-igar-ukmaidba be ibmar imakdidibe, an-Islidik-Igar-Mesisadba be gudidibe, we-neg be sobnaidi, an be-bab-Davidʼga ibmar-sogsadba, an bega imakoed.

\VS{13}Degisoggu, Israel-dulemar-abargi an gudii guoed. Ani, an-Israel-dulamar obanosulid.”


\par }{\PP \VS{14}Degisoggu, Salomón Bab-Jehováʼse-goled-neg sobnai gusad. Agi, geb a-neg ogunonikid.

\VS{15}Bab-Jehováʼse-goled-negyaba bela-e-galugi urwar-urgo ebiris-nasiksad. Naga-nagase edusad, napa-nagagi-nasikded, uas-nagase nasiksad. E-napagi baryawar-urgomar mesisbalid.


\par }{\PP \VS{16}Geb Bab-Dummadse-goled-negyabali, napi-solabali neg-emakar sigisad. We-negde, Neg-Ise-Islidikidye nugsalesad. E-suguedi, daliatar (5) sugued. Bela e-galumargi urwar-urgo nasiksad, napa-nagagi-nasikded, uas-nagase nasiksad.

\VS{17}Deginbali, Neg-Bur-Islidikid-idu, Bab-Dummadse-goled-Neg-Islidik siid. A-nega, daliambe (10) sugued.

\VS{18}Salomón Bab-Dummadse-goled-Neg-Islidikidyaba, urwar-urgo bela ebiris nasiksabalid. A-urgomar-birgi nabamaryob-dakle sobsabalid, degi, dutumar-argas-nanaidyob-dakle sobsabalid. Bela urwar-urgo galu-ebiris nasiksad, bar e-galu-akwamar daklessulid.


\par }{\PP \VS{19}Salomón, Bab-Dummadse-goled-negyaba Neg-Ise-Islidikid sobsagusad, adi agi, Bab-Jehová-Dadganbo-Igar-Mesisad-Ulu osigegar.

\VS{20}Neg-Ise-Islidikidde e-sugued, daliatar (5) nikad, e-yaadunguedi, daliatarbalid (5), degi, e-nibgubalidi, daliatarmogad (5). Bela e-galumar-birgi or-nued egi maad-maad nasiksabalid. Aginbali, ina-wawadikid-ogumakar-ukleged-aila, urwar-urgogi-sobaledi, bela or-nued egi nasiksabalid.

\VS{21}Degisoggu, Salomón bela Bab-Dummadse-goled-neg-islidikidyaba or-nued nasiksad. Geb Neg-Ise-Islidikid-doglegedgi ordub nasiksad. Neg-Ise-Islidikidgi or-nued nasiksabalid.

\VS{22}Degisoggu, bela Bab-Dummadse-goled-neggi ormar nasiksad, degi, ibmar-ogumakar-ukleged-aila Neg-Ise-Islidikid-asabin-siid, deyob bela egi ormar nasiksabalid.


\par }{\PP \VS{23}Salomón, Neg-Ise-Islidikidga baliwiturmar-dummagan warbo, olivo-wargi sobega imaksad. We-baliwitur-dummagande, querubinʼye-nugmalad. Amarde, dalibo-abar (2½) nibgu soblesmalad.

\VS{24}Querubin-e-sakan-nailik daligwen gaka bisgigwen sugued, e-sakan-baiddi, daligwen-bisgigwen sugubalid. Degisoggu, e-sakan-duku-nailik, e-sakan-duku-baidse dalibo-abar (2½) sugued.

\VS{25}Querubin-baiddi, deyob e-sakan-duku-nailik, e-sakan-duku-baidse dalibo-abar (2½) sugumogad. Querubin-warbogwad na dare-dungumalad, na emar-daklebalid.

\VS{26}Querubin-gwensak dalibo-abar (2½) nibgued, baid deyob nibgumogad.

\VS{27}Salomón, querubin-warbogwad Neg-Ise-Islidikidyaba odosad, neg-abargi e-sakanmar argaar-bukwad. Querubin-e-sakan-nailik galu-gwensak ebunaid, geb querubin-baid-e-sakan-nailik galu-baid ebunaimogad. Agi, na e-sakan-e-sakan neg-abargi ebunanaid.

\VS{28}Deginbali, Salomón querubin-warbogwadgi belagwable egi or nasiksabalid.


\par }{\PP \VS{29}Aginbali, Bab-Dummad-Goled-Negyaba, Neg-Ise-Islidikidgi, degine, Neg-Islidikid-e-galumargi querubinʼyob-daklemalad sobsad, degi, ogobwaryob-daklemalad sobsabalid, degi, dutumar-argaaryob-daklemalad sobsabalid.

\VS{30}Aginbali, Neg-Islidikidyaba, degi, Neg-Ise-Islidikidyaba e-napaga-gunaidgi bela or nasiksabalid.


\par }{\PP \VS{31}Salomón Neg-Ise-Islidikidga, e-yawagak-doged olivo-urgogi sobsad. E-yawagak-doged-birgi, yawagak-bargaed nasiksad. Geb e-yawagak-doged-dikarba, suarmar yawagak-bargaega ogwichisbalid. We-suarmar-yawagak-bargamalad-dikarbalidi, e-dikar-atar-nika imaksad.

\VS{32}A-yawagak-warbogwad-birgi, baliwitur-querubinʼyob sobsad, ogobwarmaryobi sobsabalid, geb dutumar-argas-nanaedyob sobsabalid. Aginbali, e-yawagak olivo-urgogi-soblesad, a-birgi bela or nasiksabalid. Querubinʼyob-sobaledgi, degi, ogobwarmaryob-sobaledgi or nasiksabalid.


\par }{\PP \VS{33}Amba deyob Neg-Islidikidga, e-yawagak-suar-bargamalad, olivo-urgo e-dikar-warbake-nika sobsabalid.

\VS{34}A-yawagak-warbogwaddi, baryawar-urgogi sobsad, geb a-yawagak-gwensakgi urgo-matabo-nikad. Argader, we-urgo-matabogwad sinnii naddaed.

\VS{35}A-yawagakgine, baliwitur-querubinʼyob sobsabalid, ogobwaryob sobsabalid, dutumar-argas-nanaiyob sobsabalid. Geb bela we-ibmar-sobaledgi or nasiksabalid.


\par }{\PP \VS{36}Bab-Dummadse-goled-neg-dikarba neg-ollor-ebirnaid-e-galuga, akwamar-sobaled ile-sogapaa onakwisad, geb a-birgi, urwar-urgo-sommegan mesisad.


\par }{\PP \VS{37}Salomón birgabakegus Israel-yar-semaigu, nii-Zifʼye-nugad-naidgi, Salomón Bab-Jehováʼse-goled-neg sobde gusad.

\VS{38}Geb Salomón birgambe-gakagwensakgus yar-semaidgine a-nii-walabaabakgine, nii-Bulʼye-nugadgi, Bab-Jehováʼse-goled-neg-sobleded ogulenonikid. Bela igi soblegoye igar mai, deyobi, Salomón Bab-Dummadse-goled-neg sobsad. Salomón birgagugle (7) Bab-Jehováʼse-goled-neg sobnai gusad.




\par }\Chap{7}{\SH Salomón negmar-baid sobsad
\par }
{\PP \VerseOne{1}Rey-Salomón e-reyneg sobnai gusbalid. A-nega, birgambe-gakapaa (13) gagasad.

\VS{2}Salomón e-reyneg-baid sobnai gusbalid. A-negde Líbano-Sapurye nugad. A-negde, dali-dulagwen-gakatar (25) sugued, daliambe-gakabo-abar (12½) e-yaadungued, degi, daligugle-abar (7½) nibgued. E-buarmarga, urwar-suarmar ile-sogabake ogwichisbalid. Geb a-buarmar-birgi, nagubirmar meslenonibalid.

\VS{3}Waladulabo-gakatar (45) nagubirmar mesilesad: A-aila-gebedga, nagubir warambe-gakatar (15) meslenonikid, aila-birginedga, nagubir warambe-gakatar (15) meslenonibalid. Napi-aila-birginedga, nagubir warambe-gakatar (15) meslenonibalid. A-ailamar-e-nagubirmar-birgi, urwar-urgomar meslenonikid

\VS{4}Geb ailamar-irba yawagak-senigan sisbalid. We-ailamar-irba, yawagak-senigana gwapaa ilemakar obukusad. Yawagak-senigwad-gwagwengi yawagak-senigan gwapaa sisad. Deyob bela abin-abin obukusad.

\VS{5}Bela yawagakmar-dunguedi, emarbi dungued. Yawagak gwapaa ilekwaa asabin-asabin nasiksad.


\par }{\PP \VS{6}Aginbali, Salomón neg-ubeb sobsad. A-neg-ubeb buarmar-negye nugad. We-neg-ubeb, daliambe-gakabo-abar (12½) sugued, daligugle-abar (7½) e-yaadungued. We-neg-ubeb-sobsad-asabin, neg-ubeb-baid uas-nika, degi, buarmar-nika sobsabalid.


\par }{\PP \VS{7}Salomón dulemarga igar-nudakega Igar-Nabiroged-Neg sobsabalid. Agi e-rey-gan siid. We-neg, belagwable napa-nagagi, uas-nagase, urwar-urgo e-galu-birgi nasiksad.


\par }{\PP \VS{8}Salomón-e-reyneg Igar-Nabiroged-Neg-asabin, neg-ollor-naid-obakar siid. Salomón-e-reyneg Igar-Nabiroged-Negyob daklemogad. Salomón Faraón-e-sisgwaga, e-reyneg-dummadyob-dakle neg sobsabalid. Faraón-e-sisgwade, Salomón-e-omed.


\par }{\PP \VS{9}Bela negmar-soblesmaladi, akwa-bur-nuegangi sobles nanaed. Bela negyabali, neg-magabali, degi, neg-ollor-naidse-bakale, a-akwamargi sobles nanaed. A-akwa-bur-nuegan negsailaga gusnanabalid, e-uas-nagase deyob akwa-bur-nuegan ebulesbalid. A-akwa-bur-nuegande, egwaar imaklesad, wilub-nika-nika siklesad. Esnaligi abinbela siklegar imaklesad.

\VS{10}Akwa-bur-nuegan-egwaarmaladi, negsailaga gusnanaed. E-dungumalad, gwen-gwen dalibo-abar (2½) nika nanaed. Bamaladdi, dalibo (2) nika nanabalid.

\VS{11}Akwasailamar-birgi, akwa-bur-nuegan ambikusad. We-akwa-bur-nuegande, e-wilub-nika sobar-sobar nanaed. Geb urwar-urgomar e-wilub-nika sobles nanabalid.

\VS{12}Neg-ollor-ebirnaid-e-galuga, akwamar-sobaled ile-sogapaa onakwisad, geb a-birgi, urwar-urgo-sommegan mesisad. Bab-Jehováʼse-goled-neg-ollor-naidgi deyob imaklesbalid, degi, e-ubebgi deyob imaklesbalid.


\par }{\SH Salomón, Hiram-oarbaega imaksad
\par }
{\R (2 Crónicas 2:13-14; 3:15-17)

\par }{\PP \VS{13}Rey-Salomón, Tiro-neggweburse Hiram-sunamalaga emar-barmisad.

\VS{14}Hiramʼde, ome-ei-sui-burgwisad-e-machid. We-omede, dad-dummad-Neftalí-e-wagwad. Hiram-e-babdi, Tiro-neggweburginedinad. Hiram-e-babdi, esgoro-gordikid-sobed-dule gusad. Degisoggu, Hiram nue-ibmar-wisidid, ibmar-sobed-buledid. Hiram gurgin-nued nikad, esgoro-gordikid-sobedgi nergualed. Agi, Hiram Rey-Salomón-asabin nonigusad. Geb Salomón-ega-sogsadba bela ibmar-imaksad.


\par }{\PP \VS{15}Hiram soogi esgoro-gordikid diree imaksad, geb egi buar warbo-sobsad. Buar-warbogwad dalibake-abar-nibgu (4½) imaksad.

\par }{\PP Aginbali, e-wardungued-ebirileged, dalipaa (3) nikad.

\VS{16}A-buar-warbogwad-soblesad-birgi, e-nono-nika esgoro-gordikidgi sobsabalid. Buar-wargwenad-birgi, nono-sobaled daligwen gaka bisgigwen nibgued. Baid-buar-soblesad e-nono-sobaled, daligwen gaka bisgigwen nibgubalid.

\VS{17}Esgoro-gordikid-buar-warbogwad-e-nonomargi, dubmar-sakiyob-dakle sobsabalid. E-nono-soggwengine, dub-gugle (7) sobaled.


\par }{\PP \VS{18}Deginbali, a-buar-nonogi ilabo-ilekwaa guseb-dummadyob-dakle sobsabalid, dubmar-sakiyob ebo-apurnaiyob imaksad. Baid-buar-nonogi deyob imaksabalid.


\par }{\PP \VS{19}Salomón-neg-ubeb-sobsadgi, a-buarmar e-nonomarga-gunanaid e-dungued daligwen nibgued. Geb a-birgi, lirio-dutumar-achunnai sobsabalid.

\VS{20}Buar-e-nonomar-warbogwad, e-sader-mureged-birgi, guseb-dummadyob-daklemalad, dulataled-ilabo (200) ebirnai sobsad.

\par }{\PP Geb a-birgi, saki-saki-dakleged ebirnabalid.

\VS{21}Hiram we-buarmar-warbogwad, Bab-Dummadse-goled-neggi, e-ubeb-naidgi ogwichisad. Buar-wargwenad, dad-nakwed-argan-nuedsik ogwisgunagu, a-buar Jaquínʼye onug-imaksad. Baiddi, dad-nakwed-argan-sapiledsik ogwisgunagu, a-buar Boazʼye onug-imaksad.

\VS{22}A-buarmar e-nonoga-gunanaid-birgi lirio-dutumaryob-dakleged sobsad. Deyob buarmar-sobsa obelosad.


\par }{\SH Bab-Dummadse-goled-neg-e-ibmar-ebuleged
\par }
{\R (2 Crónicas 4:1–5:1)

\par }{\PP \VS{23}Hiram, dii-siged-dummad-esgoro-gordikidbiid sobsad. We-dii-siged olor-dakleged, e-yaadungued dalibo-negabar (2½) nikad. E-nibgued, daligwen-gaka-bisgigwen (1¼) nikad. E-yaa-gakuli, daligugle-negabar (7½) dubgi ebirileged.

\VS{24}Dii-siged-dummad-e-gakuli-urba, nabamaryob ilabo-ebiris sobsabalid. We-nabamar bisgigwensakgine, gwaambe (10) sobsad. Deyob bisgi-iliba sobsad. We-nabamar dii-siged-dummad esgoro-gordikid-diregwadgi-soblenaigu, yog-eba-soblegar gusmogad.


\par }{\PP \VS{25}Dii-siged-dummad-esgoro-gordikidbiid, moli-bebe-nikad-warambe-gakabo-sobarmalad-birgi (12) silesad. Moli-warbaa, dad-nakwed-argan-sapiledsik atakbukwad, warbaa, dad-argwanedsik atakbukwabalid, warbaa, dad-nakwed-argan-nuedsik atakbukwabalid, degi, warbaa, dad-nakwedsik atakbukwabalid. We-molimar-bebe-nikad-birgi, dii-siged-dummad-esgoro-gordikidbiid silesad. Dii-siged-dummad-urba, molimar-bebe-nikad-e-sormar yaba-dogar ambikusad.

\VS{26}Dii-siged-dummad goo-warbake-wilub songued. Geb e-gakulidi aibinar-sobaled, lirio-dutu-sunna dakleged. A-yagine, tambor-gwadulataled-ilabo-wilub (200) egi dii siged.


\par }{\PP \VS{27}Degine, Hiram dii-siged-senigan-e-gan, gwaambe (10) esgoro-gordikidbiidgi sobsabalid. Gan-suguedi, daligwen sugued, daligwen matardungubalid, bisgipaa nibgubalid.

\VS{28}Weyob we-dii-siged-e-ganmar esgoro-gordikidbi soblesad.

\par }{\PP We-ganmar e-dikarmar madare-madare ebiris imaksad.

\VS{29}Geb madare-naid-birgi achumigur-e-wilub sobsad. Moli-bebe-nikad-e-wilub sobsabalid.

\par }{\PP Baliwitur-dummagan-querubinʼye-nugad-e-wilub sobsabalid. Dii-siged-e-gan-e-dikarmargi, achumigur-sobaled, moli-bebe-nikad, amar-birgi, geb amar-urba, ibmar-dirbir-dakle sobsabalid.


\par }{\PP \VS{30}Dii-siged-e-gan-gwa-gwagwengi yandagii-dakleged, esgoro-gordikid-ololed-nabir-baparmaked, gwabake-nika sobsabalid. Yandagii-dakleged-gwabogwadgi, esgoro-gordikid-e-suar imbaba yoid. Deyob dii-siged-e-ganmargi yoi-yoi nanaed.

\par }{\PP Dii-siged-e-gan-abgamalad sogabake nanaid. Amargi, ibmar-dirbir-daklege sobar nanaid.

\VS{31}Dii-siged-e-gakuli, bisgigwen nosa siid. E-gakuli, dirbikwaa siid. Dii-siged-e-gangi, achagwen dogar siid. Bela e-matugued bisgigwen-gaka-achagwen nikad. E-gakuli-nosasidgi, ibmar egi sobar nanaid. Dii-siged-gan-e-sugued, degi, e-matardungued emalad, olorsulid.

\VS{32}Dii-siged-gangi madare-madare-sobaled-urba e-yandamar gwabake nanaid.

\par }{\PP A-yandamar-imbaba esgoro-gordikid-suar yoid. A-esgoro-suar bela dii-siged-e-ganbogwa soggwenna sobar nanaed. Yandamar bisgigwen-gaka-achagwen dungued.

\VS{33}E-yandamar, moli-ur-yandagii sobaled. Yandamar-e-warmar-yoyoid, degi, e-dirbir-ebirnanaimalad, degi, e-abgamalad, degine, esgoro-gordikid-e-suar-gamalad, bela esgoro-diregwadgi sobles nanaed.


\par }{\PP \VS{34}Dii-siged-e-gan-barmayega e-suar-gamalad, sogabake e-dikarmargi sobar nanaid.

\VS{35}Dii-siged-e-gan-birgi dirbir achagwen ebirnaid. Geb dii-siged-e-gan-abgamalad-e-dikarmargi, degi, e-gangi madare-madare ebiris nanaid. Dii-siged e-ganbogwa soggwenna soblesad.


\par }{\PP \VS{36}Aginbali, madare-madare-nanaid-birgi, degi, e-dikarmar-birgi baliwiturmar-dummad-querubinʼye-nugad sobsad, achumigurmar sobsabalid, ogobwaryob-daklemalad sobsabalid, ibmar-dirbir-dakle sobsabalid, bela ollor-nanaidba sobsa gusad.

\VS{37}Weyob, Hiram, gwaambe (10) dii-siged-e-gan sobsa gusad. Esgoro-gordikid-diregwadgi emarbi sobles nanaed. Emarbi-dungu sobsad, degi, emarbi-dakle sobsabalid. Na e-wilubmar emarbiidgi sobles nanaed.


\par }{\PP \VS{38}Hiram gwaambe (10) dii-siged-esgoro-gordikidbiid sobsabalid. Dii-siged-gwensakgine, dii galón-dulataled-ilabo gaka dulabo (240) egi siged. Dii-siged-e-dunguedi, daligwen nikad. Dii-siged-gwaambe-soblesad (10), na egad-egad dii-siged-e-gan-birgi sigis nanaed.

\VS{39}Dii-siged-e-gan, Bab-Dummadse-goled-neggi argan-nuedsik gwaatar urbisad, gwaatar argan-sapiledsik urbisbalid. Dii-siged-dummad-esgoro-gordikidbiid Bab-Dummadse-goled-neg-dad-nakwed-argan-nuedsiki, dad-nakwedsiksaar ogwichisbalid.


\par }{\PP \VS{40}Hiram deyob bormomar sobsabalid, buru-weed sobsabalid, nog-dummagan abe-miega sobsabalid.

\par }{\PP Weyob, Hiram, Salomónʼga Bab-Jehováʼse-goled-negga ibmar-obelosadi, wemar-gued:


\par }{\QB \VS{41}Esgoro-gordikid-buarmar, warbo.

\par }{\QB E-nonoga-gumalad-olor-daklemalad, gwaboba.

\par }{\QB A-buarmar-e-nono-birgi saki-saki-daklemalad, sogbo nasiksad.


\par }{\QB \VS{42}Guseb-dummadgi-dakleged, gwadulataled-ilabake (400) saki-saki-dakleged-gobogwadga sobsabalid.

\par }{\QB Saki-saki-dakleged-gwensaki, guseb-dummadgi-dakleged ilabo ebirnaid.

\par }{\QC Wemar, buarmar-e-nono-ololedgi-oginnega sobsad.


\par }{\QB \VS{43}Deginbali, dii-siged, gwaambe (10) sobsabalid.

\par }{\QB Dii-siged-e-gan, gwaambe (10) sobsabalid.


\par }{\QB \VS{44}Dii-siged-dummad sobsabalid.

\par }{\QB Moli-bebe-nikad, warambe-gakabo (12)

\par }{\QC dii-siged-dummad-urba ambikusad.


\par }{\QB \VS{45}Bormomar,

\par }{\QB buru-wemalad,

\par }{\QB degi, nog-dummagan abe-mimalaga sobsabalid.

\par }{\QC We-ibmar, bela Hiram, Rey-Salomónʼga Bab-Jehováʼse-goled-neggi-ebulegega sobsad.

\par }{\PP We-ibmarmar esgoro-gordikid-ise-swilidikidgi bela sobsad.


\par }{\PP \VS{46}Rey-Salomón, Jordán-neba-naidgi, Sucot-neg, Saretán-negbo-abingunaidgi, soogi esgoro-gordikid diree imaksad. Geb ibmar-wilub-napsagi-sobaledgi eosad.

\VS{47}Ibmar-ebulemalad-esgoro-gordikidgi-soblesad doggus mergusoggu, Salomón, esgoro-gordikid nibirgi bar oaidikussulid.


\par }{\PP \VS{48}Salomón, Bab-Jehováʼse-goled-neggi ibmar-bamalad-ebulemalad-sobega imaksabalid:

\par }{\QB Bab-Dummadga ina-wawad-ogumaked-aila-orbiid sobsad,

\par }{\QB degi, mese-madu-mesed-orbiid sobsabalid.


\par }{\PP \VS{49}Bab-Dummadse-Goled-Neg-Ise-Islidikid-asabin:

\par }{\QB Argan-nuedsiki, gwallu-siged-orbiid gwaatar bukwad.

\par }{\QB Argan-sapiledsikdi, gwallu-sied-orbiid gwaatar bukwamogad.

\par }{\QB Dutumar, orbi sobar nanaed.

\par }{\QB Gwallumar, orbi sobar nanabalid.

\par }{\QB A-ukinbali, maskemar, orbi sobar nanabalid.


\par }{\QB \VS{50}Dii-simalad, orbi sobsabalid.

\par }{\QB Dislagii-daklemalad, orbi sobsabalid.

\par }{\QB Nog-abe-mimalad, orbi sobsabalid.

\par }{\QB Bormomar, orbi sobsabalid.

\par }{\QB Sianarmar, orbi sobsabalid.

\par }{\QB Bab-Dummadse-Goled-Neg-Ise-Islidikidyaba yawagak-abgamalad, orbi sobsabalid.

\par }{\QB Bab-Dummadse-Goled-Neg-Dummad e-yawagak-abgamalad, orbi sobsabalid.


\par }{\PP \VS{51}Salomón, Bab-Jehováʼse-goled-negga ibmar-ebulemalad soboye-sogsagusad, bela sobsa gusad. Agi, geb Salomón, e-bab-David Bab-Jehováʼga ibmar-nug-imaksadi, Bab-Jehováʼse-goled-negse bela senonikid. Degisoggu, Salomón bela we-ibmar senonikid: Manimar, ormar, degi, ibmar-bamalad-ebulemalad. We-ibmar, Bab-Jehováʼse-goled-neggi, ibmar-saboleged-neg-siidse urbenonikid.




\par }\Chap{8}{\SH Bab-Jehováʼse-goled-negse Bab-Jehová-Ulu selenonikid
\par }
{\R (2 Crónicas 5:2-14)

\par }{\PP \VerseOne{1}Agine, Rey-Salomón Jerusalén-neggweburgi, e-asabin dagmalaga wemarse gochad:

\par }{\QB Israel-dulemar-nug-nikamaladse,

\par }{\QB dulemar-sogambe-gakabogwad-e-idumaladse (12),

\par }{\QB Israel-dulemar-e-neguya-e-dummaganse gochad.

\par }{\PP Rey-Salomón we-dummaganse gochad, adi, Bab-Jehová-Dadganbo-Igar-Mesisad-Ulu, David-neggwebur-Sión-nugadgi-siidi, Bab-Jehováʼse-goled-negse sedamalagar.


\par }{\PP \VS{2}A-ulale, nii-walagugled-Etanimʼye-nugad-nagunonigu (7), itoakwaa-onoleged-ibagi, bela-Israel-dulemar, Rey-Salomón-asabin gwisgunonimalad.


\par }{\PP \VS{3}Israel-dulemar-nuga-nikamalad nonimargu, dule-irwa-Bab-Dummadse-gormalad Bab-Jehová-Ulu onakwismalad.

\VS{4}Geb agi, Bab-Jehová-Ulu sesmalad. David-ega-dordoneg-sobsad sesmarbalid.

\par }{\PP Aginbali, a-dordonegyaba e-ibmar-ebulemalad-islidikid-bukwad sesmarbalid. We-ibmarmar dule-irwa-Bab-Dummadse-gormalad semamai gusad. Levita-dulemar bendaksamarmogad.


\par }{\PP \VS{5}Rey-Salomón, degi, bela Israel-dulemar-ese-nonimalad, Bab-Jehová-Dadganbo-Igar-Mesisad-Ulu-asabin ambikunonimalad. Agine, amar Bab-Jehováʼga sibad-wawaad ogumakar-uknanai gualid, moli-bebe-nikamalad ogumakar-uknanai guarbalid. Doggus-merguedba geg ebislegusad.


\par }{\PP \VS{6}A-sorba, dule-irwa-Bab-Dummadse-gormalad Bab-Jehová-Ulu Bab-Dummadse-Goled-Neg-Ise-Islidikid-siidse sesmalad. Geb baliwitur-dummagan-querubin-e-sakan-urba sismalad.

\VS{7}Baliwitur-dummagan-querubin, Bab-Dummadse-Goled-Neg-Ise-Islidikid-siidgi sakan-aasaa bukwamalad. Deyob Bab-Jehová-Dadganbo-Igar-Mesisad-Ulu, degi, e-suarmar egi yoyoi sigisad.


\par }{\PP \VS{8}Bab-Jehová-Ulu-e-suarmar-yoyoid mullusursoggu, Neg-Islidikidgi-gwichir, e-dukumar magasar-dakleged. Magaba-gwichirdi akudakleged.

\par }{\PP Neg-Islidikidde, Neg-Ise-Islidikid-idu siid. We-garda emi-narmaklenaise deyob amba siid.


\par }{\PP \VS{9}Bab-Jehová-Dadganbo-Igar-Mesisad-Ulu-yagi, unnila akwa-matargwagwadgi-Bab-Jehová-e-Igar-narmaksad maid.

\par }{\PP We-akwa-matar, Moisés, Horeb-yar-siidgi-gudigu, mesis gusad. Israel-dulemar-Egipto-yargi-nosmalad-sorba, Bab-Jehová, Horeb-yargine, Israel-dulemarbo igar-mesnai gusad.


\par }{\PP \VS{10}Dule-irwa-Bab-Dummadse-gormalad Bab-Dummadse-Goled-Neg-Islidikidgi-nodmargua, neg waa-ena sigisad.

\VS{11}Ar Bab-Dummadse-goled-neg waa-ena-sigissoggu, dule-irwa-Bab-Dummadse-gormalad, Bab-Dummadse-goled-neggi Bab-Dummadga geg bar ibmar-imake gusmalad. Ar ade, Bab-Jehová-e-gangued-yeerdakleged bela neg-gasa nagusad.


\par }{\SH Neg Bab-Dummadga nug-imaklesad
\par }
{\R (2 Crónicas 6:1-7, 10)

\par }{\PP \VS{12}Agine, Salomón sogded:

\par }{\Q “Bab-Jehová, be sogsa gusad:

\par }{\QB ‘An mogir-sichid-imbaba gudii guoye.’


\par }{\Q \VS{13}Bab-Jehová, degi-inigwele, an bega neg-bur-birigined sobsad.

\par }{\QB A-neggi degisadegu be gudii guegar.”


\par }{\PP \VS{14}Rey-Salomón, Israel-dulemar-bela-gwigwismaladse aibirided. Geb Israel-dulemargi nued-binsasad.

\VS{15}Geb sogded:

\par }{\PI “Bab-Jehová-e-nug odummolesun. Bab-Jehová, Israel-dulemar-e-Bab-Dummadid. An-bab-Davidʼga ibmar-imakoye-sogsagusad, sogedba imaksad. Deun, an-bab-Davidʼga weyob sogsa gusad:

\VS{16}‘An Egipto-yargi Israel-dulemar-ononaigusad-akale, dulemar-dadgan-warambe-gakabogwad-danar-bukwad-abargi (12), e-neggwebur-gwensak anga-neg-sobega, an sussulid. Unnila an-Israel-dulemar-iduega, an Davidʼbi sunonikid.’


\par }{\PI \VS{17}”An-bab-David, Israel-e-Bab-Dummad-Jehováʼga neg-nue-sobbi gusanad.

\VS{18}Degi-inigwele, Bab-Jehová an-bab-Davidʼga sogsad: ‘Anga be anse-goled-neg-sobbiedi, nued be binsaenad.

\VS{19}Degi-inigwele, be anga anse-goled-neg sobosulid. Be-machi-nikuoedi, a-dule, anga anse-goled-neg sobnonikoed.’


\par }{\PI \VS{20}”Degisoggu, Bab-Jehová ibmar-imakoye-sogsagusad, sogedba imaksad. Ani, Salomón, an-bab-David-sorba an yar-ganonikid. Bab-Jehová-sogsagusadba an Israel-dulemar-e-rey-gangi signonikid. An Israel-e-Bab-Dummad-Jehováʼga an neg-sobnonikid.

\VS{21}A-negyagine, Bab-Jehová-Dadganbo-Igar-Mesisad-Uluga an neg-sobsabalid. A-uluyagi Bab-Jehová anmar-dadgan-ebogwa Igar-Mesisad sabolemaid. Bab-Jehová we-igar-mesis gusad, deunni, anmar-dadgan Egipto-yargi-ononai gusgu.”


\par }{\SH Salomón Bab-Dummadse-gochad
\par }
{\R (2 Crónicas 6:12-42)

\par }{\PP \VS{22}Agi, Salomón, Israel-dulemar-onmakbukwad-wagab, Bab-Jehová-ibmar-ogumakar-ukleged-e-aila-asabin gwisgusad. Geb Salomón, e-argan-niba-onakdegu,

\VS{23}sogded:

\par }{\PI “Bab-Jehováʼye, be Israel-dulemar-e-Bab-Dummad gued. Nibneggi, napneggi Bab-Dummad-baid beyobid sulid.

\par }{\PI ”Dule-be-nug-odummodimaladga be-igar-mesisad be imaked. Be-nug-odummodimalad, be-sogedba-gudimalad, be nue-sabed.


\par }{\PI \VS{24}”An-bab-David-be-nug-odummodigusadga, be ibmar-imakoye-sogsad, be imaksad.

\par }{\PI ”Emi-iba, ega be ibmar-sogsagusad be-ganguedba be imaksad.


\par }{\PI \VS{25}”Emisgi, Israel-e-Bab-Dummad-Jehováʼye, an-bab-Davidʼga be ibmar-sogsabalid be imakbali.

\par }{\PI ”Deun, ega be sognaigusgu: ‘Be-wagan, an-asabin, be-gudigusadyob nued damalale, anba ibsamalale, an-asabin, be-wagan rey-gangi-siged Israel-dulemar-e-idumalaga surguosulid.’

\VS{26}Israel-e-Bab-Dummad-Jehováʼye, degisoggu, an-bab-David-be-maiga be ibmar-imakoye-sogsa-gusad, emisgi be imake.


\par }{\PI \VS{27}”Degi-inigwele, we-napneggi be megegala, ¿sunna we-napnegde bega unniguosi? Ar nibneg-naidbela, billimar-nibneg-nanaidbela, unnisulid. Degite, be-nug-odummoleged-neg an-bega-sobsad-bursunna, ¿sunna unniguosi?

\VS{28}Degi-inigwele, an-ibmar-sognaid be itoge, an bese ibmar-egisnaid be itobali. An-Bab-Dummad-Jehováʼye an bese-gornaid be itoge.


\par }{\PI \VS{29}”Bese-goled-neg-soblesadgi be nakuledii guoed. Aginbali, be sogsagusbalid: ‘An we-neggi gudii guoye.’ Degisoggu, we-neggi an bega sunmakder, be an-itogoed.

\VS{30}We-neggi an bese gollalile, be an-itogoed. Israel-dulemar bese gollarmogale, nibneggi-mai be itogoed. Be anmarga anmar-isgued obeloge.


\par }{\PI \VS{31}”Dule-gwensak e-gwenadgi yolesdibe, we-dulega soglesdibe, bese-goled-neg-dummadse nonikoye, agi Bab-Dummad-e-aila-asabin ise-sogar-sogdibe, an egi yolessurye,

\VS{32}nibneg-akale be itogoed, be-sogedba be igar nudakoed. Be-dulamarga be igar nudako. Dule-yoledimalad na e-ibmar-imaksadba be sabsur-odurdakoed, e-ibmar-imaksadba ega be igar nabogoed. Dulemar-akar-ibmar-imaksasurmaladgardina, ega be igar nudakoed, e-ibmar-nued-imaksadba egi be sogoed, gwen be ibmar oakalossurye.


\par }{\QB \VS{33}Bab-Jehováʼye, be-Israel-dulemar begi-yolesad-ular,

\par }{\QC e-isdarmalad-abin galakunonikile,

\par }{\QC agine, magar neg-itononimalale,

\par }{\QC degi, bese gannar-wilenonimalale,

\par }{\QC gannar be-nug-odummononimalale,

\par }{\QC bese-goled-neg-soblesadgi ise-wilesagwar bese gollarmalale,

\par }{\QC degi, bega na e-isgusad barsognanai guarmalale,


\par }{\QB \VS{34}nibneggi-mai be itogoed.

\par }{\QC Israel-dulemar-e-isgued be osulogoed.

\par }{\QC Geb gannar Israel-dulemar yar-e-dadganga-uklesadse be senonikoed.


\par }{\BB \par }
{\QB \VS{35}”Be-dulamar begi yolesad-ular,

\par }{\QC bar dii-wisuli be imakalile,

\par }{\QC deyob, be be-dulamar-sabsur-odurdaknai gualile,

\par }{\QB bese-goled-neggi bese ise-gollar imakarmalale,

\par }{\QC agine, e-isgusmaladgi bangudmalale,

\par }{\QC gannar be-nug odummonai guarmalale,


\par }{\QB \VS{36}nibneggi-mai be itogoed.

\par }{\QC Be-Israel-dulemar-e-isgued be osulogoed.

\par }{\QC Be-igarba nabir nanamalaga, igar-nuedgi be odurdakoed.

\par }{\QC Geb be-dulamarga, yar-ega-be-uksadgi, be dii gannar owibaloed.


\par }{\BB \par }
{\QB \VS{37}”Israel-dulemar-yar-naidgine,

\par }{\QC ukud-dummad nagunonidibe,

\par }{\QC bonimar noardibe,

\par }{\QC uka-aimaked noardibe,

\par }{\QC sesemar ainiardibe,

\par }{\QC sese-burwigan ainiarbardibe,

\par }{\QB aginbali, e-neggwebur-bukwadgine,

\par }{\QC e-isdarmalad ebiris ambikunonidibe,

\par }{\QC bela bonigan egi noardibe,

\par }{\QC uelleged egi nononibardibe,

\par }{\QB agine, Israel-dulemar magar e-nosad itononikile,

\par }{\QC bese ise gollar-imakdemalale,

\par }{\QB nibneggi-mai be itogoed.


\par }{\BB \par }
{\QB \VS{38}”Deginbali, Israel-dule-gwensakgi boni yolenonikile,

\par }{\QC agine, na magar e-nosad itononikile,

\par }{\QC bese ise-gollar-imakdele,

\par }{\QC e-arganmar bese-goled-neg-siidse oyodbalile,

\par }{\QC degi, bela Israel-dulemar deyob imakdemarmogale,


\par }{\QB \VS{39}nibneggi-mai be itogoed,

\par }{\QC degi, Israel-dulemar-e-isgued be osulogoed.

\par }{\QB War-wargwengi e-daedba ega be ibmar-imakoed,

\par }{\QC ade, bebi unnila dule-e-binsaed magar be daked.


\par }{\QB \VS{40}We-yar-anmar-dadganga-be-uksadgi,

\par }{\QC deyobi, bela dulemar be-dobekwaa-nanadii gumaloed.


\par }{\PI \VS{41}”Israel-dulemarsulid, be-dulamarsulid, be-nug-dummarba-maid-itosadba dikasur-danimaladi, deyob be imakmogoed.


\par }{\QB \VS{42}Degisoggu, dule-bamalad be-nug-dummarba-maid wisgunonimaloed,

\par }{\QC be-gargandik-maid wisgunonimarbaloed,

\par }{\QC be-gandik-maid wisgumarbaloed.

\par }{\QB We-Israel-dulemarsulid bese-goled-neggi bese gollalile,


\par }{\QB \VS{43}nibneggi-mai be itogoed.

\par }{\QC Israel-dulemarsulid bese ibmar-egichialile,

\par }{\QC ega be sogedba ibmar-imakoed.

\par }{\QB Bela-dulemar-we-napneggi-bukwamalad, Israel-dulemaryob be-nug wisgunonimarmogoed,

\par }{\QC degi, be-dobee itononimaloed.

\par }{\QB Agi, an-bese-goled-neg-sobsadgi be-nug-odummolenaidi, magasar dakmaloed.


\par }{\BB \par }
{\QB \VS{44}”Bab-Jehováʼye, be-Israel-dulemar e-isdarmaladgi bila-ononamalaga be barmisale,

\par }{\QC amar Jerusalén-neggwebur-na-be-susadsik-atakbukwa bese gotemalale,

\par }{\QC aginbali, an bega bese-goled-neg-sobsadsik-atakbukwa bese gotemalale,


\par }{\QB \VS{45}nibneggi-mai be itogoed.

\par }{\QC Bab-Jehováʼye, amar ise-wilegar bese gornanaile,

\par }{\QC be bendaknonikoed.


\par }{\BB \par }
{\Q \VS{46}”Ar dule we-napneggi begi noedbisoggu,

\par }{\QB Israel-dulemar begi yolenonimalale,

\par }{\Q geb egi be gwisgunonikoed,

\par }{\QB degidba be e-isdarmaladga urmakoed,

\par }{\QB yar-baid-dikasulidse seledmaloed,

\par }{\QB sulile, yar-baid-walikagwadse seledmaloed.


\par }{\BB \par }
{\QB \VS{47}”Geb a-yargi Israel-dulemar gales-bukwadgi na e-isgusad magar itononimalale,

\par }{\QC agine, bese ise-gormakar gotemalale,

\par }{\QC degi, weyob sogdemalale:

\par }{\QB ‘Anmar nue-nosye,

\par }{\QC anmar ibmar-isgana imaksaye,

\par }{\QC anmar nue-isgusye.’

\par }{\QB Bab-Jehováʼye, nibneggi-mai be itogoed,

\par }{\QC Israel-dulemar-e-isgued be osulogoed.


\par }{\BB \par }
{\QB \VS{48}”Aginbali, e-isdarmalad-e-neggi galesbukwa, e-gwage-ulubgi napiragwadgi gwagnonimalale,

\par }{\QC we-yar-anmar-dadganga-be-uksadsik-atakbukwa,

\par }{\QC be-Jerusalén-neggwebursik-atakbukwa gornanaile,

\par }{\QC an bega bese-goled-neg-sobsadsik-atakbukwa,


\par }{\QC \VS{49}bese ise-gollar gornanaile,

\par }{\QB nibneggi-mai be itogoed.

\par }{\QC Agi, be bendaknonikoed.


\par }{\QB \VS{50}Be-dulamar-e-isgued ega be osuloge,

\par }{\QC begi-yolesmalad-e-isgusad ega be elie.

\par }{\QB E-isdarmalad be-dulamar-wiledakega be imake.


\par }{\QC \VS{51}Ade, Israel-dulemar be-dulamar-gued, na begadid.

\par }{\QB Ar ade, be, Israel-dulemar-soo-dummad-abargi-bukwayob,

\par }{\QC Egipto-yargi-bukwa be onosad.


\par }{\PI \VS{52}”Degisoggu, an-bese-gornaid nue be itoge, be-dulamar bese-gornamogad nue be itobali. Bese gorleged-iliba bela be itogoed.

\VS{53}Be-dulamar begadga-imakega be bachikii dulemar-bamaladgi obacha gusad.

\par }{\PI ”Bab-Dummad-Jehová-Bur-Dummadye, anmar-dadgan Egipto-yargi be ononaigusgua, deyob be be-mai-Moisésʼga sogsa gusad.”


\par }{\PP \VS{54}Salomón, Bab-Jehováʼga-ibmar-ogumakar-ukleged-aila-asabin Bab-Jehováʼse ise-gollar-siigu, yokorgi sindigar gorsii gusad. Degi, e-arganmar niba-onakwale sii gusbalid. Geb Babse-goled-bergusgua, gwisgusad.

\VS{55}Salomón gwisgusgua, Israel-dulemarga Bab-Jehováʼse goted. Weyob binnasuli sogded:


\par }{\PI \VS{56}“Bab-Jehováʼye, be sogsa gusad: ‘Israel-dulemarga an neg-bogidikid nasikoye.’ Emisgindi, ega be nasiknonikid. Belagwable be-mai-Moisésʼga be anmarga ibmar-imakoye sogsagusad, bela be imaknonikid.


\par }{\PI \VS{57}”Anmar-Bab-Dummad-Jehováʼye, anmar-dadganba be gudii gusayobi, be anmarba gudii gusana gadin, mer be anmar-obanena gadin.

\VS{58}Bab-Jehováʼye, bebina-nue-itogega be anmar-imake, adi, anmar be-sogedba nanamalagar.

\par }{\QB Be-Igar-Islidik-Maidba,

\par }{\QB Be-Negseleged-Igar-Maidba,

\par }{\QB Be-Igar-Mesisadba,

\par }{\QC anmar nanamalagar.

\par }{\QC We-igarmar be anmar-dadganga uksa gusad.


\par }{\PI \VS{59}”Bab-Jehováʼye, an bega we-ibmar-binai-gusadi, bitigi egi be bane-bane binsadii gusana gadin. Bane-bane ibmar-abelegedba, be an-bendakdii gusana yeerban, degine, deyob be be-Israel-dulamar-bendakbaligar.

\VS{60}Adi, deyobi dule-ainebarmalad magar be-dakmaloed, bede Bab-Jehová guye, beyobid, bab-dummad-baid surye.

\VS{61}Degisoggu, bela Bab-Jehováʼga na be san-ukmala,

\par }{\QB gwage-swilidikidgi be nanadii gumala,

\par }{\QB e-Igar-Sogmaidba be gudii gumala,

\par }{\QB e-Igar-Islidik-Maidba be gudii gumala.

\par }{\QC Igi emi-ibagi bemar igar-maidba nanadimala, deyob be nanamala.”


\par }{\SH Bab-Dummadga ese-goled-neg nugsalesad
\par }
{\R (2 Crónicas 7:1-10)

\par }{\PP \VS{62}Agi, Rey-Salomón, bela Israel-dulemarmala, Bab-Jehová-asabin ibmar-ogumakar uknai gusad.

\VS{63}Salomón Bab-Jehováʼga dogdar-nuedye-sogleged-ibmar-ukleged uknai gualid. We-ibmarmar uksad:

\par }{\Q Moli-bebe-nikad,

\par }{\QB mili-dulagwen-gakabo (22,000) uksad.

\par }{\Q Sibad-wawaad, degi, sibadmar,

\par }{\QB mili-dulanergwa (120,000) uksabalid.

\par }{\QC Deyob, Salomón bela Israel-dulemarmala, Bab-Jehováʼga neg-soblesad nug-imaknai gusad.


\par }{\PP \VS{64}A-ibagine, Rey-Salomón, Bab-Jehováʼse-goled-neg-imba-naid, Bab-Jehováʼga nug-imaknai gusad. We-neg-imba, Bab-Jehová-e-neg-asabin naid.

\par }{\Q A-neg-imba-naidgi,

\par }{\QB ibdurgan ogumakar uknai gusad,

\par }{\QB ibmar-gwag-gulleged uknai gusbalid,

\par }{\QB degi, gwenatigwar-guega ibdurgan-e-gwallu ogumakar uknai gusbalid.

\par }{\PP Ar ibmar-ogumakar-ukleged-aila-esgoro-gordikidgi-sobaled, Bab-Jehová-e-neg-asabin-siid senisoggu, unnisulid. Ar ade, ibmar-ogumakar-ukleged ichesulid. Deginbali, dogdar-nuedye-sogleged-ibmar-ukleged ichesurbalid.


\par }{\PP \VS{65}Deyob, Salomón, bela Israel-dulemarmala Bab-Dummad-Jehová-asabin, ibagugle (7) iba-ononai gusad. Degine, Salomón napi-ibagugle (7) iba-obangusbalid. Belagwable ibambe-gakabake (14) iba-ononai gusad. A-ibase, bukidar-dule-ainebarmalad nonigusmalad. Hamatʼye-neg-nugadginmalad, degi, Egipto-diwarginmaladse-bakale, noni gusmalad. Dulemar bukidar ibase noni gusmalad.

\VS{66}Iba-gwinmaknaid-oibosgua, Salomón dulemar-naesognanaidga napi-sognai gualid, degimaloye. Geb a-dulemar, Rey-Salomónʼgi nued binsananai gusmalad. Bela e-neg-e-negse nade gusmalad. Nadmargu, Bab-Jehová Davidʼga-ibmar-nuegan-imaksadba, degine, Israel-dulemarga-ibmar-nuegan-imaksabalidba, weligwar na itonadapi gusmalad.




\par }\Chap{9}{\SH Bab-Jehová Salomónʼbogwa igar-mesisad
\par }
{\R (2 Crónicas 7:11-22)

\par }{\PP \VerseOne{1}Salomón, Bab-Jehováʼse-goled-neg sobsagua, na e-neg obelosbargua, degine, bela ibmar-abeged sobsabargua,

\VS{2}geb Bab-Jehová gannar Salomónʼse magarononikid. Ar igi gebe Gabaón-neggweburgi ese magarononigusa, deyobi ese magarononi gusbalid

\VS{3}Agi, Bab-Jehová, Salomónʼga sogded:

\par }{\PI “Ise-wilegar be anse gornaigusadi an be-itosad. We-anse-goled-neg be-anga-sobsadi, angadga an imaknonikid. An egi degisadegu gudii guoed. We-neg an nue-sabgudii guoed, an egi nakuledii guoed, deyob degisadeguoed.


\par }{\PI \VS{4}”Igi be-bab-David gudii gusa,

\par }{\QC deyob be gudimogale,

\par }{\QC gwage-swilidikidgi be gudiile,

\par }{\QC bela anba be ibsadiile,

\par }{\QC an-Igar-Maidba be nadiile,

\par }{\QC an-sogedba be gudiile,


\par }{\QC \VS{5}an be-bab-Davidʼga ibmar-imakoye sogsayobi an imakoed.

\par }{\PI ”Deun an ega sogsagu: ‘Israel-dulemar-iduega be-wagan be-sorba rey-gangi-siged surguosurye.’ Degisoggu, Israel-dulemar-e-dummadga-be-gudiid an be-ogannogoed.


\par }{\QC \VS{6}Ar bemar, degi, bemar-wagan, an-Igar-Mamaidgi,

\par }{\QC degi, an-igar-sogsadgi bangudmalale,

\par }{\QC degi, bemar na bab-dummagan-baiganba nanaega,

\par }{\QC degine, e-nug-odummogega be angi bangudmarbalile,


\par }{\QC \VS{7}bemar Israel-dulemar, we-yar-an-bemarga-uksadgi,

\par }{\QC an gandikidgi sabsur bemar-onogoed.

\par }{\PI ”We-anse-goled-neg an nug-imaksadi, an obanoed. Israel-dulemar dodolegedga gudoed, degi, bela dule-bamalad egi alledii gudmaloed.

\VS{8}Emi anse-gorleged-neg be dakedi, gwen akar-guosuliyob dakleged. Degite, e-ibagan-nonikir, bela ayarnonikoed. Dulemar we-neg-anga-soblesad deyob dakarmardibe, geger dakdemaloed, egi dododmaloed. Egisnai-gudmaloed: ‘¿Ibiga Bab-Jehová weyob we-neg imaksa? ¿Ibiga Bab-Jehová weyob Israel-dulemar-imaksabali?’


\par }{\PI \VS{9}”E-abin sogdemaloed: ‘Ade, Israel-dulemar e-Bab-Dummad-Jehováʼgi bangusmalad. We-Bab-Dummad Egipto-yargi e-dadgan-onos gusanad. Degite, Israel-dulemar bab-dummagan-baigan na e-bab-dummadga imakdemalad, a-nug-odummodii gudmalad. Agala, Bab-Jehová ega bonigan uknonikid.’ ”


\par }{\SH Salomón ibmar-bukidar imaksad
\par }
{\R (2 Crónicas 8:1-18)

\par }{\PP \VS{10}Salomón Bab-Jehováʼse-goled-neg sobsad, geb e-meged-neg sobsabalid. Bela birga-dulagwen (20) gagasad.

\VS{11}Agine, Salomón, Tiro-neggwebur-e-rey-Hiram bela Salomón-abegedba ega urwar-suarmar-uksad-ular, ega baryawarmar-uksabalid-ular, degine, ega ormar-uksabalid-ular, Hiramʼga Galilea-yargi-neggweburmar-bukwad gwadulagwen (20) uksad.


\par }{\PP \VS{12}Hiram, Salomón-neggweburmar-ega-uksad-daknaega Tiro-neggweburgi node gusad. Hiram, neggweburmar-daksagua, abessulid.

\VS{13}Agi, Salomónʼga sogded: “Andi, an-aiye an be-bienad. We-neggweburmar-be-anga-uksad gwen nabirsulid.” Geb a-neggweburmar Cabul-Yalaye onug-imaksad. Deyob amba we-garda-narmaklenaidse, bileged.

\VS{14}Ar Hiramʼdina, Rey-Salomónʼga or nibir-milibaabak gaka dulataled-ilagugle-aidiku (8,700) uksa gusanad.


\par }{\PP \VS{15}Rey-Salomón dule-bulegan-arbamalad-amisad, ega we-negmar sobega:

\par }{\QB Bab-Jehováʼse-goled-neg sobega,

\par }{\QB e-reyneg sobega,

\par }{\QB neg-ollor-nabir-nanaleged sobega,

\par }{\QB galu-matusulid-akwabiid Jerusalén-neggweburga sobega,

\par }{\QB Hazor-neggwebur gannar urbega,

\par }{\QB Meguido-neggwebur gannar urbega,

\par }{\QB degine, Gezer-neggwebur gannar urbegar.


\par }{\PP \VS{16}Egipto-rey-Faraón, Gezer-neggwebur-oitos gusad. Gezer-dulemar-ibe ablis eos gusad, e-negmar-ogumaksa gusad, bela Canaán-dulemar Gezer-neggweburgi-gudimalad ogilos gusad. Geb sorbali, Faraón, e-sisgwa-Salomón-nikunaigu, a-neggwebur e-sisgwaga uksad.


\par }{\PP \VS{17}Agala, Salomón,

\par }{\QB Gezer-neggwebur gannar urbisad.

\par }{\QB Bet-Horón-Neggwebur-Urbalid gannar urbisbalid.


\par }{\QB \VS{18}Baalat-neggwebur gannar urbisbalid,

\par }{\QB degi, neg-dulesulidganba Tadmor-neggwebur gannar urbisbalid.


\par }{\PP \VS{19}Deginbali, Salomón na neg-bamalad-soboye sogsagusadi, bela sobsad:

\par }{\QB Ibmar-saboleged-neg,

\par }{\QB ur-napagined-ambikued-neg,

\par }{\QB dulemar-moli-birgi-sii-bila-onomalad-neg.

\par }{\QB Salomón Jerusalén-neggweburgi ibmar-soboye-sogsadi, bela sobsad.

\par }{\QB Líbano-yar-naidgi amba deyobi sobsabalid.

\par }{\QC Bela yar-semaidgi ibmarmar sobsabalid.


\par }{\PP \VS{20}Israel-dulemarsulid-e-wagan-napi-besmalad, wemalad:

\par }{\QB Amorreo-dulemar, Het-dulemar, Ferezeo-dulemar,

\par }{\QB Heveo-dulemar, Jebuseo-dulemar.


\par }{\QC \VS{21}We-dulemar Israel-dulemarse oburgwilessurgusmaladid.

\par }{\PP Degisoggu, Salomón, a-dulemar, undar-arbalegedgi oarbaega imaksad. Amba deyobi, we-garda-narmaklenaigu, arbadimalad.

\VS{22}Salomón, Israel-dulemardi deyob oarbaega imaksasulid.

\par }{\PP Israel-dulemar we-ibmarga gusmalad:

\par }{\QB Bila-onomalad-dulega,

\par }{\QB dule-negsemaladga,

\par }{\QB sordamar-idumaladga,

\par }{\QB moli-ur-semalad-e-dummaganga,

\par }{\QB degi, sorda-moli-birgi-sii-bila-onomaladga gusmalad.


\par }{\QB \VS{23}Aginbali, Salomón, dulemar dulataled-ilatar gaka dulabo-gakambe (550) ega nakulemalaga nug-imaksabalid.

\par }{\QC We-dulemar, dule-arbamalad-dakmalaga, degine, idumarbaliga nugsalesmalad.


\par }{\PP \VS{24}Faraón-e-sisgwa, David-e-neggweburgi-gudiidgi, Salomón-ega-neg-sobsadse nonigua, Salomón, neg-ollor-Miloʼye-nugad sobsad.


\par }{\PP \VS{25}Salomón, Bab-Jehováʼga ibmar-ogumakar-ukleged-aila-sobsa-gusadgi, birgagine, ilapaa ibmar-ogumakar-ukleged ukdaed. Degi, gwenatigwar-guedga-ibmar-ukleged ukdabalid. Agine, ina-wawadikid Bab-Jehová-asabin-bukwad ogumakdabalid. Deyobi, Bab-Jehováʼse-goled-neggi ibmar-imakleged imakdii gusad.


\par }{\PP \VS{26}Rey-Salomón, Ezión-Geber-neggweburgi ur-diakinmalad sobsabalid. Ezión-Geber, Edom-yar-naidgi siid. A-neggwebur, Elot-neggweburye-nugad-naba, Demar-Ginnidye-nugad-gakaba siid.


\par }{\PP \VS{27}Hiram, e-selamar-demargi-durdakarmalad a-urmargi-arbaega barmisad. Amala, Salomón-e-sordaganmala, nade gusmalad.

\VS{28}We-dulemar, Ofirʼye-neg-nugadse nade gusmalad. Agi, or nibir-milidulagwen-gakambe gaka dulataled-ilabaabak-aidiku-amis (30,800), Rey-Salomónʼga senonimalad.




\par }\Chap{10}{\SH Sabá-yar-e-rey-bundor Salomónʼse ataknonikid
\par }
{\R (2 Crónicas 9:1-12)

\par }{\PP \VerseOne{1}Sabá-yar-e-rey-bundor Salomón-e-nug-dummarbad-guedi, wisgunonikid. Salomón-e-binsaed-nikadi Bab-Jehová-e-ganguedba binsaed-nikaye wisgunonikid. Degidbali, a-rey-bundorde, Salomón-wilubdakega, yamo ibmar-undar-abinsaleged-egisega, ese nade gusad.


\par }{\PP \VS{2}Sabá-e-rey-bundor Jerusalén-neggweburse-nonigu, dule-ebardakmalad bukidar eba nonimarmogad. Moli-yargan-muremaladgi ina-wawad-bukidar senonimalad, ormar-bukidar senonibalid, degi, akwa-nuegan-bukidar senonibalid.

\VS{3}Salomón, rey-bundor ese-ibmar-undar-abinsaleged-egichisadi, bela abin-imaksad.


\par }{\PP \VS{4}Sabá-e-rey-bundor, Salomón-nue-binsaed-nikaa daksagua, geger daksa gusad. Aginbali, Salomón-reyneg-sobsad daksabalid.


\par }{\QB \VS{5}E-masgullemalad-mesegi-bukwad daksabalid.

\par }{\QB Sorda-dummagan-e-gangi-bubukwad daksabalid.

\par }{\QB E-mai-e-daklemalad, degi, e-mor-yomalad daksabalid.

\par }{\QB Dule-ega-nog-dakmalad daksabalid.

\par }{\QB Aginbali, Bab-Jehováʼse-goled-neggi Bab-Jehováʼga-ibmar-ogumakar-ukleged daksabalid.

\par }{\QC Sabá-e-rey-bundor bela we-ibmar daksagua, geger daksa gusad.


\par }{\PP \VS{6}Agine, Sabá-e-rey-bundor, Rey-Salomónʼga sogded: “An-neggweburgi an gudigu, be ibmar-imaksad, degi, be-nue-binsaed-nikad an itosad. ¡Bela ibmar napiragwad, ar gakansulid!

\VS{7}Iduar, an be-bengusanad. Emisgindi, an-sunnagwad, an-ibyagwar an daksamosunnad. An dakedi, amba bela anga ibmar-sogsasurmalad. Anga sogsamaladba bur bule wilub-obicha be nue-binsaed nikad, wilub-obicha be ibmar-nuegan nikabalid.


\par }{\QB \VS{8}¡Be-dulemar weligwar gudimar an insado!

\par }{\QB Bega-arbamaladi, be-yalaba-gudimalad, yeer-itodimar an insado,

\par }{\QB be-nue-binsaed-nikad, nue-itodimar an insado.


\par }{\PP \VS{9}”Bab-Jehová-e-nug an odummoged. Be-Bab-Dummad-Jehová, yeer be-daksadba Israel-dulemar-e-rey-gangi be-sisad. Ibmar-innikigwad-imakega, degine, ibmar-sogedba-imakega, e-reyga be-nug-imaksad. Ar ade, Bab-Jehová Israel-dulemar-sabgudiguad.”


\par }{\PP \VS{10}Agine, Sabá-e-rey-bundor, Rey-Salomónʼga or-nibir-milibaabak gaka dulataled-ilagugle-aidiku (8,700) uksad, ina-wawagana bukidar uksabalid, akwamar-yeerdakle-nanaed bukidar uksabalid. Igi Sabá-e-rey-bundor, Rey-Salomónʼga ina-wawagan uksagusa, deyob-mergu Israel-yarse ina-wawagan seledisulid.


\par }{\PP \VS{11}Hiram-ur-diakinmalad Ofir-neggweburgi ormar-seargua, bukidar sapi-sándalo-urgomar selenoni gusbalid, akwa-yeerdaklemalad selenoni gusbalid.

\VS{12}Rey-Salomón Bab-Jehováʼse-goled-neg-arsanmar a-sapi-sándalo-urgomargi sobsad, e-reyneg-arsanmar agi sobsabalid. Deginbali, dule-namakmaladga gar-arpaʼmar a-sándalo-urgogi sobsabalid, degi, gar-salterioʼmar a-urgogi sobsabalid. Emide, a-akale, sapi-sándalo-urgomar deyob-mergu, bar seledisulid.


\par }{\PP \VS{13}Rey-Salomón, Sabá-e-rey-bundor bela ese-ibmar-egisnai-gusad, bela ega uksad. A-ukine, Rey-Salomón, na rey-guedgine, e-ibmar-ukbiedba rey-bundorga ibmar uksabalid. A-sorbali, geb Sabá-e-rey-bundor, e-maimar-abargi gannar e-yarse nade gusad.


\par }{\SH Salomón ibmar-bukidar-nikad
\par }
{\R (2 Crónicas 9:13-24)

\par }{\PP \VS{14}Birga-irba, Salomón or nibir-mili-dulabo-gakambe-aidiku-wilub (50,000) abingadaed.

\VS{15}Ibmar-ukedgi-arbamaladgi-mani-galeged, adi, obarlesulid. Aineba, ina-wawad-selenonidamaladgi-mani-galeged, obarlesurbalid. Aginbali, reymar-Arabia-yar-ganimaladgi-mani-galeged, obarlesurbalid. Bela dummaganga-negdakmamaidgi-mani-galeged, obarlesurbalid.


\par }{\PP \VS{16}Rey-Salomón or-sarsogaledgi sigu-abgaed-dummagan mata-dulataled-ilabo (200) sobsabalid. A-sigu-abgamalad-sobega, matagwengi or nibirambe-gakatar-aidiku (15) ebusad.

\VS{17}Deyob or-sarsogaledgine dulataled-ilapaa (300) sigu-abgamalad-senigana sobsabalid. A-sobega, sigu-abgamalad-matagwengi nibirbaa-aidiku or ebusad. Rey-Salomón reyneg Líbano-Sapurye-nugadgi, a-sigu-abgamalad urbisad.


\par }{\PP \VS{18}Rey-Salomón isbied-nugar-dummagan-marfilʼye-nugadgi rey-gan sobsabalid. A-gan-birgi, or-nued nasiksabalid.

\VS{19}We-rey-gan, e-arsan-welle-wellegwad nergwa (6) nika imaksad. Rey-gan-e-yargan-meged, dirbir-dakle imaksabalid. Agine, e-argan-mesed abinbela imaksabalid. A-rey-gan-e-argan-gwensak-dikarba, achumigur-nono-wawaad-sobale osisad. Deyob e-argan-baidsik osisbalid.

\VS{20}Aginbali, arsan-welle-wellegedgi, achumigur-nono-wawaad war-wargwen osisad. Walanergwa (6) arsan-argan-nuedsik oambikusad, degi, walanergwa (6) arsan-argan-sapiledsik oambikusbalid. Deyob arsan-welle-wellegwad-nergwamaid-birgi (6) achumigur-nono-wawaad warambe-gakabo (12) bukusad. Weyobi, reymar-baigan-e-ganmar gwen sobledisulid.

\VS{21}Belagwable Rey-Salomón-e-gobmalad-nog or-sunnabiid, degine, reyneg Líbano-Sapurye-nugadgi batemar-bukwad bela orbibalid. Salomón-negsemaigu, ibmarmar-manigi-sobaled sated, ar ade, manimar baisur-dakledaed.

\VS{22}Rey-Salomón bukidar urmar-diakined nikabalid. A-urmar-diakinedde, degi, Hiram-e-urmar-diakinedmala, Tarsis-neggweburse birgapaagi nanagwismalad. A-neggweburgi ibmar bukidar sedanidamalad:

\par }{\QB Ormar, manimar, akwa-marfil.

\par }{\QB Surmar, degine, rey-siglimar.


\par }{\PP \VS{23}Rey-Salomón ibmar-nikadgi rey-bamalad-birgi nue-obichad, degine, nue-binsaed-nikadi emargi obichabalid.

\VS{24}Bela dulemar-yar-baid-baidgi-bukwamalad, Rey-Salomón-dakegala, degi, Bab-Dummad-ega-nue-binsaed-uksad-itogega nonidamalad.

\VS{25}Bela dulemar birga-irba ese ataknonidamalad. Ega we-ibmarmar senonidamalad:

\par }{\QB Ibmar-orgi-sobarmalad,

\par }{\QB ibmar-manigi-sobarmalad,

\par }{\QB mormar-yolemalad,

\par }{\QB bila-onolegedgi-ibmar-ebulemalad,

\par }{\QB ina-wawadikmalad,

\par }{\QB moli-sunnadmar,

\par }{\QB degi, moli-uaya-senigana, senonidamalad.


\par }{\SH Salomón molimar-omelonai gusad
\par }
{\R (2 Crónicas 1:14-17; 9:25-28)

\par }{\PP \VS{26}Salomón ur-napaginmalad-omelonai, degi, molimar-omelonai gusad:

\par }{\QB Urmar, miligwen gaka dulataled-ilabake (1,400) nikunonikid,

\par }{\QB degi, molimar, miliambe-gakabo (12,000) nikunonibalid.

\par }{\PP Wemar bela e-neg-ambikuedse selesad. Degi, Rey-Salomón-e-reyneg Jerusalén-neggweburgi-siidse selesbalid.

\VS{27}Rey-Salomón akwamar-omileddaeyobi Jerusalén-neggweburgi mani bukidar-nika imaksad. Aginbali, higuera-sapi-Sefela-neba-dummadgi-naiyobi, urwarmar-bukidar nasiksabalid.

\VS{28}Dule-ega-arbamalad, Salomónʼga moli-sunnadmar, Egipto-yargi, degi, Coa-yargi baksa senonidamalad.


\par }{\Q \VS{29}Ur-napagined-wargwen Egipto-yargi-selenonidaedi,

\par }{\QB Mani-sibu-dulataled-ilanergwa-aidikue-wilub (600) gargegued.

\par }{\Q Moli-sunnad-wargwen,

\par }{\QB mani-sibu-dulagugle-gakambe-aidikue-wilub (150) gargegued.

\par }{\PP Agi, bela Het-e-reymar, bela Siria-e-reymar, Salomónʼse a-ur-napaginmalad, degi, a-moli-sunnadmar baknonidamarmogad.




\par }\Chap{11}{\SH Salomón Bab-Dummad-ieded
\par }
{\PP \VerseOne{1}Salomón, Faraón-e-sisgwabi-nikussulid, Israel-dule-omegansurmalad-abesadba bukidar a-omegan nikusbalid. Amar, wemalad:

\par }{\QB Moab-dule-omegan, Amón-dule-omegan,

\par }{\QB Edom-dule-omegan, Sidón-dule-omegan,

\par }{\QB degi, Het-dule-omegan, nikusbalid.


\par }{\PP \VS{2}Bab-Jehová Israel-dulemarga we-dulemargi sogsa gusad: “Bemar melle we-omegan nikuo, we-omegan be-nikuosurmarmogad. Bemar we-omegan-nikudele, we-omegan e-bab-dummadga-imakdimaladba-nanaega be-imakdemaloed.”

\par }{\PP Degi-inigwele, Salomón na a-omegan-abegedba nikusad.

\VS{3}Salomón dulataled-ilagugle (700) reymar-sisgan nikusad. Aginbali, dulataled-ilapaa (300) omegan-dikarbalid nikusbalid. A-omegan, Salomón Bab-Jehováʼgi-banguega e-binsaed gasmalad.

\VS{4}Salomón nue-selebagusgua, e-omegan e-bab-dummadba-nanaega Salomón-imaksad. Degisoggu, Salomón, e-bab-David Bab-Jehováʼba-nanadigusayobi, Salomón Bab-Jehováʼba bar inniki-nanadii gussulid.


\par }{\PP \VS{5}Salomón bab-dummadyob-bundoryob-imakleged-Astoret e-bab-dummadga imakded. Astoretʼde Sidón-dulemar-e-bab-bundoryob-dummadid. Degi, Salomón, Amón-dulemar-e-bab-dummad-isgana-Moloc e-bab-dummadga-imakdebalid.

\VS{6}Salomón, Bab-Jehová-asabin nue-isgusad, Bab-Jehová-e-igarba bar nanassulid. E-bab-David Bab-Jehováʼba inniki-nanadigusayobi, bar nanadsulid.

\VS{7}Degidbali, Salomón, Jerusalén-neggwebur-asabin-yar-siidgi Moab-dulemar-e-bab-dummad-isgana-Quemosʼga, ibmar-ogumakar-ukleged-aila sobsad. Aginbali, Amón-dulemar-e-bab-dummad-isgana-Molocʼga ibmar-ogumakar-ukleged-aila sobsabalid.

\VS{8}Salomón, Israel-dule-omegansurmalad-bamaladga deyob ibmar-ogumakar-ukleged-aila sobsabalid. A-ailagine, e-omegan e-bab-dummaganga ina-wawadikid ogumakdamalad. Deginbali, a-ailagine, ibmar-ogumakar ega ukdamarbalid.


\par }{\PP \VS{9}Degidgine, Israel-e-Bab-Dummad-Jehová, Salomón-egi-bangudedba, ese ulude gusad. Ar Bab-Dummad-Jehová, Salomónʼse ilabo magaros-gusad-inigwele,

\VS{10}degite, amba Salomón, Bab-Dummad-Jehová-ega-ibmar-sogsadba imaksasulid. Deunni, ese magarosgu, ega sogsa gusad: “Mer bab-dummagan-baigan be-Bab-Dummadga be imakoye.”


\par }{\PP \VS{11}Agine, Bab-Jehová, Salomónʼga sogded: “Weyob be ibmar-imaksasoggu, an-Igar-Mesisadba be nanassulid, an bega Negseleged-Igar-Uksadba be ibmar-imaksasulid. Degisoggu, be yar-semaidi, an be-annik gannar suoed, be-mai-wargwenga an ukoed.

\VS{12}Degi-inigwele, an be-annik suosurgweled. Ar an be-bab-David-sabed-ulale, be amba dula-gudiidgi, be negsemai guoed. Be-machi yar-senonikoedgine, e-negsemaid an ei sunonikoed.


\par }{\PP \VS{13}”Ani, an-mai-David-sabed-ular, degi, an Jerusalén-neggwebur-sunonikid-sabed-ular, bela be-machi-yar-ganikid an e-annik suosulid. Unnila dadgan-sogambe-gakabogwad-soggwen an be-machiga ukoed.”


\par }{\SH Rey-Salomón-e-isdarmalad
\par }
{\PP \VS{14}Aga Bab-Jehová, Salomónʼga e-isdarad-gwensak ogwisgunonikid. A-dule, Hadadʼye-nugad, Edom-neggweburginedid. Hadadʼde, Edom-e-rey-e-gwenad gued.

\VS{15}Deunni, David, Edom-neggweburgi-bila-ononaigusgu, David-sordamar-e-dummad-Joab, Israel-dulemar-burgwismalad-dignad gusad. Agine, Joab, bela Edom-dulemar-oburgwenai gusad.

\VS{16}(Joab, degi, Israel-dulemar-eba-gudimalad, Edomʼgi nii-walanergwa (6) gudii gusmalad. Edom-dule-machergan bela oburgwilesmalad).

\VS{17}Hadadʼdina, amba deun senigwad, Edom-dulemar-e-bab-maiga-gudimaladba Egipto-yarse wakite gusad.

\VS{18}Madiánʼye-neg-nugadgi-gudii nade gusmalad, geb Paránʼye-neg-nugadse mosmalad. Agi, Parán-dulemar abar eba nagusmarmogad. Geb Egipto-yarse nade gusmalad. Agine, Egipto-e-rey-Faraónʼse nadegusmalad. Geb Egipto-e-rey-Faraón, Hadadʼga neg-uksad, masgullemalad ega uksabalid, nainu ega uksabalid.


\par }{\PP \VS{19}Faraón, Hadadʼbina itogerba gunonikid. Degisoggu, Faraón, Hadadʼga e-ambe uksad, adi, nikuegar. A-omede, Faraón-e-ome-Tahpenesʼye-nugad e-urbad.

\VS{20}Geb Rey-ome-Tahpenes-e-urba mimmi nikunonikid, Genubatʼye onug-imaksad. Rey-ome-Tahpenes a-mimmi Faraón-neggi akwisad. Deyob Genubat, Faraón-neggi, Faraón-mimmiganba dungumai gusmogad.


\par }{\PP \VS{21}Hadad, Egipto-yargi-maiun, David burgwenoniye, degi, sorda-dummad-Joab burgwenonimoye wisgunonigu, Faraónʼga sogded:

\par }{\PP —An-yarse an nabie.


\par }{\PP \VS{22}Faraón abin-imakded:

\par }{\PP —¿Ibiga be nabie? ¿Ibu napi be abesunna, emide be-negse be nabied?

\par }{\PP Hadad abin-sogded:

\par }{\PP —Suli. An binsa nabie.


\par }{\PP \VS{23}Aginbali, Bab-Dummad Salomón-e-isdarad-baid ogwisgunonibalid. A-dule, Rezónʼye-nugad. Rezónʼde, Eliada-e-machid. Rezónʼde, Hadad-Ezer-e-maiga-gudii wakite gusadid. Hadad-Ezerʼde, Sobaʼye-neg-nugad-e-reyd.

\VS{24}Agi, Rezón dule-ibmar-atursamalad urbisad, geb a-dulemar-e-dummadga gunonikid. David, Siria-dulemar-oburgwenaigusgu, we-dule-ibmar-atursamaladdi Damasco-neggweburse nade gusmalad. A-neggweburgi, a-dulemar, reyga Rezón-imaksamalad.

\VS{25}Rezón, Salomón-yar-semaigu, Israel-dulemar-e-isdaradga gudii gusad. Rezón, Hadad Israel-dulemar-isdar-daksadba bur bule Israelʼgi gwisgusad. Deyob, Rezón, Siria-yar-e-reyga gunonikid.


\par }{\SH Jeroboam, Rey-Salomónʼgi aibited
\par }
{\PP \VS{26}Nabat-machid-Jeroboam, Rey-Salomónʼgi gwisgunonimogad. Jeroboamʼde, Efraín-duled, Sereda-neggweburginedid, Salomón-e-maiga-gudiidid. E-nandi Zerúaʼye nugad, sui-sate gudiid, e-ibe sui burgwisad.

\VS{27}Jeroboam, Rey-Salomónʼgi we-ibmar-ular yolenonikid: Deun Salomón, Miloʼye-neg-nugadgi, e-bab-David-neggwebur-e-galu-matusulid onakwialid.

\VS{28}Jeroboam dule-niga-gandikidid, dule-buledid. Salomón, Jeroboam-bene-bene-itosuli-daksagua, dulemar-undar-arbaleged-iduega nug-imaksad. We-dule-undar-arbamaladi, José-wagan-e-yargi danimaladid.


\par }{\PP \VS{29}Ibagwengine, Jeroboam, Jerusalén-neggweburgi nodegusgua, Bab-Dummad-gayaburba-barsoged-Ahíasʼye-nugad abingualid. Ahíasʼde, Silo-neggweburginedid. Deunni, Ahías, atued-binidgi atuar-danikid. Unnila sapurba emarbi na gunanai gusmalad.

\VS{30}Ahías atued-binid-egi-atuar-danikid siir-siir goambe-gakabo (12) imaksad.

\VS{31}Agine, Jeroboamʼga sogded: “Goambe (10) na be suo. Israel-e-Bab-Dummad-Jehová weyob sogsad: ‘Salomón-yar-semaid an e-annik suoye. Agine, dadgan-warambe-gakabogwad (12), e-ambe (10) bega ukoye sogsad.

\VS{32}An-mai-David-nukad, an Jerusalén-neggwebur-sabed-ular, Salomónʼga unnila dadgan-warambe-gakabogwad-soggwen ega bedapoye. Bela Israel-dadgan-warambe-gakabogwadba (12), we-Jerusalén-neggwebur an na susad.’


\par }{\PP \VS{33}”Bab-Jehová sogdebalid:

\par }{\Q ‘Salomón angi banguded:

\par }{\QB Bab-dummad-bundoryob-imakleged-Astoret e-bab-dummadga imakded-ular, angi banguded.

\par }{\QC Astoretʼde, Sidón-dulemar-e-bab-dummad-bundorad.

\par }{\QB Bab-dummadyob-imakleged-Quemos e-bab-dummadga imakded-ular, angi banguded.

\par }{\QC Quemosʼde, Moab-dulemar-e-bab-dummadid.

\par }{\QB Bab-dummadyob-imakleged-Moloc e-bab-dummadga imakded-ular, angi banguded.

\par }{\QC Molocʼde, Amón-dulemar-e-bab-dummadid.

\par }{\BB \par }
{\Q ” ’Ar Salomón, an-ibmar-abegedba ibmar imaksasulid:

\par }{\QB An-Igar-Mesisadba nanassulid.

\par }{\QB An-ibmar-odurdakedba nanassulid.

\par }{\QB An-igar-uksadba nanassulid.

\par }{\QC Salomón, e-bab-David-nanadii-gusadyob nanassulid.


\par }{\PP \VS{34}” ’Degi-inigwele, Salomón-annik bela yar-semaid an suosulid, amba-dula-gudiidgi reyga-mai guoed.

\par }{\QB An-mai-David an na nug-imaknaigusad-nukad,

\par }{\QB an-Igar-Maidba gudigusad-nukad,

\par }{\QB an-Igar-sogedba gudigusad-nukad,

\par }{\QC Salomón-annik yar-semaid an suosurgweled.’


\par }{\PP \VS{35}”Bab-Jehová sogdebalid: ‘Salomón-e-machi-yar-semaioedgine, an e-ibe suoed. Jeroboam, an bega Israel-dadgan-sogambe-gakabogwad-e-ambe (10) ukoed.

\VS{36}Salomón-e-machigardina, unnila dadgan-sogambe-gakabogwad-soggwen an ukoed. Adi, Jerusalén-neggweburgi, an-egi-mego-sogsadgi, an-asabin, an-mai-David-e-wagan-negseed berguosulid.

\VS{37}Bedina, Israel-dulemar-e-reyga an be-imakoed, ibu-ibmar be imakbiele, na be-itolegedba be imakoed.


\par }{\QB \VS{38}An-ibmar-sogedba be daele,

\par }{\QB an-Igar-Maidba be nanaele,

\par }{\QB an-asabin be innikigwadba be gudiile,

\par }{\QB an-igar-sogsadba be ibmar imakele,

\par }{\QB an-Igar-Mesisadba be nanaele,

\par }{\QB igi an-mai-David nanadii gusa,

\par }{\QC deyob be nanaele, an beba gudii gumogoed.

\par }{\PP ” ’Be-sorba yar-semaloed surguosulid, gandik-megmaloed, an igi David-e-wagan-imaksayobi, an bega imakmogoed. Israel-dulemar-seega an be-imakoed.

\VS{39}Weyob-neg-guoed-ular, David-wagan nunmak itononimaloed. Degi-inigwele, we-nunmaked David-waganga degisadeguosulid.’ ”


\par }{\PP \VS{40}Agala, Salomón, Jeroboam-oburgwebi gusad. Jeroboamʼdina, Egipto-yarse wakite gusad. Jeroboam, Salomón-burgwedse Egiptoʼgi gudii gusad. Egipto-rey-Sisac-walik gudii gusad.


\par }{\SH Salomón-burgwisad
\par }
{\R (2 Crónicas 9:29-31)

\par }{\PP \VS{41}Salomón-negsemai-gusad, e-ibmar-imaksad, e-binsaed-nue-nika-gusad, bela we-ibmar, Salomón-ibmar-gusmalad-e-gardagi narmaklegar maid.

\VS{42}Salomón, Israel-dulemarga birga-dulabo (40) yar-semai gusad.

\VS{43}Agine, Salomón burgwenonikid. E-bab-David-e-neggweburgi diglesad. Salomón-sorba, e-machi-Roboam yar-ganonikid.




\par }{\MS 3. ISRAEL-YAR-MAMARILESAD

\par }\Chap{12}{\MR (12:1-33)

\par }{\SH Israel-dulemar, Rey-Roboamʼgi aibited
\par }
{\R (2 Crónicas 10:1–11:4)

\par }{\PP \VerseOne{1}Roboam, Siquem-neggweburse nadegusad. Ade, Siquemʼgine Israel-dulemar Roboam-e-reyga-imakega nadegusmalad.

\VS{2}Nabat-machi-Jeroboam, Salomónʼgi-wakicha-gusadi, Egipto-yargi-gudiidgi, Roboam-reyga-imaksokarmarye wisgunonikid.

\VS{3}Agine, Israel-dulemar Jeroboamʼbina gochamarmogad. Geb Jeroboam, Israel-dulemarmala Roboamʼse nonimalad, ega sogdemalad:


\par }{\PP \VS{4}—Be-bab-Salomón undar-arbaleged-dummad anmarga uksad. We-undar-arbaleged-dummad, wilubba be anmarga imake. Deyob be anmarga imakele, anmar be-maiga gudii gumaloed.


\par }{\PP \VS{5}Roboam abin-sogded:

\par }{\PP —Be namala. Ibapaase gannar be anse dagmalo. Agine, Israel-dulemar nade gusmalad.


\par }{\PP \VS{6}Geb Roboam girmar-dummaganse binsaed-egisnai gualid. We-girmar-dummagande, e-bab-Salomónʼga binsaed-ukdii nanasmalad. Amarga Roboam sogded:

\par }{\PP —¿Igi an we-dulemarga sogoe?


\par }{\PP \VS{7}Girmar-dummagan weyob ega sogded:

\par }{\PP —We-dulemarba be ibsadibe, nued egi be binsadibe, nued ega be sunmakdibe, we-dulemar, degisadegu, be-maiga gudii gumaloed.


\par }{\PP \VS{8}Roboam girmar-dummaganba ibsassulid. Sapingan-eun-sergumalad, ega-arbadimalad, amarse binsaed-egichisad.

\VS{9}Roboam a-sapinganse egisded:

\par }{\PP —¿Igi an we-dulemar-anga-weyob-sogsamaladga an sogoe? Ar anga sogsamalad: ‘Be-bab, undar-arbaleged-dummad anmarga uksaye. We-undar-arbaleged-dummad, wilubba be anmarga imakye.’


\par }{\PP \VS{10}We-sapingan Roboamʼga sogdemalad:

\par }{\PP —We-dulemar-deyob-bega-sunmaksamaladga weyob be sogo: ‘An-babdi bemar-sabsur-oarbasad. Andi aba bur bule sabsur be-oarbamaloed.

\VS{11}An-babdi molidubgi bemar-bibyosad. Andina, molidub-e-duku-esgorobiidgi an bemar-bibyogoed.’


\par }{\PP \VS{12}Igi Roboam ega sogsa gusa: “Ibapaase gannar be anse dagmaloye,” deyobi, a-ibapaagine, Jeroboam, Israel-dulemarmala, Rey-Roboamʼse gannar noni gusmalad.

\VS{13}Rey-Roboam Israel-dulemar-abin sabsur-sunmaksad. Girmar-dummagan-e-binsaed-ega-uksadba ibsassulid.

\VS{14}Sapingan-ega-binsaed-uksadba, Roboam, Israel-dulemarga sogded: “An-bab undar-arbaleged-dummad bemarga uksad. Andina, bemarga bur bule undar-arbaleged ukoed. An-babdi molidubgi bemar-bibyosad. Andina molidub-e-duku-esgorobiidgi an bemar-bibyogoed.”

\VS{15}Degisoggu, Rey-Roboam, Israel-dulemar ese ibmar-egisnaid itossulid. Ar Bab-Jehová weyob igar-mesisad, adi, Nabat-machi-Jeroboamʼga, Ahías-Silo-neggweburginedba-ibmar-sogsagusad guegar.


\par }{\PP \VS{16}Israel-dulemar, Rey-Roboam e-itossuli daksamargua, weyob sogdemalad:

\par }{\Q “¿Ibiga anmar bar David-e-gwenadganba naguosunna?

\par }{\QB ¡Ar anmar Isaí-wagwaba bar ibmar nikuosulid!

\par }{\Q Degisoggu, ¡Israel-dulemar! ¡E-neg-e-negse namalo!

\par }{\QB ¡David-wagwa, be-gwenadganbi na be sedii gusunno!”

\par }{\PP Agi, Israel-dulemar e-neg-e-negse nadegusmalad.

\VS{17}Roboamʼdi Israel-dulemar-Judá-yargi-bukwamalad-e-reyga maigusad.


\par }{\PP \VS{18}Rey-Roboam, arbaed-dummad-imaklenaid-daknaega Israel-dulemarse Adoram-barmisad. Geb Israel-dulemar Adoram-daksagua, egi akwa-mialid, geb oburgwismalad. Roboam, deyob daksagua, gwae-gwae e-ur-napaginedgi nakwisa imaksad. Geb Jerusalén-neggweburse wakited.

\VS{19}Weyobi, emi-we-garda-narmaklenaidse, Israel-dulemar, David-wagwa-negsemaidgi bangude gusmalad.


\par }{\PP \VS{20}Israel-dulemar, Jeroboam gannar-noniye itosmargu, dulemar-onmakbukwadse-dagega ese gochamalad. Agi, Israel-e-reyga Jeroboam-imaknonimalad. Unnila Judá-waganbi Jeroboam-abessulid. Ar Judá-wagandi, reyga-megega, David-wagwa-Roboam-abesmalad.


\par }{\PP \VS{21}Roboam Jerusalén-neggweburse nonigu, Judá-dulemar, degi, Benjamín-dulemar-oambikunonikid. Bela mili-dulabakebak (180,000) sordamar-oambikusad. Amala, bila-onomalad-dulemalad. Salomón-machi-Roboam, Israel-dulemar-bamaladgi bila-onogega gualid, adi, bela-yar-naid gannar-suegar.


\par }{\PP \VS{22}Bab-Jehová, Bab-Dummad-e-dule-Semaíasʼga sogded:


\par }{\QB \VS{23}“Salomón-machi-Roboam-Judá-e-reyga be sognao,

\par }{\QB degi, Judá-dulemarga be sognabalo,

\par }{\QB deginbali, Benjamín-dulemarga be sognabalo,

\par }{\QB degi, bela-dulemar-gudidiidga be sognabalo.


\par }{\PP \VS{24}” ‘Weyob Bab-Jehová sogye: Mer Israel-dulemargi be bila-ononamaloye, ar be-gwenadgan gumaladdeeye. We-yar-mamarlenaidi, ani an imaknaiye. Degisoggu, gannar na e-neg-e-negse namaloye.’ ”

\par }{\PP Deyob Bab-Jehová-sunmaksad-itosmargua, Bab-Jehová-sogsadba e-neg-e-negse nade gusmalad.


\par }{\SH Jeroboam-e-isgusad
\par }
{\PP \VS{25}Jeroboam, Siquem-neggwebur gandik sobnai gualid. Siquem-neggweburde, Efraín-yalaganba siid. Geb agi megnonikid. Jeroboam Siquem-neggweburgi-gudii, Penuel-neggweburse nade gusad. Geb gannar Penuel-neggwebur gandik sobnai guarbalid.


\par }{\PP \VS{26}Jeroboam binsaalid: “David-e-gwenadgan gannar yar-naid sunonidibe,

\VS{27}Israel-dulemar Jerusalén-neggweburse Bab-Jehováʼse-goled-neggi ibmar-ogumakar-ukega gannar naarmardibe, ar degigudele, Israel-dulemar, Judá-dulemar-e-rey-Roboamʼbina gudamaloed. Geb an-oburgwemaloed.”


\par }{\PP \VS{28}Jeroboam ega-binsaed-ukmaladse idaksagua, moli-bebe-nikad-orbiid walabo sobsad. Agine, Israel-dulemarga sogded: “Israel-dulemar, Jerusalén-neggweburse bar bemar nanasulir, akarsulid. Ar bemar-bab-dummagan wegi gwichid. We-bab-dummadgan, Egipto-yargi-bemar-gudigu, bemar-onosmaladid.”

\VS{29}Degidgine, Jeroboam, Betel-neggweburgi moli-orbiid-wargwen ogwichisad. Dan-neggweburgi baid-moli-bebe-nikad ogwichisbalid.

\VS{30}We-ibmar-imaklesadi, Israel-dulemar-isguega imaksad. Ar ade, Israel-dulemar Dan-neggweburse, moli-bebe-nikad-orbiid-asabin, e-nug-odummogega naddamalad.


\par }{\PP \VS{31}Aginbali, Jeroboam, e-bab-dummadse-gormalaga, aila-matusulid-birgi neg-bipimalad sobsabalid. Agine, Leví-wagansurmalad dule-irwa-bab-dummadse-gormaladga onug-imaksabalid.


\par }{\PP \VS{32}Geb Jeroboam nii-walabaabakgine, ibambe-gakatargi, iba-itoakwaa-onoleged onosad. Igi Judá-dulemar iba-itoakwaa-onoleged onoardamala, deyob onosad. Jeroboam, ibmar-ogumakar-ukleged-ailagi ibmar-ogumakar uknai gualid. Betel-neggweburgi, deyob imaksabalid. Moli-bebe-nikad-orbiidgala ibmar-ogumakar-uknai gualid. Dule-irwa-e-bab-dummadse-gormalad aila-matusurmaladgi neg-bipimalad-sobsadgi-arbaega-onugsanai gusbalid.

\VS{33}Jeroboam Betel-neggweburgi nii-walabaabakgine, ibambe-gakatargi, ibmar-ogumakar-ukleged-ailagi ibmar-ogumakar uksad. We-ibadi, Jeroboam na e-binsaedba onosad.

\par }{\PP Weyob, Israel-dulemarga iba-ononai gualid, ibmar-ogumakar-ukleged-ailagi ina-wawad ogumaknai guarbalid.




\par }{\MS 4. YAR-SOGABO-SELEMAID

\par }\Chap{13}{\MR (13:1–16:34)

\par }{\SH Bab-Dummad Jeroboamʼse ulusad
\par }
{\PP \VerseOne{1}Jeroboam ibmar-ogumakleged-ailagi ina-wawad-ogumaknaigu, Bab-Dummad-e-dule-wargwen Judá-yargi-daniki, Betel-neggweburse dognonikid. Bab-Jehová a-dule-barmialid.

\VS{2}A-dule, Bab-Jehová-ega-ibmar-sogsadba ibmar-ogumakleged-ailagi sunmakded, geb sogded: “Ibmar-ogumakleged-aila, weyob, Bab-Jehová begi soged: ‘David-e-wagan-abargi machi-gwensak Josíasʼye-nugad gwalulenonikoed. Be-birgi, Josías dule-irwa-bab-dummadse-gormalad-ogumakar oburgoed. We-dule-irwa-bab-dummadse-gormalad, be-birgi ina-wawad-ogumakar ukdidamalad. Be-birgine, dule-e-garmar ogumaklebaloed.’ ”


\par }{\PP \VS{3}A-ibagine, Bab-Dummad-e-dule neg-gunonikoed-e-wilub sogsad: “Bab-Jehová weyob soged: ‘We-ibmar-ogumakleged-aila aimukuoye, bela galu-birgi-buru-bukwad miledoye.’ ”


\par }{\PP \VS{4}Rey-Jeroboam, Bab-Dummad-e-dule ibmar-ogumakleged-aila-Betelʼgi-siidgi sogsagusad itosad. A-aila-nagaba-gwichi, Jeroboam e-argan a-dulegi oyoded. Geb sogded: “¡Ganamar!” Rey-Jeroboam-e-argan, Bab-Dummad-e-dulegi-oyosgua, rey-argan gannare naded. Degisoggu, gege bar ega nollogue gusad.

\VS{5}Deyob gunaidgi, ibmar-ogumakleged-aila aimukuded. E-birgi buru-bukwad bela mileded. Igi Bab-Jehová e-duleba sogsagusa, deyob gusad.

\VS{6}Degisoggu, Rey-Jeroboam Bab-Dummad-e-dulese wileded, ega sogded:

\par }{\PP —Be-Bab-Dummad-Jehováʼse be anga wis gole. Adi, an-argan anga onudakegar.

\par }{\PP Agi Bab-Dummad-e-dule Bab-Jehováʼse goted. Geb agine, Rey-Jeroboam-e-argan yog nuguar naded, idualedyob gannar ega nollo naded.

\VS{7}Rey-Jeroboam, Bab-Dummad-e-dulega sogdebalid:

\par }{\PP —Anmar, an-negse namala. Agi anmar mas-gunnoed, ibmar an bega ukbaloed.


\par }{\PP \VS{8}Bab-Dummad-e-dule, Rey-Jeroboam-abin sogded:

\par }{\PP —Be-ibmarmar-nikad amba be anga negabar ukdibe, amba an beba naosulid. Beba an mas gunnaosulid, amba an beba gobed gobnaosurbalid.

\VS{9}Ar Bab-Jehová deyob anga igar-uksad, anga sogsad: ‘Mer mas-gunno, mer gobbalo, mer be danigusadba be gannar be-negse nao.’


\par }{\PP \VS{10}Degisoggu, baid-igarba nadegusad, Betel-igarba-danigusadba bar nadsulid.


\par }{\PP \VS{11}Betel-neggweburgi Bab-Dummad-gayaburba-barsoged-selebagwad gudiid. E-masmala ese nonigu, Bab-Dummad-e-dule Betel-neggweburgi-ibmar-imaksad ega sognonikid. Degi, Bab-Dummad-e-dule reyga-sunmaksad e-babga bela sogsabalid.

\VS{12}E-bab e-masmalaga sogded:

\par }{\PP —¿Bab-Dummad-e-dule nadegusgua, biti-igarba nade?

\par }{\PP E-masmala ega oyosad, biti-igarba Bab-Dummad-e-dule-Judá-yargi-danikid, nade gusa.

\VS{13}E-bab e-masmalaga sogdebalid:

\par }{\PP —Moli-uayasuid anga guakwaa nasikna.

\par }{\PP E-masmala e-babga moli-uayasuid guakwaa nasikapmalad. Agine, Bab-Dummad-gayaburba-barsoged-selebagwad moli-uayasuid-birgi nakwisad.

\VS{14}Geb Bab-Dummad-e-dule-sorba naded. Sapi-encinaʼye-nugad-urba-sii dakdapid. Geb ese egisded:

\par }{\PP —¿Be Bab-Dummad-e-dule-Judá-yargi-danikidi?

\par }{\PP Dule abin-imakded:

\par }{\PP —Eye, an a-dule.


\par }{\PP \VS{15}Bab-Dummad-gayaburba-barsoged-selebagwad ega sogdebalid:

\par }{\PP —An-negse anba be dage, wis-mas itodagega.


\par }{\PP \VS{16}Bab-Dummad-e-dule abin-sogdebalid:

\par }{\PP —Beba an naosulid. Beba an mas gunnaosulid. Be-neggi an beba gobnaosurbalid.

\VS{17}Weyob Bab-Jehová anga igar-mesisad: ‘Mer mas-gunno, mer wegi gobbalo, mer igar-danigusadba be gannar be-negse nao.’


\par }{\PP \VS{18}Bab-Dummad-gayaburba-barsoged-selebagwad ega gakansaar sunmakded:

\par }{\PP —An beyob Bab-Dummad-gayaburba-barsogedmogad. Baliwitur-gwensak Bab-Jehová ega igar-uksadba anga sogsamogad: ‘Be-negse Bab-Dummad-e-dule beba mas-gunnega, beba gobbaliga be sedagoye.’


\par }{\PP \VS{19}Agine, Bab-Dummad-e-dule ese binsaed-galesgu, Bab-Dummad-gayaburba-barsoged-selebagwadba e-negse nade gusad. Geb eba mas-guchad, eba gobed gobsabalid.


\par }{\PP \VS{20}Mas-gunsigismargua, Bab-Jehová e-gayaburba-barsoged-selebagwadga sunmaknonikid. We-dule Bab-Dummad-e-dule-obiris gusadid.

\VS{21}Agine, Bab-Dummad-gayaburba-barsoged sabsur goted, Bab-Dummad-e-dule-Judá-yargi-danikidga sogded:

\par }{\PP —Weyob Bab-Jehová soged: ‘Bab-Jehová-Igar-Mesisadgi be yolesad, Bab-Jehová bega igar-uksadba be imaksasulid.

\VS{22}Bab-Jehová-bega-sogsad: Mer be mas-gunnoye. Mer be gobbaloye.’ Emide, be mas gunsiid, be gobsibalid. Degisoggu, be-babgan-e-neg-uan-maidgi bar be diglegosulid.


\par }{\PP \VS{23}Mas-guchad-sorbali, gobsad-sorbali, Bab-Dummad-gayaburba-barsoged-selebagwad, Bab-Dummad-e-dulega moli-uayasuid guakwa-nasiksad.

\VS{24}Bab-Dummad-e-dule nadegusgu, igarba egi achumigur-nono-wawaad noalid, geb achumigurse oburgwilesad. Igarba burgwis meremai gusad. Degi, moli-uayasuid, achumigurbo burgwaledgi bangudsurmalad.

\VS{25}Dulemar a-igarba nadapmargua, dule burgwar-meremai daksamalad, geb mui-nagaba achumigur sii daksamarbalid. Agine, neggweburse Bab-Dummad-gayaburba-barsoged-selebagwad-gudiidse sognadmalad.


\par }{\PP \VS{26}Bab-Dummad-gayaburba-barsoged wisgusgua, ede dule-gannar-obirisad deyob gusye. Weyob sogded: “¡We-Bab-Dummad-e-dule Bab-Jehová-e-igar-uksadgi yolesadid! Degisoggu, Bab-Jehová achumigurga urmaksad, ase burgwisad, igi Bab-Jehová ega sogsa gusa, deyob gusad.”


\par }{\PP \VS{27}Geb dule-Bab-Dummad-gayaburba-barsoged-selebagwad e-masmalaga sogded: “Anga moli-uayasuid guakwa nasiknamalo.” E-masmala ega moli-uayasuid guakwa nasiksamalad.

\VS{28}Geb nadegusad. Agi, dakdapid, igargi dule burgwar meremai, moli-uayasuid dule-burgwaled-dikarba nai, degi, achumigur dule-burgwar-maid-dikarba simoga. Achumigur dule-burgwar-maid-guchasulid, degi, moli-uayasuidse achassurbalid.

\VS{29}Bab-Dummad-gayaburba-barsoged-selebagwad moli-uayasuid-birgi Bab-Dummad-e-dule-mui onakwisad, geb sealid. Bab-Dummad-gayaburba-barsogedi, Bab-Dummad-e-dule-muiga bomalaga, degine, neg-uanse dignabaliga neggweburse sealid.

\VS{30}Bab-Dummad-gayaburba-barsoged-selebagwad e-neg-uangi digsad. Geb bukib-binsaed-iba ega nasiksad. Ega weyob bonai gusad: “¡Gwenadye, nunmaked-dummad be anga uksa!”


\par }{\PP \VS{31}Bab-Dummad-e-dule-mui digleapgu, Bab-Dummad-gayaburba-barsoged-selebagwad e-masmalaga sogded: “An burgwisale, bia Bab-Dummad-e-dule-Judá-yargined-diglegar-mai, a-neg-uangine be an-digmarmogo. An-garmar a-dule-garmar-nagaba be urbemalo.

\VS{32}Ar Bab-Dummad-e-dule-Judá-yargined, Betel-neggweburgi ibmar-ogumakleged-ailagi Bab-Jehová-ega-ibmar-sogsadba sunmaksadi, gunonikoed. Deginbali, Samaria-neggweburgi aila-matusurmalad-bukwadgi sunmaksabalidgi, deyob gunonibaloed.”


\par }{\PP \VS{33}Degi-inigwele, amba Jeroboam e-isgudiidgi gwen bangussulid. Aka yogasaar dule-irwa-bab-dummadse-gormalad aila-matusulid-soblesmaladgi arbaega onug-imaksad. Jeroboam, dule-irwa-bab-dummadse-goledga-arbabidibe, na e-sunnad yog-onugguar imakdaed.

\VS{34}Weyob-Jeroboam-ibmar-imaksadi, na e-gwenadgan-oichogega imaksad. Degidbali, bela Jeroboam-e-gwenadgan-berguega imaksad. Wargwensaale we-napneggi dula bessulid.




\par }\Chap{14}{\SH Ahías, Rey-Jeroboamʼgi-ibmar-guoed sogsad
\par }
{\PP \VerseOne{1}A-ibagangine, Jeroboam-machi-Abíasʼye-nugad uellemai gusad.

\VS{2}Jeroboam e-omega sogded: “Be gwisgue. Dukuagwar mor-baid-yoi be nae, adi, mer be wisgumalaga be an-ome gued. Silo-neggweburse be nao, agine, Bab-Dummad-gayaburba-barsoged-Ahías gudiid. A-dulede, anga sogsa gusad: ‘Be, Israel-dulemar-e-reyga be megoye.’

\VS{3}Ome, madu-ologana gwaambe (10) ega be sedo. Madu-ochi ega be sedbalo, achanis bute-gwen ega be sedbalo. Geb ese be egiso, anmar-mimmi-uellemaid, igi gudodibeye.”


\par }{\PP \VS{4}Degisoggu, Jeroboam-ome Silo-neggweburse nadsunnad. Agine, Ahías-negse mosad.

\par }{\PP Ahíasʼde bato selebagussoggu, bar ataksulid.

\VS{5}Degidgine, Bab-Jehová, Ahíasʼga sogsa gusad: “Jeroboam-ome dule-baidyob bese ataknonikoye, bese egisnonikoye, e-machide igi gudoye. Geb weyob-weyob ega be sogo.”


\par }{\PP \VS{6}Ahías, ome-dogdanikid-e-nag-goled itosgua, ega sogded: “Jeroboam-ome, doge. ¿Ibiga dule-baidyob na be imake? Emide, be dukuagwar mor-baid-yoi danigu. Doge, bega an garda-isgana soggwelo.

\VS{7}Rey-Jeroboamʼse gannar be nao, ega be sogdapo: ‘Weyob Israel-dulemar-e-Bab-Dummad-Jehová sogye: Ani an Israel-dulemar-abargi be-susad, degi, e-dummadga-guega an be-nug-imaksabalid.

\VS{8}David-e-wagan-yar-semaid an e-annik susad. Bega an uknonikid. Degite, an-mai-Davidʼyob be gussulid. Davidʼdi, an-Igar-Maidba-nanadii gusad. David bela-bela e-ulubgi an-sogedbarbi, degi, an-ibmar-abegedbarbi ibmar-imakdii gusad.

\VS{9}Bedina, noarsaila ibmar-imakded, be-iduar-gudigusmaladba be ege naded, ibmar-yogsaarmalad be-bab-dummadga be imakded. An-ourwega be ibdurgan-e-wilub esgoro-diregwadgi sobnai gusbalid. Nue-isdar be an-daksad.


\par }{\PP \VS{10}” ’Degisoggu, Jeroboam-neguyagi an bonimar obatoed. Israel-dulemar-abargi bela Jeroboam-e-gwenadgan-machergan an obelogoed, maiga-gudimalad, degi, maiga-gudisurmalad an obelobaloed. Jeroboam-e-wagan an obelogoed, igi ibdurgan-saa miledae, debayobi an imakoed, swiri e-neguya an nasikoed, wargwensaale an obegosulid.

\VS{11}Jeroboam-e-gwenadgan neggweburgi-burgwemalale, achu-masga gumaloed. Sapurba-burgwemalardi, mulamar-masga gumaloed.’ Deyob Bab-Jehová soged.


\par }{\PP \VS{12}”Be gwisgue, be-negse be nae. Be-neggweburse be modapile, be-machi burgwenonikoed.

\VS{13}Israel-dulemar naibi-itononimaloed. Unnila we-machibi diglegoed, ar ade, we-machibi Israel-dulemar-e-Bab-Dummad-Jehová nabir daknonikid.


\par }{\PP \VS{14}”Bab-Jehová rey-gwensak Israel-yargi ogwisgunonikoed. A-dule, bela Jeroboam-e-gwenadgan obelononikoed. Emisgwa, Bab-Jehová deyob imakoed.

\VS{15}Bab-Jehová, Israel-dulemar apor-imakoed, igi masarmar diwar-abin banamagwisdae, deyobi imakoed. Aginbali, we-yar-nued-be-dadganga-uklesadgi onolenanai gumaloed, Éufrates-diwar-daksik barmiledmaloed. Ar e-bab-dummad-bundor-Aseraʼga imaksamalad, e-wilub-sobsamalad. A-ular, weyob Israel-dulemar Bab-Jehová-ourwenai gusmalad.

\VS{16}Bab-Jehová Jeroboam-isgusadba Israel-dulemar-obanoed. Ar Jeroboam, Israel-dulemar-isguega imaksad.”


\par }{\PP \VS{17}Agine, Jeroboam-e-ome gwisguded, geb naded. Geb Tirsa-neggweburse dogdapid. Yawagakgi dogdapgua, e-mimmi burgwenonikid.

\VS{18}Machi-burgwisad dikapmalad. Degine, bela Israel-dulemar eba bonai gusmalad. Bab-Jehová, igi e-gayaburba-barsoged-Ahíasʼga sogsa gusa, deyob gunonikid.


\par }{\PP \VS{19}Jeroboam-ibmar-bamalad-imaksadi, degi, bila-onosadi, bela Israel-e-reymar-garda-narmakar-maidgi naid.

\VS{20}Jeroboam birga-dulagwen-gakabo (22) yar-semai gusad. Burgwisgua, e-sorba, e-machi-Nadabʼye-nugad e-rey-gangi signonikid.


\par }{\SH Roboam, Judá-yargi negsesad
\par }
{\R (2 Crónicas 12:1-16)

\par }{\PP \VS{21}Salomón-machi-Roboam, Judá-yargi negsemai gusad. Roboam birga-dulabo-gakagwensak-nika (41) yar-sealid. Jerusalén-neggweburgine, birgambe-gakagugle (17) yar-sesad. Bab-Jehová Jerusalén-neggwebur sunonikid. Israel-yargi dadgan-sogambe-gakabo-bukwad-abargi (12) gudiguega sunonikid. Roboam-e-nande, Naamaʼye-nugad, Amón-duled.


\par }{\PP \VS{22}Judá-dulemar, Bab-Jehová-asabin ibmar-isgana imaksamalad. E-babganba bur bule e-isgumaladgi Bab-Jehová-ourwenai gusmalad.


\par }{\PP \VS{23}Aginbali, bela yar-senigana-birgi, degi, bela-sapi-dummagan-gwismalad-urba bab-dummaganse gordidamalad. Aginbali, aila-matusulidgi ibmar-ogumakleged-ailamar sobsamalad, akwamar-bab-dummadyob-imakleged urbenai gusmarbalid, e-bab-dummad-bundor-Asera-e-wilub sobsamarbalid.

\VS{24}Aginbali, machergan omeganyobi na san-ukdii gusmarbalid. Israel-dulemar galagwensuli ibmar-isgana-imakdii gusmalad. Deyob Israel-dulesurmalad-bukwagusmalad nanadii gusmalad. A-ular, Bab-Jehová Israel-dulemar-iduar, a-yargi a-dulemar-ononai gusad. A-ibmar-isgana-imakdigusmalad, Israel-dulemar imakdii gusmarmogad.


\par }{\PP \VS{25}Roboam birgatargus-yar-semaidgi, Egipto-e-rey-Sisac, Jerusalén-neggwebur oitononikid.

\VS{26}Geb Bab-Jehováʼse-goled-neggi ibmar-manisaila-bukwad bela sunonikid, neg-ollobi sinonikid. Salomón-e-reyneg-sobsadgi sigu-abingamalad-olobiid-bukwad bela sesbalid.

\VS{27}A-sigu-abgamalad-olobiid-muchub, Rey-Roboam sigu-abgamalad-esgoro-gordikidbiid sobsad. Agi, reyneg-e-yawagak-nakulemalad-e-dummaganga uksad, adi, sabogegar.

\VS{28}Rey-Roboam Bab-Jehováʼse-goled-negse nadele, sordamar-neg-nakulebukwad sigu-abgamalad-esgoro-gordikidbiid sesdamalad. Geb a-sorba, nakuleged-negse gannar senonidamalad.


\par }{\PP \VS{29}Rey-Roboam-ibmar-imaksad, degi, e-yar-semaidgi-ibmar-gusmalad, Judá-e-reymar-gardamargi narmakar mamaid.


\par }{\PP \VS{30}Rey-Roboam, Rey-Jeroboamʼbogwa bali-bali bila-ononai gusmalad.

\VS{31}Roboam-e-nande, Naamaʼye-nugad, Amón-duled. Degi, Roboam burgwenonikid. Geb e-bab-David-e-neggweburgi diglesad. Roboam-sorba, e-machi-Abiamʼye-nugad yar senonikid.




\par }\Chap{15}{\SH Abiam, Judá-yargi negsesad
\par }
{\R (2 Crónicas 13:1-22)

\par }{\PP \VerseOne{1}Nabat-machi-Jeroboam birgambe-gakabaabakgus (18) Israel-yar-semaidgine, Abiam, Judá-dulemar-e-reyga megnonikid.

\VS{2}Abiam birgapaa Jerusalén-neggweburgi yar-semai gusad. Abiam-e-nande, Abisalom-e-sisgwad, Maacaʼye-nugad.


\par }{\PP \VS{3}Abiam, e-bab-Roboam ibmar-isgana-imakdii gusayobi, bela ibmar-isgana-imakdii gusmogad. Bab-Jehová-asabin islidik-gudii gussulid, e-dad-David Bab-Jehová-sabedba inniki-nanadigusayobi nanassulid.

\VS{4}Degi-inigwele, Bab-Dummad-Jehová, David-sabedbali, David-e-wagan-negseed Jerusalén-neggweburgi mer berguega imaksad. Agala, Davidʼga wagwa uknonikid, adi, e-sorba rey-gangi sigegar. Degi, Jerusalén-neggwebur-ogannobaligar.


\par }{\PP \VS{5}Ade, David Bab-Jehová-asabin inniki-ibmar-imakdii gusad. Degisoggu, David dulagudigu, Bab-Dummad-ega-igar-mesisad-sogedba ibmar-inniki-imakdii gusad. Unnila, David, Urías-Het-dule-oburgwenonikidginbi isgunonikid.


\par }{\PP \VS{6}Roboam yar-semaigu Jeroboamʼbogwa bila-onodii nanasad.

\VS{7}Rey-Abiam-ibmar-imaksad, degi, e-yar-semaidgi-ibmar-gusmalad, Judá-e-reymar-gardamargi narmakar mamaid. Abiam, Jeroboamʼbogwa bila-onodii gusmogad.

\VS{8}Abiam burgwenonikid. Agine, David-e-neggweburgi Abiam-digsamalad. Geb e-machi-Asa e-sorba yar-ganonikid.


\par }{\SH Asa, Judá-yargi negsesad
\par }
{\R (2 Crónicas 14:1-5; 15:16-19)

\par }{\PP \VS{9}Jeroboam-Israel-dulemar-e-rey birga-dulagwengus (20) yar-semaigu, Asa, Judá-dulemar-e-reyga megnonikid.

\VS{10}Asa birga-dulabo-gakagwensak (41) Jerusalén-neggweburgi yar-semai gusad. Asa-e-muu Maacaʼye-nugad, Abisalom-e-sisgwa.


\par }{\PP \VS{11}Asa, Bab-Jehová-asabin innikii nanadii gusad, e-dad-David-gudigusayob gudii gusad.

\VS{12}Asa, e-yargi bab-dummagan-nug-odummogega gambanuchu-imakmalad-ononnonai gusad. Aginbali, e-dadgan-e-bab-dummagan-e-wilub-sobsamaladi, bela obelosbalid.

\VS{13}Asa, e-muu-Maaca rey-muuga-maid obelosad, ade, e-bab-dummad-bundor-Asera-e-wilub sobsa gusad. A-ular, deyob imaksad. Asa, a-Asera-sobargwichid omukusad, geb Cedrón-diwar-dikarba ogumakapid.

\VS{14}Degi-inigwele, e-bab-dummaganse-gormalaga aila-matusulid-soblesaddi ebulessulid. Amba degite, Asa, Bab-Jehová-sogedba innikii nanadii gusad.

\VS{15}Aginbali, Asa, Bab-Jehováʼse-goled-negse ormar sesad, manimar sesbalid, degi, ibmar-ebulemalad sesbalid. We-ibmarmar, Asa, e-babbogwa, Bab-Dummadga nug-imaksa gusad.


\par }{\SH Asa, Rey-Ben-Adadʼbogwa igar-mesisad
\par }
{\R (2 Crónicas 16:1-10)

\par }{\PP \VS{16}Judá-e-rey-Asa, Israel-dulemar-e-rey-Baasaʼbogwa, negsemamaidgine, bila-ononai gusmalad.

\VS{17}Israel-dulemar-e-rey-Baasa, Judá-dulemargi bila-ononadgu, Ramá-neggwebur bur-gandik imaksad. Adi, Judá-e-rey-Asa mer bar Judá-yargi noegar.

\VS{18}Agine, Asa, Bab-Jehováʼse-goled-neggi manimar-bukwadi, ormar-bukwadi, bela wesad. E-reyneg-maidgi, mani, degi, or-bukwad, bela wesbalid. Rey-Asa ega-arbamaladga we-ibmarmar uksad, adi, Siria-dulemar-e-rey-Ben-Adadʼga sedmalagar. Ben-Adadʼde Tabrimón-e-machid, degi, e-daddi, Heziónʼye-nugad. Rey-Ben-Adadʼde Damasco-neggweburgi negsemaid.

\par }{\PP Deginbali, Asa, Ben-Adadʼga weyob gayaburba barmisbalid:

\VS{19}“Anmar anbogwa igar-mesmalo, igi an-bab, be-babbogwa igar-mesisgusa, deyobi anmar igar-mesmarmogo. Agala an bega ormar, degi, manimar barminaid. Degisoggu, Israel-e-rey-Baasaʼbogwa be-igar-mesisadi, gannar be bisge, adi, Baana mer bar anse achaegar.”


\par }{\PP \VS{20}Ben-Adad, Rey-Asa-ega-ibmar-sognaid nabir itosad. Agine, Ben-Adad, Israel-neggweburmar bukwadse-bila-ononaega e-sorda-dummagan barmisad. Weyobi:

\par }{\QB Ben-Adad, Ijón-neggweburgi naknonikid,

\par }{\QB Dan-neggweburgi naknonibalid,

\par }{\QB Abel-Bet-Maaca-neggweburgi naknonibalid,

\par }{\QB bela Cineret-yar-naidgi naknonibalid,

\par }{\QB Neftalí-yar-naidgi bela naknonibalid.


\par }{\PP \VS{21}Rey-Baasa deyob wisgunonigu, Ramá-neggwebur-gandik-imaknaid indaksad. Geb Tirsa-neggweburse nade gusad.

\VS{22}Agine, Rey-Asa bela Judá-dulemar-onmaksad, wargwensaar obelessulid. Judá-dulemar Ramá-neggwebur-gandik-imaklenaid-e-akwamar, degi, e-urgomar bela searmalad. Rey-Asa, a-ibmarmargine, Geba-neggwebur, degi, Mizpa-neggwebur sobnai gusad. We-neggweburmar, Benjamín-neggweburmalad.


\par }{\SH Rey-Asa-burgwisad
\par }
{\R (2 Crónicas 16:11-14)

\par }{\PP \VS{23}Asa bela-ibmar-imaksad, bela e-gangued-nika-megisad, neggweburmar-sobsagusad, Judá-e-reymar-gardamargi narmakar mamaid. Rey-Asa seredgine, naggi boni nikunonikid.

\VS{24}A-bonigi burgwenonikid. David-neggweburgi e-dadgan-neg-uangi diglesad. Rey-Asa-sorba, e-machi-Josafat e-rey-gangi signonikid.


\par }{\SH Rey-Nadab, Israel-yargi negsesad
\par }
{\PP \VS{25}Judá-dulemar-e-rey-Asa birgabogus yar-semaigu, Jeroboam-machi-Nadab, Israel-dulemar-e-reyga nugsalenonikid. Rey-Nadab birgabo yar-sesad.

\VS{26}Nadab Bab-Jehová-asabin ibmar-isgana-imakdii gusad. E-bab-Jeroboam-ibmar-isgana-imaksayobi, ibmar-imakdii gusmogad. We-ibmar-isgana, Israel-dulemar-isguega imaksad.


\par }{\PP \VS{27}Ahías-machi-Baasa, Rey-Nadabʼgi aibinnonigusad. Baasaʼde, dad-dummad-Isacar-e-wagwad. Baasa, Gibetón-neggweburgi Nadab-oburgwisad. Gibetónʼde, Filistea-dulemar-neggweburad. Deunni, Rey-Nadab, bela Israel-dulemarmala, Gibetón-neggwebur ebiris gusmalad.

\VS{28}Rey-Asa birgapaagus Judá-e-reyga maigu, Baasa, Nadab-oburgwenonikid. Agine, Baasa, Nadab-sorba yar-ganonikid.


\par }{\PP \VS{29}Baasa, rey-gangi signonigu, bela Jeroboam-e-gwenadgan oburgwisad. Wargwensaar dula-obessulid. Ar Igi Bab-Jehová Silo-neggweburgined-Ahíasʼga ibmar-sogsagusa, deyob neg gunonikid.

\VS{30}Jeroboam e-isgusad-ular, degi, Israel-dulemar-oichosbalid-ular, deyob neg gunonikid. Weyob ibmar-imaksadi, Israel-e-Bab-Dummad-Jehová-ourwega imaksad.


\par }{\PP \VS{31}Nadab Israel-yar-semaidgine bela e-ibmar-imaksad, Israel-e-reymar-gardamargi narmakar mamaid.


\par }{\PP \VS{32}Rey-Asa yar-semaigu, Israel-e-rey-Baasaʼbo bila-onodii nanasad.


\par }{\SH Baasa, Israel-yargi negsesad
\par }
{\PP \VS{33}Judá-dulemar-e-rey-Asa birgapaagus yar-semaigu, Ahías-machi-Baasa, Tirsa-neggweburgi-mai Israel-dulemar-e-reyga megnonikid. Baasa, birga-dulagwen-gakabake (24) yar senonikid.

\VS{34}Baasa, Bab-Jehová-asabin ibmar-isgana-imakdii nanasad. Baasa, Jeroboam-ibmar-isgana-imaksayobi, ibmar-imakdii gusmogad. We-ibmar-isgana, Israel-dulemar-isguega imaksad.




\par }\Chap{16}{\PP \VerseOne{1}A-ibagi, Bab-Jehová, Hanani-machi-Jehúʼga Rey-Baasaʼgi sunmaknonikid. Geb Jehú weyob Baasaʼga sogded:

\VS{2}“Bab-Jehová soged: ‘Be dule-binsaledga-gudiidgi, an-Israel-dulamar-iduega an be-imaknonikid. Jeroboam-ibmar-isgana-imakdii-gusadba be nanasmogad. Aginbali, an-Israel-dulamar-isguega be imaksabalid. Be-isguedgi an-ourwega be an-imaksabalid.

\VS{3}Degisoggu, an be-obelosokalid, be-neguya an obelosokarbalid, igi Nabat-machi-Jeroboam-e-neguya an obelosa, deyob an be-neguya obelomogoed.

\VS{4}Baasa-e-gwenadgan neggweburgi-gudii burgwisale, achumarse gullegoed. Ar sapurba-burgwismalardina, mulamarse gullegoed.’ ”


\par }{\PP \VS{5}Baasa Israel-yar-semaidgine bela e-ibmar-imaksad, e-gangued-oyosadi Israel-e-reymar-gardamargi narmakar mamaid.

\VS{6}Baasa burgwenonikid. Agine, Tirsa-neggweburgi diglesad. Rey-Baasa-sorba, e-machi-Ela yar senonikid.


\par }{\PP \VS{7}Bab-Jehová e-gayaburba-barsoged-Jehúʼga, Baasaʼgi sunmaksad, degi, Baasa-neguyagi sunmaksabalid. Jehúʼde, Hanani-e-machid. Rey-Baasa Bab-Jehová-asabin galagwensuli ibmar-imakdigusadba, Bab-Jehová-oulusad. Rey-Baasa, Jeroboam-e-gwenadgan-oburgwisad. Degi-inigwele, Baasa, Jeroboam-e-ibmar-imaksadyobi ibmar-imaknonimogad.


\par }{\SH Ela, Israel-yargi negsesad
\par }
{\PP \VS{8}Judá-dulemar-e-rey-Asa birga-dulagwen-gakanergwagus (26) yar-semaigu, Baasa-machi-Ela Tirsa-neggweburgi Israel-dulemar-e-reyga megnonikid. Ela birgabo reyga megisad.

\VS{9}E-mai-Zimri egi aibinnonikid. Zimriʼde, sorda-dummadga-gudiid, bila-onoged-urmar negabar-sedidid. Rey-Ela Tirsa-neggweburgi-gudigu, Arsaʼye-nugad-neggi mumgusii gusad. Arsaʼde, Ela-reyneg-akwedid.

\VS{10}Ela mummu-sigua, Zimri dognonikid. Agine, Baasa-oburgwisad. Geb Baasa-anar reyga megnonikid. We-ibmar-gusadi, deunni, Asa birga-durgwen-gakaguglegus (27), Judá-e-reyga maidgined.


\par }{\PP \VS{11}Zimri reyga megideyala bela Baasa-e-gwenadgan-oburgwisad. Baasa-e-gwenadgan-machergan bela-naitinaga oburgwisad, degi, bela Baasa-e-aimarse-bakar, oburgwisbalid.

\VS{12}Weyob Zimri, Baasa-e-gwenadgan-obelononikid, igi Bab-Jehová e-gayaburba-barsoged-Jehúʼba sognai gusa, deyob gunonikid.

\VS{13}We-ibmar-gunonikidi, Baasa ibmar-isgana-imaksad-ular, degi, e-machi-Ela ibmar-imaksad-ular, deyob gunonikid. Deginbali, Ela, Israel-dulemar-ibmar-isgana-imakega imaksabalid-ular, deyob gunonikid. Deyob ibmar-galagwensuli-imakdigusmaladba, Israel-dulemar-e-Bab-Dummad-Jehová oulusmalad.


\par }{\PP \VS{14}Ela Israel-yar-semaidgine bela e-ibmar-imaksad, e-gangued-oyosadi Israel-e-reymar-gardamargi narmakar mamaid.


\par }{\SH Zimri, Israel-yargi negsesad
\par }
{\PP \VS{15}Judá-dulemar-e-rey-Asa, birga-dulagwen-gakaguglegus (27) yar-semaigu, Zimri, Israel-yar-senonikid. Zimri, Tirsa-neggweburgi ibagugle (7) yar-sesad. Deunni, Israel-sordamar Gibetón-neggwebur-dikarba bila-onogega bukwa gusmalad. Gibetón-neggweburde, Filistea-yargi siid.


\par }{\PP \VS{16}Sordamar-Gibetón-dikarba-bukwad itoarmalad: “Zimri reygi aibichaye, oburgwisye.” Degi-itosmargua, a-ibagi, Israel-sordamar-bukwad bela sogsamalad: “Anmar, anmar-dummad-Omri reyga mesoye.”

\VS{17}Agine, Omri, degi, bela Israel-sordamar Gibetón-dikarba-bukwad-eba-gudidiid, Tirsa-neggweburse armalad. Agine, Tirsa-neggwebur ebiris ambikunonimalad.


\par }{\PP \VS{18}Zimri, Tirsa-neggwebur-oitolesokar-dakdegu, reyneggi neg-matusulid-yaba dogded. Agine, soo ogasad, geb bela neg gummakded. Deyob Zimri soogi gummakar burgwisad.

\VS{19}E-isgusad-ular, Bab-Jehová-asabin ibmar-isgana imakdigusadba burgwisad. Zimri, Jeroboam-ichakwa-nanadigusadba nanadii gusmogad. Aginbali, Jeroboam Israel-isguega-imaksabalidgi, Zimri nanadii gusbalid.


\par }{\PP \VS{20}Zimri Israel-yar-semaidgine bela e-ibmar-imaksad, reygi aibichagusad, Israel-e-reymar-gardamargi narmakar mamaid.


\par }{\SH Omri, Israel-yargi negsesad
\par }
{\PP \VS{21}Agi, Israel-dulemar sogabo mimilesad: Soggwen, Ginat-machi-Tibniʼba naded, baiddi, Omriʼba nadmarmogad.

\VS{22}Sordamar-Omriʼba-nanaimalad Tibni-sordagangi nakwenonikid. Agidba Tibni burgwenonikid. Geb deyob Omri, Israel-dulemar-e-reyga megnonikid.


\par }{\PP \VS{23}Judá-e-rey-Asa birga-dulagwen-gakambe-gakagwensakgus (31) yar-semaidgi, Omri Israel-dulemar-e-reyga megnonikid. Omri, birgambe-gakabo (12) yar-sesad. Omri, Tirsa-neggweburgi birganergwa (6) yar-sesad.

\VS{24}Geb Omri, Semerʼse Samaria-e-yar-siid mani-nibir-dulagugle-gakambe-aidiku (150) baksad. A-yar-birgi negmar urbisad. Samariaʼye a-neggwebur onug-imaksad. Yar-ibed-Semerʼye-nugadba deyob neggwebur nuggusad.


\par }{\PP \VS{25}Omri, Bab-Jehováʼba nanadii gussulid, ibmar-isganabi imakdii gusad. E-iduar-yar-sesmaladba bur bule isgudii gusad.

\VS{26}Omri, Nabat-machi-Jeroboam-isgudigusadba isgudii gusmogad. Aginbali, Jeroboam Israel-dulemar-ibmar-sobarmalad-e-bab-dummadga-imakega-imaksadbali, Bab-Jehová-oulus gusad. Deyobi, Omri nanadii gusmogad.


\par }{\PP \VS{27}Omri Israel-yar-semaidgine bela e-ibmar-imaksad, ibmar-bulegan imakdii gusadi, Israel-e-reymar-gardamargi narmakar mamaid.

\VS{28}Omri burgwenonikid. Geb Samaria-neggweburgi diglesad. Omri-sorba, e-machi-Acab yar-senonikid.


\par }{\SH Acab Israel-yargi negsesad
\par }
{\PP \VS{29}Judá-dulemar-e-rey-Asa, birga-dulagwen-gakambe-gakabaabakgusa (38) yar-semaigu, Omri-machi-Acab Israel-dulemar-e-reyga yar-senonikid.

\VS{30}Acab, Israel-dulemarga Samaria-neggweburgi birga-dulagwen-gakabo (22) yar-sesad. Omri-machi-Acab, Bab-Jehová-asabin, bur bule e-iduar-yar-sesmaladba isgudii gusad.


\par }{\PP \VS{31}Degine, Acab, bur bule Nabat-machi-Jeroboam-ibmar-isgana-imaksadba nanadii gusad. Ar Acab, Et-Baal-sisgwa-Jezabel nikunonibalid. Et-Baalʼde, Sidón-e-reyd. Degisoggu, Acab, bab-dummad-Baalʼse gordii gusad, degi, Baal-e-nug odummodii gusbalid.

\VS{32}Acab Samaria-neggweburgi Baalʼse-goled-neg-sobsadgi, ibmar-ogumakar-ukleged-aila Baalʼga sobsabalid.

\VS{33}Degine, Acab bab-dummad-bundor-Asera-e-wilub sobsabalid. Degidbali, bur bule Israel-e-reymar-idu-megismaladba Israel-e-Bab-Dummad-Jehová-oulusad.


\par }{\PP \VS{34}Acab-yar-semaigu, Betel-neggweburgined-Hiel, Jericó-neggwebur gannar urbisad. Gebe-negsaila-sobledgu, e-machi-sailagined-Abiram burgwenonikid. Neggwebur-yawagak sobledbargua, e-machi-bipigwad-Segub burgwenonimogad. Bab-Jehová, Nun-machi-Josuéʼga-sunmaksadba, deyob gusad.




\par }{\MS 5. ELÍAS, DEGI, REY-ACAB

\par }\Chap{17}{\MR (17:1–22:40)

\par }{\SH Elías dii-wiosulidgi iduakwaa sunmaksad
\par }
{\PP \VerseOne{1}Elías, Tisbe-neggweburginedid. Tisbe-neggwebur, Galaad-yargi siid. Elías Rey-Acabʼga weyob sognaded: “Israel-e-Bab-Dummad-Jehová dula-maid. Andi e-maiga gudiidgine, innikigwadgi an bega soged: Birgamar-danikidgi bar dii wiosulid, degine, bar boo batosurbalid. An-sogoedse, geb dii widapoed.”


\par }{\PP \VS{2}Agine, Bab-Jehová-gayaburba Elíasʼse nonikid, ega sognonikid:

\VS{3}“Wegi be nao. Dad-nakwedsik be nao, Jordán-diwar-obakar, Querit-dianse be dukunao.

\VS{4}Dian-maid be gobdii guo. Sikwisichimar bega mas-ukega an imakoed.”


\par }{\PP \VS{5}Degisoggu, Elías Bab-Jehová-ega-sogsadba Jordán-diwar-maidse naded, Querit-dianse megidapid.

\VS{6}Bane-bane, wakudarbali, degi, sedogidbali, sikwisichidmar Elíasʼga madu, degi, san senonidaed. Elías dian-maid gobdabalid. 

\par }{\SH Ome-Sareptaʼgined Elías-akwisad
\par }
{\PP \VS{7}Ibagan-nasgu, dian-maid dinguded, ade, bar dii wissulid.

\VS{8}Agine, Elíasʼse Bab-Jehová-gayaburba nonikid, ega weyob sognonikid:

\VS{9}“Sidón-yar-naidse Sarepta-neggweburse be nao. Agi, be gudii guo. Be-gudiidgine, ome-e-ibe-sui-burgwisad masgi be-ogundii guoed. Ar ade, an deyob ega igar uksad.”

\VS{10}Degisoggu, Elías Sarepta-neggweburse nade gusad. A-neggwebur-e-yawagak-noedse modapgua, Elías ome-e-ibe-sui-burgwisad sapan-aminai dakdapid. A-omese goted, ega sogded:

\par }{\PP —Wis be anga gobega dii sedage.


\par }{\PP \VS{11}A-ome dii-aminadgu, Elías ega sogdebalid:

\par }{\PP —Wis be anga madu sedabalo.


\par }{\PP \VS{12}Ome, Elíasʼga sogdemogad:

\par }{\PP —Bab-Jehová-Dula-Maid-nuggi an bega soged, an-madu bergusad. Unnila madubur napi-iche bormogi siid. Aginbali, olivo-gwallu napi-iche butegi siibalid. Degisoggu, an mas-imakega sapan-aminaid, adi, an-machi-anbo napi mas-gunnega. An-machi-anbogwa burgwed-idu napi mas-gunsii gumaloed. 

\par }{\PP \VS{13}Elías, omega sogdemogad:

\par }{\PP —Mer be bukib-binsae, be-negse be nae. Ibu be imaksokali, a be imakdapo. Angad-inse napi-madubur-siidgi be madu imako. Geb anga be sedago. A-sorba, na bemargad madu be imakmogo.

\VS{14}Ar ade, weyob Israel-e-Bab-Dummad-Jehová soged: ‘Bormogi-madubur-siid berguosulid, olivo-gwallu-siibalid berguosurbalid, ani an, Bab-Jehová, dii-owiedse geb we-ibmarmar obelogoed.’


\par }{\PP \VS{15}Geb ome nade gusad, Elías-sogsadba imaksad. Degisoggu, Elías, degi, ome e-machi-ebo bane-bane mas-gundii gusmalad.

\VS{16}Degisoggu, Bab-Jehová, Elíasʼga-sogsagusadba gunonikid. Madubur-bormogi-siid surgussulid, olivo-e-gwallu-butegi-siid bergussurbalid.


\par }{\PP \VS{17}A-sorba, a-ome-sui-e-ibe-burgwisad-e-machi uellenonikid. Egi-bonigan-obinedba burgwenonikid.

\VS{18}Agine, ome-sui-e-ibe-burgwisad Elíasʼga sogded:

\par }{\PP —¿Bab-Dummad-dule, ibiga angi be yolenai? Gannar isguedgi an-obinsaega be nonikid, an-machi-oburgwega be nonibalid.


\par }{\PP \VS{19}Elías omega sogded:

\par }{\PP —Be-machi be anga uda.

\par }{\PP Elías, ome-nukugi-mimmi-burgwarmaid susad. Geb niba e-maidse sesad. Agine, e-gabedgi Elías mimmi-mesisad.

\VS{20}Geb Elías Bab-Jehováʼse goted, weyob sogded: “Bab-Dummad-Jehováʼye, ibiga we-ome-an-akwedga be nunmaked-uknai. Emide, be ei e-mimmi-oburgwisad.”


\par }{\PP \VS{21}Geb Elías ilapaa mimmi-birgi megisadgi, sogdebalid: “An-Bab-Dummad-Jehováʼye, wilesagwadgi an bese egise, gannar be we-mimmi-odulogega be imake.”


\par }{\PP \VS{22}Bab-Jehová, Elías-ese-gochad itosad. Agine, ega gannar mimmi-odulosad.

\VS{23}Geb Elías gannar mimmi-sesad, Elías, mimmi gabedgi-maid odesad. E-nanga uknonikid, ega sogded:

\par }{\PP —¡An bega mimmi sedani, bei durgusa!


\par }{\PP \VS{24}Geb ome Elías-abin sogdebalid:

\par }{\PP —Emisgindi, an wisi, be Bab-Dummad-duled. Be-ibmar-sogedi, Bab-Jehová-gayaburba be soged.




\par }\Chap{18}{\SH Elías, Acab-dakega naded
\par }
{\PP \VerseOne{1}Undar birgapaagus dii-wisulid-ibagan-nasadgine, Bab-Jehová-gayaburba Elíasʼse nonikid, weyob sognonikid: “Acabʼse be nao, ega be sogo, we-yargi an dii owisokarye.”

\VS{2}Degisoggu, Elías, Acabʼse nade gusad. Deunni, Samaria-neggweburgine ukud-dummad naid.

\VS{3}Agine, Acab ega-ibmar-akwed-Abdíasʼse gochad. Abdíasʼde, Bab-Jehová dobekwaa-nanadiid-duled.

\VS{4}Jezabel, Bab-Jehová-gayaburba-barsogmalad-oburgwenaigu, Abdías, Bab-Jehová-gayaburba-barsogmalad-e-dulatar (100) akwasaila-olloledyaba odukusad. Dulabo-gakambe (50) akwasaila-olloled-gwensakgi odukusad. Akwasaila-olloled-baidgine, dulabo-gakambe (50) odukusbalid. Ega mas-ukdii gusad, gobed-ukdii gusbalid.

\VS{5}Acab, Abdíasʼga igar uksad: “Bela yar-naid be ebirnao, diwarmar-mamaidba, dianmar-mamaidba, be bipirmaknao. Abakar molimar-omaega, degi, moli-uaya-senigan-omaega gagan-nuegan daklealile, adi, melle anmar-ibe ibdurgan burgwega.”

\VS{6}Geb Acab, Abdíasʼbogwa bachik-bachik nadmalad. Acab igar-soggwensik-naded, Abdíasʼdina baidsik-nadmogad.


\par }{\PP \VS{7}Abdías igarba-nadapgu, na Elíasʼbo abingunonikid. Abdías, Elías-dakargu, abin dulluu napase imaksad. Geb ega sogded:

\par }{\PP —Dummad-Elías, ¿Be Elíasʼye?


\par }{\PP \VS{8}Elías abin-sogded:

\par }{\PP —Eye, an Elías. Be-dummadga be sognae, wegi an gudiiye.


\par }{\PP \VS{9}Abdías abin sogdebalid:

\par }{\PP —¿Ibiga Acab an-oburgwebi be abege? ¿Ibugi isgus be an-daksunna?

\VS{10}Nue napira be-Bab-Jehová dula-maid. Bela-yarmar-naid-ugakaase an-dummad-Acab be-amiega bipirmakdii gusad. Dulemar abin sokar damalad, wegi be gudisurye, Acab a-dulemar ega ise-sogar-imakega imakdaed.

\VS{11}Emisgindi, be anga soged: ‘Be-dummad-Acabʼse be naye, ega be sognaye, wegi Elías gudiiye’

\VS{12}Anmar na bangudele, wissurmosundo, bia Bab-Dummad-Burba be-sedodibe. An Acabʼse naddibe, geb an ega sogdapsundibe, be wegi gudiiye. Acab wese be-aminonikile, geb sate be-daknonikile, an ese oburgwilegoed. Ar be an-wisid sapingwad-akale Bab-Jehová-dobekwaa an nanadiid.

\VS{13}¿Ar bega sogsasurmarsi, deun Jezabel Bab-Jehová-gayaburba-barsogmalad-oburgwenaigu, Bab-Jehová-gayaburba-barsogmalad-e-dulatar (100) akwasaila-olloledyaba an odukusye? Dulabo-gakambe (50) akwasaila-olloled-gwensakgi an odukusad. Akwasaila-olloled-baidgine, dulabo-gakambe (50) an odukusbalid. An ega mas-ukdii gusad, an ega gobed-ukdii gusbalid.

\VS{14}Emisgindi, an-dummadse be an-barminaid, ega sogega, be wegi gunaye. ¿An-oburgwebi be abege?


\par }{\PP \VS{15}Elías ega sogded:

\par }{\PP —Bab-Jehová, Bela-Gangued-Nika maid. An e-maiga-gudiidgine an bega soged, emi an Acabʼbo sunmakoed.


\par }{\SH Elías, Carmelo-yargi gudiid
\par }
{\PP \VS{16}Agine, Abdías, Acab-aminaded, degi, bela-ibmar-gusad ega sogdapid. Degisoggu, Acab, Elíasʼse alid.

\VS{17}Acab, Elías-dakdegu, ega sogded:

\par }{\PP —¿Be-dule Israel-dulemarga boni-ukdiidi?


\par }{\PP \VS{18}Elías, Acab-abin sogded:

\par }{\PP —Ani an Israel-dulemarga boni-ukdisulid. Be-dule, degi, be-gwenadgan Bab-Jehová-igar-islidik-mesisadgi-bangusmaladba na be boni-amidmalad. Aka bemar bab-dummadgan-Baal be-bab-dummadga na be imakdemalad.

\VS{19}Emigi, be bela Israel-dulemar-bukwamaladse be gornamalo. Adi, anmar Carmelo-yargi ambikumalagar. Aginbali, bela Baal-gayaburba-barsogmalad e-dulataled-ilabake gaka dulabo-gakambe (450) ambikumarmogo, degi, Asera-gayaburba-barsogmalad e-dulataled-ilabakegwad (400) Jezabelʼba-masgundimalad, bela ambikumarmogo.


\par }{\SH Elías, degi, Baalʼse-gormalad
\par }
{\PP \VS{20}Acab bela Israel-dulemarse gochad, degi, bab-dummad-Baalʼga-gayaburba-barsogmaladse gochabalid. Adi, Carmelo-yargi ambikumalagar.

\VS{21}Elías, Israel-dulemar-asabin gwisgunonigu, ega sogded:

\par }{\PP —¿Sanadse bemar darbo-binsadiid iemaloe? Ar Bab-Jehová, bemar-Bab-Dummad be dakmardibe, aba be ibsamardo. Ar bab-dummad-Baal bemar-Bab-Dummad be dakmardibe, aba be ibsamalodo. 
\par }{\PP Israel-dulemar Elías-abin-imaksasurmalad.

\VS{22}Agine, Elías sogdebalid:

\par }{\PP —Napi anbi Bab-Jehová-gayaburba-barsogega bedapid. Degi-inigwele, bab-dummad-Baal-gayaburba-barsogmaladdina, e-dulataled-ilabake gaka dulabo-gakambe (450) nikad.

\VS{23}Anmarga moli-bebe-nikad-machergan warbo sedamalo. Baal-gayaburba-barsogmalad na e-dakedba moli wargwen sumaloed. Geb goa-goa imakmalo. Geb ailagi sapan-birgi mesmalo. Deginbali, mer soo ogamalo. Andi moli-baid deyob imakmogoed, ailagi sapan-birgi an mesmogoed, an soo ogaosurmogad.

\VS{24}Agine, be-bab-dummad-Baal-gayaburba-barsogmalad na e-bab-dummadse gormaloed, ega soo barmidagega. An deyob Bab-Jehováʼse gormogoed. Doa soo ogaoe, a-Bab-Dummad, Bab-Dummad-napiragwadid.

\par }{\PP Bela Israel-dulemar nabir itosmalad.


\par }{\PP \VS{25}Agine, Elías, bab-dummad-Baal-gayaburba-barsogmaladga sogded:

\par }{\PP —Bemardi ichesursoggu, be-dakedba moli-bebe-nikad-machered na be sumalo. Agine, be moli goamakmalo. Mer be soo ogamalo. Geb be-bab-dummadse be gormalo, bemarga soo ogaegar.


\par }{\PP \VS{26}Bab-dummad-Baal-gayaburba-barsogmalad moli-ega-uklesadi, oburgwismalad, geb goa-goa imaksamalad. E-bab-dummad-Baalʼse wakdaradba, yorukudse gornanai guarmalad.

\par }{\PP Amarde binnasuli weyob gornanaid:

\par }{\PP —¡Baalʼye, be anmarga soo ogaye!

\par }{\PP Aginbali, ibmar-ogumakleged-aila-dikarba gwirnanai guarmarbalid.

\par }{\PP Degite, e-bab-dummad-Baal-gaya itolessulid, gwen ega soo ogassurbalid.

\VS{27}Yorukudbali, Elías, Baal-gayaburba-barsogmalad-gwirnanaidgi dododed. Ega sogded:

\par }{\PP —Gatik be iseedi gormakmala. ¿Ar Baal, Bab-Dummadsursi? Degiir, be-bab-dummad neg-itomairgebed, arbanaidibe. Sulile, aineba naddibe. Abakar gabmaile, degisoggu, bemar odakergebed.


\par }{\PP \VS{28}Degite, amba Baal-gayaburba-barsogmalad amba issedi gornanai gualid, degi, e-damaladba na dukin es-suidgi siknanai guarmalad, eswar-seniganagi na nailiksananai guarmalad, abe-ginnitibi aryonanai guarmalad.

\VS{29}Yorukud-obitegua, amba deyob gunanai gusmalad. Deyob-gunanai ega neg-sedoded. Ibmar-ogumakar-ukleged-wachi-mosgua, e-bab-dummad-Baal-gaya itolessulid, gwen ega soo ogassurbalid.


\par }{\PP \VS{30}Agine, Elías bela Israel-dulemarga sogded:

\par }{\PP —Anse dagma.

\par }{\PP Bela Israel-dulemar ese armalad. Geb Elías, Bab-Jehováʼga-ibmar-ogumakar-ukleged-aila-ayarisad nudaknai gusad.

\VS{31}Elías, akwamar gwaambe-gakabo (12) amisad. We-akwamar, dadgan-warambe-gakabo-bukwadba (12) nug-imaksad, igi Bab-Jehová sogsa-gusa: “Israelʼye be nugguoye.”

\VS{32}Elías, Bab-Jehová-nuggi, a-akwamargi ibmar-ogumakleged-aila sobsad. Geb aila-ebiris, napa akwisad. We-napa-akwialedgi sunna galón-gwabake-wilub dii sigewilubbid.

\VS{33}Sapan urbisbalid, degi, moli-bebe-nikad-machered goamaksabalid. Geb sapan-birgi sanmar urbisad.

\VS{34}Geb degine, Elías sogded:

\par }{\PP —Bormo-gwabake anga dii enomalo. Geb ibmar-ogumakleged-aila-birgi, degi, sapan-birgi bela eomalo.

\par }{\PP Deyob ega imaksamalad.

\par }{\PP Geb sogdebalid:

\par }{\PP —Gannar anga deyob imakmarbalo.

\par }{\PP Deyob ega imaksamarbalid.

\par }{\PP Elías sogdebalid:

\par }{\PP —Napi be anga imakmarbalo.

\par }{\PP Deyobi, ilapaa dii eonanai gusmalad.

\VS{35}Degisoggu, dii suurmakmai gusad, Elías napa-akwisadgi dii ena sigisad.


\par }{\PP \VS{36}Ibmar-ogumakar-ukleged-wachi-mosgua, Bab-Jehová-gayaburba-barsoged-Elías, aila-asabin gwisgunonikid. Geb Bab-Jehováʼse weyob goted: “Bab-Jehováʼye, be Abraham-e-Bab-Dummadid. Isaac-e-Bab-Dummadbalid, degi, Jacob-e-Bab-Dummadbalid. Bab-Jehováʼye, emi-iba bela Israel-dulemar be-wisgumaloed, bede, Bab-Dummad-napiragwadid. Degine, wisgumarbaloed, ani an be-maiga gudimogad. An beba-ibsadiidba, be-sogsadba an we-ibmar bela imaksad.

\VS{37}Bab-Dummad-Jehováʼye, be anga soo ogae, adi, magar be-dakmalaga, be Bab-Dummad-napiragwadi, degi, dulemar napiragwagi beba-aibirega be imaked.”


\par }{\PP \VS{38}Elías deyob-sunmaksagu, Bab-Jehová-e-soo ibmar-ogumakar-ukleged-ailagi aidenonikid, moli-bebe-nikad bela gummaksad, sapanmar bela gummaksabalid, akwamarse-bakar gummaksad, napa-akwialedgi dii-naid bela ese dinna gusad.


\par }{\PP \VS{39}Israel-dulemar deyob daksagu, napase dulluu imaksamalad, sogdemalad: “¡Bab-Jehová, Bab-Dummad-napiragwadid! ¡Bab-Jehová, Bab-Dummad-napiragwadid!”


\par }{\PP \VS{40}Agine, Elías Israel-dulemarga sogded:

\par }{\PP —Bab-dummad-Baal-gayaburba-barsogmalad bela be gamar. Mer wargwensaar be owakinmalo. Israel-dulemar bela a-dulemar-gasmalad.

\par }{\PP Agine, Elías, Cisón-dian-maidse a-dulemar-sesad. Agi, Elías bela a-dulemar-e-gammu egwachad.


\par }{\SH Elías, dii-owiega Bab-Jehováʼse-gochad
\par }
{\PP \VS{41}Geb Elías, Acabʼga sogded:

\par }{\PP —Be-negse be nae, be mas-gunno, be gobbalo. Bato dii-dummad urmakdanikid.


\par }{\PP \VS{42}Acab deyob e-negse mas-gunnade, degi, gobnade gusad. Elíasʼdina Carmelo-yarse nakwided, napase dulluu imaksad, degi, yokor-imbaba e-wagar odosad.


\par }{\PP \VS{43}Elías, e-maiga sogded:

\par }{\PP —Be naknae. Demarsik be ataknae.

\par }{\PP E-mai nade gusad. Geb atakdegu, sogded:

\par }{\PP —Ibmar daklesuli.

\par }{\PP Agine, Elías deyob e-mai ilagugle (7) barminai gusad.

\VS{44}Napidgine, e-mai Elíasʼga sogded:

\par }{\PP —Magadba mogir nakwedanikid. Mogir arganun-dungu dakleged.

\par }{\PP Agine, Elías e-maiga sogdebalid:

\par }{\PP —Acabʼse be nae, ega be sogdapo: ‘Be-ur-napagined guakwa be nasikoye, gwae be naoye. Degisulile, diise be galegoye.’


\par }{\PP \VS{45}Agine, neg-gudure burwaba-mesa nagunonikid. Geb dii-dummad burwaba-mesa wialid. Acabʼdina, Jezreel-neggweburse e-ur-napaginedgi naded.

\VS{46}Elíasʼgindina, Bab-Jehová-e-gangued aidenonikid. Elías e-morsuid e-sasirba edicha imaksad, geb abarmakded. Elíasʼdi, Acab-idu Jezreel-neggweburse modapid.




\par }\Chap{19}{\SH Elías, Horeb-yarse dukunaded
\par }
{\PP \VerseOne{1}Acab, Jezabelʼga bela Elías-ibmar-imaksad ogwasad. Degi, igi Elías, bab-dummad-Baal-gayaburba-barsogmalad bela es-suidgi oburgwisa, bela ega sogsabalid.

\VS{2}Degine, Jezabel e-gayaburba-berbeged Elíasʼse barmisad, ega sogega: “Banedse, we-wachigi, bab-dummad-Baal-gayaburba-barsogmalad-oburgwisayob an be-imaksasulile, bab-dummagan ise-sabsur an-odurdaksunno.”


\par }{\PP \VS{3}Elías deyob itononigu, gwakided. Geb na san-bendakega wakited. Judá-yargi Beerseba-neggwebur-siidse nonigu, e-mai-obenonikid.

\VS{4}Geb Elías nega-dulesulidganba ibagwen-dummad nanasad. Agine, sapi-senigwad-urba signonikid. Elías burgwebiedba weyob sogded: “Bab-Jehováʼye, an budar-itogusad, an-dadganba bur an ege gudiid. Degisoggu, be an-oburgwe.”


\par }{\PP \VS{5}Degine, Elías sapi-senigwad-urba megis-imaksad, geb gabided.

\par }{\PP Degidgine, baliwitur Elías-ebunonikid, ega sogded: “Gwisgue, mas-gunne.”


\par }{\PP \VS{6}Elías atakdegu, e-nono-maidsik soo-aramaksiid-birgi madu yoar-mai dakalid. Degine, noggi dii sii dakarbalid. Geb agine, mas-guchad, degi, gobsabalid. Geb gannar gabidbalid.


\par }{\PP \VS{7}Bab-Jehová-e-baliwitur gannar Elíasʼse nonibalid, ebunonibalid, ega sogded: “Gwisgue, mas-gunne, ade, igar-suid be nanadagoed.”


\par }{\PP \VS{8}Elías gwisgusad, mas-guchabalid, gobsabalid. Mas-guchad-sorba nue-gangus itogu, Horeb-yarse nade gusad. Bab-Dummad-yar-siidse-moega iba-dulabo (40) mutik-mutik nanasad.

\VS{9}A-yargine, Elías, obunnogega akwasaila-olloledyaba dogdapid. Agine gabisad.

\par }{\SH Bab-Jehová, Elíasʼse magarosad
\par }
{\PP Agine, Bab-Jehová-gayaburba Elíasʼse nonikid, ega sognonikid:

\par }{\PP —¿Elías, ibu be wegi samai?


\par }{\PP \VS{10}Elías abin-imakded:

\par }{\PP —Bab-Jehová-Bela-Gangued-Nikad, an bela-bela beba naid. Ar Israel-dulemardi bebo Igar-Mesisad bisgenonimalad, bei ibmar-ogumakleged-ailamar omukusmarbalid. Degine, be-gayaburba-barsogmalad es-suidgi oburgwismarbalid. Napi anbi bedapid. Emide, an-oburgwega, an-amidimalad.


\par }{\PP \VS{11}Bab-Jehová, Elíasʼga sogded:

\par }{\PP —Neg-magaba be nonae. An-asabin, yar-birse be gwisgunao, ar ade, an emisgwa dagesokalid.

\par }{\PP Agine, Bab-Jehová magarononigu, binnasuli burwa gornonikid. Yar-siid giglimakded, akwamar ese mamarided. Degi-inigwele, Bab-Jehová a-burwaba nonisulid. Burwa-dummad-sorbali, negabandur nagunonibalid. Amba Bab-Jehová negabandurba nonisurbalid.

\VS{12}Negabandur-nagunonikid-sorba, soo-dummad ganonibalid. Amba, Bab-Jehová sooba nonisurbalid. Geb soo-sorba, neg-bogidik nagunonikid, geb ibmar-goled bar itolessulid.

\VS{13}Geb Elías deyob neg-bogidikid-nagunoni-itosgu, e-mor-dummadgi e-wagar edusad, geb akwasaila-ollor-siidgi noalid, e-noedgi gwisgunonikid.

\par }{\PP Agine, gayaburba ese gornonikid, ega sognonikid:

\par }{\PP —¿Elías, ibu be wegi samai?


\par }{\PP \VS{14}Elías abin-imakded:

\par }{\PP —Bab-Jehová-Bela-Gangued-Nikad, an bela-bela beba naid. Ar Israel-dulemardi bebo Igar-Mesisad bisgenonimalad, bei ibmar-ogumakleged-ailamar omukusmarbalid. Degine, be-gayaburba-barsogmalad es-suidgi oburgwismarbalid. Napi anbi bedapid. Emide, an-oburgwega, an-amidimalad.


\par }{\PP \VS{15}Bab-Jehová ega sogded:

\par }{\PP —Be nae. Gannar be-danikidba be nae. Damasco-neg-dulesulidganba be nao. Ase, be mosale, Hazael-nonogi olivo-gwallu be eogo, Siria-dulemar-e-reyga nugsalegegar.

\VS{16}Aginbali, Nimsi-machi-Jehú, deyob be imakmogo, Israel-dulemar-e-reyga nugsalemogagar. Deginbali, Safat-machi-Eliseo-e-nonogi be olivo-gwallu eomogo, adi, be-sorba an-gayaburba-barsogedga nug-imaklemogagar. Ar Eliseoʼde, Abel-Mehola-neggweburginedid.

\VS{17}Hazael-e-es-suidgi dule wakichadibe, amba Jehúʼse oburgwilegoed. Amba Jehú-e-es-suidgi wakichabardibe, Eliseoʼse oburgwilemogoed.

\VS{18}Degi-inigwele, Israel-dulemar miligugle (7,000) bab-dummad-Baal-asabin yokorgi sindigar sigissurmaladi, degi, e-ibe e-wagar-ussurmarbalidi, an bendakoed.


\par }{\SH Elías, Eliseo-sunonikid
\par }
{\PP \VS{19}Geb degine, Elías nade gusad. Geb Safat-machi-Eliseo abingunonikid. Dakdapid, Eliseo moli-bebe-nikad waladulagwen-gakabake (24) ebo-ebo-nanaidgi napa-imunai. Eliseo, napi-moli-warbo-sorba-naid semai. Geb Elías, Eliseo-nagaba-nasgu, e-mordummad Eliseo-birgi ogichad.

\VS{20}Eliseo, moli-bebe-nikamalad indaksa-imaksad. Elías-sorba abarmakded, geb Elíasʼga sogded:

\par }{\PP —Bina an-bab an napi daknagwelo. Napi an-nan an daknabargwelo. An ega sogega degimaloye. A-sorbali, an beba naoed.

\par }{\PP Elías, Eliseoʼga sogded:

\par }{\PP —Degiir nabir, be nae. An be-igar-gaosulid.


\par }{\PP \VS{21}Eliseo, Elías-idu-argua, moli-bebe-nikad-warbo sesad, geb oburgwisad. Molimar-edichad-e-urgomar sapanga imaknonibalid. Geb a-sapangi, moli-e-san-narisad. Agine, bela dulemar masgi-ogunnai gusad. A-sorbali, Eliseo, Elías-sorba nade gusad. Geb Elías-bendakedga Eliseo-nugsalenonikid.




\par }\Chap{20}{\SH Ben-Adad, Samaria-neggweburgi gwichigusad
\par }
{\PP \VerseOne{1}Agine, Siria-e-rey-Ben-Adad, e-sorda-bila-onomalad bela onmaksad. Reymar-waladulagwen-gakambe-gakabo (32) Samaria-neggweburgi-bila-onogega molimar, e-ur-nika-nika semai gusad. Deyob Samaria-neggwebur-ebirnonimalad, agine oitononikid.

\VS{2}Geb, Ben-Adad Samaria-neggweburse e-gayaburba-berbemalad Israel-dulemar-e-rey-Acabʼse barmisad, ega sogega:

\VS{3}“Weyob Ben-Adad sogye: ‘Be-manimar, be-ormar, be-omegan, degine, be-mimmigan bela angadye.’ ”


\par }{\PP \VS{4}Israel-e-rey, Ben-Adad-abin sogded: “Dummad-Rey, belagwable an ibmar-nikad begadid, anse-bakale, an begadga gued.”


\par }{\PP \VS{5}Gannar Ben-Adad-gayaburba-berbemalad Acabʼse nonimalad, ega sognonimarbalid: “Ben-Adad weyob sogye: ‘Bega an sogsa gusye: Be-manimar, be-ormar, be-omegan, degine, be-mimmigan bela angadye.

\VS{6}Aginbali, oibosale, we-wachigi an-sordamar an barmidagoed. Be-neguyagi bela be-ibmar-nuegan-bukwad sedmalaga, dule-bega-arbadimalad-e-neguya deyob an imakbaloed.’ ”


\par }{\PP \VS{7}Degidgine, Israel-e-rey bela girmar-dummaganse gochad, ega sogded:

\par }{\PP —Be dakmalana, bule we-dule anmarga boni-onobi be daksunna. Anse an-omegan-egichad, an-mimmigan-egichabalid, manimarse-bakar, ormarse-bakale anse egichisbalid. An ega surye sogsasulid.


\par }{\PP \VS{8}Girmar-dummagan, degi, bela Israel-dulemar ega sogded:

\par }{\PP —Mer eba be ibsao, mer ibmar-bese-egisnaid ega be ukbalo.


\par }{\PP \VS{9}Agine, Acab, Ben-Adad-gayaburba-berbemaladga sogded:

\par }{\PP —Weyob an-dummad-reyga be sogo: ‘Ani, be-maiga an gudiid. Gebesailagi be anse ibmar-egichisad an bega ukoed. Sorba be ibmar-egichisaddi, an bega imakosulid.’

\par }{\PP Ben-Adad-e-gayaburba-berbemalad nadmalad. Geb Ben-Adadʼga deyob sogdapmalad.

\VS{10}Deginbali, Ben-Adad, Acabʼga gaya barminai gusbalid: “An Samaria-neggwebur an bela osulossulile, bab-dummagan sabsur-an-odurdaksundo. A-ulale, Samaria-neggweburgi an-sordagan-irba argan-nukgwen-nukgwen ega ukub ukega naguosulid.”


\par }{\PP \VS{11}Israel-e-rey-Acab abin-sogdemogad: “Mer idu-idu amba yoo-bila-onoleged-idu be sunmako.”


\par }{\PP \VS{12}Ben-Adad we-gaya itosgua, deun reymarmala sisa-gobsiid. Agine, Ben-Adad e-sordaganga sogded: “Guakwamalo.” Degisoggu, e-sordagan, Samaria-neggweburse bila-ononamalaga guakwa ambikusad.


\par }{\SH Acab, Ben-Adadʼgi naknonikid
\par }
{\PP \VS{13}Degidgine, Bab-Jehová-gayaburba-barsoged, Israel-e-rey-Acabʼse nonigusad, ega sogded:

\par }{\PP —Weyob Bab-Jehová soged: ‘¿Ichesuli sordamar be dake? Emi, we-sordamar an bega urmakoed, adi, be an-dakmalaga, ani an Bab-Dummad-Jehová gue.’


\par }{\PP \VS{14}Acab abin-sogded:

\par }{\PP —¿Degite, Bab-Jehová doaba deyob imakoe?

\par }{\PP Bab-Jehová-gaya-barsoged sogdebalid:

\par }{\PP —Weyob, Bab-Jehová soged: ‘Sapingan-dummagan-bendakdimaladba an imakoed.’

\par }{\PP Acab egisdebalid:

\par }{\PP —¿Degite, doa-inse bila-onodoe?

\par }{\PP Bab-Jehová-gayaburba-barsoged sogded:

\par }{\PP —Be-inse be onodoe.


\par }{\PP \VS{15}Agine, Acab dummagan-yar-sedimalad-e-bendakdimalad onmaksad. A-sordamar bela e-dulataled-ilabo gaka dulagwen-gakambe-gakabo (232) gumalad. Aginbali, Acab bela Israel-sordamar-onmaksabalid, bela miligugle (7,000) gumalad.

\VS{16}Agine, yorukudba nade gusmalad. Deun, Ben-Adadʼdina Reymar-dulagwen-gakambe-gakabogwadmala (32) sisa-gobsiid. We reymar e-bendakega nonimalanad.


\par }{\PP \VS{17}Dummagan-yar-sedimalad-e-bendakmalad-inse nade gusmalad. Ben-Adad nakulemalad-barmis gusad. Amarde ega sognonimalad, Samaria-neggweburgi sordamar noarmarye.

\VS{18}Ben-Adad sogded: “Anga ganamalo, mer oburgwemalo. Nuedgi-danimardibe, amba be anga gamalo, bila-onogega danimardibe, amba be anga gamarbalo.”


\par }{\PP \VS{19}Dummagan-yar-sedimalad-e-bendakmalad Israel-sordamar-idu nadapi gusmalad.

\VS{20}Sordamar war-wargwen e-isdarmalad-oburgwemai gusad. Geb degidbali Siria-sordamar wakite gusmalad. Siria-e-rey-Ben-Adadʼdina, moli-birgi-sii e-sorda-moligi-sii-bila-onomaladba wakite gusad.

\VS{21}Israel-e-rey, Siria-sordamar-balimaksad. Agine, molimar-bukidar, degi, e-urmarse-bakar bukidar gasad. Siria-dulemar nue ese ibitosmalad, ese galakusmalad.


\par }{\PP \VS{22}A-sorbali, Bab-Jehová-gayaburba-barsoged Israel-e-reyse nonikid, ega weyob sognonikid: “Mer be baisur-binsao. Siria-sordamar-idu igar be amie, ade, Siria-e-rey, birga-danikir gannar begi bila-onogega gwichigunonikoed.”


\par }{\PP \VS{23}Degine, Siria-sorda-idudimalad e-reyga sogdemalad: “Ar Israel-sordamar-e-bab-dummagan yalagan-e-bab-dummadid. Agala, Israel-sordamar anmarba dutusurmalad. Anmar, amarbogwa nebagi bila-onodibe, inniki an bega soged, anmar egi nakwisaled.

\VS{24}Degisoggu, weyob be imako: Reymar bela be ogwao, amar-muchub, sordamar-idudimalad dummadga be nug-imako.

\VS{25}Sordamar-bila-onomalad be urbebalo, igi iduar be nikusa, deyob mergu be urbebalo. Igi molimar, degi, ur-molimar be nikusbalid, deyob be imakbalo. Agine, neba-naidgi be Israel-sordamargi bila-onogoed. Be dakodo, bule bemar nakosurdibe.”

\par }{\PP Rey-Ben-Adad nabir itosad, geb deyob imaksad.

\VS{26}Birga-obaksagua, Ben-Adad Siria-sordamar onmaknai gusad. Geb Israel-sordamargi bila-ononamalaga, Afecʼye-neg-nugadse nade gusmalad.

\VS{27}Acabʼdina, e-sordagan-onmaknai gusmogad. Sordamar ibmar-ebulemalad, degi, e-mas-gunmaloed, bela ega daknai gusad. Geb, Siria-sordamargi bila-ononamalaga node gusmalad. Israel-sordamar, Siria-sordamar-abin ambikunonimalad. Israel-sordamar Siria-sordamar-abin sibad-wawaad-warbo-gunaiyob wis dakleged. Siria-sordamardina yeer-mergu e-abin bukwad.


\par }{\PP \VS{28}Degidgine, Bab-Dummad-e-dule, Israel-rey-asabin gwisgunonikid, ega sogded: “Weyob Bab-Jehová soged: ‘Siria-sordamar an-annik soged, ande, Bab-Jehová-guedi, unnila yalagan-e-bab-dummadye, nebagan-e-Bab-Dummadsurye. Degisoggu, an bega we-dulemar urmakoed, adi, be wisgumalaga, anbi unnila Bab-Jehová gue.’ ”


\par }{\PP \VS{29}Israel-sordamar, Siria-sordamarbogwa ibagugle (7) abin-abin ambikusad. Ibagugle-gusgua (7) bila onoleded. A-ibagine, Israel-sordamar Siria-sorda-nagab-bila-ononadapmalad mili-dulatar (100,000) oburgwenonikid.

\VS{30}Agine, Siria-sorda-bamalad, Afec-neggweburse wakitemalad. Geb, we-sordamar mili-dulagwen-gakagugle-wakinnonimaladgi (27,000) neggwebur-galu-matusulid-akwabiid egi malusad. Aginbali, Ben-Adad deyob a-neggweburse wakinnonimogad, nega-nega dukudii gusad.


\par }{\PP \VS{31}Degidbali, Ben-Adadʼga e-sordamar sogded: “Anmar itodaed, Israel-dulemar-e-reymar emar-wiledakdaye. Degisoggu, anmar wile-itoged-mor yomarsunno. Israel-dulemar-e-reyse anmar namarsunno. Anmar ese wilenamalo, mer anmar-oburgwega. Abakar wile anmar-dakalile.”


\par }{\PP \VS{32}Degidbali, Ben-Adad-sordamar Israel-dulemar-e-reyse nade gusmalad. Ega wilesagwadgi sogdapmalad:

\par }{\PP —Ben-Adad-be-maiga-gudiid weyob sogye: ‘Wile wis be an-dake, mer be an-oburgoye.’

\par }{\PP Rey-Acab abin-sogded:

\par }{\PP —Ben-Adadʼde, ¿amba dula-gudii? We-dule an-gwenadyob gued.


\par }{\PP \VS{33}Ben-Adad-sordamar deyob Acab-itosgua, nabir neg-gudagoye bismalanad. Degisoggu, Acabʼga sogdemalad:

\par }{\PP —Inniki-be-soge, ar be-gwenad-Ben-Adad amba dula-gudiid.

\par }{\PP Agine, Rey-Acab sogdebalid:

\par }{\PP —Be namar. Ben-Adad be anga nidamalo.

\par }{\PP Ben-Adad, Rey-Acabʼse nonigua, Rey-Acab, e-ur-moli-bila-onogedgi onakwisad.

\VS{34}Ben-Adad, Acabʼga sogded:

\par }{\PP —An-bab, be-bab-ibe neggweburmar-susad, gannar an bega uko. Aginbali, Damasco-neggweburgi sunna ibmar-ukleged-neg be sied, igi an-bab Samaria-neggweburgi imaksamoga, deyob be imakmogad.

\par }{\PP Acab abin-sogdemogad:

\par }{\PP —Deyob be anga sogele, degirdi, bar an be-gaosulid.

\par }{\PP Agine, Acab, Ben-Adadʼbogwa igar-mesnai gusad. Geb deyob Acab, Ben-Adad-indaksa gussunnad.


\par }{\SH Rey-Acab, Bab-Jehováʼgi isgusad
\par }
{\PP \VS{35}Bab-Jehová-sogedba, Bab-Jehová-gayaburba-barsogmalad-danar-bukwad e-sorda-wargwen, e-sorda-baidga sogded:

\par }{\PP —Be an-sarsoge.

\par }{\PP E-sorda-baid yapa-sarso gusad.


\par }{\PP \VS{36}Bab-Jehová-gayaburba-barsogmalad-wargwen, e-sorda-baidga sogdebalid:

\par }{\PP —Be Bab-Jehová-gayaburbaba be ibsasursoggu, angi be banguder, achumigur-nono-wawaadse be oburgwilegoed.

\par }{\PP Degisoggu, we-dule-baid, Bab-Jehová-gayaburbaba-ibsassulidi, Bab-Jehová-e-gayaburba-barsogedgi bangudgua, achumigur-nono-wawaad e-abin noalid. Geb a-dule ese-oburgwilesad.


\par }{\PP \VS{37}Degine, Bab-Jehová-gayaburba-barsoged, dule-baid abinguarbalid. Ega sogded:

\par }{\PP —¡Be an-sarsoge!

\par }{\PP A-dule, Bab-Jehová-e-gayaburba-barsoged sarsononikid, nue onakbi-imaksad.

\VS{38}Agine, Bab-Jehová-gayaburba-barsoged nade gusad. Geb Rey-Acab-edarbega igarba nadapidgine, morgi e-wagar-odukuar gwisgudapid.

\VS{39}Rey-Acab igarba nadapgu, Bab-Jehová-gayaburba-barsoged ese binnasuli goted:

\par }{\PP —Ani an be-maiga gued. Be an-dummadid. Bila-onolenaigu, an beba gunai gusmogad. Agine, sorda-gwensak anga dule-wargwen gasa-senonikid, anga weyob sognoni gusad: ‘We-dulegi nue be nakulegoye. We-dule wakinnonidibe, be be anar oburgwilegoye. Sulile, mani-nibir-dulapaa-gakambe-gakatar (75) be bennukoye.’

\VS{40}An obir-obir gunai-gussoggu, we-dule angi wakinnoni gusad.

\par }{\PP Degisoggu, Israel-e-rey-Acab Bab-Jehová-gayaburba-barsogedga sogded:

\par }{\PP —Be deyob sogsoggua, be-sogsadba be sabsur-odurdaklegodo.


\par }{\PP \VS{41}Deyob itosgua, Bab-Jehová-gayaburba-barsoged ibya-atinnaled, yog esikar imaksad. Israel-e-rey magar daknonikid, we-dulede, Bab-Jehová-gayaburba-barsoged-sorda gue.

\VS{42}Geb Bab-Jehová-gayaburba-barsoged, Rey-Acabʼga sogded:

\par }{\PP —Weyob Bab-Jehová soged: ‘We-dule-oburgwilegoye an sogsagusad, be owakichasoggu, be be, e-anar oburgwilegoed. Degine, Israel-dulemar, Siria-dulemar-anar burgwemarmogoed.’


\par }{\PP \VS{43}Degisoggu, Rey-Acab bukib-binsae, degi, isdar itoe naded. Deyob, Samaria-neggweburse e-neg-siidse naded.




\par }\Chap{21}{\SH Rey-Acab, Nabot-e-uva-nainu susad
\par }
{\PP \VerseOne{1}We-ibmar-gusad-sorba, weyob neg-gunonikid: Nabot-e-uva-nainu Jezreel-neggweburgi naid. A-nainu, Acab-e-reyneg-Jezreel-neggweburgi-siid-dikarba naid. Nabotʼde, Jezreel-neggweburginedid. Acabʼdina, Samaria-neggwebur-e-reyd.

\VS{2}Rey-Acab, Nabotʼga sogded:

\par }{\PP —Be-uva-nainu an-neg-dikarba-naisoggu, anga be ukbi an abedo. Egi ibmar-digega an abeged. A-nainu-muchub, an bega nainu-baid-bur-nued ukoed. Degisulile, manigi an bese baksunnodo.


\par }{\PP \VS{3}Nabot, Acab-abin sogded:

\par }{\PP —We-uva-nainu-an-sergan-anga-uksadi, gege an bega uked, ade, Bab-Jehová deyob igar-mesissulid.


\par }{\PP \VS{4}Acab bukib-itosad, degine, nabir itossulid, Jezreel-dule-Nabot ega weyob sogsagu: “An-nainu-an-sergan-anga-uksadi, an bega ukosurye.” Degidba, Acab bukib-itogedba e-gabedgi wagar-biria megisad, uludedba bar mas-guchasulid.

\VS{5}Geb e-ome-Jezabel ese-nadgu, ega sogded:

\par }{\PP —¿Ibiga be wile-itomai? Emide, be geg mas-gunne-maid.


\par }{\PP \VS{6}Acab, e-ome-abin sogded:

\par }{\PP —Jezreelʼgined-Nabotʼbo an sunmaksad. Ega an sogsad, be-uva-nainu-naid anga be ukye. A-muchub, nainu-baid an bega ukoeddeeye. Sulile, manigi an bese bakoye. Nabot an-abin imaksad: ‘An-uva-nainu an bega ukosurye.’


\par }{\PP \VS{7}E-ome-Jezabel abin-sogdemogad:

\par }{\PP —¿Ar be Israel-e-reysursi? ¿Doa-sogedba negselemaisunna? Ar be-sogedba negselemaid. Gwisgue, mas-gunne, mer-bukib-itoge. Nabot-e-nainu begadga guega, an igar amioed.


\par }{\PP \VS{8}Degidgine, Jezabel, Rey-Acab-nuggi gardamar narmaksad. A-gardamargi rey-olargan-wilub nasiksabalid. Geb, bia Nabot-gudii, a-neggweburse girmar-dummaganse, degi, sapin-dummaganse gardamar barmisad.

\VS{9}We-gardamargi weyob sognaid:

\par }{\PI “Mas-gunsulid-iba nasikmalo, degi, dulemar-asabin, gan-bipigi Nabot-simarbalo.

\VS{10}Agine, dule-gadi-gakansamalad warbo amimalo, adi, sogmalaga: ‘Nabot Bab-Dummad-nuggi ichakwa sunmaksaye, degine, rey-nuggi ichakwa-sunmaksabarye.’ Geb, a-sorba neg-magaba be Nabot-onomalo. Akwagi-makar oburgwemalo.”


\par }{\PP \VS{11}Girmar-dummagan, degi, sapin-dummagan Nabot-e-neggweburgi-gudimalad Jezabel garda-barmialidba, deyob ibmar-imaksamalad.

\VS{12}Mas-gunsulid-iba nasiksamalad. Geb dulemar-asabin gan-bipigi Nabot-osismarbalid.

\VS{13}Agine, dule-gakansamalad-warbogwad Nabot-asabin signonimalad. We-dulemar-ebogwad Nabotʼgi weyob sunmaksamalad: “Nabot Bab-Dummadgi ichakwa-sunmaksaye, reygi ichakwa sunmaksabarye.” Geb deyob sunmaksamalad-sorba, dulemar neggweburgi Nabot-onosmalad, degine, akwagi-makar oburgwismalad.

\VS{14}A-sorba, Jezabelʼga sognonimalad: “Nabot akwagi-maklegar oburgwilesye.”


\par }{\PP \VS{15}Jezabel deyob itosgua, Jezreel-dule-Nabot akwagi-maklegar oburgwilesye, Acabʼga sogded: “Emisgi be nae, Nabot-burgwissoggu, e-nainu-yapa-bega-uke-gusad, be sunae. Nabot bar gudisulid.”

\VS{16}Acab, Nabot-burgwisye itossoggu, Nabot-nainuse nade gusad, e-ibe suegar.


\par }{\PP \VS{17}Degidgine, Bab-Jehová-gayaburba Tisbeʼgined-Elíasʼse nonikid. Weyob ega sognonikid:

\VS{18}“Israel-e-rey-Acabʼse be nae. Acab, Nabot-nainugi gunaid. Nabot-ibe nainu-suega gunaid.

\VS{19}Acabʼga weyob be sogo: ‘Bab-Jehová weyob sogye: Be dule-oburgwisad. Degite, be e-ibe-nainu susbalid.’ Aginbali, weyob Acabʼga be sogbalo: ‘Bab-Jehová weyob sogbarye: Bia achumar Nabot-ablis-mananai gusmala, agine achumar be-ablis-mananai gumogoye.’ ”


\par }{\PP \VS{20}Acab, Elíasʼga sogded:

\par }{\PP —Elías, be an-isdaradid. Emide, be an-amisad.

\par }{\PP Elías abin-sogdemogad:

\par }{\PP —Eye, an be-aminoniki. Ade, Bab-Jehová-asabin be ibmar-isgana imakdiid.

\VS{21}Degisoggu, Bab-Jehová weyob soged: ‘An be-neguya bela be-ibe-osulogoed. Be-waganse-bakale, an obelogoed, dule-bega-arbadimaladse-bakale, an osulogoed. Bela Israel-yargi be-gwenadgan-gudimalad an obelogoed.

\VS{22}Ade, be angi yolessoggu, degine, Israel-dulemar angi yolegega be imaksabarsoggu, igi Nabat-machi-Jeroboam-e-neguya imaklesa, degine, igi Ahías-machi-Baasa-e-neguya imaklesmoga, deyobi, an be-neguya imakmogoed.’


\par }{\PP \VS{23}”Bab-Jehová, Jezabelʼgine sunmaksabalid, weyob sogsad:

\par }{\PP ” ‘Jezreel-galu-matusulid-dikarba Jezabel burgoed. E-mui achumarse obelolegoed.’

\VS{24}Acab-e-gwenadgan neggweburgi burgwismardibe, e-muimar achumarse obelolegoed, amba sapurba burgwismarbardibe, e-muimar mulamarse obelolebaloed.”


\par }{\PP \VS{25}Dakargu, Acabʼyobi dule-baid ibmar-isgana-imaked gussulid. Acab, Bab-Jehová-asabinni, ibmar-isgana-imakega, e-ome-Jezabel, Acab-ogannodaed.

\VS{26}Degisoggu, Acab nue-isgudii gusad, Amorreo-dulemar-e-nuchumar-isganaba nanadii gusad. Bab-Jehová, Israel-dulemargi we-Amorreo-dulemar ononnos gusad.


\par }{\PP \VS{27}Acab we-gaya-itosgua, e-mor-yoid siir-siir imaksad, geb wile-itoged-mor-sommed yosad. Agine, bar mas-guchasulid. Deyob wile-itoged-mor-yoi.


\par }{\PP \VS{28}Tisbeʼgined-Elíasʼse, Bab-Jehová-gayaburba nonibalid, ega weyob sognonibalid:

\VS{29}“Acab an-asabinni e-isgusad-ular bukib-binsadii gusadi, ¿nue be daksa? Deyob an-asabin e-isgusad-ular bukib-binsadii gussoggu, Acab-dula-gudiidgine, an e-neguya odurdaknai guosulid. E-machi rey-gangi signonikile, geb e-neguya an sabsur-odurdakoed.”




\par }\Chap{22}{\SH Micaías, Acabʼgi sunmaksad
\par }
{\R (2 Crónicas 18:1-27)

\par }{\PP \VerseOne{1}Siria-dulemar, Israel-dulemargi birgapaa bila-onossur gusmalad.

\VS{2}Geb birgapaa-nasgu, Judá-e-rey-Josafat, Israel-e-rey-Acabʼse ataknad gusad.

\VS{3}Agine, Israel-e-rey e-sordaganga sogded: “¿Ar be wissurmarsi, Ramot-De-Galaad-neggwebur-naid anmargadi? Degite, Siria-e-rey-annik anmar gannar we-neggwebur-suega ibmar imaksulid.”


\par }{\PP \VS{4}Degisoggu, Rey-Acab, Josafatʼga sogded:

\par }{\PP —¿An Ramot-De-Galaadʼgi bila-ononaye sogele, be anba nadele?

\par }{\PP Josafat abin-sogded:

\par }{\PP —Eye. An-sordamar, be-sordamarmogad, an-molimarse-bakar, guakwa-nanaid.


\par }{\PP \VS{5}Agine, Josafat, Israel-reyga sogdebalid:

\par }{\PP —Degi-inigwele, a-iduale, Bab-Jehováʼse be idakgwelergebed.


\par }{\PP \VS{6}Degisoggu, Israel-e-rey, Bab-Dummad-gayaburba-barsogmalad e-dulataled-ilabake (400) onmaksad, amarse egisded:

\par }{\PP —¿Ramot-De-Galaad-neggweburse an bila-ononaed be an-itomoga?

\par }{\PP Rey-abin sogdemalad:

\par }{\PP —Be bila-ononae, ade, Bab-Jehová bega urmakoed.


\par }{\PP \VS{7}Josafat, Acabʼga sogdebalid:

\par }{\PP —¿Bab-Jehová-gayaburba-barsoged-baid wegi gudisuli? Adi, anmar ase idakbaligar.


\par }{\PP \VS{8}Israel-e-rey-Acab, Josafat-abin sogded:

\par }{\PP —Wegine, Bab-Jehová-gayaburba-barsoged-wargwen gudiid. A-dule, Imla-machid, Micaíasʼye nugad. Sunna anmar ase idaksabaliled. Degi-inigwele, we-dule, an-isdaradid. Ade, ibmar-nued anga sogdasulid, unnila boniganse anga gotedaed.

\par }{\PP Josafat Israel-e-reyga sogdebalid:

\par }{\PP —Mer deyob sunmake.


\par }{\PP \VS{9}Agine, Israel-e-rey e-sorda-gwensakse goted, ega sogded: “Emisgwa anga Imla-machi-Micaías sedago.”


\par }{\PP \VS{10}Israel-e-rey, degi, Judá-e-rey-Josafatʼbogwa, Samaria-neggwebur-noedgi ibmar-gwag-omukuleged-neg-siid-asabin simalad. E-rey-ganmargi na simalad. Aginbali, e-reymor-yoi-yoi simarbalid. A-reymar-ebogwad-asabinni, Bab-Dummad-gayaburba-barsogmalad, Bab-Dummad-gayaburba-barsognai guarmalad.

\VS{11}Quenaana-machi-Sedequías, moli-bebeyob esgoro sobsad. Iseedi gornai gusad: “Weyob Bab-Jehová sogye: ‘We-moli-bebegine, be Siria-dulemargi gwichiguoed, bela obelogedse be imakoed.’ ”


\par }{\PP \VS{12}Bela Bab-Dummad-gayaburba-barsogmalad weyob sunmaknanai gusmalad: “Ramot-De-Galaad-neggweburse be bila-ononae. Egi be obinoed, Bab-Jehová bemarga urmakoed.”


\par }{\PP \VS{13}Sorda-Micaíasʼse-gorapidi, Micaíasʼga weyob sogded:

\par }{\PP —Nue be itoge, igi Bab-Dummad-gayaburba-barsogmalad reyga sunmaknanai. Degisoggu, wemar-sogeyob be sogmogo, rey-nakoye be sogmogo.


\par }{\PP \VS{14}Micaías abin-sogded:

\par }{\PP —Bab-Jehová-Dula-Maid igi anga sunmakoe, ayobi an sogoed.


\par }{\PP \VS{15}Degidgine, Micaías reyse nonikid. Geb rey ega sogded:

\par }{\PP —Micaías, ¿Ramot-De-Galaad-neggweburse an bila-ononaed be an-itomoga?

\par }{\PP Micaías rey-abin sogded:

\par }{\PP —Be bila-ononae, be egi obinoed. Bab-Jehová bega we-neggwebur urmakoed.


\par }{\PP \VS{16}Rey abin-sogdebalid:

\par }{\PP —¿Ilabigwa an bese egisoe, anga Bab-Jehová-nuggi, nue-innikigwadgi be ibmar sogye?


\par }{\PP \VS{17}Agine, Micaías ega sogded:

\par }{\PP —Bela-Israel-dulemar igi sibad-wawaad e-idued-suliyobi, sapurganba aisakide an daksad. Bab-Jehová weyob soged: ‘We-dulemar e-dummadsuli gudimalad. Nuedgi na e-neg-e-negse namarsunno.’


\par }{\PP \VS{18}Israel-e-rey-Acab, Rey-Josafatʼga sogded:

\par }{\PP —¿Be daksa, igi an bega sogsa? We-Micaías ibmar-nued-anga-soged satedaed, unnila boniganse anga gotedaed.


\par }{\PP \VS{19}Micaías sogdebalid:

\par }{\PP —Bab-Jehová-gayaburba nue be itogo: Bab-Jehová e-ologangi-sii an daksad. E-baliwitur-bila-onomalad e-dikarba e-argan-nuedsik, degi, e-argan-sapiledsik bukwa nanaed.

\VS{20}Bab-Jehová weyob sogded: ‘¿Doa Acab-e-binsaed gaoe, Ramot-De-Galaadʼse bila-ononaega, adi, agi oburgwilegegar?’

\par }{\PP ”Baliwitur-gwensak ibmar-sognai gusad, degi, baliwitur-baid ibmar-baid sognai gusmogad.

\VS{21}Agine, burba-gwensak Bab-Jehová-asabin gwisgunonikid, ega sognonikid: ‘Ani an Acab-binsaed ganaoe.’

\par }{\PP ”Bab-Jehová ega sogded: ‘¿Degite, igi be e-binsaed gaoe?’


\par }{\PP \VS{22}”We-burba ega sogded: ‘An naoed, Bab-Dummad-gayaburba-barsogmaladse an naoed. A-dulemar gakansaega an imakoed.’

\par }{\PP ”Bab-Jehová ega sogdebalid: ‘Degirdi, deyob be imaknado. Adi, deyob be e-binsaed gaoed.’

\VS{23}Agala, Bab-Jehová, e-gayaburba-barsogmalad-gakansaega burba-barmialid. Degisoggu, begi boni-dummagan bela yolenonisundo.”


\par }{\PP \VS{24}Agine, Quenaana-machi-Sedequías, Micaías-e-wagar-ogochad, ega sogded:

\par }{\PP —¿Igi be soge, Bab-Jehová-E-Burba angi bar maisurye be sogde? Emisgindi, ¿Bab-Jehová-Burba bega sunmaksasunde?


\par }{\PP \VS{25}Micaías abin-sogdemogad:

\par }{\PP —A-ibagine, be-sunnad be wisgunonikoed, geb be dukudii guoed.


\par }{\PP \VS{26}Degidgine, Israel-e-rey-Acab sogded:

\par }{\PP —Negsemaid-Amónʼse be Micaías-nidmalo, degi, an-machi-Joásʼse nidmarbalo.

\VS{27}Ega be sogdapmalo: ‘Weyob rey sogye: Esgaryagi Micaías-simaloye. Unnila madu, diibogwa ega be ukmaloye. Bila-onogedgi an bonisuli aibirisar, geb be Micaías-onomaloye.’


\par }{\PP \VS{28}Micaías abin-sogded:

\par }{\PP —Be nuedgi gannar aibirisale, soglegodo, ‘Bab-Jehová anga sunmaksasurye.’

\par }{\PP Geb dulemar-bukwadga sogded:

\par }{\PP —Dulemar-bukwad, an-ibmar-sogsad be nue ebinsamalo.


\par }{\SH Rey-Acab-oburgwilesad
\par }
{\R (2 Crónicas 18:28-34)

\par }{\PP \VS{29}Israel-e-rey-Acab, Judá-e-rey-Josafatʼbo Ramot-De-Galaadʼse bila-onogega nadmalad.

\VS{30}Geb Israel-e-rey-Acab Josafatʼga sogded: “An mer daklegega, mor-baid-yoi an bila-ononaoed. Bedina, reymor be yoed.”

\par }{\PP Agine, Israel-e-rey, mor-baid-yosa, bila-ononaded.


\par }{\PP \VS{31}Siria-e-reydina, e-dulagwen-gakambe-gakabo (32) ur-napaginedgi-bila-onomalad-e-dummaganga weyob sogsa gusad: “Mer dule-bamaladbo be bila-onomaloye, unnila Israel-e-reysebi be achamaloye.”

\VS{32}Degisoggu, Siria-sordamar-idudimalad Josafat-dakdemargu, sogdemalad: “We-dule, Israel-e-rey-sunnadid.” Agine, oburgwega balegitemalad. Geb Josafat e-bendakmalaga binnasuli goted.

\VS{33}Siria-sordamar ur-napaginedgi-bila-onomalad-e-dummagan magar daksamalad, we-dulede Israel-e-reysuli. Degidbali, bar Josafat-balegichasurmalad.


\par }{\PP \VS{34}Degine, sorda-gwensak yogasaar e-sigu-midgu, nabir Israel-e-rey-Acabʼgi yolenonikid. E-bilamor-saki-sakid-imbaba egi yolenonikid. Geb Acab dule-ega-bila-onoged-ur-semaidga sogded: “Be aibire, neg-olloledsik be anga nae. Nue an ibitosad.”


\par }{\PP \VS{35}A-ibagine, bila-onoleged baligannos nagusad. Degisoggu, Israel-e-rey e-bila-onoged-urgi Siria-dulemar-asabin-gwichi osedosad. E-ablis e-bila-onoged-urgi bela-bela ginnitibi milemaid. Geb a sedogidbali, Acab burgwenonisunnad.

\VS{36}Dad-argwategu, sordamar weyob sogdemalad: “¡Rey burgwisad! Degisoggu, e-neg-e-negse namalo, e-neggwebur-e-neggweburse namalo.”

\VS{37}Agine, Samaria-neggweburse Israel-e-rey-Acab selenonikid. Agi digsamalad.

\VS{38}Acab-bila-onoged-ur-abebiiddi, Samaria-neggweburgi dia-siidgi, enuksamalad. Geb achumar a-ablis emananai gusmalad. A-diagine, omegan-gambasamalad obdamalad. Bab-Jehová-gayaburba-soglesadba, deyob neg-gunonikid.


\par }{\PP \VS{39}Acab Israel-yar-semaidgine, akwa-marfilʼgi reyneg-sobsadi, degine, neggweburmar urbisbalidi, degi, bela e-ibmar-imaksadi, Israel-e-reymar-gardamargi narmakar mamaid.


\par }{\PP \VS{40}Deyob Acab burgwenonikid. A-sorba, e-machi-Ocozías yar senonikid.


\par }{\MS 6. REY-JOSAFAT, DEGI, REY-OCOZÍAS NEGSESAD

\par }{\MR (22:41-53)

\par }{\SH Josafat, Judá-yargi negsesad
\par }
{\R (2 Crónicas 20:31-37)

\par }{\PP \VS{41}Israel-e-rey-Acab, birgabakegus negsedanikidgi Asa-machi-Josafat, Judá-yar-e-reyga megnonikid.

\VS{42}Deunni, Josafat birga-dulagwen-gakambe-gakatar-nikadgi (35) yar sealid. Josafat, Jerusalén-neggweburgi birga-dulagwen-gakatar (25) negsemai gusad. Josafat-e-nande, Azubaʼye-nugad, Silhi-e-sisgwad.


\par }{\PP \VS{43}Josafat, e-bab-Asa-nanadigusayobi nanadii gusmogad. Bipisaale, e-bab-ibmar-imaksadba gwen bangussulid. Josafat, Bab-Jehová-asabin ibmar-nueganbi imakdii gusad. Degi-inigwele, bab-dummaganse-goled-neg-aila-matusurmalad-soblesbubukwad earissulid. Ade, amba dulemar egi ibmar-ogumakar-damalad, degine, ina-wawad ogumakardamarbalid.

\VS{44}Josafat, Israel-e-reygi bila-onodii nanassulid.


\par }{\PP \VS{45}Josafat ibmar-bulegan-imaksadi, degi, bila-onosadi, degine, bela e-ibmar-imaksadi, Judá-e-reymar-gardamargi narmakar mamaid.

\VS{46}Aginbali, Josafat e-yar-semaidgi, bab-dummaganse-gormalad-negmargi machered-gambasamalad ononnonai gusbalid. We-dulemar, e-bab-Asa-yar-semaid-sorba besmaladid.

\VS{47}A-ibagangi, Edom-yargi, rey-maisulid. Unnila dule-gwensak reyyobi negdakmaid.


\par }{\PP \VS{48}Josafat ur-diakinmalad Tarsis-neggweburgadyob sobsad. Ofir-neggweburse or-aminaega sobsa gusanad. Urmar Ezión-Geber-neggweburgi-naigu, demar-abin bela mamarisad. Degidbali, bar nadsurmalad.

\VS{49}Geb agine, Acab-machi-Ocozías Josafatʼga sogded: “An-sordamar, be-sordamarbo be-urmargi be barmide.” Josafatʼdina yapa deyob imake gusad.


\par }{\PP \VS{50}Geb Josafat burgwenonikid. David-neggweburgi e-sergan-neg-uan-maidgi diglesad. Josafat-sorba, e-machi-Joram reyga megnonikid.


\par }{\SH Ocozías, Israel-yargi negsesad
\par }
{\PP \VS{51}Judá-e-rey-Josafat birgambe-gakaguglegus (17) negsedanikidgi, Acab-machi-Ocozías Samaria-neggweburgi Israel-reyga megnonikid. Unnila birgabo Israel-yargi negsesad.

\VS{52}Ocozías Bab-Jehová-asabin ibmar-isgana-imakdii gusad, e-bab-Acab-nanasadba nanadii gusad, e-nan-nanasadba nanadii gusbalid, deginbali, e-dad-dummad-Nabat-machi-Jeroboam nanasadba nanadii gusbalid. We-Jeroboam, Israel-dulemar, Bab-Dummadgi-yolegega imaksa gusad.

\VS{53}Ar Ocozíasʼde, bab-dummad-Baal-nug-odummodii gusad, degi, ega ibmar-imakdii gusbalid. E-bab-Acab ibmar-isgana imakdii gusadba ibmar-imakdii gusmogad. Degidbali, Ocozías, Israel-e-Bab-Dummad-Jehová-oulusad.

\par }