\NormalFont\ShortTitle{1 Timoteo}

{\MT TIMOTEOʼSE-NARMAKLESAD-GARDA-GEBED

\par }{\MTB 1 TIMOTEO

\par }{\IMTB GEBE-SOGLENAID

\par }{\IMT Garda-nug

\par }{\IP Pablo, Timoteoʼse we-garda narmaksad, Timoteoʼga binsaed ukegar. Timoteo-e-neggwebur Listraʼye-nugad. E-nande, Judío-dolad. E-babdi, Griego-duled. Pablo na e-machiyobi Timoteo-daksad, birgaba eba bipirmakdii gusad. Timoteo, Pablo-sogedba bela ibmar imaksad, Bab-Igargi gwenadgan-odurdakdii gusad. Binsamardo, we-garda birga 61ʼgi narmakles-insaye.

\par }{\IS Timoteoʼse-Narmaklesad-Garda-Gebedgi weyob sunmaklenaid

\par }{\IP Pablo, Éfeso-neggweburgi Timoteo-obesgusad, adi, Jesúsʼba-nanaimalad gatik odurdakegar. Pablo ega sogsiid, igi-Jesúsʼba-nanaimalad nanamalargebe. Pablo, Timoteoʼga sogsabalid, dulemar-noar-odurdakdimalad be igar-gaoye. Ega sogsabalid, Jesúsʼba-nanaimalad-e-dummagan igi sulege. Sognaibardo, gwenadgan-idumalad gwenadgan-odurdakega, igi-nanaergebe. Timoteoʼga sogsabali, igi ome-ei-sui-burgwismaladga igar mai. Degine, Timoteoʼga sogsabalid: “Timoteoʼye, na be dukin nuekwaa dakmogoye, nue na be Bab-Dummad-Igargi nanamogoye.”

\par }{\IP We-gardagine, weyob ilemakar sunmaklenaid:

\par }{\IO 1. Gebe-sikwas-soglenaid (1:1-2).

\par }{\IO 2. Noar-odurdakdimaladgi nue-salakarmarye (1:3-11).

\par }{\IO 3. Bab-Dummad Pablo-wiledaksad (1:12-20).

\par }{\IO 4. Pablo Babse-goled-igargi sunmaksad (2:1-15).

\par }{\IO 5. Jesúsʼba-nanaimalad-e-idumaladga-gued-e-igar (3:1-7).

\par }{\IO 6. Jesúsʼba-nanaimalad-bendakmalad weyob daergebed (3:8-13).

\par }{\IO 7. Bab-Jesús-Igar-napiragwad-maid (3:14-16).

\par }{\IO 8. Dulemar Bab-Jesús-Igargi bangudmaloed (4:1-5).

\par }{\IO 9. Jesucristoʼga-nued-arbaed-duled (4:6-16).

\par }{\IO 10. Jesúsʼba-nanaimalad igi-dule-baigangi daoe (5:1–6:2).

\par }{\IO 11. Dogdar maniginbi-binsaele, boniga guddaed (6:3-10).

\par }{\IO 12. Bab-Jesús-Igar bensulidgi alamakleged (6:11-19).

\par }{\IO 13. Napi-soglenaid: Pablo we-gardagi Timoteoʼga napi igar uksad (6:20-21).

\par }{\IP Be itogua.



\par }{\MS 1. GEBE-SIKWAS-SOGLENAID

\par }\ChapOne{1}{\MR (1:1-2)

\par }{\PP \VerseOne{1}Ani Pablo, Jesucristo-e-sapin-bur-dummadga-gumogaga nugsalesmogadid. Bab-Dummad-anmar-Abonoged, a an-barmialid, degi, anmar-Dummad-Jesucristo anmar-bensulidgi-edarbediid, a-nuggi an barmilealidbalid.

\VS{2}Timoteo, we-garda na bese narmaked, be Bab-Jesúsʼba-naid-ular, an-machi-sunnadyob gunonikid.

\par }{\PP Bab-Dummad-anmar-Baba, degi, anmar-Dummad-Jesucristo, begi nued binsamarsun, degine, wile be-dakbarsun, deginbali, ulubgi bogidik be-itogega imakbarsun.


\par }{\MS 2. NOAR-ODURDAKDIMALADGI NUE-SALAKARMARYE

\par }{\MR (1:3-11)

\par }{\PP \VS{3}Macedonia-yarse an naed-iduar igi bega an sogsa, Éfeso-neggweburgi be beoye, deyob gannar an bega sogbar, adi, dulemar-noar-odurdakdimaladga be sogegar, mer be Bab-Igar noar odurdakmarye.

\VS{4}Sergan-igar-nui-sunmaklemalad, degi, dadgan-e-anagan-dikasur-danimaladgi, mer egi be sunmakdii gumalo. We-igargan binsa unnila na abin-abin-imakmalad-igalad, Bab-igarsikdi gwen anmar-ogannogosulid. Bab-Dummad-Igar-Maiddi unnila bensulidgi abingaleged. Deyob be dulemar-odurdakoed.


\par }{\PP \VS{5}We an bega igar-ukedi, adi, na be muchub-muchub nue-napiragwadgi gwage-swilidikidgi sabgumalagalad, degine, ulubgi akar-itosulidgi sabgumalagalad, deginbali, napiragwadgi Jesúsʼgi-bensulidbali na be sabgumarbaligalad.

\VS{6}Gwenna-gwenna dulemar weyob-sabgued-igargi bangudmalad. Agala, binsa yogasaar sunmakdemalad.

\VS{7}A-dulemardi, Moisés-Igar-Maid-odurdaked-nue-wisye sogdimalad. Ar degite, emarbela we-Igar-Maid amba aku itomalad, degine, wissurmarbalid, ibigi sunmakdimarbali.


\par }{\PP \VS{8}Ar anmar nue-wismalad, Moisés-Igar-Mesisad, igar-nikaa anmar nue-ebudiile, igar-nuedid.

\VS{9}Anmar nue wisid, Bab-Dummad anmarga Moisés-Igar-Uksadi, dule-nuegangarsulid.

\par }{\PP Unnila wemarga uklesad:

\par }{\QB Dule-isganamarga,

\par }{\QB dule-uaya-nikaadasurmaladga,

\par }{\QB dule-Bab-Dummadgi-binsasurmaladga,

\par }{\QB dule-isgudimaladga,

\par }{\QB dule-Bab-Dummad-Igargangi-dododimaladga,

\par }{\QB degi, Bab-Dummad-nuggi-dododimaladga,

\par }{\QB dule-na-e-bab-oburgwemaladga,

\par }{\QB na-e-nan-oburgwemaladga,

\par }{\QB dule-aimar-gindakmaladga,


\par }{\QB \VS{10}abirgunagwarsuli-negsichigi-yolemaladga,

\par }{\QB omegiidmaladga,

\par }{\QB machergangiidmaladga,

\par }{\QB dule-emar-atursamaladga,

\par }{\QB dule-gakansamaladga,

\par }{\QB gakansaar-ise-sogar ibmar-samaladga,

\par }{\QC degi, bela dulemar-Bab-Igargi-gwisgudimaladgar.

\par }{\PP A-ular, Bab-Dummad amarga Moisés-Igar mesisad. Degisoggu, Moisés-Igar-Megisadi, bela dulemar Bab-Igargi-yoledimaladga megisad.

\VS{11}Bab-Dummad-nuedid E-Gayaburba-Nued-Birigined, an egi sunmakega anga uksad. Ar we-Gayaburbadi igar-nueganginbi dulemar-odurdaked.


\par }{\MS 3. BAB-DUMMAD PABLO-WILEDAKSAD

\par }{\MR (1:12-20)

\par }{\PP \VS{12}Emi Cristo-Jesús-anmar-Dummad-an-ogannogedga, dog-nuedye an soged. Ar angi-bengussulidba, ega arbaega an-nug-imaksad.

\VS{13}Epennedi, galagwensuli Jesucristoʼgi-dodoar an sunmakdii gusad, e-sapingan-baregindii an nanasad, degine, egi urwedii an nanasbalid. Degi-inigwele, Bab-Dummad wile an-daksad, ar ade, aku an ibmar-itogedba, amba an Bab-Jesús-bengudigusadba, an deyob gudii gusad.

\VS{14}Ar a-ular, anmar-Bab-Dummad ibiyobi bela-bela nued angi binsasa. Abali, Jesúsʼgi-bensuli-gued, degi, e-sabgued anga uknonikid. Ar Cristo-Jesúsʼgi anmar akanaid-ular, wemar bela anmarga uksad.


\par }{\PP \VS{15}We gayaburba-napiragwadid, bela dulemar bensulidgi abingaewilubbid: “Cristo-Jesús bela dulemar-isgudimalad-abonogega we-napnegse noniye.” Ar andi bur bule amarba dule-isgusad-duled.

\VS{16}Ar an bur bule isgus-inigwele, Bab-Dummad nue-wile an-daknonikid, an-abonononikid. Adi, angin-inse Cristo-Jesús bela na e-sabgued-geg-bergued angi oyogegar. Degisoggu, e-wilubga an gunonisunnad, adi, dulemar-an-sorba-Jesucristoʼgi-benguosurguoed burba-geg-bergued-nikumaloedga, oyogegar.


\par }{\PP \VS{17}Degisoggu, aga anmar-Rey-Dummad-degisadegu-maid, geg burgwed, a-e-nug odummolesun. We-Rey-Dummad sanar dakledisulidid, unnila abi bela-ibmar-wisimaidid, a e-nug odummolesun. Ar deyobdo.


\par }{\PP \VS{18}Degisoggu, Timoteo, be an-machiyobsoggu, we-igar na bega uksunnad. Bab-Dummad-gayaburba-barsogmalad iduakwaa bato begi sogsamaladyob an bega sogmosunnad, adi, be nue-napiragwadgi-alamaknai guegar. Be nue salakar.

\VS{19}Gatik Jesucristoʼgi be bensuli guo, degine, ulubgi gwen-akar-itosuli be gudii guo. Gwenna-gwennadi weyob gwen imaksasurmarsoggu, galakudmarsunnad, Bab-Jesúsʼgi bangudmarsunnad.

\VS{20}Deyob Himeneo, degi, Alejandro gusmalad. Degisoggu, amar mer bar Bab-Dummadgi isdar sunmakmalaga, an nia-saila-Satanásʼga urmaksasunnad.




\par }{\MS 4. PABLO BABSE-GOLED-IGARGI SUNMAKSAD

\par }\Chap{2}{\MR (2:1-15)

\par }{\PP \VerseOne{1}Degisoggu, a-ular an be-ogannomar, an bemarga sogmarsun:

\par }{\QB Bela dulemarga be Bab-Dummadse ibmar-egismar,

\par }{\QB Bab-Dummadse gormar,

\par }{\QB Bab-Dummadse wilemar,

\par }{\QB degi, bela dog-nuedye be Bab-Dummadga sogmar.


\par }{\QB \VS{2}Reymarga Bab-Dummadse be gormar,

\par }{\QB degi, bela dulemar-negdakmamaidga be gormar,

\par }{\QC adi, anmar bogidikidgi, dule-anmargi-gwisgusulidgi, Bab-Dummadgi-binsabukwa,

\par }{\QC degi, nue-nanabukwa anmar guegar.


\par }{\PP \VS{3}Ar wede, deyob-Babse-goled, igar-nuedid, degi, Bab-Dummad-anmar-Abonoged yeer we-igar itomogad.

\VS{4}Ar ade, Bab-Dummad binsamaid, bela-dulemar bitigi abonolesana gadinye, degine, bela igar-napiragwad wisgumalana yeerbanye.

\VS{5}Ar Bab-Dummad unnila wargwenna gued. Degine, dulemar-anar Bab-Dummad-irwa-gwisguedi unnila wargwenna gubalid. A-dulede, dule-sunnadid, Cristo-Jesúsʼye-nugad.

\VS{6}A-Jesucristoʼde bela dulemar-abonogega, burgwega na san-uksa gusad. We-ibmar, Bab-Dummadi, e-wilubgan-mosgu, deyob-guega imaksad, adi, oyogega, Bab-Dummad bela dulemar-abonomaiye.


\par }{\PP \VS{7}A-ular, a-igargi-sunmakega an barmialealid, degi, Jesucristo-e-sapin-bur-dummadga-gumogaga an nug-imaklesad. Napira an bemarga soged, an gakansasulid. Jesúsʼgi-bensulidgi, degi, napiragwadgi Judíoʼsurmalad-odurdakega an nug-imaklesad.


\par }{\PP \VS{8}Degisoggu, a-ular, an abedo, machergan bela-yar-baid-baidgi-bukwamaladi, urwedginsuli, degi, na abin-abin imakedginsurbali, unnila gwage-swilidikidgi, Babse goled.


\par }{\PP \VS{9}Aginbali, an abebardo, omeganmo, nue-wilubbali, dogdar wilub-obichasuli, nuedgi, mor yomarmogad.

\par }{\PP Omegan, mer dogdar wilub-obicha sailagia nudakmalo, degi, olomar, winimar, molamar-gargemalad dogdar-obichaa mer yomarbalo.


\par }{\PP \VS{10}Ar unnila ibmar-nuegan-imakedbarbi omegan san ogannomalad. Mor-yeerdakle-yoedgi na san ogannosurmalad. Ar igi omegan-nue-Jesúsʼba-nanaimalad damala, deyob bemar daewilubmarmogad.


\par }{\PP \VS{11}Ome nue-bogidikidgi, ibmar-itosiidgi, degi, urbaligwa-daedgi, ibmar-durdakewilubbid.


\par }{\PP \VS{12}Ar ome machered-odurdaked an abesurbalid, degine, mer machered-birgi obichaa dabalo. Unnila bogidik nue-itosii guoed.


\par }{\PP \VS{13}Ar ade, Bab-Dummad Adán-inse ogwichisad, geb a-sorba, Eva-ogwisnonikid.

\VS{14}Deginbali, Adán gwen nia-sailase binsaed-galessulid, Eva nia-sailase yardaklesgusad. Degisoggu, Eva isgunonisunnad. A-ulale, omegan machergan-birgi daewilubsulid.


\par }{\PP \VS{15}Degi-inigwele, ome dula-urbedgi, bendaklegoed. Bab-Jesúsʼgi-bensulile, sabguele, gwage-swilidikile, degi, dogdar-obichadasulile, bendaklegoed.




\par }{\MS 5. JESÚSʼBA-NANAIMALAD-E-IDUMALADGA-GUED-E-IGAR

\par }\Chap{3}{\MR (3:1-7)

\par }{\PP \VerseOne{1}We igar-napiragwaddo: Dule Jesúsʼba-nanaimalad-e-dummadga gubiele, arbaed-nuedbina soged.


\par }{\PP \VS{2}A-ulale, dule Jesúsʼba-nanaimalad-e-idumalad-e-dummadga gubiele, dule-weyobid abeleged:

\par }{\QB Dule-egi-ichakwa-sunmaked-sated,

\par }{\QB dule-unnila-ome-wargwenna-nikad,

\par }{\QB dule na-dukin-sunna-san-bargaed,

\par }{\QB dule-binsaed-nikadaed,

\par }{\QB dule-mag-emar-dakeedaed,

\par }{\QB dule-nabir-emar-akwed,

\par }{\QB dule-yeer-dulemar-odurdaked,


\par }{\QB \VS{3}dule-geg-mumgued,

\par }{\QB dule-geg-abin-abin-daed-amied,

\par }{\QB dule-geg-ibmar-isganagi-mani-onoged,

\par }{\QB dule-gwenadgan-sabguerbad,

\par }{\QB dule-binnalee-na-san-bargaar-ibmar-saed,

\par }{\QB dule-maniginbi-dogdar-binsasulid.


\par }{\QB \VS{4}Dule na-neguya-nued-sediid,

\par }{\QB dule na-mimmigan-uaya-nikadaed-sediid,

\par }{\QB degi, e-mimmigan egi-binsaed-nikaa damarmogad.


\par }{\PP \VS{5}Ar dule na e-neguyagi neg wissur-seele, degite, ¿igi nabir Jesúsʼba-nanaimalad-sebalosunna? Geg nabir sebardo.


\par }{\PP \VS{6}Deginbali, dule Jesúsʼba-nanaimalad-e-dummadga gubiele, dule-geb-emisgwa-Bab-Jesúsʼba-nagusad, geg gued. Abakalegi, na san dummarba-saedba, nia-saila-isgusadgii isguarmogale.


\par }{\PP \VS{7}Deginbali, dule Jesúsʼba-nanaimalad-e-dummadga gubiele, dulemar-Bab-Jesúsʼba-nanaisurmalad-abargi e-daed nued oyodibalirgebed. Adi, mer amar egi ichakwa sunmakmalagar. Ar abakalegi, nia-sailase binsaed galealile.


\par }{\MS 6. JESÚSʼBA-NANAIMALAD-BENDAKMALAD WEYOB DAERGEBED

\par }{\MR (3:8-13)

\par }{\PP \VS{8}Jesúsʼba-nanaimalad-bendakmalad amba weyob damarmogargebed:

\par }{\QB Dule-nued-nanaed,

\par }{\QB dule-unnila-inniki-ibmar-soged,

\par }{\QB dule-geg-mumgued,

\par }{\QB dule-ibmar-isganagi-geg-mani-onoged,


\par }{\QB \VS{9}dule binsaed-swilidikidgi Bab-Jesúsʼgi-bensulid-igar-epenne-dukuar-maigusad sediid.


\par }{\PP \VS{10}Ar we-dule, nue wilubdaklegwelergebed. E-daedgi, dule gwen egi akar-sunmaksulile, geb Jesúsʼba-nanaimalad-bendakedga nugsalegodo.


\par }{\PP \VS{11}Jesúsʼba-nanaimalad-bendaked-omegan amba weyob damogargebed:

\par }{\QB Dule-nued-nanaed,

\par }{\QB wissur-gakangi-sunmaked,

\par }{\QB nue-binsaed-nikadaed,

\par }{\QB degi, bela ibmar-saedgi dulemar-geg-yardaked.


\par }{\PP \VS{12}Jesúsʼba-nanaimalad-bendakmalad weyob abeleged:

\par }{\QB Unnila ome-wargwen-nikad,

\par }{\QB nue-neguya-wisi-seed-dule,

\par }{\QB degi, e-mimmigana, nue-akwedibalid-dulebar.


\par }{\PP \VS{13}Ar ade, Jesúsʼba-nanaimalad-bendakmalad nued arbaele, nue nug-nikaa gwenadgan-abargi gunonidaed. Degine, Cristo-Jesúsʼgi-bensulidgi bur-nue-dobsuli sunmakdamalad.


\par }{\MS 7. BAB-JESÚS-IGAR NAPIRAGWAD-MAID

\par }{\MR (3:14-16)

\par }{\PP \VS{14}Emisgwasaar, an be-daknaega bese nadapo an insado. Degi-inigwele, an bese garda narmakdo,

\VS{15}adi, be wisguega an wis-yoggud be an-dakele, igi be Bab-Dummad-neg-yaginmalad-abargi be nanaergebe. Bab-Dummad-negyaginmalad-soglegedi, Bab-Dummad-Dula-Maid-e-sordamarye. Amala, igar-napiragwad-ganimaladid, igi buar neg-ganiki, ayobmodo. Degi, amar a-igar-irwa gwisgumarbalidid.


\par }{\PP \VS{16}Emide, Bab-Jesús-igar geg benguleged. Ar we-igar igar-dakledisulid-igalad, igala-dummadid, ar ade:

\par }{\Q Bab-Dummad anmarse oyolesad,

\par }{\QB anmar-dule-sunnadyob napnegse aidenonikid.

\par }{\Q Bab-Dummad-Burba-Isligwaled dule-ibmar-oakalossulidye-nik sogsad.

\par }{\QB Baliwiturmar, Bab-Jesús-nue-daksamarmogad,

\par }{\Q Judíoʼsurmaladga Jesús-igar-nuedgi ega sunmaklesad.

\par }{\QB Dulemar-napneggi-bukmalad Jesúsʼgi bengussurmalad.

\par }{\Q Degi, Bab-Dummad na e-nibnegse Jesús-onakwisad,

\par }{\QB agi e-nug odummossunnad.




\par }{\MS 8. DULEMAR BAB-JESÚS-IGARGI BANGUDMALOED

\par }\Chap{4}{\MR (4:1-5)

\par }{\PP \VerseOne{1}Bab-Dummad-Burba anmarga nue ise-sogar imaknaid. Anmarga soged, ibagan bergudanikile, bukidar Bab-Igargi bangudmaloye.

\par }{\PP Ar amarde, burba-isgana-dule-yardakmaladba akadmaloed, degi, niamar-igar-odurdakmaladba nadmaloed.


\par }{\PP \VS{2}We-dulemarde, dulemar-wagar-darbo-damalad-itodmaloed, degi, dulemar-gakansaerbamalad itodmarbaloed.

\par }{\PP Ar we-odurdakmaladde e-ulubgi igar-isgana-imaknair, esgoro-uedgi wilubgan-nasiklegeyob, gwen bai itogosurmalad.


\par }{\PP \VS{3}A-dulemarde noar odurdakmalad.

\par }{\PP Sogdamaloed: “Machergan mer ome-nikumaloye. Omeganmo, mer machergan-nikumarmogoye.”

\par }{\PP Degine, sogdamarbaloed: “Mas gwen-gwen ise gulleye.”

\par }{\PP Ar ade, Bab-Dummad mas obinnissursi, adi, Bab-Jesúsʼgi-bensurmalad, igar-napiragwad-wismalad mas gunmalagar.

\VS{4}Ar Bab-Dummad-bela-ibmar-obinnisadi, ibmar-nueganbiid. Degisoggu, ar Bab-Dummadga-dogdar-nuedye-soglegedgi, ibmar-abingaleger, gwen oballege-wilubsulid. Bela abingalege-wilubbiid.

\VS{5}Ar Bab-Dummad-Gayaburbagi, degi, Bab-Dummadse-goledgi we-ibmar bela swilidik gued.


\par }{\MS 9. JESUCRISTOʼGA-NUED-ARBAED-DULE

\par }{\MR (4:6-16)

\par }{\PP \VS{6}Ar be we-igargi gwenadgan-odurdakele, be Jesucristoʼga-arbaed-nuedga guoed.

\par }{\PP Bab-Dummad-e-gayaburba-nued-bensulidgi na be nasgumai-gumogoed, degine, igar-nuegan-maidba-daedba be nasgumai gudbaloed. Ar be we-igar-nuegan-durdaksadba be nanadimogad.


\par }{\PP \VS{7}Mer we-napneggi-binsa-nabir-nue-sunmaklemalad be itogo, degi, mer be binsa-igar-onolegedgi-sunmakmaladgi binsabalo.

\par }{\PP Bab-Dummad-sabedbali e-igargi-dobekwaa-nanaedgi be alamaknai gusun.


\par }{\PP \VS{8}Ar abaganmar-ogannolegedi igar-nuedindo, degi-inigwele, ulubgi-burba-ogannoleged bur-igar-nuedid. We-burba-ogannoleged, emisgwa-gudiguedgarbisulid, yoedse Bab-neggi-gudii guedgarbalid.


\par }{\PP \VS{9}We-igar napiragwadid, bela dulemar benguewilubsurmalad, bela abingaewilubmalad.


\par }{\PP \VS{10}Ar a-ular, anmar dulemar-anmargi-urwed-abargi, Bab-Igargi alamaknaimarsunnad.

\par }{\PP Ar anmarde, Bab-Dummad-Dula-Maidginbi bensuli edarbedimalad.

\par }{\PP Ar Bab-Dummad bela dulemar-abonoged maid. Bur bule, dulemar-egi-bensurmalad-bendakmaid.


\par }{\PP \VS{11}We-ibmar an bega sogsadyob, be Bab-Jesúsʼgi-bensurmaladga sogmogoed, deyob be odurdakbaloed.

\VS{12}Be sapingwagwad-ular, mer dulemar ibgwensur-be-dakega be imako. Aka bur gwenadgan-Jesúsʼba-nanaimaladga na be-daed-nued be oyogoed,

\par }{\QB be-sunmakedgi,

\par }{\QB be-daedgi,

\par }{\QB be-sabguedgi,

\par }{\QB be Bab-Jesúsʼgi-bensulidgi,

\par }{\QB degi, be-san-burba-swilidik-nanaedgi.


\par }{\PP \VS{13}Timoteo, an-bese-nadapoedse, gwenadganga gatik be Bab-Dummad-Garda absogo, gatik be gwenadgan-ogannogo, degi, gatik be gwenadgan-odurdakbalo.

\VS{14}Bab-Dummad bega-gurgin-nued-uksadi be nue ebugo, ar wede bega uklesad. Deun, Jesúsʼba-nanaimalad-e-idumalad-danar-bukwa Bab-Dummad-sogedba na e-arganmar be-nonogi mesismargu, bega uklesad.


\par }{\PP \VS{15}We igargan an-bega-sogsadginbi be gatik alamaknai sao. Aginbi be nanao, adi, baigan Bab-Jesús-Igargi be-nasgumaid mag be-dakmalagar.


\par }{\PP \VS{16}Timoteo, nue-salakar, be-daed nued-oyodii be guo. Deginbali, be-ibmar-odurdaked nuekwaa be odurdakdii gubalo. Ar deyob be imakele, na be san-bendakoed. Deginbali, dulemar-be-itodimalad be bendakbaloed.




\par }{\MS 10. JESÚSʼBA-NANAIMALAD IGI-DULE-BAIGANGI DAOE

\par }\Chap{5}{\MR (5:1–6:2)

\par }{\PP \VerseOne{1}Mer serganga be sabsur-urwedgi ibmar sogo. Ega be ibmar-sogbiele, be-babyob-be-dakedgi be nuedgi unao.

\par }{\PP Degine, sapingana be-gargwenadyobi be dako.


\par }{\PP \VS{2}Omegan-sergan be-nanyobi be dakbalo.

\par }{\PP Yagana be-bunsunnadyob be dakbalo. Mer egi be akarbinsao.


\par }{\PP \VS{3}Ammormar-ei-sui-burgwismalad-nue-bendakleged-abediid walagwen-gudimalad, be gatik bendako.


\par }{\PP \VS{4}Ar ome-gwensak-ei-sui-burgwisad mimmigan-nikadibe, wagan-nikadibe, wemar-inse a-ome-akwemalargebed. Ar igi bipigwaunni e-babgan na e-akwismarmoga, deyobi, e-dadgan, degi, e-babgan-akwemarmogargebed.

\par }{\PP Ar deyob imakele, we igar-nuedid, degine, Bab-Dummad we-igar yeer daked.


\par }{\PP \VS{5}Ar ome-ei-sui-burgwisad walagwen bessoggu, unnila Bab-Dummadginbi ibmar abdakdisunnad, degi, Bab-Dummadse mutikidba-goledi, ibginedba-goledi, gwen bogiledisulid.


\par }{\PP \VS{6}Ar ome-ei-sui-burgwisad galagwensuli-gudiiddi, amba dula-gudi-inigwer, bato burgwisayob gudido.


\par }{\PP \VS{7}Weyob we-igarmar gwenadganga be ukoed, adi, gwenadgan we-igarmar nue-wisi gudiguega, mer akar egi sunmaknai gumalagar.


\par }{\PP \VS{8}Ar Jesúsʼba-naid-gwensak wissur na e-gwenadgan-akwele, bur bule e-neguyaginmalad-wissur-akwele, a-dule bato Bab-Jesús-Igar-Maidgi annasdo. Deginbali, a-dule, dule-Bab-Jesúsʼba-naisulidba aka bur-ege gudido.


\par }{\PP \VS{9}Degisoggu, mer be yogasaar omegan-sui-ei-burgwismalad-nugmar be nasiko.

\par }{\PP Unnila, we-omegan-nug naguoed:

\par }{\QB Ome-birga-dulapaa-gwena-nikamalad. (60+)

\par }{\QB We-ome sui-baid-ogwassulid.


\par }{\QB \VS{10}We-ome we-ibmar-nueganbi-imakdiidba egi-nued-sunmaklediid:

\par }{\QB E-mimmigan-na-nued-akwisad.

\par }{\QB E-neggi nuedgi dulemar-abindaksad.

\par }{\QB Jesucristoʼgi-akananaimalad-gadi-bendaked.

\par }{\QB Dule-wiledimalad-bendaksad.

\par }{\QB Degi, belagwapa akar-akar ibmar-nuegan-imaksad.

\par }{\QC Degiid-omeganbi, be e-nug nasikoed.


\par }{\PP \VS{11}Omegan-ei-sui-burgwismalad-nuchukwagana-e-nugmardi, mer be nasiko. Ar sui-nikubigualid-ular, Cristo-Igargi-arbaedgi aibatoed.

\VS{12}Ar gebegi Bab-Jesúsʼga-na-ibmar-sogsad-imaksasursoggu, dukin ega boniga gunonisunnoed.


\par }{\PP \VS{13}A-ukinbali, a-omegande wierba gudagoed, neg-baid-baidse doge-doge-gudii gudagoed. Abisurbar, gakan-berbegedga gudagoed, gotebin-gotebin-gudii gudagoed, ibmar-sogedsulidgi sunmakdii gudagoed.


\par }{\PP \VS{14}Degisoggu, omegan-ei-sui-burgwismalad amba nuchukwagwale, bur sui-nikued an abeged, nusgana-nikued, an abebalid. Degine, e-neguya-nued-akwedigued an abeged. Adi, dulemar-Cristo-isdarmalad mer egi ichakwa sunmakmalagar.


\par }{\PP \VS{15}Ar ade, bato omegan-ei-sui-burgwismalad gwen-gwen galakudmalad, bato nia-saila-Satanásʼba ebipiledmalad.


\par }{\PP \VS{16}Degisoggu, dule-Bab-Jesúsʼba-naid machereddibe, omedibe, e-neguyagi ome-ei-sui-burgwisad gudidibe, we-dule a-ome-bendakergebed. Adi, Jesúsʼba-nanaimalad bur bule ome-ei-sui-burgwisad-bur-wilediid bendakmalagar.


\par }{\SH Jesúsʼba-nanaimalad, nued e-idued-akwewilubmalad
\par }
{\PP \VS{17}Jesúsʼba-nanaimalad-e-idumalad nued-arbaele, ilabo-wilub nued bennuklegewilubmalad. Ar we-dummagan Bab-Igargi-sunmakmalad, degi, Bab-Igar-odurdakmalad, wemar bur bule nued bennuklegewilubbid.

\VS{18}Ar Bab-Dummad-Gardagi bato sognaid:

\par }{\Q “Moli-bebe-nikad ibmar-gwag-egwirmaknair, melle e-gaya edinno,

\par }{\QB adi, sunna ibmar-gwag maoed.”

\par }{\QR Deuteronomio 25:4

\par }{\PP Deginbali:

\par }{\Q “Dule-arbaedga, bennukleged-igar ega nue maid.”


\par }{\QR Mateo 10:10; Lucas 10:7

\par }{\PP \VS{19}Jesúsʼba-nanaimalad-e-idumalad-gwensak isgudiiye soglealile, mer be itogo. E-barsogmalad warbo nikadibe, warbaa nikadibe, geb ega be igar itogo. 

\par }{\PP \VS{20}Ar amba Jesúsʼba-nanamalad-e-idumalad isgued gwen-iesurmalale, bela Jesúsʼba-nanaimalad-abargi bakar ega ibmar be sogoed, adi, baigan dobee itomarmogagar.


\par }{\PP \VS{21}Bese an Bab-Dummad-asabin, degi, Bab-Jesucristo-asabin, degi, e-baliwiturmar-na-sulesmalad-asabin, ise egisar imaked:

\par }{\PP An bega we-igargan-uknaidi, sogedba be imako.

\par }{\PP Bela dummagan emarbi be dako, mer wargwenbarbi be nai guo.


\par }{\PP \VS{22}Mer be ukurmakar Jesúsʼba-nanaimalad-e-dummadga be dule-nug-imako. Abakalegi igar nue-baramissuli we-dule isgunonikile, begi ataklemogoed. Be gwage-swilidik gudii sao.


\par }{\PP \VS{23}Ar be-saban baisursunna-isgusoggu, degi, be baisursunna-uellebarsoggu, mer bar diibi be gobo. Wis be vino gobbalo.


\par }{\PP \VS{24}Abala dulemar amba yoo igar-itolegedse-selede bato magar e-isgudiid dakledaed. Abaladi, igar-itolesad-sorba geb wisgulenonidaed, isgudiiye.

\VS{25}Ibmar-nued-imaklegedi deyobmodo. Imbagwenale, ibmar-nued-imakleged magasar dakledaed. Imbagwenale, ibmar-nued-imakleged akudakledaed. Degi-inigwele, magasar daklenonidaed, wisgulegedsedaed.




\par }\Chap{6}{\PP \VerseOne{1}Dulemar maiganga-imakledimalad, be-ibed mag be-dummadye be dakdii gumalo. Adi, dulemar melle Bab-Dummad-nuggi isdar sunmakmalagar, degi, mer isdar Bab-Igar-odurdaklegedgi sunmakmarbaligar.

\VS{2}Maigan, bemar-ibed Bab-Jesúsʼba-naiddibe, Bab-Jesúsʼgi be-gwenadsoggu, a-ular, mer be ibgwensur dakmalo. Bur bule ega be nued arbae-wilubmalad, ar ade, wemala, Jesúsʼba-nanaimalad, degine, gwenadgan-sabesailamarbalidid.

\par }{\PP Weyob be gwenadgan-ounao, degi, weyob be odurdakbalo.


\par }{\MS 11. DOGDAR MANIGINBI-BINSAELE, BONIGA GUDDAED

\par }{\MR (6:3-10)

\par }{\PP \VS{3}Ar dule, anmar-Dummad-Jesucristo-odurdaksadyob igar odurdaksulile, igar-baidgi yogasaar odurdakalile, degine, Bab-Dummad-Igar-Maidba nue odurdaksulile,

\VS{4}binsa na san-dummarba imakdiid, ibmar gwen wissulid, unnila binsa emarbo abin-abin-sunmaked amidiid.

\par }{\PP Ar degidaedba nobguleged noed, urwed amileged, aimargi-binsa-sunmakleged amileged, aimargi-gadi-ichakwa-binsaed onoddamarsunnad.

\VS{5}Deginbali, na abin-abin-sunmaklegedi, dulemar-galagwensuli-binsaed-igalad. Degine, ibmar-napiragwad gwen wissurmalad. Ar unnila binsamalad, Bab-Igarba-nagued dule-mani-ibed-imakye.


\par }{\PP \VS{6}Ar napiragwad. Bab-Dummad-Igarba-nanaed, igar-nuedid, ibmar-bukidar egi nikulegedid. Ar deyob ega gued, dule e-ibmar-nikadgi weligwar itodiir.


\par }{\PP \VS{7}Ar anmar we-napnegse-aidenonigu, gwen ibmar an senonisurmalad. Anmar burgwidbalir, amba ibmar gwen sedosurbalid.

\VS{8}Degisoggu, ar anmar masgunned nikadibe, degine, mor-yoed nikabardibe, anmar weligwar itogewilubbid.


\par }{\PP \VS{9}Ar dulemar-mani-ibedga-gubimalad, wilubdakleged-igar ega nonikile, galakuddamalad. Ar ibmar-isganabina-surbinsa-itoged-e-maiga guddamalad.

\par }{\PP Ar we-ibmar-isgana-ibmar-baisursunnagwadse, dule-bukidar san-burba isgudiid, degi, san yoggudimarbalid.


\par }{\PP \VS{10}Ar maniginbi binsalegedi, boni-dummadid, ar ade, isgumalad bela agi gwalulesiid.

\par }{\PP Ar bukidar unnila mani-nikuedginbi binsadisoggu, Bab-Jesús-Igargi banguddamarsunnad, degine, na dukin nunmaked amiddamarsunnad.


\par }{\MS 12. BAB-JESÚS-IGAR BENSULIDGI ALAMAKLEGED

\par }{\MR (6:11-19)

\par }{\PP \VS{11}Degisoggu, bedina, Bab-Dummadba naisoggu, we-igar-isganamargi be bangue, igar-innikigwadba bur be nanae, Bab-Dummad-Igarba bur be dae, Jesucristoʼgi-bensulidba bur be nanae, sabguedba bur be dae, gwae-gwae itosulidba bur be dae, binnalegwadgi ibmar imakedba bur be dae.


\par }{\PP \VS{12}Bab-Jesús-Igargi be alamaknai-imake, burba-geg-berguedgi be alakwaa nagu. Ar a-ular, Bab-Dummad bese gochad, deginbali, dulemar-bukidar-asabin be nue sogsagusad, Bab-Jesúsʼgi an nue bensurye.


\par }{\PP \VS{13}Bab-Dummad-bela-ibdulaga-burba-ukmaid-asabin, degine, Jesucristo-asabin an bega soged, igi Cristo-Jesús Poncio-Pilato-asabin napiragwad sogsamoga, an bega deyob sogmogad:

\VS{14}Anmar-Dummad-Jesucristo-gannar-danikidse an bega-igar-uksadba be dao. A-igar mer be oichogo, degi, a-igarba swilidikidgi be nanadii guo.


\par }{\PP \VS{15}Ar Bab-Dummad e-ibagan-mosale, anmarse Jesucristo-gannar-danikoed oyogoed.

\par }{\Q Unnila we-dulebi, bela Neggani-Maid-Bur-Nuedid,

\par }{\QB reymar-e-Reyd,

\par }{\QB degi, dule-dummagan-e-Dummadid.


\par }{\Q \VS{16}Ar unnila Bab-Dummadbi geg burgwed,

\par }{\QB neg-meegwad-dule-geg-ese-warmakedgi maid.

\par }{\Q Dule-wargwensaale, Bab-Dummad-dakdisulid,

\par }{\QB degine, dakosurgumarbaloed.

\par }{\Q A-e-gangued-degisadeguad geg bergued.

\par }{\QB A-e-nug anmar odummomarsun.

\par }{\QB Ar deyobdo.


\par }{\PP \VS{17}Mani-ibgan-we-napnegginmaladga be sogo: “Mer na san dummarbaa be imakmar, degi, mer manigi alakwaa be nagumar. Ar we-ibmardi baisursunna bergued. Bur Bab-Dummad-Dula-Maidgi be atakmar, degine, anmarga ibmar unnitiba ukmaid, adi, anmar egi yeer itogegar.”


\par }{\PP \VS{18}We-mani-ibmaladga be sogo: “Igar-nueganbi imakdii nanamar, ar ibmar-nuegan-imakedgi bur be mani-ibed gumar. Deginbali, gwenadganga-ibmar-ukega guagwar-gudii gumar, ibmar-ukedi melubaksaaledgi be emar-bendakdii gumar.”


\par }{\PP \VS{19}Ar mani-ibgan weyob damalale, yoedse-ibagan-danikoed-idu ibmar urbenaid. Geb degidbali, na e-san-burba-geg-berguedgi wergudii guoed.


\par }{\MS 13. NAPI-SOGLENAID: PABLO WE-GARDAGI TIMOTEOʼGA NAPI IGAR UKSAD

\par }{\MR (6:20-21)

\par }{\PP \VS{20}Timoteo, igargan-an-bega-uksadgi nue salakar, mer galakuo. Mer gaya-isgana, gaya-binsarmalad, binsa-igargan-nuedye-sogledimaladgi be sunmako. Ar wemardi gaya-binsaledid, binsa ibmar-wisiguedye soglegedid.

\VS{21}Ar bukidar-we-igarba-nadmaladba, Bab-Jesús-igar metemalad. Degisoggu, nue salakar.

\par }{\PP Bab-Dummad nued begi binsadii gusun.

\par }