\NormalFont\ShortTitle{Abdías}

{\MT ABDÍAS-GARDA

\par }{\MTB ABDÍAS

\par }{\IMTB GEBE-SOGLENAID

\par }{\IMT Garda-nug

\par }{\IP {\IT{Abdías-Garda.}} Abdías, Bab-Dummad-gayaburbagi sunmakdii gusad.
{\IT{Bab-Jehová-e-maiye,}} Abdías-nug obarileged.

\par }{\IS Abdías-Gardagi weyob sunmaklenaid

\par }{\IP Judá-yalagi we-garda narmaklesad. Anmar nue wissulid bia Abdías Bab-Dummad-gayaburbagi sunmakdii gusa. Egi binsaledo, Jerusalénʼgi, degi, neggwebur-e-nagaba-bukmaladgi sunmakdii gusye.

\par }{\IP We-garda-giakwagwadgi, Bab-Dummad Edom-dulemar-sabsur-odurdakoedgi bur sunmaknaid. Ar Jerusalén-neggwebur e-isdarmaladse oitolesgua, Edom-dulemar unnila Israel-dulemargi aibichasurmalad, yeer-itosmarbalid, e-ibe ibmar-susmarbalid. Deginbali, e-ibe yar saguar susmarbalid.

\par }{\IP We-gardagine, weyob ilemakar sunmaklenaid:

\par }{\IO 1. Edom-yar san-dummarba-imakedba bergunonikid (1:1-14).

\par }{\IO 2. Bab-Jehová-E-Iba, degi, dule-yar-baid-baidginmalad-sabsur-odurdaklegoed (1:15-18).

\par }{\IO 3. Israel-yar gannaryob-sigoed (1:19-21).

\par }{\IP Be itogua.



\par }{\MS 1. EDOM-YAR SAN-DUMMARBA-IMAKEDBA BERGUNONIKID

\par }\OneChap {\MR (1:1-14)

\par }{\SH Edom-yar-bergunonikid
\par }
{\R (Jeremías 49:7-22)

\par }{\PP \VerseOne{1}Abdías-negburgan-daksad. Anmar, Bab-Jehová-e-ibmar-soged itosad.

\par }{\PP E-gayaburba-berbeged-wargwen, dulemar-yar-baid-baidgi-bukwadse barmilesad. A-dule, weyob soged: “Anmar ogusmar. Anmar we-neggweburgi bila-ononamar.”

\par }{\PP Bab-Jehová-Bela-Gangued-Nikad Edom-dulemarnik weyob soged:


\par }{\Q \VS{2}“Dulemar-yar-baid-baidgi-bukwamalad-abargi an bur san-bipii be-imakoed.

\par }{\QB Bela dulemar isdarsunna be-dakmaloed.


\par }{\Q \VS{3}Na be-gwage-ulubgi be-san-dummarba-itogedi be-yardaksad,

\par }{\QB Akwa-dummagan-imbaba be-siid, nibaduku be siid.

\par }{\Q A-ulale, na be binsaed,

\par }{\QB ‘¿doa napagulluse an-egwannosunna?’ ”


\par }{\PP \VS{4}Bab-Jehová soged:

\par }{\Q “Sulubagiyob amba be matusuli gukudiile,

\par }{\QB amba niisgwamar-imbaba be-uu siile,

\par }{\QB agi-gudiidgi amba an be-egwannoed.


\par }{\BB \par }
{\Q \VS{5}”Ar dule-ibmar-atursaed mutikidba be-ibe ibmar atursadanikile, ¿unnila ibmar-abegedbi be-ibe sussulir be insae? Eye. Ibmar-abegedbi be-ibe susaled.

\par }{\QB Ar bedi bur bule ibitogoed.

\par }{\Q Ar uva-weemalad, be uva-nainuse nonikile, ¿uva-e-solamar obessulir be insae? Obesale.

\par }{\QB Ar bedi bur bule ibitogoed.


\par }{\Q \VS{6}Esaú-e-ibmar-nuegandi, bela sulegoed.

\par }{\QB Bela e-ibmar-nuegan-gargerbamalad e-ibe sulegoed.


\par }{\Q \VS{7}Bela dule-beba-nanaidi, be-yar-abingunaidse be-ononnomaloed.

\par }{\QB Be-aimala be-yardakmaloed, be-dummadga gunonimaloed.

\par }{\Q Dulemar-bebo-masgundimalad, begi aibinmalaga be-yardakmaloed.

\par }{\QB Edom-dulemarde deyob-guoed itogosurmalad.”


\par }{\PP \VS{8}Bab-Jehová soged:

\par }{\Q “A-ibagi, Edom-dulemar-dule-binsaed-ibegan, an obelogoed,

\par }{\QB Esaú-yargi dule-ibmar-wisimaladi, an obelogoed.


\par }{\Q \VS{9}Temán-neggwebur, be-sorda-bila-onomalad, dobedba wawanmakdemaloed.

\par }{\QB Esaú-yargi bila-onolenaidgi bela dulemar burgwemaloed.


\par }{\BB \par }
{\Q \VS{10}”Esaú, be be-urba-Jacob-nue-wiosadbali, be dummad-bingeguoed,

\par }{\QB degisadegu be berguoed.


\par }{\Q \VS{11}Jacob-e-sorda-bila-onomalad dule-baiganse gales-selemamaigua, bedi agi, unnila dakgwichi gusad,

\par }{\QB gwen be bendaksasulid.

\par }{\Q Dule-baigan, Jerusalén-e-yawagakba ubomamaigua, e-ibmar-nuegan-susmalad-miminanaigua, gwen be bendaksasulid.

\par }{\QB A-dulemaryob be gusmogad.


\par }{\Q \VS{12}Esaú, be-urba-sabsur-imaklenaigusad-ibagi, ega be allewilubsulinad.

\par }{\QB Be-urba-sabsur-obingelenaigusad-ibagi, ega be allewilubsulinad.

\par }{\Q Judá-dulemar-ogilolenaigusad-ibagi, be yeer-itogewilubsulinad.

\par }{\QB E-suli-suli-itonaigusad-ibagi, egi be dodogewilubsulinad.


\par }{\Q \VS{13}Esaú, an-dulamar-sabsur-odurdaklenaigusad-ibagi,

\par }{\QB e-neggwebur-yawagakba be dogewilubsulinad.

\par }{\Q E-sabsur-odurdaklenaigusad-ibagi,

\par }{\QB be yeerdakgwichi guewilubsulinad.

\par }{\Q E-wilenanaigusad-ibagi,

\par }{\QB e-ibe be ibmar-nuegan-gargerbamalad suewilubsulinad.


\par }{\Q \VS{14}Jacob-dulemar-wakinmamaid-oburgwegala,

\par }{\QB igarmar-abingunanaidgi idu be gwisguewilubsulinad.

\par }{\Q E-suli-suli-itonaigusad-ibagi,

\par }{\QB dule-burgwissurmalad e-isdarmaladga be urmakewilubsulinad.”


\par }{\MS 2. BAB-JEHOVÁ-E-IBA, DEGI, DULE-YAR-BAID-BAIDGINMALAD-SABSUR-ODURDAKLEGOED

\par }{\MR (1:15-18)

\par }{\PP \VS{15}Bab-Jehová soged:

\par }{\Q “Ar bela dulemar-sabsur-odurdaked-e-ibagan warmaksad,

\par }{\QB Edom, ar igi be dule-imaksa, deyobi, be gumogoed.

\par }{\QB Igi be dulemar-imaksagusa, emigi be bela itomogoed.


\par }{\Q \VS{16}Israel-dulemar, igi-bemar anse an-yar-islidikidgi sabsur-odurdaklesgusmala,

\par }{\QB deyobi, dulemar-yar-baid-baidgi-bukmalad anse sabsur-odurdaklemogoed.

\par }{\Q Sabsur-odurdaklegoedba bergudmaloed.

\par }{\QB Dule-bukussuliyobi gumaloed.


\par }{\Q \VS{17}Ar Sión-yargindina, dule-gwenna-gwenna san-onomaloed, amala swilidikidga gumaloed.

\par }{\QB Jacob-wagan gannar e-ibmar sumaloed.


\par }{\Q \VS{18}Jacob-wagana, sooyobi gumaloed,

\par }{\QB José-wagandi, soo-gaeyobi gumaloed.

\par }{\Q Esaú-wagandina, gagan-dinnagwadyob gumaloed,

\par }{\QB soogi gummakmaloed, soose bergumaloed.

\par }{\Q Degisoggu, Esaú-wagan-abargine, dule-wargwensaar durguosulid.

\par }{\QB Ani an Bab-Jehová deyob soged.”


\par }{\MS 3. ISRAEL-YAR GANNARYOB-SIGOED

\par }{\MR (1:19-21)

\par }{\Q \VS{19}Neguevʼginmalad, Esaú-yar sumaloed.

\par }{\QB Sefelaʼginmaladdi, Filistea-dulemar-yar sumaloed.

\par }{\Q Israel-dulemar, Efraín-yar sumaloed,

\par }{\QB Samaria-yar sumarbaloed.

\par }{\QB Benjamín-wagan, Galaad-yar sumarmogoed.


\par }{\Q \VS{20}Israel-sorda-bila-onomalad-gales-selesgusmalad Canaán-dulemar-abargi-gudimaladi,

\par }{\QB Sarepta-neggweburse yar-sumaloed.

\par }{\Q Jerusalén-dorgan-Sefarad-neggweburse-selesmaladdi,

\par }{\QB Neguev-neggweburmar sumaloed.


\par }{\Q \VS{21}Israel-dulemar-galebukwa-nosmaladi,

\par }{\QB Esaú-e-yar-semai-gumalaga Sión-yarse naknonimaloed.

\par }{\QB Bab-Jehová na we-yar-dakmai guoed.

\par }