\NormalFont\ShortTitle{Romanos}

{\MT ROMA-DULEMARSE GARDA-NARMAKLESAD

\par }{\MTB ROMANOS

\par }{\IMTB GEBE-SOGLENAID

\par }{\IMT Garda-nug

\par }{\IP Pablo we-garda gwenadgan-Romaʼgi-bukmaladga narmaksad. Epenne, Roma-neggwebur bela yarmar-ganigusad. Emi-ibagi, we-neggwebur, amba sii-inigwele, unnila Italia-e-nonoga gusiid. Judío-dulemar-Romaʼgi-mamaid, Pentecostés-Ibagi, Jerusalén-neggweburgi gebe Bab-Jesúsʼba nagusmalad. Wemala, Romaʼse gannar-nadmargu, mergudmalad.

\par }{\IP Pablo, Judío-dule gued. Cilicia-yargi, Tarso-neggweburgi gwalulesad. Pablo Jerusalén-neggweburgi Gamalielʼse Moisés-Igar durdaksad. Pablo Jesúsʼba-nanaimalad-esgaryagi-metega, oburgwega, amar-baregindii gusad. Pablo deyob imakdii gusad, adi, Judíoʼmar mer e-dadgan-igar metemalagar. Pablo, iduardi Sauloʼye nuganad. Bab-Jesúsʼba-naigusad-sorbali, nug-gwagnonikid, Pabloʼye nuggunonikid. (Gusmalad 13:9) Pablo Judíoʼsurmaladse, Jesús-e-sapingan-bur-dummaganga gusad. Binsamardo, we-garda birga 56ʼgi narmakles-insaye.

\par }{\IS Roma-Dulemarse-Garda-Narmaklesadgi weyob sunmaklenaid

\par }{\IP Pablo amba Romaʼse geg-nae-gudiunni, Bab-Dummad-Burba-Isligwaledbali, Corintoʼgi-mai Roma-dulemarse garda narmaksad. Roma-dulemarga sogsad, dule Moisés-Igar-Mesisadba-nanaedgine gwen Bab-Dummad-asabin swilidik gusisurye. Judíoʼdibe, Judíoʼsurdibe, unnila Bab-Jesúsʼgi-bensulidba bela abonolesimarye. Jesús dulemarga-nakrusgi-burgwisad-ular, dulemar, isgussuliyob Bab-Dummad-asabin gunonidaed. Degisoggu, anmar ibmar-imakedgine abonolesisurdo.

\par }{\IP We-gardagine, weyob ilemakar sunmaklenaid:

\par }{\IO 1. Gebe-sikwas-soglenaid (1:1-15).

\par }{\IO 2. Abonoleged-Igargi-odurdakleged: Bab-Jesúsʼgi-bensuliguedba dule-abonoleged (1:16–11:36).

\par }{\IOB 2a. Dulemar bela isgusmaladbiid (1:16–3:20).

\par }{\IOB 2b. Jesucristoʼba isgued osuloleged (3:21–5:21).

\par }{\IOB 2c. Isguedgi ollorgued (6:1–8:39).

\par }{\IOB 2d. Bab-Dummad, Israel-dulemargi ibmar-imaked (9:1–11:36).

\par }{\IO 3. Bab-Jesúsʼba-nanaimalad-e-damalad (12:1–15:13).

\par }{\IO 4. Napi-soglenaid (15:14–16:27).

\par }{\IP Be itogua.



\par }{\MS 1. GEBE-SIKWAS-SOGLENAID

\par }\ChapOne{1}{\MR (1:1-15)

\par }{\PP \VerseOne{1}Ani an Pablo, Jesucristo-e-mai. Bab-Dummad anse gochad, Jesús-e-sapin-bur-dummadga-gumogaga, degine, Bab-Dummad na e-Gayaburba-Nuedgi-sunmakega, an-susbalid.


\par }{\PP \VS{2}Ar Bab-Dummadi, we-Gayaburba-Nued, E-Garda-swilidikidgi e-gayaburba-barsogmaladba bato iduar sogsagusad.

\VS{3}We-Gayaburba-Nued na E-Machi ukoedgi sunmaked. We-dule, anmar-Dummad-Jesucristoʼd. Dulesiki, David-wagwad.

\VS{4}Bab-Dummad-Burba-Isligwaledsikdi, we-Jesucristo, Bab-Dummad-Machid. Ar Bab na e-ganguedgi Jesucristo-burgwar-mai gannar-odurgusadba mag daklenonikid, Jesucristoʼde, Bab-Machid.


\par }{\PP \VS{5}Jesucristo, na e-nug-dummarba-nikadba anmargi-nued binsasad, degi, e-nuggi-barmilealidga anmar-imaksabalid. Adi, bela yar-baid-baidgi-dulemar-bukmalad Jesucristoʼgi bensuli gumalagar, degi, eba ibsamalagarba.


\par }{\PP \VS{6}We-dulemar-abargi, Jesucristo bemarse gochamarmogad, adi, bemar egadga gumarmogagar.

\VS{7}Bemar, Roma-neggweburgi-bukmalad Bab-Dummadse-nue-sabguledimalad, degi, na egadga-guega bese-gochamalad, an bemarse garda narmaksiid:

\par }{\PP Bab-Dummad-anmar-baba, degi, Dummad-Jesucristo, bemargi nued binsamarsun, degi, ulubgi-bogidikid-itogega bemar imakbarsun.


\par }{\SH Pablo Roma-neggweburse ataknabied
\par }
{\PP \VS{8}Gebegine, an Jesucristo-nuggi, bemar-ulale, an-Bab-Dummadga an dog-nuedye sogdo. Ar bela we-napneg-naidgi be-Jesucristoʼgi-bensulidgi bemargi sunmakedbimalad.

\VS{9}Ar Bab-Dummadga an E-Gayaburba-Nued-E-Machigi-soglesadgi-sunmakdiidgi, an bela-bela gwage-ulubgi ega mailediid. A-Bab-Dummad nue an-wisid, an ese-goledgi an bemar-iedisulid.

\VS{10}An-Babse-goledgi an egisdiguad, ar Bab-sogedbalile, bitigi emisbinne an bemarse ataknaega anga igarmar nolloo imaksana gadinye.


\par }{\PP \VS{11}An nue bemar-daknabied, adi, bemarga ibmar-burbar-nuedid ukegar. Adi abali, bemar gatik Jesús-igargi nasgumai guegar.

\VS{12}We-bur-an-sogedi, adi, anmar Jesúsʼgi-bensulid-emar-nikadba, na muchub-muchub ogannomalaga.


\par }{\PP \VS{13}Gwenadgan, bemar wisgubi an abedo, ichesurgus an bemarse ataknaye sokardaenad, adi, an bemar-abargi Jesúsʼba-dulemar-nagued imakega, ar igi an dulemar-baigan-abargi imaksayob. Degi-inigwele, an bemarse ataknaegala, emi-ibadse an idu igar biir megisdaed.

\VS{14}Griego-dorganga, degi, Griego-dorgansulidga, dulemar-binsaed-ibeganga, degi, dulemar-binsaedsulidmarga, an bela Bab-Jesús-igargi sunmakergebed.

\VS{15}Degisoggu, a-ulale, andi bemar-Romaʼgi-bukmaladga bela-bela Bab-Dummad-Gayaburba-Nuedgi sunmakbied.


\par }{\MS 2. ABONOLEGED-IGARGI-ODURDAKLEGED: BAB-JESÚSʼGI-BENSULIGUEDBA DULE-ABONOLEGED

\par }{\MR (1:16–11:36)

\par }{\MSB 2a. Dulemar bela isgusmaladbiid

\par }{\MR (1:16–3:20)

\par }{\SH Bab-Gayaburba-Nued dule-abonogega gangued nikad
\par }
{\PP \VS{16}Ar Bab-Dummad-Gayaburba-Nuedgi gwen an bingesulid, ar Bab-Dummad-e-gangued gued. Adi, bela dulemar-Jesucristoʼgi-bensuli-gunonimalad abonogegar. Gebe Judíoʼmargala abonoleged-igar uklesad. Geb Judíoʼsurmaladga abonoleged-igar uklenonimogad.

\VS{17}Ar Bab-Dummad-Gayaburba-Nuedgi, Jesucristoʼgi-bengusulidba, Bab-Dummad-dulemar-innikisaed oyolesiid. We-Jesucristoʼgi-bengusulidi nasgumai-nasgumai gudoed. Ar igi Bab-Dummad-Gardagi narmakar-nai:

\par }{\Q “Ar dule-gwage-swilidikiddi, Bab-Dummadgi-bensulidgi gudii guoed.”


\par }{\QR Habacuc 2:4

\par }{\SH Dule-isgudimalad Bab-Dummadse sabsur-odurdaklegoed
\par }
{\PP \VS{18}Bab-Dummad-e-urwedi nibneg-akale, dulemar-igar-inniki-imaksurmaladgi, degi, isguedgi-nanadimaladgi, oyolemaid. We-dulemar e-ibmar-isgana-imakedba, Bab-Dummad-igar-napiragwad odukudimalad.

\VS{19}Ar we-dulemar Bab-Dummad-maid-e-ibmar-sunna-wisguleged bela wismalad. Ar Bab-Dummad-sunnad ega bela magarosad.

\VS{20}Ar Bab-Dummad-e-ibmar-nikad-akudakleged, e-gangued-degisadeguad, degi, na e Bab-Dummadga-gued, napneg-nagusad-akar, na e-ibmar-obinnisadgine mag-dakle gunonikid. Degisoggu, geg dule-wargwensaale sogdo, an Bab-Dummad akudakye.


\par }{\PP \VS{21}Ar dulemar-we-napneggi-bukmalad Bab-Dummad-wisgusmar-inigwele, degite, Bab-Dummad-nug gwen odummossurmalad. Degine, dog-nuedye ega gwen sogsasurmarbalid. Aka bur yogasaar ibmar-isgana-galagwensuli-imakedgi binsamalad. Degine, e-binsaed-isgusadbali, igar-nued-akudake gunonimarbarsunnad.

\VS{22}Dulemar-binsaed-nikamaladye na sogmar-inigwele, dulemar-binsaedsulidga gudmalad.

\VS{23}Degine, Bab-Dummad-gangued-yeerdakleged-nika-maid-geg-bergued-anar, e-bab-dummadga-imakega, nuchumar galagwensuli sobsamalad. Weyob-dakle nuchumar sobsamalad: Dulemar-baisursunna-berguedyob, nuumaryob, ibdula-unimaladyob, degine, ibmar-musgimakdimaladyob. We-nuchumar-nug odummosmalad.


\par }{\PP \VS{24}A-ulale, Bab-Dummadi, dulemar na e-gwagegi-ibmar-isgana-imakbi-gudiid-imakega, imaksasunnad. Bab-Dummadi, dulemar-na-e-galagwensuli-binsadiid-imakega, imaksad. Abali, bingedsuli, na e-abagangi muchub-muchub dododmarsunnad.


\par }{\PP \VS{25}Ar Bab-Dummad-e-igar-napiragwad-anar, bur gakan, igar-napiragwadga imakdemalad.

\par }{\PP Ar Bab-Dummad-ibmar-obinnisad-e-nug-anar, aka bur ibmar-obinnilesad-nug odummodmalad, we-ibmarga mailedmalad. Ar Bab-Dummad-e-nugdi degisadegu odummoleged. Ar deyobdo.


\par }{\PP \VS{26}Degisoggu, Bab-Dummadi, dulemar bingesuli galagwensuli-guega imaksasunnad. A-ulale, abar e-omegan bar macherganbo megbisulid, aka bur ome-baidbo megbied. Na omegan-omegan igar-maisulidba galagwensuli gudmalad.


\par }{\PP \VS{27}Amba deyobmogad, machergan ome-ebogwa-na-abirgunagwar-nanaed metemarmogad. Aka bur machergan-baidbo galagwensuli gudmalad. Na bingedsuli machergan-machergan galagwensuli gudmalad. Emigindi, na e-galagwensuli-daedba sabsur-odurdakleged-amismalad, na e-sangi itonanaisunnad.


\par }{\PP \VS{28}Deginbali, we-dulemar Bab-Dummad-amideeye bar binsasurmarsoggu, Bab-Dummad, we-dulemar na e-galagwensuli-binsaed-imakega imaksad, adi, ibmar-isgana-imakedsulid imakmalagar.


\par }{\PP \VS{29}We-dulemar, we-ibmarmarbi imakdimalad:

\par }{\QB Igar-innikigwadba igar-imaksulid,

\par }{\QB abirgunagwarsuli negsichigi nanaed,

\par }{\QB bela ibmar-isgana-galagwensuli,

\par }{\QB manibina surbinsa-itoged,

\par }{\QB bela-galagwensuli-isgued.

\par }{\QB Degine, nobedginbi binsaed,

\par }{\QB dule-gindakmalad,

\par }{\QB na abin-abin-imaked,

\par }{\QB dule-yardaked,

\par }{\QB bela ibmar-isganabi ibmakbied.


\par }{\QB \VS{30}Deginbali, dulemar-dikarba-sunmaked,

\par }{\QB emargi-gakansaar-sunmaked,

\par }{\QB isdar Bab-Dummad-daked,

\par }{\QB gadi aimargi-burgued,

\par }{\QB na san-dummarba-imaked,

\par }{\QB dule-gwen-eyobsurye-soged,

\par }{\QB ibmar-isgana-imakega igar-amied,

\par }{\QB babganba ibsasulid.


\par }{\QB \VS{31}Deginbali, igar-napiragwad-itobisulid,

\par }{\QB igar-maidgi-yoleged,

\par }{\QB dule-baiganbo-igar-nabobisulid,

\par }{\QB sabsur-dule-imaked,

\par }{\QB dule-wiledaksulid.


\par }{\PP \VS{32}Ar we-dulemar, Bab-Dummad na e-igar-innikigwad-mesisadgi-weyob-sogmaid, nue wismalad, ar dule-we-ibmar-isgana-imakmaladgala burgwed-igar maiye. Degi-inigwele, we-dulemar unnila ibmar-isganabi imakdisurmalad, yeer-dakdamarbalid, dulemar we-ibmar-isgana imakmalar.




\par }\Chap{2}{\SH Bab-Dummad napiragwadba dulemarga igar-naboged
\par }
{\PP \VerseOne{1}A-ulale, ar be doa-dule gudibe, geg na be soged, andi an isgussurye. Ar be dule-baidnik sogele, we-dule isgudiiye, ar be deyob sogedbali, na be dukin sognaido, an isgudimoye. Ar be dule-baid-ibmar-isgana-imakdiiyob be ibmar-isgana imakdimogad.


\par }{\PP \VS{2}Ar anmar wisid, Bab-Dummad dulemar-we-ibmar-isgana-imakdimaladga, igar-nabogoedi, napiragwadba ega igar nabogoed.

\VS{3}Ar bedi, dulemar-we-ibmar-isgana-imakdimaladnik be soged, we-dule isgudiiye, degite, be deyob imakdimogad. Na be binsasunde, ¿andi Bab-Dummad-dulemar-sabsur-odurdakedgi an wakinnoye? Suli, be wakinned sate.


\par }{\PP \VS{4}Ar Bab-Dummad dule-nued-daedbali bega e-ibmar-nuegan-ukmaid, be, ¿baisur dakde? Bab-Dummad mer sabsur-be-odurdakega na e-san-bargamaid, be, ¿baisur dakde? Degine, Bab-Dummad be-ibmar-isgana-imaked na e-baisur-itogeyob-maid, be, ¿baisur dakde? Ar Bab-Dummad begi-nued-binsaedba, isguedgi bangued be imakbied, ¿ar be aku itosi?


\par }{\PP \VS{5}Ar be Bab-Dummadba-dabisulidbali, degi, be-isgued-mibisulidbali, Bab-Dummad-dulemar-sabsur-odurdakoed-ibagan-nonikoedga, na be dukin odurdakleged-dummad aminaid. A-ibagi, Bab-Dummad na e-igar-naboged-innikigwadi oyononikoed.

\VS{6}A-ibagangine, Bab-Dummad, dulemar-na-e-ibmar-imaksamaladba, ega ibmar ukoed.

\VS{7}Dule-ibmar-nued-imakedgi-gwen-galakussurmaladga, burba-geg-bergued ukoed. We-dulemar ibmar-nued-imakedgi nug-gangued amidimalad, nug-nued-nikued amidimalad, degi, e-nug-degisadegu-biledigued amidimalad.


\par }{\PP \VS{8}Ar dulemar-gadi-urwemaladdi, igar-napiragwadba-ibsasurmaladdi, degi, ibmar-isgana-imakedgi-alamakdimaladdi, Bab-Dummad-e-urwed, e-nue-sae-itoged, itomaloed.


\par }{\PP \VS{9}Bela dule-ibmar-isgana-imakdimaladga naibi-itoleged, degi, surbinsa-itoleged, Bab-Dummad ukoed. Baba, gebesailagi Judíoʼmarga-inse ukoed, geb sorba, Judíoʼsurmaladga ukmogoed.


\par }{\PP \VS{10}Ar dulemar bela-ibmar-nued-imakdimaladgardi, nug-gangued, nug-nued-nikued, ulubgi-bogidik-itoleged, Bab-dummad ukoed. Gebesaila Judíoʼmargar-inse ukoed, geb sorba, Judíoʼsurmaladga ukmogoed.


\par }{\PP \VS{11}Ar ade, Bab-Dummaddi bela dulemar emarbi daked.

\VS{12}Ar bela dulemar-Moisés-Igar-Maid-wissuli isgudiile, Moisés-Igar-Maidba gwen odurdaklegosulid. Na e-isgudiidba Bab-Dummadse sabsur-odurdaklegoed. Bela dulemar-Moisés-Igar-Maid-wisi-isgusmaladdi, Moisés-Igar-Maidba Bab-Dummadga ega igar-nabogoed.

\VS{13}Ar Bab-Dummad, dule-Moisés-Igar-Maidba-ibsaed, isgussuliyob daked. Ar Bab-Dummad, dule-Moisés-Igar-Maid-unnila-uayaganbi-itogeddi, eba ibsasuliddi, isgussuliyob daksulid.


\par }{\PP \VS{14}Ar Judíoʼsurmalad Moisés-Igar-Maid-wissurmalad na gusgu e-daedba, Moisés-Igar-Maidba nanaele, na emar dukin igarga gumardo, ar igar-niksurmar-inigwer.

\VS{15}Wemar, deyobi, na e-daedgi oyomardo, ar igi-Moisés-Igar-Maid-ibmar-imakoye-sogmaidi, emarde na e-gwagegi sedimarye. Na e-ulubgi-itogedba ega igar nabolegoed. Ar ade, imbagwena, na e-binsaedi egi gwisgunonidaed, we-ibmar be noar imaksaye, igidibe, we-ibmar be nabir imaksaye.

\VS{16}Ar igi an Bab-Dummad-Gayaburba-Nuedgi-sunmakdii, deyobi, Bab-Dummad, Jesucristoʼba dulemarga igar-nabononikoed. A-ibagine, Bab-Dummad dulemar-na-gwagegi-ibmar-odukuar-sedimalad magar imaknonikoed. Abali, ega igar nabogoed.


\par }{\SH Judíoʼmar, degi, Moisés-Igar-Maid
\par }
{\PP \VS{17}Emigi nued, bemar, na be san-dummarba-itogedgi, an-Judíoʼye be sogdimalad.

\par }{\QB An Moisés-Igar-Mesisadba-nanadiiye be sogdimalad,

\par }{\QB na be san-dummarba-imakedgi an-Bab-Dummad-walikagudiiye be sogdimalad.


\par }{\QB \VS{18}Degine, Bab-Dummad-ibmar-imakbied, an wisye be sogdimalad.

\par }{\QB Ar be Moisés-Igar-Maid-nue-wisidba biti bur ibmar-nuedid, an wisye be sogdimalad.


\par }{\QB \VS{19}An dule-ibmar-wissurmalad-e-iduedye be sogdimalad.

\par }{\QB Ani an dulemar-negsichidgi-gudimaladga neg-mee-imakedye, be sogdimalad.


\par }{\QB \VS{20}Degi, an dulemar-ibmar-wissulid-odurdakedye, be sogdimalad.

\par }{\QB Deginbali, dulemar-gebe-Bab-Dummad-igargi-onoded-odurdakedsailaye, be sogdimalad.

\par }{\QB Moisés-Igar-Maidgi bela ibmar-wisgued-danikid, degi, igar-napiragwad-danikid, an wisye be sogdimalad.


\par }{\PP \VS{21}Emide, bede dule-baid-odurdakdiid, degite, ¿geg na be dukin odurdakde?

\par }{\QB Bede Bab-Igargi be sunmakdiid, mer atursamaloye, degite, ¿be atursadide?


\par }{\QB \VS{22}Bede na be sogdiid, melle abirgunagwarsuli negsichigi yolemaloye, degite, ¿abirgunagwarsuli negsichigi be yoledide?

\par }{\QB Bede bab-dummadyob-ibmar-imaklemalad-isdar-dakye be soged, degite, ¿ibiga be ese-goled-neg-e-ibmar be atursasunna?


\par }{\QB \VS{23}Bede Moisés-Igar-Mesisadgi na nug gannarkwaa itodiid, degite, ¿we-Igar-Maid-bisgedgi be Bab-Dummad-nug oichodide?


\par }{\PP \VS{24}Ar Bab-Dummad-Gardagi narmakar naid:

\par }{\Q “Bab-Dummad-nug bemar-ular Judíoʼsurmalad-abargi icholediiye.”


\par }{\QR Isaías 52:5

\par }{\PP \VS{25}Ar Moisés-Igar-Maidba be nanadiile, abgan-uka-duku-sikleged-igar bega igar-nuedga gusiid. Ar Moisés-Igar-Maidba be nanadisulirdi, abgan-uka-duku-sikleged-igar-yoo-imakedyob amba be gued.

\VS{26}Degisoggu, ar dule-abgan-uka-duku-sikarsulid, Moisés-Igar-Mesisadba nanadiile, dule-abgan-uka-duku-sikaledyob gued.


\par }{\PP \VS{27}Ar be Moisés-Igar-Maid-wisi-inigwele, degi, abgan-uka-duku-sikleged-igar imaksa-inigwele, degite, amba be we-Igargi yolediid. A-ulale, dule-abgan-uka-duku-sikarsulid Moisés-Igar-Maidba-ibsadiidi, bemargi yolegoed.

\VS{28}Ar dule Judíoʼga-guega, unnila asginbi e-daklegedgi Judíoʼga gusulid. Deginbali, dule abgan-uka-duku-sikleged-igar-imaksadbali, Judíoʼga gusurbalid.


\par }{\PP \VS{29}Ar Judío-dule-sunnadi na e-ulubgi gued. Degine, abgan-uka-duku-sikleged-imakleged-sunsogedi, gwageginedid, Bab-Burba-Isligwaled imaked. Moisés-Igar-Narmakar-Maidba gusulid.

\par }{\PP Judíoʼmar-deyobmaladi, Bab-Dummad amar-nug ogannoged, dulemar amar-nug ogannosulid.




\par }\Chap{3}{\PP \VerseOne{1}Degite, we-Judíoʼga-guedi, ¿ibi-nuedga gusunna? Abgan-uka-duku-siklegedgi, ¿ibi-nued egi amilesunna?

\VS{2}Bela ibmar-nued-bukidar egi amilesii. Ar Bab-Dummadi, gebedgine, e-gayaburba Judíoʼmarga uksad.


\par }{\PP \VS{3}Ar napiragwa, Judíoʼmar-gwen-gwena Bab-Dummadgi-bengusmalad. Ar deyob-gusadbali, ¿Bab-Dummad na e-ibmar-imakoye-sogsadi, bar imakosur be insae?

\VS{4}¡Bab-Dummad na e-sogsadba imakoe! Ar Bab-Dummadi bela napiragwadbi ibmar soged, gakansasulid. Ar bela dulemardi gakansaedbiid. Ar Bab-Dummad-Gardagi sognaid:

\par }{\Q “Bab-Dummad, be-igar-nabogedgi be-Igar-Mesedi innikigwadid.

\par }{\QB Bab-Dummad, bega igar-itobimalale, be nakoed.”


\par }{\QR Salmo 51:4

\par }{\PP \VS{5}Ar anmar-isgudiid, Bab-Dummad-e-igar-innikigwadba-ibmar-imaked-magardakle imakele, ¿an igi Babgi sogmalosunna? Bab-Dummad sabsur-anmar-odurdaknaid-ulale, ¿dule-isgana guye? Suli, degisuli. (We an-ibmar-sogedi, wedi dule-binsaedba an soged).

\VS{6}Ar deyobile, ¿igi Bab-Dummad dulemar-we-napneggi-bukmaladga igar nabogosunna?


\par }{\PP \VS{7}Dule sunna soged: “An-gakansaedi, Bab-Dummad-e-ibmar-napiragwadba-soged bur bule magar-dakle imakele, deyobi, bur bule Bab-Dummad-nug odummolegele, degite, ¿ar ibiga amba an dule-isganayob an-dakmarsunna? Deyob angi soglegewilubsurdo.

\VS{8}Ar ibiga geg weyob soglesunna: Anmar ibmar-isgana imakmarye, adi, ibmar-nued nikuegarye.” (Weyobi dulemar gakansaar anmargi sunmakdimalad, anmarde, weyob odurdakdiiye). Ar Bab-Dummad igar-innikigwadba-ibmar-imakedsoggu, innikigwadba dulemar-degi-anmargi-sunmakdimalad-sabsur-odurdakoed.


\par }{\SH Dule-nued, wargwensaar sated
\par }
{\PP \VS{9}Degite, ¿igi anmargi an sogmalosunna? ¿Anmar Judío-gumalad dule-baiganba bur dule-nuegande? Suli, degisuli. Ar bato anmar sogsabinned, Judíoʼmar, degine, Judíoʼsurmalad bela isguedbimarye.

\VS{10}Ar Bab-Dummad-Gardagi sognaid:

\par }{\Q “Dule-gwage-nued, wargwensaar sated.


\par }{\Q \VS{11}Dule wargwensaar ibmar-mag-itoged sated,

\par }{\QB dule wargwensaar Bab-Dummad-amied sated.


\par }{\Q \VS{12}Bela Bab-Dummadgi bangusmaladbiid,

\par }{\QB ibmar-nuedga gwen gusurmalad.

\par }{\Q Dule ibmar-nued-imaked, sated,

\par }{\QB wargwensaar ibmar-nued-imaked gwen nikasulid.”


\par }{\QR Salmos 14:1-3; 53:1-3

\par }{\Q \VS{13}“E-sunmaked neg-uan-argas-maiyob maid,

\par }{\QB E-sunmakedgi dulemar-yardakmalad.”

\par }{\QR Salmo 5:9

\par }{\Q “Naibe-nued-e-gichi-boniyobi, e-sunmaked sedimalad.”


\par }{\QR Salmo 140:3

\par }{\Q \VS{14}“E-gaya bela-bela-sae-itogedbi sedimalad.

\par }{\QB E-gaya dule-ukabsaedbi sedimalad.”


\par }{\QR Salmo 10:7

\par }{\Q \VS{15}“Dulemar-oburgwega guagwar gudimalad,


\par }{\QB \VS{16}We-dulemar bia nade sogele, neg-oakalos, degi, dulemar-wios naddamalad.


\par }{\Q \VS{17}Degine, dulemarba bogidik-nanaed gwen wissurmalad.”


\par }{\QR Isaías 59:7-8

\par }{\Q \VS{18}“We-dulemar, Bab-Dummad-dobe-nanaodeeye gwen binsasurmalad.”


\par }{\QR Salmo 36:1

\par }{\PP \VS{19}Ar anmar wisid, bela Moisés-Igar-Maid-sogmaidi, dulemar-a-Igar-Maid-urbaligwa-gudimaladga sogmaid. Adi, bela dulemar mer sogmalaga, anmar gwen isgudisurye. Adi, bela dulemar Bab-Dummad-asabin isgusadbi daklegegar.

\VS{20}Degisoggu, dule-wargwensaar Moisés-Igar-Maidba-ibmar-saedgi, Bab-Dummad-asabin gwage-swilidik daklegosulid. Ar Moisés-Igar-Maidi, unnila magar-itogega anmar-imaked, anmarde dule-isganaye.


\par }{\MSB 2b. Jesucristoʼba isgued osuloleged

\par }{\MR (3:21–5:21)

\par }{\SH Bab-Jesúsʼgi-bensulidgi dule isgussulidyob gued
\par }
{\PP \VS{21}Emigindi, anmarga oyolenonikid, igi-anmar Moisés-Igar-Maidba-nanaedbarsuli, Bab-Dummad isgussulidyob anmar-daknonidae. Ar bato deyobi Moisés-Igar-Maidgi-sognaid, degi, Bab-Dummad-Gayaburba-Barsogmalad-Gardagi bato narmakar sognaibalid.

\VS{22}Bab-Dummad-isgussuliyob-anmar-dakedi, Jesucristoʼgi-bensulidba deyob gunonidaed. Bab-Dummad bela dulemar-Jesucristoʼgi-bensurmaladi, deyobi daked. Ar ade, Bab-Dummad, bela dulemar emarbi dakmaid, gwen akar-akar daksulid.


\par }{\PP \VS{23}Ar dulemar belagwapa isgusadbisoggu, Bab-Dummad-e-gangued-yeerdaklegedgi bangus gudimalad. A-ulale, geg Bab-Dummad-walikaa gumarsunnad.

\VS{24}Degi-inigwele, Bab-Dummad e-anmargi-nued-binsaed-wilubsulinadba, na-e-abegedba isgussuliyob dule-daknonidaed. Cristo-Jesús dulemar-abonogega-burgwisadba, dulemar-baknonikidgi, Bab-Dummad isgussuliyob dule-daknonidaed.


\par }{\PP \VS{25}Bab-Dummad isgued-eliegala nakrusgi Cristo-Jesús-oburgwisad. Ar Cristo-e-ablis-ariosadgi-bensulidgi, isgued elileged. Deyobi, Bab-Dummad imaksad, adi, e-igar-innikigwad-imaked oyogegar. Iduardi, Bab-Dummad na san-bargaed-nikadbali, isgued-epennemalad bela elinonikid.

\VS{26}Ar emigindi, Bab-Dummadi, na e-igar-innikigwad-imaked-oyogegala, Jesucristo-uksad. Deyobi, Bab-Dummad, dule-innikigwad gued, deginbali, dulemar-Jesúsʼgi-bensurmalad-isgussuliyob imakbalid.


\par }{\PP \VS{27}Degite, ¿bia san-dummarba-imakleged nadsunna? We-igar bergunoniki. ¿Ar ibi-igar-maidba bergunonisunna? ¿Moisés-Igar-Maid-imakedba bergusa? Suli, abarsuli. Ar unnila Jesúsʼgi-bensuli-guedba bergunonikid.

\VS{28}Degisoggu, anmar sogsundo, dule Bab-Jesúsʼgi-bensulidba isgussuliyob daklenonidaye. Moisés-Igar-Mesisad-ibmar-imaklegedba isgussuliyob daklenonidasurye.


\par }{\PP \VS{29}¿Ar Bab-Dummadde unnila Judíoʼmar-e-Bab-Dummadbisi?

\par }{\PP ¿Ar Judíoʼsurmalad-e-Bab-Dummadmosursi?

\par }{\PP Napiragwad, ar Bab-Dummad Judíoʼsurmalad-e-Bab-Dummadmogad.


\par }{\PP \VS{30}Ar ade, unnila Bab-Dummad wargwenna gued. Bab-Dummad, Judíoʼmar-Jesúsʼgi-bensulidba, degi, Judíoʼsurmalad-Jesúsʼgi-bensulidba, we-dulemar-isgussuliyob daknonikoed.


\par }{\PP \VS{31}Degisoggu, anmar Jesúsʼgi-bensulidba Moisés-Igar-Maidi, ¿bar maisuliyob dakode? Suli. Aka bur anmar, we-Moisés-Igar-Mesisad bur ogannoged.




\par }\Chap{4}{\SH Abraham, Babgi-bensulidba isgussuliyob daklesad
\par }
{\PP \VerseOne{1}Ar degite, anmar-dad-dummad-Abrahamʼgindi, ¿igi anmar sogmalosunna?

\VS{2}Ar Abraham na e-ibmar-imaksadba isgussuliyob daklenonikina, dulemar-asabin, sunna na san dummarba itogoenad. Ar Bab-Dummad-asabindi deyob na itogosulinad.

\VS{3}Emigindi, ¿igi Bab-Dummad-Gardagi sognaisunna?

\par }{\Q “Abraham, Bab-Dummad-bengussurye,

\par }{\QB degisoggu, Bab-Dummadi, isgussuliyob Abraham-daknoniye.”


\par }{\QR Génesis 15:6

\par }{\PP \VS{4}Ar dule arbasale, mani-ega-ukleged binsa ega uklesulid, arbasad-ular, bennukleged.

\VS{5}Ar dule-arbasuliddi, Bab-Dummad-isgussulidyob-dule-imakedgi bensulid. We-e-bensulidi, Bab-Dummad-asabinni isgussulidyob-dakle we-dule-imaked.


\par }{\PP \VS{6}David deyob sogmogad, deunsoggu, Bab-Dummadi, dule-na-ibmar-imaksasulidba isgussuliyob we-dule-daknonikile, Bab-Dummad we-dulegi nued binsasye.

\VS{7}David Bab-Dummad-Gardagi soged:

\par }{\Q “Bab-Dummad, dulega e-galagwensuli-gudigusad elinonikile, e-isgusad ega osurgunonikile,

\par }{\QB Bab-Dummad egi nued binsanonidaed.


\par }{\Q \VS{8}Bab-Dummad, dulega e-isgudigusad bar insasuli gunonikile, egi-isgued-naid ega osulononikile,

\par }{\QB Bab-Dummad egi nued binsanonidaed.”


\par }{\QR Salmo 32:1-2

\par }{\PP \VS{9}Degisoggu, we dulegi-nued-binsaleged ¿unnila Judíoʼmargarbisi? ¿Ar Judíoʼsurmaladgarmosursi? Ar ade, an sogmalad, Abraham Bab-Dummad-bensulidbali, Bab-Dummad isgussulidyob Abraham-daknoniye.

\VS{10}Degite, ¿sana wede Abraham deyob gunonisunna? ¿Abgan-uka-duku-sikleged-igar-imaksad-iduale? ¿Abgan-uka-duku-sikleged-igar-imaksad-sorbali? Suli, a-sorbarsuli. Abraham amba yoo abgan-uka-duku-siked-iduale, dule-isgussuliyob daklenonikid.


\par }{\PP \VS{11}Abraham Bab-Dummadgi-bensulid-e-wilub-nasikegala, abgan-uka-duku-siked-igar imaksad. Adi, oyogega, bato Bab-Dummad, amba yoo ede abgan-uka-duku-sikeunni, egi-bensulidbali isgussulidyob e-daksaye. Degisoggu, Abraham bela dulemar-Bab-Dummadgi-bensurmalad-abgan-uka-duku-sikarsurmalad-e-babga, gunonisunnad. Adi, Bab-Dummad, we-dulemar-egi-bensulidba isgussulidyob dakmogagar.


\par }{\PP \VS{12}Deginbali, Abraham dulemar-abgan-uka-duku-sikarmalad-e-babbalid. We-dulemar, unnila abgan-uka-dukubi sikarsurmalad, igi anmar-dad-Abraham amba-yoo-abgan-uka-duku-siked-iduar Bab-Dummadgi-bensuli-nanadigusa, deyob nanadimarbalid.


\par }{\SH Bab-Dummad, Abrahamʼga-ibmar-nuegan-ukoye sogsad
\par }
{\PP \VS{13}Bab-Dummad, Abrahamʼga, degi, e-waganga sogsad, yoedse we-napneg-naid an bega ukoye. Weyob ega ise-sogar-sogsadi, Moisés-Igar-Maidba-nanadimalad-ularsulid. Bab-Dummadgi-bensulidba isgussuliyob-daklenonikidba, Bab deyob ega sogsad.

\VS{14}Ar Bab-Dummad-ibmar-ukoye-sogsad dulemar-Moisés-Igar-Maidba-nanadimalad-gadina, Bab-Dummadgi-bensulid-igar binsaledga gunonikiled. Degine, Bab-Dummad-ibmar-ukoye-sogsad, bar igarga gussuliled.

\VS{15}Bab-Dummad dule-Moisés-Igar-Maidba-dasulid sabsur-odurdaked. Ar igar maisulirdi, dule a-igar geg bisged, ar ade, igar maisulid.


\par }{\PP \VS{16}A-ulale, Bab-Dummad Abrahamʼga sogsad, an bega ibmar-nuegan-ukoye. A-ibmar-ukoye-sogsadi, Bab-Dummadgi-bensulidgi abingaleged, dule ibmar-imakedginsulid. Bab-Dummad deyob imaksad, adi, na e-ibmar-nuegan-ukbiedba Abraham-waganga ukmogagar. Unnila dulemar Moisés-Igar-Mesisadba Abraham-waganga gudimaladgarbisulid, dulemar-belagwapa Bab-Dummadgi-Abraham-bengussulidyob-nanadimarmogadga, a-ibmar ukmogagalad. Ar Abraham bela anmar-dadga Bab-asabin gunonisunnad.

\VS{17}Ar igi Bab-Dummad-Gardagi narmakar nai:

\par }{\Q Bab-Dummad soged:

\par }{\QB “Ani an dulemar-bukidarad-akar-akar-bukmalad-e-dad-sailaga an be-imaksad.”

\par }{\QR Génesis 17:5

\par }{\PP Degisoggu, Abraham, Bab-Dummad-asabin anmar-dad-dummadga gunonisunnad. Bab-Dummad dulemar-burgwismalad gannar odulogedid. Degine, ibmar-amba yoo-ambikued, bato ibmar-ambikusadyob e-nugba ese goledid. We-Bab-Dummadgi Abraham bengussulid.


\par }{\PP \VS{18}Gwen igarga-gued daklesulid-inigwele, Abraham, nue-bensulidgi Bab-Dummad-ega-sogsad-edarbedii gusad. Deyob-bengussulidbali, dulemar-bukidarad-akar-akar-bukmalad-e-dad-sailaga gunonikid. Ar igi Bab-Dummad ega sogsadyob:

\par }{\Q “Be-wagan weyob ichesur-mergu guoye.”


\par }{\QR Génesis 15:5

\par }{\PP \VS{19}Abraham na e-sangi binsadgu, bato burgwed omosa-itoged. Deun bato birga-dulatar-gubin (± 100) nikad. Degite, Bab-Dummadgi-bensulid gwen galakussulid. Degine, Abraham, e-ome-Saraʼgi binsadgu, mimmi-baked-e-ibagan bergusye, geg guodeeye gwen binsassurbalid.

\VS{20}Abraham ibmar-ega-uklegoye-soglesad, ega guosur-dakle-inigwele, degite, gwen bengussulid. Aka bur bule Bab-Dummad-bengusulidgi gannaledii gusad, Bab-Dummad-nug-ogannodii nanasad.

\VS{21}Abraham nue-wisi gudii gusad, Bab-Dummad-ibmar-ukoye-sogsad na e-ganguedba bela e-sogsadba ibmar imaked.

\VS{22}Degisoggu,

\par }{\Q “Abraham deyob Bab-Dummadgi-bensulidba,

\par }{\QB Bab-Dummad isgussuliyob Abraham-daknonisunnad.”


\par }{\QR Génesis 15:6

\par }{\PP \VS{23}Abraham Bab-Dummadgi-bensulidba, Bab-Dummad-isgussuliyob-daknonikid-narmaklesadi, unnila Abrahamʼgarbi deyob narmaklessulid.

\VS{24}Anmarga narmaklesmogad, anmar Bab-Dummadgi-bensurmarmogad-ular, Bab-Dummad isgussuliyob anmar-daknoni-damarmogadga. We-Bab-Dummadde, anmar-Dummad-Jesús burgwar-maigu, gannar odulosadid.

\VS{25}We-Jesús, anmar-isgued-ular-oburgwilegegala uklesad, degine, gannar durgus gusad, adi, anmar isgussuliyob daklegegar.




\par }\Chap{5}{\SH Bab-Dummadbo igar-nabononikid
\par }
{\PP \VerseOne{1}Degisoggu, anmar Jesucristoʼgi-bensulidba isgussuliyob daklenonidasoggu, anmar-Dummad-Jesucristoʼba, anmar Bab-Dummad-ebo igar nudaknonisunnad.

\VS{2}Anmar Jesucristoʼgi-bensulidba, Bab-Dummad nabir anmargi binsanonibalid. Ar anmar deyob Bab-Dummadba nue akananaisoggu, Bab-Dummad-gangued-yeerdakleged-dakega anmar nue-bensulidgi edarbedimarsunnad. A-ular, anmar wergudimarsunnad.


\par }{\PP \VS{3}Degine, unnila anmar weginbi wergudisurmalad. Ar anmar ibmar-naibi-itodiidgi wergumarbalid. Ar anmar wisid, ibmar-naibi-itogedi, anmarga niga ogannoged, adi, nabir na san-burdiar-gudii guegar.

\VS{4}Degine, san-burdiar-gudigued bur-nued-gangumaidaed-dulega anmar-imaked. Bur-nued-gangumaidaed-dulega-guedi Bab-Dummad-anmarga-ibmar-imakoed-edarbedii anmar-imaked.

\VS{5}Bab-Dummad-anmarga-ibmar-imakoed-edarbediidi, anmarga igarga guedsegad. A-ular, anmar gwen bingeguosurmalad. Ar Bab-Dummad E-Burba-Isligwaled-anmarga-uksadba, bela-bela e-sabedi anmargi oyononikid.


\par }{\PP \VS{6}Ar ade, anmar gege na dukin abonomarsoggu, Cristo dule-isgudimalad-anar, burgoed-iba-ega-nasiklesadgi burgwisad.

\VS{7}Dule-wargwen dule-nued-anar burgweye-sogele, burgwissuliled. Ar amba dule, dule-nued-anar-burgwed wis gudiirdibe, degiid-dule undar amileged.

\VS{8}Degi-inigwele, Bab-Dummaddi e-sabgued anmarga wegi nue-oyosad: Ar amba anmar isgudimalad-inigwele, degite, Cristo anmar-anar burgwisad.


\par }{\PP \VS{9}Ar emigindi, Cristo-e-abegine bato anmar isgussuliyobi daklenonisoggu, bur buledo, Cristo Bab-Dummad-sabsur-emar-odurdakoedgi anmar-abonononikoed.

\VS{10}Ar anmar, deunni e-isdaradga amba gudigua, degite, Bab-Dummad E-Machi-burgwisadgi anmarbogwa igar-nabononigusad. Ar emi bulesunna, ar bato Bab-Dummad anmarbo igar-nabossoggu, Jesús-durgusadba, anmar abonolemarsunnodo.

\VS{11}Deginbali, amba webisulid. Anmar amba Bab-Dummadgi anmar-Dummad-Jesucristoʼbali weligwar itodimarbalid, ar ade, Jesucristoʼbali anmar Bab-Dummad-ebo igar nabosad.


\par }{\SH Adánʼgi, degi, Cristoʼgi sunmakleged
\par }
{\PP \VS{12}Degisoggu, isgued dule-wargwengi we-napnegse dognonikid. Degine, isguedba burgwed-igar nonibalid, degidbali, bela dulemar burgwedbi gunonisunnad. Ar ade, bela isgusmaladbiid.


\par }{\PP \VS{13}Ar amba yoo Moisés-Igar-Meged-iduale, bato isgued we-napneggi naid. Ar Igar maisulile, dule-ibmar-oakalosadga geg sogleged, be ibmar oakalosye.


\par }{\PP \VS{14}Degi-inigwele, Adán-akale, Moisésʼsega, dulemar burgwedbi gunonisunnad. Dulemar, Adánʼyobi, igar-maidgi-gwisgusadba-isgussur-inigwele, amba burgwismarmogad.

\par }{\PP We-Adánʼde yoo-Cristo-danikoed-e-wilubga gunai gusanad.


\par }{\PP \VS{15}Ar Adán, Cristo-e-wilubga-gusad-inigwele, Adán-e-isgusad Bab-Dummad-anmargi-nued-binsaedba yobisulid. Ar Adán-isgusadba bela dulemar burgwenonikid.

\par }{\PP Jesucristoʼbardi, Bab-Dummad-anmargi-nued-binsaedbali, Bab-Dummad anmarga ibmar-nued uknonikid. We-ibmar-nued, Jesucristo-burgwisadbali bela dulemarga obinebaka uklenonikid.


\par }{\PP \VS{16}Deginbali, ar Bab-Dummad-na-e-itogedba-e-dulemar-abonomaidi, gege Adán-e-isgusadbo wilubdakleged. Ar dulega irgwen-isgulesadgi sabsur-odurdakleged-igar megnonikid.

\par }{\PP Bab-Dummad-anmargi-nued-binsaedbardi, anmar-bukidar-isgusad-inigwele, isgussulidyob anmar-daknonikid.


\par }{\PP \VS{17}Dule-wargwen-isgusadgi burgwed-igar neg-ganonikid.

\par }{\QB Ar degiile, bur buledo, dulemar Bab-Dummad-bela-bela-nabir-binsamaid-abingamaladi,

\par }{\QB Bab-Dummad-na-e-itogedba-dule-isgussuliyob-daked-abingamaladi,

\par }{\QC dule-wargwen-Jesucristoʼgi, dula-gudiidgi negdakmaloed.


\par }{\QB \VS{18}Ar igi dule-wargwen-isgusadgi dulemarga sabsur-odurdakleged-igar megnoniki,

\par }{\QB deyobi, dule-wargwen-ibmar-nued-imaksadgi, dulemarga dule-isgussuliyob-daklenonikid-igar megnonimogad,

\par }{\QC adi, dula-gudii gumalagar.


\par }{\QB \VS{19}Ar igi dule-wargwen-Bab-Dummad-sogsadba-ibmar-imaksasulidbali, dulemar-bukidar isguedbi nade,

\par }{\QB deyobi, dule-wargwen-Bab-Dummad-sogsadba-ibmar-imaksadbali, bukidar isgussuliyobi daklenonimaloed.


\par }{\PP \VS{20}Ar Moisés-Igar-Megnonigu, isgued bur merguded. Agi, Bab-Dummad-nabir-dulemargi-binsamaid bur bule mergudmogad.


\par }{\QB \VS{21}Ar isgued, burgwed-igar nasiknonikid.

\par }{\QB Bab-Dummad-bela-bela-e-sabeddi, dulagudigued nasiknonimogad.

\par }{\QB Agala, Bab-Dummad dule-isgussuliyob anmar-daknonikid.

\par }{\QB Degine, anmar-Dummad-Jesucristoʼba anmar burba-geg-bergued nikunonikid.




\par }\Chap{6}{\MSB 2c. Isguedgi ollorgued

\par }{\MR (6:1–8:39)

\par }{\SH Cristoʼbali, isguedgi bangusad
\par }
{\PP \VerseOne{1}Degite, ¿igi an sogmalosunna? Bab-Dummad-anmargi-nabir-binsa-maid bur bule oyolegegala, ¿anmarde isgudii sadeguode? Suli, degisuli.


\par }{\PP \VS{2}Ar anmarde isguedga burgwar-gudiyobidde, degite, ¿igi anmar bar isguedgi nanaosunna?


\par }{\PP \VS{3}¿Ar be wissurmarsi? Bela anmar Cristo-Jesús-nuggi Bab-Dummad-diigi-ogleged-igar-imaksamaladi, anmar Cristo-Jesús-burgwisadyob gunonimogad.


\par }{\PP \VS{4}Ar anmar Bab-Dummad-diigi-ogleged-igar-imaksadgi, anmar Cristo-burgwisadba burgwismogad, degi, eba diglesmogad. Adi, Cristo burgwarmalad-abargi-maigusadgi, degi, Bab-Dummad-ganguedba gannar durgusadgi, anmar san-binidgi dula-gudii gumogagar.


\par }{\PP \VS{5}Ar anmar Cristo-burgwisadgi eba akanonikid, amba deyob anmar e-durgusadgi eba durgubalodo.

\VS{6}Ar anmar nue-wismalad. Anmar-san-isgudiid-osulolegega, anmar-sanburba-epennegwad Cristoʼba nakrusgi bioklesad, adi, melle bar isguedba anmar mailedii guegar.

\VS{7}Ar dule burgwisale, bato isgued geg bar oakaloged.


\par }{\PP \VS{8}Ar Cristoʼba anmar burgwisale, anmar eba dula-gudigubaloed bensurdo.

\VS{9}Ar anmar wisid, Cristo burgwisgu, gannar durgusad, emi bar burgosulid, burgwed geg bar egi obined.

\VS{10}Ar Cristo burgwisgua, Cristoʼgi isgued-e-gangued degisadegu bergunonikid. Ar emi, Cristo dula-gudiidi, Bab-Dummadga dula gudisunnad.

\VS{11}Degisoggu, deyob be binsamarmosundo, isguedga an burgwar gudimarye. An dula gudiiddi, anmar-Dummad-Cristo-Jesúsʼba Bab-Dummadga an dula gudimarye.


\par }{\PP \VS{12}Degisoggu, isgued be-san-sunna-berguedgi mer obined be imakmar, adi, galagwensuli-isgu-dule-saed-imakbiedba mer eba be damalagar.

\VS{13}Deginbali, melle be be-abaganmar ibmar-isgana-imakegala be imakmar. Bur be Bab-Dummad-urbaligwa be nanamar, dule-burgwis-gannar-durgusadyob be nanamar. Deginbali, be-abaganmar Bab-Dummadga ibmar-nuegan-imakega be imakmarbar.

\VS{14}Ar isgued bar bemargi obinosurmalad, ar ade, bemar Moisés-Igar-Mesisadba bar gudisurmalad. Bab-Dummad-nabir-dulemargi-binsamaid-igarba be gudimalad.


\par }{\SH Jesúsʼba-nanaimalad, igar-innikigwadba nanaergebed
\par }
{\PP \VS{15}Degitega, ar anmarde Moisés-Igar-Maidba bar gudisurmarsoggu, emidi, Bab-Dummad-dulemargi-nabir-binsamaid-igarba-gudimarsoggu, degite, ¿anmar isgumarsunnode? Suli, degisuli.

\VS{16}Ar dule-wargwen-sogedba be nanadiile, e-maiyob eba be ibmar-imakele, deyob-gudiidba be, we-dule-e-maiga be gunonidamalad. A-ulale, isgued-sogedba be nanadiile, be burgwemalodo. Ar Bab-Dummad-sogedba be nanaerdi, dule-innikigwadga be gumalodo.


\par }{\PP \VS{17}Ar Bab-Dummadga anmar dog-nuedye sogsun. Ar iduar bemar isgued-maiga gudiinad. Emigindi, igar-nued-bemarga-soglesadba be napiragwadba nanadmalad.

\VS{18}Degidbali, be isguedgi ollorgunonimarsoggu, bemar igar-inniki-imakleged-e-maiga gunonimarsunnad.


\par }{\PP \VS{19}An-bemarga-sunmaknaidi, amba bemar aku-itomarsoggu, sanar-sanar an bemarga sunmaknasunnad, adi, be magar itomalagar. Ar iduardi, bemar ibmar-isganaga be-abaganmar be ukdii gusmalad. Ar deyob-imakedi, aka bur bule-isguega be-imaked. Emisgindi, be, igar-innikigwad-maid-imakmalaga, deyob, be be-abaganmar ukmarbar, adi, be san-swilidik gumalagar.


\par }{\PP \VS{20}Ar bemar isgued-maiga-gudimargua, bemar, igar-innikii-imaklegedgi bangus-gudii gusmalad.

\VS{21}Ar deyob gudimargua, degite, ¿ibi-nued egi be amismarsunna? Ar emigindi, egi be bingegudimarsunnad. Ar we-ibmarmardi unnila burgwedse dule-nied.

\VS{22}Emigindi, be isguedgi-ollorgunonimaladgi, Bab-Dummad-maiga be gunonimaladgi, bega we-ibmardi ibmar-nuedga gunonimalad, be san-swilidik gunonimarsunnad, adi, be burba-geg-bergued nikumalagar.

\VS{23}Ar isgued, burgwedgi dule-bennuked. Bab-Dummad-nabir-anmargi-binsamaiddi, anmar-Dummad-Cristo-Jesúsʼgi burba-geg-bergued anmarga uked.




\par }\Chap{7}{\SH Abirgunagwar-nikulegedgi binsaed amied
\par }
{\PP \VerseOne{1}Gwenadgan, dulemar-Moisés-Igar-Maid-wismaladga an soged: We-Moisés-Igar-Maid, dule dula-gudiirbi a-Igar-Maid-urbalikwaa nanaoed.

\VS{2}Ome sui-nikadyobdo: E-sui dula-gudiile, abirgunagwar-nanaleged-igar-maidba suiba nanaoed. Ar e-sui burgwenonikirdi, a-igar-maidgi ollorgunonikoed. Ome, bar a-igarba nanaosulid.

\VS{3}Degisoggu, amba e-sui-dula-gudiidgi machered-baid-nikunonikile, we soglegodo, ome igarsuli negsichigi e-sui-dikarba yolediiye. Ar e-sui-burgwisardi, sui-nikued-igar-maidgi ollorgunonido. Degisoggu, ar sui-baid-nikunonikile, we-ome negsichigi yoledisurdo.


\par }{\PP \VS{4}Gwenadgan, bemar amba deyobmodo. Cristo burgwisgu, bemar Cristoʼba-burgwisayob gunonimarmogad. A-ular, bemar Moisés-Igar-Maidgi ollorgunonimalad.

\par }{\PP Emisgindi, bemar dule-burgwisad-gannar-durgus-gusadgadga gunonikid. Adi, bemar, Bab-Dummadga ibmar-nuegan-imakmalagar.


\par }{\PP \VS{5}Ar anmar-ibmar-isgana-imakbiedbarbi an gudimargua, Moisés-Igar-Maiddi, ibmar-isgana-imaked-imakega anmar-imakdedaed. Degisoggu, we, bur bule Bab-Dummadgi-banguega anmar-imaked, burgwedse anmar-seddaed.

\VS{6}Ar emigindi, igar-isgana-anmar-ganikidgi an burgwismarsoggu, Moisés-Igar-Maidgi an ollorgusmalad. Degisoggu, a-ular, Bab-Burba anmarga-gargangued-ukedba Bab-Dummadga arbamarsundo. Bar Moisés-Igar-sered-narmakar-maidginsurdo.


\par }{\SH Isgued-angi-naid
\par }
{\PP \VS{7}Degite, ¿igi an sogmalosunna? ¿Moisés-Igar-Maid wede isguedi? Suli, degisuli. Ar Moisés-Igar-Maid maisulina, we-isgued an wisguosulinad. Ar Moisés-Igar-Maidgi sognasulina: “Mer dulemar-baid-e-ibmarbina yaisur-sogoye.” An dule-baid-ibmarbina-yaisur-soged wisguosulinad.


\par }{\PP \VS{8}Ar Igar-Maid deyob sognaisoggu, isgued bela-bela dule-baid-e-ibmarbina-yaisur-soged angi nasiksad. Ar Moisés-Igar maisulina, isgued gangued sulinad. Isgued-igar burgwar mainad.


\par }{\PP \VS{9}Ani, epennedi an Moisés-Igar-Maid-wissuli an gudigusad. An Moisés-Igar-Maid-wisgunonigu, isgued-angi-naid durguded. Agine, an burgwenonisunnad.

\VS{10}Degine, an daknonisunnad, an dula-gudiguega we-Igar-uklesadi, anga burgwedga gubali.

\VS{11}Ar ade, isgued, Igar-Sogmaidba an-yardaknonikid, agi, an-oburgwenonisunnad.


\par }{\PP \VS{12}Degisoggu, an sogmarsunnad, Moisés-Igar-Maid-swilidikid, Bab-Dummad mesisad. Bela we-Igargan-Mamaidi nue-swilidikidid, igar-innikigwadid, degine, igar-nuedid.

\VS{13}Ar degite, ¿wede ibmar-nuedidde, burgwedga we-ibmar-nued anga gunonisunde? Suli, degisuli. Ar isgued, oyogegala we isguedye, anga ibmar-nuedba burgwed-uknonikid, adi, Igar-Maidba oyolegegar, we-isgued bela-bela isganaye.


\par }{\PP \VS{14}Ar anmar wismalad, Moisés-Igar-Mesisad, we-igar-nuedid, burbaledid. Ar an-sandi we-napnegginedsoggu, isgued-e-maiga-guega isguedse bakles gudiid.

\VS{15}Ar an ibmar-imaked an aku itoged. Ar an ibmar-imakbied an imakdasulid, aka bur an ibmar-isdar-daked an imakdedaed.

\VS{16}Ar an ibmar-abesulid an imakele, an sognaido, we-Moisés-Igar-Maidi, nuedye.


\par }{\PP \VS{17}Degisoggu, an-sunnad an ibmar-imaksursundo. An ibmar-imakedi, isgued-angi-naid ibmar-imakega an-imaked.

\VS{18}Degine, an nue wisid, we angi ibmar-nued naisulid. Ar ibmar-nued an imakbien-inigwele, gege an ibmar-imak itodaed.

\VS{19}Ar ade, ibmar-nued-an-imakbiedi, an imaksulid. Aka bur an ibmar-isgana-imakbisulidi, imakdedaed.

\VS{20}Ar an ibmar-imakbisulid imakele, ani an bar imaksurdo. An-ibmar-imakedi, isgued-angi-naid ibmar-imakega an-imaked.


\par }{\PP \VS{21}Degisoggu, weyob igar mai an daksundo, ibmar-nued an imakbien-inigwele, isgued angi naid.

\VS{22}Ar an-san-burba-ulubgindi, Bab-Dummad-Igar-Maidgi an nue yeer itoged.

\VS{23}Degine, an-sangi baid-igar-mai an dakbardo. We-igar, an-binsaedgi yolenonidaed. Degisoggu, we-igarse an gales gudisunnad. An ibmar-imakedi, isguedbi an imakdisunnad.


\par }{\PP \VS{24}Degisoggu, ¡nue an dule-wilesdo! ¿Doa-wede we-burgwed-angi-naid anga osulogosunna?

\VS{25}Ar Bab-Dummadga dog-nuedye an sogsunnad. Ar mer anmar bar isguedgi nanamalaga, Bab-Dummad, anmar-Dummad-Jesucristoʼba anmar-abonoged.

\par }{\PP Degisoggu, an-sunnad an-binsaedgi Bab-Dummad-Igar-Maidba an mailedisunnad. Ar an-sangindi, isgued-igar-maidba an mailediid.




\par }\Chap{8}{\SH Bab-Burba-Isligwaledgi nanaleged
\par }
{\PP \VerseOne{1}Degisoggu, dule-Cristo-Jesúsʼgi-akanimaladga, bar odurdakleged-igar maisulid. Amarde, na-e-san-sogedba-bar-nanadisurmalad. Unnila, Bab-Dummad-Burba-Isligwaledba nanadimalad.

\VS{2}Cristo-Jesúsʼba Bab-Dummad-Burba-e-igar-dule-odulogedi isgued-igargi an-ollor-imaksad, degine, burgwed-igargi an-ollor-imaksabalid.


\par }{\PP \VS{3}Ar napiragwa, Moisés-Igar-Maid anmar-abonogega gwen unnigussulid, ar ade, anmar-isguedi Moisés-Igar-Maid-e-gangued-obelosad. Degisoggu, Bab-Dummad, dulemarga isgued-bennukega, sanar na E-Machi duleyobi we-napnegse barminonikid. Deyob, Bab-Dummad, Cristo-sangine isgued-e-gargangued obelononisunnad.

\VS{4}Deyob imaksad, adi, anmar, anmar-san-sogedba mer bar gudii gumalagar. Adi, anmar-Bab-Dummad-Burba-sogedba-gudimaladga, igar-inniki-maid nabir guegar.


\par }{\PP \VS{5}Ar dule-na-e-san-sogedba-nanadimaladi, na e-ibmar-abegedgi binsadaed.

\par }{\PP Ar Bab-Dummad-Burba-sogedba-nanadimaladdi, Bab-Dummad-Burba-e-ibmar-imakbiedginbi binsadaed.


\par }{\PP \VS{6}Ar dule, na e-san-sogedba binsadiile, wedi burgoed.

\par }{\PP Ar dule, Bab-Dummad-Burba-sogedba binsadiirdina, dula gudiguoed. Degine, ulubgi bogidik na itogoed.


\par }{\PP \VS{7}Ar dule na e-san-sogedba nanaele, we-dule Bab-Dummad-e-isdaradid. Ar ade, Bab-Dummad-Igar-Maid-sogedba nanabisulid, degine, a-igarba-nanaed geg gubalid.

\VS{8}Degine, dulemar-na-e-san-sogedba-nanadimalad geg Bab-Dummad-yeer-ito imaked.


\par }{\PP \VS{9}Ar bemardi na be-san-sogedba be nanadisurmalad, Bab-Dummad-Burba-sogedba nanadimalad. Ar Bab-Dummad-Burba bemargi maile, deyob be nanamaloed. Ar dule Bab-Cristo-Burba nikasulile, we-dule, Cristoʼgadsulid.

\VS{10}Ar Cristo bemargi maile, be-sandi isguedga bar gudisulid. Ar Bab-Dummad-Burba-bemargi-maidi, Bab-Dummad isgussuliyob bemar-imaksad-ulale, be-burba-dula-gudii imaked.

\VS{11}Ar Bab-Dummad-Burba Jesús-burgwarmalad-abargi-mai-odulosad bemargi maidi, a-Burba-Cristo-odulosad bemargi-maidba, bemar-san-burgoed gannar odulomogoed.


\par }{\PP \VS{12}Degisoggu, gwenadgan, anmar-ibmar-imaked unnila soggwenna imakergebed, mer anmar ibmar-isgana-imakdii gued.

\VS{13}Ar be-san-sogedba be nanaele, be burgoed. Bab-Dummad-Burbaba-nanaedgi be-san-ibmar-isganabina-soged be obelogele, be dula-gudii guoed.


\par }{\PP \VS{14}Ar bela dulemar Bab-Dummad-Burba-sogedba-nanadimaladi, we Bab-Dummad-mimmigan gumalad.

\VS{15}Ar bemar maiga-gued-burba abingassulid, adi, bemar gannar dobgudii gumalagarsulid. Ar bemar Bab-Burba-abingasadi, Bab-Dummad-mimmiga-gued-e-burbad. Abali, anmar binnasur gorsunnad: ¡Abba! A sogleged, babye.


\par }{\PP \VS{16}Bab-Dummad-Burba, e-sunnad anmar-burbaga oyonaid, anmar Bab-Dummad-mimmigan gumarye.

\VS{17}Degine, ar anmar Bab-Dummad-e-mimmigan-gumarsoggu, eba anmar ibmar gamogoed. Bab-Dummad-ibmar-nikad anmargadga gumogoed, degine, Cristoʼba-mesa anmar ibmar-nikumogoed. Ar anmar Cristoʼba wilemalar, Cristo-nug-dungued-nikadbali, anmar-nug dungumogoed.


\par }{\SH Bab-Dummad-ibmar-nuegan-imaked-abingalegoed
\par }
{\PP \VS{18}Ar an nue-wisid, Bab-Dummad-e-gangued-e-yeerdakleged, e-walik-gudiguoedgi anmargi-oyolegoedi, emi-anmar-boniganba-wilediidba, bur bela-bela nuedid.

\VS{19}Ar bela Bab-Dummad-bela-ibmarmar-nasiksad, bela-bela guakwaa Bab-Dummad-e-mimmigan-oyolegoed edarbebukwad.

\VS{20}Ar bela-ibmar-obinnilesad bela isgunonikid. Ibmar-obinnilesad na-e-sogedba deyob gussulid. Bab-Dummad deyob igar-mesisadba gunonikid. Degi-inigwele, ibmar-obinnilesad amba e-bendakleged nue-bensulidgi edarbediid.

\VS{21}Ar ade, bela ibmar-obinnilesad, we-ibmar-isgana-e-maiga-gudiidgi ollorgunonikoed, Bab-Dummad-e-mimmigan ibmar-nuedga-gunonimogadyob gunonimogoed.


\par }{\PP \VS{22}Ar anmar nue-wismalad, bela ibmar-obinnilesad emi-iba-naidse akiginbukwad, igi siamar na e-boni-itoalir, nunmaked-itodamaladyob.


\par }{\PP \VS{23}Unnila ibmar-obinnilesmaladbi deyob-itosurmalad.

\par }{\PP Anmarmoga, Bab-Dummad-e-Burba-gebe-uklesad-nikamalad, ulubgi deyob akigindimarmogad.

\par }{\PP Emisgindi, anmar Bab-Dummad-e-mimmiganga-gued edarbedimalad. We-sogleged, anmar-san-galesiid-ollorgued bensulidgi ebarbediiye.


\par }{\PP \VS{24}We deyob anmar Bab-Dummadgi-bensulidgi-edarbediidba abonolenonikid. Ar anmar-ibmar-edarbediid bato an daksamalale, geg bar ibmar-edarbelegedga gued. Ar dule ibmar daksale, ¿ibi bar edarbosunna? Suli, bar edarbosuli.

\VS{25}Ar an ibmar-daksulid bensulidgi edarbedimalale, gwae-gwae-itogedgi an edarbedisurmalad, binnalegwadgi bensulidgi an edarbedimalad.


\par }{\PP \VS{26}Amba deyobi, ar anmar Bab-Dummadgi-bensurgued nollosoggu, Bab-Dummad-Burba anmar-nollogwadgi anmar-bendaked. Ar anmar wissulid, igi-Babse-goledgi bur-nabir ibmar egisoe. A-ulale, Bab-Dummad-Burba, akiginneyobi gayagi-geg-soglegedba, anmar-ular Bab-Dummadse ibmar-egised.

\VS{27}Ar Bab-Dummad ulubse magar emar-daksoggu, Bab-Dummad-Burba-igi-nue-soged, nue-wisimakaled. Ar Bab-Burba Jesucristoʼgi-akananaimaladga Bab-Dummad-ibmar-abegedba Babse goled.


\par }{\SH Anmar ibmar-birgi-bur-obined gumalad
\par }
{\PP \VS{28}Degine, anmar wisid, Bab-Dummadi, e-sabmaladga, e-sogedba-ese-gollesmaladga, bela ibmar-guedi, ibmar-nuedga ega imakdaed.


\par }{\PP \VS{29}Ar Bab-Dummad gebesailaunni bato wisid, ede doamar-susa, degi, E-Machiyob-guegala, bato idu amar-nug-imaksad. Adi, na E-Machi e-urbamar-abargi e-urbamar-iduedga guegar.


\par }{\PP \VS{30}Ar bato-idu-nug-imaklesmaladse, Bab-Dummad, gochabalid.

\par }{\PP Dulemarse-gollesmaladse, Bab-Dummad, isgussulidyob amar-imaknonibalid.

\par }{\PP Dulemar-isgussulidyob-imaklenonimaladse, Bab-Dummad, amar-nug ogannononibalid.


\par }{\PP \VS{31}Degite, we-ibmar-soglesadgi, ¿igi-an bar sogmalosunna?

\par }{\PP Ar Bab-Dummad anmarba naile, ¿doa anmargi gwisguosunna?

\par }{\PP Dule anmargi gwisgued, sate.


\par }{\PP \VS{32}Ar Bab-Dummad na-E-Machibela mer ukodeeye gwen sogsasulid, bela anmar-ular uksagusadi, degite, ¿igi-anmarga E-Machiba obinebaka bela ibmar-ukosur be insasunna? Bela ukoed.


\par }{\PP \VS{33}Degite, ¿doa Bab-Dummad-na-dulemar-susmaladnik sogosunna, isgudiiye? Suli, dule sogosulid.

\par }{\PP Ar Bab-Dummad, isgussuliyob dulemar-imaked.


\par }{\PP \VS{34}Ar degite, Bab-Dummad-na-dulemar-susmaladga, ¿doa sabsur-odurdakleged-igar ega mesosunna? Suli, gege dulemar ega mesed.

\par }{\PP Ar Cristo amar-ular burgwisadid, deginbali, Cristo burgwar-maigu, durgusbalidid.

\par }{\PP A-ukinbali, Cristo Bab-Dummad-argan-nuedsik siibalid, adi, anmar-ular Bab-Dummadse-golegar, adi, anmar mer odurdaklegegar.


\par }{\PP \VS{35}¿Ar doa Cristo-anmar-sabedgi-banguega anmar-imakosunna?

\par }{\PP Ar naibi-itoged, ¿banguega be-imakoe?

\par }{\PP Suli-suli-itoged, ¿banguega be-imakoe?

\par }{\PP Baregilleged, ¿banguega be-imakoe?

\par }{\PP Ukumesed, ¿banguega be-imakoe?

\par }{\PP Mor-sate-gudigued, ¿banguega be-imakoe?

\par }{\PP Bonigan-abargi-gudigued, ¿banguega be-imakoe?

\par }{\PP Burgwed, ¿banguega be-imakoe?


\par }{\PP \VS{36}Ar weyob Bab-Dummad-Gardagi narmakar naid:

\par }{\Q “Be-ular, anmar bane-bane oburgwilediid.

\par }{\QB Sibad-wawaad-oburgwelegedyob anmar imaklediid.”


\par }{\QR Salmo 44:22

\par }{\PP \VS{37}Ar bela anmar bonigan-abalagi-gudiidgine, Cristo anmar-sabgusad-ular, bela we-ibmargi-obinega anmar-imaksad.


\par }{\PP \VS{38}Degisoggu, a-ulale, nue an wissunnad, Cristo-sabguedgi we-ibmarmar gege anmar-obanmalad:

\par }{\QB Burgweddibe,

\par }{\QB dula-gudigueddibe,

\par }{\QB baliwiturmardibe,

\par }{\QB niamardibe,

\par }{\QB emi-ibmar-gudiiddibe,

\par }{\QB yoedse-ibmar-danikoeddibe,

\par }{\QB burbar-gandikid-nikmaladdibe,


\par }{\QB \VS{39}nibgueddibe,

\par }{\QB neg-urbar-matusuliddibe,

\par }{\QB degine, ibmar-bela-obinnilesaddibe,

\par }{\QC we-ibmarmala bipisaale, Bab-Dummad-e-sabguedgi gwen-anmar-obanosulid.

\par }{\QC Ar Bab-Dummad e-sabgued anmar-Dummad-Cristo-Jesúsʼgi oyosad.




\par }\Chap{9}{\MSB 2d. Bab-Dummad, Israel-dulemargi ibmar-imaked

\par }{\MR (9:1–11:36)

\par }{\SH Bab-Dummad, Israel-dulemar-susad
\par }
{\PP \VerseOne{1}Cristoʼgi napira an soged, an gakansasulid. Degine, Bab-Dummad-Burba-Isligwaled an-ulubgi anga sogbalid, an napira ibmar sogye.

\VS{2}An-Israel-dulemar bela Cristoʼba naisurmarsoggu, a-ular, an nue-bukib-binsadiid. An-gwagegine, nue-nunmak an itodibalid.


\par }{\PP \VS{3}Ar an-sunnad an-gwenadgan-ablis-emalad-sabed-ulale, an ukabsales-gudisunnana gadin. Ar sogledibe, amar-abonolegegala, Cristoʼgi be banguergebye, an Cristoʼgi bangusaled, adi, an-gwenadgan nabir abonolegegar.

\VS{4}Ar wemar Israel-dula gumalad.

\par }{\PP Ar Bab-Dummad, amar na e-mimmiga imaksad.

\par }{\PP Amar-abargi na e-gangued-yeerdaklegedba gudii gusad.

\par }{\PP Amarbo, Bab-Dummad igarmar-mesisad.

\par }{\PP Amarga Moisés-Igar uksad.

\par }{\PP Bab-Dummad-nug-odummoged-igar ega uksabalid.

\par }{\PP Degine, amarga sogsabalid, an napira bemarga ibmar ukoye.


\par }{\PP \VS{5}Ar Israel-dulamargi anmar-dadgan-gebe-negsesmalad danikid. Geb degine, anmar-Israel-dulemargi Cristo sanar danimogad.

\par }{\PP We-Cristo Bab-Dummad-sunnadid, degine, bela-ibmarmar-e-dummadga maibalid. Cristo-nug birga-irba degisadegu ogannolesun. Ar deyobdo.


\par }{\PP \VS{6}Israel-dulemar Cristo-abingassursoggu, we soglesulid, Bab-Dummad-sunmaksadba we-ibmar gussurdeeye. Ar ade, Israel-dulemar, belagwapa Israel-wagan-sunnadsurmalad.

\VS{7}Deginbali, Abraham-wagan-guedbali soglesulid bela Abraham-waganga guye. Suli. Unnila Bab-Dummad sogsad:

\par }{\Q “Be-machi-Isaacʼgine be-waganye soglegoye.”


\par }{\QR Génesis 21:12

\par }{\PP \VS{8}Weyobsundo: Bab-Dummad-mimmi-guedi, Abrahamʼgi-gwalulesadba Bab-Dummad-mimmi-gudeeye soglesulid. Ar ade, Bab-Dummad Abrahamʼga sogsagusad, machi-wargwen an bega ukoye. A-machigi-danimaladi, amar Abraham-wagwaga gunonimalad.

\VS{9}Ar Bab-Dummad weyob Abrahamʼga sogsad:

\par }{\Q “Baid-birgase gannar an bese nonibaloed. A-ibagangi, be-ome-Sara bato susugwa-nika gudioed.”


\par }{\QR Génesis 18:10, 14

\par }{\PP \VS{10}Ar webisurdo. Rebeca-machimala-warbogwad na bab-gargwenad nikusmalad. We-bab, anmar-dad-Isaac gued.

\VS{11}Amba yoo masmala-warbogwad gwalulemargua, amba yoo neg-wisgumargua, ibu ibmar-nuedi, ibu ibmar-isgana, Bab-Dummad e-sogedba dule-suedgi bato we-masmala-wargwen susad. Degisoggu, Bab-Dummad dule-ibmar-imakedgi dule-susulid.

\VS{12}Degi-inigwele, Bab-Dummad Rebecaʼga sogsad:

\par }{\Q “Ia, urba-sogedba nanadii guoed.”


\par }{\QR Génesis 25:23

\par }{\PP \VS{13}Ar igi-Bab-Dummad-Gardagi narmakar naibali:

\par }{\Q Bab-Dummad sogsad: “Jacob bur an sabgusad.

\par }{\QB Esaúʼdi an isdar-daksad.”


\par }{\QR Malaquías 1:2-3

\par }{\PP \VS{14}Degite, ¿igi an sogmalosunna? ¿Bab-Dummad igar-innikii imaksurye? Suli, gege an degi-sogmalad.


\par }{\PP \VS{15}Ar Bab-Dummad Moisésʼga sogsad:

\par }{\Q “Doa an wiledakbie, an wile dakoed.

\par }{\QB Degi, an wiledakedba an doa bendakbie, an bendakoed.”


\par }{\QR Éxodo 33:19

\par }{\PP \VS{16}Ar degisoggu, Bab-Dummadse-sulegedi, dule-ibmar-abegedbarsulid, dule-ibmar-imakedbarsurbalid. Bab-Dummad na wile-dule-dakedba dule-sued.

\VS{17}Ar Bab-Dummad-Gardagi narmakar naid, deun Bab-Dummad Faraónʼga sogsagusgu:

\par }{\Q “A-ulale, dummadga an be-imaksad, adi, begi an-gangued an oyogegar,

\par }{\QB degine, bela we-napneg-naidgi an-nug ogannomalagar.”


\par }{\QR Éxodo 9:16

\par }{\PP \VS{18}Degisoggu, Bab-Dummad ar doa wile dakbie, a-wile-dakodo. Degine, doa uayasuli imakbie, a-uayasuli-imakodo.


\par }{\PP \VS{19}Ar dule anga sogele: “Degite, ¿ibiga Bab-Dummad anmar-isgudiidba amba anmargi atakosunna? ¿Ar doa Bab-Dummad-e-ibmar-imaked-abegedgi gwisguosunna?”

\VS{20}An we-dulega weyob sogoed: ¿Ar doa na be itoge, emide, be Bab-Dummad-abin-imaknagu?

\par }{\Q “Ar napsa-metega-sobaled, dule-e-sobsadga sogosi:

\par }{\QB ‘¿Wede ibiga deyob be an-sobsa?’ ”


\par }{\QR Isaías 29:16; 45:9

\par }{\PP \VS{21}¿Ar dule-napsa-sobed, wede na e-itolegedba geg napsa-imaksi? Ar sunna we-napsa-mete-ibmar-nued-ebulegega sobed, degine, sunna napsa-mete-ibmar-baisurmalad-ebulegega sobbalid. 

\par }{\PP \VS{22}Deyobi, Bab-Dummad e-sogedba ibmar imaksamogad. Bab-Dummad dulemar-sabsur-odurdakoye-sogsad-oyogegala, degi, e-gangued-sabsur-oyobaligala, dulemar-odurdaklegoenadgi mer e-urwed-oyogegala, na bargaagwar gudii gusad. ¿Doa Bab-Dummadga sogosunna, mer deyob imakye?

\VS{23}Deginbali, Bab-Dummad e-gangued-yeerdakleged-yaisur-nikad-oyogega, degi, e-sabgued-dummarba-nikadi, anmargi ise-oyoar imaksad. Ar Bab-Dummad, iduakwaa wile anmar-daksad, degine, guakwaa anmar-urbisad, adi, eba-gudii gumalagar.


\par }{\PP \VS{24}We-dulemarse Bab-Dummad-gochadi, sogleged, anmarse-gochaye. Unnila anmar-Judíoʼmarsebi gochasulid, Judíoʼsurmaladse gochamogad.

\VS{25}Ar Bab-Dummad Oseas-gardagi, deyob sogsad:

\par }{\Q “An-dulasurmaladse, an-dulamarye an gornonikoed.

\par }{\QB An sabed-egi-niksulidse, an-sabesailadye an goloed.”


\par }{\QR Oseas 2:23

\par }{\PP \VS{26}Deginbali, Oseas-gardagi sogbalid:

\par }{\Q “Bia e-annik soglesa, ‘an-neggwebursulidye,’

\par }{\QB agine, ‘Bab-Dummad-dula-maid-e-mimmiganye’ bilenonikoed.”


\par }{\QR Oseas 1:10

\par }{\PP \VS{27}Amba Isaías Israel-dulemargi sogmogad:

\par }{\Q “Ar Israel-dulemar ukub-demar-gakaba-naidyob merguen-inigwele,

\par }{\QB unnila ichee wis gwabgumaloedbi abonolemaloed.


\par }{\Q \VS{28}Ar Bab-Dummad e-igar-nabogedgi e-Igar-Mesedi,

\par }{\QB we-napneggi gwae-gwaegwadgi bela imakedsegad.”


\par }{\QR Isaías 10:22-23

\par }{\PP \VS{29}Degine, Isaías idu weyob sogsagusbalid:

\par }{\Q “Ar Bab-Dummad-Bela-Gangued-Nikad, anmarga anagan-obessulina,

\par }{\QB Sodoma-dulemaryob anmar gumogoenad,

\par }{\QB Gomorra-dulemaryob anmar obelolemogoenad.”


\par }{\QR Isaías 1:9

\par }{\SH Israel-dulemar Babgi-bengusmalad
\par }
{\PP \VS{30}Degite, ¿igi an sogmalosunna? Ar Judíoʼsurmalad, Bab-Dummad-isgussuliyob-e-daked-amidisurmalanadi, degite, amismalad. Jesucristoʼgi-bensulidba Bab-Dummad-isgussuliyob-e-daked aminonimalad.


\par }{\PP \VS{31}Israel-dulemardi, Moisés-Igar-Maid-imakedba Bab-Dummad-isgussuliyob-e-daked-amidigusmalanad, gwen egi isgussuliyob-dakleged-igar amissurgusmalad.


\par }{\PP \VS{32}¿Ar ibiga amissurgusmarsunna? Ar Bab-Dummadgi-bensulidgi amissurmalad. Ar Moisés-Igar-Maid-imakedgi amidii gusmalad. Degisoggu, akwamur-idu-siidgi yoledapmarsundo. We-akwa obaredi, we Cristoʼdo.

\VS{33}Ar weyob Bab-Dummad-Gardagi narmakar naid:

\par }{\Q Bab-Dummad soged: “¡Be dakmala!

\par }{\QB Siónʼgi akwamur-dule-egi-gowarmaked an sied,

\par }{\Q we-akwa-dummad-dule-egi-aimukued an sied.

\par }{\QB Ar dule we-akwagi bensurgunonikile, egi gwen bingeguosulid.”


\par }{\QR Isaías 28:16



\par }\Chap{10}{\SH Israel, degi, Bab-Dummad-Gayaburba-Nued
\par }
{\PP \VerseOne{1}Gwenadgan, bela-bela an ibmar-abegedi, degine, Babse Israel-dulemarga an goledi, an binsaed, bitigi wemar abonolesmalana gadinye.

\VS{2}Ar an nue-wisid, an nue bemarga sogmalad, we-Israel-dulemala Bab-Dummadbina nue-sogmalanad. Degi-inigwele, ibmar-nue-wissulidba noar ese gormalad.


\par }{\PP \VS{3}Ar Israel-dulemar, Bab-Dummad-isgussuliyob-dulemar-imaked wissurmalad. A-ulale, Israel-dulemar na e-ibmar-imakedba isgussuliyob-gued amididimarsunnad. Degisoggu, Bab-Dummad-isgussuliyob-emar-imaked-igar-maidba dasurmalad.

\VS{4}Ar Moisés-Igar-Mesisad, Cristoʼgi bela gunonikid. Adi, Bab-Dummad bela dulemar-Cristoʼgi-bensurmalad isgussuliyob dakegar.


\par }{\PP \VS{5}Ar Moisés Igar-Maidgi Bab-Dummad-dule-isgussuliyob-dakedgi soged:

\par }{\Q “Ar dule we-Igar-Maidba innikidaele, dula gudiguodo.”


\par }{\QR Levítico 18:5

\par }{\PP \VS{6}Ar Cristoʼgi-bensulid-ular, dule-isgussuliyob-gunonidaedgindina soged:

\par }{\Q “Mer be-gwagegi be soge:

\par }{\QB ‘¿Doa wede niba nakoe?’ ”

\par }{\QR Deuteronomio 30:12

\par }{\QC (Ar adi, napnegse Cristo-sedagega soged).


\par }{\Q \VS{7}Mer be sogbalo:

\par }{\QB “¿Doa wede napa-urba aidegoe?”

\par }{\QR Deuteronomio 30:13

\par }{\QC (Ar adi, dulemar-burgwarmalad-abargi Cristo-onakwega soged).


\par }{\PP \VS{8}Degite, ¿igi Bab-Dummad-Gardagi sogsunna?

\par }{\Q “Bab-Dummad-Gayaburba begi itakaa gudiid.

\par }{\QB Ar be-gwabindukugi naid, degi, be-gwagegi maibalid.”

\par }{\QR Deuteronomio 30:14

\par }{\PP We-Bab-Dummad-gayaburba-Cristoʼgi-bensulidgi anmar sunmakdimalad.


\par }{\PP \VS{9}Ar dulemarga bela be sogele, “Jesús, Bab-Dummadye,” degine, be-gwagegi be bensulile, Bab-Dummad, we-Jesús burgwarmalad-abargi gannar odulosye, be abonolegodo.


\par }{\PP \VS{10}Ar be isgussuliyob-daklegega, gwagegi Jesúsʼgi-bensuli be guergebed.

\par }{\PP Be abonolegegardi, gayagi be sogergebed, Jesús, Bab-Dummadye.


\par }{\PP \VS{11}Ar Bab-Dummad-Gardagi soged:

\par }{\Q “Ar dule agi bensulile, suli-suli itogosulid.”


\par }{\QR Isaías 28:16

\par }{\PP \VS{12}Ar Bab-Dummad Judíoʼmar, degi, Judíoʼsurmalad, akar-akar daksulid, emarbi daked. Ar Bab-Dummad ebi wargwenna bela dulemar-e-Dummadga maid, bela obinagwar dulemar-ese-goledga ibmar ukmaid.

\VS{13}Ar Bab-Dummad-Gardagi sognaid:

\par }{\Q “Bela dulemar Bab-Dummad e-Bab-Dummadga imakmaladi, bela abonolemaloed.”


\par }{\QR Joel 2:32

\par }{\PP \VS{14}Emisgi, ar Jesucristoʼgi amba benmalale, ¿igi-degite, e-Bab-Dummadga imakosunna?

\par }{\PP Ar Jesucristo-nug itodisurmalale, ¿igi egi bensuli gumalosunna?

\par }{\PP Ar dule ega Bab-Dummad-Gayaburba-Nuedgi-sunmaksulile, ¿igi-Jesucristo-nug itomalosunna?


\par }{\PP \VS{15}Ar dule barmilesulile, ¿doa Bab-Dummad-Gayaburba-Nuedgi sunmakosunna?

\par }{\PP Ar weyob Bab-Dummad-Gardagi narmakar naid:

\par }{\Q “Ibibayobi nuedi, we-dulemar-gayaburba-nuegan-berbemalad-danikid,

\par }{\QB Bab-Dummad-Gayaburba-Nued sedanikid.”


\par }{\QR Isaías 52:7

\par }{\PP \VS{16}Ar degite, bela Israel-dulemar Bab-Dummad-Gayaburba-Nued-sogedba imaksasurmalad.

\par }{\PP Agala Isaías sogsad:

\par }{\Q “Bab-Dummad, wede, ¿doa anmar-ibmar-sogsad bengussuli?”


\par }{\QR Isaías 53:1

\par }{\PP \VS{17}Degisoggu, ar dule e-uayagwar Bab-Dummad-Gayaburba itogergebed. Geb agi Jesucristoʼgi bensuli gunonikoed. We-gayaburba-itogoedi, Cristoʼgi-sunmaklenaid itogoed.


\par }{\PP \VS{18}Ar an egismosundo: ¿Wede Israel-dulemar, Bab-Dummad-gayaburba itossurmarsi? Itosmala.

\par }{\PP Ar Bab-Dummad-Garda soged:

\par }{\Q “Bab-Dummad-gayaburba-barsoglenaid, bela napneg-naidgi barmilesad.

\par }{\QB Ar sukun-gwen-bessuli e-gayaburba warmaknaid.”


\par }{\QR Salmo 19:4

\par }{\PP \VS{19}Degine, an egisbarsundo:

\par }{\PP ¿Wede, Israel-dulemarde we gayaburba wisgussurmarsi? Wisgusmala.

\par }{\PP Ar Moisés-inse gebe-sogsad:

\par }{\Q Bab-Dummad soged: “An-dulasurmalad an sabguoed,

\par }{\QB bemar, a-dulemargi nobgumaloed.

\par }{\Q An dule-binsaed-satemaladgi nabir binsaoed,

\par }{\QB bemar, a-dulemargi uludoed.”


\par }{\QR Deuteronomio 32:21

\par }{\PP \VS{20}Sorbali, Isaías bur-bakar-buud soged:

\par }{\Q Bab-Dummad soged:

\par }{\QB “Dulemar-an-amidisulid, an-amimalaga an imaksad,

\par }{\Q dulemar-an-egisdisurmaladse an magarosad,

\par }{\QB an doa-dule gue.”


\par }{\QR Isaías 65:1

\par }{\PP \VS{21}Ar Israel-dulemargindi, Isaías weyob sogsad:

\par }{\Q Bab-Dummad soged: “Dule-uayasulidamaladse,

\par }{\QB degine, dule-ega-ibmar-sogedba-ibsasurmaladse,

\par }{\QB bane-bane, an-argan an oyomai gusanad.”


\par }{\QR Isaías 65:2



\par }\Chap{11}{\SH Israel-dulemar-ichee-besad abonolegoed
\par }
{\PP \VerseOne{1}Degisoggu, an sogsundo: ¿Bab-Dummad na e-dulemar metesunde? Suli, degisuli. Ar be dakdo, ar amba an Israel-dulemogad, Abraham-e-wagwad, dad-Benjamínʼsikidid.

\VS{2}Degisoggu, Bab-Dummad na e-dulemar metesurdo, ar bato iduar na susad. ¿Ar be wissurmarsi, igi Elíasʼgi Bab-Dummad-Garda soge? Deun, Elías Bab-Dummadse gotegu, Israel-dulemarnik sogdegu:


\par }{\Q \VS{3}“Bab-Dummad, we-Israel-dulemar be-gayaburba-barsogmalad-oburgwismalad.

\par }{\QB Degine, bega-ibmar-ogumakar-ukleged-ailamar earismarbalid.

\par }{\Q Deginbali, napi anbi walagwen an besad,

\par }{\QB emigi an-oburgwebimarmogad.”


\par }{\QR 1 Reyes 19:14

\par }{\PP \VS{4}Degite, ¿igi Bab-Dummad Elías-abin sogsasunna? Ega sogsado:

\par }{\Q “Machergan-miligugle (7,000) an na sabosad.

\par }{\QB Wemar, bab-dummadga-imaklediid-Baal-asabin, Bab-Dummadyob-dakega, yokorgi-sindigar-sigissurmaladid.”


\par }{\QR 1 Reyes 19:18

\par }{\PP \VS{5}Emi-ibagi, Bab-Dummad amba deyob ichesaar Israel-dulemar-susa bukwad. Bab-Dummad we-dulemar-suewilubsulinad, ar emidi, na wiledakedba susad.

\VS{6}Ar Bab-Dummad e-nued-binsaedba dule-sued, dule-ibmar-nued-imakedba susulid. Ar Bab-Dummad dule-ibmar-imakedba dule-suele, degirdi, e-nued-binsaedba bar susurdo.


\par }{\PP \VS{7}Degite, ¿igi gussunna? Israel-dulemar bela-bela-ibmar-abedigusad gwen abingassurmalad. Bab-Dummadse-sulesmaladdi, abingasmalad. Israel-dulemar-bamaladdi, Bab-Dummad, amar-uayasuli imaksad, adi, egi bengumalagar.

\VS{8}Ar weyob e-Gardagi sognaid:

\par }{\Q “Bab-Dummad dulemar-e-gwage dutusur imaksad,

\par }{\QB e-ibya akudake imaksad,

\par }{\Q degi, e-uaya aku-ito imaksabalid.

\par }{\QB Emi-ibase, amba deyob gudimalad.”


\par }{\QR Deuteronomio 29:4

\par }{\PP \VS{9}Degine, Bab-Dummad-Gardagi David sogmogad:

\par }{\Q “Weligwar-e-iba-onobukwad ega boniga gusun,

\par }{\QB sakigi-ibmar-galegedyob egi galesun,

\par }{\Q e-iba ega yolegedga-gusun,

\par }{\QB degi, ega sabsur-odurdaklegedga gusun.


\par }{\Q \VS{10}Melle-atakmalaga, amar-e-ibya mommoo be imaksun.

\par }{\QB Nolloo namalaga, e-gangued e-ibe be obelosun.”


\par }{\QR Salmo 69:22-23

\par }{\SH Judíoʼsurmalad abonolenonikid
\par }
{\PP \VS{11}Degine, an egisbarsundo: ¿Ar Israel-dulemarde Bab-Dummad-abingassurmarsoggu, degisadegu bar Bab-Dummad-abingaosurmarsunde? Suli, degisuli.

\par }{\PP Israel-dulemar-yolesadba Judíoʼsurmalad abonolenonimalad, adi, Judíoʼmar amargi nobgumalagar.


\par }{\PP \VS{12}Ar Israel-dulemar Bab-Dummad-abingassurmalad, we-deyob-gusadi, dulemar-we-napneggi-bukmaladga, ibmar-nuedga gunonikid.

\par }{\PP Degine, Israel-dulemar igarga gussurmalad, we-deyob-gusadi, Judíoʼsurmaladga ibmar-nuedga gunonikid.

\par }{\PP Degisoggu, bela Judíoʼmar gannar Bab-Dummadse sulenonikir-bursunna. Bela bur bule Judíoʼsurmaladga ibmar-nuedga guodo.


\par }{\PP \VS{13}Ar an bemarga, bemar-Judíoʼsurmaladga an sunmaked. Ar ande bemarse Bab-Jesús-nuggi-sunmakega an barmilessoggu, an-arbaed an nue-ogannosunnad.

\VS{14}An bemar-Judíoʼsurmaladgi-arbanaidba, bitigi nabir an-na-ablis-mesamalad bemargi-nobgumalana gadindo, adi, amar abar nabir abonolemogagar.


\par }{\PP \VS{15}Ar Bab-Dummad Israel-dulemar-barmetedbali, dule-baigan-we-napneggi-bukmalad nabir Bab-Dummad-ebo-igar-nabogega gunonikid. Degisoggu, Bab-Dummad gannar Israel-dulemar-sunonikile, ¿igi guosunna? Bur bule Israel-dulemar-burgwaledyob-gudimalad burba-geg-bergued nikunonimaloed.


\par }{\PP \VS{16}Ar madu-omukulesad Bab-Dummadga uklesale, we-madu-omukulesad-besadi, amba Bab-Dummadgadbalid, bela Babgadbiid.

\par }{\PP Ar sapi-e-saila nuedile, amba sapi-e-anagan nuedmodo.

\par }{\PP We sogledo, Israel-dulemar-gebemalad ar Bab-Dummadgadile, Israel-dulemar-sorbarmalad amba Bab-Dummadgadmoye.


\par }{\PP \VS{17}Ar Israel-dulemar sapi-olivo-nuegan-anaganyobid. We-sapi-anagan-abala siklesad. Bemar-Judíoʼsurmaladdi olivo-sapi-isganayobid. Sapi-anagan-napiragwad-siklesad-ular, bemar e-war-sunnadgi gwadilenonimalad. Emigindi, e-mali-bakadga, degine, e-gichi-sunnad-bakadga be gunonimarsunnad.

\VS{18}Degisoggu, sapi-e-anagan-sunnadba mer san-dummaa na be imakmar. Ar na be san-dummarba saele, be insao, be sapi-mali ganisulid, sapi-mali be-ganikid.


\par }{\PP \VS{19}Abakale be sokalile: “Ar sapi-anagan siklesad, adi, an e-war-sunnadgi nabir gwadilegegar.”

\VS{20}Ar nabir be sogendo. Emar Bab-Dummad-ibmar-sogsadgi-bengusmaladba siklesad. Bedi, Jesúsʼgi-bensulidba egi be akanaid. Melle san-dummarba na be imakmar. Bur be dobee itogewilubmalad.

\VS{21}Ar Bab-Dummad sapi-ana-sunsogedbela siksadde, be-bursunna. Bedi e-ana-sunsogedsulid. Degisoggu, be egi benguder, be-sikmogodo.


\par }{\PP \VS{22}Degisoggu, Bab-Dummad-ibmar-nuegan-dulemarga-imaked, degine, Bab-Dummad-gandikidba-sabsur-dulemar-odurdaked nue be dakmar. Ar Bab-Dummad e-gandikidba-sabsur-dulemar-odurdaked dulemar-galakusmaladga oyoged. E-ibmar-nuegan-imakeddi, bega oyoged. Ar be Bab-Dummad-ibmar-nuegan-imakedgi be nanadisulile, amba be oballemogoed.

\VS{23}Ar Israel-dulemarmoga, Bab-Dummad-bar-bengunonisurmarmogale, abonolenonimarmogoed. Igi sapi-anagan-sunnad sunna gannar gwadilege, deyob Israel-dulemar gunonimaloed. Ar Bab-Dummad gangued nikad gannar sapi-ana sapigi gwadied.


\par }{\PP \VS{24}Ar bedi olivo-sapi-isganagi be siklesad. Gwen olivo-sapi-nuedgi be gwadilegedsulinad, degite, olivo-sapi-nuedgi be gwadilesad. Israel-dulemar-bursunna. Ar Israel-dulemardi e-anagan-sunnadsoggu, ¿e-olivo-sapi-sunnadgi gannar gwadilegosur be insae? Gwendina, gannar gwadilegoe.


\par }{\SH Neg-dukumosale, Israel-dulemar bela abonolemaloed
\par }
{\PP \VS{25}Gwenadgan, an abesurdo, we-igar-dukuar-maid bemar wissuli-gudigued. Adi, wissulidbali, melle na be dukin san-dummarba itomalagar. Ar Israel-dulemar Bab-Gayaburba-abala benmalad. Deyobi, Israel-dulemala, bela Judíoʼsurmalad-nabir-abonolemaloed abonolemaladse, bengudii gumaloed.

\VS{26}Geb a-sorbali, Israel-dulemar bela abonolenonikoed, Bab-Dummad-Gardagi narmakar naidyob:

\par }{\Q “Sión-akale, Dule-Bendaked danikoed.

\par }{\QB We-dule, Israel-dulemar-bar-ibmar-isgana-imakbisuli imaknonikoed.”


\par }{\QR Isaías 59:20

\par }{\Q \VS{27}“An Israel-dulemarga isgued elisar,

\par }{\QB geb weyob an amarga igar-mesoed.”


\par }{\QR Jeremías 31:33-34

\par }{\PP \VS{28}Degisoggu, Israel-dulemar Bab-Dummad-Gayaburba-Nued-sunmaklegedsikdi, Bab-Dummad-e-isdaraddo, adi, bemar abonolemalagar. Ar Israel-dulemar Bab-Dummad-na-susadsikdi, nue-sabgulegaleddo, ar e-dad-dummagan-sulesad-ular.

\VS{29}Ar Bab-Dummad-ibmar-ukedi dulemar-annik gannar bar susulid, degine, dulemar-susale, geg gannar bar meted.


\par }{\PP \VS{30}Ar bemar-Judíoʼsurmalad, iduardi, Bab-Dummadba gwen uaya-niksur-gudii gusmarmoganad. Emigindi, Bab-Dummad, Judíoʼmar-uayasuli-gunonikid-ular, wile-bemar-dakedba bemar-abinganonimalad.

\VS{31}Amba deyobi, Judíoʼmar-uayasate-gusmalad, emidi, Bab-Dummad, wile-bemar-daksadba, nabir amar-wile dakmogoed.

\VS{32}Ar ade, Bab-Dummad bela dulemar-uaya-sate imaksad, adi, bela dulemar-wiledakegar.


\par }{\SH Bab-Dummad-nug-odummoleged
\par }
{\PP \VS{33}¡Ibibayobi Bab-Dummad bela-bela binsaed nika! ¡Ibibayobi bela-bela ibmar wisbali! Bab-Dummad-e-igar-naboleged, dule bela mag itogosurguoed, degine, e-ibmar-imaked ibiga wede deyob-imake, dule amba aku-itobalid.


\par }{\PP \VS{34}Bab-Dummad-Gardagi sognaid:

\par }{\Q “¿Doa Bab-Dummad-binsaed bela mag itosa?

\par }{\QB ¿Doa Bab-Dummadga binsaed-ukedga gussunna?”


\par }{\QR Isaías 40:13

\par }{\Q \VS{35}“¿Doa Bab-Dummadga e-inse gebe ibmar-uksa,

\par }{\QB adi, Bab-Dummad a-dulega ibmar-ukmogagar?”


\par }{\QR Job 41:11

\par }{\Q \VS{36}Ar ade, bela ibmarmar Bab-Dummadgi danikid.

\par }{\QB Bab-Dummadgi bela ibmarmar nabir selemaid.

\par }{\Q Bela ibmarmar Bab-Dummadgadga gubalid.

\par }{\QB Bab-Dummad-nug degisadegu ogannolemai gusun.

\par }{\QB Ar deyobdo.




\par }{\MS 3. BAB-JESÚSʼBA-NANAIMALAD-E-DAMALAD

\par }\Chap{12}{\MR (12:1–15:13)

\par }{\SH Bab-Dummadga san-uked, nuedid
\par }
{\PP \VerseOne{1}Degisoggu, gwenadgan, Bab-Dummad-dule-wiledaked-ular, ise-wilegar an bemarse egismarsun. Ibdurgan-Bab-Dummadga-ogumakar-uklegedyob na be-san-gudiid, ega be ukmar, be-san swilidikidgi ega be ukmar. Degi, Bab-Dummad-yeer-be-dakedgi be-san ega be ukmar. Ar weyob Bab-Dummadga be-san be ukele, we Bab-nug-odummoleged-napiragwadid.

\VS{2}Dulemar-Bab-wissurmalad-daedba mer be damar. Aka bur bemar be-binsaed-gwagmaidba be-daed be ogwamai imakmar. Adi, bemar mag dakega, Bab-Dummad na e-sogedba igi-ibmar abemai. Ar Bab-Dummad-e-ibmar-abegedi, ibnuedid, yeer-itolegedid, degine, innikigwadbalid.


\par }{\PP \VS{3}Bab-Dummad nued angi binsaewilubsulinad, degite, nued angi binsasad. A-ular, anga igar uklesad, adi, bemarga sogega, melle bemar wala-walagwensaar, na be dukin wilub-obis itomalo. Suli, degisuli. Bab-Dummad egi-bensuli-gued bega uksadba na be itoakwaa binsamalo.


\par }{\SH Gurgin-burbarmalad-ukleged
\par }
{\PP \VS{4}Ar igi anmar-sana gwennaa guen-inigwele, degite, eba-akamalad bukidar egi akananaid, degine, we-eba-akamalad bela emarbi ibmar imaksulid.

\VS{5}Ar anmar Cristoʼba-nanaimalad deyobmodo, anmar ichesur-gumar-inigwele, Cristoʼgindi anmar san-wargwennaa gued, degine, anmar unnila san-wargwengi bela na akananai gumalad.


\par }{\PP \VS{6}Degisoggu, Bab-Dummad-Burba-Isligwaled anmargi dog-nued-binsasadba, anmar gurgin-burbaled akar-akar nikamalad:

\par }{\Q Bab-Dummad-gayaburba-barsoged-gurgin-burbaled be nikale,

\par }{\QB Bab-Dummad egi-bensuli-gued bega-uksadba be ebusunna.


\par }{\Q \VS{7}Dulemar-baid-bendaked-gurgin-burbaled be nikale,

\par }{\QB nue be dulemar-baid-bendakodo.

\par }{\Q Ar dulemar-odurdaked-gurgin-burbaled be nikale,

\par }{\QB nue be dulemar-odurdakodo.


\par }{\Q \VS{8}Bab-Jesús-igargi-dulemar-ogannoged-gurgin-burbaled be nikale,

\par }{\QB nue be dulemar-ogannogodo.

\par }{\Q Be dulemarga ibmar-uked-gurgin-burbaled be nikale,

\par }{\QB nabir gatik ibmar obinebakar be ukodo.

\par }{\Q Be dulemar-idued-gurgin-burbaled be nikale,

\par }{\QB nuedgi be dulemar-iduodo.

\par }{\Q Be dulemar-wiledaked-gurgin-burbaled be nikale,

\par }{\QB weligwar-itogedgi be dulemar-bendakodo.


\par }{\SH Jesúsʼba-nanaleged-igar
\par }
{\PP \VS{9}Napiragwadgi na be sabgumar, mer yamo-daedgi na be sabgumar. Ibmar-isgana sae be-dakmar, unnila ibmar-nuedbarbi be nanamar, mer igar-nued be metemar.


\par }{\PP \VS{10}Na be muchub-muchub sabgumar, na gwenatigwale be sabgumar. Na be muchub-muchub dummaganyob be dakmar.


\par }{\PP \VS{11}Arbaed be nuedgi-imakmar, mer be wiedgi imakmalo. Bab-Burba-yeer-itoged-anmar-imakedba Bab-Dummadga be arbamar.


\par }{\PP \VS{12}Bab-Dummad ibmar-nued-yoedse-bemarga-ukoed-ular, bemar nue-weligwar itomarsun. Be nue-naibi-itodiidgi burdied be imakmar. Bab-Dummadse-gordigu be imakmar.


\par }{\PP \VS{13}Jesucristoʼgi-akananaimalad ibmar-sate be dakele, be-ibmar-nikadba ega be ukmalo. Aimar bese atakdanikir, nue ogabmalo.


\par }{\PP \VS{14}Dulemar-be-baregindimaladga be sogo, bela bega ibmar-nueganbi guena gadinye, mer amar be ukabsamalo.


\par }{\PP \VS{15}Dulemar-weligwar-itodimaladba be wergumar. Dulemar-bodimaladba be bomarmo.


\par }{\PP \VS{16}Bemar na be bulakwaa nuedgi gudii gumar. Mer san-dummarba na be imakmar. Suli, degisuli. Dule-binsarmalad be-sordaga be imakmar. Mer be binsamar, bemarbi be ibmar wismarye.


\par }{\PP \VS{17}Dule ibmar-isgana begi imakele, bedi mer a-dulegi ibmar-isgana imako. Nue salakarmar, bela dulemar-abargi ibmar-nueganbi-imaked be imakmar.

\VS{18}Ar dule-baiganbo-igar-nudaked begi siile, imaked be imake. Adi, be dule-baiganbo bogidik-gudii gumalagar.


\par }{\PP \VS{19}Gwenadgan-sabemalad, dule be-oakalosale, melle buged-mai be imakmar. Suli, degisuli. Bur bemar, Bab-Dummad-dule-sabsur-odurdakega imakmar. Ar Bab-Dummad-Gardagi narmakar naid:

\par }{\Q Bab-Dummad soged: “Buged-mai-imakleged angadid,

\par }{\QB ani an buged-mai imakoed.”


\par }{\QR Deuteronomio 32:35

\par }{\PP \VS{20}Degisoggu:

\par }{\Q “Be-isdarad ukudmaada-itogele, masgi ogunno,

\par }{\QB uku-uku-itogele, ogobo.

\par }{\Q Deyob be a-dule-imakele,

\par }{\QB be nue-obingegsaoed.”


\par }{\QR Proverbios 25:21-22

\par }{\PP \VS{21}Ibmar-isgana mer begi obined be sae. Ibmar-nued-saedgi ibmar-isganagi obined be imake.




\par }\Chap{13}{\SH Dummagan-urbalikwaa be nanamar
\par }
{\PP \VerseOne{1}Bela dulemar dummagan-negdakmamaidba nanaewilubmalad. Ar ade, Bab-Dummad belagwapa na dummagan-mesed. Ar dummagan-negdakmamaidi, Bab-Dummad-sogedba mamaid.

\VS{2}Degisoggu, dule-wargwen dummad-maidba-dasulile, Bab-Dummad-dule-mesisadgi yolenaido. Degine, dulemar dummaganba-ibsasurmaladi, na dukin sabsur-odurdakleged amimaloed.


\par }{\PP \VS{3}Ar dummagan-negdakmamaidi, dulemar-ibmar-nued-imakdimalad-ogwayega maisulid. Wemar-maidi, dulemar-ibmar-isgana-imakdimalad-ogwayega mamaid.

\par }{\PP Degisoggu, dummagan-negdakmamaidse, ¿be dobgudii gubisuli? Ibmar-nued be imakdo, adi, amar be-nug ogannogoed.

\VS{4}Ar dummagande, bemarga ibmar-nuegan-imakmalaga, Bab-Dummadga-arbamalad gued. Ar be ibmar-isgana-imakele, be dobe itomaloed. Ar ade, dummagan binsa gangued nikasulid, ar Bab-Dummadga-ibmar-inniki-imakega maid, dule-ibmar-isgana-imakdiid-sabsur-odurdakega maid.


\par }{\PP \VS{5}Degisoggu, a-ulale, anmar dummagan-urbalikwaa gudiguergebed, adi, anmar mer sabsur-odurdaklegegar. Unnila agarbisurdo, ar anmar dummagan-urbalikwaa nanaergebed, adi, anmar ulubgi akarsur itobaligar.


\par }{\PP \VS{6}Ar agala, bemar, mani-bennuklegergebed bennukmalad, adi, nabir dummagan negsedii gumalagar. Ar dummagan Bab-Dummadga-arbamalad gumalad, ar a e-arbaed gued.


\par }{\PP \VS{7}Bemar ibmar-ganikid igarmar-sogmaidba be imakmar:

\par }{\PP Mani-bennuklegergebed-be-ganikid be bennukmar.

\par }{\PP Neggweburgi-mani-weleged-be-ganikid, be ukmar.

\par }{\PP Doa-dulegi be binsaed-nikaa-dae-wilubbina, ega be binsaed-nikaa-daed oyogo.

\par }{\PP Doa-dule-nug be ogannogewilubbina, a-e-nug be ogannomar.


\par }{\SH Dule-baid be sabgumar
\par }
{\PP \VS{8}Melle dule-baidgi mani-gani-gudii be imakmar. Bur na be muchub-muchub sabgued-oyodii gumar. Ar ade, be dule-baid sabele, Moisés-Igar-Maidba be imaksamardo.

\VS{9}Ar weyob igar maid:

\par }{\QB “Melle be be-abirginsulid-ebo galagwensuli nanao.

\par }{\QB Melle be dule-oburgo.

\par }{\QB Melle be ibmar-atursao.

\par }{\QB Melle be gakansaar aimargi sunmako.

\par }{\QB Melle be dule-baid-ibmarbina be sogo.”

\par }{\QR Éxodo 20:13-17

\par }{\PP We-igarmar-soglesad, degi, bela igarmar-bamalad-mamaid, wegi bela irgwen-sogar weyob soglesiid:

\par }{\Q “Ar igi na be san-sabgue, deyobi dule-baid be sabgumogoed.”


\par }{\QR Levítico 19:18

\par }{\PP \VS{10}Ar be dule-baid-sabele, geg egi be ibmar-isgana imaked. Degisoggu, dule-baid-sabguedi, we bela-Igar-Maidba nanaedid.


\par }{\PP \VS{11}Degisoggu, na be sabgumar, ar anmar ibagan-isgana-naid wisid. Emigi wachi bato omossoggu, anmar gabmamaiyob-gudimalad atakmarsun. Ar anmar-gebe-Jesúsʼgi-bensuli-gunonikidba, emigindi, bela-abonolegoed-iba anmarga bur-nue walikgusad.


\par }{\PP \VS{12}Neg-mutikid-bergudanikidyob, we-napneg bergudanimogad.

\par }{\PP Degine, neg-ibgued bato warmakdanikidyob Jesús-gannar-danikid bato warmakdanimogad.

\par }{\PP Degisoggu, negsichidgi-ibmar-imakleged anmar mimarsun. Sordamar-urwed-mor-yoedyobi, anmar neg-meegwadgi Bab-Jesús-Igargi nanamarsun.


\par }{\PP \VS{13}Neg-ibgin-nanalegedyob, ibmar-nued-imakdii an nanamarsun.

\par }{\PP Mer dogdar-mas-gunnedginbi be nanamar.

\par }{\PP Mer mumgudii be nanamar.

\par }{\PP Mer galagwensuli abirgunagwarsuli negsichigi be nanamar.

\par }{\PP Degine, mer be-abagangi-bingedsuli-nanaed be imakmar.

\par }{\PP Mer na urwedgi be nanamar.

\par }{\PP Degine, mer na nobguedgi be nanamar.


\par }{\PP \VS{14}Bur be Bab-Jesucristoʼga na be san-uksadba nanamar, adi, Bab-Jesucristo-daedba nanaegar.

\par }{\PP Deginbali, melle be ibmar-isgana-imakbiedba be nanamar.




\par }\Chap{14}{\SH Cristoʼba-nollo-nanaimaladga mer sabsur ibmar sogo
\par }
{\PP \VerseOne{1}Ar dule-gwensak Jesúsʼgi-bensulid nollogwale, be abingao. Melle ebo be abin-abin imaknai guo.

\VS{2}Ar dule-Jesúsʼgi-bensulid-nollosurmalad binsamala, bela ibmar-gunnele, akarsurye. Dule-Jesúsʼgi-bensulid-nollomaladdi, unnila ibmar-gagan-durbabi gunmalad.

\VS{3}Dule-bela-ibmar-gunmalad, mer isdar dule-bela-ibmar-gunsurmalad dako. Degine, dule-bela-ibmar-gunsulidi, mer dule-bela-ibmar-gunnedgi yolego, ar ade, Bab-Dummad we-ebobela abingasad.


\par }{\PP \VS{4}Jesúsʼba-nanaimalad bela Bab-Dummad-mai gumalad. Degisoggu, ¿ar bede doa-dulesunna, be dule-baid-maigi sunmaked? Ar mai na e-dummadga nabir ibmar-imaksadibe, noar ibmar-imaksadibe, we-e-dummad na ega sogoed, be nabir imaksaye, be noar imaksaye. Deyobi, Bab-Dummadbi Bab-Jesús-Igargi-gwen-galakuosuli-nanaega dule-imaked.


\par }{\PP \VS{5}Abar-dulemar ibagwensak iba-baidba bur iba-birigined daked. Abar-dulemar ibamar ber emarbi daked. Dule-wala-walagwen na e-binsaedba gudii gumalargebmalad.


\par }{\PP \VS{6}Ar dule iba-naid bur-nued dakele, we Bab-Dummadga nued iba dakdo.

\par }{\PP Ar dule iba-naid baisur-dakele, we Bab-Dummadga iba baisur-dakodo.

\par }{\PP Ar dule ibi-mas-gunnele, Bab-Dummad-nug-ogannogega gunned, ar ade, Bab-Dummadga soged dog-nuedye.

\par }{\PP Ar dule a-mas-gunsulile, Bab-Dummad-nug-ogannogega gunsulid, degine, a-dule Bab-Dummadga dog-nuedye sogmogad.


\par }{\PP \VS{7}Ar anmar-dula-gudiid, na anmarga dukin dula gudisulid, degine, anmarga na dukin burgwesurmarbalid.


\par }{\PP \VS{8}Ar an dula-gudimalale, Bab-Jesúsʼga an dula-gudimalad.

\par }{\PP An burgwemalale, Bab-Jesúsʼga an burgwemalad.

\par }{\PP Degisoggu, ar an dula-gudimardibe, an burgwemardibe, anmar Bab-Jesúsʼgadga gumalad.


\par }{\PP \VS{9}Ar a-ulale, Cristo burgwisad, gannar durgunonikid, adi, Cristo dulemar-burgwismalad-e-Dummadga, degine, dulemar-dula-gudidimalad-e-Dummadga guegar.


\par }{\PP \VS{10}Ar degite, bedi ¿ibiga be-gwenadgi be sunmaksunna, we nodiiye?

\par }{\PP Deginbali, bede, ¿ibiga be-gwenad-ibgwensur be daksunna?

\par }{\PP Ar bela anmar Bab-Dummad-asabin ambikudapmaloedbiid, adi, Bab-Dummad anmarga igar-itogegar.


\par }{\PP \VS{11}Ar Bab-Dummad-Gardagi narmakar naid:

\par }{\Q “Ar an dulasaila maidgi weyob soged:

\par }{\QB Bela-dulemar an-asabin yokorgi-sindigar sigmaloed,

\par }{\Q bela-dulemar anga ise-sogar imakmaloed,

\par }{\QB be Bab-Dummadye.”


\par }{\QR Isaías 45:23

\par }{\PP \VS{12}Degisoggu, anmar Bab-Dummadga an-ibmar-imaksamalad na wala-walagwen sogmaloed, ibiga deyob an imaksamala.


\par }{\PP \VS{13}Degisoggu, melle anmar bar na muchub-muchub egi sogmar, we isgudiiye. Anmar melle-gwenad-yoleged, melle-isgued bur imakewilupid.

\VS{14}An wisdo, Bab-Jesúsʼgi an bensurdo, masgulleged-gwensakgi bipisaar ised sated. Ar dule binsaele, masgulleged-gwensak iseye, ar agardi a-mas isedga gudo.

\VS{15}Ar be-mas-gunnedba be-gwenad bukib-binsaega be imakdibe, ar bar be sabguedgi nanadisurdo. Melle be be-masgunned-ular, be-gwenad-isgued be imako, ar be-gwenad-ular Cristo burgwismogad.


\par }{\PP \VS{16}Degisoggu, melle dule-baigan ibmar-nued-be-imakdiidgi isdar-sunmaked be imako.

\VS{17}Ar Bab-Dummad-e-negdakmaidi, masgullegedsulid, degine, goblegedsurbalid. We-Bab-Dummad-e-negdakmaid-igar, Bab-Burba-Isligwaledgi innikii ibmar-imaklegedid, ulubgi bogidik-itolegedid, degine, weligwar-itolegedid.

\VS{18}Ar weyob, dule Cristoʼga arbadiile, Bab-Dummad yeer a-dule-daked, degine, dulemar nabir a-dule-dakmogad.


\par }{\PP \VS{19}Degisoggu, bogidik-gudiguega be ibmar imakmarsun. Be muchub-muchub-ogannogega be ibmar imakmarsun.

\VS{20}Mer mas-ulale, Bab-Dummad-dulegi-arbasad-ichogega be imako. Ar nue-napiragwad, bela masgulleged nueganbiid. Degi-inigwele, dule na e-mas-gunnedgi dule-baid-isguega-imakele, wedi ibnuedsulid.

\VS{21}Ar deyobile, bur-nueddo, san gunsulid, vino gobsulid. Degine, ibu-imakedgindibe, be-gwenad-isguega-imakele, bur amar melle be imakodo.


\par }{\PP \VS{22}We-igar-an-bega-sogsadgi, ar igi na be itoge, unnila, Bab-Dummad bebo deyob na be wisii gudo. Ar dule, na e-ibmar-imaked egi yolesur-itogele, we-dulegi nued binsalesdo.

\VS{23}Ar dule na ibmar-gunnedgi wis naibaisaar itogele, we bato nue-nosdo, ar ade, benedgi mas guchad. Ar bela ulubgi benedgi ibmar-imakele, we, isgueddo.




\par }\Chap{15}{\SH Gwenad-bur-yeer-ito be imakmar
\par }
{\PP \VerseOne{1}Degisoggu, anmar Jesúsʼgi-bensuli-gannarba-gudimalad, gwenadgan-Jesúsʼgi-bensulid-nollo-gudimalad-bendakewilubmar. Mer dukin anmar na yeer-itogedginbi binsamar.

\VS{2}Anmar na war-wargwen gwenad-baid ibmar-nuedgi-yeer-itogega imakmar, adi, anmar a-gwenad e-ulubgi ogannogegar.

\VS{3}Ar Cristoʼbela ibmar na dukin-yeer-itogega imaksasulid. Ar igi-Bab-Dummad-Gardagi narmakar nai, deyob gusad:

\par }{\Q “Dulemar-begi-isdar-sunmaknanaid angi yolenonimogad.”


\par }{\QR Salmo 69:9

\par }{\PP \VS{4}Ar ade, iduar Bab-Dummad-Gardagi ibmar-narmaklesmaladi, anmar-odurdakegala narmaklesad. Adi, anmar Bab-Dummad-Garda-wisidba, gwae-gwae-itosulidgi, degi, gwage-ogannolegedgi, degine, bensulidgi, ibmar-edarbedii gumalagar.


\par }{\PP \VS{5}Bab-Dummad-gwae-gwae-itosuli-anmar-imakedi, degine, anmar-gwage-ogannogedi, bitigi Cristo-Jesús-nanasadyobi, gwenatigwar-gudigumalaga, degi, na emarbi-itoge bemar-imakena gadin.

\VS{6}Adi, bemar bela bulakwaa, unnila gaya-gwennagwayobi, Bab-Dummad anmar-Dummad-Jesucristo-e-Bab-e-nug, odummomalagar.


\par }{\SH Bab-Gayaburba-Nued Judíoʼsurmaladga uklesmogad
\par }
{\PP \VS{7}Degisoggu, ar igi Cristo anmar-abingasmoga, deyob na be muchub-muchub abingamarmo. Adi, Bab-Dummad-nug ogannolegegar.

\VS{8}An bemarga sogsun: Cristo-Jesús Judíoʼmar-maiga-guega nonikid, adi, Bab-Dummad-napira-ibmar-imaked oyogegar. Degi, Bab-Dummad-anmar-dadganga-ibmar-imakoye-sogsad, imakbaligar. Deyob guegala, Cristo nonikid.

\VS{9}Degine, Cristo nonibalid, adi, Judíoʼsurmalad Bab-Dummad-wilesakwaa-e-daked-ular, Bab-Dummad-nug ogannomalagar. Ar igi Bab-Dummad-Gardagi narmakar nai:

\par }{\Q “Degisoggu, agala, dule-yar-baid-baiginmalad-abargi an be-nug odummoged.

\par }{\QB An be-nug-odummogega an namakbaloed.”


\par }{\QR 2 Samuel 22:50; Salmo 18:49

\par }{\PP \VS{10}Amba Bab-Dummad-Gardagi sognaibalid:

\par }{\Q “Dulemar-yar-baid-baidginmalad, Bab-Dummad-dulamarba be wergumar.”


\par }{\QR Deuteronomio 32:43

\par }{\PP \VS{11}Degine, Bab-Dummad-Gardagi amba sognaibalid:

\par }{\Q “Bela dulemar-yar-baid-baidgi-bukwad, Bab-Jehová-nug odummomar.

\par }{\QB Degi, bela dulemar-baid-baid-danar-danar-bukwamalad, Bab-Dummad-nug ogannomar.”


\par }{\QR Salmo 117:1

\par }{\PP \VS{12}Amba Isaías weyob narmaksamogad:

\par }{\Q “Igi sapi-saila nie, deyob Isaí-e-wagwa nodamogoed.

\par }{\QB Degi, we-dule, belagwapa dulemar-yar-baid-baidgi-bukwamalad-ugakaase negdakmai guoed.

\par }{\Q Degine, dulemar-baid-baid-danar-danar-bukwamaladi, abonolemalaga,

\par }{\QB a-dulegi nue-bensuli-edarbedii gumaloed.”


\par }{\QR Isaías 11:10

\par }{\PP \VS{13}Bab-Dummad-ibmar-bensuli-edarbedi-anmar-imakedi, bemar-egi-bensuli-gunonikidba bela weligwar-itogega, degine, ulubgi bogidik-itogega bemar-imakena gadin. Adi, bemar Bab-Burba-Isligwaled-gangued-nikadba, bur bule Bab-Dummadgi-bensuli-edarbedii be gumalagar.


\par }{\MS 4. NAPI-SOGLENAID

\par }{\MR (15:14–16:27)

\par }{\SH Pablo, Judíoʼsurmalad-abargi Jesús-Igargi arbasad
\par }
{\PP \VS{14}Gwenadgan, bemargi an bensurdo. Ar an nue-wisid, bemar ibmar-nued-imakbiedbina gudimalad, degine, be Bab-Jesús-igar nue-wismarbalid. Degisoggu, sunna na be muchub-muchub ogannomardo.

\VS{15}Degi-inigwele, gwenadgan, Bab-Dummad nabir angi binsaewilubsulinad. Degite, nabir angi binsasad. A-ular, anga-igar-uksadi, an bemarga gannabasaar narmaksado, adi, bemar insamalagar.

\VS{16}Ar Judíoʼsurmaladga-sunmakegala Jesucristoʼga-arbaega an nugsalesad. Degisoggu, Bab-Gayaburba-Nuedgi an sunmakdisunnad, adi, Judíoʼsurmalad Bab-Dummadga-ibmar-nued-uklegedyob gumalaga, Bab-Burba-Isligwaledba swilidik gumalagar.


\par }{\PP \VS{17}Degisoggu, Bab-Dummadga an Cristo-Jesúsʼba-ibmar-imakedgi an bela-bela yeer itoged.

\VS{18}Ar degisulile, an sunmakbi itossuliled. Emigindi, an sunmakdo, igi angi Cristo Bab-Dummadba-ibsaega Judíoʼsurmalad-imaksa. An imaksadi, an-sunmaksadginbi an imaksasulid, an-ibmar-imaksadgi an imaksabalid.

\VS{19}Weyob-an-imaksadi, Bab-Burba-Isligwaled-ganguedba ibmar-wilubgan-dakledisulid an imaksad, degine, ibmar-gegerdaklemalad an imaksabalid. Degisoggu, Jerusalén-neggwebur, degine, a-neggweburmar-dikarbarmalad-akale, Ilírico-yarsega, bela Cristo-Gayaburba-Nuedgi an sunmaksad.


\par }{\PP \VS{20}Weyobi, Bab-Gayaburba-Nuedgi-sunmakegala, bia amba yoo Cristoʼgi sunmaklege, agi an alamaknai gudigusad, adi, melle dule-baid-Bab-Gayaburba-Nuedgi-sunmaksad-sorba an sunmakegar.

\VS{21}Ar Bab-Dummad-Gardagi narmakar naidyob:

\par }{\Q “Dulemar-Bab-Dummadgi-sunmakleged-itodisurmaladi, Bab-Dummad-itononimaloed.

\par }{\QB Degi, dulemar-Bab-Dummad-gwen-itodisurmaladi, mag itononimaloed.”


\par }{\QR Isaías 52:15

\par }{\PP \VS{22}Agala, we-arbaed-ular, geg an bemarse nue-nae an gusad.


\par }{\SH Pablo Roma-neggweburse gwenadganse-ataknaedgi binsaed
\par }
{\PP \VS{23}Ar emigindi, wegi an-arbaed anga bergunonisoggu, degine, birga-dikasurgus an bemarse ataknabi gudisoggu,

\VS{24}España-yarse an nadele, bemarse an atakee naoed. Bemar-walik an weligwar-gudiguoed-sorba, Españaʼse be an-barmidmalaga, be an-bendakmalo an insado.


\par }{\PP \VS{25}Ar emigindi, an Jerusalén-neggweburse naesokalid, Jesucristoʼgi-akananaimalad-agi-bukmaladga mani berbenaegar.

\VS{26}Ar ade, gwenadgan-Macedonia-yarginmalad, degine, gwenadgan-Acaya-yarginmalad, Jesúsʼba-nanaimalad-Jerusalénʼgi-bukmalad-abargi-wilegana-gudimaladga mani-weed nue-yeer itosmalad.

\VS{27}Ar we-gwenadgan nue-yeer-itogedgi mani-wesmalad, ar amba emar-bendakergebmalad. Ar Judíoʼsurmalad Judíoʼmarba nabir ibmar-burbaled nikusmarmosoggu, Judíoʼsurmalad Judíoʼmarga ibmar-sanaled ukmarmogargebed.


\par }{\PP \VS{28}Degisoggu, we-ibmar-imaked an obelosale, we-mani an uksad-sorbali, España-yarse an nadoed, agi an bemarse atakee nadapoed.

\VS{29}An nue-wisdo, an bemarse modapile, Cristo-Gayaburba-Nuedgi an bemarga sunmakdele, Bab-Dummad bela-bela anmargi nued binsaoed.


\par }{\PP \VS{30}Degi-inigwele, gwenadgan, bemarse nue-ise-wilesakwaa anmar-Dummad-Jesucristo-nuggi an egis, degine, Bab-Burba-Isligwaled-anmar-sabedba an egisba, Bab-Dummadse-anga-goledgi be an-bendakmar.

\VS{31}Adi, Judea-yargi Bab-Jesúsʼba-ibsabisurmaladi melle angi yolemalagar, degine, an mani-semaid, Jerusalénʼgi Jesucristoʼgi-akananaimalad-bukmalad nuedgi abingamalagar.

\VS{32}Adi, an bemarse warmakdapir, weligwaledgi Bab-Dummad-sogedba an modapi-guegar, adi, bemar-abargi an obunnogegar.

\VS{33}Degine, Bab-Dummad-Ulubgi-bogidik-itoge-anmar-imaked, bela bemarba gudii guo. Deyob gusun.




\par }\Chap{16}{\SH Pablo gwenadganga sogsiid, bemar nued-sogeye
\par }
{\PP \VerseOne{1}Anmar-buna-Febe, Jesúsʼba-nanaimalad-Cencrea-neggweburgi-danar-ambikunonidamalad-e-bendakedga gudiid.

\VS{2}An bemarga soged, a-buna Bab-Jesús-nuggi be nued abingamalo. Igi Jesucristoʼgi-akananaimalad gusgu-igar-maidba nued abingalege, deyob be abingamalo. Degine, Febe ibi-ibmar-abealile, be bendakmalo. Ar ade, we-buna dulemar-bukidar-bendaksad, degine, anse-bakar, an-bendaksamogad.


\par }{\PI \VS{3}Priscila, degi, Aquila, anba Cristo-Jesúsʼga-arbamalad gumalad. Amarga sogo, be nuedmar sogeye.

\VS{4}Wemar an-ular burgwednaga gusmalad. Priscilaʼga, degi, Aquilaʼga, anbi dog-nuedye an sogsulid. Bela Judíoʼsurmalad Jesúsʼba-nanaimalad-danar-ambikunonidamalad amarga dog-nuedye sogmarmogad.


\par }{\PI \VS{5}Deginbali, Jesúsʼba-nanaimalad-amar-neggi-danar-ambikunonidamaladga be sogbalo, bemar nued sogeye.

\par }{\PI Degine, Epeneto, an nue-sabedga be sogo, be nued sogeye. We-inse Acaya-yargi Cristoʼba nagus gusad.


\par }{\PI \VS{6}Maríaʼga be sogo, be nued sogeye. We bemarga nue-arbasad.


\par }{\PI \VS{7}Andrónicoʼga, degine, Juniasʼga, be sogo, be nuedmar sogeye. Wemar-an-gwenadgan, an-dare esgaryagi mellesii gusmalad. Gwenadgan-Jesús-e-sapingan-bur-dummagan-abargi, wemar nue-nug-nikamarmogadid. Degine, wemar-inse an-idu Cristo-abingas gusmalad.


\par }{\PI \VS{8}Ampliasʼga be sogo, be nued sogeye. We-dule, Bab-Jesús-nuggi an nue-sabedid.


\par }{\PI \VS{9}Urbanoʼga be sogo, be nued sogeye. Urbano Cristo-Jesúsʼgi anmarba arbaedid. Degi, Estaquisʼga, be sogo, be nued-sogeye. Estaquis an nue-sabedid.


\par }{\PI \VS{10}Apelesʼga be sogo, be nued sogeye. We-dule, Cristoʼgi-nue-bensulid na oyosad.

\par }{\PI Aristóbulo-negginmaladga be sogo, be nuedmar sogeye.


\par }{\PI \VS{11}An-gwenad-Herodiónʼga be sogo, be nued sogeye.

\par }{\PI Narciso-negginmalad-Jesúsʼba-nanaimaladga be sogo, be nuedmar sogeye.


\par }{\PI \VS{12}Trifenaʼga, degine, Trifosaʼga be sogo, be nuedmar-sogeye. Wemar Bab-Jesúsʼga-arbamalad gumalad.

\par }{\PI Pérsidaʼga be sogmogo, be nued sogeye. We-buna, anmar nue-sabedid, Bab-Jesús-igargi nue-arbasmogad.


\par }{\PI \VS{13}Rufoʼga be sogo, be nued sogeye. We-dulede, Bab-Jesúsʼgi nue-nug-nikamogadid. Degine, Rufo-e-nanga be sogbalo, be nued sogeye. We-omede, an-nanyobi an daked.


\par }{\PI \VS{14}Asíncritoʼga, Flegonteʼga, Hermasʼga, Patrobasʼga, Hermesʼga, degine, gwenadgan-amarba-gudimaladga be sogo, be nueganbimar sogeye.


\par }{\PI \VS{15}Filólogoʼga, Juliaʼga, Nereoʼga, Nereo-e-bunga, Olimpasʼga, degine, bela Jesucristoʼgi-akananaimalad-amarba-gudimaladga be sogo, bemar nueganbi sogeye.


\par }{\PI \VS{16}Na be nue-angaagwaledgi na be muchub-muchub sogmar, be nued sogeye. Bela Cristoʼba-nanaimalad-danar-ambikunonidamalad bemarga sogsiid, be nuedmar sogeye.


\par }{\SH Pablo, napi-gwenadgan-unasiid
\par }
{\PP \VS{17}Gwenadgan, wilesagwadgi an bemarga soged, nue salakarmar. Be dulemar-danar-danar-sordamar-mamarmaladgi, degine, dulemar-Bab-Jesús-Igargi-banguega-imakedgi be bangumar. Ar bemar-ibmar-durdaksadi, weyob be durdaksasurmalad. We-dulemargi be bangumar.

\VS{18}Ar dule-degidamalad anmar-Dummad-Jesucristoʼga arbadisurmalad. Wemardi, e-sabanginbi-binsaedba arbamalad. Degine, yeer-gayamar-bilegedgine, yamo-binsa-nued-sunmaklegedgine, dulemar-binsaedsurmalad-e-binsaed gaddamalad.


\par }{\PP \VS{19}Ar ade, bela dulemar bemar-Bab-Jesús-sogedba-ibsadiidi wisgumamaid, degisoggu, an bemarba weligwar itoged. Degi-inigwele, ibmar-nued-imakegala be binsaed-nikaa-nanaed an bemar-abeged. Ibmar-isgana-imakegardi, mer be deyob nanamalo.


\par }{\PP \VS{20}Degine, Bab-Dummad-Ulubgi-bogidik-itogega-anmar-imaked, a emisgwasaar nia-saila-Satanásʼgi-nakwed be-imakmaloed. Bemar nia-saila-birgi annasayobi be gumaloed.

\par }{\PP Anmar-Dummad-Jesucristo bemargi nued binsasun.


\par }{\PP \VS{21}Anbo-arbaed-Timoteo, an-gwenadgan-Lucio, Jasón, degine, Sosípater, amar bemarga sogsiid, be nuedmar sogeye.


\par }{\PP \VS{22}Ani Tercio, we garda an-googi an bemarga narmaksad. Bab-Jesús-nuggi an bemarga soged, be nuedmar sogeye.


\par }{\PP \VS{23}Gayo bela bemarga sogmogad, be nuedmar sogeye. Gayo, e-neggi nue-an-akwisad, degine, bela Jesúsʼba-nanaimalad-danar-ambikunonidamalad ese nue-akwilesmarmogad.

\par }{\PP Erasto, bemarga sogmogad, be nuedmar-sogeye. We-dule, neggweburga-mani-saboged-duled.

\par }{\PP Degine, gwenad-Cuarto bemarga sogsimogad, bemarde nueganbi sogeye.


\par }{\PP \VS{24}Anmar-Dummad-Jesucristo bemargi nued binsasun. Deyob gusun.


\par }{\SH Pablo, napi Bab-Dummad-nug ogannoged
\par }
{\PP \VS{25}Ar Bab-Dummad, an Gayaburba-Nued-Jesucristoʼgi-an-sunmakdiidyob sunna gandik bemar-imaked. A-e-nug be ogannomarsun. We-Igarde, iduar gusgu gebe-negasailaunni odukuar mainad.

\VS{26}Emigindi, Bab-Dummad-degisadegumaid-sogsadba e-gaya-barsogmalad Bab-Dummad-Gardagi-narmaksamaladbali, we-igar osanolenonikid. Adi, bela dulemar-yar-baid-baidgi-bukmalad Jesucristoʼgi mer bengumalaga, eba uaya-nikaa damalagar.


\par }{\PP \VS{27}Ar unnila Bab-Dummadbi wargwennagwad, degine, bela-ibmar-wisi maid. A-e-nug Jesucristoʼba, degisadegu ogannomarsun. Deyob gusun.

\par }