\NormalFont\ShortTitle{Cantares}

{\MT NAMAKLEGED-BIRIGINED-GARDA

\par }{\MTB CANTARES

\par }{\IMTB GEBE-SOGLENAID

\par }{\IMT Garda-nug

\par }{\IP {\IT{Namakleged-Birigined-Garda.}} We garda, Hebreo-gayabali,
{\IT{Shir-Hashirimʼye}} bileged. “Namakleged-biriginedye” sogleged.

\par }{\IS Namakleged-Birigined-Gardagi weyob sunmaklenaid

\par }{\IP We-namaklegedi, sabguedgi namakleged. Degi, abirgin-abegedgi namakleged. Machigwa-wargwen bunagwa-abesiidgi namaked.

\par }{\IP We-namaklegedi soganergwagi akar-akar-namaklemalad naid. Machigwa bunagwa-ebo na abesimalad muchub-muchub sunmaknanaid. We-namaklegedi bukidara egi akar-akar ibmarmarba-dakagwale sunmaklenaid.

\par }{\IP We-namaked-garda oyobalid igi-Bab-Dummadi Israel-dulemar-sabgusa. Degisoggu, emi-ibasega amba deyob Bab-sordamala Jesucristo-sabguedgi sunmakmarmogad.

\par }{\IP We-garda sunmakbalid, igi Cristo iglesia e-omeyobi na dake, a-burbagi anmarga sunmaked.

\par }{\IP Binsaleged, we-garda Rey-Salomón narmaksaye.

\par }{\IP We-gardagine, weyob ilemakar sunmaklenaid:

\par }{\IO 1. Namakleged-gebed (1:1–2:7).

\par }{\IO 2. Namakleged-sogbogwad (2:8–3:5).

\par }{\IO 3. Namakleged-sogbaagwad (3:6–5:1).

\par }{\IO 4. Namakleged-sogbakegwad (5:2–6:3).

\par }{\IO 5. Namakleged-sogataled (6:4–8:4).

\par }{\IO 6. Namakleged-soganergwad (8:5-14).

\par }{\IP Be itogua.



\par }{\MS 1. NAMAKLEGED-GEBED

\par }\ChapOne{1}{\MR (1:1–2:7)

\par }{\SH Ome-abirgin-nikad-e-namaked
\par }
{\Q \VerseOne{1}Salomón we-namakleged-birigined narmaksad.


\par }{\SP Ome-nue-sabgulediid namaked

\par }{\Q \VS{2}¡Bitigi be an-wagar-usana gadina!

\par }{\QB Be-sabgued vino-goblegedbali, bur bule yeer itoleged.


\par }{\Q \VS{3}Be-ina-wawadikid-e-yapannedi, nue-yeer yapanned.

\par }{\QB Ar be-sunnadi, ina-wawadikidyob gued.

\par }{\QB ¡Agala, yagana nue-bebina sogmalad!


\par }{\BB \par }
{\Q \VS{4}¡Be an-nide! ¡Gwae beba be an-nide!

\par }{\QB ¡An-rey, be-gabednegse be an-sede!

\par }{\Q Anmar wergumarsun,

\par }{\QB anmar yeer-itomarsun.

\par }{\Q Be-sabguedgi, vino-goblegedbali, bur bule anmar egi wergue.

\par }{\QB ¡Agala, bebina nue sogmalad!


\par }{\BB \par }
{\Q \VS{5}¡Jerusalén-neggwebur-bunamala! An uka sichii gued, an yeer dakleged.

\par }{\QB Cedar-dulemar-dordoneg-sichigan-bubukwadyob an-uka sichii dakleged.

\par }{\QB Salomón-mor-dummaganyob an yeer dakleged.


\par }{\Q \VS{6}Mer an-uka-sichigwadgi be atakmala,

\par }{\QB ar dad-ibeler-gaedba, deyob an gusad.

\par }{\Q An-susmar anse ulusmalad,

\par }{\QB e-uva-dub-nainu-akwega an-imaksamalad.

\par }{\QB A-ulale, an-uva-dub-nainu bar an nue akwissurgusad.


\par }{\BB \par }
{\Q \VS{7}¡An-sui-nue-sabesailad! Anga be soge, be-sibadmar-gagangi-omanaegala, ¿bia be omanaddae?

\par }{\QB ¿Bia yorukudba be obunnogega seddae?

\par }{\Q ¿Ar ibiga an dule-negsuligudidaeyobi,

\par }{\QB be-aimar-sibad-bukwad-abargi an be-amidii guoe?


\par }{\SP E-aimar bular namaked

\par }{\Q \VS{8}Omegan-yeerdaklemaladba, bur be yeer dakleged.

\par }{\QB Be-sui-nue-sabesailad-amiegala, sibad-gannarba be nae.

\par }{\Q Be-sibad-burwigan masgi-omanae,

\par }{\QB dule-sibad-edarbemalad-e-dordoneg-dikarba be omanae.


\par }{\SP Sui-nue-sabgulediid namaked

\par }{\Q \VS{9}Be, an-ome-nue-sabesailadid.

\par }{\QB Bee be Faraón-ur-ebipimalad-moli-omegan-nuegan-yeerdaklegedyob be gued.


\par }{\Q \VS{10}Ibiyob be-wagar yeerdaklege,

\par }{\QB be-wagar oluamar-abargi yeer dakleged.

\par }{\Q Ibiyob be-dukar yeerdaklege,

\par }{\QB wingwamar-naid-abargi yeer be-dukar dakleged.


\par }{\Q \VS{11}Anmar bega oluamar-olobiid soboed,

\par }{\QB oluamargi manimar-nanai bega imakoed.


\par }{\SP Ome-nue-sabgulediid namaked

\par }{\Q \VS{12}Rey e-megedgi yollekwaa megisale,

\par }{\QB an-ina-wawad, wawadik-oburmakdedaed.


\par }{\Q \VS{13}An-sui, ina-wawadikid binasgargi-atinnar-sagu-bipigi-seledidaedyob, anba gabdiid.


\par }{\QB \VS{14}An-sui, Engadiʼye-neg-nugadgi dutu-nuegan-nigwichiyob, anga gued.


\par }{\SP Sui-nue-sabgulediid namaked

\par }{\Q \VS{15}An-ome-nue-sabesailad, ¡ibiyob be yeer daklege!

\par }{\QB ¡Doggus nued be dakleged!

\par }{\QB ¡Be-ibyamar, nuumaryobi gued!


\par }{\SP Ome-nue-sabgulediid namaked

\par }{\Q \VS{16}¡An-sui-nue-sabesailad! ¡Ar ibiyob be yeer daklege!

\par }{\QB ¡Machered-nued be daed!

\par }{\SP Sui-nue-sabgulediid namaked

\par }{\Q Gaganmar-aramakmamaidi anmar-gabedga guoed,


\par }{\QB \VS{17}anmar-neg-nagubirmar urwarmar mamaid,

\par }{\QB anmar-neg-uas ciprés-e-urgomar mamaid.




\par }\Chap{2}{\SP Ome-nue-sabgulediid namaked

\par }{\Q \VerseOne{1}Sarón-neba-naidgi dutu-gwichidyob an gued.

\par }{\QB Nebagi dutu-lirio-digar-gwichidyob an gued.


\par }{\SP Sui-nue-sabgulediid namaked

\par }{\Q \VS{2}An-ome-nue-sabesailad, ikoganba dutu-lirio-gwichiyobi,

\par }{\QB omegan-abalagi gudiid.


\par }{\SP Ome-nue-sabgulediid namaked

\par }{\Q \VS{3}An-sui-nue-sabesailad sapimar-abalagi manzana-sapi-gwichiyobi, sapingan-abalagi gudiid.

\par }{\QB A-sapi-urba-sigedi yeer an itodaed,

\par }{\QB e-sana, yeer gulledaed.


\par }{\Q \VS{4}An-sui, yeer-masgullegedse an-semai gusad,

\par }{\QB agi e-sabed anga nue-oyosad.


\par }{\BB \par }
{\Q \VS{5}Uva-odinnolegaledgi an-niga be ogannomala,

\par }{\QB manzanaʼgi an-niga be ogannomala,

\par }{\QB sui-abegedbina an nue-soged.


\par }{\Q \VS{6}Bitigi, e-sakwa-sapiled an-nono-urba mesisana gadin.

\par }{\QB Bitigi, e-sakwa-nueddi angaagwar an-imakena gadin.


\par }{\SP Sui-nue-sabgulediid namaked

\par }{\Q \VS{7}Omegan-Jerusalénʼginmalad, goe-sapurbarmalad-nukad an bemarga ise-wilegagwar soged,

\par }{\QB melle be an-ome-nue-sabesailad an-ibe odakmalo,

\par }{\QB melle be ese gormalo, na atakbiedba atakdagoed.


\par }{\MS 2. NAMAKLEGED-SOGBOGWAD

\par }{\MR (2:8–3:5)

\par }{\SP Ome-nue-sabgulediid namaked

\par }{\Q \VS{8}¡An-sui-nue-sabesailad-e-gaya gordani an itoged!

\par }{\QB ¡Be dakmala! ¡Wegi danikid be dakmala!

\par }{\Q Yalaganba ichomakdanikid,

\par }{\QB yar-mulluganba icho-icho danikid.


\par }{\Q \VS{9}An-sui-nue-sabesailad goe-sapuryob daed.

\par }{\QB An-sui-nue-sabesailad goe-sapur-senigwadyob gued.

\par }{\Q Be dakmalana, anmar-galu-naba gwichid, galu-imbaba atakgwichid,

\par }{\QB arbakee yawagak-senigwad-ollo-ollogwadba an-dakgwichid.


\par }{\BB \par }
{\Q \VS{10}An-sui-nue-sabesailad anga sunmaksad.

\par }{\QB Weyob anga sogded:

\par }{\Q “An-ome-nue-sabesailad, be gwisguye.

\par }{\QB ¡Ome-yeerdakleged, be anba dagye!


\par }{\Q \VS{11}Be dakena, dii-wied-ibagan bato nasye,

\par }{\QB dii-wied bato bergusye.


\par }{\Q \VS{12}Dutumar bato sapurba ainiarye.

\par }{\QB Namakleged-ibagan noniye.

\par }{\QB Suirgwamar-namakmalad, bela anmar-yargi itoleye.


\par }{\Q \VS{13}Higuera-sapi bato sanmakdeeye,

\par }{\QB uva-dub durbamakgwisye, e-dutumar bato oyapachaye.

\par }{\Q ¡An-ome-nue-sabesailad, be gwisguye.

\par }{\QB Ome-yeerdakleged, be anba dagye!”


\par }{\SP Sui-nue-sabgulediid namaked

\par }{\Q \VS{14}Igi nuu akwa-imbaba, degi, yar-imbaba yaa-olloganagi dukue,

\par }{\QB melle be deyob an-idu dukue.

\par }{\Q Be-wagar anga be oyoge,

\par }{\QB be-sunmaked-itogega be an-imake.

\par }{\Q Ar be-gayaburba yeer itoledaed,

\par }{\QB be-wagar yeer daklebalid.


\par }{\SP Ome, e-suibo namakdemalad

\par }{\Q \VS{15}Achu-asdubingiidmar anmarga be gamala.

\par }{\QB We-achu-senigana nainu-oichoged gudimalad.

\par }{\QB Ar anmar-ibe uva-dubmar-durbamakgwismalad wiogedid.


\par }{\SP Ome-nue-sabgulediid namaked

\par }{\Q \VS{16}An-sui-nue-sabesailad angadid, an egadmogad.

\par }{\QB Dutumar-imbagi sibadmar-akwedii daed.


\par }{\Q \VS{17}An-sui-nue-sabesailad, dad-argwaned-iduale,

\par }{\QB negsichilealile, anse be dage.

\par }{\Q Goe-sapurbalidyobi be abarmakdage,

\par }{\QB yar-Beterʼye-nugad-yalaganba be abarmakdage.




\par }\Chap{3}{\SH Ome e-sui-aminaded
\par }
{\Q \VerseOne{1}Mutik-gabmaidgine, an-sui an amialid,

\par }{\QB an-sui-na-nue-sabesailad an amialid.

\par }{\Q An-gabmaidgi an aminaigusanad,

\par }{\QB an amissurgusad.


\par }{\Q \VS{2}Geb an gwisguded, neg-imbaba an aminadgusad.

\par }{\QB Galimbaba an aminaded,

\par }{\QB ibmar-uklebukwadgi an aminaded.

\par }{\Q An-sui-nue-sabesailad an amidii gualid.

\par }{\QB An amidigusanad, an amissurgusad.


\par }{\Q \VS{3}Dule-nakulemalad galimbaba-bipirmakdimaladgi an-abingunonimalad.

\par }{\QB Geb amarse an egisded: “¿An-sui-nue-sabesailad be daksasurmala?”


\par }{\Q \VS{4}An a-dulemargi sikwas-aibategua, an-sui-nue-sabesailad an aminonikid.

\par }{\QB Angaagwar an gasad, bar an indaksasulid.

\par }{\Q Deyobi an-nan-negse an sesad,

\par }{\QB an-gwalulesad-negse an sesad.


\par }{\SP Sui-nue-sabgulediid namaked

\par }{\Q \VS{5}Omegan-Jerusalénʼginmalad, goe-sapurbarmalad-nukad an bemarga ise-wilegagwar soged,

\par }{\QB melle be an-ome-nue-sabesailad an-ibe odakmalo,

\par }{\QB melle be ese gormalo, na atakbiedba atakdagoed.


\par }{\MS 3. NAMAKLEGED-SOGBAAGWAD

\par }{\MR (3:6–5:1)

\par }{\SP Bular-namakleged

\par }{\Q \VS{6}¿We ibu waayobi neg-dulesulidganba ainakdani-daklege?

\par }{\QB Ina-wawadikid-mirra-abargi danikid,

\par }{\Q ina-wawadikid-incienso-abargi danikid,

\par }{\QB dutumar-wawadik-yapanmalad-abargi danikid.


\par }{\Q \VS{7}¡Be dakmala!

\par }{\QB Salomón-e-moli-ur danikid.

\par }{\Q E-yalabali sordamar-niga-gandikmalad e-dulapaa (60) danikid.

\par }{\QB Israel-sordamar-niga-gandikmalad-abargi sulesmaladid.


\par }{\Q \VS{8}Wemar bela es-suid-nikamaladbiid,

\par }{\QB bilagi-urwemalagala odurdaklesmaladid.

\par }{\Q Neg-mutikidba e-isdarmalad-ainiardaed-ular,

\par }{\QB e-dikargi es-suid-nika-nika gudimalad.


\par }{\BB \par }
{\Q \VS{9}Rey-Salomón e-sii-seleged-ulu sobsad,

\par }{\QB Líbano-yargi sapimar-nuegan-gwismalad-e-urgogi sobsad.


\par }{\Q \VS{10}Ulu-e-suarmar, manigi-sobsabalid,

\par }{\QB e-bargamaladdi, orgi sobsabalid,

\par }{\Q e-siged, mor-suir-akwagiidgi oginnar nasiksabalid.

\par }{\QB Ulu-negyabali, ibmar-imaklesadi,

\par }{\Q bunamala-Jerusalénʼginmalad imaksad,

\par }{\QB ise-nudakar imaksamalad.


\par }{\BB \par }
{\Q \VS{11}¡Omegan-Sión-yarginmalad, nodamala!

\par }{\QB Rey-Salomón be dakdamala.

\par }{\Q E-nan-ega-ologurgin-imaksad-yoi danikid.

\par }{\QB Ome-nikued-ibagi-yosad-yoi danikid.

\par }{\QB Wergued-dummad-itoged-ibagi-yosad-yoi danikid.




\par }\Chap{4}{\SH Sui omebina-nue-soged
\par }
{\SP Sui-nue-sabgulediid namaked

\par }{\Q \VerseOne{1}Be an-ome-nue-sabesailad, ibiyob be yeer daklege,

\par }{\QB doggus wilub-obicha be dakleged.

\par }{\Q Be-ibyamar, be-muswe-batenaid-imbaba nuumaryobi, yeer dakleged.

\par }{\QB Be-saila-batenaidi, sibadmar-Galaad-yargi danagwen ichomakar-aidedanidamaladyob, be-saila-batenaidi, yeer dakleged.


\par }{\Q \VS{2}Be-nugarmar, sibad-wawaadmar, e-absar-siklesad-sorba, oglesadgi dagudik-nakwedanidamaladyob dakleged.

\par }{\QB Degine, be-nugarmar, bela emaladbi daklebalid,

\par }{\Q bela amba sogedba bubukwad.

\par }{\QB Degidbali, yeer dakleged.


\par }{\Q \VS{3}Be-gakuli-daklegedi, morgo-gisigwadyobi dakleged.

\par }{\QB Be-sunmakedi, ibiyob yeer-itole an-imake.

\par }{\QB Be-wagar, be-muswe-batenaid-imbagi mammi-gisigwadyobi yeerdakleged.


\par }{\Q \VS{4}Be-dukar-daklegedi, David-e-neg-matusulidyobi yeer dakleged.

\par }{\QB We-neg-matusulidi, akwamar-yamo-sobaledgi sobaled.

\par }{\Q Be-dukargi, neg-matusulidgi miligwen-sigu-abgamalad-nanaiyob naid.

\par }{\QB We-sigu-abgamalad, bila-onomalad-bulegangadid.


\par }{\Q \VS{5}Be-mam-abinbela-naidi, goe-sapurmar-emarbi-daklegedyob dakleged.

\par }{\QB Goe-sapurmar dutumar-imbagi gagan-mananaidaeyobi, be-mam yeer dakleged.


\par }{\Q \VS{6}Dad-ibeler-nakwialile, negsichid miledele, ina-wawadikid-mirra-yarse an nakwenaoed,

\par }{\QB ina-wawadikid-incienso-yar-mulluse an nakwenaoed.


\par }{\BB \par }
{\Q \VS{7}Be an-ome-nue-sabesailad, nue be yeer dakleged.

\par }{\QB Be swilimakar dakleged.


\par }{\BB \par }
{\Q \VS{8}An-ome, Líbano-yar-akar anba be dage,

\par }{\QB Líbano-yargi-gudiidgi anba be dage,

\par }{\Q Amana-yar-akar be aidedage,

\par }{\QB Senir-yar-akar be aidedage,

\par }{\Q Hermón-yargi be aidedage.

\par }{\QB Achumigur-e-negmar-akar be aidedage,

\par }{\QB achu-barbad-e-yarmar-akar be aidedage.


\par }{\BB \par }
{\Q \VS{9}An-ome-nue-sabesailad, gebe be an-daksagua, bela-belagwad be an-binsaed ganonikid.

\par }{\QB Be-win-dukarba-naidgi an-edichayob be an-imaknonikid.

\par }{\QB Agi an-gwage begadga gunonikid.


\par }{\Q \VS{10}An-ome-nue-sabesailad, be-sabgued ibiyobi itolege.

\par }{\QB Be-sabgued, vino-goblegedba bur bule yeer itoleged.

\par }{\Q Be-ina-wawadikid-yapannedi, bela-ina-wawadikid-bamaladba

\par }{\QB bur bule yeer yapanned.


\par }{\Q \VS{11}An-ome-nue-sabesailad. Be-gakuligi, acha-uugi achanis-aryomaiyob gued.

\par }{\QB Be-gwabin-urba, nunis-aryomaiyobi gued,

\par }{\Q egi achanis-aryomaiyobbalid.

\par }{\QB Be-mormar-yapannedi Líbano-yar-yeer-yapannedyobi yapanned.


\par }{\BB \par }
{\Q \VS{12}An-ome-nue-sabesailad, be an-bun gued.

\par }{\QB Dutugalu-emakar-naiyob be gued.

\par }{\QB Dii-nued-aryomaid-emakar-naiyob be gued.


\par }{\Q \VS{13}Be-nuu, nainu-nued-naidgi, manzanaʼmar digar-gwisnanaeyobi gued.

\par }{\QB E-san-gullegedi yeer-gulle-nanaed.

\par }{\QB Be-nuu nainugi, dutu-nardo, degi, dutu-azahar nigwis-nanaedyob gued.


\par }{\Q \VS{14}Be-nuu nainugi ibmar-wawagana-nuegan,

\par }{\QB akar-akar egi digar-bukwayob gued:

\par }{\QB Egi dutu-nardo-digaleyob gued,

\par }{\QB dutu-azafrán-digaleyob gued,

\par }{\QB dutu-cálamo-digaleyob gued,

\par }{\QB ina-canela-digaleyob gued,

\par }{\QB ina-mirra-digaleyob gued,

\par }{\QB ina-áloe-digaleyob gued,

\par }{\QC degi, dutumar-baigan-nuegan-digaleyob, be-nuu gued.


\par }{\Q \VS{15}Igi diwar nainu-oge, deyob be gued.

\par }{\QB Dii-sukemakmaidi, Líbano-yar-akale aidedanidaeyobi, be gued.


\par }{\SP Ome-nue-sabgulediid namaked

\par }{\Q \VS{16}Burwa-dad-nakwed-argan-sapiledsikid, be gordage.

\par }{\QB Burwa-dad-nakwed-argan-nuedsikid, be dage.

\par }{\Q An-dutugalugi be gordage.

\par }{\QB E-wawadikid-oyapandagega be imakdage.

\par }{\Q Be an-sui-nue-sabesailad, be-dutugaluse be dage.

\par }{\QB E-sanmakgwichid-yeer-gulleged be gundage.




\par }\Chap{5}{\SP Sui-nue-sabgulediid namaked

\par }{\Q \VerseOne{1}Be, an-ome-nue-sabesailad, an-bunbalid.

\par }{\QB An-dutugaluse an dogsad,

\par }{\Q agi an-mirra-wawadikid an aminonikid,

\par }{\QB agi an-ina-wawadikid an sunonikid.

\par }{\Q Agi an-achanis an nue-masad,

\par }{\QB agi an-achanis-e-uu an nue-guchabalid.

\par }{\Q Agi vino an nue-gobsad,

\par }{\QB nunis an nue-gobsabalid.

\par }{\SP Bular-namakleged

\par }{\Q An-aimar, mas-nued be gunmala, gatik be gobmarbali,

\par }{\QB immee gudii be imakmala.


\par }{\MS 4. NAMAKLEGED-SOGBAKEGWAD

\par }{\MR (5:2–6:3)

\par }{\SP Ome-nue-sabgulediid namaked

\par }{\Q \VS{2}An gabmaidgine itoakwaa an gabmaid.

\par }{\QB Agine, an-sui yawagakba gorgwichi an itoalid:

\par }{\Q “An-ome, an-buna, nuu-yeerdaklegeyob be yeer dakleged.

\par }{\QB ¡Anga yawagak be egae!

\par }{\Q Ar boo-batenaidba an-nono waradikgusad,

\par }{\QB ar neg-mutikidba-boo-batenaidba, an-sailagia waradikgusad.”


\par }{\BB \par }
{\Q \VS{3}Bato an mor esusad.

\par }{\QB ¿Gannar an mor yobarsunde?

\par }{\Q Bato nag an enuksabalid.

\par }{\QB ¿Gannar an nag ollibi-gubarsunde?


\par }{\BB \par }
{\Q \VS{4}An-sui yawagakgi-yaa-ollo-siidgi e-argan odosad.

\par }{\QB Deyob an daksagua, bela an-gwagese an-ebusad.


\par }{\Q \VS{5}An-suiga an yawagak-egaegala, yog gwisguar an imaksad.

\par }{\QB An-argangi mirra-wawadikid ariomaid,

\par }{\Q an-goomar-imbaba bela ariomaid,

\par }{\QB yawagak-eduedgi deemaknai gusad.


\par }{\BB \par }
{\Q \VS{6}An an-sui-nue-sabesailadga yawagak-egasgua, bar gwichisulid, an-idu naded.

\par }{\QB An-idu-nadedbali, an naibi itononikid.

\par }{\Q Aisaar an amisanad,

\par }{\QB an amissurgusad.

\par }{\Q An ese gornaigusbalinad,

\par }{\QB an-abin-imaksasurbalid.


\par }{\Q \VS{7}Agine geb, dulemar-nakulemalad nakuledimargua, an-aminonimalad.

\par }{\QB A-dulemala an-sarsononimalad, an-naibi-imaksamalad.

\par }{\QB Dulemar-galugi-nakulebukwad, sabsur-an-ibe mor esusmalad.


\par }{\Q \VS{8}Jerusalén-bunamala, ise-wilegagwar an bega sogmar.

\par }{\QB Bemar an-sui-nue-sabesailad-abingualile, ega be sogmalo, sui-abegedba an uelledye.


\par }{\SP Bular-namakleged

\par }{\Q \VS{9}Omegan-bamaladba-bur-yeerdakleged, be anmarga soge,

\par }{\QB “¿ibugi be-macheredde, machergan-bamaladgi obinsunna?

\par }{\QB ¿Ibugi obinsunna, emide be weyob anmarse egisnaigu?”


\par }{\SP Ome-nue-sabgulediid namaked

\par }{\Q \VS{10}An-sui-nue-sabesailad, machered-nued dakleged,

\par }{\QB e-uka sichisaar-daklebalid.

\par }{\QB Dule-miliambegwad-abargi (10,000) magasar dakleged.


\par }{\Q \VS{11}An-sui-e-nono, or-nuedyob yeer dakleged.

\par }{\QB E-sailagia, sinni-sinni nikad, sikwisichidyob sichii gued.


\par }{\Q \VS{12}E-ibyamar-gwabogwad-daklegedi, nuumar diwar-gakanaba-simalayob dakleged,

\par }{\QB nunisgi-obsayob dakleged.

\par }{\QB E-ibyamar innikimakar bukwad.


\par }{\Q \VS{13}E-wagardi, wawadikid,

\par }{\QB ina-wawadikid egi digar-naiyobid.

\par }{\Q E-gakuli dutumar-daklegeyobid,

\par }{\QB agi mirra-nis egi dedemaknaiyobid.


\par }{\Q \VS{14}E-swidamardina, or-suarmar-daklegeyobid,

\par }{\QB akwa-nuegan egi nanaiyobid.

\par }{\Q Bela-e-abagan, elefante-nugar-daklegeyob, swilidikid dakleged.

\par }{\QB Akwa-nuegan-zafiroʼye-nugad, bela egi ebiris naiyobid.


\par }{\Q \VS{15}E-malimar-warbogwaddina, akwa-nued-mármol or-nued-sobaled-birgi-gwigwichidyob dakleged.

\par }{\QB E-gwisgued, yeerdakle gwisgued,

\par }{\QB Líbano-yargi-urwar-gwigwichidyob dakleged.


\par }{\Q \VS{16}E-gakulide, bela osidikid,

\par }{\QB bela e-daklegedi, machered-nued itoged.

\par }{\BB \par }
{\Q Jerusalén-bunamala, ar deyob an-sui dakleged,

\par }{\QB ar deyob an-ai dakleged.




\par }\Chap{6}{\SH Na abebukmalad
\par }
{\SP Bular-namakleged

\par }{\Q \VerseOne{1}Omegan-bamaladba-bur-be-yeerdakleged, ¿bia be-sui-nue-sabesailad nade?

\par }{\QB ¿Bitisik nade?

\par }{\QB Anmar beba bulakwaa aminaoe.


\par }{\SP Ome-nue-sabgulediid namaked

\par }{\Q \VS{2}An-sui e-dutugaluse aidenaded,

\par }{\QB ina-wawadikid-bukwadse naded,

\par }{\Q dutumar-imbaba-garmakdii imaknaded,

\par }{\QB dutumar-gwanega naded.


\par }{\BB \par }
{\Q \VS{3}Ani an, an-sui-nue-sabesailadgadid,

\par }{\QB an-sui-nue-sabesailad, angadmogad.

\par }{\QB Dutumar-imbaba na e-ibmar-durgan akwediid.


\par }{\MS 5. NAMAKLEGED-SOGATALED

\par }{\MR (6:4–8:4)

\par }{\SP Sui-nue-sabgulediid namaked

\par }{\Q \VS{4}Be, an-ome-nue-sabesailad.

\par }{\QB Ar igi Tirsa-neggwebur yeer daklege,

\par }{\Q igi Jerusalén-neggwebur yeer daklege,

\par }{\QB igi niisgwamar-niba-nanaid geger daklege,

\par }{\QB deyob be yeer dakleged.


\par }{\Q \VS{5}Mer bar be an-daknai gue,

\par }{\QB ar be an-daksadbali, an bebina-sognonikid.

\par }{\Q Be-saila-batenaidi, sibadmar-Galaad-yargi danagwen ichomakar-aidedanidamaladyob,

\par }{\QB be-saila-batenaidi, yeer dakleged.


\par }{\Q \VS{6}Be-nugarmar, sibad-wawaadmar, e-absar-siklesad-sorba, oglesadgi dagudik-nakwedanidamaladyob dakleged.

\par }{\QB Degine, be-nugarmar, bela emaladbi daklebalid,

\par }{\Q bela amba sogedba bubukwad.

\par }{\QB Degidbali, yeer dakleged.


\par }{\Q \VS{7}Be-wagar, be-muswe-batenaid-imbagi

\par }{\QB mammi-gisigwadyobi yeerdakleged


\par }{\Q \VS{8}Ar rey-omegan e-dulapaa (60) gued,

\par }{\QB rey-omegan-dikarbarmalad e-dulabake (80) gubalid,

\par }{\QB degi, yagana-bukidar gubalid,


\par }{\Q \VS{9}degi-inigwele, unnila wargwenna nuu-yeerdaklegedyobid angad gudiid.

\par }{\QB E-nan, a-omegwa na nue sabedid, ega wargwenna guedid,

\par }{\Q na we-napnegse odesadid,

\par }{\QB a-bina bur gadi-sogedid.

\par }{\Q Yagana, a-ome-dakarmale, egi ise-nued binsadamalad.

\par }{\QB Rey-omegan, degi, e-omegan-dikarbarmalad, bunagwa-e-nug odummodamalad.


\par }{\SP Bular-namakleged

\par }{\Q \VS{10}¿Ar we doawa, yeerdakleged?

\par }{\QB Ar bolegoedba neg-ainakwiardaeyobi,

\par }{\Q mutikidba nii-daarmakenaidaeyobi,

\par }{\QB dad-ibeler daarmakenaidaeyobi,

\par }{\Q niba niisgwamar gananaidaeyobi,

\par }{\QB ber yeer dakleged.


\par }{\SP Ome-nue-sabgulediid namaked

\par }{\Q \VS{11}Sapimar-Nogalʼye-nugad-bukwadse an aidesad,

\par }{\QB yar-imbagi dutumar-binigan-dakega an aidesad,

\par }{\Q abakale, uva-e-muumar ainisale,

\par }{\QB abakale, manzana-e-durbamar ainisale.


\par }{\Q \VS{12}Degine, naded an itossulid,

\par }{\QB an yeer-itogedbali, an-dummad-naba urgi-gwichi an itoalid.


\par }{\SP Bular-namakleged

\par }{\Q \VS{13}Ome-Sulamʼgined, be dage, be dage.

\par }{\QB Gannar be anmarse dage,

\par }{\QB anmar nue be-dakbied.

\par }{\SP Ome-nue-sabgulediid namaked

\par }{\Q ¿Ar Ibiga be an-dakbimala?

\par }{\QB ¿Ibiga bemar emar-abargi-dodonai be an-dakbimala?




\par }\Chap{7}{\SP Sui-nue-sabgulediid namaked

\par }{\Q \VerseOne{1}An-yagwa-yeerdakleged, be-nag, nag-uka-yoid yeer dakleged.

\par }{\QB Be-duawar-billikwaa-daklegedi, dule-or-sobed ormar-yeerdakleged-sobsayobi, yeer dakleged.


\par }{\Q \VS{2}Be-simu-daklegedi, noga-dirbikwagwadgi, vino enamakarsiiyobi dakleged.

\par }{\QB Be-saban-daklegedi, orosgi-dakleged-trigo-dunnumaksiidgi, dutumar ebiris-nanaiyobi, yeer dakleged.


\par }{\Q \VS{3}Be-mam-abinbela-naidi, goe-sapurmar-emarbi-daklegeyobi, yeer dakleged.


\par }{\QB \VS{4}Be-dukar-daklegedi, neg-matusulid-elefante-nugargi-soblegaleyobi, yeer dakleged.

\par }{\Q Be-ibyamar-daklegedi, Hesbón-neg-nugad-e-diamar, Bat-Rabim-e-yawagak-naba dakarmakbukwayobi, yeer dakleged.

\par }{\QB Be-asu-daklegedi, Líbano-yargi neg-matusulid, Damasco-neggwebursik negadakegwichiyobi, yeer dakleged.


\par }{\Q \VS{5}Be-nono-daklegedi, Carmelo-yar-magasar-daklesiyobi, yeer dakleged.

\par }{\QB Be-sailagia-ilemakmaid, dub-suir-akwa-daklegeyob dakleged.

\par }{\QB Be-sailabali, rey binsaed-galenai gusad.


\par }{\BB \par }
{\Q \VS{6}An-ome-nue-sabesailad, ibiyobi be yeerdaklege,

\par }{\QB be-sabgued yeer an-imaked.


\par }{\Q \VS{7}Be-daklegedi, ogobwar-innikimakar-gwichiyobi yeer dakleged.

\par }{\QB Be-mam, ogobmar-naidyobi yeer dakleged.


\par }{\Q \VS{8}Weyob an sogded:

\par }{\QB “Ogobgi an nakwenaoe, e-san an gwannaoe.”

\par }{\Q Be-mam, uva-duk-dukwen-naidyobid.

\par }{\QB Be-gaya-yapannedi, manzana-yeer-yapannedyobid.


\par }{\Q \VS{9}Be-gaya-itolegedi, vino-nued goblegedyob itoleged.

\par }{\QB Igi vino, binnasdikii gaya-yaba ariomaidae, bela gakuli waradik imake,

\par }{\Q nugarse-bakale waradik naddae,

\par }{\QB deyobi be-gaya itoleged.


\par }{\SP Ome-nue-sabgulediid namaked

\par }{\Q \VS{10}Ani an, an-sui-nue-sabesailadgadid.

\par }{\QB Nue-anbina-sogedbali, angi nue-wergudiid.


\par }{\Q \VS{11}An-sui-nue-sabesailad, anba be dage,

\par }{\QB sapurba anmar nae,

\par }{\QB dutugan-imbaba oibodii anmar imaknae.


\par }{\Q \VS{12}Neg-oibosale, anmar uva-nainuse naoed,

\par }{\QB abakale, e-muumar ainisale,

\par }{\Q abakale, e-dutumar-ainisale,

\par }{\QB abakale sapi-granada-e-dutumar ainisale.

\par }{\QB ¡Agi an bega sabgued oyogoed!


\par }{\BB \par }
{\Q \VS{13}Gagan-mandrágora-e-san-yapanned bato magar itoleged.

\par }{\QB Anmar-yawagak-nagaba bukidar akar-akar sapi-sanmar bubukwad.

\par }{\Q An-ome-nue-sabesailad, sapi-sanmar-binigan an bega sabosad,

\par }{\QB sapi-sanmar-dinnagana, an bega sabosbalid.




\par }\PoetryChap{8}{\Q \VerseOne{1}Be, an-sus-gargwenadina yeerbana,

\par }{\QB an-nangi be nuugusmogana yeerbana.

\par }{\Q Degina, igarba an be-abingunonikidgi an be-ibe wagar uoenad,

\par }{\QB dule gwen anga akar sogosulinad.


\par }{\Q \VS{2}Argangi-gasa an be-imakoenad,

\par }{\QB an-nan-negse an be-sedoenad,

\par }{\Q agine, sabgued-igargi be an-odurdakoenad.

\par }{\QB Vino-wawadikidgi be-ogobega an be-imakoenad,

\par }{\QB an-nur-granada-nisgi an be-ogobbaloenad.


\par }{\BB \par }
{\Q \VS{3}Bitigi, e-sakwa-sapiled an-nono-urba mesisana gadin.

\par }{\QB Bitigi, e-sakwa-nueddi angaagwar an-imakena gadin.


\par }{\SP Sui-nue-sabgulediid namaked

\par }{\Q \VS{4}Omegan-Jerusalénʼginmalad, an bemarga ise-wilegagwar soged:

\par }{\QB “Melle be an-ome-nue-sabesailad an-ibe odakmalo,

\par }{\QB Melle be ese gormalo, na atakbiedba atakdagoed.”


\par }{\MS 6. NAMAKLEGED-SOGANERGWAD

\par }{\MR (8:5-14)

\par }{\SP Bular-namakleged

\par }{\Q \VS{5}¿We doa negsulidganba e-sui-gukingi birikwaa-mai-akas nakwedaniki?

\par }{\SP Sui-nue-sabgulediid namaked

\par }{\Q Manzana-sapi-urba, an be-odaksad.

\par }{\QB A-sapi-urbali, be-nan nunmakedgi be-odenoniki gusad.


\par }{\SP Ome-nue-sabgulediid namaked

\par }{\Q \VS{6}Be-gwagegine an-sedii be gue.

\par }{\QB Be-swidagine an-wilub narmakar be sedii imake.

\par }{\Q Ar sabgued-e-ganguedi burgwed-igaryobid, gege dule e-igar gaed.

\par }{\QB Suibina-soglegedi, sulibinsa emar-imaked.

\par }{\Q Sabgued-itolegedi, soo-dummad-gwabunyemaiyob itoleged.

\par }{\QB Bab-Dummad deyob imaksad.


\par }{\Q \VS{7}We-sabgued-sooyobidi, dii-dummadi gege oginned,

\par }{\QB diwarmarbela gege we-sabgued obelobalid.

\par }{\Q Dule-gwensak sabgued-bakega, bela e-ibmar-nikad ukdele,

\par }{\QB we-dulegi dodoledoed.


\par }{\SP Bular-namakleged

\par }{\Q \VS{8}Anmar-bun senigwad,

\par }{\QB amba yoo e-nuu mullugudaged.

\par }{\Q Dule anmarse nikuega egisdanikile,

\par }{\QB ¿igi anmar abin sogosunna?


\par }{\Q \VS{9}Ar galu-matusulidyob-guena, anmar e-birgi nega-dummad-manibiid soboenad.

\par }{\QB Ar yawagakga-guena anmar urwala-e-urgo egi nasikoenad.


\par }{\SP Ome-nue-sabgulediid namaked

\par }{\Q \VS{10}An galu-matusulidyob gued,

\par }{\QB ar an-mam, neg-suigan-warbo-gwichiyob gued.

\par }{\QB Agala, an-sui-nue-sabesailadga, an gwage-bogidikid uked.


\par }{\BB \par }
{\Q \VS{11}Salomón, Baal-Hamón-yargi nainu-gwensak nikanad,

\par }{\QB ega akwemalaga, dulemarga manigi-urmaksagusad.

\par }{\QB E-nainu-sanmaksale, we-dulemar ega war-wargwen mani-sibu-milibo (2,000) senonidamalad.


\par }{\Q \VS{12}Salomón, mani-milibogwad be sue,

\par }{\QB bemar-dule-nainu-akwemalad, mani-sibu-dulataled-ilabakegwad (400) be sumarmoga.

\par }{\QB Ar an-nainudina, unnila angadid.


\par }{\SP Sui-nue-sabgulediid namaked

\par }{\Q \VS{13}Be, dutugalu-abargi gudiid,

\par }{\QB anmar-aimar be-sunmaked itobigudimalad.

\par }{\QB Be-gaya-itogega be anmar-imake.


\par }{\SP Ome-nue-sabgulediid namaked

\par }{\Q \VS{14}An-sui-nue-sabesailad, gwae be dage.

\par }{\QB Goe-sapuryob be abarmakdage,

\par }{\QB yalamar-wawadikid-yapanned-abargi gwae be abarmakdage.

\par }