\NormalFont\ShortTitle{Deuteronomio}

{\MT GANNAR-IGAR-SOGLENAID-GARDA

\par }{\MTB DEUTERONOMIO

\par }{\IMTB GEBE-SOGLENAID

\par }{\IMT Garda-nug

\par }{\IP {\IT{Gannar-Igar-Soglenaid-Garda.}} We garda, Garda-Sogataled-sogataledid. Hebreo-gayabali,
{\IT{Debarimʼye}} nugad. “Bilemaladye” sogleged. Septuaginta-gardagi, Griego-gayaba,
{\IT{Deuteronomioʼye}} nugad. We sogleged, “Igar-islidikid-sogbogwadye.” Ar we-gardagine, Moisés, Israel-dulemarga-iduar-sunmaksad gannar Israel-dulemarga obarnaid.

\par }{\IS Gannar-Igar-Soglenaid-Gardagi weyob sunmaklenaid

\par }{\IP We-gardagine, Bab-Dummad-Igarmar-Mesisadgi sunmaklenaid. Anmarga oyonaid, igi Bab-Dummad e-dulamar-susadi ega nanabi abemai. Moisés gannar Bab-Dummad-Igar-Sogambe-Mesisadgi (10) dulemarga sunmaksad.

\par }{\IP Bab-Jesús we-igarmargi sunmaksamogad: “Be-Bab-Dummad-Jehová bela be-gwagegi, bela be-san-burbagi, degine, bela be-ganguedgi bela-bela be sabguoed.” (Marcos 12:30)

\par }{\IP We-gardagine, weyob ilemakar sunmaklenaid:

\par }{\IO 1. Moisés-gebe-sunmaksad (1:1–4:43).

\par }{\IO 2. Moisés-sunmaksad-sogbogwad (4:44–11:32).

\par }{\IO 3. Bab-Jehová Moisésʼga igarmar-uksad (12:1–26:19).

\par }{\IO 4. Bab-Jehová-Dulemarbo-Igar-Mesisad-Iba (27:1–28:68).

\par }{\IO 5. Bab-Jehová Israel-dulemarbo napi igar-mesisad (29:1–30:20).

\par }{\IO 6. Moisés-napi-sunmaksad (31:1–33:29).

\par }{\IO 7. Moisés-burgwisad (34:1-12).

\par }{\IP Be itogua.



\par }{\MS 1. MOISÉS-GEBE-SUNMAKSAD

\par }\ChapOne{1}{\MR (1:1–4:43)

\par }{\SH Moisés Horeb-yargi-Bab-Jehová-ibmar-sogsad Israel-dulemarga obarnaid
\par }
{\PP \VerseOne{1}Moisés weyobi Israel-dulemarga sunmaksa gusad. Deunni, Israel-dulemar Jordán-diwar-dad-nakwedsik nega-dulesulidganba bukwamargu.

\par }{\Q Israel-dulemar,

\par }{\QB Arabá-yargi, Suf-asabin, Parán-neggwebur,

\par }{\QB degi, we-neggweburmar:

\par }{\QB Tofel, Labán,

\par }{\QB Hazerot, Dizahab-abargi bukwagusmargu,

\par }{\QC Moisés ega sunmaksa gusad.


\par }{\PP \VS{2}Horeb-yar-akale, Cades-Barneaʼse-moega, ibambe-gakagwensak (11) Seir-yala-imbaganba nanaleged.


\par }{\PP \VS{3}Emide, dakleargu, birga-dulabogusgu (40), nii-warambe-gakagwensakgi (11), e-iba-gebe-onodedgi, Moisés, Bab-Jehová-bela-ega-igar-uksadba, Israel-dulemarga sunmakded.

\VS{4}A-iduale, Moisés, Amorreo-dulemar-e-rey-Sehónʼgi nakwis gusad. Rey-Sehónʼde Hesbón-neggweburgi mainad. Deginbali, Moisés, Basán-yar-e-rey-Ogʼye-nugadgi nakwisbalid. Rey-Ogʼde Edrei-yar Astarot-neg-nugadgi maimoganad.


\par }{\PP \VS{5}Deunni, Israel-dulemar, amba Jordán-diwar-dad-nakwedsik Moab-yargi-bukwamargu, Moisés weyob igar ukded, Israel-dulemarga sogded:


\par }{\PP \VS{6}“Anmar Horeb-yargi-bukwamargua, anmar-Bab-Dummad-Jehová weyob anmarga sunmaksad: ‘Bemar we-yargi dikasurgus bukwad.

\VS{7}Degisoggu, be namar, be-ibmar be weemar.

\par }{\Q Amorreo-dulemar-yalaganba be namar,

\par }{\QB degine, bela Amorreo-dulemar-yalagan-dikarba-nanaidba be namar:

\par }{\QB Arabá-yar-naidba, yalaganba,

\par }{\QB nebagan-dad-argwanedsik-nanaidba,

\par }{\QB Neguev-yalaba, demar-gakaba,

\par }{\QB Canaán-dulemar-bukwadba, Líbano-yar-naidba,

\par }{\QB degine, diwar-dummad-Éufrates-maidse be namar.


\par }{\PP \VS{8}” ’Ani an bemarga we-yarmar uksad. Egi be megmalo, mer sikirmakmalo. Ar ani, Bab-Jehová, ise-sogar bemar-dadganga-ukoye an sogsad: Abrahamʼga, Isaacʼga, degi, Jacobʼga. An we-yar bemarga ukedseye, degi, bemar-sorba bemar-waganga-ukedsebarye an sogsad.’ ”


\par }{\SH Moisés, dule-igar-nabomalad-onugsasad
\par }
{\R (Éxodo 18:13-27)

\par }{\PP \VS{9}Moisés Israel-dulemarga sogdebalid: “Deunni, epenne an bemarga sunmaksad, an sogsa gusad: ‘Geg anbi wargwen an bemar-nidii guye.

\VS{10}Be-Bab-Dummad-Jehová bela-bela bemar-omergusad. Emide, niisgwamar-nibneggi-nanaidyob bela-bela bemar mergued.

\VS{11}Be-dadgan-e-Bab-Dummad-Jehová, bitigi bemar-emi-merguedba bur bule miliba (1,000) gatik-mergu bemar-imakmalana gadin. Bitigi bemarga-ibmar-imakoye-sogsagusadba, ise-nued bemargi binsabalina gadin.

\VS{12}¿Ar wede, sunna an bemar-bonigan walagwen an seosi? ¿Ar wede, sunna an bemar-ibmar-nunmak-itodimalad, na be muchub-muchub-urwedimalad, walagwen an bemarga igar nabogosi? Geg an wargwen gued.

\VS{13}Degisoggu, bemar-abargi dule-war-wargwen be-dadgan-iliba be amimala: Dule-binsaed-ibegan, dule-mag-neg-itomalad, dule-ibmar-nue-wismalad, adi, a-dulemar an be-dummaganga nug-imakegar.’


\par }{\PP \VS{14}”Deunni, bemar, weyob an-abin-imaksamalad: ‘Be anmarga ibmar-sogedi, nued an itomarye.’


\par }{\PP \VS{15}”Degisoggu, bemar-dadgan-warambe-gakabogwad-abargi (12), an dule-nue-binsaed-nikamalad, degi, dule-ibmar-nue-wismalad sunonikid.

\par }{\Q Wemar, bemar-dummaganga an onugsasad:

\par }{\QB Dule-miliba-mergued-e-dummadga (1,000),

\par }{\QB dule-dulatar-mergued-e-dummadga (100),

\par }{\QB dule-dulabo-gakambe-mergued-e-dummadga (50),

\par }{\QB degine, dulemar-e-ambe-mergued-e-dummadga (10).

\par }{\QB Deginbali, dadgan-danar-danar-bukwad-e-dummaganga an onug-imaksabalid.”


\par }{\PP \VS{16}Moisés Israel-dulemarga sogdebalid: “Deginbali, a-ibagangi bemarga-igar-nabomaladga an weyob ega igar uksabalid: ‘Bemar, be-gwenadgan na e-gwenadgan-ebo igar-gwatirnanaid, ega be nue nabomaloye. Deyob be imakmaloye, Israel-dulemargardibe, dule-be-yarginedsulidgardibe, emarbi be dakoye.

\VS{17}Dulemarga be igar-nabonaile, melle be binsao, wedi dule-dummadiddeeye, wedi dule-wilegediddeeye. Suli. Dule-dummaddibe, dule-wilegeddibe, ega be innikigwadba igar-itogo. Ar igar-nabolegedi, Bab-Dummadgadid, degisoggu, melle dulemar be dobguo. Igar-naboleged-dutusurmalad geg be nabogele anse be sedamalo. Adi, ani an ega igar-nabogoed. Deyob an wemarga igar-uksa gusad.’


\par }{\PP \VS{18}”Deunni, a-ibagangine, an bemarga bela igar uksad, igi bemar imakmaloe.”


\par }{\SH Dulemar-e-ambe-gakabo (12) neg-argaapid
\par }
{\R (Números 13:1-33)

\par }{\PP \VS{19}Moisés Israel-dulemarga sogdebalid: “Anmar Horebʼgi noarmargu, nega-dulesulidgan-sunnasulid-dummad be daksamaladba anmar gaamakdii gusad. Igi-anmar-Bab-Dummad-Jehová anmarga igar-uksagusa, deyobi, anmar Amorreo-dulemar-yalagan-igarba nadgusad. Geb degi, anmar Cades-Barneaʼye-neg-nugadse modap gusad.

\VS{20}Agi an bemarga sogsa gusad: Anmar Amorreo-yalaganse mosmaye. Anmar-Bab-Dummad-Jehová, we-yala anmarga uknaidye.

\VS{21}Be dake, bemar-Bab-Dummad-Jehová bemarga we-yala uksamalad. Ar bemar-dadgan-e-Bab-Dummad-Jehová, bemarga sogsa gusad: ‘Bemar we-yalase be dognamar, be sunamar. Melle dobgumar, melle galakumar.’


\par }{\PP \VS{22}”Ar degite, bemardi bela be anse armalad, be anga sognonimalad: ‘Anmar-iduar neg-arganaega anmar dulemar-barmide, adi, anmarga sognonimalagar, igid-igarba anmar namaloe, deginbali, ibi-neggweburse anmar dogdapmarbaloe.’


\par }{\PP \VS{23}”Bemar-ibmar-anga-sogsamaladi, an nabir itosad. A-ular, bemar-abargi bemar-dad-dummagangi wargwen-wargwengi an dulemar-warambe-gakabo (12) susad.

\VS{24}We-dulemar-warambe-gakabogwadi (12) nadegusmalad, yar-birse nakwid gusmalad. Escol-neba-naidse warmaksamargu, agi neg-argas gusmalad.

\VS{25}Na sapi-sanmar-gwachamaladi anmarga senoni gusmalad. Anmarga weyob sognoni gusmalad: ‘Anmar-Bab-Dummad-Jehová anmarga-yar-uknaidi, yala-nuedye.’ ”


\par }{\SH Israel-dulemar Bab-Jehováʼgi aibitemalad
\par }
{\PP \VS{26}Moisés Israel-dulemarga sogdebalid: “Degite, bemar, yapa a-yarse naegusmalad. Deyobi, bemar, bemar-Bab-Dummad-Jehová-sogedba gwen ibmar imaksasurmalad.

\VS{27}Aka bemar, be-neggi uurmakbukwa gusmalad, be sogbukwa gusmalad: ‘Ar Bab-Jehová isdar-anmar-daked-ular, Egipto-yargi anmar-onosad. Adi, Amorreo-dulemarga anmar-ukegar, degi, amar anmar-ogilogegar.

\VS{28}¿Ar anmar bia naosunna? Emide, anmar-gwenadgan-neg-argaapmalad anmar-ogwayisad, anmarga weyob sogdemargu: We-dulemar bur anmarba dutusulid, anmarba bur dule-dummagan naed. E-neggweburmar burwisur namarbalid. E-galu-matusulid, nibnegse warmaknanaid. Agi anmar, Anac-e-wagan daksabalid.’


\par }{\PP \VS{29}”Geb agine, an bemarga sogsamalad: ‘Mer be gwayemar, we-dulemar mer be dobgumalo.

\VS{30}Ar anmar-Bab-Dummad-Jehová, anmar-idunadapid, anmar-ular urwoed. Ar igi Bab-Jehová Egipto-yargi, degi, nega-dulesulidganba, bela-ibmar-imaksad be daksamala, deyob bemarga imakbaloed.

\VS{31}Bela bemar igarba-nanasmaladba, degi, wese bemar nonikidsega be daksamalad, igi bemar-Bab-Dummad-Jehová be-searmala. Dule na e-machi-seeyob, Bab-Jehová igarba be-searmalad.’


\par }{\PP \VS{32}”Degite, bemar be-Bab-Dummad-Jehováʼba bengusmalad.

\VS{33}Ar Bab-Jehová, bemarga-neg-ambikued-amiega, bemar-idunadap gusad. Mutiki, bemarga-igar-oyogega bemar-idu soo-bubawar-oganadap gusad. Ibgindi, mogir-bubawarba bemar-idunadap gusad. Degi-inigwele, bemar Bab-Jehová-bengus gusmalad.”


\par }{\SH Bab-Dummad Israel-dulemar-sabsur-odurdaksad
\par }
{\R (Números 14:20-35)

\par }{\PP \VS{34}Moisés Israel-dulemarga sogdebalid: “Bab-Jehová bemar-ibmar-soged-itosgua, uluded. Geb agi, weyob imakedseye sogsagusad:

\VS{35}‘We-dule-isganamar, wargwensaale an be-dadganga-napneg-nued-ukoye-sogsadi, gwen dakosurmalad.

\VS{36}Unnila Jefone-machi-Calebʼbi Canaán-yar dakoed. Ar Calebʼgala, degi, e-masmalagala, bia-Caleb-egi-nanadii gusa, a, an ega ukoed. Ar Calebʼdi Bab-Jehováʼgi gwen bengussuli gusad.’


\par }{\PP \VS{37}”Degine, ar bemar-ular, Bab-Jehová anse ulusgusmogad. Anga sogsagusad: ‘Bemoga, we-yarse be dogosurmogad.

\VS{38}Be-anar, be-bendaked-Nun-machi-Josué dogoed. Degisoggu, gatik be Josué-ogannogo, ar a-dule, Israel-dulemarga napamar mimioed.

\VS{39}Ar be-mimmigana, amba aku-neg-itodimaladi, egi be sogsamaladi, anmar-isdarmalad anmar-ibe sumaloye, amala, we-yarse dogmaloedid, egi megmaloedid. Ar ani an we-yar ega uksad.

\VS{40}Ar bemardi, gannar nega-dulesulidganba Demar-Ginnidye-nugad-igarba be namar.’ ”


\par }{\SH Israel-dulemar Horma-neggweburgi galakusad
\par }
{\R (Números 14:39-45)

\par }{\PP \VS{41}Moisés Israel-dulemarga sogdebalid: “Deunni, bemar an-abin-sogdemalad: ‘Anmar Bab-Jehováʼgi nue-dummad-nosmarye. Emisgindi, igi anmar-Bab-Dummad-Jehová anmarga igar-uksa, abali anmar namarsunnoye, anmar urwenamarsunnoye.’ Agi geb bemar guakwaa bila-onogedgi-ibmar-ebulemalad-amis gusmalad, ar ade, bemar binsasmalad, yalaganba baisursunna nalego-dakleye.


\par }{\PP \VS{42}”Ar Bab-Jehováʼdi anga sogsad: ‘Israel-dulemarga be sogo: Mer be urwenamarye. Ar Bab-Jehová bemar-abargi gudii guosulid. Ar bemar naye sogele, be-isdarmaladse bemar galakuoed.’


\par }{\PP \VS{43}”Bab-Jehová-soged an bemarga sogsamalad. Degite, bemar an-itossurmalad. Ar bemar bur bule uayasuli gusmalad. Bab-Jehová-sogedba be ibmar imaksasurmalad. Na bemar san-dummarba-imakedba yalaganba be urwenad gusmalad.

\VS{44}Agi, Amorreo-dulemar-a-yargi-bukwadi, bemar-abin noar gusmalad. Igi burmar dulemar-baleginne, deyob Amorreo-dulemar be-balegichamalad. Seir-yar-akale, Horma-neggwebur-warmaksadse be-balegichamalad, bemargi nakwenonimalad.

\VS{45}Geb degine, bemar Bab-Jehováʼse gannar nonigusmalad, bemar Bab-Jehová-asabin bobukwa gusmalad. Degi-inigwele, Bab-Jehová bar bemar-itossulid.

\VS{46}Agala, bemar, Cadesʼgi undar gudii gusmarsunnad.”




\par }\Chap{2}{\SH Israel-dulemar nega-dulesulidganba-gudii gusad
\par }
{\PP \VerseOne{1}Moisés Israel-dulemarga sogdebalid: “Geb degine, gannar anmar arbalid. Anmar Bab-Jehová-sogsadba Demar-Ginnidye-nugad-igar-maidba nega-dulesulidganse nononikid. Dikasuli anmar Seir-yar-ebirdii gusmalad.


\par }{\PP \VS{2}”Geb agine, Bab-Jehová anga sokalid:

\VS{3}‘Undargus bemar we-yargi bipirmakdanigusmalad. Bemar gannar dad-nakwed-argan-sapiledsik namar.

\VS{4}Israel-dulemarga be sogo: Esaú-e-wagan-bukwad-yargi be nasmalo. Esaú-e-wagan Seir-yargi-bukwamalad be-gwenadgan gued. We-dulemala bemar-dobe gudimalad. Degi-inigwele, nue salakarmar.

\VS{5}Mer amarbo be urwemalo. Ar an bemarga we-yar ukosulid, amba bia egi be annamaloe, soggwensaale an bemarga ukosulid. We-Seir-yala bato Esaú-waganga an uksad.

\VS{6}Mas-bemar-gunnoedi, manigi ese bemar bakmaloed. Deginbali, dii-bemar-goboedi, manigi ese bemar bakbaloed.’


\par }{\PP \VS{7}”Ar bemar-Bab-Dummad-Jehová bela bemar-ibmar-imakedgi ise-nued bemargi binsasad. Degine, we-neg-dulesulidgan-dummadba nued bemar-akwedii gusbalid. We-birga-dulabogwadgi (40), bemar-Bab-Dummad-Jehová, bemarba gudii gusad, degine, gwen ibmar-galakudii bemar-imaksasulid.


\par }{\PP \VS{8}”Geb anmar, anmar-gwenadgan-Esaú-wagan-Seir-yargi-bukwamalad ebirismalad. Degine, geb anmar Arabá-igarba, Elatʼsik igar-maidba, degi, Ezión-Geberʼsik igar-maidba nadgusmalad. Geb sorba, anmar aibirisad. Agi, Moab-e-neg-dulesulidgansik anmar naded.


\par }{\PP \VS{9}”Geb degine, Bab-Jehová anga sogsabalid: ‘Melle be Moab-dulemarse achamalo, melle ebo be bila-onomarbalo. Ar e-yar-naid soggwensaale an bemarga ukosulid. Ar bato an Lot-waganga Arʼye-neg-nugadi an uksad.’


\par }{\PP \VS{10}”Dakargua, iduale, a-yargi Emita-dulemar bukwagusmalanad. A-dulemar bukidarmalanad, dutusur nanaenad, degine, Anac-waganyobi, bela-bela masdummagananad.

\VS{11}Emita-dulemar, Anac-waganmala dule-masdummaganye e-annik-sogledaenad. Moab-dulemardi, Emita-dulemarye bimalad.

\VS{12}Degine, Seir-yargine, iduar Horí-dulemar bukwagusmalad. Esaú-wagan, we-Horí-dulemar-onos gusad, bela obelos gusmalad. Geb a-yargine, Esaú-wagan ambikusmalad. Igi Israel-dulemar Bab-Jehová-ega-yar-ukoye-sogsadgi, deyob Esaú-wagan imakmarmogoed, bela dulemar-obelomarmogoed.”


\par }{\PP \VS{13}Moisés sogdebalid: “Bab-Jehová weyob igar uksabalid: ‘Ar emigindi, be namarsun. Bemar Zered-dian obakmarsun.’ Deyob geb anmar Zered-dian obaksamarsunnad.


\par }{\PP \VS{14}”Anmar Cades-Barneaʼgi-noalid-akale, Zered-diangi obaksamaladse birga-dulagwen-gakambe-gakabaabakgusad (38). We-birgamar-nasadbali, machergan-bila-onomalad bela burgwisad. Igi Bab-Jehová ise-sogar sogsagusa: ‘An-bemarga-sognaid-yar-ukoedgi we-machergan dogosurmarye,’ deyobi gusad.

\VS{15}Bab-Jehová we-machergangi yolenonigusad, geb, degidbali, bela we-dulemar-obelononi gusad.


\par }{\PP \VS{16}”Dulemar-nabir-bila-onomalad bela burgwismargua,

\VS{17}Bab-Jehová anga sunmaknonikid, anga sognonikid:

\VS{18}‘Emi, be Moab-yargi Ar-neggwebur-walik nasaoye.

\VS{19}Amón-dulemar-bukwadse bemar modapile, melle be ese achamaloye, melle ebo be bila-onomarbaloye. Ar Amón-yar-naid, soggwensaale an bemarga ukosulid. Ar bato an Lot-waganga uksad.’


\par }{\PP \VS{20}”Dakargua, we-yarde dule-masdummagan-yarye bilesbalid. Ar epenne, dule-masdummagan agi bukwa gusmalad. Amón-dulemar, a-dulemar Zomzom-dulemarye bismalad.


\par }{\PP \VS{21}We-dulemar ichesur-mergu gumalanad, dule-gala-ibegan nanaenad, Anac-waganmaryob dule-masdummagan nanaenad. Bab-Jehová a-dulemar, Amón-dulemarse-galakuega imaksad, geb deyob Amón-dulemar we-dulemar-obelos gusad. Geb agine, Amón-dulemar, Zomzomeo-dulemar-obelosgusmargu, e-yargi ambikude gusmalad.

\VS{22}Bab-Jehová, deyob Esaú-wagan Horí-dulemar-obelogega imaksagusmogad. Deunni, Horí-dulemar, Seir-yalagi bukwamalanad. We-garda-narmaklenaidse, Esaú-wagan, Horí-dulemar-obelosmargua, Seir-yargi ambikunonimalad.

\VS{23}Amba deyobi, Aveo-dulemar Gaza-neggwebur-burwiganagi-bukwamargu, gusmarmogad. Caftor-dulemar-Creta-dup-yargi-danigusmaladi, bela Aveo-dulemar obelolesmalad. Geb degidbali, Caftor-dulemar Aveo-dulemar-yargi muchub ambikunoni gusmalad.”


\par }{\SH Rey-Sehón Israel-dulemarse galakusad
\par }
{\R (Números 21:21-30)

\par }{\PP \VS{24}Moisés Israel-dulemarga sogdebalid: “Bab-Jehová anga sogsabalid: ‘Be namarbar, be Arnón-dian obakmalo. An Amorreo-dule-Sehón Hesbón-e-rey an bemarga urmaknaid. Egi-nakwega an bemar-imakoed. Be e-yar sunamar, egi be bila-ononamar.

\VS{25}Deginbali, emi-iba-akale, bemar-asabinni bela dulemar-yar-baid-baidgi-bukwadgi an dobed nasikoed. Ar a-dulemar be-gangued-nikad-itoarmalale, dobed egi nagunonikoed, degidba wawanmakdemaloed.’ ”


\par }{\PP \VS{26}Moisés sogdebalid: “Nega-dulesulidgan-Cademotʼye-nugad-akar, Hesbón-e-rey-Sehónʼse an weyob gaya-nued barmisgusad: ‘Melle anbo urwemaloye.

\VS{27}Be-yalagangi igar-dummad-maidba an nasaoye. Bipisaale igar-maidgi an aibanosurye, unnila igarbarbi an nasaoye.

\VS{28}Anmar mas-gunnegala, bese manigi anmar bakoye, degine, anmar dii-gobegala, bese manigi anmar bakbaloye. Unnila bese an egisye, be-yargi-naed be anmar-imakye.

\VS{29}Igi Esaú-wagan-Seirʼgi-bukwamalad, degine, Moab-dulemar-Ar-neggweburgi-bukwamalad, e-yargi-naega anmar-imaksamala, deyob be anmar-imakmoye. Ar anmar Jordán-diwar-obaked abegeddeeye, anmar-Bab-Dummad-Jehová anmarga-yar-uknaidse dogegarye.’


\par }{\PP \VS{30}”Ar Hesbón-e-rey-Sehónʼdi, e-yargi-naega gwen anmar-imaksasulid. Ar ade, be-Bab-Dummad-Jehová, a-rey-burguega, mer anmarba-ibsaega imaksad, adi, anmarga urmakegar. Ar igi emi-ibadse, anmar-maiga-gudimala, deyob, gudii gumalagar.


\par }{\PP \VS{31}”Geb degine, Bab-Jehová anga sogded: ‘Emi, Rey-Sehónʼgi-nakwega an bemar-imak, e-yala an bega ukbar. Degisoggu, e-yala begadga-guega be sue.’


\par }{\PP \VS{32}”Degine, Rey-Sehón bela e-sordaganmala anmar-abin noalid, Jahazaʼye-neg-nugadgi anmarbo urwemalagar.

\VS{33}Ar anmar-Bab-Dummad-Jehováʼdi egi-nakwega anmar-imaksad. Rey-Sehón, e-masmala, e-sordamar, bela anmarse galakusad.

\VS{34}Degine, bela Sehón-e-neggweburmar anmar susad, deginbali, bela e-dulemar anmar obelosbalid: Bela e-machergan, e-omegan, degi, e-mimmigan anmar ogilosad. Bipisaagwale wargwensaar dula obessulid.

\VS{35}Unnilagwa anmar e-neggweburmarbi susmalad, e-ibmar-durganbi susmalad, e-ibmar-nueganbi susmarbalid.

\VS{36}Arnón-dian-dikarba Aroer-neggwebur-siid-akar, degi, neggwebur-nebagi-siid-akar, Galaad-yar-naidse, neggwebur-gwagwensaale sigissulid, bela anmar-Bab-Dummad-Jehová anmarga urmaksad.

\VS{37}Unnilagwa, igi anmar-Bab-Dummad-Jehová anmarga-sogsa, Amón-dulemar-bukwad-e-yala, Jaboc-diwar-naba-neggweburmar-bukwad, yalaganba-neggweburmar-bukwad, we-neggweburmar mer ebugoye. A-neggweburmarbi anmar ese achassulid.”




\par }\Chap{3}{\SH Israel-dulemar Basán-e-rey-Ogʼgi nakwisad
\par }
{\R (Números 21:31-35)

\par }{\PP \VerseOne{1}Moisés Israel-dulemarga sogdebalid: “Degine, anmar gannar arbalid, geb Basán-yarsik anmar nade gusad. Agine, Basán-e-rey-Og, bela e-sordamarmala anmarbo-urwegala, Edrei-neggweburgi anmar-abin noalid.


\par }{\PP \VS{2}”Degine, geb Bab-Jehová anga sogsad: ‘Melle be we-dule dobguo, ar ade, we-rey, e-dulemar, degi, e-yarse-bakale, bato an bega uksad. Ar igi Amorreo-dulemar-e-rey-Sehón, Hesbónʼgi-bukwagusmalad be imaksa, deyob be Og-imakbalo.’


\par }{\PP \VS{3}”Geb deyob gunonikid. Anmar-Bab-Dummad-Jehová anmarse Basán-e-rey-Og-galegega imaksad. Bela e-sordamarse-bakale, anmarga urmaksabalid. A-dulemargi anmar nakwisad, bela a-dulemar anmar ogilosad.

\VS{4}Agine, anmar e-neggweburmar bela sunonikid. E-neggwebur-gwagwensaale bessurgusad: Neggwebur-gwadulapaa (60) anmar susad. Anmar bela Argob-yar susad. Basánʼgi Rey-Og-negdakmaid-yalamar anmar bela e-ibe susad.

\VS{5}Bela a-neggweburmar, galu-matusulid-gandikmalad nue-ebiris nika-nika nanaed. Degine, e-yawagak esgoro nika-nika nanabalid. Deginbali, neggwebur-burwigana bukidar galu-matusulid-sate nanabalid, amar bela anmar susbalid.

\VS{6}Ar igi anmar Hesbón-e-rey-Sehón-imaksagusa, deyob, anmar Og-imaknonimogad. Anmar, Og-e-neggweburmar obelosad, e-machergan, e-omegan, degi, e-mimmiganse-bakale, anmar ogilosad.

\VS{7}Unnila e-ibmar-durgan, degi, e-ibmar-nuegan, e-neggweburgi-amislesmaladi anmar susad.


\par }{\PP \VS{8}”A-ibagangine, anmar Arnón-dian-akale, Hermón-yar-siidse yar sunonibalid. We-yarmar Amorreo-dulemar-e-reymar-warbogwad Jordán-obakar-dad-nakwedsik yar-semamainad.

\VS{9}We-Hermón-yala Sidón-dulemar Siriónʼye bimalad. Amorreo-dulemardi Senirʼye bimalad.


\par }{\PP \VS{10}”Deginbali, anmar bela neggweburmar-nebagi-bukwamalad susbalid. Bela Galaad-yar-naid, degine, bela Basán-yar-naid-akale, Salca-neggweburse, degine, Edrei-neggweburse susbalid. We-neggweburmar, Basán-yargi Rey-Og-negdakmaid-neggweburmalad.

\VS{11}Basán-e-rey-Og, abi napi dule-masdummad gudii gusad. E-gabedi, bela esgorobiid. E-gabed-suguedi, dalibo-bisgise sugued. E-matardungueddi, daligwen matardungued. Rey-Og-e-gabedi, Amón-dulemar-e-neggwebur-Rabáʼgi amba oyolemaid.”


\par }{\SH Yar-mimilesad
\par }
{\R (Números 32:1-42)

\par }{\PP \VS{12}Moisés Israel-dulemarga sogdebalid: “A-ibagangi, we-yarmar anmar susgua, dad-nakwed-argan-sapiledsik Aroer-neggwebur-Arnón-dian-walik-siid-akale, degi, Galaad-yarmar-negabala, e-neggweburmarse-bakale, Rubén-waganga, degi, Gad-waganga, an uksad.


\par }{\PP \VS{13}”Galaad-yarmar-abalad-baidi, bela Basán-yala, Rey-Og-negdakmai-gusadi, an Manasés-wagan-negabaladga uksad.

\par }{\PP ”Basán-yargi Argob-yar-naidi, dule-masdummagan-yarye bimalad.

\VS{14}Manasés-wagwa-Jair, bela Argob-yar, Gesur-abingunaidse, degi, Maaca-abingunaidse susad. A-yar, Basán-Havot-Jairʼye onugsasad. We-yala, we-garda-narmaklenaidse amba deyob nugad.

\VS{15}Maquir-wagangardi Galaad-yar an ega uksad.


\par }{\PP \VS{16}”Rubén-wagangardina, degi, Gad-wagangardina, Galaad-akar, Arnón-dianse an yar uksad. Arnón-dian-neba-negabaladse e-yar-abingunaidga gunaid. Degi, Jaboc-diwar, Amón-dulemar-e-yar-abingunaidga maid.


\par }{\PP \VS{17}”Deginbali, Rubén-waganga, degi, Gad-waganga dad-argwanedsik-e-yar-abingunaidi Jordán-diwar-maid, Cineret-demar-akar, Arabá-demar-Gagbidye-nugadse, Pisga-yar-nakwemaidse an ega yar uksad.


\par }{\PP \VS{18}”A-ibagangine, Rubén-waganga, Gad-waganga, degine, Manasés-waganga an weyob sogsa gusad: ‘Bemar-Bab-Dummad-Jehová we-yala degisadegu bemarga uknaiye. Degi-inigwele, bemar sordamar-dutusurmaladid, bila-onomaladid, Jordán-diwar obakmaloye, be-gwenadgan-Israel-dulemar-idumai be gumaloye.

\VS{19}Unnilagwa, bemarga an neggweburmar-uksadgi be-omeganbi, be-mimmiganbi, degi, be-ibdurgan-bukidar-nikad, amarbi bemaloed.

\VS{20}Bab-Dummad-Jehová igi bemarga neg-bogidik nasiksa, deyob be-gwenadganga neg-bogidikid-nasikedse geb bemar an-bega-yar-mimisadse aibiroed. Deginbali, be-gwenadgan Jordán-diwar-obakar ega-yar-uklegoed bela sunonimaladse geb be gannar aibirmaloed.’


\par }{\PP \VS{21}”Deunni, a-ibagangine, Josuéʼga weyob an igar-uksagusad: ‘Josué, be-sunnagwad bela be daksad, igi be-Bab-Dummad-Jehová reymar-warbogwad imaksa. Bela reymar-baigangi-be-nasaoedi, Bab-Jehová deyob imakbaloed.

\VS{22}Melle a-reymar be dobguo, ar ade, be-Bab-Dummad-Jehová, bemar-ular urwenaid.’ ”


\par }{\SH Moisés Canaán-yarse dogosulid
\par }
{\PP \VS{23}Moisés Israel-dulemarga sogdebalid: “A-ibagangine, Bab-Jehováʼse an goted. An ega sogded:


\par }{\PP \VS{24}‘Bab-Dummad-Jehováʼye, emide, be-gangued be-maiga be oyoalid. Nibneggine, degine, napneggine, bab-dummad-baid beyobid sulid. Beyob ibmar-dummagan-imaked, degi, ibmar-dakledisurmalad-imaked sulid.

\VS{25}Bab-Dummadye, an bese wilesakwaa egised: Yala-nuegan-nanaid-daknaega, degine, Líbano-yar-naid daknabaliga, wis be Jordán-diwar-obakega be an-imake.’


\par }{\PP \VS{26}”Ar Bab-Jehováʼdi bemar-ular anse ulusad. Degisoggu, an-itossulid, ar anga bur sogded: ‘¡Gusa! We-igargi mer be bar anga sunmako.

\VS{27}Pisga-yar-dukuse be nakna. Dad-nakwedsik, degi, dad-argwanedsik be atako. Degine, dad-nakwed-argan-sapiledsik, degi, dad-nakwed-argan-nuedsik, be atakbalo. A-yar, be-ibyagwar be dakoed, Jordán-diwardi be obakosulid.

\VS{28}Degisoggu, Josuéʼga igar be uko, be ogannogo. Ar ade, Josué, we-dulemar-idumai guoed. Deginbali, we-yar-be-dakoedi, Josué, Israel-dulemarga mimibaloed.’


\par }{\PP \VS{29}”Geb degine, anmar Bet-Peor-asabin nebagi ambikusad.”




\par }\Chap{4}{\SH Bab-Dummad-sogedba be ibsamar
\par }
{\PP \VerseOne{1}Moisés sogdebalid: “Israel-dulemar, Igar-Mamaidgi-an-bemar-odurdaksa-gusadi, be nue-itomalo, egi be nue nanadii gumalo. Ar deyobi, bemar nued-gudii gumaloed, degine, geb be-dadgan-e-Bab-Dummad-Jehová bemarga yar-ukoedgi nabir be dogmaloed.

\VS{2}Mer ibmar-an-bemarga-sognaid obulomalo, degi, mer abar-abar sogmarbalo. Bela be-Bab-Dummad-Jehová-Igar-uksadba, an-bemarga a-igar-sognaidba be nanamalo.


\par }{\PP \VS{3}”Bemar-sunnagwad na be-ibyagwar, Bab-Jehová Baal-Peorʼgi neg-imaksad be daksamalad. Deunni, be-Bab-Dummad-Jehová, bemar-abargi bela-dule-bab-dummad-Baal-Peorʼba-nadmalad ogilos gusad.

\VS{4}Ar bela bemar, be-Bab-Dummad-Jehováʼba-nagusmaladdi, emi-ibase amba dula-gudidimalad.


\par }{\PP \VS{5}”Nue be itomalo. Anga an-Bab-Dummad-Jehová igar-uksagusadgi an bemar-odurdaksamalad. Adi, bemar, yar-susokalidgi a-igarmarba be nue nanamalagar.

\VS{6}Degisoggu, we-Igarmarba nue be nanamalo, nue aba ibmar-imakdii gumalo. Ar deyobi, bemar, dulemar-yar-baid-baidginmalad-asabin nue-binsaed-nikadi be oyodii gumaloed, magar-nue-ibmar-itogedi be oyodii gumarbaloed. Ar wemar bela we-Igar-Mamaid itodamaloed. Geb degine, sogdamaloed: ‘Ar wede, nue-napiragwad, we-dulemar nue-binsaed-ibegan-nanaed, nue magar neg-itomaladid, degine, we-dulemar nue-nug-nikamalad nanamarbalid.’

\VS{7}¿Ar biti-dulamar-baigan, anmar-dulamarba bur nug-nika gusunna? Igi anmar, anmar-Bab-Dummad-Jehováʼse-gotele, anmar-walikaa gunonidae, ¿biti-dulamar-baigan e-bab-dummaganse-gotele, ese walikaa gunonidamoga? Suli, sate. Ar anmar-Bab-Dummaddi anmar ese goted-ilibali, anmar-walikaa gunonidaed.

\VS{8}Degine, igi an bemarga igarmar-mesnai, deyobi, ¿biti-dulamar-baigan igarmar-innikigwad-nika gudimar be ebinsae? Ar dulamar-degiid nikasulid.


\par }{\PP \VS{9}”Degisoggu, nue salakarmar. Nue be itomar. Melle be ibmar-daksamaladi iemalo. Degine, bemar-gudiidgi ebinsadii be gumalo. Be-mimmigan be odurdakmalo, be-wagan be odurdakmarbalo.”


\par }{\SH Bab-Dummad Horeb-yargi sunmaksad
\par }
{\PP \VS{10}Moisés Israel-dulemarga sogdebalid: “Deunni, bemar, Horeb-yargi be-Bab-Dummad-Jehová-asabin-bukwagusmargu, Bab-Jehová anga sogsa gusad: ‘Dulemar an-gayaburba-itomalaga danar be urbe. Adi, we-napneggi-gudiidgi an-dobee-nanamalagar, an-nug-odummomalagar, degi, na e-mimmigan-odurdakmalagar.’

\VS{11}Deunni, bemar, Horeb-yar-nakwedse nonigusmalad. Geb agi bemar ambikunonimalad. A-yargine, soo bupurmakmai gusad, yala gummakmai gusad. Soo ginnitibi, matusur-ainakmai gusad, waa gudure-gudure nakwemai gusad, negasichid nagud gusad.

\VS{12}Geb degidgine, Bab-Jehová bemarga soo-abargi sunmaksad. Bemar e-gayaburba-sunmaked itosmalad. Unnila gayaburbabi bemar itosmalad, e-duledi gwen be daksasurmalad.

\VS{13}Deyobi, Bab-Jehová bemarbo-Igar-Mesnai gusad, we-Igarmar-Sogambegwad-bemarga-sogsagusadba be nanamaloye. We-Igarmar-Sogambegwad (10) akwa-matabogwadgi narmaksa gusad.

\VS{14}A-ibagangine, Bab-Jehová anga sogsa gusad, ande Igarmar-bemarga-soglesadgi bemar-odurdakoye, adi, Jordán-diwar-obaksamalar, bemar-yar-sunonikoedgi eba be nanamalagar.”


\par }{\SH Melle Bab-Dummadyob ibmar-wilub-sobmalo
\par }
{\PP \VS{15}Moisés Israel-dulemarga sogdebalid: “Bab-Jehová bemarga soo-abalagi-sunmaksagua, bemar e-dakleged daksasurmalad. Degisoggu, nue salakarmar,


\par }{\Q \VS{16}abakale, bemar yogasaar ibmar-e-wilubgan sobbarmalale:

\par }{\QB Machergan-e-wilubgandibe,

\par }{\QB omegan-e-wilubgandibe,


\par }{\QB \VS{17}ibdurgan-napneggi-nikad-e-wilubgandibe,

\par }{\QB nuumar-niba-gukudimalad-e-wilubgandibe,


\par }{\QB \VS{18}ibmar-napneggi-garmakdimalad-e-wilubgandibe,

\par }{\QB uamar-gudidimalad-e-wilubgandibe,

\par }{\QB amar-e-wilubgan melle be sobmalo.

\par }{\QC Degiile, bemar isgudmaloed.


\par }{\PP \VS{19}”Nue salakarmar. Ar be niba atakdemalale, we-ibmar be dakdele:

\par }{\QB Dad-ibeler, nii, niisgwamar,

\par }{\QB bela niisgwamar-akar-akar-nanaid be dakdele,

\par }{\QB abakale, ese be binsaed-galedamalar,

\par }{\QB e-nug-odummonai gudamalar,

\par }{\QB e-asabin dulluu sigdamalar.

\par }{\QC Ar ade, bemar-Bab-Dummad-Jehová, bela dulemar-we-napneggi-bukwamaladga we-niisgwamar obinnisad.


\par }{\PP \VS{20}”Ar Bab-Jehová bemar-sunonikid, Egipto-yala-esgoro-duleged-negyob-guedgi bemar-onononikid. E-dulamarga-guega bemar-sunonikid, igi emi-iba bemar e-dulaga gumala.


\par }{\PP \VS{21}”Degi-inigwele, bemar-nukad Bab-Jehováʼdi anse ulusad, anga ise-sogar sogsad: ‘Jordán-diwar be obakosurye, be-Bab-Dummad-Jehová yar-nued bemargadga-guega-uksokalidse be dogosurye.’

\VS{22}Degisoggu, Jordán-diwar-obakosuli an we-yargi burgoed. Ar bemardina, Jordán-diwar obakmaloed, degine, bemarga yar-nued-uklegoye-soglesadi, bemar sunonikoed.


\par }{\PP \VS{23}”Degisoggu, nue salakarmar, abakale, bemar-Bab-Dummad-Jehová bemarbo-Igar-Mesisad iedamalar. Be-Bab-Dummad-Jehová bemarga sogsad: ‘Melle ibmar-wilubgan be sobmaloye.’

\VS{24}Ar be-Bab-Dummad-Jehová, Bab-Dummad-noberbadid, soo-bela-ibmar-ogumakedyobidid.

\par }{\PP ”A-ulale, weobdo:

\VS{25}Ar bemar we-yargi-ambikunonimaladgi mimmigan-nikunonikile, wagan-nikunonikile, degine, sereddii be megnonimalale, melle bab-dummadyob-imaklemalad be sobmalo, deginbali, melle be e-nug odummomarbalo. Ar degiile, bemar be-Bab-Dummad-Jehová-asabin isgued-dummad imakoed. Degidbali, Bab-Jehová-ourwega be imakoed.


\par }{\PP \VS{26}”Degisoggu, inniki an emi bemarga soged, ar bemar Bab-Dummadba-ibsasurmalale, nibneg bemar-barsogega guoed, degi, napneg bemar-barsogega guoed. Ar bemar Jordán-diwar-obaksokalidgi, we-yar-susokalidgi bemar bergudmaloed. We-yargine, bemar undar-gudii guosurmalad, ar bemar Bab-Jehováʼse bela girgumaloed.

\VS{27}Ar Bab-Jehová yar-baid-baidse bemar-oaisakioed. Ar bia Bab-Jehová bemar-sedoe, agi bemar, wis ichesaar ambikumaloed.


\par }{\PP \VS{28}”Bemar dulemar-yamo-ibmar-e-wilubgan-sobsamalad-e-maiga be gunonimaloed.

\par }{\Q We-bab-dummagan:

\par }{\QB Suargi sobarmalad,

\par }{\QB Akwagi sobarmalad.

\par }{\Q Wemarde:

\par }{\QB Aku atakmalad,

\par }{\QB emar-itosurmarbalid,

\par }{\QB geg mas gunmarbalid,

\par }{\QB degine, geg ibmar umarbalid.”

\par }{\QC Wemarde, bab-dummadyob-imaklemaladid. Bab-Dummadsurmalad.


\par }{\SH Bab-Jehová, Bab-Dummad-gued
\par }
{\PP \VS{29}Moisés Israel-dulemarga sogdebalid: “Ar bemar, bia-bukwadgindibe, be-Bab-Dummad-Jehová be ulubgi napiragwadgi amiarmalale, bela-belagwadgi be amimalale, nabir be Bab-Jehová-aminonimaloed.

\VS{30}Ar igi an bemarga bela-ibmar-sogsa, deyob be wilearmalale, sulibinsa be itoarmalale, geb agi, napidgi be-Bab-Dummad-Jehováʼse be gannar dagmaloed, degi, Bab-Jehová-bega-ibmar-sogedba be ibsanonimaloed.

\VS{31}Ar be-Bab-Dummad-Jehová, dule-wiledaksoggu, bemar-dadgan-ebo-igar-mesisad iegosulid, ar ade, sogsad, ede a-igar imakedseye. A-ular, Bab-Jehová bemar-metosulid, bemar-obelogosurbalid.”


\par }{\PP \VS{32}Moisés Israel-dulemarga sogdebalid: “Be-Bab-Dummad-Jehová ibmar-gegerdakleged-dummagan bemarga imaksad. Degisoggu, emigindi, be egismardo, Bab-Dummad we-napneggi dule-obinnisad-akale, bemar-idu ibagan-nasmaladgine, degine, bela we-napneg-dirbir-naidgine, ar Bab-Jehová bemarga ibmar-imaksadyob, ¿ibmar-gegerdakleged imaklesgusa? Ar Bab-Jehová bemarga ibmar-imaksadyob, ¿Bab-Dummad-ibmar-imaked itolesgusa? Ar weyobid bemar itodisurmalad.

\VS{33}Ar igi Bab-Dummad bemarga soo-abalagi-sunmaksa, degine, bemar ese gwen burgwissurmarbalid, ¿ar biti-dulemar deyob gusmarmo be ebinsae? Gwen deyobid itoledisulid.


\par }{\Q \VS{34}Ar Bab-Dummad dulamar-bamalad-abargi dulamar-bukwad-gwensak-suegala,

\par }{\QB igar-bulegan-oyonai gualid,

\par }{\QB ibmar-wilubgan-oyonai gualid,

\par }{\QB ibmar-dakledisurmalad-oyonai gualid,

\par }{\QB bila-onoleged-ononai gualid.

\par }{\QB Degi, ibmar-gegerdaklemalad gandikidba-oyonai gualid,

\par }{\QB bela gargangued-oyonai gualid.

\par }{\QB ¿Biti-bab-dummad deyob ibmar-imaknai be daksamala?

\par }{\QB Suli. Deyob bab-dummad-baid ibmar-imaknai be daksasurmalad.

\par }{\QC Unnila be-Bab-Jehováʼbi bela-Egipto-yargi bemarga ibmar-imaksad be daksamalad.


\par }{\PP \VS{35}”Bela we-ibmar-bemarga-oyolesadi bemar wisguegalad, Bab-Jehová, Bab-Dummad gued, degine, ayobid, Bab-Dummad-baid sated.

\VS{36}Bab-Dummad-Jehová bemar-odurdakegala, nibneg-akale, e-gayaburba-itogega be-imaksad. Degine, napneggi, e-soo-gangued bemarga oyosbalid. Soo-abalagine e-gayaburba-itogega bemar-imaksabalid.

\VS{37}Ar Bab-Jehová bemar-dadgan-sabgussoggu, a-ulale, amar-burgwisad-sorba, e-wagan-sunonikid. Bab-Dummad bemarba-gudiidbali, deunni bemar Egipto-yargi-bukwamargu, na e-ganguedba bemar-onosad.

\VS{38}Bab-Jehová, bemar-idu dulamar-dummagan-bukwadi, bemarba bur-dutusurmaladi, bemar-wagab onosad. Adi, a-yarse bemar-odogega, a-yar bemarga-ukegar. Emide, bemar a-yar susokalid.


\par }{\PP \VS{39}”Degisoggu, emi be durdakmar, nue ebinsamalo: Bab-Jehová, Bab-Dummad gued. Nibneggi Bab-Dummad gued. Napneggi Bab-Dummad gubalid. Bab-Jehováʼyobid Bab-Dummad-baid sated.

\VS{40}Degisoggu, Bab-Jehová-Igar-sogedba, Bab-Jehová-Igar-Mamaidba be nanamar. A-Igarmar an bemarga uknaid, adi, bemarga bela nueganbi ibmar-gumalaga, degi, bemar-sorba bemar-waganga ibmar-nueganbi naegar. Degine, be-Bab-Dummad-Jehová, bemarga yar-degisadegu-uknaidgi, bemar, undar-suiti-gudii gumalagar.”


\par }{\SH Dukued-neggweburmar
\par }
{\PP \VS{41}Geb degine, Moisés Jordán-diwar-dad-nakwedsik, neggwebur-gwapaa nug-imaksad,

\VS{42}adi, dule-oburgwisad a-neggweburmarse wakinnegar. We-dule, oburgwebisulidgi dule-oburgwisale, isdar-dakdisulidgi emar-oburgwisale, ebo-urwedisulidgi emar-oburgwisale, sunna we-neggwebur-gwapaagwad-nug-imaklesadse na bendaklegega wakinned.


\par }{\Q \VS{43}We-neggweburmargi-dukulegega, Moisés, Rubén-wagangala, Beser-neggwebur nug-imaksad.

\par }{\QB We-neggwebur nega-dulesulidganba, neba-naidgi siid.

\par }{\Q Gad-wagangala, Ramot-neggwebur nug-imaksad.

\par }{\QB We-neggwebur, Galaad-yargi siid.

\par }{\Q Degine, Manasés-wagangala, Golán-neggwebur nug-imaksad.

\par }{\QB We-neggwebur, Basán-yalagangi siid.


\par }{\MS 2. MOISÉS-SUNMAKSAD-SOGBOGWAD

\par }{\MR (4:44–11:32)

\par }{\SH Moisés Igar-Sogambe-Maid (10) gannar sogsad
\par }
{\PP \VS{44}Moisés, Bab-Jehová-Igala, Israel-dulemarga uksad.


\par }{\PP \VS{45}Israel-dulemar Egipto-yargi aligusmargua, Jordán-diwar-dad-nakwedsik, Bet-Peor-neba-naid-asabin ambikunonimargu, Moisés, we-Igarmar-Islidikid, Bab-Dummad-Sogedba-Igar-Maid, degi, Igarmar-Mamaid, Israel-dulemarga uksad.


\par }{\PP \VS{46}Deunni, Bet-Peor-neba-naidi, Amorreo-dulemargadinad. Sehón, Hesbón-yargi reyga mai gusanad. A-yargine, Moisés, Israel-dulemarmala, Rey-Sehónʼgi nakwisgusmalad.


\par }{\PP \VS{47}Israel-dulemar, Rey-Sehón-e-yar susgusmalad, degi, Basán-e-rey-Ogʼye-nugad-e-yar susgusmarbalid. Deyob, Amorreo-dulemar-e-rey-warbogwad-e-yarmar, Jordán-diwar-dad-nakwedsik-nanaid sulesgusad.

\VS{48}Aroer-neggwebur-Arnón-diwar-gakaba-siid-akale, Sión-yar-siidse, we-yarmar sulesad. We-Sión-yar, Hermónʼye nugbalid.


\par }{\PP \VS{49}Deginbali, Jordán-diwar-dad-nakwedsik, bela Arabáʼse-bakar, Arabá-demarsega, degine, Pisga-yar-nakwemaidsega, Israel-dulemargadga gunonikid.




\par }\Chap{5}{\SH Bab-Dummad E-Igar-Sogambegwad (10) uksad
\par }
{\R (Éxodo 20:1-17)

\par }{\PP \VerseOne{1}Moisés bela Israel-dulemarse gochad, ega sogded:

\par }{\PP “Israel-dulemar, emi-ibagi an bemarga Igar-sognaid, degine, an Igar-uknaid nue be itomar. Be durdakmalo, nue be ebinsadii gumalo, adi, a-sogedba be nanamalagar.


\par }{\PP \VS{2}”Anmar-Bab-Dummad-Jehová, anmarbogwa Horeb-yargi Igar mesisad.

\VS{3}Bab-Jehová anmar-babganbo we-Igar mesissulid, anmarbo Igar-Mesisad. Emi anmar bela dula-bukwamaladbogwa igar mesisad.

\VS{4}Bab-Jehová bemar-asabin yar-birgi soo-abalagi bemarga sunmaksad.

\VS{5}A-ibagangine, ani an Bab-Jehová-ibmar-sognaid bemarga-sogegala, bemar-irwa an gwichigusad. Ar bemar, soo-dobgusmarsoggu, a-ular, bemar yarse nakwissurmalad.

\par }{\PP ”Deunni, Bab-Jehová weyob sogsad:


\par }{\Q \VS{6}‘Ani an be-Bab-Dummad-Jehová gued.

\par }{\Q Bemar Egipto-yargi maiga-wilebukmargu,

\par }{\Q ani an bemar-onosadid.


\par }{\BB \par }
{\Q \VS{7}” ’Melle bab-dummad-baid an-asabin be nikumalo.


\par }{\Q \VS{8}Melle be ibmar-wilubgan sobmalo,

\par }{\QB nibneggi ibmar-nikad-wilubgandibe,

\par }{\QB napneggi ibmar-nikad-wilubgandibe,

\par }{\QB demargi ibmar-nikad-wilubgandibe.


\par }{\Q \VS{9}A-ibmar-wilubgan-asabin dulluu be imakosurmalad,

\par }{\QB degine, Bab-Dummadyob ese be golosurmalad,

\par }{\Q ar ade, ani an be-Bab-Dummad-Jehová gued.

\par }{\QB An, be-Bab-Dummad gadi-nobguedid.

\par }{\Q Ar an dule-isganamar-isdarsunna-dakmalad sabsur-odurdakedid.

\par }{\QB Degi, e-mimmigan, e-wagan,

\par }{\QB e-wagan-yokorbarmaladsega

\par }{\QB an sabsur-odurdakbalidid.


\par }{\Q \VS{10}Ar dulemar-an-sabmaladdi,

\par }{\QB dulemar-an-Igarmar-Mamaidba-nanamaladdi,

\par }{\QB an bela-e-waganmar-danimaloed e-ibe nue-sabguedid.


\par }{\Q \VS{11}Melle be-Bab-Dummad-Jehová-nug yogasaar be obaro.

\par }{\QB Ar dule yogasaar Bab-Dummad-nug obarisale,

\par }{\QB a-dule, Bab-Dummad-Jehováʼse sabsur-odurdaklegedsegad.


\par }{\Q \VS{12}Obunnoged-ibagi be obunnogo,

\par }{\QB adi, a-ibagi, be Bab-Dummad-e-nug odummogegar.

\par }{\Q Igi be-Bab-Dummad-Jehová bega Igar-uksa,

\par }{\QB aba be imako.


\par }{\Q \VS{13}Ibanergwa (6) be arbaoed.

\par }{\QB A-ibagangi bela ibmar-imakbied be imakoed.


\par }{\Q \VS{14}Ibagugledgindi (7) obunnoleged-ibad,

\par }{\QB be-Bab-Dummad-Jehová-e-nug-odummolegedid.

\par }{\Q A-ibagi bipisaale be arbaosulid.

\par }{\QB Be-machi, be-bunagwa,

\par }{\QB bega-arbaed-machered,

\par }{\QB bega-arbaed-ome,

\par }{\QB be-moli-bebe-nikad-alugwasualed,

\par }{\QB be-moli-uayasuid,

\par }{\QB be-ibdurgan, a-ibagi, arbaosurmarmogad.

\par }{\QB Deginbali, dule-be-yarginedsulid be-negyagi-gudiid,

\par }{\QB a-ibagi arbaosurmarmogad.

\par }{\Q Ar obunnoged-ibagi igi be obunnomoga,

\par }{\QB beyobi bega-arbaed-machered,

\par }{\QB degine, bega-arbaed-ome, obunnomarmogoed.


\par }{\Q \VS{15}Egipto-yargi be maiga-gusmogad be ebinsao.

\par }{\QB Ar a-yargi be-Bab-Dummad-Jehová

\par }{\QB e-gangued-nikadba-be-onosadi, be ebinsao.

\par }{\QB A-ulale, be-Bab-Dummad-Jehová, bega igar-uksad:

\par }{\QB Obunnoged-ibagi be obunnogoye.


\par }{\Q \VS{16}Be-daedbali be-bab-nug-odummodii, degi, be-nan-nug-odummodii be nanamalo.

\par }{\QB Adi, be-Bab-Dummad-Jehová we-napneg-bega-uknaidgi sereddii be megegar,

\par }{\QB degi, bela bega ibmar-nueganbi gubaligar.


\par }{\Q \VS{17}Melle be dule-oburgo.


\par }{\Q \VS{18}Melle be be-abirginsulid-ebo galagwensuli nanao.


\par }{\Q \VS{19}Melle be ibmar-atursao.


\par }{\Q \VS{20}Melle be gakansaar aimargi sunmako.


\par }{\Q \VS{21}Melle be dule-baid-ibmarbina sogo:

\par }{\QB Dule-baid-omebina, dule-baid-negbina, dule-baid-nainubina,

\par }{\QB dule-baid-mai-macheredbina, dule-baid-mai-omebina,

\par }{\QB dule-baid-moli-bebe-nikad-alugwasualedbina,

\par }{\QB dule-baid-moli-uayasuidbina.

\par }{\QC Bipisaale dule-baid-ibmarbina be sogosulid.’ ”


\par }{\SH Israel-dulemar Bab-Dummad-nue-dobee-itosmalad
\par }
{\R (Éxodo 20:18-21)

\par }{\PP \VS{22}Moisés Israel-dulemarga sogdebalid: “Bemar yar-dikarba bukwamargu, we-gayaburba Bab-Jehová bemarga binnasuli soo-abalagi sunmaksagusad, mogir-gudureged-abalagi, negasichid-abalagi sunmaksagusad. Ibmar-baid bemarga bar obarissulid. Geb Bab-Jehová akwa-matabogwadgi narmaksagusad. Agi anga uksad.


\par }{\PP \VS{23}”Ar bemar, negasichid-naigusgu, yargi soo-gwabunye-maigua, gayaburba itosmalad. Agine, bemar-danar-danar-bukwad-e-dummagan, degi, bemar-girmar-dummagan, bela anse noni gusmalad.


\par }{\PP \VS{24}”Geb agi anga sognoni gusmalad: ‘Anmar-Bab-Dummad-Jehová anmarga e-gangued-yeerdakleged, degine, e-dummarba-gued anmarga oyosye. Bab-Jehová soo-abalagi anmarga-sunmaksadi anmar itosbarye. Emi, anmar daksaye, Bab-Dummad sunna dulebo sunmakye, degine, dule amba sunna dula-gudii guye. Ar dule burgwewilubbinye.’


\par }{\PP \VS{25}”Ar anga sogsamarbalid: ‘Emide, ¿ibiga anmar binsarsunna we-soo-gwabunye-gwichidse burgwebimarsunye? Ar anmar Bab-Dummad-Jehová-anmarga-sunmaknaid gannar itononibalile, anmar ese oburgwilegoye.

\VS{26}Ar ade, ¿doa-dule anmaryob Bab-Dummad-e-gayaburba soo-abalagi-sunmaksad itosye, degi, gwen burgwissur be ebinsaye?’


\par }{\PP \VS{27}”Anga sogsamarbalid: ‘Moisés, be, anmar-Bab-Dummad-Jehováʼse be naye. Bela anmar-Bab-Dummad-Jehová-ibmar-sogoed be itogoye. Be, anmar-Bab-Dummad-Jehová bega-ibmar-sogoed bela be anmarga sogmogoye. Anmar geb itononimogoye. Geb Bab-Jehová-ibmar-sogedba anmar ibsaoye.’


\par }{\PP \VS{28}”Bemar anga ibmar-sognaigusgu, Bab-Jehová bemar-itosad. Agi, anga Bab-Jehová sogsad: ‘We-dulemar-bega-sunmaksamalad, an bela itosye. Bela-bega-sogsamalad an nueganbi itoye.

\VS{29}Bitigi ulubgi degibi an-dobee-nanamalana gadinye, degine, bela an-Igarmar-Mamaidba nanadigumalana yeerbanye, adi, we-dulemala, degine, e-mimmigana bela ega degisadegu ibmar-nueganbi gumalagarye.’


\par }{\PP \VS{30}”Anga Bab-Jehová sogdebalid: ‘Moisés, be naye, dulemarga be sognaye: Be-dordonegse be gannar namarye.

\VS{31}Bedina, wegi an-walik be beoye. An bega bela Igarmar-Mamaid an bega ukoye, adi, a-Igarmargi be Israel-dulemar-odurdakoye. Adi, bemarga-yar-uklesokalidgi, a-Igarmar-Mamaid-sogedba be nanadii gumalagarye.’


\par }{\PP \VS{32}”Degisoggu, Israel-dulemar, nue salakarmar. Ar igi bemar-Bab-Dummad-Jehová bemarga-sogsa, aba be nanadii gumarsun. A-Igargan mer be soggwensaale obemalo, bela eba be nanamalo.

\VS{33}Bemar, Igarmar-be-Bab-Dummad-Jehová-bemarga-uksadba degisadegu nanadii gumalo, adi, bemar dula-gudii gumalagar. Deyobile, bemarga ibmar-nueganbi gumaloed, adi, yar-bemargadga-gusokalidgi suitibaksaar be gudii gumalagar.”




\par }\Chap{6}{\SH Igar-bur-birigined
\par }
{\PP \VerseOne{1}Moisés Israel-dulemarga sogdebalid: “An bemar-odurdakmalaga, we-Igarmar-Mamaid, we-Igarmar-uklesad, be-Bab-Dummad-Jehová bemarga uksad. Bemar we-yar-bemarga-uklenaidse dogdele, a-Igarba be nanadii gumalo.

\VS{2}Be-mimmigan, be-wagan, bela-bemar we-napneggi-dula-gudiidgi be-Bab-Dummad-Jehová-dobee nanamalo. Bela Igarmar-Mamaid, Igarmar-an-bemarga-uked, aba be nanamalo, adi, we-napneggi suitibaksaar dula be gudii gumalagar.

\VS{3}Israel-dulemar, degisoggu be nue-itomar, gatik Bab-Dummad-sogedba be nanadii gumar. Adi, yar-gadi-ibmar-sanmakedgine, yar-napa-nuedgine, be nued gudii gudmaloed, egi be dula-bukidar-nikumai gudmaloed. Igi be-dadgan-e-Bab-Dummad-Jehová bemarga-yar-ukedseye sogsagusa, deyob guegar.


\par }{\PP \VS{4}”Israel-dulemar, nue be itomar: Anmar-Bab-Dummad-Jehová, unnila wargwenna gued.


\par }{\PP \VS{5}”Be-Bab-Dummad-Jehová bela-belad be-gwagegi, be-san-burbagi, degine, bela be-ganguedgi be sabguoed.


\par }{\PP \VS{6}”Emi-ibagi, we-gayaburba an bemarga-sognaid, nue be-gwage-ulubgi be sedii imakmalo.

\VS{7}We-gayaburbamar, be-mimmigangala, be gannar-gannar-sogdii nanamalo. Be-neggi be gudiile, igarba be gudiile, be megesokalile, degine, be gwisgualile, ega be sogdii nanao.

\VS{8}We-Igarmala be-argangi wilubganyob be atinnar-nasiko. Degine, be-bebegi wilubganyob be nasikbalo.

\VS{9}Degine, be-neg-buarmargi be narmakbalo, degi, be-yawagakmargi be narmakbalo.”


\par }{\SH Bab-Jehováʼba-ibsaedgi sunmaklenaid
\par }
{\PP \VS{10}Moisés Israel-dulemarga sogdebalid: “Be-Bab-Dummad-Jehová, be-dadgan-Abrahamʼga, Isaacʼga, degi, Jacobʼga, yar-ukedseye sogsagusad. Bab-Jehová a-yargine be-odononimaloed. A-yalagi, neggwebur-dummagan bubukwad, neggweburmar-nue-nasgumamai nanaed. A-neggweburmar, gwen bemar sobsasurmaladid.

\VS{11}Degine, a-yargi negmar-bubukwad ibmarmar-nuegan-nika nanaed. A-ibmarmar, gwen bemar onmaksasurmaladid. Degine, dia-dummagan-bukwa nanabalid, gwen bemar akwissurmaladid. Uva-dubmar, degi, olivoʼmar digar nanaibalid, gwen bemar digsasurmaladid.

\par }{\PP ”Amar bela bemar gutemalale, nue immeledmalale,

\VS{12}nue salakarmar, melle Bab-Jehová-iedmalo. Ar bemar Egipto-yargi maiga-wilebukwamargua, Bab-Jehová bemar-onosgusad.


\par }{\PP \VS{13}”Be-Bab-Dummad-Jehová-e-nug be odummodii nanamalo, eba be ibsadii nanamalo. Be ibmar ise-sogar-imakbiele, Bab-Dummad-nugginbi be imako.

\VS{14}Melle be dule-be-dikarba-bubukwamalad-e-bab-dummaganba be namalo.

\VS{15}Ar be-Bab-Dummad-Jehová bemar-abargi-gudiidi, nue-noberbadid. Ar bab-dummad-baid be-Bab-Dummadga be imakalile, Bab-Jehová-sabsur-ourwega be imakoed. Ar degigudele, we-napneggi bela bemar-ogilogoed.


\par }{\PP \VS{16}”Bemar Masahʼye-neg-nugadgi Bab-Dummad-Jehová-wilubdaksayobi, melle be Bab-Jehová-wilubdakmalo.

\VS{17}Nue salakarmar, be-Bab-Dummad-Jehová-Igarmar-Mamaidba be nanadii gumalo. Igarmar-Islidikidba, Bab-Dummad-Sogedba-Igar-Maidba be nanadii gumalo.

\VS{18}Be-Bab-Jehová-asabin ibmar-innikimaladbi be imakdii gumar, ibmar-nueganbi be imakdii gumar, adi, bemar, nued gudii gumalagar. Degine, Bab-Jehová be-dadganga ise-sogar yar-nued-ukoye-sogsadi be sumalagar, adi, bemargadga guegar.

\VS{19}Deginbali, Bab-Jehová, bega-sogsadba, be-asabin be-isdarmalad-ononnogoed.”


\par }{\PP \VS{20}Moisés Israel-dulemarga sogdebalid: “Yoedsega, be-mimmi bese egichialile: ‘Ar we-Igargan-Mamaid, Bab-Dummad-Jehová-Sogedba-Igargan-Mamaid, degi, Igargan-soglesad-uksad, ¿ibi obare?’

\VS{21}Weyob be-machiga be sogoed: ‘Anmar Egipto-yargi Faraón-e-maiga-gudigu, Bab-Jehová gandikidba Egipto-yargi anmar-onosad.

\VS{22}Bab-Jehová anmar-wagabsunna, ibmar-gegerdaklemalad, ibmar-dummagan-dakledisurmalad, degine, ibmar-dummagan-gegerdaklemalad Egipto-yargi imaksad. Bab-Jehová-Faraónʼgi-gwisgusad anmar daksad, degi, Faraón-e-neguyaginmaladgi-gwisgusad anmar daksabalid.

\VS{23}Bab-Jehová Egipto-yargi anmar-onosad. Ede, anmar-dadganga yar-ukedseye-sogsadse anmar-senonikid.

\VS{24}Bab-Dummad-Jehová anmarga sogsad, bela-e-Igar-uksadba anmarde nanamaloye. E-dobekwaa nanamaloye, adi, anmarga bela ibmar-nueganbi naegarye, degine, suiti-gudii guegarye, igi emi-ibadse anmar gudii.


\par }{\QB \VS{25}Degine, anmar, anmar-Bab-Dummad-Jehová-anmarga-sogsadba-imakele,

\par }{\QB bela e-Igarmar-anmarga-uksadba-imakmalale,

\par }{\QB e-asabinni gwen galakussuli-nanamalale,

\par }{\QB anmar, dulemar-igar-innikii-imakmaladga guoed.’ ”




\par }\Chap{7}{\SH Bab-dummadyob-ibmar-imaklegedgi sunmaklenaid
\par }
{\R (Éxodo 34:10-17)

\par }{\PP \VerseOne{1}Moisés Israel-dulemarga sogdebalid: “Be-Bab-Dummad-Jehová be-yar-susokarmaladgi bemargadga-guega bemar-odogoed. Bab-Jehová, bemar-idu dule-bukidar-bukwamalad onogoed:

\par }{\QB Het-dulemar, Gergeseo-dulemar, Amorreo-dulemar,

\par }{\QB Canaán-dulemar, Ferezeo-dulemar, Heveo-dulemar,

\par }{\QB degi, Jebuseo-dulemar-bukwad, onogoed.

\par }{\PP ”We-dulemar-sogagugle-gumaladi (7), bemarba bur-melu sordamar nikamalad. Degine, bemarba bur dutusurmarbalid.

\VS{2}Degi-inigwele, be-Bab-Dummad-Jehová, bega we-dulemar-urmaksale, bemar egi nakwisale, be bela we-dulemar-ogilomaloed.

\par }{\QB Melle be we-dulemarbo igar-mesdii nanamalo.

\par }{\QB Melle be wiledakdii nanamarbalo.


\par }{\QB \VS{3}Melle be we-dulemarbo nikumalo.

\par }{\QB Melle be be-sisgan a-dule-masmala-nikuega imako.

\par }{\QB Melle be e-sisgan be-masmala-nikuega be imakbalo.


\par }{\PP \VS{4}”Ar we-omegana, be-masmala-angi-banguega imakmaloed, bab-dummad-baiganba-nanamalaga be-imakmaloed. Ar deyob-gusale, Bab-Jehová bemargi sae-itononikoed. Degidbali, geb yog-bemar-ogilogar imakoed.


\par }{\PP \VS{5}”Weyob we-dulemar-e-ibmar be imako:

\par }{\QB E-bab-dummadse-ibmar-ogumakar-ukleged-aila ei be earo.

\par }{\QB E-akwamar-islidikmalad ei be mamaro.

\par }{\QB E-bab-dummad-bundor-Asera-e-wilub-sobaled be omukuo.

\par }{\QB Degine, e-suar-nuchumar-e-bab-dummadga-imakbukwad bela soogi be ogumako.


\par }{\PP \VS{6}”Ar ade, bemar, be-Bab-Dummad-Jehováʼba dule-islidikmalad gumalad. Ar be-Bab-Dummad-Jehová bemar-susad, adi, dulemar-baigan-we-napneggi-bukmaladba bur bule na egadga bemar-imakegar.”


\par }{\SH Bab-Jehová Israel-dulemar-susad
\par }
{\PP \VS{7}Moisés Israel-dulemarga sogdebalid: “Ar Bab-Jehová bemarbina-sogsadi, bemar-sunonikidi, bemar-ichesulidba bemar-sunonisulid. Ar bemar, dulemar-baiganba bur-ichee gumalad.

\VS{8}Ar Bab-Jehová bemar-sabedba bemar-sunonikid. Deginbali, be-dadganga ise-sogar-ibmar-imakoye-sogsadba bemar-sunonikid. Agala, Bab-Jehová, Egipto-e-rey-Faraón-negsemaidgi bemar-onosad. Sabsur-odurdakle-bukwamargu, gandikidba bemar-onosad.


\par }{\PP \VS{9}”Degisoggu, be wisgumar, be-Bab-Dummad-Jehová, Bab-Dummad gued. Bab-Dummad-innikigwad-degisadeguadid. Bab-Dummad dule-e-sabgudimaladgala, e-Igar-Mamaidba-nanadimaladgala, e-wagan-danimaloed-ugakaasega, e-Igar-Mesisadi bela ega sogedba imaked. Degine, e-sabgued-degisadeguad ega oyoged.


\par }{\PP \VS{10}”Bab-Jehová dule-isdar-e-dakeddi, obelodaed. Bab-Dummad we-dule-isdar-e-daked-odurdakosurdeeye sogsulid, yog sabsur-odurdakar imakdaed.

\VS{11}Degisoggu, emi-ibagi, an bemarga Bab-Dummad-Igar-Mamaid-uknaidba be nanadii gumarsun.”


\par }{\SH Bab-Igarba-nanamaladgi nued binsalegoed
\par }
{\R (Levítico 26:3-13; Deuteronomio 28:1-14)

\par }{\PP \VS{12}Moisés Israel-dulemarga sogdebalid: “Ar bemar we-Igarmar-uklesadba daele, degine, a-sogedba be nanamalale, be-Bab-Dummad-Jehová bemar-ebo-Igar-Mesisadba bemarga ibmar-imakoed. Degine, Bab-Jehová ise-sogar be-dadganga-sogsad, an bemarga-ibmar-sogsad-imakedseye, ar deyob imakoed. Degisadegu bemar-sabgubaloed.


\par }{\PP \VS{13}”Be-Bab-Dummad, bemar-sabguoed, bemargi ise-nued binsaoed. Degine, dula-bukib-omelomai, mimmigan-bukidar-nikumai, bemar-imakoed.

\par }{\Q Deginbali, Bab-Dummad be-dadganga-yar-ukoye-sogsadgi,

\par }{\QB be-ibmar-diged gadi-sanmak bega imakoed.

\par }{\QB Be-ibmar-gwag,

\par }{\QB be-vino,

\par }{\QB be-olivo-gwallumar gadi-niku bega imakoed.

\par }{\QB Be-moli-bebe-nikamalad,

\par }{\QB be-sibad-wawaadmar,

\par }{\QB be-sibadmar,

\par }{\QC gatik-mergumai bega imakoed.


\par }{\PP \VS{14}”Dulemar-baiganba bemargi bur bule ise-nued binsalegoed.

\par }{\Q Bemar-abargi-gudimalad,

\par }{\QB machereddibe, omedibe,

\par }{\Q anagan-nikusuli guosurmalad,

\par }{\QB bela anagan-nikadbi gumaloed,

\par }{\Q degine, amba be-ibdurganmoga,

\par }{\QB bela dula-nikuedbi gumarmogoed.


\par }{\Q \VS{15}Be-Bab-Jehová uellegega bemar-imakosulid,

\par }{\QB degine, Bab-Dummad Egiptoʼgi boni-dummagan-onosad-be-daksamalad,

\par }{\QB bemargi a-bonigan-gwisguega imakosulid.

\par }{\Q Bab-Jehová, we-boni-dummagan dule-isdar-bemar-dakmaladginbi yolegega imakoed.


\par }{\Q \VS{16}Bela Be-Bab-Dummad-Jehová bega-dulemar-uknaid be ogilogo.

\par }{\QB Melle be a-dulemar wile dako.

\par }{\Q Melle be e-bab-dummadga-na-imakbukwad, be-bab-dummadga be imako,

\par }{\QB ar ade, amar, be-Bab-Dummad-Jehováʼgi-aibanega bemar-imakoed.


\par }{\PP \VS{17}”Ar na be be-ulubgi sogdibe: ‘We-dulemar anmarba bur-ichesur mergued. Degisoggu, ar wede, ¿igi-saele anmar we-dulemar-onogosunna?’


\par }{\PP \VS{18}”Melle be we-dulemar dobguo. Nue be ebinsamalo, igi be-Bab-Dummad-Jehová, Faraón-imaksa, degine, igi bela Egipto-dulemar-imaksabali.


\par }{\Q \VS{19}Be-ibyagwar be daksamalad,

\par }{\QB igi be-Bab-Dummad-Jehová Egipto-yargi-bemar-onogegala,

\par }{\QB ibmar-dummagan imaksa,

\par }{\QB ibmar-wilubgan-gegerdaklemalad imaksa.

\par }{\QB Ar na e-ganguedgi bemar-onos gusad.

\par }{\QB Ar amba, be-Bab-Dummad-Jehová, bela dulemar-be-asabin-bukwamalad-be-dobe-itomaladi, deyobi imakbaloed.


\par }{\PP \VS{20}”Deginbali, be-Bab-Dummad-Jehová a-dulemargi burmar barmidagoed, a-dulemar-gudimalad bela obelogoed. Ar amba, a-dulemar bemar-idu-dukuye-sogmalale, amba bela amar-obelogoed.

\VS{21}A-dulemar-abin, melle be gwayo, ar ade, be-Bab-Dummad-Jehová bemar-abargi gudiid. Be-Bab-Dummad, dule-dummadid, dulemar bela a-Bab-Dummad-dobdamalad.

\VS{22}Ar be-Bab-Dummad-Jehová bemarga we-dulemar-bemargi-gwisgudamaloed bela bega yog-obelogar imakosulid, binna-binna-obelomai imakoed. Adi, melle ibdurgan-sapurbarmalad-ursirmaladi bemargi obinmalagar.


\par }{\PP \VS{23}”Ar be-Bab-Dummad-Jehová we-dulemar bemarga-ukoed, bela wemar-berguedse sabsur-wiogoed.

\VS{24}Be-Bab-Dummad-Jehová we-dulemar-e-reymargi-nakwega be-imakoed. Degine, bela a-reymar be we-yargi ogilogo, adi, melle dulemar bar egi binsamalagar. Dulemar bipisaagwale bemar-asabin gwisguosurmalad, bela be a-dulemar obelogoed.


\par }{\PP \VS{25}”E-bab-dummagan-ibmargi-sobarmalad bela be soogi ogumako. Melle be e-birgi-mani-nasiklealedbina, degi, e-birgi-olo-nasiklealedbina be sogmalo, degine, melle be sumalo. Ar abakalegi, isguega be-imakarmalale, ar ade, be-Bab-Dummad-Jehováʼba we-ibmarmar ibmar-isgana gumalad.

\VS{26}Deginbali, we-ibmar-isganamar, melle bipisaagwale, be-negse be sedmalo. Ar degiile, be ukabsalegoed. Bela-bela we-ibmarmar be isdar-dako, degi, be sae-dakbalo. Ar ade, we-ibmarmala wede ukabsalegaledid.”




\par }\Chap{8}{\SH Bab-Dummad-sogedba ibsamalo, melle be iemalo
\par }
{\PP \VerseOne{1}Moisés Israel-dulemarga sogdebalid: “An emi-ibagi bemarga bela-Igarmar-ukedi, bela be a-sogedba nanadii gumalo. Adi, bemar, nabir gudii gumalagar, gatik bemar ichesur-mergumai gumalagar. Degine, Bab-Jehová ise-sogar be-dadganga sogsagusad, we-yala an bemarga ukedseye, a-yarse bemar dogmalagar, bemargadga guegar.


\par }{\PP \VS{2}”Bemar-Bab-Dummad-Jehová nega-dulesulidganba birga-dulabo (40) bemar-semaigusadi be ebinsamalo. Agi sabsur-bemar-wiosgusad, sabsur-bemar-wilubdaksa gusad. Adi, wisguegar, bemar igi-ulubgi binsamardibeye. Degine, bemar-dakbaligar, bule-nabir e-igarmar-bemarga-uknaidba be damalodibeye.


\par }{\PP \VS{3}”Bab-Jehová sabsur bemar-wiosad, bemar-oukumechad. Geb degine, ibmar-manáʼye-nugad-gunnega bemar-imaksad. Bab-Jehová, we-mas-dakdisulidgi, be-babgan-oguchad, bemar-oguchabalid.

\par }{\PP ”Bab-Jehová bemarga we-mas uksad, adi, bemar wisguegar, ar dule unnila mas-gunnedginbi dula-gudii guosulid, bela Bab-Jehová-Gayaburba-itogedgi dule nabir dula-gudii gubalid.


\par }{\PP \VS{4}”Bemar birga-dulabo-nanasmaladgine (40), mormar-bemar-yoyoid be-ibe nungussurgusad, degine, be-nagmar bei engussurmarbalid.

\VS{5}Deginbali, be-ulubgi nue be magar neg-itomalo, ar igi baba e-mimmi-odurdake, deyobi, be-Bab-Dummad-Jehová bemar-odurdakmogad.


\par }{\PP \VS{6}”Degisoggu, be-Bab-Dummad-Jehová bemarga-Igar-uksadba be nanadii gumalo, Bab-Dummad-dobee be nanamarbalo.


\par }{\Q \VS{7}Ar be-Bab-Dummad-Jehová yar-nuedse bemar-semaid:

\par }{\QB Yar-dianmar-nikadse,

\par }{\QB yar-dii-sailamar-nikadse,

\par }{\QB e-diimar nebagangi-ariomaidse,

\par }{\QB degi, yar-mullugangi diimar aryomamaidse bemar-semaid.


\par }{\QB \VS{8}A-yargi orosgi-dakleged-trigo gadi sanmaked,

\par }{\QB orosgisaar-dakleged-cebada gadi sanmakbalid,

\par }{\QB gadi uva sanmakbalid,

\par }{\QB gadi sapi-higuera sanmakbalid,

\par }{\QB degi, gadi sapi-granadoʼmar sanmakbalid.

\par }{\QB A-yargi, olivo yaisulid,

\par }{\QB olivo-gwallu yaisurbalid,

\par }{\QB degi, achanis yaisurbalid.


\par }{\PP \VS{9}”Yarse-bemar-dogsokalidse, bemar mas-sate guosulid, bemar mas ise-obinagwar-nika guoed. Bemar bela ibmar-unniguar-nika guoed. A-yarginde, bemar e-akwamargi esgoro-onomai guoed, degine, e-yar-mullugangine, bemar esnon-onomai gubaloed.”


\par }{\PP \VS{10}Moisés Israel-dulemarga sogdebalid: “A-yargi, bemar nue-mas-gundii gumaloed, be yeer-neg-itodii gumaloed. Geb bega napa-gadi-ibmar-sanmaked-uksad-nukad, be-Bab-Dummad-Jehová-nug be odummodoed.


\par }{\PP \VS{11}”Nue salakarmar, melle be-Bab-Dummad-Jehová be iemalo. Emi an bemarga bela Bab-Dummad-E-Igarmar-Mamaid-uknaidba be nanadii gumalo.

\VS{12}Nue salakarmar. Ar abakalegi, bemar nue-mas-gundimaladgi, neg-nuegan-sobsadgi be mamaidgi, Bab-Jehová-iedamalar.


\par }{\QB \VS{13}Be-moli-bebe-nikamalad mergudele,

\par }{\QB be-sibad-wawaadmar mergudele,

\par }{\QB be-sibadmar mergudele,

\par }{\QB degi, be sabsur mani nikudele,

\par }{\QB be ormar nikudele,

\par }{\QB degine, bela be-ibmar-nikamalad mergudele,

\par }{\QC mer na be san-dummarbaa imakmalo.


\par }{\PP \VS{14}”Deginbali, mer be-Bab-Dummad-Jehová be iedmarbalo. Ar we-be-Bab-Dummad, deunni bemar, Egipto-yargi maiga-wilebukwamargu, bemar-onosad.

\VS{15}Be-Bab-Dummad-Jehová nega-dulesulidgan-sunnasulid-dummadba bemar-semai gusad. Naibe-nuegan-abalagi, diormar-abalagi, bemar-semai gusad. Bemar yala-dii-satedgi uku-uku-itodimargua, Bab-Jehová bemarga akwa-dummadgi dii onosad.


\par }{\PP \VS{16}”Nega-dulesulidganba, ibmar-manáʼye-nugadgi, be-dadgan-we-mas-gwen-daksasurmaladgi bemar-oguchad. Deyob, Bab-Jehová sabsur bemar-wiosad, bemar-wilubdaksad, adi, a-sorbali, bemarga ibmar-nuedga guegar.


\par }{\PP \VS{17}”Mer na be ulubgi weyob sogmalo: ‘We-ibmar-an-nikadi, an-ganguedgi an nikunonikid, an-arbasadgi an nikunonikid.’

\VS{18}Ar degisulid. Be-Bab-Dummad-Jehová be ebinsao, ar ade, e bega gargangued uked, adi, nabir be ibmar-nuegan nikuegar.

\par }{\PP ”Emide, Bab-Jehová be-dadgangabo-Igar-Mesisad ise-sogar-imaksad, bemarga imakedseye, emi-ibagi bemarga deyob ibmar-nued imaknaid.


\par }{\PP \VS{19}”Ar be-Bab-Dummad-Jehová be iedmalale, bab-dummagan-baiganba be nadmalale, ega be arbadmalale, amar-asabin be dulluu imakdemalale, emi-ibagi, inniki an bemarga soged, bemar Bab-Jehováʼse oburgwilemaloed.

\VS{20}Ar bemar, be-Bab-Dummad-Jehováʼba be ibsasurmalale, igi Bab-Jehová dula-akar-akar bemar-asabin-bukwamalad-ogilogoe, deyob bemar ese ogilolemogoed.”




\par }\Chap{9}{\SH Bab-Dummad Canaán-yargi-bukwamalad obelogoed
\par }
{\PP \VerseOne{1}Moisés Israel-dulemarga sogdebalid: “Israel-dulemar, nue itomar: Emi-ibagi, bemar-idu-neggweburmar-bukwad-sumalagala, bemar, Jordán-diwar obakesokalid. A-yargi, dulemar bur-bemarba ichesur-bukwad, bemarba bur dutusurmalad. E-neggweburmar dummagan nanaed, e-galu-matusulid-mamaid nibnegse-warmaknanaid.


\par }{\PP \VS{2}”A-dulemar dule-buleganad, dule-masdummaganad. Wemar, Anac-wagan gumalad. Ar we-dulemargi-sunmaklediid, bato be itodimalad: ‘Dule geg Anac-wagan-asabin gwisguye.’

\VS{3}Degisoggu, emi-ibagi be wisgumar, be-Bab-Dummad-Jehová bemar-idu nadapi guoed. Bab-Jehová, soo-ibmar-bela-ogumakedyob, bela dulemar-obelogoed. Bab-Jehová, we-dulemar be-urbaligwa-gudigumalaga imakoed. Ar bemar we-dulemar-onioed, bela be we-dulemar-obelogoed. Igi Bab-Jehová bemarga ise-sogar sogsa-gusa, deyob-imakedse guoed.


\par }{\PP \VS{4}”Ar be-Bab-Dummad-Jehová bemar-asabin we-dulemar-onosale, melle be sogmalo: ‘Ar Bab-Jehová, anmar-nued-ibmar-imaked-ular, we-yarse anmar-senoniye, adi, we-yar anmargadga guegarye.’ Suli, degisulid. Ar Bab-Jehová we-dulemar ibmar-isgana-imakmalad-ular, bemar-asabin onosokalid.

\VS{5}Degisoggu, bemar we-yar-susokalidi, be-ibmar-innikigwad-imaked-ularsulid, be-gwage-nued-nikad-ularsurbalid. Degisulid.

\par }{\PP ”Ar we-dulemar, ibmar-isgana-imaked-ulale, be-Bab-Dummad-Jehová bemar-asabin wemar-ononaid. Ar Bab-Jehová, bemar-dadganga ise-sogar sogsa gusad, Abrahamʼga, Isaacʼga, degi, Jacobʼga, an bemarga imakedseye. Degisoggu, Bab-Jehová deyob imakedsegad.

\VS{6}Degisoggu, be magar neg-itomar. Ar Bab-Dummad-Jehová bemarga we-yar-nued-uknaidi, bemar-ibmar-innikii-imaked-ular, uknaisulid, bemar-nueddamalad-ular, uknaisulid. Ar bemar, nono-dutusurmaladid.”


\par }{\SH Israel-dulemar Horebʼgi Bab-Dummadgi gwisgusmalad
\par }
{\R (Éxodo 31:18–32:35)

\par }{\PP \VS{7}Moisés Israel-dulemarga sogdebalid: “Bemar ebinsamalo, melle iemalo, igi bemar nega-dulesulidganba be-Bab-Dummad-Jehová be oulusgusmala. Bemar Egipto-yargi-noalid-akale, emi-ibadse bemar-senonikidse, bemar, Bab-Jehováʼgi gwisgudanigumalad.

\VS{8}Bemar Horeb-yargi Bab-Jehová-oulusmalad. Agi, Bab-Jehová bemar-obelogegala, bela-bela bemargi ulud gusad.


\par }{\PP \VS{9}”Bab-Jehová-bemar-ebo-Igar-Mesisadi, akwa-matabogwadgi-narmakar-naid-abingaega, an Horeb-yar-birse nakwisgusad. Deunni, iba-dulabo-wilub (40), bane-bane, degi, mutik-mutik, mas-gunsuli an yar-birgi gudii gusad, dii-gobsuli an gudii gusbalid.

\VS{10}Agi, Bab-Jehová na e-googi akwa-matabogwad-narmaksad anga uksad. Bemar-bela-bukwadgi Bab-Jehová yar-birgi soo-abalagi, bemarga-sunmaksadi, agi bela narmakar naid.


\par }{\PP \VS{11}”Iba-dulabogwad-bergusgua (40), Bab-Jehová bemar-ebo-Igar-Mesnaid, akwa-matabogwadgi-narmaklesad anga uksad.

\VS{12}Deunni, Bab-Jehová anga sogsad: ‘We-yargi-gudiid gwae be aidege. Ar be-dulemar, be Egipto-yargi-onosadi, nue isgudmalad. Igargan-an-ega-uksadgi bato bangudmalad. Ibmar-sobmalaga, aka or-dudemalad, adi, e-bab-dummadga imakmalagar.’


\par }{\PP \VS{13}”Degine, Bab-Jehová anga sogdebalid: ‘We-Israel-dulemar an dakdaniguad, we-dulemar nono-dutusurmalad naed.

\VS{14}We-dulemar an bega obelogo. We-napneggi e-nugmar bar wisgulegosulid. Degisoggu, mer be anse golo. Ar bedi, wemarba bur dule-dutusurmalad-e-dummadga an be-imakoed, degine, wemarba bur dule-ichesurmalad-e-dummadga an be-imakbaloed.’


\par }{\PP \VS{15}”Geb degine, an gannar alid, yar-gwabunyemaidgi-an-gudiidgi an aidealid. Bab-Dummad-Israel-dulemarbo-Igar-Mesnaid, akwa-matabogwadgi-narmakaled, an-argangi-gani an aidenonikid.

\VS{16}Geb bemar Bab-Dummad-Jehováʼgi dummad-nonanai an bemar-dakded. Bemar or-dusa an daknonikid. Geb a-orgi be-bab-dummadga-imakega moli-bebe-nikad-sapingwagwad be sobsamalad. Bab-Jehová-bega-igar-uksadgi, baisursunna bemar bangudmalad.

\VS{17}Geb degine, akwa-matabogwad-an-argangi-an-sedanikid an sabsur-mete gusad. Geb bemar-asabinni bela goa-goa gusad.


\par }{\PP \VS{18}”Geb degidbali, bela bemar Bab-Jehováʼgi-sabsur-isgusadbali, Bab-Jehová-nue-oulusmaladbali, an Bab-Jehová-asabin iba-dulabo-wilub (40), an mas guchasuli, an dii gobsasuli, ese-golega an yokorgi sindigar sigisad.

\VS{19}Ar Bab-Jehová bela-bela bemargi-urwesoggu, an Bab-Jehová-bela-bela-e-urwed an dobgusad, e-sae-itoged an nue-dobgusad. Ar Bab-Jehová unnila bemar-obelogedgi binsanainad. Agala, an Bab-Jehováʼse gornai guarbalid, geb Bab-Dummad gannar an-itononibalid.

\VS{20}Bab-Jehová amba Aarónʼgi nue sae-itosbalid, Aarón-obeloged sokalinad. Amba an deyob, Aarónʼga an Bab-Jehováʼse gochabalid.

\VS{21}Geb degine, moli-bebe-nikad-sapingwagwad-bemar-sobsadi, a isguega-bemar-imaksadi, an sunonikid. Geb, a-moli-sobaled an soogi ogumaksad, degine, bela an ise-nagar imaksad, buruse guedse an ubi-ubi imaksad. Geb degine, a-buru dian-yar-birgi-ariomaidgi an mie-mie imaksad.


\par }{\PP \VS{22}”Deginbali, bemar, Taberaʼye-neg-nugadgi, Masahʼye-neg-nugadgi, Kibrot-Hataavaʼye-neg-nugadgi, Bab-Jehová-oulusmarbalid.


\par }{\PP \VS{23}”Geb Bab-Jehová Cades-Barnea-akale bemar-barmisgua, bemarga sogsa gusad: ‘Be namar, yar-an-bemarga-uknaid be sunamar.’ Degite, bemar, be-Bab-Dummad-Jehová bemarga-ibmar-sognaidba be ibmar-imaksasurmalad, be bengusmalad, gwen be itossurmalad.

\VS{24}An bemar-dakdanikid-akale, bemar, Bab-Jehováʼgi yoledigumalad.


\par }{\PP \VS{25}”Ar Bab-Jehová sogsasoggua, ede bemar-ogilogoye, a-ulale, an iba-dulabo-wilub (40), bemar-ular, Bab-Dummad-asabinni yokorgi sindigar an sigisad.

\VS{26}Agi, an Bab-Jehováʼse gornai gualid, weyob an ega sogded: ‘Bab-Dummad-Jehováʼye, be-dulamar melle be ogiloye. Be-dulamar Egipto-yargi-bukwa na be-ganguedgi be onosadi, melle be ogilogoye.

\VS{27}Bab-Jehová, be-mai-Abrahamʼga, Isaacʼga, degi, Jacobʼga ibmar-sogsadi be ebinsae. Melle be Israel-dulemar-e-gwage-dutusulid, e-ibmar-isgana-imaked, e-isgued, be dake.

\VS{28}Adi, melle anmar-onolesgusad-yargi, dulemar weyob sogmalagar:

\par }{\PP Ar Bab-Jehová ega yar-ukoye-sogsadse, a-dulemar-odossur gusye. Ar Bab-Jehová a-dulemar-sae-daksoggu, a-ular, Egipto-yargi onosye, adi, nega-dulesulidganba amar-oburgwegarye.

\VS{29}Bab-Jehová, ar we-dulemar be-dulamar-gumalad, be-ganguedgi be onosgusadid, gandikidba na be onos gusad.’ ”




\par }\Chap{10}{\SH Bab-Dummad Igar-Mesisad gannar obinosad
\par }
{\R (Éxodo 34:1-9)

\par }{\PP \VerseOne{1}Moisés Israel-dulemarga sogdebalid: “Deun a-ibagangine, Bab-Jehová anga sokalid: ‘Igi iduar be akwa matabo sobsagusa, deyobi, be gannar sobbalo. Deginbali, urgo-ulu be sobbalo. Geb a-sorbali, anse yar-birse be nakwedago.

\VS{2}Igi akwa-matabogwad-idualed-be-marisgusadgi narmaklesgusa, deyobi, akwa-matabogwadgi an gannar narmakoed. Geb degine, we-akwa-matabogwad ulu-yagi be mesoed.’


\par }{\PP \VS{3}”Geb degine, an acacia-urgogi ulu-sobsad. Deginbali, akwa-iduar-soblesadyob akwa matabo an imaksabalid. Geb degine, we-akwa-matabogwad an-argangi-gani an yar-birse nakwide gusad.

\VS{4}Epenne, bemar danar-bukwagusmargu, Bab-Jehová yar-birgi soo-gwabunyemaid-abalagi sunmaksagusadgi, Igar-sogambegwad-narmaklesad (10) anga uksa-gusad. Ar Bab-Jehová igi iduar we-Igar-Sogambegwad (10) akwa-matabogwadgi narmaksagusa, deyob, we-Igar-bemarga-ukega gannar narmaksabalid. Geb anga uksa gusad.


\par }{\PP \VS{5}”Geb agi, an gannar aligusad, an yar-birgi-gudii aidealid. Geb, we-akwa-matargwagwad an Ulu-sobsad-yagi mesisad. Emide, amba a-akwa-matabogwad, a-Uluyagi maid. Bab-Jehová-anga-Igar-uksagusadba imaklesad.”


\par }{\SH Levita-dulemar-e-arbaed
\par }
{\PP \VS{6}Moisés, Israel-dulemarga sogdebalid: “A-sorbali, bemar Beerot-Bene-Jaacánʼgi ainiar gusmalad. Geb Moseraʼye-neg-nugadse modapmalad. Agi Aarón burgwisad, agi diglesbalid. Geb e-machi-Eleazar, e-bab-Aarón-sorba, dule-irwa-Bab-Dummadse-goled-e-gan sunonikid.

\VS{7}Geb agine, bemar Gudgodaʼye-neg-nugadse nadegusmarbalid. Geb Gudgoda-akar Jotbataʼye-neg-nugadse nadmarbalid. Agi dianmar-bukidar-nikad-negad.

\VS{8}A-ibagangine, Bab-Jehová Leví-wagan-susa gusad, adi, Bab-Jehová-Israel-Dulemarbo-Igar-Mesisad-Ulu seega, Bab-Jehová-asabin-gudii guega, ega-arbadii guega, Bab-Dummad-nuggi dulemar-baigangi ise-nued binsaegar. Emi-ibagi imakdimaladyob.

\VS{9}A-ulale, Leví-waganga e-gwenadgan-abargine, nainu ega uklegosulid, ar ade, Bab-Jehová e-sunnad Leví-wagangadga gunonikid.


\par }{\PP \VS{10}”An igi-gebe-yar-birgi gudigusa, deyobi, an bane-bane iba-dulabo (40) an Bab-Jehováʼse gordii gusbalid. Bab-Jehová amba an-itononibalid, agi, bar bemar-ogilobi gussulid.

\VS{11}Geb degine, Bab-Jehová anga sokalid: ‘Be nae. Dulemar-idu be guakwaa nadap-imako, adi, be-dadganga-an-yar-ukoye-sogsadse be dogmalagar, a-yala bemargadga guegar.’ ”


\par }{\SH Bab-Dummad weyob ibmar-imaked abeged
\par }
{\PP \VS{12}Moisés Israel-dulemarga sogdebalid: “Israel-dulemar, emigindi, be-Bab-Dummad-Jehová, ¿ar ibu-ibmar-imakbi bemar-abe be insae?

\par }{\Q We-ibmar-imakbi bemar-abeged:

\par }{\QB Be-Bab-Dummad-Jehová-dobee nanaed.

\par }{\QB Bela e-Igarmar-Mamaidba nanaed.

\par }{\QB Bela-belagwad Bab-Dummad-Jehová sabgued.

\par }{\QB Bela-belagwad e-nug odummoged.


\par }{\QB \VS{13}E-Igarmar-bela-bemarga-uksadba nanaed.

\par }{\QB Emi-bega-sognaidba-imaked, be-abeged.

\par }{\QC Adi, bemarga bela igar-nueganbi-nadapi guegar.


\par }{\PP \VS{14}”Ar nibneg-naid, nibneg-bur-birigined-naid, napneg-naid, degi, bela agi-ibmar-bukwadi, Bab-Dummad-Jehováʼgadbiid.

\VS{15}Ar Bab-Jehová dule-bamalad-suewilubbinad, degi-inigwele, bemar-dadgangi unnila ataksad, amarbi-sabgusad. Ar bemarde, e-wagan-gumarsoggu, igi emi anmar bukwa, deyobi, dulemar-bamalad-akar-akar-bukmalad-abargi be-sunonimarmogad.


\par }{\PP \VS{16}”Degisoggu, be-gwagegi na be sogmarsun, Bab-Dummadgarbi an gudii guoye. Melle be uyasuli damar.

\VS{17}Ar ade, be-Bab-Dummad-Jehová, bab-dummaganba bur Bab-Dummadid, degine, dule-dummaganba bur-Dummadid. Bab-Jehová bur dule-dummadid, bur dule-dutusulidid, bela dulemar dobdamalad. Bab-Jehová bela dulemar-emarbi-daked, degine, dule-baiganse geg manigi binsaed-galeged.

\VS{18}Mimmigan-sergan-satedga, degi, ome-ei-sui-burgwismaladga, igar-innikigwad imaked. Degine, dule-ainebarmaladga e-sabed oyoged, ega mas ukdaed, degi, mor ukdabalid.

\VS{19}Degisoggu, bemar-abargi dule-ainebalid-gudiid be sabguo, ar Egipto-yargi be gudigusmargu, deyob be gusmarmogad.


\par }{\PP \VS{20}”Be-Bab-Dummad-Jehováʼba be ibsadii nanao, e-nug-odummodii be guo, asebi be gordii guo, aba be nanadii guo. Ar be, ibmar-ise-sogar-sogbidibe, Bab-Dummad-nuggi innikigwadba an ise-sogar-sogye, an deyob imakedseye be sogoed.

\VS{21}Ar bemar ise-dakarmalad, igi Bab-Dummad ibmar-dummagan, ibmar-gegerdaklemalad bemarga imaksa. Degisoggu, be gatik e-nug-odummomar. Ar Bab-Dummad, be-Bab-Dummadid.

\VS{22}Be-babgan dulapaa-gakambe-mergu (70) Egipto-yarse nonigusmalad. Ar emigindi, Bab-Jehová, nibneggi-niisgwamar-naidyob bemar-omelosad.”




\par }\Chap{11}{\SH Bab-Jehová, Dule-Dummadid
\par }
{\PP \VerseOne{1}Moisés Israel-dulemarga sogdebalid: “Degisoggua, bemar, be-Bab-Dummad-Jehová-sabguo, degi, bela Igarmar-bemarga-uklesad imakmalo. A-igarmarba be bane-bane ibsadii gumalo.

\VS{2}Emi, be nue ebinsamalo, be-Bab-Dummad-Jehová-be-sabsur-odurdaksad bemar-sunnad nue-itosmalad.

\par }{\PP Be-mimmigandi, be-sabsur-odurdaklesadi gwen daksasurmalad. Bab-Jehová-e-gangued-oyosad, e-ibmar-dummad-imaksad, be daksamalad.

\VS{3}Bab-Jehová, Egipto-yargi Faraónʼgi, degi, bela Egipto-neggweburmargi, ibmar-gegerdaklemalad-imaksad be daksamalad.

\VS{4}Egipto-dulemar bemar-baregindani-gusmargua, Bab-Jehová, wemargi, Demar-Ginnidye-nugad-arwega imaksagusad. Degidbali, e-molimar, e-ur-napaginmalad bela obelosgusad. A-ibmar-gusadi, bela be daksagusmalad. Bab-Jehová we-dulemar bela oburgwisad.


\par }{\PP \VS{5}”Bemar ebinsamarbalo, bemar nega-dulesulidganba-gudigua, bemar-wese-nonikidse igi-Bab-Jehová bemar-akwisa.

\VS{6}Deginbali, bemar daksamarbalid, igi Bab-Jehová Rubén-wagan-Eliab-masmala-Datán, degi, Abiram-imaksa. Agi, Bab-Dummad Israel-dulemar-asabin napa-egasad. Geb abali, we-dulemar, degi, e-gwenadganse-bakar, e-negmarse-bakar, degi, bela-e-ibdurganse-bakar, babatidmalad.

\VS{7}Bela Bab-Jehová-ibmar-dummagan-imaksad be-ibyagwar be daksamalad.”


\par }{\SH Bab-Jehová bemargi ise-nued binsaoed
\par }
{\PP \VS{8}Moisés Israel-dulemarga sogdebalid: “Degisoggu, bemar gangumalaga bela Bab-Dummad-Igargan an-emi-bemarga-uknaidba be nanamarsun. Adi, emi be yarse-dogesokarmalad bemargadga guegar.

\VS{9}Adi, Bab-Jehová we-yar be-dadganga-ukoye-sogsagusadgi, e-wagan-danimaloedga-ukoye ise-sogar-sogsagusadgi, bemar suitibaksaar-mai gumalagar. We-yar, napa-nuedid, gadi ibmar-sanmaked-yalad.

\VS{10}Ar we-yar-be-susokalidi, Egipto-yaryobsulid. Egipto-yargi-be-noargusmaladgindina, be ibmar-gwag-digegala, be dii eogar imakergebed. We-yargindina, deyob sulid. Egipto-yargindina be-neg-imbagi be ibmar-gwag-digega, be dii eogar imakergebed.

\VS{11}Yar-be-susokarmaladgindina, yalagan-bubukwadgi, nebagan-nanaidgi, dii winaigi daed.

\VS{12}A-yaladi, be-Bab-Dummad-Jehová, nue-akwediid. Ar a-yalagi, Bab-Jehová, egi bur nue-atakdiid, deyob birga-mesmaid.


\par }{\PP \VS{13}”Ar emi an-bemarga Bab-Dummad-Igarmar-Mamaid-uknaidba be ibsamalale, be-Bab-Dummad-Jehová ise-nue be sabgumalale, bela-bela be-gwagegi ega be arbamalale, degine, be-san-burbagi ega be arbamalale, Bab-Jehová soged:

\VS{14}‘Ani an bemar-yargi dii owioed. E-ibagangi an gebe-dii-wied-owiega imakoed, degine, an napi-dii-wied-owiega imakbaloed. Adi, be ibmar-digsamalad nabir weegar, ibmar-gwag-gullemalad, vino, degi, olivo-gwallu nikumalagar.

\VS{15}Deginbali, be-ibdurganga be-nainugi gagan-ainiega an imakoed, adi, be-ibdurgan a-gaganmar maegar. Deyob geb bemar mas-bukidar gutemaloed, immee gudii gumaloed.’


\par }{\PP \VS{16}”Degisoggu, nue salakarmar, be yardakledamalar. Melle be-Bab-Dummadgi bangumalo. Melle bab-dummagan-baiganse-gordii gumalo. Melle be a-ibmarmar-asabin dulluu imakmalo.

\VS{17}Ar degisulile, Bab-Jehová bemarse urwoed, bemarga nibneg-akale bar dii owiosulid. Degisoggu, be-yargi ibmar-geg-sanmake gudoed, degine, bemar we-yala-nued-bemarga-uklenaidgi emiskwaa burgwidmaloed.


\par }{\PP \VS{18}”Degisoggu, we-gayaburba-an-bemarga-sognaidi, be-gwagegi, bela be-nonogi ise-gaar imakmalo. Degine, be-argangi wilubyob be edinmalo, degine, be-bebegi be wilubyob nasikmarbalo.

\VS{19}We-Igarmargi be-mimmigan be odurdakmaloed. Ega be gannar-gannar be-neggi-gudiidgine, igarba be nadapidgine, be gabsokalir, be gwisgualir, ega be sogdii gumaloed.

\VS{20}We-Igarmar be-neg-yawagakgi be narmakmalo, degi, be-neg-buarmargi be narmakmalo.

\VS{21}Deyob be imakele, Bab-Jehová bemar-dadganga we-yar-bemarga-ukedseye-sogsadgi, bemar, degi, bemar-wagan, nibneg-naid-berguedse suitii bukwa gumaloed.


\par }{\PP \VS{22}”Ar emi, an bemarga we-Igarmar-uknaidba be ibsamalale, ar be nue be-Bab-Dummad-Jehová be sabgumalale, bela e-Igarmar-Mamaidba be nanamalale, degi, be-Bab-Dummadbarbi be nanadii gumalale,

\VS{23}Bab-Jehová bemar-asabin-dulemar-bukidar-bukwadi, bega onogoed. Dulemar-baigan bemarba bur-ichesur-inigwele, degi, bur dutusurmar-inigwele, degite, bemar egi nakwemaloed.

\VS{24}Ar bia be yargi-dogoe, bela a-yarmala bemargadga guoed.

\par }{\Q Yala-begadga-guoedi:

\par }{\QB Nega-dulesulidgan-akar, Líbano-yarse,

\par }{\QB degine, Éufrates-diwar-akar, demar-Mediterráneoʼye-nugadse, bemargadga guoed.


\par }{\PP \VS{25}”Dulemar bese galakumaloed. Ar igi be-Bab-Dummad-Jehová bemarga sogsa gusa, deyobi, bia be nadele, Bab-Jehová, bela-bela dulemar-bemar-dobguega imakoed, dulemar-bukwad-gwayega imakoed.”


\par }{\PP \VS{26}Moisés Israel-dulemarga sogdebalid: “Emi-ibagi an bemarga soged, biti be suoe: Ibmar-nued-abingalegedi, ibmar-isgana-abingalegedi.


\par }{\PP \VS{27}”An bemarga be-Bab-Dummad-Jehová-e-Igar-Mamaid-uknaidba be nanamalale, ibmar-nued-abingaleged bemarga uklegoed.

\VS{28}An bemarga be-Bab-Dummad-Jehová-e-Igarmar-Mamaid-uknaidba be nanasurmalardi, emi an bemarga igar uknaidgi be aibatemalardi, degine, bab-dummagan-baigan-akudakedse be gotemalardi, ibmar-isgana-abingaleged bemarga uklegoed.


\par }{\PP \VS{29}”Be-Bab-Dummad-Jehová bemarga-yar-ukoye-sogsadse bemar-odosale, bemar Gerizim-yarse namalo. A-yargi ibmar-nued-abingaleged-igar be soge-soge imakmalo. Degine, Ebal-yarse be namarbalo. A-yargi ibmar-isgana-abingaleged-igar be soge-soge imakmalo.

\VS{30}We-yarmar Jordán-diwar-obakar-dad-argwanedsik-igar-maidba bukwad. A-yarmar, Arabá-yalaganba bukwad, Canaán-dulemar-bukwadsik, sapur-Moreʼye-nugad-dikarba, Gilgal-neg-nugad-asabin bukwad.


\par }{\PP \VS{31}”Ar emide, bemar Jordán-diwar-obakesokarmalad. Bemar be-Bab-Dummad-Jehová-yar-bemarga-ukoye-sogsadi, bemargadga-guega susokalid. Ar bemar yar-sunonikile, egi bemar megnonikile,

\VS{32}nue salakarmar, bela an bemarga-emi-Igarmar-uknaidba be nanadii gumalo.”




\par }{\MS 3. BAB-JEHOVÁ MOISÉSʼGA IGARMAR-UKSAD

\par }\Chap{12}{\MR (12:1–26:19)

\par }{\SH Bab-Dummadse-goled-neg-sulegoed
\par }
{\PP \VerseOne{1}Moisés Israel-dulemarga sogdebalid: “Bab-Dummad-Jehová be-dadganga we-yar-bemarga-ukoye-sogsadgi, be gudii gudmarsunnar, bemar, we-Igarmar-Mamaid be nue-dakdii gumalargebed, eba be ibsadii gumalargebed. A-yargi bemar dula-gudiidgi, wemar-Igargan-soglesadba bemar nue-nanadigued be imakmalo.


\par }{\PP \VS{2}”Bela neggweburmar be suesokalidgi e-bab-dummaganse-gormalad-e-aila-matusurmalad bela be osulogoed. We-aila-matusurmalad yar-dummagangi-bukwad, yar-mullugangi-bukwad, degi, sapimar-bulamakwichid-urba-bukwad, bela be osulogoed.


\par }{\PP \VS{3}”E-ibe e-bab-dummadga-ibmar-ogumakar-ukleged-ailamar be earo, e-ibe e-akwamar-islidikmalad be mamarbalo. E-bab-dummad-bundor-Aseraʼye-nugad-e-wilubgan-sobarmalad be ogumako. E-bab-dummagan-e-wilubgan-sobarmalad be mamaro, degi, e-bab-dummagan-e-nug bela be elio.


\par }{\PP \VS{4}”Bemardi, be-Bab-Dummad-Jehováʼse-golegala, melle we-dulemar-e-bab-dummaganse-goleyob be gormalo.

\VS{5}Ar be-Bab-Dummad-Jehová, bemar-danar-danar-bukwamalad-abargi neg sunonikoed, adi, agi e-nug naguega, egi gudii guegar. Bemar Bab-Jehováʼse-golegala, a-negse naoed.


\par }{\QB \VS{6}Bemar a-negse be-Bab-Jehováʼga ibmar-ogumakar-ukleged be uknaoed,

\par }{\QB be-Bab-Dummadga-ibmar-ukleged be uknaoed,

\par }{\QB ibmar ambegi-gwensak-ukleged (10\%) be uknaoed,

\par }{\QB Bab-Dummadga-ibmar-ukoye be ise-sogar-sogsad be sedoed.

\par }{\QB Na be-itolegedba be ibmar-ukbiedba-ukoed be sedoed.

\par }{\QB Be-moli-bebe-nikamalad-gebegwalulesad,

\par }{\QB degine, be-sibad-wawaadmar-gebegwalulesad be-Bab-Dummadga be uknaoed.


\par }{\PP \VS{7}”Agi, be-Bab-Dummad-Jehová-asabin, be-gwenadganmala be mas gunmaloed. Na be arbasmaladgi be-Bab-Dummad-Jehová bemargi ise-nued-binsasadba be wergudmaloed.

\VS{8}Emi, anmar, war-wargwengi na e-dakedba igi ibmar-imakbukwa, deyobi, melle be a-yargi ibmar-imakbukwa gumalo.


\par }{\PP \VS{9}”Ar amba yoo bemar obunnoged-negse dogmalad, amba yoo bemarga bemar-Bab-Dummad-Jehová ibmar-ukoye-soged uked.

\VS{10}Ar bemar Jordán-diwar obakoed. Degine, bemar-Bab-Dummad-Jehová-bemarga-yar-uknaidgi bemar bukwa gumaloed. Be-Bab-Dummad-Jehová be-isdarmalad-bemar-dikarba-bukwadgi obined bemar-imakoed. Agine, bemar dobsuli-bukwa gumaloed.

\VS{11}An bemarga bela-ibmar-sogsad, be-Bab-Dummad-Jehová e-nug-nasikega-neg-sunonikoedgi be uknonimaloed:

\par }{\QB Bab-Dummadga-ibmar-ogumakar-ukleged be ukoed,

\par }{\QB ibmar-ambegine gwensak be ukoed (10\%),

\par }{\QB be-Bab-Dummadga be-itolegedgi ibmar-ukoye-sogsad be ukoed,

\par }{\QB Bab-Jehováʼga ibmar-bur-nued-ukedseye be ise-sogar-sogsadi, a-neggi be uknonikoed.


\par }{\Q \VS{12}Be-Bab-Dummad-asabinni bela bemar wergumaloed:

\par }{\QB Be, be-masmala, be-bunamala,

\par }{\QB be-maigan-machergan, be-maigan-omegan,

\par }{\QB degi, Levita-dule-be-abargi-gudidimalad.

\par }{\QC Amala, be-Bab-Dummad-Jehová-asabin bela bemarba wergumaloed.

\par }{\QC Ar ade, Levita-dulemargardi bemarba nainu ega uklegosulid.


\par }{\PP \VS{13}”Nue salakarmar. Melle be Bab-Dummadga-ibmar-ogumakar-ukleged, neg-yogsaaledgi be ukmalo.

\VS{14}Unnila bia Bab-Jehová bemar-dadgan-ambe-gakabogwad-gwensakgi neg suoe, agi be ibmar-ogumakar-ukleged ukmaloed. Agi bela an bemarga Igar-uknaid be imakmaloed.


\par }{\PP \VS{15}”Degi-inigwele, ar na be san-gunbiedba be-ibdurgan oburgoed. Degine, ar ibu-neggweburgi be gudiile, agi na be san-gunbiedba be gunnoed, Bab-Dummad-Jehová bega ibmar-uksadba be deyob imakoed. Be, Bab-Jehová-asabin swilidik gudiidibe, swilidik gudisurdibe, we-san sunna be gunnoed. We-sande, goe-san-gunneyob be gunnoed.

\VS{16}Degi-inigwele, be san-gunnalile, abebi be gunnosulid. Ar e-abedi, diiyob be napagi eogoed.


\par }{\PP \VS{17}”Deginbali, be-neggweburmargi Bab-Dummadga be-ibmar-ambegi gwensak-uked (10\%), be gunnosulid:

\par }{\QB Ibmar-gwag,

\par }{\QB olivo-gwallu,

\par }{\QB be-moli-bebe-nikamalad-gebegwalulesmalad,

\par }{\QB sibad-wawaadmar-gebegwalulesmalad,

\par }{\QB sibadmar-gebegwalulesmalad,

\par }{\QB degi, olivo be gobosulid.

\par }{\QC We-ibmarmar be-neggweburmargi be gunnosulid.

\par }{\QB Degine, be ise-sogar-ibmar-ukoye-sogsad,

\par }{\QB degi, be-itolegedba Bab-Jehováʼga-ibmar-ukoye-sogsad, be gunnosurbalid.


\par }{\PP \VS{18}”A-ibmarmala, be-Bab-Dummad-Jehová-neg-susadgi be-Bab-Dummad-Jehová-asabin be gunnoed.

\par }{\Q Agi gunmarmogoed:

\par }{\QB Be-masmala, be-bunamala,

\par }{\QB be-maigan-machergan, be-maigan-omegan,

\par }{\QB degi, Levitaʼmar-be-neggwebur-abargi-gudidimalad.

\par }{\QC Bela wemala, be-Bab-Dummad-asabin mas gunmaloed.

\par }{\QC Be-Bab-Dummad-Jehová-asabin bela be-ibmar-imaksadgi be werguoed.


\par }{\PP \VS{19}”Nue salakarmar. Ar we-napneggi be gudiidgine, melle be Levita-dule nue-akwesuli gumalo.


\par }{\PP \VS{20}”Ar be-Bab-Dummad-Jehová-bemarga-sogsadyob, bemarga be-yar-odummosale, geb agi be sokardibe: ‘An san gunbiendo.’ Ar be-abegedba be san gunnodo.

\VS{21}Ar be-Bab-Dummad-Jehová megega-na-neg-susadi, begi dikasur-sii be dakele, an bega Igar-uksadba sunna Bab-Jehová-bega-moli-bebe-nikad-uksad, bega-sibad-wawaadmar-uksad, degi, sibadmar-uksad, be oburgoed. Deginbali, ar be-neggweburgi san-gunbiedba be gunnoed.

\VS{22}We-sanmar be gunnalile, goe-sapurmar-e-san-gullegeyob be gunmaloed. Dule Bab-Jehová-asabin swilidik gudiidibe, swilidik gudisurdibe, we-san sunna gunnoed.


\par }{\PP \VS{23}”Unnila an bega soged, san-abebiiddi be gunnosulid. Ar ade, abegi dula-gued danikid. Dula-gued-abegi-danikid, san-ebogwa melle be gunno.

\VS{24}Degisoggua, ibdurgan-e-abedi diiyob be napagi eogoed.

\VS{25}Melle be san-amba-abebiid gunno, adi, be yeer-itodii guega, degine, be-sorbali, be-mimmigan yeer-itodii gumogagar. Ar deyob, be Bab-Jehová-asabin ibmar-nued be imakoed, eba be ibsaoed.


\par }{\PP \VS{26}”Ar be ibmar-Bab-Dummadga-nug-imaksaddi, degine, be Bab-Dummadga-ibmar-ukoye-sogsaddi, Bab-Jehová-na-neg-suoedse be sedoed.

\VS{27}Bab-Dummad-Jehováʼga-ibmar-ogumakar-ukleged-ailagi be be-Bab-Dummadga san, degi, e-abe, be ogumakar ukoed. Bab-Dummadga-ibmar-ukleged-e-abedi, be Bab-Dummad-Jehováʼga-ibmar-ogumakar-ukleged-ailagi eogoed. E-sandi, be gunmaloed.


\par }{\PP \VS{28}”We-Igargan-an-bega-uknaid nue be itomalo, degine, eba nue be nanamalo. Ar bemar, be-Bab-Dummad-Jehová-asabinni ibmar-nued imakdimalale, ibmar-innikii-imakdimalale, bemarga ibmar-nueganbi naoed. Deginbali, be-sorba be-mimmiganga, degibi degisadegu, ibmar-nueganbi-gumai gumogoed.”


\par }{\SH Bab-Dummadgi-banguedgi sunmaklenaid
\par }
{\PP \VS{29}Moisés Israel-dulemarga sogdebalid: “Be-Bab-Dummad-Jehová, bemar-yar-susokalidgi, bemar-wagab e-dulemar-bukwad obelononikile, degine, bela e-ibe be ibmar-susale,

\VS{30}nue salakarmar, melle be e-daedba damalo. Melle be weyob egisdii nanamalo: ‘We-dulemar, ¿igi e-bab-dummaganse gordamala? Adi, anmar deyob a-bab-dummaganse gormarmogagar.’

\VS{31}Mer be deyob-imakedgi binsamalo. Ar Bab-Jehová, we-dulemar e-bab-dummaganga ibmar-isgana-imaksamalad sae-daked. Ar we-dulemar, e-masmalase-bakar, degi, e-bunamalase-bakar e-bab-dummadga e-ibmar-ogumakleged-ailagi ogumakar imakdamalad.


\par }{\PP \VS{32}”Bela an bega-Igargan-uknaidba be ibmar-imakdii nanamalo. Melle an-bega-Igar-uknaid be obulomalo. Melle be igarmar-nanaid abar-abar sogmarbalo.”




\par }\Chap{13}{\SH Bab-dummagan-baiganse-gorleged
\par }
{\PP \VerseOne{1}Moisés Israel-dulemarga sogdebalid: “Be-abargi Bab-Dummad-gayaburba-barsoged-gwensakdibe, dule-negburgan-dakeddibe, bega sognonikile, ibmar-dakledisulid, ibmar-gegerdakleged deyob guoye.


\par }{\PP \VS{2}”Geb ibmar-bega-sogsad deyob gunonikile, geb agine, bega weyob sokarbalile: ‘Anmar bab-dummagan-baiganba namarye, bab-dummagan-akudakedse anmar gormarye.’

\VS{3}We-dule-Bab-Dummad-gayaburba-barsogeddibe, dule-negburgan-dakeddibe, mer be itogo. Ar be-Bab-Dummad-Jehová be-wilubdaknaid, bule be-Bab-Dummad-Jehová bela-bela ulubgi sabdibeye, bela-bela be-gwagegi be sabdibeye.

\VS{4}Unnila be-Bab-Dummad-Jehováʼbarbi be nanaoed. A-dobekwaa be nanaoed, A-bega-e-Igarmar-uksadba be nanaoed. Degine, bega-sunmaked be nue-itogoed, Bab-Dummad-Jehováʼsebi be goloed, agarbi be galakusuli nanaoed.


\par }{\PP \VS{5}”We-Bab-Dummad-gayaburba-barsogeddibe, we-negburgan-dakeddibe, be-Bab-Dummad-Jehováʼgi-banguega be-imakbied-ulale, be-Bab-Dummad-Jehová Egipto-yalagi be-onosgusadgi-banguega be-imakbied-ulale, be oburgwemalargebed. We-Bab-Dummad Egiptoʼgi maiga-wilebukwamargu be-onosadid. Ar we-dulede, Bab-Dummad-Jehová-bemarga-igar-uksagusadgi bemar-obanbi gusad. Ar deyobi, we-dule-oburgwilesadba, bemar-abargi ibmar-isgana be obelomaloed.


\par }{\QB \VS{6}Deginbali, ar be-iadibe,

\par }{\QB be-urbadibe,

\par }{\QB be-machidibe,

\par }{\QB be-bunolodibe,

\par }{\QB be-ome-na-be-sabesailaddibe,

\par }{\QB be-ai-nueddibe,

\par }{\QC be-yardakbi-gualidgine, dukuakwaa begarbi sokalile:

\par }{\QC ‘Anmar namarye, bab-dummad-baiganse anmar gornamarye.’ Melle be itogo.

\par }{\QB We-bab-dummagan be aku dakmaladid.

\par }{\QB Be-dadganmoga aku dakmarmogadid,


\par }{\Q \VS{7}A-bab-dummagan, begi neggweburmar-walik-walik-bukmalad-e-bab-dummaganga gudidiid,

\par }{\QB degi, neggweburmar-dikasur-bukmalad-e-bab-dummaganga gumarmogadid.


\par }{\Q \VS{8}A-dule-deyob-bega-sogele,

\par }{\QB melle be itogo,

\par }{\QB melle eba be ibsao.

\par }{\QB Melle be a-dule sabguo,

\par }{\QB melle be wiledako.

\par }{\QB Melle be bina-sogo,

\par }{\QB melle be odukuo, be barsogo.


\par }{\QC \VS{9}A-dule, be oburgwergebed.

\par }{\Q A-dule-oburgwelegegala, be-inse be nailiksaoed.

\par }{\QB Geb sorba, deyob bela dulemar nailiksamogoed.


\par }{\QB \VS{10}Burgwedse be akwagi makoed.

\par }{\PP ”Be-Bab-Dummad-Jehová, Egipto-yargi be wilebukwamargu, bemar-onos gusad. A-dule, a-Bab-Dummadgi bemar-obanbi gusad.

\VS{11}A-dule be oburgo, adi, bela Israel-dulemar wisgumalaga, degine, dobgumalaga, adi, melle bemar-abargi bar deyob ibmar-isgana imakmalagar.


\par }{\PP \VS{12}”Ar bemar itononidibe, be-Bab-Dummad-Jehová-neggweburmar-bemarga-uksadgi,

\VS{13}dule-isganamar ainisye, emar-binsaed-gadidimarye, ega sogdidimarye: ‘Anmar namarye, bab-dummagan-baiganse anmar gornamarye,’ Ar we-bab-dummagan be aku dakmaladid.


\par }{\PP \VS{14}”Degisoggua, nue be igar-amioed, nue egisdii be guoed, wede bule nabirdibeye. Ar bemar-abargi we-ibmar-isgana nue-deyob-gusa be daknonikile,

\VS{15}mer be ilabo-binsao, yogabinne bela-dule-we-neggweburginmalad es-suidgi be oburgo. Bela a-neggweburginmalad-e-ibmarmar be obelogo, degine, e-ibdurganse-bakale, bela be oburgo.

\VS{16}Dulemar-ambikued-abargi bela e-ibmar-nuegan be urboed. Geb degine, bela neggwebur, degi, bela e-ibmar-nueganse-bakale, be soogi ogumakoed. We-ibmarmar be-Bab-Dummad-Jehováʼba bela ogumakar-ibmar-uknaidyob guoed. We-neggwebur degisadegu bergus sigoed, we-neggwebur bar gannar soblegosulid.


\par }{\PP \VS{17}”We-ibmar-obelolegega-ukabsalesad bipisaale be suosulid. Deyobi, be-Bab-Dummad-Jehová bar urwosulid. Geb degine, Bab-Jehová bemar-dadganga ise-sogar-sogsayobi, nue bemar-sabguoed, nue-wile bemar-dakoed, degine, gatik bemar-omelomai imakoed.


\par }{\PP \VS{18}”Ar bemar be-Bab-Dummad-Jehová-sogedba damalar,

\par }{\QB bela igarmar-an-emi-bemarga-uknaidba be nanamalar,

\par }{\QB be-Bab-Dummad-Jehová-asabin ibmar-innikigwadbi be imakmalar,

\par }{\QC deyob neg-guoed.”




\par }\Chap{14}{\SH Mas-sunna-gulleged, mas-ise-gulleged
\par }
{\R (Levítico 11:1-23)

\par }{\PP \VerseOne{1}Moisés Israel-dulemarga sogdebalid: “Bemar, be-Bab-Dummad-Jehová-mimmigan gumalad. Mer dule-burgwisad-ular, be-san-uka daas-daas imako, mer nono-swiri be ibalo.

\VS{2}Ar bemar be-Bab-Dummad-Jehováʼba uklegarmaladid. Ar Bab-Jehová unnila egadgarbi-guega, we-napneggi dulamar-bukidar-bukwad-abargi bemar-sunonikid.”


\par }{\PP \VS{3}Moisés Israel-dulemarga sogdebalid: “Melle ibmar-ised gunmalo.


\par }{\Q \VS{4}We-ibmar-durgandi sunna be gunmaloed:

\par }{\QB Moli-bebe-nikad, sibad-wawaad, sibad,


\par }{\QB \VS{5}goe-ciervoʼye-nugad, goe-gacelaʼye-nugad,

\par }{\QB goe-corzoʼye-nugad, sibad-ome-sapurbalid,

\par }{\QB sibad-íbiceʼye-nugad, goe-antílopeʼye-nugad,

\par }{\QB degine, sibad-wawaad-sapurbalid.


\par }{\PP \VS{6}”Degine, sunna be ibdurgan e-goonasi-darbo-marar-nikamalad, geb, gagan-masar, gannar-mabaliga-sabanyagi-mas-saboged, be gunmaloed.


\par }{\PP \VS{7}”We-ibdurgandi be gunnosulid:

\par }{\QB Moli-yargan-mureged, nubi, ugdun.

\par }{\QC Ar wemar amba gagan-masar, gannar-mabaliga-sabanyagi-mas-saboged-inigwele,

\par }{\QC e-gonasidi negabar mararsulid.

\par }{\PP ”We-ibdurgandi be gunnosulid, ise-gullegedga gumaloed:


\par }{\Q \VS{8}Sina, amba be gunnosurbalid,

\par }{\QB ar goonasi-darbo-marar-nika-inigwele, mas-masar, gannar-mabaliga sabanyagi mas sabosulid.

\par }{\PP ”Degisoggu, we-ibdurgan ise gullegoed.

\par }{\Q Sin-e-san bemar gunnosurmalad,

\par }{\QB sin-burgwaledbela gwen be ebuosurmalad.


\par }{\Q \VS{9}Bela ibdurgan-diakinmalad e-see-nikamalad, degi, uayob-uka-nikamalad, nabir be gunmaloed.


\par }{\QB \VS{10}Ar ibmar-durgan-diakinmalad e-see-nikasulile, degi, uayob-e-uka-nikasulile, be gunnosurmalad, ise gullegedga gumaloed.


\par }{\Q \VS{11}Nuu-nuegan bela sunna be gunmaloed.


\par }{\Q \VS{12}Degi-inigwele, ar wemardi be gunnosurmalad:

\par }{\QB Sulubagi, sulubagi-garmar-bisge-bisge-imaked, uabu,


\par }{\QB \VS{13}mula, degi, bela sulubagi-senigan akar-akar-daklemalad,

\par }{\QB bela e-sordamar be gunnosulid.


\par }{\QB \VS{14}Degine, abgokor,

\par }{\QB degi, abgokormar-akar-akar-daklemalad be gunnosurbalid.


\par }{\QB \VS{15}Nuu-dummad-dukar-suid avestruzʼye-nugad,

\par }{\QB irmon-senigan,

\par }{\QB bela dilli-dilli akar-akar-daklemalad,

\par }{\QB noo-akar-akar-daklemalad be gunnosulid.


\par }{\QB \VS{16}Irmon, dabgala-ibisʼye-nugad, badugiid-calamónʼye-nugad,


\par }{\QB \VS{17}gorgi, mula-buitreʼye-nugad, diidod,


\par }{\QB \VS{18}dabgala-dummad, garzaʼye-nugad,

\par }{\QB degi, garza-akar-akar-daklemalad,

\par }{\QB salligiid-abubillaʼye-nugad, degine, uksir,

\par }{\QB wemar be gunnosurbalid.


\par }{\QB \VS{19}Gukur-akar-akar-nabir-gukumalad, ise gullegoed.

\par }{\QB We-ibmarmar-isemalad, melle be gunmalo.


\par }{\QC \VS{20}Ar nuumar-nuegandi nabir be gunmaloed.


\par }{\PP \VS{21}”Ibdurgan be burgwar-mai amisale, melle be gunmalo. We-ibmar, dule-ainebarmalad-be-abargi-mamaidga be ukoed. Amardi, sunna we-ibmar-burgwaled gunmaloed. Sulile, dule-ainebarmalad-bese-atakdanimaladga manigi ega be ukoed. Ar bemardi, be-Bab-Dummad-Jehováʼba uklegarmaladid, unnila egadga nug-imaklesmaladid.

\par }{\PP ”Sibad-e-mimmi, melle e-nan-nunisgi be duo.”


\par }{\SH Ibmar ambegi gwensak-uklegoed (10\%)
\par }
{\PP \VS{22}Moisés Israel-dulemarga sogdebalid: “Birga-ilibali bela ibmar-gwagmar be-nainugi be wesmaladi, ambegi gwensak (10\%) Bab-Dummadga be ukergebmalad.

\VS{23}Be-Bab-Dummad-Jehová-asabin, e-neg-susadgi, e-nug-nasiko-sogsadgi ibmar-ambegi-gwensak-ukleged (10\%) be gunnoed.

\par }{\Q Amar wemalad:

\par }{\QB Be-ibmar-gwag-ukleged,

\par }{\QB be-vino-binid-ukleged,

\par }{\QB be-olivo-gwallu-binid-ukleged.

\par }{\QB Degine, be-moli-gebegwalulesmalad,

\par }{\QB be-sibad-wawaad-gebe-gwalulesmalad,

\par }{\QB be-sibad-gebe-gwalulesmalad,

\par }{\QC wemar, Bab-Jehová-neg-susadgi be gunnoed,

\par }{\QC adi, bemar bane-bane be-Bab-Dummad-Jehová-dobee nanamalagar.


\par }{\PP \VS{24}”Ar be-Bab-Dummad-Jehová megega-neg-susad begi dikasuli siile, ase geg be ibmar-sede-itogele, degidbali, geg be ibmar ambegi-gwensak-ukleged (10\%) sede-itogele,

\VS{25}be we-ibmar maniga-obinyoed. Geb be be-Bab-Dummad-Jehová-neg-susadse we-mani be sedoed.


\par }{\Q \VS{26}Agi, geb a-manigi be ibmar-bakbiedba we-ibmar be bakoed:

\par }{\QB Moli-bebe-nikad,

\par }{\QB sibad-wawaad,

\par }{\QB vino,

\par }{\QB degine, gobed-bamalad-sole-solemalad.

\par }{\PP ”Agi be-Bab-Dummad-Jehová-asabin, be, degine, be-gwenadganse-bakale, mas gunnoed, degi, weligwar itomaloed.


\par }{\PP \VS{27}”Levita-dulemar-bemar-neggweburgi-maid, nue be akwemalo, melle be obanmalo, ar ade, bemarga nainumar-uklesadyob, wemargardi uklessulid.


\par }{\PP \VS{28}”Birgapaagwad-iliba, bela be-ibmar-wesadi, ambegi-gwensak-ukleged (10\%) be suoed, be-neggweburmargi be sabogoed.


\par }{\Q \VS{29}A-neggweburmarse we-dulemar nonimaloed:

\par }{\QB Levita-dule-bemarba-nainu-nikudsulid,

\par }{\QB dule-be-yarginsurmalad,

\par }{\QB dule-sergan-sated,

\par }{\QB omegan-e-sui-burgwismalad be-neggweburgi-gudidimalad.

\par }{\PP ”Deyob, a-dulemar mas gunmaloed, nue-immee gudii gumaloed, adi, be-Bab-Dummad-Jehová bela-be-ibmar-nued-imakmaladgi ise-nued bemargi binsamalagar.”




\par }\Chap{15}{\SH Dule-mani-ganikid mani-ganisuliyob-imaklegoed
\par }
{\PP \VerseOne{1}Moisés Israel-dulemarga sogdebalid: “Birgagugled-ilibali (7), dule-begi-mani-ganikid, begi mani-ganisulidga be imakoed.


\par }{\PP \VS{2}”Birgagugled-ilibali (7), weyob be imako: Dule-begi-mani-ganonikile, mer bar be-bennukega be imako, igibarsaye be sogo. Ar be, dule-baidga be ibu uksadibe, be-gwenadga be ibu uksadibe, bar gannar ese be egisosulid. Ar ade, Bab-Jehová-nuggi Mani-Galesulid-Birgaye sogleged.

\VS{3}Dule-be-yarginsuliddi, gannar ibmar-bega-ukega be imakoed. Be-gwenadsedi gannar bar ese be ibmar egisosulid. Ega be sogoed: ‘Be angi-ibmar-gasad, bergusye.’

\VS{4}Ar deyob be imakele, bemar-abargi dule-wilegana nikuosulid. Ar Bab-Dummad-Jehová yala-bemarga-uknaidgi, ise-nued bemargi binsaoed, ise-obinagwar bemarga ibmar ukoed.

\VS{5}Ar bemar be-Bab-Dummad-Jehováʼba be nue ibsamalar, degine, bela igarmar-emi-an-bega-uknaidba innikigwadba be imaker, deyob gunonikoed.

\VS{6}Ar be-Bab-Dummad-Jehová, igi-bega-sogsagusadba ise-nued bemargi binsaoed. Ar dulemar-yar-baid-baidgi-bukwamalad begi-mani-gamalaga, bese egisdii gumaloed. Bemardi, mani-gaega, gwen dule-baiganse mani-egisdii guosulid. Aka bur bemardi dulemar-yar-baid-baidginmaladgi obinoed, dulemar gwen begi obinosulid.”


\par }{\SH Dulemar-wileganagala wis be mani ukgweloed
\par }
{\PP \VS{7}Moisés Israel-dulemarga sogdebalid: “Be-neggweburmargi, be-gwenadganmar-abargi, be-Bab-Dummad-Jehová-yar-bega-uknaidgi, dule-wileged-gudii be dakardibe, melle be wiledaksuli guo, melle egi be ibmar nalleguo.

\VS{8}Aka ega bur bule be ibmar ukoed, ibmar-nue-abegedba ise-obinagwar ega be ukoed.

\VS{9}Melle be-gwagegi sunnasuli be weyob binsao: ‘Mani-ganikid-elileged-birga iche-napsoggua, mer an dule-wilegedga ibmar ukoye.’ Abakalegi be-gwenad-wileged be isdar-dakedbali, yapa ega be ibmar uke gualile. Ar ade, we-dule, sunna begi Bab-Jehováʼga sunmaked. Deyob be daele, soglenonikoed, be isgusye.

\VS{10}Be-gwenad-wilegedga ibmar-uksuli melle be guo. Ega ibmar be ukalile, ise-obinagwar ega be ukoed. Mer be nalled-dulega guo. Ar obinagwar be ibmar-ukedbali, be-Bab-Dummad-Jehová, be-ibmar-imakedgi, degi, be-ibmar-imakbiedgi ise-nued binsaoed.

\VS{11}Ar ade, dule-wilemaladdi, we-napneggi gwen surguosulid. A-ulale, an bega igar uked: Be-yalagi be-gwenadga ise-obinagwar ibmar be ukergebed. Degine, dule-wilegedga be ibmar-ukergebbalid.”


\par }{\SH Maigan-akwed-igar
\par }
{\R (Éxodo 21:1-11)

\par }{\PP \VS{12}Moisés Israel-dulemarga sogdebalid: “Ar be-gwenad-Hebreo-dule, machereddibe, omedibe, be-maiga-guega, manigi na san-uknonikile, birganergwa (6) bega arbaoed. A-dule, birgagugledgi (7) be onogoed, e-itolegedba naoed.

\VS{13}We-dule be onosale, arganagwabi be barmidosulid.

\VS{14}Ega be sibad-wawaadmar ise-obinagwar ukoed, deyob, be-ibmar-gwag-omukued-neggi ibmar-gwag-bukwad ega be ukbaloed, deyob, be-vino ise-obinagwar ega be ukbaloed. Ar igi Bab-Jehová ise-nued begi binsasa, abali ega be ibmar ukoed.

\VS{15}Be Egipto-yargi maiga-gudigusmogad be ebinsamalo. Degine, be-Bab-Dummad-Jehová Egipto-yargi-be-onosad be ebinsao. A-ulale, emi an deyob bega igar uked.


\par }{\PP \VS{16}”Ar be-mai bega sokalirdi: ‘Yapa an begi naye.’ Ar be-sabedba deyob bega soged. Ar be-neguyagi-gudimalad-sabbalidba bega soged. Deginbali, ar be-neggi nue-gudii itobalid.

\VS{17}Degisoggu, be, esgoro-swiswidikidgi e-uaya-duku yawagakba-mesa be udgoed. Deyob, we-dule be-maiga degisadegu gusunnoed. Amba deyob be, be-mai-omegwa imakbaloed.


\par }{\PP \VS{18}”Be-mai be onosokalile, melle nunmak be itogo, ar ade, we bega birganergwa-arbasadi (6), mani-negabala bega arbasad. Ar dule-baid bega arbasana, bur ilabo-wilub be mani-oesanad. Deyob be imakmalo. Ar adi, degidbali, be-Bab-Dummad-Jehová bela be ibmar-imakalir, ise-nued begi binsaoed.”


\par }{\SH Ibdurgan-sailagined-ukleged-igar
\par }
{\PP \VS{19}Moisés Israel-dulemarga sogdebalid: “Be-Bab-Dummad-Jehováʼba ibdurgan-machered-sailagi-gwalulesad be ukoed, moli-bebe-nikaddibe, sibad-wawaaddibe, sibaddibe.

\par }{\PP ”Be-moli-bebe-nikad-machered-sailagi-gwalulesad oarbaega be imakosulid, degine, be-sibad-wawaad-machered-sailagi-gwalulesad-ibe, be e-absar emiosulid.

\VS{20}Birga-irba, be, degi, be-gwenadganmala, Bab-Jehová-neg-suoye-sogsagusadgi, be-Bab-Dummad-Jehová-asabin we-ibmar-durgan be gunnoed.


\par }{\PP \VS{21}”Ar we-ibdurgan wis boni-nikale, ibya satedibe, muya-muya-nanadibe, ar boni-baid nikadibe, melle be-Bab-Dummad-Jehováʼba be ogumakar uko.

\VS{22}Ar we-ibdurgan deyobile, be-neggweburmargi be sunna gunnoed, goe-sapurmar-gullegeyob be gunnoed. Ar amba Bab-Jehová-asabin be swilidik-gudidibe, be swilidik-gudisurdibe, we-ibdurgan be nabir gunmaloed.

\VS{23}Ar we-ibdurgan-bonikwaamalad, e-san-abebi be gunnosulid. E-abedi, be napagi diiyob eogoed.”




\par }\Chap{16}{\SH Birga-irba-ibamar-onoleged-igar
\par }
{\R (Éxodo 23:14-19; 34:18-26)

\par }{\PP \VerseOne{1}Moisés Israel-dulemarga sogdebalid: “Abib-niigi bemar be-Bab-Dummad-Jehováʼba Oburgwilegoenad-Iba onogoed. Ar Abib-niigi, be-Bab-Dummad-Jehová Egipto-yargi-be-bukwamargua, mutikidba bemar-onosgusad.


\par }{\PP \VS{2}”Oburgwilegoenad-Ibagi be be-Bab-Dummad-Jehováʼba be-sibad-wawaad, be-moli-bebe-nikad oburgoed, bia Bab-Jehová-na-megoye-sogsadgi be oburgoed.


\par }{\PP \VS{3}”Oburgwilegoenad-Ibagi-san-gulleged madu-e-ina-nikadba be gunnosulid. Ibagugle (7) madu-e-inasulidba be gunnoed. We-madu, be-nunmak-itosad-madud. Ar Egipto-yargi be noargu, gwae-gwae be noar gusad. Ar be bane-bane, degisadegu, Egipto-yargi-nosagusad-e-iba be ebinsadii guega, weyob be iba onogoed.

\VS{4}Bela be-yargine ibagugle-naguoedgi (7) bipisaale gwen madu-ina daklegosulid. Gebe iba-onoded-sedogidgi, Bab-Dummadga-be-ibmar-oburgwisad-e-san melle be banedga sabogo.


\par }{\PP \VS{5}”Bemar Oburgwilegoenad-Ibagi sibad-wawaad-oburgwilegedi, be-Bab-Dummad-Jehová-neggwebur-bamalad-bemarga-ukoedgi be oburgosurmalad.

\VS{6}Unnila bia Bab-Dummad-Jehová na megega-neg-suoedgi, bemar sibad-wawaad oburgwemaloed. Agi sedogidba, dad-argwatele Oburgwilegoenad-Ibaga be sibad-wawaad oburgwemaloed. Ar we-wachigi, bemar Egipto-yargi be noar gusmalad.


\par }{\PP \VS{7}”Bia be-Bab-Dummad-Jehová na neg-suoedgi be san narmaloed, geb be a-san gunmaloed. Geb oibosale, wakdaradba gannar na be-negse be dagmaloed.

\VS{8}Ibanergwa (6) madu-inasulid be gunmaloed. Ibagugledgi (7) be-Bab-Dummad-Jehováʼba onmaked-dummad-islidikid be onomaloed. A-ibagi, bemar gwen arbaosurmalad.”


\par }{\SH Itoged-Ibagan-Islidikid-Iba
\par }
{\R (Números 28:26-31)

\par }{\PP \VS{9}Moisés Israel-dulemarga sogdebalid: “Bemar ibmar-gwag-gulleged-gebe-welealid-akale, itoged-iba, ilagugle (7) be ebisdemaloed.

\VS{10}Geb degine, be-Bab-Dummad-Jehová-nuki we-itoged-ibaganga iba-dummad-islidikid be onomaloed. Bab-Jehováʼga be ibmar-ukbiedba ukoed, ar be-Bab-Dummad-Jehová ise-nued begi binsasadba, ega be ukoed.

\VS{11}Be-Bab-Dummad-Jehová megega-neg-susadgi be werguo.

\par }{\Q Degine, bebali, wemar wergumarmogo:

\par }{\QB Be-machi, be-bunolo,

\par }{\QB be-mai-machered, be-mai-ome,

\par }{\QB Levita-dule-be-neggweburgi-mamaid,

\par }{\QB dule-be-yarginsulid-be-abargi-maid,

\par }{\QB sergan-sated, omegan-ei-sui-burgwismalad,

\par }{\QC amala beba wergumaloed.


\par }{\PP \VS{12}”Na be ebinsamalo, igi-Egipto-yargi maiga be gudii gusmala. Degisoggu, we-igargan an bemarga uknaidba, nue a-sogedba be nanadii gumalo.”


\par }{\SH Neg-Matargana-Iba
\par }
{\PP \VS{13}Moisés Israel-dulemarga sogdebalid: “Neg-Matargana-E-Iba-Islidikid be ibagugle (7) onogoed. Be ibmar-gwag-gulleged-wesad-sorba, degi, be uva-nis-wesad-sorba, be we-iba onogoed.

\VS{14}Be we-iba-dummad-islidikidgi werguoed.

\par }{\Q Degine, bebali, wemar wergumarmogo:

\par }{\QB Be-machi, be-bunolo,

\par }{\QB be-mai-machered, be-mai-ome,

\par }{\QB Levita-dule-be-neggweburgi-mamaid,

\par }{\QB dule-be-yarginsulid-be-abargi-maid,

\par }{\QB sergan-sated, omegan-ei-sui-burgwismalad,

\par }{\QC amala beba wergumaloed.


\par }{\PP \VS{15}”Be-Bab-Dummad-Jehová-nuggi, ibagugle (7) iba-dummad-islidikid be onogoed. A-iba, Bab-Jehová-neg-suoedgi be onogoed. Ar be-Bab-Dummad-Jehová bemargi ise-nued-binsaedba, bela be-ibmar-gwag-weedgi be-bendakoed, degi, bela be ibmar-imakoedgi be-bendakoed. Agine, bela-belagwad be nue-weligwar itomaloed.


\par }{\PP \VS{16}”Birgagi ilapaa bela bemar-machergan be-Bab-Dummad-Jehová-asabin nonimaloed, ar bia Bab-Jehová na neg suoe, ase be nonimaloed.

\par }{\Q We-ibamar-onolegedgi be nonimaloed:

\par }{\QB Madu-Inasuli-Gulleged-Ibagi,

\par }{\QB Itoged-Ibagan-Islidikid-Ibagi,

\par }{\QB degine, Neg-Matargana-Ibagi, be nonimaloed.

\par }{\PP ”Dule-wargwensaale, Bab-Jehová-asabin arganagwabi nonikosulid.

\VS{17}Ar igi be-Bab-Dummad-Jehová ise-nued bemargi binsasa, aba be ibmar sedamaloed.”


\par }{\SH Igar-nabomalad-e-igar
\par }
{\PP \VS{18}Moisés Israel-dulemarga sogdebalid: “Be-Bab-Dummad-Jehová-neggweburmar-bega-ukoedgi-arbamalaga be dule-igar-nabomalad, degi, dule-dummagan, be onugsao. Be-dadgan-ambe-gakabogwad-iliba (12) be onugsao. We-dulemar igar-innikigwadba dulemarga igar nabomaloed.

\VS{19}Igarmar-Mamaidgi melle be annadii gumalo.

\par }{\PP ”Degine, melle dule-wargwenba be nagumarbalo, bela emarbi be dako. Dulemarga igar-nabogegala, melle dulemarse bakledii be gumalo, ar ade, dulemarse-baklemaladi, dulemar-binsaed-ibegan-e-binsaed-gaega imaked, degine, dulemar-nuegan-ichogega imaked.

\VS{20}Unnila igar-innikigwadginbi, a-igarbarbi be nanadii guo, adi, nabir be dula-gudii guegar, degine, be-Bab-Dummad-Jehová-bega-yar-uknaid, begadga guegar.”


\par }{\SH Bab-dummaganse-goled-igar
\par }
{\PP \VS{21}Moisés Israel-dulemarga sogdebalid: “Be-Bab-Dummad-Jehováʼga-ibmar-ogumakar-ukleged-aila be sobsad-naba, melle bab-dummad-bundor-Aseraʼye-nugadga sapi be digo.

\VS{22}Degine, melle be e-nuggi akwa-dummad be sobo, ar ade, be-Bab-Dummad-Jehová we-ibmar nue bela-bela isdar daked.”




\par }\Chap{17}{\SH Ibdurgan-boni-nikad uklegosulid
\par }
{\PP \VerseOne{1}Moisés Israel-dulemarga sogdebalid: “Mer be be-Bab-Dummad-Jehováʼba moli-bebe-nikad-bonikwagwad uko. Deginbali, sibad-wawaad-sapingwagwad-bonikwagwad, degi, ibmar-ichakwagwad mer be ukbalo. Ar ade, be-Bab-Dummad-Jehováʼba we-ibmar, ibmar-nuedsulid, ibmar-isganad.”


\par }{\SH Bab-Dummadsurmalad
\par }
{\PP \VS{2}“Be-dulemar-abargi machereddibe, omedibe, be-Bab-Dummad-Jehová bemarga-neggweburmar-uksadgi, Bab-Jehová-asabin ibmar-isgana-imaksale, a-dule, Bab-Dummad-Jehová-bemarga-Igar-uksadgi annasad.


\par }{\Q \VS{3}Dule, bab-dummagan-baigan-e-nug-odummogega,

\par }{\QB dad-ibeler-e-nug-odummogega, sindigar-sigisale, nue isgusad.

\par }{\QB Deginbali, nii-e-nug-odummogega,

\par }{\QB niisgwamar-e-nug-odummogega, sindigar-sigisale, nue isgusad.

\par }{\PP ”Ar ade, Bab-Jehová gandik sogsagusad: ‘Mer bab-dummad-baiganse be goloye.’ Abali, ibsassulid.

\VS{4}Ar dule deyob gusye be wisgunonimalale, nue-ise-egisar be imakmalo. Ar Israel-dulemar-abargi we-ibmar-isgana nue-napira gusye be wisgunonimalale,

\VS{5}ome-wargwendibe, machered-wargwendibe, deyob ibmar-isgana-imaksaye, a-dule, neggweburyagi be onogoed, geb akwagi-makar we-dule be oburgoed.


\par }{\PP \VS{6}”Dule-e-daksamalad, walabodibe, walapaadibe, a-sogedba, sunna we-dule oburgweleged. Dule-wargwen-sogedbardi, geg oburgwileged.

\VS{7}Dulemar-daksamalad-inse akwagi we-dule-makoed. Geb a-sorba, bela dulemar-baigan egi akwa-mimaloed. Weyob isgued be-abargi be osulogoed.”


\par }{\SH Igar-naboleged
\par }
{\PP \VS{8}Moisés Israel-dulemarga sogdebalid: “Ar bega igar-nabolenaidgi we-igarmar dutusur-nudakle be dakele:

\par }{\QB Dule-oburgwismalad-igargindibe,

\par }{\QB ebo-urwemalad-igargindibe,

\par }{\QB sabsur-naibisamalad-igargindibe,

\par }{\QB be-neggweburgi galagwensuli-imakmalad-igargindibe,

\par }{\QC bemar be-Bab-Dummad-Jehová-neg-suoedse be namaloed.


\par }{\PP \VS{9}”Degine be, Levita-dule-irwa-Bab-Dummadse-gormalad-maidse be naoed, degine, dule-igar-nabogedga-maidse be naoed, ase be idaknaoed. A-dulemar bega sogoed, igi we-igar imaklegoe.

\VS{10}Ar igi-we-dulemar Bab-Jehová-neg-suoedgi bega igar-ukmaloe, bela aba be ibmar-imakoed. Degisoggu, nue salakarmar.

\VS{11}Ar igi bemarga igarmar-uklegoe, degi, igi bemarga soglegoe, aba bemar ibmar-imakmaloed. Ar igarmar-bemarga-uklesad bipisaale be ogwaosulid, bela a-sogedba bemar imakoed.

\VS{12}Ar dule-san-bule-bule-imakdiid dule-irwa-Bab-Dummadse-goled-sogsadba ibsasulile, dule-igar-nabogedga-maidba ibsasulile, we-dule oburgwilegoed. Ar we-dummagan Bab-Dummad-Jehováʼga arbamamaid. Weyobi, Israel-dulemar-abargi isgued be osulogoed.

\VS{13}Ar dule-oburgwilesye wisgunonimalale, bela dulemar dobee itonamaloed, magar na itononimaloed, san-bule-bule-imaked igar-nuedsurye.”


\par }{\SH Rey-amimaloed-igar
\par }
{\PP \VS{14}Moisés Israel-dulemarga sogdebalid: “Bemar, be-Bab-Dummad-Jehová bemarga yar-uknaidse dognonikile, a-yala bemargadga gunonikile, degine, agi bemar bukwadgi sokarmalale: ‘Anmar-sedii gumalaga anmar rey-onugsamarmogoye. Ar igi-neggweburmar-anmar-dikarba-bubukwad na rey-nikamala, deyob anmar gumogoye.’

\VS{15}Be-Bab-Dummad-Jehová na doa susa, a-dule be-reyga be mesmaloed. Be-dule-wargwen be-reyga be onugsamaloed. Dule-be-yarginsuliddi, be-reyga be imakosurmalad.


\par }{\PP \VS{16}”Dule-reyga-onug-imaklegoed gwen moli-ichesuli-nika guosulid. Deginbali, we-dule, gwen gannar Israel-dulemar Egipto-yarse-molimar-aminaega imakosulid, ar ade, Bab-Jehová sogsa gusad: ‘Melle bipisaale gannar we-igarba namaloye.’

\VS{17}Degine, dule-reyga-onug-imaklegoed ome-ichesuli nikuosurbalid, adi, melle amarse binsaed-galedii guegar. Adi, melle bab-dummagan-baiganse nanaegar. Deginbali, bukidar mani-onmakdii guosurbalid, bukidar ormar-onmakdii guosurbalid.


\par }{\PP \VS{18}”Rey-bemar-onug-imakoed, e-rey-ganagi signonikile, Igarmar-Maid-Garda garda-baidgi yopira-narmakega imakoed, adi, na ebi ebugegar. Igi Levita-dule-irwa-Bab-Dummadse-gormalad we-Igarmar-Maid-Garda-sedimala, a-yopira narmaklegoed.


\par }{\PP \VS{19}”Rey, Bab-Dummad-Jehová-dobee-nanaega, we-garda sedii guoed, degine, bane-bane absodii guoed. Adi, Bab-Jehová-igarmar-bemarga-uksadba nanaega, degine, a-sogedba gudii guegar.

\VS{20}Ar weyob rey e-dulemargi obichaa daosulid, degine, we-Igarmar-maidgi bipisaale gwen aibanosulid, unnila a-Igarba innikii nanadii guoed. Deyobi, rey, degi, e-waganmala, suitibaksaar Israel-dulemar-abargi gudii gumaloed.”




\par }\Chap{18}{\SH Levita-dulemarga ibmar-uklegoed
\par }
{\PP \VerseOne{1}Moisés Israel-dulemarga sogdebalid: “Levita-dule-irwa-Bab-Dummadse-gormalad, Leví-waganye soglebalid, e-gwenadgan-Israel-dulemarba nainu nikuosurmalad. We-Leví-wagan unnila Bab-Jehováʼga ibmar-ogumakar-uklesmaladgi gudii gumaloed. Deginbali, ibmar-Bab-Dummadgadye-soglegedgi gudii gumarbaloed.

\VS{2}Degisoggu, Levitaʼmar na e-gwenadgan-abargi nainu nikuosurmalad. Ar Bab-Jehová ega sogsadba, Bab-Jehová e-nainuyob ega gunonikid.


\par }{\PP \VS{3}”Dulemar Bab-Dummadga moli-bebe-nikad ogumakar-ukarmalale, sibad-wawaad-ogumakar-ukarmalale, dule-irwa-Bab-Dummadse-gormaladga we-ibmar uklegoed: E-dua, e-aku, degine, e-samurmar.

\VS{4}Deginbali, ibmar-gwag-gebe-sanmaked, be-vino-binid, be-olivo-gwallu-binid, degine, be-sibad-wawaad-e-absar-gebe-siklesmalad, amala, dule-irwa-Bab-Dummadse-gormaladga be ukmaloed.

\VS{5}Ar ade, be-Bab-Dummad-Jehová baigan-dadganmar-abargi Leví-dulemar-sunonikid, degine, bela e-waganmarse-bakar sunonikid, adi, Leví, degi, e-wagan, Bab-Jehová-nuggi degisadegu arbadii gumalagar.


\par }{\PP \VS{6}”Ar Levita-dule-gwensak Israel-neggwebur-gwensakgi-mai noardibe, na e-itogedba Bab-Jehová-neg-susadse naddibe,

\VS{7}ar a-neg-mosale, igi e-gwenadgan-Levitaʼmar Bab-Dummad-Jehováʼga agi ibmar-imaknanaimala, deyob, Bab-Jehováʼga arbanai gunonimarmogoed.

\VS{8}Wemar, Levitaʼmar-baiganyobi ega ibmar-uklemogoed, deyob, ibmar nikunonimarmogoed. Deginbali, na e-ibmar-e-babgangi-danikidi, maniga-imaksadgi na wergudii gumarbaloed.”


\par }{\SH Galagwensulidamaladgi sunmaklenaid
\par }
{\PP \VS{9}Moisés Israel-dulemarga sogdebalid: “Bemar, be-Bab-Dummad-Jehová-yar-bemarga-uknaidse be dogsamalale, melle dulemar-a-yargi-bukmalad-sunnasurdamaladba be damalo.


\par }{\Q \VS{10}Melle bemar-abargi dule-wargwensaale,

\par }{\QB e-machidibe, e-bunagwadibe, soogi-ogumakar uko.

\par }{\QB Degine, melle, dule, nermar-igarba,

\par }{\QB dule-ina-isganagi-arbamalad-igarba,

\par }{\QB ibmar-yoo-guoed-sogmalad-igarba,

\par }{\QB niamar-igargi-nanamaladba, ibmar-imakdii guo.


\par }{\QB \VS{11}Deginbali, melle sunmakedgi dule-binsaed-gao,

\par }{\QB melle ibmar-burbaled-oyoged-dulega guo,

\par }{\QB melle dule-irwa-burba-isganase-goledga guo,

\par }{\QB melle burgwarmaladse-idaked-dulega guo.


\par }{\PP \VS{12}”Ar doa we-igar-isgana-imakdii gualile, Bab-Jehová we-dule bela-bela-isgus dakoed. Agala, we-ibmar-isgana-imakmalad-ular, be-Bab-Dummad-Jehová be-asabin we-dulemar-bukwamalad onioed.

\VS{13}Bab-Dummad-Jehová mer-begi-yolegega, e-asabinni be inniki-gudii gumalo.

\VS{14}Ar we-dulemar e-ibe-be-yar-suesokalid, wemar dule-ina-isganagi-arbamaladse idakdamalad, degine, dule-yoedse-ibmar-guoedgi-sunmakmaladse idakdamarbalid. Ar bemargardi, be-Bab-Dummad-Jehová bemarga soged, melle bipisaagwale deyob be damaloye.”


\par }{\SH Bab-Dummad e-gayaburba-barsoged-Moisésʼyobid barmidagoye sogsad
\par }
{\PP \VS{15}Moisés Israel-dulemarga sogdebalid: “Be-Bab-Dummad-Jehová e-gayaburba-barsoged-anyobid be-gwenadgan-abargi gwensak bemarga barmidagoed. A-dule, nue be itomalo.

\VS{16}We be egichis gusmalad, deunni, ar Horeb-yargi, dulemar-bukidar-bukwagusad-abargi, bemar be-Bab-Dummad-Jehováʼba be sogsa gusmargu: ‘Anmar yapa bar anmar-Bab-Dummad-Jehová-e-gaya itoye, anmar yapa bar we-soo-gwabunye-gwichid dakbarye. Ar anmar burgwebisuliddeeye.’


\par }{\PP \VS{17}”Agi, Bab-Jehová anga sogsagusad: ‘We-dulemar-ibmar-soged, an nabir itoye.

\VS{18}Agala, an, an-gayaburba-barsoged-beyobidi be-gwenadgan-abargi gwensak an ega barmidagoye. A-dulegala an-gayaburba an ega ukoye. A-dule, ar igi an ega sogoe, bela bemarga sogmogoye.

\VS{19}Ar doa-dule, we-dule-ibmar-sogedba ibmar-imaksulile, an-sunnad we-dulese ibmar egisoye.’


\par }{\PP \VS{20}”Bab-Dummad anga sogdebalid: ‘Ar Bab-Dummad-gayaburba-barsoged an-nuggi sunmakye-sogele, gwen an ega ibmar-sogsasulid-sogdele, we-dule oburgwilegoed. Ar dule bab-dummagan-nuggi sunmakdebalir, deyopira oburgwilemogoed.’


\par }{\PP \VS{21}”Ar be sogmardibe: ‘¿Igi an wisgumalosunna, wede Bab-Jehová-gayaburbasurye?’

\VS{22}Bab-Dummad-gayaburba-barsoged Bab-Jehová-nuggi sunmakele, e-ibmar-sogsad ega gusulile, we soglegoed: ‘Bab-Jehová-gayaburbasurye,’ ar we-Bab-Dummad-gayaburba-barsoged na e-itolegedba sunmaksad. A-dule, be melle dobgumalo.”




\par }\Chap{19}{\SH Dukued-neggweburmar
\par }
{\R (Números 35:9-28)

\par }{\PP \VerseOne{1}Moisés Israel-dulemarga sogdebalid: “Be-Bab-Dummad-Jehová bela dulemar-yar-bega-uksokalidgi-bukwad ogilosale, degine, bela be e-dulemar-ononnosale, geb e-neggweburmargi, degi, e-negmargi be megnonikile,

\VS{2}bemar neggwebur-negabarginmalad gwapaa be sunonikoed.

\VS{3}A-neggweburmarse nabir molegegala, igarmar be omesmaloed. Be sogapaa be-Bab-Dummad-Jehová-yar-bemarga-uknaid be mamaroed, adi, dule-emar-oburgwisad nabir ase wakinnegalad.


\par }{\PP \VS{4}”Dule-emar-oburgwisad na san-bendakega, we-neggweburse sunna wakinnoed. We-dule, dule-oburgwebisulidgi, ebo-urwedisulidgi, emar-oburgwisale, bendaklenonikoed.

\VS{5}Ar weyobsundo. Sogmalo, dule, dule-baidbogwa sapurba soo-siknaded. Agine, soo-siknaidgi, akan-e-nono egi-noded, dule-baidgi yoledapid, geb dule-oburgwenonisunnad. We-dule-emar-oburgwisad na san-abonogega, sunna we-neggweburse wakinned.


\par }{\PP \VS{6}”Dukued-neggweburse-nalegegala, dikasur-nanaleged abelesulid. Ar abakalegi dule-burgwisad-e-gwenad, sae-itogedba dule-emar-oburgwisad-baregitele, neg-dikasulidba bargadapile, agi sabsur-naibi-imaksadba abakale oburgwenonikile. Ar we-dulede oburgwilegewilubsulinad, ar ade, yamo gwenad-oburgwissulid, sae-dakedba oburgwissurbalid.

\VS{7}Degisoggu, an bega igar uked, agala, be neggwebur-gwapaa bachikii sabogoye.


\par }{\PP \VS{8}”Ar we-igarmar emi an-bega-sognaidba be ibsaele, degine, be-Bab-Dummad-Jehová be nue sabele, e-igarmarba bane-bane be nanamalale,

\VS{9}be-Bab-Dummad-Jehová igi-be-dadganga sogsagusadba bega-yar-uknaid bur bule bega onasgumai imakoed, bela bega yar-uknonikoed. Geb agine, dukued-neggweburga-guega neggwebur-baigan-gwapaa be sunonibaloed.


\par }{\PP \VS{10}”Deyobi be-Bab-Dummad-Jehová-bemarga-yar-uknaidgi dule-ibmar-oakalossulid-ibe ablis eolegosulid. Adi, dule-ibmar-oakalossulid-ibe-ablis-eolesadi, mer begi ataklegegar.


\par }{\PP \VS{11}”Ar dule-gwensak dule-baid-isdar-dakedba, naibisaega baleginnadibe, degi, geb gadapile, oburgwenonikile, geb dule-emar-oburgwisad neggweburmar-bamaladse wakitesunnale,

\VS{12}Israel-girmar-dummagan we-neggweburse ganamalaga dulemar-barmidoed. Geb degidgine, oburgwega, dule-bugeb-mai-imakbiedga ukoed.

\VS{13}Melle be dule-gindaked wiledako. Ar weyob Israel-neggweburgi dule-gindakmalad be osulogoed. Geb agine, bela ibmar-nueganbi bega guoed.


\par }{\PP \VS{14}”Be-Bab-Dummad-Jehová-yar-bega-uknaid begadga gusale, melle be be-gwenadga-nainu-uklesadgi dogdii nanao, ar ade, e-abingunaid bato dikasurgus ega uklesad.”


\par }{\SH Dule-ibmar-daksad-igar
\par }
{\PP \VS{15}Moisés Israel-dulemarga sogdebalid: “Ar dule-wargwengi sogleardibe, dule ibmar-oakalosye, dule ibmar-isgana-imaksaye, dule nosye. Melle dule-wargwen-sogedba be ibmar-imako. Ar dule-walabo sogsundibe, walapaa sogsundibe, we-dule ibmar-oakalosye, adi, be itogoed.


\par }{\PP \VS{16}”Ar dule-wargwen binsa-gakansaar dule-baidgi-sunmaknonikile, ibmar-oakalosye.

\VS{17}Dule-ebogwad-na-gaenanaidi, Bab-Jehová-asabin nonimaloed. Dule-irwa-Bab-Dummadse-gormalad-asabin, degine, dulemarga-igar-nabomaladga-arbamamaid-asabin nonimaloed.

\VS{18}Dulemarga-igar-nabomalad nue-baramioed, wede, bule nabiri. Ar nabirsulile, we-dule, binsa-gakansaale e-gwenadgi sunmaksale,

\VS{19}we-dule, igi na e-gwenad-imakbigusa, deyob imaklegoed. Ar weyob isgued bemar-abargi be osulogoed.

\VS{20}Adi, dule-baigan-gakansaar-sunmakmalad itoarmalale, dobgudmaloed. Deyobi, we-ibmar-isgana bemar-abargi bar imaklegosulid.


\par }{\Q \VS{21}Melle we-dulemar wile be dakmalo:

\par }{\QB Ar dule-gwensak dule-baid-oburgwisale, oburgwilemogodo.

\par }{\QB Dule-baid-ibe ibya-gwagwennaibi-imaksale, e-ibe ibya-gwagwen naibisalemogodo.

\par }{\QB Nugar-wargwen-bichisale, e-ibe e-nugar bisgilemogodo.

\par }{\QB Argan-naibi-imaksale, ei e-argan naibisalemogodo.

\par }{\QB Mali-naibi-imaksale, ei mali naibi-imaklemogodo.”




\par }\Chap{20}{\SH Bila-onoleged-igarmar
\par }
{\PP \VerseOne{1}Moisés Israel-dulemarga sogdebalid: “Be-isdarmaladgi be bila-ononad-sogele, agi be molimar-dakalile, urmar-napaginmalad-dakalile, degine, dulemar-bur-bule-beba-mergu be dakalile, melle be dobgumalo. Ar ade, be-Bab-Dummad-Jehová, Egipto-yargi-bemar-onosadi, bemarba gudii guoed.

\VS{2}Ar nue bemar urwesokarmalale, dule-irwa-Bab-Dummadse-goled bemar-asabin gwisguoed, bemarga sunmakoed.

\VS{3}Weyob bemarga sogoed: ‘Israel-dulemar, nue itomar. Emi-ibagi, bemar be-isdarmaladbo-urwega bemar danar ambikunonimalad. Melle dobgumalo. Melle niga-galakumalo. Melle be be-isdarmalad-asabin suli-suli-itomalo.

\VS{4}Ar ade, be-Bab-Dummad-Jehová bemarba gudiid, bemar-ular-urwoed, degine, be-isdarmaladgi-be-onakwega bemar-imakoed.’


\par }{\PP \VS{5}”Geb degine, dummagan, sordamarga sunmakdoed, ega sogdoed: ‘Dule na neg-bini-sobsadgi-yoo-amba-mege-itogele, gannar na e-negse nabier, naodo. Ar abakalegi urwenaidgi, neg-binidgi-megissuli burgwialile. Ar burgwenonikile, dule-baid e-neg-binidgi megnonikoed.

\VS{6}Ar dule-gwensak na uva-digsad amba yoo gunne-itogele, gannar na e-negse nabier, naodo. Ar abakalegi urwenaidgi, uva-guchasuli burgwialile. Degiile, dule-baid e-uva-gunnai dakledagoed.

\VS{7}Ar dule-gwensak abirgin-nikuega igar-mesisale, gannar na negse nabier, naodo. Ar abakalegi, urwenaidgi burgwialile. Degiile, dule-baid, e-sorba, a-ome nikualile.’


\par }{\PP \VS{8}”Deginbali, dummagan gannar sunmakdebaloed, sordamarga sogdoed: ‘Dule dobee-itodibe, gannar na e-negse-nabier, naodo. Ar abakalegi, na e-dobee-itogedba, e-gwenadgan-e-niga egwannalile.’

\VS{9}Geb, dummagan-sunmaksad-sorba, bila-ononamalaga sordamar-idued e-sordagan-idu gwisgumaloed.


\par }{\PP \VS{10}”Bemar egi bila-onogega neggwebur-gwensakse-modapile, e-dulemarga be soggweloed: ‘Nuedgi an-maiga be gumarye.’

\VS{11}Ar a-neggweburginmalad be-abin-imakalile: ‘Nuedgi an be-maiga guoye.’ Degine, bemarga e-neggwebur-yawagak-egaele, bela e-dulemar-bukwad bemar-maiga guoed, degine, bega-arbamaladga gumarbaloed.

\VS{12}Ar bebo igar-nabosulirdi, bebogwa bila-onomarye-sogele, agindi, bemar a-neggwebur-ebilis ambikumaloed.

\VS{13}Geb degine, be-Bab-Dummad-Jehová we-dulemargi-nakwega bemar-imaknonikile, agindi, bela be e-dule-machergan es-suidgi oburgoed.

\VS{14}E-omegandi, e-mimmigandi, e-ibdurgandi, degine, bela ibmar-neggweburgi-nikamaladdi, bela e-ibmar-nuegandi, begadga be sumaloed. Degine, e-mas-nuegandi be gunmaloed, ar ade, be-Bab-Dummad-Jehová bemarga uksad.

\VS{15}Deyob neggweburmar-bemargi-dikasur-bukmalad be imakmaloed. A-neggweburmar, be-yar-walikaa-bukmalad e-neggwebursurmalad.


\par }{\PP \VS{16}”Ar be-Bab-Dummad-Jehová-bemarga-yar-uknaidgi dulemar-bukwamaladdi bela be oburgwemaloed, wargwensaagwale be dula obegosurmalad.

\VS{17}Ar be-Bab-Dummad-Jehová bemarga igar-uksadyob, we-dulemar bela be obelogoed:

\par }{\QB Het-dulemar, Amorreo-dulemar,

\par }{\QB Canaán-dulemar, Ferezeo-dulemar,

\par }{\QB Heveo-dulemar, degi, Jebuseo-dulemar.


\par }{\PP \VS{18}”Ar deyob bemar imaksulile, we-dulemar e-ibmar-isgana-imakmaladgi, e-bab-dummad-nug-odummomaladgi be-odurdakdemaloed. Geb degidbali, bemar be-Bab-Dummad-Jehováʼgi-isguega gunonimarsunnoed.


\par }{\PP \VS{19}”Bemar neggwebur-gwensakse-urwenadele, ebilis egi bemar ambikudapmalo. Dikasurgus agi bemar urwenanaigusale, melle akangi e-sapimar be oimalo. Ar ade, agi sunna bemar we-sapi-san gunmaloed. Melle a-sapimala mamarmalo. Ar ade, a-sapimala dulesurmarsoggu, bemar-abin-imakosurmalad.

\VS{20}Degi-inigwele, sunna be sapi-geg-sanmakeddi, degi, sapi-wissur-e-san-gullegeddi, be sikmaloed, adi, neggwebur-bebo-urwenaidgi be nakwedse, bila-onogedgi-ibmar-ebulemalad a-sapimargi be soboed.”




\par }\Chap{21}{\SH Dule-oburgwilesad-daklessulid
\par }
{\PP \VerseOne{1}Moisés Israel-dulemarga sogdebalid: “Be-Bab-Dummad-Jehová-yar-begadga-guega-uknaidgi, dule-wargwen sapurba burgwar-meremai-daklealile, degine, dulemar wissurmalale, wede doa oburgwisa,

\VS{2}be-girmar-dummagan, degi, dule-bega-igar-nabomalad daknamaloed. Geb wilubsamaloed, biti-neggwebur bur dule-oburgwilesadgi walikaa sii.

\VS{3}Geb degine, girmar-dummagan neggwebur-bur-dule-burgwar-amilesad-walikaa-siidginmalad, moli-bebe-nikad-ome-wargwen amioed. We-moli amba yoo-oarbaleged, amba yoo-baid-ebo-suargi-atilleged, amioed.

\VS{4}Girmar-dummagan-a-neggweburginmalad, we-moli-bebe-nikad-ome nebase sedoed. Neba-gullugan-amba yoo-imulegedse, amba yoo egi ibmar diglegedse sedoed. Agi moli-e-dukar bisgoed.


\par }{\PP \VS{5}”Geb degine, Leví-wagan dule-irwa-Bab-Dummadse-gormalad, amar na e-arbaed-imakmaloed. Ar ade, we-Leví-wagangi Bab-Jehová-ise-nued-binsamaid-sogega, be-Bab-Dummad-Jehová amar-susad. Dulemar na ebo-urwenanaidgi, dule-naibi-imaksadgi, we-Leví-wagan-sogedba igar-nabolemai guoed.

\VS{6}Geb degine, girmar-dummagan neggwebur-bur-dule-burgwar-amilesadgi-itaka-siidginmalad, moli-bebe-nikad-ome-dukar-bichilesad-birgi na e-argan enukmaloed.

\VS{7}A-girmar-dummagan weyob sogmaloed: ‘Anmar, we-dule-oburgwissulid, anmar daksasurbalid, wede doa oburgwisa.

\VS{8}Bab-Jehováʼye, be-Israel-dulemar, begi isgussuliyob be-dako. Ar we-dulemar na be bendaksadid. Melle be be-Israel-dulemargi we-dule-burgwisad, binsa egi be nasiko. Bab-Jehováʼye, ar weyob be imaksale, we-dule-oburgwilesadgi ollor be anmar-imaknonikoed.’

\VS{9}Weyob, Bab-Jehová-asabin ibmar-nued be imaknonikoed. We-dule-burgwisad bemargi ataklegosulid.”


\par }{\SH Bila-onolegedgi omegan-galeged-igar
\par }
{\PP \VS{10}Moisés Israel-dulemarga sogdebalid: “Be-isdarmaladgi be bila-ononader, be-Bab-Dummad-Jehová be-isdarmaladgi-nakwega be-imaksale, degine, amar abala be gasale,

\VS{11}amar-abargi ome-wargwen yeerdakle be dakalile, be abealile, na bebo-nikuega be subiele,

\VS{12}a-ome be-negse be sedagoed. A-ome e-sailagia na swiri ioed, degine, e-goonasi na sikbaloed.

\VS{13}Galesadgi e-mor-yoi-gusadi ogwaoed. Degine, be-negyagi e-babgi-obanlesadba, degi, e-nangi-obanlesadba, nii-walagwen bodii guoed. Geb a-sorbali, sunna be we-ome-nikuoed.

\VS{14}Geb nikusad-sorbali, we-ome be baisur-dakalile, agi, na e-itoleged-naega be imakoed. We-ome manigi dule-baidga be ukosulid. Be-maiga be imakosurbalid. Ar ade, egi bato be dodosad.”


\par }{\SH Machi-gebesailagined-igar
\par }
{\PP \VS{15}Moisés Israel-dulemarga sogdebalid: “Dule-wargwen, ome-warbo-nikad, gwensak bur sabed, baiddi baisur-daked. Degine, warbobela mimmigan-nikunonikid. Ome-baisur-dakedbo machigwa gebe nikunonikid.

\VS{16}We-dule, ibagwengi, na e-ibmar-nikad-mimialile, mer machi-sailagined-sunsogedgi-yolegega, ome-sabed-e-machiga machi-sailaginedga-ibmar-ukleged ukosulid. Ome-baisur-daked-e-machiga machi-sailaginedga-ibmar-ukleged ukoed.


\par }{\PP \VS{17}”We-dule, ome-baisur-daked-e-machi, na e-machi-sailaginedye sogoed. Ar ade, a-inse sapingwagwadgi nikusad. A-ular, e-urbamarba, igar-maidba, a-machigwa ilabo-mergu ibmar-nikuoed.”


\par }{\SH Machi-uayasuli-daed
\par }
{\PP \VS{18}Moisés Israel-dulemarga sogdebalid: “Dule-gwensak machi-uayasulid-nika gudiid. E-bab-ega-ibmar-soged, degi, e-nan-ega-ibmar-soged gwen itosulid. Amba e-babgan sabsur-odurdaked-inigwele, gwen e-babganba ibsasulid.

\VS{19}Degisoggu, e-bab, degi, e-nan, neggwebur-noed-yawagakse girmar-dummagan-asabin e-machi-sedoed.

\VS{20}Geb degine, girmar-dummaganga sogoed: ‘We-an-machi, uaya satedaye. Anmar-ega-ibmar-sogedba gwen dasurdaye. Unnila omeganbi wisgudiiye, mumguedbi wisgudibarye.’


\par }{\PP \VS{21}”Geb degidbali, bela-dulemar-neggweburginmalad we-machi akwagi-makmaloed, deyob oburgwilegoed. Ar deyob geb isgued bemar-abargi be osulogoed. Ar adi, Israel-dulemar bela weyob-ibmar-gusad-itoarmalale, bela dobgumaloed.”


\par }{\SH Igarmar-baid-baid mamaid
\par }
{\PP \VS{22}Moisés Israel-dulemarga sogdebalid: “Dule-wargwen dummad-neg-oakalosadba, gammu-gaar be we-dule-oburgwisale,

\VS{23}e-mui, bannu-bannu-oibonai be nasikosulid. A-ibagi, yog-digar be imakoed. Ar ade, dule deyob sapigi bannu-bannu-gammu-galegar-burgwedi, Bab-Dummadgala, we-dule nue-ukabsalegaledid. Degisoggudina, we-yar-be-Bab-Dummad-Jehová-bega-uknaid, be mer oichogo.”




\par }\Chap{22}{\PP \VerseOne{1}Moisés Israel-dulemarga sogdebalid: “Be-gwenad-e-moli-bebe-nikad-alugwasualeddibe, e-sibad-wawaaddibe, yoggus-gudii be dakalile, be bendakoed. Bendaksuli be guosulid. Be-gwenadga a-ibdurgan ega be berbenaoed.

\VS{2}E-ibed, be-neg-dikarba-maisulile, igidibe, ar be wissulile, doa ibdurgan-e-ibedi, e-ibed amidagedse we-ibdurgan be-neggi ega be akoed. Geb agi, ega be ukoed.

\VS{3}Ar e-moli-uayasuid yoggusdibe, e-mor-dummad-suitigwad yoggusdibe, ibu-ibmar be-gwenad-ibe yoggusdibe, ar amba be deyob imakbaloed. Melle bendaksuli be guo.


\par }{\PP \VS{4}”Igarba dule-baid-e-moli-uayasuid mellemai be dakardibe, moli-bebe-nikaddibe, egi bakar be naosulid. Moli-ogwisguega be imakoed.


\par }{\PP \VS{5}”Omegan, machergan-mor yosulid. Machergan, omegan-mor yosurmogad. Ar doa-dule deyob imakele, ibmar nuedsulid, ar be-Bab-Dummad-Jehová we-ibmar-imaked gwen nabir daksulid.


\par }{\PP \VS{6}”Igarba be nadapidgi, nuu-e-uu sapigi-sii be dakalile, igi, napagi-siidibe, melle yogasaar be ebuo, Ar a-uugi, nuu e-akwa-birgi-sii be dakalile, igi e-mimmigan-ebodibe, melle be e-nandi suo, unnila e-mimmiganbi be suoed.

\VS{7}Sikwi-e-nandi be ogukuoed, e-mimmigandi be suoed. Adi, bela bega ibmar nueganbi-guegar, degine, we-yalagi suitii be gudii guegar.


\par }{\PP \VS{8}”Neg-bini be sobsale, neg-uwas madaresoggu, melle-dule-argwanega uwas-gakaba, galu be nasikoed. Ar deyob be galu-nasiksulile, dule-wargwen uwasgi-argwatele, degi, burgwenonikile, begi ataklegoed.


\par }{\PP \VS{9}”Melle be-uva-nainugi ibmar-baid-baid be digo. Ar deyob be imaksale, bela be ibmar-gwag-weoedi, degi, uvaʼmar-weoedi, bela Bab-Dummadgadga guoed. Degidba be sate guoed.


\par }{\PP \VS{10}”Napa-imuega, melle be moli-bebe-nikad-alugwasualed, moli-uayasuidbo edinno.


\par }{\PP \VS{11}”Melle be mor, sibad-wawaad-e-absar, lino-dub-sobaledbo-oburar be yoo.


\par }{\PP \VS{12}”Mor-be-atuged-dummad-suitigwad e-dukumar-bakegwadgine, dubmar durba-durba be nasikoed.”


\par }{\SH Dule ome-nikued-igargi yoleged
\par }
{\PP \VS{13}Moisés Israel-dulemarga sogdebalid: “Dule-wargwen ome-nikusale, bato ese-gochad-sorba isdar-dakalile,

\VS{14}gakansaar-sokalile: ‘An we-ome-nikusadi, an ese gotegua, an dakarye, we-ome yagwasurye.’

\VS{15}Geb, e-sergan, neggwebur-yawagak-dogedse, girmar-dummaganse, yagwagued-e-wilubgan oyonaoed.

\VS{16}Geb degine, ome-bab girmar-dummaganga sogoed: ‘We-dulega an-sisgwa-nikuega an ega uksanye. Emide, we-dule, an-sisgwa-isdar-dakarye.

\VS{17}Emide, we-dule, egi gakansaar weyob sunmakdiiye: We-bunagwa, yagwasurye. Ar emide, e-wilubgan be dakmardo, an-sisgwa bule-yagwasurdibeye.’ Geb degine, yagwa-e-babgan neggwebur-girmar-dummagan-asabin atued egaoed.

\VS{18}Agine, geb neggwebur-girmar-dummagan machered-gamaloed. Geb, sabsur-odurdakmaloed.

\VS{19}Deginbali, a-macheredgi mani-sibu-gwadulatar (100) egi galegoed. We-mani, ome-babga uklegoed, ar ade, Israel-yagwa-wargwen-ibe nug-oichosad. We-machered, we-yagwa-metosurbalid, degisadegu e-omega guoed.


\par }{\PP \VS{20}”Ar daklealirdi, inso-nabiri, ome yagwasuli.

\VS{21}Ar deyobirdi, ome e-bab-e-neg-yawagakse seledoed. Agi machergan-a-neggweburginmalad, akwagi-makar we-ome-oburgwemaloed. Ar ade, e-bab-neggi-gudigua, negsichidgi-yolesad, Israel-yargi nue-dummad-isgusad. Weyobi, bemar-abargi isgued be osulomaloed.


\par }{\PP \VS{22}”Ar dule-wargwen, ome-sui-nikadbo-mai daklesale, ebobela-burgwemaloed. We-machered oburgwilego, we-ome oburgwilemogo. Deyobi, geb bemar Israel-yargi isgued osulogoed.


\par }{\PP \VS{23}”Dule-wargwen, yagwa-bato-sui-nikuoye-ega-igar-maid neggweburgi dakalile, geb, a-yagwase-gochale,

\VS{24}ebobela neggwebur-yawagakse be sedoed. Ebobela akwagi-makar oburgwilemaloed. Ar ade, we-yagwa, e-bendakmalagala dulemar-neggweburginmaladse binnasuli-gochasulidba oburgwilegoed. Degine, machered dule-baid-e-omega-guoedgi-dodosadba oburgwilemogoed. Weyobi, bemar-abargi isgued be osulogoed.


\par }{\PP \VS{25}”Ar dule-wargwen, yagwa-bato-sui-nikuoye-ega-igar-maid sapurba-abinguardibe, geb a-yagwa gadebin imaksar, egi dodosar, unnila we-dulebi, yagwagi-dodosad-ular, oburgwilegoed.

\VS{26}A-yagwadi, melle oakalomalo. Ar ade, ibmar-isgana imaksasulid. Degisoggu, oburgwilegosulid. We-igar, dule, dule-baid-sabsur-imaksadba dule-oburgwisadyob gued.

\VS{27}Ar we-dule, sapurba yagwa-bato-sui-nikuoye-ega-igar-maid abingunoni gusad. We-yagwadina aisaar binnasuli dule-e-bendakega gochanad, ar ade, dule-e-bendaked sate-gusad. A-ulale, bemar we-yagwa-oakalogosurmalad.


\par }{\PP \VS{28}”Dule-wargwen yagwa-amba yoo-sui-nikuoye-ega-igar-meged abingualir, ese golega gadebin-imaksadibe, degidgine, deyob daklenonimarsunnad,

\VS{29}dule-we-yagwase-gochad, a-yagwa-e-babga mani-sibu-gwadulabo-gakambe (50) ega ukoed. We-dule, we-yagwagi-dodosadba nikuoed. Bipisaale we-ome-metosulid, degisadegu burgwedse nika guoed.


\par }{\PP \VS{30}”Dule bipisaale, e-bab-ome-ebo negsichigi nanaosulid. Ar degiile, e-babgi dummad-dodonai-itole. E-babgi dodogosurguoed.”




\par }\Chap{23}{\SH Bab-Dummadse-goled-negse-dogmalo-sulid
\par }
{\PP \VerseOne{1}Moisés Israel-dulemarga sogdebalid: “Dule e-alugwag-matarkwaa nikale, igi, abgan sikardibe, Bab-Dummad-Jehováʼse-goled-negse gwen dogosulid.


\par }{\PP \VS{2}”Mimmi-dikarba-amilesad Bab-Jehováʼse-goled-negse gwen dogosulid. Ar amba e-waganmar-yokor-ambegidse (10) gwen Bab-Jehováʼse-goled-negse dogosulid.


\par }{\PP \VS{3}”Amón-dule, degi, Moab-dule Bab-Jehováʼse-goled-negse gwen dogosulid. Ar amba e-wagan-yokor-ambegid-sorbarmaladse-bakale (10), Bab-Jehováʼse-goled-negse gwen dogosulid. Ar bipisaagwale, we-dulemar Bab-Jehováʼse-goled-negse gwen dogosurmalad.

\VS{4}Ar ade, Israel-dulemar, deunni, Egipto-yargi-noarmargu, Amón-dulemar, degi, Moab-dulemar Israel-dulemar-abindaksasurmalad, gwen ega dii uksasurmalad, gwen ega mas uksasurmarbalid. Deginbali, aka bur Israel-dulemar-ukabsaega Beor-machi-Balaamʼga mani-uksamalad. Balaamʼde Petor-neggweburginedid, Petorʼde Mesopotamia-yalagi siid.

\VS{5}Ar be-Bab-Dummad-Jehová nue be-sabmarsoggua, Balaam-bemar-ukabsanaid itossulid. Be-Bab-Dummad-Jehová, Balaam-bemar-ukabsanaid bemarga bemargi-nued-binsalegega obinnisad.

\VS{6}Degisoggu, degisadegu, Amón-dulemarbo, Moab-dulemarbo, bipisaale melle igar-nabomalo, degine, melle egi be nued binsamarbalo.


\par }{\PP \VS{7}”Edom-dulemardi, melle be isdar dakmalo, ar ade, be-ia gued. Melle be Egipto-dulemar isdar dakmalo, ar ade, e-yargi bemar gudii gusad.

\VS{8}Wemar-e-mimmigan-e-wagan sunna Bab-Dummad-Jehováʼse-goled-negse dogmaloed.”


\par }{\SH Neg-akweleged-igar
\par }
{\PP \VS{9}Moisés Israel-dulemarga sogdebalid: “Be-isdarmaladgi be bila-onodele, bela ibmar-isganagi be banguoed.

\VS{10}Ar be-sorda-wargwen, mutikidba ichakwa-gabdakmaidgine, na e-san-burba-misale, bemar-sordamar-danar-danar-bukwad-neggi nooed, ase bar dogosurgweled.

\VS{11}Geb sedogusale, oboed. Dad-argwater, geb sunna sordamar-danar-danar-bukwadse gannar dogoed.


\par }{\PP \VS{12}”Bemar-sordamar-danar-danar-bukwad-magaba bemar akued-neg simaloed.

\VS{13}Deginbali, agala, bemar suar-na-nika-gumaloed. Magaba bemar nodele, a-suargi bemar yaa akwimaloed. Akusad-sorbali, a-yaa bemar emurmaloed.

\VS{14}Ar ade, be-Bab-Dummad-Jehová be-isdarmaladgi-be-bendakega, amargi-bemar-onakwega, bemar-sordamar-danar-danar-bukwad-abargi gudiid. Degisoggu, bemar, be-sordamar-bukwad, neg-islidik imakmalargebed. Bab-Dummad-Jehová ibmar-isgana-nika bemar-dakalile, abakalegi bemargi banguarmalale.”


\par }{\SH Igar-akar-akar-mamaid
\par }
{\PP \VS{15}Moisés Israel-dulemarga sogdebalid: “Mai-gwensak e-ibedgi wakinmaile, bese dukuega-nonikile, e-ibedga be ukosulid.

\VS{16}Ar we-mai be-neggweburgi be-abargi-gudisabier, mer ese be golo. Ar bia na neggwebur-megbiedba, na e-yeer-itogedba-megbie, agi na megoed. Melle be a-dule-sabsur-imako.


\par }{\PP \VS{17}”Be-Israel-omegan, be-Israel-machergandibe, bab-dummaganse-goled-neggi gamba-imakedgi gwen arbadii guosulid.


\par }{\PP \VS{18}”Be-Bab-Dummadse-goled-negse omegan-gamba-imakedgi-mani-onolegedi, degi, machergan-gamba-imakedgi-mani-onolegedi, bipisaagwale mer be ukmalo. Ar be sogsadibe, Bab-Jehováʼga-ibmar-ukleged an deyob ukoye, a-manigi be we-ibmar-ukega bennukosulid. Ar ade, Bab-Dummad-Jehová a-manimar-deyob-amileged nue-isdar daked.


\par }{\PP \VS{19}”Be-gwenad bese ibmar egisdanidibe, manidibe, masgullegeddibe, ibu-ibmardibe, be-gwenadga be uksale, gannar bega sekalaa ibmar-ukoed, obichaa egi be ibmar suosulid.

\VS{20}Israel-dulesulid bese-ibmar-egichisadga be uksale, gannar bega ukdanikile, agindi, egi-wis-mani-onogega, sunna egi obichaa ibmar be suoed. Be-Israel-dulegindi, suli. Unnila gannar bega sekalaa ibmar-ukoed, mer egi be mani onogo. Ar deyobi, be-Bab-Dummad-Jehová, bela be yar-be-susokalidgi ibmar-imakoedgi nue-nabir begi binsaegalad.


\par }{\PP \VS{21}”Ar be-Bab-Dummad-Jehováʼba be ise-sogar sogsadibe, an bega ibmar imakedseye, deyob be sogsadi, gwae-gwae-imaked be sao. Ar be deyob imaksulile, be-Bab-Dummad-Jehová bega sognonikoed, be anga ise-sogar-sogsad imakoye. Ar be-sogsadba be imaksulile, Bab-Dummadgi be nue-dummad-isgussunye soglegoed.

\VS{22}Ar Bab-Dummadga be ise-sogar sogsulir, an bega imakedseye, adi, akarsulid, be isguosulid.

\VS{23}Ar na be wargwen be-itolegedba be-Bab-Dummad-Jehováʼba ise-sogar ibmar-sogele, ega be sogsadba be ibmar-imakergebed.


\par }{\PP \VS{24}”Be-gwenad-uva-digaled-nainugi be dogder, sunna immelegedse be uvaʼmar-gunnoed. Degi-inigwele, uva, bipisaagwale be-garbagi-sedega be imakosulid.


\par }{\PP \VS{25}”Be-gwenad-nainuse be dogder, ibmar-gwag-gulleged be-argangi be gwanoed. Degi-inigwele, be es-dopekwagwadgindi be sikosulid.”




\par }\Chap{24}{\PP \VerseOne{1}Moisés Israel-dulemarga sogdebalid: “Dule-wargwen, ome-nikunonidibe, degine, ome-nikusad gwen nabir-egi-nosur-dakalile, abali, bar abesurgualile, ome-meted-garda narmakoed. Geb we-garda omega ukoed, deginbali, e-neggi-gudiid onobaloed.

\VS{2}We-ome, e-machered-neggi-nosad-sorba, sunna machered-baid nikuoed.


\par }{\PP \VS{3}”Dule, a-machered-sorba-nikusmogar, we-ome-isdar-dakarmogale, degine, ome-meted-garda ega narmakar-uksamogale, deginbali, e-neggi-onosbalile, igidibe, we-sui-sorbalid burgwenonisundibe,

\VS{4}machered-gebe-e-suiga-gusad, bar we-ome gannar nikuosulid. Ar ade, bato we-ome baid-sui-nikusad-ular, ome-e-nug-isgusad. Ar deyob gunonikile, Bab-Jehová-asabin we-ibmar igar-isgana gued. Mer be-Bab-Dummad-Jehová-yar-begadga-guega-bega-uknaid, be oichodii nanao.


\par }{\PP \VS{5}”Dule emis ome-nikusale, bila-ononaega naosulid. Degine, bipisaale ibmar-baid-imakega be imakosulid. Birgagwen na e-itolegedba e-neggi gudii guoed, adi, na e-omebo, wergudii guegar.


\par }{\PP \VS{6}”Dule begi mani-gasale, melle be a-muchub e-obnaged be suo, melle be a-muchub e-akwamuu be subalo. Ar e-ibe be susale, dummad be wiogo-itole, ar ade, agi na wis gudimogad.


\par }{\PP \VS{7}”Dule-daklenonikile, e-mesad-Israel-dule-gwensak manigi-ukega gasa, maiga-imakega gasdibe, dule-e-gwenad-gasad oburgwilegoed. Ar weyob isgued bemar-abargi be osulomaloed.


\par }{\PP \VS{8}”Emide, naibe-buna-yaa-malegedgindi nue salakarmar. Igar an bemarga uksadba be imakmalo. Degine, dule-irwa-Bab-Dummadse-gormalad-Leví-wagan-sogedba be imakmaloed. Ar igi an bemarga Igar-uksa, bela deyob be imakmaloed.

\VS{9}Nue insamalo, be-Bab-Dummad-Jehová igi-María-imaksa-gusa, deunni, Egiptoʼgi-bemar-noalid-sorba, igarba-be-bipirmakdimargu.


\par }{\PP \VS{10}”Be-ai begi-wis-ibmar-gaegala, gannar bega sorba ukbaliga ega be wis ibmar uksagwelele, a-muchub-ibmar-sied-suega, melle be e-negse dogo.

\VS{11}Be e-neg-magaba be edarbo, ar e-sunnagwad na e-ibmar-nikad bega ukoed.

\VS{12}Ar we-dule, dule-wilegeddibe, degidbali, ibmar-ega-be-uksad-muchub bega e-atued uksadibe, mutikgusale, e-atued-bega-uksad gannar ega be ukoed. Uksuli be gabosulid.

\VS{13}Dad-argwaned-iduar, we-atued-dummad be ukedsegad. Uksuli be guosulid. Adi, we-dule mutik na atuegar, degine, a-dule, begi nabir binsaegar. We-ibmar deyob be imaksadba, be-Bab-Dummad-Jehová dule-igar-innikigwad-imakedga be-dakoed.


\par }{\PP \VS{14}”Dule-wileged-arbaed, ibmar-sate-gudiid, a-dulegi mer be ichakwa-binsao. Igar-maidba sekalaa be-bennukoed, akuar be bennukosulid. We-dule-wileged, Israel-duledibe, Israel-dulesulid-be-neggweburgi-maiddibe, deyob be imakoed.

\VS{15}Arbasadgi yog bennukar be imakoed, dad-argwaned-idu be bennukergebed. Ar dule wilegedsoggu, na a-e-arbaedgi wis mas-gundiid. Ar degisulile, abakalegi a-dule Bab-Jehováʼse binnasuli begi sunmakalile. Degiile, Bab-Jehováʼgi be dummad-noo-itole.


\par }{\PP \VS{16}”Babgan e-mimmigan-isgusad-ular, oburgwilegosulid. E-mimmiganmoga, e-babgan-isgusad-ular, oburgwilegosurmogad. Ar na dukin e-isgusadba oburgwilemaloed.


\par }{\PP \VS{17}”Israel-dulesuliddibe, sergan-sateddibe, nue ega igar-nabogo. Melle amarga-igar-maidgi be annadii guo. Degine, melle be ome-ei-sui-burgwisad-ibe, ibmar-begi-susad-ular, e-atued-dummad sudii guo.

\VS{18}Be Egipto-yargi maiga-be-gudigusad ebinsadii guo. Be maiga-gudigu, be-Bab-Dummad-Jehová be-onos gusad. Degisoggu, a-ular, an bega soged: ‘Igar-innikigwadba be ibmar-imakdii guoye.’


\par }{\PP \VS{19}”Be-nainugi be ibmar-gwaggulleged-weenaile, be dukgwen iesale, melle gannar be sunaedgi binsao. We-dukgwenadde dulemar-Israel-dulesulidga guoed, dulemar-sergan-satedga, degi, ome-ei-sui-burgwismaladga guoed. Adi, bela be ibmar-imakedgi be-Bab-Dummad-Jehová begi nabir binsaegar.


\par }{\PP \VS{20}”Be-olivo be gwannaile, melle be e-anagangi-besmalad gannar gwano. Ar we-ibmar Israel-dulesurmaladga be obegoed, dulemar-sergan-satedga, degi, ome-ei-sui-burgwismaladga be obegoed.


\par }{\PP \VS{21}”Be-uva-nainugi be uva na weenaile, melle bela be ise-wear imako. Ar abar-beoedi, Israel-dulesurmaladga be obegoed, dule-sergan-satedga, degi, ome-ei-sui-burgwismaladga be obegoed.


\par }{\PP \VS{22}”Nue be ebinsao, Egipto-yargi be maiga wiledii gusmogad. Degisoggu, aga an bega soged, weyob be ibmar-innikii imakoye.”




\par }\Chap{25}{\PP \VerseOne{1}Moisés Israel-dulemarga sogdebalid: “Dule na ebo gachimaknaidibe, dule-igar-nabomaladse namaloed, wemala ega igar-nabomaloed. Dule-nosa-daklenonikid sabsur-odurdaklegoed, baiddi odurdaklegosulid.

\VS{2}Dule-nosadga, bibyoleged-igar ega maile, dule-igar-naboged-asabin napagi meslegoed. Geb a-asabin bibyolegoed. E-isgusad-ganguedba deyob-mergu bibyolegoed.

\VS{3}Sunna ila-dulabogwadse (40) bibyolegoed, a-obichaa be bibyogosulid. Ar be wilub-obicha be-gwenad-be-bibyosale, nue mesagwar be imako-itole.


\par }{\PP \VS{4}”Moli-bebe-nikad ibmar-gwag-egwirmaknair, melle e-gaya edinno, adi, sunna ibmar-gwag maoed.


\par }{\PP \VS{5}”Na gwenadgan neg-yagi ebo-gudiile, gwensak e-omega mimmi-baksasuli-burgwisale, ome-ei-sui-burgwisad dule-baid nikuosulid, e-aisubogwa nikuoed, adi, e-aisu, ega igar-maidba imakegar.

\VS{6}A-ome, e-aisubo gebe-susugwa-nikunonikile, e-gwenad-burgwisad-e-nugba onug-imakoed. Adi, melle Israel-yargi we-dule-burgwisad-e-nug surguegar.


\par }{\PP \VS{7}”Ar e-aisu, yapa we-ome-nikuele, ome neggwebur-noed-yawagakse girmar-dummagan-bukwadse naoed, sognaoed: ‘An-aisu yapa Israel-yargi e-mesad-nug degisadegu-nika imakye. Emide, yapa an-nikuye.’

\VS{8}Geb degine, girmar-dummagan-a-neggweburginmalad we-machered-ese-dagega imakoed, adi, emarbo-sunmakdagegar. Ar we-dule sogdibe: ‘We-ome, an yapa nikuye.’

\VS{9}Geb deyob sogele, e-ambe girmar-dummagan-wagab e-aisu-asabin gwisgunonikoed. Geb ome, e-aisu-sapat-yoid ei ungoed, degine, e-aisu-wagargi wiakoed, geb weyob sogdoed: ‘Dule-e-gwenad-e-nug-degisadegu-meged-abesulid, weyob imakleye.’

\VS{10}Geb degine, Israel-yargi, we-dule, degi, e-gwenadganmala, ‘dule-sapatsurmaladye’ biledii gumarsunnoed.


\par }{\PP \VS{11}”Machergan-warbo urwenanaidgi, ome-gwensak na e-sui-bendakega dule-baid-machered-e-alugwaggi ganonikile, geb naibi-imaknonikile,

\VS{12}we-ome-e-argan be siko, melle be wiledako.


\par }{\PP \VS{13}”Melle be ibmar-bakedgi, degi, ibmar-ukedgi, nibir-sogbo-akar-akar nikuo. Nibir-ukugwaddibe, nibir-ukusuliddibe, mer be deyob nikuo.

\VS{14}Degine, melle be-neggi be ibmar-wilubsaed-akar-akar nikubalo. Ibmar-wilubsaed-senigwaddibe, ibmar-wilubsaed-dummaddibe, mer deyob nikubalo.

\VS{15}Unnila, nibir-innikigwad, nibir-napiragwad be nikuo. Ibmar-wilubsaed-innikigwad, ibmar-wilubsaed-napiragwad be nikubalo. Adi, be-Bab-Dummad-Jehová-bega-yar-uknaidgi suitii-mai be guegar.

\VS{16}Ar ade, be-Bab-Dummad-Jehová dule-ibmar-inniki-imaksurmalad gwen nabir daksulid.”


\par }{\SH Amalec-dulemar-ogilomaloye igar-uklesad
\par }
{\PP \VS{17}Moisés Israel-dulemarga sogdebalid: “Nue be ebinsamalo, Egipto-yargi-be-noarmargu, bemar igarba-danigua, igi Amalec-dulemar bemar-imaksa.

\VS{18}Ar deunni, bemar, igarba-danimargua, Amalec-dulemar be-yarganba noargusmalad, be-dulemar-geggus-danigusmalad-oburgwismalad, geg-bar-nanagusmalad-oburgwismalad. Bab-Dummad-gwen-dobgussurmalad.

\VS{19}Degisoggu, be-Bab-Dummad-Jehová yar-bemargadga-guega-uknaidgi, be-isdarmalad-bela-bemar-ebilis-bukwadgi-nakwega bemar-imaksale, bela Amalec-dulemar be obelomaloed. We-ibmar melle be iemalo, bela be Amalec-dulemar-ogilogedse be imakmalo.”




\par }\Chap{26}{\SH Gebe-ibmarmar-sanmaked-ukleged-igar
\par }
{\PP \VerseOne{1}Moisés Israel-dulemarga sogdebalid: “Be-Bab-Dummad-Jehová-bega-yar-uksokalidse be dogsale, a-yar-begadga-sadeguoedgi be megnonikile,

\VS{2}bela be-Bab-Dummad-Jehová-bega-nainu-uksadgi ibmar-sanmakmalad be weoed. We-ibmar be wesadi, garbagi be urboed. Geb degine, ar bia be-Bab-Dummad-Jehová na megega-neg-suoe, a-negse be naoed.

\VS{3}Dule-irwa-Bab-Dummadse-goled-a-ibagi-negdakmaidse be naoed, ega be sogdapoed: ‘Emi, be-Bab-Dummad-Jehová-asabin an bega soged, an we-yarse dognonisunye, Bab-Jehová-anmar-dadganga-sogsa-gusadse, we-yar an bega ukedseye, a-yarse an megnonisunye.’


\par }{\PP \VS{4}”Dule-irwa-Bab-Dummadse-goled be-garba-ganikid be-annik suoed, degine, be-Bab-Dummad-Jehováʼga-ibmar-ogumakar-ukleged-aila-asabin sioed.

\VS{5}Geb degine, weyob be-Bab-Dummad-Jehová-asabin be sogoed:

\par }{\PI ” ‘An-dad, Arameo-dule, nega-sate-gudigusad. An-dadde, Egipto-yalase nadegusad. Agi, na e-gwenadgan-bokwagwad-abargi mai-gusad. Agi gudigusad, dulemar ega ichesuli mergudgusad, degine, dutusuli gunonibalid.

\VS{6}Egipto-dulemala sabsur-anmar-imaksamalad, anmar-wiosmalad, degi, sabsur-arbaega anmar-imaksamalad.

\VS{7}Geb anmar-dadgan e-Bab-Dummad-Jehováʼse, anmar binnasuli gotemalad. Geb Bab-Jehová anmar-ese-goled itosad. Degine, anmar-wilebukwad, anmar-arbaed-bipisuli-imaknaid, Egipto-dulemar-sabsur-anmar-imaknaid, Bab-Jehová anmar-daksad.

\VS{8}Bab-Jehová Egipto-yargi na e-gangued-dutusulidba, e-ibmar-dakledisulidgi, ibmar-gegerdaklemaladgi dulemar-dobee-imaksadgi anmar-onosad.

\VS{9}Bab-Jehová we-yalase anmar-senonikid. We-yala anmarga uksad. We-yalagi gadi ibmar-sanmaked, napa-nuedid.

\VS{10}Emigindi, Bab-Jehováʼye, ibmar-gebe-sanmaksad-an-wesad, bega an sedanikid.’

\par }{\PI ”Ibmarmar-gebe-sanmaksad be-Bab-Dummad-Jehová-asabin be urboed. Degine, be-Bab-Dummad-Jehová-asabin e-nug-odummogega, be dulluu napase imakoed.

\VS{11}Geb degidgine, Levita-dulemar, degi, Israel-dulesurmalad-be-abargi-mamaid, be-Bab-Dummad-Jehová, bega-ibmar-nued-uksadba, degi, be-gwenadganga-ibmar-nued-uksadba, beba wergumarmogoed.


\par }{\PI \VS{12}”Birgapaagine, ambegi gwensak (10\%) Bab-Dummadga-ibmar-ukleged-birgad. A-birgagi, bela gebe-ibmar-sanmaksamalad be bachikii urbisale, Levita-dulemarga, Israel-dulesurmaladga, dule-sergan-satedga, degi, ome-ei-sui-burgwismaladga be we-ibmarmala ukmogoed, adi, na e-neggwebur-e-neggweburgi mas ise-immelegar gunmalagar.

\VS{13}Geb be-Bab-Dummad-Jehová-asabin weyob be sogoed:

\par }{\PI ” ‘Bab-Dummad-Jehováʼye, bega-ibmar-nug-imaklesad an-negyagi an onosad. We-ibmarde Levita-dulega, Israel-dulesulidga, dule-sergan-satedga, degine, ome-ei-sui-burgwismaladga an uksamogad, ar igi be anga sogsa, bela aba an imaksad. Be-Igarmar-Mamaidgi an yolessulid, degi, we-dulemar an iessurbalid.

\VS{14}An bukib-itodigua, we-ibmarmala an guchasulid. Bab-Dummadye, an ise-bagagwar-gudisurgua, bega-ibmarmar-nug-imaklesad an ebussurbalid. Degine, dule-burgwarmaladga we-ibmarmala an uksasurbalid. An-Bab-Dummad-Jehováʼye, beba an ibmar-imaksad, degine, bela be-anga-ibmar-sogsadba an imaksad.

\VS{15}Bab-Dummad-Jehováʼye, be-nibneg-islidikidgi-maid-akar, be anmar-dake. Be-Israel-dulamargi, degi, yala-be-anmarga-uksadgi, be nued binsae. We-yala be anmar-dadganga be ise-sogar sogsad, an bemarga ukedseye. We-yalagine, gadi ibmar-sanmaked, napa-nuedid.’ ”


\par }{\SH Bab-Jehová-Igar-Maidba nanalegoed
\par }
{\PP \VS{16}Moisés Israel-dulemarga sogdebalid: “Be-Bab-Dummad-Jehová emi-bega-soged: ‘Igarmar-Mamaidba, Igarmar-soglesadba be nanamarye. Degisoggu, nue salakarmar, bela be-gwagegi, bela be-san-burbagi, we-igarmarba be nanamar.’


\par }{\PP \VS{17}”Emide, emi-ibagi ise-sogar be imaksamalad, Bab-Jehová be-Bab-Dummadye. E-Igarmarba, e-Igarmar-Sogsadba, e-Igarmar-Mamaidba, be nanaoye. Degine, Bab-Dummad-bega-sunmaked be itogoye.

\VS{18}Bab-Jehová emi-ibagi bega soged: ‘Be an-dulamar-guye, unnila bemarbi angadye, ar igi bega ise-sogar sogsadyob.’ Degisoggu, bela e-Igarmar-Mamaidba be nanamalo.

\VS{19}Deyob, Bab-Jehová be-imaksad, adi, dulemar-baigan-imaksadba be-nug bur odummolegegar, be-nuggi bur sunmaklegegar, be-nug bur-bipisur guegar. Degine, adi, bemar unnila be-Bab-Dummad-Jehováʼgarbi-uklegaledga gumalagar, ar igi Bab-Jehová bato idu bemarga sogsadyob.”




\par }{\MS 4. BAB-JEHOVÁ-DULEMARBO-IGAR-MESISAD-IBA

\par }\Chap{27}{\MR (27:1–28:68)

\par }{\SH Bab-Dummad-Igar akwagi narmakaled
\par }
{\PP \VerseOne{1}Moisés, degine, Israel-girmar-dummagan, Israel-dulemarga sogdemalad: “Emi an bemarga bela-Igarmar-uknaidba be nanamalo.

\VS{2}Bemar be-Bab-Dummad-Jehová-yar-bemarga-uksokalidse-dogega Jordán-diwar-obaksamalale, a-ibagi, be akwa-dummagan onakmaloed. A-akwamar akwa-sipugwad-calʼye-nugadgi be magmaloed.

\VS{3}A-akwagi, bela Igarmar-Mamaid be narmakoed. Be Jordán-diwar-obaksamalar, be-Bab-Dummad-Jehová-yar-bemarga-uksokalidse-dogsamalar, deyob be imakoed. Igi be-dadgan-e-Bab-Dummad-Jehová bemarga sogsagusadyob, we-yar, napa-nuedid, gadi-egi-ibmar-sanmakedid.


\par }{\PP \VS{4}”Degisoggu, bemar Jordán-diwar-obaksale, emi an bemarga-igar-uknaidba be imakmaloed: Ebal-yarse be akwamar onakmaloed. A-akwamar akwa-sipugwad-calʼye-nugadgi be magmaloed.

\VS{5}Agi be-Bab-Dummad-Jehováʼba ibmar-ogumakar-ukleged-aila be soboed. We-aila-sobbalir, melle be akwamar esgorogi sobo. Unnila be akwamar-gwagwarmalad be ebugoed.

\VS{6}Unnila be be-Bab-Dummad-Jehováʼba ibmar-ogumakar-ukleged-aila-soboedi, akwamar-gwagwarmalad be ebugoed, akwamar-soblegarsurmalad. A-birgine, ibmar-ogumakar-ukleged ega be ukoed.

\VS{7}Degine, gwenatigwar-guega ibmar-ogumakar-ukleged ega be ukbaloed. Agi, be mas-gunmaloed. Be-Bab-Dummad-Jehová-asabin be wergumaloed.

\VS{8}A-akwamar-matargwagwad-birgi we-Igarmar-Mamaid bela ise-nue-narmakar be imakoed.”


\par }{\PP \VS{9}Geb we-sorbali, Moisés, Leví-wagan-dule-irwa-Bab-Dummadse-gormaladmala, Israel-dulemarga sunmakdemalad, sogdemalad: “Israel-dulemar, boo ambikumar, nue itomar. Emi-ibagi be-Bab-Dummad-Jehová-e-dulamarga be gunonimalad.

\VS{10}Degisoggu, be-Bab-Dummad-Jehová-bega-sunmaked nue be itogo. Emi an bega e-Igarmar-Mamaid-uknaidba be nanamalo.”


\par }{\SH Ebal-yargi dule-ukabsaleged-igar soglesad
\par }
{\PP \VS{11}A-ibagine, Moisés Israel-dulemarga weyob igar-uksad:

\VS{12}“Bemar Jordán-diwar-obaksa-sogele, dulemargi-ise-nued-binsaed-sogmalagala, wemar Gerizim-yargi ambikumaloed: Simeón-wagan, Leví-wagan, Judá-wagan, Isacar-wagan, José-wagan, degi, Benjamín-wagan ambikumaloed.


\par }{\PP \VS{13}”Geb degine, dulemar-ukabsaleged-sogmalagala, wemar Ebal-yargi ambikumarmogoed:

\par }{\QB Rubén-wagan, Gad-wagan,

\par }{\QB Aser-wagan, Zabulón-wagan,

\par }{\QB Dan-wagan, degi, Neftalí-wagan ambikumaloed.


\par }{\PP \VS{14}”Levita-dulemar bela Israel-dulemarga weyob binnasuli sogmaloed:


\par }{\Q \VS{15}‘Dule-gwensak ibmar-wilub e-bab-dummadga-imakega-sobsale, suargindibe, akwagindibe, esgoro-diregwadgindibe, geb agi, odukusbalile, we-dule, sabsur-odurdaklesun.

\par }{\QC Ar we-ibmar dule-imakedsoggua, Bab-Jehová we-ibmar isdar daked.’

\par }{\QB Bela dulemar abin-sogoed: ‘Eye, sabsur-odurdaklesun.’


\par }{\Q \VS{16}‘Dule-gwensak e-bab-nugdibe, e-nan-nugdibe, oichosale, we-dule, sabsur-odurdaklesun.’

\par }{\QB Bela dulemar abin-sogoed: ‘Eye, sabsur-odurdaklesun.’


\par }{\Q \VS{17}‘Dule-gwensak e-ai-gwensakgi nainu-odonaile, we-dule, sabsur-odurdaklesun.’

\par }{\QB Bela dulemar abin-sogoed: ‘Eye, sabsur-odurdaklesun.’


\par }{\Q \VS{18}‘Dule-gwensak dule-ibyasulid igarba-yogguega imaksale, we-dule, sabsur-odurdaklesun.’

\par }{\QB Bela dulemar abin-sogoed: ‘Eye, sabsur-odurdaklesun.’


\par }{\Q \VS{19}‘Dule-gwensak Israel-dulesulidga, dule-sergan-satedga, degi, ome-ei-sui-burgwisadga, igar-mamaidba ibmar-egadmogad ega nabosulile, we-dule, sabsur-odurdaklesun.’

\par }{\QB Bela dulemar abin-sogoed: ‘Eye, sabsur-odurdaklesun.’


\par }{\Q \VS{20}‘Dule-gwensak e-bab-ome-ebo negsichigi-nanaele, e-bab-abirgunagwar-guedi galagwensuli oichonaid, we-dule, sabsur-odurdaklesun.’

\par }{\QB Bela dulemar abin-sogoed: ‘Eye, sabsur-odurdaklesun.’


\par }{\Q \VS{21}‘Dule-gwensak ibdurganbogwa galagwensuli-gusale, we-dule, sabsur-odurdaklesun.’

\par }{\QB Bela dulemar abin-sogoed: ‘Eye, sabsur-odurdaklesun.’


\par }{\Q \VS{22}‘Dule-gwensak na e-bun-ebo, e-bab-sisgwa-ebodibe, e-nan-sisgwa-ebodibe, galagwensuli negsichidgi-nanaele, we-dule, sabsur-odurdaklesun.’

\par }{\QB Bela dulemar abin-sogoed: ‘Eye, sabsur-odurdaklesun.’


\par }{\Q \VS{23}‘Dule-gwensak na e-saka-ome-ebo galagwensuli negsichigi-nanaele, we-dule, sabsur-odurdaklesun.’

\par }{\QB Bela dulemar abin-sogoed: ‘Eye, sabsur-odurdaklesun.’


\par }{\Q \VS{24}‘Dule-gwensak, yardakar dule-baid-oburgwisale, we-dule, sabsur-odurdaklesun.’

\par }{\QB Bela dulemar abin-sogoed: ‘Eye, sabsur-odurdaklesun.’


\par }{\Q \VS{25}‘Dule-gwensak, dule-ibmar-oakalossulid-oburgwega, dule-baidse manigi-binsaed-galedibe, we-dule, sabsur-odurdaklesun.’

\par }{\QB Bela dulemar abin-sogoed: ‘Eye, sabsur-odurdaklesun.’


\par }{\Q \VS{26}‘Dule-gwensak, we-Igarmar-Mamaid baisur-dakele, eba nanasulile, we-dule, sabsur-odurdaklesun.’

\par }{\QB Bela dulemar abin-sogoed: ‘Eye, sabsur-odurdaklesun.’ ”




\par }\Chap{28}{\SH Bab-Dummad-sogedba-nanamaladgi ise-nued binsaleged
\par }
{\R (Levítico 26:3-13; Deuteronomio 7:12-24)

\par }{\PP \VerseOne{1}Moisés Israel-dulemarga sogdebalid: “Emi-daklegudina, be-Bab-Dummad-Jehová-bemarga-sunmaked nue be itomalale, emi-ibagi e-igarmar-an-bemarga-uknaid-sogedba be nanamalale, degine, eba be damalale, be-Bab-Dummad-Jehová dulemar-baigan-we-napneggi-bukmaladba bur bule be-nug odummogoed.

\VS{2}Be-Bab-Dummad-Jehová-bega-sunmaked be itogele, begine belagwapa we-ibmarmar-nuegana be-Bab-Dummad bega ukoed:


\par }{\Q \VS{3}Be neggweburgi-gudidibe, bega bela ibmar-nueganbi naoed,

\par }{\Q be sapurba-gudidibe, bela bega ibmar-nueganbi nabaloed.


\par }{\QB \VS{4}Be mimmigan-bukidar nikuoed.

\par }{\QB Be-napagi gadi-ibmar-sanmake guoed.

\par }{\QB Be-ibdurgan mimmigan-ichesuli nikuoed.

\par }{\QB Be-moli-bebe-nikamalad,

\par }{\QB degi, be-sibad-wawaadmar mimmigan-bukidar nikubaloed.


\par }{\QB \VS{5}Be-garbagi ibmar-ichesuli be weoed,

\par }{\QB degine, be-madu-omukuedgi madu-ichesuli be soboed.


\par }{\QB \VS{6}Be-neguya nueganbi guoed.

\par }{\QC Degine, bia be nadesogele, be-negse be nueganbi dognonikoed.


\par }{\PP \VS{7}”Bab-Jehová be-isdarmaladgi-nakwega be-imakoed. Be-isdarmalad begi gwisguar-sogele, begi ilekwaa danimalale, be-abin-gwakidedba yogasaar duurmakdemaloed.


\par }{\PP \VS{8}”Bab-Jehová be-ibmar-gwag-neg-saboged nasguega imakoed. Degine, bela be-ibmar-imakedgi, ise-nued binsaoed. Degine, be-Bab-Dummad-Jehová bega-yar-uknaidgi ise-nued begi binsabaloed.


\par }{\PP \VS{9}”Ar bemar Bab-Jehová-Igarmar-Mamaidba be nanamalale, Bab-Jehová e-dulamarga be-nug-imaknonikoed. Igi idu bega ise-sogar-imaksa, deyob gunonikoed.

\VS{10}Geb degine, bela dulemar we-napneggi-bukwamalad magar dakdemaloed, bemar Bab-Jehová-e-dulamar-gumarye. Geb degine, a-dulemar bemar-dobee nadmaloed.


\par }{\Q \VS{11}Bab-Jehová ibmar-bukidar bega ukoed:

\par }{\QB Mimmigan-bukidar-nikuega bemar-imakoed.

\par }{\QB Be-molimar-akar-akaled mimmigan-bukidar-nikuega, imakoed.

\par }{\QB Degi, be-nainugi ibmar-diglemalad-bukidar-sanmakega, imakoed.

\par }{\QC Ar igi be-dadganga sogsa-gusa, we-yala an bemarga-ukedseye, deyob guoed.


\par }{\PP \VS{12}”Bab-Jehová, nibneg-akale, bega dii-owiega imakoed. Be-yargi, e-iba-sekalaa dii-owioega imakoed. Bab-Jehová bela be-ibmar-imakedgi, begi-ise-nued-binsaed bega oyononikoed. Dulamar-baigan bese mani-egisdii guoed. Bedi, dulamar-baiganse mani egisosurmalad. Ar ade, bemar mani-unniguar-nika guoed.

\VS{13}Be-Bab-Dummad-Jehová-Igarmar-Mamaid emi an-bega-uknaidba be nanaele, a-sogedba be daele, Bab-Jehová dulemar-iduega be-imakoed, dulemar-sorbalidga be-imakosulid. Dulemar-baigangi-obindii be guoed, dule-solabalidga be gudii guosulid.

\VS{14}Emi-iba an-bega-Igarmar-uknaidgi melle be aibanmalo. Abakalegi be dulamar-baigan-e-bab-dummagan-e-nug-odummoged-ular, we-igarmargi be banguarmalale.”


\par }{\SH Bab-Dummad-sogedba-nanasurmalad sabsur-ukabsalemaloed
\par }
{\R (Levítico 26:14-46)

\par }{\PP \VS{15}Moisés Israel-dulemarga sogdebalid: “Be wisgubalirgebed, be-Bab-Dummad-Jehová-bega-sunmakedba, bela-e-Igarmar-Mamaid-emi-an-bega-uknaidba, be dasurmalale, bela we-sabsur-odurdakleged-igarmar begi nonikoed:


\par }{\Q \VS{16}Be neggweburgi-gudidibe, be ukabsalegoed.

\par }{\QB Be sapurba-gudidibe, be ukabsalegoed.


\par }{\Q \VS{17}Be garbagi ibmar-weoedi, bela bega isgusunnoed.

\par }{\QB Degine, be-madu-omukuedgi ibmar-imakoedi, bela bega isgusunnoed.


\par }{\Q \VS{18}Be-mimmigan, ukabsalegoed.

\par }{\QB Be-yargi ibmar-sanmaked, bela bega isgusunnoed.

\par }{\QB Be-moli-bebe-nikamalad-e-mimmigan, ukabsalegoed.

\par }{\QB Degine, be-sibad-wawaadmar-e-mimmigan, ukabsalegoed.


\par }{\Q \VS{19}Be-neguya bela ukabsalesunnoed.

\par }{\QB Degine, bia be nadesogele, geb be-negse be dognonikoedsega, bela bega boniga gusunnoed.


\par }{\Q \VS{20}Bab-Jehová bela bega we-ibmar barmidagoed:

\par }{\QB Ukabsaleged,

\par }{\QB suli-suli-itoged,

\par }{\QB degi, ibmar-geg-gued, bega barmidagoed.

\par }{\PP ”Bela be-obelogedse be-imakoed. Ar ade, be ibmar-isgana-imaked-ular, be Bab-Jehováʼgi-bangusadba, ukiar ibmar-sate be gunonisunnoed.


\par }{\PP \VS{21}”Bab-Jehová we-yar-begadga-gusokalidgi bela bemar-obelogedse boni-dummagan barmidagoed.


\par }{\Q \VS{22}Bab-Jehová amba begi boni-dummagan-baigan barmidabaloed:

\par }{\QB Boni-dummagan-dule-ogilomalad,

\par }{\QB uellemalad-dummagan,

\par }{\QB degi, uka-engumalad,

\par }{\QB neg-diopisurmalad.

\par }{\QB Deginbali, bela-bela bega geg dii-wie guoed,

\par }{\QB Aginbali, be-ibmar-digarmaladgi, Bab-Jehová, bonigan-nue-nika imakoed.

\par }{\QC Bab-Jehová wemar-bonigangi bemar-obelogedse be-imakoed.


\par }{\PP \VS{23}”Degine, nibneggine dad esgoro-gordikidyob-bela-bela-ganai guoed. We-napadi esgoroyob dutusuli guoed. A-ular, bega ibmar sanmakosulid.

\VS{24}Bab-Jehová, dii-wied-anar be-napaga nibneg-akar ukub, degi, buru barmidagoed. Bemar-oburgwedse be-imakoed.


\par }{\PP \VS{25}”Bab-Jehová be-isdarmaladse galakuega be-imakoed. Be-isdarmaladgi ilekwaa be nadap gumaloed. Degi-inigwele, bemar e-idu duurmakdemaloed, bela akar-akar be aisakidmaloed. Dulemar-baigan-neggweburginmalad bela we-ibmar-isgana begi-gusad-ular, geger bemar-dakmaloed.

\VS{26}Be-muimala mulamar-masga, degi, ibdurgan-ursirmar-masga gumaloed. We-ibdurgan be-muimar-gunnanair, dule ogwayed satemaloed.


\par }{\PP \VS{27}”Igi Bab-Jehová Egipto-dulemargi we-bonigan barmiali:

\par }{\QB Uka-biin-gued,

\par }{\QB dusimar-yaisulid,

\par }{\QB dusimar-tumorʼye-nugad,

\par }{\QB uka-yaa-dummagan,

\par }{\QB uka-aimaked.

\par }{\QB Deyob, begi, bonigan-geg-nugumalad barmidagoed.


\par }{\QC \VS{28}Bab-Jehová goellegedga, ibya-sate, degine, aku-na-san-ito be-imakoed.


\par }{\PP \VS{29}”Neg-daaledgi, igi dule-ibyasulid negsichigi acha-acha-gudidae, deyob be gumaloed. Ibmar be imakedi, bega nasguosulid. Bane-bane dulemar be-wiomaloed, bemar-ibe ibmar-atursamaloed, dule-be-bendaked-sate be guoed.


\par }{\PP \VS{30}”Ome-bebo-nikuoye-igar-maidi, machered-baid a-omegi sabsur-dodogoed. Be neg-soboedgi, be megosurguoed. Uvaʼmar be digoedi, be gunnosurguoed.

\VS{31}Be-wagab be-moli-bebe-nikad oburgwemaloed, a-e-san be gunnosurguoed. Be-moli-uayasuid be-wagab sabsur-ebipidmaloed, bega gannar bar ukosurmalad. Be-sibad-wawaad be-isdarmaladse sulegoed, gannar be be-sibad-wawaad-suegala, dule-be-bendaked sate guoed.


\par }{\PP \VS{32}”Be-masmala, degi, be-sisgan, dulemar-baiganga-uklegoed be-sunnad be dakoed. Aisaar be-mimmigan be gannar dakbi guoenad, gwen be bar gannar dakosurguoed.

\VS{33}Dule-baigan-aku-be-dakedi, bela be-arbasadgi be ibmar-nikuoed, be-ibe sumaloed. Degi, be-nainugi-ibmar-sanmakoed, be-ibe gunmaloed. Unnila bemardi, dulemarse bane-bane sabsur-imakledii, degi, wioledii gumaloed.

\VS{34}Ar be deyob neg-dakedbali, be goellegedga gudmaloed.


\par }{\PP \VS{35}”Bab-Jehová be-yokormargi, be-malimargi, degine, bela be-ukagi, be-nono-akar mali-nagase yaa-malemaladbi be-imakoed, degine, a-bonimarga ina-sate guoed.


\par }{\PP \VS{36}”Bab-Jehová, bemar-seledega, degi, na-be-reyga-dule-onugsasmalad-seledega imakoed. Be-babgan, degi, bemarmoga, dulemar-be-akudakmalad-e-yarse seledoed. Agine, we-dulemar-e-bab-dummaganse bemar gordii gudmaloed. E-bab-dummagan suarmargi, degi, akwamargi sobarmaladid.

\VS{37}Bab-Jehová bia dulemar-baigan-bukwadse bemar-sedoe, a-dulemar ibmar-isganayob be-dakmaloed. Begi-sunmakdemaloed, degi, begi-dododmarbaloed.


\par }{\PP \VS{38}”Be-nainugi ibmar-gwag-bukidar be digmaloed. Degi-inigwele, sesmar bela be-ibmar-gwag gunmaloed-ular, wis-ichee be ibmar-gwag weemaloed.

\VS{39}Bukidar be uva digmaloed, degine, uva-dub be nue-akwemarbaloed. Degi-inigwele, e-vinoʼdi be gobosurmalad, degine, e-uvaʼmar be gunnosurmarbalid, ar ade, nusmar bela be-ibe gunmaloed.

\VS{40}Bela be-yalagi olivo-sapimar be nikagumaloed. Degi-inigwele, e-gwallugindi na be san magosurmalad, ar ade, olivo-e-sanmar napase durbas babatidoed.

\VS{41}Masmala, degi, bunamala be nikumaloed. Degi-inigwele, begadga guosurmalad, ar ade, gales yar-baidse seledmaloed.

\VS{42}Bela be-sapimar, degi, bela e-sanmar, sesmar bela be-ibe gunmaloed.


\par }{\PP \VS{43}”Be-abargi dule-be-yarginedsurmalad-mamaimaladi, beba bur nasgumai gumaloed. Bemardi bur ege-gumai gumaloed.

\VS{44}Israel-dulesulidse be mani-egisdii gumaloed. Besedi emar mani-egisdii guosurmalad. Degine, a-dulemar, be-iduedga gumaloed, bedi, e-sorbalidga gumaloed.


\par }{\PP \VS{45}”Bela we-ibmarmar-ukabsalegar-bega-soglenaidi, be burgwedse begi bela deyob guoed, begi bela aibinoed. Ar be-Bab-Dummad-Jehová-bega-sunmaked, e-Igar-bega-uksad, e-Igar-bega-sogsad, aba be nanassulidba, a-sogedba be ibmar-imaksasulidba, deyob be guoed.

\VS{46}Begala, degi, be-wagangala, we-ibmarmar-gegerdaklemalad e-wilubganga degisadegu guoed.


\par }{\PP \VS{47}”Ar ade, ibmar-bukidar-obinagwar-be-nikagu, be-Bab-Dummad-Jehováʼse, be weligwaledgine, ise-yeer-itogedgine, e-nug-odummogega, gwen ese be gochasulid.

\VS{48}A-ulale, Bab-Jehová be-isdarmalad begi-barmidagoed. Bemar nue-uku-uku-itoged-abargi, ukudmaad-itoged-abargi, uka-swanad-abargi, degine, bela be ibmar-sated-abargi, be-isdarmaladga mailedii be-gumaloed. Be-isdarmaladi gammuba esgoro-dubgi be-edinmaloed, be-obelogedse sabsur be-imakmaloed.


\par }{\PP \VS{49}”Bab-Jehová dule-yar-dikasurmaladgined begi sedagoed. Igi sulubagi gwae-gwae-gukue, deyob be-isdarmalad ukiar begi nonikoed. Dulemar-e-gwabinduku-be-aku-itomaladi, begi nonikoed.

\VS{50}We-dulemarde, wagar-ursirmaladid. Girmar-sergan ese sabsur-imaklemaloed, degi, burwigana-wile-dakosurmarbalid.

\VS{51}We-dulemar, bemar-obelogedse be-ibdurgan-e-mimmigan gunmaloed, be-nainugi ibmar-sanmakmalad gunmaloed. We-dulemala, ibmar-gwag, vino, olivo-gwallu, degi, moli-bebe-nikad-e-mimmigan, degi, sibad-wawaadmar-e-mimmigan bemarga obegosurmalad. We-ibdurgan-bela-be-ibe-obelogedse imakmaloed.


\par }{\PP \VS{52}”Be-isdarmalad be-yalagi bela be-neggweburmar-ebilis ambikumaloed. Bela be-neggweburmar-galu-matusurmalad, galu-dutusurmalad, bela babatedsegad. We-neggwebur-galu-dutusurmaladgi bemar sogdimalad: ‘We-galumar anmar-bendakoye,’ agi bemar bensuli gudimalad. Be-Bab-Dummad-Jehová-bela-yar-bega-uksadgi, be-isdarmalad, be-neggweburmar bela ebilis ambikumaloed.


\par }{\PP \VS{53}”Ar dulemar-bela-be-neggweburmar-ebilis-ambikumaloedse bemar nue bela-bela-wilemalosoggu, na be dukin be-mimmigan-be-Bab-Dummad-Jehová-bega-uksad, be gutemaloed.

\VS{54}Dule-bela-bela-nueddaed, gadi-dule-wiledakedbela na e-gwenad, na e-ome-nue-sabed, degine, e-mimmimar-amba-dula-gudiid sae-dakdoed.

\VS{55}We-dule, amargala, yapa e-mimmi-san uke gudagoed, unnila na ebi-gunbi gudagoed, ar ade, unnila abi wis san-nika guoed. Be-isdarmalad bela be-neggweburmar ebilis bemargi ambikumalogu, deyob guoed.


\par }{\PP \VS{56}”Be-omegan bur nueddaed, degine, bur-gadi-dule-wiledaked, bipisaale e-nag gwen ollibi imakbisurdamaladi, na e-sui-nue-sabedse-bakale, e-masmalase-bakale, degi, e-bunamalase-bakale wiledakosurbalid.

\VS{57}We-ome, e-gwenadganmargi-nalledbali, na emiskwaa-goe-nikusad, degine, e-simu-dubse-bakale, dukuar gunnoed. Ar be-isdarmalad bela-be-neggwebur-ebilis ambikumalosoggu, bemar-wiomaloed, neggweburgi masgunned-sate gunonikoed.


\par }{\PP \VS{58}”Bela we-Igar-gardagi-narmakar-bega-uklenaid-sogedba be dasulile, boni-dummad begi nonikoed. Degine, be-Bab-Dummad-Jehová-e-nug-dummarbagued be dobee nanasurbalile, boni-dummad begi nonikoed.

\VS{59}Bab-Jehová, begi, degi, be-wagangi boni-dummagan barmidagoed. We-bonigande, boni-dutusurmaladid, degi, bonigan-muis-bergusurmaladid. Uellemalad-gandikmaladid, degi, geg nugumaladid.


\par }{\PP \VS{60}”Bab-Jehová, Egipto-yalagi Egipto-dulemarga boni-galagwensuli onosad. A-bonigan, dobee bemar itosmalad. A-bonigangi bemarde onogosurmalad. A-bonigan, Bab-Jehová bemarga ukmogoed.


\par }{\PP \VS{61}”Amba debayobi, we-garda-igarmargi-narmakar-naisurmalad-e-bonigan, e-uellemalad Bab-Jehová bemargi barmidabaloed, bela bemar-oburgwemaladse.

\VS{62}Degine, bemar niisgwamaryob ichesuli-mergu gumalanad. Degi-inigwele, bemar be-Bab-Dummad-Jehová-bemarga-sunmakedba ibsassurmalad-ulale, wis napi ichee be bedapmaloed.

\VS{63}Ar igi Bab-Jehová bemarga-ibmar-nuegan-imaksadba, bemar-ichesuli-omergusadba, weligwar-itosa, debayobi, Bab-Jehová bemar-sabsur-odurdakalir, bemar-ogiloalir, ede yeer itobaloed. Yarse-bemar-dogesokalidgi-bemargadga-guegar, a-yalagi, Bab-Jehová, sabsur bemar-onomaloed.


\par }{\PP \VS{64}”Bab-Jehová yar-baiganse dikasuli bemar-oaisakioed. Agine, dulemar-baigan-e-bab-dummaganse bemar gordii gumaloed. Bemarde, degi, be-dadgande, we-bab-dummagan-akudakmaladid. We-bab-dummagande, suargi, degi, akwagi sobarmaladid.

\VS{65}Ar we-dulemar-abargi bemar obunnogosurmalad, degine, be-malimarse-bakale, obunnoged-sate gumaloed. Agi, Bab-Jehová dobe-itoge bemar-imakoed, be ibmarbina-nue-sogedba be-ibya mommoledoed, degine, bendakleged-satedba ulubgi bela-bela bukib-binsae be itogoed.

\VS{66}Mutikidbali, degine, ibginedbali bemar suli-suli-itodii gudoed, bela dobedbi be itodii gudoed. Be wissurmaloed, bemarde dula gudiguodibeye, surdibeye.


\par }{\PP \VS{67}”Ar na be neg-dakoedbali, bela-bela dobe be itodagoed. A-ular, wakdaradba be sogdagoed: ‘¡Bato mutikina yeerban!’ Sedogidbardi, be sogdagoed: ‘¡Bato wakdarana yeerban!’

\VS{68}Be-Bab-Dummad-Jehová bemarga sogsamar-inigwele, bemar Egipto-yarse gannar bar aibirosurmarye, Bab-Jehová gannar Egipto-yalase urgi bemar-barmidoed. Agi, bemar be-isdarmaladga manigi na be ukdemaloed. Bemar manigi na be ukdamalogu, dulemar bemar-bakbi guosurmalad.”




\par }{\MS 5. BAB-JEHOVÁ ISRAEL-DULEMARBO NAPI IGAR-MESISAD

\par }\Chap{29}{\MR (29:1–30:20)

\par }{\SH Bab-Jehová Israel-dulemarbo Igar-obinosad
\par }
{\PP \VerseOne{1}Israel-dulemar Horeb-yargi-bukwamargu, Moisés, Bab-Jehová-Israel-Dulemarbo-Igar-Mesisgusadi, bela Israel-dulemarga sogsad. Degine, Moab-yargi-bukwamargu, Moisés gannar Bab-Jehová-Israel-Dulemarbo-Igar-Mesisad amarga sogsabalid.


\par }{\PP \VS{2}Degidbali, Moisés, bela Israel-dulemarse gochad, ega sogded: “Bemala belagwable na be-ibyagwar be daksamalad, Bab-Jehová bela Egipto-yargi igi-Faraón-imaksagusa, igi Faraónʼga-arbamalad-imaksagusbali, degine, igi bela e-yar-naid-imaksagusbali, be daksamalad.

\VS{3}We-boni-dummagan-gusadi, ibmar-dakledisurmaladi, ibmar-gegerdaklemaladi be-sunnagwad na be daksamalad.

\VS{4}Degite, emi-ibadse, be-ibyagwar neggusad-daksadi, be-uayagwar-itosadi, Bab-Jehová magar-itogega bemar-imaksasulid.”


\par }{\PP \VS{5}Moisés sogdebalid: “Bab-Jehová bemarga soged: ‘Birga-dulabogwa (40) an nega-dulesulidganba be-sedii gusad, degite, be-mormar nungussulid, bemar-nag-uka nungussurbalid.

\VS{6}Deginbali, unnila bemar manáʼbi guchamalad, degi, diibi gobsamalad. Madudi guchasurgusmalad. Vinoʼdi gobsasurgusmalad, degi, sisadi gobsasurgusmarbalid. Weyob an imaksad, adi, be wisgumalaga, ani an bemar-Bab-Dummad-Jehová guye.’


\par }{\PP \VS{7}”We-yarse be nonimargua, Hesbón-e-rey-Sehón bemar-abin noar gusad, degine, Basán-e-rey-Og bemar-abin noar gusmogad, adi, bemargi bila-onomalagar. Degi-inigwele, anmar egi nakwis gusmalad.

\VS{8}Anmar ei e-yar susgusad. A-yar, anmar Rubén-waganga, Gad-waganga, degi, Manasés-wagan-negabaladga uksa gusad.


\par }{\PP \VS{9}”Degisoggu, wegi bemarbo-Bab-Jehová-Igar-Mesnaidba be nanamalo, adi, bela bega be-ibmar-saedi nasgumai guegar.


\par }{\PP \VS{10}”Emide, emi-ibagi, bela bemar be-Bab-Dummad-Jehová-asabin bukwamalad:

\par }{\QB Bemar-ambe-gakabogwad-e-dummagan (12),

\par }{\QB bemar-idudimalad, bemar-girmar-dummagan,

\par }{\QB bemar-dummaganga-gudidimalad,

\par }{\QB degine, bela bemar-Israel-machergan-bukwad,


\par }{\QB \VS{11}bela be-mimmigan, be-omegan,

\par }{\QB Israel-dulesurmalad-bemar-abargi bega sapan-amimaladga-gudidimalad,

\par }{\QB bega dii-weemaladga-gudidimalad bukwamarmogad.


\par }{\PP \VS{12}”Ar bemar be-Bab-Dummad-Jehováʼbo-Igar-Mesmalaga, bela wegi bukwamalad. Ar Bab-Dummad-Jehová bemarga ise-sogar Igar Mesnaid. Ar soged: ‘Ede deyob imakedseye.’

\VS{13}Bab-Jehová, emi-ibagine, weyob bemarga ise-sogar-imaknaid: ‘Bemar, e-dule-gumarye. Edi, be-Bab-Dummad-guye. Ar igi be-dadgan-Abrahamʼga, Isaacʼga, degi, Jacobʼga sogsagusa, deyob imaknaid.’

\VS{14}Anmar-Bab-Dummad-Jehová unnila anmar-e-asabin-bukwadbobi ise-sogar Igar-Mesnaisulid.

\VS{15}Dulemar-amba-anmar-abargi-bukwasurmaladbo Igar-Mesnaibalid.”


\par }{\PP \VS{16}Moisés sogdebalid: “Ar bemar nue-wismalad, igi anmar Egipto-yargi gudigusmala, degi, igi anmar yar-baiganba-daniki gusmala, wese nonikidse.

\VS{17}Ar be we-dulemar-abargi, we-ibmar-isganamar nue-daksamalad:

\par }{\QB E-nuchu-mimmigan-suargi-sobarmalad,

\par }{\QB e-bab-dummagan-akwagi-sobarmalad,

\par }{\QB e-bab-dummagan-manigi-sobarmalad,

\par }{\QB degi, e-bab-dummagan-ologi-sobarmalad, be daksamalad.


\par }{\PP \VS{18}”Be nue dakmalo, abakalegi bemar-abargi, machered-gwensakdibe, ome-gwensakdibe, gwenad-gwensakdibe, bemar-dadgan-ambe-gakabogwad-gwensakgi-danimaladdibe (12), we-dulemar-baigan-e-bab-dummagan-nug odummonamalaga, anmar-Bab-Dummad-Jehováʼgi aibatemalale.

\par }{\PP ”Degisoggu, nue-salakarmar. Abakale, bemar ina-nusuyob gudamalar, ina-gagbidyob gudamalar.


\par }{\PP \VS{19}”Ar bemar-wargwen, we-ibmar-an-bemarga-ise-sogar-sognaid-itosad-sorba, binsaddibe: ‘An akar-guosurye.’ Degisoggu, na sogdedibe: ‘Ar an-itolegedba an ibmar-imakoe-inigwele, bela anga ibmar-nueganbi naoye.’ Ar we-dule-nukine, dulemar-baigan bela oitolemaloed.

\VS{20}Bab-Jehová dule-isgusadga e-isgued eliosulid. Bab-Jehová-bela-bela-e-urwed, we-dulegi gwichiguoed. We-gardagi bela sabsur-odurdakleged-narmakar-naidi, bela we-dulegi gwichigunonikoed. Deginbali, Bab-Jehová, bela we-dule-e-waganse-bakale, obelogoed.

\VS{21}Ar Bab-Jehová, Israel-dadgan-ambe-gakabogwad-abargi (12), we-dule-obanoed, adi, bela we-Igarmar-gardagi-narmakar-maidba imaklegegar, bela sabsur-odurdakleged-narmakar-maidba guegar.


\par }{\PP \VS{22}”Be-mimmigan, degi, be-wagan-yoedse-danimaloedi, degine, Israel-dulesurmalad dikasuli-neggwebur-baidgi-danimaloedi, be-Bab-Jehová we-boni-dummagan, degi, uellemalad, we-yargi-barmidagoed dakarmalale, sogdemaloed:


\par }{\PP \VS{23}” ‘Bela we-yarmala, balubi, degi, azufreʼbi gued. A-ulale, napagi ibmar-geg-digleged, gaganmarse-bakale, bar ainisulid. Ar igi Bab-Jehová uludgu, sae itodgu,

\par }{\QB Sodoma-neggwebur, Gomorra-neggwebur,

\par }{\QB Adma-neggwebur, degi, Zeboim-neggwebur,

\par }{\QC bela osulosgusa, ar deyob be-yar gumogoed.’


\par }{\PP \VS{24}”Geb, bela dulemar-yar-baid-baidginmalad egisdamaloed: ‘¿Ar wede, ibiga Bab-Jehová we-yar deyob imaksa? ¿Ar wede, ibiga Bab-Jehová na sae-itogedba bela we-dulemar nue-sabsur-odurdaksa?’


\par }{\PP \VS{25}”Geb degine, dulemar abin-sogdemaloed: ‘Ar Bab-Jehová-e-dadgan-e-Bab-Dummad, Egipto-yargi wemar-onosgusanad, emide, ebo-Igar-Mesisadgi bangudmalad.

\VS{26}Bab-dummagan-baiganse gotemalad, degi, bab-dummagan-akudakmalad-asabin dulluu imakdemalad, na e-bab-dummadyob dakdemalad. A-ulale, deyob gusmalad.

\VS{27}Degisoggu, a-ular, Bab-Jehová we-yargi sabsur-uluded, we-gardagi sabsur-odurdakleged-narmakar-nanaid bela egi yolegega imaksad.

\VS{28}Ar igi anmar emi dake, Bab-Jehová, nue-uludedgi, nue-sabsur-odurdakdedgi, bela-we-dulemar e-yargi-bukwad onossunnad, dikasuli baid-yarse sessunnad.’


\par }{\PP \VS{29}”Ibmarmar-dukuar-mamaiddi anmar-Bab-Dummad-Jehováʼgadid. Ar ibmarmar-anmarga-oyolesaddi, degisadegu anmargadid, anmar-mimmigangadid, adi, bela we-Igarmar-narmakar-mamaidba anmar nanadii guegar.”




\par }\Chap{30}{\SH Nudakleged-igar, degi, ise-nued-binsaleged
\par }
{\PP \VerseOne{1}Moisés Israel-dulemarga sogdebalid: “Emisgindi be wismalad, be an-sognaidba be damalale, an-sognaidyob Bab-Jehová begi ise-nued binsanonikoed. Ar be an-sognaidba ibsasurmalardi, bela sabsur-odurdakleged begi nonikoed. Ar Bab-Dummad-Jehová sabsur-be-odurdakarmalale, yar-baiganse seledega bemar-imaksale, agi bukwa, an-ibmar-sognaidgi be bela binsadii gumaloed.


\par }{\PP \VS{2}”Ar bemar, degi, be-mimmiganmala, gannar Bab-Dummadse-dagye sogmalale, degine, bela-belad be-ulubgi eba be nanamaloye sogmalale, degine, Igarmar-Mamaid-an-bemarga-uksadba be nanamalale,

\VS{3}be-Bab-Dummad-Jehová bega be-gudiid ogwaoed, wile be-dakoed, bemar-dikasur-yar-baid-baidse-selesmaladgi gannar we-yarse-dagega bemar-imakoed.


\par }{\PP \VS{4}”Amba be-dulemar yar-bur-dikasulidse oaisakiles-inigwele, be-Bab-Dummad-Jehová agi-bukwa gannar be-yarse bemar-sedagoed. Deyob gannar bemar-onmaknonikoed.

\VS{5}Be-Bab-Dummad-Jehová be-dadganga-yar-uksadse gannar bemar-senonikile, a-yala, gannar bemargadga gunonikoed. Bab-Jehová ibmar-nue-nika bemar-imakoed, degine, be-dadganba bur bule bemar-omerguoed.


\par }{\PP \VS{6}”Be-Bab-Dummad-Jehová be-gwagegi ibmar-isgana-imaked-iegega be-imakoed. Geb agi, bemar, be-wagan, bela-bela-e-sabguega, degine, deyob nued-gudiguega bemar-imakoed.


\par }{\PP \VS{7}”Deginbali, be-Bab-Dummad-Jehová, be-isdarmaladgi we-ibmar-sabsur-odurdaklemalad-yolegega imakoed, ar wemar nue-sae-itogedgi be-baregindii gusmalad.


\par }{\PP \VS{8}”Degidgine, be gannar Bab-Jehováʼse nonimaloed, degi, e-ibmar-soged be itomaloed. Emi, an bemarga Igarmar-Mamaid-bela-uknaidba be nanadmaloed.


\par }{\PP \VS{9}”Geb degine, be-Bab-Dummad-Jehová bela bemar-ibmar-imakmaladgi nasguega bemar-imakoed:

\par }{\QB Mimmigan-bukidar-nikuega,

\par }{\QB ibdurgan-bukidar-nikuega,

\par }{\QB degi, be-nainugi ibmar-yaisur-nikuega, bemar-imakoed.

\par }{\QC Ar igi be-dadgangi wergusa, deyobi, Bab-Jehová, yeer-be-dakedbali, begi wergumogoed.


\par }{\Q \VS{10}Deyob bega ibmar guegala,

\par }{\QB unnila, e-Igarmar-Mamaidba be daergebed,

\par }{\QB we-gardagi-Igarmar-narmakar-nanaidba be nanaergebed,

\par }{\QB be-Bab-Dummad-Jehová-bega-ibmar-sogedba be daergebed,

\par }{\QB bela-belad be-binsaedgi, be-ulubgi, be-Bab-Dummad-Jehováʼse be aibirergebed,

\par }{\QB adi, deyob bega ibmar gunonikoed.”


\par }{\SH Dula-gudii-gued, degi, burgwed
\par }
{\PP \VS{11}Moisés Israel-dulemarga sogdebalid: “Ar ade, we-Igarmar-Mamaid emi-an-bega-uknaid, wede dogdar-dutusursulid, degine, begi dikasuli maisurbalid.


\par }{\PP \VS{12}”We-Igarmar-Mamaid nibneggi maisulid, adi, mer be sogegar: ‘Anmar we-Igarmar-itogega, a-sogedba anmar daega, ¿doa we-Igarmar-anmarga-sedagega, anmar-ular, nibnegse nakoe?’

\VS{13}Degine, demar-baid-obakar maisurbalid, adi, mer be sogegar: ‘We-Igarmar anmarga-sedagega, ¿doa anmar-ular demar-obakoe? Adi, anmar we-Igarmar-itogega, a-sogedba anmar daegar.’

\VS{14}¡Suli, degisuli! Ar Gayaburba begi itakaa gudiid. Ar be-gwabindukugi naid, degi, be-gwagegi maibalid, adi, nabir be a-sogedba-nanamalagar.


\par }{\PP \VS{15}”Degisoggu, nue-salakarmar. Emi-ibagi an bemarga soged, biti-igar be sumaloe, dula-gudigued-igardibe, burgwed-igardibe. Ibmar-nued-igardibe, ibmar-isgana-igardibe.

\VS{16}Ar emi-iba an bega gandikidgi soged: Be-Bab-Dummad-Jehová be nue-sabgumar, e-Igarmar-Mamaidba be nanamar, degine, e-Igarmar-Sogmaidba be damar, adi, bemar dula-gudii guega, dula-mergumai be gumarbaligar. Adi, be-Bab-Dummad-Jehová yala-bega-uknaidse-be-dogesokalidgi ise-nued begi binsamalagar.


\par }{\PP \VS{17}”Ar be-gwagegi be-Bab-Jehováʼgi be banguder, a-sogedba be nanasulir, Igar-maidgi be noder, degine, dulemar-baigan-e-bab-dummaganse-golega asabin dulluu be imakdele,

\VS{18}ani, an napira emi an bega soged, bemar burgwemaloye. Bemar, Jordán-diwar-obaksar, yar-Bab-Jehová-bemarga-uknaidse-dogesokalidgi, be suiti-gudii guosurmarye.


\par }{\PP \VS{19}”Emi-ibagi, nibneg, degi, napneg bemar-daknaid. Amar, bemar-barsogoed. An bemarga igar uked, igid-igar be suoe, dula-gudigued-igardibe, burgwed-igardibe, begi ibmar-nued-gued-igardibe, begi ukabsaleged-igardibe. Degisoggu, dula-gudii-gued-igar be sumardo, adi, be dula-gudii gumalagar, degi, be-wagan dula-gudii gumarmogagar.

\VS{20}Bemar, be-Bab-Dummad-Jehová be sabgumar, e-sunmaked be itomar. A-sogedba, bane-bane be nanadii gumar. Ar ade, Bab-Jehováʼgi bemar dula-gudii guoed. Ar Bab-Jehováʼgi be suiti-gudii gumaloed. Adi, yar-be-Bab-Dummad-Jehová be-dadgan-Abrahamʼga, Isaacʼga, degi, Jacobʼga ise-sogar-sogsagusad, ede bemarga ukoye, a-yargi be nanadii gumalagar.”




\par }{\MS 6. MOISÉS-NAPI-SUNMAKSAD

\par }\Chap{31}{\MR (31:1–33:29)

\par }{\SH Josué, Israel-dulemar-iduedga nugsalesad
\par }
{\PP \VerseOne{1}Moisés bela Israel-dulemarga gannar sunmakdebalid. Sogded:

\VS{2}“Emide, ande birga-dulanergwa-nikad (120). Geg bar bemar-iduedga an gued. Deginbali, Bab-Jehová anga sogsad: ‘Jordán-diwar gwen be obakosurye.’

\VS{3}Be-Bab-Dummad-Jehová, bemar-idunadapi guoed. Be-Bab-Dummad-Jehová bega we-dulemar-bemar-idu-bukwamalad osulogoed. A-yalamar bemargadga gunonikoed. Josué, Bab-Jehová sogsagusadyob bemar-iduedga guoed.

\VS{4}Bab-Jehová igi Amorreo-dulemar-e-reymar, Sehón, degi, Og imaksagusa, igi e-yala ei osulosa, amba deyobi, Bab-Jehová, we-dulemar-bemar-idu-bukwad bega osulobaloed.

\VS{5}Bab-Jehová we-dulemargi-nakwega bemar-imaknonikoed. An-bemarga-igar-uksadba be a-dulemar osulogoed.

\VS{6}Degisoggu, ¡be gangumar! ¡Mer galakumar! Ar ade, be-Bab-Dummad-Jehová bemar-idunadapsoggu, melle be we-dulemar dobgumalo, melle ese be gwayemalo. Bab-Jehová walagwen bemar-metosulid, bemargi banguosulid.”


\par }{\PP \VS{7}Degidgine, Moisés Josuéʼse gochad. Bela Israel-dulemar-bukwad-abargi, Josuéʼga sogded: “Josué, nue salakar. ¡Gatik gandik be imako! ¡Mer galakuo! Bab-Jehová be-dadganga sogsa gusad: ‘We-yar an bega ukedseye.’ Josué, a-yarse be we-dulemarbo dogoed. We-yar, egadga-gumalaga we-dulemarga be ukoed.

\VS{8}Bab-Jehová-sunnad be-idunadapi guoed, beba gudigu guoed, walagwen be-metosulid, begi banguosulid. Degisoggu, melle be dobguo, melle be galakuo.”


\par }{\SH Bab-Jehová-Igar-Maid-absolesad
\par }
{\PP \VS{9}Moisés we-Igar narmaksad. Geb Moisés, dule-irwa-Bab-Dummadse-gormalad-Leví-waganga, degi, bela-Israel-girmar-dummaganga igar-narmakaled uksad. Leví-wagan, Bab-Jehová-Israel-Dulemarbo-Igar-Mesisad-Ulu semaladid.

\VS{10}Degine, Moisés Israel-dulemarga weyob igar-uksad:

\par }{\PP “Birgagugled-ilibali (7), mani-galesulid-birgagi, Neg-Matargana-Sobaled-E-Ibagi,

\VS{11}bemar, bela be-Bab-Dummad-Jehová-asabin, bia be-Bab-Dummad-neg-suoedse-bemarga-sogsadse nadele, we-Igarmar-Mamaid bela Israel-dulemarga binnasuli be absogo.

\VS{12}Bela be dulemar danar-oambikuo: Machergan, omegan, mimmigan, degine, Israel-dulesurmalad-be-abargi-mamaid oambikubalo. Adi, we-dulemar we-Igarmar itomalaga, be-Bab-Dummad-Jehová dobee nanamalaga, degine, bela we-Igarmar-Mamaidba nanadii gumalagar.

\VS{13}Deginbali, we-Israel-dulesurmalad-mimmigan, amba we-Igarmar-Mamaid wissurmalad, ega be absomaloed, adi, a-Igarmar-Mamaid itomalaga, bemar-Bab-Dummad-Jehová-dobee-nanaed durdakmalagar. Ar bemar Jordán-diwar-obakar-neg-susokalidgi gudii gumaloedgi, deyob be imakmaloed.”


\par }{\SH Yoedse Israel-dulemar Bab-Jehováʼgi gwisgudoed
\par }
{\PP \VS{14}Geb degidgine, Bab-Jehová Moisésʼga sogded: “Be-burgwed-ibagan bato omosad. Josuéʼse be gole, an bega igarmar-ukega dulemar-anbo-ambikued-neggi be an-edarbemalo.”

\par }{\PP Degisoggu, Moisés, Josuéʼbogwa Bab-Dummad-dulemarbo-ambikued-negse modapmarsunnad.


\par }{\PP \VS{15}Degidgine, Bab-Jehová e-dulamarbo-ambikued-neg-yawagakgi mogir-bubawaryob-gwichid-abargi Moisésʼse, degine, Josuéʼse magarononikid.


\par }{\PP \VS{16}Geb degine, Bab-Jehová Moisésʼga sogded: “Emide be burgwesokalid. Be-burgwisad-sorbali, sikwas-nadedgine, Israel-dulemar yar-susokalidgi, dule-baigan-e-bab-dummaganba nade gumaloed. Israel-dulemar angi bangudmaloed. An-ebo-Igar-Mesisadgi annadmaloed.

\VS{17}A-ibagangine, we-dulemargi an uludoed. An egi bangudoed, bar we-dulemar an-dakosulid. Baisursunna dulemarse-galakuega gudmaloed, nue-naibid-dummad itononimaloed, suli-suli-itoge gumaloed. A-ibagangine, sogdemaloed: ‘Ar anmar-Bab-Dummad bar-anmarba-gudisulid-ular, bela we-ibmar-isgana anmargi nonikid.’ ”


\par }{\PP \VS{18}Bab-Jehová Moisésʼga sogdebalid: “Ar a-ibagangine, Israel-dulemar ibmar-isgana-imaksamalad-ular, degi, dulemar-baigan-e-bab-dummaganba-nadmalar-ular, bar an-dakosurmalad.


\par }{\PP \VS{19}”Degisoggu, we-namaked be narmake. Israel-dulemar we-namakedgi be odurdako. Adi, namakarmalale, an-ega-igarmar-uksad-ebinsadii gumalagar.


\par }{\PP \VS{20}”Ar ade, we-dulemar-e-dadganga an ise-sogar sogsad, we-yala-napa-nued-gadi-ibmar-sanmaked an bega ukedseye. A-yalase an we-dulemar-odosale, immelegedse ibmar gunmaloed, wardungudmaloed. Geb degine, we-Israel-dulemar dule-baigan-e-bab-dummaganba nadmaloed, we-ibmarse gotemaloed, e-nug odummodmaloed. Agi, we-Israel-dulemar, an-emarbo-Igar-Mesnaidgi annadmaloed, gwen bai bar an-dakosurmalad.


\par }{\PP \VS{21}”We-Israel-dulemargi ibmar-isgana-noni-sogele, sulibinsa-itoleged-noni-sogele, we-namaked ega ibmar-sogega guoed. E-wagan we-namaked-namakdemalale, ebinsadmaloed, nue nabir anmarga sogsa-itoleye. Ar Israel-dulemarga, we-yar-ukoye-an-ise-sogar-sogsadgi doged-iduale, bato an wisid, igi we-Israel-dulemar ibmar-imakmaloe.”


\par }{\PP \VS{22}A-ibagi, Moisés, we-namaked narmaksagusad, degine, a-namakedgi Israel-dulemar-odurdaksa gusad.


\par }{\PP \VS{23}Geb degine, Bab-Jehová Nun-machi-Josuéʼga, weyob igar-ukded: “¡Nue salakar, gatik gandik-sao! ¡Mer galakuo! Be, Israel-dulemar an yar-ega-ukoye-sogsadse be odogoed. An-sunnad, an beba-gudii guoed.”


\par }{\SH Bab-Jehová-garda Bab-Ulu-naba megoed
\par }
{\PP \VS{24}Moisés bela we-Igar gardagi-narmaksad nue obelosgu,

\VS{25}Levita-dulemar-Bab-Jehová-Dulemarbo-Igar-Mesisad-Ulu-semaladga weyob igar ukded:


\par }{\PP \VS{26}“We-Igar-Mamaid-garda be sue. Bemar-Bab-Dummad-Jehová-Ulu-naba be mese. We-Igar-Mamaid-garda bemar-barsogega guoed.

\VS{27}Ar an bemar-wisid, bemar non-dutusurmaladid, bemar uayasurmaladid. Ar amba an emi bemar-abargi-gudiid-inigwele, degite, bemar Bab-Jehováʼgi yoledimalad. An-burgwisar-bule-sunna, bur bule bemar gudmaloed.

\VS{28}Be-girmar-dummagan, be-idumalad, bela an-asabin ambikuega ese be gormar. Ibmar-an-sogoedi, wemar an-itomaloed. An-ibmar-sogedba be nanasurmalale, nibnega, degi, napnega bemar-barsogega guoed.

\VS{29}Ar an wisid, bemar an-burgwisad-sorbali, bela-bela be isgudmaloed. An-bemarga-Igar-uknaidgi be bangudmaloed. Degine, ar bemar Bab-Jehová-asabin ibmar-isgana-imakdemaloed-ular, bela bega ibmar isgudmaloed. Ar ade, bela-bela be isgudoed-ular, bemar Bab-Jehová-nue-ourwemaloed.”


\par }{\SH Moisés-namaksad
\par }
{\PP \VS{30}Geb degine, Moisés we-namakedgi bela Israel-dulemar-bukwad-abargi, namaked-gebe-onoded-akale, degi, bergunaidse egi sunmakded:




\par }\PoetryChap{32}{\Q \VerseOne{1}“Nibneg-naid, nue an-sunmaked itomalo.

\par }{\QB Napneg-naid, nue an-ibmar-soged itomalo.


\par }{\Q \VS{2}An-ibmar-odurdakoedi, dii-wiedyobi babatoed.

\par }{\QB An-sunmakoedi, booyobi babatoed.

\par }{\Q Gagan-gebe-aramakalidgi-dii-wiedyobi,

\par }{\QB an-ibmar-odurdakoedi, guoed.

\par }{\Q Gagan-dutuganagi-boomiedyobi,

\par }{\QB an-sunmakoed guoed.


\par }{\BB \par }
{\Q \VS{3}”An Bab-Jehová-nug soge-soge imakdii guoed.

\par }{\QB ¡Anmar-Bab-Dummad-nug be odummomar!


\par }{\Q \VS{4}Bab-Dummad akwasailayob anmar-odukued,

\par }{\QB bela ibmar-nueganbi imaked,

\par }{\QB ar ade, bela e-igarmala igar-innikimaladbiid.

\par }{\Q Bab-Dummad napiragwadid,

\par }{\QB egi ibmar-isgana naisulid.

\par }{\Q Bab-Dummad ibmar-napiragwadbi imaked,

\par }{\QB ibmar-innikigwadbi imaked.


\par }{\BB \par }
{\Q \VS{5}”Israel-dulemar, be dule-isganamalad,

\par }{\QB Bab-Dummadgi be nue-dummad-yolesmalad,

\par }{\Q bemar bar e-mimmiganga gusurmalad,

\par }{\QB ar ade, bemar na dukin nug-oichosmalad.


\par }{\Q \VS{6}Bemar, dulemar-gegeganad,

\par }{\QB bemar, dule-binsaedsurmaladid.

\par }{\Q ¿Ar weyob bemar be-Bab-Jehová-abin-imakmarde?

\par }{\Q ¿Ar Bab-Jehováʼde be-Bab-Dummadsursi?

\par }{\Q ¿Ar bemar-obinnisadsursi?

\par }{\QB ¡Ar Bab-Dummad we-napnegse bemar-senonikidid!

\par }{\QB ¡A wegi bemar-urbisadid!


\par }{\BB \par }
{\Q \VS{7}”Neg-epennemalad be ebinsao,

\par }{\QB birgamar-dikasurgus-nasmalad be ebinsao.

\par }{\Q Neg-epenne-gusmalad be-babse be egiso,

\par }{\QB be-bab bega sogoed.

\par }{\Q Be-girmar-seleganse be egiso,

\par }{\QB amar bega igar-onakoed.


\par }{\Q \VS{8}Bab-Dummad-Bur-Birigined,

\par }{\QB yar-baid-baidgi, degi, neggwebur-baid-baidgi, dulemar-urbenaigua,

\par }{\Q amarga sogedba e-yar-abingumalad nasiksad.

\par }{\QB Israel-dulemargindina, nued binsanai gusad.


\par }{\Q \VS{9}Ar ade, Israel-dulemar, Bab-Jehováʼgadid,

\par }{\QB ar ade, Jacob, Bab-Jehováʼgadga gunonikid.


\par }{\BB \par }
{\Q \VS{10}”Bab-Dummad, Israel-dulemar nega-dulesulidgangi-gudii daknonikid,

\par }{\QB neg-isganaganba, gwen ibmarga-guedsulidgi-gudii daknonikid.

\par }{\Q Bab-Dummad amar-angaagwar imaknonikid, amar-akwenonikid.

\par }{\QB Bela-bela, Bab-Jehová na e-ibya-akweyobi, Israel-dulemar-akwedii gusad.


\par }{\Q \VS{11}Ar igi sulubagi na e-mimmi-ogukuega e-uu-siidgi onodae,

\par }{\QB ei-argwate-dakele, na e-sakangi-gasa gannar e-uuse-sesdae,

\par }{\QB deyobi, Bab-Dummad, Israel-dulemar-semai gusmogad.


\par }{\Q \VS{12}Bab-Jehová na ebi Israel-dulemar-semaigusad,

\par }{\QB bab-dummad-baid eba gwen nadapi gussulid.


\par }{\BB \par }
{\Q \VS{13}”Bab-Dummad yalaganba Israel-dulemar onakwemaigusad.

\par }{\QB Nainugi-ibmar-welesadgi e-dulamar-oguchagusad.

\par }{\Q Achanisgi, degine, olivo-gwallugi na e-dulemar-oguchad.

\par }{\QB We-ibmarmar akwa-dutusulidgi ega onosgusad.


\par }{\Q \VS{14}Moli-nunis-gwamakaledgi oguchagusad,

\par }{\QB degine, sibad-e-nunisgi ogobsagusad.

\par }{\Q Sibad-wawaad-senigana-gwallu-ibegangi,

\par }{\QB degi, sibad-senigana-gwallu-ibegangi, oguchagusad.

\par }{\Q Basán-yalagi sibad-wawaad-machergangi,

\par }{\QB degine, sibad-machergangi oguchagusbalid.

\par }{\Q Orosgi-dakleged-trigo-bur-nuegangi oguchagusad,

\par }{\QB degine, uva-nis-ginnidgi ogobsagusad.


\par }{\BB \par }
{\Q \VS{15}”Deyobi, Jesurún nue wardunguded,

\par }{\QB agidbali, Jesurún-dulemar Bab-Dummadgi banguded.

\par }{\Q Nue-mas-gundiidbali, nue-wardungussunnad.

\par }{\QB Geb degine, e-Bab-Dummad-e-obinnisadgi banguded,

\par }{\QB E-bendakdiid ieded.


\par }{\Q \VS{16}Baigan-bab-dummaganse-gotemaladgi,

\par }{\QB Bab-Dummad-nobguega imakdemalad.

\par }{\Q E-bab-dummagan-e-ibmar-wilubgan-sunnasurmaladgi,

\par }{\QB Bab-Jehová-ouludmalad.


\par }{\Q \VS{17}Niamarga ibmar-ogumakar ukdemalad,

\par }{\QB amardi, bab-dummadgansurmalad.

\par }{\Q Bab-dummadgan-dakdisurmaladga ibmar-ukdemalad.

\par }{\QB Bab-dummagan-binidganga, emis-nomaladgala,

\par }{\QB be-babgan we-bab-dummagan-e-nug-odummossurmaladgala,

\par }{\QB bemar ibmar-ogumakar ukdemalad.


\par }{\Q \VS{18}Israel-dulemar, be-Bab-Dummad-be-ogwalulesad, be iedmalad.

\par }{\QB Bemar, be-Bab-Dummad-bega-san-burba-dulad-uksad, be iedmalad.


\par }{\BB \par }
{\Q \VS{19}”Bab-Jehová, e-mimmigan e-isdar-dake daksagua, sabsur-uluded.

\par }{\QB Degidbali, e-mimmigan-obachasunnad.


\par }{\Q \VS{20}Agine, Bab-Dummad sogdesunnad:

\par }{\QB ‘We-dulemargi an banguoed, gi-na-gudmarsunnodibe.

\par }{\Q Ar wemar an-sogedba dasurmalad,

\par }{\QB dule-isganamalad, we-masmala geg-innikii nanamaladid.


\par }{\Q \VS{21}Israel-dulemar, Bab-Dummadsulid e-bab-dummadga-imaksamalad.

\par }{\QB Degidbali, Israel-dulemar, nobguega an-imaksad.

\par }{\Q Nuchu-mimmi na e-bab-dummadga-imakdemaladgi an-oulusmalad.

\par }{\QB An-dulasurmalad an sabguoed,

\par }{\QB bemar, a-dulemargi nobgumaloed.

\par }{\Q An dule-binsaed-satemaladgi nabir binsaoed,

\par }{\QB bemar, a-dulemargi uludoed.


\par }{\Q \VS{22}Ar bela-belagwad sae-sae-ito an-imaksamalad,

\par }{\QB an-urwedi soo-ginnitibi-siiyobid.

\par }{\Q An-urwedi, nega-uluse warmaked.

\par }{\QB Bela napaneggi-ibmar-sanmakmalad ese gummakoed.

\par }{\QB Bela-bela yar-e-sailamar ese gummakoed.


\par }{\BB \par }
{\Q \VS{23}” ’Ani an Israel-dulemargi boni-dummagan obulogoed.

\par }{\QB Bela an-sigumar Israel-dulemargi an mioed.


\par }{\Q \VS{24}An Israel-dulemargi ukud-dummad barmidagoed.

\par }{\QB Uelleged-dummad, degine, bonigan-dummad,

\par }{\QB we-dulemar-obelogega an imakoed.

\par }{\Q Degine, Israel-dulemargi achu-sapur-ursilimar an barmidagoed,

\par }{\QB naibe-nuegan napagi-unimakdimalad egi an onioed.


\par }{\Q \VS{25}E-mimmigan magaba-nodogu, es-suidgi burgwemaloed.

\par }{\QB Negyabardi, bela-bela dobe-itomaloed.

\par }{\Q Sapingana, bunamala,

\par }{\QB goemar, degi, dadormar, bela-burgwemaloed.


\par }{\Q \VS{26}An binsasanad, Israel-dulemar an dikasuli oaisakioye,

\par }{\QB dulemar mer bar egi-binsaega an imakoye.


\par }{\Q \VS{27}Degi-inigwele, mer deyob bar imakoye an binsasad,

\par }{\QB adi, an-isdarmalad mer angi dodomalagar.

\par }{\Q An-isdarmalad angi-burgued an abessulid,

\par }{\QB abakalegi sokarmalale: Ar we-ibmar Bab-Jehová imaksasulid.

\par }{\Q Ar anmar bela imaksad.

\par }{\QB We-dulemargi anmar nakwisad.’


\par }{\BB \par }
{\Q \VS{28}”Ar Israel-dulemar aku neg-itomalad,

\par }{\QB ibmar-magar-itoged satemalad.


\par }{\Q \VS{29}Ar Israel-dulemar, wis binsaed-nikamalana,

\par }{\QB wis mag-neg-itomalana,

\par }{\QB na-bergumaloed nue magar itononimaloenad.


\par }{\Q \VS{30}Ar wede, ¿igi-nabir dule-wargwenad

\par }{\QB sorda-miligwenad baregichasunna (1,000)?

\par }{\Q Ar wede, ¿igi-nabir dule-warbogwad

\par }{\QB sorda-miliambegwad oduurmaksasunna (10,000)?

\par }{\Q Ar Bab-Jehová eba-gudiidba deyob nabir gued.

\par }{\QB Ar Bab-Jehová eba-gudisulina,

\par }{\QB e-isdarmaladgi-nakwega imaksasulinad.

\par }{\Q Deyob e-isdarmaladgi obinosulinad.


\par }{\QB \VS{31}Ar anmar-isdarmalad nue-wismalad,

\par }{\QB e-bab-dummagan-e-gargangued anmar-Bab-Dummadyobsulid.


\par }{\Q \VS{32}E-uva-nainumala, Sodoma-neggweburyobi isgana-nanaed.

\par }{\QB E-uva-nainumala, Gomorra-neggweburyobi isgana-nanaed.

\par }{\Q E-uvaʼmala, ina-nusuyob-nanaed,

\par }{\QB ber gagbire-nanaed.


\par }{\Q \VS{33}E-vino, naibe-e-gichiyobid,

\par }{\QB naibe-e-boniganyobi dule-oburgwed.


\par }{\BB \par }
{\Q \VS{34}” ‘Ar bela an-sae-itoged an sabodiid.

\par }{\QB An-ibmar-nuedyob an sediid.


\par }{\Q \VS{35}Ar buged-mai-imakleged angadid, anse berguoed.

\par }{\QB E-ibagan-mosale, anse ibitomaloed,

\par }{\QB ar ade, na dummad-wilegoed bato warmakdanikid.

\par }{\Q E-sabsur-odurdaklegoed-ibagan warmaksad.’


\par }{\BB \par }
{\Q \VS{36}”Ar Bab-Jehová e-dulemar-gargangued-sate-dakalir, bendaknonikoed.

\par }{\Q Bab-Jehová maimar-bergus-dakalir,

\par }{\QB degine, dule-maiga-gudisurmalad-bergus-dakalir,

\par }{\Q Bab-Jehová e-dulemar-wile dakdoed.


\par }{\Q \VS{37}Agi, Bab-Dummad Israel-dulemarga sogdagoed:

\par }{\QB ‘¿Bia be-bab-dummagan bemar-egi-bengussurmaladde nadmarsunna?


\par }{\Q \VS{38}Be-bab-dummagan, ega be ibmar-ogumakar-uksad-e-gwallu-guchamalad, ¿bia nadmarsunna?

\par }{\QB Be-bab-dummagan, ega be gobed-uksad-gobsamalad, ¿bia nadmarsunna?’

\par }{\Q Ar emigindi, a-bab-dummagan be-bendakmalaga, gwisgumardo.

\par }{\QB Ar emigindi, a-bab-dummagan be-bendakega, dagmardo.


\par }{\BB \par }
{\Q \VS{39}”Ar emigindi, Israel-dulemar, be dakmardo.

\par }{\QB ‘Anbi unnila Bab-Dummad gued.

\par }{\QB Bab-Dummad-baid sated.

\par }{\Q Ani, an dulemar-odulogedid,

\par }{\QB ani, an dulemar-oburgwedid.

\par }{\Q Ani, an dulemar-naibisaedid,

\par }{\QB ani, an dulemar-nudakedid.

\par }{\Q Dule angi wakinnosur guoed.


\par }{\Q \VS{40}An surgan-onaksun.

\par }{\QB An-dula-degisadegu-maid-nukad.

\par }{\Q Ise-sogar an sogsun:


\par }{\QB \VS{41}An-es-suid bela-bela-dakarmakaled

\par }{\Q an bela-bela e-nugar-ebitele,

\par }{\QB dulemarga-igar-nabogedgi an es-gadele,

\par }{\Q an-isdarmalad-buged-mai an imakoed,

\par }{\QB dulemar-isdar-an-dakmalad an sabsur-odurdakoed.


\par }{\Q \VS{42}An-sigumar ablisbi gunonikoed,

\par }{\QB an-es-suid san-immi-immi imakoed.

\par }{\Q Dule-naibigusmalad-e-ablis ariogoed,

\par }{\QB dule-galesmalad-e-ablis milegoed,

\par }{\QB dule-isdarmalad-e-dummagan-e-nono anse egwallegoed.’


\par }{\BB \par }
{\Q \VS{43}”Dulemar-yar-baid-baidginmalad, Bab-Dummad-dulamarba be wergumar.

\par }{\QB Bab-Dummad, ega-arbamalad-e-ablis-eosmalad buged-mai imakoed.

\par }{\Q Ar deyob gunonikoed.

\par }{\QB E-isdarmalad-buged-mai imakoed.

\par }{\Q Bab-Dummad e-dulamarga isgued osulogoed,

\par }{\QB degi, e-yala-e-isgued ega osulobaloed.”


\par }{\BB \par }
{\PP \VS{44}Moisés dulemar-bukwadse nadegusad, Nun-machi-Josué, eba nadgusmogad. We-namaked bela dulemarga sogsagusad.

\VS{45}Moisés bela Israel-dulemarga we-namaked sogsagua,

\VS{46}a-dulemarga sogded: “Emi we-ibmarmar-an-bemarga-sognaidba bela be nanamalo, degine, be-mimmiganga bela we-Igar-an-bemarga-sognaidba nanamaloye, be sogmalo.

\VS{47}Ar we-igarmar-an-bega-sognaid binsa bemarga soglesulid. Ar we-Igar-Maidba be damalale, be nabir dula-gudii gumaloed. Ar we-Igarmar-Maidba be damalale, Jordán-diwar-obakar-yar-be-susokarmaladgi nabir be suiti-gudii gumaloed.”


\par }{\SH Bab-Dummad Moisésʼga Canaán-yar oyosad
\par }
{\PP \VS{48}Amba a-ibagine, Bab-Jehová Moisésʼga sunmakdebalid, ega sogded:


\par }{\PP \VS{49}“Abarim-yalaganse be naknae, agi Jericó-neggwebur-asabin Moab-yargi-Nebo-yala-siid be dakoed. Agi, be Canaán-yar Israel-dulemarga-an-uksokalid be dakoed.

\VS{50}Ar be yar-nakoedgi be burgwedapoed, Igi be-ia-Aarón Hor-yargi burgwismoga, degi, e-serganba megnonigusa, deyob, be-serganba be megmogoed.

\VS{51}Deyob be guoed, ar bemar bebogwa Israel-dulemar-wagab be angi yolesmalad, nega-dulesulidgan-Zinʼye-nugadgi, Cadesʼgi, Meriba-dii-naba be angi yolesmalad. Agi Israel-dulemar-abargi be an-nug odummossurmalad, be aku an-daksamalad.

\VS{52}Degisoggu, Israel-dulemarga-yar-an-ukesokalid be unnila dakoed. A-yarsedi be dogosulid.”




\par }\Chap{33}{\SH Moisés Israel-dadgangi ise-nued binsasad
\par }
{\PP \VerseOne{1}Bab-Dummad-e-dule-Moisés, burgwed-iduale, Israel-dulemargi ise-nued-binsanaidba weyob sogded:


\par }{\Q \VS{2}“Bab-Jehová Sinaí-yalagi danikid,

\par }{\QB Seir-akar anmarga gwallu-oganonikid,

\par }{\Q Parán-Yalagi anmarga gwallu-mee imaknonikid.

\par }{\Q E-dule-islidikmalad-miliambed-abalagi (10,000) nonikid,

\par }{\QB Igar-narmakaled sooyobi gwabunyemai e-argan-nuedsik sedanikid.


\par }{\Q \VS{3}Bab-Dummad, e-dulamar nue-sabed,

\par }{\QB e-argan-yaurgi bela dulemar-egadga-gued ganikid.

\par }{\Q Degisoggu, e-dulamar e-sogedba nadapi gumalad.

\par }{\QB Bab-Dummad, e-dulemarga Igar ukmaiguad.


\par }{\Q \VS{4}Anmar Jacob-wagan-guedba,

\par }{\QB we-Igar, ani Moisés, an bemarga uksagusad.


\par }{\Q \VS{5}Neggwebur-e-dummagan, Israel-dulemar-sogambe-gakabogwadmala (12) danar-ambikunonimargu,

\par }{\QB Bab-Jehová, Jesurúnʼgi reyga maigusad.”


\par }{\PP \VS{6}Moisés, Rubén-waganga sogded:

\par }{\Q “Rubén-wagan, be ichegumar-inigwele, be degisadegu dula-gudii gumaloed.

\par }{\QB Be-dulamar mergumai gumarsun.”


\par }{\PP \VS{7}Moisés, Judá-wagangi ise-nued sunmakdegu, weyob sogded:

\par }{\Q “Bab-Jehováʼye, Judá-wagan-bese-binnasuli-goled be itoge,

\par }{\QB e-dulemarse gannar be sede.

\par }{\Q Be-garganguedgi be Judá-wagan-bendakdage.”


\par }{\PP \VS{8}Moisés, Leví-wagangindi sogded:

\par }{\Q “Bab-Jehováʼye, Tumim, degine, Urim begadid,

\par }{\QB Leví-wagangi-nued-binsasadga be uksad.

\par }{\Q Israel-dulemardi, Masahʼye-neg-nugadgi,

\par }{\QB Meriba-diigi bebo ulusgu, be-wilubdaksad.


\par }{\Q \VS{9}Leví-wagan, e-babgi, e-nangi, sogsagusad:

\par }{\QB ‘Bipisaar an-babgandeeye an binsassurye.’

\par }{\Q Leví-wagan, e-gwenadgan-akudake gusad,

\par }{\QB degine, e-mimmiganbela akudake gusbalid.

\par }{\Q Ar Leví-wagan be-gayaburbabardi nanasmalad,

\par }{\QB Be-Igar-Mesisad-sogedba gudigusmalad.


\par }{\Q \VS{10}Leví-wagan, be-Igarmar-sogedba Jacob-wagan-odurdakoed,

\par }{\QB Be-Igar-Maidgi Israel-dulemar-odurdakoed.

\par }{\Q Leví-wagan, be-asabin ina-wawadikmalad obupurmakmaloed,

\par }{\QB degine, ibmar-ogumakar-ukleged-ailagi bega ibmar ogumakar ukmaloed.


\par }{\Q \VS{11}Bab-Jehováʼye, Leví-wagan-ibmar-imakmaladgi ise-nued be binsae,

\par }{\QB e-ibmar-imakmalad nue-weligwaledgi be abingae.

\par }{\Q E-isdarmalad-e-gangued be obeloge,

\par }{\QB sae-e-dakmalad, mer bar egi-gwisguega be imake.”


\par }{\PP \VS{12}Moisés, Benjamín-wagangindi sogded:

\par }{\Q “Bab-Jehová we-dule-na-nue-sabed,

\par }{\QB bensulidgi e-walikaa gudii imakoed.

\par }{\Q Bab-Dummad we-dule-edarbedii guoed,

\par }{\QB angaagwale sedii imakoed.”


\par }{\PP \VS{13}Moisés, José-wagangindi sogded:

\par }{\Q “E-napagi Bab-Jehová ise-nued binsasun.

\par }{\QB Nibneggi dii-bomied bur-nued uksun,

\par }{\QB degine, napa-urba bur dii-nued-nika imaksun.


\par }{\Q \VS{14}Birgagi, bur-ibmar-nued-sanmake gusun,

\par }{\QB degine, niigi, bur-ibmar-nued-sanmake gusun.


\par }{\Q \VS{15}Yala-sergangi bur-ibmar-nued-sanmake gusun,

\par }{\QB yala-matusurmalad-degisadeguadgi bur-ibmar-nued-sanmake gusun.


\par }{\Q \VS{16}Napagi ibmar-sanmakmalad bur-nuegan nikusun,

\par }{\QB degi, sapi-bipi-zarzaʼye-nugadgi-gusadid egi nued binsasun.

\par }{\Q Bela we-ibmar-nuegan José-waganga uklesun.

\par }{\QB We-José-wagande, na e-gwenadgan-abargi bur sulealidid.


\par }{\Q \VS{17}Moli-bebe-nikad-machered-gebegwaluleged-yeerdaklegedyobi,

\par }{\QB we-José-wagande yeerdaklemogad.

\par }{\Q José-wagande, moli-búfaloʼye-nugad-e-bebeyob nikamogad.

\par }{\QB A-bebegine, bela neggweburmar-baigan ese ibitomaloed,

\par }{\QB amba dulemar nega-dikasur-bukmaladse-bakale, ese ibitomogoed.

\par }{\Q Wegiid-dulemar, Efraín-wagangi miliambeba (10,000) nodamaloed,

\par }{\QB degine, Manasés-wagangi miliba (1,000) nodamarmogoed.”


\par }{\PP \VS{18}Moisés, Zabulón-wagangindi, degi, Isacar-wagangindi sogded:

\par }{\Q “Zabulón-wagan, be demarba node-sogele, be wergusunno.

\par }{\QB Isacar-wagan, bedi be-neggi be besa-sogele, be wergumosunno.


\par }{\Q \VS{19}Bemarde dulemar-baiganse goloed, an-yarse nakwedamarye,

\par }{\QB adi, agi Bab-Dummadga ibmar-innikigwad-ukleged ukmalagar.

\par }{\Q Demargi-ibmar-nuegan-nikmaladgi nue-wergumaloed,

\par }{\QB Ukubyaba ibmar-nuegan-sabolebukmaladgi nue-wergumarbaloed.”


\par }{\PP \VS{20}Moisés, Gad-wagangindi, sogded:

\par }{\Q “Gad-wagan-yala-ganikid-odummosad-dulegi ise-nued binsalesad.

\par }{\QB Gad-wagan achumiguryobi garmakdiid,

\par }{\QB dulemar-ibe arganmar, degine, nono ichimaked.


\par }{\Q \VS{21}Gad-wagan bur yar-nued susad,

\par }{\QB yar-dule-idumaladgad-gued susad.

\par }{\Q E-dulemar-idumai gusad.

\par }{\QB Israel-dulemarmala igar-sogmaidba imaksad,

\par }{\QB ar igi Bab-Jehová igar-uksa, bela a-sogedba ibmar-imaksad.”


\par }{\PP \VS{22}Moisés, Dan-wagangindi, sogded:

\par }{\Q “Dan-wagan achumigur-sapingwagwadyobid,

\par }{\QB Basán-yalagan-akar ichomakdanikid.”


\par }{\PP \VS{23}Moisés, Neftalí-wagangindi, weyob sogded:

\par }{\Q “Neftalí-waganga ise-nueganbi ibmar-uklesad,

\par }{\QB ibiyobi, Bab-Jehová ise-nued ega ibmar imaksa.

\par }{\QB Neftalíʼde dad-argwanedsik, degine, dad-argwaned-nuedsik yar ganikid.”


\par }{\PP \VS{24}Moisés, Aser-wagangindi, sogded:

\par }{\Q “¡Jacob-wagan-baiganba, Aser-wagangi bur ise-nued binsalesad!

\par }{\QB Bela e-gwenadgan Aser-wagan sabgumarsun.

\par }{\QB Olivo-gwallugi e-nag enuksun.


\par }{\Q \VS{25}Esgoro, degine, esgoro-gordikidgi be-yawagakmar sobale guoed.

\par }{\QB Be-burgwedse be-gangued be nika guoed.


\par }{\BB \par }
{\Q \VS{26}“Jesurún-dulemar-e-Bab-Dummadyobid, Bab-Dummad-baid sulid.

\par }{\QB A-Bab-Dummad be-bendakegala nibneg-akar gukudanikid,

\par }{\QB mogir-imbaba bela e-ganguedba danikid.


\par }{\Q \VS{27}Bab-Dummad-degisadeguad, be-odukuedid.

\par }{\QB E-gangued-degisadeguad, be-ganikidid.

\par }{\Q Bab-Dummad be-isdarmalad be-asabin obelogoed.

\par }{\QB Bab-Dummad sogdegusad: ‘¡Be-isdarmalad bela be obelomar!’


\par }{\Q \VS{28}Israel-dulemar dobsuli bukwagumaloed.

\par }{\QB Israel-dulemar bogidikidgi ambikumaloed.

\par }{\Q Ibmar-gwag-gulleged, degine, uvaʼmar, yaisuli be-nainumargi sanmakoed.

\par }{\QB Nibnega, yaisuli bega dii-bomimai saoed.


\par }{\Q \VS{29}¡Israel-dulemar, begi ise-nued binsalesad!

\par }{\QB ¿Ar doa bemaryobi gue?

\par }{\QB Bab-Jehová bemar-bendaksayobi dule-baid-bendaksasulid.

\par }{\Q Sigu-abgamaladyob, be-irwa gwisgudiid.

\par }{\QB Bab-Jehová be-es-suid-be-onakwedga gued.

\par }{\Q Degisoggu, be-isdarmalad bela bese galakumaloed, bese wilemaloed.

\par }{\QB Bela-bela bese bingegudii gumaloed.”




\par }{\MS 7. MOISÉS-BURGWISAD

\par }\Chap{34}{\MR (34:1-12)

\par }{\SH Moisés-burgwisad
\par }
{\PP \VerseOne{1}Moisés Moab-nebagangi-gudii Nebo-yarmaidgi, Pisga-yar-birise nakwided. We-Pisga-yar Jericó-neggwebur-asabin siid. Bab-Jehová Moisésʼga Galaad-yalagan-akar, Dan-yalaganse bela yalagan oyosad.

\VS{2}Degine, bela Neftalí-yalagan, Efraín-yalagan, Manasés-yalagan, bela Judá-yalagan, Demar-Dummadye-nugadse, oyosbalid.

\VS{3}Deginbali, Neguev-yalagan, degine, neba, Jericó-neba-akar Zoar-neggweburse oyosbalid. A-Jericó-neggweburde sapimar-ogobgi-dakleged yaisur nikad.

\VS{4}Bab-Jehová, Moisésʼga sogded: “An Abrahamʼga, Isaacʼga, degi, Jacobʼga ise-sogar an sogsad: ‘We-yala an be-waganga ukedseye.’ Moisés, be-sunnad we-yar be-ibyagwar be daksad. Ar ese be dogoeddi be dogosulid.”


\par }{\PP \VS{5}Agi, Bab-Jehová-e-mai-Moisés, Bab-Jehová-ega-sogsadba, Moab-yalagangi burgwisad.

\VS{6}Bab-Jehová, Moab-yalagangi, Bet-Peor-neg-nugad-asabin neba-naidgi, Moisés-digsad. Ar emigidse amba dule wissurmalad, wede, bia Moisés nue-digar mai.

\VS{7}Moisés birga-dulanergwa-nika (120) burgwisad. E-dala mommolessulid, degine, e-gangued gwen galakussurbalid.


\par }{\PP \VS{8}Israel-dulemala, Moisés-burgwisadba, Moab-yalagangi iba-dulagwen-gakambe (30) bosmalad. Weyobi, Moisés-burgwisadba e-igar-maidba, bukib-itodii gusmalad.


\par }{\PP \VS{9}Dakargu, Moisés Josué-e-nonogi e-argan mesisgussoggu, Nun-machi-Josué, nue binsaed-nikaa gusad. Degidbali, Bab-Jehová-Moisésʼga-igar-uksadba, Israel-dulemala, Josué-sogedba nanadii gusmalad.


\par }{\PP \VS{10}A-sorbali, bipisaale Israel-dulemar-abargi, Bab-Dummad-gayaburba-barsoged, Moisésʼyobid Bab-Jehová-ebo asabin-asabin-sunmaked megissulid.

\VS{11}Dule ayobidi gwen bar daklessulid. Unnila Bab-Jehová Moisésʼbi Egipto-yarse barmis gusad, Faraón-asabin, degine, bela e-maimar-asabin, bela Egipto-yargi-bukmalad-asabin ibmar-dummagan-imakega, ibmar-dakledisurmalad-imakega barmis gusad.

\VS{12}Moisésʼyobi, dule-baid bipisaale Israel-dulemar-abargi gargangued-yaisur-nika gussulid, degine, Israel-dulemar-asabin ibmar-dummagan-imaked bar-daklessurbalid.

\par }