\NormalFont\ShortTitle{Filemón}

{\MT FILEMÓNʼSE-NARMAKLESAD-GARDA

\par }{\MTB FILEMÓN

\par }{\IMTB GEBE-SOGLENAID

\par }{\IMT Garda-nug

\par }{\IP Pablo, Roma-neggweburgi esgaryagi mellesigua, Filemón-e-mai-wargwen, Onésimoʼye-nugad-ebo abingunonikid. Onésimo, e-ibed-ibe ibmar-atursasgu, wakicha gusad. Pablo, Onésimoʼga Bab-Igargi sunmaksagu, Onésimo Bab-Jesúsʼba nagus gusad. Binsamardo, we-garda birga 60ʼgi narmakles-insaye.

\par }{\IS Filemónʼse-Narmaklesad-Gardagi weyob sunmaklenaid

\par }{\IP Roma-dulemar-igargine, igar-maid, gannar mai e-ibedga uklegoye. A-ulale, Pablo Filemónʼse gannar Onésimo-barmiargusad. Pablo, Bab-Dummad-Burba-Isligwaledbali, Filemónʼga we-gardagi sogsiido, Onésimo-gannar-abingaoye. Mer unnila maiyob be bar dakoye. Ar emigindi, Bab-Jesúsʼgi-gwenadga-gunonisoggu, deyob be Onésimo-abingaoye. Pablo, Filemónʼga sogbalid, Onésimo-bei-mani-atursasadi, ani an be-bennukoye.

\par }{\IP We-gardagine, weyob ilemakar sunmaklenaid:

\par }{\IO 1. Gebe-sikwas-soglenaid (1:1-3).

\par }{\IO 2. Pablo, Filemónʼga Babse-goled (1:4-7).

\par }{\IO 3. Pablo, Onésimo-ular sunmaksiid (1:8-22).

\par }{\IO 4. Napi-soglenaid (1:23-25).

\par }{\IP Be itogua.



\par }{\MS 1. GEBE-SIKWAS-SOGLENAID

\par }\OneChap {\MR (1:1-3)

\par }{\PP \VerseOne{1}Ani Pablo, Jesucristo-nuki-sunmakedba an esgaryagi mellesiid. Gwenad-Timoteo-anbo gwenad-sabesailad-Filemónʼse we-garda narmaksiid. We-gwenadde, anmarba-Jesús-igargi-arbamogadid.

\VS{2}Anmar-bun-Cristoʼgi-gusad-Apiaʼye-nugadse anmar narmaksibalid. Degi, anmarba-arbaed-Arquipoʼse narmaksibalid. Deginbali, be-neggi Jesúsʼba-nanaimalad, anmar narmaksibalid:


\par }{\PP \VS{3}Anmar-Bab-Dummad anmar-baba, degi, anmar-Dummad-Jesucristo, bemargi nued binsamarsun, degi, ulubgi bogidik bemar-itogega imakbarsun. 

\par }{\MS 2. PABLO, FILEMÓNʼGA BABSE-GOLED

\par }{\MR (1:4-7)

\par }{\PP \VS{4}Filemón, an Bab-Dummadse-gorsiidgi an begi binsader, an gusgu Bab-Dummadga dog-nuedye sogdaed.

\VS{5}Ar ade, an be-itoged bede Bab-Jesús, degi, eba-nanaimalad nue-sabye, degi, Bab-Jesúsʼgi be nue-bensulid nikabarye.

\VS{6}Andi an bega Babse-goled, adi, Bab-Jesúsʼgi-bensulid-nikadgi be sunmakele, bela be igarmar-nuegan-mamaid-wisgusad, napiragwadba Cristo-sabedbali be odurdaksun.

\VS{7}Be dulemar-nue-sabedba, anmar nue-weligwar itoged, degi, anmar-gwage nue-ogannolenonibalid. Gwenad, ar be-ulale, gwenadgan-Jesucristoʼgi-akananaimalad nue gwage gannalesmalad.


\par }{\MS 3. PABLO, ONÉSIMO-ULAR SUNMAKSIID

\par }{\MR (1:8-22)

\par }{\PP \VS{8}A-ulale, an Cristo-nuggi, sunna an bega sabsur-ibmar-soge-wilubbinad, ibi be imakergebe.

\VS{9}Degi-inigwele, an bur sabedgine bese egised. Ani Pablo, bato selebagus, deginbali, emi, Jesucristo-nuggi-sunmaked-ular, esgaryagi mellesiid.

\VS{10}An wilesakwaa an-machi-Onésimo-ular, an bese egised. Onésimo, an wegi-esgaryagi-mellesiidgi an-machiga gunonikid.

\VS{11}We-be-mai-Onésimo, iduardi, gwen ibmar-nuedga bega gussulid. Emigindi, bega, degi, anga, ibmar-nuedga gunonikid.

\VS{12}We-Onésimo, gannar an bese barmisiid. Degisoggu, an-abinganaiyob we-dule be abingao.

\VS{13}An Bab-Jesús-Gayaburba-Nuedgi-sunmakdiid-ular, esgaryagi-mellesiidgine, wegi an Onésimo obebiendo, adi, be-anar an-bendakegar.

\VS{14}Degi-inigwele, be-ibmar-wissuli an yapa ibmar imakgusad. Adi, be-anga-ibmar-imaked an bega-ise-sogar-sogedba melle be imakegar. Bur be-itolegedba be anga ibmar imakegar.

\VS{15}Emigi, be degisadegu Onésimo-abingaega, begi-sikwas wis bangusargebed.

\VS{16}Mer maiyob bar be Onésimo-dako. Suli, aba bur bule be dakoed, gwenad-nue-sabedyob be abingaoed. Ar we-gwenad an bela-belad sabed, ar bedi bur bule nue-sabguergebed. Dule-yogasaaledyob be sabguosulid, Bab-Jesúsʼgi-be-gwenadyob be sabguoed.


\par }{\PP \VS{17}Degisoggu, be-sordayob be an-dakele, an-abinganaiyob be Onésimo-abingado.

\VS{18}Be-ibe ibmar-oichosale, igi, begi mani-ganikile, an-nuggi be nasiko.

\VS{19}Ani Pablo, an-sunnad an-argangi an bega narmaksiid, an-sunnad an bela be-bennukoed. Ar an napiragwadgi an bega soged, be angi mani gaewilubsulinad. Ar emi be gudiidi, be-sunnad be angi mani-ganikidyob gudimogad.

\VS{20}Eye, gwenad, Bab-Jesús-nuki an begi ibmar-nued nikusana gadin. Anmar Bab-Jesúsʼgi-gwenad-guedgi, be an-gwage ogannoge.

\VS{21}An-bega-ibmar-sogedba-be-ibsaoedi, an begi-bensulidba, an bega garda narmaksiid. Ar an nue-wisid, an bese-ibmar-egisnaidba bur bule be ibmar imakoed.


\par }{\PP \VS{22}Deginbali, an-megoed be anga guagwar sio. Ar an wisid, bemar anga-Bab-Dummadse-goled-ular, Bab-Dummad nabir an bemarse-ataknaega, an-imakoed.


\par }{\MS 4. NAPI-SOGLENAID

\par }{\MR (1:23-25)

\par }{\PP \VS{23}Epafras, Cristo-Jesús-nug-ular, anbo-esgaryagi-mellesiid bega sogdo, bede nued sogeye.

\VS{24}Deginbali, Marcos, Aristarco, Demas, Lucas, wemar anba-arbamaladi, bega sogsimarmogad, bede nued sogeye.


\par }{\PP \VS{25}Anmar-Bab-Jesucristo be-burbagi nued binsasun. Be itomargua.

\par }