\NormalFont\ShortTitle{Génesis}
{\MT GEBE-SAILAGWAD-GARDA

\par }{\MTB GÉNESIS

\par }{\IMTB GEBE-SOGLENAID

\par }{\IMT Garda-nug

\par }{\IP {\IT{Gebe-Sailagwad-Garda.}} We-garda, Garda-Sogataled-gebedid. Griego-gayabali,
{\IT{Génesisʼye}} sogleged. Wede, “Gebe-Sailagwadye” bileged. Hebreo-gayabardi, we-garda
{\IT{Bereshitʼye}} nugad. Wede, “Gebe-Sailagwadye” bileged.

\par }{\IS Gebe-Sailagwad-Gardagi weyob sunmaklenaid

\par }{\IP Gebe-Sailagwad-Gardagi, nibneg, napneg obinnilesadgi sunmaklenaid. Adán-akar, Abrahamʼse dulemargi sunmaklenaid. Degine, dad-dummagan Abraham, Isaac, Jacob, José-maigusadse neg-gusmaladgi sunmaklenaid.

\par }{\IP We-gardagine, weyob ilemakar sunmaklenaid:

\par }{\IO 1. Napneg-binnisad-igar, degi, dulemar-ambikusad-igar (1:1–11:32).

\par }{\IOB 1a. Ibmar-obinnilesad, degi, dule-obinnilesad (1:1–2:3).

\par }{\IOB 1b. Dule abirgunagwar Edénʼgi gwisgunonikid (2:4-25).

\par }{\IOB 1c. Isgued-onoded (3:1-24).

\par }{\IOB 1d. Dad-dummad-Adán-akale, Noéʼse wile-itoleged-onoded (4:1–6:22).

\par }{\IOB 1e. Muusaila-Mulusad-Igar (7:1–9:29).

\par }{\IOB 1f. Neg-matusulid-Babelʼye-nugad (10:1–11:32).

\par }{\IO 2. Hebreo-dulemar-e-dad-dummagan-e-igar (12:1–50:26).

\par }{\IOB 2a. Abraham-e-igar (12:1–25:34).

\par }{\IOB 2b. Isaac-e-igar (26:1-35).

\par }{\IOB 2c. Jacob-e-igar (27:1–36:43).

\par }{\IOB 2d. José-e-igar (37:1–45:28).

\par }{\IOB 2e. Jacob e-machimalabo Egipto-yarse-nonikid (46:1–50:26).

\par }{\IP Be itogua.



\par }{\MS 1. NAPNEG-BINNISAD-IGAR, DEGI, DULEMAR-AMBIKUSAD-IGAR

\par }\ChapOne{1}{\MR (1:1–11:32)

\par }{\MSB 1a. Ibmar-obinnilesad, degi, dule-obinnilesad

\par }{\MR (1:1–2:3)

\par }{\SH Bab-Dummad nibneg, napnegbo obinnisad-igar
\par }
{\PP \VerseOne{1}Bab-Dummadi, gebe-negasailaunni, nibneg, napneg obinnisad.


\par }{\Q \VS{2}Deunni, napneg gwen nabir-daklesulid, neg olloo-dakleged,

\par }{\QB unnila dii-wilasailad-birgi negsichidbi naid.

\par }{\QB Bab-Dummad-Burbadi dii-birgi aibannaid.


\par }{\PP \VS{3}Geb degine, Bab-Dummad sogded:

\par }{\Q “Neg-meegwad nagu.”

\par }{\QB Agi, neg-meegwad nagunonikid.


\par }{\Q \VS{4}Geb Bab-Dummad dakded, neg-meegwad, ibnuedi.

\par }{\QB Agi, Bab-Dummad neg-meegwad, negsichid-ebo bachikii imaknonikid.


\par }{\Q \VS{5}Bab-Dummad neg-meegwad ibginedye onug-imaksad.

\par }{\QB Negsichiddi mutikidye onug-imaksad.

\par }{\Q Weyob neg osedosad, geb neg oibosbalid.

\par }{\QC Deyob, ibagwenadgi neg gusad.


\par }{\PP \VS{6}Geb degine, Bab-Dummad sogdebalid:

\par }{\Q “Neg-ollor-dummad nagu,

\par }{\QB adi, diimar bachikii naguegar.”


\par }{\Q \VS{7}Deyobi, Bab-Dummad neg-olloled-dummad nasiksad.

\par }{\QB Neg-ollor-dummad-birgi dii nagunonikid,

\par }{\Q degi, neg-ollor-dummad-urba dii nagunonibalid.

\par }{\QB Deyob gunonikid.


\par }{\Q \VS{8}Bab-Dummad a-neg-olloled-dummad mogir-aradye onugsasad.

\par }{\QB Weyob neg osedosad, geb neg oibosbalid.

\par }{\QC Deyob, ibabogwadgi neg gusad.


\par }{\PP \VS{9}Geb degine, Bab-Dummad sogdebalid:

\par }{\Q “Dii-mogir-arad-urba-naid bachiki nagu,

\par }{\QB adi, neg-dinnagwad naguegar.”

\par }{\QB Deyob gunonikid.


\par }{\Q \VS{10}Bab-Dummad, neg-dinnagwad, napaye onugsasad.

\par }{\QB Geb diidina, demarye onugsanonikid.

\par }{\Q Geb Bab-Dummad dakded, we-ibmar bela nueganbi.


\par }{\PP \VS{11}Agi, Bab-Dummad sogdebalid:

\par }{\Q “Bela ibmar-durbamar napagi nagu:

\par }{\QB Gaganmar-gwag-nikad ambikumar,

\par }{\Q degine, akar-akar sapi-sunna-sanmakmalad, e-sangi gwag-nika gusun.

\par }{\QB Ibmar-durbamar akar-akar bela na egad-egad-balibimaladba ambikumarsun.”

\par }{\QB Deyob gunonikid.


\par }{\Q \VS{12}Geb napagi ibmar-durbamar nagunonikid:

\par }{\QB Gaganmar-gwag-nikamalad bela na akar-akar egad-egad-balibimaladba,

\par }{\Q degi, sapimar-e-sangi-gwag-nikumalad

\par }{\QB bela akar-akar na egad-egad-balibimaladba ambikunonimalad.

\par }{\Q Bab-Dummad dakdebalid, we-ibmar bela nueganbi.


\par }{\QB \VS{13}Weyob neg osedosad, geb neg oibosbalid.

\par }{\QC Deyob, ibapaagwadgi neg gusad.


\par }{\PP \VS{14}Geb degi, Bab-Dummad sogdebalid:

\par }{\Q “Nibneggi gwallumar nagu,

\par }{\QB adi, neg-mutikid, neg-ibgined-ebo bachikii guegar.

\par }{\Q Adi, ibagan-nagumaid, yolamar-nagumaid, birgamar-nagumaid magar daklegegar.


\par }{\QB \VS{15}Degi, gwallumar-niba-naid napneg-mee saegar.”

\par }{\QB Deyob gunonikid.


\par }{\Q \VS{16}Bab-Dummad gwallu-dummagan gwabo obinyenonikid:

\par }{\QB Gwallu-dummad, neg-ibginedgi negdaknai guegar.

\par }{\Q Gwallu-senigwaddi, neg-mutik negdaknai guegar.

\par }{\QB Degine, niisgwamar obinnisbalid.


\par }{\Q \VS{17}Bab-Dummad napneg-mee-imakega,

\par }{\QB gwallumar, niisgwamar, nibneggi nasiksad.


\par }{\Q \VS{18}Adi, neg-ibginedgi negdaknai guegar,

\par }{\Q degi, neg-mutikidgi negdaknai gubaligar.

\par }{\QB Adina, neg-meegwad, negsichid-ebo bachikii imakegar.

\par }{\Q Bab-Dummad dakded, we-ibmar bela nueganbi.


\par }{\QB \VS{19}Weyob neg osedosad, geb neg oibosbalid.

\par }{\QC Deyob, ibabakegwadgi neg gusad.


\par }{\PP \VS{20}Geb degi, Bab-Dummad sogdebalid:

\par }{\Q “Diigi ibmar-dulamar bela akar-akar ambikumar,

\par }{\QB degine, nuumar ambikumar,

\par }{\QB we-napneggi nabir niba gukudii gumalagar.”


\par }{\Q \VS{21}Bab-Dummad demargi ibdula-dummagan obinnisad,

\par }{\QB degine, diigi belagwapa ibmar-dulamar obinnisbalid.

\par }{\QB Bela na egad-egad-balibimaladba obinnisad.

\par }{\Q Degine, Bab-Dummad bela nuumar na egad-egad-balibimalad obinnisbalid.

\par }{\Q Bab-Dummad dakded, we-ibmar bela nueganbi.


\par }{\PP \VS{22}Bab-Dummad a-ibmar-durgangi ise-nued-binsaedgi amarga sogded:

\par }{\Q “Bemar dula-mergumai gumarsun.

\par }{\QB Demargi bukidar-dula-mergumai gumarsun.

\par }{\Q Degine, nuumar, bemar we-napneggi bukidar-dula-mergumai gumarmosun.”


\par }{\QB \VS{23}Weyob neg osedosad, geb neg oibosbalid.

\par }{\QC Deyob, ibataledgi neg gusad.


\par }{\PP \VS{24}Geb degi, Bab-Dummad sogdebalid:

\par }{\Q “Napagi bela ibmar-durgan na egad-egad-balibimaladba ambikumar:

\par }{\QB Ibmar-durgan-sunna-akwilemalad,

\par }{\QB ibmar-durgan-napagi-garmakdimalad,

\par }{\QB ibmar-durgan-sapurbarmalad,

\par }{\QB bela na egad-egad-balibimaladba ambikumar.”

\par }{\QB Deyob gunonikid.


\par }{\Q \VS{25}Bab-Dummad bela ibmar-durgan-sapurbarmalad

\par }{\QB na egad-egad-balibimaladba obinnisad.

\par }{\Q Ibmar-durgan-sunna-akwilemalad

\par }{\QB bela na egad-egad-balibimaladba obinnisbalid.

\par }{\Q Degine, ibmar-durgan-napagi-garmakdimalad

\par }{\QB bela na egad-egad-balibimaladba obinnisbalid.

\par }{\Q Bab-Dummad dakded, we-ibmar bela nueganbi.


\par }{\PP \VS{26}Geb degi, Bab-Dummad sogdebalid:

\par }{\Q “Emisgindi, anmar, dule-obinyesun,

\par }{\QB anmar-sunnague anmar imakoed.

\par }{\Q Dulede, we-ibmar-durganmargi gangued-nika guoed:

\par }{\QB Uamargi, nuumargi,

\par }{\QB ibmar-durgan-sunna-akwilemaladgi,

\par }{\QB ibmar-durgan-sapurbarmaladgi,

\par }{\QB ibmar-durgan-napagi-garmakdimaladgi,

\par }{\QB bela we-ibmarmargi we-napneggi gangued-nika guoed.”


\par }{\BB \par }
{\Q \VS{27}Bab-Dummad dule-obinyenonikid,

\par }{\QB na e-sunnague obinyenonikid.

\par }{\Q Bab-Dummad e-sunnague na imaksad.

\par }{\QB Machered, ome-ebo obinnisad.


\par }{\PP \VS{28}Bab-Dummad we-dulemargi ise-nued-binsasadba, ega sogded:

\par }{\Q “Bemar mimmigan-bukidar nikumar.

\par }{\QB We-napneggi dula-bukidar urbemar,

\par }{\Q degi, bela we-napneg-ugakaase ambikumar.

\par }{\QB Bemar we-napneggi be gangued-nikadba

\par }{\Q bela we-ibdurganmargi be obindii gumarsun:

\par }{\QB Uamargi, nuumargi,

\par }{\QB degi, ibmar-durgan-napagi-garmakdimaladgi.”


\par }{\PP \VS{29}Geb degi, Bab-Dummad dulega sogdebalid:

\par }{\Q “We-napneggi bela gagan-nabir-gwag-nikumalad, degi, bela sapimar-e-sangi-gwag-nikumalad, an bemarga uked.

\par }{\QB A-ibmar-durba bela bemar-masga guoed.”


\par }{\PP \VS{30}Bab-Dummad we-napneggi bela we-ibmar-durganga sogdebalid:

\par }{\Q “Bela ibdula-unimaladga,

\par }{\Q bela nuumarga,

\par }{\Q bela ibdurgan-napagi-garmakdimaladga,

\par }{\QB bela gagan-ara-aramalad e-masga-guega an ega uked.”

\par }{\QB Deyob gunonikid.


\par }{\Q \VS{31}Geb degine, Bab-Dummad dakded, bela ibmar-na-obinnisadi, bela-bela nueganbi.

\par }{\QB Weyob neg osedosad, geb neg oibosbalid.

\par }{\QC Deyob, ibanergwadgi (6) neg gusad.
 



\par }\PoetryChap{2}{\Q \VerseOne{1}Deyobi, nibneg obinnilesad,

\par }{\QB napneg obinnilesad,

\par }{\Q amargi ibmar-akar-akar obinnilesad,

\par }{\QB bela deyob ambikunonikid.


\par }{\Q \VS{2}Ibanergwadgi (6) Bab-Dummad bato bela ibmar-obinnissoggu,

\par }{\QB ibagugled-nagunonigu (7), Bab-Dummad obunnosad, bar arbassulid.


\par }{\Q \VS{3}Geb degine, Bab-Dummad ibagugledgi (7) ise-nued binsasad.

\par }{\QB Bela ibmar-obinnisad-bergusgu, obunnosad.

\par }{\QB A-ulale, a-iba, iba-islidikidye onugsasad.


\par }{\PP \VS{4}Deyob napneg obinnilesad, degi, nibneg obinnilesad.

\par }{\MSB 1b. Dule abirgunagwar Edénʼgi gwisgunonikid

\par }{\MR (2:4-25)

\par }{\SH Dule-abirgunagwar-gwisgunonikid
\par }
{\PP Bab-Dummad-Jehová, we-napneg, degi, nibneg obinnisgua,

\VS{5}amba sapimar napneggi sated, amba yoo gaganmar-aragana ainidabalid. Ar ade, Bab-Jehová amba yoo dii napagi owidaged, degi, dule napagi-arbaega satebalid.

\VS{6}Unnila napagi dii-bupurmakmaid, bergwapa napa ogegar.

\VS{7}Geb degine, Bab-Dummad-Jehová napa susgu, a-napagi dule-sobsad. Bab-Jehová dule-sobsagu, dule-asugi buu imaksad. Geb agi, dule burba-nika gunonikid. Agine, dule dula-gunonisunnad.


\par }{\PP \VS{8}Geb degine, Bab-Dummad-Jehová dad-nakwedsik, Edénʼgi nainu-nued nasiksad. Agi, Bab-Dummad-Jehová we-dule-obinnisad ogwisnonikid.

\VS{9}Agine, Bab-Dummad-Jehová sapimar akar-akar bela yeerdaklemalad ainiega imaksad. A-sapimar-e-san bela yeer-gulle imaksad. Nainu-nued-abargi, sapi-wargwen gwichid. Dule we-sapi-e-san guchale, dula-gudii guoed, gwen burgosulid. Degine, sapi-baid gwichibalid. Dule we-sapi-e-san guchardina, wisguoed, ibu ibnuedi, ibu ib-isganabali.


\par }{\PP \VS{10}Degine, Edénʼgi diwar maid. Agi, e-saila-siid. A-diwar nainu-nued ogmaid. A-diwar ana-sogabake nikad.

\VS{11}Gebe-ana-gwensakgadi Pisónʼye nugad. A-diwar bela Havila-yalaganba bipirmakmaid. Aginbali, a-yargi or nikad.

\VS{12}Havila-yargine or-nikadi, or-nuedid. Agi sapi-nued-gichi-nikad-bedelioʼye-nugad nikad. Degi, akwa-nued-óniceʼye-nugad nikabalid.

\VS{13}Diwar-ana-sogbogwaddi Gihón-diwarye nugad. A-diwar bela Cus-yalaganba bipirmakmaimogad.

\VS{14}Diwar-ana-sogapaagwaddi Hidekelʼye nugad. A-diwar, Asiria-dad-nakwedsik maid. Diwar-sogabakegwaddi Éufratesʼye nugad.


\par }{\PP \VS{15}Nainu-nued-Edén-akwega, Bab-Dummad-Jehová, dule-ogwisnonikid, agi arbaegar.

\VS{16}Agine, Bab-Dummad-Jehová dulega igar-uksad: “We-nainu-nuedgi sapimar-bukwad-e-sanmar sunna bela be gunned.

\VS{17}Unnila sapi-wargwen-e-sandi melle be gunno. We-sapi, ibmar-nued-wisi, ibmar-isgana-wisi dule-saed. A-sapi-e-san be guchale, a-ibagi be burgoed.”


\par }{\PP \VS{18}Geb degine, Bab-Dummad-Jehová sogded: “Dule wargwen-gudiir, akuu dakleged. Degisoggu, dulega e-abirgined an imakoed, adi, e-bendaked-nuedga guegar.”


\par }{\PP \VS{19}Bab-Dummad-Jehová napagi bela ibmar-durgan, bela nuumar obinnisad. Bab-Jehová we-ibdurganmala Adánʼse senonikid. Adi, Adán ega nug amiegar. Dule ibmar-durganga nug-amisad, abali, ibmar-durgan nugnanaed.

\VS{20}Weyobi dule bela we-ibmar-durgan:

\par }{\QB Ibmar-durgan-sunna-akwilemaladga,

\par }{\QB bela nuumarga,

\par }{\QB bela ibmar-durgan-sapurbarmaladga, nug amisad.

\par }{\PP Degi-inigwele, Adánʼgardi e-bendaked sate gusad.


\par }{\PP \VS{21}Geb degine, Bab-Dummad-Jehová Adán-ise-nue-gabega imaksad. Adán nue-gabmaigu, Bab-Jehová Adán-e-dikargar-wargwen onosad. Geb Bab-Dummad-Jehová gannar Adán-e-san edisad.

\VS{22}Bab-Dummad-Jehová we-dikargargi ome-obinnisad. Agi, macheredga ome-senonikid.

\VS{23}Adán ome-dakdegu, sogded:

\par }{\Q “Ar wedi an-galado, ar ade, an-gargi obinnilealedid.

\par }{\QB Wedi an-sanado, ar ade, an-sangi obinnilealedid.

\par }{\Q Ar Bab-Dummad we-ome macheredgi obinnisad.

\par }{\QB We nugguodo, Omeye.”


\par }{\PP \VS{24}A-ulale, machered e-babgi bangudoed, e-nangi bangudoed. Geb machered e-ome-ebo garmakdii guoed. Ebogwadi, san-wargwennagwadga gunonikoed.


\par }{\PP \VS{25}Deunni, Adán, Eva-ebogwa, uka-swili garmakdimalad, gwen binged nikasurmalad.




\par }\Chap{3}{\MSB 1c. Isgued-onoded

\par }{\MR (3:1-24)

\par }{\SH Adán Eva-ebogwa Bab-Dummadgi-nosad
\par }
{\PP \VerseOne{1}Bab-Dummad-Jehová we-napneggi bela ibmar-durgan obinnisad. Amar-abargi, naibedi ibmar-durgan-baiganba dule-binsaed-gaedgi bur buledid. Naibe omega sogded:

\par }{\PP —¿Etto, Bab-Dummad bemarga sogsa: ‘We-nainu-nuedgi sapimar-gwichid-e-san melle bipisaale gunmaloye?’


\par }{\PP \VS{2}Ome naibe-abin sogded:

\par }{\PP —Ar igid-sapi-e-san anmar we-nainu-nuedgi gunbimala, sunna bela anmar gunmalad.

\VS{3}Unnila nainu-nued-abargi sapi-wargwen-gwichid-e-sanbi geg anmar gunned. Bab-Dummad anmarga sogsado: ‘Melle a-sapi-e-sandi be gunmaloye, degine, melle be ebumarbaloye. Ar bemar guchale, bemar burgwemaloye.’


\par }{\PP \VS{4}Ar naibedi omega sogded:

\par }{\PP —Suli, degisuli. Bemar gwen burgosuli.

\VS{5}Ar Bab-Dummad nue-wisid, bemar we-sapi-e-san guchale, ibmar-wisii gudmaloed. Geb agine, bemar Bab-Dummadyob ibmar-wisi gudmaloed, ibi ibnuedi, ibi ib-isganabali.


\par }{\PP \VS{6}Ome sapi-san-dakdegu, dakalid, sapi-san yeerdaklege, nued-gulle-daklege, degine, nue-ibmar-wisi sunna dule-imake daklege. Degisoggu, ome sapi-san-gwachagu, guchad. Geb ome e-suiga uksamogad. E-suide guchamogad.

\VS{7}Geb agine, na ebobela neg-ittos nadmalad, emarde uka-swili garmakdii. Geb degine, saburega gagan-urwagiid-higueraʼye-nugad maksamalad. Agi, na saburusmalad.


\par }{\PP \VS{8}Dule, e-omebogwa, neg-sedogudanikidgi itoarmalad, Bab-Dummad-Jehová, nainu-nued-abargi garmakdii. Dule, e-omebo deyob itosmargu, Bab-Dummad-Jehováʼgi nainu-nuedgi sapimar-bukwad-imbaba dukunadmalad. Adi, mer Bab-Jehová emar-dakegar.


\par }{\PP \VS{9}Bab-Dummad-Jehováʼdi macheredse goted, ega sogded:

\par }{\PP —¿Bia be gudii?


\par }{\PP \VS{10}Dule abin-sogded:

\par }{\PP —An be-itosad, nainu-nued-imbaba be gudii. Ar an uka-swili-gudisoggu, an be-dobee itoged. A-ular, an be-idu dukusad.


\par }{\PP \VS{11}Geb degine, Bab-Dummad macheredse egichialid:

\par }{\PP —¿Ar doa bega sogsa, be uka-swilii gudiiye? An bega sogsad: ‘Sapi-wargwen-e-san mer be gunnoye.’ ¿A-sapi-e-sande be guchasi?


\par }{\PP \VS{12}Dule Bab-Dummad-abin sogded:

\par }{\PP —Ome-anbo-garmakdiguega be anga-uksadi, a, anga sapi-e-san uksad. Geb an guchasunnad.


\par }{\PP \VS{13}Geb degine, Bab-Dummad-Jehová omese egichided:

\par }{\PP —¿Ibiga deyob be imaksa?

\par }{\PP Ome abin-sogded:

\par }{\PP —Ar naibe an-yardaksad. A-ular, sapi-e-san an guchad.


\par }{\PP \VS{14}Geb degine, Bab-Dummad-Jehová naibega sogded:

\par }{\Q “Ar weyob be imaksasoggu,

\par }{\QB ibmar-durgan-akwilemaladba, degi, ibmar-durgan-sapurbarmalad-baiganba,

\par }{\QB bedi bur bule be ukabsalesun.

\par }{\Q Emi-iba-onodedgi, be napagi unimakdii gusun,

\par }{\QB degine, be-burgwedse, napa-madii be gusun.


\par }{\Q \VS{15}Ome-ebogwa na be isdar-dakdii an be-imakoed.

\par }{\QB Ome-e-wagwa, be-wagwa-ebo na isdar-dake gumaloed.

\par }{\Q Ome-e-wagwa be-nonogi annaoed.

\par }{\QB Bedina e-mali-gasigi onakliksaoed.”


\par }{\PP \VS{16}Bab-Dummad omega sogded:

\par }{\Q “Be sikwi-bakalile, nunmaked-dummad an bega ukoed,

\par }{\QB nunmakedgi be ugakguoed.

\par }{\Q Be-suibina be sogdii guoed.

\par }{\QB Be-sui be-iduedga guoed.”


\par }{\PP \VS{17}Bab-Dummad macheredga sogdemogad:

\par }{\Q “Ar be-ome-sogedba, sapi-e-san-mer-gunnoye an bega sogsadi, be guchasoggu:

\par }{\QB Deyob be imaksad-ular, we-napa iwiles nagusun.

\par }{\QB Be burgwedse ise-arbaar-alamakdiidgi, be masgunned-amidii gusun.


\par }{\Q \VS{18}Napa bega ikomar nikuoed,

\par }{\QB napa bega gagan-ikobiid nikuoed.

\par }{\QB Gagan-nainuginmalad-gunne be guoed.


\par }{\Q \VS{19}Be-wimaked-osuurmakedgi na be masgunned-amidii guoed.

\par }{\QB Deyob be guoed, be napaga gannar guedse.

\par }{\Q Ar ade, napagi be danikid.

\par }{\QB Ar be napasoggu, be burgwisale,

\par }{\QB napaga gannar be binyoed.”


\par }{\PP \VS{20}Ar omede bela dulemar-dula-gunonikoed-e-nanga guosoggu, Adán na e-ome Evaʼye onugsasad.


\par }{\PP \VS{21}Bab-Dummad-Jehová, macheredga, degi, omega ibmar-durgan-uka morga imaksad. Geb macheredga, degi, omega mor yossunnad.


\par }{\PP \VS{22}Geb degine, Bab-Dummad-Jehová sogded: “Emigindi, dule anmar-sunnaa gunonimogad. Dulemarde ibmar-nued-wisi, degine, ibmar-isgana-wisi gunonikid. Ar dule sapi-e-san-dula-dule-imaked-guchale, degisadegu dula-gudii guoed. Degisoggu, melle dulemar we-sapi-e-san gwanegala, degi, melle gunnegala, dulemar-nainu-nuedgi-gudiid, an onogoed.”


\par }{\PP \VS{23}Degisoggu, a-ular, Bab-Dummad-Jehová, nainu-nued-Edénʼgi dule-gudiid onossunnad. Degine, napagi-arbaega dule-imaksad. Ar ade, napagi dulede danikid.

\VS{24}Bab-Jehová, Adán nainu-nuedgi-gudiid onosgua, nainu-nued-dad-nakwedsik baliwiturmar-querubinʼye-nugad ogwichisad. Degine, es-suid-gwabunye-gwichid bela bipirmakgwichi imaksabalid. Adi, melle dule-wargwensaar sapi-dula-dule-imakedse warmakmalagar.




\par }\Chap{4}{\MSB 1d. Dad-dummad-Adán-akale, Noéʼse wile-itoleged-onoded

\par }{\MR (4:1–6:22)

\par }{\SH Caín Abel-oburgwisad
\par }
{\PP \VerseOne{1}Adán e-ome-Evaʼse-gochagu, Eva gurgin-nika gunonikid. Evaʼga susugwa uklenonikid, Caínʼye onugsasad. Ar Eva sogded: “Bab-Jehová na e-sogedba susugwa anga uksad.”

\VS{2}Geb a-sorba, Evaʼga Abel uklenonikid, Caín-e-urba.

\par }{\PP Abel sibad-wawaad-edarbedga gusad. Caínʼdi sapurba-arbaed-dulega gusad.


\par }{\PP \VS{3}Ibagan-nasad-sorbali, Caín na e-ibmar-sanmaksamalad wesad. Geb Bab-Jehováʼga-ukega senonikid.

\VS{4}Abelʼdi na Bab-Jehováʼse sibad-wawaad-gebegwalulesmalad senonimogad, geb oburgwisad. A-sibad-wawaad-e-gwallu ogumakar Bab-Jehováʼga uksad. Bab-Jehová Abel-yeer-daksad, degine, ega-ibmar-uksad yeer daksabalid.

\VS{5}Bab-Jehová Caín-yeer-daksasulid, degine, ega-ibmar-senonikid amba yeer daksasurbalid. A-ulale, Caín bela-bela sae-itoalid. E-wagar-daklegedi magar-dakleged, nue sae-itoged.
 

\par }{\PP \VS{6}Geb degine, Bab-Jehová Caínʼga sogded: “¿Ibiga sae be itoge? ¿Ibiga be-wagar urwakwaa daklege?

\VS{7}Ar ibmar-nued be imakele, ¿an be-abingassurmogar be insae? Eye, an be-abingasmogale. Ar emigindi, be ibmar-nued imaksursoggu, isgued begi-aibinega guakwaa be-edarbediid. Degi-inigwele, sunna isguedgi be obined.”


\par }{\PP \VS{8}Ibagwengi, Caín e-urbaga sokalid, sapurba wis-garmakdii sanamarye. Geb ebo-sapurba-gudiidgi, Caín e-urba-Abel-sarsosad, geb oburgwisad.


\par }{\PP \VS{9}Geb degine, Bab-Jehová Caínʼse egichided:

\par }{\PP —¿Bia be-urba-Abel nade?

\par }{\PP Caín, Bab-Jehová-abin sogded:

\par }{\PP —An wissuli. ¿Ar ande an-urba-edarbedsi?


\par }{\PP \VS{10}Bab-Jehová Caínʼga sogded:

\par }{\PP —Ar wede, ¿ibi be imaksa? Be-urba-ablis be eosad. Emide, a anga sogeyob an itoged: ‘Anga be igar-naboye.’

\VS{11}Be be-urba oburgwisadba, napa be-urba-e-ablis gobsad. A-ulale, be ukabsalessunnad.

\VS{12}A-ular, be nainugi arbaoen-inigwele, bega ibmar sanmakosulid. Be we-napneggi dule-wakindiiyob negsuli gudii guoed.


\par }{\PP \VS{13}Geb degine, Caín, Bab-Jehová-abin sogded:

\par }{\PP —Weyob sabsur be an-odurdakele, gwen guo an itosulid.

\VS{14}Ar emi-ibagi, nainugi-arbaedgi be an-ononaisoggu, we-napneggi garmakdii, dikasur begi bangus gudii, dule-wakindiiyob negsuli, obunnoged-sate an gudii gudoed. Degisoggu, doa-dule an-dakalile, an-oburgoed.


\par }{\PP \VS{15}Bab-Jehová Caín-abin sogded:

\par }{\PP —Suli, deyob guosuli. Ar dule be-oburgwele, we-dule-be-oburgwisad ilagugle (7) bur bule sabsur-odurdaklegoed.

\par }{\PP Geb degine, Bab-Jehová Caínʼgi wilub nasiksad, adi, dule-gwensak Caín-dakalile, melle oburgwegar.

\VS{16}Caín Bab-Jehováʼgi bangudgu, Nod-yargi megidapid. Nod-yarde Edén-dad-nakwedsik naid.


\par }{\SH Caín-e-wagan
\par }
{\PP \VS{17}Caín e-omese-gochagu, e-ome gurgin-nika gunonikid. Machigwa-ega-uklesad, Enocʼye onugsasad. Caín, neggwebur urbenonikid. E-machi-nugba, we-neggwebur Enocʼye onugsanonikid.


\par }{\QB \VS{18}Enoc, Irad-e-babad.

\par }{\QB Iradʼdi, Mehujael-e-babad.

\par }{\QB Mehujaelʼdi, Metusael-e-babad.

\par }{\QB Metusaelʼdi, Lamec-e-babmogad.


\par }{\QB \VS{19}Lamecʼdi ome-warbo-nikusad:

\par }{\QB Wargwen Adaʼye nugad,

\par }{\QB baiddi Zilaʼye nugad.


\par }{\QB \VS{20}Ada machi-nikusad, Jabalʼye onugsasad.

\par }{\QC Jabal-inse dordoneg-sobed onoded.

\par }{\QC A-inse ibmar-durgan-akwedgi-arbaed onodbalid.


\par }{\QB \VS{21}Jabal urba nikusad, Jubalʼye nugad.

\par }{\QC Jubal-inse gar-arpa-ogoled onoded.

\par }{\QC A-inse gammu-ogoled onodbalid.


\par }{\QB \VS{22}Zilaʼdi machigwa-nikunonimogad.

\par }{\QB Tubal-Caínʼye a-machigwa onugsasad.

\par }{\QC Tubal-Caín-inse esgoro-gordikidgi-ibmar-sobed onoded,

\par }{\QC degi, esgorogi-ibmar-sobed onodbalid.

\par }{\QB Tubal-Caín bun-wargwen nikusad.

\par }{\QB E-bunde, Naamaʼye nugad.


\par }{\PP \VS{23}Ibagwengi, Lamec e-omemarga sokalid:

\par }{\Q “Ada, Zila, an bemarga ibmar-sogoedi,

\par }{\QB nue be an-itomalo:

\par }{\Q Dule naibi-an-imaksad-ular, an oburgwisad.

\par }{\QB Machigwa an-sarsosad-ular, an oburgwisad.


\par }{\Q \VS{24}Ar dule Caín-oburgwisale, we-dule ilagugle (7) buged-mai,

\par }{\QB sabsur-odurdaklegoye sogleged.

\par }{\Q Ar dule an-oburgwisardi, we-dule an-oburgwisad-ular,

\par }{\QB dulapaa-gakambe-gakagugle (77), bur bule sabsur-odurdaklegergebed.”


\par }{\SH Eva baid-machi-nikusbalid
\par }
{\PP \VS{25}Adán e-omese gochabargu, Eva susugwa-nikunonikid. Geb Eva sogded: “Caín, e-urba-Abel-oburgwissoggu, Bab-Dummad susugwa anga Abel-anar uknonikid.” A-ular, Eva a-susugwa Setʼye onugsasad.


\par }{\PP \VS{26}Set machigwa-nikusmogad, Enósʼye onugsasad.

\par }{\PP A-ibagan-akar, dulemar Bab-Jehováʼse gotemalad.




\par }\Chap{5}{\SH Adán-e-wagan
\par }
{\R (1 Crónicas 1:1-4)

\par }{\PP \VerseOne{1}We, Adán-e-wagan-nugmar-narmakar-mamaid-e-gardad.

\par }{\PP Bab-Dummad dule-obinnisgua, deunni na e-sunnague dule-imaksad.

\VS{2}Bab-Dummad machered ome-ebogwa obinnisad. Wemargi ise-nued binsasad. Bab-Dummad dulemar-obinnisgua, amarga sogsad: “Bemar, duleye nugguoye.”


\par }{\QB \VS{3}Adán birga-dulanergwa-gakambe-nikadgi (130),

\par }{\QB e-machi gwalulesad, Setʼye onugsanonikid.

\par }{\QC Setʼde bela Adánʼsun-dakleged,

\par }{\QC degine, bela e-bab-daeyobi dabalid.


\par }{\QB \VS{4}A-sorba, Adán birga-dulataled-ilabaabak (800) napi-gudii gusad.

\par }{\QC Adán, machimala-baigan nikusbalid, degine, bunamala nikusbalid.


\par }{\QB \VS{5}Degisoggu, Adán bela birga-dulataled-ilabakebak gaka durgwen-gakambe (930) dula-gudii gusad.

\par }{\QC Degi-birga-nika Adán burgwisad.


\par }{\QB \VS{6}Set birga-dulatar-gakatar-nikadgi (105),

\par }{\QB e-machi-Enós gwalulesad.


\par }{\QB \VS{7}A-sorba, Set birga-dulataled-ilabaabak gakagugle (807) napi-gudii gusad.

\par }{\QC Set, machimala-baigan nikusbalid, degine, bunamala nikusbalid.


\par }{\QB \VS{8}Degisoggu, Set, bela birga-dulataled-ilabakebak gakambe-gakabo (912) dula-gudii gusad.

\par }{\QC Degi-birga-nika Set burgwisad.


\par }{\QB \VS{9}Enós birga-dulabake-gakambe-nikadgi (90),

\par }{\QB e-machi-Cainán gwalulesad.


\par }{\QB \VS{10}A-sorbali, Enós, birga-dulataled-ilabaabak gakambe-gakatar (815) napi-gudii gusad.

\par }{\QC Enós, machimala-baigan nikusbalid, degine, bunamala nikusbalid.


\par }{\QB \VS{11}Degisoggu, Enós, bela birga-dulataled-ilabakebak gakatar (905) dula-gudii gusad.

\par }{\QC Degi-birga-nika Enós burgwisad.


\par }{\QB \VS{12}Cainán, birga-dulapaa-gakambe-nikadgi (70),

\par }{\QB e-machi-Mahalaleel gwalulesad.


\par }{\QB \VS{13}A-sorbali, Cainán, birga-dulataled-ilabaabak gaka dulabo (840) napi-gudii gusad.

\par }{\QC Cainán, machimala-baigan nikusbalid, degine, bunamala nikusbalid.


\par }{\QB \VS{14}Degisoggu, Cainán, bela birga-dulataled-ilabakebak gakambe (910) dula-gudii gusad.

\par }{\QC Degi-birga-nika Cainán burgwisad.


\par }{\QB \VS{15}Mahalaleel, birga-dulapaa-gakatar-nikadgi (65),

\par }{\QB e-machi-Jared gwalulesad.


\par }{\QB \VS{16}A-sorba, Mahalaleel, birga-dulataled-ilabaabak gaka dulagwen-gakambe (830) napi-gudii gusad.

\par }{\QC Mahalaleel, machimala-baigan nikusbalid, degine, bunamala nikusbalid.


\par }{\QB \VS{17}Degisoggu, Mahalaleel, bela birga-dulataled-ilabaabak gaka dulabake-gakambe-gakatar (895) dula-gudii gusad.

\par }{\QC Degi-birga-nika Mahalaleel burgwisad.


\par }{\QB \VS{18}Jared, birga-dulabaabak-gakabo-nikadgi (162),

\par }{\QB e-machi-Enoc gwalulesad.


\par }{\QB \VS{19}A-sorba, Jared, birga-dulataled-ilabaabak (800) napi-gudii gusad.

\par }{\QC Jared, machimala-baigan nikusbalid, degine, bunamala nikusbalid.


\par }{\QB \VS{20}Degisoggu, Jared, bela birga-dulataled-ilabakebak gaka dulapaa-gakabo (962) dula-gudii gusad.

\par }{\QC Degi-birga-nika Jared burgwisad.


\par }{\QB \VS{21}Enoc, birga-dulapaa-gakatar-nikadgi (65),

\par }{\QB e-machi-Matusalén gwalulesad.


\par }{\QB \VS{22}Matusalén-gwalulesad-sorba,

\par }{\QB Enoc, birga-dulataled-ilapaa (300) Bab-Dummad-walikaa nanadii gusad.

\par }{\QC Enoc, machimala-baigan nikusbalid, degine, bunamala nikusbalid.


\par }{\QB \VS{23}Degisoggu, Enoc, bela birga-dulataled-ilapaa gaka dulapaa-gakatar (365) dula-gudii gusad.


\par }{\QC \VS{24}Ar Enoc, Bab-Dummad-walikaa nanadii gussoggu, ibagwengi sate daklealid,

\par }{\QC ar ade, Bab-Dummad na-sesad.


\par }{\QB \VS{25}Matusalén, birga-dulabakebak-gakagugle-nikadgi (187),

\par }{\QB e-machi-Lamec gwalulesad.


\par }{\QB \VS{26}A-sorba, Matusalén, birga-dulataled-ilagugle gaka dulabake-gakabo (782) napi-gudii gusad.

\par }{\QC Matusalén, machimala-baigan nikusbalid, degine, bunamala nikusbalid.


\par }{\QB \VS{27}Degisoggu, Matusalén, bela birga-dulataled-ilabakebak gaka dulapaa-gakabakebak (969) dula-gudii gusad.

\par }{\QC Degi-birga-nika Matusalén burgwisad.


\par }{\QB \VS{28}Lamec, birga-dulabakebak-gakabo-nikadgi (182),

\par }{\QB e-machi gwalulesad.


\par }{\QB \VS{29}Noéʼye e-machi-onugsasad.

\par }{\QC Ar ade, sogded: “Bab-Jehová we-napa-ukabsassoggu, a-ular, anmar ise-alamaknai arbaergebed.

\par }{\QC Ar emigindi, we-machigwa anmarga obunnoged ukoed.”


\par }{\QB \VS{30}Noé-gwalulesad-sorba, Lamec, birga-dulataled-ilatar gaka dulabake-gakambe-gakatar (595) napi-gudii gusad.

\par }{\QC Lamec, machimala-baigan nikusbalid, degine, bunamala nikusbalid.


\par }{\QB \VS{31}Degisoggu, Lamec, bela birga-dulataled-ilagugle gaka dulapaa-gakambe-gakagugle (777) dula-gudii gusad.

\par }{\QC Degi-birga-nika Lamec burgwisad.


\par }{\QB \VS{32}Noé, bato birga-dulataled-ilatar (500) nikagua, e-masmala gwalulenonikid:

\par }{\QB Sem, Cam, degi, Jafet.




\par }\Chap{6}{\SH Dulemar-isguded-igar
\par }
{\PP \VerseOne{1}Dulemar we-napneggi merguarmargu, degi, ega bunormala gwalulemaiguargu,

\VS{2}masmala-Bab-Dummadba-nanamalad dakalid, dulemar-yagan yeer daklemala. Degisoggu, masmala-Bab-Dummadba-nanamalad dulemar-yagana-ebo-nikuega na e-abegedba susdamalad.

\VS{3}Agi, Bab-Jehová sokalid: “Ar dulemar unnila dule-gumarsoggu, An-Burba dule-dula-imaked degisadegu eba gudii guosulid. Degisoggu, dulemar burgoed. A-ular, unnila birga-dulanergwa (120) dula-bukwa gumaloed.”


\par }{\PP \VS{4}Masmala-Bab-Dummadba-nanamalad, dulemar-sisgan-nikudmargu, mimmigan-baknonimalad. A-burwigan dule-mas-bipisuli gusmalad. Wemala, epennegwa dule-gala-ibegan, degi, dule-nuga-nika gusmaladid. A-akale, dule-masdummagan we-napneggi-nika gunonikid.


\par }{\PP \VS{5}Bab-Jehová dakalid, we-napneggi dogdar dulemar-isgued mergugusa, degine, we-dulemar unnila ibmar-isgana-imakedginbi binsadimala.

\VS{6}Degisoggu, Bab-Jehová ulubgi nue bukib-binsaedba, sogded: “Dulemar an we-napneggi urbissulina, bur nabirinad.”

\VS{7}A-ular, Bab-Jehová sogded: “An dule-obinnisad we-napneggi an obelogodo. Degine, bela ibmar-durgan, bela ibmar-durgan-napagi-garmakdimalad, degi, nuumar an obelobalodo. An we-ibmarmar-obinnisadgi, nue-nunmak an itoged.”


\par }{\PP \VS{8}Ar degi-inigwele, Bab-Jehová Noéʼbi nued-gudii daksad.


\par }{\SH Noé ur-dummad sobsad
\par }
{\PP \VS{9}Noé-igar weyob maid:

\par }{\PP Noé ibmar-inniki-imaked-duled. A-ibagangine, dule Noéʼgi akar-ibmar-soged sated. Noé Bab-Dummad-walikaa nanadii gusad.

\VS{10}Noé machimala-walapaa nikusad: Sem, Cam, Jafet.


\par }{\PP \VS{11}Deunni, bela-dulemar, Bab-Dummad-asabin, we-napneggi nue-isgus gudidiid. Deginbali, dulemar na sabsur-imakbukwamarbalid.

\VS{12}Bab-Dummad-dakded, bela-dulemar we-napneggi dogdar nue-isgus gudidimala, degisoggu, neg nue-isgus naisunnad.

\VS{13}A-ulale, Bab-Dummad Noéʼga sogded: “Bela dulemar an osulosokalid. Dulemar galagwensulidaed, muchub-muchub sabsur-imakmaladi yaisulid. A-ulale, dulemar an obelogoed, degine, we-napneg-naid an obelobaloed.”


\par }{\PP \VS{14}Bab-Dummad sogdebalid: “Noé, ur-dummad na be sobo. Suar-goferʼye-nugad-e-urgomar be ebugoed. Ur-soboedgi gwardumar be sioed. Ur-dummad-be-soboeddi magaba, degine, yaba baryagi bela be magoed.

\VS{15}Weyob ur-dungu be soboed:

\par }{\QB E-sugued, dali-dulapaa-gakambe-gakatar (75) be imako.

\par }{\QB E-matardungueddi, daliambe-gakabo-abala (12½) be imako.

\par }{\QB E-nibgued, daligugle-abala (7½) be imakbalo.


\par }{\QB \VS{16}Ur ailapaa-nika be soboed,

\par }{\QB e-uas-urba e-yawagak-bipigwad achabogi urba be sioed,

\par }{\QB degine, e-dikarba yawagak be ogwisbaloed.


\par }{\PP \VS{17}”We-napneg-odogega muusaila an barmidagoed. Bela we-napneggi ibmar-dula-gudidimalad an obelogoed, bela burgoed.


\par }{\PP \VS{18}”An bebo igar-meso. We-ur-dummadyaba be dogo:

\par }{\QB Be, be-ome, be-masmala, degi, be-balamar.


\par }{\QC \VS{19}Be-sunnaa durgumogoed.

\par }{\QB Ur-dummadyaba, bela we-napneggi ibmar-durgan-nikadi, abirgunagwar-abirgunagwar be oubogo.


\par }{\Q \VS{20}Bela ibmar-dula na egad-egad balibimaladba, abin-abin war-warbo ur-dummadyaba beba ubomogo:

\par }{\QB Bela nuumar,

\par }{\QB bela ibmar-durgan,

\par }{\QB bela ibmar-durgan-napagi-garmakdimalad,

\par }{\QC adi, bela amar durgumarmogagar.


\par }{\PP \VS{21}”Degine, bela mas akar-akar be onmakbalo, degi, nue sabobalo, adi, we-mas be gunnegar. Degine, ibmar-dula-gudidimalad we-mas gunmogagar.”


\par }{\PP \VS{22}Ar igi Bab-Dummad Noéʼga sogsa, aba bela Noé ibmar imaksad.
 



\par }\Chap{7}{\MSB 1e. Muusaila-Mulusad-Igar

\par }{\MR (7:1–9:29)

\par }{\SH Muusaila-mulusad
\par }
{\PP \VerseOne{1}Geb a-sorba, Bab-Jehová Noéʼga sogded: “Emi-ibagangi, dulemar-bukwad-abargi, unnila bebi an-asabin inniki nanadiid. Degisoggu, be, be-gwenadganmala ur-dummadyaba be doge.


\par }{\QB \VS{2}Geb bela ibmar-durgan-swilidikmalad:

\par }{\QC Machered-walagugle (7), ome-walagugle, ur-dummadyaba be oubogo.

\par }{\QB Ibmar-durgan-swilidiksurmaladdi

\par }{\QC unnila machered-wargwen, ome-wargwen be oubogo.


\par }{\Q \VS{3}Nuumala amba deyob be imakbaloed:

\par }{\QB Nuumar-swilidik-akar-akar-nikadi, gwagugle-gwagugle (7-7), abirgunagwar-abirgunagwar ur-dummadyaba be oubogo.

\par }{\QC Adi, we-napneggi bela ibmar-durgan, nuumarse-bakar, egad-egad balibimalad mer e-dula berguegar.


\par }{\PP \VS{4}”Ar ade, ibaguglese (7) dii an owioed, iba-dulabo (40) mutikidba, degi, ibginedba dii-winai an imakoed. ¡We-napneggi bela ibmar-dula-obinnilesad, bela an obelogoed!”


\par }{\PP \VS{5}Ar igi Bab-Jehová Noéʼga sogsa, aba bela Noé ibmar imaksad.


\par }{\PP \VS{6}We-napneggi muusaila-nosgua, deunni, Noé birga-dulataled-ilanergwa (600) nikad.

\VS{7}Noé-ur-dummad-sobsadyaba-dogsamaladi, wemalad:

\par }{\QB Noé, e-ome,

\par }{\QB e-masmala,

\par }{\QB degi, e-balamar,

\par }{\QC adi, muusailaba melle burgwemalagar.


\par }{\QB \VS{8}Ibmar-durgan-swilidikmalad,

\par }{\QB ibmar-durgan-swilidiksurmalad,

\par }{\QB nuumar,

\par }{\QB ibmar-durgan-napagi-garmakdimalad,


\par }{\QC \VS{9}a-ibmar-durgan, igi Bab-Dummad Noéʼga sogsadyobi, Noéʼba ur-dummadyaba war-warbo abirgunagwar-abirgunagwar dogsamalad.


\par }{\PP \VS{10}Ibagugle-gusgu (7), muusaila napneggi muluded.


\par }{\PP \VS{11}Noé birga-dulataled-ilanergwa-nikadgi (600), nii-warbogwad-ibambe-gakagugledgi, dii-wilasailadgi bela napa-urba-dii-sailagan-mamaid utuded, degine, nibneggi-dii-sailagan-mamaid argaded.

\VS{12}Napneggi iba-dulabo (40) bane-bane mutikidba, ibginedba, dii-winai gusad.


\par }{\PP \VS{13}Noé, ur-dummadyaba-dogsad-ibagi, wemar eba dogsamarmogad:

\par }{\QB E-ome,

\par }{\QB e-machi-Sem,

\par }{\QB e-machi-Cam,

\par }{\QB e-machi-Jafet,

\par }{\QB degi, e-masmala-omegan.

\par }{\QC We-dulemarbi ur-dummadyaba dogsamalad.


\par }{\PP \VS{14}Wemarba bela ibmar-durgan-na-egad-egad-balibimalad dogsamarbalid. A-ibdurgan wemalad:

\par }{\QB Ibmar-durgan-sapurbarmalad,

\par }{\QB ibmar-durgan-sunna-akwilemalad,

\par }{\QB ibmar-durgan-napagi-garmakdimalad,

\par }{\QB nuumar, degi, bela ibmar-sakan-nikamalad.

\par }{\QC We-ibmar-durgan, Noéʼba ur-dummadgi dogsamarmogad.


\par }{\PP \VS{15}Bela ibmar-dula-gudidimalad Noéʼba ur-dummadyaba war-warbo dogsamalad.

\VS{16}Bab-Dummad Noéʼga-sogsadba bela ibmar-durgan-akar-akar na abirgunagwar-abirgunagwar dogsamalad. Geb a-sorba, Bab-Jehová ur-dummad-yawagak edisad.


\par }{\PP \VS{17}Iba-dulabo (40) napneggi dii-winai gusad. Dii-muludgu, ur muamakded. Degisoggu, ur-dummad dii-birgi muamaknai gusad.

\VS{18}Dii sabsur-muremai-muremai guded. Ur-dummaddi dii-birgi muamaknai gussunnad.

\VS{19}Dii bela-bela mulussoggu, napneggi-yar-dummagan-bukmalad bela dogsad.

\VS{20}Bela yarmar dogsa-sigisgu, amba dii dalipaa-abala-wilub (3½) muremai gusad.

\VS{21}Weyob bela ibmar-durgan-we-napneggi-bukwad burgwisad:

\par }{\QB Nuumar,

\par }{\QB ibmar-durgan-sunna-akwilemalad,

\par }{\QB ibmar-durgan-sapurbarmalad,

\par }{\QB ibmar-durgan-unimalad,

\par }{\QB degi, bela dulemar burgwismarmogad.


\par }{\QC \VS{22}We-napneggi ibmar-dula-gudimalad, bela burgwisad.


\par }{\Q \VS{23}Weyob bela we-napneggi we-ibmarmar obelolesad:

\par }{\QB Dulemar,

\par }{\QB ibmar-durgan,

\par }{\QB ibmar-durgan-napagi-garmakdimalad,

\par }{\QB degi, nuumar,

\par }{\QC amar bela burgwismalad.


\par }{\PP \VS{24}Unnila, Noé, degi, ur-dummadyaba-bukwamaladbi durgusmalad. Dakargu, iba-dulagugle-gakambe (150) bela napneggi dii-saila mulus nagusad.




\par }\Chap{8}{\SH Muusaila-mulusad bergusad
\par }
{\PP \VerseOne{1}Geb degine, Bab-Dummad Noéʼgi, degi, ibmar-durgan-sapurbarmaladgi, ibmar-durgan-sunna-akwilemaladgi, bela ur-dummadyaba-bukwadgi binsaded. Bab-Dummad we-napneggi burwa ogornonikid. Geb degi, dii ilided.

\VS{2}Deginbali, demar-wilasailadgi dii-sailagan-mamaid atided, degine, nibneggi dii-sailagan-mamaid atidmogad. Dii bar wissulid.

\VS{3}Agine, dii binna-binna ilided. Iba-dulagugle-gakambe-gusgu (150), dii nue ilided.

\VS{4}Geb nii-walagugled-ibambe-gakagugledgi, ur-dummad Ararat-yalagangi megidapid.

\VS{5}Dii nue-iremai gualid. Nii-warambed-gebe-iba-onodedgi bato yar-dummagan-e-mullumar noalid.


\par }{\PP \VS{6}Iba-dulabogwad-sorba (40), Noé ur-dummadgi yawagak-bipi-soblesad egasad.

\VS{7}Geb agi, sikwisichid barmisad. Sikwisichiddi gannar-gannar gukudii gusad, dii-dingued edarbedii gusad.

\VS{8}Noé sikwisichid-barmisad-sorba, nuu barmisad, adi, dakega sana napa dingudibeye.

\VS{9}Ar napa amba yoo dingusoggu, nuu siged amissurgusad. Degisoggu, gannar ur-dummadse nonikid. Noé e-argan onosgu, nuu-gasad, ur-dummadyaba gannar nuu-odosad.


\par }{\PP \VS{10}Noé ibagugle (7) napi edarbisbalid, a-sorba gannar nuu barmisbalid.

\VS{11}Bato nue neg-mutikguali, nuu gannar nonikid. E-nugargi olivo-gagan senonikid. Agi, Noé nabir neg-nue-dingumaid mag daksad.

\VS{12}Noé amba ibagugle (7) napi edarbisbalid, geb agi, gannar Noé nuu barmisbalid. Agindi, nuu Noéʼse bar gannar nonisulid.


\par }{\PP \VS{13}Degidgine, Noé birga-dulataled-ilanergwa-gakagwensak-nikadgi (601), napneg nue dingusad. Nii-gebe-gwisguded-ibagwenadgi, Noé ur-dummad-e-uas earisad. Geb agi dakded, napa dingusnai.

\VS{14}Nii-warbogwad-iba-dulagwen-gakagugledgi, napa nue-dingusad.


\par }{\PP \VS{15}Geb degi, Bab-Dummad Noéʼga sogded:

\VS{16}“Ur-dummadyaba-be-gudiid be nodago. Be-ome, be-masmala, degi, be-balagan beba nodamarmogo.

\VS{17}Ibmar-dula-gudidimalad ur-dummadyaba-bukwad bela be onobalo:

\par }{\QB Nuumar,

\par }{\QB ibmar-durgan,

\par }{\QB degi, ibmar-durgan-napagi-garmakdimalad,

\par }{\QC adi, amar bela we-napneg-naid-ugakaase mimilemalagar.

\par }{\QC Deginbali, dula ichesur mergumalaga, we-napneg-naidgi bela ambikumalagar.”


\par }{\Q \VS{18}Geb degine, ur-dummadyaba-bukwadgi nosmarsunnad:

\par }{\QB Noé, e-ome,

\par }{\QB e-masmala,

\par }{\QB degi, e-balamar.


\par }{\Q \VS{19}Bela ibmar-durgan ur-dummadyaba-bukmaladi na-egad-egad-balibimaladba, ainismarmogad:

\par }{\QB Bela ibmar-sapurbarmalad,

\par }{\QB degi, bela ibmar-durgan-akwilemalad,

\par }{\QB bela ibmar-durgan-napagi-garmakdimalad,

\par }{\QB bela nuumar,

\par }{\QC ur-dummadgi ainismalad.


\par }{\PP \VS{20}Geb agine, Noé, Bab-Jehová-nug-odummogega, ibmar-ogumakar-ukleged-aila sobsad. Geb Noé bela ibmar-durgan-swilidikmalad, degi, nuumar-swilidikmalad akar-akar-ugakaase susad. Geb degine, ailagi ogumakar Bab-Jehováʼga uksad.

\VS{21}Ibmar-ogumakaled-yeer-yapanned Bab-Jehováʼse-mosgu, Bab-Jehová sogded: “We-napneg dulemar-isgued-ular, bar an ukabsaosulid. Ar dulemar gusgu na sapingwagwad-akar e-gwagegi unnila isguedginbi binsadimalad. Degine, an emi-imaksadyob, muusailaba bela ibmar-dula-gudidiid bar an ogilogosulid.


\par }{\Q \VS{22}Amba we-napneg-naidgi,

\par }{\QB ibmar diglegoed, ibmar welegoed,

\par }{\QB neg uere guoed, neg diopii guoed,

\par }{\QB yola-nii naguoed, dii-wied-nii naguoed,

\par }{\QB neg-ibgined naguoed, neg-mutikid nagubaloed.

\par }{\QC Bela wemar-ibmar nikagu guoed, sate guosulid.”




\par }\Chap{9}{\SH Bab-Dummad Noé-ebo-igar-mesisad
\par }
{\PP \VerseOne{1}Bab-Dummad Noéʼgi, degi, e-masmalagi ise-nued binsasad. Weyob ega sogsad: “Mimmigan-bukidar be nikumar, we-napneggi dula be omelomar, bela we-napneg-ugakaase ambikumar.

\VS{2}Bela we-napneggi ibmar-dula-gudidimalad be-dobedba bemar-asabin gwakidmaloed:

\par }{\QB Bela ibmar-durgan-gukumalad,

\par }{\QB bela ibmar-durgan-napaginmalad,

\par }{\QB bela ibmar-durgan-napagi-garmakdimalad,

\par }{\QB bela ibmar-durgan demarginmalad.

\par }{\QC Bela-a-ibmar-durgangi be obine gumaloed.


\par }{\PP \VS{3}”Bela ibmar-dulamalad, degi, gagan-araragana-sunna-gullemalad sunna bemar gunmaloed. Ani an bela bega uknaid.


\par }{\PP \VS{4}”San-abebiid, melle be gunmalo. Ar abegi burba-dulagued danikid.

\VS{5}Ar ibmar-durgan be-oburgwisale, an we-ibdurgan oburgwemogoed. Dule, dule-oburgwismogale, amba oburgwilemogoed.


\par }{\Q \VS{6}Ar Bab-Dummad dule e-sunnague-obinnissoggu,

\par }{\QB dule-gwensak dule-oburgwisale, dule-baid a-dule-oburgwemogoed.


\par }{\PP \VS{7}”Bemardi mimmigan-bukidar nikumar. Be-mimmigan we-napneggi mergumai gusun.”


\par }{\PP \VS{8}Bab-Dummad Noéʼga, degi, e-masmalaga sogdebalid:

\VS{9}“Nabir, ani an bemarbo, degi, be-waganmarbo an igar mesoed.

\VS{10}Degine, bela ibmar-dulamalad bemarba ur-dummadyagi-bukwa-ainisad:

\par }{\QB Nuumar,

\par }{\QB ibmar-durgan-sunna-akwilemalad,

\par }{\QB ibmar-durgan-sapurbarmalad.

\par }{\PP ”Bela we-ibmar-durgan-we-napneggi-bukmaladbo an igar mesoed.

\VS{11}An-bemar-ebo-igar-mesoedi gwen gwagosulid: Bela dulemar, degine, bela ibmar-durgan muusailagi bar an ogilogosulid. We-napneg obelogega bar muusaila murosulid.


\par }{\PP \VS{12}”An bemar-ebo, degine, an bela ibmar-durganbo-igar-mesnaidi, degisadegu maiguoed. A-e-wilubgan weyob maiguoed: Sue maiguoed.

\VS{13}Mogir-imbaba an sue-mesoedi, we-napnegbo an igar-mesoed-e-wilubga guoed.

\VS{14}We-napneggi mogirmar-gutumakalile, an-sue mogir-imbaba megnonikoed.

\VS{15}Geb an nue-ebinsaoed, an bemarbo, degi, bela ibmar-durganbo igar mesisad. Bela ibmar-dulamalad-ogilogega, baid-muusaila-weyobid bar murosulid.

\VS{16}Mogir-imbaba sue megnonikile, an dakoed. Agi, ani, Bab-Dummad, bela dulemarbo, degine, bela ibmar-durgan-we-napneggi-bukmaladbo degisadegu-igar-mesisad an ebinsaoed.


\par }{\PP \VS{17}”We-napneggi bela dulemarbo, degi, ibmar-durganbo an igar-mesisadi, sue, e-wilubga guoed.”

\par }{\PP Deyob Bab-Dummad Noéʼga ibmar sogsad.


\par }{\SH Noé-mumgusad
\par }
{\PP \VS{18}Noé-machimala ur-dummadyaba-nosmaladi, wemardo: Sem, Cam, Jafet. Camʼde, Canaán-e-babad.

\VS{19}Wemar-warbaagwad Noé-masmala gumalad. We-napneggi dulemar-bukmalad, belagwapa wemargi danimalad.


\par }{\PP \VS{20}Noé napagi arbadgua, uva digsad.

\VS{21}Ibagwengi, Noé vino gobsagu, mumgusad. Noé e-dordonegyaba uka-swiri meremai gusad.

\VS{22}Canaán-e-bab-Cam, e-bab-Noé uka-swiri-mai-daksagu, nodegusad. E-iamar-warbogwad-magaba-gwichidga sogdapid.

\VS{23}Geb degi, Sem, Jafet-ebo e-bab-edugega mor-dummad amismalad. Geb gukinba mor-dummad-gani sorsik-sorsik nadegusmalad. Baidsik ataknadapi gusmalad, adi, mer e-bab uka-swiri-maid dakegar. Geb a-mor-dummadgi e-bab-edusmalad.


\par }{\PP \VS{24}Noé nue-wibamasgu, atakalid. E-machi-bipigwad igi e-imaksa deyob, wisgusgu sogded:


\par }{\Q \VS{25}“¡Canaán, be iwigusun!

\par }{\QB Be-iamar-e-mai-mesagwaledga be gusun.”


\par }{\PP \VS{26}Geb degi, Noé sogdebalid:

\par }{\Q “Sem-e-Bab-Dummad-Jehová, a-e-nug odummolesun.

\par }{\QB Sem-maiga Canaán gudii gusun.


\par }{\Q \VS{27}Bab-Dummad, Jafet-neg gatik nasgumai imakena gadin.

\par }{\QB Jafet, Sem-e-dordoneggi gudii gusun,

\par }{\QB degine, Canaán Jafet-maiga gusun.”


\par }{\PP \VS{28}Muusaila-mulusad-sorba, Noé amba birga-dulataled-ilapaa gaka dulabo-gakambe (350) dula-gudii gusad.

\VS{29}Degisoggu, Noé, birga-dulataled-ilabakebak gaka dulabo-gakambe-nikadgi (950) burgwenonikid.




\par }\Chap{10}{\MSB 1f. Neg-matusulid-Babelʼye-nugad

\par }{\MR (10:1–11:32)

\par }{\SH Noé-wagan
\par }
{\R (1 Crónicas 1:5-23)

\par }{\PP \VerseOne{1}Noé-masmala, wemalad: Sem, Cam, Jafet. Wemarde muusaila-mulusad-sorba, na mimmigan nikusmalad. Noé-masmala-e-wagan ambikusmalad, wemalad:


\par }{\SH Jafet-wagan
\par }
{\R (1 Crónicas 1:5-7)

\par }{\Q \VS{2}Jafet-masmala, wemalad:

\par }{\QB Gomer, Magog, Madai,

\par }{\QB Javán, Tubal,

\par }{\QB Mesec, degi, Tiras.


\par }{\Q \VS{3}Gomer-masmaladi, wemalad:

\par }{\QB Askenaz, Rifat, Togarma.


\par }{\Q \VS{4}Javán-masmaladi, wemalad:

\par }{\QB Elisa, Tarsis,

\par }{\QB Quitim, degi, Dodanim.


\par }{\PP \VS{5}Wemar, Jafet-wagan gumalad. Wemar, demar-gakaba ambikusmalad. Gaya emar-emarbi sunmakmalad. Degine, na e-dadgan-e-dadganba, dulemar na emar-emar ambikusmalad.


\par }{\SH Cam-wagan
\par }
{\R (1 Crónicas 1:8-16)

\par }{\Q \VS{6}Cam-masmala, wemalad:

\par }{\QB Cus, Mizraim,

\par }{\QB Fut, degi, Canaán.


\par }{\Q \VS{7}Cus-masmaladi, wemalad:

\par }{\QB Seba, Havila, Sabta,

\par }{\QB Raama, degi, Sabteca.

\par }{\Q Raama-masmaladi, wemalad:

\par }{\QB Seba, Dedán.


\par }{\PP \VS{8}Cus, Nimrod-e-babad. Nimrod-insega we-napneggi nuga-nikad gusad, dule-dutusulid gusad.

\VS{9}Nimrod, Bab-Jehová-nabir-egi-binsasadba sapurba ibmar-maked-dule gusad. A-ulale, weyob-sogleged: “Dule-Nimrodʼyob ibmar-maked-duleye.”


\par }{\Q \VS{10}Nimrod, we-neggweburmargi negsemai gusad:

\par }{\QB Babelʼgi, Erecʼgi,

\par }{\QB Acadʼgi, degi, Calneʼgi.

\par }{\QC We-neggweburmar, Sinar-yargi bukwagusad.


\par }{\PP \VS{11}Geb Nimrod Sinar-yargi-nodegusgu, Asiria-yarse nadegusad.

\par }{\Q Agi, we-neggweburmar urbidapid:

\par }{\QB Nínive, Rehobot,

\par }{\QB Cala, degi, Resén.


\par }{\QC \VS{12}Resén-neggwebur-dummad, Nínive, Cala-ebo-abingunaid-abargi siid.


\par }{\Q \VS{13}Mizraim-wagan, wemalad:

\par }{\QB Ludim, Anamim,

\par }{\QB Lehabim, Naftuhim,


\par }{\QB \VS{14}Patrusim, Casluhim,

\par }{\QB degi, Caftorim.

\par }{\QC Casluhim-dulegi Filistea-dulemar danikid.


\par }{\QB \VS{15}Canaánʼdi, Sidón-e-babad.

\par }{\QB Sidónʼde, Canaán-machi-sailaginedid,

\par }{\QB geb degine, Hetʼye-nugad, baksabalid.


\par }{\Q \VS{16}Canaán-wagan, wemalad:

\par }{\QB Jebuseo-dulemar,

\par }{\QB Amorreo-dulemar,

\par }{\QB Gergeseo-dulemar,


\par }{\QB \VS{17}Heveo-dulemar,

\par }{\QB Araceo-dulemar,

\par }{\QB Sineo-dulemar,


\par }{\QB \VS{18}Arvadeo-dulemar,

\par }{\QB Zemareo-dulemar,

\par }{\QB Hamateo-dulemar.

\par }{\QC Geb sorbali, Canaán-dulemar na e-dadgan-e-dadganba aisakidmalad.


\par }{\Q \VS{19}Canaán-dulemar e-yar-gasadi, wemalad:

\par }{\QB Sidón-neggweburgi onoded,

\par }{\QB Gerar-yalasik, Gaza-neggweburse warmaksad.

\par }{\Q We-yar-e-neggweburmarde, wemalad:

\par }{\QB Sodoma, Gomorra,

\par }{\QB Adma, degine, Zeboimʼsik, Lasa-neggweburse.


\par }{\PP \VS{20}Wemar, Cam-e-wagan gumalad. E-dadgan-e-dadganba, degine, gaya emar-emarbi-sunmake ambikusmalad. Yar-egad-egad, degine, dulemar emar-emarbi ambikusmalad.


\par }{\SH Sem-wagan
\par }
{\R (Génesis 11:10-27; 1 Crónicas 1:17-27)

\par }{\PP \VS{21}Deginbali, Jafet-e-ia-Sem, machimala-nikusmogad. Heber-masmala, bela Sem-wagan gumalad.


\par }{\Q \VS{22}Sem-masmala, wemalad:

\par }{\QB Elam, Asur, Arfaxad,

\par }{\QB Lud, degi, Aram.


\par }{\Q \VS{23}Aram-masmaladi, wemalad:

\par }{\QB Uz, Hul,

\par }{\QB Geter, Mas.


\par }{\QB \VS{24}Arfaxad, Sala-e-babad.

\par }{\QB Salaʼdi, Heber-e-babad.


\par }{\Q \VS{25}Heber machimala-warbo nikusmogad:

\par }{\QB Machi-sailagined Pelegʼye nugad.

\par }{\QC Ar ade, a-ibagangi dulemar aisakided.

\par }{\QB Peleg-e-urba, Joctánʼye nugad.


\par }{\Q \VS{26}Joctán-masmala, wemalad:

\par }{\QB Almodad, Selef,

\par }{\QB Hazarmavet, Jera,


\par }{\QB \VS{27}Adoram, Uzal, Dicla,


\par }{\QB \VS{28}Obal, Abimael, Seba,


\par }{\QB \VS{29}Ofir, Havila, degi, Jobab.

\par }{\QC Wemar belagwapa, Joctán-machimala gued.


\par }{\PP \VS{30}Wemar Sefar-yalagansik, Mesa-nadedgi, bukwagusmalad. We-yalagande dad-nakwedsik naid.


\par }{\PP \VS{31}Wemar Sem-e-wagan gumalad. E-dadgan-e-dadganba, degine, gaya emar-emarbi-sunmake ambikusmalad. Yar-egad-egad, degine, dulemar emar-emarbi ambikusmalad.


\par }{\PP \VS{32}Wemar, Noé-machimala, e-gwenadgan-e-gwenadganba ambikusmalad. Na e-wagan-e-wagan yar gasmalad. Wemar muusaila-mulusad-sorba, bela we-napneggi-aisakis ambikusmalad.




\par }\Chap{11}{\SH Neg-matusulid-Babel
\par }
{\PP \VerseOne{1}Epennegwa, bela dulemar unnila gaya-gwennaa sunmakmalanad.

\VS{2}Dad-nakwedsik dulemar nadgua, Sinarʼgi nebabi-nai dakdapid. Agi ambikudapmalad.


\par }{\PP \VS{3}Ibagwengi, na ga muchub-muchub sokarmalad: “Anmar dakebinne, anmar napa-ginnid akwayob dutusuli sobe, geb degine, anmar soogine ogumakar imakoed.” Weyob akwa-anar napa-ginnid-akwayob-dutusuli-sobaled ebusmalad, degine, barya ebusmarbalid, ebo acha-acha imakegar.

\VS{4}Geb a-sorba, sogdemarbalid: “Anmar dakebinne, anmar neggwebur-dummad sobmala. Geb neg-matusulid nibnegse-warmakedse, anmar sobbaloed. Anmar deyob imakele, bela anmar nug-nika gumaloed, dule-dummaganga anmar gumaloed, degine, adi, mer anmar we-napneggi aisakimalagar.” 

\par }{\PP \VS{5}Geb Bab-Jehováʼdi, dulemar-neggwebur-dummad-sobnanaid, degine, dulemar-neg-matusulid-sobnanaid-dakega aidenonikid.

\VS{6}Geb Bab-Jehová binsaded: “Wemar, unnila dulemar-soggwenna gued, unnila gaya-soggwenna sunmakmalad. We-arbaedgebe-imaklenaid-obelosmalale, sogdamarbaloed, arbaed-baid anmar imakmarbarye. Degisoggu, bar galegosurmalad.

\VS{7}A-ulale, anmar aidenaergebed, ei gaya oburnaegar, adi, na aku itomaloed.”


\par }{\PP \VS{8}Deyobi, Bab-Jehová belagwapa we-napneggi dulemar-osakisad. Degisoggu, we-neggwebur bar sobsasurmalad.

\VS{9}We-neggweburgine, Bab-Jehová weyob dulemar gaya-akar-akar-sunmakega imaksad. A-ulale, we-neggwebur Babelʼye nuggusad. Geb wegine, Bab-Jehová bela dulemar we-napneg-ugakaase osakisad.


\par }{\SH Sem-e-wagan
\par }
{\R (Génesis 10:21-31; 1 Crónicas 1:24-27)

\par }{\Q \VS{10}Wemar, Sem-e-wagan gumalad:

\par }{\QB Birgabogus muusaila-nasad-sorba, Sem-machi-Arfaxad gwalulesad.

\par }{\QC Deunni, Sem birga-dulatar (100) nikad.


\par }{\QB \VS{11}A-sorbali, Sem birga-dulataled-ilatar (500) napi-gudii gusad.

\par }{\QC Sem machimala-baigan nikusbalid, degine, bunamala nikusbalid.


\par }{\Q \VS{12}Arfaxad birga-dulagwen-gakambe-gakatar-nikadgi (35),

\par }{\QB e-machi-Sala gwalulesad.


\par }{\QB \VS{13}A-sorbali, Arfaxad birga-dulataled-ilabake-gakapaa (403) napi-gudii gusad.

\par }{\QC Arfaxad machimala-baigan nikusbalid, degine, bunamala nikusbalid.


\par }{\Q \VS{14}Sala birga-dulagwen-gakambe-nikadgi (30),

\par }{\QB e-machi-Heber gwalulesad.


\par }{\QB \VS{15}A-sorbali, Sala birga-dulataled-ilabake-gakapaa (403) napi-gudii gusad.

\par }{\QC Sala machimala-baigan nikusbalid, degine, bunamala nikusbalid.


\par }{\Q \VS{16}Heber birga-dulagwen-gakambe-gakabake-nikadgi (34),

\par }{\QB e-machi-Peleg gwalulesad.


\par }{\QB \VS{17}A-sorbali, Heber birga-dulataled-ilabake gaka dulagwen-gakambe (430) napi-gudii gusad.

\par }{\QC Heber machimala-baigan nikusbalid, degine, bunamala nikusbalid.


\par }{\Q \VS{18}Peleg birga-dulagwen-gakambe-nikadgi (30),

\par }{\QB e-machi-Reu gwalulesad.


\par }{\QB \VS{19}A-sorbali, Peleg birga-dulataled-ilabo-gakabakebak (209) napi-gudii gusad.

\par }{\QC Peleg machimala-baigan nikusbalid, degine, bunamala nikusbalid.


\par }{\Q \VS{20}Reu birga-dulagwen-gakambe-gakabo-nikadgi (32),

\par }{\QB e-machi-Serug gwalulesad.


\par }{\QB \VS{21}A-sorbali, Reu birga-dulataled-ilabo-gakagugle (207) napi-gudii gusad.

\par }{\QC Reu machimala-baigan nikusbalid, degine, bunamala nikusbalid.


\par }{\Q \VS{22}Serug birga-dulagwen-gakambe-nikadgi (30),

\par }{\QB e-machi-Nacor gwalulesad.


\par }{\QB \VS{23}A-sorbali, Serug birga-dulataled-ilabo (200) napi-gudii gusad.

\par }{\QC Serug machimala-baigan nikusbalid, degine, bunamala nikusbalid.


\par }{\Q \VS{24}Nacor birga-dulagwen-gakabakebak-nikadgi (29),

\par }{\QB e-machi-Taré gwalulesad.


\par }{\QB \VS{25}A-sorbali, Nacor birga-dulatar-gakambe-gakabakebak (119) napi-gudii gusad.

\par }{\QC Nacor machimala-baigan nikusbalid, degine, bunamala nikusbalid.


\par }{\Q \VS{26}Taré bato birga-dulapaa-gakambe-nikadgi (70),

\par }{\QB e-masmala Abram, Nacor, degi, Harán gwalulesad.


\par }{\SH Taré-e-wagan
\par }
{\Q \VS{27}We, Taré-e-igar:

\par }{\QB Taré, Abram-e-babad.

\par }{\QB Nacor, degi, Harán amba Taré-masmalamogad.

\par }{\QC Haránʼde, Lot-e-babad.


\par }{\PP \VS{28}Harán e-bab-Taré-iduar Caldea-dulemar-yargi, Ur-neggweburgi burgwisad. Urʼde Harán-gwalulesad-neggweburad.


\par }{\QB \VS{29}Abram, Sarai-nikusad.

\par }{\QB Nacorʼdi, Milca-nikusad.

\par }{\QC Milcaʼde, degi, Isca, Harán-e-sisgan gumalad.


\par }{\PP \VS{30}Saraiʼdi geg mimmi nikued, ar ade, gusgu muu-neggi geg mimmi-bake danikid.


\par }{\PP \VS{31}Taré Canaán-yarse-naega Caldea-dulemar-yargi Ur-neggweburgi noar gusad.

\par }{\Q Taré na eba wemar sear gusad:

\par }{\QB E-machi-Abram,

\par }{\QB e-wagwa-Lot Harán-machi,

\par }{\QB degine, e-bala-Sarai e-machi-Abram-ome.

\par }{\Q Degi-inigwele, Taré, Harán-neggweburse-mosgu, agi megidapmalad.


\par }{\QB \VS{32}Geb Taré, Harán-neggweburgi birga-dulataled-ilabo-gakatar-nikadgi (205) burgwisad.




\par }{\MS 2. HEBREO-DULEMAR-E-DAD-DUMMAGAN-E-IGAR

\par }\Chap{12}{\MR (12:1–50:26)

\par }{\MSB 2a. Abraham-e-igar

\par }{\MR (12:1–25:34)

\par }{\SH Bab-Dummad Abramʼse gochad
\par }
{\PP \VerseOne{1}Ibagwengi, Bab-Jehová Abramʼse gornonikid, ega sognonikid:

\par }{\PP “Be-neggweburgi be noe, be-gwenadgangi be bangu, be-bab-neggi-be-gudiid be nae. An bega neg-oyogoedse be nae.


\par }{\Q \VS{2}Begine, dulamar bukidar-mergue an imakoed.

\par }{\QB An begi ise-nued-binsaedgi, an bega ibmar imakoed.

\par }{\Q Dule-nue-nug-nikadga an be-imakoed.

\par }{\QB Degine, be-nuggi dulemargi ise-nued binsalemarmogoed.


\par }{\Q \VS{3}Dulemar-ise-nued-begi-binsamaladgi, an ise-nued egi binsamogoed.

\par }{\QB Dulemar-be-ukabsamaladgi, an ukabsaar sunmakmogoed.

\par }{\Q Be-nuggi, bela dula-we-napneggi-bukwamaladgi ise-nued an binsaoed.”


\par }{\PP \VS{4}Abram, Bab-Jehová-ega-sogsadba Harán-neggweburgi-maid nodegusad. Lot, Abramʼba nadegusmogad. Abram birga-dulapaa-gakambe-gakatar-nikadgi (75), Haránʼgi-mai noalid.


\par }{\PP \VS{5}Abram Canaán-yalase-argua, wemar eba sealigusad:

\par }{\QB E-ome-Sarai,

\par }{\QB e-niga-Lot,

\par }{\QB e-maimar-Haránʼgi-amisad.

\par }{\QC Degine, na ibmar-nikad bela sealigusbalid.

\par }{\Q Abram, degi, eba-nadapmalad Canaán-yarse modapmarsunnad.


\par }{\PP \VS{6}Geb Abram Canaán-yalagi dogded. Siquem-neggweburse warmakdapid, bia sapi-islidikid-Moreʼye-nugad-gwichidse. Deunni, a-yalagangine, Canaán-dulemala bukwamalad.

\VS{7}Agine, Bab-Jehová Abramʼse magarosad, ega sogded: “We-yar an be-waganga ukoed.” Agine, Abram Bab-Jehováʼga-ibmar-ogumakar-ukleged-aila sobsad, ar ade, Abram soged, Bab-Jehová wegi anse magarosaddeeye.


\par }{\PP \VS{8}Geb agine, Abram yalagansik naded. We-yalagande Betel-neggweburgi dad-nakwedsik siid. Agi, dordoneg sidapid. Degisoggu, Betel-neggwebur egi dad-argwanedsik signonikid. Hai-neggweburdi dad-nakwedsik egi signonikid. Abram agi Bab-Jehováʼga-ibmar-ogumakar-ukleged-aila-baid sobsabalid. Geb degine, Bab-Jehováʼse agi gochasunnad.

\VS{9}Geb a-sorba, Abram Neguev-yalagansik binna-binna nadap gusad.


\par }{\SH Abram Egipto-yarse arbid
\par }
{\R (Génesis 20:1-18; 26:1-11)

\par }{\PP \VS{10}Deunni, a-ibagangine, bela Canaán-yargi ukud-dummad nagunonikid. Ar Abram na e-maidgi mas-satesoggu, Abram Egipto-yarse sikwas megnad gusad.

\VS{11}Abram Egipto-yarse warmakdanigu, e-ome-Saraiʼga sogded: “Omegwa, an wisdo, be yeerdakleged.

\VS{12}Degisoggu, Egipto-dulemar be-dakalile, sogdamaloed: ‘We-omegwa, we-machered-e-omeye.’ Andi an-oburgwemaloed, bedi be-oburgosurmalad.

\VS{13}Degisoggu, mer an-oburgwemalaga be sogodo, be an-bunye. Adi, be-ular anga ibmar bela nueganbi guegar.”


\par }{\PP \VS{14}Abram Egipto-yarse modapgu, Egipto-dulemar dakalid, Sarai bela-bela yeerdaklege.

\VS{15}Dummagan-Faraónʼga-arbamalad daksamarmogad, Sarai yeerdaklege. Amar Faraónʼse nadegusmalad, ega sogdapmalad, ome bela-bela yeerdakleye. Wemar-dummagan Faraón-negse Sarai-sesa gusmalad.

\VS{16}Sarai-ulale, Faraón Abram-nued-akwisad. Sibad-wawaadmar, moli-bebe-nikamalad, moli-uayasuid-machergan, moli-uayasuid-omegan, mai-machergan, mai-omegan, degine, moli-yargan-muremalad Abramʼga uksad.


\par }{\PP \VS{17}Degine, Faraón e-negse Abram-e-ome-Sarai-sesad-ulale, Bab-Jehováʼdi Faraón, degi, e-negyaginmalad-sabsur-odurdaksad, boni-dummagan ega uksad.

\VS{18}A-ulale, Faraón Abramʼse gochad, ega sogded: “¿Ibiga wede deyob be an-imaksa? ¿Ibiga be anga sogsasuli, we-omegwa an-omeye?

\VS{19}Emide, be anga sogsad, we-ome, an-bunye. Ar emide sunna an-omega an imaked-nagad. ¡Be-ome na be sede! ¡Be nae!”


\par }{\PP \VS{20}Geb degine, Faraón na e-sordamarga igar-uksad, Abram, e-ome, degi, bela ibmar-nikad sedoye, Egipto-yargi-naed imakoye.




\par }\Chap{13}{\SH Lot, Abramʼgi banguded
\par }
{\PP \VerseOne{1}Abram Egipto-yargi-noargu, e-ome, degi, bela na ibmar-nikadi sealid. E-niga-Lot eba aligusmogad. Amar Neguev-yalaganse gannar nonimalad.

\VS{2}Ar Abram ibmar-durgan-bukidar-nika nonikid, mani-bukidar, degi, or-bukidar-nika nonikid. Degisoggu, dule-mani-ibedga gusad.


\par }{\PP \VS{3}Neguev-akar, Abram gannar binna-binna alid. Betel-neggweburse geb warmakdapid. Geb degi, gannar naded, bia gebe na dordoneg sisagusadse. We-negde Betel-negabargi, degi, Hai-negabargi siid.

\VS{4}Agine, deunni, Abram Bab-Jehováʼga-ibmar-ogumakar-ukleged-aila sobsa gusad. Agine, Abram Bab-Jehováʼse gocha gusad.


\par }{\PP \VS{5}Lot amba dule-mani-ibedmogad. E-gilor-Abramʼyob sibad-wawaadmar, moli-bebe-nikamalad, degi, dordonegmar nikamogad.

\VS{6}Ar emar-mamaidgi, ibmar-durgan bukidar nikamarsoggu, ibmar-durganga mas unnisuli gualid. A-ular, Abram, Lot-ebogwa geg na walikaa gudigue guarmalad.

\VS{7}Molimarga mas unnisulidba, Abramʼga-dule-moli-bebe-nikad-akwemalad, Lotʼga-dule-moli-bebe-nikad-akwemalad-ebo na uluardamalad. Aginbali, a-ibagangine, Canaán-dulemar, degi, Ferezeo-dulemar a-yargine amba bukwamarmogad.


\par }{\PP \VS{8}Ibagwengi Abram Lotʼga sokalid: “Anmar na gwenadgan gumalad. Degisoggu, anmar na boni-nika gudiile, ibnuedsulid. Degi, anga-moli-bebe-nikad-edarbemalad, bega-moli-bebe-nikad-edarbemarmogadbogwa urwemarmogale, we ibnuedsurbalid.

\VS{9}Emi be dakena, napa unniguar be-asabin naid. Degisoggu, be-abegedba na be sudo, igid bur be suoe. Degisoggu, angi be bangusun. Ar be argan-sapiledsik naye be sogele, andi argan-nuedsik naoed. Argan-nuedsik be naye sogele, andi argan-sapiledsik naoed.”


\par }{\PP \VS{10}Lot bela Jordán-diwarsik Zoar-neggweburse neba-naid dakded. A-nebagi dii nue-nika, degine, Bab-Jehová-nainu-nuedyob-daklege dakalid. E-daklegedde Egipto-yaryob daklebalid. Ar Bab-Jehová Sodoma-neggwebur, degi, Gomorra-neggwebur-obelogoed-iduale, we-neggweburmar yeer daklegenad.

\VS{11}Geb degine, Lot bela Jordán-diwarsik-neba-naid susad. Na e-maidgi dad-nakwedsik nade gusad. Weyobi, Abram, Lot-ebogwa, na bangud gusmalad.

\VS{12}Abramʼdi, Canaán-yalagi besad. Lotʼdi, nade gusad. Nebagi neggweburmar-bukwadse megnade gusad. Geb Lot Sodoma-neggwebur-waliksaar e-dordornegmar sisad.

\VS{13}Sodomaʼgi dulemar-bukwad bela-bela isgana nanaed, isgued-dummagan Bab-Jehová-asabin imakdimalad.


\par }{\PP \VS{14}Lot Abramʼgi-bangusad-sorba, Bab-Jehová Abramʼga sokalid: “Be-maidgi be dad-nakwedsik, dad-argwanedsik, dad-nakwed-argan-nuedsik, dad-nakwed-argan-sapiledsik nue be neg dako.

\VS{15}We-napnegmar be dakedi, bela bega an ukoed. We-yalagan begadga degi, be-wagangadga degisadegu guoed.

\VS{16}Ukubyob be-wagan yaisur-mergu, an imakoed. Ar igi ukub geg ebislege, deyobi, be-wagan geg ebisle gumogoed.

\VS{17}Degisoggu, emisgindi, bela we-yalaganba be nae, ar we-yala an bega ukoed.”


\par }{\PP \VS{18}Geb degine, Abram nade gudsunnad, e-dordonegmar-siid sesa gusad. Abram Hebrón-neggwebur-walik megnaded, sapi-islidikmalad-Mamreʼgi-bukwadse. Agi, Abram Bab-Jehová-nuggi, Bab-Jehováʼga-ibmar-ogumakar-ukleged-aila sobsad.




\par }\Chap{14}{\SH Abram Lot-galesad-onosad
\par }
{\PP \VerseOne{1}Deunni, we-reymar negdakmamaid:

\par }{\QB Sinar-e-rey-Amrafel,

\par }{\QB Elasar-e-rey-Arioc,

\par }{\QB Elam-e-rey-Quedorlaomer,

\par }{\QB degi, Goim-e-rey-Tidal,

\par }{\QC wemar, neg-dakmaid.


\par }{\PP \VS{2}A-ibagangi, deunni, we-reymar-walabakegwad, baigan-reymar-ataled-ebo bila-onogega na atosmalad. We-reymar-walataled atosmarmogad:

\par }{\QB Sodoma-e-rey-Bera,

\par }{\QB Gomorra-e-rey-Birsa,

\par }{\QB Adma-e-rey-Sinab,

\par }{\QB Zeboim-e-rey-Semeber,

\par }{\QB degi, Bela-e-rey.

\par }{\QC We-Bela-neggweburde, Zoarʼye nugbalid.


\par }{\PP \VS{3}Wemar-e-ataled, e-sordamar Sidim-nebagi urbisad, Demar-Gagbidye-nugad-walik.

\VS{4}Rey-Quedorlaomer birgambe-gakabogus (12) we-reymar-walataled-e-dummadga-gudigu, we-reymar-walataled birgambe-gakapaagusgu (13), sogdemalad: “Anmar we-rey-Quedorlaomerʼgi gwisguergeboye.”


\par }{\PP \VS{5}Birgagwen-nasad-sorba, Quedorlaomer, degine, reymar-eba-nanaimalad Astarot-Karnaim-yalagansik bila-ononadmalad. Agine Refa-dulemargi nakwismalad. A-sorba, Hamʼgi Zuz-dulemargi nakwismalad. Geb Save-Quiriataimʼgi Emita-dulemargi nakwismalad.

\VS{6}Seir-yalagangindi Horí-dulemargi nakwismalad, Parán-nebase baregichamalad. We-Paránʼde nega-dulesulid-walik naid.


\par }{\PP \VS{7}Quedorlaomer, degine, reymar-eba-gudidimalad we-dulemar-sogabakegwadgi-nakwisgu, gannar aibiris armalad. Geb Enmispatʼye-neg-nugadse nonimalad. We-Enmispatʼde, Cadesʼye nugbalid. Rey-Quedorlaomer, degi, reymar-eba-gudidimalad Amalec-dulemar-yalaganba bela ibmar obelonadap gusmalad. Deyob Amorreo-dulemar-imaksamarbalid. We-Amorreo-dulemarde Hazezon-Tamar-yalagangi bukwamalanad.


\par }{\QB \VS{8}Geb degine, Sodoma-e-rey,

\par }{\QB Gomorra-e-rey, Adma-e-rey,

\par }{\QB Zeboim-e-rey, Bela-e-rey,

\par }{\QC bila-onomalaga, Sidim-nebase nonimalad.

\par }{\QC Bela-neggweburde, Zoarʼye nugbalid.


\par }{\PP \VS{9}Agi, we-reymar-e-ataled, baigan-reymar-warbakegwadbo uludmalad. Ebo-ulusmaladi, wemalad:

\par }{\QB Elam-e-rey-Quedorlaomer,

\par }{\QB Goim-e-rey-Tidal,

\par }{\QB Sinar-e-rey-Amrafel,

\par }{\QB degi, Elasar-e-rey-Arioc,

\par }{\QC we-reymar ulusmaladid.


\par }{\PP \VS{10}Dakargua, bela Sidim-nebagi yaa-dummagan-bukidar-bukwa nanaed. We-yaa-dummagande barya-yaisur nikad.

\par }{\PP Sodoma-e-rey, degi, Gomorra-e-rey urwenanaigua, wakite gusmalanad. Degi-inigwele, yaa-dummadgi argwatapmalad. E-sordamar-baigandi yalaganba wakitemalad.


\par }{\PP \VS{11}Reymar-nakwismaladi, Sodoma-neggweburgi, degi, Gomorra-neggweburgi, bela masgullemalad, degi, bela ibmar-nuegan sesmalad.

\VS{12}Ar Abram-niga-Lot, Sodomaʼgi-maimosoggu, reymar-nakwisad Lot-sesa gusmarmogad, degi, bela e-ibmar-nikad e-ibe sesa gusmarbalid.


\par }{\PP \VS{13}Ar dule-wargwen nabir wakichasoggu, Abramʼga bela ibmar sognonikid. Abramʼde Hebreo-duled. Abramʼde Amorreo-dule-e-sapi-dummagan-walik maid. We-Amorreo-dulede Mamreʼye nugad. Mamreʼdi, gwenadgan nikad, amarde wemalad: Escol, Aner. Wemala, Abramʼba naimaladid.


\par }{\PP \VS{14}Abram itoargu e-niga gales-selesye, geb e-maimar-e-neg-yagi-gwalulesmaladse gochad. Wemarde bila-onomaladid. Belagwapa dulataled-ilapaa gakambe-gakabaabak (318) mergued. Amarmala, Dan-neggweburse reymar-Lot-gasa-sesmalad-balegitemalad.

\VS{15}Abram, dulemar-eba-nadapmalad danar-danar oambikusgu, mutikidba ukiar reymargi ubodapmalad. Abram, degi, e-sordamarmala, emargi nakwismargu, we-reymar-wakitemalad Hoba-neggweburse balegichamalad. Hobaʼde Damasco-neggwebur-dad-nakwed-argan-sapiledsik siid.

\VS{16}We-reymar-ibmar-sesadi, Abram bela gannar susad. Deyobi, Abram e-niga-Lot-galesad onosad, degi, bela gannar Lot-e-ibmar susbalid. Deginbali, omegan-onosbalid, degi, bela dule-baigan-galesmalad amba onosbalid.


\par }{\SH Melquisedec Abramʼgi ise-nued binsasad
\par }
{\PP \VS{17}Abram Quedorlaomerʼgi, degi, Quedorlaomerʼba-reymar-gudidimaladgi nakwis-danigua, Sodoma-e-rey, Save-neba-naidgi Abram-abindakega abin noalid. Save-nebade Rey-Nebaye nugbalid.


\par }{\PP \VS{18}Geb degine, Salem-e-rey-Melquisedec, madu, degi, vino Abramʼga senonikid. We-Melquisedecʼde dule-irwa-Bab-Dummad-Bur-Biriginedse-goledid.

\VS{19}Geb degine, Melquisedec, Abramʼgi ise-nued-binsaedgi, weyob sogded:

\par }{\Q “Abram, Bab-Dummad-Bur-Birigined begi ise-nued binsaoed.

\par }{\QB We-Bab-Dummad, nibneg, degi, napneg bela obinnisadid.


\par }{\Q \VS{20}Bab-Dummad-Bur-Birigined-e-nug odummolesun.

\par }{\QB A-Bab-Dummad be-isdarmaladgi-nakwega be-imaksad.”

\par }{\PP Geb degine, Abram bela ibmar-gannar-susadi, yopira-emarbi-sogambegi (10) mamarisad. A-gwensak Melquisedecʼga uksad (10\%).


\par }{\PP \VS{21}Geb degine, Sodoma-e-rey Abramʼga sogded:

\par }{\PP —Dulemarbi be anga udage. Ibmarmardi be sue.


\par }{\PP \VS{22}Ar Abramʼdi abin-sogded:

\par }{\PP —Suli. Bab-Dummad-Bur-Birigined-Jehováʼga ise-sogar an imaksad. We-Bab-Dummadde nibneg, degi, napneg bela obinnisad.

\VS{23}Aga, an sogsad: ‘Bipisaale ibmar an be-ibe suosurye, dubamar, degi, sapat-dubse-bakar, an-nag-uka-edinnega gwen an bei suosurye. Adi, melle be an-annik sogega, an we-dule mani-ibedga imaksaye.’

\VS{24}Andi an ibmar abesulid. Unnila sapingana-anba-gudidimalad-e-mas-guchamaladbi anga unnigualed. Degine, dule-anba-arbimalad, Aner, Escol, degi, Mamre, amardi igar-maidba ibmar sumaloed.




\par }\Chap{15}{\SH Bab-Dummad Abramʼbo-igar-mesisad
\par }
{\PP \VerseOne{1}Weyob-gusad-sorbali, Abram negburgan-daksad. Agi, Bab-Jehová ega sunmakded, ega sogded:

\par }{\Q “Abram, melle be dobguo,

\par }{\QB ar sigu-abgaedyobi, an be-irwa gwisgudioed.

\par }{\QB Degine, bega-ibmar-nued-uklegoedi, bega ibmar-dummadga guoed.”


\par }{\PP \VS{2}Abram Bab-Jehová-abin sogded:

\par }{\PP —Bab-Jehová-Bela-Negsemaid, ar be wisid, an mimmigan-sated, degite, ibmar-dummad be anga ukoye sogedi, ¿ar wede ibi-nuedga anga guosunna? Degisoggu, bela-an-ibmar-nikadi, we-anga-neg-daked-Damasco-dule-Eliezer, an-sorba bela ibmar gaoed.


\par }{\PP \VS{3}Abram sogdebalid:

\par }{\PP —Ar be anga mimmi-uksasursoggu, anga-arbaed-dule an-sorba bela ibmar gasunnoed.


\par }{\PP \VS{4}Bab-Jehová Abram-abin sogded:

\par }{\PP —Suli, degisuli. Be-sorba ibmar-bela-gaoedi, be-machi-sunnad bela be-ibmar gaoed. We-Eliezerʼdi suli.


\par }{\PP \VS{5}Geb degine, Bab-Jehová magaba Abram-sesad, ega sogded:

\par }{\PP —Nue be niba atake, be niisgwamar ebise, ar sunna be ebisodibe. Weyob-mergu wagan be nikuoed.


\par }{\PP \VS{6}Abram, Bab-Jehová-ega-ibmar-soged gwen bengussulid. Degisoggu, a-ulale, Bab-Jehová, dule-isgussulidyob Abram-daknonikid.

\VS{7}Bab-Jehová Abramʼga sogded:

\par }{\PP —Ani an Bab-Jehová gued. Caldea-dulemar-yargi Ur-neggweburgi be-maigu, ani an be-onosad, adi, we-yar an bega ukega, degi, begadga guegar.


\par }{\PP \VS{8}Abram Bab-Jehová-abin sogded:

\par }{\PP —Bab-Jehová-Bela-Negsemaid, degite, ¿igi nue an wisguosunna, we-yarde nue angadga guoe?


\par }{\PP \VS{9}Bab-Jehová abin-sogded:

\par }{\PP —Anga be we-ibmar sedagoed:

\par }{\QB Moli-bebe-nikad-ome-birgapaagwad,

\par }{\QB sibad-birgapaagwad,

\par }{\QB sibad-wawaad-machered-birgapaagwad,

\par }{\QB sapur-nuu-gwagwen,

\par }{\QB degi, wagnuu-e-mimmi-gwagwen be anga sedabalo.


\par }{\PP \VS{10}Abram bela we-ibmar-durgan Bab-Jehováʼga senonikid. Geb amar negabala-daasa marisad. Geb degi, asabin-asabin mesisad. Nuumardi marissulid, gwagwar mesisad.

\VS{11}Geb mulamala we-ibmar-durgan-burgwarmaladse duurmaknonikid. Ar Abramʼdi we-mulamar-ononnonai gualid.


\par }{\PP \VS{12}Neg-mutikguargu, Abramʼgi bela-bela gabed gwichigunonikid. Ukiar, negsichid bela Abram-ebilis nagusad. Agine, nue dobe itoalid.

\VS{13}Geb degine, Bab-Jehová Abramʼga sogded:

\par }{\PP —Nue be wisguergebed, be-wagan e-yarsulidgi gudii gumaloed. Agi maiganga gumaloed, degine, a-yargi birga-dulataled-ilabake (400) sabsuli be-wagan-wiomaloed.

\VS{14}Dulemar-be-wagan-maiga-imakoedi, ani, an sabsur-odurdakoed. Agi, be-wagan ainidamalogu, ibmarmar-nuegan nue-nika ainidamaloed.

\VS{15}Ar bedina nue-sered-mai be burgoed, degine, nue-bogidikidgi be diglegoed.

\VS{16}Ar emigindi, amba yoo Amorreo-dulemala bela-bela isgumarsoggu, be-wagan ilabakegus-gwagedgi, geb we-yarse be-wagan gannar nonikoed.


\par }{\PP \VS{17}Bato neg-mutikgusgu, bela-bela bato negsichinadedgi, sianargi waa bupurmaksii daklealid. Degine, acha-gwallu-gamai daklearbalid. A-sianar, degi, a-gwallu ibmar-durgan-negabar-maraled-bukwad-abargi nadapid.

\VS{18}A-ibagi, Bab-Jehová Abram-ebo igar mesisad. Agi Abramʼga sogded:

\par }{\PP —We-yala be-waganga an ukoed, Egipto-diwar-maid-akar, diwar-dummad-Éufrates maidse.

\VS{19}Yarmar an bega sogedi, wemardo:

\par }{\QB Ceneo-dulemar-bukwad-yala,

\par }{\QB Cenezeo-dulemar-bukwad-yala,

\par }{\QB Cadmoneo-dulemar-bukwad-yala,


\par }{\QB \VS{20}Het-dulemar-bukwad-yala,

\par }{\QB Ferezeo-dulemar-bukwad-yala,

\par }{\QB Refa-dulemar-bukwad-yala,


\par }{\QB \VS{21}Amorreo-dulemar-bukwad-yala,

\par }{\QB Canaán-dulemar-bukwad-yala,

\par }{\QB Gergeseo-dulemar-bukwad-yala,

\par }{\QB Jebuseo-dulemar-bukwad-yala,

\par }{\QC bela we-yalamala an be-waganga ukoed.




\par }\Chap{16}{\SH Agarʼga machigwa uklesad
\par }
{\PP \VerseOne{1}Sarai e-sui-Abramʼga geg mimmi bake gusad. Saraiʼde e-mai-Egiptoʼgined nikad, Agarʼye nugad.

\VS{2}Geb Sarai, Abramʼga sogded:

\par }{\PP —Bab-Jehová geg goe-bake an-imaksad. Degisoggu, an bese wilesakwaa egissundo, bunagwa an-maiga-gudiidse be gole. Abakale a-omebali, an mimmi nikualile.

\par }{\PP Abram Sarai-ega-soged nabir itosad.

\VS{3}Deunni, Abram birgambegus (10) Canaán-yargi maid. Geb a-ibagangine, Sarai bunagwa-Egiptoʼgined-Agarʼye-nugad, Abramʼga urmaksad, ese golegar.


\par }{\PP \VS{4}Abram Agarʼse-gochagu, Agar gurgin-nika gunonikid.

\par }{\PP Agar gurgin-nikagudi-itoargu, e-dummad-Sarai-ibgwensur dakded.

\VS{5}Geb degine, Sarai Abramʼga sogded:

\par }{\PP —¡Be-ular, emide, Agar ibgwensur an-dakalid!

\par }{\PP An-sunnad an bega Agar-urmaksad, ese be golegar. Ar emide, mimmi-nikuo-itogedba, anba bur dummarba san-imaked. Emigindi, Bab-Jehová sogoed, wede doagi ataklegoe: Begine, igi angine.


\par }{\PP \VS{6}Geb degine, Abram Sarai-abin sogded:

\par }{\PP —Be-itoleged, be-mai begi siid. Ar igi be Agar imakbie, be imakodo.

\par }{\PP Geb degine, Sarai sabsur Agar-imakalid. Degisoggu, a-ular, Agar wakitesunnad.


\par }{\PP \VS{7}Ar Bab-Jehová-e-baliwitur nega-dulesulidganba, Shur-igar-maidsik dii-saila-siidgi Agar-abingualid.

\VS{8}Bab-e-baliwitur Agarʼse egichialid:

\par }{\PP —Sarai-e-mai-Agar, ¿bia be daniki? ¿Bia be nae?

\par }{\PP Agar abin-sogded:

\par }{\PP —An-dummad-Sarai-idu an wakinmai.


\par }{\PP \VS{9}Geb degine, Bab-Jehová-baliwitur ega sogded:

\par }{\PP —Be-dummadse gannar be nae. Ar igi bega sogdagoe, bela aba be ibmar imako.


\par }{\PP \VS{10}Aginbali, Bab-Jehová-baliwitur Agarʼga sogdebalid:

\par }{\Q “Be-wagan bela-bela an omelogoed.

\par }{\QB Degisoggu, geg dule ebise guoed.”


\par }{\PP \VS{11}Bab-Jehová-baliwitur sogdebalid:

\par }{\Q “Be bonigwar-gudiidi, susugwa be nikuoed.

\par }{\QB Bab-Jehová be-wilediid itossoggu, we-machigwa Ismaelʼye be onugsaoed.


\par }{\Q \VS{12}We-machigwade yaisurdae guoed,

\par }{\QB moli-uayasuid-sapurbalidyob guoed.

\par }{\Q We-machi dulemar-baiganbo bela urwoed,

\par }{\QB degi, bela-dulemar-baigan ebo urwemarmogoed.

\par }{\Q Degine, e-gwenadgangi gwisgubalo-inigwele,

\par }{\QB e-gwenadgan-abargi-mai guoed.”


\par }{\PP \VS{13}Ar Agarʼde Bab-Jehová-ebo sunmaksasoggu, Bab-Dummad an-dakmaidye neg onugsasad. Ar ade soged, Bab-Dummad-an-daksaye. Degite, amba an dula-gudiiye.

\VS{14}A-ulale, dia nugad, Dia-Dule-Dulad-An-Dakmaidye. We-diadega Cades, degi, Bered-ebo-abingunaid-abargi siid.


\par }{\PP \VS{15}Geb degine, omegwa-Agar, Abramʼga machigwa baknonikid. Geb Abram, a-machigwa Ismaelʼye onug-imaksad.

\VS{16}Ismael gwalulenonigua, deunni, Abram birga-dulabake-gakanergwa (86) nikad.




\par }\Chap{17}{\SH Bab-Dummad Abramʼbo igar mesisad
\par }
{\PP \VerseOne{1}Abram birga-dulabake-gakambe-gakabakebak-nikadgine (99), Bab-Jehová ese magarononikid, ega sognonikid:

\par }{\Q —Ani, an Bab-Dummad-Bela-Gangued-Nikadid.

\par }{\QB An-sogedba be nue-innikii nanadii guo.


\par }{\Q \VS{2}An bebo igar-mesisad, gannar an bega sogbar:

\par }{\QB ‘Wagan-bukidar-nikuega an be-imakoed.’


\par }{\PP \VS{3}Geb degine, Abram Bab-Dummad-asabin napase e-bebe-ebulegedse dulluu imaksad.

\par }{\PP Bab-Dummaddi ega sogdebalid:


\par }{\Q \VS{4}—Weyob an bebogwa igar-mesoed:

\par }{\QB Be, dule-yar-baid-baidgi-ambikumaloed-e-dad-dummadga an be-imakoed.


\par }{\Q \VS{5}Ar dulemar-yar-baid-baidgi-ambikumaloed-e-dad-dummadga an be-imakosoggu, be bar Abramʼye nugguosulid.

\par }{\QB Emi-onodoedgine, Abrahamʼye be nugguoed.


\par }{\PP \VS{6}Wagan-bukidar-nikuega an be-imakoed. Begine, reymar ainidagoed, degine, yar-baid-baidgi be-waganmar-bukwa an imakoed.

\VS{7}Degisadegu, an bebo igar-mesoed, degine, yoedse be-wagan-ebo an igar mesbaloed. Ani, an degisadegu be-Bab-Dummadga guoed. Degine, be-sorba be-wagan-e-Bab-Dummadga degisadegu an gubaloed.


\par }{\PP \VS{8}Emi, Canaán-yala be-yalasur-inigwele, degite, a-yalagi be garmakdiid. We-Canaán-yalade, bela degisadegu an bega uked, degi, be-sorba, be-waganga an ukbaloed. A-yalade, degisadegu bemargadga guoed. Deginbali, ani, an be-wagan-e-Bab-Dummadga gubaloed.


\par }{\PP \VS{9}Deginbali, Bab-Dummad Abrahamʼga sogdebalid:

\par }{\PP —Be, degi, bela be-wagan degisadegu anbo-igar-mesnaidba be nanamalo.

\VS{10}Weyob an bebogwa igar-mesnaid, be-wagan we-igar-mesnaidba imakmarmogoed: ‘Bela bemar-abargine, masmala e-abgan-uka-duku sikmaloed.’


\par }{\PP \VS{11}”Bemala be-abgan-uka-duku sikergebed. Weyob we-ibmar-imakedgi bemar-anbogwa-igar-mesisad mag daklegoed.

\VS{12}Emi-ibagan-onodoedgi, bela masmala, ibabaabakgus (8) gwalulegedgi e-abgan-uka-duku ega siklegoed. Deyob degibi be-wagan be imakmarmogoed. Be-wagansurmalad amba deyob imakmarmogoed. Be-mai be-neggi gwalulesaddibe, be-mai manigi be dule-baidse baksaddibe, amba deyob be imakbaloed.

\VS{13}Be-mai be-neggi-gwalulesaddibe, be-mai manigi be dule-baidse baksaddibe, wemar e-abgan-uka-duku-siksuli be imakosulid. Weyob an bemar-ebo igar-mesnaid be-abgangi degisadegu mag daklegoed.


\par }{\PP \VS{14}”Ar dule e-abgan-uka-duku siksulile, we-dule bemar-abargi onolegergebed. Ar bemarbo an-igar-mesisad-sogedba imaksasulid agala onolegergebed.”


\par }{\PP \VS{15}Geb degine, Bab-Dummad Abrahamʼga sogdebalid:

\par }{\PP —Be-ome bar Saraiʼye nugguosulid. Emi-onodoedgine, Saraʼye nugguoed.

\VS{16}Be-omegi ise-nued an binsaoed. Bemarga machigwa an ukoed. Eye, napiragwa, be-omegi ise-nued an binsaoed.

\par }{\PP Sara dulemar-yar-baid-baidgi-ambikumaloed-e-nanaga guoed, degine, e-wagana dulemar-e-reyga gumaloed.


\par }{\PP \VS{17}Abraham napase e-bebe-ebugedse dulluu imaksad, geb allided. Agi, binsaded: “¿Ar wede dule-birga-dulatar-nikad (100) sunna babga gusi? ¿Ar wede Sara birga-dulabake-gakambe-nikadgi (90) sunna nanga gusi?”


\par }{\PP \VS{18}Geb degi, Abraham Bab-Dummadga sogded:

\par }{\PP —¡Bitigi Ismaelʼgi be nued binsaena gadin! An-sorba bela an-ibmarmar Ismaelʼgadga guena gadin.


\par }{\PP \VS{19}Bab-Dummad Abraham-abin sogded:

\par }{\PP —Suli. Deyob guosuli. Ar an bega soged, be-ome-Sara bega mimmi bakoye. A-machigwa Isaacʼye be onugsao. An bebo-igar-mesisadi, be-machigwa-Isaac-ebo gannar we-igar an obinogoed. Ar degisadegu Isaac-e-wagan-ebo we-igar mai guoed.


\par }{\PP \VS{20}”Emi, be-machi-Ismaelʼga be ibmar-egichisadi, an be-itosbalid. Be-machi-Ismaelʼgine ise-nued an binsamogoed. Mimmigan-bukidar-nikuega an imakoed, degine, wagan-bukidar-merguega an imakbaloed. Ismael, dule-dummagan-nuga-nikamalad e-ambe-gakabogwad-e-dadga (12) an imakoed, degine, e-dulamar ichesur an imakoed.

\VS{21}An-bebo-igar-mesisaddina, Isaac-ebogwa igar-maigu an imakoed. Sara birgagwense we-ibaganse bega mimmi bakoed.”


\par }{\PP \VS{22}Bab-Dummad Abraham-ebo-sunmaknaid-bergusgua, nade gusad.

\VS{23}A-ibagi-gines, Abraham e-machi-Ismael-e-abgan-uka-duku siksad. Ar igi Bab-Dummad ega sogsa, bela e-maimar-e-neggi-gwalulesmalad, bela e-maimar manigi-baklesad, degi, belagwable machergan-e-neguyagi-gudidimalad e-abgan-uka-duku-sikega imaksad.


\par }{\PP \VS{24}Abraham birga-dulabake-gakambe-gakabakebak-nikadgi (99), e-abgan-uka-duku siksad.

\VS{25}Ismaelʼdi birgambe-gakapaa-nikadgi (13), e-abgan-uka-duku ega siksamalad.

\VS{26}Abraham, degi, e-machi-Ismael-ebo iba-galagwen abgan-uka-duku-siked-igar imaksamalad.

\VS{27}Machergan-bela-Abraham-neguyagi-gudidimalad, e-maimar-e-neg-yagi-gwalulesmalad, dule-baidse maimar-manigi-baklesad, amar Abrahamʼba belagwable abgan-uka-duku-siked-igar imaksamalad.




\par }\Chap{18}{\SH Abrahamʼga machi-uklegoye soglesad
\par }
{\PP \VerseOne{1}Bab-Jehová sapimar-islidikmalad-Mamreʼgi-gwichid-dikarba Abrahamʼse magarosad. Deunni, yorukudba, Abraham e-dordoneg-yawagakgi siid.

\VS{2}Abraham atakdegu, dakded, machergan-walapaa gwichi. Deyob dakdegu, Abraham abindaknaega gwichibin imaksad. Ese modapgu, a-dulemar-abin napase e-bebe-ebulegedse dulluu imaksad.

\VS{3}Abraham amarga sogded:

\par }{\PP —An-dummad, an bese ise-wilesakwaa egised, melle be bakar nao. An-negse be obunnoda.

\VS{4}Ar be nabir-itogele, an bemarga dii aminao, adi, bemar nag-enukegar. Geb a-sorba, bemar sapi-urba obunnonamaloed.

\VS{5}Ar bemar an-neg-maid-walik-nadapsoggu, an bemar-ogannogega bemar-naed-idu an bemarga masgunned sunaoed.

\par }{\PP Dule-warbaagwad abin-sogdemalad:

\par }{\PP —Nueddo. Be-sogedbardo.


\par }{\PP \VS{6}Abraham gwae-gwae e-dordonegyaba-dogdegu, e-ome-Saraʼga sogded:

\par }{\PP —¡Gwaegwa! Madubur-bur-nued, nued-mergu madu-sobega be sue.


\par }{\PP \VS{7}Geb degi, Abraham, moli-bebe-nikamalad-bukwadse abarmakdebalid. Moli-senigwad-bur-nued, bur-san-dutugwad susad. Geb degine, dule-ega-arbaedgala uksad. Geb a-dulede, gwae yog duar-imaksad, adi, mas-gunmalagar.

\VS{8}Abraham we-dulemar-warbaagwadga moli-san uksad, moli-nunis uksabalid. Geb degine, moli-nunis-gwamakaled ega uksabalid. Abrahamʼdi amar-sapi-urba-mas-gunbukwad, daksii gusad. Abakalegi ibmar-baigan abearbalirye binsaed.


\par }{\PP \VS{9}Geb dulemar-warbaagwadi Abrahamʼse egichiarmalad:

\par }{\PP —¿Bia be-ome-Sara nade?

\par }{\PP Abraham abin-sogded:

\par }{\PP —Dordonegyaba gunai.


\par }{\PP \VS{10}Geb degi, warbaagwad-wargwen sogded:

\par }{\PP —Baid-birgase gannar an bese nonibaloed. A-ibagangi, be-ome-Sara bato susugwa-nika gudioed.

\par }{\PP Ar Saraʼdi, neg-dogedyaba Abraham-yarganba dulemar-Abraham-ebo-sunmaknanaid bela itogwichid.

\VS{11}Dakleargua, Abraham, degi, Sara, bato nue selebagusmalad. Deginbali, Sara bato wagub-guchabalid.

\VS{12}A-ulale, Sara allided, ulubgi binsaded: “Bato ande selebagusad, degi, an-suide selebagusmogad. Wegiid an bar dakosur-itole. ¿Ar wede sunna an bar mimmi nikuosi? Geg bar an nikued.”


\par }{\PP \VS{13}Ar Bab-Jehováʼdi, Abrahamʼga sogded:

\par }{\PP —¿Ar ibiga Sara alle? ¿Ar ede seredgussoggu, geg bar mimmi-nikuye binsade?

\VS{14}¿Ar Bab-Jehováʼga ibmar-geg-gued nikasi? Suli. Baid-birgase gannar an bese ataknonibaloed. A-ibagangine, Sara machi-wargwen bato nikuoed.


\par }{\PP \VS{15}Sara Bab-Jehová-weyob-ibmar-soge-itoargu, Sara dobe-itoded. A-ular, osuloded, sogded:

\par }{\PP —An alle-gwissuli.

\par }{\PP Ar Bab-Jehováʼdi abin-sogded:

\par }{\PP —¡Suli! Be allisa.


\par }{\SH Abraham Sodoma-ular sunmaksad
\par }
{\PP \VS{16}Geb a-sorba, dulemar-warbaagwad gwisgusmargu, Sodoma-neggwebursik atakdemalad. Geb degi, asik nadmarsunnad. Abraham sikwas eba nade gusmogad, adi, amarga sogega, degimaloye.

\VS{17}Geb degine, Bab-Jehová binsaded: “¿Ar an ibmar-imaksokalid Abrahamʼgi an odukuode?

\VS{18}Abrahamʼde dulemar-bukidarad-e-babga guosoggu, degine, dulemar-dutusulid-e-babga gubalosoggu, an ibmar-imaksokalid an ega sogergebed. Deginbali, an ega sogsabalid: ‘Begi bela we-napneggi yar-baid-baidgi-bukmaladgi an ise-nued binsaoye.’

\VS{19}Deginbali, Abraham an susbalid, adi, an-igar-maidba e-mimmigan-odurdakega, degi, e-wagan-odurdakega, adi, igar-nueganba nanamalaga, degine, igar-innikigwadbi imakdii gumalagar.

\par }{\PP ”Adi, an Abrahamʼga ibmar-imakoye-sogsadba, an imakegar.”


\par }{\PP \VS{20}Degisoggu, Bab-Jehová Abrahamʼga sogded:

\par }{\PP —Dulemar-e-isgued doggus wilub-obichagusad, anse binnasur gorbukmalad, sogdemalad: Sodoma-neggweburgi-bukwamaladi, degi, Gomorra-neggweburgi-bukmaladi, nue-galagwensur damalad, degine, nue-bela-belad isgus bukmalad.

\VS{21}Degisoggu, neggweburse an amar-daknadapid, ar bule anga nabir sogmala. Ar degisulile, an-sunnad an nue-dakoed.


\par }{\PP \VS{22}Atakdimaladi, warbogwa Sodoma-neggweburse nadmalad. Abrahamʼdi Bab-Jehová-asabin gwisgusad.

\VS{23}Geb degine, Abraham Bab-Jehováʼse walikaa naded, ega sogded:

\par }{\PP —¿Ar dule-isgudisurmalad, dule-isgudimaladba be obelogode?


\par }{\PP \VS{24}”Ar dule-nuegan dulabo-gakambe (50) we-neggweburgi gudidiile, ¿amba be we-neggwebur obelogode? Ar we-dule-nuegan dulabo-gakambe (50) gudidimalad-sabed-ular, ¿we-neggwebur melle obelogodeeye be sogosurde?

\VS{25}Dogdar-itole, dule-ibmar-isgana-imakdisulid, dule-ibmar-isgana-imakdiidba be oburgwer. Ebobela emarbi isgusadyob be imako itole. Mer deyob be sae. Bee be, bela dule-we-napneggi-bukmaladga, igar-naboged-e-dummadsoggu, ¿igar-innikii maidba be imakosurde? Eye. Be igar-innikii maidba imakoed.”


\par }{\PP \VS{26}Geb degine, Bab-Jehová abin-sogded:

\par }{\PP —Ar e-dulabo-gakambe (50) dule-nuegan Sodoma-neggweburgi gudidiile, amar-ular Sodoma-neggwebur an obelogosulid.


\par }{\PP \VS{27}Ar Abrahamʼdi gannar Bab-Jehováʼga sogdebalid:

\par }{\PP —Dummad, bese nue-wilesakwaa an egised, ar bedi Dummadid, andi dule-binsaledid.

\VS{28}Igidibe, dule-nuegan dulabo-gakambe-guega (50), e-walatar-napile. ¿Amba walatar-napid-ular, bela Sodoma-neggwebur be obelogode?

\par }{\PP Bab-Jehová Abraham-abin sogded:

\par }{\PP —Ar we-neggweburgi dulabo-gakatar (45) dule-nuegan amba wis gudiile, an obelogosulid.


\par }{\PP \VS{29}Gannar Abraham sogdebalid:

\par }{\PP —¿Ar unnila dulabo (40) dule-nuegan gudiile, bela Sodoma-neggwebur be obelogode?

\par }{\PP Bab-Jehová abin-sogded:

\par }{\PP —A-dule-nuegan-dulabogwad-ular (40), we-neggwebur an obelogosulid.


\par }{\PP \VS{30}Ar Abrahamʼdi gannar Bab-Jehováʼga sogdebalid:

\par }{\PP —Dummad, gannar-gannar an bega ibmar-sognaidgi, melle be isdar an-itogo. Ar unnila dulagwen-gakambe (30), dule-nuegan gudidiile, ¿bela Sodoma-neggwebur be obelogode?

\par }{\PP Bab-Jehová gannar abin-sogdebalid:

\par }{\PP —Ar we-neggweburgi unnila dulagwen-gakambe-gudidimalad-ular (30) an obelogosulid.


\par }{\PP \VS{31}Abraham sogdebalid:

\par }{\PP —Dummad, weyob an bega sunmakewilubsulinad, degi-inigwele, ¿we igi-balile, unnila dulagwen (20) dule-nuegan we-neggweburgi gudiir?

\par }{\PP Bab-Jehová Abraham-abin sogdebalid:

\par }{\PP —Amar-dulagwenad-ular (20), we-neggwebur an obelogosulid.


\par }{\PP \VS{32}Amba Abraham gannar sogdebalid:

\par }{\PP —Dummad, wis an bese egis, melle be isdar an-itogo. Napi an bega soge. A-sorba, bar an bega ibmar sogosulid: ¿Igi be imaksale, unnila warambe (10) dule-nuegan gudiir?

\par }{\PP Bab-Jehová Abraham-abin sogded:

\par }{\PP —Ar dule-warambegwad-ulale (10), an we-neggwebur obelogosulid.


\par }{\PP \VS{33}Bab-Jehová, Abraham-ebo-sunmaked-bergusgu, na naded. Abrahamʼdi gannar e-dordoneg-siidse nonikid.




\par }\Chap{19}{\SH Bab-Dummad Sodoma, degi, Gomorra-obelosad
\par }
{\PP \VerseOne{1}Nue neg-gutulesa, baliwitur-warbogwad Sodoma-neggweburse modapmalad. Deunni, Lot, neggwebur-doged-yawagakgi siid, ar ade, agi gusgu dummagan ambikunonidamalad. Lot, a-dulemar-warbogwad-daksagua, abin nadegusad. Lot dulemar-warbogwad-asabin napase e-bebe ebulegedse dulluu imaksad.

\VS{2}Lot amarga sogded:

\par }{\PP —Dummagan, an bese wilesakwaa wis egisdo, emi-mutik an-neggi bemar obunnobi an abedo. An-neggi sunna bemar nag enukmalad. Geb oibosar, wakudaryala bemar sunna naed.

\par }{\PP Geb amar-warbogwad Lot-abin sogdemalad:

\par }{\PP —Suli, nued be anmargi binsaendo. Anmardi neg-magaba gaboe.


\par }{\PP \VS{3}Degi-inigwele, Lot amargi alamaknai gusad. Geb a-warbogwad sogdemarsunnad: “Eye, anmar beba naoe.” Geb Lot-negse modapmargu, Lot amarga mas-nued imaksad, ega madu-inasulid imaksad. Ebogwad nue-mas guchamalad.


\par }{\PP \VS{4}Amba yoo megmaladgine, bela machergan-Sodoma-neggweburginmalad, sergan, degine, sapinganse-bakale, neg-ebilis ambikunonimalad.

\VS{5}Lotʼga binnasur sogdemalad:

\par }{\PP —¿Bia machergan emi-mutik be-negse-nonimalad nade? ¡Anmarga be onoge! ¡Anmar we-machergangi dodobied!


\par }{\PP \VS{6}Geb agi, Lot magaba dulemarse nononikid, e-sorba yawagak ise-ediar imaksad.

\VS{7}Geb Lot dulemarga sogded:

\par }{\PP —Aimar, an bemarse wilesakwaa egismar. Melle bemar galagwensuli neg-imakmalo.

\VS{8}An walabo sisgan nikad, amba yagan-nanaed. Amar an bemarga onogoed. Ar igi bemar amar-imakbimala, be-itolegedmardo. Wemar-warbogwad-anse-nonimaladdi melle bemar oakalomalo, ar ade, wemar an-negse ubononisoggu, we-dulemar an nue-akwergebed.


\par }{\PP \VS{9}Dulemar-oimakbukwad Lot-abin sogdemalad:

\par }{\PP —¡Be ainire! Be anmar-neggweburginedsulid. ¿Be anmar-dummadsi? Be anmar-dummadsuli. Emigindi, we-machergan-warbogwadba bur bule anmar be-imakoed.

\par }{\PP Geb degine, sabsur Lot-imakarmalad. Agine, yawagak-omukumalaga, yawagakse duurmakdemalad.


\par }{\PP \VS{10}Lotʼse-atakdimaladdi yawagak-imbaba argan-onosmargu, Lotʼgadebin imaksamalad, negyaba odosmalad, geb degine, yawagak edismalad.

\VS{11}Geb wemar-warbogwad dulemar-bela-magaba-bukwad geg-atake imaksamalad. Belagwapa, sapinganse, degine, serganse-bakale, geg-atake gusmalad. Yawagak acha-acha-aminanaid, budar-itoarmalad.

\VS{12}Geb degine, dule-warbogwad Lotʼga sogdemalad:

\par }{\PP —¿Amba gwenadgan-baigan be nika? Be-sapingan, be-masmala, be-bunamala, bela we-neggweburgi gwenadgan-be-nikadi be sede. Bela be-gwenadgan we-neggweburgi be onogo, degine, dikasur be sede.

\VS{13}Ar ade, anmar we-neggwebur obelosokalid. Ar we-neggweburgi-dulemar-bukmalad bela-bela nue-isgus galagwensulidamalad Bab-Jehováʼse warmaksad. A-ular, Bab-Jehová we-neggwebur-obelogega anmar-barmialid.


\par }{\PP \VS{14}Geb degine, Lot e-sapinganga-gumaloed daknaded. Amarga sogdapid:

\par }{\PP —¡Gwisgumar, be nomar, ar ade, Bab-Jehová we-neggwebur obelosokalid!

\par }{\PP Ar e-sapingandi Lot-ega-ibmar-soged baisur-itosmalad.


\par }{\PP \VS{15}Ar bato neg-oibodanigussoggu, baliwiturmar Lotʼga sokalid:

\par }{\PP —¡Gwaegwa! Be nae. Be-ome, degine, be-sisgan-warbogwad be sede. Ar be sedsulile, anmar we-neggwebur-sabsur-odurdaksokalidba, bemar burgwemarmogoed.


\par }{\PP \VS{16}Ar Lot binnaa gunaisoggu, baliwitur-warbogwad, Lot, e-ome, degi, e-sisgan-warbogwad argangi gadebin imaksamalad. Geb neggweburgi wemar-onosmalad, adi, bendaklemalagar. Ar Bab-Jehováʼdi nue Lot-wiledaksoggu, baliwiturmar a-ular, weyob Lot-imaksamalad.

\VS{17}Bato neggweburgi nosmargua, baliwitur Lotʼga sokalid:

\par }{\PP —¡Be abarmakdemar, mer be burgwemalagar! Mer bar yarganba gannar atako, deginbali, yalaganba be wakinmalo. Melle nebagi be obunnobalo. Ar degisulir, bemar burgwemaloed.


\par }{\PP \VS{18}Lotʼdi abin-sogded:

\par }{\PP —¡Suli dummagan, deyob suli! Ar bese wis wilesakwaa an egised.

\VS{19}Emide, ibmar-nuegan bukidargus bemar anga imakdanikid. Degine, nued bemar angi binsasad, bemar an-bendaknonigu. Degi-inigwele, yalaganba geg an wakinned. Ar neg-bergudele, an sunna igarba bargalesaled. Ar degiile, an burgwemogo-itole.

\VS{20}Wegi itakasaale neggwebur-bipigwad-siidse an sunna wakichaled. ¡Ase naed be an-imake, adi, an bendaklegegar, an melle burgwegar! A-neggweburdi nue bipigwad.


\par }{\PP \VS{21}Geb dule abin-sogded:

\par }{\PP —An be-itos. Be anse egisnaidba an bega imakoed. We-neggwebur-bipigwad be anga obaredi, adi, an obelogosulid.

\VS{22}¡Be nae! Gwae be a-neggwebur-bipigwadse be nae. Be neggwebur-bipise-warmakedse geb an neg obelogoed.

\par }{\PP A-ulale, a-neggwebur-bipigwad, Zoarʼye onugsalesad.


\par }{\PP \VS{23}Bato neg-oibosadgi, Lot, Zoar-neggweburse modapid.

\VS{24}Geb degi, Bab-Jehová nibneg-akar Sodoma-neggweburgi, degine, Gomorra-neggweburgi soo, degi, azufre egi odesad.

\VS{25}Bab-Jehová wemar-neggwebur, degi, agi bela gudidimalad, degi, bela a-nebagine gaganse-bakale, obelosad.

\VS{26}Ar Lot-e-omedi, yarganba atakded. Agi, yog balu-warga binyale-naded.


\par }{\PP \VS{27}A-bangine, wakudaryalaba Abraham nadegusad, bia Bab-Jehová-ebo sunmakgwichigusa, ase naded.

\VS{28}Abraham, Sodomaʼsik, degi, Gomorraʼsik, degi, bela nebasik atakdegu, dakded, bela-bela waa bupurmagwichi. Soo-yagi waa bupurmakgwichiyobi daked.


\par }{\PP \VS{29}Weyobi, Bab-Dummad Lot-maigusadgi neggweburmar-nebagi-bukwad obelosad. Bab-Dummad Abrahamʼgi nued-binsaed-ular, Lot-onosad, melle Lot dule-baiganba burgwegar.


\par }{\SH Lot e-sisganbo
\par }
{\PP \VS{30}Weyob neg-gusad-sorbali, Lot Zoar-neggweburgi dobe-mege gualid. Aga, Lot, e-sisgan-warbogwadmala yalaganba nade gusad. Na e-warbaagwa akwasaila-ollorsiidyaba megidapmalad.

\VS{31}Ibagwengine, ior na urbaga sokalid:

\par }{\PP —Anmar-bab bato nue-selebagusad. Wegi machergan sated, adi, igar-maidba anmarse golegar.

\VS{32}Degisoggu, anmar-bab anmar omumsamalo. Geb agi, anmar ese goloed, adi, anmar ega anagan-urbegar.


\par }{\PP \VS{33}A-mutikidba, vinoʼgi e-bab-ogobsamalad. E-sisgwa-dummad e-babse gochad. Ar e-babdi gwen itossulid, sana e-sisgwa e-yarba megisa, degine, sana gannar gwisgusbali.


\par }{\PP \VS{34}A-bangine, ior urbaga sokalid:

\par }{\PP —Sae-mutik bab-yarba an megisad. Degisoggu, emi-mutik anmar bab-omumsabalo, adi, bab-yarba megmogagar. Geb degiir, anmar geb ega anagan urboed.


\par }{\PP \VS{35}A-mutiki, vinoʼgi gannar e-bab ogobsamarbalid. Geb degine, urba e-babse gochamogad. Ar Lot gwen itossurbalid, sana e-sisgwa-bipigwad e-yarba megisa, degine, sana gannar gwisgusbali.


\par }{\PP \VS{36}Weyob Lot-e-sisgan-warbogwad bonigwar e-babgadga gunonikid.

\VS{37}E-sisgwa-dummadga susugwa uklenonikid. A Moabʼye onugsasad. Agi, Moab-dulemar-bukwadi danikid.

\VS{38}E-sisgwa-bipigwadga susugwa uklenonimogad. Adi, Benammiʼye onugsasad. Agi, Amón-dulemar-bukwadi danimarmogad.




\par }\Chap{20}{\SH Abraham Abimelec-yardaksad
\par }
{\R (Génesis 12:10-20; 26:1-11)

\par }{\PP \VerseOne{1}Abraham e-maidgi bangud gusad. Neguev-nebaganba nade gusad. Gerar-neggweburgi megidapid. We-neggweburde Cades, degi, Shur, amar-negabargi siid.

\VS{2}Agi Abraham maigua, sogsagusad, e-ome-Sara, e-bunye. Gerar-neggwebur-e-rey-Abimelec, Sara-nikuega Saraʼbina gochad.


\par }{\PP \VS{3}A-mutikidba, Bab-Dummad Abimelecʼse gabgi nonikid, ega sognonikid:

\par }{\PP —Be we-ome-sealid-ular, be burgo. Ar we-omede sui nikad.


\par }{\PP \VS{4}Ar Abimelec amba yoo Saraʼse gorsoggu, Abimelec Bab-Dummad-abin sogded:

\par }{\PP —Dummadye, ¿ar bede dule-neg-oakalossulid oburgoye be sogde?

\VS{5}Ar Abraham-sunnad anga sogsad: We-ome, an-bunye. Degine, omegwa anga sogsamogad: We-machered, an-susye. Ar degisoggu, gwen ichakwa-binsasulidgi an ibmar imaksad. Ibmar-isgana an imaksasulid.


\par }{\PP \VS{6}Bab-Dummad Abimelecʼga gabgi sogsad:

\par }{\PP —An nue be-wisid, ichakwa-binsasulidgi be imaksad. A-ulale, omese-golega an be-imaksasulid, adi, melle be angi noegar.

\VS{7}Ar emigindi, ome e-suiga gannar be berbena. Ar we-machered Bab-Dummad-gayaburba-barsogedsoggu, be-ular Bab-Dummadse goloed, adi, mer be burgwegar. Ar omegwa gannar e-suiga be berbenasulirdi, be, degi, be-gwenadgan burgwemaloed.


\par }{\PP \VS{8}Oibosgu, wakudaryalaba Abimelec gwisgusgu, bela e-maiganse gochad, amarga bela sogsad, igi ede gabdaksa. Itosmargua, bela nue-dobe itodmalad.

\VS{9}Geb a-sorbali, Abimelec, Abrahamʼse-gochagu, ega sogded:

\par }{\PP —¡Emi, be-neg-oakalosad be dake! ¿Ibigi an begi nosa? Emisgi isgued-dummad be angi, degi, an-sordamargi senonigu. Weyob be ibmar imakewilubsulinad.


\par }{\PP \VS{10}Abimelec Abrahamʼga sogdebalid:

\par }{\PP —¿Ar ibiga deyob be imakye be binsaali?


\par }{\PP \VS{11}Abraham, Abimelec-abin sogded:

\par }{\PP —Wegi dule-Bab-Dummad-dobee-nanaed sateye an biendo. Degisoggu, an-ome-ular an-oburgwemaloeddeeye an binsasad.

\VS{12}Ar nabiri, we-omegwa an-bunad. An-bab-e-sisgwad, an-nandi e-nansulid. Deginbali, we-ome, an-omebalid.

\VS{13}Bab-Dummad anga igar-uknonigu: Be-bab-neggi-be-gudiid be naye. Geb an we-omega sogsad: ‘Bia anmar modapile, nue be an-sabele, be sogoye, be an-bunye.’


\par }{\PP \VS{14}Geb degine, Abimelec, Abrahamʼga e-ome-Sara gannar uksasunnad. Geb aginbali, Abrahamʼga sibad-wawaadmar, moli-bebe-nikamalad, mai-machergan, degi, mai-omegan, uksabalid.

\VS{15}Abimelec, Abrahamʼga sogdebalid:

\par }{\PP —Be dake, we an-yala. Bia be megbie be-itolegedba be yar sue.


\par }{\PP \VS{16}Saraʼga sogdemogad:

\par }{\PP —An be-susgala mani-miligwen-aidikue (1,000) uksad. We-mani dule-beba-gudidimalad-asabin be oyogo, adi, oyogega bedi gwen nossurye. Dule-wargwensaale gege begi sunnasur sunmaked.


\par }{\PP \VS{17}Geb degine, Abraham Bab-Dummadse goted, geb Bab-Dummad Abimelec-onugusad, degi, e-ome-onugusbalid. Deginbali, e-maimar-omegan-onugusbalid, adi, nabir sunna mimmi-bake gumalagar.

\VS{18}Ar ade, Abraham-e-ome-Sara-ulale, Bab-Jehová omegan-Abimelec-negginmalad geg mimmi-bakega imaksanad.




\par }\Chap{21}{\SH Isaac-gwalulesad
\par }
{\PP \VerseOne{1}Bab-Jehová e-sogsadba Saraʼgi ise-nued binsasad. Saraʼga ise-sogar-imaksadba ega ibmar imaknonikid.

\VS{2}Degisoggu, Sara bonigwar gunonikid. Deunni, Abraham bato nue seredgusad. Bab-Dummad Abrahamʼga-sogsadyobi, a-ibagangi Sara susugwa baknonikid.


\par }{\PP \VS{3}Abraham, Sara-ega-susugwa-baksadi Isaacʼye onugsasad.

\VS{4}Isaac ibabaabakgus-gwalulesadgi (8), Abraham Bab-Dummad-ega-sogsadba, Isaacʼga abgan-uka-duku siksad.

\VS{5}Abraham birga-dulatar (100) nikadgi, Isaac gwalulenonikid.


\par }{\PP \VS{6}Geb degine, Sara sogded: “Bab-Dummad an-oallisad, bela dulemar susugwa-nikusye an-wisguarmalale, anba weligwaledba allemarmogoed.”

\VS{7}Sara sogdebalid: “¿Ar wede doa Abrahamʼga sogoen be insae, ani, Sara, ega mimmi bakoye? Dule sogosulina. Ar emigindi, be dakena, ar Abraham bato seredgus-inigwele, degite, anga machigwa baksad.”


\par }{\SH Agar, e-machi-Ismaelʼbo onolesad
\par }
{\PP \VS{8}Machigwa-Isaac dunguded, degine, mam-iargunonikid. Mam-iargusad-ibagi, Abraham iba-dummad onosad.

\VS{9}A-iba-ononaidgi Sara dakded, Agar-e-machi-Ismael Isaacʼgi dodonai. We-machide Agar Abraham-ebo baksadid. Agarʼde Egipto-duled.

\VS{10}A-ular, Sara Abrahamʼga sogded:

\par }{\PP —¡We-mai, degine, e-machi we-neggi be onoge! We-mai-e-machi an-machi-sunnagwadyob geg an-machi-Isaacʼba, be-ibmar-beoedi abingamogad.


\par }{\PP \VS{11}Ar Ismael Abraham-machi-sunnad gusoggu, Sara weyob Abrahamʼga ibmar-sogsadi, Abraham nue-nunmak itosad.

\VS{12}Ar Bab-Dummaddi Abrahamʼga sogded: “Melle be-machigi, degine, be-maigi nunmak be itoge. Ar ibi Sara bese egichialile, aba be ibmar sae. Ar ade, Isaac-waganbi be-wagan-sunnadga gumaloed.

\VS{13}Ar be-mai-machidi be-machibarsoggu, amba deyob an imakbaloed, dule-bukidar-guega an imakmogoed.”


\par }{\PP \VS{14}Neg-oibosadgi, wakudaryalaba, Abraham Agarʼga madu, degi, buglugi dii ega uksad. Abraham Agar-gukingi bela ega ibmar nasiksad. Geb degi, Agarʼga e-machi-Ismael-uksagu, barmisad. Agar nadegusad, Beersebaʼsik nega-dulesulidganba bipirmakdii gusad.


\par }{\PP \VS{15}Buglugi dii-siid bergusgu, Agar sapi-urba e-machi sisad.

\VS{16}Agarʼdi bannabasaar wilubba-banguedgi signaded. Ar ade, binsasad: “Machi burgwialir, an dakbisulid.” Agar sigidapgu, machi boalid. 

\par }{\PP \VS{17}Bab-Dummad, machigwa bosiid itosad. Bab-Dummad-e-baliwitur nibneg-akar Agarʼse gornonikid, ega sogded: “¿Agar, igi be itoge? Mer be bukib itoge, ar Bab-Dummad be-machi-bosiid itosad.

\VS{18}Be nae, be-machi be suna. Nue be-argangi be gao, mer indako. Ar ade, an we-machigwagi dule-bukidar-gued an imakoed.”


\par }{\PP \VS{19}Geb degine, Bab-Dummad Agar dia-siid-dakega imaksad. Agar diase nade gusad. Geb buglugi dii enosad. Geb degine, diigi Ismael-ogobsad.


\par }{\PP \VS{20}Ismael-dungumaidba Bab-Dummad Ismael-bendaksad. A-machigwade nega-dulesulidgi maigusad. Agi, yeer sigu-mie gunonikid.

\VS{21}Sapingwagusgu, Parán-nega-dulesulidgangi-maidgi, e-nan ega ome-Egiptoʼgined uksad.


\par }{\SH Abraham Abimelec-ebo igar-mesisad
\par }
{\PP \VS{22}A-ibagangine, deunni, Abimelec Abrahamʼga sunmaknade gusad. Ficol eba nade gusmogad. Ficolʼde Abimelec-e-sordamar-e-dummadga gudiid. Abimelec, Abrahamʼga sogdapid:

\par }{\PP —Bela be ibmar-imakdele, Bab-Dummad nue-be-bendake anmar daked.

\VS{23}Degisoggu, weyob, Bab-Dummad-nuggi ise-sogar be anga soge, akar be an-imakosurye, degine, an-mimmigan, degi, an-wagan akar be imakosurbarye. Igi-nued an be-imaksamoga, deyob be an-imakmogoed, degine, emi we-yargi-be-gudiid-e-dulemar deyob be imakbaloed.


\par }{\PP \VS{24}Abraham, Abimelec-abin sogded:

\par }{\PP —Napira-Bab-Dummad-nuggi ise-sogar an bega soged: ‘Eye, an imakosuli.’


\par }{\PP \VS{25}Geb degine, Abraham, Abimelecʼga sogded, igi Abimelec-e-maimala e-ibe dia susmala.

\VS{26}Abimelec Abraham-abin sogded:

\par }{\PP —An wissulid wede doa deyob imaksa. Ar bede anga sogsasulid. Ar emi geb an itogwichid.


\par }{\PP \VS{27}Geb degine, Abraham sibad-wawaadmar, moli-bebe-nikamalad susad, geb degine, Abimelecʼga uksad. A-ibagine, Abimelec Abraham-ebo igar mesismalad.

\VS{28}Ar Abrahamʼdi e-sibad-wawaad-bukwadgi sibad-wawaad-ome-senigana walagugle (7) susad. Geb degine, amar bachikii urbisad.

\VS{29}A-ulale, Abimelec Abrahamʼse egichialid:

\par }{\PP —¿Ar ibiga-wede be sibad-wawaad-ome-senigana walagugle (7) be bachikii urbisa?


\par }{\PP \VS{30}Abraham abin-imakded:

\par }{\PP —Ar we-sibad-wawaad-ome-senigana walagugle (7) an bega uked, adi, soglegegalad, we-dia, ani an akwisye.


\par }{\PP \VS{31}A-ulale, emar-gunanaidgi Beersebaʼye onugsasmalad. Ar ade, na ebogwa sogsamalad, anmar ibmar-sogsamaladi imakedseye, geg anmar imaksuli guye.


\par }{\PP \VS{32}Beersebaʼgi na igar-nabosmargu, Abimelec, degine, e-sordamar-idued-Ficolʼmala gannar Filistea-neggweburmarse nadmalad.

\VS{33}Abrahamʼdi Beersebaʼgi ingwa-soled-sapi digsad. Agine, Bab-Dummad-Jehová-Degisadeguadse gochad.

\VS{34}Abraham birga-suitii Filistea-dulemar-yargi maigusad.




\par }\Chap{22}{\SH Bab-Dummad Abraham-wilubdaksad
\par }
{\PP \VerseOne{1}Undar birgamar nasadgine, Bab-Dummad Abraham-wilub-dakesokalid, bule egi nue bensurdibeye. Bab-Dummad nugba Abrahamʼse gornonikid:

\par }{\PP —¡Abraham!

\par }{\PP Abraham Bab-Dummad-abin sogded:

\par }{\PP —Na, degite, an be-itomai.


\par }{\PP \VS{2}Bab-Dummad Abrahamʼga sogded:

\par }{\PP —Isaac, be-machi-wargwennagwad be nue-sabedi, Moriah-yalaganse be sede. A-yalagan-mosale, an bega yar-oyogoedgi be-machi be anga ogumakoed.


\par }{\PP \VS{3}Oibosgu, wakudaryalaba Abraham gwisgusad, e-moli-uayasuid guakwaa nasiksad. Sapan amisbalid, machigwa-ogumakar-uklegoedgi ogaegar. Abraham bia Bab-Dummad ega-naoye-sogsadse nadegusad. E-machi-Isaac, degi, e-maimar-warbo eba nadmarmogad.

\VS{4}Abraham ibapaagus-nanaedgi yar egi dikasur-noe dakalid.

\VS{5}Geb degine, Abraham e-maimarga sogded:

\par }{\PP —Wegi bemar moli-uayasuidmala an-edarbemalo. Machigwa-anbogwa Bab-Dummad-e-nug-odummogega andi naoed. Geb degine, gannar anmar bese nonikoed.


\par }{\PP \VS{6}Abraham ibmar-ogumaklegoed-ogaegala sapan susad, geb Isaac-e-gukingi mesisad. Abrahamʼdi es, degi, acha-gwallu-ogaar sesad. Geb degidgine, Abraham e-machi-ebo nade gusad.

\VS{7}Sikwas nanaedgine, Isaac Abrahamʼga sogded:

\par }{\PP —¡Baba!

\par }{\PP Abraham abin-sogded.

\par }{\PP —Degite machi, soge.

\par }{\PP Isaac sogded:

\par }{\PP —Anmar sapan, degi, acha-gwallu-ogaar sedanikid, degite, ¿bia sibad-wawaad-senigwad anmar Bab-Dummadga-ogumakar-ukoedde?

\par }{\PP Abraham Isaac-abin sogded:


\par }{\PP \VS{8}—Machi, Bab-Dummad anmarga sibad-wawaad-senigwad udagoed, anmar ega ogumakar ukegar.

\par }{\PP Deyob, ebogwa imakenadap gusmalad.


\par }{\PP \VS{9}Abraham, degi, e-machi-Isaac-ebo Bab-Dummad-ega-yar-sogsadse modapmargu, Abraham Bab-Dummadga-ibmar-ogumakar-ukleged-aila sobsad. Geb a-aila-birgi sapan urbisad. Geb degine, e-machi-Isaac-edichagu, we-aila-birgi sapan-birgi Isaac-mesisad.

\VS{10}Abraham e-machi-oburgwegala es susgua,

\VS{11}Bab-Jehová-e-baliwitur niba ese gollalid:

\par }{\PP —¡Abraham! ¡Abraham!

\par }{\PP Abraham Bab-Jehová-e-baliwitur-abin sogded:

\par }{\PP —Degite. Wegi an gunai.


\par }{\PP \VS{12}Bab-Jehová-e-baliwitur Abrahamʼga sogded:

\par }{\PP —Melle machigwa be oakaloge. Melle be naibi-imake. Ar bato an wisid, be Bab-Dummad-dobee nanadiid. Ar be gwen sogsasulid, an-machi-wargwensakad melle be anga ukodeeye.


\par }{\PP \VS{13}Abraham dakded, sibad-wawaad-machered sapi-imbaba e-bebegi galesnai. Abraham agi sunaded. Sibad-wawaad-machered-susgua, ogumakar e-machi-anar Bab-Dummadga uksad.

\VS{14}Geb a-sorbali, Abraham weyob we-neg onugsasad: Bab-Jehová ibmar-unnitiba-ukedye. A-ulale, amba we-garda narmaklenaidse sogleged: Bab-Jehová-yargine ibmar-unnitiba-uklegoedye.


\par }{\PP \VS{15}Bab-Jehová-e-baliwitur gannar irbogi niba Abrahamʼse gornonibalid,

\VS{16}ega sogded:

\par }{\PP —Bab-Jehová soged: ‘Ani, an bega ise-sogar soged: Ar be-machi-wargwensakad mer be anga ukodeeye be sogsasursoggu,

\VS{17}an bela-bela ise-nued begi binsaoed. Be-wagan bela-bela-mergu an imakoed, niisgwamar-niba-nanaidyob, degi, ukub-demar-gakagi-nikadyob an imakoed. Deginbali, be-wagan e-isdarmaladgi nakwedii guoed, degi, e-neggweburgan ei sudii guoed.

\VS{18}Deginbali, ar an bega-ibmar-sogsadyob be imaksasoggu, bela dula-we-napneggi-bukwamalad be-waganba an egi ise-nued binsamogoed.’


\par }{\PP \VS{19}Abraham bia-e-maimar-obesa, ase gannar nonikid. Degine, bela Beerseba-neggweburse nade gusmalad. Agine, Abraham megidapid.


\par }{\SH Nacor-e-wagan
\par }
{\PP \VS{20}Degi-undaradgine, Abrahamʼga soglenonikid, e-urba-Nacor machimala-nikamoye, Milca ega baksaye.


\par }{\QB \VS{21}Gebe-machigwa ega gwalulesad, Uzʼye nugad.

\par }{\QB A-sorba, e-urba-Buz gwalulesad.

\par }{\QB Degi, Kemuel gwalulesad.

\par }{\QC Kemuelʼde, Aram-e-babad.


\par }{\PP \VS{22}Deginbali, Nacor-e-masmala-baigan, Milcaʼbo-baksabalid, wemalad:

\par }{\QB Quesed, Hazo, Pildas,

\par }{\QB Jidlaf, degi, Betuel.


\par }{\QC \VS{23}We-Betuelʼde Rebeca-e-babad.

\par }{\Q Wemar-walabaabakadi (8) Nacor-machimalad, Milca-ebo baksadid.

\par }{\QC Nacorʼde Abraham-e-urbad.


\par }{\PP \VS{24}Deginbali, Nacor, Reúma-ebo baid-machimala nikusbalid. Reúmaʼde e-ome-dikarbalidid. We-ebogwa machimala-baksadi, wemalad:

\par }{\QB Teba, Gaham,

\par }{\QB Tahas, degi, Maaca.




\par }\Chap{23}{\SH Sara-burgwisad
\par }
{\PP \VerseOne{1}Sara birga-dulanergwa-gakagugle-nikadgi (127) burgwisad.

\VS{2}Sara Canaán-yalagangi, Quiriat-Arba-neggweburgi burgwisad. Quiriat-Arbaʼde, Hebrónʼye bilebalid. Abraham Sara-burgwisadba nue-bosad, degine, nue-Sara-ebinsadii gusbalid.


\par }{\PP \VS{3}Geb degine, Abraham Sara-burgwar-maid-obes nade gusad. Het-dulemarse naded.


\par }{\PP \VS{4}Geb Abraham Het-dulemarga sogded:

\par }{\PP —Ar an bemar-abargine weginedsur-inigwele, anga wis be neg-uan manigi ukmala, adi, an-ome-mui agi an digegar.


\par }{\PP \VS{5}Het-dulemar Abraham-abin sogdemalad:


\par }{\PP \VS{6}—¡Dummad, bega an sogmardo! Ar Bab-Dummad anmar-abargine, dule-dummadga be-susad. Degisoggu, be-ome-mui anmar-neg-uan-bur-nuedgi be dige. Ar anmar-wargwensaar bega sogosulid: Melle be-ome-e-mui be anmar-neg-uangi digye.


\par }{\PP \VS{7}Geb degine, Abraham gwisgusad, Het-dulemar-bukmalad-asabin dulluu imaksad.

\VS{8}Geb degi, amarga sogded:

\par }{\PP —Ar bemar wegi an-ome-burgwisad nue-digbi abegele, an bemarse wilesakwaa egisdo, an-nuggi bemar Zohar-machi-Efrónʼse egismar:

\VS{9}‘Anga, e-nainu-dikarba-akwasaila-ollor-siid, Macpelaʼye-nugad, manigi ukye.’ Ar e-mani-gargeguedba, an bennukoed. Ar degiir, geb an neg-uan wegi nikuoed.


\par }{\PP \VS{10}Ar Het-dule-Efrón emar-abargi simosoggu, bela Het-dulemar, degi, dule-bela-neggweburse-ubomamaid e-itomalaga, Abraham-abin sogded:


\par }{\PP \VS{11}—¡Dummad, degisuli! An-nainu, degine, akwasaila-ollor-siid binsa an bega ukoed, maniginsuli. An-sordamar-bukwad anmar-daksiid, amar-asabin an bega we-akwasaila-ollor-siid binsa uknaid. Agi be-ome-mui be dige.


\par }{\PP \VS{12}Abrahamʼdi Het-dulemar-asabin gannar na dulluu imakded.

\VS{13}Abraham bela dulemar-e-itobukwad-abargi Efrón-abin sogded:

\par }{\PP —¡Bemar bela nue an-itogo! An bega soged, mani be sue. Nainu an bese bakoed. Geb a-sorba, an-ome-mui an digoed.


\par }{\PP \VS{14}Geb degi, Efrón abin-sogded:


\par }{\PP \VS{15}—Dummad, nue be an-itogo: Nainu-e-gargegued mani-dulataled-ilabake-aidikued-wilub (400) gargegued. Wegindi anmar na abin-abin imakosurmalad. Degisoggu, be-ome be dignado.


\par }{\PP \VS{16}Abraham, Efrón Het-dulemar-abargi ega nainu-gargegued-sogsad nabir-itosad. Degisoggu, dule-ibmar-ukmalad-igar-maidba mani-dulataled-ilabake-aidikued-wilub (400) mie-mie bennuksad.


\par }{\PP \VS{17}Weyobi, Mamre-dad-nakwedsik Efrón-nainu-Macpelaʼgi-naidi, Abrahamʼgadga gunonikid. A sogleged, nainu, akwasaila-ollor-siid, bela sapimar, Abrahamʼgadga gunoniye.

\VS{18}Het-dulemar, degi, dule-bela-neggweburgi-dogmamaid, nue-amar-daksii gusmarmogad.


\par }{\PP \VS{19}Geb agine, Abraham akwasaila-ollor-siidgi e-ome-Sara-mui-digsa gusad. We akwasaila-ollor-dummad, Macpela-nainugi siid, Mamre-dad-nakwedsik. Mamre-neggweburde Hebrónʼye nugbalid, Mamre-neggwebur Canaán-yargi siid.

\VS{20}Weyob we-nainugi akwasaila-ollor-siid, Abrahamʼgadga gunonikid. We-nainude Het-dulemar Abrahamʼga manigi uksad, adi, Abraham we-nainu e-neg-uanga imakegar.




\par }\Chap{24}{\SH Abraham Isaacʼga ome-amisad
\par }
{\PP \VerseOne{1}Abraham bato nue selebagusad. Bab-Jehová Abrahamʼgi bela ise-nueganbi binsadii gusad.

\VS{2}Ibagwengine, Abraham e-mai-bur-undargus-arbadiidse gochad. We-mai bela ega ibmar-dakega gudiid. Abraham a-maiga sogded:

\par }{\PP —Be anga ise-sogar-ibmar-sogegala, an-dua-urba be-argan be mese.

\VS{3}Bab-Dummad-Jehová-Nibneg-Dakmaid-nuggi, degi, napneg-dakmaid-nuggi ise-sogar be anga soge. Wegi, an Canaán-dulemar-abargi an maid. A-Canaán-yagan-wargwensaar mer an-machi-Isaac-onikued be sao.

\VS{4}Bur be an-yarse nao. Agine, an-gwenadgan-e-sisgan-wargwen, an-machi-Isaacʼga be aminao, adi, a-yagwa Isaac-nikuegar.


\par }{\PP \VS{5}E-mai abin-sogded:

\par }{\PP —Nued, dummad. Ar yagwa we-negse yapa anba dagele, ¿igi an imakosunna? ¿Ar degiile, be-yargi be aligusadse, an be-machi sedsunnode?


\par }{\PP \VS{6}Abraham abin-sogded:

\par }{\PP —¡Suli, mer an-machi ase be sedo!

\VS{7}Bab-Dummad-Jehová-Nibneg-Dakmaidi an-bab-neggi an-onosad, degi, an-babgan-yalagi an-onosbalid. A anga sogsad: ‘Napira ise-sogar an bega sogye: Emi-be-maidgi we-yala an be-waganga ukoye.’ Degisoggu, a-Bab-Dummad e-baliwitur be-idu barmidoed, adi, weba an-machiga ome be sedagegar.

\VS{8}Ar ome beba dagbisulile, be ise-sogar anbo igar-mesisadgi be ollorguodo. Unnila an bega soged, ¡bipisaale melle an-machi be weba sedo!


\par }{\PP \VS{9}Geb degine, Abraham-e-mai, e-dummad-Abraham-dua-urba e-argan mesisgu, Abrahamʼga ise-sogar imakded, eyeye, an be-sogedba an imakoye.


\par }{\PP \VS{10}Geb a-sorbali, Abraham-e-mai moli-yargan-mureged-warambe (10) susad. Abraham-ibmar-nuegan-nikad binsa-ukega susbalid. Geb degine, Mesopotamia-yarse, Nacor-neggweburse naded.


\par }{\PP \VS{11}Abraham-e-mai Nacor-neggwebur-magaba modapgu, deun bato neg-sedogualid. A-wachigi omegan dii-weenad damalad. Abraham-e-mai moli-yargan-muremalad dia-naba-obunnogega sindigar osisad.


\par }{\PP \VS{12}Geb degine, Abraham-e-mai Bab-Dummadse goted: “Bab-Jehováʼye, an-dummad-Abraham-e-Bab-Dummadye, emi-ibagi nued anga ibmar-gued be imakena yeerban, degine, an-dummadgi nued be binsabalina gadin.

\VS{13}Wegi dia-naba an siidgi, yagana-we-neggweburginmalad wese dii wedanimaloed.

\VS{14}A-yagwa-wargwenga an sogoedga, ‘wis be-buglu be odeye, adi, an dii gobegarye.’ A-yagwa weyob an-abinsaalile: ‘Dii be gobye, be-moli-yargan-muremaladga dii an ukmogoye.’ Agi an wisguoed, a-yagwa be-mai-Isaac-e-omega-guega be susa. Degi, be an-dummadgi-ise-nued-binsasad an wisgubaloed.”


\par }{\PP \VS{15}Abraham-e-mai amba yoo Bab-Dummadse-goled bergue, dakded, yagwa-gwensak e-gukingi buglu-sii daniki. Dakleargua, we-yagwade Betuel-e-sisgwad, Rebecaʼye nugad. Betuelʼde Milca-e-machid. Milcaʼdi Nacor-e-omed. Nacorʼdi Abraham-e-urbad.

\VS{16}Rebeca yeer dakleged, amba yagwad, sui-sated. Rebeca diase aideded, e-buglu enosad, geb gannar nakwialid.


\par }{\PP \VS{17}Agine, Abraham-e-mai gwae yagwa-abin naded. Yagwase modapgu, ega sogded:

\par }{\PP —Be-buglugi be dii-semaidi wis be anga udage.


\par }{\PP \VS{18}Yagwa abin-sogded.

\par }{\PP —Dummad, be gobe.

\par }{\PP Geb degi, yog e-buglu-odear imaksad. E-argangi buglu-ganiki, diigi ogobsad.


\par }{\PP \VS{19}Abraham-e-mai nue-gobsagua, Rebeca ega sogded:

\par }{\PP —Moli-yargan-muremaladga an dii weemogoed, adi, bela na dii-gobbimaladba gobmalagar.


\par }{\PP \VS{20}Geb degine, yagwa e-buglugi-dii-semaidi dii-siedgi eodapid. Deyobi ichesuli nanasad, bela moli-yargan-muremalad unniguar dii gobsamaladse.

\VS{21}Ar Abraham-e-maidi unnila daksigusad, ar ade, nue wisgubied, e-nonikidgi bule Bab-Jehová egi nued binsasdibeye.


\par }{\PP \VS{22}Bela moli-yargan-muremalad dii gobsamargua, Abraham-e-mai, yagwa-e-asugi olasu yosad. We-olasude gramo-nergwa (6) aidikued. Deginbali, sakwagi-nasikleged-olobiid, gwabo ega uksabalid. We-sakwagi-nasiklegedde gramo-dulatar (100) obinesaar aidikued.

\VS{23}Geb degine, Abraham-e-mai yagwaga sogded:

\par }{\PP —¿Be doa-sisgwa? Degi, anmar obunnogega, ¿be-bab-walik neg-nika be dake?


\par }{\PP \VS{24}Yagwa abin-sogded:

\par }{\PP —An Betuel-sisgwa. An-babde Nacor-machid, Milcaʼbo baksadid.

\VS{25}Anmar-neggine bemar gabmalaga unniguar neg-nikad. Deginbali, molimar-yargan-muregedga unniguar gagan, degi, mas-maed nikabalid.


\par }{\PP \VS{26}Geb degine, Abraham-e-mai yokorgi sindigar sigisad. Geb Bab-Jehováʼse goted, e-nug odummoded,

\VS{27}sogded: “¡Bab-Jehováʼye be-nug odummolesun! Bedi an-dummad-e-Bab-Dummadid. Bedi an-dummadgi be-sabgued, degi, be-napiragwad gwen galakudisulid. Degine, Bab-Jehováʼye be an-sealid. Be anga igar-oyosad, adi, an-dummad-e-gwenadgan-negse an warmakegar.”


\par }{\PP \VS{28}Rebeca, bela ibmar-gusad e-nan-negginmaladga-sogega e-nan-negse abarmakded.

\VS{29}Rebecaʼde sus-nikad, Labánʼye nugad. Labán Abraham-e-mai-aminaega dia-siidse abarmakded.

\VS{30}E-sus e-bun-Rebeca olasu-yoi, degi, sakwagi-nasikleged-nai daksad. Degine, Labán itosbalid, igi e-bun-Rebeca machered-ega-ibmar-sogsagusadi, e-nanga sognai. Geb Labán, Abraham-e-maise naded. Abraham-e-mai, degi, moli-yargan-muremalad amba dia-walik bukwamalad.

\VS{31}Geb Labán Abraham-e-maiga sogded:

\par }{\PP —Bedi dule-nuedid. Begi Bab-Jehová ise-nued binsasad. ¿Ar ibiga magaba be mellesii? Be anba dage. Ar bato neg guakwaa an bemarga nudaksad, degi, be-moli-yargan-muremaladga guakwaa an neg nudaksabalid.


\par }{\PP \VS{32}Geb degine, Abraham-e-mai Labánʼba negse alid. Agi, moli-yargan-muremaladgi ibmarmar-bukwad odesad. Degine, Labán a-molimarga masgunned uksad. Deginbali, Abraham-e-maiga, degi, eba-danimaladga dii senonikid, adi, nag enukmalagar.


\par }{\PP \VS{33}Abraham-e-maiga mas guakwaa sisgu, Abraham-e-mai sogded:

\par }{\PP —Mas-inse an gunnosuli. Bina an bega ibmar-sogbied soggwelergebed.

\par }{\PP Labán abin-sogded:

\par }{\PP —Degite, sogdo.


\par }{\PP \VS{34}Abraham-e-mai sogded:

\par }{\PP —Ani, an Abraham-e-maid.

\VS{35}Bab-Jehová ibiba nued an-dummadgi binsasa, mani-ibedga imaksad.

\par }{\Q We-ibmarmar ega uksad:

\par }{\QB Sibad-wawaadmar,

\par }{\QB moli-bebe-nikamalad,

\par }{\QB ormar, manimar,

\par }{\QB mai-machergan,

\par }{\QB mai-omegan,

\par }{\QB moli-yargan-muremalad,

\par }{\QB degi, moli-uayasuigan-bukidar ega uksad.


\par }{\PP \VS{36}”Aginbali, e-ome-Sara, deun bato nue seleba-gusadgi, ega mimmi-baksad. An-dummad bela e-machiga ibmar uksad.

\VS{37}An-dummad ise-sogar-ibmar-imakega an-imaksad, anga sogsad: ‘Anmar we-Canaán-yargi-maidgi, melle an-machi e-yagan-nikuega be imakoye.

\VS{38}Bur an-bab-e-gwenadganse be naoye, an-gwenadgan-e-sisgan-wargwen an-machi-nikuega be aminaoye.’


\par }{\PP \VS{39}”An-dummad-abin an sogsad: ‘Dummad, ¿ar yagwa yapa anba dagele, igi an saoe?’


\par }{\PP \VS{40}”Geb degine, an-dummad an-abin sokalid: ‘Ani an, Bab-Jehová-igarba nanadiiye. A-Bab-Jehová e-baliwitur beba barmidoye, adi, be-naoedba bega nueganbi ibmar guegarye. Weba an-machiga an-gwenadgan-e-sisgwa be amioye, adi, nikuegarye.

\VS{41}Ar an-gwenadgan yapa bega e-sisgwa-ukerdina, adi, be ise-sogar-anga-sogsadi, bar beginsurye, adi, be ollorguoye.’


\par }{\PP \VS{42}”Emi, deyob an diase nonisunnad. An Bab-Jehováʼse gotegu, an sogded: Bab-Jehováʼye, an-dummad-Abraham-e-Bab-Dummadye. We an nonikidse, ar napira be anga ibmar-imakoye be nue-sogele,

\VS{43}Bab-Jehováʼye, an wilesakwaa an bese egisye. Emi dia-naba an siidgi, weyob ibmar-gubi an abeye: Yagwa-gwensak dii-weenonikoedi, an ega sogoedga, ‘wis be-buglu be odeye, adi, an dii gobegarye.’

\VS{44}A-yagwa weyob an-abinsaalile: ‘Dii be gobye, be-moli-yargan-muremaladga dii an ukmogoye.’ Agi an wisguoed, a-yagwa be-mai-Isaac-e-omega-guega be susye.


\par }{\PP \VS{45}”Bab-Dummadga weyob an sogsiid amba yoo an obeloge, Rebeca e-gukingi buglu-sii-daniki an dakalid. Dii-weegala diase aideded. Rebeca dii-wesgu, an ega sokalid: ‘Wis be anga dii udaye.’


\par }{\PP \VS{46}“Rebeca yog e-buglu odear imaksad. Geb degi, anga sogded: ‘Dii be gobe, degine, be-moli-yargan-muremaladga dii an ukmogoed.’ Rebeca anga dii uksad, degine, an-molimarga dii uksabalid.


\par }{\PP \VS{47}”Geb degine, an ese egichided: ‘¿Be doa-sisgwa?’

\par }{\PP ”Bunagwa an-abin imaksad: ‘An Betuel-sisgwaye. An-babde Nacor-machiye, Milcaʼbo baksadye.’

\par }{\PP ”Geb degine, an ega e-asugi olasu yosad, geb deginbali, e-sakwamargi sakwagi-nasikleged an ega nasiksabalid.

\VS{48}Geb degi, yokorgi sindigar an sigisad. Geb degine, Bab-Jehováʼse an goted, Bab-Jehová-nug an odummoded. Bab-Jehová an-dummad-Abraham-e-Bab-Dummadga gumogad. A-e-nug an odummoded, igar-nuedba an-senonikidba an e-nug odummoded. Adi, an-dummad-e-urba-e-sisgwa an-dummad-machi-e-omega guegar.”


\par }{\PP \VS{49}Abraham-e-mai sogdebalid:

\par }{\PP —Ar emigindi, be anga nue sogmalo, an-dummadgi bemar nued, degi, napiragwadgi binsaodibe. Ar deyobsulile, bemar nue anga sogmarbalo, adi, an wisgubaloed, igi an imakoe.


\par }{\PP \VS{50}Geb degine, Labán, Betuel-ebo abin-sogdemalad:

\par }{\PP —We-ibmar bela Bab-Jehováʼgi danikid. Degisoggu, geg anmar bega soged eyeye, geg an bega sogbalid surye.

\VS{51}Wegi Rebeca gwichi, be sede. Bab-Jehová-sogsadba, Rebeca be sedo, adi, be-dummad-machi-e-omega guegar.


\par }{\PP \VS{52}Abraham-e-mai deyob-ega-soge-itosgu, Bab-Jehová-asabin yokorgi sindigar sigided, napase e-bebe-ebulegedse dulluu imaksabalid.

\VS{53}Geb degine, Abraham-e-mai ibmar-bukidar onosad: Olomar, manimar, degi, mormar. Geb Rebecaʼga uksad. Deginbali, Abraham-e-mai Rebeca-e-susga, degi, e-nanga ibmar-bukidar binsa uksabalid.

\VS{54}A-sorbali, Abraham-e-mai, degi, eba-gudidimalad mas guchamalad, gobsamalad, degine, geb gabismalad.

\par }{\PP Oibosgua, Abraham-e-mai gwisgusgua, sogded:

\par }{\PP —Emi, anmar gannar an-dummad-negse-naega be anmar-imaksun.


\par }{\PP \VS{55}Ar Rebeca-e-sus, degi, e-nana, sogdemalad:

\par }{\PP —Bunagwa anmar-walik napi-ibambe (10) gudii guoye. Geb a-sorbali, naoye.


\par }{\PP \VS{56}Abraham-e-maidi abin-sogded:

\par }{\PP —Melle bar an-igar gamalo. We-an-bese-nonikidi Bab-Jehová bela ibmar-nueganbi-guega imaksad. Degisoggu, gannar an-dummad-negse-naed be an-imakmarsun.


\par }{\PP \VS{57}Geb degine, Abraham-e-mai-abin sogdemalad:

\par }{\PP —Anmar bunagwase gormalo, ar bunagwade igi sogdamogodibe.


\par }{\PP \VS{58}Rebecaʼse gochamalad, ese egisdemalad:

\par }{\PP —¿Emisgwa we-macheredba be nabie?

\par }{\PP Bunagwa abin-sogded.

\par }{\PP —Eye, an nabie.


\par }{\PP \VS{59}Geb degine, Rebeca-barmismarsunnad, degi, ome-gusgu-Rebeca-akwedidaedi eba nadmogad. Abraham-e-mai, degi, eba-gudidimalad nadmarmogad.

\VS{60}Rebeca-e-gwenadgan Rebecaʼgi ise-nued binsadmalad, weyob ega sogdemalad:

\par }{\Q “Buna, bela-bela-dulemar-mergued-nanga be gusun.

\par }{\QB Be-wagana, e-isdarmalad-neggwebur egadgaguega imaksun.”


\par }{\PP \VS{61}Geb degine, Rebeca, degi, Rebeca-e-maimar moli-yargan-muregedgi nakwismarsunnad, Abraham-e-mai-sorba nadap gusmalad. Weyobi, Abraham-e-mai Rebeca-sesa nadsunnad.


\par }{\PP \VS{62}Deunni, Isaacʼdi dia-Lajay-Roíʼye-nugadse-gudii danikid, ar ade, Neguevʼye-neg-nugadgi maid.

\VS{63}Isaac deunni sedogidbali binsa sapurba wis garmakdii sanaded. Agi dakalid, moli-yargan-muremalad daniki.

\VS{64}Rebeca atakdemogu, Isaac-dani dakalid. Agine, Rebeca, moli-yargan-mureged-birgi-siidgi aideded.

\VS{65}Geb degine, Abraham-e-maise egichided:

\par }{\PP —Dule sapurba anmarsik-danikidi, ¿we doa-dule?

\par }{\PP Abraham-e-mai Rebeca-abin sogded.

\par }{\PP —We an-dummadi.

\par }{\PP Geb degi, Rebeca e-muswe susad. Geb e-wagar odukusad.


\par }{\PP \VS{66}Geb degine, Abraham-e-mai e-ibmar-imaksad bela Isaacʼga sogsad.

\VS{67}Geb degi, Isaac e-nan-dordonegyaba Rebeca-sesad. Agi, na nikusmalad. Geb degine, Isaac Rebeca-nue-sabe gusad. Isaac, Rebeca-nikadba yeer-itodii gusad, a-ulale, e-nan-Sara-burgwisadgi wis baisur-itosad.




\par }\Chap{25}{\SH Abraham Ceturaʼga mimmigan-baksad
\par }
{\R (1 Crónicas 1:32-33)

\par }{\PP \VerseOne{1}Abraham ome-baid-nikusbalid, a-ome Ceturaʼye nugad.


\par }{\Q \VS{2}A-omebogwa, mimmigan-nikusad wemalad:

\par }{\QB Zimram, Jocsán, Medán,

\par }{\QB Madián, Isbac, Súa.


\par }{\Q \VS{3}Jocsán-e-masmala, wemalad:

\par }{\QB Seba, Dedán.

\par }{\Q Dedán-e-waganmar, wemalad:

\par }{\QB Asurim-dulemar,

\par }{\QB Letusim-dulemar,

\par }{\QB Leumim-dulemar.


\par }{\Q \VS{4}Madián-e-masmaladi, wemalad:

\par }{\QB Efa, Efer, Hanoc,

\par }{\QB Abida, degi, Elda.

\par }{\QC Bela-wemala Cetura-e-wagan gumalad.


\par }{\PP \VS{5}Abraham bela ibmar-nikadi e-machi-Isaacʼga bela uksad.

\VS{6}Abraham omegan-baiganba-mimmi-nikusmaladgardi, unnila ibmar ega wis ichesaar binsa uksad. Amba Abraham dula-gudigua, e-mimmigan-baigan e-machi-Isaacʼgi dikasur dad-nakwedsik barmisad.


\par }{\SH Abraham-burgwisad
\par }
{\PP \VS{7}Abraham birga-dulabaabak-gakambe-gakatar-sergu (175) megisad.

\VS{8}Nue-selebaa-mai burgwisad, ar ade, bato burgwedginmogad. Deyob na e-sergan-burgwarmamaidse megidapmogad.

\VS{9}E-masmala, Isaac, degi, Ismael, Mamre-dad-nakwedsik akwasaila-ollor-siid-Macpelaʼye-nugadgi, Abraham-digsamalad. A-nainude, Efrónʼgadinad. Efrónʼde Zohar-machid, Het-duled.

\VS{10}We-nainu, Abraham Het-dulemarse baksad. We-akwasaila-ollor-siidgi e-ome-Sara-dikarba Abraham diglesad.

\VS{11}Abraham-burgwisad-sorba, Bab-Dummad Isaacʼgi ise-nued binsasad. Isaacʼde dia-naba megidapid. We-diade Lajay-Roíʼye nugad.


\par }{\SH Ismael-e-wagan
\par }
{\R (1 Crónicas 1:28-31)

\par }{\PP \VS{12}Ismael, Abraham Agarʼbo-machi-baksadid. Agarʼde, Sara-e-maid, Egipto-duled.


\par }{\Q \VS{13}Ismael-e-masmala e-gwalulesadba ilemakar naid. Weyob nugmalad:

\par }{\QB Nebaiot. A e-machi-dummad,

\par }{\QB geb a-yarba, Cedar, Adbeel, Mibsam,


\par }{\QB \VS{14}Misma, Duma, Massa,


\par }{\QB \VS{15}Hadar, Tema, Jetur,

\par }{\QB Nafis, degi, Cedema.


\par }{\QC \VS{16}Wemala, Ismael-e-masmala-warambe-gakabogwad-e-nugmalad (12).

\par }{\QC Na megismaladgi, e-nugba neg onugsasmalad. Ar wemala, e-sordamar-e-dummadga gusmarbalid.


\par }{\PP \VS{17}Ismael birga-dulanergwa-gakambe-gakagugle-nikadgi (137) burgwisad. Deyob e-sergan-burgwarmamaidse megidapmogad.

\VS{18}Ismael-e-wagana Egipto-yar-asabin, Havila-yar, degi, Shur-yar-abargi, Asiria-yar-igarba, ambikudapmalad. Amba e-gwenadgan egi gwisgunanaigus-inigwele, agi megidapmalad.


\par }{\SH Jacob Esaúʼbo gwalulesad
\par }
{\PP \VS{19}Abraham-machi-Isaac-e-igar weyobdo. Abrahamʼga e-machi-Isaac gwalulenonikid.

\VS{20}Isaac birga-dulabo-nikadgine (40), Rebeca-nikunonikid. Rebecaʼde, Betuel-sisgwad. E-susdi, Labánʼye nugad. Amarde, Arameo-dulemalad, Padan-Aram-neggweburgi bukwamalad.


\par }{\PP \VS{21}Rebeca geg mimmi-baked. Degisoggu, Isaac Bab-Jehováʼse ega gochad. Bab-Jehová Isaac-ese-gochad itosad. Agi, Rebeca gurgin-nika gunonikid.

\VS{22}Ar warbogwadi amba sapidukugi-mamaiunni, bato gaemamaid. Agi, Rebeca binsaded: “¿Ar ibiga anga weyob gunai? Degisoggu, a-ular, Bab-Jehováʼse igar-aminad gusad.”


\par }{\PP \VS{23}Bab-Jehová Rebeca-abin sogded:

\par }{\Q “Be-sapi-dukugine, neggwebur-sogabo danikid,

\par }{\QB amba yoo napnegse-aideged-idu, bato neggwebur-sogabogwad na ebo gae-nanaid.

\par }{\Q Gwensak, baidba bur-dutusur guoed,

\par }{\QB ia, urba-sogedba nanadii guoed.”


\par }{\PP \VS{24}Rebeca-e-nugued-ibagan warmaknonikid. Susugwa ega warbo uklenonikid.

\VS{25}Gebe-aidenonikidi saila gisii nikad, bela wawaadikid. A-susugwa Esaúʼye onugsasmalad.

\VS{26}Geb a-sorba, e-urba e-argan-nailikgi e-ia-maligi-akanai aidenonikid. A-ulale, Jacobʼye onugsasmalad. Deunni, Isaac birga-dulapaa (60) nikad.


\par }{\SH Esaú machi-sailaginedga-gued osulosad
\par }
{\PP \VS{27}Masmala-warbogwad dungudmalad. Esaú ibmar-make-duledid. Sapurba-gudiile, yeer-itodaed. Jacobʼdi dule-boo-daedid. Neggi-gudiile, bur-yeer-itodaed.

\VS{28}Isaac bur bule Esaú-sabed, ar ade, Esaú-ibmar-maked-gunned yeer-itodaed. Ar Rebecaʼdina bur bule Jacob-sabmogad.


\par }{\PP \VS{29}Ibagwengine, Esaú sapurba-gudii, nue-geggus nonigua, Jacob ingwa-burwi-gisi-dunai daknonikid.

\VS{30}Geb Esaú, Jacobʼga sokalid:

\par }{\PP —An ukudmaada itoged, wis be anga we-ibmar-gisi-dunaid be udage.

\par }{\PP (A-ulale, Esaú, Edomʼye bilebalid).


\par }{\PP \VS{31}Jacob abin-sogded:

\par }{\PP —Nabirdo. Degiile, ar be machi-sailaginedsoggu, bela-bega-ibmar-uklegoed, be anga udagodo.


\par }{\PP \VS{32}Esaú abin-sogded:

\par }{\PP —An ukudba burgwedanisoggu, anga-bela-ibmar-uklegoed, an bega ukodo. ¿Ar ibiga bar an we-ibmar abesunna? An abesuli.


\par }{\PP \VS{33}Geb Jacob sogded:

\par }{\PP —Emisbinne, ise-sogar be anga sogdo, deyob an bega ibmar ukedseye.

\par }{\PP Esaú abin-sogded:

\par }{\PP —Ise-sogar an bega sogye, deyob an bega ibmar ukedseye.

\par }{\PP Esaú, machi-sailagined-guedgi-bela-ega-ibmar-uklegoed e-urba-Jacobʼga uksad.


\par }{\PP \VS{34}Geb degine, Jacob, Esaúʼga ingwa-burwi-gisi-dualed madubo ega uksad. Esaú masgunned-bergusgua, degi, gobsabargua, gwisgusad, geb nadegusad. 
\par }{\PP Weyob, Esaú na machi-sailagined-guedgi bela-ega-ibmar-uklegoedi, baisur-daksad.




\par }\Chap{26}{\MSB 2b. Isaac-e-igar

\par }{\MR (26:1-35)

\par }{\SH Isaac Gerarʼse naded
\par }
{\R (Génesis 12:10-20; 20:1-18)

\par }{\PP \VerseOne{1}A-ibagangine, ukud-dummad nagunonikid, igi Abraham-ibagangi nagusmoga deyob nagunonimogad. A-ulale, Isaac Gerar-neggweburse nade gusad. Deunni, Filistea-dulemar-e-rey-Abimelec, agi maimogad.

\VS{2}Agine, Bab-Jehová Isaacʼse magarosad, ega sogded: “Melle be Egipto-yarse nao. Bia an bega sogoe, agi be megoed.

\VS{3}Ar emigindi, wegi sikwas be mego. An beba gudii guoed, degine, ise-nued an begi binsaoed. Ar ade, begala, degine, be-wagangala we-yar an ukoed. Ar igi be-bab-Abrahamʼga ise-sogar an sogsa, deyob an imakedsegad.

\VS{4}Be-wagan ichesur niisgwamar-nibneggi-merguedyob an imakoed. Be-wagangala bela we-yar ega an ukoed. Deginbali, bela dulemar-we-napneggi-bukmalad be-wagwaba ise-nued an egi binsaoed.

\VS{5}Ar ade, Abraham an-sogedba, an-igar-maidba, an ega ibmar-sogsadba, an-ibmar-odurdakedba nanadii gusad.”


\par }{\PP \VS{6}Geb degine, Isaac Gerarʼgi bessunnad.


\par }{\PP \VS{7}Dulemar-Gerarʼgi-bukmalad ese egichiarmargu, we-Rebeca, doaye, Isaac dobe-soggusad, Rebeca e-omeye. Degisoggu, sogdedaed, Rebeca e-bunye. Ar Rebeca yeerdaklesoggu, Isaac binsaed, abakalegi machergan-we-yarginmalad Rebeca-ular an-oburgwiarmalarye.


\par }{\PP \VS{8}Ibagan-nasad-sorbali, ibagwengi Isaac Gerar-neggweburgi-maidgine Filistea-dulemar-e-rey-Abimelec yawagak-bipigi-atakgwichidgi dakalid, Isaac e-ome-Rebeca-ibe wagar unai.


\par }{\PP \VS{9}Geb degine, Abimelec, Isaacʼbina gochad, ega sogded:

\par }{\PP —Etto, ¿Rebeca, we be-ome? ¿Ar ibiga be anmarga sogsa, Rebeca an-bunye?

\par }{\PP Isaac abin-sogded:

\par }{\PP —Ar ade, an binsasad, abakalegi we-ome-ular an-oburgwiarmalarye.


\par }{\PP \VS{10}Ar Abimelecʼdi abin-sogded:

\par }{\PP —¿Ar ibiga-wede deyob be anmar-imaksa? Machered-gwensak, we-neggweburgined ar be-omese gochana, isguega be anmar-imaksanad.


\par }{\PP \VS{11}Geb degine, Abimelec bela e-sordamarga igar mesisad:

\par }{\PP —Ar dule-wargwen we-machered-ibgwensur-imakalile, igidibe, e-omese achaalile, we-dule oburgwilegoye.


\par }{\PP \VS{12}A-birgagine, Isaac na e-maidgi ibmar-gwag-digsadi bela-belad nue wesad, ar ade, Bab-Jehová ise-nued egi binsasad.

\VS{13}Isaac mani-ibed gunonikid, ibmar-bukidar-nika gunonibalid:

\VS{14}Sibad-wawaadmar, moli-bebe-nikamalad, degi, maigan ichesur-nika gunonikid. A-ulale, Filistea-dulemar egi nobguarmalad.

\VS{15}A-ular, Filistea-dulemar diamar omulusmalad, napa egi eosmalad. A-diamarde, Isaac-e-bab-Abraham dula-gudigua, Abraham-e-maimar akwismalad.


\par }{\PP \VS{16}Geb degine, Abimelec, Isaacʼga sogdesunnad:

\par }{\PP —Ar be anmarba bur gannarbasoggu, wegi-maid be nae.


\par }{\PP \VS{17}Geb Isaac Gerar-nebase nade gusad. Geb agi megidapsunnad.

\VS{18}Abraham dula-gudigua, diamar akwisad. A-diamar Abraham-burgwisgu, Filistea-dulemar omulusad. A-diamar gannar Isaac akwisad. Isaac a-diamar e-bab-onugsasadba gannar onugsasmogad.


\par }{\PP \VS{19}Ibagwengine, Isaac-e-maimar nebagi dia-akwinanaigua, dii-aryomai amismalad.

\VS{20}Ar Gerar-nebagi-sibad-wawaad-edarbedimaladdi Isaac-sibad-wawaad-edarbemalad-ebo uluarmalad, ar ade, sogmalad: We-dii anmargadye. A-ulale, Isaac we-dia Esekʼye onugsasad. A-sogleged: Urwedye. Ar ade, a-diabina ulusmalad.

\VS{21}A-sorbali, Isaac-e-maimar dia-baid akwismarbalid. Gerar-dulemar a-diabina uluarmarbalid. A-ular, Isaac a-dia Sitnaʼye onugsasad. A-sogleged: Na isdar-dakmaladye.


\par }{\PP \VS{22}Agi, Isaac dikasur nadsunnad. Agi, dia-baid akwidapid. Ar we-dia-binardi ulussurmarsoggu, Isaac Rehobotʼye dia-onugsasad. A-sogleged: Na e-itoleged-gudiguedye. Ar ade, soged: “Ar emigindi, Bab-Jehová anmar nabir-itodiguega, anmarga we-neg uksad, adi, anmar wegi nasguegar.”


\par }{\PP \VS{23}Isaac agi-mai, Beersebaʼse nade gusad.

\VS{24}A-mutikidgine, Bab-Jehová Isaacʼse magarosad, ega sogded:

\par }{\Q “Ani, an be-bab-Abraham-e-Bab-Dummadid.

\par }{\QB Melle be dobguo, an beba gudiguad.

\par }{\Q An-mai-Abraham-ulale, begi ise-nued an binsaoed,

\par }{\QB wagan-bukidar an bega ukoed.”


\par }{\PP \VS{25}Agine, Isaac ibmar-ogumakar-ukleged-aila sobsad. Geb Bab-Jehováʼse gochad. Beersebaʼgi Isaac megidapid. Geb e-maimar agi dia akwismalad.


\par }{\SH Isaac Abimelec-ebo igar-mesisad
\par }
{\PP \VS{26}Ibagwengine, Abimelec Isaacʼbo sunmakega Gerar-akar nonikid. Eba e-ai-Ahuzat nonimogad, degi, Abimelec-e-sordamar-e-dummad-Ficol nonimogad.

\VS{27}Isaac Abimelecʼga sogded:

\par }{\PP —¿Ibiga be an-dakdanimala? Ar bemar an-abesulid, degine, bemar-yargi be an-ononnosmalad.


\par }{\PP \VS{28}Abimelec Isaac-abin sogded:

\par }{\PP —Bab-Jehová beba gudigu anmar daked. Emigi, anmar bega sogbied, anmarbo be igar mesye. Weyob anmar igar mesmalodo:

\VS{29}Be anmargi ichakwa daosulid. Anmar begi ichakwa daosurmogad. Ar anmar gusgu nued begi damalad, anmar nuedgi be-barmiarmalad. Ar emide, Bab-Jehová begi ise-nued binsamaid.


\par }{\PP \VS{30}Geb degine, Isaac Abimelecʼga iba-dummad onosad. Emar nue-mas guchamalad, degi, nue-gobsamarbalid.

\VS{31}Oibosgua, wakudaryalabali gwisgusmalad, ise-sogar na ega sogsamalad, anmar we-ibmar-sognaid imakedseye. Geb agine, Isaac Abimelecʼga sogded, degimaloye, geb Abimelec-e-sordamala Isaacʼga sogdemarmogad, degimaloye. Degine, aigwale na egi bangudmalad.


\par }{\PP \VS{32}Amba a-ibagine, Isaac-e-maimar Isaacʼga gaya-nued senonimalad, ega sognonimalad: Anmar dia-akwinanaidgi dii amismarye.

\VS{33}Isaac a-dia Sebaʼye onugsasad. A-ulale, a-neggwebur deyob Beersebaʼye nugad.


\par }{\PP \VS{34}Esaú birga-durbo-nikadgine (40), Judit-nikusad. Juditʼde Beeri-sisgwad, Het-duled. Esaú, Basemat-nikusbalid. Basematʼde Elón-sisgwad, amba Heteo-dulemogad.

\VS{35}We-omegan-warbogwad, Isaacʼga, degi, Rebecaʼga nunmaked-dummad onosad.




\par }\Chap{27}{\MSB 2c. Jacob-e-igar

\par }{\MR (27:1–36:43)

\par }{\SH Jacob e-bab-Isaac-yardaksad
\par }
{\PP \VerseOne{1}Isaac bato nue selebagusad, degi, aku-atakgusbalid. Ibagwengine, Isaac, e-machi-dummad-Esaúʼse gochad. Geb ega sogded:

\par }{\PP —¡Machi!

\par }{\PP Esaú abin-sogded:

\par }{\PP —Degite. ¿Ibua?


\par }{\PP \VS{2}Geb Isaac sogdebalid:

\par }{\PP —Mag be an-daked, an nue-selebagusad. Ukiar sunna an burgwed.

\VS{3}A-ular, sapurba-nabi an be-abedo. Anga ibmar-maknaega warsi be sedo, sigu be sedbalo.

\VS{4}Ibmar be maksale, an mas-gunbidaedyob ise-nue-imakar be anga mas saoed. Geb we-mas-gunnega be anga sedagoed. A-sorba, an-burgwed-iduar, ise-nued-an-begi-binsaedgi an bega ibmar sogoed.


\par }{\PP \VS{5}Isaac-Esaúʼga-ibmar-sogsadi, Rebecaʼdi bela itosad. A-ular, Esaú sapurba e-babga ibmar-maknadgu,

\VS{6}a-sorba, Rebeca e-machi-bipigwad-Jacobʼga sogded:

\par }{\PP —Nue be an-itogo. Be-bab, be-ia-Esaúʼga sunmakgwisgu, ega-soge an itosad:

\VS{7}‘Sapurba be ibmar-maknaye, a-mas ise-nue-imakar anga be saoye. Geb an burgwed-iduar Bab-Jehová-asabin, an-begi-ise-nued-binsaedgi an bega ibmar sogoye.’

\VS{8}Machi, degisoggu, nue be an-itogo. An-ibmar-bega-sogoedba, bela be imako.

\VS{9}Degisoggu, sibadmar-bukwadse be nae, sibad-mimmi-senigwad-warbo-bur-nuedid be anga sedago. Be-bab mas-gunbidaedyob an ise-nue-imakar an ega mas saoed.

\VS{10}Geb degine, be-bab a-mas-gunnega ega be sedoed. Adi, be-bab e-burgwed-iduar, ise-nued-binsaed bega sogoed.


\par }{\PP \VS{11}Ar Jacobʼdi e-nan-Rebecaʼga sogded:

\par }{\PP —Ar nabir be sogendo. Ar an-iadi wawaad. Andi degisulid.

\VS{12}Ar an-bab an-abagan-ebualile, mag an-itogoed, ande an Jacobʼad. Geb angi binsaoed, an egi dodonaiye. Ar bur an-ukabsaoed, ise-nued-angi-binsaed bar anga sogosulid.


\par }{\PP \VS{13}Ar e-nandi Jacob-abin sogded:

\par }{\PP —Machigwa, be ukabsaleye sogele, ani an ukabsalegoed, bedi ollordo. Degisoggu, an-ibmar-bega-sognaidba be imake. Sibad-mimmi-senigana-warbo be anga sedage.


\par }{\PP \VS{14}Jacob sibad-mimmi-seniganabina naded. Geb e-nanga senonikid. Agi e-nan Isaac-mas-abedaedyob sibad-e-san ise-nue-imakar imaksad.

\VS{15}Geb degine, Rebeca, e-machi-dummad-Esaú-e-mor onosad. A-morde bur mor-nuedid, e-neggi ise-nue-saboar bukwad. Agine, Rebeca e-machi-bipigwad-Jacobʼga a-mor-yoega uksad.

\VS{16}Geb deginbali, Rebeca sibad-bipi-e-uka-wawaadgi Jacob-e-surgan, degine, e-dukarba obipirmaksad, bia absarsuli-nanaedgi nasiksad.

\VS{17}Geb degine, Rebeca mas ise-nue-saale Jacobʼga uksad, adi, Jacob e-bab-Isaacʼga ukegar. Geb madu-imaksadi ega uksabalid.


\par }{\PP \VS{18}Geb degine, Jacob, e-bab-siidse dogdapid, ese gordapid:

\par }{\PP —¡Baba!

\par }{\PP Isaac abin-sogded:

\par }{\PP —An wegi sii. ¿Be biti-an-machi?


\par }{\PP \VS{19}Jacob abin-sogded:

\par }{\PP —An, Esaú, be-machi-dummad. Be anga-sogsadba bato an imaksad. Baba, be-dage. Wis wese be sigdage. An-ibmar-maksad be gundage. Geb be ise-nued-angi-binsaed be anga sogoed.


\par }{\PP \VS{20}Geb degine, Isaac e-machiga sogded:

\par }{\PP —Machi, ¿igi nabir bato be ibmar abingusbinne?

\par }{\PP Jacob e-bab-abin sogded.

\par }{\PP —Bab-Dummad-Jehová gwae-gwae ibmar-abinguega an-bendaksad.


\par }{\PP \VS{21}Ar e-bab-Isaacʼdi abin-sogded:

\par }{\PP —Anse be dage, an be-ebubie, bule be an-machi-Esaú-sunnaddibe.


\par }{\PP \VS{22}Jacob e-bab-walikaa naded, adi, e-ebugegar. Geb degine, Isaac sogded:

\par }{\PP —Be-sunmaked Jacobʼyob be sunmaked. Be-sakwamardi Esaú-sakwamar an itoged.


\par }{\PP \VS{23}Isaac Jacob-e-sakwamar e-ia-Esaú-sakwamaryob absar yaisur-itossoggu, Isaac magar-itossulid. A-ular, Isaac ise-nued-binsaed Jacobʼga soged-iduale,

\VS{24}gannar Jacobʼga sogded:

\par }{\PP —¿Ar nue be an-machi-Esaú-sunnadi?

\par }{\PP Jacob abin-sogded:

\par }{\PP —Eye, an Esaú-sunnadi.


\par }{\PP \VS{25}Geb degine, e-bab Jacobʼga sogded:

\par }{\PP —Machi, anga be mas dake, adi, be-ibmar-maksad an gunnegar. Geb a-sorba, an-ise-nued-begi-binsaed an bega sogoed.

\par }{\PP Jacob e-babga mas daksasunnad, degi, ega vino senonibalid. Isaac nue-mas-guchad, degi, nue-gobsabalid.

\VS{26}Geb degine, Isaac Jacobʼga sogded:

\par }{\PP —Machi, anse be dage, be an-wagar udage.


\par }{\PP \VS{27}Jacob e-bab-wagar-uega e-bab-walikaa nonigua, e-bab, Jacob-mor-yoid usad. Geb degine, Isaac, Jacobʼgi-nued-ise-binsadedba, ega weyob sogded:

\par }{\Q “Eye, weyob an-machi-Esaú yapanned.

\par }{\QB E-yapannedi sapuryob yapanned

\par }{\QB Bab-Jehová sapurgi ise-nued binsasadyob yapanned.


\par }{\Q \VS{28}Bab-Dummad bega nibneggi dii-boo-mimai saoed.

\par }{\QB We-napneggi nainumar-nuegan bega ukoed,

\par }{\QB orosgi-dakleged-e-gwag-bukidar bega ukoed, vino-bukidar bega ukoed.


\par }{\Q \VS{29}Dulemar-yar-baid-baidgi-bukmaladi bukidar bega arbamalaga gumaloed,

\par }{\QB dulemar-akar-akar-soga-iliba be-asabin yokorgi-sindigar sigmaloed.

\par }{\Q Be-gwenadgan-e-iduedga be guoed.

\par }{\QB Be-nan-e-masmala be-asabin bela sindigar sigmaloed.

\par }{\Q Dulemar-be-ukabsamalale, amar ukabsalemogoed.

\par }{\QB Dulemar-ise-nued-begi-binsamalale, amargi ise-nued binsalemogoed.”


\par }{\PP \VS{30}Isaac, ise-nued-binsaed-Jacobʼga-sognaid bergusgua, Jacob nodeyalaba, Esaúʼdi sapurba-ibmar-makdiid dognonikid.

\VS{31}Esaú mas nued-gulle e-babga imaksamogad. Geb e-babga sesa gusad, ega sogdapid:

\par }{\PP —Baba, be gwisgu. Be-machi, bega ibmar-maksad be gunne, be-angi-ise-nued-binsaed be anga sogsun.


\par }{\PP \VS{32}Geb degine, Isaac, Esaúʼga sogded:

\par }{\PP —¿Be doa-dule?

\par }{\PP Esaú abin-sogded.

\par }{\PP —Ani, an Esaú, be-machi-gebesailagined.


\par }{\PP \VS{33}Isaac geger-itoged, nue-wawanmake sogded:

\par }{\PP —Degite, ¿wede doa be-iduar ibmar-maksad, yeer-gulle anga senonisunna? Be-nonikid-iduar, dule-anga-mas-senonikid bela an guchad. Bato be-iduar-dule-arbidga, egi ise-nued-binsaed bela an ega sogsad. Ar emigindi, bato egi ise-nued binsalessunnad. Geg bar an oakaloged.


\par }{\PP \VS{34}Esaú, e-bab weyob ega soge itosgu, nue-nunmak binnasur ise-ogormakar boded.

\par }{\PP Geb e-babga sogded:

\par }{\PP —¡Baba, ise-nued-binsaed be anga sogmoga!


\par }{\PP \VS{35}Ar Isaacʼdi e-machi-abin sogded:

\par }{\PP —Be-urba bato anse arbid. An-yardaksad. Ise-nued-binsaleged begadinad, be-ibe atursasad.


\par }{\PP \VS{36}Geb Esaú sogded:

\par }{\PP —¡Ar nabir ega Jacobʼye nug nasiksamala! ¡Ar emide ilabogus an-yardakdanikid! Gebe unni, an machi-sailagined-guedba anga ibmar-uklegoenad an-ibe susad. Emide, angi ise-nued-binsaleged an-ibe susbalid.

\par }{\PP Esaú sogdebalid:

\par }{\PP —Baba, degite, angi ise-nued-binsaleged, ¿wis be anga obessuli?


\par }{\PP \VS{37}Geb degi, e-bab-Isaac abin-sogded:

\par }{\PP —Be-dummadga-gued-igar Jacobʼga an uksad. Bela e-gwenadgan e-maiga-gued-igar, an ega uksabalid.

\par }{\PP ”An-ise-nued-egi-binsaedba, an ega sogsabalid: Bitigi orosgi-dakleged-bukidar nikuena gadinye, degine, vino-bukidar nikubalina gadinye. Ar emigindi, machi, ¿igi-bar-an-saosunna?”


\par }{\PP \VS{38}Esaú e-babgi alamaknai gusad:

\par }{\PP —¿Baba, be-ise-nued-binsaed wis soggwensaar geg be anga soge? ¡Be angi ise-nued binsamoga!

\par }{\PP Degine, Esaú gannar ise-ogormakar bodbalid.


\par }{\PP \VS{39}Geb, Isaac na e-machi-Esaúʼga sogded:

\par }{\Q “Napaneg-nuedgi be megosulid,

\par }{\QB degine, nibneggi-boo-batedi sate be gubaloed.


\par }{\Q \VS{40}Be-es-suidgi na be san bendakdii guoed.

\par }{\QB Degine, be-urba-e-maiga be gubaloed,

\par }{\Q ar be dutusur-gusale,

\par }{\QB geb be-urbagi be nooed.”


\par }{\SH Jacob wakited
\par }
{\PP \VS{41}Weyob-gusad-akale, Esaú, Jacob-sae-dakded, ar ade, e-annik ise-nued-egi-binsaleged egwachad. Degisoggu, Esaú binsadisunnad: “Emisgwasaar an-bab-burgosoggu, aba anmar bukib-binsadii guoed. A-sorbali, an-urba-Jacob anse oburgwilegoye.”


\par }{\PP \VS{42}Rebeca wisgusgu igi e-machi-dummad-Esaú binsadii, e-machi-bipigwad-Jacobʼse gochad, ega sogded:

\par }{\PP —Be-ia-Esaú be-oburgwebi gudiid. Yamo baisur-itogeyob gudiid.

\VS{43}Degisoggu, machi, nue be an-itogo: Emisbinne, Harán-neggweburse an-sus-Labán-e-negse be wakinne.

\VS{44}Agi, be-ia sae-itoged baisur-ito-gusadse be undar gudii guoed.

\VS{45}Be-ia-Esaú ibmar-iegedse be gudii guoed. A-sorba, be gannar-dagega an be-owisogoed. Ar iba-galagwengi an-masmala-warbobela an surgubisulid.


\par }{\PP \VS{46}Geb degine, Rebeca e-sui-Isaacʼga sokalid:

\par }{\PP —Esaú, Het-dule-e-sisgwa-nikusad-ular, an budar-itogusad. We-Canaán-yargi Het-dulemar-bukwad-e-sisgwa-wargwen-weyob-damogadi Jacob nikusale, ar an bur burgwed, nabirid.




\par }\Chap{28}{\PP \VerseOne{1}Geb degine, Isaac Jacobʼse gochad, geb egi ise-nued binsasad. Geb ega sogded:

\par }{\PP —Melle we-yar-Canaánʼgined-ome be nikuo.

\VS{2}Padan-Aram-neggweburse, be-nan-e-bab-Betuel-negse be nao. Agi, be-nan-e-sus-Labán-e-sisgwa be nikuo.

\VS{3}Bab-Dummad-Bela-Gangued-Nikad ise-nued begi binsaena gadin, degine, bukidar-mimmigan bega ukbalina gadin, adi, begi dulamar-bukidar ainiegar.

\VS{4}Bab-Dummad Abrahamʼgi ise-nued binsasad, begi, degi, be-wagangi ise-nued binsamogana gadin. Adi, we-yar-anmar-egi-gudiid begadga guegar. We-yarde, Bab-Dummad, Abrahamʼga uksad.


\par }{\PP \VS{5}Weyobi, Isaac Padan-Aram-neggweburse Jacob-barmisad. Jacob, Labán-negse modapid. Labánʼde Arameo-dule-Betuel-e-machid, Rebeca-e-susud. Rebecaʼde Jacob, degi, Esaú-e-nanad.


\par }{\SH Esaú ome-nikusad
\par }
{\PP \VS{6}Esaú daksad, e-bab-Isaac Jacobʼgi ise-nued-binsaleged ega sogsa. Geb degine, Padan-Aram-neggweburse ome-nikuega Jacob-barmisbali. Esaú daksabalid, e-bab Jacobʼgi ise-nued-binsasgu, ega sogsagusad, melle Canaán-ome be nikuoye.

\VS{7}Jacob, e-bab, degi, e-nan ega sogsadba imaksad. Jacob Padan-Aram-neggweburse nade gusad.

\VS{8}Weyob-gusadba, Esaú magar daksad, e-bab Canaán-omegan-nabir gwen daksuli,

\VS{9}a-ulale, Esaú Ismael-daknadgusad. Ismaelʼde Abraham-e-machid. Esaú Ismael-e-sisgwa-Mahalatʼye-nugad nikusad. Mahalatʼde Nebaiot-e-bunad. A-iduale, Esaú bato Canaán-omegan nikumaibalid.


\par }{\SH Bab-Dummad Betelʼgi Jacobʼse magarosad
\par }
{\PP \VS{10}Jacob, Haránʼse naega Beersebaʼgi node gusad.

\VS{11}Nadapgu, bia ega neg-mutikgude, agi gabided. Nono nakwis-megegala akwa amisad, e-nono-urba siegar. Agi, gabided.

\VS{12}Geb Jacob, gabdakargu, dakalid, arsan napagi-gwichidi nibnegse-warmakgwichi. A-arsangi Bab-Dummad-baliwiturmar nakwemamai, degine, aidemamai daksad.

\VS{13}Jacob daksabalid, Bab-Jehová arsan-birgi gwichi. Bab-Jehová ega sogded:

\par }{\Q “Ani, an Bab-Jehová, be-dad-Abraham-e-Bab-Dummad, be-bab-Isaac-e-Bab-Dummad.

\par }{\QB Begala, degine, be-wagangala, be-gabmaid-napanega an ukoed.


\par }{\Q \VS{14}Be-wagan we-napneg-ukub-merguedyob bela-bela mergu guoed.

\par }{\QB Degine, be-wagan dad-nakwedsik, dad-argwanedsik, dad-nakwed-argan-nuedsik, dad-nakwed-argan-sapiledsik bela aisakis ambikuoed.

\par }{\Q Degine, bebali bela dule-yar-baid-baidgi-bukwamalad, degi, be-waganbali, egi ise-nued binsalegoed.


\par }{\Q \VS{15}An beba gudiguad.

\par }{\QB Bia be nade sogele, an beba gudii guoed.

\par }{\Q Gannar we-yarse be daged, an be-imakoed.

\par }{\QB An be-metosulid, bela an bega-ibmar-sogsad an imakoed.”


\par }{\PP \VS{16}Jacob gabdakmaid-ataksagua, binsaded: “Nue-napiragwad. Bab-Jehová wegi gudiid an wissulinad.”

\VS{17}Jacob nue-dobe itoded, binsaded: “We-nega, nega-islidikidid. Wegi Bab-Dummad maid. ¡Wegi, nibnegse-doged-yawagak gwichid!”


\par }{\PP \VS{18}Oibosgu, wakudaryalaba Jacob gwisgusad. E-nono-megega-akwa-ebusad susad. A-akwa ogwichisad. Geb, gwallu-wawa egi eosad, adi, oyogega, wede nue-islidikidye.

\VS{19}Iduale, agi neggwebur-siidi, Luzʼye nuganad. Jacobʼdi a-neggwebur Betelʼye onugsasad.


\par }{\PP \VS{20}Agi, Jacob weyob ise-sogar sogsad:

\par }{\Q “Ar Bab-Dummad anba gudiguale,

\par }{\QB an emi-nadapidgi an-edarbele,

\par }{\Q anga masgunned ukele,

\par }{\QB degi, anga mor-yoed ukbalile,


\par }{\Q \VS{21}degine, an-bab-negse nuedgi, ise-bendaklegaledgi gannar an aibilisale,

\par }{\QB ar deyobile, Bab-Jehová an-Bab-Dummadga an imakoed.


\par }{\PP \VS{22}”We-akwa an ogwichisad, we Bab-Dummad-e-negga guoed.

\par }{\PP ”Bab-Dummad, bela ibmar-be-anga-ukoedi, ambegi gwensak (10\%) an bega ukoed.”




\par }\Chap{29}{\SH Jacob Harán-neggweburgi gudiid
\par }
{\PP \VerseOne{1}Jacob dulemar-dad-nakwedsik-bukmaladse nade gusbalid.


\par }{\PP \VS{2}Sapurba-nadapidgi dia sii dakalid. Ar sibad-wawaadmar a-dii gobdamarsoggu, a-dikarba sibad-wawaadmar-danapaa obunnobukwa dakdapid. Dia-birgindi, akwa-dummad siid.

\VS{3}Bela sibad-wawaadmar danar ase ambikunonikile, sibad-wawaad-edarbemalad akwa-dummad onir damalad, adi, diigi sibad-wawaad-ogobmalagar. Geb a-sorbali, gannar akwa-dummad dia-birgi sidamalad.


\par }{\PP \VS{4}Jacob sibad-wawaad-edarbemaladse egichided:

\par }{\PP —¿An-aimar, bemar biarmaladi?

\par }{\PP Abin-imaksamalad:

\par }{\PP —Anmar Harán-neggweburginedi.


\par }{\PP \VS{5}Jacob amarga sogdebalid:

\par }{\PP —¿Bemar, Nacor-e-machi-Labán-mag-dake?

\par }{\PP Abin-imakdemalad:

\par }{\PP —Eye, anmar mag dake.


\par }{\PP \VS{6}Jacob ese egisdebalid:

\par }{\PP —¿Labánʼde nued gudii?

\par }{\PP Sibad-wawaad-edarbemalad abin-imakdemalad:

\par }{\PP —Eye, Labán nued gudii. Be dakena, e-sisgwa-Raquel e-sibad-wawaadmar sedanikid.


\par }{\PP \VS{7}Geb degine, Jacob sogded:

\par }{\PP —Sibad-wawaad e-urbilegedgi-urbelegegala amba dad-dikasulid. ¿Ar ibiga bemar geg sibad-wawaadmarga dii ukmala? Geb sorbali, bemar sibad-wawaadmar-gagan-mamalaga gannar sedmaloed.


\par }{\PP \VS{8}Ar sibad-wawaad-edarbemaladdi abin-sogdemalad:

\par }{\PP —Geg anmar deyob imakmalad. Anmar gusgu bela sibad-wawaadmar-danar-ambikued edarbedamalad. Adi, anmar akwa-dummad-dia-edisiid oniregar. Geb anmar sibad-wawaadmar diigi ogobmaloed.


\par }{\PP \VS{9}Jacob, dulemar-ebo sunmakgwisgua, Raquel e-bab-sibad-wawaadmar senonikid. Ar Raquel e-babga sibad-wawaadmar-edarbedga gudiid.

\VS{10}Raquelʼde, Labán-e-sisgwad. Labánʼdi, Rebeca-e-susud. Jacob, e-gilor-Labán-sisgwa Labán-sibad-wawaadmar-sedani-daksagu, dia-birgi akwa-dummad-siid-onirega nade gusad. Geb onirisgua, sibad-wawaadmarga dii uksad.

\VS{11}Geb degine, Jacob Raquel-wagar-udapid, ega sogega, be nued sogeye. Geb degine, Jacob binnasur boded.

\VS{12}Jacob Raquelʼga sogdesun, ede Rebeca-machiye. Labánʼdi e-gilorye. Geb Raquel deyob itosgu, e-babga-sogega abarmakde gusad.


\par }{\PP \VS{13}Labán itoargu, e-bun-Raquel-machi-Jacobʼgi ega sunmake, agi Labán abarmakded, Jacob-abin-daknaegar. Modapgu, Jacob e-nigasoggu, ise-angaagwar Jacob-imakdapid, ei-wagar usbalid, ega sogega, be nued sogeye. Geb agine, e-negse Jacob-sesad. Geb degine, Jacob bela e-gusad-igar Labánʼga sogsad.

\VS{14}Labán Jacobʼga sogded: “Ar be nue anbo ablis-mesadid.” Jacob Labán-walik nii-walagwen gudii gualid.


\par }{\SH Jacob, Raquel-nikuega arbasad
\par }
{\PP \VS{15}Niigwen-gusad-sorbali, Labán Jacobʼga sokalid:

\par }{\PP —Be an-gwenad-inigwele, binsa geg be anga arbaed. Anga be soge, igi-mani be-bennukbi be an-abege.


\par }{\PP \VS{16}Dakargu, Labán sisgan-warbo-nikad: Dummad, Leaʼye nugad. Bipigwaddi, Raquelʼye nugad.

\VS{17}Lea e-ibya mommoo dakleged. Raquelʼdi bela-bela yeer dakleged.

\VS{18}Ar Jacob Raquel-abearsoggu, Labán-abin sogded:

\par }{\PP —Be-sisgwa-bipigwad-Raquel an nikuegala, an bega birgagugle (7) arbaoed.


\par }{\PP \VS{19}Geb degine, Labán Jacob-abin sogded:

\par }{\PP —Ar an-sisgwa dule-baidga-ukedba bur an bega uked nabirid. Degisoggu, be an-walik beedo.


\par }{\PP \VS{20}Ar weyob Jacob Raquel-nikuegala birgagugle (7) arbasad. Ar Jacob nue-Raquel-abesoggu, dogdar birga-suitii itossulid.


\par }{\PP \VS{21}Birgaguglegus (7) Jacob arbaedgine, Labánʼga sokalid:

\par }{\PP —Ar an bega sogsadyob Raquel-nikuega bato birgaguglegus (7) an bega arbadanisoggu, anga be Raquel-udage.


\par }{\PP \VS{22}Geb degi, Labán e-neg-dikarba-neg-baidsik-mamaidse gochad, adi, e-sisgwa-sui-nikued-ibase dagmalagar.

\VS{23}A-mutiki, Labánʼdi e-sisgwa-Lea-sesad, Jacobʼga ukdapid. Jacobʼdi Raquelʼye biensoggu, aga Leaʼse gochasunnad.

\VS{24}Aginbali, Labán e-sisgwa-Leaʼga e-mai-wargwen uksad, adi, Leaʼga ibmar-imakegar. A-mai, Zilpaʼye nugad.


\par }{\PP \VS{25}Neg-oibosgu, Jacob dakalid, Lea e-dikarba mai. Degisoggu, Jacob Labánʼga sokalid:

\par }{\PP —¿Igi be an-imaksa? Be angi dodo-soge. ¿Ar ande Raquelʼbina an bega arbassursi? ¿Ibiga degite be an-yardake?


\par }{\PP \VS{26}Labán Jacob-abin sogded:

\par }{\PP —Wegine, anmarga-igar-maisulid, urba e-ior-idu sui-nikuoye.

\VS{27}Degisoggu, igar-maidba Lea bebogwa itoged-irgwen gudii guodo. Geb a-sorbali, an bega Raquel-ukbaloed, ar be soger, Raquelʼbina birgagugle (7) an bega arbabaloye.


\par }{\PP \VS{28}Jacob sogsado, eyeye, ede arbaoye. Lea-nikusad-itoged-irgwenad-bergusgu, Labán Jacobʼga Raquel-uksabalid, adi, Jacob Raquel-nikuegar.

\VS{29}Labán e-mai-wargwen Raquelʼga uksamogad, adi, Raquelʼga ibmar-imakegar. A-mai, Bilhaʼye nugad.

\VS{30}Jacob Raquelʼse gochad. Jacob, Leaʼba-bur bule Raquelʼbina sogsasoggu, degidbali, amba birgagugle (7) Labánʼga arbadii gusbalid.


\par }{\SH Jacob-e-masmala
\par }
{\PP \VS{31}Bab-Jehová dakdegu, Jacob bur Lea-baisur-dake, Lea mimmi-nikuega imaksad, Raquelʼdi geg mimmi-bake imaksad.

\VS{32}Lea bonigwar gunonikid. Bab-Jehová-machigwa-ega-uksadi, Rubénʼye onugsasad, ar ade, soged: “Bab-Jehová wile-itodiid an-daksad. Ar emigindi, an-sui an-sabguoed.”


\par }{\PP \VS{33}A-sorbali, Lea machigwa-baid-nikunonibalid. Adi, Simeónʼye onugsasad. Geb agi sogded: “Bab-Jehová an-sui-baisur-an-daked daksad. A-ular, Bab-Jehová machigwa-baid anga uksabalid.”


\par }{\PP \VS{34}Lea gannar machigwa-baid-nikunonibalid. Adi, Levíʼye onugsanonikid. Ar ade, Lea soged: “An-suiba machimala-walapaagus an bakdanisoggu, ar emigindi, an-sui bur bule an walikaa guoed.”


\par }{\PP \VS{35}Lea amba machigwa-baid-nikunonibalid. Adi, Judáʼye onugsasad, ar ade, Lea soged: “Ar emigindi, Bab-Jehová-nug an odummogoed.”

\par }{\PP A-sorbali, Lea mimmigan-nikued galesad.




\par }\Chap{30}{\PP \VerseOne{1}Raquel geg Jacobʼga mimmi-bake-itoargu, e-ior-Leaʼgi nobgualid. Raquel e-sui-Jacobʼga sogded:

\par }{\PP —¿Ibiga geg be anga mimmi bake? Mimmi an abege. Be anga baksulile, an burgoed.


\par }{\PP \VS{2}Jacobʼdi Raquelʼse uluded, ega sogded:

\par }{\PP —¿Ar ani an Bab-Dummadsi? Ar Bab-Dummad geg mimmi-bake be-imaksad. Ani an deyob be-imaksasulid.


\par }{\PP \VS{3}Geb degine, Raquel Jacobʼga sogded:

\par }{\PP —An-mai-Bilhaʼse be gole. A-omegwa mimmigan-nikusale, an-sunnad mimmigan-nikusadyob an guoed.


\par }{\PP \VS{4}Weyob Raquel e-sui-Jacobʼga e-mai-Bilha-uksad, adi, Jacob Bilhaʼse golegar. Geb degine, Jacob Bilhaʼse gochad.

\VS{5}Agi, Bilha bonigwar gunonikid, Jacobʼba machi-wargwen baknonisunnad.


\par }{\PP \VS{6}Geb degine, Raquel sogded: “Ar Bab-Dummad anga igar-nued imaksad. Ar Bab-Dummad an ese-gordiid an-itosadba, anga machigwa uknonikid.” A-ular, we-machigwa Danʼye nugguoed.


\par }{\PP \VS{7}A-sorbali, Raquel-e-mai-Bilha machigwa-baid Jacob-ebo baknonibalid.

\VS{8}Agi, Raquel sogded: “An-iorbo an nue-urwedii gusad, emidi an egi obichad. A-ular, we-machigwadi Neftalíʼye nugguoed.”


\par }{\PP \VS{9}Lea geg bar mimmigan-bake-itoargu, e-mai-Zilpaʼye-nugad, Jacobʼga uksad, adi, Jacob Zilpaʼse golegar.

\VS{10}Agi, Zilpa Jacobʼba machigwa baknonikid.

\VS{11}Geb degi, Lea sogded: “¡Ibiyob nued angi binsalesa!” A-ulale, a-machigwa Gadʼye onugsasad.


\par }{\PP \VS{12}Geb a-sorbali, Lea-e-mai-Zilpa Jacob-ebo machigwa-baid baknonibalid.

\VS{13}Geb agine, Lea sogded: “¡Yeer-itoleged! Emigindi, omegan sogmaloed, ande weligwar-itoye.” A-ulale, machigwa Aserʼye onugsasad.


\par }{\PP \VS{14}Ibagwengine, orosgi-dakleged-trigo-weed-ibagangine, Rubén sapurba naded. Agi, sapi-bipi-sanmar mandrágoraʼye-nugad amisad. A-sapi-bipi-sanmar e-nan-Leaʼga sesad. Raquel a-sanmar-daksagu, Leaʼga sogded:

\par }{\PP —Mandrágora-e-sanmar be-machi-bega-senonikid, wis be anga udamoga.


\par }{\PP \VS{15}Ar Leaʼdi abin-sogded:

\par }{\PP —¿Ar emide, be angi-sui-egwachad, unni be itosursi? Ar emide, mandrágora-sanmar an-machi-anga-senonikid be abebalid.

\par }{\PP Raquel abin-sogded:

\par }{\PP —Be-machi-mandrágoraʼmar-bega-senonikid be anga ukele, emi-mutik Jacob bese goloed.


\par }{\PP \VS{16}Sedogidba, Jacob sapurba-gudidanigu, Lea Jacob-abin noded, ega sogded:

\par }{\PP —Emi-mutik be anse goloed, ar ade, an-machi mandrágora-e-san-anga-senonikidbo an be-ogwasad.

\par }{\PP A-mutik, Jacob, Leaʼse gochasunnad.


\par }{\PP \VS{17}Bab-Dummad Lea-ese-goled-itosadba, Lea bonigwar gunonisunnad. Lea wesega Jacobʼga masmala walatargus bakdanikid.

\VS{18}Geb degine, Lea sogded: “Ar an-suiga an-machi an uksadbali, Bab-Dummad nabir angi binsasad.” Lea we-machigwa Isacarʼye onugsasad.


\par }{\PP \VS{19}Geb a-sorbali, Lea baid-machigwa Jacob-ebo nikunonibalid. Agi, machimala walanergwa (6) guded.

\VS{20}Lea sogded: “Bab-Dummad ibmar-nued anga uksad. Emigindi, an-sui bur-yeer an-dakoed, ar ade, an ega masmala walanergwagus (6) nikudanikid.” A-ulale, we-machigwa Zabulónʼye onugsasad.


\par }{\PP \VS{21}Napidgine, Lea bunolo nikunonikid. A-bunolo, Dinaʼye onugsasad.


\par }{\PP \VS{22}Bab-Dummad Raquelʼgi nued binsadmogad. Bab-Dummad Raquel-ese-goledi itosad, mimmigan-nikuega imaksad.

\VS{23}Geb degine, Raquel bonigwar gunonisunnad, machigwa ega uklenonikid. Agi, Raquel sogded: “An geg-mimmi-bakedba an-bingegudiidi, Bab-Dummad anga osulosad.

\VS{24}Bitigi Bab-Jehová baid-machigwa anga ukbalina gadin.” A-ulale, machigwa Joséʼye onugsasad.


\par }{\SH Jacob ibmar-ibedga gusad
\par }
{\PP \VS{25}Raquel goe-José-baksad-sorbali, Jacob Labánʼga sogded:

\par }{\PP —An-yarse gannar an naega be anga igar uke.

\VS{26}Ar be nue-wisid, igi an-omegan-ular an bega arbasa. Degisoggu, an-omeganga, degi, an-mimmiganga be igar uke, anba namalagar.


\par }{\PP \VS{27}Ar Labánʼdi abin-sogded:

\par }{\PP —Ar nued be angi binsaele, mer be nagwele, wis be napi-begwele. Ar an nerse-oyosadba an wisgusad, be-nukad, Bab-Jehová ise-nued angi binsamaid.

\par }{\PP Labán Jacobʼga sogdebalid:


\par }{\PP \VS{28}—Anga be sogdo, igi-manigi anga be arbaoe. An be-bennukoed.


\par }{\PP \VS{29}Geb degine, Jacob ega sogded:

\par }{\PP —Ar nue be wisid, igi an bega arbasa, igi an bega be-ibmar-durgan an akwisa.

\VS{30}An-nonikid-idu ibmar-ichee-be-nikadi, bega napiragwad merguded, ar ade, an bese nonikid-akar Bab-Jehová ise-nued begi binsasad. Degite, ¿emide, sana an-mimmiganga an na arbadmogosunna?


\par }{\PP \VS{31}Geb Labán Jacobʼse egisdesunnad:

\par }{\PP —Degite, ¿igi-mani be-bennukbi be an-abesunna?

\par }{\PP Jacob weyob abin-sogded:

\par }{\PP —Mer be an-bennuke. Ar ibmar an bega sogoed nabir be itogele, napi an bega be-sibad-wawaadmar an edarboed.


\par }{\Q \VS{32}Emi an be-sibadmar-abargi,

\par }{\QB bela sibad-wawaadmar-gutu-nanaimalad,

\par }{\QB mata-matamalad,

\par }{\QB sibad-wawaad-senigan-sichigana egwaoed.

\par }{\QB Deginbali, sibadmar-gutu-nanaimalad,

\par }{\QB mata-matamalad an egwabaloed,

\par }{\QC adi, weyob-daklemalad angadga guegar.

\par }{\PP We-ibmar-durgangi be an-bennukodo.

\VS{33}Degisoggu, ibagwengi be dakdanikogu, be dakoed, an bule ibmar-inniki-imaked-duledibe.

\par }{\Q An-sibadmar-abargi,

\par }{\QB sibad-gutu-nanaisurmalad,

\par }{\QB mata-matasurmalad,

\par }{\QB sibad-wawaad-senigan-sichiganasurmalad gudiile,

\par }{\QC an bei atursasdo.


\par }{\PP \VS{34}Labán Jacob-abin sogded:

\par }{\PP —Nueddo. Be-sogedba an imakodo.


\par }{\PP \VS{35}Degi-inigwele, aka Labánʼdi, a-ibagi,

\par }{\QB e na sibad-machergan bara-baramalad,

\par }{\QB mata-matamalad,

\par }{\QB sibad-omegan gutu-nanaimalad,

\par }{\QB wis sipu-sipu nanaimalad,

\par }{\QB degine, sibad-wawaad-sichigana,

\par }{\QC bachikii urbisad.

\par }{\PP Geb degine, Labán e-masmalaga uksad, adi, ega akwemalagar.

\VS{36}Geb Jacobʼgi we-sibadmar-obanguegala, ibapaa-bangu-nanalege-wilub sesad.

\par }{\PP Jacobʼdina, sibad-baigan Labánʼga akwedii gusad.


\par }{\PP \VS{37}Jacob we-sapi-e-anagan siksad: Álamo-e-ana, almendro-e-ana, degi, castaño-e-ana. Degine, amar-sapi-anagan bara-bara-daklegegala, a-e-uka saguar-saguar esisad.

\VS{38}Geb degine, sibadmar-dii-gobnonidamaladgi sibadmar-asabin, a-sapi-anagan-bara-bara-dakleged urbisad. Ar ade, agi sibad-machergan sibad-omegangi nakwenonidamalad.

\VS{39}Ar suarmar-bara-barad-asabin sibadmar nakwedamarsoggu, e-mimmigan bara-bara, gutu-gutu, degine, mata-mata gwalulemamaid.

\VS{40}Geb degine, Jacob a-sibadmar Labán-e-sibadmar-bukwad-asabin bachikii urbisdaed. Weyob Jacob Labán-sibadmargi na e-sibad bachikii urbemai gusad.


\par }{\PP \VS{41}Sibadmar-bur-wardadamalad omegi-nakwed-irbali, Jacob sibadmar-dii-gobedgi suarmar-bara-barad urbisdaed, adi, omegi nakwialile, suarmar-bara-barad dakegar.

\VS{42}Ar sibadmar-garagana-nakwialirdi, Jacob suarmar-bara-barad urbedasulid. A-ulale, sibadmar-garagandi, Labánʼgad daed. Sibad-wardummagandi, Jacobʼgad daed.


\par }{\Q \VS{43}Weyob Jacob mani-ibedga gunonikid,

\par }{\QB ichesur sibadmar-wawaad,

\par }{\QB maigan-machergan,

\par }{\QB maigan-omegan,

\par }{\QB moli-yargan-muremalad,

\par }{\QB degine, moli-uayasuigan-nika gunonikid.




\par }\Chap{31}{\SH Jacob Labánʼgi wakinye sokalid
\par }
{\PP \VerseOne{1}Jacob wisgualid, Labán-e-masmala weyob sunmakdiiye: “Jacob bela anmar-bab-e-ibmar susye. Agi, mani-ibedga gunoniye.”

\VS{2}Deginbali, Jacob daksabalid, Labán idualeyobi bar nued e-daksuli.


\par }{\PP \VS{3}Geb degine, Bab-Jehová Jacobʼga sogded: “Be-babgan-yarse, be-gwenadgan-bukwadse be nae. Ani, an beba gudii guoed.”


\par }{\PP \VS{4}Jacob sapurba e-sibad-wawaad edarbe-maidgi, Raquelʼse, degi, Leaʼse gochad, ese dagmarye.

\VS{5}Jacob Raquelʼga, degi, Leaʼga sogded:

\par }{\PP —An mag daked, bemar-bab idualeyob bar nued an-daksulid. Ar degi-inigwele, an-bab-e-Bab-Dummad gusgu anba gudiguad.

\VS{6}Ar bemar-sunnad nue wismalad, igi an be-babga an arbadii.

\VS{7}Emidi, be-bab an-yardakdiguad. An-bennuked anga irambegus (10) ogwadanikid. Deginbali, Bab-Dummad be-bab-an-naibi-saegala gwen imaksasulid.

\VS{8}Ar be-bab anga sogsale: ‘Ibmar-durgan-gutu-nanaimaladgi an be-bennukoye,’ degidbali, sibadmar-e-mimmigan-gwalulemamaid, bela gutu-nanaimaladbi gwalulenonidaed. Degi, be-bab anga sogsabalile: ‘Ibmar-durgan-bara-baramaladgi an be-bennukoye,’ degidbali, e-mimmigan-gwalulemamaid bela bara-baradbi gwalulenonidabalid.

\VS{9}Weyob, Bab-Dummad anga-ukegala, be-bab-ibe e-ibmar-durgan susad.


\par }{\PP \VS{10}”Ibagwengine, ibdurgan-idudigu, an gabdaksad. An dakalid, sibad-machergan omegi-nakwenanaid bara-bara-nanaed, gutu-gutu-nanaed, degine, mata-mata-nanaed.

\VS{11}An we-gabdakedgine, Bab-Dummad-e-baliwitur an-nugba anse gochad. An abin-imaksad: ‘An be-itomai.’

\VS{12}Geb degine, Bab-Dummad-e-baliwitur anga sokalid: ‘Nue be dako. Be dakena, sibad-machergan omegi-nakwenanaid bela bara-bara-nanaed, gutu-gutu-nanaed, degine, mata-mata-nanaed. Ar ade, an bela wisid, igi Labán be-imakdii.

\VS{13}Ani an Bab-Dummad, Betelʼgi bese magarosadid. Agi, be akwagi gwallu-wawa eosad, adi, oyogega, we-negde nue-islidikidye. Degine, anga ise-nue-sogar be imaksabalid, an imakedseye. ¡Be gwisgu! ¡Wegi-maid be nae! Be-gwalulesad-yarse gannar be nae.’ ”


\par }{\PP \VS{14}Geb degine, Raquel, Leaʼbogwa Jacob-abin sogdemalad:

\par }{\PP —An-bab-neggine bar anmar ibmar nikasulid.

\VS{15}Ar anmar-bab dulemar-baidyob anmar-imaksad, e-sisganyob gwen anmar-daksulid, bur manigi anmar-uksad. Degine, be anmar-nikuega ega be manigi-arbasad, bela a-mani biin imaksad.

\VS{16}Ar napiragwad, Bab-Dummad bela an-babgi ibmar-susadi, ¿ar wede anmargadsursi? Eye, anmargadi, degi, anmar-mimmigangadi. Degisoggu, bela Bab-Dummad bega ibmar-sogsadba be imakdo.


\par }{\SH Jacob Padan-Aramʼgi noalid
\par }
{\PP \VS{17}Degine, Jacob Canaán-yarse e-bab-Isaac-maidse, gannar dagega, guakwaa ibmar dakalid. Jacob moli-yargan-muregedgi e-mimmigan, degi, e-omegan-onakwisgu, ali gusad.

\VS{18}Degine, Jacob Padan-Aramʼgi e-arbasadgi bela ibmar-nikusadi sealid, bela ibmar-durgan-nikadse-bakale, searbalid.


\par }{\PP \VS{19}Deunni, Labánʼdi baidsik naded, e-sibad-wawaadmar-e-absar esinaded. Raquelʼdi e-bab-naded-sorba, e-bab-ibe nuchu-mimmimar atursasad.

\VS{20}Weyob Jacob, Arameo-dule-Labán yardaksad. Jacob, Labánʼga gwen sogsasulid, ede naesokarye.

\VS{21}Jacob wakitedo, bela ibmar-nikadi, sesagusad. Nadedgi, Éufrates-diwargi bato obaksabinned, degine, Galaad-yarmarsik nade gusad.


\par }{\SH Labán Jacob-baregited
\par }
{\PP \VS{22}Ibapaagwad-sorbali, geb Labán wisgualid, Jacob wakiteye.

\VS{23}Geb degine, Labán e-gwenadgan-abalagine, Jacob-baregite gusad. Ibagugle-gusgu (7), Galaad-yalagangi Jacob-bargadapid.

\VS{24}A-mutikidgine, Bab-Dummad Arameo-dule-Labánʼse gabgi magarosad, ega sogsad: “Nue be an-itogo, melle Jacobʼga urwedgi sabsur be ibmar sogo.”


\par }{\PP \VS{25}Labán Galaad-yalaganba Jacob-bargadapid, ar ade, agi Jacob obunnodapid. Agi, Labán e-gwenadganmala obunnodapmogad.

\VS{26}Labán wis gannadginsaar Jacobʼga ibmar sogded:

\par }{\PP —¿Igi be anga gude? ¿Ibiga be an-yardaksa? ¡Emide, be an-sisgan bila-onoedgi-galesdamaladyob sealid!

\VS{27}¿Ibiga be an-yardaksa? ¿Ibiga an-arbak an-owisossuli be wakinnali? Be an-owisosana, weligwaledgi an bega sogsanad, nuedgi be naye. Degine, namakedgi, gar-tambor, degi, gar-arpa goled-abalagi be alinad.

\VS{28}Emide, bipisaale, be an-sisgan, degi, an-wagan-e-wagar-uega gwen be an-imaksasulid, degimaloye amarga sogega be an-imaksasurbalid. ¡Emide, dule-binsaedsulidyob be anga gusad!

\VS{29}Ar emide, sunna an bela bemar-onailiksaed. Degi-inigwele, mutik be-bab-e-Bab-Dummad anga sunmaksad, weyob anga sogsad: ‘Nue be an-itogo, melle Jacobʼga urwedgi sabsur be ibmar sogoye.’

\VS{30}Ar emide, bela-bela be-bab-negse be gannar dagbiedde, degite, ¿ibiga an-nuchu-an-bab-dummagan be ani atursassunna?


\par }{\PP \VS{31}Geb degine, Jacob, Labán-abin sogded:

\par }{\PP —Ar ade, an dobgusad. An binsasad, abakalegi be-sisgan be angi ise-urwedgi be sualirye.

\VS{32}Ar wegi dule-wargwen be-ibe nuchu-be-bab-dummagan ganikile, ¡a-dule oburgwilegodo! Anmar-gwenadgan anmar-barsogega guoed: Be-ibmar be amie, ar an be-ibe ibmar-ganidibe, be sedodo.

\par }{\PP Ar ade, Jacob, Raquel nuchumar-atursasad wissulid.


\par }{\PP \VS{33}Labán Jacob-e-dordonegyaba dogsad. Geb a-sorba, Lea-dordonegyaba, degine, maimar-warbogwad-dordonegyaba dogsabalid. Degi-inigwele, nuchumar-gwen-amissur gusad. Labán, Lea-dordonegyaba-noargu, geb Raquel-dordonegyaba dognonikid.

\VS{34}Ar ade, Raquel nuchumar-susadi, moli-yargan-mureged-e-gan-urba odukusad. Geb degine, a-birgi Raquel sigisad. Labánʼdi nuchumar bela negyaba amidigus-inigwele, amissur gusad.


\par }{\PP \VS{35}Geb degine, Raquel e-babga sogded:

\par }{\PP —Baba, an gwisgusulir, mer be anse urwo, ar ade, an emi mor-enukdiid.


\par }{\PP \VS{36}Ar Labánʼdi nuchumar-amidiid amissursoggu, a-ulale, Jacob uluded, Labánʼga binnasur weyob sogded:

\par }{\PP —Ar emide, ¿ibigi an begi nosa? ¿Ibigi an begi isgus be an-daksunna? Ar emide, ise-aporsaar be an-baregindigu.

\VS{37}An-ibmar bela be argasad. ¿Ar ibi-be-ibmar be an-neggi be amissunna? Be ibmar-amisad, be-gwenadgan-asabin, an-gwenadgan-asabin be urbedo, adi, sogmalaga, ar doa-anbogwadi bur-nabir ibmar soge.


\par }{\PP \VS{38}”Birga-dulagwen (20) an bega arbasad. Bipisaale be-sibadmar, degi, sibad-wawaadmar, mimmi-nikudanikir, igarba gwen melledsulid. Be-sibadmar-abargi, bipisaale be-ibe sibad-wawaad-machered-wargwensaar an guchasulid.

\VS{39}Ibmar-durgan-sapurbarmalad bei sibad-oburgwisale, an bennukewilubsulinad, aka an bur bennukdedaed. Mutikidbardibe, ibginedbardibe, bei-sibad-aturimaklesale, be angi mani gadaed.”


\par }{\PP \VS{40}Jacob Labánʼga sogdebalid:

\par }{\PP —An bega arbadigusgu, ibgine, neg-diopisulidba an burgwebidaed. Neg-mutikdi, neg-diopigwadba an burgwebidabalid. ¡Ar gabedse-bakar, gwen gabbi an-itodasulid!

\VS{41}Birga-dulagwen (20) an be-neggi gudii gusad. Unnila, wemarbi an nikusad: Be-sisgan-warbogwadbina birgambe-gakabake (14) an bega arbasad. Be-sibadmarbina birganergwa (6) an bega arbasad. Degine, be-an-bennukedi, be anga irambe (10) ogwadii gusad.


\par }{\PP \VS{42}”Ar Bab-Dummad Abraham-e-Bab-Dummadga maid, degine, an-bab-Isaac a-Bab-Dummad-dobekwaa nanadii gusad. A-Bab-Dummad anba gudisulina, arganagwabi be an-barmialinad. Napira an bega soged: Ar Bab-Dummad, wile-an-itodiid magar-daksad, degine, an-arbadiid magar-daksabalid. A-ulale, mutik bese magarosad, ibmar binnasur bega sogsad.”


\par }{\SH Jacob Labánʼbo igar-mesisad
\par }
{\PP \VS{43}Geb degine, Labán Jacob-abin sogded:

\par }{\PP —Be-omegan, an-sisganad. Burwigana, an-waganad. Sibad-wawaadmar, an-sibad-wawaadmalad. ¡Bela we-ibmarmar be dakedi, bela angadbiid! Ar an-sisgansoggu, ¿igi an bar saosunna? Degine, an-sisgan-mimmiganbarsoggu, ¿igi an imakbalosunna?

\VS{44}Degisoggu, a-ular be dage, be anbogwa igar-mesdo, adi, agi be anbo igar-mesnaid-wilubgan mag daklegegar.


\par }{\PP \VS{45}Geb degine, Jacob akwa-dummad susad, a-akwa ebo igar-mesnaid-wilubgan-oyogega ogwichisad.

\VS{46}Geb degine, e-gwenadganga sogded:

\par }{\PP —¡Akwa-onmakmar!

\par }{\PP Bela akwa-ichesur-urbegala, akwa-onmaksamalad. Agine, akwa-ichesur-bukwad-walik mas-guchamalad.

\VS{47}Labán e-gayaba a-neg Jegar-Sahadutaʼye onugsasad. Jacobʼdi e-gayaba a-neg Galaadʼye onugsasmogad.


\par }{\PP \VS{48}Geb degine, Labán sogded:

\par }{\PP —Emi-ibagi, we-akwa-dunnumakbukwad anmar-igar-mesnaid-e-wilubgan-oyogega gued.

\par }{\PP A-ular, a-nega Galaadʼye nuggusad.

\VS{49}Deginbali, a-neg Mizpaʼye nuggusbalid, ar ade, Labán sogsad:

\par }{\PP —Anmar na gi yoggudmalo-inigwele, Bab-Jehová anmar-dakdii guoed.

\VS{50}Degine, an-sisgan sabsur be imakalile, igidibe, omegan-baid be nikuarbalile, ar dule-baigan amba-be-daksur-inigwele, be ebinsao, Bab-Dummaddi anmar-dakoed, a anmar-barsogega guoed.


\par }{\PP \VS{51}Degine, Labán Jacobʼga sogdebalid:

\par }{\PP —Nue be dake, akwamar-odunnumakbukwad, degi, akwa-dummad-gwichid, anmar-deyob-igar-mesisad, anmarga-oyogega gued.

\VS{52}We-akwa-sogbogwadi anmarga-sogega guoed, bedi be ansik obakosurye, degine, anmoga an besik obakosurmoye, adi, melle na anmar sabsur imakmalagarye.

\VS{53}Be-dad-Abraham-e-Bab-Dummad, degi, an-dad-Nacor-e-Bab-Dummad, anmarga igar-nabogega guoed.

\par }{\PP Geb degine, Jacob e-bab-Isaac-Bab-Dummad na e-Bab-Dummadga-imakdimogad-nuggine ise-sogar sogded, ede deyob imakedseye.

\VS{54}Geb degine, Jacob yar-birgine Bab-Dummadga ibmar-ogumakar uksad. Geb Jacob agi mas-gunmalaga e-gwenadganse gochad. Agi bela e-gwenadgan mas-guchamalad. Degine, a-yar-birgi gabismarbalid.


\par }{\PP \VS{55}Oibosgu, wakudaryalaba Labán gwisgusad, degimaloye-sogega bela e-wagan-wagar usad, degine, e-sisgan-wagar usbalid. Geb a-sorbali, bela amargi ise-nued-binsaedgi ega ibmar sogsad. Geb degine, Labán gannar e-negse ali gusad.




\par }\Chap{32}{\SH Jacob Esaúʼbogwa abingunonikid
\par }
{\PP \VerseOne{1}Jacob e-maidgi nadegusbalid. Nadapgu, Bab-Dummad-baliwiturmar Jacob-abin noalid.

\VS{2}Jacob, baliwiturmar-daksagu, sogded: “We-nega, Bab-Dummad-e-sordamar-neg gued.” A-ulale, Jacob a-nega Mahanaimʼye onugsasad.


\par }{\PP \VS{3}Jacob e-iduale, Edom-yalaganba, dule e-barsogega Seir-neggweburse barmisad. Adi, e-ia-Esaúʼga sogega, ede daniye.

\VS{4}Jacob sogded: “An-dummad-Esaúʼga weyob be sogo: ‘Be-mai-Jacob soged: Ede emi-ibadse Labán-walik-gudii gusye.

\VS{5}Emidi, ede bukidar we-ibmarmar nikaye:

\par }{\QB Molimar-bebe-nikad,

\par }{\QB moli-uayasuigan,

\par }{\QB sibad-wawaadmar,

\par }{\QB sibadmar,

\par }{\QB maigan-omegan,

\par }{\QB maigan-machergan.

\par }{\PP ” ’Dummad, we-gayaburba an bese barmisiid. Degisoggu, bitigi nued be an-abin-daksana yeerban.’ ”


\par }{\PP \VS{6}Dule-gayaburba-sesmalad gannar aibilismargu, Jacobʼga sognonimalad:

\par }{\PP —Anmar be-ia-Esaúʼse arbimalad. Na e-sunnad be-abin danikid, degine, machergan e-dulataled-ilabake (400) eba danimarmogad.


\par }{\PP \VS{7}Jacob dulemar-weyob-ega-soge itoargu, bela-bela dobe-itonaded, degi, nue bukib-binsaded. Jacob dulemar-eba-danimalad danabo urbisad. Amba deyob sibad-wawaadmar, moli-bebe-nikamalad, degi, moli-yargan-muremalad imaksabalid.

\VS{8}Ar ade, Jacob binsasad: “Ar Esaú dulemar-danagwenadgi-gwisgualile, danagwenad-baid sunna wakinneddeeye.”


\par }{\PP \VS{9}Geb degine, Jacob Bab-Dummadse goted, ega sogded: “Bab-Jehováʼye, be an-dad-Abraham-e-Bab-Dummad-gued, degi, an-bab-Isaac-e-Bab-Dummad-gubalid. Be anga sogsad: ‘Be-yarse, degi, be-gwenadganse be naye. An bega bela ibmar-nueganbi-gued an imakoye.’

\VS{10}An wisi, be angi nued binsamaid, gwen be angi nodisulid, ar deyob be an-imake-wilubsulinad. We-Jordán-diwar an obaksagua, deunni, ibmar-bipisaar gwen an semaigussulid, unnila, gaapoledbi an semai gusad. Ar emigindi, ibmar-dummagan-danabo an nikad.

\VS{11}Bab-Jehováʼye, ¡an-ia-Esaúʼgi wis be an-bendake! An dobe-itoged. Abakalegi an-oburgwialile, degi, an-omemar, an-mimmimar-oburgwiarbalile.

\VS{12}Ar bede nue anga sogsad: ‘Bela ibmar-nueganbi-gued an bega imakoye. Be-wagan bela-bela ukub-merguedyob-guosoggu, geg dule ebise guoye.’ ”


\par }{\PP \VS{13}A-mutiki, Jacob agi gabisad.

\par }{\PP Geb bangine, e-ibmar-bur-nuegan susad, adi, e-ia-Esaúʼga ukegar:


\par }{\QB \VS{14}Sibad-omegan, waladulataled-ilabo (200),

\par }{\QB sibad-machergan, waladulagwen (20),

\par }{\QB sibad-wawaad-omegan, waladulataled-ilabo (200),

\par }{\QB sibad-wawaad-machergan, waladulagwen (20).


\par }{\QB \VS{15}Moli-yargan-mureged-e-omemar-emisgwa-mimmi-nikusmalad,

\par }{\QC e-mimmiganse-bakar, waladulagwen-gakambe (30),

\par }{\QB moli-bebe-nikad-e-omegan, waladulabo (40),

\par }{\QB moli-bebe-nikmalad-machergan, warambe (10),

\par }{\QB moli-uayasuid-omegan, waladulagwen (20),

\par }{\QB degi, moli-uayasuid-machergan, warambe (10).


\par }{\PP \VS{16}Geb degine, Jacob ega-arbamaladga ibmar-durgan danar-danar-uksagu, ega sogded: “Bemar an-idu namar. Bemar na gi undar bangu-bangu danar-danar-nadapi be imakmalo.”


\par }{\PP \VS{17}Jacob gebe-dulemar-barmisad-e-iduedga weyob sogsad:

\par }{\PP “An-ia-Esaú be-abingualile, degi, bega sokardibe: ‘¿Doa be-dummadye? ¿Bia be nadapye? Degine, be ibmar-durgan-semaidi, ¿we doagadye?’

\VS{18}Abin be sogoed: ‘We-ibmar-durgan, be-mai-Jacobʼgadye. Dummad-Esaú, an-dummad-Jacob bega we-ibmar-durgan barmiarye. Degi, Jacob e-sunnad anmar-sorba danimoye.’ ”


\par }{\PP \VS{19}Degine, dulemar-baid-sogbogwad danar-barmisbalid. Degine, dulemar-sogbaagwad amba deyob danar-barmisbalid. Degine, Jacob bela danar-danar-ibmar-durgan-semamaidga sogsad: “An-ia-Esaú bemar-abingualile, bemar degibi sogmarmogoye.

\VS{20}Deginbali, ega sogbaloye: ‘Be-mai-Jacob, an-sorba daniye.’ ”

\par }{\PP Ar ade, Jacob binsaed: “An-ia sae-itogedi, we-ibmarmar-an-ega-uknaidgi an binsaed-gaoeddeeye. Geb a-sorbali, an-sunnad an-ia an dakoye. Ar wegii saedgi nued an-abingaaliirye.”

\VS{21}Degisoggu, Jacob na e-iaga-ibmar-uknaid e-idu barmisad. Na edi e-neggi besad, agi mutik gabegar.


\par }{\SH Jacob baliwiturbo galitosad
\par }
{\PP \VS{22}A-mutiki, Jacob e-omegan-warbogwad, e-maigan-omegan-warbogwad, degi, e-masmala-warambe-gakagwensakad (11), Jaboc-diwar-dinnagwadsik-obakega imaksad.

\VS{23}Deginbali, bela ibmar-durgan-nikadi diwargi-obakega imaksabalid.


\par }{\PP \VS{24}Jacob walagwen besgua, dule-wargwen ese nonikid. We-dule Jacob-ebo neg-oibogedse gala-maada urwenai gusad.

\VS{25}Ar dule Jacobʼgi geg obin-itosoggu, duagar-dikar-gwadilenaidgi sarsosad. Degisoggu, Jacob urwenaigu, e-duagar nosad.

\VS{26}Geb degine, dule Jacobʼga sogded:

\par }{\PP —Be an-indake. Bato neg-oibodanikid.

\par }{\PP Jacob abin-sogded:

\par }{\PP —Be angi ise-nued-binsaedgi be anga ibmar-sogsulile, an be-indakosulid.


\par }{\PP \VS{27}Dule Jacobʼse egichided:

\par }{\PP —¿Igi be nuga?

\par }{\PP Jacob abin-sogded:

\par }{\PP —Jacobʼye, an nuga.


\par }{\PP \VS{28}Geb degine, dule ega sogded:

\par }{\PP —Jacobʼye bar be nugguosulid. Ar ade, be Bab-Dummadbo-galitosadgi, degi, dulemarbo-galitosadgi be obichasoggu, be Israelʼye nugguoed.


\par }{\PP \VS{29}Jacob dulese egisdemogad:

\par }{\PP —Emigi, be-nug anga be sogmoga, ¿igi be nugmoga?

\par }{\PP Dule abin-imakded:

\par }{\PP —¿Ibiga be anse an-nug egise?

\par }{\PP Geb degine, dule Jacobʼgi ise-nued-binsaedgi ega sogded. “Bela bega ibmar-nueganbi gusunno.”

\VS{30}Geb Jacob a-nega Penielʼye onugsasad. Ar ade, Jacob soged: “Bab-Dummad-wagar nue an daksad, degite, amba an dula gudiid.”


\par }{\PP \VS{31}Jacob bato Penielʼgi nue-bangumaigua, dad-nakwialid. Ar ade, Jacob dikargi naibigussoggu, muya-muya nanagusad.

\VS{32}A-ulale, emi-ibase Israel-dulemar ibdurgan-e-duagar-dikar-gwadilenaid-e-dub-wardummad-maid-sinnigwad wissur gunmalad, ar ade, agi Israel sarsolesad, a-dub-wardummad sinni gusad.




\par }\Chap{33}{\SH Jacob Esaúʼbo nugusad
\par }
{\PP \VerseOne{1}Jacob dakdegu, Esaúʼba machergan e-dulataled-ilabake-mergu (400) daniki, mimmigan danar-danar Leaʼba, Raquelʼba, degi, e-maigan-omegan-warbogwadba mimisad.


\par }{\PP \VS{2}Gebedgi, Jacob e-maigan-omegan e-mimmiganmala iduega imaksad. Geb a-sorba, Lea e-mimmiganmala nasiksad. Geb napidgine, Raquel e-machi-Joséʼbo nasiksad.

\VS{3}Geb degine, Jacobʼdi bela wemar-idusad, dulluu e-bebe napase ebulegedse ilagugle (7) e-iase warmaksadse imaknadapi gusad.


\par }{\PP \VS{4}Ar Esaúʼdi e-urba-Jacobʼse abarmakded, bela angaagwar Jacob-gadapid, degi, e-wagar udapbalid, ebobela ise-boale bodmalad.

\VS{5}Geb a-sorbali, Esaú, omegan-dakargu, degi, mimmigan-dakargu, egichided:

\par }{\PP —Wemardi, ¿we doamala?

\par }{\PP Jacob abin-sogded.

\par }{\PP —We-mimmigan Bab-Dummad angi-nabir-binsaedba anga uksadid.


\par }{\PP \VS{6}Geb degine, e-omegan-maigan na e-mimmiganmala Esaúʼse warmaknonimalad. Geb degine, dulluu e-bebe napase ebulegedse imaksamalad.

\VS{7}Geb a-sorbali, Lea e-mimmiganmala deyob dulluu imaknonimarmogad. Geb napidgine, José e-nan-Raquelʼbo nonikid, amba deyob dulluu imaknonimarmogad.


\par }{\PP \VS{8}Geb degine, Esaú egichidbalid:

\par }{\PP —¿Ar ibiga we-ibmar-durgan danar-danar be anga barmiali?

\par }{\PP Jacob ega sogded:

\par }{\PP —Be angi-nued-binsaega, an bega barmialid.


\par }{\PP \VS{9}Esaú sogded:

\par }{\PP —Urba, deyobsuli. An ibmar-durgan unniguar-nikamogad. Be-ibmar-durgan begadid. Na be sue.


\par }{\PP \VS{10}Degi-inigwele, Jacobʼdi e-iagi alamaknai gusad:

\par }{\PP —Suli ia, degisuli. An we-ibmar-bega-sedanikidi, bitigi be abingasana yeerban. Ar be nued be anmar-abindaksasoggu, an be-dakdedgine, Bab-Dummad-wagar-dakdeyob an itonaded.

\VS{11}Degisoggu, nue-wilesakwaa an bese egised, we an bega-ibmar-durgan-uknaid be sue, ar ade, Bab-Dummad mani-ibedga an-imaksad. Ibmar-durgan unniguar an nikad.

\par }{\PP Ar Jacob e-ia-Esaúʼgi alamaknaigusoggu, Esaú ibmar-durgan-abingassunnad.

\VS{12}Geb degine, Esaú sogded:

\par }{\PP —Nabir. Anmar namarsundo. An be-idugoed.


\par }{\PP \VS{13}Jacob e-ia-abin sogded:

\par }{\PP —Ia, nabirindo. Ar be nue wisid, mimmigan binnaa nanamalad. Degisoggu, geg anmar darekwaa naed. Degine, sibad-wawaadmar-e-mimmigangi, degi, moli-bebe-nikamalad-e-mimmigangi an binsaergebbalid. Ar sibad-wawaadmar geggusmalale, sunna ibagwen bela giir gued.

\VS{14}Ar bur-nuediled be an-idu naer. Ar andi binnale be-sorba nadapoed. Ibmar-durgan-nanaed-e-ganguedba, degi, mimmigan-nanaed-e-ganguedba an be-sorba nadapoed. Anmar Seir-yargi abingumalodo.


\par }{\PP \VS{15}Esaú abin-sogded:

\par }{\PP —Nabirdo. Machergan-anba-nonimaladi, abala an bega obego.

\par }{\PP Jacobʼdi e-ia-abin sogded:

\par }{\PP —¿Ar ibiga be obegoe? Bato unniguar nued be angi binsasad.


\par }{\PP \VS{16}Ar aka a-ibagi Esaú Seir-yarse gannar naded.

\VS{17}Ar Jacobʼdi Sucotʼse naded. Agi, e-neg sobsad, degine, e-ibmar-durganga galu sobsabalid. A-ulale, Jacob a-nega Sucotʼye onugsasad.


\par }{\PP \VS{18}Jacob Padan-Aram-neggweburgi-mai Canaán-yarse-nonigu, bonisuli nuedgi nonikid. Jacob Siquem-neggwebur-asabin megnonikid.

\VS{19}Jacob Hamor-e-masmalase mani-gwadulatargi (100) nainu baksad. Hamorʼde Siquem-e-babad. A-nainugi Jacob dordoneg sisad. Jacob agi megnonikid.

\VS{20}Geb a-sorbali, Jacob Bab-Dummadga-ibmar-ogumakar-ukleged-aila sobsad. A-aila Jacob El-Elohe-Israelʼye onugsasad.




\par }\Chap{34}{\SH Siquem Dinaʼgi dodosad
\par }
{\PP \VerseOne{1}Ibagwengine, Dina, neggweburse bunamalase ataknad gusad. Dinaʼde Lea-sisgwad, Jacobʼbo-baksadid.

\VS{2}Siquem a-bunagwa-dakargu, gadebin imaksad, egi nue-dodosad. Siquemʼde Hamor-e-machid. Hamorʼdi, Heveo-duled, neggweburgi nue-nug-nikagwadid.

\VS{3}Ar bela-bela Siquem Jacob-sisgwa-Dinaʼbina nue-sogsoggu, e-abegega egi alamaknai gusanad.

\VS{4}Degi, Siquem, e-bab-Hamorʼga sogded: “Jacobʼse be anga Dina egisnae. An nue-nikubied.”


\par }{\PP \VS{5}Jacob wisgusad, e-sisgwa-Dinaʼgi Siquem nue-dodosye. Ar e-masmala sapurba e-ibmar-durgan-edarbedimarsoggu, Jacob e-masmala-negse-nonikidse geb ibmar sogsad.


\par }{\PP \VS{6}Degidgine, Siquem-e-bab-Hamor, Jacobʼbo-sunmakega Jacobʼse nade gusad.


\par }{\PP \VS{7}Jacob-masmala-sapurba-gudidimalad neggusad-wisgusmargu, gannar negse nonimalad. Ar ade, e-bab-Israel-nug nue-gagalesad. Aginbali, Siquem e-bungi-dodosad-ular, nue-gwage-nunmak-itomalad, degi, nue-sae-itomarbalid. Ar ade, Siquem weyob imakewilubsulinad.

\VS{8}Ar Hamorʼdi Jacob-e-masmala-ebo sunmaksad, ega sogded:

\par }{\PP —An-machi-Siquem bela-bela bemar-bun abeged. Bemar be-bun an-machi-ebo-nikued wis be imakmala.

\VS{9}Bemar anmar-gwenadga gumardo, adi, anmar nabir bemar-sisgan-nikue gumaloed, degine, bemar nabir anmar-sisgan-nikue gumarmogoed.

\VS{10}Wegi bemar megmarmoga. Anmar-yar guakwaa bemar-idu naid, bemar anmar-walik megdo, be arbamardo, degine, nainu be bakmardo.


\par }{\PP \VS{11}Ar Siquemʼmoga Dina-e-babga, degi, Dina-e-susmarga sogdemogad:

\par }{\PP —Anmar-ibmar-bega-sognaid be abingamala. Ar ibu be anse egismardibe, an bega ukmaloed.

\VS{12}Ome-nikuega ar gusgu igar-maidba ibmar-ukleged, aba bur dumma be anse ibmar-egisele, degi, ibmar-bukidar bega ukbi be an-abegele, an bemarga ibmar ukoed. Be-bun an nikuega bemar an-imakmala.


\par }{\PP \VS{13}Degi-inigwele, ar Siquem Dinaʼgi nue-dodossoggu, Jacob-e-masmala Siquemʼga, degi, Hamorʼga, yamo-yardakar

\VS{14}ega sogdemalad:

\par }{\PP —Suli, degisuli. Geg anmar dule-abgan-uka-duku-sikarsulidga anmar-bun uked. Anmar deyob imakele, binged-dummad itole.

\VS{15}Bela bemar-machergan abgan-uka-duku be sikmalardi, nabirdo. Ar weyob be-machergan anmaryob imakerdi, nabirdo.

\VS{16}Ar deyob bemar imakele, bemar sunna anmar-sisgan nikumaloed, degine, anmar sunna bemar-sisgan-nikumarmogoed. Anmar sunna bemar-abargi megmaloed. Anmar bemarbogwa dule-wargwennayob gumaloed.

\VS{17}Bemar anmar-sogedba abgan-uka-duku-siksurmalale, wegi-anmar-gudiid anmar naoed. Anmar-bun anmar sedmaloed.


\par }{\PP \VS{18}Hamor, degi, e-machi-Siquem Jacob-e-masmala-ega-ibmar-sogsamalad nued itosmalad.

\VS{19}Dogdar nadsuli, Siquem Jacob-e-sisgwabina nue-sogsoggu, e-abgan-uka-duku siksad.

\par }{\PP Ar Siquem e-gwenadgan-abargi bur nue-nug-nikagwadsoggu,

\VS{20}Siquem, e-bab-Hamor-ebogwa neggwebur-doged-yawagakse nade gusmalad, ar ade, agi igar-naboleged-negad.

\par }{\PP Agi, Siquem, e-bab-Hamorʼbo dulemarga sogdemalad:


\par }{\PP \VS{21}—We-dulemar, anmar-aimalad. Anmar-abargi megmaloed, degi, wegi arbamaloed, ar ade, unniguar napa naid. Sunna anmar wemar-sisgan nikumalad, degi, wemar sunna anmar-sisgan nikumarmogad.

\VS{22}Ar anmar unnila dule-wargwennayob-guegala, sogmardo, emarde anmar-abargi megmalagala, emar imakdamarmogadyob, anmarde anmar-abgan-uka-duku sikmaloye.

\VS{23}Bela ibmar-nikmalad, degi, bela e-ibmar-durgan anmargadga gumogoed. Unnila anmar sogergebed, eyeye. Deyob anmar sogele, anmar-abargi megmalodo.


\par }{\PP \VS{24}Bela machergan a-neggweburginmalad, Hamor, degi, e-machi-Siquem-ega-soged nabir-itosmalad. Degisoggu, bela e-abgan-uka-duku siksamarsunnad.


\par }{\PP \VS{25}Ibapaagusgu, Jacob-e-masmala-warbogwad, Simeón, degi, Leví, Dina-e-susmar, e-es-suid-sesmargu, neggweburse nade gusmalad. Amba deun, machergan e-abgan-uka-duku-siksadba nunmak-itomaidgi modapmalad. Geb degine, Simeón, degi, Leví bela we-machergan es-suidgi oburgwismalad.

\VS{26}Simeón, Levíʼbo, es-suidgi-ewarar, Hamor, degi, e-machi-Siquem-oburgwismalad. Geb degi, e-bun-Dina Siquem-neggi-gudiid onosmalad. Agine, nade gusmalad.


\par }{\PP \VS{27}Geb degine, Jacob-masmala-baigan nonimarmogad, burgwar-mamaidgi nasmargua, e-bun-Dinaʼgi Siquem nue-dodosad-ular, neggweburgi-ibmar-nikad bela sesa gusmalad.

\VS{28}Jacob-masmala we-ibmarmar sesa gusmalad:

\par }{\QB Sibad-wawaadmar,

\par }{\QB moli-bebe-nikamalad,

\par }{\QB moli-uayasuidmar,

\par }{\QB bela neggweburgi-ibmar-nikad,

\par }{\QB degi, sapurba-ibmar-nikamarbalid.


\par }{\Q \VS{29}Neggi-ibmar-nikamalad bela atursasmalad,

\par }{\QB omegan,

\par }{\QB mimmigan,

\par }{\QC degi, bela ibmarmar-negyagi-bukmalad sesa gusmalad.


\par }{\PP \VS{30}Geb degine, Jacob, Simeónʼga, degi, Levíʼga sogded:

\par }{\PP —Ar emigindi, boni-dummad bemar anga uksamalad. Dulemar-we-yargi-mamaimalad, Canaán-dulemar, Ferezeo-dulemar, isdar an-dakdamaloed. Emar, anmargi bila-onomalaga atodmaloed. Ar anmar machergan-ichee gumarsoggu, ani, degi, an-gwenadgan bela oburgwilemaloed.


\par }{\PP \VS{31}Ar e-masmaladi, e-bab-abin sogdemalad:

\par }{\PP —¿Ar wede Siquem anmar-bun-Dina omegambanuchuyob imakoye soge? Suli, degisuli.




\par }\Chap{35}{\SH Bab-Dummad Jacobʼgi ise-nued-binsasad
\par }
{\PP \VerseOne{1}Bab-Dummad Jacobʼga sogded: “Be nae, Betel-neggweburse be megnae. Deun, be-ia-Esaúʼgi be wakinmaigu, ani, Bab-Dummad, an bese magarosadid. Betel-neggweburgi be anga-ibmar-ogumakar-ukleged-aila be sobo.”


\par }{\PP \VS{2}Geb degine, Jacob bela e-neguyaginmaladga, degi, bela eba-gudimaladga sogded: “Bemar be-bab-dummadga-imakdiid be sedidimalad, bela be metemalo. Bemar bela islidikidguega, be obmarbalo, degine, bela mor ogwamarbalo.

\VS{3}Anmar emisgwasaar Betelʼse naoed. Agine Bab-Dummad anse magaros gusad. A-Bab-Dummad-e-nug-odummogega an ibmar-ogumakar-ukleged-aila ega sobdapoed. A-Bab-Dummadde an wile-itodigu, an-bendaksad. A-Bab-Dummad an-naddaedba anba gudiguad.”


\par }{\PP \VS{4}Degisoggu, bela e-bab-dummadga-imakdimalad Jacobʼga senonimalad. Degine, e-uaya-dukugi olua-nanaid Jacobʼga uksamarbalid. Geb degi, Siquem-neggwebur-itakasaar Jacob bela a-ibmarmar sapi-encinaʼye-nugad-urba digsad.

\VS{5}Emar noarmargu, Bab-Dummad dulemar-neggweburmar-dikarbarmalad bela-bela Jacob-dobgumalaga imaksad. A-ulale, dulemar bar Jacob, degi, e-masmala-baregichasurmalad.


\par }{\PP \VS{6}Jacob, degi, bela Jacobʼba-nadapmalad Luz-neggweburse modapmalad. A-neggweburde Canaán-yargi siid, degi, Betelʼye nugbalid.

\VS{7}Agi, Jacob Bab-Dummadga-ibmar-ogumakar-ukleged-aila sobsad. Jacob e-iagi wakinmaigua, agi Bab-Dummad ese magaros gusad. A-ular, Jacob a-neg El-Betelʼye onugsasad.


\par }{\PP \VS{8}Agi, Débora burgwisad. Déboraʼde Rebeca-akwisadid. Betel-waliksaar sapi-encinaʼye-nugad-urba digsamalad. Jacob Débora-digsad-neg Alón-Bacutʼye onugsasad. A-sogleged, Sapi-encina-bosadye.


\par }{\PP \VS{9}Jacob Padan-Aramʼgi-mai gannar Betel-neggweburse nonibargu, Bab-Dummad ese gannar Betelʼgi magarononibalid. Bab-Dummad Jacobʼgi ise-nued-binsaedgi gannar ega sogded:


\par }{\Q \VS{10}“Be Jacobʼye nuganad.

\par }{\QB Emigindi, bar deyob be nugguosulid.

\par }{\QB Be Israelʼye nugguoed.”


\par }{\PP \VS{11}Bab-Dummad Jacobʼga sogdebalid:

\par }{\Q “Ani, an Bab-Dummad-Bela-Gangued-Nikadid.

\par }{\QB Mimmigan-bukidar, degine, wagan-bukidar be nikuo.

\par }{\Q Begi dulemar-sogagwen nodagoed,

\par }{\QB degine, dulemar-sog-akar-akar begi nodabaloed.

\par }{\QB Be-waganmala reymarga gumaloed.


\par }{\Q \VS{12}Abrahamʼga, degi, Isaacʼga, yar-an-ukoye sogsadi, a-yar an bega ukmogoed.

\par }{\QB Be-sorbali, be-waganga a-yar an ukbaloed.”


\par }{\PP \VS{13}Bab-Dummad Jacob-ebo-sunmaksad-bergusgua, niba nade gusad.


\par }{\PP \VS{14}Geb degine, Jacob akwa susad, Bab-Dummad-ega-sunmaksadgi a-akwa ogwichisad. Geb a-sorbali, a-akwagi gwallu-wawa, degi, vino egi eosad, oyogega, we-akwa, Bab-Dummadgadye.

\VS{15}A-neggi Bab-Dummad Jacob-ebo sunmaksad. A-ular, Jacob a-neg Betelʼye onugsasad.


\par }{\SH Raquel-burgwisad
\par }
{\PP \VS{16}Geb a-sorbali, Jacob, degi, bela eba-gudimalad Betelʼgi nade gusmalad. Amba Efrata-neggweburgi-yeer-banguedgi, Raquel goe-nikunonikid. Goe-nikuegala, undar-boniganba galitosad.

\VS{17}Raquel bur bule bonigan-itonaidgi, muu-sikwigaed ega sogded: “Melle be dobgu, machigwa-baid bega uklesbalid.”

\VS{18}Ar Raquelʼdi napi-iche-iche-maidgi e-goe Benoniʼye onugsasad. Ar e-bab-Jacobʼdi machi-bipi Benjamínʼye onugsanonikid.


\par }{\PP \VS{19}Weyob Raquel burgwisad. Efrataʼse-naed-igarba Raquel-mui digsamalad. Emigindi, a-neggwebur, Belénʼye nugad.

\VS{20}Jacob Raquel-neg-uan-birgi akwa-dummad ogwichisad. A-akwa amba we-garda narmaklesmaidse Raquel-digar-maid oyonaid.


\par }{\PP \VS{21}Israel nade gusad. Neg-suid-Migdal-Edarʼdaksik megidapid. Agi, Israel e-dordoneg sidapid.

\VS{22}Israel bato Migdal-Edarʼgi nue-mai, Rubén e-bab-ome-Bilha-maidse nade gusad. Agi, Rubén Bilhaʼse gochad. Jacob wisgusgu, Rubén Bilhaʼse gochaye, Jacob nue-sae itosgusad.


\par }{\SH Jacob-e-masmala
\par }
{\R (1 Crónicas 2:1-2)

\par }{\PP \VS{23}Jacob masmala-warambe-gakabo (12) nikusad:

\par }{\Q Jacob-Leaʼbo-masmala-nikusadi, wemalad:

\par }{\QB Rubén, e-machi-sailagined,

\par }{\QB Simeón, Leví, Judá,

\par }{\QB Isacar, degi, Zabulón.


\par }{\Q \VS{24}Jacob-Raquelʼbo-masmala-nikusadi, wemarmogad:

\par }{\QB José, degi, Benjamín.


\par }{\Q \VS{25}Jacob Raquel-e-mai-Bilhaʼbo-masmala-nikusadi, wemarmogad:

\par }{\QB Dan, degi, Neftalí.


\par }{\Q \VS{26}Jacob Lea-e-mai-Zilpaʼbo-masmala-nikusadi, wemarmogad:

\par }{\QB Gad, degi, Aser.

\par }{\QC Wemala, Jacob-machimala gumalad, Padan-Aramʼgi gwalulesmaladid.


\par }{\SH Isaac-burgwisad
\par }
{\PP \VS{27}Jacob Mamre-neggweburse e-bab-Isaac-daknade gusad. Mamre-neggweburde, Arba-neggwebur-walik siid. Mamre-neggweburde, Hebrónʼye bimarbalid. A-neggweburgine, Abraham, degi, Isaac mai gusad.

\VS{28}Isaac nue seleba-mai birga-dulabakebak-nika (180) burgwisad.

\VS{29}E-sergan-abargi mesismalad. E-masmala Esaú, degi, Jacob, e-bab-Isaac-digsamalad.




\par }\Chap{36}{\SH Esaú-e-wagan
\par }
{\R (1 Crónicas 1:35-42)

\par }{\PP \VerseOne{1}Esaú, Edomʼye nugbalid. Esaú e-anagan nikusad.


\par }{\Q \VS{2}Esaú Canaán-yargined-omegan-nikusadi, wemalad:

\par }{\QB Gebesailagine, Ada-nikusad.

\par }{\QC Adaʼde Elón-e-sisgwad, Het-duled.

\par }{\QB Esaú, Aholibama-nikusbalid.

\par }{\QC Aholibamaʼde Aná-e-sisgwad, Zibeón-e-wagwad. Zibeónʼde Heveo-duled.


\par }{\QB \VS{3}Degine, Esaú, Basemat-nikusbalid.

\par }{\QC Basematʼde Ismael-e-sisgwad, Nebaiot-e-bunad.


\par }{\Q \VS{4}Esaú Canaán-yargi-maigu, machimala-nikusadi, wemalad:

\par }{\Q Adaʼbo baksadid,

\par }{\QB Elifaz.

\par }{\Q Basematʼbo baksadid,

\par }{\QB Reuel,


\par }{\Q \VS{5}Aholibamaʼbo baksadid

\par }{\QB Jeús, Jaalam, degi, Coré.


\par }{\PP \VS{6}Esaú, e-omemar, e-masmala, e-bunamala, degi, bela eba-gudidimalad yar-baidse sesa gusad. Deyob, e-urba-Jacob-idu bangud gusad. Bela e-ibmar-durgan, degi, bela e-ibmar-Canaán-yargi-nikusad sesa gusad.

\VS{7}Ar Esaú, Jacob-ebo bela ibmar-durgan-ichesur-nikamarsoggu, geg ebo walikaa-gudii gumalad. Ar e-mamaidgine, ibmar-durgan mas-mamalaga napa unniguarsulid.

\VS{8}A-ulale, Esaú Seir-yalaganba megnad gusad. Esaúʼde, Edomʼye nugbalid.


\par }{\PP \VS{9}Edom-dulemar-e-dadgan Seir-yalaganba bukwagusmalad. Wemala, Esaú-wagan gumalad.


\par }{\Q \VS{10}Esaú-e-masmala weyob nugmalad:

\par }{\QB Ada-e-machi-Elifaz.


\par }{\Q \VS{11}Wemardi, Elifaz-e-masmala gumarmogad:

\par }{\QB Temán, Omar, Zefo,

\par }{\QB Gatam, degi, Cenaz.


\par }{\Q \VS{12}Esaú-machi-Elifaz, ome-dikarbalid nikagusad, Timnaʼye nugad.

\par }{\QB Elifaz Timnaʼbo machi-nikusad, Amalecʼye nugad.

\par }{\QC Wemar, Ada-e-wagan-gumalad.


\par }{\Q \VS{13}Reuel-e-masmaladi, wemalad:

\par }{\QB Nahat, Zera,

\par }{\QB Sama, degi, Miza.

\par }{\QC Wemar, Esaú-ome-Basemat-e-wagan-gumalad.


\par }{\Q \VS{14}Aholibama, Esaú-ome-baid gubalid.

\par }{\QB Aholibamaʼde Aná-e-sisgwad, Zibeón-e-wagwad.

\par }{\Q A-ome Esaúʼbo masmala-baksadi, wemalad:

\par }{\QB Jeús, Jaalam, degi, Coré.


\par }{\BB \par }
{\Q \VS{15}Esaú-e-wagan dule-idumaladga-gusmaladi, wemalad:

\par }{\QB Esaú-machi-gebesailagined, Elifaz.

\par }{\Q Elifaz-e-masmala dule-idumaladga-gusmarmogadi, wemalad:

\par }{\QB Temán, Omar, Zefo, Cenaz,


\par }{\QB \VS{16}Coré, Gatam, degi, Amalec.

\par }{\QC Wemar, Elifaz-e-masmala, Edom-yalagangi dule-idumaladga gusmalad.

\par }{\PP Bela wemar. Esaú-e-ome-Ada-wagan gumalad.


\par }{\Q \VS{17}Esaú-machi-Reuel-e-masmala, dule-idumaladga-gusmarmogadi, wemalad:

\par }{\QB Nahat, Zera,

\par }{\QB Sama, degi, Miza.

\par }{\QC Wemar, Reuelʼsik, Edom-yalagangi dule-idumaladga gusmarmogad.

\par }{\QC Wemala, Basemat-wagan gumalad.

\par }{\QC Basematʼde Esaú-e-ome-baid gued.


\par }{\Q \VS{18}Esaú-ome-Aholibamaʼdi Aná-sisgwad.

\par }{\Q Aholibama-e-masmala dule-idumaladga-gusmaladi, wemalad:

\par }{\QB Jeús, Jaalam, degi, Coré.


\par }{\QC \VS{19}Bela wemala, Esaú-e-wagan gumalad.

\par }{\Q Esaúʼde, Edomʼye nugbalid.

\par }{\QB Bela wemala, e-dulemar-idumaladga gusmalad.


\par }{\BB \par }
{\Q \VS{20}Seir-e-masmala amba Edom-yalagi bukwa gusmarmogad.

\par }{\QB Seirʼde, Horí-duled.

\par }{\Q Seir-e-masmaladi, wemalad:

\par }{\QB Lotán, Sobal,

\par }{\QB Zibeón, Aná,


\par }{\QB \VS{21}Disón, Ezer, degi, Disán.

\par }{\QC Wemala, Seir-e-wagan, Edom-yalaganba Horí-dulemar-e-idumaladga gusmalad.


\par }{\Q \VS{22}Lotán-e-masmala, wemalad:

\par }{\QB Hori, Hemam.

\par }{\QC Lotán-e-bundi, Timnaʼye nugad.


\par }{\Q \VS{23}Sobal-e-masmaladi, wemalad:

\par }{\QB Alván, Manahat,

\par }{\QB Ebal, Sefo, degi, Onam.


\par }{\Q \VS{24}Zibeón-e-masmaladi, wemalad:

\par }{\QB Aja, degi, Aná.

\par }{\QC We-Aná e-bab-Zibeónʼga nega-dulesulidganba moli-uayasuid-edarbedigu, dian-diopisulid amisad.


\par }{\Q \VS{25}Aná mimmigan-warbo-nikusadi, wemalad:

\par }{\QB Machigwa nugad, Disón.

\par }{\QB Bunagwa nugad, Aholibama.


\par }{\Q \VS{26}Disón-e-masmaladi, wemalad:

\par }{\QB Hemdán, Esbán,

\par }{\QB Itrán, degi, Querán.


\par }{\Q \VS{27}Ezer-e-masmaladi, wemalad:

\par }{\QB Bilhán, Zaaván, degi, Acán.


\par }{\Q \VS{28}Disán-e-masmaladi, wemalad:

\par }{\QB Uz, degi, Arán.


\par }{\Q \VS{29}Horí-dulemar-e-dummaganga gusmaladi, wemalad:

\par }{\QB Lotán, Sobal, Zibeón, Aná,


\par }{\QB \VS{30}Disón, Ezer, degi, Disán.

\par }{\QC Wemala, Seir-yalaganba Horí-dulemar-idumaladga e-gwenadgan-e-gwenadganba gusmalad.


\par }{\SH Edom-yar-e-reymar
\par }
{\R (1 Crónicas 1:43-54)

\par }{\PP \VS{31}Israel-dulemar amba yoo rey-nikumargu, deun we-reymar Edom-yargi negsemai gusmalad.


\par }{\Q \VS{32}Beor-machi-Belaʼye-nugadi, Edom-yargi reyga megisad.

\par }{\QB E-neggweburga-gusadi, Dinabaʼye nugad.


\par }{\Q \VS{33}Rey-Bela burgwisgua, a-sorba, Jobab negdaknonikid.

\par }{\QB Jobabʼde, Zera-e-machid, Bosra-neggweburginedid.


\par }{\Q \VS{34}Jobab burgwisgua, a-sorba, Husam negdaknonikid,

\par }{\QB Husamʼde, Temán-yalaginedid.


\par }{\Q \VS{35}Husam burgwisgua, a-sorba, Hadad negdaknonimogad.

\par }{\QB Hadadʼde, Bedad-e-machid.

\par }{\QB Hadad, Moab-yargi Madián-dulemargi nakwisad.

\par }{\QB Hadad-e-neggweburga-gusadi, Avitʼye nugad.


\par }{\Q \VS{36}Hadad burgwisgua, a-sorba, Samla negdaknonikid.

\par }{\QB Samlaʼde, Masreca-neggweburginedid.


\par }{\Q \VS{37}Samla burgwisgua, a-sorba, Saúl negdaknonikid.

\par }{\QB Saúlʼde, Rehobotʼginedid.

\par }{\QC Rehobot-neggweburde, Éufrates-diwar-gakaba siid.


\par }{\Q \VS{38}Saúl burgwisgua, a-sorba, Baal-Hanán negdaknonikid.

\par }{\QB Baal-Hanánʼde, Acbor-e-machid.


\par }{\Q \VS{39}Acbor-machi-Baal-Hanán burgwisgua, a-sorba, Hadar negdaknonikid.

\par }{\QB Hadar-e-omedi, Mehetabelʼye nugad.

\par }{\QB Mehetabelʼde, Matred-e-sisgwad, Mezaab-e-wagwad.

\par }{\QB Hadar-e-neggweburga-gusadi, Pauʼye nugad.


\par }{\PP \VS{40}We-dulemar, Esaú-e-wagan-dummaganga gumalad. E-gwenadganmarba ilemakar danikid, e-yarmarba ilemakar danikid, degi, e-negmar-megismaladba ilemakar danikid. We, e-nugmalad:

\par }{\QB Timna, Alva, Jetet,


\par }{\QB \VS{41}Aholibama, Ela, Pinón,


\par }{\QB \VS{42}Cenaz, Temán, Mibzar,


\par }{\QB \VS{43}Magdiel, degi, Iram.

\par }{\QC Wemala e-yargi bia-megismaladgi, Edom-dulemar-idumaladga gusmalad.

\par }{\Q Esaúʼdi, Edom-dulemar-e-dad-sailad.

\par }{\QB Esaúʼde, Edomʼye nugbalid.




\par }\Chap{37}{\MSB 2d. José-e-igar

\par }{\MR (37:1–45:28)

\par }{\SH José-gabdaksad
\par }
{\PP \VerseOne{1}Jacob e-bab-maigusmogadgi-megega, Canaán-yargi besad.

\VS{2}Jacob-e-igar weyob maid.

\par }{\PP José sapingwaunni, birgambe-gakagugle-nikagua (17), e-iamarmala sibad-wawaad-edarbedii daed. E-iamardi Bilha, degi, Zilpa-e-masmalad. Bilhaʼde, degi, Zilpaʼde Jacob-e-omeganad. José negse-modapir, e-iamar-sunnasurdaed e-babga sogdapdaed.


\par }{\PP \VS{3}Ar Israel nue-selebagusadgi José gwalulessoggu, Israel, e-masmala-baiganba bur bule José-sabed. Israelʼde, Jacobʼye nugbalid. Degisoggu, Israel, Joséʼga mor-suid yeerdakleged-akar-akar maksad.

\VS{4}E-iamar dakarmargu, e-bab bur bule emarba José-sabdae, degidbali, e-iamar José-sae-dakdemalad, degi, bipisaar ese bar-gordii gussurmalad.


\par }{\PP \VS{5}Ibagwengi, José gabdaksad. Na e-gabdaksad e-iamarga sogsad. A-ular, e-iamar bur bule José-sae-dakarmalad.

\VS{6}Ar ade, José e-iamarga weyob sogsad:

\par }{\PP —Bemar nue-an-itomalo, an-gabdaksad an bemarga soggwelo.

\VS{7}An gabdaksad: Bela-anmar sapurba gudiiye. Orosgi-dakleged-trigo duk-dukgwen-imaknaigu, ukiagwar an-trigoʼdi gannaa gwisguded. Ar bemargaddi angad-dikarba bela ebilis ambikusmalad, degine, bela angad-abin dulluu imakdemalad.


\par }{\PP \VS{8}Geb degine, e-iamar abin-sogdemalad:

\par }{\PP —Ar be sogsunde, ¿be anmar-reyga guoye? ¿Be anmar-dummadga megoye? Adi surbali.

\par }{\PP We deyob-gabdaksadba degi, e-iamarga e-gabdaksad-sogsadba e-iamar bur bule José-sae dakdemalad.


\par }{\PP \VS{9}A-sorbali, José gabdaksabalid. A-gabdaksad e-iamarga sogsabalid. Weyob ega sogded:

\par }{\PP —An-gabdaksad be nue-itomarbalo: An dakalid, dad-ibeler, nii, degi, niisgwamar-gwaambe-gakagwensak (11) bela an-asabin dulluu imakdemalad.


\par }{\PP \VS{10}José weyob-gabdaksadi, e-babga, degi, e-iamarga sogsagua, e-bab Joséʼga sabsur-ibmar sokalid, ega sogded:

\par }{\PP —We deyob be gabdaksadi, ¿wede ibu be obare? ¿Ar ade, ani, be-nan, degi, be-iamar, anmar be-nug-odummonai gumalode? Adi surbali.


\par }{\PP \VS{11}E-iamar bur bule José-isdar dakdemalad. Ar e-babdi José-gabdaksadgi nue-binsadii gualid.


\par }{\SH José e-iamarse manigi uklesad
\par }
{\PP \VS{12}Ibagwengine, José-e-iamar e-bab-sibad-wawaadmar gagangi-omaega, Siquem-neggwebursik nade gusmalad.

\VS{13}Geb degine, Israel Joséʼga sokalid:

\par }{\PP —Be-iamar Siquem-neggwebur-naba sibad-wawaad-edarbedimalad. Be-iamar-daknabi an be-abedo.

\par }{\PP José abin-sogded:

\par }{\PP —Nuedgi an naodo.


\par }{\PP \VS{14}Israel sogded:

\par }{\PP —Nueddo. Be nae, be-iamar be daknae, igi gudimardibe, degi, sibad-wawaadmar nued bukwadibe. Be gannar anse nonikoed. Be anga sognonikoed, be-iamarde nueganbidibe.

\par }{\PP Israel Hebrón-neba-akar José-barmis gusad.


\par }{\PP \VS{15}José Siquemʼse modapgu, dule-wargwen, José sapurba-bipirmadii abingualid. Joséʼse egichialid:

\par }{\PP —¿Ibu be amidii?


\par }{\PP \VS{16}José abin-sogded:

\par }{\PP —An-iamar an amidii. ¿Sunna be anga sogsale, bia an-iamar sibad-wawaadmar edarbedimala?


\par }{\PP \VS{17}Dule abin-sogded:

\par }{\PP —Bato wegi nadmalad. Be-iamar soge an itosad, emarde Dotán-neggweburse naye.

\par }{\PP Geb degine, José e-iamar-aminadap gusad. Dotán-neggwebur-dikarba abingudapid.

\VS{18}E-iamar, José-danikid bato dikasuli daksabinmalad. José amba yoo ese warmake, idu igar amismalad, José-oburgwemaloye.

\VS{19}Geb sogdemalad:

\par }{\PP —¡Be dakmalana, dule-gabdakegwa dani!

\VS{20}Ginebinne, anmar oburgwenae. Geb a-sorba anmar dia-yaagi metemaloed. Anmar sogmaloed, ibmar-sapurbalid-ursirmalad guchaye. ¡Anmar dakodo, bule-nabir e-gabdaksad ega guodibe!


\par }{\PP \VS{21}Rubén e-urbamar weyob-sunmaknanai-itosgua, José-bendakbi gualid. Degisoggu, e-urbamarga sogded:

\par }{\PP —Melle anmar José-oburgwemalo.

\VS{22}Melle bemar José-ablis eomalo. Wegi nega-dulesulidganba dia-siid-yaba be odomalo. Melle be oburgwemalo.

\par }{\PP Rubén José-bendakbiedba, deyob sogsad, adi, e-babga gannar José-dula-ukegar.


\par }{\PP \VS{23}José e-iamar-bukwadse modapgu, e-iamar José-gasmalad. Geb ei mor-suid-yeerdakleged-akar-akar-makaled esusmalad.

\VS{24}Geb dia-yaba José-metemalad. We-diade ollobi dinna siid.


\par }{\PP \VS{25}Geb a-sorbali, e-iamardi mas-gunnega sigismalad.

\par }{\PP Geb agine, Ismael-dulemar danagwen Galaad-akar danimalad. E-moli-yargan-muregedgi gwallu-wawadikmalad, ina-wawadikmalad, sapi-gunnugiid-wawadikmalad-mirraʼye-nugad, Egipto-yarse semamaid.


\par }{\PP \VS{26}Geb degine, Judá, e-gwenadganga sogded:

\par }{\PP —Ar anmar anmar-urba-oburgweye-soger, ¿ibi-nued anmar egi amiosunna? Ibmar-nued anmar egi amiosulid. Ar a-sorbali, anmar neg-oakalosad odukubalirgebed.

\VS{27}Deginbali, José anmar-urbabalid, bab mesamaladid. Bur-nuediled anmar bur Ismael-dulemarga manigi-uker.

\par }{\PP Judá-ibmar-soged bela e-gwenadgan yeer-itosmalad.


\par }{\PP \VS{28}Ismael-dule-ibmar-ukmalad José-e-iamar-bukwadse mosmargu, José-e-iamala José-dia-yaagi-siid-onosmalad. Ismael-dulemarde Madiánʼginmaladid. Degine, mani-gwadulagwengi (20) José-uksamalad. Weyobi Ismael-dulemar Egiptoʼse José-sesmalad.


\par }{\PP \VS{29}Rubén dia-siidse gannar nonigu, José-sate dakalid. Geb agi, Rubén e-mor esirmaksad, oyogega, ede, nue-nunmak itoye.

\VS{30}Geb a-sorbali, e-urbamar-bukwadse nonikid, amarga sognonikid:

\par }{\PP —¡Machigwa bar dia-yaba sisulid! Ar emigindi, ¿igi an gudoe?


\par }{\PP \VS{31}Geb degine, e-iamar José-mor-suid-susmargu, sibad-bipi-oburgwisad-abegi mor dudismalad.

\VS{32}Geb degine, e-babse José-mor senonimalad. Degine, weyob Israelʼga sognonimalad: “Anmar we-mor amismala. Nue be dake, ¿we be-machi-e-mor-suid be dake?”


\par }{\PP \VS{33}Jacob dakdegu e-machi-mola, weyob sogded: “¡Eye, we an-machi-mor-suidi! An-machi ibmar-dula-sapurbalid-ursilidse gullesad.”


\par }{\PP \VS{34}Geb degine, Jacob e-mor esirmakded. Geb wile-itogedba mor-sommed yosad, degine, iba-ichesuli e-machi-burgwisad-ular bodii gusad.

\VS{35}Bela e-masmala, degi, e-bunamala aisaale Jacob-gwage-baisur-itoge-imaknaidaenad, ar Jacobʼdi e-gwage-baisur-itoged abesurdaed. Aka bur bule e-machibina bodii daed, sogdii daed: “An-machi-burgwisad-ular, an burgwedse bodii guoye.”


\par }{\PP \VS{36}Ismael-dulemar Egiptoʼgi dule-Potifarʼye-nugadga manigi José-uksamalad. We-Potifarʼde Egipto-rey-Faraónʼga, arbaed-duled. Potifarʼde Faraón-sordamar-daked-e-dummadbalid.




\par }\Chap{38}{\SH Judá-e-machi-warbogwad-burgwisad
\par }
{\PP \VerseOne{1}A-ibagangine, Judá e-gwenadgangi bangud gusad, dule-Hiraʼye-nugadse naded. Hiraʼde Adulam-neggweburginedid.

\VS{2}Agine, Judá Canaán-dule-Súaʼye-nugad-e-sisgwa abealid. Judá a-bunagwa nikusad.

\VS{3}Nikusgua, e-ome bonigwar-gunonikid. Susugwa ega uklenonikid, Erʼye onugsasad.

\VS{4}Gannar ome bonigwar gunonibalid. Susugwa ega uklenonibalid. Adi, Onánʼye onugsasad.

\VS{5}Judá-e-ome baid-machi nikunonibalid, Selaʼye onugsanonikid. A-machigwa gwalulesgu, deunni, Judá-ome, Quezibʼgi gudiid.


\par }{\PP \VS{6}Judá e-machi-dummad-Erʼga ome-uksad. A-omede Tamarʼye nugad.

\VS{7}Ar Bab-Jehováʼdi Er-e-daed gwen nabir daksursoggu, Er-oburgwisad.


\par }{\PP \VS{8}Geb degine, Judá, Onánʼga sogded: “Igar-maidba be imakega, be-ia-burgwisad-e-ome be nikuo. Adi, be-ia beba mimmi nikumogagar.”


\par }{\PP \VS{9}Ar Onán wisid, e-mimmi-gwalulegoedi egadye soglegosulid. A-ulale, e-ia-omese-goled-irba napagi e-burba midaed, adi, melle e-ia eba mimmi-nikuegar.

\VS{10}Onán-weyob-imakedi, Bab-Jehová gwen nabir daksasulid. Degisoggu, Bab-Jehová Onán-oburgwismosunnad.


\par }{\PP \VS{11}Geb degidgine, Judá e-bala-Tamarʼga sogdesunnad: “An-machi-Sela-dummad-guedse be-bab-neggi suisuli be gudii gusun.”

\par }{\PP Ar ade, Judá binsabalid, e-machi-Sela e-iamaryob sunna burgwemogaddeeye. Deyobi, Tamar e-bab-negse nadegudsunnad.


\par }{\SH Judá, Tamarʼse yardaklesad
\par }
{\PP \VS{12}Ibagan nadedgi, Judá-ome-Súa-sisgwa burgwenonikid. Judá e-ome-burgwisadba bukib-itodiid wis baisur-itogusgu, Timnat-neggweburse nade gusad. Agi, Judá e-sibad-wawaadmar-e-absar-imminanaidse naded. E-ai-Hira Adulam-neggweburgined eba nade gusmogad.


\par }{\PP \VS{13}Tamar wisgusad, e-saka-Judá Timnat-neggweburse sibad-wawaad-e-absar imminadye.

\VS{14}Deyob wisgusgu, Tamar e-sui-burgwisad-ular mor-bukib-binsaed-yoid esusad. Geb mor-baid yosad. Geb degine, dunwegi e-wagar odukusad, adi, melle dulemar magar e-dakmalagar. Geb degine, Enaim-neggwebur-dogedgi sigisad, ar ade, Timnatʼse-naega, agi igar maid. Tamar weyob imaksad, ar ade, Sela bato dummad-gusa daksad. Degine, Tamar, gwen Sela e-suigaguega, ega uksurmala daked.


\par }{\PP \VS{15}Judá ome-muswegi-na-wagar-eduar-siid-daksagua, binsaded, we-ome gambanuchurgebye.

\VS{16}Geb degine, Judá igarba-nadapidgi omese-naega aibatesunnad. Ar Judá wissulid, we-omede, e-bala gue. Omese-modapgu, ega sogded:

\par }{\PP —¿Sunna be anbo megisale?

\par }{\PP Ome abin-sogded:

\par }{\PP —Be anbo-megbiele, ¿ibu be anga ukoe?


\par }{\PP \VS{17}Judá abin-sogded:

\par }{\PP —An sibad-bipi-wargwen an bega barmidagoed.

\par }{\PP Ome abin-sogded:

\par }{\PP —Eye. Be-ibmar-sediid be anga udagwerdo. Be anga sibad-bipi-barmidagedse we-ibmar an bega gannar ukoed.


\par }{\PP \VS{18}Judá omese egichided:

\par }{\PP —Degite, ¿ibi bega ukbi be an-abesunna?

\par }{\PP Ome abin-sogded:

\par }{\PP —Be-goo-burba-wilub, degi, e-dub, degine, suar-gaapoled-be-ganikidi, be anga udado.

\par }{\PP Judá omega bela a-ibmar uksad. Geb degine, ese gochad. Degidbali, ome bonigwar gunonisunnad.

\VS{19}Geb a-sorbali, Tamar naded. E-wagargi muswe-naid unnusad. Geb degine, gannar e-sui-burgwisad-ular mor-bukib-binsaed-yoidaed yosad.


\par }{\PP \VS{20}Geb a-sorbali, Judá e-ai-Adulam-neggweburginedba sibad-bipi barmisad, adi, ome e-ibe-ibmar-obesad ega gannar ukegar. E-ai ome-amissurgusad.

\VS{21}Degisoggu, Adulam-dule Enaim-neggweburginmaladse egichided:

\par }{\PP —¿Bia ome-gambanuchu Enaim-neggweburgined, igargi-sidaed nade?

\par }{\PP Abin-sogdemalad:

\par }{\PP —Wegi ome-gambanuchu sidasulid.


\par }{\PP \VS{22}Geb degine, e-ai Judáʼse gannar nonisunnad, ega sognonikid:

\par }{\PP —Ome an daksasur gusad. Deginbali, Enaim-neggweburginmalad anga sogmarbalid, ome-gambanuchu bipisaar wegi gudidasurye.


\par }{\PP \VS{23}Judá e-ai-abin sogded:

\par }{\PP —Ome an-ibmar-ganikid egadga gusunnodo, adi, melle dulemar anmargi dodomalagar. Ar wedi dulemar wisgumalargebed, an ega sibad-bipi barmisanad, ar be a-ome-amis-inigwele, degite, be daksasur gusad.


\par }{\PP \VS{24}Nii-walapaagwad-sorba Judáʼga sognonimalad:

\par }{\PP —Be-bala-Tamar machergan-baiganba yootee gudiiye. Degisoggu, bonigwar-gudsunye.

\par }{\PP Judá binnasur sogded:

\par }{\PP —¡Bemar we-ome onomala, bemar ogumakar oburgwemala!


\par }{\PP \VS{25}Tamar-magaba-onolenaigu, e-sakaga gaya-barmisad: “We-ibmarmar-e-ibed bonigwar an-imaksad. We-goo-burba-wilub, e-dub, degi, we-gaapoled, we-ibmar, ¿doagad be dake?”


\par }{\PP \VS{26}Judá e-ibmarmar magar-daksagu, sogded: “Ar ani an Tamarʼga an-machi-Sela uksasursoggu, Tamar nabir imaksad. Andina, igar-maidgi bur nue-dummad-nosad.” Judá bar e-balase bipisaar gochasulid.


\par }{\PP \VS{27}Tamar mimmi-nikunonigu, warbo ega uklenonikid.

\VS{28}Gwalulenaimargu, machi-wargwen e-argan onosad. Geb degine, muu-sikwigaed machi-bipi-e-argangi dub-ginnid edichad, geb sogded: “We-inse aidenonikid.”

\VS{29}Degidgine, machi-bipi gannar e-argan odosad. E-gwenad-inse aidenonikid. A-ulale, muu-sikwigaed Faresʼye goe-onugsasad. Ar ade, soged: “¡Be-inse be idusadid!”

\VS{30}Geb degine, baid-machi-bipi e-argangi dub-ginnid-atinnale aidenonimogad. A-machidi Zaraʼye onugsalesad.




\par }\Chap{39}{\SH José Potifar-e-omebo
\par }
{\PP \VerseOne{1}José Egipto-yarse-selesgu, Egipto-dule-Potifarʼye-nugad Ismael-dulemarse José-baksad. Potifarʼde Faraónʼga arbaedid, degi, Faraón-sordamar-daked-e-dummadid. Faraónʼdi Egipto-e-reyd.


\par }{\PP \VS{2}Ar Bab-Jehováʼdi Joséʼba gudiguad. Degisoggu, José e-dummad-Egipto-dule-neggi-gudigu, bela Joséʼga ibmar nueganbi nadegusad.

\VS{3}E-dummad-Potifar dakalid, Bab-Jehová Joséʼba nue-gudii. A-ulale, Joséʼga bela ibmar nueganbi guddae.

\VS{4}Degisoggu, e-dummad José-yeer-dake gunonisunnad. Potifar José e-bendakega onugsanonikid, degine, e-neggi ega-ibmar-daked-dummadga onugsasbalid. Degisoggu, Potifar bela e-ibmar-nikadi, José bela ega ibmar-dakega nugsasad.

\VS{5}Potifar e-neg-dakega José-onugsasgu, degi, bela e-ibmar-nikad ega dakega imaksabargu, a-ibagan-onoded-akar, Bab-Jehová Egipto-dule-Potifarʼgi ise-nued binsaded. E-neggi, degi, sapurba bela e-ibmar-nikadgi, ise-nued binsaded.

\VS{6}José Potifarʼga bela ibmar-dakdisoggu, Potifar dogdar bar e-ibmargi ise-binsaar gudisulid, ar wisid, José bela ega ibmar nue-akwediid. Degisoggu, unnila masginbi binsadisunnad.

\par }{\PP José, sapingwa-nued-itoged yeer dakleged.

\VS{7}Degisoggu, ibagan-nanamaidgi, Potifar-e-ome, Joséʼbina-sokalid. Ibagwengi Joséʼga sogded:

\par }{\PP —José, dage. Anmar anbo mege.


\par }{\PP \VS{8}Joséʼdi yapa gusad. José, ome-abin sogded:

\par }{\PP —An-dummad bela-ibmar-nikad ega-dakega an-nug-imaksad. Emigi, an-wegi-gudiidgi an-dummad bar gwen dogdar ibmargi bukib binsadisulid.

\VS{9}We-neguyagi, dule-baid anba-bur-dummad sulid. An-dummadse ibi an egisdedibe, surye gwen anga sogdisulid. Unnila bebi geg an be-ebuged, ar ade, bedi e-omed. Degisoggu, ¿ar igi we-ibmar-isgana an imakosunna? Bab-Dummadgi an nue-dummad-nosar-itole.


\par }{\PP \VS{10}Ar Potifar-e-ome bane-bane Joséʼgi alamakdidaed, ebo megega, degine, e-walikaa-gudii guegar. Ar Joséʼdi gwen eba ibsadisulid.


\par }{\PP \VS{11}Ibagwengine, José arbaegala negyaba dogded.

\VS{12}Ar dule satesoggu, ome, José-mordukugi gadebin-imaksad, ega sogded: “¡Anbo be mege!”

\par }{\PP Ar Joséʼdi ise-abarmakar noded. Degisoggu, e-mor ome-argangi-obes abarmakded.

\VS{13}Ome José-abarmakde-dakdegu, degi, e-argangi mor mide-nade dakdegu,

\VS{14}neggi-ega-arbamaladse gochad. Amarga sogded:

\par }{\PP “Nue be dakmala. An-sui anmarga Hebreo-dule-senonikidi, emigindi, anmargi dodoalid. An-dakega negyaba dogsad, anse gorbigualid. Ar andi binnasur goted.

\VS{15}Ar bela-bela binnasur-gole an-itoargu, e-mor-obesa abarmakded.”


\par }{\PP \VS{16}Geb degine, ome José-mor urbisad, geb e-sui-negse-nonigua ega oyosad.

\VS{17}Geb degine, ome dule-baiganga-sogsadyob e-suiga sogdebalid:

\par }{\PP “Hebreo-mai-be-anmarga-senonikidi, angi dodogega an-gabedyaba dogsad.

\VS{18}Ar an bela-bela binnasur gotesoggu, e-mor-obes abarmakded.

\VS{19}Weyob, be-mai an-imaksad.”

\par }{\PP José-e-dummad e-ome-ega-ibmar-sogsadba bela-bela nue-sae itoded.

\VS{20}Degisoggu, Potifar José-gasgu, igar ukded, reymar-sordamar esgaryagi-mellesiidyaba José-metoye.

\par }{\PP Amba esgaryagi José mellesi-inigwele,

\VS{21}Bab-Jehováʼdi, Joséʼba amba gudii gusad. E-sabgued amba Joséʼga oyomai gusad. Degisoggu, Bab-Jehová esgarya-daked-dummad José-nued-dakega imaksad.

\VS{22}Esgarya-daked-dummad, bela dulemar-mellebukwad-dakega José-onugsasad. Esgaryagi bela ibmar-imakleged José-sogedba imaklemai gualid.

\VS{23}Esgarya-daked-dummad José-ibmar-imaked bar sorba daknonidasulid, bule nabir imaksadibeye. Ar ade, Bab-Jehová Joséʼba-gudigusoggu, bela Joséʼga ibmar-nueganbi-gued imakdaed.




\par }\Chap{40}{\SH José gabdaked-sogbogwad odulosad
\par }
{\PP \VerseOne{1}Weyob ibmar-gusad-sorbali, nogdaked-e-dummad, degi, madusobed-e-dummad, e-dummad-Egipto-e-reygi nosgusmalad.

\VS{2}Degidbali, Rey-Faraón we-dulemar-ega-arbamalad-warbogwadse nue-uluded.

\VS{3}Degisoggu, Faraón nogdaked-e-dummad, degi, madusobed-e-dummad esgaryagi meted. Esgaryade sordamar-e-dummad-neggi siid. José amba a-esgaryagi mellesimogad.

\VS{4}Sordamar-e-dummad Joséʼga we-dulemar-warbogwad urmaksad, adi, José wemar-dakegar.

\par }{\PP We-dulemar undar esgaryagi mellesii gusmalad.


\par }{\PP \VS{5}Ibagwengi, mutikidba, wemar-warbogwad-esgaryagi-mellesiid gabdakar gusad. We-gabdaksamalad-e-oduloleged, akar-akar nanaed.


\par }{\PP \VS{6}José wakdaradba, we-dulemar-warbogwadse-ataknonigu, nue-bukib-binsabukwa daknonikid.

\VS{7}Agala, José we-Faraónʼga-arbamalad-dummagan-mellesimaladse egisdesunnad:

\par }{\PP —¿Ibiga emi bemar nue-bukib-binsabukwa?


\par }{\PP \VS{8}Amar abin-sogdemalad:

\par }{\PP —Anmar-gabdaksadi, dule-anmarga-oduloged sated.

\par }{\PP José abin-sogded:

\par }{\PP —¿Ar ade, Bab-Dummad gabdaked-odulogedsursi? Bemar anga soge, igi bemar gabdaksamala.


\par }{\PP \VS{9}Geb degine, nogdaked-e-dummad Joséʼga e-gabdaksad sogded:

\par }{\PP —An gabdakmaigu, uva-dub an dakalid.

\VS{10}Uva-dub e-dub-giapaa-nika an dakalid. Uva-dub sanmakali, e-dutumar naguali, degi, gwagde an dakalid. Uvaʼmar dukar-enagude, degi, gorede an dakarbalid.

\VS{11}An-argangi Faraón-e-noga an ganiki an dakalid. Geb uva noggi-egurega an susdaed. Geb a-sorba, Faraónʼga an nog ukdedaed.


\par }{\PP \VS{12}Geb degi, José ega sogded:

\par }{\PP —Be gabdaksadi, we obardo: Uva-dub-giapaagwadi, ibapaagwadye.

\VS{13}Ibapaase, Faraón bega igar amioed. Geb gannar be-arbaed bega ukoed. Gannar Faraónʼga nog-uknai be guoed.


\par }{\PP \VS{14}”Deyob bega gunonikile, melle be an-iego, an-ebinsao. Wis an-ular Faraónʼga be sunmako, adi, we-esgaryagi-an-mellesiid an-onogegar. ¡Wile be an-dako!

\VS{15}Ar Hebreo-dulemar-e-yalagangi an-atursasmalad. Ar an esgaryagi mellesiwilubsulinad, ar ade, ibmar-ichakwa gwen an imaksasulid.”


\par }{\PP \VS{16}Madusobed-e-dummad, José, e-gabdaksad nued-odulosa-daksagu, Joséʼga sogdemogad:

\par }{\PP —An gabdaksamogad, garba-burwigana-gwapaagi madu-ochigana an nono-birgi sii an daksad.

\VS{17}Garba-birginedgi galagwensuli madu-ochigana Faraónʼga-bukwa an daksad. Agine, sikwimar garba-an-nonogi-siidse madu-ochigan gunnonidamala an daksad.


\par }{\PP \VS{18}Geb degine, José abin-sogded:

\par }{\PP —Be gabdaksadi, we obardo: Garba-burwigana-gwapaagwadi, ibapaagwadye.

\VS{19}Ibapaase, Faraón bega igar amioed. Geb sapidukugi gammu-gaale be-oburgoed, degi, mulamar be-san gunnoed.


\par }{\PP \VS{20}A-ibapaagwadgi, Faraón-gwalulesad-iba nonikid. Faraón iba-dummad ega-arbamaladga onosad. Faraón, e-ibase-nonimalad-asabin, ega nogdaked-e-dummad-mellesiid-sedagega, degi, madusobed-e-dummad-mellesiid-sedagega imaksad.

\VS{21}Faraón, nogdaked-e-dummad gannar e-arbaedgi odosad. Nogdaked, gannar Faraónʼga nog-dakega gunonikid.

\VS{22}Faraón, José gabdaksad-odulosadyob, madusobeddi, sapigi gammu-gaale oburgwisad.


\par }{\PP \VS{23}Degi-inigwele, nogdaked-e-dummad bipisaale Joséʼgi gwen bar binsassulid.




\par }\Chap{41}{\SH José Faraón-gabdaksad odulosad
\par }
{\PP \VerseOne{1}Ibagwengi, birgabo nasad-sorba, Faraón gabdakalid, ede Nilo-diwar-gakagi gwichiye.

\VS{2}Diwargi moli-bebe-nikad-omegan-yeerdaklege, degi, wardada-wardada-daklege walagugle (7) nakwiali daksad. A-molimarde, masarmaryob-dakleged-imbaba gagan-mananai daksad.

\VS{3}A-molimar-sorbali, walagugle (7) molimar-bebe-nikad-omegan-baigan, sunnasur-dakle, degi, gara-gara-dakle, diwargi nakwiar daksabalid. A-molimar, molimar-baigan-naba diwar-gakagi ambikunonimala daksabalid.

\VS{4}Geb degine, moli-bebe-nikad-omegan-garagana, moli-bebe-nikad-omegan-wardadagan-guchamala daksabalid. Agi, Faraón atakalid.


\par }{\PP \VS{5}Faraón gannar gabidbalid, degi, gabdakarbalid: Dakalid, orosgi-dakleged-sargwengi gagugle (7) e-durbagan-yeerdaklege nue-sanmaknanai daksad.

\VS{6}Wemar-sorba, orosgi-dakleged-baid-sargwengi gagugle-ainiarbali (7) daksabalid. Amardi gara-gara, degi, dad-nakwedsik-burwa-goledse dinna-dinnagusa daksad.

\VS{7}We orosgi-dakleged-durbagan-gara-garagwad-gagugledi (7), durbagan-baigan-nue-sanmaknanaid-gagugled (7) guchad.

\par }{\PP Faraón atakargu, gabdakmai itoalid.


\par }{\PP \VS{8}Oibosgu, wakdaradgine, Faraón nue-suli-suli itoalid. Degisoggu, Faraón igar-uksasunnad, bela Egiptoʼgi nelemar, degi, nue-ibmar-wisimalad, ese dagmaloye. Faraón amarga e-gabdaksad bela sogsad. Amar wargwensaale, bipisaar ega gwen odulossurmalad, wede ibi-obare.


\par }{\PP \VS{9}Geb degine, nogdaked-e-dummad José-e-binsaded. Agi, Faraónʼga sogded: “Dummad, nue-dummad-nosa an-itoged.

\VS{10}Emi an ebinsado, madusobed-e-dummad, degi, ani, an bega-arbaed-dule, be sae-itogedba anmarse-uludgu, sordamar-e-dummad-neggi-esgarya-siidse be anmar-warbobela mete gusad.

\VS{11}Deunni, ibagwengine, mutikidbali, madusobed-e-dummad gabdaksad, degi, an gabdaksamogad. We-gabdaked anmargi-ibmar-guoed, anmar egad-egad gabdaksamalad.

\VS{12}A-esgaryagine, Hebreo-sapingwa-wargwen anmar-abargi mellesii gusmogad. We-sapinde sordamar-e-dummad-e-maid. A-sapingwaga, anmar-gabdaksad anmar sogsa gusad. A-sapinde, anmarga odulosad igi an-gumaloe.

\VS{13}¡Igi anmarga odulosa, bela deyob gusad! An-arbaedse gannar an dogsad. Baiddi dukar-gaar oburgwilesad.”


\par }{\PP \VS{14}Geb degine, Faraón Joséʼse gochad. Agi, esgaryagi-mellesiidgi, yog-onoar imaksamalad. José nue saila-siksad, mola-nued yosad. Geb degine, Faraónʼse nonikid.

\VS{15}Geb degine, Faraón ega sogded:

\par }{\PP —An gabdaksad. Emide, dule-anga-oduloged sated. Emide an itoged, dule bega gabdaked sogsale, bedi sunna oduloye.


\par }{\PP \VS{16}José, Faraón-abin sogded:

\par }{\PP —Dummad, we-oduloged angi sisulid. Ar Bab-Dummad bega odulogoed. We-odulolegoed bega ibnuedga guoed.


\par }{\PP \VS{17}Faraón Joséʼga sogded:

\par }{\PP —Nilo-diwar-gakagi gwichiye an gabdakalid.

\VS{18}Diwargi moli-bebe-nikad-omegan-yeerdaklege, degi, wardada-wardada-daklege walagugle (7) nakwiali an dakalid. A-molimarde, masarmaryob-dakleged-imbaba gagan-mananai an dakalid.

\VS{19}A-molimar-sorbali, walagugle (7) molimar-bebe-nikad-omegan-baigan, sunnasur-dakle, degi, gara-gara-dakle, diwargi nakwiar an dakarbalid. ¡Bipisaale bela Egipto-yargi weyob molimar-sunnasur-dakleged an dakdisulid!

\VS{20}Geb degine, moli-bebe-nikad-omegan-garagana, moli-bebe-nikad-omegan-wardadagan-guchamala an dakarbalid.

\VS{21}Ar moli-garagana moli-wardadagana-guchamar-inigwele, amba gara-gara-dakleged. Agi, attaas an naded.


\par }{\PP \VS{22}”Gannar an gabidbargu, an gabdakarbalid: An dakalid, orosgi-dakleged-sargwengi gagugle (7) e-durbagan-yeerdaklege, nue-sanmaknanai an dakalid.

\VS{23}Wemar-sorba, orosgi-dakleged-baid-sargwengi gagugle-ainiarbali (7) daksabalid. Amardi gara-gara, degi, dad-nakwedsik-burwa-goledse dinna-dinnagusa an dakarbalid.

\VS{24}We orosgi-dakleged-durbagan-gara-garagwad-gagugledi (7), durbagan-baigan-nue-sanmaknanaid-gagugled (7) guchad. Deyob an gabdaksad nermarga an sogsanad. Amar wargwensaale, gwen anga odulossurgusmalad.”


\par }{\PP \VS{25}Geb degine, José Faraón-abinsaded:

\par }{\PP —Dummad, be-sogbo-gabdaksadi, we unnila soggwenna gued. Bab-Dummad e-ibmar-imaksokalid be-owisonaid.

\VS{26}Moli-bebe-nikad-omegan-nuegan-walagugled (7) obardo, birgagugledye (7). Orosgi-dakleged-e-durbagan-nuegan-gagugled (7) amba birgagugledye (7) obarbalid. Be-sogbo-gabdaksadi, ebobela soggwennagwad.

\VS{27}Moli-bebe-nikad-omegan-walagugle (7) sunnasur-gara-gara-dakleged, baigan-sorba-ainialidi, amba obarbalid, birgagugledye (7). Amba deyobbalid, orosgi-dakleged-durbagan-gagugled (7) gara-garagwad, degi, dad-nakwedsik-burwa-goledse-dingusadi, we obared, birgagugle (7) ibmar sate guoye.


\par }{\PP \VS{28}”Ar igi an bega sogsa, ar deyobdo: Faraón, Bab-Dummad e-ibmar-imaksokalid be-owisonaid.

\VS{29}Bela Egipto-yalagi birgagugle (7) ibmar ise-obinagwar welenai guoed.

\VS{30}Geb a-sorbali, birgagugle (7) ukud-dummad nagunonikoed. Dulemar, Egiptoʼgi iduar-ibmar-yaisur-nikusadi, gwen bar ebinsaosurmalad, ar ade, ukud-dummadi Egipto-yar-obelogoed.

\VS{31}Ar ibmar bela-bela sate-guosoggu, iduar ibmar bela-bela-nikusadgi bar binsaosurmalad.

\VS{32}Faraón, ilabo-be-gabdaksad, obared, Bab-Dummad weyob ibmar-imaksokalidi, bato emisgwasaar imaksokarye.


\par }{\PP \VS{33}”Degisoggu, Faraón, Egipto-yargi dule-gwensak, dule-binsaed-ibed, dule-nue-ibmar-wisid ibmar-dakega be amiele, nuediled.

\VS{34}Faraón, weyob be imake: Dummagan-negdakmalad be onugsae, adi, amar bela Egipto-yargi ibmar-gwag weemalagar. Amar ibmar-gwag-welesad sagu-walatargi gwensak sumaloed. Weyob ibmar birgagugle-sanmakoedi (7) sumaloed.

\VS{35}Birga-nued-naguoedgi orosgi-dakleged-weemaloed bela danakwaa urbemaloed. Faraón, we-ibmar-urbilegoed, bee be dakoed, degine, neggwebur-dummagangi we-mas be sabogoed.

\VS{36}Deyobi, orosgi-dakleged bela Egipto-yarga sabolegoed, adi, Egiptoʼgi ukud-dummad birgagugle-nagunonikir (7), melle dulemar burgwemalagar.”


\par }{\SH José Egiptoʼgi dummadga nugsalesad
\par }
{\PP \VS{37}José Faraónʼga sognaid, weyob be ibmar imakye. Faraón, degi, dummagan-ega-arbamalad, nued José ega-ibmar-soge itosmalad.

\VS{38}Degisoggu, Faraón sogdesunnad:

\par }{\PP —¿Bemar insagua, dule-baid weyobi Bab-Dummad-burba-nikad anmar amio be insae? Anmar amiosuli.


\par }{\PP \VS{39}Geb Faraón Joséʼga sogded:

\par }{\PP —Ar Bab-Dummad bela we-ibmarmar-wisguega be-imaksadsoggu, a-ulale, dule-baid beba dule-binsaed-ibed, dule-nue-ibmar-wisid sulid.

\VS{40}Degisoggu, bee, wegi an-reyneg-dakega be guoed. Degine, an-dulemar bela be-sogedba ibmar imake gumaloed. Ar ani, an reysoggu, unnila anbi begi bur dumma guoed.


\par }{\PP \VS{41}Geb degine, Faraón Joséʼga sogdebalid:

\par }{\PP —Bela Egipto-yar-daked-dummadga, ani, an be-onugsanaid.


\par }{\PP \VS{42}Geb degine, Faraón e-argangi olargan-yoid unnusad. A-olargan-yoidgi e-wilub naid. Geb degine, olargan Joséʼga yosad. Geb a-sorbali, Faraón igar-ukded, sogded: Mor-nued-linoʼye-nugad, a-mola Joséʼga yomarye, degine, e-dukargi ordub ega nasikmarbarye.

\VS{43}Geb a-sorbali, Faraón e-ur-napagined-gusgu-e-sorba-naidaedgi José-onakwisad. Degine, Faraón igar-uksabalid, binnasuli José-iduar gornadap-imakmaloye: “¡Igar egamar!” Weyobi, José dummadga Egiptoʼgi nuggunonikid.


\par }{\PP \VS{44}Geb degine, Faraón Joséʼga sogdebalid:

\par }{\PP —Ar ani, an dummad-inigwele, bela Egipto-yargi bipisaale dule be-wissuli ibmar imakosulid.


\par }{\PP \VS{45}Faraón Egipto-gayaba José-onugsanonikid, Zafnat-Paneaʼye. Degine, Faraón Potifera-e-sisgwa-Asenatʼye-nugad, José-nikuega ega uksad. We-Potiferaʼde On-neggweburgi dule-irwa-e-bab-dummadse-goledid. Weyobi, José bela Egipto-yargi dummadga gunonikid.


\par }{\PP \VS{46}José birga-dulagwen-gakambe-nikadgi (30), Egipto-e-rey-Faraónʼse seles gusad.

\par }{\PP José Faraónʼga degimaloye sogsagu, Egipto-yargi bela atakdii gualid.

\VS{47}Egiptoʼgi birgagugle (7) bela-bela nue-ibmar sanmaksad.

\VS{48}José we-birgagugledgi (7) bela orosgi-dakleged Egipto-yargi-nikadi wesad. Bela-amar neggwebur-dummagangi sabosad. Neggwebur-dummagan-dikarba nainu-nanaidgi orosgi-dakleged-welesadi, neggwebur-dummagan-irba sabosad.

\VS{49}José orosgi-dakleged ukub demar-gakaba-merguedyobi, bela-bela-mergu wesad. Ar orosgi-dakleged bela-bela mergusoggu, geg wilubsalegusad, ar wisgulessurgusad igi mergue.


\par }{\PP \VS{50}Ukud-dummad-nagued-idu, José e-ome-Asenatʼbo machimala-warbo nikusad. Asenatʼde Potifera-e-sisgwad. Potiferaʼde On-neggweburgi dule-irwa-e-bab-dummadse-goledid.

\VS{51}José e-machi-gebesailagined Manasésʼye onugsasad, ar ade, José soged: “Bela-nunmaked-dummad-an-itosad, iegega Bab-Dummad an-imaksad, degine, an-gwenadgan-iegega an-imaksabalid.”

\VS{52}José baid-e-machidi Efraínʼye onugsasad, ar ade, José soged: “An yar-wilesadgi Bab-Dummad mimmimar-nikuega an-imaksad.”


\par }{\PP \VS{53}Egiptoʼgi birgagugle (7) ibmar-yaisur-sanmaksad bergudapid.

\VS{54}Degine, José iduakwaa sogsadyob, ukud-dummad nagudmogad. Bela yar-baigangindi ukud-dummad nagusad. Egiptoʼgindi masgunned nika gusad.

\VS{55}Egipto-yarginmalad ukur-itoarmargua, Faraónʼse masgunned egisnadmalad. Geb degine, Faraón, bela Egipto-dulemarga sogded: “José be daknamala. A-sogedba bemar ibmar saoed.”


\par }{\PP \VS{56}Ukud bela-bela Egipto-yargi nagunonigu, José orosgi-dakleged-sabolebukwad-negmar bela eganonikid. Geb degine, José Egipto-dulemarga manigi ukded, ar ade, bela-Egiptoʼgi ukud bur bule naguded.

\VS{57}Bela dule-yar-baigangi-bukmaladdi, Joséʼse orosgi-dakleged-bakmalaga Egiptoʼse nonidamalad. Ar ade, yar-baigangindi masgunned satemalad.




\par }\Chap{42}{\SH José-e-iamar Egiptoʼse mas-baknaded
\par }
{\PP \VerseOne{1}Jacob wisgusgu, Egipto-yargi orosgi-dakleged-nikaye, e-machimalaga sogded: “Anga sogmalad, Egipto-yargi orosgi-dakleged nikaye. ¿Ar ibu be abdakmarsunna, emide, be muchub-muchub nuu na be dakbukmargu?

\VS{2}Degisoggu, bemar Egiptoʼse namala, ase orosgi-dakleged baknamala, adi, anmar mer burgwemalagar.”


\par }{\PP \VS{3}Geb degine, José-e-iamar-warambegwad (10) Egiptoʼse orosgi-dakleged baknadmarsunnad.

\VS{4}Jacob José-e-urba-Benjamín, e-iamarba barmissulid. Ar ade, binsaed: “Abakalegi, Benjamín igarba nailikgualirye.”

\VS{5}Ar bela Canaán-yargi ukud-dummad naimosoggu, Israel-masmala dulemar-baigan-mas-baknadmarmogadba nadmarmogad.


\par }{\PP \VS{6}José Egipto-yargi dummadga maid. A-ular, bela dulemar-neggwebur-baidginmalad orosgi-dakleged bakdanikile, José ega ukdaed. E-iamar Joséʼse-nonigua, bela José-abin dulluu e-bebe napase ebulegedse imakdemalad.

\VS{7}José e-iamar-dakdeyalaba bato magar-daksad, e-iamalad. José yamo aku-e-iamar-dakeyob imaksad. Degi, apor e-iamarse egichided:

\par }{\PP —¡Bemar! ¿Bia be danimala?

\par }{\PP E-iamar abin-sogdemalad:

\par }{\PP —Anmar Canaán-yalagi danimalad, orosgi-dakleged bakegar.


\par }{\PP \VS{8}Ar Joséʼdi e-iamar-mag-daksad. E-iamardi José-aku daked.

\VS{9}Geb degidgine, José e-iamargi-gabdaksad insaas naded. Geb degine, e-iamarga sogded:

\par }{\PP —Bemar dule-argamalad gumalad. Bemar unnila dakdanimalad, bia anmar-yargi baisursunna-doglemalad sii.


\par }{\PP \VS{10}Abin-sogdemalad:

\par }{\PP —¡Dummad! Suli, degisuli. Anmar, be-maimar gued. Anmar orosgi-dakleged-bakega nonikid.

\VS{11}Bela anmar bab-galagwenad gumalad. Anmar dulemar-yardakedsurmalad. Anmar bipisaale dulemar-argaega gudisurmalad.


\par }{\PP \VS{12}José bur bule sogded:

\par }{\PP —Binsa bemar gordii. Bemar unnila dakdanimalad, bia anmar-yargi baisursunna-dogleged sii.


\par }{\PP \VS{13}E-iamar José-abin sogdemalad:

\par }{\PP —Anmar be-maimar gued. Bela anmar bab-wargwengi gwenadgan-ambe-gakabo (12) gumalanad. Anmar Canaán-yargi maimalad. Anmar-urbadi, anmar-bab-walik besad. Baiddi burgwisad.


\par }{\PP \VS{14}Degi-inigwele, José, e-iamarga gannar sogdebalid:

\par }{\PP —An bemarga sogsamalad, bemar dule-argamalad gumarye.

\VS{15}Weyob, an bemar-wilubdakoed: Faraón-nuggi napira an bemarga soged: Bemar be-urba anga wese sedagedse, geb be nomaloed.

\VS{16}Ar bemar-wargwen be-urba be sunamardo. Bemar-baigandi wegi gales-sigmaloed. Anmar dakmalodo, bule-nabir bemar anga sogmala. Ar nabirsulile, Faraón-nuggi napira an bemarga soged: Ar bemar dule-argamaladdo.


\par }{\PP \VS{17}Geb degine, José ibapaa esgaryagi e-iamar-meted.


\par }{\PP \VS{18}Ibapaagusgu, e-iamarga sogded:

\par }{\PP —An Bab-Dummad-dobee nanadiid-duled. Ar bemar an-yardaknaisurmalale, be-gwenad-wargwen esgaryagi be obes namardo.

\VS{19}Ar deyob bemar imakele, an bemar-oburgosulid. Bemar-baigandi namalo, orosgi-dakleged be sedmalo, adi, be-gwenadgan nabir mas gunmalagar.

\VS{20}Geb be anga be-urba-bipigwad be sedamaloed. Agi, an dakoed, bule-nabir be anga sogmala. Ar degisulile, be oburgwilemaloed.

\par }{\PP E-iamar José-ega-ibmar-sogedba imaksamalad.

\VS{21}José-e-iamar na ga muchub-muchub sogdemalad:

\par }{\PP —Anmar anmar-urbagi nue-dummad nosmalad. Ar anmarga weyob sognai-gusan-inigwele, bemar wile an-dakye. Anmar itossurmalad. A-ulale, wede, emi anmarga nunmaked-dummad nonimosunnad.


\par }{\PP \VS{22}Rubén e-gwenadgan-abin sogded:

\par }{\PP —An bemarga sognaigusanad, melle bemar machigwa naibisamarye. Ar bemar an-itossurmalad. Degisoggu, emigindi machigwa-burgwisad anmarginsoggu, anmar emigindi wilenaimosundo.


\par }{\PP \VS{23}José-e-iamar wissurmalad, José bela mag e-itoged. Ar ade, José e-iamarbo-sunmaknaigua, dule-baid ega odulos gusad.


\par }{\PP \VS{24}José e-iamargi banguded. Geb degine, José boded. José gannar e-iamar-bukwadse-nonigu, ega sunmakdebalid. Geb José, Simeón e-gwenadgan-abargi-gwichid onosad. Geb e-gwenadgan-wagab edichad.


\par }{\PP \VS{25}Geb a-sorba, José ega-arbamaladga igar-uksad, orosgi-dakleged sagu ena-ena imakoye. Degine, gannar ega mani ukoye, e-sagu-e-sagu-yaba ega mani urboye. Degine, igarba mas-gunmaloed ega ukbaloye. Ar José-sogsadyob bela imaksamalad.

\VS{26}Geb degine, José-e-iamar e-moli-uayasuidgi orosgi-dakleged urbismargu, nadmarsunnad.


\par }{\PP \VS{27}José-e-iamar gabmaloedse modapmargu, wargwen e-moli-uayasuid-masgi-omaega e-sagu egaded. Sagu-egadgu, dakalid, e-mani bukwa.

\VS{28}Geb degine, e-gwenadganga sogded:

\par }{\PP —¡Be dakmalana, gannar anga mani uksamalad! ¡Be dakmalana, an-sagu-yaba mani bukwad!

\par }{\PP José-e-iamar belagwable bela-bela nue-dobe-itonadmalad, dobedba wawanmakdemargu, na ga muchub-muchub sogdemalad:

\par }{\PP —¿Wede igi Bab-Dummad anmar-imaknai?


\par }{\PP \VS{29}Canaán-yarse warmakdapmargu, bela e-bab-Jacobʼga sogdapmalad, emar igi gusmala. E-babga sogdemalad:


\par }{\PP \VS{30}—Dule-Egipto-yar-dakmaid anmarga nue-apor sunmaksad. Anmarga soged: ‘Bemar an-yarse-nonimaladi yamo an-yar-argaega nonimarye.’

\VS{31}Ar anmardi abin-imaksamalad: ‘Anmar dule-yardakedsurmarye, degi, anmar bipisaale dule-argamalaga gudisurmarbarye.

\VS{32}Bela-anmar bab-wargwengi gwenadgan-ambe-gakabo (12) gumalanye. Wargwendi bato burgwisye. Bipigwaddi Canaán-yargi be-walik besye.’


\par }{\PP \VS{33}”Geb degine, Egiptoʼgi-dummadga-maid anmarga weyob soged: ‘An-walik be-gwenad-wargwen be obemarye, adi, agi an magar bemar-dakoye, bemarde bule dule-yardakedsurmardibeye. Bemar-baigandi orosgi-dakleged be-gwenadganga be sedmarye.

\VS{34}Degi-inigwele, be-urba-bipigwad be anse sedamaloye. Deyob bemar imakele, an magar dakoed, bemar dule-yardakedsurmalad, degine, bemar dule-argaedsurmarbalid. Geb degine, be-gwenad-esgaryagi-siid an onogoye. Geb bemar be-itoleged, bia bemar we-yargi nabiedba be nanadii gumaloye.’ ”


\par }{\PP \VS{35}José-e-iamar orosgi-dakleged, sagu-yaba-bukwad-onodmargu, dakarmalad, e-sagu-e-sagu-yaba sagu-bipigi bela mani bukwadbi. Deyob dakarmargu, José-e-iamar, degi, e-babse-bakar, dobe itodmalad.

\VS{36}Geb degine, Jacob e-masmalaga sogded:

\par }{\PP —Bemar, masmala-sate be an-imakmaloed. José bato burgwis, degi, Simeón anmarba bar gudisurbalid. ¡Emigindi, bemar Benjamín an-ibe nidesokarbalid! ¡An emarba bur ibitodiid!


\par }{\PP \VS{37}Geb degine, Rubén e-babga sogded:

\par }{\PP —Ani an bega Benjamín-dakoed. Ani an gannar bega Benjamín senonikoed. Bega an gannar senonisulile, an-masmala-warbogwad be oburgodo.


\par }{\PP \VS{38}Ar Jacob e-machi-abin sogded:

\par }{\PP —An-machi-Benjamín bemarba naosuli. Benjamín-e-ia-José burgwisad. Unnila Benjamínʼbi napi-anga gudiid. Ar bemar nasokalidba, igarba Benjamín akar-gusale, ar bemargindo. Ar an seredgusad, bukib-binsaedba an burgwisar, bemargindo.




\par }\Chap{43}{\SH Benjamín Egipto-yarse selesad
\par }
{\PP \VerseOne{1}Canaán-yargine bur bule ukud-dummad-naid gangumai gusad.

\VS{2}Degisoggu, Jacob, degi, e-masmala Egipto-yargi-orosgi-dakleged-senonimalad bergudanigu, Jacob e-masmalaga sogded:

\par }{\PP —Gannar Egipto-yarse bemar namar, anmarga orosgi-dakleged wis ichesaar be baknamar.


\par }{\PP \VS{3}Ar Judá, e-bab-abin sogded:

\par }{\PP —Dummad-mas-dakmaid nue anmarga ise-sogar imaksad: ‘Be-urba-bipi bemar sedanisurmalale, bur melle be anse dagmaloye.’

\VS{4}Degisoggu, Benjamín be anmarba barmidele, anmar bega orosgi-dakleged baknaodo.

\VS{5}Ar be anmarba barmisulirdi, anmar bega baknaosurmodo. Ar dule anmarga sogsad: ‘Ar bemar be-urba-bipigwad anga sedasurmalale, bemar gwen an-dakosurmarye.’


\par }{\PP \VS{6}Geb degine, Israel sogded:

\par }{\PP —¿Ibiga bemar sunnasur angi damala? ¿Ibiga bemar we-dulega sogsamala: ‘Anmar, urba-baid nikabarye?’


\par }{\PP \VS{7}Masmala e-bab-abin sogdemalad:

\par }{\PP —Ar ade, dummad-mas-dakmaid anmarse nue-ibmar egichisad, degi, anmarse nue-anmar-gwenadgan egichisbalid. Anmarse egichisad: ‘¿Be-babde amba dula? ¿Bemar urba-baid nikamarbali?’ Ar anmarse ibmar-egisnaidbi ega an sogsamalad. Ar igi anmar wisguosunna, weyob anmarse egisdagoed: ‘Be-urba be anga sedamaloye.’ Anmar wissurdo.


\par }{\PP \VS{8}Judá e-bab-Israelʼga sogded:

\par }{\PP —Ar anmar ukudba burgwebisurmalale, Benjamín be anmarba barmiddo. Ani, an bega dakoed. Eyeye be sogele, anmar yog-naar imakoed. Ar deyob be imakele, geb anmar, be, degi, anmar-mimmigan burgosurmalad.

\VS{9}Be-machi-an-sedoedi, angi siido.

\par }{\PP Ar machigwa igi-gusdibe, an-nukindo. Ar wese gannar an bega senonisulile, an-burgwedse angi ataklegodo.

\VS{10}Weyob anmar yoggunaisulina, ¡bato ilabogus anmar Egipto-yarse arbi-wilubbinad!


\par }{\PP \VS{11}Geb degine, e-bab-Israel Judá-abin sogded:

\par }{\PP —Ar geg an oakalosoggu, ar weyob bemar imakmarsundo. Be-sagu-yaba macheredga binsa ibmar-ukega be sedmar. Bemar-ibmar-sedoedi, bur-ibmar-nuegan-we-yargi-nikad ega be sedmalo:

\par }{\QB Sapi-gunnugiid-wawadikmalad,

\par }{\QB achanis,

\par }{\QB gwallu-wawadikmalad,

\par }{\QB ina-wawadikmalad,

\par }{\QB nur-nuezʼgiimalad,

\par }{\QB degine, nur-almendroʼmar be sedmalo.


\par }{\PP \VS{12}Deginbali, mani-ilabo-mergu be sedmarbalo. Ar abakalegi, emar bemarga mani-uksadi wis noar-odosale, a-mani bemar-sunnad ega be gannar ukmalo.

\VS{13}¡Be namar! Be-urba be sedmar. Dummad-mas-dakmaidse gannar be namar.

\VS{14}Bab-Dummad-Bela-Gangued-Nikad wile be-dakmalana gadin, adi, be-gwenad-galesiid onogegar, degine, Benjamín nabir gannar barmidabaligar. Andi, machimala-sate an gudele, igi an barsaosunna, machimala-sate an guodo.


\par }{\PP \VS{15}Jacob-machimala Egiptoʼgi-dummadga-maidga ibmar-binsa-ukdapmaloed sesmalad. Mani-ilabo-bur-bule-mergu sesmalad, degi, Benjamín-sesmarbalid. Geb degine, Egipto-yarse nadmarsunnad.


\par }{\PP \VS{16}Joséʼse modapmargu, José dakded, Benjamín e-iamarba nonimoga. Geb José ega-neg-akwedga sogded: “We-dulemar an-negse be sede. Moli-bebe-nikad-wargwen be oburgo. Mas-sao, ar ade, we-dulemar emi yoruku anba mas gunmaloed.”


\par }{\PP \VS{17}Ar Joséʼga-neg-akwed José-ega-sogsadyob imaksad, e-sunnad José-e-gwenadgan-sesad.

\VS{18}Agine, José-e-gwenadgan José-negse selemamaigu, dobe-itonadmalad, sogdemalad: “Iduar anmar-sagu-yaba mani-urbismalad-ular, yamo e-negse anmar-semaid.

\par }{\PP ”Wese anmar-senonikid, adi, sabsur-anmar-odurdakega, e-maiga anmar-imakega, degine, anmar-moli-uayasuidmar anmar-ibe suegar.”


\par }{\PP \VS{19}Degisoggu, José-neg-yawagak-mosmargu, Joséʼga-neg-akwedbo-sunmakmalagala ese walikaa nadmalad.


\par }{\PP \VS{20}Geb Joséʼga-neg-akwedga sogdemalad:

\par }{\PP —¡Dummad! Iduale, anmar orosgi-dakleged-bakega arbimalad.

\VS{21}Gannar anmar nadedgi, neg-gaboedse anmar modapgu, anmar sagu egad-egad-egadmargu, anmar-sagu-yaba, bela-sogedba anmar-mani-senonikid bukwa dakalid. Emigi, a-mani bega-ukega anmar sedanikid.

\VS{22}Ar anmar wissulid, iduale doa anmar-sagu-yaba mani urbisa. Deginbali, orosgi-dakleged-bakega anmar mani sedanibalid.


\par }{\PP \VS{23}Joséʼga-neg-akwed abin-sogded:

\par }{\PP —Mer be bukib-binsamar, mer be dobgumar. Ar bemar-Bab-Dummad, be-bab-e-Bab-Dummad, a bemar-sagu-yaba mani-urbisargebed. Ar ade, bemar-mas-baksad-mani anga uklesad.

\par }{\PP Joséʼga-neg-akwed Simeón-esgaryagi-mellesiid onosad. Geb degi, e-gwenadgan-bukwadse sesad.


\par }{\PP \VS{24}Geb degine, Joséʼga-neg-akwed bela negyaba José-e-gwenadgan-odosad. Geb ega dii uksad, adi, na nag enukmalagar. Deginbali, e-moli-uayasuidmarga mas uksabalid.

\VS{25}José-e-iamar guakwaa Joséʼga-ibmar-ukmaloed urbismalad. José-yorukudba-nonikoedi edarbesigismalad. Ar ade, wisgusmalad, emarde agi mas gunmaloye.


\par }{\PP \VS{26}José e-negse-nonigu, e-iamar ega ibmar-ukega-senonikid ukdemalad, bela José-abin dulluu e-bebe napase ebulegedse imakdemalad.


\par }{\PP \VS{27}Geb degine, José egisded:

\par }{\PP —Bemarde nueganbimar sogeye.

\par }{\PP José egisdebalid:

\par }{\PP —Degite, be-babde, be-anga-egi-sunmaksamalad, nue-selebagusye, ¿amba dula gudii? ¿Nued gudii?


\par }{\PP \VS{28}José-e-iamar bela napase dulluu José-abin imakdemalad. Geb degine, ega sogdemalad:

\par }{\PP —Anmar-bab, be-mai, nued gudii. Amba dula gudii.


\par }{\PP \VS{29}José bela dulemar-dakdegu, dakalid, e-urba-galagwenad-Benjamín simoga. Geb degine, José sogded:

\par }{\PP —¿We, bemar-urba-bipigwad bemar anga egi sunmaksamaladi?

\par }{\PP Geb degine, José, Benjamínʼga sogded:

\par }{\PP —¡Machi, Bab-Dummad ise-nued begi binsaena gadin!


\par }{\PP \VS{30}José weyob sogsagua, e-urba-dakedba bela-bela ulubgi-yeer-itoged, geb bela-bela bobi gualid. Degidbali, José gwae-gwae e-gabedyaba dogsad. Agi, nue-bosii gusad.

\VS{31}José bosiid na bargasgu, e-wagar-enuksagu, noalid. Geb degine, sogded: “¡Mas wemar!”


\par }{\PP \VS{32}Joséʼga mese-gwagwengi mas ega urbismalad. Jacob-e-masmalagardi baid-mesegi, degine, Egipto-dulemar-eba-mas-gunmaladga baid-mesegi urbismarmogad. Ar ade, Egipto-dulemar Hebreo-dulemarbo geg mas gunned, ega ised-dummad gued.

\VS{33}José e-gwenadganga igar-uksagu, mese-naba e-serguedba sigismalad, dummad-inse, geb bipigwadse. Agala, bela geger-dakmalad, muchub-muchub, nuu-nuu dakbukwa guarmalad.

\VS{34}José e-mesegi-mas-bukwad e-iamarga uksad. Benjamínʼgardi bur bule ilatar-mergu uksad. José, e-gwenadganmala gobsamalad, weligwar itosmalad.




\par }\Chap{44}{\SH José-e-nog sagu-yaba odolesad
\par }
{\PP \VerseOne{1}Mas-guchamalad-sorbali, José dule-ega-neg-akwedga weyob igar-uksad: “We-dulemar-saguyaba orosgi-dakleged nue-ise-enamakar be balo. Degine, mani egad-egad e-sagu-yaba ega be urbebalo.

\VS{2}Deginbali, an-mani-nog e-urba-bipigwad-sagu-yaba be odogo. Degine, orosgi-dakleged-baksad-e-mani agi be odobalo. Nog, mani-ebo walikaa be sio.”

\par }{\PP Joséʼga-neg-akwed José-ega-sogedba imaksad.


\par }{\PP \VS{3}Geb dad-nakwialiyalaba, José negse e-gwenadgan-barmialid. José-e-gwenadgan e-moli-uayasuid egad-egadgi armalad.

\VS{4}José-e-gwenadgan neggweburgi amba itakasaar-nadapidgine, José ega-neg-akwedga sogded: “We-machergan-naded be bareginna. Be bargasale, ega be sogo: ‘¿Ibiga dule-ibmar-nued-bega-imaksadgi be isdar binsasmala? ¿Ibiga be e-mani-nog atursasmala?

\VS{5}We-mani-nog an-dummad gobega ebuged, degi, Bab-Dummadse-idakega ebubalid. ¡Bemar nue-dummad nosmalad!’ ”


\par }{\PP \VS{6}Joséʼga-neg-akwed José-e-gwenadgan-bargasgu, bela deyob ega sogdapid.

\VS{7}Agi, José-e-gwenadgan abin sogdemalad:

\par }{\PP —Dummad, ¿ibiga weyob be anmarga soge? ¡Anmar weyob geg ibmar imaked!

\VS{8}Anmar-sagu-yaba mani-bukwa anmar dakargusadi, a-mani Canaán-yar-akar anmarde bega ukega gannar sear gusad. Degite, ¿igi anmar be-dummad-neggi, mani, degi, olo atursaosunna? Geg anmar atursaed.

\VS{9}¡Ar doa-saguyaba nog-sii dakledagoe, a-dule oburgwilegodo. Geb degine, anmarmoga bela be-dummad-maiga gumarmogodo!


\par }{\PP \VS{10}Geb degine, Joséʼga-neg-akwed sogded:

\par }{\PP —Bemar-sogedyob imaklegodo. Degi-inigwele, unnila ar doa nog-ganiki, abi unnila an-maiga guoed. Ar bemar-baigandi akarsurdo. Na be namalodo.


\par }{\PP \VS{11}Belagwable na egad-egad yog sagu napase odedmalad, degi, egadmalad.

\VS{12}Joséʼga-neg-akwed sagu wargwen-wargwengi nog-amided. Ia-dummadgi onoded, geb bipigwadse warmaksad. Geb Benjamín-sagu-yaba nog sii daklealid.

\VS{13}Bela mor esirmakdemalad, oyogega, emarde nunmak-itomarye. Geb a-sorbali, e-sagu moli-uayasuid-birgi-onakwismargu, bela gannar neggweburse armalad. 

\par }{\PP \VS{14}Judá, degi, e-gwenadgan José-negse-nonimargu, amba José e-neggi-sii daknonimalad. Geb degine, bela José-asabin dulluu e-bebe napase ebulegedse imakdemalad.

\VS{15}Ar Joséʼdi amarga sogded:

\par }{\PP —¿Ar igi be anga gudmala? ¿Ar bemar wissurmarsi, dule-anyobidi Bab-Dummadse-idakedba sunna ibmar wisgued?


\par }{\PP \VS{16}Judá abin-sogded:

\par }{\PP —¿Ar igi anmar be-abin-imakosunna? ¿Ar igi anmar sogosunna, anmar deyob ibmar imaksasurye? Ar Bab-Dummadde anmar-daksad, anmar nue-dummad nosad. Degisoggu, wegi anmar, degi, dule-sagu-yaba be-nog-amilesad, be-maiga gumarsunnodo.


\par }{\PP \VS{17}Ar José abin-sogded:

\par }{\PP —Suli, deyob geg gue. Unnila doa-sagu-yaba an-nog amilesa, abi an-maiga guoed. Baigandi sunna be-bab-negse gannar baisur-itogedgi namalad.


\par }{\SH Judá Benjamín-ular sunmaksad
\par }
{\PP \VS{18}Geb degine, Judá Joséʼse naded, ega sogded:

\par }{\PP —Dummad, bese wilesakwaa an egised, begarbi an sogbied. Dummad, ar be Faraón-sunnadyobmosoggu, mer be anse urwo.

\VS{19}Be anmarse egichisgusad, anmarde bab-nikamar-sogeye, degi, be urba-baid-nikamarbar-sogeye.

\VS{20}Anmar be-abin-imaksagusad, anmar-bab selebagusye. Anmar urba-bipigwad nikabarye. We-machi anmar-bab selebagusadgine nikusye. Degine, anmar bega sogsabalid, anmar-bab bela-bela we-machigwa-sabye. Ar ade, unnila nan-wargwengi webi-walagwenad, e-ia-nan-galagwenad burgwisad.


\par }{\PP \VS{21}”Geb degine, be anmarga sogsagusad: ‘Be-urba be anga sedamaloye,’ ar ade, be dakbigusad.

\VS{22}Anmar bega sogsagusad: ‘Dummad, machigwa geg e-babgi banguye. Ar e-babgi bangudele, e-bab burgwisarye.’

\VS{23}Ar bede anmarga sogsagusad: ‘Machigwa bemarba danisulile, an bemar-abingaosurye.’


\par }{\PP \VS{24}”Anmar gannar anmar-babse warmakdapgu, be-anmarga-sogsadi, bela anmar ega sogdapid.


\par }{\PP \VS{25}”Geb degine, anmar-bab anmarga weyob igar-uksad: ‘Gannar bemar Egiptoʼse orosgi-dakleged wis baknamarbarye.’

\VS{26}Ar anmardi abin-imaksad: ‘Anmar-urba anmarba nasulir, anmar geg naye. Ar anmarba nasulir, dule-dummad-mas-uked anmar-abindakosurye.’


\par }{\PP \VS{27}”Anmar-bab anmarga sogsagusad: ‘An-ome-Raquelʼbo an masmala-warbo-nikusad be wismarye.

\VS{28}A-wargwenadi angi bangusad-akar bar an gwen dakdisurye. Ibmar-durgan-sapurbalid an-machi-ichimaksad an bensurye.

\VS{29}Ar an-machi-baid bemar angi sedbalile, igarba-akar-gunonikile, bemarginye. An dule-selebagusad, bukib-binsaedba-burgwider, bemarginbarye.’ ”


\par }{\PP \VS{30}Judá Joséʼga sogdebalid:

\par }{\PP —Ar an-bab we-machigwa-ebo bela-bela walikasoggu, anmarba gannar nasulile,

\VS{31}sate dakalile, anmar-bab burgoed. Degisoggu, anmar-bab-selebagusad, bukib-binsaedba burgwider, anmargindo.

\VS{32}An-babga an sogsad: ‘Ani an bega machigwa nue-dakoye.’ Deginbali, an ega sogsabalid: ‘Machigwa gannar an bega senonisulile, an-burgwedse angi atakledii guoye.’


\par }{\PP \VS{33}”A-ulale, wilesakwaa an bese egised, ani an machigwa-anar be-maigaguega be an-imaksundo. Machigwa e-iamarba-naega be imake.

\VS{34}Ar degisulile, ¿igi an machigwasuli gannar an-babse an naosunna? An-bab nue-dummad-wilegoed an dakbisulid.”




\par }\Chap{45}{\SH José sogsad ede doawa
\par }
{\PP \VerseOne{1}José bela-dulemar-ega-arbamalad-asabin geg na san bargagussoggu, binnasur goted: “¡Bela bemar-wegi-bukmalad ainimar!” A-ulale, Joséʼga-arbamalad ainidmalad, wargwensaale bukwa gussulid. Agine, José e-gwenadganga sogsad, ede doawa.


\par }{\PP \VS{2}Geb degine, José binnasur boded. Degisoggu, bela Egipto-dulemar itosmalad, degi, Faraón-negginmaladse-bakar neg-gunaid wisgusmalad.


\par }{\PP \VS{3}José, e-gwenadganga sogded:

\par }{\PP —Ani, an José. ¿An-bab amba dula?

\par }{\PP E-gwenadgan José-asabin-bukwadi, bela-bela dobe-itomarsoggu, geg abinsagusmalad.

\VS{4}Ar Joséʼdi e-gwenadganga sogded:

\par }{\PP —Wis be anse walikaa dagmala.

\par }{\PP José-e-gwenadgan José-walik-gunonimargu, José ega sogded:

\par }{\PP —Ani an be-urba-José gued. Epenne bemar Egipto-dulega an-uksa gusmaladid.


\par }{\PP \VS{5}”Degi-inigwele, ar be an-uksamaladba, mer bemar surbinsa-itomalo, mer sae be dukin itomarbalo. Ar ade, Bab-Dummad bemar-idu dulemar-baigan-bendakega an-barmialid, adi, melle ukudba burgwemalagar.

\VS{6}Emide, we-yargi ukud-naid-akar birgabogusad. Amba birgatar napid. Ar dulemar ibmar-digmaloen-inigwele, ibmar-weosurmalad.

\VS{7}Degi-inigwele, we-napneggi bemar mer berguega, Bab-Dummad bemar-idu an-barmialid, adi, bemar mer ukudba burgwegar. Degine, Bab-Dummad ibmar-gegerdaklegedgi bemar-bendakega, degi, be-mimmigan-nue-bendakega, an-imaksad.


\par }{\PP \VS{8}”Degisoggu, Bab-Dummad wese an-barmialid, bemar an-barmiarsulid. Bab-Dummad Faraónʼga binsaed-dakedgaguega an-onugsasad. Bela Faraón-negdakega, degine, bela Egipto-yargi negdaked-dummadga-megega an-onugsasbalid.

\VS{9}Gwae an-babse gannar be namar. Ega be sognamar: ‘Be-machi-José sogye: Bab-Dummad bela Egipto-yar-dakega an-onugsasye. Gwae be an-dakdagoye, mer be yogguoye.

\VS{10}Gosén-yalaganba be-mimmigan-abargi, be-wagan-abargi, bela be-ibmar-durgan-abargi, degi, bela be-ibmar-nikad-abargi be megoye. Deyobi, be an-walikaa megoye.

\VS{11}Ar ade, amba birgatar ukud-dummad naguosoggu, ani, an bega, be-neguyaginmaladga, degi, bela beba-gudidimaladga an mas ukoye, adi, melle ibmar-sate bemar gumalagarye.’


\par }{\PP \VS{12}”An-urba-Benjamín, degi, bemar-sunnagwad an bemarga bela-ibmar-sognaid be nue an-itosmalad.

\VS{13}Bela an-babga be sogmalo, ani an Egipto-yargi bela-bela gangued-nika maiye. Degine, bela wegi be ibmar-daksamalad an-babga be sogmarbalo. ¡Gwae be namar! ¡Gwae an-bab be sedamalo!”


\par }{\PP \VS{14}José e-urba-Benjamín angaagwar-imakdegu, boded. Benjamín e-ia-Joséʼgi-akas-nai bonai gusmogad.

\VS{15}Geb degine, José bela e-iamar-angaagwar-gadgu, ise-boar e-iamar-wagar-unai gusad. Bela bonanai gusmalad. Weyob-gusad-sorba, geb e-iamar Joséʼga nabir sunmakded.


\par }{\PP \VS{16}Faraón-e-negyagi bela José-e-gwenadgan-nonimarye wisgusmalad. Faraón weligwar itosad, degine, dummagan-ega-arbamalad weligwar itosmarmogad.


\par }{\PP \VS{17}Geb degine, Faraón Joséʼga sogded: “Be-gwenadganga be sogo: ‘Be-moli-uayasuid-birgi ibmar-nasikye, Canaán-yarse gannar be namarye.’ ”


\par }{\PP \VS{18}Faraón Joséʼga sogdebalid: “Be-iamarga be sogo: ‘Anga be-bab, degi, be-gwenadgan-Canaánʼgi-bukwad be sedagoye. Egipto-yargi napa-bur-nued an ega ukoye, degine, we-yargi mas-nued gunmaloye.’


\par }{\PP \VS{19}”Deginbali, José, be-gwenadganga be igar-ukbalo: ‘We-Egiptoʼgi urmar-napagined-ibmar-seed sedmarye, adi, be-omegan, be-mimmigan, degi, bemar-bab sedagegarye. Be-gwenadgan-Canaánʼgi-bukwadga be sogmaloye: Be dagmarye.

\VS{20}Deginbali, melle ibmar-nikmaladgi binsamaloye, ar ade, Egipto-yargi bur-ibmar-nued-nikadi bemargadga guoeddeeye.’ ”


\par }{\PP \VS{21}Israel-e-masmala deyob imaksamalad. José, Faraón-ega-sogsadba, e-gwenadganga urmar-napagined-ibmar-seed uksad, degine, igarba mas-gunnega ega mas uksabalid.

\VS{22}Deginbali, José, mor-binigan e-iamarga uksabalid. Benjamínʼgardi mani-dulataled-ilapaa-aidikue-wilub (300) ega uksad, degine, mor, goatar ega uksabalid.

\VS{23}E-babgardi ibmar-nuegan-Egiptoʼgi-nikad moli-uayasuid-warambe (10) ena-ena barmisad. Degine, e-bab igarba mas-gunnega, moli-uayasuid-omegan-warambe (10), orosgi-dakleged, madumar, degi, masgullemalad, ena-ena barmisbalid.


\par }{\PP \VS{24}José nuedgi e-gwenadgan-barmisgu, amarga sogsad: “Melle igarba be urwenadapi gumalo.”

\par }{\PP Geb degine, e-iamar nadsunnad.


\par }{\PP \VS{25}José-e-gwenadgan Egipto-yargi nadsunnad. Canaán-yarse e-bab-maidse modapmalad.

\VS{26}Jacobʼga sogdapmargu: “José amba dula-gudiiye, Egipto-yargi dummadga negdakmaiye.” Jacob, e-masmala ega ibmar-sognaid geg itoged, geg ibmar-soge naded. Ar ade, e-masmala-bened.

\VS{27}Ar e-masmala José-ibmar-sogsad bela Jacobʼga sogsamalad. Jacob dakdebalid, Egiptoʼse e-sedega urmar-napagined-ibmar-seed José ega barmiali, Jacob bela-bela yeer itonaded.

\VS{28}Geb degine, Jacob sogded: “¡Emigindi, an nue bensurdo, an-machi-José amba dula-gudiid! Burgwed-idu an daknaoed.”




\par }\Chap{46}{\MSB 2e. Jacob e-machimalabo Egipto-yarse-nonikid

\par }{\MR (46:1–50:26)

\par }{\SH Jacob Egipto-yarse megnaded
\par }
{\PP \VerseOne{1}Israel Egipto-yarse nadegusad, bela ibmar-nikad sesa gusad. Israelʼde Jacobʼye nugbalid. Beerseba-neggweburse mosgu, e-bab-Isaac-e-Bab-Dummadga ibmar-ogumakar uksad. We-Bab-Dummadde e-bab-Isaac-e-Bab-Dummadmogad.


\par }{\PP \VS{2}A-mutikidba Bab-Dummad Israelʼga gabdakedba sunmaksad. Jacobʼse e-nugba gornonikid:

\par }{\PP —¡Jacob!

\par }{\PP Jacob Bab-Dummad-abin sogded:

\par }{\PP —Wegi an be-itomai.


\par }{\PP \VS{3}Geb degi, Bab-Dummad sogded:

\par }{\PP —Ani, an Bab-Dummadid, be-bab-e-Bab-Dummadmogad. Egipto-yarse-be-naed mer dobguo, ar ade, agi be-wagan bukidar-merguega an imakoed.

\VS{4}Ani, an beba Egiptoʼse naoed, degi, an-sunnad gannar we-yarse-dagega an be-imakoed. Deginbali, be burgwiar-sogele, José be-dikarba-gwichi guoed.


\par }{\PP \VS{5}Geb a-sorbali, Jacob, Beersebaʼgi-maid naded. Israel-machimala, Faraón-urmar-napagined-ibmar-seed-barmialidgi, e-bab, e-bab-e-omegan, degi, e-mimmigan-onakwis sesmalad.

\VS{6}Jacob, degi, e-gwenadgan, bela Egipto-yarse nadmalad. We-ibmar sesmalad:

\par }{\QB E-molimar-bebe-nikad,

\par }{\QB e-sibad-wawaadmar,

\par }{\QB degi, bela Canaán-yargi ibmar-nikad sesad.


\par }{\PI \VS{7}Bela wemar Jacobʼba Egipto-yarse nade gusmalad:

\par }{\QB E-masmala,

\par }{\QB e-sisgan,

\par }{\QB degi, e-wagan.


\par }{\PP \VS{8}Jacobʼde Israelʼye nugbalid. Israel-masmala Egipto-yarse-nadegusmalad-e-nugmar, wemalad:

\par }{\QB Rubén, Jacob-machi-gebesailagined.


\par }{\Q \VS{9}Rubén-e-masmaladi, wemalad:

\par }{\QB Hanoc, Falú, Hezrón, Carmi.


\par }{\QB \VS{10}Simeón, Rubén-yarbalidid.

\par }{\Q E-masmaladi, wemarmogad:

\par }{\QB Jemuel, Jamín, Ohad,

\par }{\QB Jaquín, Zohar, Saúl.

\par }{\QC Saúl-e-nande Canaán-dolad.


\par }{\Q \VS{11}Leví, Simeón-yarbalidid.

\par }{\Q E-masmaladi, wemarmogad:

\par }{\QB Gersón, Coat, Merari.


\par }{\Q \VS{12}Judá, Leví-yarbalidid.

\par }{\Q E-masmaladi, wemarmogad:

\par }{\QB Er, Onán, Sela,

\par }{\QB Fares, Zara.

\par }{\QC Ar Erʼdi, Onán-ebogwa Canaán-yargi burgwismalad.

\par }{\Q Fares-e-masmaladi, wemarmogad:

\par }{\QB Hezrón, Hamul.


\par }{\Q \VS{13}Isacar, Leví-yarbalidid.

\par }{\Q E-masmaladi, wemarmogad:

\par }{\QB Tola, Fúa, Job, Simrón.


\par }{\Q \VS{14}Zabulón, Isacar-yarbalidid.

\par }{\Q E-masmaladi, wemarmogad:

\par }{\QB Sered, Elón, Jahleel.


\par }{\QC \VS{15}Jacob, we-masmala Padan-Aram-neggweburgi Leaʼbo baksa gusad.

\par }{\QC Agi, e-bunagwa-Dina baksabalid.

\par }{\PP Bela-e-wagan: Omegan, degi, macherganse-bakar, dulagwen-gakambe-gakapaa-mergu (33) gusad.


\par }{\Q \VS{16}Jacob masmala-Zilpaʼbo-baksad, wemalad:

\par }{\QB Gwensak, Gadʼye nugad.

\par }{\Q E-masmaladi, wemalad:

\par }{\QB Zifión, Hagui, Ezbón, Suni,

\par }{\QB Eri, Arodi, Areli.


\par }{\Q \VS{17}Baiddi, Aserʼye nugad.

\par }{\Q E-masmaladi, wemarmogad:

\par }{\QB Imna, Isúa, Isúi, Bería.

\par }{\QC Degine, amar-e-bundi Seraʼye nugad.

\par }{\Q Bería-e-masmaladi, wemarmogad:

\par }{\QB Heber, Malquiel.


\par }{\PP \VS{18}We-masmala-ebogwad, Zilpa Jacobʼbo baksad. Zilpaʼde Labán-e-mai guenad. Labán na e-sisgwa-Leaʼga Zilpa-uksa gusad.

\par }{\PP Bela Zilpa-masmala e-mimmiganse-bakale, warambe-gakanergwa-mergu (16) gusad.


\par }{\Q \VS{19}Raquel Jacobʼbo-baksaddi, wemalad:

\par }{\QB José, Benjamín.


\par }{\Q \VS{20}José Egipto-yargi Asenatʼbo-masmala-baksadi, wemalad:

\par }{\QB Manasés, Efraín.

\par }{\QC Asenatʼde, Potifera-e-sisgwad.

\par }{\QC Potiferaʼde, On-neggweburgi dule-irwa-e-bab-dummadse-goledid.


\par }{\Q \VS{21}Benjamín-e-masmaladi, wemarmogad:

\par }{\QB Bela, Bequer, Asbel,

\par }{\QB Gera, Naamán, Ehi, Ros,

\par }{\QB Mupim, Hupim, degi, Ard.


\par }{\Q \VS{22}Wemala, Raquel, degi, Jacob-wagan-gumalad.

\par }{\QB Bela warambe-gakabake-mergu (14) gusad.


\par }{\Q \VS{23}Jacob masmala-Bilhaʼbo-baksad, wemalad:

\par }{\QB Gwensak, Danʼye nugad.

\par }{\Q E-machidi, wedid:

\par }{\QB Husim.


\par }{\QB \VS{24}Baiddi, Neftalíʼye nugad.

\par }{\Q E-masmaladi, wemalad:

\par }{\QB Jahzeel, Guni,

\par }{\QB Jezer, degi, Silem.


\par }{\PP \VS{25}We-masmala-ebogwad, Bilha Jacobʼbo baksad. Bilhaʼde Labán-e-mai guenad. Labán e-sisgwa-Raquelʼga Bilha-uksa gusad. Bela Bilha-masmala e-mimmiganse-bakale, walagugle-mergu (7) gumalad.


\par }{\PP \VS{26}Dulemar-ablis-galagwenmalad Jacobʼba Egipto-yarse nonimaladi, bela dulapaa-gakanergwa (66) mergued. E-masmala-e-omegandi gwen obarilesulid.

\VS{27}José-e-masmala Egipto-yargi warbo gwalulesmalad. Degisoggu, Jacob, e-masmala, degi, e-waganse-bakale, bela dulapaa-gakambe (70) Egipto-yargi megidapmarsundo.


\par }{\PP \VS{28}Jacob e-idu José-daknaega Judá-barmisad, adi, José Gosén-yalaganse e-abindakdagegar. Jacob, degi, eba-danimalad Gosén-yarse nonimarsunnad.

\VS{29}Geb degi, José e-bab-abindaknaega igar-ukded, ega guakwaa ur-napagined nasikye. José Gosén-yargi e-bab-abinguargua, angaagwar e-bab-gasad. E-bab-gukingi undar bonai gusad.

\VS{30}Geb degine, Israel Joséʼga sogded:

\par }{\PP —An gannar be-daksadba, degine, amba-dula an be-daknonikidba, emigindi, ¡an burgwer, akarsulid!


\par }{\PP \VS{31}José e-iamarga, degi, e-bab-neguyaginmaladga sogded:

\par }{\PP —An Faraón-owisogega, Faraón-daknagwelo. An ega sogdapoed: ‘An-iamar, degi, an-bab-e-wagan Canaán-yalagi-mamaiye, wese Egipto-yargi-megega anse nonimarye.

\VS{32}Amarde, sibad-wawaad-akwedgi, degi, moli-bebe-nikmalad-akwedgi arbamarye. Na e-sibad-wawaadmar, e-moli-bebe-nikmalad, degi, bela e-ibmarmar-nikamalad senonimarye.’

\VS{33}Faraón bemarse gollalir, degine, bemarse egichialir, ibigi bemar arbamarye,

\VS{34}bemar abin-sogoed, bemarde gusgu be-dadganyobi sibad-wawaad-akwedgi arbamarye. Deyob be sogele, adi, nabir bemar Gosén-yalaganba megmaloed, ar ade, Egipto-dulemarga igar maisulid, dule-sibad-wawaad-akwemalad-ebo megmalad.




\par }\Chap{47}{\PP \VerseOne{1}José, Faraón-owisonaded, ega sogdapid:

\par }{\PP —An-bab, degine, an-iamar-Canaán-yargi-mamaid, emi bato Gosén-yarse nonimalad, bela ibmar-nikad, sibad-wawaadmar, degi, moli-bebe-nikmalad senonimarbalid.


\par }{\PP \VS{2}José, Faraónʼse e-iamar-walatar sesad, adi, Faraón amar-mag-dake guegar.

\VS{3}Geb degine, Faraón José-e-iamarse egichialid:

\par }{\PP —¿Ibigi bemar arbamala?

\par }{\PP Amar abin-imakdemalad:

\par }{\PP —Dummad, anmar-be-maigan-gumaladi, anmar-dadganyob anmar sibad-wawaad-edarbemalad gumalad.

\VS{4}Anmar we-yarse megega nonikid, ar ade, Canaán-yalagi ukud yaisulid, anmar-sibad-wawaad gagan-maed sate gualid. Degisoggu, Dummad, Gosén-yargi-megega wis be anmar-imake.


\par }{\PP \VS{5}Geb degine, Faraón, Joséʼga sogded:

\par }{\PP —José, be-bab-nonikidi, be-iamar-nonikidi, be-walik-megega nonimalad.

\VS{6}Egipto-yala bega guakwaa naid. Be-gwenadgan-megega Gosén-yar ega be uke, ar ade, a-napa, napa-baiganba bur nuedid. Ar be-gwenadgan-abargi machergan-nue-yeer-ibmar-durgan-akwemalad-nikadibe, amar an-ibmar-durgan-akwega be onugsaodo.


\par }{\PP \VS{7}José, Faraónʼse e-bab-sesa gusbalid, adi, Faraón Jacob-mag-dake guegar. Jacob, Faraón-argan-gadgua, ise-nued-egi-binsaedgi ega sogsad, be undarsaar megena gadinye.

\VS{8}Geb Faraón Jacobʼse egichialid:

\par }{\PP —¿Birgabigwa be nika?


\par }{\PP \VS{9}Jacob Faraón-abin sogded:

\par }{\PP —Birga-dulanergwa-gakambegus (130), we-napneggi an bipirmakdiid. Doggus ibagan-nuegan an daksasurgusad. Ibagan-isganagi bur bule an gudii gusad. An-dadgan-sergu-megisadyob yoo an ese warmaked.


\par }{\PP \VS{10}Geb a-sorbali, Jacob Faraónʼga sogded, degimaloye. Geb Jacob noded.


\par }{\PP \VS{11}Degidgine, Joséʼdi, e-bab-Jacob, degi, e-iamar, Egipto-yargi-megega imaksad. Geb degine, José Faraón-ega-igar-uksadba, Ramesés-yargi, e-babga, degi, e-gwenadganga, nainumar-bur-nued uksad.

\VS{12}Deginbali, José e-gwenadgan-mas-abegedba, bela e-gwenadganga mas-ukmai gusad.


\par }{\SH José Faraónʼga negsesad
\par }
{\PP \VS{13}Bela neggweburmargi bur bule ukud nasgumaid. Abali, mas sategusad. Egiptoʼgi, degi, Canaán-yargi ukudba dulemar burgwemamaid.

\VS{14}Egiptoʼginmalad, degi, Canaánʼginmalad orosgi-dakleged Joséʼse-bakega bela e-mani ebusmalad. A-mani, José, Faraón-neggi bela sabosad.

\VS{15}Egiptoʼgi, degi, Canaán-yargi mani-sategussoggu, Egipto-dulemar Joséʼga sognadmalad:

\par }{\PP —¡Be anmarga masgunned udage! Mani-satedba, ukudba be anmar-oburgwer, igar maisulid, wedi noaled.


\par }{\PP \VS{16}José dulemar-abin sogded:

\par }{\PP —Ar bemar mani bergusale, be-ibmar-durgan be sedamalo. A-muchub, an bemarga orosgi-dakleged ukoed.


\par }{\PP \VS{17}Egipto-dulemar Joséʼse we-ibmar-durgan senonimalad:

\par }{\QB Molimar,

\par }{\QB sibad-wawaadmar,

\par }{\QB sibadmar,

\par }{\QB moli-bebe-nikamalad,

\par }{\QB degi, moli-uayasuidmar senonimalad.

\par }{\QB A-birgagi, José, a-muchub ega orosgi-dakleged uksad.


\par }{\PP \VS{18}A-birga-bergusgua, birga-baid nagunonikid. Geb Egipto-dulemar Joséʼga sognonimalad:

\par }{\PP —Dummad, anmar mani-satedi, geg anmar begi odukued. Deginbali, anmar-ibdurgan bela begadga gusbalid. Anmar mas-bakega, ibmar-baigan-bega-uked sated. Degisoggu, anmar-nainu, degi, anmar begadga gumalargebed.

\VS{19}Be anmar-nainu baksundo, be anmar-bakbarsundo, adi, masgi be anmar-ogundii guegar. Anmar Faraón-e-maiga gumaloed, degine, ibmar-gwaggi anmar-nainugi-anmar-arbaoedi, Faraónʼgadga guoed. Mer anmar burgwega, degi, melle napa binsa wilenai-gubaliga, be anmarga ibmar-gwag udado. ¿Ar ibiga burgwega be anmar-imakoe? ¿Ibiga binsa nainu wilenai-guega be imakbaloe? Melle deyob be imake.


\par }{\PP \VS{20}Geb degine, José Egipto-yargi Faraónʼga bela nainu baksad, ar ade, Egipto-dulemala ukudba na e-nainu ukdemalad. Weyobi Faraónʼgadga nainumar gunonikid.

\VS{21}Degisoggu, Egipto-dulemala bela Egipto-yargi Faraón-maiga gunonimarsundo.

\VS{22}José unnilagwa Egipto-dule-irwa-bab-dummaganse-gormalad-e-nainubi baksasulid, ar ade, Faraón amarga orosgi-dakleged ukdaed. Degisoggu, amardi e-nainu uksasurmalad.


\par }{\PP \VS{23}Geb degine, José dulemarga sogded:

\par }{\PP —Emigindi, be-nainumar, degi, bemar, Faraónʼgadga gunonikid. Ar ade, ibmarmar-an-baksadi, Faraónʼga an baksad. Emigindi, an bemarga ibmar-gwag digmalaga an uked.

\VS{24}Bemar ibmar-weemaloedi, sagu-walatargi gwensak Faraónʼga be ukmaloed. Sagu-warbakegwaddi, be digega ebumaloed. Adi bemar, be-mimmigan, degi, bela dulemar-beba-gudidimalad a-ibmar gunmalagar.


\par }{\PP \VS{25}Dulemar José-abin sogdemalad:

\par }{\PP —Be nued anmargi daed. Nue be anmar-bendaksad. Degisulina, anmar burgoenad. ¡Anmar Faraón-maiga gumalodo!


\par }{\PP \VS{26}Weyobi José igar-mesnonikid, bela Egipto-yalagi ibmar-durbagan-welegedi, sagu-atargi gwensak Faraónʼga ukoye. José weyob igar-mesisadi, amba we-garda-narmaklenaidse, deyob, we-igar maid. Ar Egipto-dule-irwa-bab-dummadyob-imakdimaladse-gormaladdi bennuksurmalad, ar ade, e-nainumala Faraónʼgadga gussurgusad.


\par }{\SH Jacob e-mui-diglegoedgi sunmaksad
\par }
{\PP \VS{27}Israel-dulemala Egipto-yargi-yoggunonimaladi, Gosén-yargi megnonimalad. Agi, nainumar na nikudmalad, dula-ichesur-mergu gudmalad.


\par }{\PP \VS{28}Jacob birgambe-gakagugle (17) Egipto-yargi megisad. Jacob birga-dulagugle-gakagugle (147) gudii gusad.


\par }{\PP \VS{29}Ibagwengine, Israel e-burgwed warmaksa itoalid. A-ulale, e-machi-Joséʼse gochad, ega sogded:

\par }{\PP —Ar ibmar-nued be anga nue-imakbiele, be-argan an-dua-urba be mese. Weyobi be anga oyogoed, an bese ibmar-egisoed, be anga imakedseye. Degisoggu, an bese egised, melle Egipto-yargi be an-mui-digo.


\par }{\PP \VS{30}An-babganyob an burgwenonimogale, Egipto-yargi be an-mui sedo. Bia an-babgan-muimar digar mamai, agi be an-mui digmogo.

\par }{\PP José e-bab-abin sogded:

\par }{\PP —An deyob imakodo.


\par }{\PP \VS{31}E-bab Joséʼgi alamaknai gusad:

\par }{\PP —¡Ise-sogar be anga soge, deyob an imakoye!

\par }{\PP José ise-sogar abin-sogded:

\par }{\PP —Eye, deyob an imakoe.

\par }{\PP Geb degine, Israel e-gabed-nono-onakwedsik, e-nono yollee imaksad.




\par }\Chap{48}{\SH Jacob José-masmalagi ise-nued binsasad
\par }
{\PP \VerseOne{1}Iche-naded-sorbali, Joséʼga sokarmalad, be-bab uellemaiye. Geb degine, José e-bab-daknaded. José, e-masmala-warbogwad, Manasés, degi, Efraín, eba sesa gusad.

\VS{2}Jacob-owisosmargu, be-machi-José be-dakdaniye, Jacob na gandik imaksad, degi, e-gabedgi sigisad.

\VS{3}Geb degine, Jacob Joséʼga sogded:

\par }{\PP —Bab-Dummad-Bela-Gangued-Nikad, Canaán-yargi, Luz-neggweburgi, anse magaros gusad. Agi, angi ise-nued-binsaedgi anga sogsa gusad:

\VS{4}‘Nue be an-itoye, mimmigan-bukidar-nikuega an be-imakoye. Degine, begi dulemar-bukidar-galagwensuli-ainiega an imakoye. Deginbali, be-waganga we-yala an ukoye. We-yalade be-wagangadga degisadegu guoye.’


\par }{\PP \VS{5}”Nabir, be-machi-Efraín, degi, be-machi-Manasés, an bese we-Egipto-yarse-nonikid-iduar, we-yargi gwalulesmalad. We-masmalade angadid. Igi Rubén, degi, Simeón an-masmala-sunnadi, wemarde deyob gunonimarmogad.

\VS{6}We-masmala-warbogwad-sorba be mimmigan-nikuoedi, adi, begadga guoed. Amardi Efraín, degi, Manasés-e-urbamarsoggu, e-iamarba ibmar nikumarmogoed.

\VS{7}An Padan-Aramʼgi danigua, Canaán-yargi be-nan-Raquel Efrata-neggweburse-warmakdanikidgi angi burgwisad. A-igarba an e-mui digsad. Emigindi, Efrata-neggweburde Belénʼye nugad.”


\par }{\PP \VS{8}Israel ukiar José-e-masmala-dakargu, egichided:

\par }{\PP —Wemardina, ¿we doamala?


\par }{\PP \VS{9}José e-bab-abin sogded:

\par }{\PP —We-masmala, Bab-Dummad anga we-Egipto-yargi uksadid.

\par }{\PP Geb degine, e-bab Joséʼga sogded:

\par }{\PP —Be-masmala wis gatik anse walikaa be nidage, adi, ise-nued-an-egi-binsaedgi ibmar ega sogegar.


\par }{\PP \VS{10}Israel bato nue selebagusad, nue-aku atakgusad. Bar nue-ataksursoggu, José e-masmala e-babse walikaa sesad. Israel masmala-angaagwar-gasgua, ei wagar usad.

\VS{11}Geb degine, Israel Joséʼga sogded:

\par }{\PP —Bar-be-dakosurye an bienad. Degi-inigwele, Bab-Dummad be-masmala-dakega an-imaksad.


\par }{\PP \VS{12}José e-masmala e-bab-Israel-yokor-imbaba-gwichidi onosad. Geb degine, José e-bab-asabin e-bebe napase-warmakedse imaksad.

\VS{13}Geb degine, José e-masmala-warbogwad e-argangi gasad, Efraín, e-argan-nuedsik, degi, Manasés, e-argan-sapiledsik gasad. Geb agine, gannar e-bab-Israelʼse walikaa sesad. Agala, Efraín Israel-argan-sapiledsik gwisgusad, degi, Manasésʼdi Israel-argan-nuedsik gwisgusmogad.

\VS{14}Israel, e-argan masmalagi-mesidgu, e-argan muchub biir imaksad. Degisoggu, Israel e-argan-nued machi-bipigwad-Efraín-nonogi mesisad. Manasés-bur-dummad-inigwele, Israel e-argan-sapileddi, Manasés-nonogi mesisad.


\par }{\PP \VS{15}Geb degine, Jacob Joséʼgi ise-nued-binsaedgi ega sogded:

\par }{\Q “Bab-Dummad-sogedba, an-dad-Abraham, degi, an-bab-Isaac, nanadii gusad.

\par }{\QB A-Bab-Dummad, an gwalulesad-akar an-edarbediguad.


\par }{\Q \VS{16}Bab-Dummad-e-baliwitur bela bonigangi an-bendakdii gusad.

\par }{\QB A-baliwitur we-masmalagi ise-nued binsasun.

\par }{\Q We-masmalaba an-nug ebinsaledii gusun.

\par }{\QB Degine, Abraham-e-nug, degi, Isaac-e-nug ebinsaledii wemarba gumarsun.

\par }{\Q Wemala mimmigan-ichesuli nikumarsunno,

\par }{\QB degine, we-napneggi bemar dula-ichesur-mergu gumarsun.”


\par }{\PP \VS{17}Ar Joséʼdi, e-bab Efraín-nonogi e-argan-nued-mesisadi, gwen nabir daksursoggu, José e-bab-argan-nued gasad, Efraín-nonogi-maidgi onirisad. Geb José e-bab-argan-nued Manasés-nonogi mesnaigu, e-babga sognaid:


\par }{\PP \VS{18}—¡Baba, suli, weyobsuli! We, bur-dummadid. Be-argan-nued we-nonogi be mese.


\par }{\PP \VS{19}Ar e-bab-Jacobʼdi yapa deyob imakgusad. Geb José-abin sogded:

\par }{\PP —¡Machi, bato an wisi! Ar Manasés amba dule-nue-nug-nikadga gumogoed. Degi-inigwele, e-urba-Efraínʼdi bur bule nug-nika guoed, degi, e-wagangi dulamar-bukidar akar-akar ainidagoed.


\par }{\PP \VS{20}A-ibagi, Jacob we-masmalagi ise-nued-binsaedgi ega sogded:

\par }{\Q “Israel-dulemar dulemargi ise-nued-binsadmalale, bemar-nug obarmaloed.

\par }{\QB Weyob sogmaloed: ‘Bab-Dummad, igi Efraín, degi, Manasés-imaksa,

\par }{\QB deyob bemar-imakmosun.’ ”

\par }{\PP Weyobi Israel, Efraín bur Manasésʼba nug-dummarba imaksad.


\par }{\PP \VS{21}Geb degine, Israel Joséʼga sogded:

\par }{\PP —Nue be itogo. An burgoed. Ar degi-inigwele, Bab-Dummad bemarba gudii guoed. Bab-Dummad bemar-dadgan-yarse gannar bemar-sedoed.

\VS{22}Be-gwenadganba an bega bur bule ibmar uked. An bega Siquem-yala uked. We-Siquem-yarde Amorreo-dulemargi an bila-onosgu, an-egi-nakwisadba an ei susad.




\par }\Chap{49}{\SH Jacob yoedse e-mimmigangi neg-guoedgi sunmaked
\par }
{\R (Deuteronomio 33:1-25)

\par }{\PP \VerseOne{1}Jacob e-machimalase gochad. Ese nonimargu, ega sogded: “Anse walikaa be dagmar. An bega sogoed, igi bemar yoedse guoe.


\par }{\Q \VS{2}Masmala, be an-itomalagala, anse be dagmar,

\par }{\QB be-bab-Israel be nue itodamar.


\par }{\BB \par }
{\Q \VS{3}”Rubén, be an-machi-sailaginedid,

\par }{\QB be an-ganguedid, be-inse an-san-burbagi danikidid.

\par }{\Q Be-inse bur nug-dummarba-nika guedid,

\par }{\QB be-inse bur gangued-nika guedid.


\par }{\Q \VS{4}Ar ade, be diwar-nomaidyob gued,

\par }{\QB geg be galeged.

\par }{\Q Ar an-omese be gornonigu, an-gabedgi be dodosad.

\par }{\QB A-ulale, bur dummadga bar be guosulid.


\par }{\BB \par }
{\Q \VS{5}”Simeón, Leví, gwenadgan gumalad.

\par }{\QB Es-suidmargi dulemar-sabsur-imakdamalad.


\par }{\Q \VS{6}E-onmakbukwadse, gwen an dogbisulid.

\par }{\QB E-igar-itobukmalad-abargi, gwen an sigbisulid.

\par }{\Q Ar ade, sae-itodmargu, dulemar-oburgwismalad.

\par }{\QB Yogasaar moli-bebe-nikad-e-dua-dub-wardummad siksamalad.


\par }{\Q \VS{7}Be-doggus-urwed bela-bela isdar-itolegega gusun.

\par }{\QB Degine, be-sabsur-ibmar-imaked, bela-bela isdar-daklegega gusun.

\par }{\Q Jacob-yalaganba an bemar-oaisakioed,

\par }{\QB Israel-neggweburmargi bela aisakiega an bemar-imakoed.


\par }{\BB \par }
{\Q \VS{8}”Judá, be-gwenadgan be-nug odummomaloed.

\par }{\QB Be-gwenadgan be-abin dulluu e-bebe napase ebulegedse imakmaloed.

\par }{\QB Be-isdarmaladgi be obindii guoed.


\par }{\Q \VS{9}Judá, be achumigur-sapingwagwadyob gued,

\par }{\QB Masgasa-gunnaid bergusale, obunnomegisdaed.

\par }{\Q ¿Doa ese achaoe?

\par }{\QB Dule geg ese achaed.


\par }{\Q \VS{10}Judá-dulemar-abargi dule-negsemaid gwen surguosulid,

\par }{\QB degine, gaapoled-e-ibed danikidse e-gaapoled-ganikid egi suosurmarbalid.

\par }{\Q Ar ade, dulemar-yar-baid-baidgi-bukmalad e-rey-Siloh-nonikoed,

\par }{\QB a-rey-sogedba nanamaloed.


\par }{\Q \VS{11}Judá mani-ibedga gunonikosoggu, uva-bukidar-nikadba e-moli-uayasuid uva-sailagi edinnoed,

\par }{\QB e-moli-bipi bur uva-e-wardummadgi edinnoed.

\par }{\Q Degi, Judá vino-obine-nikadba, e-mor vinoʼgi enukoed.

\par }{\QB ¡Vinoʼgi, e-mordummad enukbaloed!


\par }{\Q \VS{12}E-ibya vinoʼba bur gudureged.

\par }{\QB E-nugarmar moli-nunisba bur sibudikid.

\par }{\Q Ar Judá, mani-ibedid.


\par }{\BB \par }
{\Q \VS{13}”Zabulón, demar-gakagi megoed.

\par }{\QB Agi, urmar-nagued-neg nika guoed.

\par }{\QB E-ambikuoed, Sidón-yalase warmakoed.


\par }{\BB \par }
{\Q \VS{14}”Isacar, moli-uayasuid-dutusulidyob gued.

\par }{\QB Geg-gwisgue e-neg-yagi sagumar-imbagi obunnomaid.


\par }{\Q \VS{15}Isacar, obunnogega, yar-nued-dakargua,

\par }{\QB degi, yeerdaklege dakargua,

\par }{\Q ibmar-berbegega na san imaksad,

\par }{\QB emar-maiga gunonikid.


\par }{\BB \par }
{\Q \VS{16}”Dan, Israel-masmala-ambe-gakabogwad-baiganyobmogad (12).

\par }{\QB Dan, e-sordamarga igar-nudakedga guoed.


\par }{\Q \VS{17}Dan, naibe-buled igargi-maidyob guoed,

\par }{\QB a-naibe moli-maligi warmaksale, dule-moli-birgi-siid argwatedaed.”


\par }{\PP \VS{18}Jacob sogdebalid:

\par }{\Q “¡Bab-Jehováʼye, bela-bela be an-abonoged,

\par }{\QB an-edarbediid!”


\par }{\PP \VS{19}Geb degine, Jacob e-masmalaga sogdebalid:

\par }{\Q “Gadʼgi sordamar-urwemalad bukidar gwisgunonimaloed.

\par }{\QB Degi-inigwele, Gadʼdi, a-sordamar-baregitoed.


\par }{\BB \par }
{\Q \VS{20}”Aser mas-yaisur-nika guoed.

\par }{\QB We-masmar reymar-mas-gunnedyob yeer-gulle itomaloed.


\par }{\BB \par }
{\Q \VS{21}”Neftalí, igi goe-ome sapurba e-itolegedba gudidae,

\par }{\QB degi, e-mimmigan yeerdakle nikabali, deyob gued.


\par }{\BB \par }
{\Q \VS{22}”José, dian-dikarba sapi-gwichiyob gued,

\par }{\QB sapi-yaisur-sanmakedyobid, e-anagan galu-birgi obakmamaid.


\par }{\Q \VS{23}Joséʼga nunmaked-dummad uksamalad,

\par }{\QB sigu-mimalad isdar be-dakmaladba begi sigu mismalad.


\par }{\Q \VS{24}Degi-inigwele, bedi sikirmaksasulid,

\par }{\QB be-garganguedba be-warsi be gachii ganigwichi gusad.

\par }{\Q ¡Jacob-e-Bab-Dummad-Gandik-Maid, dog-nuedye an bega soged!

\par }{\QB Bedi sibad-wawaad-edarbedyob emar-idumaid,

\par }{\Q bedi, akwasaila-dule-odukuedyob gued,

\par }{\QB be Israel-bendakedid.


\par }{\Q \VS{25}¡Ar ade, be-bab-e-Bab-Dummad be-bendakoed!

\par }{\QB Bab-Dummad-Bela-Gangued-Nikad, ise-nued begi binsaoed.

\par }{\Q ¡Nibneggi ise-nued begi binsaoed!

\par }{\QB ¡Demar-uluba ise-nued begi binsaoed!

\par }{\Q Bemala, ichesur mimmigan-nika gumaloed,

\par }{\QB degi, be-mimmigan masgi be-omadii gumaloed.


\par }{\Q \VS{26}An-babgan angi ise-nued-binsasadba, be-bab ise-nued bur begi binsanaid.

\par }{\QB José, we ise-nued begi binsalesadi, yarmar-epenneganagi ibmar-sanmakedba bur nueganad,

\par }{\QB sapur-epenneganagi ibmar-sanmakedba bur nueganad.

\par }{\Q José, we-ise-nued-binsaleged, begadid.

\par }{\QB Ar be-gwenadgan-abargi be sulesad.


\par }{\BB \par }
{\Q \VS{27}”Benjamín, achu-sapur-gadi-urwedyob gued.

\par }{\QB Wakdar e-masgasad gundaed.

\par }{\QB Sedodi, e-mas-obichadi, e-sordaganmala gundaed.”


\par }{\PP \VS{28}Wemala, Israel-dulemar-sogambe-gakabo-ambikusadid (12). Weyob e-bab-Jacob ise-nued-binsaedgi e-masmala-war-wargwenga na emar-guoedgi ega napi sunmaksad.


\par }{\SH Jacob-burgwisad
\par }
{\PP \VS{29}Ibagwengi, Jacob weyob e-masmalaga igar uksad: “An-burgwed warmaksad. An burgwisale, Canaán-yalagi, Het-dule-Efrón-nainugi, akwasaila-ollor-siidgi, an-dadgan-dikarba an-mui be digmalo.

\VS{30}A-akwasaila-ollor-siid an bega obared: Mamre-asabin Macpelaʼgi akwasaila-ollor-siid. Deunni, Abraham Het-dule-Efrónʼse nainu-baksagu, we-akwasaila-ollor-siid baksa gusbalid. Adi, agi e-gwenadgan-e-muimar digegar.

\VS{31}Agi, Abraham, degi, e-ome-Sara digsamalad. Agi, Isaac, degine, e-ome-Rebeca digsamarbalid. Deginbali, agi, Lea an digsamogad.

\VS{32}We-nainude, degine, akwasaila-ollor-siidde Het-dulese bakles gusad.”


\par }{\PP \VS{33}Jacob weyob e-masmalaga igar-uksad-bergusgu, gannar megided. Geb degine, burgwissunnad.




\par }\Chap{50}{\PP \VerseOne{1}Geb degine, José e-bab-mui angaagwale gasad, geb nue-bonai, napi e-bab-wagar usad.

\VS{2}Geb a-sorbali, José nermar-ega-arbamaladga igar-ukded: “E-bab-Israel-e-muigi ina-wawadikmalad eoye, adi, melle e-mui nunguegarye.” Ar nermar deyob imaksamarsunnad.

\VS{3}Ina-wawadikmalad Jacob-muigi-eogegala iba-dulabo (40) gagasmalad. Ar ade, muigi ina-eomalaga, deyob ibagan abeleged.

\par }{\PP Egipto-dulemala iba-dulapaa-gakambe (70) Jacobʼba bukib-itobukwa gusmalad.

\VS{4}Degine, ibagan-bukib-binsaed-bergusad-sorba, José dulemar-Faraón-neggi-gudidimaladga sunmakalid. Ega sogded:

\par }{\PP —Ar an bemargi nuedile, Faraónʼga wis be anga sognamar:

\VS{5}‘An-bab burgwedani-maigu, ega ise-sogar an-imakega an-imaksad, ande e-neg-uan-guakwa-sisadgi e-mui-digoye. We-neg-uan Canaán-yalagi siiye. Degisoggu, an begi wileye, an-bab-mui-dignaega be an-imakye. An-bab-mui-digsayalaba gannar an nonikoye.’


\par }{\PP \VS{6}Geb degine, Faraón Joséʼga sogsad:

\par }{\PP —Be nao. Igi be-bab ise-sogar-be-imakega be-imaksa, deyob be be-bab dignao.


\par }{\PP \VS{7}Geb José e-bab-dignad gusad. Eba bela dule-dummagan-Faraónʼga-arbamalad, Faraón-neggi dule-dummagan-nug-nikamalad, Egipto-yargi dule-dummagan-nug-nikamalad, eba nade gusmalad.

\VS{8}Deginbali, José-e-negginmalad, José-e-iamar, Jacob-e-negginmaladse-bakar, nade gusmarmogad. Unnila mimmiganbi, degi, ibmar-durganbi Gosén-yargi obesmalad.

\VS{9}Deginbali, dulemar-bukidar ur-napaginedgi, degi, dulemar-bukidar moli-birgi-sii eba nade gusmalad. Degisoggu, dulemar-ichesur Joséʼba nade gusmalad.


\par }{\PP \VS{10}Atadʼye-neg-nugadse, ibmar-gwag-omukued-negse modapmargu, bela nue-bukib itosmalad, degi, nue-dummad bosmalad. Atadʼde, diwar-Jordán-dad-nakwedsik naid. Agi, igar-maidba José e-babba ibagugle (7) bukib-binsadii gusad.


\par }{\PP \VS{11}Canaán-dulemar-agi-bukmalad, dakdemargu Egipto-dulemar ise-boar-gunanai, sogdemalad: “Egipto-dulemar-ibe dule-dummad burgwis-dakleye.” A-ulale, a-neg bismalad, Abel-Misraimʼye. A sogleged, Egipto-dulemar-bosmalad-nebaye. We-nebade Jordán-diwar-dad-nakwedsik naid.


\par }{\PP \VS{12}Jacob-e-masmala, ar igi e-bab ese egichisgusa, deyob bela imaksamalad:

\VS{13}E-bab-mui Canaán-yarse sesa gusmalad. Macpela-nainugi akwasaila-ollor-siidgi digsamalad. We-nainude Abraham, Het-dule-Efrónʼse baksa gusad. Adi, agi e-gwenadgan digegar. We-nainude, degine, akwasaila-ollor-siidde Mamre-dad-nakwedsik naid.

\VS{14}José, e-bab-digsad-sorba, e-gwenadganmala, degi, bela eba-gudimalad Egipto-yarse gannar nonimalad.


\par }{\SH José e-iamarbo-igar-mesisad
\par }
{\PP \VS{15}Jacob burgwissoggu, José-e-iamar binsadmalad: “Anmar Joséʼgi nue-dododii gusad. A-ulale, abakalegi José isdar anmar-dakalile, buged-mai anmar-imakalile, wede, ¿igi anmar gudoe?”

\VS{16}Degidbali, e-iamar Joséʼga weyob gayaburba barmismalad: “Anmar-bab burgwed-idu anmarga weyob sogsad, bega weyob sogoye:

\VS{17}‘Be-iamar-dummad-begi-nosadi, sabsur-be-imaksamaladi, wis be iegoye, begi-nossuliyob be dakoye.’

\par }{\PP ”Degisoggu, anmar bese egised, anmar dummad-begi-nosadi, begi nossuliyob be anmar-dake. Ar anmarde be-bab-e-Bab-Dummad-e-mai gumalad.”

\par }{\PP Ar Joséʼga-gaya-berbedimalad weyob ega sognanaigua, Joséʼdi ise-boar naded.

\VS{18}Geb degine, José-e-iamar-sunnad nonimalad, José-abin e-bebe dulluu napase ebulegedse imaksamalad, geb ega sogdemalad:

\par }{\PP —Anmar nonimalad. Anmar be-mai gumalad.


\par }{\PP \VS{19}Ar Joséʼdi e-iamar-abin sogded:

\par }{\PP —Mer dobgumar. ¿Ar an Bab-Dummadsi? Suli. E-ibmar-imaked geg an imaked.

\VS{20}Ar bemar sabsur-an-imaksa-inigwele, emi bemar negdakedi, Bab-Dummaddi dulemar-bukidar-bendakega, mer burgwemalaga, we-ibmar-isgana-gusadi, ibmar-nuedga obinnisad.

\VS{21}Degisoggu, mer dobgumar. Ani, an bemarga, degi, be-mimmiganga mas ukoed.

\par }{\PP Weyob, José e-iamar-dobee-itogedi, baisur-itogega imaksad. Ar ade, José nue-sabedgi e-iamarga sunmaksad.


\par }{\SH José-burgwisad
\par }
{\PP \VS{22}José, degine, e-bab-e-gwenadgan Egipto-yargi amba maigusmalad. José birga-dulatar-gakambe (110) gudii gusad.

\VS{23}José Efraín-wagan daksad. Degine, e-wagwa-Maquir-e-mimmigan egadga imaksad. Maquirʼde e-machi-Manasés-e-machid.


\par }{\PP \VS{24}Ibagwengine, José e-gwenadganga sogded: “An-burgwed warmaksad. Bab-Dummaddi bemar-bendakdanikoed, we-yargi bemar-onogoed. Bab-Dummad bia Abrahamʼga, Isaacʼga, degi, Jacobʼga yar-ukoye-sogsagusadse bemar-sedoed.”

\VS{25}Geb degine, José Israel-dulemar ega ise-sogar-imakega imaksad, anmar bega deyob imakedseye. Geb degine, José ega sogded: “Ar nue-napiragwad, Bab-Dummad bemar-bendaknonikoed. Ar deyob gunonikile, bemar an-garmar wegi be sedmalo.”


\par }{\PP \VS{26}Geb José Egipto-yargi-maid birga-dulatar-gakambe-nikadgi (110) burgwenonikid. José-e-muigi ina-wawadikmalad eosmalad, adi, melle e-mui nunguegar. Geb degine, mui-e-ulugi Egipto-yargi mesismalad.

\par }